
SANCTUM | 
JESU CHRISTI 
EVANGELIUM SECUNDUM JOANNEM. 
CAPUT VI. 
Posr haec abiit *) Jesus trans mare Galilaeae, quod est 
Tiberiadis; 2, et sequebatur eum multitudo magna, quia 
videbant signa quae faciebat super his, qui infirmabantur. 
3. Subiit ergo in montem Jesus, et ibi sedebat cum di- 
scipulis suis. 4. Erat autem proximum Pascha, dies festus 
Judaeoram. 5. Cum sublevasset ergo oculos Jesus, et 
vidisset, quia multitudo maxima yenit ad eum, dixit ad 
Philippum: Unde ememus panes, ut manducent hi? 6. 
Hoc autem dicebat tentans eum; ipse enim sciebat, quid 
_ esset facturus, 7. Respondit ei Philippus: Ducentorum de- 
-Rariorum panes non sufficiunt eis, ut unusquisque modicum — 
quid accipiat. 8. Dicit ei unus ex discipulis ejus, Andreas, 
frater Simonis Petri: 9. Est puer unus hic, qui habet 
quinque panes hordeaceos, et duos pisces; sed haec quid 
sunt inter tantos? 10. Dixit ergo Jesus: Facite homines 
discumbere. Erat autem foenum multum in loco. Discu- 
buerunt ergo viri, numero quasi quinque millia. 11. Ac- 
cepit ergo Jesus panes, et cum gratias egisset,  distribuit 
discumbentibus; similiter et ex piscibus, quantum volebant. 
12. Ut autem’ impleti sunt, dixit discipulis suis: Colligite, 
2 eee 


") Vers, 4—48, Matth. 44, 43—24. Marc, 6, 80—44. Luc. 9, 10<047. 
Maldonati Comm, in Evy. Tom. Y. _, : 4 

quae superaverunt fragmenta, ne pereant, 13. Collegerunt 
ergo, et impleverunt duodecim cophinos fragmentorum ex 
quinque panibus hordaceis, quae superfuerunt his, qui man~ 
ducayerant. 14. Illi ergo homines, cum vidissent, quod 
Jesus fecerat signum, dicebant: Quia hic est vere propheta, — 
qui venturus est in mundum '). 15. Jesus ergo, cum cogno- 
visset, quia venturi essent, ut raperent eum, et facerent 
eum regem 7), fugit iterum in montem ipse solus. 16. Ut 
autem sero factum est*), descenderunt discipuli ejus ad 
mare. 417. Et cum ascendissent ndvim, venerunt trans mare 
in Capharnaum; et tenebrae jam factae erant, et non ye- 
nerat ad eos Jesus. 18. Mare autem, vento magno flante, 
exsurgebat. 19. Cum remigassent ergo quasi stadia viginti 
quinque aut triginta, vident Jesum ambulantem supra mare, 
proximum navi fieri; et timuerunt. 20. Ille autem dicit 
: Ego sum, nolite timere. 24. Voluerunt ergo. accipere 
eum in navim; et statim navis fuit ad terram, in quam 
ibant. 22. Altera die turba, quae stabat trans mare, vidit, 
quia nayicula alia non erat ibi nisi una, et quia non in- 
troisset cum discipulis suis Jesus in navim, sed soli disci~ 
puli ejus abiissent; 23. aliae vero supervenerunt nayes a 
Tiberiade juxta locum, ubi manducaverant panem, gratias 
agente Domino. 24, Cum ergo vidisset turba, quia Jesus 
non esset ibi, neque discipuli ejus, ascenderunt in navicu- 
las, et venerunt Capharnaum quaerentes Jesum. 25. Et 
cum inyenissent eum trans mare, dixerunt ei: Rabbi, 
quando huc venisti? 26. Respondit eis Jesus, et dixit: 
Amen, amen, dico vobis: Quaeritis me, non quia vidistis 
signa, sed quia manducastis ex panibus, et saturati estis, 27. 
Operamini non cibum, qui perit, sed qui permanet in vitam 
aeternam, quem Filius hominis dabit vobis*). Hunc enim 
Pater signavit Deus 5). 28. Dixerunt ergo ad eum: Quid 
faciemus, ut operemur opera Dei. 29. Respondit Jesus, et 
dixit eis: Hoc est opus Dei, ut credatis in eum, quem misit 
Ile. 30. Dixerunt ergo ei: Quod ergo tu facis signum °), 
ut videamus, et credamus tibi, quid operaris? 31. Patres nostri 
manducaverunt manna in deserto”), sicut scriptum est *): 


1) Matth. 24, 44. Luc. 7, 46. 7) Joan. 18, 86, 3) Vers. 46—21. Matth. 
44, 22—34. Marc. 6, 45—54. *) Vers. 38. 55. 5) Rom. 4, 3, §) Matth. 
42, 38. ") 2 Mos. 16, 18. *) Psalm. 77, 24. 

Panem de coelo dedit eis manducare. 32. Dixit ergo eis 
Jesus: Amen, amen, dico vobis: Non Moyses dedit vobis 
panem de coelo; sed Pater meus dat vobis panem de coelo 
verum. 33. Panis enim Dei est, qui de coelo descendit, et 
dat vitam mundo '). 34. Dixerunt ergo ad eum: Domine, 
semper da nobis panem hunc. 35. Dixit autem eis Jesus: 
Ego sum panis vitae; qui venit ad me, non esuriet; et qui 
credit in me, non sitiet umquam 7). 36. Sed dixi vobis, 
quia et vidistis me, et non creditis. 37. Omne, quod dat 
mihi Pater *), ad me veniet; et eum, qui venit ad me“), 
non ejiciam foras, 38. quia descendi de coelo *), non ut 
faciam voluntatem meam, sed voluntatem Ejus, qui misit me °). 
39. Haec est autem voluntas ejus, qui misit me, Patris: Ut 
omne, quod dedit mihi”), non perdam ex eo, sed resu-— 
scitem illud in novissimo die. 40. Haec est autem voluntas 
Patris mei, qui misit me: Ut omnis, qui videt Filium, et 
credit in eum, habeat vitam aeternam *); et ego resuscitabo 
eum in novissimo die). 41, Murmurabant ergo Judaei de 
illo, quia dixisset: Ego sum panis vivus, qui de coelo de- 
scendi; 42. et dicebant: Nonne hic est Jesus, filius Joseph, 
cujus nos novimus patrem et matrem?°)? Quomodo ergo dicit 
hic: Quia de coelo descendi? 43. Respondit ergo Jesus, et 
dixit eis: Nolite murmurare in invicem; 44. Nemo potest 
venire ad me, nisi Pater, qui misit me, traxerit eum "7); 
et ego resuscitabo eum in novissime die. 45. Est scriptum 
in Prophetis 7): Et erunt omnes docibiles Dei. Omnis, 
qui audivit a Patre, et didicit, venit ad me; 46. non quia 
Patrem vidit quisquam, nisi is, qui est a Deo, hic vidit 
Patrem 1°), 47. Amen, amen, dico vobis: Qui credit in 
me, habet vitam aeternam '’). 48. Ego sum panis vitae. 
49. Patres yestri manducaverunt manna in deserto, et mortui 
sunt. 50. Hic est panis de coelo descendens, ut, si quis 
ex eo manducaverit, non moriatur 15), $1. Ego sum panis 
vivus, qui de coelo descendi. 52. Si quis manduceverit 
ex hoc pane, vivet in aeternum; et panis, quem ego dabo, 


*) Vers, $4. 2) Vers, 27. Joan. 4, 14. Matth. 8, 6. 4) Joan. 17, 6. 
*) Vers. 39. 44 seq. 66. Joan. 10, 29. *) Joan. 8, 13. *) Joan. 4, 34. 
1) Vers. 37. *) Joan. 8, 24. *) Vers. 44. 88, Joan. 8, 28 seq. Phil. 3, 21. 
*°) Matth. 43, 88. Marc. 6, 3. !*) Vers. 87. 2?) Jes. 4, 13. Jer. $4, 34. 
**) Joan. 1, 18. 1*) Joan. 8, 16. **) Vers. 47. Joan. 11, 26. 

caro mea est pro mundi vita’). 83. Litigabant ergo Judaei 
ad invicem, dicentes: Quomodo potest hic nobis carnem 
suam dare ad: manducandum? 54. Dixit ergo eis Jesus: 
Amen, amen, dico vobis: Nisi manducaveritis carnem Filit 
hominis, et biberitis ejus sanguinem, non habebitis vitam 
in vobis. 55. Qui manducat meam carnem, et bibit meum 
sanguinem, habet vitam aeternam; et ego resuscitabo eum 
in novissimo die 7), 56. Caro enim mea vere est cibus, et 
_ ganguis meus vere est potus; 57. qui manducat meam 
' carnem, et bibit meum sanguinem, in-me manet, et: ego 
in illo *). 58. Sicat misit me vivens Pater, et ego vivo 
propter Patrem; et qui manducat me, et ipse vivet propter 
me. 59. Hic est panis, qui de. coelo descendit; non sicut 
‘manducaverunt patres vestri manna’), et mortui sunt. Qui 
manducat hunc panem, vivet in aeternum. 60. Haec dixit 
in synagoga docens. in Capharnaum. 61. Multi ergo audientes 
ex discipulis ejus, dixerunt: Durus est hic sermo, et quis 
potest eum audire *)? 62. Sciens autem Jesus apud semet- 
ipsum, quia murmurarent de hoc discipuli ejus, dixit eis: 
Hoc vos scandalizat? 63. Si ergo videritis Filium hominis . 
ascendentem, ubi erat prius °)?. 64. Spiritus est, qui vivi- 
ficat, caro non prodest quidquam; verba, quae ego locutus 
sum vobis, spiritus et vita sunt. 65. Sed sunt quidam ex 
vobis, qui non credunt. Sciebat enim ab initio Jesus, qui 
 essent non credentes,- et quis traditurus esset eum”). 66. 
Et dicebat: Propterea dixi vobis, quia nemo potest venire 
ad me, nisi fuerit ei datum a Patre meo®). 67. Ex hoc: 
multi discipulorum ejus abierunt retro, et jam non cum illo 
~ ambulabant. 68. Dixit ergo Jesus ad duodecim: Numquid 
et vos vultis abire? 69. Respondit ergo ei Simon Petrus ”): 
Domine, ad quem ibimus? verba vitae aeternae habes '°); 
70. et nos credidimus, et cognovimus, quia tu es Christus, 
Filius Dei. 71. Respondit eis Jesus; Nonne ego vos duo- 
decim elegi? et ex vobis unus diabolus est 11)! 72. Dicebat - 
autem Judam Simonis Iscariotem; hic enim erat traditurus 
‘eum, cum esset unus ex duodecim. : 


1) Matth. 26, 26—28. 2) Vers. 39. sq. 3) Joan. 18, 4. sq. *) Vers. 35. 50. 
5) Matth. 46, 22. 6)-Joan. 3, 13. Marc. 16, 19. 7) Vers. 74. 72. Joan. 2, 
25. 13, 44. *) Vers. 37. ®) Matth. 16, 16. #°) Jac. 4, 24. 14) Joan. 13, 27. 

EIN CAPUT VI. 


Post haec abtit Jesus trans mare Galilaeae, quod est Tiberiadis. 
Quo tempore gesta fuerint, quae hoc loco Joannes narrat, apud 
Matthaeum *) disputavimus; ibi non solum temporis, sed totius 
etiam historiae hujus explicationem videre lector poterit. Duo 
tantum hic quaeri possunt, quae illic non sunt a nobis explicata. 
Alterum, quantum temporis spatium per particulam illam: Post 
haec, significetur, id est, quantum temporis intercesserit inter ea, 
quae superiore capite narrata sunt, et ea, quae modo narrantur. 
Alterum, cur Joannes, tam multis praetermissis rebus, Joannis 
Baptistae morte, missione ad praedicandum Apostolorum, aliisque 
multis, quas geri a Christo eo intervallo necesse fuit, et alii 
Evangelistae commemorarunt, solam hanc recitet historiam, quae 
satis jam ab aliis narrata esse videbatur, praesertim cum ea se 
tantum voluisse scribere profiteri videatur, quae ab aliis essent 
tribus Evangelistis praetermissa. | 

Prima quaestio ex iis, quae supra diximus, facile solvitur. 
Probavimus enim illic ea, quae superiore capite dicta sunt, in 
festo Pentecostes facta fuisse; quae autem hic Joannes narrat, 
appropinquante jam Pascha contigisse dicit*), Necesse ergo est, 
decem circiter menses inter illam et hanc historiam intercessisse. 
Nam non diverso, sed eodem accidisse anno, nemo dubitat, et 
facile ex iis, quae illic diximus, probari potest. 

Altera quaestio ex conjectura eorum, quae in hoc capite scribit 
Joannes, explicari potest. Scribit multa, quae Christus hujus occa- 
sione miraculi, et de corpore, ef sanguine suo disputavit, quae 
explicare Joannes, ut gesta fuerant, nisi explicata occasione, non 
potuit. Adde, quod in hoc ipso miraculo multa narrat, quae fuerant — 
ab aliis Evangelistis praetermissa, factum hoc esse prope Paschae 
tempus *), Philippum a Christo interrogatum: Unde ememus panes, 
ut manducent hi*)? turbam, viso miraculo, clamasse: Hic est vere 
Propheta*), voluisse Christum Regem facere, eum ea de causa 
fugisse®). Caetera usque ad vers. 14. apud Matthaeum explicavimus. 

14. Illi ergo homines, cum vidissent, quod Jesus fecerat 
signum, dicebant: Quia hic est vere Propheta, qui venturus est 
tn mundum. Exponit Evangelista, quis fructus miraculum conse- 
cutus sit, quod alii Evangelistae non dixerant, homines, magni- 
tudine miraculi commotos, existimasse, eum esse Prophetam 
illum, qui promissus fuerat his verbis’): Prophetam de gente 
tua, et de fratribus tuts, sicut me, suscitabit tibi Dominus Deus 
tuus, ipsum audies; nam ad eum locum hic turbam alludere, 
dubium non est, et omnes auctores notant. Nec enim qualem- 
Cumque Prophetam esse dicunt, sed addito emphatico articulo: 


1) Cap. 44, 13. 2) Cop. 8, 4. Vers. 4. *) Vers. 4. *) Vers. 8. *) 
Vers. 14. *) Vers, 48. 7) Deut. 48, 48. | 

6 xeogitns, Prophetam illum, et adjuncto adverbio: &An3ac, 
vere, et descriptione: qui venturus est in mundum, 6 éoxyouevos, 
qui venturus erq’, quem exspectamus. Sic enim Messiam de- 
scribuot. Prophetam vocant non a rebus futuris praedicendis, cum 
nihildum ab eo praedictum scirent, sed Hebraeorum consuetu- 
dine, qui, ut alibi docuimus, omnes viros sanctos, omnes do- 
ctores a Deo missos Prophetas vocant, sicut et Joannes Baptista, 
cum nihil futurum inveniatur praedixisse, Propheta tamen, et 
plus quam Propheta dictus est). Quamquam D. Augustinus *) 
propter praedictionem Prophetam putat vocatum hoc loco 
Christum. 

Duplex hic quaestio; altera est, quid causae fuerit, cur, 
cum tam multa jam ante et majora fortasse, quam hoc tempore, 
miracula vidissent, numquam ante Prophetam et Regem esse 
existimaverint; hoc viso miraculo, Prophetam esse dixerint, et 
Regem facere voluerint. Causam hance ejus rei Cyrillus indicat, 
quod, qui alia miracula viderant, Judaei, qui hoc viderunt, Ga- 
lilaei fuerint, et propensiores Galilaei, quam Judaei, ad fidem 
fuerint. At plura prius Christus ia Galilaea, quam Judaea, mi- 
racula fecerat. In Galilaea aquam mutaverat in vinum *), reguli 
fdium curaverat *), et multa alia, quae Matthaeus ‘) praescribit. 
In Judaea vix aliud ab eo ante id tempus miraculum factum 
legimus, quam quod ilHum in piscina sanaverat paralyticum °). 
Melius Chrysostomus, Theophylactus et Euthymius gulae hoc 
tribuunt, Prophetam acclamasse, quia pane eos saturaverat, quasi 
proprium Prophetze esset, homines pane, ac non. petius verbo 
Dei pascere, increpare, corripere. 

Ego avaritiae potius et carnali Judaeorum sensui, quam 
guiae, tribuo. Adeo in bona temporalia defixi erant, ut nihil supra 
cogitare viderentur, suumque Messiam ea potissimum re defini- 
rent, quod se omnes divites facturus esset. Cum ergo vidissent, 
eum paucos panes ita multiplicasse, ut quinque hominum mnillia 
gaturasset, invenisse se, qualem animo sibi finxerant Messiam, 
putaverunt, qui omni se rerum copia locupletare posset. At etiam 
viderant, aquam m vinum mutavisse, quod eandem avaritiam 
writare poterat. Viderant sane, sed pauci privata in domo; hoc 
autem miraculum plus quam quinque hominum milla viderunt. 
Et iad erat primum, itaque mmus commovere homines potuit, 
ut Messiam esse cogitarent; hoc in eo genere erat secundum, 
unde colligere potuerunt, Messiam esse, qui non semel, sed 

Jam, quae ad usum vitae necessaria sunt, mirabiliter sup- 
peditasset. 

Altera quaestio, cur non majorem ex eo miraculo opini- 
onem de eo conceperint, qaam ut existimarent, esse Prophetam, 


©) Matth. 11, 9. et 414, 5. 7) Tract. 24. *) Cap. 3,9. *) Cap. 4, 80. 
5) Cap. 8. et 9. $) Cap. 5, 9. : 

ut Leontius, Augustinus et Rupertus adnotaverunt. Solutio eadem, 
quae superioris quaestionis, esse potest. Terreni et carnales ho- 
mines, ut ait Leontius, nihil nisi terrenum et carnale cogitabant. 
Et cum colligere deberent, esse Deum, qui, quas ipse fecisset 
creaturas, prout vellet, multiplicaret, Prophetam modo esse, 
et Regem fingunt, qui, quae ipsi maxime cupiebant, bona dare 
posset. 
15. Jesus ergo, cum cognovisset, quia venturi essent, ut 
raperent eum, et facerent eum Regem, fugit iterum in. montem 
ipse solus. Cognovit aut ex verbis vel signo aliquo, aut, quod 
multo est probabilius, ex solis, quas ipse perspiciebat, eorum 
cogitationibus, ut et Leontius existimat. Hoc ergo modo cum. 
cognovisset, eos venturos esse, hoc est, venire velle, aut fore, 
ut venirent, si exspectaret, ut ipsum raperent, ac Regem face- 
rent, aufugit. Quid? an verus non erat Rex? Erat sane, sed 
generis alterius, quam illi eum facere volebant. Erat tamquam 
Deus omnium hominum, omnium rerum Rex, volebant illi non 
ut Deum, sed ut hominem proprium sibi Regem facere. Prae- 
terea etiam ut homo Rex erat, sed spiritualis *): Regnum, in- 
quit, meum non est de hoc mundo; illi autem volebant Regem 
eum temporalem facere. Denique regnum illud ipsum spirituale 
nondum advenerat; quotidie enim, ut ait Augustinus”) st adveniat 
rogamus. Adveniet cum positi fuerint inimici ejus scabellum pedum 
gus *); illi vero volebant regnandi tempus praevenire. Venerat 
modo, inquit Augustinus*) et Beda, non jam regnare, quomodo re- 
gnaturus est in co, quod dicimus*): Adveniat regnum tuum. Semper 
tlle quidem cum Patre regnat, secundum quod est Filius Det, 
Verbum Det, Verbum, per quod facta sunt omnia. Praedixerunt 
autem Prophetae regnum ejus, etiam secundum quod homo factus 
est Christus, et fecit fideles suos Christianos. Erit enim regnum 
Christianorum, quod modo colligitur, quod modo comparatur, 
quod modo emitur sanguine Christi. Erit aliquando manifestum 
regnum ejus, quando aperta erit claritas sanctorum, post judt- 
cium ab eo factum, quod judicium supra ipse dixit®), quod Filius 
hominis facturus stt, de quo etiam Apostolus dixit’): Cum tra- 
diderit regnum Deo et Patri. Unde etiam ipse ait *): Venite, 
benedicti Patris mei, percipite regnum, quod vobis paratum est 
ab initio mundi. Discipuli autem, et turbae credentes in eum, 
putaverunt, eum sic venisse, ut etiam regnaret. Hoc est, velle 
rapere et regem facere, praevenire velle tempus ejus, quod ipse 
apud se occultabat, ut opportune proderet, et opportune in fine 
saeculi declararet. 


*) Infr. cap. 18, 36. 2) Lib. 2. de Serm. Dom. in monte, et Epist. 
124. ad Probat. +) Psalm. 109, 4. *) Tract. 28. *) Matth. 6, 10. *) Cap. 
5, 27, 7) 4 Cor. 18, 24. ") Matth. 28, 34. 

Indicat igitur Augustinus, verbum illud: raperent, hanc 
vim habere, ut significet praevenire, praeripere. Potius tamen 
videtur violentiam significare, ut sensus sit, voluisse eos Chri- 
stum etiam repugnantem Regem facere, id est, declarare, pro- 
clamare. Hoc ille ut devitaret, solus aufugit, non solum mode- 
stia, ut Chrysostomus , Leontius, Theophylactus, et Euthymius 
existimant, et ut doceret nos honores humanos fugere, sed etiam 
ne secessio aliqua Judaeorum atque rebellio adversus Romanos 
ea occasione fieret, quae Evangelii praedicationem, et redem- 
ptionis mysterium impediret.. Quod dicit Evangelista, fugisse tte- 
rum in montem, indicat etiam ante fugisse , quod ipse quidem 
Joannes ante narraverat*). Quod autem addit, fugisse solum, 
ita omnes intelligunt, ut, non solum turba, sed discipulis etiam . 
suis relictis, fugerit, idque ex duobus sequentibus versibus est 
manifestum. | i 7 

Itaque ejus rei causa a nonnullis quaeritur, cur ne discipu- 
los quidem suos sequi se voluerit. Augustinus?) et Beda do- 
cere videntur, ideo fugisse solum, ut indicaret, solum se in 
montem, id est, in coelum ascensurum. Quis enim*) ascendit 
in coelum, nist qui descendit de coelo? Sed hoc mysticum vi- 
detur esse. Theophylactus putat, ideo fecisse, ut discipulorum 
probaret in se amorem atque constantiam, quid acturi soli es- 
sent. Sic matres solent infantes ad breve tempus relinquere, 
seque abscondere, ut experiantur, quid soli agant’, quomodo 
_ plorent, quomodo se matrem amare ostendant, quomodo, ea 
absente, vivere non possint. Magis, ut opinor, ad rem accom- . 
modata ratio est, ut dicamus, idcirco, relictis etiam discipulis, 
effugisse, ut omnem prorsus a se regni speciem affectionemque 
removeret. Poterat enim duodecim Apostolorum comitatus ali- 
quod regni specimen prae se ferre. 

A nemine quaeri video, qua ratione solus fugere potuerit, 
quia certe fugientem , et discipuli, et turba omnis, quae aderat, 
videre potuit. Cur ergo saltem discipuli, quo fugere videbant , 
non sequebantur, quod et turbam ante fecisse legimus , cum in 
eundem prius montem secessisset ‘*)? Hoc ipso, quod nec illi, 
qui eum Regem facere volebant, nec ipsius eum discipuli se- 
cuti sunt, non solum probabilem, sed paene certam ego conje- 
cturam facio, Christum se invisibilem reddidisse, atque ita ab 
oculis eorum, qui aderant, evanuisse, ut nescirent, qua, quove 
se contulisset, itaque sequi non potuisse. Quod eo libentius 
dico, quod negant Calvinistae, invisibilem se facere potuisse, ne 
concedere cogantur, et in Eucharistiae sacramento, quamvis non 
videatur , esse posse. Notent igitur hunc locum, qui disputaturi 
cum illis sunt. 


Me) Vers. 3. ) Tract. 28. *) Supra cap. 3, 43. Eph. 4, 9. *) Matth. 
4 r e Z . ‘ 

Unus adhuc solvendus est nodus: Matthaeus *), hunc 
ipsum Christi secundum in montem ascensum exponens, non 
scribit ascendisse, ut fugeret, sed ut oraret. In promptu est 
ratio; non narraverat Matthaeus, quomodo, qui quinque pani- 
bus satiati fuerant, Regem Christum constituere voluissent; ideo 
non potuif dicere, fugisse. Dixit autem ascendisse, ut oraret, 
quia ea de causa in montem potius, quam alium in locum fugit, 
ut remotus a tumultu commodius oraret. » &..2 

16. Ut autem sero: factum est. Hoc ideo Evangelista videtur 
dicere, ut indicet, discipulos in eodem loco mansisse usque ad 
noctem, Christum exspectantes, sperantesque. fore, ut eundem 
in locum, unde sese subduxerat, ad eos reverteretur. Cum 
autem vidissent, noctem ingruere, neque venisse eum, conscen- 
disse naviculam, ut irent in Capharnaum, ubi sciebant eum 
frequentem esse solere, ut eum ibi quaererent. Tota historia *) 
apud Matthaeum *) explicata a nobis est. - Pa 
22. Altera die. Ti éxatproy, sequenti die, postridie ejus 
diei, quo Jesus solus aufugerat, et discipuli ex altera ripa dis- 
cesserant. | 7 

Turba, quae stabat trans mare. Graece: 6 éortnxds, 
quae steterat pridie ejus diei trans mare, id est, in loco, ubi 
Christus panes multiplicaverat, unde sese subduxerat, et unde 
discipuli solyerant , ut venirent Capharnaum. Quo autem modo 
dicat trans mare, cum uterque locus, et unde solverant, et quo 
appulerant, ad eandem lacus ripam esset, facile explicatur. Quia 
sinuosus lacus erat, nec terra ab uno loco in alium ejusdem etiam 
_Yipae, nisi per longas ambages, veniri poterat, mari vero brevi 
compendio trajiciebatur, trans mare uterque locus alterius com- 
paratione esse dicebatur. Haec communis omnium sententia est, 
Nos alia etiam ratione possumus explicare; trans mare omnia 
loca dicebantur, quae venientibus ab Aegypto Judaeis, antequam 
Jordanem trajecissent, ultra Jordanem et Jacum erant, ut apud 
Matthaeum*) multis docuimus exemplis. Major hic nobis quaestio 
explicanda esset, quomodo haec Capharnaum accidere potuerint, 
cum Matthaeus et Marcus tunc accidisse dicant, cum in terram 
. Gerasenorum navigarent, nisi eam jam apud Matthaeum expli- 
cassemus. Narrat igitur Joannes, turbam illam hominum, quae 
pridie ejus diei in altera parte sinus quinque panibus saturata 
fuerat, venisse Capharnaum, vidisseque, non nisi unam ibi esse 
naviculam , qua discipuli trajecissent, cum scirent, Christum in 
eandem navim nen introisse, cum discipuli solverent. 

Quod ideo Joannes narrat, ut ostendat non solunt disci- 
pulos, sed totam etiam quinque millium hominum turbam cogno- 
visse, Christum sine ullo navis adjumento mare trajecisse, ejus- 
que miraculi innumerabiles: fuisse testes, Non intelligo, quod 
Futhymius dicit, imperfectum hic esse sermonem. 
ey : 

") Cap. 44, 23, *) Usque ad vers. 22, 5) Cap. 14, 23, 4) Cap. 4, 48. 

23. Aljae vero supervenerunt naves a Tibertade. Poterat 
lector addubitare, si non erat alia navis, quam ea, qua Christi 
discipuli trajecerant, quomodo potuerit tanta hominum multitudo 
trajicere. Occurrit Evangelista dubitationi, venisse alias postea 
naves a Tiberiade, quibus trajecerint, venerintque Capharnaum, 
ut Christum quaererent. 

Juxta locum, ubi manducaverant panem, gratias agente Do- 
mino. Venerunt, inquam, aliae naves a Tiberiade versus locum 
illum, ubi miraculum illud quinque panum ad Christi benedictio- 
nem factum erat. Hoc enim est: eiyapiotijcartos tot xveior, 
gratias agente Domino, id est, panes benedicente, ut multipli- 
carentur, ut apud Matthaeum ’) disputavimus. 

24. Cum ergo vidisset turba, quia Jesus non esset ibi, neque 
discipuli ejus. Cum se, et a Christo, et ab ejus discipulis reli- 
etam videret, credentes, non esse eo Christum rediturum, cum 
non solum ipse, sed tota etiam ejus familia discessisset, decrevit 
ire Capharnaum, ut eum ibi conquireret. Eo enim viderant ejus 
discipulos navigasse. 

25. Et cum tnvenissent eum trans mare. Trajecto mari, id 
est, sicut lacus, qui erat inter locum, ubi miraculum panum 
factum fuerat, et Capharnaum, Vide quae supra’) dicta sunt. 

Rabbi, quando huc venisti? Videbant, eum non potuisse eo 
terra, nisi longo multorum dierum itinere, venire, et unam tantum 
intercessisse noctem. Videbant mari navigando venire non potuisse, 
* quia, ut dixit Evangelista *), navim non habebat. Interrogant ergo, 
non quomodo venerit, ne quid de ejus per mare ambulatione 
suspicari videantur, sed quando venerit, ut ex tempore et ex 
ejus responso colligant, quomodo venerit. Nam si tunc venerat, 
credi poterat aliqua alia navi, quam alibi postea invenisset, adve- 
ctum esse; sin jam nuper venerat, non poterat nisi miraculo per 
mare, aut per aéra momento brevi temporis venisse. 

26. Respondit eis Jesus: Amen, amen, dico vobis: Quae- 
ritis me, non quia vidistis signa, sed quia manducastis ex pa- 
nibus, et saturati estis. Non respondet Christus ad id, quod illi 
rogabant, quando eo venisset, credo, quod indignam responso 
quaestionem judicaverit , sive quod curiosa, sive quod adulatoria 
esset, ut Chrysostomus atque Cyrillus indicant, Non verbis, sed 
animo respondet. Videbantur illi blande et adulatorie rogasse: 
Rabbi, quando huc venisti? ut indicarent, se nosse eum; e0S 
enim esse, qui pridie ejus diei quinque ab eo multiplicatis pa- 
nibus saturati fuerant, ut aliud ab eo simile miraculum elice- 
rent, quo iterum saturarentur, ut Chrysostomus et Theophy- 
lactus existimant. Propterea relicta quaestione, quam verbis 
proponebant , ad mentem eorum cogitationemque respondet, in- 
dicans, se ea ratione Deum esse, qui eorum cognitas haberet 


1) Cap. 44, 19. 7) Vers. 23. 5) Vers. 22. 

cogitationes , eosque, ut ait. Theophylactus, ad majorem incita- 
ret fidem. Respondet autem non simpliciter, sed cum repre- 
hensione quadam, ut Chrysostomus, Cyrillus, Leontius, Theo- 
phylactus et Euthymius observant, ut ostendat, inquit Chrygo- 
stomus’), se humanam gloriam non quaerere, neque ullis dele- 
etari adulationibus. Utitur autem non prorsus aspera atque 
austera, sed moderata reprehensione, ut Chrysestomus, Theo- 
phylactus et Euthymius animadvertunt. Nec enim dicit: O ho- 
mines gulosos, et intemperantes! O ignavos ventres! sed blan- 
diore manu vulnus leviter attingit: Quaeritis me, non quia vi- 
distis signa, sed quia manducastis ex panibus, et saturati estis. 
Nempe sanare eos, non perdere volebat. | 

Quid autem est, quod dicit: Quaeritts me, mon quia 
vidistis signa, sed quia manducastis ex panibus? An illud ipsum, 
quod ex tam paucis panibus tam multa hominum millia mandu- 
caverant, signum non fuerat? et quia id viderant, eum seque- 
bantur?: An non Joannes dixerat*): Sequebatur eum multitude 
magna, quia videbant signa, quae faciebat? Voluit Christus di- 
cere, in illis ipsis miraculis non quaerere eos, quod spirituale, 
sed quod carnale erat, non fructum animae , sed corporis. Fru- 
ctus animae erat, ut et miraculis crederent, Christum verum 
Dei Filium, verumque Deum esse, quod illi non credebant; fru- 
ctus corporis, ut saturarentur, ut sperarent fore, ut se Chri- 
stus locupletaret, frumento, vino, oleo, caeterisque rebus ad 
vitam necessariis multiplicatis. Per panem enim hoc loco res 
omnes ad vitam sustentandam necessarias intelligit, ut Gregorius 
observavit *). Hoc sensu Augustinus et Beda interpretantur. Pro- 
pler carnem me quaeriiis, inquit Augustinus *), nom propfer spi- 
ritum. Quam multi non quaerunt Jesum, nist ut tillis faciat bene 
secundum tempus! Alius negotium habet, quaerit intercessionem 
cletcorum; alius premitur a potentiore, fugit ad Ecclesiam; 
akus pro se vult intervenirt apud eum, apud quem parum valet. 
Hle sic, tlle sic; tmpletur quotidte talibus Ecclesia. Vix quae- 
nitur Jesus propter Jesum. Hoc ipsum, quod D. Augustinus 
queritur, D. Paulus suo jam tempore querebatur‘): Ommnes, 
inquit, quae sua sunt, quaerunt, non quae Jesu Christi. Vero- 
simile est , nen omnes, gui eo ad Christum venerant, eo animo 
venisse, ut ab eo iterum pane saturarentur, sed quia plerique 
eo animo veniebant, quod plerique faciebant, usitato loquendi 
more, omnes facere dicuntur. 

27. Operamini non cibum, qui perit, sed qui permanet in 
vifum aeternam, quem Filius hominis dabit vobis. Sumpta occa- 
sine a corporali, quem illi quaerebant cibo, ad spiritualem ci- 
bum transfert. -Quemadmodum Samaritanam illam mulierem de 


*) Hom. 43. in Joan. *) Vers. 2. *) Lib. 23. Mor. cap. 26. *) Tract. 
28. *) Phil. 2, 2. 24. 

aqua corporea, de qua loquebatur, ad spiritualem traduxit*), 
ut D. Augustinus 7) adnotavit. | 

Quaeri potest, quid hoc loco significet: operamini. Quod 
ante dixerat: quaeritis, nunc dicit: operamini. Quaeritis, inquit, 
me, guia manducastis ex panibus, et saturati estis. Hoc est: 
Non quaeritis me, sed panem; ne quaeratis panem, sed me. 
Hoc est: Operamini non cibum, qui perit, sed qui permanet in 
vitam aeternam. Majorem tamen vim habet operandi verbum, 
quam quaerendi, et illi quodammodo opponitur. Quaerere enim 
hoc loco est, cibum nullo labore, sed ab alio suppeditatum ha- 
bere velle. Hac enim ratione Christum illi sequebantur, ut ab 
eo otiosi et nihil agentes pascerentur, experti factam ab eo 
multiplicationem panis. Exhortatur ergo eos, et ut alium quae- 
rant meliorem panem, et ut alia ratione quaerant, non otiosi, 
non desides, sed laborantes, et quemadmodum primo homini 
dictum est’): in sudore vultus tut. Hoc est: éoyageoSe, ope- 
ramini. Eodem enim modo dicit: operamini cibum, quo dicit D. 
Paulus *): Cum metu, et tremore vestram salutem operamini, id 
est, propriis operibus et diligentia, Dei adjuvante gratia, mere- 
mini. Sic solemus Hispanice, Italice, Gallice vulgo loqui, lu- 
crari suam vitam, id est, operari cibum. Itaque inepte magnus 
quidam, ut sibi ipse videtur, haereticorum interpres‘*) vertit: 
Operamtint cibo. Nam ut operari cibum minus Latine dicatur, 
significantius tamen dictum est. Usui ergo hic locus est ad con- 
 firmandum Ecclesiasticum dogma, nos etiam cum divina gratia . 
justificationem nostram. operari, sic enim loquar, nec otiosos, 
sed aliquid agentes justificari. | 

Quem intelligat cibum, qui non perit, sed permanet in 
vitam aeternam, disputari solet. Hinc enim initium magnae il- 
lius, et hoc tempore nimium agitatae quaestionis nascitur, num 
Christus hoc capite de Eucharistiae loquatur sacramento. Quam 
quaestionem postea explicaturi sumus®). Interim hoc habeamus, 
illic quidem de sacramento proprie agere, hic communiter et 
de sacramento, et de fide, et de gratia, et de rebus omnibus, 
quibus vita aeterna parari potest. Se igitur ipsum cibum vo- 
cat, quemadmodum D. Augustinus et Beda docent, se tamen 
ipsum non solum fide, cui si nihil accedat, ad vitam aeternam 
satis non est, sed et caritate, et sacramento, et bonorum 
operum imitatione , et quocumque alio sive corporali, sive spi- 
rituali modo apprehensum. Non enim est generalis restringenda 
sententia, aut ad fidem, ut Apollinarius in Graecorum Catena, 
et Philastrius”) faciunt; nec ad solam Dei voluntatem, de qua 
Christus alibi dixit*): Meus cibus est, ut faciam voluntatem Ejus, 
qui misit me, ut exponit Basilius°); nisi yoluntas Dei genera- 


1) Cap. 4, 14. 2) Tract, 28. °) Gen. 3, 19. *) Phil. 2, 44. 5) Beza in 
annot. *) Vers, 82.7) In Catal. haereticorum, *) Supra cap. 4, 34. %) In 

liter etiam accipiatur pro omnibus rebus, quas ad consequendam 
yitam aeternam facere debemus. - | 

Dicit, -hunc cibum non perire, sed in vitam aeternam 
permanere , non quod saepe non pereat, sed quod causa aeter- 
nae vitae sit. Alioqui et bona opera, quae et ipsa hic cibum 
in vitam aeternam permanentem vocari diximus, et singula mo- 
mento temporis, sicut et mala, et cuncta, hujus vitae termino 
finiuntur. Das eleemosynam, jejunas, aut aliquid aliud operis 
boni facis, statim opus transit, quemadmodum cum facis homi- 
cidium. Et ut bonis operibus. bona opera. toto. vitae tempore 
continues, tamen post hanc utique vitam ea non exercebis. 
Transeunt igitur actu, manent fructu, manent effectu. Dixit 
autem: qut non pertt, ut alluderet ad corporalem cibum, qui 
perit; i ventrem enim vadit, ut alibi dicit*), et in secessum 
emittitur. Illi ergo cibo hunc opponit. Non igitur eodem sensu, 
hune manere, illum perire dicit; sed hunc quidem effectu ma- 
nere, illum substantia perire. Nec hac ambiguitate absurde lu- 
dit, sed eleganter. Sicut apud Matthaeum’): Dimitte mortuos 
sepelire mortuos suos; et supra*): Omnis, qui bibit ex aqua hac, 
sitiet tterum; qui autem biberit ex aqua, quam ega dabo et, 
non sittet in aeternum. Alio enim sensu, qui sepeliunt, et alio, 
qui sepeliuntur, mortui appellantur, et non eodem modo sitire, 


' et non sitire dicitur. 


Pertinet “etiam ad explanationem hujus loci, ut dicamus, - 
cur non dixerit: qui permanet in aeternum, sed: qui permanet 
in vitam aeternam. Agebat de cibo, cujus proprium est,.vitam 
alere atque producere, opponitque -spiritualem .cibum corporali, . 
quod corporalis ad breve tempus vitam praestet, statimque cor- 
rumpatur, spiritualis det vitam aeternam. Quod dicit Christus 
metaphora cibi, dicit D. Paulus*) metaphora sementis et messis:. 
Qui seminat in carne sua, de carne et metet corruptionem; qui 
autem seminat in spiritu, de spiritu metet vitam aeternam. Hoe 
Cyrillus adnotavit. Cur addit: quem Filius hominis dabit vobts? 


Graece quidem ambigua ‘oratio est, potestque relativum 7, id 


est, quam, et ad cibum, et ad yitam aeternam referri, sed multo 
melius ad cibum, quia de-eo disputabatur. > 
Cur igitur hoc addidit? Ob tres opinor causas. Primum, 
ut alluderet ad panem illum, quem pridie ejus diei illis dederat, 
quasi dicat: Qui illum vobis panem dedit, alium vobis, si in 
ipsum credideritis, meliorem dabit. Deinde, ut alluderet ad eorum 
studium, quibuscum loquebatur. Venerant ad eum eo animo, 
ut cibum ab eo corporeum quaererent ; respondet, meliorem se 
illis, quam quem ipsi quaerebant, daturum cibum, si in se cre- 
dant. Denique, ut eos ad fidem, id est, ad credendum in se 
alliceret promissione melioris cibi, quem nemo ipsis praeter se 


1) Matth. 15, 47, 2) Cap. 8, 22.°%) €ap, 4,43. *) Gal. 6, 8 

unum dare posset. Eodem enim modo Samaritanam attraxerat*): 
St scires donum Dei, et quis est, qui dicit tibi: Da mihi bibere; 
tu forsitan petisses ab eo, et dedisset tibi aquam vivam. Vocavit 
se hic Filium hominis, non solum ea consuetudine, qua alibi 
frequenter vocare solet, sed partim modestia, partim ut signifi- 
caret, se etiam, ut hominem, eum panem daturum esse. | 

Hoc olim loco Messalianos haereticos, qui et Euchetae, id 
est, precatores, dicti sunt, abusos fuisse, ut probarent errorem 
suum, non esse homini Christiano manibus laborandum, sed usque 
orationi, id est, spirituali cibo insistendum, Chrysostomus, Leon- 
tius, Theophylactus et Euthymius indicant?), et Basilius*). Quem 
illi errorem ex D. Paulo facile refutarunt: Si quis non vult operari, 
sec manducet *); et: Laboramus operantes manibus nostris °); et: 
Qui furabatur, jam non furetur ; magis autem laboret, operando 
manibus suis, quod bonum est, ut habeat, unde tribuat necessita- 
tem patienti °); et: Operam detis, ut quicti sitis, et ut vestrum 
sk agatis, et operamint manibus vesirts , sicut praecepimus 
vobis"). 

Hune enim Pater signavit Deus. Locus difficilis. Miror, 
Ammonium, Graecum et eruditum auctorem, ad panem, de quo 
agebatur, hoc referre. Quod quidem si ratio Grammaticae pate- 
retur, sententiam redderet concinnam et elegantem. Solet pani 
sigillum imprimi, ut appareat, a quo sit factus; vocaverat autem 
se Christus cibum, id est, panem. Dicit ergo, se panem esse 
sigillo a Patre obsignatum, id est, panem non terrenum, sed 
coelestem, non ab hominibus, sed a Deo factum. Sed, ut dixi, 
Grammaticae ratio non patitur. Quia nomen teog%, cibus, fe- 
mininum, relativum ‘tTodtoyv, hunc, masculinum est. Itaque du- 
bium non est, quin ad Christum ipsum sit referendum. Eademque 
ratione Ruperti expositio refutatur, qui et ipse, quamvis sententia 
alia, ad cibum refert. Hunc, inquit, cibum significavit Deus, td 
est, a communibus distinxit cibis, wt, cum alios bonis ac males 
communes fecerit, solum hunc panem, hunc cibum numquam dare 
velit, nist dignis. 

Quidam ergo sic interpretantur, Filium obsignatum a Patre 
esse, quasi signari sit: declarari demonstrarique, referuntque ad 
Patris de Filio testimonium: Hie est Filius meus dilectus, in quo 
mihi bene complacui *), et ad miracula, quibus eum Pater Filium 
suum esse declaravit. lta Chrysostomus °), Theophylactus et Eu- 
thymius, eandemque interpretationem inter alias adhibet et pro- 
bat Ammonius in Graecorum Catena. Hoc plerisque hoc tempore 
placere video; sed alium ego sensum magis proprium esse arbi- 
tror, quem paulo post explicabo. Augustinus et Beda signatum 
a Patre Filium interpretantur, id est, a caeteris hominibus se- 


*) Cap. 4, 10. 2) In hujus loci comm. *) Regul. 20. *) 2 Thessal. 3, 

gregatum. Istum Kilium hominis, inquit Augustitus*), nolite ste 
acctpere, quasi alios filios hominum, de quibus dictum est?): Filit 
hominum in protectione alarum tuarum sperabunt. Iste Filius ho- 
mints sequestratus quadam gratia Spiritus, et secundum carnem 
flius hominis, exceptus a numero hominum filius hominis est. Iste 
et filius homints, et Filius Dei est; iste homo etiam Deus est. 
Hoc habet haec opinio probabilitatis, quod praeterquam, quod 
est Augustini, solemus, quae ab aliis distinguere ac segregare 
volumus, og@payicery, sigillo obsignare ; quo Graeco verbo usus 
hic Joannes est. Et a D. Paulo*) Christus segregatus a peccatortbus 
dicitur. Hilarius *) et Cyrillus videntur de unione, quam vocant, 
hypostatica interpretari, quasi signatus Filius hominis a Patre 
dicatur, quia in tpso inhabitat omnis plenitudo Divinitatis cor- 
poraliter ‘ Sigillum est ipsa divinitas. Quae sententia, quamvis 
via alia, eodem, opinor, quo D. Augustini redit. Leontius ex- 
ponit: stgnavit, id est, in hoc ipsum misit, ut cibum hune ho- 
minibus afferret. Aliam Ammonius et Cyrillus interpretationem 
afferunt, ut idem sit: stgnavit, quod unxit: Unit te Deus tuus 
oleo laetitiae prae consortibus tuis °). Recte fortasse, si exposuissent, 
quod in primis dicendum erat, quid unctioni cum cibo. Alii 
signatum, idest, clausum et absconditum exponunt. Jw es, inquit 
Propheta’), Deus absconditus, et *) in quo sunt omnes thesauri sapien- 
tiae et scientiae Dei absconditi. Christum igitur illum esse librum, 
qui apud eundem Joannem in Apocalypsi*®) septem sigillis signatus 
fuisse dicitur. At nemo doctus ignorat, librum illum non Christum, 
sed prophetias veteris Testamenti significare, quas propterea nemo 
praeter agnum aperire potuit, quia solus eas agnus implevit im- 
plendoque effecit, ut, quae prius non intelligebantur, facile ex 
eventu ipso possent intelligi. Hoc enim est aperire. 

Alii hoc'modo: Hune Pater signavit, id est, hoc sigillum in illo 
posuit, quo vos cognosceretis, illum Regem esse vestrum, quod vobis 
hunc panem daret. Illi enim propterea temporalem Regem esse 
putabant *°), quia panem illis corporeum suppeditaverat; Christum 
ergo respondere, alio signo cognoscendum esse Judaeorum, qui 
exspectabatur, Regem; daturum quidem illis panem, sed coe- 
lestem et immortalem, non terrenum et brevi tempore periturum. 
Alias minus probabiles interpretationes sciens praetermitto, nul- 

ratus operae pretium recensere. 

Meam ponam interpretationem, quam egonon tam meam, quam 
veterum auctorum esse arbitror, nisi quod illi minus fortasse declara- 
runt. Cum Christus ageret de cibo illo in vitam aeternam permanente, 
Judaeis dando, non dubito, his verbis auctoritatem, qua eum illis 
daturus erat, ostendere voluisse. Quorsum enim hoc adjiceret, 


a 

si quid aliud dicere voluisset 9 Docet ergo, propterea se eum 
cibum dare posse, quia eam sibi Pater auctoritatem dederat, ut 
eum hominibus daret. Cum enim se Filium hominis appellasset, 
poterant illi merito dubitare, quomodo, homo cum esset, cibum 
in vitam aeternam permanentem dare posset. Respondet obje- 
ctioni tacitae, se, quamvis homo sit, divina id Patris auctoritate 
facturum esse. Signare igitur est: auctoritatem dare, quia sole- 
mus litteris impresso sigillo auctoritatem dare et fidem adhibere. 
Quemadmodum supra *) dixit: Qui autem accepit ejus testimonium, 


signavit, quia Deus verax est, id est, quasi adhibito sigillo con- 


firmayit. : 

- Quomodo hanc Pater Filio auctoritatem dedit? Efficiendo 
nimirum, ut homo ille simul Deus esset, filiusque Dei naturalis, 
ungendo illum Spirttu sancto), et inhabitante in ipso divinitate, 


declarando, filium esse suum. Ita fit, ut et Chrysostomi, et 


_ Augustini, et Cyrilli et Ammonii interpretatio, et eadem, et ad 
hunc modum explicata vera sit. Sic Hilarius *): Unigenitus vero 
Deus, et per sacramentum salutis nostrae hominis Filius, volens 
proprietatis nobis paternae tn se significare speciem, signatum 
_ se a Deo ait; et hoc ideo, quia vitae acternae escam Filius esset 
daturus, ut. per hoc potestas in eo dandae ad aeternitatem escae 


tintelligt posset, quia omnem in se paternae formae plenitudinem 


signantis se Dei contineret. 

_ Dubitari. posset, cur. Christus praeter consuetudinem suam 
ad nomen Patris Dei quoque adjecerit? Hunc, inquit, Pater 
signavit Deus. Aliquid enim fuisse causae, locutionis novitas 
ostendit. Dixerat: Quem Filius hominis dabit vobis. Opponit ergo 
Filio Patrem, homini Deum. Quasi dicat: Quamvis Filius ho- 
minis, id est, homo sim, dare yobis hunc cibum potero, quia 
mihi Pater, qui Deus est, hanc auctoritatem dedit. Sed, cur 
non dixerit: ._Hunc Pater Deus signavit, sed interposito verbo: 
Hunc Pater signavit Deus , aliquam mihi persuadeo fuisse causam. 
Credo, Graecum. articulum : -6, vim habere relativi; itaque non 
esse sensum: Deus Pater signavit, sed: Pater signavit, qui Deus 
- est. Quod etsi re idem est, hoc est dictum efficacius. 

_ 28. Quid faciemus, ut operemur opera Dei? Videntur in- 
tellexisse Judaei, quod Christus dixerat: Operamini non cibum, qut 
perit, sed qui permanet in vitam aeternam, de operibus, quae eos 
‘ad consequendam vitam aeternam facere oportebat. Sic Augu- 
stinus et Beda. Dixerat, inquit Augustinus *), ¢llis : Operamine 
escam, non quae perit, sed quae permanet in vitam aeternam. 
Quid factemus, inquiunt, quid observando hoc praeceptum implere 
poterimus? Significat Augustinus , propterea de operibus eos inter- 
rogasse, quia. Christus dixerat : Operamini. De animo, quo id 
interrogaverint, cum nihil Evangelista indicet, non est nostrum 
Judicare. cur yeostoms samen Cyrillus, Theophylactus, Leontius 


*) Cap.3, 33. ?) Act. h, a7. et 10, 38. *) Lib. 8. deTrin. *) Tract. 25. 

et Euthymius non discendi causa, sed superbo.arrogantique animo | 
interrogasse putant existimantes, nullum aliud opus Christum ipsis 
prolaturum, quam quae Moses ante praecepisset, quae non minus 
ipsi, quam ille sciret, ut Leontius ait. Credi hoc magis, quam 
probari de Judaeis potest in solis legis operibus confidentibus. | 


Sed probabile etiam est, eos existimasse, aliquid novi prae- 
ter ea, quae a Mose praecepta essent, dicturum Christum , 
quemadmodum nova etiam, et ante non visa miracula faciebat. 
Non dixerat Christus: Operamini opus Dei; illi autem respondent: 
Ut operemur opera Dei, non contehti dicere: Quid faciemus boni? 
aut quid faciemus, ut cibum istum, quem nos operari jubes, 
operemur? Voluerunt enim, uf suspicor, cautionem adhibere, 
quasi significantes, paratos se esse facere, quidquid sibi Christus 
praecepisset, modo opus Dei esset. Opus enim Dei vocant, non 
quod a Deo praeceptum esset, id enim se non putabant ignorare ; 
sed quod Deo gratum esset atque conveniens, quemadmodum 
exponunt in Catena Graecorum Apollinarius et Leontius. Hoc 
ergo cum dicunt, divini honoris studiosi videri volunt. 


29. Hoc est opus Dei, ut credatis in eum, quem misit Ille. 
Praeter ipsorum prorsus opinionem respondet. Aliquid enim aliud 
responsurum sperabant; ille vero apte prorsus ad homines nihil 
nisi opera legis cogitantes respondet, iisdem utens verbis, qui- 
bus illi interrogantes usi fuerant. Interrogaverant: Quid faciemus, 
ut operemur opera Dei? Respondet: Hoc. est opus Dei. Illi multa 
interrogaverant, quasi indicantes, omnia, quotquot essent, se 
facturos; Christus unum respondet: Hoc est opus Dei. Illi opera 
aliqua magna atque difficilia cogitabant, quae magno cum labore 
facienda essent; Christus unum tantum ostendit opus, quod aeque 
ab omnibus, sine ullo labore, sine manibus, sine pedibus fieri 
potest, ut credant. Illi pietatis studium affectasse videbantur, 
cum dixerunt: Ut operemur opera Dei; Christus illis pietatis ex- 
probrat ignorantiam, quod, quale sit verum opus Dei, nescire 
videantur. | 


_Fidem vocat opus Dei, non quia Dei donum est, etsi re 
quidem vera est, sed quia Deo gratum est atque conveniens, 
ut superiore versu ex Apollinario et Leontio dicebamus. Non 
dixit: Ut credatis in me, partim, ut arbitror, modestiae causa, 
ne se ipsum commendare videretur; partim ut simul doceret, 
quamobrem credere in se deberent, nempe quia ab illo ipso Deo 
missus fuerat, cujus opera se facturos pollicebantur, et in hoc 
ipsum missus, ut omnes, qui salvi esse vellent, in illum crede- 
rent. Emphatica-ergo illa verba sunt: Quem misit ille. 


Apta huic loco quaestio est, quamobrem Christus fidem 
Opus appellet, cum fides non solum ubique fere alias, sed hoc 
etiam ipso in loco operibus opponi videatur. Facilis ex iis, quae 
modo diximus, conjectura capitur, propterea fidem opus appel- 
lasse, cum eam operibus legis opponeret, ut alluderet ad eorum 

verba, et ea quodammodo imitaretur; sicut propterea gratiam 
aut doctrinam suam potum et aquam appellavit’), ut ad verba 
mulieris alluderet, quae dixerat: Quomodo tu, Judaeus cum sis, 
bibere a me poscis, quae sum mulier Samaritana? et propterea 
Patris voluntatem cibum nominavit’), quia discipulidixerant: Rabbi 
manduca, et alibi*) ideo eos, qui voluntatem Patris sui faciunt, 
fratres suos, et sorores, et matrem appellavit, quia auditores 
illi dixerant *): Ecce, mater tua, et fratres tui foris stant, quae- 
rentes te. 

Major quaestio, cur Christus generaliter interrogatus, quid 
opus facto esset, ut cibum illum permanentem in vitam 
aeternam, aut vitam ipsam aeternam consequerentur, de sola 
fide respondet: Ut credatis. Exsultant hic haeretici novi stolida 
confidentia victoriae: sola nos profecto fide justificari, quando 
consultus Christus, quid agendum, ut salvi esse possemus, nobis 
esset, hoc unum respondeat, ut credamus. Non vident caeci 
eodem argumento probari posse, operibus nos sine fide justificari, 
cum interrogatus alibi Christus, quid ad consequendam vitam 
aeternam facere opus esset, nulla de fide mentione facta, per sola 
opera responderit: Si vis ad vitam ingredi, serva mandata ‘). 
Quemadmodum ergo ex illo loco colligi non potest, solis nos 
operibus justificari: ita ex hoc non colligitur, justificari sola fide. 
Sed ex hoc quidem colligitur, nos justificari fide; ex illo, justi- 
ficari operibus; ex utriusque collatione, et fide nos, et operibus 
justificari, quae Ecclesiae Catholicae doctrina atque fides est, 
sine qua nemo quisquam, qualiacumque et quantacumque habeat 
opera, Justificari potest. 

Cur ergo Christus de sola fide respondit? Primum quidem 
negare possem, de sola respondere fide. Fidem enim hic to- 
tam legem Evangelicam, quae et fidem, et carifatem, et 
bona opera complectitur, videtur appellare, cum eam veteri 
opponat legi, in gua illi, quibuscum agebat, nimium haerebant. 
Possem , inquam, hoc dicere, et gravissimo confirmare auctore 
D. Paulo, qui cum legem factorum seu operum, et legem fidei 
distinguit *), haud dubie legem fidei, non fidem solam, sed to- - 
.tam etiam Evangelicam legem vocat, in qua et fides, et opera 
continentur. Sed hac responsione, alia sufficiente, opus non est. 
Loquebatur cum iis Christus, quibus nihil, ut salvi essent, 
praeter fidem deesse videbatur, nam ad opera omnia alia fa- 
cienda promptos se esse declarabant. Adhibendum igitur illis id, 
quo maxime indigebant, medicamentum fuit. Adolescenti vero 
illi per opera respondit ): Si vis ad vitam ingredi, serva man- 
data, quia, cum sibi ita omnia mandata servasse videretur , ut 
nihil praeterea majus posset facere, voluit illi Christus osten- 
dere, aliquid illi deesse, wt ad Christianae vitae perfectionem 


3) Cap. 4, 40. 2) Cap. 4, 34. *) Matth. 12, 30, *) Matth. 12, 47. 

perveniret *): Si vis, inquit , perfectus esse, vade , vende omnia, 
quae habes, et da pauperibus, et veni, et sequere me. 

Scribunt hoc loco Augustinus et Beda, id quod perperam in- 

tellectum haeretici contra veram corporis et sanguinis Christi 
perceptionem nobis non minus imperite, quam insolenter obji- 
ciunt. Hoc est opus Det, inquit Augustinus*), ut. credatis in 
eum, quem misit Ille. Hoe est ergo manducare cibum, non qut 
perit, sed qui permanet in vitam aeternam; ut quid paras den- 
tes et ventrem? Crede, et manducasti. Acclamant haeretici ad 
haec verba, nos’non re ipsa, sed spiritualiter, hoc est , per fi- 
dem, corpus et sahmguinem Domini sumere; credere enim, inter- 
prete Augustino, esse manducare. Primum rogo homines istos 
acutos , cur ipsi ad sumendam profanam illam coenam suam pa- 
rent dentes et ventrem , si credere est manducare? Deinde affir- 
mo, eos nequaquam intelligere, quid sibi velit, aut qua de re 
loquatur Augustinus. Putant enim, de Eucharistiae loqui sacra- 
mento, cum ne in mentem quidem illi venerit, ut de eo hic age- 
ret. Nam si de sacramento loqueretur, profecto non diceret, pa- 
randos non esse dentes et ventrem, id est, nulla re corporea opus 
esse, cum sexcentis locis doceat, adeo esse omnibus Eucharistiam ° 
ad salutem necessariam, ut ne infantes quidem, nisi sumpta ea, 
salvi esse possint. Locos Augustini infra *), ubi ea de re dispu- 
taturi sumus , indicabimus. Non ergo de Eucharistia loquebatur, 
sed interpretabatur , quod Christus dixerat‘*): Operamini non ci- 
bum, qui perit, sed qui permanet in vitam aeternam. Quemad- 
modum existimavit, Christum his ipsis verbis interpretari: Hoc 
est opus. Det, ut credatis, id est: Hoc est, quod facere debetis, 
ut cibum illum operemini, credere in me; se enim ipsum cibum 
appellasse , fidem operationem ejus, id est, consecutionem. Per 
fidem enim Christum consequimur, apprehendimus et possidemus, 
quod est illum tamquam cibum manducare Itaque qui Catholici 
existimant, Augustinum hoc loco de Eucharistia disserere, etsi 
meliore errant animo, nihilo tamen melius, quam haeretici, Au- 
gustinum intelligunt. 

Denique, ut concedamus de Eucharistia Augustinum lo- 
qui, quid inde Calvinistae conjicient? Corpus Christi non re ipsa, — 
sed fide sola a nobis sumi? Non profecto magis, quam si col- 
ligerent, non fuisse in lege veteri re ipsa, verisque hostiis, sed 
sola misericordia Deo sacrificandum, quia non jam Augustinus, 
sed Deus ipse dicit’): Misericordiam volo, non sacrificium , 
et*): Quo mihi multitudinem victimarum vestrarum? Quemad- 
modum ergo Deus noluit dicere, non esse sibi hostiis sacrifi- 
candum, sed magis sibi misericordiam sine hostiis, quam ho- 
stias sine misericordia placere: ita prorsus Augustinus, si hoc 
loco de sacra Eucharistia loqueretur , nollet significare, non esse 


Se 

re ipsa Christi corpus nobis sumendum; sed plus nobis pro- 
desse, magis Deo esse gratum, ut sola fide sine sacramento, 
quam ut re ipsa ac sacramento sine fide sumeremus. Quod 
quis neget esse verum? | | 

30. Quod ergo tu facis signum, ut videamus, et creda- 
mus tibi, quid operaris? Dixerat Christus, se missum a Deo, 
quemadmodum olim Moses missus fuerat, indicans, se eum esse, 
de quo Moses dixerat,*): Prophetam de gente tua, et de fratri- 
bus tuis, sicut me ipsum, suscitabit tibi Dominus Deus tuus; 
ipsum audies. Itaque jure suo, ut in se crederent, postulavit. 
Judaei intelligentes, quo Christus alluderet, memoresque, Mo- 
sem ipsum hon ausum sine. auctoritate signa faciendi, sese li- 
berandi populi ducem profiteri: Ecce, inquit, ego vadam ad fi- 
lios Israel, et dicam eis: Deus Patrum vestrorum misit me ad 
vos; si dixerint mthi: Quod est nomen ejus? quid dicam eis”)? 
ideo ergo similia ab eo signa petunt. Sed mirum hoc ipsum 
est, qua fronte signum ab eo postulent, quem pridie viderant 
quinque panibus et duobus piscibus quinque hominum millia sa- 
turasse, quod usque adeo tunc magnum esse miraculum puta- 
verunt, ut dixerint: Hic est vere Propheta, qui venturus est in 
mundum *), Respondent Augustinus *) et Beda, magnum quidem 
id fuisse signum, atque ita eos confessos fuisse, caeterum non 
qualecumque nunc signum, sed manna de coelo postulare; pro- 
pterea statim adjungunt: Patres nostri manducaverunt manna in 
deserto. 

Videntur mihi signum petere, non solum ut sibi manna 
daret, sed ut experirentur, an, quod semel fecerat, ut quin- 
que panibus quinque hominum millia saturaret, semper aut 
posset, aut vellet facere; propterea exemplum manna protulisse, 
ut Christum quodammodo irritarent provocarentque , ut quidpiam 
simile faceret. Quamquam Chrysostomus, Leontius, Theophy- 
lactus et Euthymius ad solum manna hanc petitionem restrin- 
gere videntur. Ergo quae causa sufficere debere videbatur, ub 
signum non peterent, ea, ut peterent, effecit, quod paulo ante 
multiplicati panis signum vidissent. Inde enim ingressi in spem 
erant, fore, ut semper sibi Christus cibum suppeditaret; quod 
an posset, aut vellet efficere, hac interrogatione ab eo elicere 
voluerunt. | 

31. Patres nostré manducaverunt manna in deserto, sicut 
scriptum est*): Panem de coelo dedit eis manducare. Viximus 
modo ex Chrysostomo, Leontio, Theophylacto et Euthymio, 
ideo hoc eos usos exemplo, ut Christum quodammodo cogerent, 
aut idem, aut simile facere miraculum, quo otiosum nutriret 
populum. Indicant, se Mosi quidem merito, non temere cre- 
dere; populum enim annos quadraginta non serentem, non me- 

tentem aluisse; eadem se facilitate in ipsum credituros, si aué 
idem, aut simile faciat. Ostendunt etiam, se, ut notat Cyrillus, 
non nisi carnalia atque terrena, quaeque ad ventrem pertinent, 
cogitare. Singula verba suum habent pondus. | 
Comparant se tacite cum patribus, quasi insinuantes, nihil 
se postulare, quod non sibi veluti hereditario jure debea- 
tur. Patres majoresque olim suos cibum a Mose petivisse, 
accepisseque coelestem ab eo panem; se similem ab eo panem 
postulare, qui Mosis similis haberi velit. Cum dicunt: patres 
nostri, numerum etiam hominum ingentem significant, sexies 
enim centena hominum millia circiter erant*). In patribus suis se 
quodammodo panem illum comedisse intelligunt. Dicunt autem: 
manducaverunt, id est, re ipsa experti sunt, quid a Deo Moses 
impetrare posset. Non sola opinione, sed experientia ipsa coe- 
lestem ederunt panem, idque in deserto, ubi difficilius erat pa- 
rare cibos*). Numquid, inquiebant, poterit Deus parare men- 
sam in deserto? Numquid et panem poterit dare? Alia etiam 
vis in nomine deserti latet, quod tempus annorum quadraginta , 
quibus in deserto Hebraei versati sunt, significatur, quasi di- 
cant: Non semel, aut iterum; sed per tofos annos quadraginta, 
id est, ‘quamdiu in deserto versati sunt, coelestem edisse pa- 
nem. Denique, ne fabulam narrare videantur, Scripturae testi- 
monio confirmant: Sicut. scriptum est: Panem de coelo dedit eis 
manducare. | | | a 
32. Dixit ergo eis Jesus: Amen, amen, dico vobis: Non Mo- 
ses dedit vobis panem de coelo verum. Cum magna Christus as- 
severatione respondet: Amen, amen, dico vobis, quia rem illis 
dicebat admodum contra ipsorum opinionem. Porro cum illi non 
se, sed patres suos panem ijlum coelestem dixissent accepisse, 
ipse non de patribus, sed de illis respondet: Non Moses dedit 
vobis, quia, ut diximus*), se in patribus suis intellexerunt eum 
panem comedisse. Duplex hic latet antithesis, in qua vis tota 
sententiae consistit. Altera inter Mosem et Deum, altera inter 
panem et panem, id est, inter manna et Christum ipsum, qui 
verus de coelo panis erat. Ex prima secundam facite probat. 
Nam ex eo ipso, quod Moses, ut illi gloriabantur, manna eis. 
dederat , colligit, non fuisse yverum panem atque coelestem, quia 
verum coelestemque panem purus homo dare non potuit; se vero 
indicat verum esse panem, quia non a Mose, non ab homine ° 
ullo, sed a solo Deo datus,; id est, missus est. Ex diversis igi- 
tur auctoribus diversum panem, alium alio meliorem, esse pro- 
bat, quemadmodum si quis, ut unum panem meliorem probet 
esse, quam alium, a meliore pistore factum fuisse dicat. 
At manna etiam Deus dederat, Moses minister tantum 
fuerat, ac ne minister quidem; nec enim ipse vel tamquam mi- 
nister manna fecerat. Ita est; sed Christus ex Judaeorum loqui- 

tur opinione ,‘ qui Mosem ejus miraculi auctorem facere videban- 
tur. Quaerit Chrysostomus, cur non se ipsum Christus, sed Pa- 
trem opponat Mosi, et non dicat: Sed ego do vobis panem de 
coelo verum; cum id vere dicere potuerit , et Samaritanae, non 
Patrem , sed se ipsum aquam illam vivam et in vitam aeternam 
salientem daturum dixerit*). Quin in hoc ipso capite’) se ipsum 
panem hunc, de quo nunc loquitur, daturum dixerat. Respondet, 
ideo id fecisse, quia Judaei idonei auditores non erant, ut ad eum 
modum cum eis loqueretur, voluisseque declarare, modo ipso 
loquendi diverso , quantum inter Samaritanae mulieris in creden- 
do facilitatem et Judaeorum duritiem interesset. At his ipsis Ju- 
daeis paulo ante dixerat, se hunc panem daturum esse. Itaque 
aliter explicandam quaestionem arbitror. Primum illic nondum - 
illi Moses objectus fuerat , hic jam fuerat objectus: Patres, in- 
quiunt, nostri manducaverunt manna in deserto; tacite enim illi, 
quemadmodum diximus , opponunt Mosem ; propterea non se, sed 
Patrem illi rursus opponit, ne, quod probandum erat, pro argu- 
mento sumere videatur. Deinde , cum dixit, se panem illum da- 
turum esse, dare erat in mortem tradere , et edendum in sacra- 
mento relinquere, quod sibi sine arrogantia potuit attribuere. 
Cum autem hoc loco dicit: Pater meus dat vobis panem de coelo 
verum, dare est mittere, quod non de se, sed de Patre dicere po- 
tuit; nec enim ase, sed a Patre missus fuerat. Theophylactus 
videtur existimare, nullam inter Mosem et Patrem comparatio- 
nem fieri; sed solum panem pani opponi, quod ille, quem Mo- 
ses dedit, yerus coelestisque non fuerit, hie, quem Pater dat, 
coelestis ac verus sit. Et quidem non diffiteor, panem praecipue 
cum pane comparari; sed cum yideamus, tam diligenter Mosem 
in una parte, Patrem in altera nominare , dubitandum non est, 
voluisse Christum Mosis auctoritatem minuere, ut ab éo Judaeos 
avelleret et ad Patrem traduceret. Cum dicit, Mosem non de- 
disse illis panem de coelo, intelligit, ut existimat Theophylactus, 
non dedisse verum de coelo panem, sicut in altero orationis 
membro dicit: Sed Pater meus dat vobis panem de coelo verum. 
Quamquam mihi non solum videtur negare, Mosem verum de- 
disse panem, sed etiam panem de coelo dedisse. Duabus enim 
in rebus panem, quem Moses dederat, cum eo, quem Patrem 
dare dicit , confert; quod hic de coelo sit, ille non fuerit; quod 
_ hic verus, ille non item. Secundum ex primo sequitur. Nam 
quia hic panis de coelo erat, verus erat; quia ille de coelo non 
erat, verus non erat. Haec fortasse fuit causa, cur in priori 
membro non dixit: Non Moses dedit vobis panem de coelo werum, 
quia, si de coelo non erat, nec verus erat, contentus in secundo 
membro id explicare. 

Dicendum nunc est, quid sit, panem esse, vel non esse 
de coelo, et panem esse, vel non esse verum. De coelo 

proprie esse, est de coelo ipso descendisse, quemadmodum 
Christus solus descenderat, ideoque vere coelestis panis erat. 
Manna vero illud non de coelo, sed aére pluerat, dicebaturque 
improprie panis de coelo, quemadmodum volucres coelt*) appel- 
lantur, sive quia aér ipse per catachresim coelum dicitur, sive 
quia, quod alte de aére cadit, de coelo cadere videatur, ut 
Chrysostomus, Leontius, Theophylactus et Euthymius interpre- 
tantur. 

Verum autem iidem auctores quatuor et Augustinus, Cy- 
rillus, Beda et Rupertus sic accipiunt, ut figurae opponatur, 
quasi dicat: Panis ille, quem dedit yobis Moses, non erat ve- 
ritas, sed figura; hic, quem Pater vobis dat., veritas est, quae 
per figuram illam adumbrabatur. Probabilior interpretatio; sed 
plus quiddam videtur Christus significasse. Agebat enim non 
tam de natura, quam de vi et efficacitate panis. Nam si natu- 
ram quidem spectes, neuter illorum verus erat panis; sed ille 
ros, hic Deus et homo erat. Si efficacitatem, ille ad breve 
tantum tempus vitam corpori, hic sempiternam animo vitam 
suppeditabat. Cum ergo proprium sit panis vitam dare, hic 
verus erat panis, ille hujus comparatione non erat. Sic Victo- 
rinus interpretatur 7). 

33. Panis enim Det est, qui de coelo descendit, et dat vitam 
mundo. Sic Graeci fere codices habent. Latini multi legunt: 
Panis enim verus est, quae lectio, si paribus probaretur aucto- 
ribus, magis mihi quidem placeret, quia meliorem videtur ha- ° 
bere sententiam. Probat enim , quod dixerat, verum esse panem, 
quem Pater daret, duabus rebus, et quia de coelo descendit , 
unde nihil falsum, nihil adulterinum potest descendere; et quia 
vitam dat mundo. Si legamus, ut Graeci legunt, dicemus, pro- 
bare Christum, quod dixerat, Patrem suum panem de coelo 
verum dare, quia de coelo est et a Deo datus, hoc est, pa- 
nis Dei, qut de coelo descendtt; et verus est, quia dat vitam 
mundo. Proprium enim est panis vitam dare. 

Cum dicit: Qut dat vitam mundo, videtur alludere ad 
id, quod Judaei dixerant*): Patres nostri manducaverunt manna. 
Quemadmodum enim hunc panem mannae, ita mundum univer- 
sum Judaeorum patribus opponit; manna solos Hebraeos ad 
tempus aluit, panis hic universo mundo, quantum in se est, 
vitam praebet, quemadmodum Chrysostomus, Cyrillus, Leon- 
tius et Euthymius adnotaverunt. Quam vitam intelligat, cor- 
poris, an animae, loco magis idoneo*) sumus disputaturi. 

34. Dixerunt ergo ad ewm: Domine, semper da nobis panem 
hunc. Videntur, quod Christus dixerat, de sola vita corporis 
intellexisse, ut Cyrillus, Chrysostomus, Augustinus, Beda, Theo~ 
phylactus , Euthymius existimant. Cum enim audissent, panem 


*) Psalm. 8, 9. et 403, 12. 7) Lib. f. ady. Arium. °) Vers. 34, 4) 
Vers. 49, et 80. ; 

ium vitam. non solum Judaeis, sed toti etiam mundo = prae- 
stare posse, et vitam quidem non brevem, sed sempiternam, 
ut dixerat supra’), rogant, ut semper sibi eum panem det. 
Quomodo mulier tlla Samaritana, inquit Augustinus, cum dictum 
est”): Quit biberit ex hac aqua, non sitiet. umquam, continuo illa 
secundum corpus accipiens, sed tamen carere indigentia nolens : 
Da mihi, inquit, Domine de hac aqua; sic et tstt: Domine, da 
nobis panem hunc, qui nos reficiat , nec deficiat. 

Probabile hoc est, sed non minus probabile mihi vide- 
tur esse, recte eos intellexisse, Christum non de vita corporis, 
sed de vita animi locutum fuisse; quam enim: vitam aeternam, 
nisi animi cogitare poterant? sed intelligentes, quid diceret, quod 
majoris fuit culpae, non credidisse, irridentesque respondisse : 
Semper da nobis panem hunc, quasi dicant: Nec ullus ejusmodi 
panis est, nec, si esset, dare tu posses. Eadem enim irrisione 
Samaritanam illam respondisse, dixisseque *): Domine, da mihi hane 
aquam, ut non sitiam, neque veniam huc haurire. Atque hoe 
illis Christus videtur exprobrare*), quod, cum audissent, intel- 
lexissentque, non crederent. | 

35. Dixit autem eis Jesus: Ego sum panis vitae; qui venit 
ad me, non esuriet, et qui credit in mé, non sitiet umquam- 
‘Sive Judaei, quod Christus dixerat, non intellexerant , ut aucto- 
res illi, quos modo nominavimus, putaverunt; sive intellexerant 
quidem, ut nos diximus, sed non crediderunt, .quin potius irri- 
serunt, quae ab eo dicebantur : admiranda nobis imitandaque est 
Christi patientia et humanae salutis cura. Non est indignatus- 
injuria aut tarditate, crassitieque Judaeorum'’; sed simpliciter 
ac placide-respondet, se panem illum esse, quem a se petant; 
- in ipsorum esse potestate eo frui. Panem vitae Hebraica phrasi, 
id est, vitalem, vivificum appellat, quia ipse est, qui vere ho- 
minibus vitam praestat. Putant Chrysostomus, Theophylactus 
et Euthymius, solam hic diyinitatem suam panem appellare; 
melius Cyrillus, humanitatem ipsam vocari panem, sed eam 
{jnon, nisi propter conjunctam in eandem personam divinita- 
tem, vim habere vitam dandi; sensum autem esse: Ego sum 
panis vitae, id est, ego panis ille sum, qui per manna figura- 
batur. Videbatur orationis consequentia postulare, ut diceret: 
Ego sum panis vitae; qui ederit me, semper vivet, aut numquam 
morietur. Sed hunc eundem sensum aliis expressit verbis: Qut 
ventt ad me, non esurtet, ut simul explicaret, quid esset, hunc 
panem edere, nempe ad se per fidem venire. Cum autem de 
solo pane quaestio esset, de potu etiam respondet : et qui credit 
in me, non sitiet umquam. Nec dixit, sicut prius: Qui venit ad 
me, sed: Qui credit in me, ut declararet, quid esset ad se 
venire, pimirum credere. Melius locum totum verbis Augustini *) 


1) Vers. 27, 2) Supra cap. 4, 43. *) Cap.4, 18. *) Vers, 36. °) Tract. 
28. in Joan, 

hoc loco explanabo. Qui venit ad me, inquit ille, hoe est, quod 
ait: Et qut credit in me. Et quod dixit: Non esuriet, hoc intel- 
Kigendum est et: Non sitiet umquam. Utroque illa significatur 
aeterna satietas, ubi nulla est egestas. Panem de coelo desideratis? 
Ante vos habetis, et non manducatis, 

36. Sed dixi vobis, quia et vidistis me, et mon creditis. 
Quaeritur hic a plerisque, ubi hoc illis Christus dixerit.  Quae- 
rendum etiam erat, quid illis dixerit. Nam quod omnes tamquam 
certum statuunt, hoc ipsum illis dixisse, quod sequitur: Vidistis 
me, et non creditis, probabile non videtur, ut ex vera postea 
interpretatione apparebit. Cyrillus ergo ad Jesaiae hoc prophetiam *) 
refert supra: Audite audientes, et nolite intelligere, et videte visi- 
onem, et nolite cognoscere. Alii ad id, quod illis dixerat*): Quae- 
ritis me, non quia vidistts signa, sed quia manducastis ex panibus, et 
saturats estis. Chrysostomus et Euthymius, credendum esse, alicubi 
hoc illis dixisse, quamvis id scriptum non fuerit. Nescio, an haec 
aliorum judicio satisfaciant; meo quidem certe non satisfaciunt. 
Primum Christus nec dicit, nec, ut opinor, indicat, se illis hoc 
ipsum dixisse: Vidistis me, et non creditis; quod qui statuunt, 
- verum, ut mihi videtur, sensum reperire non possunt, quia, ubi 
non est, quaerunt. Non ergo hoc se dixisse indicat, sed se 
panem esse vitae, quem illi petebant. Reddit enim causam, 
quamobrem dixerit, se illum esse panem, cum sciret, eos non 
-solum non credere, sed insuper etiam irridere. Nimirum, ut 
faceret, quod sui ‘erat officii, ut per se non staret, quo minus 
salyi essent. Ergo particula: Qua, idem hic valet, quod quamvis, 
quasi dicat: Dixi vobis, me panem esse vitae, quamvis vos, 
audientes ac videntes me, minime credatis. Eum aliquando usum 
habere particulam ott, quia, alicubi notavimus. 

Potest et alius, ac fortasse facilior esse sensus, ut causam 
Christus reddat, cur non aperte, sed per metaphoram_locutus 
fuerit, seque panem appellaverit, quia nimirum etiam videntes 
hon credebant, sicut alibi dixit: Jdeo in parabolis loquor eis, 
quia videntes non vident, et audtentes non audiunt, neque intel- 
ligunt *). Quod ergo dicit: Dizi vobis, ad id refertur, quod *): 
Operamini non cibum, qui perit, sed qui permanet in vitam aeter- 
nam; et ad illud*®): Panis enim Dei est, qui de coelo descendtt. 
At enim quid est: vidistis me? An omnes, qui Christum vide- 
bant, eo ipso, quod videbant, in eum credere debebant, sine 
ullo miraculo, sine ulla praedicatione, sine ulla institutione propter 
solum corporis aspectum? Nequaquam vero. Videre ergo hoc 
loco est eam Christi notitiam habere, quae ad credendum in il- 
lum satis esset, quamque si aliqui alii habuissent, credidissent , 
ut apparet ex his °): Haec est voluntas Patris mei, ut omnis, qué 


*) Cap. 6, 9. 7) Vers, 26. *) Matth. 13, 13. *) Vers.27. °) Vers. 33. 
*) Vers. 40. . 

videt Filiun, et credit in eum, habeat vitam aeternam. Illic enim 
videre est. cognoscere, etiamsi corpore non videris; alioqui, qui 
eum oculis non viderunt, vitam aeternam habere non possent, 

quod absurdum profecto est. Quemadmodum ergo multi, qui 
Christum oculis non viderunt, dicuntur vidisse eum, id est, co- 
gnovisse: ita multi, qui eum oculis viderunt, dici possunt non 
vidisse, quia non cognoverunt. Itaque videtur ex his duobus 
_locis colligi posse, quod graves Theologi docuerunt, excusari eos, 
qui ideo in Christum non credunt, quia nullam de eo notitiam 
habuerunt; cum Christus fidem non nisi ab iis exigat, qui se 
viderunt , id est, cognoverunt. Simile illud est: Si non venissem, 
et locutus fuissem eis, peccatum non haberent; nume autem excu- 
sationem non habent de peccato suo *). 

37. Omne, quod dat mihi Pater, ad me veniet; et eum, 
qui venit ad me, non ejiciam foras. Quorsum hoc dicat, omnes 
fere consentiunt, reddi causam, cur illi, quibuscum loquebatur, 
ad se non venirent, id est, in se non crederent. Ita fere Chryso- 
stomus, Leontius, Cyrillus, Theophylactus et Euthymius. At hoe 
non fuisset accusare eos, sed potius excusare, cum manifestum 
esse videatur , eos accusare voluisse. Si enim venire ad Christum 
non poterant, nisi a Patre darentur, et Pater eos non dabat, 
culpa vacare videbantur , quod non venirent. Itaque potius credo, 
eorum perversam accusari voluntatem, quod a Patre se dari non 
sinant, quod Patri non credant; si enim crederent, ad se veni- 
rent, id est, in se etiam crederent. Patrem enim Filio non dare, 
nisi eos, qui maturi sint, qui idonei, ut Christi discipuli fiant; 
idonei fiunt, dum Patri credunt de Filio suo testificanti; quo mi- 
nus credant, non nisi per ipsos stare. Perinde ergo est, ac si 
diceret: Si vos Patris mei essetis, si in illum crederetis, ut 
gloriamini, ad me utique yeniretis; omne enim, quod Pater habet, 
mihi dat, et omne, quod mihi dat, ad me venit. Hoc sensu 
videtur, aliis licet verbis, Theodorus Mopsuestiensis interpretari. 
Certe Judaeorum culpam notari, quod Patris resisterent voluntati, 
aperte dicit. Utque docti habeant, unde vel hunc, vel alium for- 
tasse meliorem sensum eliciant, ejus adscribam verba: Avo tavta 
éy ToUG BVATEPOLG En * OTL TE TLGTEVOHL NAVEAS WOOGHHEL, 
4a OTL wou WLTTEVOATL THIS Aimviov wpogevosg éatt CORS : 
xaos ovy auPorepa ESneTHGE tov SEAjUaTOG Tow HAT OLX, 
abtod SéAnua elvae PnoTas , XAL TO MLOVECOAL MAYTAG ELC 
abtov, xal tows WiovEevcaytTag dv abtov XOMIGET OL dageay, 
Gore Parivar dv’ a&ugorégay adtorts tH Sehiuace Tot wAaTedG 
payouevovc. Quae sane verba satis difficilia sic exprimere ten- 
tavimus: Duo haec verbis praecedentibus exposucrat: nempe quid 
ets credere conveniret, et quis eis, gui crediderant, aeternae vitae 
conciliator et mediator esse poterat. Bene igitur utrumque ex pa- 
terna pendere voluntate docet, ejus esse voluntatem affirmans, ut 


1) Cap. 18, 22. 

in ipsum omnes credant, et ut credentes per ipsum gratis deducan- 
tur ad Patrem, ex quo clarum est, in utroque casu Judaeos, 
guibuscum agebat, divinae Patris voluntati adversari. Quid sit: — 
a Patre dari, intelligitur ex his’): Et erunt omnes docibiles Det. 
Omnis, qué audivit.a Patre, et didtcit, venit ad me. 

Dari ergo a Patre est docibilem esse Dei; docibilem autem esse 
Dei, est sinere se ab eo doceri, sicut statim exponitur audire et 
discere; dari ergo a Patre est: audire et discere a Patre, id est, 
audire ab illo, et illi credere. Quia illi Patri non credebant , cum 
ab eo, et per Prophetas, et multis aliis modis audivissent, et non 

‘dabantur a Patre; quia non dabantur a Patre, non veniebant ad 
Filum. Indicat ergo, se adeo conjunctum esse cum Patre, ut, 
qui in unum credit, in alterum credat, et qui in unum 
non credit, nec in alterum credat, quantumvis credere vide- 
atur. Hoc est, quod aliis etiam locis argumentari solet, Ju- 
daeos in se non credere, quia in Patrem non credunt, ut cum 
dicit?): Verbum Ejus non habetis in. vobis manens, quia, quem 
misit Ile, huic tos non creditis; et*): Est Pater meus, qui glo- 
rificat me, quem vos dicitis, quia Deus vester est, et non cogno- 
vistis Eum; ego autem novi Eum, et si dixero, quia non scio 
Eum, ero, similis vobis, mendax. 

Quod neutro dixit genere: Omne, quod dat mthi Pater, 
potius quam: omnis, quemadmodum dicendum videbatur, cum 
de hominibus loqueretur, recte videtur Rupertus indicare, eo 
pertinere, ut majorem significet universitatem; quasi dicat: Quid- 
quid mihi Pater dat, ego admitto, quodcumque genus animalis, 
sive mundum, sive immundum; ut viso illo Petri declaratum 
est *), cum illi coelesti dictum est voce: Quod Deus purificavit, 
tu commune ne dixeris; quodcumque genus hominum, sive Judae- 
orum, sive gentilium. Quod autem addit: ef eum, qui venit ad 
me, nom ejictam foras, eo etiam pertinet, ut ostendat, ejusdem 
se atque Patrem esse voluntatis, et quemadmodum per Patrem 
hon stat, quo minus ad se omnes homines veniant, ita per se 
non stare ; neminem enim venientem repellere, neminem rejicere. 

Quid sit foras ejicere, non omnibus .conyenit. Augustinus 
et Beda de coelo interpretantur, quasi promittat se Christus eum, 
qui ad se venerit, de coelo, id est, de coenaculo illo magno, 
ubi coena illa nuptialis fiet, in tenebras exteriores ejecturum non 
esse, quemadmodum ille, qui vestem nuptialem non habebat, 
ejectus est*). Quale est intus tllud, inquit Augustinus®), unde 
non exitur foras? Magnum penetrale, et dulce secretum. O secre- 
tum sine taedio, sine amaritudine malarum cogitationum, sine 
interpellatione tentationum et dolorum. Nonne illud secretum est, 
quo intravit ille, cui dicturus est Dominus servo bene merito'): 
Serve bone et fidelis, intra in gaudium Domini tui? At inde dicit 
se Christus non ejecturum foras, quo ad se yenire dixerat, qui 

1) Vers. 45. 7) Cap. 5, 38. +) Cap. 8, 34. 88. *) Act, 10, 12. 18. 
5) Matth. 22, 43. ®) Tract. 25. 7) Matth. 25, 24, 23. 

sibi a Patre datus esset, cum autem dicit: ad me venit, non 
significat, ad se in coelo, ubi fides non est, sed in hac: vita per 


_ fidem venire. Ergo cum dicit: non ejiciam foras, non de coelo, 


sed de hac loquitur vita. Eadem ratione non videtur interpre- 
tatio Cyrilli convenire, de supremo judicio hoc intelligentis, quasi 
tunc se Christus non ejecturum foras dicat, cum dixerit his, 
qui a sinistris erunt: Ite maledicti in ignem aeternum *). Non 
enim illuc homines ad Christum per fidem venient, de quo hic 
adventu loquebatur. Simile est, quod alii quidam dicunt: non 
ejiciam foras, postquam eum recepero, sed dabo illi perseveran- 
tiam, de solis hoc praedestinatis interpretantes, quod alienum 
prorsus a mente Christi videtur esse. _ 

tum esse video: Neminem ad me venientem repellam, omnes 
admittam, omnes amplectar; quemadmodum, si publicus dicat 
hospes: Neminem, qui ad hospitium venerit, ejiciam, non signi- 
ficat, neminem se hospitem, postquam domo exceperit, ejectu- 
rum; id enim dubium non erat; sed neminem prohibiturum ho- 
spitio, neminem non admissurum. 

38. Quia descendi de coelo, non ut factam voluntatem meam, 
sed voluntatem Ejus, qui misit me. Causam reddit, ut Cyrillus 
et Augustinus dicunt, quamobrem eum, qui ad se venerit, non 
sit foras ejecturus; voluntatem enim Patris esse, ut omnes, qui 
ad se venerint,. recipiat, amplectatur, doceat, conservet, et ad 
vitam aeternam ducat; et se de coelo descendisse, non ut suam, 
sed ut Patris faceret voluntatem. 

Quod dicit, se de coelo descendisse, hanc habet empha- 
sim, ut significet, se tam longum, et tam laboriosum sibi iter 
non suscepisse, ut suam, sed ut Patris faceret voluntatem; non 
enim se, nisi mittente ad id Patre, venturum fuisse. Ambiguum 
est, utrum significet his verbis, duas esse, aliam suam, qua 
homo est, aliam Patris voluntates; an suam Patrisque volunta- 
tem unam eandemque esse, ideoque non venisse, ut suam, id 
est, propriam, et a Patris voluntate distinctam, sed ut Patris 
faceret voluntatem, non quod vellet suam ad voluntatem Patris 
conformare, sed quod suam propriam, id est, a Patris voluntate 
distinctam voluntatem non haberet. Hoc secundo sensu videntur 
Gregorius Nazianzenus’), Elias *), Chrysostomus, Theophylactus et 
Euthymius, Ammonius et Leontius exponere. Verba huc ex Graeca 
manuscripta Catena Ammonii transscribam, quae eadem Leontit 
sunt in hujus loci commentariis. Odx idtoy Exar DéAnua mapa 
TOD NAaTEdS FADOV, NAYTA YAO Tod MATOS TA EUG EOTL, xO 
NAVTA Tah TOD Wareds Eua, nat odx GAAov mpakoy 7FANOY, 
et wh; Owe xal 6 marie BovAetar, id est: Non veni in mundum 
propriam voluntatem habens, praeter eam, quae Patris est. Omnia 
enim, quae Patris sunt, mea sunt, et omnia, quae mea sunt, 


1) Matth. 25, 44. ?) Orat.4. de Theolog. *) Eodem loco, et in orat. 3 

Patrem spectant, et-non veni-aliud aliquid facturus, praeter id 
snum, quod Pater etiam ame feri vult. Notat Gregorius Nazianzenus, 
eam phrasim usitatam in Scripturis esse, ut cum ex persona 
Christi David dicit*): Neque intquitas mea, neque peccatum meum, 
non significare, se peccatum habere, sed potius non habere. Et 
cum dicit Daniel*): Neque enim in justificationibus nostris pro- 
slernimus preces ante faciem tuam, non indicat, se justificationes 
habere, sed potius non habere. Quae interpretatio, si Christus, 
ut Deus loqueretur, vera esset; sed videtur ut homo loqui, cum 
se dicat a Patre missum. 

Itaque melius, ut opinor, Cyrillus interpretatur, ita ut 
significet his verbis, duas se habere voluntates, alteram cum 
Patre communem, quatenus Deus est, alteram sibi propriam, 
quatenus est homo. Non ergo descendisse de coelo, ut humanam, 
sed ut Patris suamque, id est, divinam faceret voluntatem. Hac- 
ratione Eutychis refutatur error, unam tantum in Christo volun- 
tatem confitentis. Quid ergo? An humana Christi voluntas aliud, 
quam divina volebat? Hoc enim videntur haec verba prae se 
ferre. Volebat quidem aliquando natura sua, ut Cyrillus exponit, 
quemadmodum in passione declaratum est*): Pater, si possibile 
est, transeat a me calix iste; verumtamen non sicut ego volo, sed 
sicut Tu. Sed ratione et conjunctione divinitatis humanam Chri- 
stus voluntatem cum divina conformabat. 

Discimus ex Athanasio*), ex Epiphanio ‘), ex Gregorio 
Nazianzeno °), ex Idacio’), Arianos hoc et aliis similibus locis 
abuti solitos, Filium profecto Patre minorem esse, qui non suam, 
sed Patris fecerit voluntatem. Quomodo Gregorius et Elias Cre- 
tensis responderint , diximus modo; Athanasius vero, non, si 
Filius voluntatem Patris faciat, continuo sequi, minorem esse 
patre; nam et de Patre dictum esse *): Voluntatem timentium se 
factet; tamen minorem non esse iis, quorum dicitur facere vo- 
luntatem, Non potuit satis hoc facere hominibus argutis. Nam 
Deus dicitur quidem hominum facere voluntatem; sed non dicitur 
suam non facere; at Christus dicit, se non suam, sed Patris 
voluntatem facere, quod non solum minoris, sed etiam servi vi- 
detur esse. Melius igitur Idacius: facere quidem Christum non 
suam, sed Patris voluntatem, sed id ipsum sponte ac voluntate 
sua, non coactum facere; itaque non sequi, esse minorem. Sub- 
tiltus etiam Epiphanius argumentum in Arianos retorsit: propterea 
Christum dixisse, se non suam, sed Patris voluntatem facere, ut 
alterum eorundem Arianorum refelleret errorem, non esse in 
Christo animam humanam , ac proinde nec humanam. voluntatem. 
Nam in eo etiam eos errore fuisse, auctor est non solum Ephi- 


1) Psalm. 88, 8. 2) Cap. 9, 18, 2) Matth. 26, 39. *) Inlibr. de comm. 
essent. Patris, et Filii et Spir. Sancti. *) Haeres, 69. *) Orat. 4. de 
Theol. 7) In lib. cont. Varimad. cap. 8. °) Psalm. 144, 19. 

phanius, sed etiam Athanasius'), et Augustinus *), et Cyrillus *). 
Vera solutio est haec Epiphanii, quae eadem, ut paulo ante di- 
cebamus , Cyrilli hoc loco est, Christum tamquam hominem lo- 
cutum esse, cum dixit, se non suam, id est, humanam, sed 


Patris, id est, divinam facere voluntatem. Quod non dicat vo- 


luntatem Patris, sed voluntatem Ejus, qui misit me, cum idem 
esset, et illud hoc clarius et brevius, ideo factum, quia ra- 
tionem simul explicare voluit, quamobrem non suam, sed Pa- 
tris. voluntatem faceret, quia nimirum ad hoc ipsum a Patre 
missus fuerat, ut ejus faceret voluntatem, quae in hoc potissi- 
mum versabatur, ut, quos ad se Pater mitteret, foras non 
se » Sed reciperet, amplecteretur, servaret. Id statim ex- 
plicat. 

39. Haec est enim voluntas Ejus, qui nisit me, Patris, ut 
omne , quod dedit mihi, non perdam ex eo,- sed resuscitem illud 
in novissimo die. Graece: cobtto 3é& got) vd SéAnua, haec au- 
fem est voluntas, quemadmodum et manuscripti codices Graeci 
habent, et Augustinus, Theophylactus, Euthymius, Rupertus. 
Quamquam Chrysostomus et Cyrillus videntur legisse: Yao, 
enim. Utraque lectio congruum habet sensum. Si enim lega- 
mus: autem, argumentum erit hoc: Ego descendi de coelo, non 
ul meam, sed ut Patris facerem voluntatem; voluntas autem 
Patris est, ut ex iis, quos ipse ad me miserit, neminem eji- 
ciam, neminem perdam; hoc ergo facere debeo. Si legamus: 
enim, erit sic conformandum argumentum: Descendi, ut face- 
rem voluntatem Patris; ergo neminem ad me venientem ejicere 
debeo; haec enim est Patris voluntas, ut eorum, quos mihi 
ipse dederit , neminem ejiciam , neminem perdam. Nominativus 
omne, Hebraeorum more, veluti absolutus est, non habens, 
unde regatur. Hebraismus sic est Latine resolvendus: Ex eo 
omni, quod dat mihi Pater, nihil perdam. Cur dicat omne neu- 
tro genere, potius quam omnes, supra‘) ex Ruperto docuimus. 
Quod autem illic dixit: Non ejiciam foras, dicit hic: Non per- 
dam ex eo. Perdere est non admittere, non adjuvare, non fa- 
cere, quod in se est, ut illi, qui sibi a Patre dati sunt, non 
pereant. Nec enim perdere Christus dicitur, quia proprie per- 
dit, sed quia non juvat; et quia omnes, quantum in se est, 
adjuvat, neminem perdit. Qui dicantur a Patre Filio dari, supra *) 
docuimus. 

Causa nunc explicanda est, quare non simpliciter ac genera- 
liter dicat , neminem se ejicere, neminem perdere, sed ex iis, 
quos sibi Pater dederit. Utrumque dicere potuit; utrumque enim 
verum est, et ex iis, qui illi a Patre dantur, et ex omnibus 


*) Dialog. 4. contra Arian. 7) Libr, de haeres. ad: Quod vult Deum 
cap. 49. et in lib. contra serm. Arian. cap. 8. et in dial. cont. Felician. 
Arian. cap. 3. 3) In Ep. ad Success. episc. Isauriae. *) Vers. 37. 5) Vers. 
37. 

prorsus hominibus neminem perdere. Sed propterea de iis tan- 
tum loquitur, qui sibi a Patre dantur, quia, qui non dantur, 
jam perditi sunt, qut enim non credit, jam judicatus est*). Lo- 
quitur etiam congruenter naturae Filii, cujus officium est conser- 
vare, quae sibi a Patre tradita sint. Laus enim est filii, nihil 
de paterna haereditate minuere. Itaque Naboth ille non est veri- 
tus Regi respondere: Propitius sit mihi Dominus, ne dem hae- 
reditatem patrum meorum tibi*). Illi autem, quos Pater ad Fi- 
lium adducit, quasi haereditas ejus sunt, sicut populus ille vetus, 
quem sibi Deus aggregaverat, ejus haereditas vocabatur *). Eodem 
enim modo Christianus populus haereditas Christi dicitur, illi a 
Patre data. Dabo, inquit, gentes haereditatem tuam, et posses- 
sionem tuam terminos terrae *). 

Quaerunt aliqui, idque ad explicationem hujus loci non 
nihil pertinet, quorsum de resurrectione mentionem faciat. Cau- 
sam Chrysostomus hanc reddit, ut ostenderet, se non praesen- 
tium modo rerum, sed etiam futurarum habere providentiam. 
Voluit , ut mihi videtur, declarare, quid esset, non perdere quem- 
quam ex iis, quos Pater sibi dederit; nempe recipere illum , et, 
quantum in se est, fovere. juvare, conservareque , ef usque ad 
portum salutis ducere ; haec est resurrectio; propterea dicit: sed 
resuscitem illud in novissime die. Quemadmodum si nauclerus 
vectoribus dubitantibus, an in ejus navim ascendant, dicat: Nolite 
diffidere; quicumque mecum vyenire volent, eos ego usque ad por- 
tum incolumes veham. Quid? an ii, qui a Patre Filio non dantur, 
hon suscitabuntur ? Suscitabuntur quidem generali illa resurre- 
ctione omnium ; sed non propria justorum. Duplicem enim resur- 
rectionem esse, alteram, qua a peccato, alteram, qua a morte 
corporis homines resurgunt, sicut duplex est mors, altera animae, 
altera corporis, ut docet D. Joannes *). Omnes ergo homines a 
morte corporis resurgent; a morte corporis simul et animae non 
omnes. Qui solo corpore resurgunt, non nisi una parte resurgunt ; 
ideo videntur significari hoc loco non resurrecturi. Qui autem cor- 
pore simul et animo resurgunt, quia utraque resurgunt parte, ab- 
solute et vere , si cum caeteris comparentur , resurgere dicuntur. 
Hoc modo, licet minus explicite, Augustinus, Ammonius, Theo- 
phylactus , Beda et Euthymius interpretantur , nisi quod illi so- 
lent dicere, bonos absolute resurgere, quia ad vitam aeternant re- 
surgunt,.malos ita resurgere, ut resurgere non videantur, quia 
ad supplicium mortemque resurgunt; xayvtes of dySpaxor avi- 
otartar., wovor di miotol abtodytar tay ayartay, id est: 
Omnes quidem homines resurgunt ; soli autem fideles bonorum re- 
surrectionem digne consequuntur , inquit hoc loco Ammonius. 


*) Supra cap. 3, 18. 7) 3 Reg. 24, 3. 3) 4 Reg. 26, 19. 2 Reg. 14, 
16. et 20, 19. et 24° 3. 4 Reg. 24, 14. Esther. 10, 12. et 413, 15. et 
14, 9. Psalm. 27, 9. et 32, 12, et 67, 10. et 77, 62. ‘) Psalm. 8, 2. 

5) Apoc. cap. 20, 8. 

_ Notat Theophylactus, resurrectionem, quam ipse xouvyy, 
xartodsxiy, id est, communem et generalem vocat, dici adva- 
otaciy, resurrectionem, apud D. Paulum’*); eam vero, qua soli 
resurgunt boni, éEavactracuy dia tay &x tis vig Exagou, 
exsurrectionem appellari propter elevationem a terra, id est, quia 
boni rapientur in aéra obviam Christo”), mali in terra damnati 
remanebunt. Videtur etiam mihi aliquid esse causae, quamobrem 
Christus bonos, non malos dicatur suscitare, cum non solum 
bonos, sed etiam malos ipse idem sit suscitaturus. Nimirum | 
quod boni ad vitam aeternam resurgant, consecuti sunt bene- 
ficio meritorum Christi; ideo Christo propria quadam ratione 
eorum resurrectio attribuitur. Probat Leontius ex hoc loco di- 
vinitatem Christi, ejusque et Patris aequalitatem , quia sicut Pa- 
ter in Scriptura dicitur suscitaturus mortuos*), ita Christus di- 
cat, se mortuos suscitaturum. Hoc est, quod alio loco dicit: 
Sicut Pater suscitat mortuos et vivificat , tta et Filius, quos vult, 
vivificat *). - 

40. Haec est autem voluntas Patris mei, qui misit me, ut 
omnis, qui videt Filtum, et credit in eum, habeat vitam aeter- 
nam. Melius hoc loco legetur: SHaec est enim voluntas Patris 
met, quemadmodum Augustinus, Cyrillus, Beda et Rupertus 
Jegunt, et multi etiam Graeci manuscripti codices habent. Red- 
ditur enim causa proximorum verborum, cur dixisset: sed re- 
_ stiscitem illud in novissimo die. 

Nimirum, quia voluntas Patris est, ut omnis, qui in Fi- 
lium credit, suscitetur et -vivat. Sic enim Christus propria 
quadam ratione, ut superiore versu dicebamus, justos dicitur 
suscitare, quia illis ipse meruit, ut ad vitam aeternam susci- 
tentur, quia corpus et membra erant Christi, itaque cum Chri- 
sto, id est, cum suo capite resurgant, et in coelum ad ean- 
dem vitam aeternam ascendant. Quid vero est, quod dicit: 
Omnis, quit videt? Supra’) diximus, videre esse cognoscere 
aut notitiam habere, ideoque adjectum videri, ut significetur, 
mirum non esse, si non credant in Christum, qui nullam ejus 
notitiam habuerunt. .Quamquam illic alio, quam hic usus est 
verbo, illic dixit: émpaxave, vidistis, hic dicit: Sewer, con- 
templans, quod verbum adnotavit ex Trismegisto Firmianus °), 
rerum proprie esse divinarum. Quod autem quidam eo verbo nu- 
dam Christi fidem sine operibus, qualem daemones etiam ha- 
bent’), notari putant, non satis probant, et male sonat. Quo- 
modo omnis, qui credit, jam habeat vitam aeternam, supra °) 
explicavimus. | 

hi. Et murmurabant Judaei. Non tam murmurabant, ut- 
apparet, quod se panem appellasset, quam quod se de coelo 


1) Phil. 3, 10. 14. 7) 4 Thess. 4, 16. 3) Act. 26, 8. 4 Cor. 6, 14. 
2 Cor. 2, 9. *) Cap. 8, 24. *) Vers. 37. &) Lib. 7. cap. 9. 7) Jac. 2, 
49. ") Vers. 29. et cap. 3, 16. 

dixisset descendisse , hominem, cujus patrem, ut ipsi dicunt*), 
matremque, fratres et sorores ipsi cognoscerent*). Et Augusti- 
nus *),- Beda et Theophylactus propterea murmurasse putant , 
quod se panem appellasset, Jdeo murmurabant, inquit Beda, 
quia panem hunc non intelligebant, panem hune non esuriebant, 
hune panem non amabant. Nam si amarent, utique. non mur- 
murarent. Euthymius vero existimat, idemque Theophylactus 
videtur significare, propterea murmurasse, quod, cum ipsi pa- 
nem ab eo corporeum exspectarent, spiritualem eum panem 
promittere viderent, quem, ut Augustinus et Beda dicunt, non 
esuriebant. Animadvertunt Chrysostomus et Euthymius, paulo 
ante, cum pane illos corporeo saturavisset, statim clamasse, 
verum illum Prophetam esse, qui in mundum venturus erat‘); 
nunc cum illis meliorem, id est, coelestem promittit panem, 
quem qui edat, non iterum esuriat, murmurare. Recte Cyril- 
lus ait, videri sibi, in veteres sub Mose Judaeorum mores et 
novos sub Christo intuenti, eos quasi haereditariam a patribus 
suis murmurationem accepisse; nam et illos in deserto nunc 
propter cibum, nunc propter potum passim murmurasse. 

42. Et dicebant: Nonne hic est Jesus, filius Joseph, cujus nos 
novimus patrem et matrem? Joseph filium appellant, ex vulgari 
opinione. Putabatur enim filtus Joseph *). 

Videntur satis intellexisse, Christum, cum se de coelo de- 
scendisse dixit, significasse, se verum Filium Dei esse, qui 
non e terra, sed e coelo originem habuisset. Propterea enim 
dubitant, quomodo de coelo descenderit , cum patrem ac matrem 
in terris habeat, ut ait Ammonius, dua try xara oadpxa un- 
téipa abtod adivatoy évdusoy, && ovpavod atrdoy xavaBe- 
Bnxévar, 7 eig Td Paivdpevoy OpareTEes od Thy aooaToV 
avtod Deiay gio évvootytec, toxavdadigortro, id est, 
propter matrem ejus carnalem non existimabant freri posse, ut 
tpse e coelo descendisset; aut quid exterius apparet, consideran- 
les, et in naturam tpsius divinam, quae sensum oculorum fugit, 
mentem non figentes, scandalizabantur. 

Potest dubitari, quomodo Capharnaitae Joseph ac Mariam, 
Christi matrem, cognoscerent, cum non in Capharnaum, sed 
in Nazareth solerent habitare. Primum urbes illae duae non 
longe distabant. Deinde necesse non est, ut intelligamus, eos, 
qui hoc dicebant, fuisse Capharnaitas; poterant esse Nazareni, 
aut ex vicinissimis locis eyus urbis , qui illecti miraculis Chri- 
stum sequerentur. Denique Joseph et Mariam saepe fuisse in 
Capharnaum, illicque vulgo, aut propter se, aut propter Chri- 
stum notos fuisse, credibile est. Nam et supra °) Christus .cum 
matre et fratribus suis dicitur @lescendisse in Capharnaum, illic- 


") Vers. 42. *) Matth. 13, 85.. *) Tract. 27. hoc loco. *) Vers. 44. 
) Luc. 3, 23. °) Cap. 2, 42. . ) 

que per aliquot dies fuisse, estque vero simile, illic matrem 
reliquisse, dum ipse veniret Jerosolymam ad agendum diem fe- 
stum, ut Evangelista videtur significare, Similis Judaeorum 
murmuratio narratur apud ‘Matthaeum’) et apud Marcum”). | 
_ 4. Nemo potest venire ad me, nisi. Pater ,. qui misit me,. 
travertt ewm. Videndum, qualis haec sit ratio; deinde,. quis 
‘verborum sensus. Cum videatur probare voluisse, non de- 
bere Judaeos murmurare, non satis apparet, quomodo ista ra- 
tione -probet:, quod: memo possit ad se venire, nisi Pater tra- 
xerit eum. Inde potius videtur sequi, mirum non esse, si ad 
Christum illi non venirent, sed de illo potius murmurarent, quia 
a Patre non trahebantur. Quo-ergo modo murmurare desinent, 
si non trahuntur? Hoe quidem interpretum neminem attigisse. 
video; mihi vero concisa oratio videtur esse, ideoque subobscura ; 
fiet clarior, si nonnulla subintelligamus verba. Perinde ergo in- 
telligendum hoc est, ac si Christus diceret: Nolite murmurare 
de iis, quae non intelligitis; ideo autem non intelligitis, quia a 
Patre meo non trabimini; nemo enim potest.venire ad me, quod 
est, intelligere ac credere, nist Pater meus traxerit eum. , 
-. Verbum potest, notarunt quidam interpretes, non remotam, . 
ut Philosophi vocant, sed proximam actui potentiam signifi- 
care. Nam etiam qui a Patre non trahuntur, potentiam ha- 
bere naturalem, ut, si a Patre trahantur, veniant; sed eam ~ 
potentiam remotam esse, nec in actum reduci posse, nisi gra- 
tia trahentis Patris adjuvetur. Quemadmodum antequam lumen 
ad videndum habeamus, naturalem habemus videndi facultatem ; 
sed nisi ea facultas lumine juvetur, videre re ipsa non possumus. 
Sic se prorsus habet liberum arbitrium, quae naturalis in bo- 
num et malum facultas est. Sed in malum per se solum valet; 
in bonum non, nisi gratia juvetur. Vera haec sunt. Venire 
quid sit, declaravimus*). Venire est credere, ut postea *) ex- 
‘plicatur, - * : _ ; 
De verbo traxerit major est quaestio. Cum multiplicem vim 
id verbum habere possit, haeretici eam solam arripuerunt, quae 
una poterat absurdam efficere sententiam. Significat aliquando 
¥im quandam atque coactionem. Cum vadis, inquit, cum ad- 
versario tuo ad principem, in via da operam liberari ab illo, ne — 
forte trahut te ad judicem*); quamquam illic xataavpy est per- 
trahat:seu propellat, hic éAxbox;, trahat, sed sensu eodem. Et 
non poterant illud trahere prae multitudine piscium ®), ubi idem, 
quod hic, est verbum éAxtoar,itemque’): et traxit rete in ter- 
ram; et*): Accipientes Paulum, trahebant eum extra templum ; 
et °): Ipst trahunt vos ad judicia. Quibus locis omnibus idem 
verbum éAxvei, quod-hoc etiam loco ponitur, manifestum est, 
vim quandam significare. Hanc igitur verbi significationem et 


1) Cap. 13, 8Y. 2) Cap. 6, 9. 3) Vers. 37. *) Vers. 63. *) Luc. 12, 
BS. °) Joan. 24, 6. *) Ibidem vers. 14. *) Act. 24, 30. 9) Jacob 2, G. 

Manichaei olim, ut Chrysostomus *) et .Theophylactus *) -docent}, 
et novi nunc haeretici Lutherani et Calviniani praeripuerunt , 
nul um relinqui Jiberum arbitrium , quando vi hominis trahantur. 
Itaque nobilis quidam eorum interpres*) hoc epiphonemate com- 
mentarium in hune locum concludit: Concidtt ergo liberum hominis 
arbitrium et virium humanarum facultas. , 
- Ut ‘hance refellamus interpretationem, docendum prius est, 
-aliquando hoc idem verbum,:non- yim; non--coactionem, non 
necessitatem significare; neque refert quidquam, utrum Graece 
dAxvdery, an ovosey legatur; ejusdem enim, ut diximus, signifi- 
cationis sunt, Si enim nihil aliud, quam vim, reperitur significare, 
idem hoc loco videtur significare; sin aliquid aliud aliquando 
significet, probabile erit et hoc loco aliud -significare. Quod si 
_probaverimus, .satis haereticorum interpretationem refutabimus. 
Sapiens sic ait *): Jgnorans, quod ad vineula stultus trahatur ; 
non enim adolescens, de quo loquebatur, vi, sed meretricio amore 
trahebatur; et sponsa ‘): TZrahe me post te; curremus in odorem 
unguentorum tuorum; et propheta unus °): In funicults Adam 
. traham eos, id est, non vi, sicut trahi ligati boves solent, sed 
amore et benignitate, ut statim explicat: In vincults caritatis. 
Item apud Joannem ’) Draco tertiam partem stellarum traxisse 
secum dicitur; vi- utique non traxit, sed exemplo. Idem constat 
ex usu loquendi; trahi dicimur, non solum cum cogimur aut 
impellimur, sed etiam cum ducimur et invitamur, immo et cum 
voluptate allicimur: Trahtt sua quemque voluptas, dixit ille °), 
et: Trahit nos studium laudis, alter egregius bene dicendi ar- 
tifex °) dixit. 7 ; 
Observavit hoc ipsum D. Augustinus **): Nolite cogttare, 
inquit **), invitum trahi; trahitur animus et amore. Nec timere 
debemus, ne ab hominibus, qui verba perpendunt, et a rebus 
mazime divinis longe remoti sunt, in hec Seripturarum sanctarum 
evangelico verbo forsitan reprehendamur, et dtcatur nobis : Quomodo 
voluntate credo, si trahor? Ego dico: Parum est voluntate tre, 
cham voluptate traheris; quid est traht voluptate? Delectare tn 
Domino, et dalbit tibi petitiones cordis tui. Est quacdam voluptas 
cordis, cui panis dulcis est ille coelestis. Porro si poétae dicere 
cuit: -Trahit sua quemque voluptas; non necessttas ,. sed voluptas ; 
non obligatio, sed delectatio: quanto fortius.mos dicere debemus, 
trahi hominem ad Christum, qut delectatur sempiterna vita? Et 
infra: Ramum viridem ostendis ovt, et trahis illam. Nuces puero 
demonstrantur, et trahitur. Et quod currit, trahitur, amando 
trahstur, sine laesione corporis trahitur, cordts vinculo trahkitur. 
Si ergo ista, quae inter delicias et voluptates terrenes revelantur 


') Homil. in Joan. 48. 7) In Comm. $) Calvinus. *) Proy. 7, 22. 
‘) Cant. 4, 3. *) Osee. 44, 4. 7) Apoc. 12, 4. °) Virgil. Eclog. 2. %) 
Cicer. pro Archia poéta. *%°) Tract. in hunc locum. 26. et serm. 2. de 
verbis Apost. **) Tract. 26, 

amantibus, trahunt, quoniam verum est: Trahit sua quemque 
voluptas, non trahit revelatus Christus a Patre? Quid enim fortius 


destderet anima, quam veritatem? Et*): Nemo, inquit,.ventt ad 


me, nist Pater, qui misit me, traxerit eum. Non divit: ducerit, 
sed: traxerit. Ita violentia cordi fit, non carni. Quid ergo mi- 
raris? crede et ventes, ama et traheris. Ne arbitreris istam 
asperam molestamque violentiam; dulcis est, suavis est, ipsa sua- 
vitas te trahit. Nonne ovis trahitur, cum esurtenti herba mon- 
stratur? et puto, quia non corpore impellitur, sed desiderio colli- 
gatur. Sic et tu veni ad Christum, noli longa itinera meditari. 
Ubi credis, ibi venis. Ad illum enim, qui ubique est, amando veni- 
tur, non navigando. 

Ostendimus, trahendi verbum non semper vim necessitatem- 


‘ 


que significare; probandum nunc est, ita etiam hoc loco accipi, . 


ut vim non significet, aut necessitatem. 

Primum videamus, quomodo Pater trahat. Trahit nimi- 
rum, sicut Rex ille, qui nuptias filio suo fecisse dicitur apud 
Matthaeum ”7). Rex enim ille Deum procul dubio significabat, 
qui Christo Filio suo nuptias faciebat. At ille non cogendo, sed 
invitando homines traxift. Si enim coégisset, omnes venissent; 
at multi venire noluerunt; illi ergo ipsi, qui venerunt, non co- 
acti, non necessitate ulla compulsi venere. At dicit servo: Com- 
pelle intrare*). Ula ipsa compulsio nihil aliud, quam diligentem 
vehementemque exhortationem significat, populari genere loquendi, 
quo compelli nos dicimus, cum vehementer rogamur. Non alio 
opus est argumento, quam quod iidem isti, qui tracti a Patre 
non sunt, hoc ipso loco et aliis paene innumeris reprehenduntur, 
quod ad Christum venire noluerint; venire igitur potuerunt, et 
cum nemo ad Christum, nisi trahente Patre, venire possit, et 
trahi potuerunt, si voluissent; qui ergo tracti sunt, ideo tracti 
sunt, quia trahi voluerunt; non ergo aut coacte, aut necessario, 
sed libera voluntate tracti sunt. 

Tenemus, verbum trahendi hoc loco non violentiam aut ne- 
cessitatem ullam declarare. Reliquum est, uf quaeramus, quam 
hic vim habeat; nec enim sine causa credendum est, eo potius 
verbo, quam alio, Christum usum esse. Graves auctores sunt, 
‘qui existiment, etiam hoc loco violentiam quandam significare , 
non quidem ejusmodi, ut libertatem tollat arbitrii, qualem hae- 
retici somniant, sed ejusmodi, ut significetur, magnum esse pondus 
hominis peccato mortui, quale solet esse non cadaverum, sed 
hominum graviter aegrotantium , qui, quo minus habent virium, 
eo plus habent ponderis, ideo majore, ut moveantur, opus est 
nisu. Qui penitus mortuus est, nullam habet, qua moveri pos- 
sit facultatem. Itaque si movendus est, sola vi externi agentis 
moveatur, necesse est. Qui motus proprie vivlentus est, quia 


‘) Serm. 2. de verb. Apost. 7) Cap. 22, 4. *) Luc. 14, 23. 

passum , ut Philosophi*) tradunt, vim ad eum motum nullam 
confert. Hujusmodi cadaveri hominem ‘peccatorem (illi autem 
omnes sunt peccatores) Calvinistae et Lutherani similem faciunt, 
tamquam truncum, aut saxum a Deo moveri ac trahi, nihil 
ipsum agere, nihil conniti, quin contra resistere renitique. Qui 
vero sanus omnino est, is suis ipse viribus, sine ullo externo 


rn 


adjumento movetur, cui similem Pelagiani faciebant peccatorem, - 


sanum, fortem, vegetum, qui solis liberi arbitrii viribus, sine 
gratia Dei ad Deum, cum vellet, venire posset. ; 

Utraque haeresis ex hoc ipso, in quo versamur, loco 
refutatur. Illa, quemadmodum paulo ante dicebamus; haec, quia 
aperte Christus docet, neminem non tractum, id est, non adju- 
tum, ut levissime interpretemur, a Patre, venire posse. Itaque 
omnes, qui adversus Pelagianos disputarunt, hoc usi sunt loco, 
Augustinus 7), Hieronymus *), Prosper *). Semper Ecclesia media 
inter duos haereticos, ut ait Tertullianus, sicut Christus inter 
duos latrones, crucifigitar. Hominem peccatorem, neque sano, 
neque mortuo, sed aegroto similem dicit, qui habeat quidem 
aliquid naturalium virium, sed non tantum, ut gratia non ad- 
jutus yenire possit; venire tamen adjutum, et ipsum aliquid 
agentem; quia tamen aegrotat, magno opus esse adjumento gra- 
tie, ut moveatur et adducatur ad Christum; gravitatem illam et 
pondus hominis elanguidi verbo trahendi declarari; non quod vere 
proprieque trahatur, cum aliquid ipse conferat, sed quod tam 
ras ponderis, tam parum habeat virium, ut trahi quodammodo 
videatur, / 

Sic intelligendum, quod Hieronymus ait *): Simul et hoc, 
inquit, animadvertendum, quod, qui trahitur, non sponte currit, 
sed aut retractans et tardus, aut invitus adducitur, Quit non 
potest viribus et labore venire ad Jesum, quomodo potest omnia 
simul peccata vitare? Hoc, inquam, dicere Hieronymus voluit, 
cum dixit, retrectantem, tardum, invitum hominem trahi, magna 
vitrahi, quasi gravem morbo hominem. Sed hoc ipsum iis dixit 
verbis, quibus liberum arbitrium tolli videatur, quia contra Pe- 
lagianos nimios liberi arbitrii defensores disserebat. Caeterum 
liberum arbitrium Hieronymum posuisse, ex sexcentis ejus locis 
perspicuum est; et ne haeretici quidem ipsi negant. Legat, si 
quis hoc ignorat, epistolam ad Ctesiphontem; legat illos ipsos 
tres adversus Pelagianos ab Hieronymo conscriptos libros. 

Eadem ratione intelligendum, quod ait Augustinus *), vto- 
lentiam, qua trahi dicimur, cordi fiert, non carni. Violentiam 
enim yocat, non quod vis nobis inferatur, sed quod magno opus 


1) 3 Ethic. cap. 4. et D. Thom. 4. 2. q. 6. art. 4. et 2. 7) In libr. 
de praedest, sanct. c. 8. etjlib. 4. contra duas epist. Pelag. c. 3. et 19. et 
lib. de grat. et liber. arb. c. 8. et epist. 107. 3) Lib. 3. contra Pelag. 
‘) In epist. de liber. arb. ad Ruffin. et frequenter in lib. contra Collatorem. 
*) Lib. 3. cont, Pelagian. *) Serm, 2. de verbis Apostoli. 

sit adjumesito, ut a peccato trahamur. Simile est, quod Ammo- 
nius, Chrysostomus et Theophylactus docent, non tolli trahendi 
verbo liberum arbitrium, sed significari magno nobis Dei auxilio 
opus esse. Ammonii, quia nondum in lucem exiit, adscribam 
_ verba, quae eadem fere Theophylactus, ex illo transtalit in. suos _, 
commentarios: Od +o é@ iiuiy adveEovotoy avaipel 6 Adyoc, © 
- Ghd deixyvar BonDeiac deouévovg? EAnetar yao ody cic drwy, 
GAA KONATS aroAatmy cvupaylas. Nequaquam, inquit, quod 
. tn nobis est liberum arbitrium, hic sermo tollit, sed nos aucxilio 
endigere magno demonstrat ; non enim trahitur uf nolens, sed multis 
auciliartorum praesidiis ‘opus habens bonis gaudet. —~ : 
Alia etiam in eo verbo mihi videtur posse vis esse, ut 
mecessitatem quandam significet, quemadmodum proprietas ejus 
postulat; non necessitatem, quae absolute imponatur iis, qui a 
Patre trahuntur, sed quae ex hypothesi inferatur. Pater trahit 
necessario homines ad Filium hoc sensu, quia, quisquis novit 
Patrem et in eum credit, necessario ad Filium venit. Hunc enim 
esse sensum, videntur verba illa,- quae sequuntur, indicare: 
Omnis, qui audivit a Patre, et didicit, ventt ad me | 
Vulgaris et molesta quaestio est, cur Pater non omnes 
ad Christum trahat.. Tribus modis ab auctoribus responderi video. 
Ammonius, Cyrillus, Theopliylactus et Euthymius réspondent, 
mon omnes trahi, quia non omnes digni sunt. Quod nimis affine 
est Pelagianorum errori, quasi vero homo, antequam per gratiam 
ed gratiam ipsam trahatur, mereri possit gratiam, quod est, 
dignum fieri, qui trahatur. Augustinus, et qui ejus de praede- 
stinatione sententiam sequuntur, in praedestinationem referunt, 
hunc trahi, illum non trahi, quia hic praedestinatus fuerat, ille 
nen fuerat; itaque non magis quaerendum esse, quare hic tra- 
' hatur, ille non trahatur, quam .quare hic’ praédestinatus' fuerit,” 
~dHe non fuerit. Nec enim ejus rei quaerendam esse causam,. 
quae praeter divyinam voluntatem causam nullam habeat.’ In hanc 
enim sententiam Augustinus *) dixit, quod omnium ore decantatur: 
Quem trahat, et quem non trakat, quare silum trahat, et tllum 
mon trahat, noli velle fudtcare, si non vis errare. Semel accipe 
et intellige. Non traheris? ora, ut traharis. De praedestinationis 
causa non disputo. Is auctor est Augustinus, ut ejus sententia, 


si vel nulla Scriptura, nulla ratione, nullis aliis auctoribus pro-  - 


baretur, sola personae reverentia satis magnam auctoritatem 
mereretur. De hujus loci interpretatione ago. Aliud certe videtur 
esse quaerere, quare hic praedestinetur, ille non praedestinetur, 
quod ‘hoc loco non quaerimus, aliud, quare Pater hunc trahat, 
illum non trahat, quod ad explanandum hunc locum necessarium: 
est quaerere. Nam etsi omnes, quos Pater praedestinavit, trahit, 
tamen nec trahere idem est, quod praedestinare , neque proprius 


") Tract. 26. 

inatiohis effeetus, eum multi non pracdestinati trahantur. 
Nec enim hic agitur, quomodo homines ad vitam aeternam, quae 
praedestinationis finis est, sed quomodo ad Christum per fidem 
trahantur, quam multi utique non praedestinati suscipiunt. 
. ‘Ratio ergo, cur hic trahatur, ille non trahatur, non ést, 
quod hic praedéstinatus. sit, ille non sit. Itaque quidquid de 
praedestinationis causa sentiendum sit, de qua non est hujus loei 
dicere, certe probabilior, et magis expedita responsio aliorum 
auctorum est, hunc trahi, illum non -trahi, quia hic trahentem 
Deum sequi .voluit, ille noluit, Quod ipse D. Augustinus de 
duobus hominibus Pharaone et Nabuchodonosore, quos ambos 
Deus eodem modo, eadem vi conatus est trahere, coactus est 
confiteri*). Quantum ad saturam ambo homines erant, quantum 
ad dignitatem, ambo Reges, quantum ad causam, ambo captivum 
populuen Dei possidentes, quantwm ad poenam, ambo flagellis cle- 
menter admontti. Quid ergo fines eorwm fecit esse diversos? nisi 
quod unus manum Dei sentiens tn recordatione propriae tniquifatis 
ingemuit, alter kbero contra. misericordisamam Det veritatem 
pugnarit arbitrio? Cur ergo de omnibus non dicamus, quod ille 
de duobus. dixit ? Pe a on : 
‘45. Est scriptum in prophetis: Et erunt omnes docibiles 
Dei. Probat Prophetarum ‘testimonio, quod dixerat, neminem 
posse venire ad se, nisi Pater eum traxerit , ut Cyrillus, Theo- | 
phylactus et Euthymius interpretantur. Probat autem, non totam 
sententiam , sed ejus partem. Nec enim prophetae dixerant, fore, 
ut Deus suos doceret, id est, traheret, nec dixerant verbis iis- 
dem , sed eodem sensu. Quod dicit, in prophetis scriptum esse, 
_ plerique putant in solo Jesaia id reperiri*): Ponam untversos 
flios tuos doctos.a Domino, Christus autem, aut Evangelista 
non verba, sed sensum citavit: Erunt omnes didaxvot tot - 
Seod. Itaque pluralem numerum, Hebraeorum idiomate, pro sin- 
guiari positum esse. Jn prophetis, id est, in uno Prophetarum, 
sicut °): Habitavit. in urbibus Amorrhaet, id est, in una ex ur- 
bibus. Alii ad plures prophetas referunt, qui non iisdem verbis, 
sed sensu tamen eodem, dixerant, fore, ut homines a Deo do- 
cerentur, ut Jeremias*): Dabo legem meam in visceribus eorum, 
et in corde eorum scribam eam; et ero eis in Deum, et ipst erunt 
mihi in populum. Et non docebit ultra vir prowimum suum, et 
vir fratrem suim, dicens: Cognosce Dominum; et Ezechiel *): 
Dabo vobis cor novum, et spiritum novum ponam in medio vestrt, 
et auferam.cor lapideum de carne vestra, et dabo vobts cor ecar- 
neum; et Joél °): Effundam spiritum meum super omnem carnem. 
Pondus habet, quod dicit, scriptum esse, quasi dicat, negari aut 
ignorari non posse; esse enim prophetarum litteris consignatum, 


*) Lib. de praedest. et grat. c. 18, 7) Cap. 84, 43. #) Num. 24; 28. 
*) Cap. 31, 33. 34. 5) Cap. 14, 19. et 36, 28, 26. *) Cap. 3, 26 

quod plus est, quam si simpliciter dictum esse ‘dixissét a pro- 
phetis. Plus enim auctoritatis scriptis, quam verbis adhibetur. 
Sic dixit ?): Si autem illius liutteris non creditis, quomodo verbis 
meis credetis? Quod sequitur : 

Et erunt omnes docibiles Dei, Graece est: xai gtcovtar 
TavTEes Gidaxtol tov Seod, erunt omnes docti Det. Quod etsi 
contendunt quidam plus esse, quam paSynriy eivar tod Seot , 
discipulum esse Det, nempe re ipsa a Deo doceri aut doctum 
esse, idque verbum ipsum d:daxcdc videtur declarare, tamen 
ego Hebraicam aut Chaldaicam phrasim esse arbitror, {7 “WP 
(melammed Adonai), doctus Dei, id est, discipulus Dei, quod 
plus est, quam docilem esse Deo, paulo vero minus, quam 
doctum esse. Quod intelligens fortasse noster interpres, neque 
dociles, neque doctos, sed doctbiles vertit, non eos significans, 
qui doceri possunt, sed eos, qui doceri tamquam discipuli a 
Deo debeant. Maluit parum Latine, quam parum fideliter sen- 
sum exprimere. Nec enim declaratur his verbis, meo quidem 
judicio, quid aut fiat re ipsa, aut fieri ab hominibus possit, hoc 
est, aut ipsos re ipsa a Deo doceri, aut doceri posse; sed quid 
Deus tempore Evangelii, quantum in ipso erat, facturus esset, 
et quid inter legem novam et veterem interesset, quod in veteri 
homines per Prophetas, per Sacerdotes, per Scripturam, in nova 
per Spiritum sanctum potissimum docerentur, ut ex. Jeremiae , 
Jesaiae , et Ezechielis testimoniis perspicuum est. Jpse, inquit *), 
vos docebit omnia, et rursus: ipse vos docebit omnem veritatem. 
Omnes nimirum, dato effusoque in corda hominum Spiritu sancto, 
docturus erat. | ' 

Itaque supervacaneus eorum videtur labor, qui multis verbis 
hoc loco disputant, quomodo omnes a Deo doceantur, aut omnes 
discipuli Dei sint, cum tam multos videamus, ne ab hominibus 
quidem doctos in ignorantiae tenebris remanere. Docentur omnes 
a Deo, quantum in ipso est, sicut tlluminat omnem hominem 
venientem in hunc mundum *). Docentur omnes a Deo, quod attinet 
ad legis Evangelicae conditionem, quae ejus naturae est, ut in 
corde potius, quam in charta et atramento consistat, et ab Spi- 
ritu sancto potius, quam ab ullo alio magistro imprimatur ani- 
mis. Non necesse habetis, inquit Joannes*), ut aliquis doceat vos, 
sed stcut unctio ejus docet vos de omnibus, et verum est, et non 
est mendacium. Ad hunc ferme modum Leontius, +o dé wavtec 
xeol téyv nAciovoy eipntar, ror navtas toc BovAopévors, 
id est: Quod autem dixit omnes, de pluribus intelligendum est, 
vel per omnes intelligit eos, qui volunt. Quae eadem sunt Chry- 
sostomi, et Ammonii-verba in Catena Graecorum, ex quo sum- 
psisse Leontium credendum est. Theophylactus ex eodem qui- 


1) Cap. 8, 47. 7) Infra cap, 14, 26, et 16, 43. *) Supra cap. 4, 9. 
*) 4. Epist. cap. 2, 27, 

dem sumpsit, sed secundim tantum interpretationem, waytec, 
tovt Ectiv, ot BovAcwevor, omnes, hoe est, qui volunt. 

Hanc interpretationem multo magis probo, quam illam Augu- — 
stini, doceri omnes a Deo, non quia omnes doceantur, sed quia 
ex omni hominum genere doceantur aliqui, aut quod nemo ex 
iis, qui docentur, non ab eo doceatur, de quibus diximus supra *), 
Si quo modo praeter eum, quem modo diximus, restringenda 
sententia est, ad eos restringenda est, qui sunt in Ecclesia. De 
iis enim proprie apud Jesaiam Deus loquebatur ; ii soli docentur, 
qui ad Ecclesiam, id est, ad scholam Dei, venire volunt. Qui 
extra hanc sunt schdlam, aut vocem Dei non audiunt, aut non 
intelligunt. Recteque Hilarius *), solos discipulos Christi, qui in 
eadem cum illo navi erant, intellexisse ea, quae ab ipso dice- 
bantur, caeteros, qui extra erant in littore, non intellexisse *). 
Omnes ad scholam vocantur: Venite, filit, audite me, timorem 
Domini docebo vos.*). Qui non veniunt, propterea non veniunt, quia 
nolunt; quare, si non docentur, eorum est culpa. 

Omnis, qui audit a Patre, et didicit, venit ad me. Quasi 
dicat: Omnis, qui a Patre docetur, venit ad me. Hoc enim est 

audire et discere a Patre, ab eo doceri. Perinde ergo est, ac 
si diceret : Nemo venit ad me. Consulto videtur duo conjunxisse 
yerba, audire et discere, quia non omnes, qui audiunt, discunt, 
ut Ammonius ef Theophylactus observarunt. Omnes enim au- 
diunt*): Jn omnem enim terram exivit sonus corum, et in fines 
orbis terrae verba eorum; et®): Iluminat omnem hominem venien- 
tem in hunc mundum, et’): Sapientia foris praedicat, in plateis 
dat vocem suam; sed non omnes discunt, quia discere est credere, 
et non omnes .volunt credere. Adnotavit hoc ipsum Leontius. 
Audit potius dixit, quam videt, sicut dixerat, cum de Filio 
loqueretur *): Omnis, qui videt Filium, et credit, quia illic de 
miraculis agebat, ex quibus Christus cognoscebatur, hic agit de 
doctrina. Miracula autem videntur , doctrina auditur. 

Multis autem modis Deum in auribus animi nostri loquen- 
tem audimus; de ea enim hic voce agitur, quae animi, non 
de ea, quae corporis auribus hauritur. Primum audimus, cum 
ratio ipsa nos docet aliquid, quod ad ipsum pertineat; deinde 
cum nobis intus ipse revelat, quod ratione consequi non potera- 
mus, qualis illa fuit Petro facta revelatio®): Beatus es, Simon 
Bar Jona, quia caro et sanguis non revelavit tilt, sed Pater meus, 
qui in eoelis est. Observavit hoc Didymus, gravis in poms auctor, 
in Catena Graecorum. 

46. Non quia Patrem vidit quisquam. Quid visio cum au- 
ditione commune habet? Non enim dixerat: Omnis, qui videt 


1) Cap. 1, 9. 7) Cap. 13. in Matth. 7) Matth. 13, 2. *) Psalm. 33, 12. 
*) Psalm. 18, 8. Rom. 10, 17. &®) Supra cap. 4, 9. 7) Prov. 1, 20. et 

Patrem, et didicit, venit ad me, sed: Omnis, gut audit, et di- 

dicit, et possumus audire, quem non videmus, Scilicet, ne exi- 
stimarent, se de auribus loqui corporis, aut de voce Dei corporea, 
docet, Deum corpoream vocem non habere, cum spiritus sit, 
qui corporis sensu: percipi non possit, hoc-est, videri non possit,; - - 
quemadmodum Cyrillus, Theophylactus et Euthymius interpre- . 

‘tantur. Putant etiam Cyrillus et Leontius in Commentariis, et 
Theodorus Heracleensis in Catena Graecorum citatus, Christum, 
cum dicit: son quia Patrem vidit quisquam ,.ad Mosem alludere, 
quem Judaei existimarent vidisse et audisse Deum; se igitur tacite 
Mosi opponere, tamquam dicat: Non Mosem, sed se vidisse Deum. 
Noluisse tamen Mosem nominare, ne Judaeos in eo confidentes 
offenderet. Quomodo Patrem nemo viderit, supra’) disputavimus. 

Nist ts, qui a Deo est, hic vidit Patrem. Se _intelligit, 
qui per aeternam generationem a Deo est. Exscribam hoc loco, 
quae apud Ammonium et apud Theodorum, Heracleae Episcopum, 
legi, quia ad confirmationem Catholicae. pertinent fidei: ‘Oe 6 
widcg voy navéoa, inquit Ammonius, @¢ éEtxaeyoyv mavtor, 
wal wovos dy tx tis OdoiaS TOO MaTdS, id est, solus Filius 
Patrem videt, utpote qui supra res omnes emineat, et solus ex sub- 
stantia stt Patris. .Theodoretus vero sic: Ei 02 uovos 6 vidg deg 
coy tatiea, ta tar» navtoy éori, xal drip mayta, xat 
éxava narcory, st autem solus Filius videt Patrem, extra omnia 
est, et super omnia, ef supra omnia. Quid est, inquit Augusti- 
nus*), guod ait: Ego vidi Patrem, vos non vidistis Patrem; et 
tamen non venitis ad me, nisi trahamini a Patre? Quid est autem, 
nos trahi a Patre, nisi discere a Patre? quid est, discere a Patre, 
sist audire a Patre? Quid est, audire a Patre, nist audire ver- 
bum Patris, id est, me? Ne forte ergo, cum dico vobis: Omnis, 
quit audivit a Patre, et didicit, dicatis apud vos: Sed numquam 
vidimus Patrem, quomodo ergo discere potumus a Patre? A me 
tpso audite. Videtur Augustinus existiniare, idem esse a Patre 
audire, et Christam, quasi Patris vocem, audire; sed Christus 
ipse haud obscure distinguit. 

47, Amen, amen, dico vobis: Qut credit in me, habet vitam 
aeternam. Non satis apparet, quorsum hoc dicat. Redit, ut mihi 
quidem videtur, ad thesin, quam supra *) proposuerat: Ut, que 
etdet Filium, et credit in eum, habeat vitam aeternam. Nam quae 
medio intervallo dicta sunt, quasi per parenthesim dixit, ut cau- 
sam redderet, cur sibi non crederent, quod nimirum a Patre 
doceri nollent. Quam causam cum exposuisset, redit ad eandem 
propositionem , eamque quasi adhibito jurejurando magis affirmat: 
Amen, amen, dico vobis. Sctebat Christus, inquit Cyrillus *), Ju- 
dacos homines esse rudes, ac ne prophetarum quidem testimontis 
satis credere, ideo, adhibito quodammodo jurejurando, conatur ad 


1) Cap. 1, 18. *) Tract. 25. *) Vers. 40. *) Lib. 4, 9. 

fidem trahere. Quomodo, qui credit in Christum, habeat vitam 
aeternam, disseruimus a) Habere autem, non habiturus vitam 
aeternam dicitar, qui in Christum credit, quia, quamvis vitam 
jam aeternam hon habeat, jus ad illam habet. Janua et via ad 
vitam aeternam, inquit. Cyrillus, fides est ; .itaque, quisquis credit, 
intra januam est; si velit, salvus esse potest; qui vero mon cre-. 
dit, longe a vita aeterna abest; etiamsi velit, nisi ad fidem 
prius venerit, salvus esse non poterit.: — . 

48. Ego sum panis vitae. Quia dixerat fore, ut, qui in se 
crederet, haberet .vitam aeternam, ejus rei rationem reddit, quia 
nimirum ipse est panis, qui hominibus vitam praestat, hoc est, 
panis vitae. Hebraica phrasi, id est, panis vivificus. Vide, quae 
diximus supra ”). : 

49, 50. Patres vestri manducaverunt manna tn deserto, ot 
mortui sunt. Hic est panis de coelo descendens, ut, si quis ex ipse 
manducaverit, non moriatur. Putat Euthymius, redire munc Chri- 

stum ad superiorem illam disputationem *): Patres nostri mandu- 
" eaverunt manna in deserto, et*): Amen, amen, dico vobis: Non 
Moses dedit vobis panem. de coelo; sed Pater meus dat vobis panem 
de coeloverum. Fam enim nunc persequitur disputationem; ex+ 
ponit atque probat, quod illic dixerat, non manna, quod Moses 
' illis dederat', sed'se, quem Pater de coelo miserat, verum ae | 
coelestem esse panem. Id ex effectu utriusque panis probat, 
genere argumenti efficacissimo , quod manna. vitam edentibus dare 
non potuerit; qui enim eum panem ederunt, esse mortuos; hane 
vero panem, quem ipse daturus sit, qui comederit, non esse 
moriturum. 

Quod non dicit absolute: Patres vestri manducaverunt manna, 
‘sed addit: tn deserto, ideo Theophylactus fecisse putat, ut- indi- 
~ caret, ne illam quidem corporeum cibum nutriendis tantum cor 


poribus longo tempore suffecisse, sed ‘tantisper , dum in deserté — 


versati sunt. -Potest et hanc habere vim, ut significet , ejusmodi © 
fuisse panem, ut non alibi, quam in deserto, ubi omnis cibi erat 
inopia, fuerit appetendus. Quibus duobus modis panis illius di- 
gnitas extenuatur. Potest etiam augeri, ut sit sensus: Patres 
quidem vestri manducaverunt manna in deserto, ubi majus mi- 
raculum fait, eum panem suppeditare posse, ut supra *) expli- 
Cavimus ; sed illum ipsum panem, tanto factum miraculo, qui 
comederunt mortui sunt. 

Quod autem adjungit: ° Hic est pants de coelo descendens, 
se ipsum intelligit,.de quo paulo ante dixerat: Ego sum pants 
vitae; sed loquitar per tertiam de se personam, aut modestiae 
causa, aut, ut hunc illi, id est, praésentem praeterito, majore 
vi orationis apponeret. Simile est exemplum , cum | dict *): Ut, 


') Cap. 3, 48. 2) Vers. 38. %) Vers, 34. *) Vers. 32. 5) Vers. 34. 

si quis ex ipso maviducaverit, non moriatur ; particula ut duplicem 
vim habere potest, prout ad unum e duobus verbis potest referri. 
Si referatur ad verbum descendens, hunc sensum efficiet: Hic est 
pants, qui propterea de coelo descendit, ut, quisquis ex eo ede- 
ret, non moreretur. Si referatur ad aliquid,‘ quod videtur intel- 
ligi oportere, ut hie est panis de coelo descendens, ejusmodi ni- 


mirum, ut si quis ex tpso manducaverit, non moriatur, nemo non 


videt , diversum esse sensum. Quem ego sensum idcirco magis 
- probo, quia, etsi uterque verus est, hic videtur esse ‘ad id, quod 
agebatur, magis accommodatus. Nec enim id agebat Christus, 
ut doceret, quam ob causam panis ille de coelo descendisset ; 
sed ut ostenderet, quid inter vim atque naturam hujus et illius 
panis interesset, quod ille ne vitam quidem corpori ultra con- 
stitutum a natura tempus dare posset, hic vitam aeternam ani- 
mis etiam tribuat. LExplicavimus singula verba horum duorum 
versuum; tota nunc sententia declaranda, quae in vulgaris qui- 
dem illius, sed difficilis admodum quaestionis explicatione sita 
est, quomodo verum sit, eos, qui manna comederunt, mortuos 
fuisse, eos vero, qui hunc panem, quem Christus _pollicetur, 
comederint , non esse morituros. Cum enim duplex sit mors, et 
corporis, et animae, siquidem de morte corporis agitur, illos, 
qui manna comederunt , mortuos quidem esse; sed etiam mori 
eos, qui corpus Christi, quod panis hic de coelo descendens 
appellatur, sive in sacramento, sive extra sacramentum, alio quo- 
cumque modo comedunt. Si de morte animae, nec eos omnes, 
qui manna comederunt, esse mortuos, nec omnes, qui corpus 
Christi edunt, non mori. Nam Mosem quidem, Aaron et Josue 
manna comedisse; sed tamen mortuos animo non fuisse; et multos 
ex iis, qui corpus Christi comedunt, mori, testari D. Paulum’*): 
Ideo, inquit, inter vos multi infirmi et imbecilles, et dormiunt multi. 
Latini omnes auctores, si minus quaestionem explicant, tamen 
omnes tractant; Graecos miror, homines alioqui perspicaces, non 
nisi unum aut alterum leviter attigisse. 

Tribus modis responderi solet. Primum, non comparari 
panem pani, sed. personas personis. Nam quod attinet ad unum 
et alterum panem, neutrum, neque manna, nec istum, quem 
Christus pollicetur, vitam corpori dedisse; utrosque enim mori, 
et qui illum tunc comederunt, et qui istum nunc comedunt; vitam 
vero animi, si non recte sumatur, neutrum, si recte, ufrumque 
praestare. Discrimen igitur non rerum, sed personarum esse ; 
significare voluit, quod, qui manna illud comederunt, plerique 
eorum male comederunt, nihil aliud in eo, quam corporeum Ci- 
bum intelligentes; propterea eos omnes spiritualiter fuisse mor- 
tuos; si bene et spiritualiter comedissent, credentes, se non cor- 
poreum tantum cibum, sed etiam spiritualem, nempe corpus 


é 

Christi comedere, morituros non fuisse spiritualiter. Hanc vim 
habere verba illa*): patres vestri, id est, quibus vos similes.-estis, 
homines improbi et increduli, manducaverunt manna in deserto, 
et mortut sunt. Nam Moses, et Aaron, et Josue, et si qui alii 
viri sancti manna illud ederunt, et mortui non sunt, i patres 
yvestri non erant, nostri erant. Itaque de illis D. Paulus: dicit *) : 
Patres nostri omnes eandem escam spiritualem manducaverunt. In 
hanc sententiam interpretatur D. Augustinus*), ef qui eum secuti 
sunt multi, ut Beda, Strabus, aut quisquis auctor est glossae, 
quam vocant ordinariae, et, ut videtur, Rupertus. Refutatum 
hoc ab aliis posterioribus auctoribus est: manifestum esse, Chri- 
stum hoc loco non de personis, sed de rebus agere, nec nos cum 
antiquis illis patribus, sed panem coelestem, quem ipse promit- 
tebat, cum manna. conferre; deinde de patribus Judaeorum in 
universum agere; cum enim Judaei dixissent: Patres nostri man- 
ducaverunt manna in deserto, sicut scriptum est: Panem de coelo 
dedit ets manducare*\, Christum ad ea Judaeorum verba alluden- 
tem respondisse*): Patres vestri manducaverunt manna tn deserto, 
et mortui sunt; Judaei autem de omnibus patribus suis locuti 
fuerant, ergo et Christum de omnibus loqui. Rem ego tam per- 
spicuam esse arbitror, ut multis argumentis opus non sit. Hoc 
dico, persuasum me habere, D. Augustinum, si nostra fuisset 
aetate, longe aliter sensurum fuisse, hominem omni haereticorum 
generi inimicissimum, cum videret ad eundem fere modum Cal- 
vinistas et hunc, et illum D. Pauli locum interpretari. 

Melius alii respondent, panem cum pane, non quocumque 
modo, sed vi et natura sua comparari; agi autem de sola vita 
et morte animae, non corporis; quo sensu nulla sit in quaestione 
difficultas. Nam etsi non omnes, qui manna manducaverunt, 
mortui sunt spiritualiter animae morte, tamen quod animo non 
morerentur, id eos non ex esu mannae, sed alia ratione fuisse 
consecutos. quia nimirum una cum manna Christum, qui per 
manna significabatur, fide cum caritate conjuncta, sumpserunt. 
Etenim si solam vim et naturam mannae consideres, neminem 
vivificasse, sed omnes mortuos esse. Contra vero, quamvis multi 
moriantur, qui corpus Christi sumpserunt, tamen non propterea 
mori, quia sumpserunt, sed quia, ut ait D. Paulus®), male in- 
digneque sumpserunt, aut quia, si digne sumpserunt, in eo statu 
non perseverarunt, sed, ut ait Petrus’), tamguam canis reversus 
ad vomitum, et sus lota in volutabro luti, ad peccata redierunt ; 
corpus Christi per se vim habuisse in perpetuum illos vivificandi. 

Vera haec est sententia, sed non credo verum sensum hujus 
loci esse. Duo igitur-in ea desidero; alterum quod, de sola morte 
animae agi putet, quod ego ideo probare non possum, quia. non 
dubium est, voluisse Christum ex effectu, tamquam ex re evi- 


* 4) Vers. $4. 2) 4 Cor. 10, 3. *) Tract. in Joan. 16. *) Vers. 34. 4) 

denti conviucere Judaeos; non. autem convicisset, si de sola 
morte animae egisset. Quo enim modo probare illis poterat, 
-Patres: ipsorum animo fuisse mortuos? -corpore autem mortuos 
fuisse , negare illi non poterant. De morte igitur corporis agit. 
Alterum est, quod hujus sententiae auctores nolint hie de cor- 
pore Christi agi sumpto per sacramentum; quod paulo post *) 
sumus refutaturi. Credat interim lector, aut si non credit, ex 
illo loco. discat , utroque modo de corpore Christi agi, et in sa- . 
cramento, et extra sacramentum sumpto. ae 

Vere mihi videntur quaestionem explicare, qui respondent , 
agi simul hoc loco de morte vitaque corporis et animae. De 
morte quidem corporis, cum Christus dicit*): Patres vestre 
manducaverunt manna in deserto, et mortut sunt; de morte vero — 
animae , cum dicit *): Hic est panis de coelo descendens , ut, si 
quis ex ipso manducaverit, non mortatur. Itaque sensus est, 
manna non potuisse dare vitam corporis; hunc autem panem 
dare vitam animae, quod multo majus sit. Miror, hanc senten- 
tiam hominibus non mali judicii ideo non placuisse, quod non 
intellexerint , quomodo, diverso genere mortis ac vitae, unus 
panis cum altero conferatur. Atqui in eo, meo quidem Jjudicia, 
non solum sententia, sed vis. etiam et elegantia.tota consistit , 
quod non in eodem genere, sed in minore majoreque compa- 
rentur: Manna non potuisse vitam dare corporibus, quod minus 
erat; panem hunc, quem Christus promittit, vitam etiam ani- 
mis dare, quod longe majus est. Haec est, quae in his verbis 
occulta latet argumentatio a minore ad majus per negationem, 
et a majore ad minus per affirmationem. A minori sic: Manna 
non potuit vitam dare corporibus, quod minus est; ergo multo 
minus poterit yitam aeternam animis dare, quod est majus. A - 
majore hoc modo: Panis hic, qui de coelo descendit, dat vitam 
animis aeternam, quod est majus; dabit igitur vitam corporibus, 
quod est minus; cumque ex effectu aestimari panis debeat, 
multo melior magisque expetendus hic panis, quam manna est. 
Gratia vero in hoc cernitur, quod in genére diverso comparatio 
fiat, quod saepe monuimus Christum facere solere, ut Judaeos, 
carnales homines, a rebus corporeis ad spirituales traduceret ; 
ut: Dimitte mortuos sepelire mortuos suos*), alteros mortuos 
animo, alteros nomine vocavit.- Et rursus.:: Omnis, qut biberit 
ex aqua hac, sttiet tterum; qui autem iberit ex aqua, quam 
ego dabo ei, non sitiet in aeternum. Priore loco de aqua Cor- 
porea, secundo de spirituali, itemque priore de siti corporis, 
secundo de siti animae loquitur *). Eodem modo explicavimus °): 
Non bibam amodo de hac genimine vitis usque in diem alum, 
cum illud bibam vobiscum novum in regno Patris met. 


') Vers. 43. 2) Vers. 49. °) Vers. 80. *) Matth. 8, 22. *) Supra cap. 

Altera in ice ipsa explicatione quaestionis quaestio reliqua 
est, an Christus intelligat, panem illum, quem pollicetur , soli 
‘animae, aut animae -simul. et corpori vitam dare? Hujus qui- 
dem sententiae auctores de sola vita animae hoc intelligunt; sed 
plenior erit sensus et loco magis congruus, si de vita etiam 
corporis intelligamus, quasi dicat, manna solam vitam corporis 
dare non potuisse; hunc vero panem non solum corporis, sed 
etiam animae yitam dare. . Hoc confirmat, quod. statim Christus 
dicat: Et ego resuscitabo ewm in novissimo die. Sed explican- 
dum tamen est, quomodo hic panis animo, quomodo corpori 
vitam praebeat. Animo quidem quomodo praebeat, non difficile 
intelligitur , sive in sacramento sumptum, sive extra sacramen- 
tum per fidem et caritatem apprehensum; cum enim Christus 
ipsa vita*) sit, necesse est, ut eorum animos, quantum in ipso 
est, gratia vivificet , a quibus sumitur, ut Leontius interpre- 
tatur. 

Si quis objiciat, non omnes, qui corpus Christi sive in sa 
cramento, sive extra, etiam recte sumunt, vitam aeternam 
- consecuturos; quot’ enimr quotidie videmus homines recte cre- 

dere, bene vivere, sancte corpus Christi. sumere, postea aut 
Ecclesiam Catholicam: deserentes , aut in ipsa Ecclesia Catholica 
mutatis in. pravum moribus, sine poenitentia mori atque damnari? 
Omnes iti hoc auctores consentiunt, esse hoc de corpore Christi, 
quantum in ipso est, intelligendum ; quod enim aliqui animae 
mortem subeant, id est, damnentur, id non defectu corporis 
Christi, sed ipsorum culpa fit, qui, ut diximus, aut corpus 
Christi digne non sumunt, aut, posteaquam digne sumpserunt , 
vilam et gratiam, quam ex illo hauserant , novis perdunt pec- 
catis. In hoc igitur comparatio versatur, quod manna natura - 
sua non dabat vitam corporis, nisi ad brevissimum tempus, in- 
_terim dum, consumebatur digerebaturque, .ideoque immortales 
homines reddere non poterat; hic autem panis, natura sua,. vel 
semel sumptus, vitam praestat aeternam, ita ut, qui eum edunt, 
nisi ipsi sese yelint occidere, numquam sint animo morituri. 
Loquimur autem de morte animae metaphorica, id est, de 
condemnatione, quam Joannes’) mortem secundam appellavit. 
Nam morte quidem naturali ehais mpigram animae immortales 
sunt. 

De vita corporis: major ‘est inact. »- quemadmodum. -cor- 
‘pus Christi corporibus nostris eam tribuat, cum non minus 
nos, quam illi, qui manna olim comederunt, corpore moriamur. 
Quemadmodum afimi, ita etiam corporis duplex est vita, altera 
- naturalis, altera spiritualis et metaphorica; duplex item mors, 
alteri altera vitae respondens. Vitam naturalem corporibus non 
magis Christi corpus, quam vetus illud manna tribuit, quamvis 
possit natura sua tribuere, si vellet. Sed morimur omnes, quia *) 

statutum est omnibus hominibus semel mort. Vitam spiritualem , 
id est, felicem illam atque beatam immortalitatem, quam bea- 
torum in coelo habebunt corpora, manna non dabat, corpus 
Christi dat, idque duobus modis; primum, quia dum vitam, id 
est, gratiam animo tribuit, tribuit illi pignus et veluti initium 
quoddam beatitudinis, quae vita aeterna nominatur; beatitudo 
autem animi redundat in corpus, sicut et merita illius in illud 
redundaverant, ut docet Augustinus’); deinde, quia corpus 
Christi, cum propter hypostaticam cum divinitate conjunctionem 
vitam in se infinitam et divinam habeat, eam contactu suo cor- 
poribus nostris ingenerat, cum illud re ipsa in Eucharistiae sa- 
cramento sumimus. Itaque semen corporibus nostris, quoddam 
immortalitatis imprimit, quo postea non quovis modo, sicut 
damnatorum corpora, sed peculiari quodam modo resurgant, 
ad eum nimirum modum, quo corpus ipsum Christi resurrexit , 
non ad mortem secundam, id est, ad supplicia, sed ad bea- 
tiudinem et vitam aeternam. 

Hoc sibi, ut opinor, veteres illi auctores voluerunt, cum 
ex eo probarunt corporum nostrorum resurrectionem, quod car- 
nem Christi in Eucharistia comedissent. Quo argumento Igna- 
tium usum legimus’), dum vocat corpus Christi in Eucharistia 
Paouaxoy alavacias, avtidotoy uy Savety, medicamentum 
immortalitatis , antidotum contra mortem; itemque Irenaeum *), 
Tertullianum *) , et Cyprianum ‘), Gregorium Nyssenum °), Cy- 
rillum Alexandrinum’), et Apollinarium in Graeca Catena cita- 
tum. Docet Irenaeus, quemadmodum in grano frumenti vis quae- 
dam genitalis est, qua jactum in terram atque putrefactum ger- 
minat, sic prorsus ex corpore Christi vim quandam veluti se- 
minalem corporibus nostris accedere, qua etiam in pulverem 
redacta resurgant et quodammodo renascantur. Docet Gregorius 
Nyssenus, sicut modicum fermentum totam massam calefacit 
atque in aliam quodammodo naturam meliorem praestantiorem- 
que transmutat, ita corpus Christi, a nobis sumptum, carnem 
nostram ex mortali immortalem efficere. Describam Apollinarii 
verba, ut haeretici manu etiam scriptis auctoritatibus confutentur : 
Ovix Ectiy anodAatoar tod Adyov Seot 1pd¢ aiwviay Gary, Fi 
pn did tis capxds adbrod ayot yap ode ay piyyvto cael, 
xatElyeto taca cape dnb Savarov, voy Dé i Swomotdg Jt- 
dota: aadps teipovoa, xai cd wovoyerds Eig Gayy dua Tis 
avaxpareions abt; dvvdweas, xal tais wevexovoats capsly 
avaxipvawerys xad duotmory, id est: Non licet nobis ad vitam 
aeternam consequendam Dei verbo perfrui, nisi per quoddam 
carnis ipsius commercium; quousque enim Verbum carni permix- 


1) In Epist. ad Dioscorum 86. 7) In Epist. ad Ephes. +) Lib. 4. 

tum non fuit, mortt obnozia caro omnis continebatur. Porro 
nune in cibum ‘iobis datur caro vivifica, et Verbum untgenitum 
vitam aeternam sustentans per virtutem, quae ipsius carnt, et 
conjuncta, et contemperata est, quae sane virtus facit, ut car- 
nes, quae ejus sunt participes, per similitudinem commisceantur. 

51. Ego sum panis vivus, qui de coelo descendi: Si quis 
manducaverit ex hoc pane, vivet in aeternum. Vide, quae di- 
ximus supra’). Saepe enim haec eadem repetit verba, quod in 
eorum intellectu momenta salutis nostrae versentur. Agebat cum 
hominibus incredulis, qui ne tam saepe quidem repetita expli- 
cataque crediderunt. Cyrilli?) haec verba sunt: Eadem ad vos 
dicere, Paulus*) ait, et vobis tutum, et miht non molestum , ab 
ipsis, ut puto, Christi verbis tta perdoctus. Nam quemadmodum 
cruditati vulnerum non vinum, sed varia victssim remedia refe- 
runtur, neque semel, sed frequenter apposttis remediis molliuntur : 
sic duro animo varia quaedam et frequens accommodanda doctri- 
na est. Volebat etiam Christus, ut Euthymius existimat, ipsa 
iteratione verborum, auditores provocare, ut eum de eorum 
sensu interrogarent. Putat Leontius, panem hic appellari to» 
Moyov Seovd Spewtixdy cig Wvync, Verbum Dei, quod animam 
nutrit, Sed melius idem auctor postea, et Ammonius, Chryso- 
stomus , Theophylactus , Cyrillus de carne Christi interpretantur, 
et ea quidem in Eucharistia nobis data. Statim enim sequitur: 
Panis, quem ego dabo, caro mea est pro mundi vita. 

Si quis manducaverit ex hoc pane, vivet in aeternum. Vide 
horum yerborum explicationem paulo superius ‘). 

Et panis, quem ego dabo, caro mea est pro mundi vita. 
Graeca exemplaria legunt: Kat derocg 32, dy éyd daoo, % 
cap§ pov tote, iv ty ddow tip Tig tod xdapLOVv Cais. 
Panis autem, quem ego dabo, caro mea est, quam ego dabo pro 
mundi vita. Sic etiam Theodoretus *), Cyrillus et Graecus Theo- 
phylactus legunt , et codices Graece manuscripti, quos viderim, 
omnes. Chrysostomus tamen non videtur legere, nisi semel: 
panis, quem ego dabo, caro mea est pro mundi vita, eodemque 
modo Latini ‘omnes auctores legunt, Cyprianus *), Augustinus 
et Beda. Sensus idem; nam si quidem secundo loco verbum 
dabo non legitur, necessario ad conformandam sententiam vide- 
tur intelligendum. Clarius dicit, quod ante dixerat obscurius. 
Superius se frequenter panem appellaverat; cur se panem vo- 
caverit, exponit, propter carnem suam, quam nobis edendam 
ad modum panis daturus erat, quaeque in cruce commolita ve- 
luti frumentum, vitam , quantum in ipsa esset, omnibus homi- 
nibus datura erat, quod proprium est panis. Sic intelligendum, 
quod Euthymius dicere videtur, prius Christum de sua divini- 

tate locutum; nunc de sua loqui humanitate. Non enim signi- 
ficat, prius non egisse de carne sua, cum se panem appellavit, 
sed cum dixit, descendisse de coelo, de divinitate locutum fuisse, 
secundum quam diceretur de coelo descendisse; nunc autem 
explicare , quomodo sit panis, nempe quia homo, quia caro est. 
Panis enim est, quatenus homo; vitae, id est, vivificans, quatenus 
Deus est. Nam propter conjunctionem hypostaticam eum divini- 
tate, ut ait Cyrillus, caro Christi vim habet vivificandi. , 
Verbum dabo priore loco omnes veteres et boni auctores de 
Eucharistiae sacramento intelligi volunt; a qua sententia qui 
discedunt, si haeretici sunt, maligne, si Catholici, temere mihi 
facere videntur. Sed de ea re saepe diximus, nos versu quin- 
quagesimo quarto esse copiose disputaturos. Hoc nunc dicimus, 
ut de spirituali extra sacramentum sumptione intelligi possit , 
tamen negari nisi impudenter non posse, de sacramento |§ potis- 
simum intelligi oportere. Nam si proprietatem verborum sequa- 
mur, eo ipso, quod non jam se totum, ut ante, sed carnem 
suam panem esse dicit, ostendit, se de ea sumptione agere, 
qua licet totus a nobis sumatur Christus, tamen caro ejus pro- 
prio. et peculiari. quodam modo dicitur sumi, Christus propter 
carnem. Ea non est alia, quam sumptio per sacramentum. In 
qua, quemadmodum non totus proprie Christus , sed sola Chri- 
sti caro specie panis significatur, ita non totus Christus per se 
ac proprie, sed caro Christi sumitur, totus autem Christus per 
consecutionem quandam, quam concomitantiam Tbeologi vocant. 
Hoc enim interest inter sumptionem Christi per sacramen- 
tum, et extra sacramentum, quod in sacramento sub specie 
panis solum Christi corpus per se. sumitur, Christus autem totus 
propter corpus; extra sacramentum autem, per se sumitur totus 
Christus, corpus autem Christi propter Christum. Cum enim fide 
Christum apprehendimus, non figimus fidem primum in corpus, 
sed in Christum, deinde in singulas ejus partes. Quemadmodum, 
cum visu hominem longe cognoscimus, non prius singulas partes, 
deinde totum ipsum hominem, sed prius totum hominem, post 
singulas cognoscimus partes. Deinde, cum dicit Christus: Panis, 
quem ego dabo, haud dubium, quin verbum illud dabo, significet 
dare ad manducandum; quorsum enim panis datur, nisi ut eda- 
tur? De ea igitur sumptione intelligendum hoc est, qua caro 
Christi maxime proprie editur. Hanc esse sumptionem sacramen- 
talem, ne ipsi quidem Zwingliani et Calviniani haeretici, qui 
corpus Christi in Eucharistia re-vera esse negant, negare possunt. 
Quis enim neget, si modo non insanae sit mentis, carnem 
Christi magis proprie vocari panem, et magis proprie edi, cum 
non solum fide, sed ‘specie etiam panis sumitur, quam cum sola 
sumitur fide?  . ae | 
* Secundo loco quid significet verbum dabo, minus com- 
ertum est. Qua in re non magnopere repugnabo iis, qui ad 
carnem referunt, in quibus Cyrillus et Euthymius est, ut sit 

sensus: Panis, quem ego dabo ad manducandum, est illa ipsa 
caro mea, quam in mortem pro mundi vita daturus sum. Ko 
enim ipso, quod bis dicit dare, indicat, se de diversis dandi 
modis loqui. Nec enim posterius prioris, ut quidam putant, ex- 
plicatio est, sed potius probatio. Docet quippe, carnem suam 
panem esse vitae, quem se daturum dixerat, quia illa eadem 
caro pro vita totius mundi in cruce, quasi frumentum molenda, 
quasi panis pinsenda erat. Inde habet caro illa, quae in sacra- 
mento sumitur, ut nos vivificare possit, quod ipsa pro nobis in 
cruce mortua sit. Ex cruce omnis vis, omnis fructus, ompe 
meritum ejus est. Ex eo igitur, quod priore loco agit de Ku- 
charistia, sequitur in posteriore agere de cruce. Et ex eo, quod 
.in secundo de cruce agit, debebant. homines sani judicii intel- 
ligere, priore loco agere de sacramento. Quod si de eodem utrum- 
que intelligendum est, non de cruce profecto, sed de sacramento 
intelligendum utrumque est. Constat enim, verbum dare priore 
loco significare: dare ad manducandum, eo ipso, quod cum pane 
conjungitur, In cruce non est data caro Christi ad manducandum, 
sed ad patiendum; in sacramento non datur ad patiendum, sed 
ad manducandum. Cum ergo constet,. primum membrum de 
Eucharistia intelligi debere, si utrumque de eadem intelligendum 
est, constat, non primum de cruce, sed secundum, sicut et 
primum de Eucharistia intelligendum esse. 

At in Eucharistia, dicet aliquis, caro Christi pro mundi . 
vita non datur. Dicet quidem hoc haereticus; Catholicus nemo 
dicet. Nam etsi in cruce pro mundi vita in sacrificium cruentum 
data est, etiam in Eucharistia pro eadem mundi vita in sacrifi- 
cium datur incruentum, ut apud Matthaeum’) probayimus. 

Utroque loco et pronomen ego, et yverbum dato, emphasim 
habet, Primo loco videtur se Mosi opponere; dixerat*): Amen, 
amen, dico vobis: Non Moses dedit vobis panem de coelo; deinde 
dixit, se panem illis de coelo daturum essc; ait nunc pants, guem 
non Moses, sed ego dabo, caro mea est; Moses enim carnem 
suam dare non potuit, et si dedisset, nihil profuisset. Secundo 
vero loco ego dabo significat, Christum potestate atque voluntate 
sua se ipsum in mortem tradidisse, a nemine fuisse coactum. 
Oblatus, inquit, est, quia ipse volutt*), et: Ego pono animam 
meam, ut iterum sumam eam. Nemo tollit eam ame, sed ego pono 
eam a me tpso, et potestatem habeo ponendi eam, et potestatem ha- 
beo tterum sumendi eam *). Opportune hoc Euthymius adnotavit, et 
fide, et judicio haud paulo meliore, quam haereticorum interpres, 
qui conatur ex iis verbis Eucharistiae tollere sacrificium, quasi 
sensus sit: Ego solus, non alius, carnem meam in sacrificium 
dabo. Quod etsi verba minime significant, tamen ut eam_ vim 
habere concedamus, nihil inde haereticus probat. 

Concedamus enim, solum Christum carnem suam in mor- 
tem tradidisse; nos eam non in mortem, sed in incruentum tra- 
dimus sacrificium. Deinde ille solus dedit; nos proprie non damus, 
sed ab eo datam reverenter accipimus, et Patri in remissionem 
peccatorum offerimus. Isti homines, scilicet ingrati, liberaliter 
et ad edendum, et ad sacrificandum a Christo datam neque ad 
sacrificandum, neque ad edendum dignantur accipere, figura um- 
braque contenti. 

Quod dicit trie tig xdopov Saic, id est, pro hac hu- 
jus mundi vita, Leontius et Theophylactus de resurrectione , id 
est, de vita corporis interpretantur. Manifestum tamen est, vitam 
animae intelligi debere, sicut quod ante dicit *): Ut, st quis ex 


‘eo manducaverit, non moriatur , et quod dicit paulo post 7): Nisi 


manducaveritis carnem Filit hominis, et biberitis ejyus sanguinem, 
non habebitis vitam in vobis. Quamvis ex vita animae, ut supra 
docuimus, vita quoque, id est, beatitudo corporis consequatur. 
Quod dicit mundi, duplicem habet vim. Significat enim, carnem 
Christi natura sua non solum his aut illis hominibus, sed toti 
etiam mundo vitam dare potuisse; et ut omnibus daret, Christi 
fuisse yoluntatem, quamvis nonnullis, ipsorum culpa, non dederit. 

53. Litigabant ergo Judaei ad invicem, dicentes: Quomodo 
potest hic nobis carnem suam dure ad manducandum? ‘Euaxyorto, 
pugnabant. Hebraismus est yepyq (hariku), disceptant inter se. 

Cum se Christus panem frequenter appellasset , non discepta- 
runt, quomodo panis esse possct, qui homo erat, intelligentes, 
aliquam latere in ejus verbis metaphoram; simul atque exposuit, 


‘quo sensu se panem yocavisset, quod carnem suam ad edendum 


daturus esset, offenduntur incipiuntque disputare, qua id ratione 
fieri possit. Cum enim carnem audissent, existimarunt, ita eum 
de carne sua edenda loqui, quemadmodum ¢arnes caeterae, qui- 
bus vescimur, edi solent, quod ante propter absurditatem rei ne 
suspicati quidem erant. 

Quaerunt igitur, quomodo fieri id possit, aut potius, quomodo - 
Christus id possit facere, homo cum sit, et, ut videbatur, abjectus. 
Hance vim habent illa verba: Quomodo potest hic nobis carnem 
suam dare ad manducandum? Quae non solum dubitationem, sed 
etiam contemptum prae se ferunt. Hune enim vocant, quasi ho- 
minem impotentem et vilem. Quo ergo modo potest hte dare car- 
nem suam? Nam vix alienam carnem dare posset. Et quomodo 
ad manducandum dare potest? Nam in alios usus, ad spectandum, 
ad tangendum, ad conservandum dare posset. Et ad manducan- 
dum etiam unam aliquam partem, aut totam etiam carnem suam, 
sed paucis hominibus dare posse intelligebant; toti vero mundo, 
id est, universis hominibus, quomodo dare posset, non intellige- 
bant. Cum illius personae caro, ut inquit Cyprianus’), si tn frusta 


*) Vers. 80. 7) Vers. 84. *) In lib. de coen, Dom. 

partiretur, non omni humano generi posset sufficere, qua semel con- 
sumpta, videretur interiisse religto, cui nequaquam ulterius victima 
superesset. | 

Conjecturam ego hinc non obscuram facio, aliquod eos 
miraculum ex verbis Christi animo finxisse, de quo quaerunt: 
Quomodo potest hic nobis carnem swam dare ad manducandum? 
Scimus, id sine miraculo fieri non posse; scimus, eum miracula 
facere solere; vidimus, nuper quinque panes in quinque millia 
hominum frangendo distribuendoque multiplicasse ; carnem autem 
suam quomodo, et quo miraculo multiplicabit? quomodo efficiet, 
et uf eam omnibus tradat, et habere ipse non desinat? Itaque 
non sequor interpretationem eorum, graves licet auctores sint, ut 
Cyprianus et Augustinus, qui existimant, in eo Judaeorum ver- 
sari dubitationem , quod absurdum ac nefarium putarent humanis 
vesci carnibus. Non enim dicunt: Quomodo ejus nos carne vesci 
sine stomacho, sine impietate poterimus, sed: Quomodo potest 
hic dare carnem suam, et dare ad manducandum? id est, ut con- 

sumatur, ut digeratur (ut ipsi quidem intelligebant), et tamen ipse 
retineat? Aut si non retinebit, quomodo vivet; si non vivet, 
quomodo dabit? De Deo, inquit Cyrillus’), non sine magna tm- 
pielate conclamant, nec in mentem venit 7), nihil esse impossibile 
apud Deum. Nam quod animales essent, ut ait Paulus *), spiri- 
tualia intelligere non poterant. Sed tam magnum mysterium fatuum 
quiddam ipsts videtur esse. Nos vere magnum, quaeso, ex peccatis 
aliorum profectum factamus, et firmam fidem mysterits adhibentes, 
numquam in tam sublimibus rebus tllud: Quomodo, aut cogitemus, 
aut proferamus. Judaicum enim hoc verbum est, et extremi sup- 
plicii causa. Ideo Nicodemus etiam, cum diceret *): Quomodo haec 
fieri possunt, merito audivit: Tu es magister in Israél, et haec 
ignoras? Aliorum igitur, ut diximus, culpa perdocti, cum Deus 
operetur , non guacramus: Quomodo, sed operis sui viam atque 
scientiam illi soli concedamus. Multis in hanc sententiam verbis 
Cyrillus eo Iqco disserit de adverbio illo: Quomodo, contra Ju- 
daeos, idemque Chrysostomus, Leontius, et Theophylactus fa- 
ciunt*), et Gaudentius °). 

54. Diait ergo eis Jesus: Amen, amen, dico vobis: Nisi man- 
ducaveritis carnem Filii hominis, et biberitis ejus sanguinem, non 
habebitis vitam in vobis. In hunc locum quaestionem saepe illam 
reservavimus, num, quae Christus in hoc capite de carne et san- 
guine suo dixit, de Eucharistia velit intelligi. 

Eam prius quaestionem explicemus, mnecesse est, quam 
verba singula hujus loci edisseramus. Ex ejus enim quaestionis 
explicatione caetera pendent. Tractatum copiose a multis hoc ar- 
gumentum est, non solum scriptis in hunc locum, ut nos facimus, 


1) Lib. 4, 43. *) Luc. 1, 37. 5) 4 Cor, 2, 44, “*) Sup. 3, 9. 10. 

commentariis, sed propriis etiam in scholis quaestionibus, et 
editis de ea re justis in lucem libris. Quorum ego diligentia et 
labore contentus , judicare’ potui, Jaborem hune meum non esse’ 
necessarium, nisi et locus ipse moneret me, uti eam, quae ex 
eo nata est, quaestionem non praeterirem, et viderem nonnullos 
etiamnum Catholicos cum haereticis hac in re, quam nobiscum, 
sentire malle. 


.Accidit nobis commode, quod ipsis etiam haereticis inter se 
non conyenit. Nam Calyinus et plerique eorum, qui ejus se di- 
scipulos profitentur, ne cogantur confiteri, Christum in Eucharistiae 
sacramento carnem et sanguinem suum, quemadmodum hic polli- 
_ cetur, vere nobis dare, negant agi de sacramento. Alii contra, 
ut probent utramque sacramenti speciem populo necessariam , de 
sacramento haec interpretantur, ut qui Wicleffum et Joannem 
Hussium secuti sunt. Illi refutandi, his nobis respondendum est. 
Impediunt nos, quo minus acriter ac vehementer in haereticos 
invehamur, Catholici quidam, qui, nescio qua impudentia, se 
haereticis junxerunt. Neminem nomino, neminem violatae accuso 
religionis, Scio Catholicos, scio doctos, scio religiosos ac probos 
viros esse; sed minime profecto utilem atque fidelem in hac re 
operam Ecclesiae navaverunt, quod contra Scripturae sensum, 
contra Patrum omnium interpretationem, contra tacitum, immo 
minime tacitum, sed satis superque explicatum consensum Eccle- 
siae dixerint atque contenderint, hoc loco de sacramento non agi. 
Quod, ut benignissime dicam, est temerarium; gravioribusque 
condemnarem verbis, nisi compertum haberem, homines bene 
Catholicos errore magis animi, quam vitio, in haereticorum sen- 
tentiam impegisse. | 


Ordiamur ab hoc ipso loco, in quo versamur: Amen, amen, 
dico vobis: Nist manducaveritis carnem Filit hominis, et biberitis 
ejua sanguinem, non habebitis vitam in vobts. Quaeso, si de sa- 
cramento Eucharistiae agere voluisset , illudque ompino depingere, 
quibus clarioribus verbis uti potuisset? Cur carnem et sangui- 
hem, cur esum et potum distinxit? nisi, quia de carne et san- 
guine suis, ad modum cibi et potus, specie panis et vini, dandis 
loquebatur? Si nullum postea specie panis et vini sacramentum 
instituisset , aliam quaereremus interpretationem , conaremurque, 
quocumque possemus modo, ad ejus mortem accommodare, nos 
per fidem ejus manducare carnem, ejus sanguinem bibere. Cum 
autem sacramentum paulo post Eucharistiae instituerit, ubi tam 
anerte, tam proprie manducamus et bibimus, non intelligo, cujus 
sit judicii atque prudentiae, relictis, quae clara, quae propria, 
quae facilia sunt, obscura, metaphorica, difficilia consectari. Fin- 
gamus, dixisse Christum: Nisi consepulti mecum fueritis, mecum > 
non resurgetis; nemo profecto sanae mentis homo id de sola 
Christi sepultura per fidem apprehensa intellexisset, sed intelle- 
xisset de baptismi sacramento, quod videret aliquam sepulturae 

imaginém prae se ferre, quemadmodum postea docuit D. Paulus'), — 
consepultos nos cum tllo per baptismum esse, dicens. Et tamen 
baptismus vix ullam refert imaginem sepulturae; Eucharistiae 
vero sacramentum, non expressa solum imagine, sed re etiam 
ipsa ac veritate cibus et potus est; cur ergo, quod Christus dixit: 
Nist manducaveritis carnem Filii hominis, et biberitis ejus sangut- 
nem, non habebitis vitam in vobis, non de Eucharistiae interpre- 
temur sacramento? 

Solent respondere ad rationem illam primam, quibus animo 
semel haesit contraria sententia, non propterea- carnem et san- 
guinem, cibum et potum distinxisse Christum, quod ageret de 
sacramento, sed quod de morte sua, quam nisi omnes fide appre- 
henderent, salvi esse non possent; mortem autem separatione 
carnis et sanguinis significari. Novum non esse, ut eadem etiam 
res extra ullum sacramentum cibus simul et potus per. metapho- 
ram appelletur. Etiam supra’), ubi de sacramento non agebatur, 
dixisse Christum: Ego sum panis vitae; qui: venit ad me, non 
esuriet; et gut credit in me, non sitiet umquam. ‘Etiam sponsum 
dicere *): Comedi favum meum cum melle meo, bibi vinum meum 
cum lacte meo; comedite amici, et bibite, et inebriamint; tamen 
non agi de sacramento. Sapientiam etiam clamare ‘): Ventte, 
comedite panem meum, et bibite vinum, quod miscui vobis, et de 
sacramento non agere. Quasi vero id quisquam ignoret aut neget, 
fieri potuisse, ut Christus, si nullum corporis et sanguinis sui 
sacramentum instituisset, illa eadem verba, quae de instituendo 
postea dixit sacramento, de morte sua dixisset. 

Sed hoc dicimus, non satis recti esse judicii, cum Christus 
sacramentum instituerit, in quo sub vero cibo et potu veram 
camem et sanguinem suum nobis dederit, de morte interpretari, 
ubi metaphorice manducatur et bibitur, non interpretari. At hoc 
ipsum, dicet aliquis, probandum est, vere in sacramento corpus 

hristi edi, et sanguinem bibi. Si Catholicus hoc objicit, satis 
credenti probatum est, et licet nobis ex creditis id probare, de 
quo disceptatur. Si haereticus, non est tunc tempus locusque 
probandi. Sed fingamus, vere corpus et sanguinem Christi in 
sacramento non-sumi, ut haeretici volunt; certe hoc negare non 
possunt, per verum cibum ac verum potum sumi. Hoc igitur 
ipsum perversi ingenii esse dicimus, cum sit sacramentum, ubi 
vere manducando carnem Christi, et vere bibendo sanguinem 
sumamus, non de hoc sacramento, sed de morte Christi, ubi 
hihi] proprie ac vere manducamus aut bibimus, intelligere. Nam 
ut illis ipsis exemplis, quibus contra nos utuntur, contra ipsoa 
hos vicissim utamur, profecto si sponsus ille, et illa, quae eadem 
est sapientia, convivium aliquod apparassent, ubi homines non 
solum metaphorice, sed vere etiam ac proprie ederent et biberent, 

minime ‘sani viderentur esse judicii, qui.non de eo ipso convivio 
verba illa interpretarentur *): Comedite amici, et bibite, et illa’): 
Venite, comedite panem meum, et bibite vinum, quod miscui vobis. 
Expendamus caetera, ac primum totum ipsum genus orationis. 
Quis non videt esse sacramentale? Idem Christus, iisdem ver- 
bis, eadem occasione, cum iisdem personis, id est, Judaeis, 
loquens, dicit hoc loco: Amen, amen, dtco vobis: Nist mandu- 
caveritis carnem Filit hominis, et biberitis ejus sanguinem, non 
habebitis vitam in vobis, et *): Amen, amen, dico tibi: Nist quis 
renatus fuerit ex aqua et Spiritu sancto, non potest introire in 
regnum Det. Tam est igitur temerarium negare, agi hic de 
Eucharistia, quam illic agi de baptismo, quod soli haeretici ne- 
gant, sed satis, ut opinor, a nobis eo loco refutati atque protriti. 

Consideremus Christi personam, qui est verisimile, num- 
quam Christum vim fructumque tanti sacramenti explicuisse co- 
piosius, quam his verbis‘): Hoc est corpus meum, quod pro vobis 
tradetur ? IHic enim tantum dicit, quod nobis tradat corpus ni- 
mirum et sanguinem suum; quem autem ex eo fructum percepturi 
sumus, aut nullo modo, aut uno tantum verbo, eoque obscuro 
et ambiguo declarat *): guod pro vobis datur. Quod si alicubi de 
hujus sacramenti fructu disseruit, hic certe disseruit; alius enim 
locus, ubi id agat, nullus est. Praeterea quis sibi persuadeat, 
Christum de hoc percipiendo sacramento, re cum primis neces- 
saria, praeceptum nullum tradidisse ? Atqui si hic non tradidit, 
cum dixit: Nist manducaveritis carnem Filtt hominis, et biberitis 
ejus sanguinem , non habebitis vitam tn vobts, nusquam tradidit. 
Nam quod dicit in ultima illa coena®): Accipite et manducate, et: 
accipite et bibite, illis solis dicit, qui tum aderant, At dicit’): 
Bibite ex hoe omnes, ergo omnibus etiam, qui non aderant, 
hominibus dicit. Sic haeretici exponunt, sed quantam in eo suam 
ignorantiam ostendant, apud Matthaeum *) docuimus. Quod autem 
addit *): Hoe factte in meam commemorationem, habet quidem 
praecepti formam, sacerdotibus sacrificandi, non autem fidelibus 
omnibus communicandi. . } 

Deinde dubium non est, Eucharistiae et baptismi, cum diversa 
sint sacramenta, diversa oportere esse praecepta. Quod si haec 
verba de apprehendenda per fidem Christi morte intelliguotur, 
non aliud hic praeceptum traditur, quam ut baptizemur; excepto 
enim Eucharistiae sacramento, nusquam melius Christi mortem, 
et per fidem, et per aliquod etiam externum sacramentum, quam 
cum baptizamur, apprehendimus. Ipse enim baptismus et pro- 
fessio quaedam fidei est, et mortem, sepulturam et resurrectio- 
nem Christi etiam rebus externis nobis repraesentat. Consepulti 
enim sumus cum illo per baptismum in mortem, ut, quomodo 


1) Cant. 8, 4. 7) Prov, 9, 8. *) Cap. 3, &. *) Matth. 26, 26. 28. 

Christus surrexit a mortuis per gloriam Patris, ita et nos in no- 
vitate vitae ambulemus, ait Paulus’). Atqui nemini, puto, venit 
in mentem dicere, nos in baptismo carnem Christi manducare, 
et sanguinem bibere, quia, etsi aqua in baptismo potabilis est, 
etsi caro et sanguis Christi: fide illic apprehenditur, tamen nihil 
per modum cibi, nihil per modum potus sumitur. Nam illa 
ipsa aqua, quae adhibetur, non ad potandum, sed ad lavandum 
adhibetur. 

Adde, consuetudinem fuisse Christi, majora mysteria , ante- 
quam re ipsa fierent, insinuare, ut ad ea, cum fierent, ex- 
cipienda intelligendaque discipulos erudiret, assuefaceret, praepa- 
raret ; ejusque rei rationem reddere*): Ut, cum factum fuerit, 
credatis ; et *): Ut non scandalizemini; ut eorum reminiscamini , 
quia ego dixt vobis. Antequam baptismum institueret, dixit *): 
Nisi quis renatus fuerit ex aqua et Spiritu sancto, non ‘potest tn- 
troire in regnum Dei. Antequam moreretur, saepe discipulis 
dixit, se tradendum esse *) genitbus ad illudendum, et flagellan- 
dum, et crucifigendum, terttaque die resurrecturum. ‘Antequam in 
coelum ascenderet, dixit *): Modicum, et videbitis me, et tterum 
modicum, et non videbitis me, guia sade ad Patrem. Antequam 
mitteret Spiritum sanctum, dixit "); Ego rogabo Patrem, et alium 
paracletum dabit vobis. Credendum profecto est, et de Eucha- 
ristiae sacramento, quo vix majus ullum mysterium est, ante- 
quam re ipsa institueret, disseruisse. Nam si, nihildum scien- 
tibus discipulis, de improviso dixisset *): Hoe est corpus meum, 
utique exhorruissent, aut certe dubitassent. interrogassentque , 
quid ea verba sibi vellent. Atqui non exhorrescunt; nihil addu- 
bitant; nibil interrogant; jam igitur Christum de ea re ante dis- 
serentem audiverant. Ubi, quaeso, nisi hic? 

Convertamus nunc animum ad Evangelistae personam ; hoc . 
idem inde comprobari, reperiemus. Quis enim credat, Joannem 
nihil prorsus in tam longo Evangelio de Eucharistiae mysterio 
dixisse, cum hoc ipsum sibi proposuisse videatur, ut maxima 
quaeque mysteria consectaretur? Atqui si hoc loco de Eucha- 
ristia non egit, nusquam egit. Est igitur verisimile, more eum 
suo, quae ab aliis Evangelistis de ea re dicta fuerant, praeteri- 
isse; dixisse vero hoc loco ea, quae fuerant praetermissa, 

~ Denique et Judacorum personam et hujus disputationis occa- 
sionem consideremus. Judaei illi erant homines increduli, qualis 
et Nicodemus erat °). Pane a Christo inter frangendum distri- 
buendumque multiplicato satiati fuerant; panem iterum quaerebant.. 
Ex aetate Nicodemi occasionem Christus captavit, ut sub regene- 
rationis metaphora de sacramento baptismi ejusque necessitate 
disputaret, quemadmodum eo loco docuimus. Hic ex persona 


1) Rom. 6, 4. Gal. 3, 27. Col. 2, 42. *) Infra 14, 29. +) Infra 16, 

Judaeorum panem quaerentium occasionem sumpsit, ut de sacra- 
mento Eucharistiae loqueretur. lic, iterum atque iterum dubi- 
tante Nicodemo, quomodo renasci homo senex posset, eadem 
iterum atque iterum repetivit; hic, non solum Judaeis, sed etiam 
discipulis dubitantibus, quomodo carnem suam dare posset ad 
manducandum, idem graviter constanterque respondet ; . Nist man- 
ducaveritis carnem Filii hominis, et biberitis ejus sanguinem, non 
habebitis vitam in vobis. 

Sed ut res esset ambigua, modesti non est ingenii et Eccle- 
siasticis moribus pietateque instituti, omnium veterum Patrum 
consensum contemptim fastidioseque repudiare, non solum non 
frangi, sed ne commoveri quidem eorum auctoritate. Nemini 
enim fere auctori bono malove ante Lutherum venit in mentem, 
ut diceret, hoc loco de Eucharistia non agere. Si quis dubitat, 
Origenem legat '), legat Cyprianum 7), legat Hilarium *), legat 
Basilium *), legat Chrysostomum.*), legat Epiphanium °), legat 
Ambrosium ’), legat Augustinum °), legat Hieronymum °), legat 
Theophilum 7°), legat Gregorium Nyssenum *’), legat Cyrillum **), 
legat Theodoritum **), legat Procopium **), legat Gaudentium 7‘), 
legat Maximum Taurinensem '°), legat Leonem *’), legat Prospe- 
rum 7°), legat Hesychium *°) , legat Isidorum 70), legat Kusebium 
Emissenum *'), legat Gacsiodonim *2), legat Damascenum **), legat 
Bernardum **), legat hoc loco Theophylactum , Euthymium, Ru- 
pertum, ut posteriores praetermiftam. 

Testis etiam ego sum, idem Leontium, idem Ammonium, 
_ Theodorum, Apollinarium et auctores eos omnes, quos in Graeca 

Catena habui, sentire. Quid? quod Concilia omnia, .quaecumque 
hunc locum citavere, de Eucharistiae sacramento intellexerunt ? 
Ephesinum *‘), Tridentinum *°), Concilium Cabilonense *’), et Con- 
cilium Senonense 7°). Audacius nunc dico, quod dixi in principio, 
neminem sine temeritate posse a tot Patribus in re tam gravi 
dissentire. Neque equidem intelligo, ubi Tridentini Concilii de- 
cretum **) valere debeat, ne quis contra unanimem Patrum con- 

sensum Scripturas sacras interpretetur, si hic non valet, ubi de 
re agitur inter nos et haereticos maxime controversa. 

At non omnes auctores, inquiunt aliqui, ita sensere. Quinam, 
quaeso, aliter? Augustinus et Innocentius, ut alios omittamus. 
Bene factum, quod eos solum auctores proferant, quos qui legit, 
ignorare non potest, non solum eos sensisse, de Eucharistia hoc 
loco agi, sed hoc etiam testimonio adductos fuisse, ut crederent, 
infantes etiam baptizatos, nisi Eucharistiam perciperent, salvos 
esse non posse. Quo ergo modo sentire potuerunt de Eucharistia 
hoc loco non agi, cum propter hunc solum locum: Mist mandu- 
caveritis carnem Filit hominis, et biberitis ejus sanguinem, non 
habebitis vitam tn vobis, ctiam infantibus necessariam esse ad 
salutem putaverunt? Sed videamus, ubinam Augustinum dicant 
sensisse aliter. Libro, inquiunt, tertio .de doctrina Christiana 
cap. 6.: Mist manducaveritis carnem Filit homints, et biberitis 
ejus sanguinem , non habebitis vitam in vobis; facinus, inquit, vel 
flagitium videtur inhibere; figura ergo est, praecipiens, passionibus 
Domini esse communicandum, et suaviter atque utiliter reconden- 
dum in memoria, quod pro nobis caro ejus cructfixa et vulnerata 
eat. Miror, homines et Catholicos, et doctos, et ingeniosos, qui 
hone locum proferunt, non animadvertere, aut nihil, aut nimium 
probare; nempe vere nos carnem Christi non edere et sanguinem 
bibere; facinus enim vel flagitium videtur esse. Quemadmodum 
igitur ex hoc testimonio probari non potest, Augustinum existi- 
masse, nos carnem et sanguinem Christi vere non sumere, cum 
ex aliis Augustini locis, ut ipsi fatentur, maximeque ex sermone 
primo in Psalm. 33. perspicuum sit, eum contra sensisse: ita non 
potest probari, eum existimasse, hic de Eucharistia non agi, cum 
tam multis aliis locis probet ex hoc Joannis testimonio, Euchari- 
stiam etiam infantibus esse necessariam, idque non ut opinionem 
suam, sed ut fidei et totius Ecclesiae dogma, ad refellendos 
Pelagianos dicat. 

Quid igitur sibi his verbis, quae modo recitavimus, Augusti- 
nus voluit? Id ex Bernardo intelligemus, qui cum eodem modo, 
ac iisdem fere verbis interpretetur *), tamen simul de Eucharistia 
intelligendum esse docet. Solemus eas bestias, quarum edimus 
carnes, prius occidere, quam edere. Ita Judaei, quod Christus 
dixerat, intellexerant, debere se eum prius occidere , deinde ejus 
carnem in frusta concisam, aut coctam, aut assam edere; hoc 
procul dubio facinus et flagitium erat; figuram igitur mortis, non 
veram mortem esse; non debere eos Christum vere occidere, 
sed ejus occisionem sumendo Eucharistiae sacramento figura qua- 
dam repraesentare, ejusque mortem suis moribus exprimere; 
non debere eos Christum occidere, sed se ipsos mortificare, 
facereque , quod se fecisse dicit D. Paulus 7): Adimpleo ea, quae 

desunt passionum Christi, in carne mea pro corpore eyus, quod est 
_ Ecclesia. Docet igitur D. Augustinus, hoc esse genus mortis, 
quo occidere dehemus Christum, ut bene, atque ut decet, ejus 
vescamur carne, sanguinemque bibamus. Bernardi verba sunt: 
Quid autem est, manducare ejus carnem et bibere ejus sanguinem, 
nist communicare passionibus ejus, et eam conversationem imitari , 
quam gessit in carne? Unde et hoc designat illibatum illud Altaris 
sacramentum , ubt Dominicum corpus accipimus, ut, sicut videtur 
illa pants forma in nos intrare, sic noverimus per eam, quam tn 
terris habutt conversationem, tpsum intrare in nos, ad habitandum 
per fidem tn cordibus nostris. Credo, locus Augustini satis intel- 
ligitur. 

Ad Innocentium veniamus. Scribit in epistola ad Patres 
Milevitani Concilii*): Ilud vero, quod eos vestra fraternitas 
asserit praedicare, parvulos aeternae vitae praemiis, etiam sine 
baptism: gratia posse donari, perfatuum est. Nisi enim manduca- 
verint carnem Filit hominis, et biberint sanguinem ejus, non habe- 
bunt vitam in semetipsis*). Qui autem hanc eis sine regeneratione 
defendunt, videntur mihi ipsum baptismtim velle cassare, cum prae- 
dicant, hos habere, quod in eos creditur non nisi baptismate con- 
ferendum. Decepti his verbis sunt viri docti, et in eam impulsi 
sententiam, ut existimarent, Innocentium hunc locum Joannis non 
de Eucharistiae, sed de baptismi sacramento interpretari; partim 
quia yim argumenti, quo Innocentius utitur , non comprehende- 
runt, partim quod non animadverterunt, locum esse corruptum. 
Voluit Innocentius argumentari, non posse infantes sine baptismo 
salyos esse, cum sine Eucharistia salvi esse non possint, et Eu- 
charistia sine praecedente baptismo non possit dari. Corruptum 
vero locum esse, ex eo perspicuum est, quod vix sensum ullum 
congruentem, ita ut legitur, habere possit; ubi ergo est: defen- 
dunt, legendum est: deferunt, et ubi est: nist baptismate, legen- 
dum puto: sine baptismate; et sensus est facilis atque perspicuus. 
Alios potuissent auctores majore proferre specie probabilitatis, 
Origenem *), Clementem Alexandrinum *), Leontium et alios non- 
nullos, qui hunc cibum, de quo Christus loquitur, ejus verbum 
atque doctrinam interpretari solent. Sed facilis responsio; id non 
proprie, et existimantes, eum literalem esse sensum, sed, ut 
saepe veteres illi auctores solent, allegorice et concionatorie 
dicebant. 

Aliis quoque argumentis, qui contraria sunt sententia, uti 
solent, quorum nonnulla supra inter disputandum dissolvimus, 
alia tamquam levia praetermittimus. Ea modo diluemus, quae 
putantur esse fortissima. Ex his unum est, quod toto superius 
eodem capite Christus de sola spirituali per fidem manducatione 

loqui videatur. Operamini, inquit *), non cibum, qui perit; hoe 
est opus Dei, ut credatis *); non Moses dedit vobis panem de coelo; 
sed Pater meus dat vobis panem de coelo verum’). Pater autem 
non dicitur panem de coelo dedisse, quia Eucharistiam dedit, sed 
quia Filium suum misit et in mortem tradidit. Et infra*): Caro 
non prodest quidquam; verba, quae ego locutus sum vobis, spirt- 
tus ef vita sunt, quod creditur apertissimum esse testimonium. 
Ad hoc ultimum illo ipso loco explicando respondebimus. Quod 
attinet ad reliqua, non diffitemur, de spirituali intelligi manduca- 
tione , etsi illa ipsa gravissimi auctores, Chrysostomus, Theophy- 
lactus, Cyrillus de sacramento etiam interpretantur. Sed non 
idcirco sequitur, hoc loco de sacramento non agi.- 

Provehebat enim Christus auditores paulatim ad hoc myste- 

rium, docens prius eos, quid facere deberent, ut panem verum 
coelestemque mererentur. Operamini non cibum, gut perit, et: 
Hoc est opus Dei, ut credatis. Deinde explicavit, quis ille esset 
panis, quem Pater de coelo misisset, quemque ipse daturus 
esset *): Panis enim Dei est, qui de coelo descendit, et dat vitam 
mundo, et °): Ego sum panis vitae; qui venit ad me, non esurtet. 
Denique obstinatis adhuc Judaeis, et non intelligentibus, quomodo 
panis vivus esset, declaravit, quomodo panem illum, de quo 
Jocutus fuerat, illis ad manducandum daturus esset *): Caro mea 
vereest cibus, et sanguis meus vere est potus; gui manducat meam 
carnem, et bibit meum sanguinem, in me manet, et ego tn illo, 
et: Nist *) manducaveritis carnem Filti hominis, et biberitis ejus | 
sanguinem, non habebitis vitam in vobis. 

Aliud objicitur, non posse hoc praeceptum de Eucharistiae 
intelligi sacramento, quia Eucharistiae sumendae praeceptum 
minus obligat. Multos enim non solum infantes, sed adolescentis 
aetatis salvos esse, qui Eucharistiae sacramentum non percepe- 
runt. Missam facio Augustini et Innocentii primi sententiam, 
quae sexcentos circiter annos viguit in Ecclesia, Eucharistiam 
etiam infantibus necessariam. Res jam ab Ecclesia, et multorum 
saeculorum usu, et decreto Concilii Tridentini °) explicata est, 
non solum necessariam illis non esse, sed ne licere quidem dari. 
Neque haeretici ipsi in hac re dissentiunt. Non ergo de Eucha- 
ristia, sed de fide passionis Christi praeceptum hoc intelligendum 
est. Eodem argumento probari potest, non esse de manducatione, 
quae per fidem fit, intelligendum; quo enim modo infantes ba- 
ptizati carnem Christi per fidem manducant, quos certo tamen 
credimus salvos fieri? Habent, dicet aliquis, habitum fidei, qui 
cum caeteris divinis virtutibus per baptismum infunditur. Esto; 
tamen qui per fidem carnem Christi manducare dicitur, non 
habitu, sed actu fidei dicitur manducare; nihil enim solo habitu 

agimus. Quemadmodum ergo illi ad hoe nostrum, ita nos ad illud 
illorum argumentum respondemus. 

flli sic respondeant necesse est, omnia praecepta accom- 
modate 4d personas, quibus dantur, intelligenda; nam et prae- 
ceptum baptismi, quod magis est necessarium , eos non obligare, 
qui baptizari non possunt. Eodem nos modo respondemus, prae- 
ceptum de Eucharistia percipienda, quamvis iisdem tradatur verbis, 
tamen eos, qui recipere non possunt, non obligare. Censentur 
autem non posse, qui reverenter non possunt; ejusmodi infantes 
omnes sunt. Ad hunc modum jam olim Rupertus respondit, cujus 
haec verba sunt *): Sane qut vel tenerrima cohibentur infantia , 
priusque ex hac luce migrant, quam manducare, aut bibere pos 
sint, vel qut articulo temporis constringuntur, stcut nonnullt con~ 
fessores, quos nec baptizari aqua persecutionis et morlis tnstan- 
tia permisit, non pracjudicantur hac sententia veritatis. Nec enim 
judicatur apud Deum non manducasse, nist qui manducare no- 
lutt, qut non curavit, qui neglexit. | 

Alii contra objiciunt, non posse de Eucharistia hoc praeceptum 
intelligi, quia multi, qui Eucharistiam perceperunt, in Christo non 
manent, et vitam in se non habent. Non mirarer ab haereticis 
hoe objici, qui argumenta huc illuc, nulla arte, nullo judicio ver- 
sare solent; miror objectum a Catholicis esse , nec vidisse eos, 
idem contra ipsos de fide, idem de baptismo, idem de omnibus 
fere praeceptis , quae adjunctam promissionem habent, dici posse. 
Nam et per fidem multi carnem Christi manducant , et pereunt, 
et non omnes, qui baptizantur, salvi sunt. Ergo hujusmodi pro- . 
missiones, ut supra docuimus, de vi ac natura rerum, de quibus 
praecepta dantur, intelligi debent: carnem Christi, quantum in 
se est, illis, a quibus manducatur, aeternam yitam dare, bapti- 
smum natura sua regenerare hominem, et vitae aeternae haeredem 
efficere. Atque hinc sane non minimum sumitur argumentum, 
non posse hoc de sola per fidem manducatione accipi, quia, sicut 
sola fides natura sua non justificat , ita sola manducatio per fidem 
justificare et vitam aeternam dare non potest. 

Hlud reliquum est, quo alium Lutheranorum errorem con- 
tineri diximus. Argumentantur, aut hoc de Eucharistia intel- 
ligi non posse, aut certe utramque sacramenti speciem omnibus 
esse necessariam; eodem modo dici: Nist manducaveritis carnem 
Filit hominis, et: Nisi biberitis ejus sanguinem, non habebitis vt- 
tam in vobts. Indissolubile hoc esse putant argumentum. Itaque 
Catholici illi, quos supra contra sentire diximus, cum solvere 
hoc argumentum non possent, ne contra Ecclesiae consuetudinem — 
atque sententiam dicerent, utramque speciem sacramenti omnibus 
esse necessariam, dicere maluerunt, de Eucharistia hoc loco non 
agi, non animadvertentes, utramque Ecclesiae esse sententiam: 
et utramque speciem laicis non esse necessariam, et de Eucha-— 

ristia hic agi. Respondeamus prius iis, qui de Eucharistia agi ne- 
gant; deinde iis, qui dicentes, agi de ucharistia, utramque 
speciem omnibus necessariam esse concludunt. Illi sic disputant : 
Si hic de Eucharistia ageretur, utraque Eucharistiae species 
omnibus esset necessaria; at non omnibus necessaria est; non 
ergo agitur de Eucharistia. Convertamus in illos argumentum. Si 
ageretur hic de manducatione per fidem, manducatio per fidem 
esset omnibus necessaria; at non omnibus est necessaria, non 
enim infantibus; igitur de manducatione per fidem non agitur. 
‘Doceant illi nos respondere. Dicent, opinor, accommodate ad 
personas, ut modo dicebamus, intelligendum esse praeceptum, 
debere per fidem manducare, qui fidem habere possunt. Et 
nos, debere eos utramque speciem sumere sacramenti, qui 
celebrandi mysterii causa peragendique instituti a Christo sacrifi- 
cii sumunt, cum sacramentum et sacrificium constet utraque 
parte; sed ii solisunt sacerdotes; caeteros vero, quia non alia de 
causa sumunt, quam ut ejus fructum percipiant, unam tantum 
speciem sumant, necesse esse, cum tantundem ex una, quam 
ex duabus, fructus percipiant. 

Alio etiam modo idem in illos‘argumentum retorquere nobis — 
licet: Si de manducatione per fidem agitur, ergo qui totum 
Christum pro nobis crucifixum fide apprehendit , non satisfacit, 
nec salvus erit, nisi sigillatim carnem -et sanguinem ejus appre- 
hendat ; quod nemo, credo, bene sanus dixerit; si ergo in man- 
ducatione per fidem hoc non sequitur, cur in sacramentali man- 
ducatione sequi volunt ? 

Atque hoc argumentum utrosque prosternit adversarios, et 
eos, qui negant, agi de sacramento, et eos, qui concedentes de 
sacramento agi, concludunt, utramque speciem esse necessariam. 
Nam et isti postremi negare non possunt, etiam manducationem, 
quae fide fit, cum ea, quae fit per sacramentum, debere esse 
conjunctam; et tamen necessaria non est distincta sanguinis per 
fidem potatio a manducatione carnis, quae simili fit fide. Nam, 
ut nihil aliud dicam, quot tam rustici et tardi homines sunt, qui 
id facere non possunt? Quemadmodum ergo, cum fide sumimus 
Christum , non debemus necessario sanguinem a carne sejunctum 
aut fide, aut cogitatione sumere, quamvis haec verba de spiri- 
tuali per fidem manducatione intelligeremus; sed satis esset , ut 
totum sumeremus Christum, quia et in toto partes sunt, et si 
non omnes simul essent, tantam una quaelibet ear'um, quantam 
omnes simul, virtutem haberet; intelligendumque esset, non pro- - 
pterea Christum hoc loco carnem a sanguine separasse, quod 
distincte per fidem sumere deberemus, sed ut passionem suam 
explicaret, quae in separatione sanguinis a carne consistit, ex 
qua. passione omnem manducatio virtutem habet: ita prorsus, 
etsi hoc de Eucharistiae intelligitur sacramento, non propterea 
tamen Christus sanguinem a carne distinxit, ut indicaret, omnes 
necessario utramque partem sacramenti: percipere debere; sed ut 

ostenderet, se agere de sacramento, quod totum constat duabus 
partibus, deque carne sua et sanguine , quatenus per hoc sacra~ 
mentum in cruce separata fuisse significantur. Quod autem ad 
sumptionem attinet, tantum jubemur Christum sumere per sa- 
cramentum, quem cum per utramlibet sumamus partem, non 
sequitur , nos utramque simul accipere debere. Id Christus ipse 
declaravit, quemadmodum Concilium Tridentinum animadvertit '): 
Sed neque ex sermone, inquit, illo apud Joannem sexto recte 
colligitur, utriusque speciei communionem a Domino praeceptam 
esse; utcumque juxta varias sanctorum Patrum et Doctorum in- 
terpretationes intelligatur. Nam qui dixit’): Nisi manducaveri- 
tis carnem Filit hominis, et biberitis ejus sanguinem, non habe- 
bitis vitam in vobis; dixit quogue*): Si quis manducaverit ex 
hoc pane, vivet in aeternum. Et qui dixit‘*): Quit manducat 
meam carnem, et bibtt meum sanguinem, habet vitam aeternam; 
dixit etiam*): Panis, quem ego dabo, caro mea est pro mundi 
vita. Et denique, qui dixit®): Quit manducat meam carnem, et 
bibit meum sanguinem, in me manet, et ego in illo; ditt niht- 
lominus’): Qui manducat hune panem, vivet tn aeternum. 

Poterant haec, et quae supra diximus, satis esse ad respon- 
dendum etiam iis, qui dicentes, agi hoc loco de sacramento, col- 
ligunt, utramque a Christo speciem esse praeceptam. Sed coar- 
guamus eos propria sententia. Respondeant: Si utraque omnibus 
est necessaria, multo magis una; at una non est, nam ne ipsi 
quidem infantibus Eucharistiam porrigunt; multo igitur minus 
utraque. At enim hoc saltem sequitur, quibus una pars necessa- 
ria est, utramque esse necessariam , cum idem de utraque prae- 
ceptum detur. Respondeo, non minus probari, unam omnibus, 
etiam infantibus, esse necessariam, quam quibus una necessaria 
est, iis utramque necessariam esse; quemadmodum ergo illis 
illud, ita nobis hoc, adhibita aliqua congruenti interpretatione, 
restringere licebit. Congruentissimam autem  interpretationem 
paulo ante posuimus; eam, si possunt, refellant. 

Evasimus ex longa molestaque disputatione; singula nunc 
verba ponderemus. Cur dixerit: Amen, amen, initio docuimus ; 
contra obstinatam Judaeorum incredulitatem unicum erat reme- 
dium juramentum, ut per duas res immobiles, quibus imposstbile 
erat mentirt Deum®*), durissimi ad credendum animi mollirentur; 
molliti tamen non sunt. Cur de carne dicat manducare, de san- 
guine bibere, facile ratio intelligitur, caro, quia solida, modo 
cibi, sanguis, quia liquidus, modo potionis sumitur. Caeterum, 
cur non dixit: Si manducaveritis carnem Filii hominis, et bibe- 
ritis ejus sanguinem, habebitis vitam in vobis, sed: Nisi man- 
ducaveritis et biberitis, non habebitis? Mla promissio erat, haec 
comminatio. Expertus ante fuerat, promissionibus ad fidem al- 

lici auditores non posse; conatur minis trahere. Quare non di- 
xit: Nisi manducaveritis carnem meam, sed: Nist manducavert- 
tis carnem Filit hominis, cum idem utrumque esset? Promiserat 
illis panem vitae, panem de coelo verum, quem mannae prae- 
posuerat; irrisus fuerat, quod tam vilis et abjectus, ut vide- 
batur, homo ejusmodi panem polliceretur. Respondet, eos, si 
salvi esse velint, eo debere subjici, ut ejus, quem ridebant, 
abjectissimi hominis carnem edant, et sanguinem bibant, alioqui 
perituros. Illud denique postremum: Non habebitis vitam in vo- 
bis, putandum non est, emphasi carere. Significat igitur, eos 
nunc esse mortuas ac similes cadaveribus, in quibus nulla ani- 
ma. nullus motus, nulla activ , nullum signum vitae sit, in eo- 
que eos statu mansuros esse, nisi carnem Filii hominis mandu- 
caverint , et. sanguinem biberint. Eo pertinet, quod Graece tem- 
pus praesens est: otx éyeve, non habetis, id est, mortui ma- 
netis. Ergo phrasis illa Hebraica: Non habetis vitam in vobis, 
idem significat, ac si diceret: Nihil habebitis vitae. 

55. Qui manducat meam curnem, .et bibit meum sanguinem, 
habet vitam aeternam. Ne videatur parum vera aut certa ante 
dixisse, etiam atque etiam aflirmat. Hoc versu et praecedenti 
haec sententia continetur: omnes, et solos eos, qui carnem 
Christi manducaverint, et sanguinem biberint, vitam habere. 
Versu praecedenti docuit, solos eos, qui manducarent, vitam 
habere posse. Nisi manducareritis carnem Filit hominis, et bi- 
heritis ejus sanguinem, non habebitis vitam in vobis; hic docet, 
omnes, qui.manducayerint, habituros. - «+... 

Quid sit; manducare carnem, et bibere sanguinem Christi, 
superiore versu dissernimus; quid autem sit vitam habere, et 
cur utatur tempore praesenti, docuimus supra ’*). 

Si quis objiciat, multos carnem Christi manducare, et san- 
guinem bibere, qui non vitam, sed mortem potius habeant*), 
judicium enim sthi manducant, et bibunt; facilis solutio. Omnes 
hujusmodi propositiones universales, quae conjunctas promissio- 
nes habent, ut partim versu superiore, partim alibi saepe do- 
cuimus, duobus modis intelligendae sunt. Primum, ut non tam 
ellectus, quam vis et natura rei, cui annexa promissio est, si- 
gnificetur °\: Qué crediderit, et baptizatus fuerit, salvus erit, 
quantum in natura fidei ct baptismi est. Quicumque invocavertt 
nomen Domini, salvus erit'), id est, invocatio Dei salvum eum 
faciet natura sua, nisi quid aliud impediat. Sic, quicumque 
manducaverit carnem Domini, et biberit ejus sanguinem, vitam 
habebit, si vim et naturam carnis sanguinisque consideres; ta- 
men si quid aliud obstiterit, non habebit. Deinde intelligenda 
semper est aliqua conditio, quae aliquando, si non eodem loco, 
alibi explicatur. Omnis, quicumque invocaverit nomen Domini, 

salvus erit'), et omnis, qui petit, accipit’), si ita invocaverit, 
itaque petierit, ut debet. Id Jacobus. exponit *): Pettis, et non 
accipitis , co quod male petatis , ut in concuptscentiis vestris wn- 
sumatis. 

__ Ex iis igitur exemplis, in quibus conditio haec, uno loco prae- 
termissa , alibi exprimitur , intelligere debemus, etiam cum nul- 
libi exprimitur, intelligendam. Sic hoc. loco: Qui manducat meam 
carnem, et bibit meum sanguinem, habet vitam aeternam, intel- 
_ligendum: si manducaverit et biberit, ut debet, et si, postquam 
vitam aeternam, id est, jus ad vitam aeternam in ‘manducando 
bibendoque acquisierit, non perdiderit suo aliquo novo peccato. 

Itaque ineptus est novorum haereticorum magister et inter- 
pres Calvinus , qui ex his verbis probare nititur, de sacramento 
hic Eucharistiae non agi, quia non omnes, qui sacramentum 
Eucharistiae percjpiunt , vitam aeternam habent. Quasi vero non 
idem dici possit de iis, qui fide sola, ut ille vult, manducant 
et bibunt. Ut enim fingamus , quod falsissimum profecto est, so- 
lam fidem ad salutem satis esse, quid si, postquam fide aliquis 
manducavit, fidem perdat? Non potest, inquiunt, perdere. Istud 
vero commentum refutatione non eget, satis vel ipsa experientia 
refutatum. Nam ista quidem ratione nemo semel Catholicus hae- 
_ reticus umquam fieri posset ; quales multos quotidie etiam judicio 
Calvini fieri videmus, et Scriptura non solum fieri posse, sed 
etiam necesse esse testatur *). — | 

Et ego resuscitabo eum in novissimo die. Cur hoc addat, et 
quid sit, resuscitare illum in novissimo die, vide supra *). Sunt, 
qui praepositionem et aitiodroyixus , causaliter accipiant : quia 
ego resuscitabo illum. 

56. Caro enim mea vere est cibus, et sanguis meus vere est 
potus. Rationem superioris sententiae reddit, quamobrem, qui 
manducat ejus carnem, et bibit ejus sanguinem, habeat vitam 
aeternami, quia nimirum caro ejus vere est cibus, et sanguts ejus 
vere est potus. Cujus rationis vis in hoc versatur , quod propria 
cibi et potus natura sit, vitam manducantibus et bibentibus 
dare; itaque, quidquid manducatum et bibitum vere vitam tri- 
buit , id vere cibus et potus est, et contra , quidquid vere cibus 
et potus est, vere vitam tribuit. Notarunt hoc et explicarunt 
Augustinus et Beda. Illud ergo a@AySec, vere, aut ut Apollina- 
rius in Catena Graeca et textus ipse Catenae legunt, itemque 
Leontius in textu et in Commentariis: a@AnSijc , verus est cibus, 
et: verus est potus, non naturam significat, sed effectum. Nam 
etsi caro et sanguis Christi vere a nobis in sacramento sumitur , 
tamen non vocatur verus cibus, quod vere manducetur, et ve- 
rus potus, quod vere bibatur; multa enim vere manducantur et 
bibuntur, quae non vitam, sed mortem potius afferunt, et, ut 


1) Jo&l 2, 32. 2) Matth. 7, 8. °) Cap. 4, 3. *) 4 Cor. 41, 19. 5) 
Vers. 39. 

diximus, voluit Christus probare, carnem suam vitam mandu- 
cantibus dare, quia verus est cibus. 

Verum igitur cibum et verum potum vocat, quia vere ani- 
mas nutrit, et vitam aejernam illis praebet , sicut supra*) voca- 
vit se panem verum, non utique natura , nec enim vere ac pro-: 
prie, si naturam spectes , panis est, sed effectu, quia vere prae- 
stat , quod panis praestare solet , cum ad id fiat, ut vere homi- 
nes vivant ; et infra*) vocat se item veram , non quod vera sit 
vitis , sed quod id, quod vitis facit, ut sarmenta sua nutriat af- 
que sustentet , multo ipse verius facit. Minus enim nos sine illo, 
quam sarmenta sine vite vivere possumus,, itaque virescere. 

Non dubium, quin, cum carnem suam veruin cibum, ef san- 
guinem. verum potum appellat, comparatione alterius cibi potus- 
que loquatur, quem tacite significet, si cum carne et sanguine © 
suo conferatur , nec verum cibum, nec verum potum esse. Sed 
dubium , ad quem cibum ac potum alludat. Cyrillus ad manna et 
ad aquam illam , quam de petra Moses *) eduxerat, alludi putat, 
sicut supra‘): Amen, amen, dico vobis: Non Moses dedit vobis 
panem de coelo, sed Pater meus dat vobis panem de coelo verum, 

et sequitur *): Hic est panis, qui de coelo descendit; ‘non sicut 
manducaverunt patres vestri manna, et mortut sunt. Apte et pro- 
babiliter id dictum est; sed mihi cum omni alio cibo ac potu car- 
nem et sanguinem suum videtur comparare, significareque, praeter 
carnem et sanguinem suum nullum prorsus verum cibum, nullum 
verum potum esse, cum nullus alius cibus et potus vitam. animae, . 
ac ne corpori quidem, nisi ad breve admodum tempus, dare possit ; 
caro vero et sanguis ipsius et animae, et corpori vitam praestet 
aeternam. Haec ‘plenior, nisi fallor , sententia est, ef est Augu- 
stini, Bedae, et Leontii, Apollinarii et Theophylacti. Cum cibo 
ac potu id appetant homines, inquit Augustinus®), ul nec esurvant, 
nec siteant: hoc veraciter non praestat, nisi iste cibus et potus, 
qui eos, a quibus sumitur, immortales et incorruptibiles facit, id 
est, societas ipsa sanctorum, ubi pax erit, et unitas plena atque 
perfect 
Qui manducat meam carnem, et bibit meum sanguinem, 
in me ees et ego in eo. Explicat iterum Christus, quo modo, - 
qui manducat suam carnem, bibitque ipsius sanguinem , habeat 
vitam ‘aeternam, quia nimirum ipsum habet Christum, qui vitam 
aeternam secum affert, atque adeo ipsa vita aeterna est. Quo- 
niam res difficilis erat et ardua, inquit Cyrillus’), multis atque 
tariis modis mirabilem ejus utilitatem exponit. Manere in Christo, 
et Christum in nobis, est corpus nostrum cum Christi corpore 
misceri, ita prorsus, ut cum illo unum efficiamur, itaque suam 
nobiscum participet vitam. Quod etsi extra sacramentum per 


1) Vers. 32. 2) Cap. 1%, 4. 3) Exod. 16, 418. 16. et 17, 6. 7. ‘) 
Vers. 32. 5) Vers, $9. °) Tract. 26. °) Lib. 4. cap. 17. 

fidem et caritatem fit, quemadmodum idem Joannes ait’): Deus 
caritas est, et qui manet in caritate, in Deo manet, et Deus in eo: 
tamen in Eucharistiae sacramento, sumpto vero corpore et san- 
guine Christi, longe verius fieri, Patres nostri docuerunt. 

Postulant haec tempora, quibus de nulla re magis adversus 
haereticos, quam de Eucharistia, disceptatur, ut ipsa hic, licet 
aliquanto sim longior, verba recitem veterum auctorum. Non 
possumus in re tam necessaria nimium esse longi. Irenaeus, Va- 
lentinianorum errorem arguens, qui et Christum esse Filium ejus 
Dei, qui mundum condidisset, et carnis resurrectionem negabant, 
his verbis argumentatur *): Quomodo autem constabit eis, eum panem, 
tn quo gratiae actae sint, corpus esse Domini sui, et calicem san- 
guinis ejus, st non ipsum fabricatoris mundi Filium dicant, id 
est, Verbum ejus, per quod lignum fructificat, et defluunt fontes, 
et terra dat primum quidem foenum, post deinde spicam, deinde 
plenum triticum in spica? Quomodo autem rursus dicunt, carnem 
in corruptionem devenire, et non percipere vitam, quae @ corpore 
Domini et sanguine alitur? Ergo aut sententiam mutent, aut abs- 
tineant ab offerendo, quae praedicta sunt. Nostra autem consona 
est sententia Eucharistiac , et Eucharistia rursus confirmat senten- 
tram nostram. Offerimus enim et, quae sunt ejus, congruenter 
communicationem et unitatem praedicantes carnis et spiritus. Quem- 
admodum enim, qui este terra panis, percipiens invocationem Det, 
jam non communis panis est, sed Eucharistia ex duabus rebus 
constans, terrena, et coelesti: sic et corpora nostra, percipientia 
Eucharistiam, jam non sunt corruptibilia, spem resurrectionts ha- 
bentia. Et*): Quomodo , inquit, carnem negant capacem esse do- 
nationis Dei, qui est vita aeterna, quae sanguine et corpore Christi 
nutritur, et membrum ejus , quemadmodum et B. Apostolus ait in 
ea, quae est ad Ephesios epistola*): Quoniam membra sumus cor- 
poris ejus, de carne ejus, et de ossibus ejus? Non de spiritual 
aliquo et invisibili homine dicens haec*) (spiritus enim neque ossa, 
neque carnes habet', sed de ea dispositione quae est secundum 
verum hominem , quae ex carnibus, et nervis, et ossibus consistit, 
qui de calice, qui est sanguis ejus, nutritur, et de pane, qut est 
corpus ejus, augetur. Et quemadmodum hignum vitis disposttum 
in terra suo fructificat tempore, et granum tritict decidens in ter- 
ram et dissolutum multiplec surgit per spiritum Dei, qui continet 
omnia, quae deinde per sapientiam in usum hominibus veniunt, et 
percipientia verbum Dei Eucharistia fiunt, quod est corpus et san- 
guis Christi: sie et nostra corpora ex ea nutrita, et reposita m 
terram, et resoluta in eam, resurgent in suo tempore, Verbo Dew 
resurrectionem eis dante in gloriam Dei Patris. 

Hilarius vero®) sic probavit, Patrem et Filium, non solum 
voluntate, sed etiam natura reque ipsa unum esse, quia et nos 


1) In Epist. 4. cap. 4. 16. 2) Lib. 4 cap. 34. 3) Lib. 3. cap. 2. 

cum Christo, et inter nos ipsos per corporis ejus perceptionem 
non solum eonsensu, caritateque, sed re etiam vera unum sumus, 
ut ipse dixerat*): Ut sint unum, et sicut et nos unum sumus. Eos, 
inquit, nunc, que inter Patrem et Filium voluntatis ingerunt uni- 
tatem, interrogo, utrumne per naturae unitatem hodie Christus in 
nobis sit, an per concordiam voluntatis? Si enim vere*) Verbum 
caro factum est, et nos vere Verbum carnem cibo Dominico sumi-_ 
mus, quomodo non naturaliter manere in nobis existimandus est, 
qui et naturam carnis nostrae jam inseparabilem sibt homo natus 
assumpsit, et naturam carnis suae ad naturam aeternitatis sub 
sacramento nobis communicandae* carnis admiscuit? ita enim 
omnes unum sumus, quia et in Christo Pater est, et Christus in 
nobis est. Et rursus Hilarius: Si vere tgitur carnem corporis 
nostri Christus assumpsit, et vere homo ille, qui ex Maria natus 
fuit, Christus est, nosque vere sub mysterio carnem corporis sumi- 
mus, et per hoc umum erimus, quia Pater in eo est, et ille in no- 
bis, quomodo voluntatis unitas asseritur, cum naturalis per sacra- 
mentum proprietas perfectue sacramentum sit unitatis ? Atque idem 
rursum: Quae scripta sunt, legamus, et quae legerimus, intelliga- 
mus, et tunc perfectae fidei officio fungemur. De naturali enim in 
nobis Christi veritate quae dicimus, nist ab eo discimus, stulte 
atque impie dicimus. Ipse enim att, caro mea vere est esca, et 
sanguis meus vere est potus; qui edit carnem meam, et bibit san- 
guinem meum, in me manet, et ego in eo. De veritate carnis et 
sanguinis non est relictus ambigendi locus; nunc enim et ipsius Do- 
mini professione, et fide nostra vere caro est, et vere sanguis est. 
Et haee accepta atque hausta id efficiunt, ut et nos in Christo, et 
Christus in nobis sit. Anne hoc veritas non est? contingat plane 
his verum non esse, qui Christum Jesum verum esse Deum negant. 
Videmus gravissimum aucturem Hilarium, paris impietatis esse 
existimare, negare, carnem et sanguinem: Christi vere in Eucha- 
ristia a‘nobis sumi, vere nos in Christo per eam conjunctionem, 
et Christum in nobis manere,. atque negare, Christum verum esse 
Deum. Et nos Hilario subscribimus. ; 
Simile est, quod Ambrosius*) refert, dixisse B. Agnetem, 
cum jam moritura Christi corpus accepisset: Nunc, inquit, corpus 
Domini met corpori meo associatum est, et sanguis illius ornavit 
genas meas. Kt Chrysostoumus*): Ut autem non solum per dile- 
ctionem, sed etiam re ipsa in illam carnem convertamur, per cibum 
id eficitur , quem nobis largitus est; cum enim suum in nos amo- 
rem indicare vellet, per corpus swum se nobis commiscuit, et in 
wnum nobiscum redegit, ut corpus cum capite uniretur. Et Cy- 
rillus’): Quontam igitur Salvatoris caro, Verbo Dei, quod natu- 
raliter vita est, conjuncta, vivifica est, quando eam comedimus, 
tunc vitam habemus in nobis, illi conjuncti, quae vita effecta est. 


‘) Inf. 17, 24. 2) Supra cap. 4, 14. 3) Serm. 90. de S. Agnete. ‘) 
Homil. in Joan. 48. 5) Lib. in Joan. 4. cap. 414. 

Hae de causa in excitandis mortuis non solummodo verbo atque 
imperio, ut Deus, utebatur, verum etiam carnem suam quasi co- 
operatricem nonnumquam adhibebat, ut re ipsa ostenderet, carnem 
quogue suam, quoniam sibi conjuncta est, vivificam esse, atque ul 
fideles doceret, suum, non alterius corpus esse. Et’): Qui carnem 
Christi manducat, vitam habet aeternam. Habet enim haec caro 
Dei Verbum, quod naturaliter vita est; propterea dicit: Quia ego 
 resuscitabo eum in novissimo die; et paucis interpositis: Quemad- 
modum, si quis scintillam ignis in foeno aut palea occultaverit, 
totum inde ignitum necessario fret: -sic verbum Dei, tamquam. 
seintilla in naturam nostram émmissum, totam inde inflammavit , 
atque ad vitam, interitu. penitus destructo, reduxit. Et’): 
Qui manducat, inquit, carnem meam, et bibit sanguinem 
meum, in me manet, et ego in illo. Sicut enim, st quis. lique- 
factae cerae aliam ceram infuderit , alteram cum altera per totum 
commisceat: sic necesse est, 8 quis carnem et sanguinem Domini 
recipit, cum tpso ita conjungatur, ut Christus in ipso, et tpse tn. 
Christo inveniatur. Simile quodammodo apud Matthaeum reperies. 
Simile est, inquit*), regnum coelorum fermento, quod acceptum 
abscondit mulier in farinae satis tribus. Quid tgitur foémina sit, 
et quae satorum trinitas, aut omnino satum quid sit, loco suo di- 
cetur, nunc autem de fermento solum dicamus. Sicut parum, wt 
Paulus *) ait, fermenti totam massam fermentat, sic parvula bene- 
dictio totum hominem in seipsum attrahit, et sua gratia replet, et 
hoe modo in nobis Christus manet, et nos in Christo. Vere enim 
totum fermentum in totam massam pertransit. Et’): Qui mandu- 
cat carnem meam, ait, et bilit sanguinem meum, in me manet, 
et ego in illo. Unde considerandum est, non habitudine solum, 
quae per. caritatem intelligitur, Christum in nobis esse, verum 
etiam et participatione naturali. Nam quemadmodum, si quis igne 
liquefactam ceram aliue cerae similiter liquefactae ita miscuerit, ut 
unum guid ex utrisque factum videatur, sic communicatione cor- 
poris et sanguinis Christi ipse in nobis est, et nos in ipso. Non 
poterat enim aliter corruptibilis haec natura corporis ad tncorrupti- 
bilitatem et vitam traduct, nisi naturalis vitae corpus ei conjun- 
geretur. Non credis mihi haec dicenti? Christo, te obsecro, fiderm 
praebe. Amen, amen, inquit, dico vobis: Nisi maunducaveritis car- 
nem Filti hominis, et biberitis cjus sanguinem, non habebitis vitam 
tn vobis. Qui manducat meam carnem, et Libit sanguinem meum, 
habet vitam aeternam, et ego resuscitabo eum in novissimo die. 

Et Gregorius Nyssenus °): Propterea nobis seipsum comedendum 
proponit is, gui semper est, ut, cum ipsum in nobis ipsis accepe- 
rimus, illuad fiamus, quod ille est. Ammonius vero hoc modo 
Scribit: acwep at aicd; tat topoP~at juivy avaxipyapEevar ovye- 
CTHoL Td CHUA, OTH xal } UToTLR} xaTaANLIS HomEep TIVA 

Gvowxyy ovvageray woet toy Muatoy, wera tov Xpiowos 
GYAXLOVOTE , id est: Quemadmodum enim cibi sensibiles et cor- 
porales nobiscum permixt: cum corpore nostro consistunt, sic etiam 
communio mystica quandam naturalem velutt naturae coagmenta- 
tionem facit fidelem Christianum una cum Christo permiscens. Ad 
eundem sensum Damascenus*), et Theophylactus et Euthymius *) 
scribunt. Atque ita nos majores nostri sentire loquique docue- 
runt, a quibus qui dissentiunt, haeretico ducuntur spiritu. 

Observavi hanc phrasim manendi propriam. esse Joannis, qua 
mirum in modum est delectatus ; significat autem aliquanto plus, 
quam in alio esse; aliquando quidem moram et quasi habitum, 
ut transeundi verbo opponi videatur, ut multis in locis *); -ali- 
quando vero intimam conjunctionem, ut -hoc loco*). Quod hae- 
- reticus’) quidam dicit, in codice quodam Graeco manuscripto se 
reperisse post finem hujus versus hhaec addita: Kasac ev got 
0 KATHO, Hao) éy tO TAT OL aUny, apy, devon piv, ay wr 
apne tO ToL TOD viot tod aYSoanov Toy Aptoy THG C@ORS, 
odx tyete Cory év adte. Sicut Pater in me est, et ego in Patre, 

amen, amen, dico vobis: Nisi acceperitis corpus Filit hominis, ut 
panem vitae, non habebitis vitam in ipso; videtur mihi ex ali- 
quo Graeco sumptum commentario. | 

58. Sicut misit me vivens Pater, et ego vivo propter Patrem ; 
ef qui manducat me, et tpse vivit propter me. Obscurus et impe- 
ditus locus. Illud tamen constat, voluisse confirmare Christum, 
et adhibito Patris exemplo magis explicare, quomodo, qui car- 
nem suam manducaret, vitam aeternam habiturus esset, quia 
binirum, sicut ipse, cum Patre conjunctus, vitam ab eo trahit, 
ita, qui carnem suam manducat, conjunctus sibi, vitam a se hau- 
riat. Caeterum duo sunt, quae difficilem locum reddunt. Alte- 
rum, quod non satis constet in quo, ‘alteram, quod non satis — 
constet, inter quas personas fiat comparatio. Haec verba: Sicut — 
misit me vivens Pater, videntur indicare inter missionem et vitam, 
aut certe inter missionem et manducationem comparationem fieri. 
Quod quia absurdum videtur, difficilis est sensus. 

Caeterum non dubito, etsi id a nemine animadversum invenio, 
comparationem non fieri inter missionem et vitam, aut inter mis- 
sionem et manducationem, sed inter vitam et vitam. Quis enim 
ignorat, comparationem in rebus ejusdem generis fieri debere °)? 
Sed nimirum Hebraismus obscuriorem reddit orationem, quae si 
in Latinitatem resolvatur, erit facilis. Resolvenda autem hoc 
modo est: Sicut Pater, qui me misit, vivit, et ego vivo propter 
Patrem, et qui manducat me, et ipse vivet propter me. Major de 
personis quaestio. Augustinus, Cyrillus, et Beda putant, unam 
tantam comparationem esse inter nos et Christum, quod, quem- 


') Lib. 4. de fide, cap. 14. 7) In comm. hujus loci. 5) Cap. 1, 32. 
33. et 3, 36. et B, 38. *) Et 4 epist. cap. 3, 9. et 4, 16. *) Beza in 
annotat. in Joann. °) Arist. 7. Phys. cap. 4, 19. 

admodum ipse a Patre missus propter Patrem vivit, ita nos, ejus 

manducantes carnem,. propter ipsum vivamus. Chrysostomus, 

Leontius, Theophylactus et Euthymius duas esse comparationcs ; 

alteram: Sicut Pater, qui me misit, vivit, ita ego propter ipsum 

vivo; alteram: Sicut ego vivo, ita, qui manducat meam carnem, 
propter me vivit. Hoc magis probo, etsi concisa oratio COMPR: 
rationem occultat. : 

Caeterum, qui Hebraismi vim animadverterit, facile intelliget. 

Solent Hebraei particulam 5 (caph), quae comparationibus servit, 

saepius subintelligere, quam exprimere, et ejus loco ponere 4 (vaw), 

et, quod apud Joannem, gui maxime omnium Evangelistarum 

Hebraismis delectatur, est frequentissimum, ut *): Sicut novit 

me Pater, et ego agqnosco' Patrem, id est, sicut novit me Pater, 

ita ego agnosco Patrem; et”): Sicut dilexit me Pater, et ego di- 

lexi vos, id est, ita ego dilexi vos; et“): Sicut audivistis, quia 

Antichristus venit, nunc Antichristi multi facti sunt, pro: sic etiam 

nunc Antichristi multi facti sunt. Sic igitur hoe loco: Sicut me 

misit vivens pater, et ego vivo propter patrem, id est,.sicut Pater, 
qui me misit, vivit, ita ego per illum vivo. Nam et in secundo 
membro, in quo nemo comparationem esse negat, eadem utitur 
phrasi, et qui manducat me, et ipse vivet propter me, id est, sic 
etiam, qui manducat me, vivet propter me.  Confirmat hune 
sensum, quod hanc eandem sententiam, quam hoc loco pont, 
iis ipsis verbis, quibus nos interpretamur, pronuntiavit *): Sicut 

Pater habet vitam tn semetipso, sic dedit et Filio habere vitam in 

semetipso ; et.*): Sicut Pater suscitat mortuos, et vivificat, sic et 

Filius, quos vult, vivificat. Confirmat etiam, quod, si hic non 

esset sensus, frustra haec prima verba posita viderentur: Sicut 
misit me vivens Pater. Facilius enim et brevius dictu erat: Sicut 
ego vivo propter Patrem, sic, qui manducat me, vivet propter 
me. Cum ergo dixerit: Sicut misit me virens Pater, voluit procul 
dubio inter se et Patrem comparationem faccre. 

Viventem, addito Graece articulo toy garca, Patrem appel- 
lavit, ut significaret, ipsum per se Patrem non solum viventem, 
sed vitam ipsam atque omnis vitae fontem esse. Cur-ergo dixit: 
mistt, cum, ut supra docuimus, non de missione, sed de yita 
ageretur, et satis fuisset dicere: Sicut vivit Pater, et ego vivo 
propter Patrem? Voluit, opinor, simul rationem declarare, quare 
ipse propter Patrem viveret, quia ab eo missus fuerat, id est, 
homo factus, ut Leontius exponit. Alii putant, rationem indicare 
voluisse, quare missus a Patre esset, ut vitam nimirum ab eo 
acceptam cum hominibus communicaret. 

Quaesitum a multis est, quid sit: eivo propter Patrem. Graece 
est: dca toy nmarépa, quod potest Latine reddi: per Patrem, 

® aut: propter Patrem. Augustinus *) et Beda existimant, finalem, 


4) Cap. 10, 18. *) Cap. 18, 9. *) 1 epist. cap. 2, 18, *) Cap. 8, 26. 
§) Eod. cap. vers. 24. ©) Tract. 26. in Joan. 

ut vocant, causam significare, propter Patrem, id est, ad gloriam 
Patris. Sed manifestum est ex sequenti membro, non illum esse 
sensum. Cum enim dicit: et ipse rivet propter me, non significat, 
propter gloriam suam victurum esse, sed propter se, id est, se 
ili vitam impertiente, victurum. Causa ergo efficiens, non finalis 
significatur , quae aliquando etiam exprimitur per praepositionem 
propter. Caeterum alia hinc, moventibus Arianis, exsistebat 
quaestio, quomodo Filius per Patrem vivere diceretur. Objicie- 
bant enim, Deum esse non posse, qui per alium vitam haberet, 
ut ex Gregorio Nazianzeno '}, et ex Ambrosio’), et ex Basilio *), 
et ex Cyrillo *) intelligimus. 

Quaestio in eo fere versatur, ut intelligamus, de qua loquatur 
vita, cum dicit: ego vivo propter Patrem, et an loquatur de se, 
quatenus Deus, an quatenus homo est. Gregorius Nazianzenus, 
Chrysostomus, Ammonius, Theophylactus, et Cyrillus, et Euthy- 
mius de Christo, quatenus Deus est, videntur exponere. Nam 
et secundum divinam naturam propter Patrem vivere, non quod 
participatione vitae cjus vivat, sicut nus °) in ipso vivimus, et 
movemur, ef sumus; sed quod, ut per se vivat, ac vita ipsa sit, 
a Patre per acternam generationem acceperit. Quod autem non 
per participationem Patris vivere dicitur, ex eo Ammonius et 
Cyrillus probant, quod non solum vivens, sed vita etiam ipsa 
dicatur °}: Ego sum via, veritas, et rita; ipsa autem vita per 
participationem esse non potest. Vera responsio; sed verior et 
magis expedita -illa Basilii, Ambrosii, Augustini, et Bedae, 
Christum de se ut homine loqui; agebat enim de carnis suae 
manducatione, et non manducatur ut Deus, sed ut homo. 

At de qua vita? Nam in illo ipso homine Christo et divina, 
et humana, et naturalis, et moralis ct supernaturalis vita erat. 
Videtur Chrysostomus de mortali vita hoc interpretari, ut sensus 
sit: Sicut Christus propter Patrem, id est, quia a Patre missus 
est, bene sancteque vixit, ita, qui ejus ederent carnem, bene 
victuros esse. Credo ego, eandemque omnium fere auctorum 
sententiam esse arbitror, non de morali; non de vaturali, sed de 
divina et superpaturali vila loqui, quam vitam aeternam appel- 
Jamus, quae in Deo naturalis est, in Christo, quatenus homo est, 
et in nobis divino beneficio per participationem quandam conces- 
sam divinae naturae. Eam enim sempiternam vitam atque divi- 
ham, quam Deus natura sua habet, Christus, ut homo, per con- 
Junctionem cum divinitate hypostaticam habuit, per quam, quae- 
cumque Dei ecrant, in humanam naturam derivata sunt; nos vero. 
per eam conjunctionem habemus, qua sumpto corpore et sanguine 
Christi, cum eo unum quiddam efficimur. Sicut enim per unionem 
ilam hypostaticam fit, ut vita illa divina et feliciter immortalis 


') Orat. 5. de Theol. 7) Libro de fide, cap.3. 3) Lib. 4. adv. Eumon. 
et in Apol. ad Caegarianos. *) Hoc loco et in lib. de recta fide ad Re- 
ginas, *) Act. 17, 28. §&) Inf. 44, 6.° 

humanae Christi naturae facta sit: ita per conjunctionem nostram 
cum corpore ejus efficitur nostra. Atque hoc est: Sicut misit me 
vivens Pater, et ego vivo propter Patrem; et qui manducat me, 
et ipse vivet propter me. 7 

Potest etiam quaeri, ut nihil, quod ad hujus loci explanatio- 

nem pertineat, praetermittamus, cur,.cum soleat dicere: Quit 
manducat meam carnem, hic non dicat:; Qui manducat meam | 
carnem, sed: gui manducat me? Notavit Cyrillus *), seipsum 
carnem suam. appellasse, et e contrario aliquando partem pro toto, 
aliquando totum pro parte ponendo, ut in illo loco D. Pauli *): 
Scio, quia non habitat in me, hoc est, in carne mea bonum. 
Verum; sed aliquam tamen causam fuisse suspicor, quam ob rem 
potius dixerit : Qui manducat me, quam: qui manducat meam 
carnem; nempe quia non dixerat: Caro mea vivit propter Patrem, 
sed: Ego vivo propter Patrem. Monent Chrysostomus , Leontius 
et Theophylactus, Christum iterum atque iterum hunc de carne 
sua manducanda sermonem versare, ut eum in auditorum men- 
tibus imprimeret. Tanti esse momenti, de hoc mysterio recte 
sentire. 

59. Hic est panis, gut de coelo descendit. Hic panis, de quo’ 

 Joquor, id est, ego. Quomodo dicat, de coelo descendisse, vide 
supra °). Concludit disputationem, revocans eam ad initium. 
Dixerant illi Judaei *): Quod ergo tu facis signum, ut videamus, 
et credamus? Patres nostri manducaverunt manna in deserto, sicut 
scriptum est: Panem de coelo dedit eis manducare. Inde dispu- 
tatio haec omnis nata fuerat. Respondit enim Christus, non illum, 
quem dedisset Moses, sed quem ipse daturus erat, verum esse 
panem, atque cvelestem.. In qua re probanda explicandaque hac- 
tenus versatus est. Id nunc concludit a hujus_ et 
ilius panis. 

. Non sicut manducaverunt patres vestri manna. Hebrai- 
smus est Sie Ned (lo chaascer), id est, hic est panis, qui 
de coelo’descendit, non similis illi, quem patres vestri come- 
derunt, Duplex autem inter hunc et illum panem brevi et concisa 

_oratione discrimen esse indicat; alterum, quod ille terrenus fuerit, 
hic coelestis sit, sicut dixerat 5); Amen, amen, ico vobis: Non 
Moses dedit vobis panem de coelo, sed Pater meus dat vobis panem 
de coelo verum. Hanc ditferentiam indicat, cum dicit: Hic est 
panis, qui de coelo descendit; cum enim addat statim: Non sicut 
manducaverunt, id est, non qualem manducaverunt patres vestri, 
perinde est, ac si dicat: Hic est panis, qui de coelo descendit, 
non ille, quem patres vestri manducaverunt. Alterum discrimen 
est, quod hic vitam edentibus conferat, ille conferre minime po- 
tuerit, cum ipsorum patres, qui illum comederunt, mortui fuerint. 
Quod qua ratione intelligi debeat, supra docuimus §). 


1) Lib. in Joan. 4. cap. 15. 7) Rom. 7, 18. §) Vers. 32. et 33. ‘) 
Vers. 30. et 341. *) Vers, 32. *) Vers. 49. 

60. Haeé disxit in Synago§a docens in Capharnaum. Quidam 
- hoc non alia de causa additum putant, quam ut historiae ex loci 
descriptione fides fieret. Chrysostomus vero auditorum duritiem 
et incredulitatem notari docet, quod, cum haec Christus in Ca- 
- pharnauni, id est, in.ea dixerit urbe, in qua tot miracula fecis- 
set, illi nemo fere crediderit. Magis probo, quod Leontius et 
Cyrillus tradunt, voluisse Evangelistam docere, haec, quae. nar- — 
raverat, non clam , et in loco aliquo solo, sed in loco celeberrimo | 
et frequentissimo, et quam plurimis audientibus , facta esse, ne 
quis , quod solus ipse narasset, fictum putaret; nam et urbs ‘ipsa 
Capharnaum celeberrimum erat emporium; et in .ea ipsa. non 
quovis loco, sed in media Synagoga, quo omnis populus con-_ 
fluebat, haec contigisse. Similia notavimus exempla apud Mar- 
cum ’*). 

Sed nascitur_hinc iiaestio. quam Ammonius et Theophy- 
lactus excitarunt, cur Christus de tanto mysterio in tanta fre- 
quentia disputare voluerit, cum non ignoraverit, vix quemquam 
crediturum. Respondent, voluisse ostendere, se legi non esse con- 
trarium, cum in. Synagoga Judaeorum more disputaret; simul 
etiam captare multitudinem. Nam etsi plerique etiam discipuli 
non crediderunt, tamen~ vero simile est, ex tanta multitudine 
non paucos credidisse. 

61. Multi ergo audientes ex discipulis ejus, dixerunt: Durus 
est hic sermo, et quis potest eum audire? Quod Evangelista, prae- 
teritis aliis, solos discipulos dixerit orationis ejus difficultate fuisse 
deterritos, eo, ut opinor, pertinet , ut doceat, quam parum 
‘Christus persuasisset , cum ne ipsi quidem ejus ‘discipuli credi- 
derint, ut Augustinus *) et Beda notarunt. Ergo cum dicit,- multos 
ex discipulis “ejus hoc audientes dixisse: Durus est hic sermo, 
tacite insinuat, multo magis caeteros, qui discipuli non erant, 
aut idem, aut aliquid simile dixisse , cogitavisseve. Non fuisse 
ex duodecim Apostolorum numero, monent Theophylactus et Eu- 
thymius, idque ex sequentibus ° ay manifestum est. Durum ser- 
monem vocant doctrinam creditu difficilem, quod nemo, nisi 
Christi carnem manducaret, et sanguinem biberet, vitam aeternam 
habere posset. Sic Chrysostomus “et Euthymius exponunt. 

Quod autem dicunt: Quis pofest eum audire? perinde valet, 
ac si dicant, quis potest credere? Hebraeorum idioma, ut *): 
Si audieritis me, bona terrae comedetis. Sed habet majorem vim, 
quod dicunt: quis potest ewm audire? quam si dicerent: Quis 
potest credere? quasi dicant, ne cujusquam quidem aures eum 
sermonem ferre posse. Haereticorum vox, qui, cum divina my- 
steria suo metiantur ingenio, quidquid non intelligunt, deliramen- 
tum putant. Afferant Calvinistae, quam speciosas velint causas, 
quamobrem non credant, quod isti non crediderunt, vere nos 


*) Cap.4, 24, et 3, 4. et 6, 2. 2) Tract. 27. *) Vers. 68. *) Jes.4, 419. 

corpus Christi manducare, et sanguinem bibere; dicant, se Dei 
potentiam non negare, sed voluntatem sequi; potuisse quidem , 
sed noluisse; voluntatem autem ejus ex aliis Scripturae locis se 
colligere. Mentiuntur; nam cum in disputatione premuntur, ad 
philosophiam rationemque naturalem confugiunt; fieri non posse, — 
ut corpus unum pluribus in locis sit. Non alia igitur illis non 
credendi causa est, quam istis fuit, quod durus illis sermo esse 
videatur. Dictum ergo de se putent, quod eorum magister Cal- 
vinus *) de istis dicit, duritiem non in Christi sermone, sed in 
ipsis illis auditoribus fuisse, qui sermonem durum esse dicebant, 
et intelligebant, se illis similes esse animales, qui non percipiant, 
quae sunt spiritus Dei?), Hoc pejores, quam discipuli illi, Calvi- 
nistae sunt, quod illi non palam, et Christo audiente, dixerunt , 
ut Augustinus *) et Beda observarunt, et ex versu sequenti per- 
spicuum est; Calvinistae vero palam dicunt, adjunctis etiam qui- 
busdam in Christum blasphemiis. , 

62. Sciens autem Jesus apud semetipsuin. Id est, nemine in- 
dicante, ut modo ex Augustino et Beda notavimus. lta enim 
discipuli inter se taciti murmuraverant, ut audire Christus non 
posset. Sed Deum, quem corda non latent *), quomodo verba 
etiam non audita latere potuissent? Itaque recte ex hoc loco 
Chrysostomus, Cyrillus, Theophylactus et Euthymius, atque 
Theodorus Heracleensis in Catena Graecorum Christi divinitatem 
probant. 

63. Si ergo videritis Filium hominis ascendentem, ubi erat 
prius? Difficilem locum ef oratio concisa, et interrogatio facit; 
cum enim ad explendam orationem atque sententiam aliquid ne- 
cessario subintelligendum sif, incertum, quid debeat intelligi. 
Unum e duobus intelligatur, necesse est, aut: Tune non scan- 
dalizabimini, cum videritis Filium hominis ascendentem, whi erat 
prius; aut contra: Tune magis scandalizabimini. Priorem sensum 
plerique sequuntur , Chrysostomus , Augustinus , Cyrillus, Theo- 
phylactus, Beda, Rupertus, Euthymius, et Theodorus Heracle- 
ensis in Catena Graeca, et Leontius in Commentariis. Sed hi 
ipsi auctores in co inter se dissentiunt, quod alii hoe referunt 
ad id, quod dixerat, se de coelo descendisse >), Nam eam etiam 
ob causam Judaei murmurayerant. Quasi dicat: Cum videbitis 
Filium hominis ascendentem, ubi erat prius, tune nimirum scan- 
dalizari desinetis , intelligetisque, me de coelo descendisse, cum 
nemo ascendere in coelum ee nisi qui descendit de coelo, 
Filius hominis, qui est in coelo °\. Sic Chrysostomus, Theodorus 
Heracleensis, Theophylactus et Sree Alii referunt ad id, 
quod dixerat ‘): Quit manducat meam carnem, et bibit meum 
sanguinem, habet vitam aeternam. Quasi probet modo, carnem 
suam yitam aeternam dare posse, quia caro Dei est, quod ex 


1) In comm. in Joan. 7) 4 Cor. 2, 14. 3) Tract, 27. *) Act, 4, 24. 
5) Vers. 44. ©) Supra 3, 13, 7) Vers. 85. 

eo probat, quod in coelum sit ascensurus. Sic Cyrillus et Leon- 
tius. Alii ad id, quod offensi discipuli illi fuerant +): Quomodo 
potest hic nobis carnem suam dare ad manducandum? Quasi mo- 
dum doceat, quo carnem suam illis ad manducandum daturus 
sit, nimirum non concisam, ut illi putabant, in frusta, cum eam 
integram atque incorruptam in coelum esset illaturus, sed sub 
sacramento. Sic Augustinus, Beda, et Rupertus. Quae interpre- 
tatio in eo caeteris praestat, quod sententiam referat ad id. 
quod discipuli dixerant *): Quomodo potest hie nobis .curnem 
suam dare ad manducandum? Jd enim haud dubie probabilius. 

Sed ego non libenter, ut saepe dicere soleo, Scripturae sacrae 
restringo sententiam. Itaque malim ad totam Christi superiorem 
disputationem referre. Generaliter enim discipuli illi dixerant: 
Durus est hic sermo, ubi sermonem, ut diximus, totam superio- 
rem Christi de carne et sanguine doctrinam appellaverunt. Illud 
mihi difficile persuadere possum, intelligendum esse: Tune scan- 
dalizari desinetis, aut tune intelligetis, tune credetis, quemadmo- 
dum omnes, quos memini legere, auctores interpretantur. Nec 
enim ita Joqui videtur Christus, quasi doceat, et probet; sed 
quasi reprehendat *): Hoc vos scandalizat? cum adhuc vobiscum 
sin? cum facile intelligi potest, posse me vobis carnem meam 
dare ad manducantium, praesentem praesentibus? Quid facietis, 
cum videritis me in coeclum ascendentem? quanto magis scanda- 
lizabimini? quanto minus eredetis? cum videatis me in coelo, vos 
in terra esse? Solet enim Christus auditores, qui non credunt 
ea, quae faciliora creditu sunt, sic objurgare, quod cum ea non 
credant, multo minus, quae majora difficilioraque sunt, sint cre- 
dituri. Si ferrena, inquit, dat vobis, et non creditis, quomodo, 
si dixero vobis coelestia, credetis *)? 

Eventus ipse hanc interpretationem probat. Nam Calvinistae, 
qui falsis illis et incredulis Christi discipulis suecesserunt, hoc 
potissimum argumento non credunt, Christm vere nobis carnem 
suam dare ad manducandum, quod in coelo sit, quod eum coe- 
lum continere oporteat usque in diem resolutionis omnium; non 
ergo in Eucharistia esse posse. Ego contra, propterea in Eucha- 
ristia esse posse, quia in cvelo est. Ex eo enim, quod propria 
in coelum ascendit auctoritate, sequitur, Deum esse; ex eo, quod 
Deus est, sequitur, corpus suum, ubicumque velit, posse ponere, 
sic adeo, ut ab eo loco, in quo est, minime discedat. Practerea 
ex eO ipso, quod hoc Christus praedixerit, non ignarus, quid 
discipuli illi, quid Calvinistae, eorum discipuli, dicturi cssent , 
probo, non solum esse posse, sed re etiam vera in Euchiaristia 
esse. 

Si enim non vere, sed spiritualiter carnem suam ad mandu- 
candum se daturum polliceretur, declarasset utique, se non vere, 

sed sola fide carnem suam daturum esse, cum tam multos sciret 
et tunc aliter intellexisse, et postea intellecturos, possetque uno 
omnes verbo magno errore liberare. Non declaravit; sed usque — 
dixit iterum atque iterum, fore, ut, nisi ejus manducaremus 
carnem, vifam non haberemus. Praedixit, fore, quod propter 
suum in coelum reditum minus etiamnum crederent; nec senten- 
tiam, nec orationis tenorem mutavit; volebat igitur, quod dicebat, 
non figurate, sed proprie a nobis intelligi. At enim explicavit, 
dum dixit: Caro non prodest quidquum? Eum errorem eo loco 
refutabimus. 

Non nego, me hujus interpretationis auctorem neminem ha- 
bere;.sed hanc eo magis probv, quam illam alteram Augustini, 
caeterarum alioqui probabilissimam, quod haec cum Calvinistarum 
sensu magis pugnet, quod mihi magnum est probabilitatis argu- 
mentum. Cur se hoc loco Filium hominis appellaverit, varias 
etiam rationes auctores afferunt. Chrysustomus, Theodorus He- 
racleensis et Theophylactus convenienter superiori sententiae suae 
putant , ideo se Filium hominis appellasse , ut indicaret , eundem 
se, quem illi solum filium hominis esse credebant, Filium etiam 
esse Dei. Alii, ut ostenderet, non duos, alterum Dei, alterum 
hominis, sed unum Dei, eundem et hominis esse filium, ut Cy- 
rillus contra Nestorianos hoc loco disputat, ct ut indicat in 
Catena Graecorum Ammonius. Propterea non dixit: St videritis | 
Filium hominis ascendentem in coelum, sed: ubi erat prius; ut 
indicaret, prius se in coelo ut Deum fuisse, nunc se in coelum 
tamquam hominem ascensurum, quia idem Deus ac homo est. 
Exposita sunt haec verba supra '). 7 

64. Spiritus est, qui vivificat, caro non prodest qudquam. 
Difficilis etiam, et ipse per se, et interpretationum  varie- 
tate hic locus est. Primum Calvinistarum error evellendus; nec 
enim inter bonorum interpretam sententias recitandus. Probare 
ex hoe loco nituntur, Christum caruem = suam nobis in Euchia- 
ristiae sacramento non dare, quia caro non prodest quidquam, 
quorsum autem daret nihil profuturam? Non illi primi omnium 
haereticorum his abusi sunt verbis, ut Ecclesiasticam fidem re- 
futarent. Nam et Tertullianus *} scribit, haereticos illos veteres, 
qui carnis negabant resurrectionem, svlitos dicere, quorsum 
caro, quae nihil prodesset, esset resurrectura? Non vident ho- 
mines valde, ut sibi videntur, acuti, ista ratione se non hoc 
solum mysterium, sed omnem prorsus Christianam religionem 
evertere? Si enim caro non prodest quidquam, cur eam Chri- 
stus assumpsit? -cur pro nobis eam cruci suflixit? Profuit , 
furtasse dicent, ad nascendum, profuit ad patiendum; non pro- 
dest ad edendum; qui id sciunt? Nam omnibus modis prodesse 
posse, quibus eam Christus prodesse voluit, quamvis impuden- 

tes sint, negare non possunt. Voluisse autem, ut non tantum 
crucifixa, sed etiam -manducata prodesset, quibus ipse verbis 
apertius docere potuit, quam’): Nist manducaveritis carnem Fi- 
lit homints , et biberttis ejus sanguinem, non habebitis vitam in 
tobis? Et si naturam et usum spectemus carnis, quis non vi- 
deat, magis manducatam, quam crucifixam solere prodesse ? 
Quanto mirabilius gentilibus olim videbatur , carnem Christi 
affixam cruci, quam commanducatam vitam attulisse. 

Dicent rursus, carnem Christi, non quia sola caro, sed quia 
caro cum spiritu et divinitate conjuncta ‘erat, profuisse. Quid 
ergo? an quisquam in Eucharistia sine spiritu ac divinitate esse 
dicit? Quemadmodum ergo in cruce, ita et in sacramento non 
sola caro, sed caro cum ‘divinitate conjuncta nobis prodest. At 
satis , inquiunt , est, si sola manducetur fide. Satis utique fuis- 
set, si Christus voluisset; sicut satis fuisset, si ita Deus sta-— 
tuisset , si non re ipsa, sed fide aut figura moreretur; sed no- 
strum non est, Deo legem dare. Quemadmodum, quia voluit re 
ipsa mori, aliter , quam per veram ejus mortem, salvi esse non 
possumus: ita, quia voluit re ipsa carnem suam a nobis mandu- 
cari, non possumus esse salvi, nisi- etiam re ipsa manducaveri- 
mus. Sed hacreticorum, ut dixi, habenda non est ratio; Catho- 
lici interpretes quid dixerint , videamus. 

Tribus in rebus omnis hujus loci versatur quaestio. De quo 
loguatur spiritu, cum dicit: Spiritus est, qui vivificat;) de qua 
carne, cum dicit: Caro non prodest quidquam; quid sit, vivifi- 
care spiritum, et non prodesse carnem. Quidam spiritum reci- 
pientis fidem et caritatem , caeterasque omnes dispositiones vo- 
cari putant, quas , qui carnem Christi recipit, ut digne recipiat, 
habere debet*): Probet autem se ipsum homo, et sic de pane illo 
edat, et de calice bibat. Ita Augustinus *), Gaudentius *), Pascha- 
sius *). Itaque sensum esse, solam Christi carnem sine fide man- 
ducatam ‘nihil prodesse ; cum spiritu, id est, cum fide manduca- 
tam vivificare. Quae vera quidem sententia est; an verus quo- 
que sit sensus, postea videbimus. Alii spiritum ipsam Christi 
divinitatem interpretantur , carnem vero ejus corpus , sensumque 
esse, carnem per -se consideratam, si cum spiritu, id est, di- 
vinitate conjungta non esset, nihil profuturam ;. spiritum vivifi- 
care, id est, carni tribuere, ut vivificare possit. Quemadmodam 
ad naturalem vitam caro sola nihil prodest , cum anima, id est, 
cum humano spiritu  conjuncta prodest: ita ad spiritualem 
vitam nihil prodesse solam per se Christi carnem, tamen cum 
spiritu, id est, divinitate conjunctam, maxime prodesse. Ad 
hune modum D: Augustinus*), Cyrillus 7), Leontius, Rupertus 
et Bernardus °), 


*) Supra vers. $4. 7) 4 Cor. 44, 28. *) Serm. 2. de verb. Apost. 
4) Tract. 2. in Exod. 5) In lib. de corpore et sanguine Christi. §) Tract. in 
Joan. 27. et lib. 4. de consens. Evang. cap. 10. et lib. 10. de civit. cap. 
24. et in comm. in Psalm. 98. 7) Lib, 4. cap. 23. °) Serm. 33. in Cant, 

Vera quoque sententia; sed quod attinet ad interpretationem 
loci, hoc in ea et superiore desiderari possct, ut magis esset ad 
id, de quo agebatur, accommodata. Nec enim id agere Christus 
videbatur, ut doceret, qua ratione caro sua vivificaret, sed ut 
doceret, posse se carnem suam dare ad manducandum, aut certe, 
ut ostenderet, quid causae esset, quamobrem illi non crederent , 
quod dicebat, quemadmodum paulo post sumus explicaturi. 

Alii intelligunt Spiritum sanctum, tertiam personam Trinitatis, 
sine quo he ipsa quidem Christi caro vivificare possit, Basilius ’), 
Victorinus *), Victor Uticensis *}.. Minus probabile hoc est, quam 
quod modo ex Augustino et aliis auctoribus dicebanius. 

Alii existimant, Christum verba sua spiritum  vivificantem 
appellasse, ut Tertullianus*), ct, ut videtur, Cyrillus Jeroso- 
lymitanus *); sed ii ipsi non eodem modo sentiunt. Quidam 
enim eorum putant, vocasse verba sua spiritum, id est, non 
carnaliter, sed spiritualiter intelligenda; idque statim declarare , 
eum dixit: Verba, quae ego locutus sum vobis, spiritus et 
vita sunt. Sic Tertullianus *): Hcseguitur etiam, quid velit 
recart spiritum; Verba, quue lucutus sum vobis, spiritus sunt, 
vita sunt; sicut et supra’): Qui audit sermones meos, et credit in 
eum, gui me misit, habet wlam aeternam, et in judicium non ve- 
nit. Putat quoque Tertullianus , eadem verba sua carnaliter in- 
tellecta vocasse carnem; sed perexiguam id speciem probabili- 
tatis habet. Quidam vero, verba sita vuecasse spiritum, quia 
verba Christi, quibus conficitur Sacramentum, vicem_= spiritus 
habent ; convertunt enim substantiam  panis in substantiam cor- 
poris Christi, eamque animant atque vivificant. Quem etiam ad 
modum Rupertus interpretatur. Invenio, gui et carnem ipsam 
Christi per se consideratam carnen), candem vero, quatenus di- 
vino ac vivificante spiritu plena est, spiritum appellasse dicant. 
Quod a 1). Augustini sententia, quam supra posuimus, non di- 
stat, nisi modico discrimine, Tyus auctor Ammonius: Tyverua 
OE RANEL THY WEXATPOMEYHY THpXa Tig GooroLot WvEetuUa- 
‘tog evepyerag’® pwever yap 7 Gays, id est, spiritum hie rocat 
plenam vivifict spiritus virtule carnem; manel enim caro. 

Alii spiritum modum intelligendi spiritualem, carnem modum 
intelligendi carnalem  interpretantur.  Judacos  carnaliter intelle- 
xisse , quod de manducanda carne sua dixcrat Christus, putan- 
tes, eum concisam suam carnem, et aut assam, aut elixam ad 
manducandum daturum esse. Respondisse igitur Christum, car- 
nem suam spiritualiter, id est, sub sacramento intellectam ac 
sumptam vitam dare; carnaliter, quemadmodum Judaei_ intelli- 
gebant, nihil profuturam. Ad hune fere modum Athanasius"), 


') Lib. de Spiritu Sancto ad Amphiloch. cap. 24. 7) Lib. 4. advers. 
Arianos. 3) In confess. tidei ad Hunericum, Vandal. Reg. *) In lib. de 
resur. carnis. *) Catech. 16. 6) De resur. carnis. 7) Cap. 8, 24. %) In 
Orat. in verba illa: Qui dixertt verbum in Spiritum Sanctum, non remst- 
tetur. Matth. 12, 32. 

Chrysostomus*), Augustinus’), Beda, Theophylactus et Euthy- 
mius. Sic intelligendum, quod dicit Augustinus: Non hoc cor- 
pus, quod videtis, manducaturi estis, et bibituri eum sanguinem, _ 
quem effusuri sunt, qui me crucifigent. Sacramentum aliquod 
tobis commendavi; spiritualiter intellectum vivificabit vos. Et si 
necesse est, illud visibiliter celebrari, oportet tamen invisibiliter 
intelligz. 

Quibus verbis quia haeretici ad erroris sui confirmationem 
abutuntur, demonstrandum est,-non ita illa intelligenda, quasi 
velit Augustinus dicere , nos non re vera, sed sacramento aut 
fide tenus, ut haeretici volunt, carnem Christi manducare, et 
sanguinem bibere, sed hoc tantum significare , nos non carna- 
liter, non visibiliter, non denique modo caeterarum carnium, 
sed sub sacramento, sed invisibiliter, sed admirando et inexpli- 
cabili quodam modo manducaturos. Primum eodem modo Chry- 
sostomus, Theophylactus et Euthymius, ut diximus, quo Au- 
gustinus, interpretantur; et tamen certum est, Chrysostomum 
et Theophylactum atque Euthymium in ea, qua omnes Catholici 
sumus , fuisse sententia, ut crederent, vere ac re ipsa carnem 
Christi a nobis sumi. Si quis dubitat, quod nemo doctus dubi- 
tabit, Chrysostomum legat*), Theophylactum‘*) et Euthymium ‘); 
ergo et Augustinus eodem modo intelligendus. Quin ipsum le- 
gat Augustinum °); dubitare desinet, eum de praesentia in Eu- 
charistia corporis Christi minime dubitasse. 

Quid enim aliud illa ejus verba declarant’)? Et ferebatur 
in manibus suis. Hoc vero, fratres, quomodo possit fiert in ho- 
mine, quis intelligat? Quis enim portater in manibus suis? mani- 
bus aliorum potest portari homo, manibus suts nemo portatur. 
Quomodo intelligatur in ipso David secundum literam, non inve~ 
nimus, in Christo autem inveniemus. Portabatur enim Christus 
in manibus suis, quando commendans ipsum corpus suum, att®): 
Hoc est corpus meum. Ferebat enim illud corpus in manibus 
suis. Dicant Calvinistae , quomodo Augustinus dicat, Christum 
tulisse corpus suum in manibus suis, si non sentiebat, re ipsa 
in eo esse sacramento, quod Apostolis porrigebat ? Ferebat, in- 
quiunt , figura, non veritate. Eodem modo non solum David, 
sed alius etiam quilibet homo se ipsum, id est, figuram cor- 
poris sui in manibus suis ferre poterat, quid enim repugnabat ? 
Atqui Augustinus id Christum fecisse dicit, quod nemo alius 
facere potuerit. Legant eundem Augustinum °), ubi docet, ne- 
minem carnem Christi in Eucharistia accipere, quin eam prius 
adoret. Nam quod Calvinistae respondere solent, adorari car- 
nem Christi a sumentibus, non in Eucharistia, sed in coelo, 

tam ineptum atque ridiculum est, ut: réfatatione non egeat, et 
‘vverendum non.est, ne quis credat, :quii modo sanae sit mentis. 
Noluit igitur in loco illo’) ‘Augustinus dicere, aliud corpus 
‘Christi, quam quod discipuli videbant, manducaturos fuisse eos, 
sed non eo modo, quo videbant, id est, non visibiliter, nem 
carnaliter manducaturos.. . ‘ : 

Usitatum enim non solum apud Ecclesiasticos auctorés ,‘ sed 
in ipsis etiam sacris’ literis est, ut rem unam,: duobus modis se | 
habentem, duas vocent, aut duplicem esse 'indicent.. Sic D. 
Paulus duplex corpus nostrum esse dicit, animale ‘ante. resur- 
rectionem, spirituale post, cum unum :tainen: idémque: sit cor+ 
pus, © Seminatur , nquit, corpus dnimdle} surget spirituale: -St 
est corpus animadle,: est et spirttuale *).: Sic’ Hierenymus loquit 
tur’): Dupliciter, inquit-, sanguis’ Christi-et caro antelligitur, vel 
spiritualis illa atque divind, de yua ipse dixit*): Caro mea vere 
est. cibus, et sanguis meus vere est potus; et‘): Nisi .manduca- 
veritis meam carnem, et sanguinem meum biberitis, non habebir 
tis vitam aeternam; vel icara.et sanguts, quae crucifiza est, ‘et 
gut militis effusus est lancéa.. Justa hanc divisionem et in san- 
tlis ejus diversitas sanguints et carnis accipitur, ut. alia: sit caro, 
quae visura est salutare Dei*); alia earo e snyes quae reb 
gnum Dei non queant possidere’). . . i ee ees 

Non significat utique Hieronymus, aliam esse carnem 'Chri- 
sti, qui in Eucharistia a nobis sumitur, aliam, quae crucifixa 
est; quod ne Calvinistae quidem dicunt. Quid enim nobis in 
Eucharistia. prodesset, si non eadem esset, atque:illa, quae 
fuit erucifixa, cum propterea nobis prosit, quia fuit crucifixas 
sed significat , eandem carnem alio modo fuisse crucifixam, mis 
mirum visibilem, patbilem; alio autem modo in Eucharistig - 
manducari invis.biliter , impatibiliter.. Id ex exemp'o; quo. uat-tury © 
manifestum est. Nam in sancfs ejus, una tantum est caro; sed © 
aliter se habet ante resurrectidnem, ut .modo dicebamus ; sube 
jecta miseriis, subjecta pagsiohibus, subjetta - peceatis’, -.quomode 
regnum Dei possidere . nen. potest; aliter post reasurrectionem ab 
his omnibus libera. Nam si eadem non. esset: care, non esset 
verum , ‘nostram carnem resurrecturam, quum non haec eadem, 
quae cadit, resurrectura, sed alia pro ea danda nobis esset. Ne- 
cesse fuit paulo longius haec dicere, ut Augustinum aucterem 
nostrum ab haereticis vindicaremus. Redeamus nunc ad _ inter- 
pretat onem loci. 

Multi graves auctores ita videntur exposuisse, quasi caro non 
pro vera carne, sed pro carnali. hominis ingenio, et spiritus, non 
pro spiritu vero, sed pro spirituali, ‘et a Deo pér fidem illuminato 
homine sumatur , ponsuadee is sit: eee est’, qui vivificat, id 

tt, fides est, quae, hominis ingenium ex carnali spirituale red- 
dens , efficit , ‘at percipiat, quae sunt Dei *), hoe est’, vivificare ; 
‘caro non prodest quidquam, id est, carnale ingenium , humana 
ratio nihil juvat; sed potius impedit ad percipienda divina my- 
steria. Itaque non explicare Christum, quomode carnem suam ad 
‘manducandum daturus esset, aut quomodo caro sua, a nobis man- 
ducata, datura esset vitam aeternam, quod Judaei intelligere nan 
poterant; sed eos reprehendere, quod mysteria, quae iHis de 
carne sua manducanda proponebat, carne, id est, humana fra~ 
tione , carnalique ingenio metirentur , ideoque intelligere non pos+ 
sent; intellecturos fuisse , si non carne, sed spiritu , id est , fide 
ducerentur.- — ) 

- Diu mihi haec placuit interpretatio ; nec omnino modo dispti- 
vet, et quia ita etiam Tertullianus?), certe Cyprianus*) interpre- 
tanterr ;- -eamque interpretationem Chrysostomus hoc loco caeteris 
praefert ; et quia videbam, apte ad id, quod agebatur, convenire, 
at Christus auditorum tarditatem carnaleque ingenium reprehen- 
@eret’, causamque declararet , quamobrem, quae illis dicebat, im 
télligere non possent , quemadmodum alio loco, non intelligenti: 
bus , quae dixerat, discipulis, dicit: Adhuc et vos sine intellectu 
testis*)? et quia in hanc sententiam dixerat*): Omne, quod dat 
mihi Pater, ad me veniet, id est, qui fide trahitur, ad me ve- 
hit ; thih? credit; qui vult suopte ingenio humanisque rationibus , 
quasi ‘suis pedibus , ad me venire, pervenire non potest , et ea 
vapere, quae doceo; et*): Nemo potest venire ad me, nisi Pater, 
ight’ misit me, traxerit eum’ et quia paulo post ") dicit: Propterea 
Wixi vobis: Quia nemo potest venire- ad ‘me ,* nist fuerttet-da~ 
‘vm a Patre meo; ubi similiter rattonet Peddit ” quae; quae, 
fflis dixerat, intelligere noh ‘potuissent; €t° quia’ “ observamts ia 
literis sacris, quoties caro et spiritus opponuntué ,' carném ‘non 
‘pro carne, sed pro homine, aut ingenid et natira earnali hémi-— 
his, et spiritum non pro spirita , sed pro heéntine. spirituall’;. aut 
spirituali hominis ingento atque natura suini. “ ‘Intiutnevabilia “éx- 
empla notari possunt, ut-*):: Beatus es, Sinion: Barjona quit: 
caro et sanguts non revelarit tibi, sed Pater meus; et °): Spiritus 
promptus est, caro autem infirma; et '°): Quod natum est ex. 
‘carne, caro est ; quod nutum est ex spiritu, spiritus est; et'*): 

Qui non secundum carnem ambulant; et**): Prudentia carnis. mors 
est, prudentia autem spiritus vita et pax? et): “Quomedo ‘tun, 
que secundum carnem natus est, persequebatur eum, gui secan- 
‘dum spiritum ; et quia ‘haec sententia maximé displicebat haere- 
ticis, maxime mihi placehat. Video tamen, nonnullis posta: 
Catholicis displicuisse , quibus , etsi_ nihil me eorum ‘Tationes mo- 


") 1 Cor. 2, 44. 2) In lib. ‘de résut. catnis. s) In lib. de coen. Dom. 
*) Matth. 18, 46. *) Vers. 37. °) Vers. 44. 7) Vers. 66. °) Matth. 16, 
17. ®) Matth. 26, 44. '°) Joan.3,6. *) Rom. 8, 1. ™) Rom. 8, 6. 
3) Gal. 4, 29. : 


6 * 


Sh. COMMENT. IN JOAN. 


vent , pertinaciter repugnare nolo. Nam quod dicunt, cum sem- 
per ante de sua Christus carne locutus fuisset, credendum non 
esse, eodem orationis contextu significationem variasse, et car- 
nale hominis ingenium vocasse carnem, non solum nihil habet 
ponderis, sed potest etiam contra ipsos retorqueri. Nam et no- 
men spiritus eodem contextu prius ponitur pro Christi divin.tate 
ipsorum opinione, cum dicit: Spiritus est, qui yivificat; proxi- 
mis vero verbis pro verbo Christi, aut pro modo illud intelli- 
gendi spirituali, ut iidem ipsi interpretantur: Verba, quae ego 
locutus sum vobis, spiritus et vita sunt. Et in eo potius versa- 
tur vis et gratia sententiae, quod acute Christus nominis ludat 
ambiguitate , quasi dicat: Vos miramini, quod dixerim, datu- 
rum me vobis carnem meam manducandam, idque creditu dif- 
ficile putatis; non in mea, sed in vestra carne difficultas et im- 
pedimentum credendi est, quod vos ipsi caro, non spiritus, id 
est, carnali, non spirituali sitis ingenio. 

Quod minus mihi, quam solebat, haec placeat interpretatio, 
aliae potius rationes faciunt, quod illud vivifcat non satis cum 
ea cunvenire videatur; quod , quae proxime sequuntur , non bene 
haerere: Verba, quae ego locutus sum vobis, spiritus et vita 
sunt. Itaque malo secundam illam Augustini et Cyrilli eo mo- 
do, quo explicavimus, intellectam interpretationem sequi. Nam 
quod unum in ea desiderari diximus, ut magis esset ad id, de 
quo agebatur , accommodata, id etiam habet, si bene intelliga- 
tur. Nec enim Christus, cum haec dixit, quaestioni illi respon- 
dere voluit'): Quomodo potest hic nobis carnem suam dare ad 
manducandum? sed verbis illis discipulorum’): Durus est htc 
sermo, et quis potest eum audire? Durum autem dicebant esse 
sermonem, quia dixerat, neminem vitam habere posse, nisi car- 
nem suam manducaret. Itaque docet, qua ratione caro sua vi- 
tam tribuat, non quia caro, sed quia cum spiritu conjuncta est. 
Itaque probabiliter D. Augustinus existimat, haec verba Chri- 
stum non omnibus auditoribus, sed solis discipulis suis dixisse, 
postquam caeteri recessissent: Verba, quae ego locutus sum vo- 
bis, spiritus et vita sunt, id est, non de sola et nuda carne, 
‘quemadmodum vos intelligitis, sed de carne divino plena spiritu, 
de spiritu vivificante sunt intelligenda; sola enim caro nihil pro- 
dest, cum spiritu vero conjuncta vivificat, ut supra ex Ammo- 
nio et aliis multis auctoribus dicebamus; sic Cyrillus. Atque 
hic verus est sensus. 

Hoc tantum in hac interpretatione durius videri potest, quod 
insolens appareat, ut verba spiritus appellentur, id est, de spi- 
ritu intelligenda. Sed desinet durum insolensque videri, si re- 
cordemur, saepe in Scriptura substantiva pro adjectivis, et ad- 
jectiva pro substantivis poni: Non permanebit spiritus meus 

homine, quia caro est, id est, carnalis *); et: Caro et sanguis , 
id est, homines carnales, regnum Dei possidere non possunt’); 
et: Quod natum est ex carne, caro est, id est, carnale; et quod 
natum ex spirttu, spiritus est, id est, spirituale*). Hac phrasi 
dicit Christus, verba sua spiritum et vitam esse, id est, spiri- 
tualia, vivifica, salutaria. Fingamus ergo dixisse, quod scimus 
dicere voluisse: Verba mea spiritualia sunt; nemo, credo, du- 
bitaret, sensum esse, spiritualia esse, id est, de spiritu, non de 
sola carne dicta a se esse; de spiritu et vita, aut de spiritu 
vivificante esse intelligenda. Spiritum enim et vitam dixit He- 
braico more pro spiritu vivificante, ut constat ex verbis prae- 
cedentibus , quibus ista respondent: Spiritus est, qui vivificat. 

Alias supra interpretationes attigimus Chrysostomi, Augu- 
stini, Bedae , Theophylacti, Euthymii, Ruperti, spiritus et vita © 
sunt, id est, spiritualiter intelligenda. Quam interpretationem , 
quamvis sensu alio, haeretici arripuerunt. Nam auctores illi 
Catholici, ut diximus supra, non eo sensu dixerunt, haec verba 
Christi spiritualiter intelligenda esse, quod non re ipsa carnem 
ejus manducare juberemur, sed quod non carnali modo mandu- 
care; haeretici vero interpretantur spiritualiter intelligenda, id 
est, figurate, metaphorice, quod non re ipsa, sed sola fidei 
apprehensione manducemus, quod absurdum penitus est. Quis 
enim umquam isto modo locutus est, ut spiritualiter diceret 
pro metaphorice? Sane si ita loqueremur, magis spiritualiter 
spurcissimus quisque poéta, quam Christus loqueretur , .quia 
magis metaphorice et figurate loquitur. Et ut fingamus, ita 
quemquam. locutum esse, quid erit: Vita sunt? an vitaliter in- 
telligenda? hoc enim postulat consequentia; quod nescio, an 
quisquam audire sine risu queat. 

65. Sed sunt quidam ex vobis, qui non credunt. Id est, cau- 
8a, cur, quae de carne mea dixi, non intelligatis, non est in 
re ipsa, quod difficilis intellectu sit; sed in vobis, quod sitis 
increduli. Sic Augustinus, Beda et Rupertus. Durus est hic 
sermo, dicebant illi; durus est, inquit Augustinus*), sed incre- 
dulis; et: Durus hic sermo; ipst, inquit’) erant duri, non ser- 
mo. Si non duri essent, discerent ab illo, quod, 1s discedentibus, 
qui remanserunt, didicerunt. Notat idem Augustinus °), non di- 
xisse Christum: Sunt quidam in vobis, qui non intelligunt; sed 
causam, inquit, dixit, quare non intelligant: Sunt enim quidam 
in tobis, qui non credunt; et ideo non intelligunt, guia non cre- 
dunt; Propheta enim dixit’): Nis credideritis, non intelligetis. 

Sctebat enim ab initio Jesus , gut essent non credentes, et quis 
traditurus esset eum. Nonnulli Graeci codices legunt: Sciebat 
enim ab initio Jesus, qui essent credentes, quemadmodum et 

Cyrillus legit, contrario quidem sensu, sed eodem = paene re- 
deunte. Utrumque enim sciebat Christus, et qui credentes, et, 
qui non eredentes essent, nec unum sine altero scire poterat. 
Sed si legamus, ut Cyrillus legit: Qui essent credentes , intel- 
ligendum est, reddi eausam, quamobrem noa dixit generahiter. 
Christus: Vos non creditis; sed alios ab aliis, credentes a non 
credentibus , discernens: Sunt guidam ex vobis, qui non cre- 
dunt. Si legamus, ut Chrysostomus, Leontius, Theophylactus 
et alii omnes Graeci et Latini, tum auctores, tum codices le- 
gunt: Sctebat enim ab initio Jesus, qui essent non credentes, 
causa redditur, cur dixisset, non credere nonnullos eorum. Ad- 
dit autem hoc Evangelista eodem consilio, quo a Christo dictum 
fuerat, ut ostenderet , se cognitas habere animorum cogitationes, 
ac proinde Deum esse, ut Cyrillus, Leontius et Theophylactus 
adnotarunt. -— ne oa 

_. At quid-mirum, id cognovisse, cum tam aperte murmuras- 
sent? Primum ilam. ipsam murmurationem Christus non audi- 
tam cognovit, ut ex praecedentibus') manifestum est. Deinde, 
eum: dicit: gu¢dam, indicat, se omnes non credentes, etiam non 
murmurantes, ab omnibus distinguere credentibus. Adde, quod, 
ut Augustinus existimat, haec Christus solis duodecim discipulis 
dixit, quos credibile est, minime murmurasse, ut docuimus ”), 
et ex illis ipsis indicat, se scire, qui non credant. Itaque quod 
Christus dicit: Sunt quidam ex vobis, qui non credant, et: 
Sciebat enim ab initio Jesus, qut essent non credentes, D. Au- 
gustinus et Beda de solo Juda putant intelligendum; illum enim 
solum ex duodecim Apostolis non credidisse; sed loqui de _ illo 
numero plurali usitata figura, aut ne forte, indicato numero, 
ipsam quoque personam indicare videretur; quare quod sequi- 
tur: Et quis traditurus esset ewm, quasi explicationem esse ver- 
borum praecedentium. Magis Chrysostomi probo sententiam, 
haec non solis duodecim, sed multis etiam aliis tum discipulis, 
tum auditoribus dicta esse, et cum hoc dixit, duodecim Aposto- 
los excepisse; ex filo enim orationis apparet, cum _ illis ipsis 
Christum loqui, qui oflensi ejus sermone fuerant, et murmuran- 
tes dixerant: Durus est hic sermo. Et postea*) dicit Evange- 
lista, post haec multos discipulorum ejus retrorsum abiisse, et 
certum est, neminem tunc ex duodecim ab eo discessisse; non 
ergo haec solis discipulis dicebat; denique paulo post *) dizit 
Jesus ad duodecim: Numquid et vos vultis abire? 

Qui ergo fuerint illi, quos notavit Christus, quod credentes 
non essent, illi quidem omnes, qui retrorsum abiere, an etiam 
aliqui alii, nostrum non est judicare. Credibile tamen est, Ju- 
dam etiam inter eos comprehendisse, ac propterea eum Evan- 
gelistam nominasse, addita etiam insigni proditionis nota, ut 

indiearet, Christum non solum:, qui non crederent, verum etiam., 
quis se traditurus esset, id-est, non Solum praceentia sed etiam: 
fatura cognovisse. 

Dubium, quid sit, .qnod dicit: ab initio; quodnam initium. 
significet ? - Theophylactus et, Rupertys -ab initio, id est, -ante, 


mundi constitutionem interpretantur ; putatque Rupertus ad ‘di- | 


vinam alludi --praedestisationem ,~ quasi -dicat :' Sciebat-, quinam 
essent praedestinati, qui non; ideo addidisse *) : Propterea dizi 
vobis : Quia nemo potest venire ad me, nisi fuerit et datum @. 
Patre meo. Quod ipsum, ‘etsi minus aperte, sentire videntur. 
Augustinus ef Beda. Vera quidem. sententia; ab omni enim ae- 
ternitate Christus omnia seiebat ;: sed nen videtur, tam longe Evan-. 


gelista respexisse. Chrysostomum ergo,. Leontium et Euthymium: | 


sequi malo, idem esse ab initio, et:-antequam murmurare inci- 
perent. De hac enim re agebatur. Et, si-de aeternitate loquere= 
tur, non dicéret: “Sciebat, qui non .éssent, credentes, sed: . gut, 
non essent credituri, Debet hic. . ¥eTsus per _parenthesim legi » ut. 
sequens cum aliis cohaergat...°--: —. 

66. Propterea dizi -vobis:- Quia- nemo potest venire ad me, 
nisi fuerit. ci datum a Patre, meo, Quasi dicat: Non sine causa 
id yobis-dixi;. sciebam enim, vos a Patre non trahi, sed vestro 
iagenio adhuc pingui, ‘adhuc. carnali, vestris affectibus - duci; 
propterea ad; me yenire non posse. Nusquam hoc ante iisdem 
dixerat verbis;, sed*): Nemo potest venire ad me, nist Pater, 
qui mssit, me, traxerit eum. Sed quia sensus idem est, hoc se 
illis dixisse dicit.. Unde intelligimus, idem esse trahi a Patre , et 
dari a Patre.* Quid autem hoc sit, illic disseruimus. Verba hic 
Chrysostomi recitabo: Cum autem audieris, inquit, dedisse Pa- 
trem, nolt simpliciter privilegium arbitrari ; sed illud crede, quod, 
qui se dccipiendt dignum reddit, ipse accipit. Non significat Chry- 
sostomus, nos primam mereri fidem ; non enim ignorabat, donum 
esse Dei, ut ait D. Paulus’); sed iJlud ipsum donum fidei a Deo 
omnibus offerri; caeterum illis re ipsa non dari, qui sua illud 
eulpa rejicerent; illis dari, qui illud recipiendo quodammodo mes 
rerentur. 

67. Ex hoe multi discipulorum ejus abierunt. retro , et jan 
non cum tllo ambulabant. Ex hoc tempore. Caeterum non est 
hoc ad proxima verba referendum; non enim propterea retro abie- 
runt , quia Christus illis dixerat: Sunt quidam ex vobis, qui non 
credunt ; sed quia dixerat*): Nisi manducaveritis carnem Filit 
hominis, et biber-tis ejus sanguinem, non habebitis vitam in ro- 
bis, et caetera, quae in eandem sententiam disputavit. Hic enim 
fuit sermo ille durus, quem ne discipuli quidem, omnes ferre 
petuerunt. Itaque, quasi falsi spe et opinione sua, a Christo de- 
fecerunt. Cum enim panem ab illo sine ullo labore suo ad satu- 

ritatem percepturos sese sperarent, sicuti -illis Christus expro- 
braverat '), viderentque, illum loco panis, quem ipsi quaerebant, 
carnem suam manducandam polliceri, multaque de illa inaudita 
et, ut videbantur, absurda philosophari, delirare paene puta- 
verunt, indignumque esse, quem ducem magistrumque seque~ 
rentur. 

‘ Quaerunt quidam, quomodo intelligendum , quod multi di- 
cuntur retrorsum abiisse. Cyrillus corporaliter interpretari vide- 
tur, retro abiisse, id est, a Christi discessisse comitatu. Chry- 
sostomus, Theodorus Heracleensis, Leontius, Theophylactus et 
Euthymius, spiritualiter abiisse retrorsum, id est, a fide, quam 
habebant, discessisse, et ad pristinum Judaicae incredulitatis sta- 
tum rediisse; propterea non dixisse Evangelistam aveyoprnoar, 
sed ax7ASorv. non discesserunt , sed dbterunt. Eodem fere sensu 
Augustinus et Beda, nisi quod existimant, numquam istos, qui 
retro dicuntur abiisse , habuisse fidem; itaque interpretatur Au- 
gustinus abiisse retro, non a Christo, quem numquam fide secuti 
fuerant, sed post Satanam, quem etiam ante sequebantur. Quam- 
quam cum hac interpretatione ejus exemplum minime convyenit. 
Isti, inquit ?), sic redierunt retro, quemadmodum de quibusdam 
foeminis dicit Apostolus *): Quaedam conrersae sunt retro post Sa- 
tanam. Nam viduae illae, de quibus Apostolus loquitur, Christum 
prius secutae fuerant. Nisi in hoc fortassis adduxit exemplum, 
ut doceret, quemadmodum viduae illae, non corpore, sed animo 
retro abierunt, ita discipulos istos dici animo, id est, non cre- 
dendo abiisse. Addit Evangelista: Et jam non cum tllo ambula- 
bant, quod pertinet ad corpus. Itaque ex Cyrilli et Chrysostomi 
sententia veram collegeris interpretationem , eos corpore simul et 
animo a Christo discessisse. 

Quaerunt nonnulli, qui discipuli isti fuerint, qui retro abierunt. 
Curiosa quaestio, tametsi eam graves etiam auctores proposue- 
runt. Epiphanius *) Marcum et Lucam Evangelistas duos eorum 
fuisse tradit, qui, Christi de carne sua manducanda audita dis- 
putatione, ab eo offensi discesserunt. Sed eam opinionem in 
praefatione Marci et Lucae melioribus auctoribus refutavimus. 

68. Dixit ergo Jesus ad duodecim: Numquid et vos rullis 
abire? Particula ergo allusionem quandam ad aliorum discipulo- 
rum defectionem significat; tamquam dicat Evangelista: Cum Je- 
sus vidisset, alios discipulos suos a se discedere, rogavit duode- 
cim, num et ipsi abire vellent. Hance etiam vim habet conjun- 
ctio illa et, et pronomen vos: Numquid et vos, qui non solum 
discipuli, sed Apostoli etiam et domestici mei estis, abtre rultis, 
sicut alii discipuli abierunt ? Simile quiddam ratione alia Ruper- 
tus *) observavit. Et vos, inquit, quos dedit mthi Pater, quos 
attraxit Pater ad me, quibus datum est a Patre meo, ut veniretis 

ad me, mumquid rultis abire? Non interrogat, quod eorum igno- 
raret voluntatem , ut Chrysostomus monuit; sed variis de causis, 
quas varii auctores indicaverunt; primum, ne putarentur non tam 
certo consilio, quam ignorantia,aut verecundia non abiisse, ut 
Cyrillus ait; deinde, ne vi retinere eos Christus videretur, ut 
Chrysostomus et Euthymius adnotarunt; praeterea, ut ostenderet, 
se eorum opera et ministerio non indjgere, ut idem Chrysosto- 
mus et Euthymius, ac praeterea Theodorus Heracleensis , Leon- 
tius et Theophylactus docuerunt; ad haec, ut liberum illis arbi- 
trium relinqueret, quo in suscipienda fide maxime opus est. Sic 
Cyprianus’): Servans, inquit, scilicet legem, qua homo suae h- 
bertatt relictus, et tn arbitrio proprio constitutus, sibimet tpse 
vel mortem appetit, vel salutem. Denique quo magis in fide 
confirmaret , discedendi potestatem facit , ut Cyrillus et Rupertus 
animadverterunt. Nescio enim, quo humano fit ingenio, ut, quae 
non prohibentur , minus appetamus. Sic cum pueris agere sole- 
mus: Vis me patrem, vis me magistrum habere? si minus vis, 
alium tibi quaere, qui te magis amet, qui te indulgentius tractet. 
Quo magis hoc illis dicimus, hoc magis incendimus eorum ad 
manendum nobiscum desiderium. Sic Josue*) optionem populo 
videtur dare, ut a cultu Domini discedat: Non potestis, inquit, 
servire Domino; Deus enim sanctus et fortis aemulator est. Qui- 
bus illi verbis magis accensi respondent *): Nequaquam ita, ut 
logueris, erit; sed Domino serviemus. Et Elias‘): Usquequo 
claudicatis in duas partes? St Dominus est Deus, sequimini 
eum; si autem Baal, sequimini tllum. 

Itaque non licet ex hoc loco colligere, non posse eos, qui 
jam baptizati fidem professi sunt, vi ab Ecclesia, quo minus dis- 
cedant, retineri, propterea quod Christus jam baptizatis, ut cre- 
ditur, Apostolis potestatem fecisse videtur discedendi. Primum, 
quia non faciebat illis proprie discedendi potestatem; quin maxime 
volebat, ut ne discederent, idque agebat his yerbis, ut eos in 
fide retineret. Deinde, quia,'si potestatem illis abeundi proprie 
fecisset , Dominus erat etiam sabbati *), qui in lege sua dispen- 
sare poterat; nos non possumus. ‘Notarunt Theodorus Heracle- 
ensis, Chrysostomus, Theophylactus et Euthymius, prudenter non 
dixisse Christum: Abite et vos; hoc enim expellentis fuisset, 
fecissetque contra id, quod maxime volebat, ut non abirent. 
Quaerunt Chrysostomus et Theophylactus, cur eos non lauda- 
verit, cum digni essent laude. Respondent, duas ob causas id 
non fecisse; et ne gloriarentur, quasi aliquid illi contulissent 
beneficii, quod, deserentibus aliis, ipsi in ejus mansissent fide; 
et ut decorum et gravitatem magistri servaret. Et illud notat 
Euthymius, Christum non indignatum iis, qui discessissent, sed 
patienter eorum tulisse defectionem. 

69. Respondit ergo ei Simon: Petrus. I[lud ergo aut poniter, 
pro autem, ovy pro dé, ut saepe” alias; aut hanc habet vim;, 
Provocatus igitur Petrus interrogatione Christi, respondit. Cur, 
solus responderit Petrus, -non aliena ab hoc loco quaestio est., 
Cyrillus causam hance reddit, quod Apostolorum esset princeps ,; 
itaque ad eum pertineret, ut pro omnibus unus loqueretur. Chry- 
sostomus et Theophylactus tribuunt caritati, qua fratres amaret, 
qua incensus non pro se modo, sed etiam pro illis responderit., 
Leontius , quod optime omnium verba Christi intellexisset '): Nis¢ 
manducaveritis carnem Filii hominis, et biberitis ejus sanguinem, 
non habebitis vitam in vobis; et: Qui manducat meam carnem, et 
bibit meum sanguinem, habet vitam aeternam.. Alii, quod plus 
quam caeteri haberet fidei, quod redit eodem. Respondisse pro 
omnibus, et omnes sentiunt auctores,.Cyprianus *), Augustinus ,, 
Chrysostomus, Cyrillus, Theophylactus, Euthymius, Rupertus,. 
et ejus docent verba. Non enim dicit,.ut Theophylactus obser- 
vavit: Quo ibo? sed: Quo ibimus? nec: Ego credidi, et cognovi; 
sed: Nos credidimus, et cognovimus. Denique Christi interroga- 
tioni respondet. Christus autem non unum, sed omnes interroga- 
verat: Numquid et vos vultis abire? © 

Domine, ad quem ibimus? verba vitae aeternae habes. Duas 
indicat causas, cur nolint a Christo discedere. Altera est, quod 
in eo fons omnium bonorum esset, quae expetere homines pos- 
sunt, id est, vitae illius aeternae, quo omnes taciti’ tendunt; 
hoc est: verba vitae aeternae habes, id est, quibus, quisquis cre- 
diderit, si velit, vitam aeternam habebit. Quasi iterum dicat *): 
Bonum est, nos hic esse. Alludit, ut ait Chrysostomus, ad id, 
quod dixerat Christus *): Verba, quae ego loguutus sum vobis , 
sptritus et vila sunt. Quasi dicat: Verum est, quod modo dixisti: 
Verba, quae ego locutus sum vobis, spiritus et rita sunt. Altera 
causa est, quod, etiamsi vellent a Christo discedere, nemo esset, 
ad quem ire possent, in quo invenirent vitam aeternam. Repel- 
lis nos @ te, inquiunt Augustinus *) et Beda, da nobis a!terum te. 
Si a te recedimus, ad quem ibimus? Videtur Petrus diccre: 
Abeant, qui voluerint; nobis adhuerere Deo bonum est °). Exem- 
plum illustre constantis fidei, ut, fratribus nostris a fide disce- 
dentibus ,, ut Chrysostomus. admonuit , nos, ‘licet pauci, licet soli, 
in fide maneamus; certe neminem -esse,. ad quem, relicto Christo, 
ire possumus,.qui salutem dare nobis possit. 

Inepte vero hoc loco haeretici abutuntur. Errare nos, quod, 
relicto Christo, ad homines. nos mortuos conferamus (sic enim 
homines religiosi Sanctos illos appellant, qui beatam cum Deo 
agunt vitam), ut in illis salutem quaeramus. An ipsi Christum 
relinquunt, cum se ad aliorum hominum preces conferunt, quod 
quotidie magna sanctitatis ambitione faciunt? Minime, responde- 

bent.- Cur ergo putant,. nos, cum confugimus ad Sanctorum 
preces, Christum:-deserere? .Isti, inquiunt, sunt mortui;_ illi 
vivi. In hoc: vero suam. non solum ignorantiam, verum etiam 
stupiditatem penitus produnt.. Quid enim refert, qua ratione de- 
seras Ghristum, sive ut vivos, sive ut mortuos sectere? In hoc 
enim crimen est, si quidem ullum est crimen, quod Christus 
deseritur unicus salutis auctor; quod ad vivos vel mortuos con- 
fugiamus, aut. nihil interest, aut hoc tantum interest, quod 
meliore consilio, certioreque spe ad mortuos, si Sancti sunt, 
quam ad vivos confugere possimus. Primum quod illi amici Dei 
sint , illique familiares atque domestici; hi plerumque inimici; et 
Majus est crimen ad hostes, quam ad socios amicosque trans- 
fugere. Deinde quod illi nulla jam re indigentes, quidquid apud 
Deum possunt,. nobis possunt; hi vero, quid precibus possunt, 
sibi. potius, quam nobis obtinent. At non audiunt, inquiunt. 
Alia haec est quaestio. Qui scitis, inqguam ego, eos non audire? 
Quia, inquiunt, aures non habent. Idcirco magis audiunt. lm- 
pediunt enim corporis aures, quo minus, quae longe absunt, pos- 
simus audire; quas si animus noster non haberet, melius ac lon- 
gius audiret. Habent enim corpora intra certum locorum spatium 
actiones suas definitas, spiritus a loco non pendet. Aut dicant, 
quomodo Angeli, quomodo Deus audiat, cum aures utique non 
habeant. At fingamus, Sanctos preces nostras non audire. Quid 
si vident? an refert aliquid, audiant, an videant, ut et invocare 
nos los debeamus, et juvare nos illi possint? Audiunt enim- 
vero; sed haereticos non audiunt.. Locus, quo eorum termi- 
natur auditus, Ecclesia est; qui extra sunt, ab illis audiri non 
possunt, 

70. Et nos credidimus, et cognovimus, quia tu eg Christus, 
Filius Dei. Summam omnem fidei paucis verbis complectitur 
Petrus, Jesum Christum illum esse Filium Dei vivi. Quo uno 
capite omnia, quae ad fidem pertinent, continentur. Si enim 
Filius Dei erat, omnia, quae dicebat, vera erant. Itaque, quis- 
quis eum Filium Dei esse credebat, omnia crederet, necesse erat, 
quae ab eo dicebantur. Quod ait: credidimus (sic enim legendum 
ex Graecis apparet) et cognovimus, confirmationis gratia dictum 
est; ideo uno verbo non contentus, alterum adjecit, quod evi- 
dentiorem significat cognitionem; quasi dicat: Non solum, quia 
tu docuisti, credidimus; sed etiam cognovimus, id est, re ipsa 
sumus experti, te Filium esse Dei. Sic dixit Joannes*): Quod 
audivimus, quod vidimus, quod perspeximus, et manus nostrae 
contreetaverunt de Verbo vitae. Sic Samaritani illi mulieri, quae 
Christum eis annuntiaverat, dicebant 7): Jam non propter loque- 
lam tuam credimus ; ipsi enim audivimus, et vidimus, et scimus, 
quta hic est vere Salcator mundi. Propterea prius dixit credimus, 

postea cognovimus, quia plus quiddam est cognoscere, quam.cre- 
dere, et debuit oratio gradatim crescere. Quamquam D. Augu- 
stinus, Cyrillus, et Beda et Rupertus aliam ejus rei afferunt 
causam, quod divina mysteria nemo possit intelligere, nisi prius 
credat *): Misi enim credideritts, non intelligetis. Tempus prae- 
teritum, quo usus est Petrus: et credidimus, et cognovimus, ali- 
quid etiam habet ponderis; quasi dicat: Non id modo ex oratione 
tua, sed jam diu longa experientia didicimus. Notarunt Cyrillus 
et Leontius, nomen Christi et Filii Graece articulum habere, 
6 Xprates, 6 vids tot Seov, Christus ille, Filius ille Dei, quo 
Petrus significarit, non eo modo, quo sacerdotes et alios Reges, 
Christum, nec eo, quo omnes Sanctos viros, Filium Dei, sed 
singulari ac propria quadam ratione appellari; Christum videlicet 
illum exspectatum, qui redempturus erat Israel, et Filium Dei 
unicum et naturalem. Leontius Filium Dei vocasse dicit, ut 
ostenderet, non esse Filium Joseph, quemadmodum putabatur ; 
addidisse vtrentis, ut verum Deum significaret; omnes enim alii, 
qui Dii esse putabantur, non vivi ac veri, sed mortui erant, 
trunci, lapides, stipites. Quaeritur hic a Chrysostomo, Theo- 
phylacto, Euthymio, quid causae fuerit, cur, cum apud Mat- 
thaeum ”) eadem Petrus confessione usus est, laudatus a Christo 
fuerit: Beatus es, Simon Barjona, quia caro et sanguis non re- 
velavit 1tbt, hic nullam tulerit laudem. Respondet Theophylactus, 
ideo Christum hic eum non laudasse, etsi laude dignus erat, ne 
ili propterea, quod, aliis deserentibus, in fide perstiterat, assen- 
tari videretur. Melius Euthymius, illic suo, hic omnium nomine 
respondisse; ideo illic propriam ei redditam fuisse laudem, hic 
reddi non potuisse. 

71. Nonne ego vos duodecim elegi? et ex vobis unus diaholus 
est! Quorsum a Christo haec subjecta fuerint, duplex sententia. 
Chrysostomus, Theophylactus et Euthymius existimant, voluisse 
Christum Petri sententiam quodammodo corrigere. Dixerat Petrus: 
Nos credidimus, et cognovimus, quasi omnes duodecim Apostoli 
idem credidissent, cognovissentque. Respondet Christus, non ita 
esse; unum enim eorum esse, qui non credat. Cyrillus vero, 
voluisse Petrum caeterosque Apostolos, qui fidei praeclara con- 
fessione gloriari videbantur, commonefacere, ut timerent, nec 
sibi ipsis fiderent; unum eorum esse, qui, cum Apostolus esset 
electus, diabolus factus esset. Tu fide stas, inquit D. Paulus *); 
nolt altum sapere, sed time. | 

Utrumque probabile; sed mihi alia etiam, cur Christus hoc 
dixerit, videtur fuisse ratio, ut ostenderet, non solum se non 
ignorare, quid animi Petrus et caeteri Apostoli erga se haberent, 
quamvis illos ignorantis modo interrogasset; sed etiam scire, 
qualis quisque illorum futurus esset, quod solus scire poterat 

Deus; unum enim eorum diabolum futurum esse, qui se esset 
traditurus. Cur ergo non id simpliciter dixit? cur hac usus am- 
bage dixit: Nonne ego vos duodecim elegi? Opinor, ut ostenderet, 
alios se Apostolos elegisse, quam quidam illorum futuri erant; 
Judam, sicut et caeteros omnes, bonum idoneumque ad Apostoli 
munus elegisse; sed mulatum esse factumque proditorem, aut 
certe mutandum, proditoremque futurum esse. Nec enim constat, 
an jam tum consilium de Christo prodendv agitaret, quod videtur 
postea, accepta a Judaeis oceasione, cepisse. Nam etsi dicit 
Christus praesenti tempore: Ex vobis unus diabolus est, ad fue 
turum respicit, quia, ut Evangelista declaravit '), erat tradi~ 
turus eum. Quod ergo dicit: Nonne ego vos duodecim elegt? 
perinde est, ac si diceret: Nonne, cum a me electi estis, boni 
omnes eratis? quo ergo modo unus ex vobis mutatus est? Hanc 
enim vim habet verbum illud elegi absolute positum; non enim 
elizimus, nisi bona, nisi aliquo fortassis mentis errore, qui in 
Christum cadere non poterat. 

Eandem emphasim numerus habet, tamquam si diceret : Nonne 
ego vos idoneos dignosque duodecim Apostolos elegi? quomodo 
nunc non estis, nisi undecim? Nam etsi videmini duodecim esse, 
mihi, qui non numerum tantum capitum, sed animos cerno, non 
duodecim, sed undecim estis; nam unus non tam Apostolus, 
quam diabolus est. Nam illa altera interpretatio, quam Augu- 
stinus affert 7), numerum duodenarium Judam non comprehen- 
dere, sed duodecim vocari, etiamsi deesset unus, ut saepe alibi 
legimus, aut Matthiam comprehendi, qui Judae loco suffectus 
est, verbis Christi non satis convenire mihi videtur, quorum vis 
in eo consistit, quod Judas ex duodecim esset. Loquitur tam- 
quam pastor lustrans ac numerans gregem suum, et recte co- 
gnoscens oves suas. Loquitur, ut diximus, spectans non tam 
praesens, quam futurum, aut loquitur, non de officio, sed de 
dignitate. Adhuc enim Judas verus, quamvis minime fortasse 
bonus, Apostolus erat; nam ab eo officio numquam a Christo, 
qui solus removere poterat, remotus est, donec sponte sua, ut 
proderet Christum, ipse discessit. 

Itaque non potest ex hoc loco Anabaptistarum et quorundam 
hujus temporis haereticorum error confirmari, qui existimant, 
Ecclesiasticos iministros ; civilesque magistratus eo ipso, quod 
peccatores sunt, officio privari, omnemque perdere potestatem. 
Ex his autem, quae diximus, opinio illa corroboratur, quam apud 
Matthaeum *) probavimus, Christum non solum, postquam Apo- 
stolos elegit, sdoneos, ut dixit D. Paulus ‘), effecisse , sed etiam . 
elegisse eos, quos, omnibus consideratis rebus, sciebat esse se- 
cundum praesentem statum ad munus illud Apostolicum maxime 
omnium idoneos. Hoc enim est, ut diximus, elege vos, ut re- 
ctissime Ammonius, Leontius et Cyrillus observaverunt. 

Itaque Augustino et Bedae assentiri nom possam, qui existi- 
mant, Judam a Christo malum, qualis postea fuit, scienter ele 
ctum fuisse, eo ipso consilio, ut esset aliquis ex suis, qui se 
proderet. Quaerunt nonnulli,, quomodo haec verba cum illis noa 
repugnent: Ego scio, quos elegerim*), quasi non omnes Apostolos 
elegisset. Illic agit de electione ad gloriam, hic ad Apostolatum. 
Quod dicit: Et ea vobis unus diabolus est, quidam tamquam 
nomen Satanae proprium interpretantur, quasi dicat:... Diabolus 
est, id est, facit opera Diaboli; non me, sed Diabolum‘sequiturs 
ut Cyrillus et Leontius. Alii, ut-nomen sit appellativum, qua+ 
lemcumque calumniatorem significans; hoc enim est diaBoros', 
et quemadmodum nomen 7D (Satan}, Hebraice aliquando pro- 
prium Diaboli, aliquando ' commune ‘omnis adversarii: est, ' wt 
alibi?) diximus, ita et Diaboli nomen aliquando proprium, ali- 
quando commune est; sic multi intellexerunt ,; ut refert Euthy» 
mius. Sed magis probo, ut nomen proprium hoe loco sits -majo» 
rem enim emphasim habet, ut Diabolus ipse, quam ut ‘communi 
nomine calumniator esse dicatar: Diabolum autem vocat, non 
quod natura, sed quod imitatione Diabolus esset. Quia sicut:, 


gut adhaeret Domino *), ut ait Cyrillus, unus spiritus fit cum Dor 


mino, ita, qui adhaeret diabolo, unus cum diabolo Spiritus effi 
citur, et tpse quodammodo diabolus. Sic vulgus loqui solet, est 
diabolus, id est, est homo callidus, fraudulentus , diabolicus. 

Notatum lego, cur Christus hac phrasi hoe: loco usus. fuerit ; 
an non satis habebat dicere, unus ex vobis defecit, aut unus ex 
vobis dignus non est? Duas ego ejus rei causas invenio: alter 
ram, .quod voluerit alludere ad casum de coelo diaboli*}; compa» 
rat enim tacite Apostolos Angelis, qui cum omnes boni a Deo 
conditi essent, diabolus in veritate non stetit®), id est, fidelis Dee 
non fuit cond.tori suo, sed ab eo superbe defecit; hoc ergo fecisse, 
aut facturum esse Judam inter Apostolos, quod inter Ancelog 
diabolus fecerat, ideoque diabolum vocari:posse; alteram,.ut diar 
bolum Apostolis opponeret, de quibus tacito:nemine loquebatur. 
Nihil enim Apostoli officio magis contrarium, quam officium dia 
boli. Ut ergo ostenderet Christus, quantopere Judas mutatus 
esset, dixit ex Apostolo, qualem ipse elegerat, factum bigs 
diabolum. 

Non abs re est, quod Ripert quaerit, ianehosti Christus, 
quis ille unus esset, non declaraverit, quem dum nominatim non 
erprimit, unirersus premit, unumquemque pro semetipso nimes aegre 
sollicttum reddit. Non enim, illum talem conscientiarum judicem 
saepe compertum fulli, existimare poterant ;.non proximorum cone 
Sctentias singult comprehendere valebant; non ‘sug quique ‘merita | 
(cum de futuro incerti essent , et tam multos desipere viderent) ma- 
gnt pendere audebant. 


’ 
' 


1) Cap. 13, 18. 7) Matth. 4, 10. 3) 4 Cor. 6, 47. ‘) Luc. 410, #8. 
5) Infra 8, 44. ia ~ eu eee Ge i 


CAP. VI. JUDAS ISCARIOTES DIABOLUS. OB 


-.' 72. Dicebat autem Judam Simonis Isceriotem; hic enim erat 
braditurus eum, cum esset unus ex duodecim. Consilium hoc loco 
Evangelistae videtur fuisse, reliquos Apostolos a suspicione pro- 
ditionis vindicare. Cum enim Christi verba recitasset, dicentis, 
unum ex numero duodecim Apostolorum diabolum esse, neque, 
quis is unus esset, indicantis, poterat lector de: singulis, an hic, 
vel ille esset, dubitare. Ne igitur dubitaret, et male de imme- 
rentibus suspicaretur, notarunt Ammonius, -Leontius et .Theophy- 
Jactus iisdem paene verbis, ut satis appareat, alium ab aliis: fuisse 
lectum, Joannem Evangelistam, quasi.admirabundum dixisse: Hic 
enim erat traditurus eum, cum esstt unus ex duodecim. Vere enim 
admirabile et proprie incredibile fuisse scelus, quod, cum disci- 
pulus esset Christi, et discipulus quidem non unus e multis, illis, 
qui Christum gregatim sequebantur, sed.ex. duodecim Apostolorum 
numero, Christum tradiderit. Audierat haec Judas, et non du- 
bium, gquin, judice conscientia, cognoverit, se notari; haeret 
tamen in perverso ac scelerato consilio. Haec duo ex’ ejus disci- 
thus éxemplo: nullum locum, nullum in hac vita statum esse, in 
quo securi esse debeamus; et postquam in absurda homines pec- 
cata cecidere, adeo hebetes et sensus fere expertes fieri solere., 
ut, etiamsi correptionis aculeis maxime pungantur, nihil prope-— 
modum sentiant. ti et ee 


bd 


{ 

> : . CAPUT VALI... .: 

Post haec autem ambulabat Jesus in Galilaeam, non 
enim volebat in Judaeam ambulare,: quia quaerebant eum 
Judaei interficere. 2. Erat- autem in proximo dies festus 
Judaeorum, Scenopegia "). 3. Dixerunt autem ad eum 
fratres ejus 7): Transi hinc, et: vade in Judaeam, ut et 
discipuli tui videant opera tua, quae facis. 4. Nemo quippe — 
in occulto quid facit et quaerit ‘ipse in palam’ esse; si. 
haec ‘facis, . manifesta te ipsum mundo.. 8.- Neque enim 
fritres ejus credebant in eum. 6. Dicit’ ergo eis Jesus: 
Tempus meum nondum advenit 7); tempus autem -vestrum 
semper est paratum. 7. Non potest mundus odisse vos; 
me autem odit, quia ego testimonium perhibeo de illo, 
quod opera ejus mala sunt. 8. Vos ascendite ad diem 
festum hunc; ego autem non ascendo ad diem festum 
istum, quia meum tempus nondum impletum est *). 9. Haec 


1) 3 Mos. 23, 34. 7) Matth.43, 83. 3) Conf. vers, 4. 8 <:*) ¥Yers. 
80. Joan. 8, 20. re 

cum dixisset, ipse mansit in Galilaea. 10. Ut autem ascen- 
derunt fratres ejus, tunc et ipse ascendit ad diem festum 
non manifeste, sed quasi in occulto. 11. Judaei ergo 
quaerebant eum in die festo, et dicebant: Ubi est ille? 
12. Et murmur multum erat in turba de eo'). Quidam 
enim dicebant: Quia bonus est. Alii autem dicebant: Non, 
sed seducit turbas?). 13. Nemo tamen palam loquebatur 
de illo propter metum Judaeorum*), 14. Jam autem die 
festo mediante, adscendit Jesus in templum, et docebat. 
15. Et mirabantur Judaei, dicentes: Quomodo hic litteras 
scit, cum non didicerit *)? 16. Respondit eis Jesus, et 
dixit: Mea doctrina non est mea, sed ejus, qui misit 
me*). 17. Si quis voluerit voluntatem ejus facere, co- 
gnoscet de doctrina, utrum ex Deo sit, an ego a me 
ipso loquar. 18. Qui a semetipso loquitur, gloriam pro- 
priam quaerit; qui autem quaerit gloriam ejus, qui misit 
eum °), hic verax est; et injustitia in illo non est. 19: 
Nonne Moses dedit vobis legem, et nemo ex vobis facit 
legem 7)? 20. Quid me quaeritis interficere *)? Respon- 
dit turba, et dixit: Daemonium:habes; quis te -quaerit 
interficere? 21. Respondit Jesus, et dixit eis: Unum 
opus feci®), et omnes miramini. 22. Propterea Moses 
dedit vobis circumcisionem 1°) (non quia ex Mose est, sed 
ex patribus ''), et in sabbato circumciditis hominem !?). 
23. Si circumcisionem accipit homo in sabbato, ut non 
solvatur lex Mosis; mthi indignamini, quia totum hominem 
sanum feci in sabbato? 24. Nolite judicare secundum fa- 
ciem, sed justum judicium judicate. 25. Dicebant ergo 
quidam ex Jerosolymis: Nonne hic est, quem quaerunt 
interficere? 26. Et ecce palam loquitur, et nihil ei di- 
cunt. Numquid vere cognoverunt principes, quia hic est 
Christus? 27. Sed hunc scimus, unde sit'*); Christus 
autem cum venerit, nemo scit, unde sit. 28. Clamabat 
ergo Jesus in templo docens, et dicens: Et me scitis, et 
unde sim, scitis; et a me ipso non veni, sed est verus '*), 


1) Vers. 43. Joan. 9. 16. 10, 19. 7) Matth. 27, 63. 3) Joan. 9, 22. 
12, 42. 19, 38. *) Matth. 13, 54. 5) Joan. 14, 24. °%) Joan. 8, 30. 8, 
29. 7) 2 Mos. 20, 14 sq. 24, 3. 8) Joan. 8, #8 9%) Joan. &.8. '%) 3 
Mos. 12, 3. *') 4 Mos. 17, 40. 12) Matth, 12, 3. '3) Vers. 44. Matth. 
13, 85. '*) Joan. 8, 32. 


CAPUT SEPTIMUM. __ 97 


qui misit me, quem vos nescitis"). 29. Ego scio eum, 
quia ab ipso sum, et ipse me misit?). 30. Quaerebant 
ergo eum apprehendere *); et nemo misit in illum manus, 
quia nondum venerat hora ejus*). 31. De turba autem 
multi crediderunt in eum, et dicebant®): Christus cum 
venerit, numquid plura signa faciet, quam quae hic facit? 
32. Audierunt Pharisaei turbam murmurantem de illo haec, 
et miserunt: principes et Pharisaei ministros, ut apprehen- 
derent eum °). 33. Dixit ergo eis Jesus: Adhuc modicum 
tempus vobiscum sum, et vado ad eum, qui me misit ’). 
34. Quaeretis me, et non invenietis; et ubi ego sum, 
vos non potestis venire®). 35. Dixerunt ergo Judaei ad 
semetipsos: Quo hic iturus est, quia non inveniemus eum? 
numquid in dispersionem gentium iturus est, et docturus 
gentes? 36. Quis est hic sermo, quem dixit: Quaeretis 
me, et non Invenietis; et ubi sum ego, vos non potestis 
venire? 37. In novissimo autem die magno festivitatis °) 
stabat Jesus, et clamabat, dicens: Si quis sitit, veniat ad 
me, et bibat. 38. Qui credit in me, sicut dicit Scriptura, 
lumina de ventre ejus fluent aquae vivae'’). 39. Hoc 
autem dixit de Spiritu, quem accepturi erant credentes in 
eum 1); nondum enim erat Spiritus datus, quia Jesus 
nondum erat glorificatus 17), 40. Ex illa ergo turba, cum 
audissent hos sermones ejus, dicebant: Hic est vere pro- 
pheta '3). 41. Ali dicebant: Hic est Christus. Quidam 
autem dicebant: Numquid a Galilaea venit Christus '*)? 
42. Nonne Scriptura dicit: Quia ex semine David '*), et 
de Bethlehem ¢astello, ubi erat David, venit Christus? 
43. Dissensio itaque facta est in turba propter eum '°). 
44, Quidam autem ex ipsis volebant apprehendere eum; 
sed nemo misit super eum manus '7). 45. Venerunt ergo 
ministri ad Pontifices et Pharisaeos;. et dixerunt eis illi: 
Quare non adduxistis illum? 46. Responderunt ministri: 
Numquam sic locutus est homo, sicut hic homo ‘'*). 47. 


1) Joan. 8, 16. 26. 2) Joan. 10, 18. 16, 28. 8) Joan. 3, 18. *) Vers. 
44, Joan. 8, 20, Luc. 22, 53. 5) Joan. 8, 30. 10, 42. 4, 4, 42. §&) 
Joan. 11, 48. 7) Joan. 16, 16. *®) Joan. 8, 24. %) 3 Mos. 23, 36. *°) 
Joan. 4, 14. ) Joan. 4, 33. 17) Joan. 16, 12 sq. Act. 2, 33. 1%) 
Vers. 34. Joan. 6, 4 sq. Luc. 7, 46. '4) Vers, 27. Joan. 1, 47. 1%) 
Matth. 2, 8 sq. 22, 42. '§) Joan. 7, 12. 9, 26. 10, 19. +7) Vers. 30. 
8) Matth. 7, 28. Luc. 4, 22. 

Responderunt ergo eis Pharisaer: Numquid et vos seducti 
estis? 48. Numquid ex principibus aliquis credidit in 
eum, aut ex Pharisaeis? 49. Sed turba haec, quae non 
novit legem, maledicti sunt. 50. Dixit Nicodemus ad eos, 
ille, qui venit ad eum nocte'), qui unus erat ex ipsis: 
51. Numquid lex nostra judicat hominem, nisi prius au- 
dierit ab ipso, et cognoverit, quid faciat?)? 52. Respon- 
derunt, et dixerunt ei: Numquid et tu Galilaeus es? 
Scrutare Scripturas, et vide, quia a Galilaea propheta non 
surgit*), 53, Et reversi sunt, unusquisque in domum 
suam. 


IN CAPUT VII. 


1. Post haec ambulabat Jesus in Galtlacam. Dubium, quod | 
tempus hic Joannes notet, post quod in Galilaea Christum semper 
versatum dicat. Sic enim loquitur, quasi, cum haec diceret, 
aut cum ea, quae superiore capite narrata sunt, acciderunt, in 
Judaea fuisset, postea vero venerit in Galilaeam, quod Judaei 
interficere eum vellent. Hoc quidem indicat verborum spccies ; 
sed constat ex capite praecedenti, omnia, quae in eo dicta sunt, in 
Galilaea contigisse. Vix quisqguam gravis auctor quaestionem 
attigit. Inter recentiores autem interpretes nonnulli ad versum 
quartum referunt*), ubi dictum est, proximum fuisse Pascha diem 
festum Judaeorum, quo festo, quamyis id Evangelista non dicat, 
volunt, Christum, quia ita praeceptum in lege erat, Jerosolymam 
ascendisse, rediisseque, donec festum tabernaculorum venerit, 
quo mediante, ut dicitur infra*), in templum ascendisse. Hoc 
mihi probabile non videtur esse. Ita enim Joannes_historiam 
illam multiplicati panis et disputationem Christi de carne sua com-— 
memoravit, ut obscurum non sit, eum significare putius voluisse, 
Christum non iisse Jerosolymam ad Pascha celebrandum. ltaque, 
si ad eum locum haec verba referre placet, malim dicere, ratio- 
nem potius Joannem, reddere, quare Christus ad Pascha celeb. an- 
dum Jerosolymam non ascenderit, quia, cum vellent eum inter- 
ficere Judaei, in Galilaea sese continebat. Alii referunt ad_ id, 
quod supra®) dictum fuerat: Propterea ergo magis quaerebant eum 
Judaet interficere. Quasi omnia, quae pustea verba dicta sunt, 
velut per parenthesim dicta fuerint. Multo hoc est probabilius. 
Nam et infra’) dicit Christus: Unum opus feci, et omnes miramini, 


1) Joan. 3, 14. 7) 2 Mos. 23, 4 sq. & Mos. 17, 8. 19, 16—18. °%) 
Vers. 44. *) Superior. cap. 5) Vers. 14. ©) Cap. &, 48. 7) Vers. 24. 

loquens nimirum de eo. paralytico, quem illic curaverat, et hi- 
storiam hoc capite sequentem cum illa conjungens. 

Hoc mihi non displicet; sed non video, quid opus sit tam 
longe quaerere sententiam, cum ante pedes habeamus. Cur enim 
non dicamus, voluisse Joannem rationem reddere, cur Christus 
paulo post recusaverit.cum fratribus suis ad diem festum ascen- 
dere, quia non audebat in Judaeam ambulare? Itaque, quod ait: 
post haec, non significat, post curationem illam paralytici’*); sed 
significat tempus, quo Christus ex Judaea in Galilaeam~ postremo 
venerat, ut Joannes dixerat?): Post huce abiit Jesus trans mare 
Galilacae, cum quibus verbis haec sunt ita connectenda ,. quasi 
dixerit: Post haec abiit Jesus in Galilaeam trans mare Tiberiadis, 
in eaque deinceps versabatur, non audens versari in Judaea, quia 
volebant eum Judaei interficere. Quod enim dicit: ambulabat, 
Hebraismus est, significans versari. Nisi malimus, eo verbo 
Christi discursum significari, qui numquam diu uno consistebat 
loco, sed huc illuc, praedicandi causa, vagabatur. | 

Non enim volebat in Judaea ambulare. In quibusdam Latinis 
codicibus et supra Galilaeam, et hic Judacam corrupte legitur. 
Quod autem legimus: volebat, Chrysostomus et Euthymius legunt, 
non poterat in Judaea ambulare, odx édvvato, aut odx iver 
éEovaiav, non habebat potestatem; atque eodem modo Augustinus 
et Beda legere videntur, sensu eodem. Nam, ut alibi ex Gre- 
gorio Nazianzeno*) adnotavyimus, saepe non posse idem est, quod 
nolle, ut apud Marcum‘): Non poterat cbt. virtutem ullam facere., 

. Quia quaerebant eum Judaei interficere. Hebraismus. Quae- 
rebant pro volebant, aut quaerebant interficere, id est, ad inter- 
ficiendum, aut quaerebant occasionem interficiendi. Alludit ad 
superius dicta °). | 

Quaerunt graves auctores, cur timuerit in Judaeam propterea 
ire, quod vellent Judaei eum interficere, cum, nisi ipse vellet, 
interfici non posset; nam et alias, cum Judaei eum tenere vel- 
lent, elapsum fuisse de eorum manibus, divina quadam et mira- 
bili ratione*); et cum Nazareni praecipitem eum de monte agere 
voluissent, evasisse eodem modo’). Duobus modis auctores re- 
spondent. Augustinus *) et Beda, exemplum nobis praebere vo- 
luisse pericula declinandi, cum ratio caritasque non postulat, ut 
vitam effundamus. Chrysostomus, Ammonius, Leontius, Theo- 
phylactus, Euthymius, voluisse se hominem ostendere; itaque ex 
hoc loco Marcionistas , qui hominem, ex illis autem, ubi ex me- 
diis periculis mirabiliter evasit, Paulum Samosatenum, qui Deum 
esse negabat, refutari. 

2. Erat autem in prosximo dies festus Judacorum, Scenopegta. 
Ideo hoc Joannes notat, ut occasionem declaret sequentis histo- 


) Cap. 5, 9. 2) Cap. 6, 4. 3) Orat. 4. de Theologia. ‘) Cap. 6, 5. 
‘) Cap. 5, 48. °) Joan. 8, $9. 7) Luc. 4, 30. °) Tract. 28, 

riae, quo praetextu invitatus a fratribus suis Christus fuerit, ut 
in Judaeam iret, per speciem festi celebrandi. Scenopegia Graece 
tabernaculorum fixionem significat. Sic Graeci vocarunt festum 
tabernaculorum, quod Hebraice MYDOM 3AM (chag assuchoth) ap- 
pellabatur. Unum erat ex illis tribus, quibus omnes viri in 
templum ascendere debebant’). Institutum fuerat, ut Judaei an- 
niversaria ejus diei cclebratione recordarentur, se in deserto, cum 
ab Aegypto venirent, per annos quadraginta in tabernaculis ha- 
bitasse. Celebrabatur autem, fixis in campo tabernaculis, ut re 
ipsa veterem historiam repraesentarent. Inchoabatur decima quinta 
die mensis septimi, qui nostro Septembri, aut, ut alii volunt, 
Octobri respondebat, et per dies septem agebatur ”). 

3. Dixerunt autem ad eum fratres ejus. Cavendus hic Grae- 
corum error interpretum, qui fratres Christi filios Joseph vocari 
putant, Leontii, Cyrilli et Euthymii: Nihilo probabilior Chryso- 
stomi et Euthymii, et, ut videtur, Cyrilli sententia, qui Jaco- . 
bum, et Judam, ejus fratrem, Apostolos, eos fuisse existimant, 
qui hic Domini fratres appellantur, ut alibi*). Dicit enim Evan- 
gelista*), eos fratres Christi, qui hoc illi dixerunt, nondum tunc 
in illum credidisse; et credendum non est, nondum Apostolos 
credidisse. lis igitur assentior, qui existimant, fratres hoc loco 
caeteros ejus cognatos appellari, ut Divus etiam Augustinus pu- 
tat‘); sive ex matre, qui vere secundum carnem cognati erant; 
sive ex patre, qui etsi vere cognati non ecrant, tamen esse pu- 
tabantur, ut apud Matthaeum °); et loqui Evangelistam, non sua, 
sed aliorum opinione. 

Transit hinc, et rade in Judacam, ut et discipult tui videant 
opera tua, quae facis. Reprehendentium verba sunt, simul et 
hortantium. Nam et illius nimirum timiditatem notant, quod, 
cum tam clarus miraculis sit, in obscuro loco delitescat, nec 
satis habeat animi, ut debitam sibi ab hominibus gloriam con- 
sectetur, et ut id faciat , reprehensione ipsa cohortantur. Hanc 
vim illa habent verba: Transit hinc, et vade, quasi dicant: Quid 
hic obscurus delitescis ? excede domo, et te, quis sis, omnibus 
hominibus ostende, maximeque Jerosolymac, quo omnium Judaeo- 
rum concursus fit, hoc potissimum tempore. 

Ut et discipuli tut videant opera tua, quae facis. Haec altera 
videtur esse ratio, qua persuadere illi volunt, ut in Judaeam eat, 
ut discipulos, quos illic habebat, miraculis confirmaret. Sed prae- 
textus hic potius, quam vera erat ratio. Nec enim illi de di- 
scipulorum confirmatione, sed de sua ipsorum gloria videntur 
fuisse solliciti. Volebant ex Christi miraculis, Jerosolymae in 
maxima frequentia hominum factis, conciliare sibi aliquid gloriae, 
demonstrari digito, illi sunt cognati Christi ejus, qui tanta, tam- 


*) Exod. 23, 16. Levit. 23, 34. Deut. 46, 13. et 31, 10. 2) Levit. 23, 
34. *) Gal. 1, 19. *) Vers. &. *) Tract. 28. *) Cap. 13, 83. 

que multa miracula facit. Quod enim paulo post dicit Evange- 
lista, fratres ejus nondum in eum credidisse, non sic intelligen- 
dum, quasi nullo prorsus modo, sed quasi non omnino credidis- - 
sent. Volebant igitur experiri in loco celebri, an ea posset facere 
miracula, quae facta ab eo alibi narrabantur, ut aliquid ad se 
gloriae redundaret. Exprimitur nobis in illis cognatorum ingenium; 
nihil solent ex nobis nisi honorem, aut utilitatem suam quaerere. 

4. Nemo quippe in occulto quid factt, et quaerit ipse in palam 
esse. Quod noster vertit interpres: «n palam esse, Graece est, 
éy mappnoia eivar. Significat autem proprie xappnota non 
quamvis, sed loquendi libertatem, quod non animadvertentes 
quidam interpretes exposuerunt: Jn libertate esse, id est, .liberum, 
tutumque a persecutoribus esse, sensu prorsus alieno. Quae 
enim cohaerentia rationis est: Nemo in occulto quid facit, et 
quaerit in tuto esse? Immo vero, qui vult in tuto esse, non 
facit in publico, sed in occulto opera sua, ne sibi conflet invi- 
diam, invidia autem periculum sibi aliquod creet. Alii aliquanto 
melius, sed tamen violente, et praeter vocabuli usum, passive 
interpretantur : in libertate loquendi esse, id est, in ea existima- 
tione, ut libere de eo homines loquantur. Etiamsi id nomen 
significaret , non posset hic esse sensus. Nam praeterquam quod 
bene et male de illo homines libere loqui poterant, manifestum 
est ,. antithesim esse inter haec duo membra: Jn occulto facere, 
et esse in zappnoia. Itaque non dubito, xappnoiay hoc loco 
locum publicum celebritatemque significare, esse in luce, celebrari 
omnium sermonibus, spectari omnium oculis, digito demonstrari. 
Nam et alibi éy xappnoia pro: in aperto, in publico positum 
legimus, ut infra’) et apud Marcum”), quemadmodum Leontium 
exposuisse video. Quare optime omnium, licet minus Latine, 
vertit noster interpres: in palam esse. 

Notavimus alibi, quaerere Hebraeorum idiomate idem esse, 
quod velle; itaque sensus est: Et vult, aut cupit esse celebris. 
Quibus verbis, quemadmodum Chrysostomus et Euthymius ob- 
servarunt, gloriae in Christo cupiditatem notaverunt. Tamquam 
argumententur: Nemo gloriam et famae celebritatem affectans, prae- 
clara opera sua in occulto facit; sic enim invertenda sunt verba: 
Tu gloriam affectas; non ergo debes in occulto miracula facere, 
quae facis. Cum dicunt: Nemo in occulto quid facit, illud quid, 
non quidvis, sed aliquid egregium et singulare designat, ut cum 
dicitur mater filiorum Zebedaei accessisse ad Christum , ut pete- 
ret aliguid ab eo, id est, magnum quiddam *). 

Si haec facis, manifesta te ipsum mundo. Incertum, an haec. 
dubitando, an exhortando cognati Christi dixerint. Quod statim 
Evangelista subjicit: Nec enim fratres ejus credebant in eum, in- 
dicat dixisse dubitando, quasi dixerint: Si vera sunt, quae de 
.te narrantur, quaeque tute jactas, fac ea publice, ut omnes vi- 


*) In hoc ipso cap. vers. 43. 2) Cap. 8, 32, 3) Matth. 20, 20. 

deant, et majorem inde gloriam consequare; sicut illi dicebant: 
Christus rex Israél descendat nunc de cruce, ut videamus, et cre- 
damus*). Si exhortando dixerunt, senstis est: Quandoquidem 
haee tanta, tamque multa facis miracula, ostende te ipsum 
mundo. Mihi utroque modo dicere videntur. Nam, ut supra 
diximus, et dicturi iterum sumus’), cum dicuntur fratres Christi 
in eum non credidisse, non ita intelligendum est, quasi nullo 
modo crediderint, sed quasi non bene. Itaque de eo, deque ejus 
miraculis, an vera essent, dubifabant. Dubitando igitur dicunt: 
Si haec facis. Alia ex parte apparet, eos ex miraculis Christi 
in publico faciendis aliquam sibi gloriam ambiisse, propter quod 
exhortatos eum fuisse, ut Jerosolymam iret. Quod dicunt: Ostende 
te ipsum mundo, Jerosolymam intelligunt, quae eo, quod caput 
erat regni, et quod templum habebat celeberrimum, frequentis- 
sime habitabatur. Sic loquuntur Pharisaei *): Ecce mundus totus 
post eum abit. | 

5. Nec enim fratres ejus credebant:in eum. Reddit causam 
Evangelista, cur ita fratres ejus locuti essent, quod nondum ejus 
miracula satis credere viderentur. Qui isti fuerint fratres, qui 
in eum non credebant, supra disputavimus‘*). Hoc certe tenen- 
dum, nec filios fuisse Joseph, quemadmodum Graeci auctores 
omnes, nec ex duodecim Apostolorum numero, ut Chrysostomus, 
Cyrillus, Theophylactus, Euthymius, et auctor anepigrapbus ci- 
tatus in Graeca Catena sentiunt. Nam, ut recte Rupertus argu- 
mentatur , Jam supra ‘) omnes Apostoli, uno per Christum excepto 
Juda, ore Petri responderant: Domine, ad quem ibimus? verba 
vitae aeternae habes. Dicuntur autem nondum in illum credidisse, 
non quod nullo modo crederent, sed quod non satis crederent. 
Etenim, si nullo modo credidissent, nullam habuissent spem ali- 
quid ex ejus miraculis vloriae colligendi, quam se utique habere 
indicant, cum, ut sese mundo ostendat, exhortantur. Euthymius 
existimat, credidisse quidem in Christum, sed non tamquam in 
Deum. 

Recte Augustinus, Chrysostomus, Theophylactus, propterea 
non credidisse, quia cognati erant. Ac vere illi quidem dicunt ; 
nullum enim majus impedimentum esse solet, et credendi, et 
-omnino meliorem sequendi yvitam, quam cognationes, quam caro, 
quam sanguis. Loquebatur, inquit Augustinus °), caro carni, sed 
caro sine Deo carni cum Deo. Loquebatur enim prudentia carnis 
Verbo’), quod caro factum est, et habitarit in nobis. 

6. T empus meum nondum advent ; temnus autem vestrum sem- 
per est paratum. YD. Augustinus, Beda et Rupertus tempus 
suum Christum vocare putant tempus consequendae gloriae, cujus 
consequendae causa fratres eum hortati fuerant, ut Jerosolymam 
se conferret; sed de alia respondere gloria, quam ad quam illi 


1) Mare. 48, 32. *) Vers. sequ. 5) Cap.42, 19. *) Vers.3. *) Cap.” 
6, 69. *) Tract. 28. 7) Supra cap. 4, 44. 

consectandam adhortantur. Illi humanam intelligebant gloriam; 
illum de divina respondisse: Tempus meum nondum advenit, quasi 
dicat: Major mihi gloria, quam vos potestis animo concipere, 
proposita est, ut exalter, ut sedeam ad dexteram Patris *), ut 
detur mihi nomen, quod est super omne nomen”); sed ejus gloriae 
consequendae tempus nondum advenit; multa mihi prius patienda 
sunt. Cyrillus et, ut videtur, Ammonius tempus manifestationis 
intelligunt, quasi respondeat ad ultimum illud verbum: Ostende 
te ipsum mundo, dicens: Tempus ostendendi me nondum advenit. 
Apollinarius in Graecorum Catena: Tempus meum ad festa cele- 
branda; tempus enim mihi passionis est atque afflictionis, non 
gaudii atque laetitiae. Quidam simpliciter interpretantur: Tem- 
pus ascendendi Jerosolymam, ut vos petitis, nondum advenit. 

Verus sensus est, quem Chrysostomus, Leontius, Theophy- 
lactus, et Euthymius exposuerunt,. nondum venisse moriendi 
tempus, quod sibi a Patre praescriptum fuerat. Hoc enim tem- 
pus suum aut, quod idem est, horam suam Christus vocare 
solet, ut infra*). Et propterea in Judaea versari nolebat; quae- 
rebant enim eum Judaei interficere, ut dictum est *); ipse vero 
nolebat mori ante constitutum a Patre tempus, et quamvis posset 
vi aut miraculo effugere Judaeorum manus, malebat tamen id 
sine vi ac sine miraculo facere. Quia ergo cognitos habebat 
Judaeorum animos, sciebatque, fore, ut, si Jerosolymam iret, 
se occidere conarentur, pro eodem habet ire Jerosolymam, et 
ad mortem ire; et quia moriendi tempus nondum advenerat, di- 
_ cit, se Jerosolymam ire non posse. Putat etiam Leontius, pro- 
babile esse, voluisse fratres Christi inflammatos invidia tradere 
illum in Judaeorum manus, ideoque respondisse: Tempus meum 
= advenit, quasi dicat: Quid vultis cogere me ante tempus 
mori > 

At postea iit? Ita est; sed voluit hoc loco significare, quid 
‘sibi tamquam homini faciendum foret, periculum, quod atia ra-— 
tione superare non posset, fuga declinandum; postea eundo de- 
claravit, quid tamquam Deus facere valeret, in medio nimirum 
periculo sine periculo versari. | 

Quid ergo est: Tempus vestrum semper est paratum? Augu- 
stinus, Beda et Rupertus convenienter exponunt alteri sententiae: 
Tempus humanae quaerendae gloriae, quam vos solam quaeritis, 
semper est opportunum, quia ad eam sine labore, sine morte 
venitur. Quam etiam interpretationem , aut illi non dissimilem, 
Cyrillus probat. Quaecumque, inquit *), majori dispensationt res 
subjacent, non quovis tempore commode aguntur, quales erant res 
Christi; res autem eorum, gui majora negligunt, humiliora sequun- 
tur, quovis tempore suscipi possunt. Melius Ammonius, Chryso- 
stomus, Theophylactus et Euthymius existimant, propterea dixisse, 

tempus eorum semper paratum, id est, opportunum esse, quia 
nullum illis, quocumque tempore Jerosolymam irent, periculum 
imminebat; posse quocumque tempore, quocumque loco cum 
mundo versari, cum ipsi de mundo sint; se non posse, qui mundo 
sit inimicus; quemadmodum in exercitu, qui amici sunt, quovis 
tempore interdiu, noctu, mane, vesperi tuto versantur, hostes 
non item. Hoc est, quod statim subjicit: Non potest mundus 
odisse vos; me autem odit. 

Alio ergo sensu sumit suum et fratrum suorum tempus, suum 
patiendi, fratrum eundi Jerosolymam. Saepe docuimus, id non 
solum non absurde, sed etiam eleganter fieri solere. Continent 
igitur haec verba tacitam quandam reprehensidnem. Fratres Chri- 
stum subreprehenderunt, quod in Judaeam ire nollet; Christus 
eos contra subreprehendit, quod ire tuti possent, quod esset ar- 
gumentum, eos homines esse mundanos, quales mundus Judaeique 
diligerent. Utroque loco non yedvosg, sed xarpdc Graece legitur, 
quod non qualecumque, sed idoneum et opportunum ad aliquid 
agendum significat tempus. Id tamen ipsum addito epitheto ma- 
gis expressit, Etouuoc, paratum, id est, opportunum. 

7. Non potest mundus odisse vos; me autem odit, quia ego 
testimonium perhibeo de illo, quod opera ejus mala sunt. Non 
dubium , quin causam reddat, cur eorum tempus semper paratum 
sit, id est, cur quovis tempore, sine periculo, in mundo, hoc 
est, inter Judaeos tuti versari possint, quia et ipsi similes illis 
sunt et mundi ipsius membra, et non potest mundus, quae sua 
sunt, habere odio. Similis sententia infra legitur*): Vos de mundo 
hoc estis; Ego non sum de hoc mundo; et’): Si de mundo futs- 
selis, mundus, quod suum erat, diligeret; et’): Plorabitis et fle- 
bitis vos; mundus autem gaudebit. In hanc sententiam Chryso- 
stomus, Augustinus, Cyrillus, Leontius, Beda, Theophylactus, 
Euthymius et Rupertus exponunt. Animadvertit autem Chryso- 
stomus, allusisse Christum ad id, quod ejus fratres dixerant: 
Manifesta te ipsum mundo‘). Quia enim hortati fuerant, ut sese 
mundo, qui esset, declararet, respondisse, ipsos id tuto posse 
facere, quia de mundo essent, et mundus non possct odisse suos. 
Mundum, ut observant Ammonius, Leontius, Cyrillus et Euthy- 
mius, Judaeos vocat, ta xoopixa GoovotreTas, qui mundana 
sapiebant. 

8. Vos ascendite ad diem festum hunc; ego non ascendo ad 
diem festum istum, quia meum tempus nondum impletum est. 
Cur jubeat, aut concedat, fratres suos ad diem festum ire, se | 
vero significet ire non posse, manifesta ex superioribus est ratio, 
guod illis nullum a mundo periculum immineat, sibi immineat, 
nisi latebris aut divina declinet potentia. Hlud hoc loco multos, 
praesertim Latinos, vexat interpretes, quomodo dicat, se non 
ascendere, aut ascensurum non esse ad diem illum festum, cum 

postea ascenderit. Objiciebat Porphyrius hunc locum Christo, 
ut probaret, esse mentitum aut non satis sibi constitisse, ut 
auctor Hieronymus est’). Ex loci difficultate lectionum quoque 
varietatem natam fuisse, arbitror, dum, ut ad suum sensum 
' Jocum flectat, alius addit, alius demit.- Nonnulli totum hoc mem- 
brum praeciderunt: Ego non ascendo ad diem festum hunc. Ita- 
que in quibusdam etiam Graecis codicibus non est. Alii non 
legunt tavtyy, hunc. Alii legunt, etx avaBaivo, nondum 
ascendo. -Alii otx avaBaiva vty, non ascendo nunc. 

Interpretationes varias recitemus, nam simul, et quae vera 
interpretatio , et quae vera sit lectio, declarabimus. Si legamus 
otra avaBaiva, nondum ascendo, omnis tollitur-quaestio. Qui 
enim dicit , se nondum ascendere, non dicit. se postea non ad-. 
scensurum; itaque quod paulo post ascenderit, nihil contrarium— 
dictis fecit. Huic autem lectioni multa argumenta auctoritatem 
praebent. Primum innumeri paene codices Graeci, in quibus eo 
modo legitur, maxime vero antiquissimus ille Vaticanus toto ter- 
rarum orbe celeberrimus. Deinde auctores graves Nonnus, Chry- 
sostomus et Euthymius, qui ita non solum legunt, verum etiam 
exponunt ; eodemque modo arbitror Theophylactum legere, etsi 
in Aldino codice oite, neque, legitur, sed, ut opinor, pro otza, 
ttondum, vitio manifesto. Leontius et Ammonius videntur legisse 
gov, nunc, sententia eadem. 

Sed vix mihi persuadere possum, aut otzw, nondum, aut 
yoy, nunc, esse legendum. Primum quia multi, et Graeci, et 
Latini, non legunt auctores. Non Cyrillus, non Euthymius, non 
Beda, non Strabus, non Rupertus, non quisquam, quod sciam, 
Latinus auctor. Itaque non dubito, Latinum nostrum interpretem 
non ita legisse, quemadmodum et ex omnibus vetustis codicibus, 
et ex Latinis apparet commentariis. Denique illa altera lectio 
non videtur cum Christi consilio bene conyenire. Volebat enim 
procul dubio cognatis suis significare, se nec tunc, neque postea 
ad festum ascensurum, ut ipsi sine se ascenderent. Quod si 
dixisset: Nondum uscendo, aut: Non ascendo nunc, haud obscure 
illis significasset, paulo post ascensurum esse; itaque sine illo 
ire noluissent, sed exspectassent. 

Statuamus igitur, legendum esse: Non ascendo ad ite festum 
hunc, et verum horum verborum quaeramus sensum. Nam si 
secus legendum est, addita particula nondum, opus non est quae- 
rere, cum nulla sit quaestio. Augustinus et Beda exponunt: 
Non ascendo ad diem festum hunc, id est, ad humanum festum, 
ad humanam celebritatem, ad quam ideo vos me cupitis ascen- 
dere, ut humanam colligam gloriam. Similis alia est ejusdem 
Augustini*) interpretatio: Non ascendo ad diem festum hunc, 
scilicet Scenopegiam, quia in eo festo ego sum, per illud ego 
significor , tamquam per figuram veritas. Quare non opus est, 

ut ego ad illum ascendam, sed ut ille ad me descendat. Alio, 
sed simili modo, Strabus interpretatur: Non ascendo ad patien- 
dum, de qua passione antea dixerat*): Tempus meum nondum 
advenit, in hoc die festo Tabernaculorum, quia non id mihi ad 
patiendum constitutum est tempus, sed in festo Paschae, quo 
festo passurus sum. At haec explicatio nodum non solvit. Si 
enim dixerat, se ad festum Scenopegiae ascensurum non esse, 
quomodo post ascendit? Nisi dicat, ascendisse quidem, sed non 
ad patiendum, quemadmodum se negaverat ascensurum. Verum 
hoc ipsum est durum. Euchcrius *) putat, cum Christus dixit, 
se ad diem festum illum non ascensurum, primum ejus festi 
intellexisse diem, qui proprie festus dies appellabatur. Per septem 
enim dies tabernaculorum festum, ut supra *) diximus, celebra- 
batur. Non ergo ascendit Christus ad festum, id est, ad primum 
diem, sed jam festo die mediante, ut tradit Evangelista *). Quam 
interpretationem etiam probant Augustinus, Cyrillus, et Ammo- 
nius: Non ascendo ad diem festum hunc, id est, hujus festi ce- 
lebrandi causa; ascendisse autem postea, non ut festum ageret, 
sed ut Judaeos doceret. Quae interpretatio idcirco mihi minus 
videtur apta, quia dubium non est, ideo postea Christum ascen- 
disse, ut festum celebraret, ne legem violare videretur. Nolim— 
arrogantiae tribui, si inter tam graves auctores meam ego, cum 
illis minime comparandus, dixero sententiam. In domo omnes 
Domini laboramus, unusquisque in ejus ornamentum confert, 
quod ab eodem Domino sibi datur. 

Credo ego, Christum ex cognatorum suorum opinione locutum 
esse. Illi quidem purum hominem esse putabant; an aliquid supra 
caeteros haberet homines, de eo dubitabant, volebantque, an ita 
esset, faciendis Jerosolymae miraculis experiri; tamquam homi- 
nem, quod in obscuro lateret loco, reprehendebant; tamquam 
hominem hortabantur, ut ascenderet ad diem festum, ibique 
ederet miracula ea, quae edidisse alibi ferebatur, ut aliquid ad 
se inde rediret gloriae. Eodem sensu negat Christus, se ad cum 
diem festum ascensurum esse, quia, si purus ascendisset homo, 
qualem illi esse arbitrabantur, non potuisset Judaeorum resistere 
potestati, occidere se volentium, et tempus ejus moriendi non- 
dum advenerat. Hoc modo, quo negavit ascensurum, ne postea 
quidem ascendit; verum ascendit divinitate plenus atque munitus, 
qua effecit, ut nihil in se designare posset, quantumvis inflam- 
matum, Judaeorum odium. : 

Solet Christus frequenter hoc modo loqui, quasi solum esset 
homo, accommodate ad eorum, quibuscum agit, opinionem. Ut 
cum adolescenti illi dixit *): Quid me dicis bonum? Nemo bonus, 
nisi unus Deus; indicans, se neque bonum, neque Deum esse, 
non quidem sua, sed adolescentis opinione. Ita mihi Rupertus 

videtur, aliis licét explicet verbis, hunc locum intellexisse. Certe 
longe non abit ab hoc sensu. 

“Cur ergo, dicet aliquis, non statim Christus cum illis ascendit, 
eo ipso modo, quo postea dicitur ascendisse? In promptu ratia 
est; noluit eorum de se pravam opinionem confirmare. Si enim 
tune cum illis ascendisset, visus fuisset eorum votis assentiri , 
ideoque ascendere, ut humanam sibi pararet gloriam, quemad- 
modum illi desiderabant. Ascendit ergo postea, ut et legi satis- 
faceret, et ut suo, non illorum sensu, ascendere videretur. Cur 
ergo non manifeste, sed quasi in occulto, ut dicit Evangelista’), 
cum Deus esset, qui sive occulte,.sive palam ascenderet, juxta 
potuit periculum devitare? Nolebat divinitate sua et miraculis 
uti, nisi in rebus omnino necessariis, ubi humana deficiebat _ 
industria, qua, quamdiu ea satis erat, utebatur. Ut homo igitur 
ascendit occulte s cum celari non potest , et in medio periculo 
versatur, elabitur ut Deus. Quae ad sequentium *) expositionem 
pertinent, vide supra et infra *) 

11. Judaci ergo quaerebant eum tn die festo, et dicebant: 
Ubi est tlle? Yudaeos vocat Evangelista Jerosolymitanos cives, 
neque eos quidem omnes, sed primores, Sacerdotes, Scribas, 
Pharisaeos et populi principes. Hi enim erant, qui Christo insi- 
_ dias ponere solebant, ut Leontius et Theophylactus observarunt; 

‘nam populum eum fuisse, qui dicebat: Bonus est *). Quaerebant 
autem eum ad.necem, ut Chrysostomus, Cyrillus, Theophylactus 
et Euthymius existimant; id ex sequentibus *) perspicuum est, 
ubi Judaei turbae opponuntur. Dictum enim fuerat °), propter 
sanatum ad probaticam piscinam paralyticum Judaeos eum in- 
terficere voluisse. Aut quaerebant, ut Leontius ait, ut aliquod 
viderent ab eo fieri miraculum, unde calumniandi arriperent oc- 
casionem, quemadmodum in sanato fecerant paralytico. Caeterum 
quocumque tandem praetextu interficere voluisse, non modo ex 
supra dictis 7) (quod remotum est argumentum), sed multo maxime 
ex hoc ipso capite *) perspicuum est: Nonne hic est, quem quae- 
runt interficere? Et ecce palam loquitur, et nihil ei dicunt. 

Itaque recte Chrysostomus , Theophylactus et Euthymius 
observarunt, summum eos scelus in die festo, quem maxime 
sanctificare oportebat, patrare voluisse. Quo die potissimum quae- 
rere debebant Christum, ut in illum crederent, quaerebant, ut 
occiderent. tdem hodieque multi Christiani faciunt, dies festos, 
quos in colendo adorandoque Deo impendere debent, in blasphe- 
mando, in offendendo, in crucifigendo consumynt. Observarunt 
etiam Chrysostomus, Leontius et Theophylactus verba illa: Ub¢ 
est alle, odium atque contemptum quendam prae se ferre; non 
enim dixisse: Ubi est Jesus, aut, ubi est Christus? sed: Uo: 
est alle, non solum non appellantes, quod est honorificum, yerum 

etiam ignominiosum aliquod verbum intelligentes, quasi dicant: 
Ubi est seductor ille? Ubi est violator ille- legis? sicut dicunt 
infra *): Non, sed seducit turbas; et apud Matthaeum’): Recor- 
dati sumus, quia seductor ille dixit adhuc vivens: Post tres dies 
resurgam. . 

Potest et illud quaeri; non quam ad rem, sed qua oc- 
casione Judaei Christum quaesierint, cum non venisset cum co- 
gnatis suis ad diem festum. Augustinus, Cyrillus et Beda putant, 
ideo quaesivisse, etsi nesciebant, an venisset, quia credebant, 
eum, qui-.tantam sanctitatem profiteretur, qui tot miracula edere 
soleret , festo non defuturum. Potest etiam probabiliter dici, non 
quaesivisse eum, nisi posteaquam Jerosolymam ascendit. Inau- 
disse enim eos ab iis, qui eum Jerosolymae. vidissent, in urbe 
eum esse. Nam quod ab omnibus dici solet, Christum non primo 
die, sed quarto post cognatos suos die venisse Jerosolymam, 
quod dicat Evangelista *), ascendisse die festo mediante, non 
videtur mihi probari posse. Quin existimo, primo ascendisse die, 
non tamen cum fratribus suis. Cum enim ideo ascenderit, ut 
legi satisfaceret, et lex juberet, ut per dies septem festum illud 


- celebraretur, guis credat, Christum non integrum celebrasse? 


Nec ex Evangelista colligitur, eum non ante dimidiatum venisse 
festum; sed contrarium potius colligitur. Non enim dicit, die 
festo mediante Jerosolymam, sed in templum ascendisse; festum 
autem non in templo, sed in urbe, et in campo positis taberna- 
culis celebrabatur. Immo non significat Evangelista, tunc primum 
in templum ascendisse, sed tunc primum ad docendum ascendisse. 
Contra vero *) haud obscure indicat, eum statim ad primum ad- 
scendisse diem. Cum enim dicit: Cum autem ascendissent fratres 
ejus, tunc et ipse ascendit ad diem festum, aperte profecto indicat, 
statim, postquam discesserunt, et ipsum discessisse; nec quid- 
quam exspectasse aliud, quam ut prius fratres discederent, ne 
cum illis iret. Itaque credendum est, eodem die, sed aliquanto 
post fratres suos discessisse, Quid? quod potuit fortasse uno vel 
altero die post fratres discedere, et tamen ad primum diem adesse 
festi? sive quia credibile est, fratres ejus, uno vel altero die, 
antequam festum inchoaretur, Jerosolymam pervenisse, ut, quae 
necessaria erant ad festi celebrationem, sibi compararent, sive 
quia potuit Christus temporis momento pervenire, quemadmodum 
alibi fecisse legimus *). Duorum sequentium versuum explicatio- 
nem quaere partim supra °®), partim infra’), 

13. Nemo tamen palam loquebatur de illo propter metum Ju- 
daeorum. Ad eos hoc referendum est, qui bene de illo loque- 
bantur, ut Augustinus et Beda adnotaverunt. Nam qui male de 
eo loquebantur, nihil a Judaeis metuebant. Qut dicebant: Seducit 
turbas, inquit Augustinus °), sonitus eorum audiebatur, tamquam 

aridorum foliorum. Seducit turbas, clarius sonabant. Bonus est, 
pressius susurrabant, Hoc non solum in Christo, sed etiam in 
membris Christi, in viris sanctis et religiosis, usu venit. De omni- 
bus servis ejus, inquit idem Augustinus*), hoc dicitur modo; 
quicumque eminet in aliqua gratia, spiritualive profectu, alts 
dicunt: Quia bonus est, alii: Non, sed seducit turbas. Unde hoc? 
quia *) vita nostra abscondita est cum Christo in Deo. Constat 
ex hoc loco, solos principes, sacerdotes, Scribas et Pharisaeos, 
et si qui alii in populo eminebant, Judaeos hic et paulo supra °) 
vocari. Hic enim Judaei, et populus aut, quod idem est, turba 
opponuntur. Qui enim dicebant *): Non, sed seducit turbas, haud 
dubie de turba non erant. Turba ergo dicebat: Bonus est; prin- 
cipes dicebant: Non, sed seducit turbas, ut recte Chrysostomus 
et Theophylactus animadvertunt; principes palam et clara voce 
loquebantur, turba palam propter metum Judaeorum, id est, 
principum, logui non audebat. Nam et illi ipsi de turba, qui 
dicebant: Bonus est, quique propter metum Judaeorum non au- 
debant palam loqui, Judaei utique erant, ut Cyrillus notat, sed 
tamquam non Judaei Judaeis opponuntur, aut quia turba ex 
omni gente mixta erat, principes autem esse non poterant nisi 
Judaei, aut quia, cum principes omnium Judaeorum personam 
sustinerent , Judaei absolute vocabantur. | 

14. Jam autem die festo mediante, ascendit Jesus in templum, 
et docebat. Docuimus *), festum illud Scenopegiae sive taberna- 
culorum per septem dies, sicut azymorum festum, celebrari de- 
buisse °). Dicit ergo Evangelista, jam die sexto mediante, id est, 
tertio vel quarto festi die, Christum in templum ascendisse. Non 
dicit, tunc ascendisse Jerosolymam, sed in templum. Nam Jero- 
solymae quidem ipso primo festi die fuerat, ut supra’) disputa- 
vimus. Quaeri vero solet, quamobrem ante in femplum non 
ascenderit ; docuimus *), non constare, tunc primum in templum 
ascendisse, sed tunc primum ascendisse docendi causa; quin pro- 
babile esse, prius ad orandum ascendisse, ac inde fortasse mur- 
mur illud de illo natum varium, quod visus fuisset in templo, 
ansamque de se varie loquendi hominibus praebuisse. Quod si 
quaeras, cur docendi causa non prius in templum ascenderit, 
causas ejus rei duas graves auctores afferunt. Altera est, quod 
Yoluerit, ut prius nimis inflammata contra se Judaeorum ira de- 
fervesceret, ut Ammonius, Chrysostomus, Leontius, Theophy- 
lactus et Euthymius scribunt. Altera, ut majus sui audiendi ipsa 
exspectatione desiderium injiceret, ut Theophylactus ait. Addit 
idem auctor, voluisse, ut liberiores auditores ad audiendum es- 
sent, minusque aliis curis occupati; primis autem festis diebus 
omnes occupatos fuisse in parandis rebus ad diem festum neces- 

sariis. Aliter Augustinus’) et Beda, quod ante latuerit, exempli 
fuisse , et infirmitatis humanae ; quod postea prodierit, potestatis 
fuisse divinae. 

Moraliter praeter consuetudinem Cyrillus suam notat, non 
dixisse, ingressum in templum fuisse, sed ascendisse, quod ar~ 
dua res sit in templum et sancta conscendere, id est, docendi 
munus suscipere, Quid ea cuncione Christus docuerit, Evange- 
lista non dixit, ut Chrysostomus, Leontius et Theophylactus 
animadvertunt , qui, vellem, ejus rei causam aliquam reddidis- 
sent. Credendum est, nihil nisi utile et ad salutem in primis 
necessarium docuisse; sed quia non id Joannes agebat, ut sin- 
gula narraret, quae Christus ducuisset dixissetve, sed ut collo- 
quium disputationemque cum Judaecis Christi, et unde occasio- 
nem habuisset, exponeret, caetera praetermisit, hoc unum di- 
cere contentus, ita docuisse, ut ipsi etiam adversarii mirarentur. 
Itaque absurdi plane et inepti haerctici sunt, qui nihil existi- 
ment, quod ad salutem nostram fuerit necessarium, in sacris 
litteris praetermissum. 

15. Et mirabantur Judaei, dicentes: Quomodo hic ltteras 
scit, cum non didicerit? Non dubium, quin hoc etiam loco Ju- 
daeos solos principes, sacerdotes, Scribas ect Pharisaeos vocet, 
quemadmodum supra’). Quo magis mirum est, eos ipsos ejus 
doctrinam miratos fuisse, qui paulo ante ad calumniam eum 
necemque conquirebant. Atque hoc ipso consilio Evangelista 
notavit , ut inde intelligeremus, quanta vis doctrinae verborum- 
que ejus fuerit, ut Leontius admonuit. Non admirantur doctri- 
nam ipsam, ut Chrysostomus, Theophylactus ct Euthymius ob- 
servarunt; nec enim credebant, quae dicchat, vera esse; sed 
quia orationem ejus non vulgarem, sed ductam et literatam esse 
videbant, mirabantur, unde tantuin illi ductrinae esset, cum 
minime didicisset. Atqui scicbant, eum non didicisse, cum 
paulo praecsertim ante significassent, eum se non nosse, dicen- 
tes: Ubi est ille *), quemadmodum Cyrillus observat. Sciebant 
sacerdotes, Scribae et Pharisaei, scholas suas puerum non fre- 
quentasse, eaque erant arrogantia, ut existimarent, nihil extra 
scholas suas literarum esse posse. Cavendum, ne nos Pharisaeis 
. istis similes simus, neminemyue putemus quidquam scire posse, 
nisi sub nostra fuerit ferula, duleamusque , juvenes succrescere, 
qui, nescio, unde, repeute emergentes, ea sciant, quae nos 
senes cahoque ductores capite ignuremus. 

16. Respondit cis Jesus, et dixit: Mea doctrina non est mea, 
sed ejus, qui misit me. Hanc, ut arbitror, vb causam Christus 
in templum ascenderat, docereque cveperat, quod sciret Judaeos 
admiraturos, indeque se captare occasiunem pusse, de se, de 
doctrina, deque otlicio suo copiose disserendi; eodemque consi- 

lio credendum est, Evangelistam commemorasse , ut, quod Ju- 
daeos Christus, id nos ipse doceret. 

Nota hoc loco est Augustini quaestio, quam et Chryso- 
stomus, et Leontius et Beda movent: Haec est profunditas pri- 
ma, inquit Augustinus '); videtur enim paucis verbis quasi con- 
traria locutus. Non enim ait: Ista doctrina non est mea, sed: 
Mea doctrina non est mea. Si non tua, quomodo tua? Si tua, 
quomodo non tua? Tu enim dicis utrumgue, et mea, et non 
mea. Nam st diaisset: Ista doctrina non est mea, nulla esset 
quaestio. Explicatio quaestionis ex hujuscemodi loci explicatione 
pendet. Varie autem a diversis auctoribus explicatur locus. 
Omnes in hoc conveniunt, alio sensu Christum dicere, doctri- 
ham suam, alio non suam, cum de una eademque doctrina lo- 
queretur. Sed in eo dissident, quod alii alio modo doctrinam 
suam vocare putant, itemque non suam. Augustinus, Beda, 
Strabus , suam, id est, se ipsum vocare dicunt. Esse enim Chri- 
stum ipsum doctrinam, quia.verbum erat Patris; ac perinde 
esse: Mea doctrina non est mea, ac si diceret: Ego non sum 
Verbum meum, sed Verbum ejus, qui me misit. Vereor, ne 
nimis hoc subtile sit. Melius idem Augustinus*), suam vo- 
casse ut Dei, non suam ut hominis. Alii, suam vocasse, id 
est, quam a nemine didicisset, sed quam, ut Deus, haberet 
ex Patre; non suam, quia Patris erat. Atque hac ratione recte 
ad Judaeorum admirationem respondere, dubitantium, quo modo 
literas sciret , cum non didicisset: se non didicisse, sed ex Patre 
accepisse. Sic Chrysustomus, Leontius et Euthymius, et, ut 
videtur, Graecus Ammonius. Chrysostomi *) verba sunt’: Quo- 
modo idem ejusdem potest esse, et non esse? Esse, quia a nullo 
doctus loquebatur; non esse, quia Patris doctrina erat. Quo- 
modo ergo dicis*): Omnia, quae sunt Patris, mea sunt, et quae 
mea, Patris? Si, quia Patris doctrina est, propterea non est 
tua, falsum illud est. Jdeo enim tua esse debuit. At hoc ver- 
bum: Non est mea, majorem in modum Putris et suam unam 
doctrinam esse indicat, quasi dicat: Nihil habet diversum, tam- 
quam alterius; quod si persona alia sum, idem tamen et dico, 
et facio, ut non existimetis aliud a Patre, sed idem me, et di- 
cere, et facere. Alii, suam vocasse, quam Judaei suam, id est, 
a se inventam esse putabant, et non suam sensu contrario, 
quam non ipse excogitasset, sed a Patre accepisset, ut LKuthy- 
mius. Alii, suam, id est, quam suo nomine docere videbatur , 
hon esse suam, id est, non suo, sed Patris nomine docere. 

Verissimum. ego sensum arbitror, qui simplicissimus est, ut 
suam vocet, quam docebat, non suam, id est, non a se inven- 
fam, sed acceptam a Patre. Id enim agebat, ut probaret, unde 

See 
doctrinam haberet eam, quam docebat, quia de ea potissimum 
re Judaei dubitabant. Et statim addidit’): Si quis voluerit vo- 
luntatem ejus facere, cognoscet de doctrina, utrum ex Deo sit, 
an ego a me ipso loquar. Suam ergo vocaverat, quam docebat, 
quam loquebatur; non suam, quia non ex se, sed ex Patris 
praescripto loquebatur. Dicit autem, non esse suam, id est, 
non ex se habere, ut homo erat; sed esse Patris. Quemadmo- 
dum et Ambrosius exponit adversus Arianos disputans *). Nam 
et Arianos hunc locum objecisse, ut Filium confirmarent mino- 
rem esse Patre, ex eodem Ambrosio et ex Augustino °) colligi- 
mus. Poterat eorum objectio non eo tantum, quo diximus, mo- 
do, veraque explicatione loci, sed alio etiam propulsari, parti- 
culam illam non Scripturae.usu non solam aliquando negationem 
significare , sed vim etiam habere exclusivae particulae, idemque 
valere, atque non solum; itaque sensum esse, doctrina mea non 
solum est mea, sed etiam ejus, qui misit me. Multa ejusdem 
generis exempla reperiuntur *): Non vos estis, qui loquimini, sed 
Smritus Patris vestri, qui loquitur in vobis, id est, non vos 
soli, sed etiam Spiritus Patris vestri; et‘): Nolite putare, quod 
ego accusaturus sim vos apud Patrem; ‘est, qui accuset vos, Mo- 
ses, id est, non ego solus; et ®): Qui credit in me, non credit 
im me, sed in eum, qui misit me. Cur ergo hoc loco non dixit: 
Mea doctrina non est humana, sed divina, aut: Mea doctrina 
non est ex homine, sed ex Deo? quod utrumque et brevius 
erat, et clarius. Voluit, inquiunt Cyrillus ct Ammonius, etiam 
doctrinam, quam sibi tamquam Deo tribuere potuit, Patri tri- 
buere , ut plus apud Judaeos haberet auctoritatis. 

17. Si quis voluerit voluntatem ejus facere, coynoscet de do- 
ctrina, utrum ex Deo sit, an ego a me ipso loquar. Ad expe- 
rientiam ejus, quam tradebat, doctrinae provocat. Optimum et 
efficacissimum probationis genus. Si autem ad experiendam do- 
ctrinam ipsam invitasset, nihil argumentum haberet obscuritatis ; 
sed quia jubet Patris facere voluntatem , non satis apparet, quo- 
modo, qui Patris fecerit voluntatem, continuo cogniturus sit, 
Christi doctrinam divinam, non humanam esse. Cyrillus non de 
quavis Dei interpretatur voluntate, sed de ea, qua neminem 
perire vult, etiamsi violandum sabbatum sit propter salutem ho- 
minis; quemadmodum ipse in sabbato, Patris secutus volunta- 
tem, sanaverat paralyticum; ad illud enim factum alludere; in 
quo facto, si Dei obsequerentur voluntati, volentis perire nemi- 
nem, cognoscerent, Christi doctrinam , qui etiam in sabbato cu- 
randum esse docebat , consentaneam csse Patris voluntati. Haec 
interpretatio, praeter hoc, quod nimium sensum restringit, non 
nititur hoc loco. Nulla enim hic mentio facta fuerat, docuisse 

Christum, in sabbato curandum. Et est probabile, nihil ea de 
re dixisse, cum neminem tum in sabbato curasset. 

Melius Augustinus et Beda, ideo, qui Patris fecerit volun- 

tatem, cogniturum esse, utrum Christi doctrina ex Deo sit, | 
quia, ntsi crediderimus, non intelligemus*); quasi Patris volun- 
tatem vocaverit, ut in se omnes homines credant. Si non tn- 
tellexisti, inquit Augustinus*), crede. Intellectus enim merces 
est fidei. Ergo noli quaerere intelligere, ut credas, sed crede, 
ut intelligas, quoniam, nist credideritis, non intelligetts, Sed 
hoc etiam sensum restringit. Optime omnium Chrysostomus, 
Theophylactus, Euthymius et Rupertus, voluntatem Patris ge- 
neraliter omnia ejus praecepta vocari, quae qui facit, is Patrem 
_amat; qui Patrem amat, et Filium a Patre missum amet, ne- 
cesse esse; qui autem Filium amaverit, facile cogniturum, ejus 
doctrinam cum Patris consentire voluntate, illique esse crediturum, 
Ipsam enim per se Christi doctrinam divinam esse atque credibi- 
lem; nihil impedire , quominus ei Judaei credant , nisi quod alie- 
no a Christo animo essent, odio illis intellectum atque judicium 
obcoecante. -- Tollant odium, ament Patrem, ejusque faciant’ vo- 
luntatem; facile, discussis{tenebris, clarissimam doctrinae suae 
erie visuros esse. 
: Qui a semetipso loquitur, gloriam propriam quaerit. 
ae altera est ratio, ut Chrysostomus, -Leontius, Theophyla- 
ctus et Euthymius admonent, qua probat, quod dixerat *), doctri- 
nam suam non esse suam, id est, non humanam, sed divinam 
_ esse: quod non quaerat suam, id ‘est , humanam, sed Patris , id 
est, divinam gloriam. Concludit hoc syllogismo: Qui a semetipso 
loguttur, id est, qui suae doctrinae ipse auctor et inventor est, 
suam, id est , ingenii atque inventionis: propriae gloriam quaerit; 
ego gloriam meam non quaero; non ergo ex me ipso Joquor, id 
est, doctrina mea non est mea. Morale, non necessarium argu- 
mentum est. Fieri enim potest, et vere ita fieri deberet, ut ali- 
quis ejus sententiae , quam invenerit, gloriam non ad se, sed ad 
Deum referat. Sed hoc raro accidit; contrarium morale est. Ita- 
que non argumentatur ex causis veris rei, sed ex corruptis ho- 
‘minum moribus. Putant Augustinus et Beda, Antichristum his 
verbis designari, qui cum venerit, non Dei, sed suam gloriam 
quaesiturus sit; sed generalis sententia est contra eos, qui ex 
se, et non ex Deo loquuntur. Nam et qui aliquid ex se, hoc est, 
ex propria inventione loquitur, si non suam, sed Dei gloriam 
quaerit, non ex se, sed ex Deo loquitur, quia id ipsum, quod 
invenit, ex Deo, id est, Dei incitatus amore, et propter Deum 
invenit. 

Qui autem quaertt gloriam ejus , qui misit eum, hie ve- 
rax est; et injustitia in eo non est. Nunc proprie de se loquitur, 

et minorem syllogismi propositionem et conclusionem simul ponit, 
quasi ad hunc medum dicat: Ego non quaero gloriam meam, sed 
gloriam ejus, qui misit me; ergo ex me ipso non loquor, sed ex 
Deo, qui me misit, .Caeterum pro: Ex me ipso non loquor, 
quod ante dixerat, quodque recte concludendum erat, dixit: verax 
est, ef injustitia in eo non est, id est, verax sum, et neminem 
fallo. Loquitur enim de se ipso per tertiam personam. Cur ergo 
non conclusit, quemadmodum concludendum erat: Ergo ex me 
apso non loquor? Ut id ipsum diceret efficacius. Propterea quippe 
disputabatur, utrum ipse ex se, an ex Deo loqueretur, ut intel- 
ligeretur , an ejus doctrina vera esset, an fallax; alioqui nihil 
referebat , quomodo loqueretur, ex se, an ex Deo. Est ergo 
duorum in uno syllogismorum implicatio, qui hoc modo, ut in- 
telligantur, sunt resolvendi: Qui ex se loquitur, .gloriam suam 
quaerit; ego non quaero gloriam meam; ergo non ex me loquor. 
Rursus: Qui non quaerit gloriam suam, sed gloriam Dei, is 
vera dicit, et non fallit (nullam enim fallendi causam habet, qui 
se ipsum non quaerit); ego non quaero gloriam meam, sed ejus, 
qui misit me; vera ergo dico, nec fallo. Vidit hoc acute Ru- 
pertus, plerumque bonus auctor. Injustitiam vocat fraudem. 

20. Nonne Moses dedit vobis legem, et nemo ex vobis 
factt legem? Omnis hoc loco disputatio est, quomodo haec verba 
cum superioribus haereant. Novi quidam auctores sunt, qui di- 
cunt, non esse ullam quaerendam cohaerentiam, ubi nulla sit. 
Ktenim saepe Evangelistas solere res sine ullo ordine narrare, 
et veluti in cumulum conjicere, quod hoc loco Joannes fecerit. 
Hac regula utendum esset, si nullam possemus omnino senten- 
tiarum conjunctionem reperire;. at poterimus fortasse, si quae- 
ramus. Omnes veteres auctores, quos equidem me vidisse me- 
mini, docent, propterea Christum haec subjecisse, ut crimen, 
quod sibi Judaei objiciebant , in ipsos retorqueret. Accusatus ab 
illis fuerat , quod legem Mosis non ohservaret, quod sabbato pa- 
ralyticum curavisset'); dicit, eos esse, qui legem minime ser- 
vent. Mosem -enim prohibere, ne insontem hominem occidant; 
velle autem se occidere, hominem innocentem; propterea statim 
addere: Quid me quaeritis interficere? Sic Chrysustomus, Cy- 
rillus, Theophylactus, Euthymius, Rupertus, Leoutius, Theo- 
dorus Mopsuestiensis et Theodorus Heracleensis. Solus Augusti- 
nus’), et eum secutus Beda paululum dissident: Jdeo, inquiunt, 
quacritis interficere, quia nemo ex vobis facit legem; nam si legem 
faceretis, in ipsis litteris Christum cognosceretis, et praesentem 
non occideretis. 

' Hactenus his auctoribus assentior, ut existimem, propterea 
dixisse Christum: Nonne Moses dedit robis legem, et nemo ex 
vobis facit legem? quia accusatus a Judaeis fuerat, quod legem 

Mosis non obseryaret, et tamquam legis violator ad necem ab 
eis quaerebatur. In eo postulo, ut dissentire mihi ab_ illis li- 
ceat, quod illi putent, violationem legis, quam Judaeis Christus 
objicit, hance esse, quod se innocentem contra legem velint oc- 
cidere ; ego non eam violationem legis vocare arbitror, sed quod 
in sabbato hominem circumcidant, ut explicat postea’). Si enim 
de nece sua loqueretur , eamque violationem vocaret legis, non 
diceret, neminem eorum. legem facere, quia non omnes ipsum 
interficere volebant; at.omnes in. sabbato circumcidebant filios, 
cum is octavus illis a natali dies erat. Deinde, si necem suam 
violationem legis appellaret, proferret legem, quae innocentem 
occidere prohiberet, quam videmus non protulisse. Denique 
probaret, se innocentem esse. Sensus igitur est: Quid me tam- 
quam legis transgressorem vultis occidere, quod paralyticum ip 
sabbato curaverim, cum multo magis vos legem violetis, filios 
vestros in sabbato circumcidentes? Nam si semel in sabbato 
totum curare hominem violatio legis est, multo major erit omni 
sabbato, ut vos facitis, circumcisionem facere. Quod .si vos 
circumcidendo legem non yiolatis, nec ego in sabbato curando 
legem violo; cur ergo me quaeritis interficere ? : 

Cum ergo dicit: Nemo ex vobis facit legem, non ex veritate, 
sed ex ipsorum ratione loquitur. Nam etsi aliis quidem in rebus 
legem re vera transgrediebantur, tamen non agit, nisi de cir- 
cumcisione in sabbato facta, quae re quidem vera violatio legis 
hon erat, sed ipsorum ratione erat; nam si hominem sine ullo 
labore, solo verbo, in sabbato curare violatio erat legis, multo 
magis erat hominem circumcidere, ubi opus erat aliquo labore, 
ubi oportebat manibus aliquid facere. Non videtur vacare causa, 
quod non simpliciter dicat: Nonne vos ipsi legem violatis, cum 
in sabbato circumcidatis? sed: Nonne Moses dedit vobis legem, et 
nemo ex vobis facit legem? Quod duplicem vim mihi videtur 
habere posse. Altera est: Si vos legem, non qualemcumque, 
sed eam, quam gloriamini a Mose vobis datam, in qua speratis, 
in qua putatis (ut supra dixit) vos vitam habere *), minime ser- 
vatis, quid me vultis occidere, quod eam non servem, quem VOS 
existimatis Mosi esse contrarium? Altera: Si vos legem a Mose 
vobis datam non observatis, cur vultis, ut ego eam observem, 
cui data non est? nec enim ego Mosi, sed Patri meo subjectus 
sum, nec illius teneor legibus; ipse sum legislator, qui et eam 
tunc per Mosem legem dedi, et.aliam nunc per me ipsum melio- 
rem trado. Hanc emphasim habet nomen Moses, et pronomen 
Yobis, quasi se ab eorum numero excipere yoluerit, seque Mosi 
tacite opponere. Aliud quidpiam Ammonius et Theophylactus 
animadvertunt, legem a Mose datam dixisse, quasi ipse eam 
non tradidisset, ne Judaeos, a se jam alienatos, et Mosis,, ut 
videri volebant , studiosissimos, magis offenderet. 

Respondit turba, et dixit: Daemonium habes, quis te quaerit 
interficere? Plerique auctores putant, turbam hoc loco non pro- 
miscuum vulgus, sed sacerdotes, principes, Scribas et Pharisaeos 
appellari, eos nimirum, qui Christum ad necem quaerebant 
supra’), Chrysostomus, Augustinus, Cyrillus, Theophylactus, 
Euthymius, Rupertus. Et vero simile quidem est, Christum non 
nisi eos tanti criminis accusasse, quos sciebat in necem suam 
animo conspirasse; et cum turba respondet: Quts te quaerit in- 
terficere, non respondet: Non estis vos, qui me quaeritis interfi- 
cere, sed sacerdotes, Scribae et Pharisaei; illi ergo ipsi, qui 
negant, se velle eum interficere, et maxime interficere volebant ; 
sed cum viderent, cogitationes suas esse deprehensas, impuden- 
ter et contumeliose negant, ut solent facere, quorum consilia 
deprehenduntur. Solus Leontius videtur hoc non sacerdotibus et 
caeteris Judaeis, qui Christo insidiabantur, sed simplici et inno- 
centi turbae tribuere, quae, cum alienam se ab eo crimine esse 
sentiret, et Christo potius favere sibi videretur, irritata Christi 
criminatione , quasi ab eo homicidii accusaretur, acerbe et com 
tumeliose responderit: Daemonium habes. 

Hoc mihi videtur probabilius; nusquam enim sacerdotes et 
Judaeorum principes turba vocantur, sed turbae potius opponun- 
tur, ut supra *) et infra *); et apparet, Evangelistam studio hic 


turbam a principibus Judaeis distinguere voluisse, et ex proximis 


verbis manifestum est, de illis Christum agere, qui se ob cura- 
tum sabbato paralyticum occidere tentaverant *). Cur ergo gene- 
raliter Christus omnes accusat? Non accusat singulos; sciebat 
enim, esse in turba majorem partem, quae ab eo crimine immu- 
nis esset; sed accusat genus universum, cujus personam gerebaat 
principes, qui necem sibi parabant. 

Quod dicunt: _ Daemontum habes, quidam existimant, ve- 
rum intelligere daemonium, quo putarent Christum correptum 
esse, ut Leontius, Augustinus et Rupertus. Quasi non pejus 
fuertt dicere (inquit Augustinus *): Daemonium habes, quam eum 
occidere. Ei quippe dictum est, quod daemonium haberet, qut 
daemones expellebat. Quid posset aliud dicere turba turbulenta? 
gutd posset aliud olere coenum commotum? Turba turbata est. 
Unde? A veritate. Turbam lippitudinis turbavit claritas lucis. 
Ocult enim, non habentes sanitatem, non possunt ferte luminis 
elarttatem. Alii vulgarem dicendi modum fuisse credunt, ut dae- 
monium habere diceretur, quisquis delirare et absurda loqui 
videretur, sicut Hispani hominem turbulentum et calumnia- 
torem dicunt correptum a diabolo esse, non quod daemonium 
habere credant, sed quod diabolico moveri spiritu. Utrumque 
probabile. 

| 21. Unum opus fect, ef omnes miramint. Omnes consentiunt 
auctores , unum illud opus,-quod se Christus fecisse dicit, cura- 
tionem fuisse paralytici *): Convenit etiam inter omnes interpre- 
tes, verbum illud: mitramint, idem hoc loco significare, quod tur- 
bamini, offendimini, tumultuamini, Chrysostomus, Cyrillus, Leon- 
tius, Augustinus, Theophylactus, Euthymius. Caeterum totam 
sententiam non eodem modo omnes interpretantur. Cum enim 
aliquid necessario ad complendam orationem atque sententiam sit 
intelligendum , alii aliud intelligunt. Augustinus, Cyrillus et Beda 
videntur intelligere: Si propter unum opus, quod feci, omnes 
tantopere miramini, quanto magis, si plura facerem,. aut si 
omnia, quae feci, videretis, miraremini? Horum auctorum opinione 
nomen opus pro signo aut miraculo positum esse oportet. Potius 
credo, idemque, nisi fallor, Chrysostomus, Theophylactus, Leon- 
tius et Euthymius, quamvis minus aperte indicent, credunt, 
non comparare Christum unum opus cum multis aliis suis, sed 
cum multis Judaeorum, et opus non miraculum, sed operationem 
et laborem appellare eum, qui in sabbato prohibitus esse vide- 
retur. Quasi dicat: Ego unum tantum opus in sabbato semel 
feci, quod paralytico sanitatem restitui, et omnes offensi estis; 
Yos multa in sabbato ac saepe facitis; frequenter enim in. sab- 
bato circumd¢iditis infantes, et eorum curatis plagas, et non 
offendimini. Opponit ergo pronomina Ego et vos; opponit opera, 
unum et multa. . P | 
22. Propterea Moses dedit vobis circumctstonem. Particula 
propterea obscurum reddit locum, omnesque vexavit interpretes. 
Cum enim causalis sit, non apparet, cujus rei causam_reddat; 
nee enim quia illi, quod Christus faciebat, mirabantur, propterea 
Moses circumcisionem illis dedit. Euthymius, cum alium diffi- 
cultatis exitum non reperiret, dicit, dictionem eam dta& tovto, 
propterea, Hebraico more redundare; sed nescio, quibus exemplis 
ejusmodi apud Hebraeos idioma probare possit. Alii non tam 
causalem, quam inchoativam, aut illativam esse putant, quasi 
dicat: Itaque, aut ergo Moses dedit vobis circumcisionem. Sed 
nec exempla, quibus id probant, satis sunt accommodata, et si 
essent , tamen ea significatio in hunc locum non conveniret. 
Itaque lectionem interpretationemque Theophylacti maxime 
probo, qui hanc-dictionem cum superioribus jungit hoe modo: 
Unum opus feci, et omnes miramini propter hoc. Solet enim 
verbum mirandi cum ea praepositione jungi, ut *): Kat éSae- 
ase dia thy aniotiay adtoyv, et mtrabatur propter incredul- 
tatem eorum. Hoc modo sensus est consequens ef facilis. Potest 
etiam ex Hebraeorum consuetudine dca tovro pro du’ ore posi- 
tum esse, id est, propterea, pro propterea quod, sicut illi dicunt, 
joy (hhalchen) pro "WN “ADYd (bakhabur ascher), propter quod 

pro propterea quod, cujusmodi alibi exempla gaepe notavimus ; 
iilustre lector reperiet apud Septuaginta *). Caeterum non red- 
ditur causa ejus, quod dictum fuerat, sed ejus, quod intellectum. 
Cum enim Christus dixit: Unum opus fect (in sabbato), intellexit, 
Judaeos, ut illic declaravimus, non unum, sed multa in sabbato 
opera facere. Probat hoc: Propterea quod Moses, inquit, dedit 
vobis circumcisionem, et tamen in sabbato circumciditis hominem; 
quod cum frequenter accidat , plura vos in sabbato, quam ego, 
opera facitis. 

Cur ergo dixit: Moses dedit vobis circumcisionem, cum ad 
probandum id, quod volebat, satis esset dicere: Propterea quod 
in sabbato circumciditis hominem; et illa ante posita verba: 
Moses dedit vobis circumctstonem, impedire potius, quam jJuvare 
probationem videantur? docere enim yidentur eos, quibuscum 
Christus loquebatur, qua ratione respondere ad ejus tacitam ac- 
cusationem possent, nempe propterea se in sabbato hominem 
circumcidere, quia Moses -praeceperat, ut omnis masculus octavo 
die circumcideretur *); itaque, si dies octavus in sabbatum inci- 
deret, lege ipsa cogebantur in sabbato circumcidere. Quod id- 
circo.non erat violare sabbatum, quia non contra legem, sed ex 
legis praescripto fiebat. Hunc vero nodum, a nemine objectum, 
ita solvendum arbitror. Credo, ea verba ideo Christum addidisse, 
ut-majorem argumento, quo utebatur, vim adhiberet. Voluit 
tacite a minore ad majus argumentari; quasi dicat: Si vos propter 
Mosis de circumcisione praeceptum non solvitis sabbatum, cum 
in eo hominem circumciditis; quomodo dicitis, me sabbatum sol- 
vere, quia hominem totum in sabbato sanum facio, quod non 
jam Mosis, sed Dei praeceptum est, qui vult omnes vivere, ac 
neminem perire ? 

Verba illa: Non quia ex Mose est, sed ex patribus, per pa- 
renthesin legi debent, locoque corrections addita sunt, ne cir- 
cumcisionem Mosi, tamquam primo ejus auctori, tribuere vide- 
retur, cum non illi a Deo primum, sed Patribus, id est, Abra- 
ham, Isaac et Jacob data fuisset 3), 

23. Si circumcisionem accipit homo tn sabbato, ut non solvatur 
lex Mosis; mihi indignamini, quia totum hominem sanum fect in 
sabbato? Cyrillus ita legit et interpretatur, ut haec verba: Ut 
non solvatur lex Mosts, non cum praecedentibus, sed cum sequen- 
tibus jungat: Mihi indignamini, qui totum hominem sanum feci 
in sabbato, ut non solvatur lex Mosis*)? Quod vix congruentem 
sensum habere potest. 

Communis aliorum auctorum lectio et interpretatio meliorem 
habet sensum, propterea Judaeos solitos hominem in sabbato 
circumcidere, ne lex Mosis de homine octavo die circumcidendo 


1) Amos. 8, 11. 16. 7) Gen. 17, 12. Ley. 12, 3, *) Gen. 17, 10. 
et 21, 4. et 34, 24. *) Ley. 12, 3. 

solveretur. Itaque ut legem de circumcisione non solverent, legem 
de observando sabbato solvebant. Atque hanc fortasse vim habet 
nomen Mosis, quasi dicat: Ut servetis legem Mosis, solvitis legem 
Dei. Non quod utraque lex non esset Dei, sed quod Judaei 
legem circumcisionis Mosis appellarent, et in ea, quod Mosis 
esset, plus nimio confiderent. Neque significat, eos vere, cum 
hominem sabbato circumcidebant, solvisse sabbatum; sed loquitur 
ex ipsorum opinione, qui putabant violari sabbatum homine 
curando, unde necessario sequebatur, etiam circumcidendo — 
violari. 

Quod dicit: Totum hominem sanum fect, non dubito, quin 
totum hominem opponat parti, non quod pars in circumcisione 
sanaretur, quae potius laedebatur; sed quod spiritualiter sanari 
censeretur, dum praeputium, pars corporis supervacua atque 
vitiosa , resecabatur ; quemadmodum si sanari brachium dicatur, 
cum pars ejus putris abscinditur. Quamquam Cyrillus et alii 
nonnulli non ad circumcisionem ipsam, sed ad curationem laesae 
partis, quae post circumcisionem fieri solebat, referri volunt, 
minus, ut mihi videtur, probabiliter. Quo autem modo intel- 
ligendum sit, quod Christus dicit, totum se hominem sanavisse, 
disputari solet.. Duas interpretationes Euthymius affert: alteram, 
ut de solo intelligatur corpore, quod totum sanavisset , quia totum 
aegrum erat ; paralysis enim totum dissolvit corpus, quam Chri- 
stus in piscina curaverat *). Alteram, quod non solum corpus, 
sed etiam animum sanasset paralytici*), quemadmodum Augu- 
stinus et Beda exponunt. Utrumque probabile; sed illud proba- 
bilius. Chrysostomus e contrario videtur exponere, per. circum- 
cisionem non totum hominem, sed partem curatam fuisse, quia 
sola anima curabatur; a Christo et animam, et corpus fuisse 
curatum. Eodem modo Rupertus. 

2h. Nolite judicare secundum faciem, sed justum judicium 
judicate. Judicare secundum faciem, hoc est, xav’ dye, est, 
quod aliis verbis Scriptura dicit: accipere personam in judicio , 
quod lex facere prohibebat *). Personam autem accipere est, 
non ex sola aequitate causae, sed aut odio, aut amore, aut alio 
aliguo affectu alterius litigantis personae, judicare. Significat ergo 
Christus, inter se et Mosem, judicibus Judaeis, litem esse, uter 
ipsorum sabbatum violet, ipsene totum sanando hominem, an 
Moses circumcidendo; Judaeos odio in se, gratia in Mosem, illum 
absolvere , se condemnare; monet itaque, ne id faciant, revocans 
illis tacite in mentem legem Dei, qua personam in judicio acci- 
pere prohiberentur. Hoc sensu Leontius, Chrysostomus, Cyril- 
lus, Augustinus, Beda, Theophylactus et Euthymius edisserunt. 
Rupertus aliquanto aliter videtur exponere: Nolte judicare se- 
cundum faciem, id est, secundum ea, quae extrinsecus apparent, 

sed secundum veritatem. Putatis enim, Mosem per circumcisio- — 
nem .animam hominis sanavisse ; ideoque licuisse sabbato circum- 
cisioni operari; me autem non curasse nisi corpus, ideoque curare 
non licuisse. Atqui si non specie tenus, sed tota penitus per- 
specta re, judicaretis, intelligeretis, me non solum corpus, sed 
etiam. animam sanavisse: Nolite igitur judicare secundum 
faciem. ; 

25. 26. Dicebant ergo quidam ex Jerosolymis. "Ex tév 
‘IepocodAvpitoy, ex civibus Jerosolymitanis, non ex aliis, qui 
undique ad diei festi celebritatem convenerant. Propterea autem 
Jerosolymitani potius, quam aki, id dicebant, quia illis suorum 
principum erant nota consilia, ut Leontius observayit. Putant 
Chrysostomus, Leontius et Theophylactus, propterea Joannem id 
explicasse, ut ostenderet, Jerosolymitanos, qui propter visum 
in sua urbe miraculum, majore in Christum fide esse debebant, 
minore fuisse, dubitasseque, an esset Christus, disputasseque , 
esse non posse, quem scirent, unde esset. Mirantur Jerosoly- 
. nitani, quod, cum principes paulo ante Christum ad caedem 
quaererent, et nunc coram atque inermem habeant, libereque 
loquentem, eosque magis ac magis irritantem, nihil tamen_ illi 
dicant, id est, nihil illi faciant. Hoc enim aliquando significat 
dicere. Nisi forte dicere et facere tacite opponuntur, ut sit sensus: 
Non solum nihil illi faciunt, sed ne dicunt quidem. Qui nove- 
rant, inquit Augustinus '), gua saevitia quaerebatur , mirabantur, 
qua potentia non tenebatur; deinde non plane intelligentes illius 
potentiam, putaverunt, principum esse scienttam, quod ipst co- 
gnoverant, eundem esse Christum, ideo pepercerunt ei, quem tan- . 
topere occidendum quaesierunt. 

27. Sed hunc scimus, unde sit; Christus autem cum venerit, 
nemo scit, unde sit. Praesens pro futuro, nemo scit pro: nemo 
sciet; alioqui ratio non concludit. Vulgaris quaestio, quomodo 
Jerosolymitani dicant, neminem sciturum, cum venerif, unde sit 
Christus, cum hoc capite’) dicant: Nonne Scriptura dictt: Quia 
ex semine David, et de Bethlehem castello, ubi erat David, ventt 
Christus? Augustinus, Leontius, Theophylactus existimant, hoc 
de divina Christi generatione intelligendum, quod Jesaias *) di- 
xisset: Generationem ejus quis enarrabit? et Michaeas*): Et 
egressus ejus a diecbus aeternitatis. At nihil illi, ut opinor, de 
divina Christi gencratione cogitabant, quam vix discipuli, qui 
longo tempore ab ipso Christo docti fuerant, credere potuerunt. 
Euthymius putat, odio et malitia impeditos sibi non constitisse , 
ut accidere solet iis, qui non judicio, sed affectu ducuntur. 
Sunt, qui ita solvant, scitum quidem fuisse, unde, id est, quo 
ex genere, et qua ex urbe venturus esset, quemadmodum dicunt *) ; 
at quo pafre, qua matre essct nasciturus, sciturum neminem. 

Quod nec illi ex ullo Scripturae testimonio dicere potuerunt, et 
res ipsa falsum esse docet, cum mater Christi notissima fuerit, 
et in omnia saecula celebrata, et qualis futura esset, etiam pro- 
phetae praedixissent *): Ecce virgo conctpiet, et pariet filium. 
Facilius, meo quidem Jjudicio, et probabilius dictu erat, diversos 
fuisse, et qui dixerunt: Nemo scit, unde sit, existimantes, nihil 
_ de ea re in Scriptura traditum esse, quia plebeji et imperiti 
homines erant; et qui postea dixerunt: Ex semine David, et 
de Bethlehem castello; idque ex utroque loco perspicuum -est; 
nam et ex hoc constat, hos plebejos fuisse homines; et ex illo, 
illos fuisse doctiores, quia et genus, et patriam Christi ex 
Scriptura probarunt. 

28. Clamabat ergo Jesus in templo docens, et dicens. Non ita 
Jerosolymitani dixerant: Christus cum venerit, nemo scit, unde sit, 
ut Christus, si solum esset homo, audire posset; cognovit tamen, 
quia Deus erat, quid apud se dixissent, ef ut ostenderet, se non 
purum esse hominem, ex tacita et occulta ipsorum murmuratione 
- occasionem sumit augendae concionis. Hoc est, quod Evangelista 
dicit: ergo, id est, quia eos hoc dixisse cognovit, coepit eos co- 
arguere mendacii, ef me scitis, et unde sim, scitis. Idque dixit, 
non suppressa, ut illi murmurando, voce, ‘sed clamando, ut ex- 
audire nemo non posset. Christi ergo clamorem Judaeorum mur- 
murationi tacite opponit Evangelista. Eodem pertinet, quod, 
cum ante dixisset, Christum in templum ascendisse, inibique 
superiorem historiam contigisse satis indicasset supra )., dicat 
denuo, hunc Christi clamorem in templo editum fuisse, - ut do- 
ceret, Christum et clarissima voce, et in loco frequentissimo 
dixisse , quod scquitur, ne quis posset ignorare. 

Et me scttis, et unde sim, scitts. Haereticorum opinio, qui 
hoc ironice dictum putant *), judicio carere mihi videtur. Non 
enim dubito, quin voluerit potius docere Christus, satis se illis, 
guis et unde sit, notum esse, si velint credere;. ac propterea 
dignos non esse yenia, qui, cum eum cognoscant, minime reci- 
piant. Illud huic sententiae yidetur obstare, quod Jerosolymitani 
non dixerint, sc non nosse illum, sed nimium potius nosse. Ita- 
que non potest Christus eos coarguendo dicere: Et me scitis, et 
unde sim, scitis, quemadmodum JD. Chrysostomus argumentatur. 
Sunt, qui putent, haec verba non separata, sed conjuncta cum 
sequentibus legenda esse, tamquam si diceret: Scitis quidem me 
secundum carnem, quis, et unde sim; secundum autem divini- 
tatem nescitis ; ideoque Christus esse possum, quamvis me, unde 
sim, cognoscatis, quia eo modo, quo Christum, cum _ venerit, 
unde sit, nemo sciet, me quoque nescitis, unde sim. In hance 
sententiam exponunt Augustinus, Beda et Rupertus. Contra Chry- 
sostomus , Theophylactus, Euthymius, Leontius et Apollinarius, 
et, ut videtur, Theodorus Heracleensis, id est, Graeci omnes 

auctores, sensum esse: Non solum isto modo, quo vos me Co- 
gnoscere profitemini, quis et unde sim, scitis, sed alio etiam 
modo, quem maligne dissimulatis. Nec enim solum scitis, me 
filium esse Mariae, et ex patria Bethlehem, aut Nazareth, quod 
ipsum argumentum vobis esse oportebat, me esse Christum, cum 
inde Christum venturum esse Scriptura dicat; sed scitis etiam, 
me Filium esse Dei, et ab eo missum, cum et Joannis de ea 
re testimonium audieritis, et ea im me opera videritis, quae 
nemo, nisi a Deo missus, facere potuisset. Hunc ego arbitror 
verum esse sensum. Arguit ergo eos affirmando, quod dixerant, 
verbis iisdem, sed sensu alio. Dixerunt illi: Hune scimus, unde 
sit, intelligentes, esse Galilaeum et filium fabri; respondet ille: 
Enimvero me scitis, unde sim, non isto solum modo, sed eo 
etiam, quo opus est scire, ut verum Christum esse cognoscatis, 
nempe Filium esse Dei; sed vos homines maligni, quod humile 
in me est, scire vos dicitis; quod coeleste est atque divinum, 
scire dissimulatis, 

Et a me ipso non veni, sed est verus, qui misit me, quem ros 
nescitis. Hoc est, quod modo dixerat: Et me scttis, et unde sim, 
scitis, id est, me a Deo missum esse. Verum vocat Deum, id 
est, fidelem ac veracem, quia, quamvis illi mentiantur, dissi- 
mulantes scire, Christum ab eo missum esse, ipse mentiri non 
potest, qui eum Filium suum esse declaravit*). Eodem prorsus 
modo, quo dixit D. Paulus’): Si non credimus, ‘tlle fidelis per- 
manet, negare se ipsum non potest. 

Sed altera hic est quaestio, quomodo Christus dicat, eos 
Deum, a quo missus fuerat, ignorare, cum proximis, ut expli- 
cavimus, verbis dixerit: Et me scitis, et unde sim, scitis, indicans, 
eos scire, a Deo se missum esse; quo autem modo scire pote- 
rant a Deo missum, si Deum non noverant? Chrysostomus et 
Theophylactus interpretantur, nosse Judaeos Deum, quia sciebant, 
eum verum esse Deum, et praeter eum non esse alium; non 
nosse, quia non timebant, non amabant, quemadmodum de qui- 
busdam dicit D. Paulus: Confitentur, se nosse Deum; factis autem 
negant*), et filii Heli dicuntur fii Belial, nesctentes Dominum *). 

Probabilis sententia, sed illa, ut opinor, probabilior, Judaeos 
scivisse Christum ex operibus a Deo missum fuisse; sed Deum 
ipsum ignorasse, id est, numquam vidisse; sicut dixit supra‘): 
Deum nemo vidit unquam; Unigenitus, qui est in sinu Patris, ipse 
enarravit, et®): Non quia Patrem vidit quisquam, nisi is, qui est 
a Deo, hic vidit Patrem. Locus est penitus similis infra’): Est 
Pater meus, qui glorificat me, quem vos dicilis, quia Deus vester 
est, et non cognovistis eum. Ego autem novi eum; et si direro, 
quia non scio eum, ero, similis vobis, mendax. Eodem enim loco 
docet, eos et nosse Deum, quia verum Deum esse credebant 

atque confitebantur ; et non nosse, quia nec eum umquam vide- 
rant, nec ipsius habebant perspecta consilia. Hunc eundem hujus 
loci esse sensum, ex verbis sequentibus manifestum est. 

29. Ego scio eum, quia ab ipso sum, et ipse me misit. Sunt, 
qui idem esse putent: ab ipso sum, et: tpse me misit. Sed me- 
lius Augustinus, Beda, et Euthymius a Deo esse interpretantur: 
a Deo natum esse; missum autem a Deo: factum esse hominem. 
Itaque primum membrum de divina, secundum de humana natura 
intelligendum. Mirifice , inquit Augustinus’), ufrumgue monstra- 
vit: Ab ipso, inquit, sum, quia Filius de Patre; et quidquid est 
Filius, de allo est, cujus est Filius. Ideo Dominum Jesum dictmus 
Deum de Deo; Patrem non dictmus Deum de Deo, sed tantum 
Deum. Et dicimus Dommum Jesum lumen de lumine; Patrem 
non dicimus lumen de lumine, sed tantum lumen. Ad hoc ergo 
pertinet, quod dixit: Abipso sum; quod autem videtis me tn carne, 
tpse me misit. Ubi audis: Ipse me misit, nolt intelligere naturae 
dissimilitudinem , sed generantis auctoritatem. 

30. Quaerebant ergo eum apprehendere; et nemo misit in eum 
manus, quia nondum venerat hora ejus. Quidam hoc non de ci- 
vibus Jerosolymitanis, quibuscum Christus loquebatur, sed de 
principibus illis intelligi volunt, de quibus supra*) dictum est: 
Nonne hic est, quem quaerunt interficere ? sensumque hunc esse: 
Ergo etsi quaerebant illum interficere, ut turba paulo ante dixe- 
rat, tamen nemo misit tn eum manus, quia nondum venerat hora 
ejus ; ita Chrysostomus et Rupertus videntur exponere. Violenta 
tamen mihi videtur interpretatio. Communem sequor expositio- 
nem Leontii, Cyrilli, Theophylacti, Euthymii, et, ut arbitror, 
Augustini etiam, et Bedae, illam ipsam turbam, cum qua Chri- 
stus disputabat, irritatam ejus reprehensione apprehendere eum 
voluisse, ut ex sequentibus *) manifestum est, sive quod eos 
mendacii et simulationis coarguisset, sive quod eos dixisset, Daum 
ignorare, sive utraque de causa, occasionem inde sumentes (ut 
est in omnes affectus mobilis imperita plebs) suis principibus 
gratificandi, quasi eorum confirmantes opinionem, Christum se- 
ductorem esse populi ac_dignum morte. 

Quod dixit, neminem in eum misisse manus, guia nondum 
venerat hora ejus, ideo dixit Evangelista, ut doceret, Christum 
divina quadam virtute eorum quodammodo manus tenuisse, ut, 
etiamsi maxime vellent, tenere non possent. Permisit animum 
voluntatemque declarare ipsum apprehendendi;* prohibuit vero 
manus injicere, ut illi ipsi, qui apprebendere volebant, cogno- 
scerent, se divina ejus virtute vinciri, quo minus tenere possent, 
et qua re volebant declarare, seductorem esse, ea ipsa re cogno- 
scerent, esse Deum. 

Horam Christi moriendi tempus appellari, gieties omnes 
consentiunt, Augustinus, Beda, Theophylactus, Euthymius, Theo- 

dorus Heracleensis, Ammonius, Severus Antiochenus, Leontiua, 
Cyrillus Alexandrinus in Graeca Catena citatus; nam ejus hie 
commentarii in impressis libris usque ad librum nonum interrupti 
sunt, magnoque in lucro posui, quod eos in Graeca manuscripta 
Catena saepe citatos reperi. Citatur et alius quidam Leontius 
presbyter in eadem Catena, alius ab eo, cujus habeo commenta- 
rios, cujus haec sunt verba: spay dé tiv edxaropoy tay moa- 
yuatav éxBaoww Aéyer, ror TOY xaipdy tod MAa30vC, xal 
tot atavoot. Horam autem vocat opportunam rerum agendarum 
perfectionem, aut tempus passionis et crucis. Observat Cyrillus, 
horam in Scripturis significare opportunum cujusque agendae rei 
tempus, sicut cum D. Paulus dicit: Hora est, jam nos de somno 
surgere*). Exempla sunt nota’); phrasis.enim est Joannis ma- 
xime propria. Hinc factum, ut hora Christi moriendi plerumque 
tempus intelligatur, quia negotium, cujus perficiendi causa vene- 
rat, erat mors, ut infra?). Disputant Severus Antiochenus, Augu- 
stinus, et Beda contra Genethliacos hoc loco: Quid est, inquit 
Augustinus *): Nondum ventt hora ejus? Non enim Dominus sub 
fato natus est ; hoc nec de te credendum est, quanto minus de illo, 
per quem factus es? Si tua hora voluntas est illius, illius hora 
quae est, nisi voluntas sua? Non ergo horam disxit, gua cogeretur 
mori, sed qua dignaretur occidt. 

31. De turba autem multi crediderunt in eum. Videtur ita 
Evangelista loqui, ut indicet eos, quos paulo supra dixerat, vo- 
luisse Christum apprehendere, de turba non fuisse; atque ita 
Chrysostomus, Augustinus, Beda intelligere videntur. Sed eam 
opinionem *) refutavimus. Ruperto hic assentior, qui turbam hoe 
loco non Jerosolymitanum populum, nam is ipse paulo ante Chri- 
stum apprehendere voluerat, sed convenarum multitudinem, qui 
concurrerant ad diem festum, interpretatur. Ex illis enim, quia 
minus alieno in Christum animo erant, multi in eum credidere. 
Atque illi ipsi non satis crediderunt, ut Chrysostomus et Euthy- 
mius animadvertunt, quemadmodum perspicitur ex proximis verbis. 
Qui enim dicebant: Christus cum venerit, numquid plura signa 
faciet? satis significabant, nondum se credere, venisse Christum. 
Quamquam id ita interpretari licet, ut sensus sit: Quis alius 
venire potest, qui plura signa faciat, quibus se Christum esse 
doceat, quam hic? hic igitur est Christus. Quaerunt Chryso- 
stomus et Theophylactus, quaenam ea fuerint signa tam multa, 
quae turba illa videre potuerit? Respondent, non ea solum fuisse, 
quae a Joanne supra commemorata sunt, curatum paralyticum, 
mutatam in vinum aquam, multiplicatum panem; sed alia multo 
plura, quae Evangelista praetermiserit. 

32. Audierunt Pharisaei turbam murmurantem de illo haec, et 
miserunt principes sacerdotum et Pharisaei ministros, ut appre- 


*) Rom. 13, 11. 7) Joan. 2, 4. ct 4, 24. Apoc. 44, 7. 43. *) Cap. 
' 8, 20. ct 12, 23. et 13, 4. *) Tract. 34. 4) Superiore yersu. 

henderent eum. Graece nunc legitur: xai &méotecAar oi Gagi- 
GALOL, *aL Ol AoyLEpEts ianpétas, et miserunt Pharisaei, et 
sacerdotes ministros. Incertum, quam murmurationem turbae a 
Pharisaeis auditam fuisse dicat, qua incitati illi ministros ad com- 
prehendendum miserint Christum; eamne, qua plebs Jerosolymi- 
tana irritata voluit manus in illum injicere, ut supra dictum est *), 
an eam, qua convenarum turba in’eum credens dixit: Christus, 
cum venerit, numquid plura signa faciet, quam hic facit? Utraque 
enim causa provocare Pharisaeos et sacerdotes potuit, ut Chri- 
stum apprehenderent: illa quidem, ut auderent, quod ante ausi 
non fuerant metu populi, manus in Christum injicere, cum 
viderent, ipsum populum, quem unum verebantur, in eum inci- 
tatum; haec autem, quod, cum viderent, turbam in Christum 
esse propensam, ejusque sectari partes, timuerunt, ne, si im- 
punem relinquerent, omnem a se populum averteret, quemad- 
modum, inito concilio*), dixerunt: Quid facimus, quia hic homo 
multa signa facit? si dimittimus eum sie, omnes credent an eum. 
Hic posterior sensus est probabilior, quo plures habet auctores, 
Ammonium, Leontium, Augustinum, Bedam, Theophylactum, 
Euthymium,~ Rupertum. Itaque murmurandi verbum, si hanc 
sequamur interpretationem, non sumetur proprie pro murmura- 
tione adversus Christum, sed potius pro honorificis de illo ser- 
monibus tacite collatis inter homines populares, quales illi erant: 
Christus cum venerit, numquid plura signa faciet ? Etsi verisimile 
est, quod tradit Euthymius, turbam in Christum credentem contra 
principes et Pharisaeos murmurasse, quod eum, tam multa facien- 
tem signa, invidia vellent occidere. Putat Chrysostomus, propterea 
non ipsos sacerdotes et Pharisaeos ad apprehendendum yenisse 
Christum, sed ministros misisse suos, quia non sunt ausi, metu 
plebis, ipsi venire. Probabile etiam est, eos magis Christum, 
quam plebem timuisse, ne ab eo, ut saepe alias, cum magna 
sua coarguerentur ignominia. 

33. Dixit ergo eis Jesus: Adhuc modicum tempus vobiscum 
sum, et vado ad eum, gut me misit. Dubium, quorsum_ haec 
Christus subjiciat; sed omnium fere auctorum opinio est, Chri- 
stum, cum Pharisaeorum ac sacerdotum de capiendo se consilia, 
quantumvis occulta, divinitate sua cognovisset, ad eos orationem 
suam convertisse. Erant enim in eadem illi concione audiebant- . 
que, quidquid vel a Christo, vel a turba dicebatur, ctsi non 
erant prope Christum, sed aberant aliquanto longius, ne tamquam 
auditores, sed tamquam judices doctrinae ejus interesse videren- 
tur, quemadmodum hodie etiam solent facere, qui magni sibi 
videntur esse magistri. Ex eo ergo loco, ubi erant, ministros 
submiserunt, qui caperent Christum, aut non ausi, aut non di- 
goati ipsi per se accedere. 


1) Vers. 30, 7) Cap. 411, 47. 48. 

Sunt, qui existiment, Christum haec verba ministris ipsis, 
qui ad se a Pharisaeis missi venerant, dixisse ; in quibus Euthy- 
mius. Sed probabilius est id, quod omnes fere interpretes sen- 
tiuat, dixisse illis ipsis, qui ejus consilii non ministri, sed aucto- 
res fuerant. Illud unum videtur obstare, quod infra *) dicat 
Evangelista, ministros, qui missi fuerant, ad Pontifices et 
Pharisaeos rediisse, rogatosque, quamobrem eum non adduxis- 
sent, respondisse: Numguam sic locutus est homo. Unde col- 
ligi videtur, Pontifices et Pharisaeos m ipsa non fuisse concione. 
Caeterum illud tantum colligitur, tum, cum ministri ad eos re- 
dierynt , domi fuisse. Credibile enim est, simulatque ministros 
submiserunt, domum se recepisse, ut ibi Christum a ministris 
paulo post adducendum exspectarent. Fieri etiam potest, ut in 
ipsa concione consilium captarint de Christo comprehendendo, 
quo cognito Christus illis continuo dixerit: Adhuc modicum tem- 
pus vobiscum sum; post se domum receperint, et inde mini- 
stros suos miserint; sed Joannes prius ministros missos fuisse 
narraverit per anticipationem, quia, cum turbae in Christum 
propensio eorum mittendorum causa fuisset, voluit effectum cum 
causa in ipsa narratione conjungere, etiamsi medium aliquid 
accidisset. 

Christus igitur, Pharisaeorum et sacerdotum de se compre- 
hendendo animadverso consilio, subjicit: Adhuc modicum tempus 
vobiscum sum; quasi dicat: Non est, quod me ad caedem quae- 
ratis; nihil enim ante constitutum a Patre tempus eflicietis; id 
tempus perbreve est; tuoc yobis comprehendere, tune occidere 
licebit. Nolite frustra tempus accelerare; paulisper exspectate ; 
cito veniet, ef ipse me ultro tradam in manus vestras; ipse me 
in mortem offeram. Ad hunc modum Chrysostomus , Leontius, 
Augustinus, Theophylactus, Beda et Rupertus edisserunt. Sic 
dixit alio loco*) Pharisaeis timorem objicientibus , quod Herodes 
eum vellet interficere: Ite, et dicite vulpi illi: Ecce, ejicto dae- 
monia, et sanilates perficio hodie et cras, et tertia die consum- 
mor. Verumtamen oportet me hodie, et cras, et sequenti die 
ambulare, id est: Dicite Herodi, me, non quando ille, sed 
quando ego vyoluero, esse moriturum, Simile est, quod dicit 
Mariae *): Noli me tangere, nondum enim ascendi ad Patrem 
_ meum. Commode vero aliquis quaeret, quamobrem hunc ipsum 
sensum Christus his potius, quam aliis dixerit verbis, cum cla- 
rius dictum esset: Nolite me nunc comprehendere, nec enim 
oteritis ; brevi tempore non solum yolentem, sed etiam olleren- 
tem me comprehendetis. 

Habent verba illa Christi majorem emphasim. Cum enim 
dicit: Adhue modicum tempus vobiscum sum, non solum indicat, 
non posse se ab illis capi, quia non yult, sed etiam, cur nolit, 


*) Vers. 45. 7) Luc, 43, 32. 33. °) Cap. 20, 17. 

rationem declarat, quia oportet se tempus illud implere, quod 
ipse sibi cum Patre ad docendum, ad patiendum, ad morien- 
dum ,constituisset, ejusque temporis exiguum quiddam reliquum 
esse. Illud etiam pronomen vobiscum emphatice positum est, ut 
scite Rupertus et Theophylactus observarunt. Volebant Sacer- 
dotes et Pharisaei Christum abs se removere, ac de medio tol- 
lere, quod ejus magis in dies crescentem apud populum aucto- 
ritatem et-gloriam ferre non possent; quemadmodum dicunt in 
Sapientia Salomonis ’) : Circumveniamus justun , quoniam inuti- 
lis est nobis, et contrarius est operibus nostris, et tmproperat 
nobis peccata legis, et diffamat in nos peccata disciplinae nostrae. 
Promittit, se scientiam Dei habere, et Filium Dei;se nominat. 
Factus est nobis in traductionem cogitationum nostrarum. Gra- 
vis est nobis etiam ad videndum, quia dissimilis est aliis vita 
tlaus. Volentibus igitur illum a se removere Christus opportune 
dicit: Adhue modicum tempus vobiscum sum, id est: Adhuc, 
quoad tempus meum, quod breve est, expleatur, non solum 
vivam, non solum in hoc mundo ero, sed etiam ‘inter vestras 
versabor manus, nec me tamen comprehendere poteritis , quid- 
quid machinemini , quantumque me persequamini; venit enim 
princeps mundi: hujus, et in me non habet quidquam’). 

Existimat Euthymius, modicum tempus, quod dicit, quod a 
festo tabernaculorum, in quo haec acciderunt *), usque ‘ad diem 
Paschae reliquum erat temporis, id est, menses circiter sex si- 
gnificare. Quod magis credi, quam probari potest. Nam ratio — 
illa, quam in numerandis annis ac rebus Christi gestis ita qui- 
dam ineunt, ut haec in ultimum annum inciderint, satis meo 
Judicio comperta non est. | 

Quod addit: Et vado ad eum, qui misit me, hunc habet 
sensum: Postquam modicum adhuc tempus vobiscum fuero, 
vadam ad eum, aut iturus sum, ire me oportet ad eum, qui 
misit me; itaque guaeritis me, et non invenietis ; aut adhuc mo- 
dicum tempus me vobiscum esse oportet, antequam vadam ad 
eum, qui misit me. Praesentia enim tempora pro futuris posita 
sunt. Hoc ipsum suam, et quidem singularem habet vim. Po- 
tuit dicere: Adhuc modicum tempus vobiscum sum, antequam 
moriar, aut antequam me occidatis, quemadmodum vultis , quod 
magis videbatur esse ad Pharisaeorum consilium accommodatum ; 
non id dixit, sed: Adhuc modicum tempus vobiscum sum, et va- 
do ad eum, qui misit me, quo magis declararet, mortem suam 
futuram. esse voluntariam , eamque violentae opponeret morti, 
quam illi inferre sibi volebant; se enim non tam moriturum, 
quam per voluntariam mortem ad eum, qui se miserat, transi- 
turum esse; non enim *) relicturum animam suam in inferno, 


1) Cap. 2, 42. 43. 44. 48. 2) Infra cap. 44, 30. *) Vers. 2. *) 
Act. 2, 27. et 13, 38, Psalm, 418, 40. : 


428 COMMENT. IN JOAN. 


nec daturum sanctum suum videre corruptionem. Attigit hune 
sensum Leontius et Theophylactus. 

34. Quaeretis me, et non tnvenietis; et ubi ego sum, vos non 
potestis venire. Manifestum etiam est, hoc loco, et verbum sum 
pro ero, et potestis pro poteritis positum esse , id exigente sen- 
tentia. Omnis hoc loco quaestio est, quomodo sacerdotes et Pha- 
risaei, quibus haec dicebantur, Christum essent post mortem 
quaesituri, quem non modo non videntur quaesivisse, sed usque 
et usque persecuti esse. Major pars veterum interpretum, Chry- 
sostomus , Leontius, Theophylactus et Euthymius sensum esse 
putant, fore, ut post Jerosolymitanae urbis excidium, intelligen- 
tes, eam sibi calamitatem ob occisum inique Christum evenisse, 
eum sibi, quem offenderant, auxiliatorem quaererent. Quam in- 
terpretationem res ipsa non probat; nec enim ex ulla constat hi- 
storia, Judaeos post Jerosolymitanum excidium, Christum quaesi- 
visse , et constat, re ipsa usque ad hodiernum diem odio illum 
habuisse. Aliam idem Chrysostomus et Theophylactus explica- 
tionem adhibent, quaesiisse Christum mulieres*), quae eum ad 
mortem euntem plangentes sequebantur. At illae invenerunt. 
Augustinus et Beda, fore, ut post resurreetionem, videntes mi- 
racula, quae ejus discipuli facerent, ducti poenitentia atque do- 
lore, illum quaererent, quod nihilo magis probat eventus. Tunc 
enim in Christum , et in eos, qui ejus se discipulos profitebantur, 
maxime saevierunt, cum viderunt ejus nomine tam multa fieri 
miracula. Malim Ruperti expositionem sequi, quaesivisse Judaeos 
post resurrectionem Christum, non ut crederent , sed ut maxime 
persequerentur, ejusque nomen abolerent; sed non invenisse, 
quia abolere non potuere. 

Mihi tamen proprius atque germanus sensus alius videtur esse, 
quem , ni fallor, Theodorus Heracleensis solus inter graves au- 
ctores animadvertit. Adhue modicum tempus vobiscum sum, cito 
moriar , cito ex vivis in coelum emigrabo; itaque, etiamsi me 
quaeretis, non reperietis, quia ubi ego ero, vos non _ poteritis 
venire. Quod non ideo dicit, quod Judaci, se re vera quaesituri 
essent, sed quod, quamyis quaererent, inyenturi non essent. 
Nihil ergo aliud haec phrasis significat, quam Christum de terris 
sublatum iri, ita ut inter vivos reperiri non possit. Solent ad 
hunc modum Hebraei loqui (nam et hic Hebraismus est), cum 
significant, periisse, aut non exstare in terris aliquid, ut 7): 
Quaeretur peccatum illius, et non invenietur; et*): Quaeres lo- 
cum ejus, et non invenies, et apud prophetam *): Quaeres eos, et 
non invenies, viros rebelles tuos; erunt, quasi non sint. Item‘): 
Sequetur amatores suos, et non apprehendet eos; et quaeret eos, 
et non inveniet. Cum dicit: Ubi ego sum, vos non potestis ve- 

nire, indicat, eos numquam in coelum intrvitaros, sed descensu~ 
ros cum damnatis in infernum. : 

35. Dixerunt ergo Judaei ad semetipsos. Graece wp0¢ éav- 
tovg, wmter seipsos; non dixerunt Christo, sed inter se tantum 
alii aliis immurmurarunt. 7 

Quo hic iturus est, quia non inventemus eum? In quem tam 
remotum locum abiturus est, ut invenire eum nequeamus? Aut: 
Quonam tam longe est abiturus, quod dicit, nos se inventuros 
non esse? Utrumque enim sensum dictio ots, quia, habere po- 
test ad similitudinem Hebraicae »5 (chi), ut’): Quis ego sum, 
Domine Deus, et quae domus patris met, quia adduxisti me huc 


usque? id est, ut me in regiam eveheres dignitatem. Simile — 


exemplum supra’). Quod dicunt: Hic, non appellantes Chri- 
stum , contemptus est, ut supra *). 

Numquid in dispersionem gentium iturus est, et docturus gen- 
tes? Dispersionem gentium quidam interpretantur Judaeos, qui 
inter gentes dispersi erant, ut apud Jacobum‘), et alibi‘). Non 
mala prorsus esset interpretatio, nisi et auctorem haberet ma- 
lum °), et sequentibus verbis repugnaret; cum enim dicat: Et 
docturus gentes, non dubium, quin gentes ipsas dispersionem vo- 
cent. Quemadmodum Chrysostomus, Cyrillus, Augustinus, Leon- 
tius, Beda, Theophylactus, Euthymius , Rupertus exponunt. Id 
etiam ex eo constat, quod hoc velut accusando dicant, quod ad 
dispersionem iturus esset. Non poterant autem accusare, quod ad 
Judaeos iret, qui inter gentes dispersi erant, sed poterant ac- 
eae quod iret ad gentes, quibuscum non licebat versari viro 
udaeo. 

Causam, quam ob rem Judaei gentes dispersionem appellent , 
hance Chrysostomus, Leontius, Theophylactus et Euthymius ad- 
ducunt , quod Judaei olim in una omnes Palaestinae regione col- 
lecti fuissent, quod singulari ducebant laudi; gentes vero toto 
terrarum orbe quasi errabundae dispersae essent. Itaque et illum 
apud Jacobum’), et illum apud Petrum*) locum, ad eundem 
modum interpretari licet , ut dispersio illic non Judaeorum, sed 
gentium intelligatur, in qua illi Judaei aut' Christiani essent, ad 
quos illi epistolas scribebant eas, quas xaSoAuxac, untversales, 
aut éyxvxAiovc, circulures, Graeci vocant, quae ad totum terra- 
rum orbem scribebantur, quem Hebraica phrasi dispersionem 
vocat. Nihil terra sublimius Judaei, carnales homines, cogita- 
bant; nullum locum , quo Christus ire posset, ipsi non possent, 
nisi dispersionem gentium, quo nefas sibi esse ducebant ire; de 
coelo nulla apud illos mentio, nulla cogitatio. Atqui coelum 
erat, quo illi, nisi acta prius poenitentia, ire non poterant ; 


4) 2 Reg. 7, 18. 7) Cap. 2, 18. Matth. 8, 27. $) Vers. 44. ‘) 

dispersio vero gentium, in quam paulo post, eversis a Romanig 
Jerosolymis, in servitutem venditi ituri erant. -— . | 

37. In novissimo autem die magno festivitatis. Diximus °*), 
tabernaculorum festum per dies septem solitum celebrari; pri- 
mus ergo, et ultimus, id est, septimus, ut Theophylactus et 
Euthymius volunt, aut octavus, qui septimo adjiciebatur, ut 
constat ex Scriptura *), dies erat celeberrimus, sed intermedii 
minus celebres. Propterea vocat Evangelista ultimum diem: 
magnum diem festivitatis. Notavit autem diem, ut indicaret in 
maxima hominum frequentia dixisse Christum: Si quits sitit, ve- 
niat ad me, et bibat. Vero simile enim est, ultimo die festi, 
cum celeberrimus esset, majorem concursum hominum fuisse. 
Ea ipsa de causa Christus copiosius, quam alio die, et quia 
major frequentia erat, et quia ultimus erat dies, nec aliud tam 
commodum habiturus erat tempus,’ et quia omnes postridie in 
suam quisque domum discessuri erant, disseruit et valde cla- 
mavit, ut eum audire omnes possent. Volebat, inquiunt Chry- 
sostomus et Euthymius, domum abituris viaticum dare. Prae- 
buit exemplum concionatoribus, ut in extrema- potissimum parte 
concionis aliquid in primis utile dicant, quod abituri statim au- 
ditores quasi novissima verba perpetuo recordentur. Scrupulum, 
inquit ille*), abewnts. 

Quod stetisse dicit Christum, etsi Hebraeorum phrasi multa 
potest alia significare, vel aggressum loqui, et magno constan- 
tique animo locutum, quemadmodum nonnullis jam in locis ex- 
posuimus; tamen hic potius videtur significare, Christum ste- 
tisse in loco edito atque conspicuo. Hoc enim ipsum eo perti- 
nebat, quo ille pertinebat clamor; hic, ut ab omnibus audiretur, 
illud, ut ab omnibus conspiceretur, atque conspectus facilius 
etiam intelligeretur. Aliam etiam significationem ille habebat 
clamor , ut ostenderet Christus, se nihil occulte dicere: Ego, 
inquit*), palam locutus sum, et loqui ex intimis animi sensi- 
bus; clamamus enim, cum serio et magno loquimur sensu ‘): 
Clama, ne cesses; quasi tuba exalta vocem tuam. Sic conciona- 
tor debet dicere, sic clamare, cum opus est, ut appareat, ipsum 
ex animo loqui. Putant etiam Chrysostomus, Theophylactus et 
Euthymius , propterea clamasse Christum, ut ostenderet, se ne- 
minem timere, sed libere et confidenter loqui, quod ipsum 
concionatoris Christiani documentum est. Zu ergo accinge lum- 
bos tuos, et surge, et loquere ad eos omnia, quae ego praecipto 
tibi. Ne formides a facie eorum, nec enim timere te factam 
vultum eorum, ait Propheta®), et alius’): Ecce, dedi factem 
tuam valentiorem faciebus eorum, et frontem tuam durtorem fron- 
tibus eorum. Hoc erat, quod postulabat D. Paulus *), ut sibi 

daretur sermo tn apertione oris cum fiducta, notum facere my- 
sterium Evangelii. | | 

Cum ergo Judaei Christum occidere voluissent, et eorum 
adessent ministri, ut eum comprehensum ad sacerdotes ducerent, 
ostendit, se in medio periculo sine metu versari, et quo illi 
magis impedire volunt, ne loquatur, magis clamat, quasi trium- 
phum de illis agat: Si quis sitit, ventat ad me, et bibat. Ape- 
rit et ostendit omnibus fontem gratiae suae, ex quo qui son 
biberit, salvus esse non possit. 

Saepe se Christum per metaphoram fonti, flumini, aquae 
solere comparare, nemo nescit, et nos ea de re alias’) co- 
piose disseruimus. Cur ea etiam metaphora hoe loco usus fue- 
rit, ratio quaeri potest; nam supra’), ut se fontem aut aquam 
appellaret, ex re subjecta occasionem habuit. Erat juxta fon- 
tem Jacob; petierat aquam a muliere Samaritana; excusaverat 
ila, ipsum esse Judaeum, cui non liceret a Samaritana potum 
petere. Hic nullam videmus ejusmodi .occasionem habuisse. 
Probabilis est multorum opinio, voluisse ad Jesaiae locum al- 
ludere *): Omnes sitientes venite ad aguas. Quod si, ut est pro- 
babile, et verum est, non dubium, quin propterea de se tam- 
quam de fonte aliquo aut flumine locutus fuerit. Sed quie 
- certum hoc non est, non est supervacaneum aliam quarere ra- 
* tionem. 
' - Volebat se Christus docere omnibus publice hominibus ad 
salutem propositum esse; erat consentaneum, ut se rei maxime 
publicae, unde omnium salus et vita pendebat, compararet. 
Nihil magis ejusmodi est, quam fons publicus aut flumen, unde 
omnes, qui volunt, bibunt, nemine prohibente. Propterea ergo 
se comparavit fonti. Volebat etiam docere, se non invitis et 
repugnantibus, sed volentibus, cupientibus, et vehementer desi- 
derantibus profecturum. Solet autem, quemadmodum supra *) 
disseruimus, per sitim vehemens desiderium significari, quia ve- 
hementissimus est bibendi appetitus, cum sitimus *). Quemadmo- 
dum desiderat cervus ad fontes aquarum, ita desiderat anima mea 
adte, Deus. Sitivit anima mea ad Deum, fontem®) vivum. Propterea 
non absolute dicit: Venite omnes ad me, sed: Si quis sitit, 
veniat ad me, et bibat, sicut apud Prophetam’): Ommes sitientes 
venite ad aquas. Notarunt hoc Chrysostomus, Euthymius, et 
Ammoenius in Catena Graecorum, et Theodoritus *), et Hiero- 
nymus ° : 

38, Qui credit. in me, stcut dicit Scriptura, flumina de ventre 
ejus fluent aquae vivae. Ratio consequentiaque verborum postu- 
lare videbantur, ut diceret: Qui venit ad me, et bibit. Dixerat 

enim: si quis sitit, veniat ad me; sed id ipsum dixit clarius. 
Nam venire ad eum et bibere, erat credere, ideo dicit: Qué 
credit in me. 

Duplex hic quaestio; altera, quomodo intelligendum, ex. ventre 
credentium flumina fluere aquae vivae; altera, ubi hoc Scriptura 
dicat. Priorem quaestionem supra *) magna ex parte explicavi- 
mus. Breviter tamen sensus indicandus est. Nihil aliud significat, 
quam animam ejus, qui in se crediderit, omni gratiae copia 
abundaturam esse; nihil illi defuturum. Intelligit, qui crediderit, 
non quemadmodum daemones credunt et contremiscunt*), sed qui 
crediderit, quemadmodum credere oportet, ita ut cum fide con- 
junctam habeat caritatem, ut supra *) disputavimus. Hanc, quam 
diximus, copiam duobus verbis declaravit, et quod vocat flumina 
plurali etiam nomine, non contentus flumen appellare, ut Ori- 
genes *), Chrysostomus, Leontius, et Euthymius et Ambrosius ‘) 
observarunt; et quod dicit fluent, quo verbo; ut ait Ammonius, 
indicat, eos, qui in se credere voluerint, non id tantum habi- 
turos gratiae coelestiumque donorum, quantum satis sibi sit, sed 
ita etiam abundaturos, ut possint ea cum aliis hominibus com- 
municare. Haec summa est. Si quis vult singula subtiliter ex- 
eutere, dicat, Christum se ipsum fontem appellare, ut dicitur °): 
Apud te est fons vitae; ex quo fonte qui biberit, id est, qui in 
illum crediderit, in ejus animo haustam acceptamque gratiam 
ita natura sua crescere, ita exundare, ut ex eo parvo fonte, 
quem biberat, multa magnaque flumina erumpere videantur, 
sicut solent magna flumina ex non magnis saepe fontibus origi- 
nem trahere. Itaque quod dixerat ’): Fiet in eo fons aquae 
vivae salientis in vitam ueternam, dixit hic: Flumina de ventre 
ejus fluent. 

Augustinus et Beda per flumina redundantem caritatem intel- 
ligunt. Alii laetitiam spiritualem, ut Ammonius et Basilius °), 
sic interpretans, quod eodem dicitur Psalmo *): Fluminis umpetus 
laetificat civitatem Dei. Et quidem flumen illud in Apocalypsi*°), 
splendidum, ut crystallus, quod per mediam illam coelestem 
civitatem interfluebat, non dubium, quin copiosam beatorum 
significet voluptatem. Alii doctrinam Evangelicam, quam, qui 
perfecte in Christum credebant, quemadmodum Apostoli, tam- 
quam flumina apertis fontibus emittebant, ut Ambrosius *'), et 
Gregorius*?), et Elias Cretensis**), et Rupertus’**). Verus est sen- 
sus, quem supra tetigimus, quemque Chrysostomus, Leontius, 
Origenes **), et Hilarius '®), et Hieronymus *’), et Euthymius hoc 


1) Cap. 4, 44. 7) Jac. 2, 19. *) Cap. 4, 44. *) Hom. 12. in Num. 
5) Lib, 10. epist. 82. °) Psalm. 38, 10. 7) Cap. 4, 14. *) In Psalm. 40. 
9) Psalm. 45, 8. '°) Cap. 22, 4. 1) Lib. 10. epist. 82. 42) Lib. 18. in 
Job. cap. 23. et hom. 10. in Ezech. 13) In orat. 4. Gregor. Nazianz. de 
Theolog. **) In comm. ad hunc locum, +5) Hom. 42, in Num. *°) In 
comm. in Psalm. 64, *7) Quaest. 9, ad Hedib. 

loco tradiderunt; flumina gratiae et omnium donorum Spiritus 
sancti abundantiam significare. Id enim statim Evangelista de- 
clarat. Hoc, inquit, autem dixit de spiritu, quem accepturi erant 
credentes. Et manifestum est, idem Christum hoc loco nomine 
fluminis, et supra *) nomine fontis aquae vivae salientis in vitam 
aeternam significare voluisse; illic autem, ut ibidem probavimus, 
dubium non est, quin nomine fontis aquae vivae Spiritus sancti 
sratiam intellexerit. 

Per ventrem Hebraico idiomate intimam hominis partem in- 
telligit, id est, rationem et voluntatem, ut Elias Cretensis ex- 
ponit, aut, quod idem valet, cor, qui quasi venter animae est, 
ut Gregorius Nyssenus*), Chrysostomus, Leontius, Theophylactus 
et Euthymius interpretantur, aut, quod eodem redit, animi con- 
scientiam, ut Augustinus et Beda volunt, quae hoc est in animo, 
quod venter in corpore. Cur autem nomine ventris hoc loco 
Christus potius, quam alio idem significante usus fuerit, non est 
difficilis conjectura. Loquebatur de potu: Si quis sitit, veniat 
ad me, et bibat ; et solet potus in ventrem primum descendere, et 
inde omnes corporis partes per venas quasi per flumina rigare. 

Aliquanto difficilior secunda quaestio est, Hic unus est locus 
ex multis, quos solet Hieronymus in exemplum producere, ut 
doceat, Christum et Apostolos multa ex Hebraica citasse veritate, 
quae in Septuaginta versione non reperiantur. Sic ille in locis 
ad marginem citatis *). Utinam-+eadem indicasset opera, ubinam 
hoc testimonium in Hebraicis libris reperiretur. Nihilo enim magis 
in Hebraicis nunc, quam in Graecis invenimus libris. Rupertus, 
D. Thomas, et alii nonnulli Latinorum interpretum ex Prover- 
biis *) testimonium sumptum esse putant; idemque Hieronymo 
tribuitur: Bibe aquam de cisterna tua, et fluenta putet tui; dert- 
ventur fontes tui foras, et tn plateis aquas tuas divide. Sed hic 
locus non minus apud Septuaginta, quam apud Hebraeos legitur. 
Itaque credibile non est, Hieronymum eum locum designare vo- 
luisse, praeterquam,quod eo loco non de Spiritus sancti donis , 
sed de uxore et liberis agebatur. Alii referunt ad locum Je- 
saiae *): Ommnes sitientes venite ad aquas. Alii ad illud ejusdem 
Jesaiae °): Non sitierunt in deserto, cum educeret eos; aquam 
de petra produxit eis, et scidit petram, et fluxerunt aquac, ut 
videtur sentire Cyprianus ’). 7 

Leontius, Chrysostomus, Theophylactus et Euthymius refe- 
runt ad verba praecedentia: Qui credit in me, sicut dicit Scri- 
ptura; et posita distinctione legunt: flumina de ventre ejus fluent. 
Atque ea ipsa lectio potest duplicem habere sensum; aut: Qui 
credit in me, non quocumque modo, sed quomodo Scriptura cre- 


1) Cap. 4, 14. 7) Homil. 44. in Cant. >) Lib. 2. cont. Ruffin., et in 
comm. in cap. 6. Jesai,, et in prolog. in Pentateuch., et in lib. Paralip. 
*) Cap. &, 18, 16, 5) Cap. 83, 4, *) Cap. 48, 24. 7) Epist. 62, 

dendum esse docet, tamquam in verum Filium Dei, verum Deum, 
verum Christum , verum Redemptorem, ut Theophylactus expo- 
nit; aut quemadmodum alii: Qui credit in me, sicut Scriptura 
dicit, omnes in me credere oportere. Placeret mihi haec lectio 
et utraque ejus interpretatio, si meliorem quaestionis exitum 
non reperirem. 

Sed probabilior mihi, ct ab omni difficultate magis expedita 
eorum videtur esse sententia, qui existimant, his verbis: Alumina 
de ventre ejus fluent, ad Scripturam alludi, non quod haec eadem 
verba in ullo veteris Testamenti loco reperiantur; sed quod sen- 
sus idem non uno, sed multis apud prophetas locis sit. Quid | 
enim aliud sibi Deum velle, quoties pollicetur, se Spiritum 
sanctum largiter in omnes homines effusurum, aut nomine spi- 
ritus, ut apud Ezechielem *), aut nomine aquarum, ut apud 
eundem Ezechielem’). Hoc ipsum videtur Evangelista declarare 
voluisse, cum addit: Hoe autem dixit de spiritu, quem accepturi 
erant credentes. Nam quasi divinaret, fore, ut erraret per Scri- 
pturam lector, quaerens, ubinam ea essent verba, monuit, non 
verba quaerenda esse, sed sensum, non de aquis, sed de Spirit 
sancto locutum fuissc¢. 

39. Nondum enim erat Spiritus datus ’ quia Jesus nondum 
erat glorificatus. Graeca habent: Otxm yao iv xvetpa dytoy, 
nondum enim erat Spiritus sanctus. Atque ita et codices non 
solum impressi typis, sed etiam manuscripti omnes, quos videre 
contigit, et auctores item omnes Graeci legunt, Chrysostomus, 
Athanasius et Cyrillus, Ammonius in Graecorum Catena, Leon- 
tius, Theophylactus et Euthymius *). Quin ex Latinis etiam — 
Hieronymus ‘) videtur ita legisse, et, ut nonnulli volunt, Augu- 
stinus ‘). Sunt et nonnulli Latini codices, qui ita legant, alii, 
qui, cum legant datus, tamen id ipsum nomen veru confodiant. 
Sed nec dubito, nostrum interpretem legisse datus, nec veram 
eam esse lectionem; itaque si vel omnes codices aliter legerent, 
emendanda lectio esset conjectura sententiae, quae id haud dubie 
postulat, ut legamus datus. Adde, quod Syri ita legunt, et an- 
tiquissimus ille ac celeberrimus Vaticanus codex Graeca scriptus 
manu, gui unus instar est omnium. Auctores etiam Latini veteres 
Didymus °), Augustinus 7) et Leo °). 

Quid ergo est: Nondum erat Spiritus datus, quia Jesus non- 
dum erat glorificatus? Notatur causa, cur Christus de Spiritu, 
quem accepturt erant credentes, non tamquam de re praeterita 
aut praesenti, sed tamquam de futura locutus fuerit: Flumtna 
de ventre ejus fluent. Ejus rei causam reddit Evangelista, cum 
dicit, nondum Spiritum fuisse datum, sed dandum fuisse postea. 


1) Cap. 11, 19. et 86, 26. et 39, 29. 2) Cap. 36, 25. Jes. 44, 3. et 
85, 1. *) In comment. *) Quaest. 9. ad Hedib. *) Tractat. in Joan. 32. 
6) Libro 2. de Spir. saneto. *) Tractat. in Joan. 33. et lib. 4, de Trinit. 
cap. 20, ib. 83. qq. g. 62. *) Serm. 3. de Pentecoste. 

Eodemque modo illa altera lectio, si cui eam sequi placet, in- 
terpretanda:-est. Nondum erat spiritus, subintellige: datus, aut 
éy abdvoic, in tls, quemadmodum quidam codices Graeci habent. 
Quaestionem Augustinus et Beda mevent, quomodo dicatur nen- | 
dum Spiritus datus esse, cum idem ante Spiritus in prophetis 
~ fuerit? Non enim alum Spiritum, inquit Augustinus*) , prophetae 
habuerwnt, qui Christum venturum praenuntiaverwnt. Respondent, 
datum quidem fuisse ante, sed non yvisibiliter, non tam largiter, 
quam postea datus est; ita ut, si prior illa largitio cum secunda 
comparetur, ne datus quidem ante fuisse videatur. Nusquam 
enm, ait Augustinus’), legimus antea, congregatos homines , 
accepto Spiritu sancto, linguis omnium gentium locutos fuisse.- 
Post resurrectionem autem seam, primum, quando apparuit di- 
scipulis, dizxit illis*): Accipite Spiritum sanctum; de hoc .ergo 
dictum est: Nondum erat Spiritus datus, quia Jesus nondum erat 
_ glorificatus. Sic Augustinus et Beda. Quamquam ego -non ad 
illum locum refero, ubi insufflans in Apostolos dixit: Accipite 
Spirttum sanctum‘), sed ad diem Pentecostes, cum Spiritus 
sanctus specie linguarum et ignis in Apostolos effusus est ‘). 
Ha enim flumina fuerunt, quae statim ex ventre, id est, ex 
intimis Apostolorum sensibus fluere coeperunt; tunc omnes pri- 
mum. impleti dicuntur Spiritu sancto. Prius vero cum in illos 
insufflavit, non visibiliter, neque tam copiose dona illis dedit 
Spiritus sancti; sed potestatem tantum et gratiam Spiritus sancti 
dedit ad remittenda peccata. Sed duplex etiam de hac ipsa re 
quaestio est. Altera, quid sit glorificari Christum; altera, cur 
Spiritus datus non esset, quia ille glorificatus non erat. Glorifi- 
cationem Christi plerique resurrectionem ejus interpretantur, ut 
Augustinus et Beda; alii modico discrimine sententiae crucem 
ipsam; per eam enim glorificatum Christum, ut Leontius, Theo- 
phylactus, Euthymius et Rupertus; alii.ascensionem in coelum, 
qua perfectam illam accepit gloriam, ut exaltaretur °), sederetque 
_ad dexteram Patris, et datetur illi nomen, quod: est super omne 
nomen 7). Hoc verum; hance enim ipsam rationem reddit alibi 
Christus, cur dandus Spiritus esset, quod ipse esset in coelum 
abiturus, et si non abiret, dandus non esset. Si non abiero, 
inquit, Paracletus non veniet ad vos; st autem abiero, mittam 
eum.ad vos*). Sic interpretatur Leo: Domini, inquit °), ascen- 
sto .dandi Spiritus fuit ratio, quem tlle, necesse est, ut neget 
. datum, qui ad consessum paternae dexterde verwum in Christo 
hominem neget esse provectum, = os | 
Secunda quaestio varie etiam ab auctoribus explicatur. Chry- 
sostomus, Theophylactas, Euthymius, quod ante Christi glorifi- 
cationem inimici essemus Dei, et non conveniebat,; ut inimicis 


1) Tract. 32. 2) Tract. 32. 3) Inf. 20, 22. *) Joan. 20, 22. 5) Act. 
2, 4-3. 8) Maré. 10; 1% 1) Phil. 2, 9. 8) Cap. 16, re; 9) Serni. 2. 
de Pentecost. en te _ 

daretur Spiritus sanctus; post glorificationem autem amici facti 
sumus, itaque dari nobis potuit. Sed hi auctores Christi cru- 
cem glorificationem ejus vocant, quam opigionem cum paulo 
ante refutaverimus , alia nunc ratio explicandae quaestionis quae- 
renda est. Augustinus, qui, ut modo diximus, ressurrectionem 
Christi ejus glorificationem vocat, mysterium hoc in e€a re pu- 
tat: Quare, inquit, Dominus Spiritum, cujus maxima beneficia 
sunt in nobis, quia caritas Det per ipsum diffusa est in cordibus 
nostris*), post resurrectionem suam dare voluit? Quid stgnifica- 
vit? ut in resurrectione nostra caritas flagret, et ab amore sae- 
cult separetur, ut tota currat in Deum. Causam hujus rei ve- 
ram ipse mihi Christus videtur indicare, cum dicit: Si enim 
non abiero, Paracletus non veniet ad vos; si autem abiero, mit- 
tam eum ad vos’). Quasi supervacaneum esse docens, duos 
simul eodem tempore paracletos Apostolis dari, cum unus satis 
esset, unum autem, qui eos regeret, dari, esset necessarium ; 
ideo quamdiu ipse, qui alter erat paracletus, ut ait idem *), cum 
Apostolis erat, supervacaneum esse videbatur, alterum illis dare. 
Cum autem in coelum ipse abiisset, fuit necessarium alterum 
mittere. Notant Theodorus Heracleensis , Leontius et Theophy- 
lactus, Spiritum sanctum hoc loco non divinam ipsam Spiritus 
sancti personam, sed ejus dona significare, quae fuerunt in 
Apostolos effusa. 

40. 41. 42. 43. Ex illa ergo turba. Iontelligitur: Quidam 
ex illa turba, significaturque partitio, alios hoc, alios aliud di- 
xisse. Hebraismus enim est, quo partitio designatur, ut apud 
Matthaeum ‘*): Ecce, ego mitto ad vos prophetas, sapientes, et 
Scribas, et ex illis occidetis, et crucifigetis, et ex ets flagellabi- 
tis in synagogis vestris, id est, alios occidetis, alios flagellabi- 
tis. Sic apparet, nostrum interpretem hoc loco legisse éx tov 
SyAov ovty éxeivov, ex turba ergo illa; quamquam omnes 
nunc fere codices Graeci legunt: sroAAol oy éx tod dbyAov 
axovoarvees toy Adyor EXeyov, multi ergo ex turba, cum au- 
dissent hune sermonem, dicebant: Hic est vere propheta, ovt0¢ 
gotiv Ghndac 6 xp0gpitns, hic est vere propheta ile; additur 
enim Graecus articulus nomini prophetae, quem quidem em- 
phaticum esse putant, quo propheta ille, qui mittendus esse di- 
cebatur, id est, Christus significetur, juxta illud *): Prophetam 
de gente tua, et de fratribus tuis, sicut me, suscitabit tibt Do- 
minus Deus tuus. Repugnat, quod sequitur: Ali, inquit, at- 
cebant: Hic est Christus. Illi ergo alii non dicebant, esse Chri- 
stum, sed vere prophetam. Itaque Graecus articulus aut otiose 
ponitur, quemadmodum saepe apud Joannem poni observavimus, 
aut tantum significat, non vulgarem, sed eximiae sanctitatis 
atque virtutis prophetam esse. 


1) Rom. 8, 8. *) Inf. 16, 7. 7) Cap. 44, 16. “) Cap. 23, 34. *) 
Deut. 18, 18. 

Describit deinde Evangelista varia multitudinis de Christo 
judicia *); alios dixisse, non solum Prophetam, sed verum etiam 
esse €hristum; alios, Christum esse non posse, qui Galilaeus 
esset, cum Scriptura doceret ex genere Davyidis, et ejus patria 
Bethlehem Christum esse venturum. De qua re apud Mat- 
thaeum-?) disputavimus. Recte quidem illi judicabant, Christum 
ex genere Davidis et ex oppido Bethlehem nasciturum esse ; 
sed in eo errabant, quod ignorarent, etiam futurum esse Na- 
zarenpum, quae urbs in Galilaea erat. Eodem .argumento usus 
fuerat Nathanaél, ut non facile crederet , eum esse Christum *) ; 
et Pharisaei atque sacerdotes infra *): Numguid a Galilaea 
venit Christus ? 

At quomodo ignorare illi poterant,-Christum non esse Gali- 
laeum , sed in oppido Bethlehem natum fuisse, praesertim cum 
Bethlehem tam prope abesset ab Jerusalem? Putant Chrysosto-~ 
mus, Theophylactus et Euthymius, id eos non ignorasse, sed 
malitia, quam veram ejus patriam esse sciebant, celavisse, et 
usos fuisse vulgari fama, quod Galilaeus esset, ut probarent, 
eum non esse Christum. Probabilius est, eos in Galilaea non 
solum educatum, sed natum etiam putavisse. Nam etsi in Beth- 
lehem natus fuerat, tamen vix quisquam id scire poterat, cum 
in stabulo natus esset, et paulo post in Aegyptum fugisset. Alia 
ex parte videbant, omnes ejus cognatos, omnes discipulos. esse 
Galilaeos, et ipsum fere semper in Galilaea habitare, Galilaeo, 
ut vero simile etiam est, uti sermone, et ab omnibus vulgo ha- 
beri, vocarique Galilaeum. Satis erat causae, cur errarent. 

hh. Quidam autem ex ipsis volebant apprehendere eum; sed 
nemo itsit super eum manus. Voluit Evangelista contraria vulgi 
in Christum studia describere. Alii Christum esse confitebantur, 
alii dubitabant, alii prophetam esse dicebant, alii -seductorem, 
itaque manus in illum conjicere volebant; sed nimirum non po- 
tuerunt, quia nondum venerat hora ejus, ut dixerat*). Quod 
enim illic Joannes dixit, hic, non dicens, yoluit a nobis intelligi. 

45. Venerunt ergo ministri. Qui a Pharisaeis et sacerdotibus 
missi fuerant, ut Christum comprehenderent. 

6. Numquam sic locutus est homo, sicut hic homo. Hebrai- 
smus: Numquam sic locutus est quisquam. Multis locis nota- 
vimus, Hebraeos vn (hish), hominem, pro quodam dicere, sicut 
Latinos pro illo; non novi hominem, id est, illum. Qui ad Chri- 
stum capiendum terant, inquit Chrysostomus °), ejus admiratione 
capti redierunt. Observavit idem Chrysostomus, Theophylactus 
etiam, et Euthymius, quantum inter Pharisaeorum et ministro- 
Tum animos discrimen fuerit. Sacerdotes et Pharisaei, homines 
docti et in Scripturis versati, et qui, nullis visis miraculis, Chri- 


*) Usque ad vers, 44. 7) Cap. 2, 6. %) Cap. 1, 46. *) Vers. 82. *) 
Vers. 30. 6) Homil, 84. ; . ; ; 

stum agnoscere et in eum credere potuerunt, multa ejus mira- 
cula viderant (ut credibile quidem est), saepe docentem audierant; 
hon solum in eum non credebant, sed odio etiam et invidia pro- 
vocati comprehendere ac perdere volebant. Ministri, nullo viso 
miraculo, cum ad eum comprehendendum irritatis animis missi 
fuissent, minima parte concionis ejus audita, in eum crediderunt, 
et ita quidem crediderunt, ut non solum coram aliis, sed etiam 
coram ipsis, a quibus missi fuerant, id est, coram Christi ho- 
stibus confessi fuerint. Poterant (inquiunt auctores illi) ad Pon- 
tifices. et Pharisaeos non redire; poterant cum Christo, in quem 
jam credebant, remanere; sed majoris fidei et libertatis fuit, ad 
eos redire, qui se miserant. Poterant, postquam ad eos redie- 
runt, causam aliam obtendere, quamobrem eum non adduxissent, 
non potuisse, timuisse inclinatam in eum turbam; non id prae- 
texunt, sed, quod res est, libere confitentur: Numguam sic locu- 
tus est homo. Non enim quisquam, .inquit Augustinus *), et etiam 
Beda, sic loguitur homo; ille autem sic locutus est, quia Deus 
erat et homo. Itaque videntur hi duo auctores existimare, mini- 
stros illos Christi divinitatem cognovisse; eodemque fere modo 
Cyrillus exponit in Catena citatus Graeca; sed jam diximus, quid 
. ea significet: phrasis. Melius Rupertus*), non melior licet auctor: 
Vere numquam sic homo locutus est. Homines quippe, quicumque 
Sapientiae vel scientiae sermonem habuerunt, de plenitudine hujus 
omnes acceperunt. 

7. Numquid et vos seducti estts? Numquid etiam vos, qui 
minime seduci ab illo debebatis, cum ministri nostri sitis, unde 
aliquam vobis sapientiam, aliquam prudentiam accedere oporte- 
bat, seducti tamen estis, sicut et imperita ista multitudo, quae 
nullam Scripturarum habet cognitionem? Hanc vim putat Leon- 
tius habere verba illa: Numquid et vos? Potest et aliam habere 
emphasim: Numgutd et vos, qui missi a nobis estis, u¢é eum com- 
prehenderetis, qui nobis potius, quam illi credere debebatis, se- 
ducti tamen ab eo estis? Debuerunt, inquiunt Chrysostomus °*), 
Theophylactus et Euthymius, potius ministros interrogare, quid- . 
nam ille dixisset, quod tantopere mirati non prehendissent. Sed 
occaecati edio non id rogant; sed quasi certo scientes, nihil eum 
magnum et admirabile dicere potuisse, ministros objurgant, quod 
seducti sint, quod nimio erga eum studio admirentur, quae non 
‘modo admiranda non sint, verum etiam reprehendenda. 

Notant iidem auctores tres, leniter Pharisaeos ministros suos 
objurgasse, ne, si asperias reprehendissent, se omnino relictis, 
ad Christum deficerent; ideo non tam malitiae, quam errori tri- 
buunt, quod tam honorifice de Christo loquantar, idque non aflir- 
mando, sed dubitando dicunt: Numgquid et vos seducti estis ? 

48, Numguid ex principibus aliquis credidit in eum, aut ex 


‘) Tract. 33. 7) Lib. 8. in Joan. *) Homil. §4. 

Pharisaeis? Non alio argumento Pharisaei conantur ministris per- 
suadere, credendum non esse Christo, quam quod nemo principum 
aut Pharisaeorum, penes quos judicium curaque esset religionis, 
in eum credidisset. Atqui hoc falsum erat; nam Nicodemus et 
Pharisaeus, et princeps Judaeorum erat, et in Christum credide- 
rat *), etsi non publice profitebatur. Et ut nemo credidisset, non | 
continuo sequebatur, non esse in illum credendum; ..quin seque- 
batur, credendum esse, cum homines plebeji,; qui nulla in Chri- 
stum ducerentur aemulatione, in illum crederent, soli principes 
et Pharisaei non crederent, qui odio, qui invidia impedirentur. 
Itaque dum hoc dicunt, se ipsos suamque incredulitatem magis, 

turbam aecusant, quod turba, legis ignara, ex solis mira-_. 
culis et doctrina commota, in illum crederet; ipsi vero et audita _ 
coelesti doctrina, et miraculis coram visis, et legem scientes, in 


-qua perspicere eum poterant, nollent credere, ut Augustinus, - 


Chrysostomus, -Leontius, Beda, Theophylactus et Euthymius ad-. 
vertunt. Qui non noverant legem, inquit Augustinus*), ipsi cre- 
debant im eum, qui miserat legem; et eum, qui miserat legem, 
contemnebant illi, qui docebant legem; ut imploretur, quod dixerat 
ipse Dominus*): Ego-vent, ut non videntes videant, et videntes 
‘eaect fiant. Caect enim facti sunt Pharisaei doctores, tlluminati 
sunt populs nescientes legem, et in auctorem legis credentes. 

Experti tamen hoc tempore nostro sumus malo, quantum pon- . 

deris hoc argumentum vulgo habeat.. Nemo est, qui non magnus, 
non ingeniosus, qui non doctus yideri velit. Nulla res plures 
homines hac aetate in haeresim impulit, quam quod nonnulli, | 
doctrina et ingenio praestantes, haeretici sua superbia, non suo 
ingenio, non sua doctrina facti essent, creditum vulgo est, haere- 
ticos omnes ingeniosos et doctos esse. Opinioque ea apud multos 
invaluit, qui haereticus non esset, eum ingeniosum, doctumque 
_ esse non posse. At vero non magis haec ratio homines pruden- 
tes, ut religioni haeresim anteponerent, movere debuit, quam ut 
castitati impudicitiam praeferrent , quod plures urbanas elegantes- 
que mulieres, quam rusticas et deformes impudicas esse videant. 
Nam neque elegantia, sed elegantiae studium impudicitiam, neque 
ingenium, sed ingenii superbia haeresim facit. 
"AY. Sed turba. haec, quae non novit legem, maledtcti sunt. 
Cum turbam maledictam vocant, quia legem non novit, alludunt, 
ut Rupertus existimat, ad locum illum *); Maledictus, qui Ron | 
permanet in sermonibus legis hujus. Ergo non nosse legem, est 
legem non observare. 

50. Dixit Nicodemus. Non dubium, quin Nicodemus Chri- 
stum a principum et Pharisaeorum. furore voluerit liberare, sed 
ita, ut non id agere videretur, ne, si suspectus esse coepisset, 
causam perderet. Crediderat in Christum et ab eo. imstitutus 


1) Cap. 3, 4. seq. ) Tract, 38 °) Inf. 9, 19, *) Deut, 27, 26. 

fuerat; redierat tamen ad officium Pharisaei, permittente, opinor, 
Christo, ut esset etiam apud hostes, qui se defenderet. Non 
profitebatur se discipulum Christi, sed Pharisaeum, sive metu 
Judaeorum, sive ut magis ea ratione Christum juvaret. Conve- 
nit aliquando, aliquem esse Nicodemum, et Christum suos apud 
hostes habere exploratores. Convenit, inquam, Ecclesiae, con- 
venit Christo scienti ex malis nostris bonum elicere; ipsis vero 
Nicodemis an conveniat, illi viderint; ego professus et publicus 
Christi discipulus esse malim. 

51. Numguid lex nostra judicat hominem, nisi prius audiertt 
ab tpso, et cognoverit, quid faciat? Idem hic Hebraismus est, 
qui supra’). Numguid lex nostra judicat hominem, id est, quem- 
quam. Sunt, qui putent, ad locum illum Mosis’) alludi; sed 
nihil ejusmodi ibi praecipitur; nec arbitror, Nicodemum testimo- 
nium ullum scriptum, sed consuetudinem citare legis, quae ne- 
minem, nisi auditum, damnari patitur. Nec enim ea tam scripta 
lex est, quam naturalis, quam apud omnes gentes servatam le- 
gimus. Si hominem Romanum, (inquit Paulus) et indemnatum, 
id est, non auditum atque convictum, licet vobis flagellare*)? 

52. Numquid et tu Galilacus es? Sicut ille, qui, amore de- 
ceptus patriae, ejus patrocinium suscipias. Non dicunt: Num- 
quid et tu discipulus ejus es? quia discipulum esse non suspi- 
cabantur. Nec ignorabant, Nicodemum non esse Galilaeum, sed 
indicant, eum adeo in Christum esse propensum, ut si Galilaeus 
esset. Quod dicunt: A Galilaea propheta non surgit, minus am- 
bigue dictum est Graece: éyjyeptar, surrexit, id est: Lege 
omnem Scripturam sacram; nusquam reperies, ullum umquam 
ex Galilaea prophetam exstitisse. Ex praeteritis enim exemplis 
de futuro conjecturam faciunt , non solum Christum Messiam, sed 
ne prophetam quidem esse posse, cum Galilaeus sit; quasi argu- 
mententur: Nullus umquam ex Galilaea propheta exstitit; ergo | 
iste, qui Galilaeus est, propheta non est. Ineptum prorsus ar- 
gumenti genus. Nam nec satis constat, nullum ante prophetam 
fuisse Galilaeum ; quin sunt, qui existiment, Debboram prophe- 
tissam Galilaeam fuisse, quod ex tribu Nephtalim vel Zabulon 
fuisse videatur. Est tamen id ipsum incertum. Deinde si con- 
staret, tamen quod argumenti genus erat, prius nullum ex Gali- 
laea prophetam exstitisse , nullum ergo deinceps exsistere posse? 
Eodem enim argumento probarent, nec Eliam prophetam fuisse, 
quia ante illum nemo ex ejus patria propheta fuerat; idemque de 
omnibus, qui aliquo in loco primi prophetae fuerunt, dici posset; 
nam aliquem ubivis fuisse primum, necesse est. 

53. Et reversi sunt unusquisque in domum suam. Hic versus 
nec a plerisque antiquis legitur auctoribus, et in plerisque Graecis 
exemplaribus desideratur. Sed ea de re initio sequentis capitis 


1) Vers. 46. *) Deut. 17, 8. et 19, 18. *°) Act. 22, 28. 

sumus disputaturi. Quod attinet ad sensum, voluit Joannes de- 
clarare, Nicodemi consilium profuisse, ut, dissoluta congregatione 
sacerdotum et Pharisacorum, in suam quisque domum abiret. 


CAPUT VIII. 


Jesus autem perrexit in montem Oliveti, 2. et diluculo 
iterum venit in templum, et omnis populus venit ad eum, 
et. sedens docebat eos. 3. Adducunt autem Scribae et Pha- 
risaei mulierem in adulterio deprehensam, et.statuerunt eam 
in medio, 4. et dixerunt ei: Magister, haec mulier modo 
deprehensa est in adulterio. 5. In lege autem Moses man- 
dayit nobis’) hujusmodi lapidare. Tu ergo quid dicis? 
6. Hoc autem dicebant tentantes eum?), ut possent accu- 
sare eum. Jesus autem inclinans se deorsum, digito scri- 
bebat in terra. 7. Cum ergo perseverarent interrogantes 
. eum, erexit se, et dixit eis: Qui sine peccato est vestrum, 

primus in illam lapidem mittat >). 8. Et iterum se inclinans, 
scribebat in terra. 9. Audientes autem unus post unum 
exibant, incipientes a senioribus*); et remansit solus Jesus, 
et mulier in medio stans. 10. Erigens autem se Jesus, di- 
xit ei: Mulier, ubi sunt, qui te accusabant? nemo te con- 
demnavit? 11. Quae dixit: Nemo, Domine. Dixit autem 
Jesus: Nec ego te condemnabo; vade, et jam amplius noli 
peccare °). 12. Iterum ergo locutus est eis Jesus, dicens: 
Ego sum lux mundi®); qui sequitur me, non ambulat in 
tenebris, sed habebit lumen vitae. 13. Dixerunt ergo ei 
Pharisaei: Tu de te ipso testimonium perhibes; testimonium 
tuum non est verum. 14. Respondit Jesus, et dixit eis: Et- 
si ego testimonium perbibeo de me ipso, verum est testimo- 
nium meum, quia scio, unde veni, et quo vado 7); vos 
autem nescitis, unde venio, aut quo vado*), 15, Vos se- 
cundum carnem judicatis 9); ego non judico quemquam"); 
16. et si judico ego, judicium meum verum est, quia solus 
non sum; sed ego, et qui misit me, Pater’'), 17. Et in 


1) 3 Mos. 20, 10. 7) Marc. 12, 43. 5%) 8 Mos. 17, 7. Act. 7, 87 
seq. *) Matth. 22, 46. 5) Joan. 8, 14. ®) Joan. 4, 4 seq. 9, 3. 12, 38. 
") Vers. 18. Joan. 3, 13. 16, 28. °) Joan. 9, 29. *%) Joan, 7, 24. 41. 
10) Joan. 3, 17. 1") Vers. 18. 

lege vestra scriptum est): Quia duorum hominum testi- 
monium verum est. 18. Ego sum, qui testimonium per- 
hibeo. de me ipso; et testimonium perhibet de me, qui misit 
me, Pater’). 19. Dicebant ergo ei: Ubi est Pater tuus? 
Respondit Jesus: Neque me scitis, neque Patrem meum *); 
si me sciretis, forsitan et Patrem meum sciretis*). 20. Haec 
verba locutus est Jesus in gazophylacio, docens in templo; 
et nemo apprehendit eum, quia necdum venerat hora ejus °). 
21. Dixit ergo iterum eis Jesus: Ego vado, et quaeretis 
me, et in peccato vestro moriemini®°). -Quo ego vado, vos 
non potestis venire. 22. Dicebant ergo Judaei: Numquid 
interficiet semetipsum, quia dixit: Quo ego vado, ¥os non 
potestis venire”)? 23. Et dicebat eis: Vos de deorsum 
estis; ego de supernis sum*),. Vos de mundo hoc estis; 
ego non sum de hoc mundo. 24. Dixi ergo vobis: Quia 
moriemini in peccatis yestris; si enim non credideritis, quia 
ego sum, moriemini in peccato vestro®). 25. Dicebant ergo 
ei: Tu quises? Dixit eis Jesus: Principium, qui et loquor 
vobis. 26. Multa habeo de vobis loqui, et judicare; sed qui 
me misit, verax est; et ego, quae audivi ab eo, haec lo- 
quor in mundo’®), 27. Et non cognoverunt, quia Patrem 
ejus dicebat Deum'"), 28. Dixit ergo eis Jesus: Cum exal- 
taveritis Filium hominis‘), tunc cognoscetis, quia ego sum **) ; 
et a me ipso facio nihil, sed sicut docuit me Pater, haec 
loquor ‘*); 29. et-qui me misit, mecum est, et non reli- 
quit me solum**), quia ego, quae placita sunt ei, facio 
semper. 30. Haec illo loquente, multi crediderunt in eum '°). 
31. Dicebat ergo Jesus ad eos, qui crediderunt ei, Judaeos: 
Si vos manseritis in sermone meo, vere discipuli mei eritis, 
32. et cognoscetis veritatem; et veritas liberabit vos *’). 
33. Responderunt ei: Semen Abrahae sumus, et nemini ser- 
vivimus umquam '®); quomodo tu dicis: Liberi eritis? 34. 
Respondit eis Jesus: Amen, amen dico yobis: Quia omnis, 
qui facit peccatum, servus est peccati?%); 35. servus autem 


*) 5 Mos. 17, 6. 7) Joan. &, 32. 3) Vers. 58. Joan. 8, 37. 7, 28. 
*) Joan. 14, 9. *) Joan. 7, 8. 30. ®) Joan. 7, 34 seq. 7) Joan. 7, 35. 
®) Joan. 3, 13. 13, 18. % Marc. 416,, 16. *°) Vers. 28 Joan. 7, 16. 
42, 49 seq. **) Vers. 49. 17) Joan. 3, 14. 12, 32. 13) Matth. 27, 54. 
Marc. 18, 39. **) Vers. 26. Joan. 38, 19. 15, 45. 17, 8, *5) Joan. 16, 
32. **) Joan. 7, 31. *’) Vers. 36. Rom. 6, 18. 1°) Vers, 39. Matth. 3, 
8. 19) Rom. 6, 16. 2 Petr. 2, 19. 

non manet m domo in aeternum; filius autem manet in 
aeternum '); 36. si ergo yos Filius liberaverit, vere liberi 
eritis 7). 37. Scio, quia filii Abrahae estis; sed quaeritis 
me interficere, quia sermo mens non capit in vobis *). 38. 
Ege, quod vidi apud Patrem meum, loquor*); et vos, 
quae vidistis apud patrem vestrum, facitis °). 39. Respon- 
derunt, et dixerunt ei: Pater noster Abraham est. Dicit eis 
Jesus: Si filii Abrahae estis, opera Abrahae facite %), 40. 
Nunc autem quaeritis me interficere, hominem, qui yerl- 
tatem vobis locutus sum,. quam audivi a Deo; hoc Abra- 
ham non fecit. 41. Vos facitis opera patris vestri’). Di- 
xerunt itaque ei: Nos ex fornicatione non sumus nati; unum 
patrem habemus, Deum. 42. Dixit ergo eis Jesus: Si Deus 
pater vester esset, diligeretis utique me; ego enim ex Deo 
processi, et veni; neque enim a me ipso yeni, sed ille 
me misit *). 43. Quare loquelam meam non cognoscitis? 
Quia non potestis audire sermonem meum 9). 44. Vos ex 
patre diabolo estis, et desideria patris vestri vultis facere'°); 
ille homicida erat ab initio'), et in veritate non stetit '*), 
quia non est veritas in eo; cum loquitur mendacium, ex 
propriis loquitur, quia mendax est, et pater ejus. 45. Ego 
autem si veritatem dico, non creditis mihi. 46. Quis ex 
vobis arguet me de peccato? Si yeritatem dico vobis, quare 
non creditis mihi? 47. Qui ex Deo est, verba Dei audit. 
Propterea vos non auditis, quia ex Deo non estis'*). 48. 
Responderunt ergo Judaei, et dixerunt er: Nonne bene di- 
cimus nos, quia Samaritanus es tu)*), et daemonium hahes 1°)? 
49. Respondit Jesus: Ego daemonium non habeo, sed ho- 
norifico Patrem meum, et vos inhonorastis me. 60. Ego 
autem non quaero gloriam meam; est, qui quaerat, et ju- 
dicet*©), 6&1. Amen, amen, dico vobis: Si quis sermonem 
meum seryaverit, mortem non videbit in aeternum ‘’), 52. 
Dixerunt ergo Judaei: Nunc cognovimus, quia daemonium 
habes. Abraham mortuus est, et Prophetae; et tu dicis: 


1) Gal. 4, 30. 2) Vers. 32. Rom. 8, 2. Gal. 8, 4, 3°) Vers. 38, *) 
Joan. 5, 19, 5) Vers. 44. ®) Rom. 9, 7. 7) Vers. 44. *) Joan. 7, 28. 
8) Vers. 47. Joan. 6, 64. 1°) Vers. 38. 1") Sap. 2, 24. 4 Joan, 3, 8. 
2) 1 Mos. 3, 4. Jud. 6. 13) Joan. 7, 47. '*) Joan. 4, 9. 15) Matth. 9, 
34. Joan. 7, 20, 10, 20. '*) 4 Petr. 2, 23. Matth. 44, 24 seq. 17) Joan. 
§, 24. 44, 28. 26. 

Si quis sermonem meum servaverit, non gustabit mortem 
in aeternum. $3. Numquid tu major es patre nostro Abra- 
ham, qui mortuus est? Et Prophetae mortut sunt’). Quem 
te ipsum facis? 54. Respondit Jesus: Si ego glorifico me 
ipsum, gloria mea nihil est *); est Pater meus, qui glo- 
rificat me, quem vos dicitis, quia Deus vester est, 55. et 
hon cognovistis eum; ego autem novi eum, et si dixero, 
quia non scio eum, ero similis vobis, mendax. Sed scio 
eum, et sermonem ejus servo*). 56. Abraham pater vester 
exsultavit, ut videret diem meum; vidit, et gavisus est“). 
57. Dixerunt ergo Judaei ad eum: Quinquaginta annos 
nondum habes, et Abraham vidisti? 58. Dixit eis Jesus: 
Amen, amen, dico vobis: Antequam Abraham fieret, ego 
sum °). 59. Tulerunt ergo lapides®), ut jacerent in eum; 
Jesus autem abscondit se, et exivit de templo’). 


EIN CAPUT VIII. 


1. Jesus autem perrexit in montem Olivetti. Monuimus ex- 
tremo capite superiore , ultimum ejus versum ef historiam hanc 
totam adulterae in multis olim Graecis , Latinisque codicibus de- 
sideratam , hodieque in nonnullis Graecis desiderari; nam Lati- 
norum vix quisquam modo non habet. Itaque solet inter re- 
centiores interpretes de ejus auctoritate disputari. Atque uti- 
nam quidam eorum minus fuissent liberi, et rem certam non 
in dubio reliquissent, quo etiam minus digni sunt venia, quod, 
si qua proferri poterant argumenta contra auctoritatem hujus 
historiae, ea videantur ignorare. Vix enim alia adducti ratione 
sunt, quam quod Hieronymus *) scribat, eam in multis Graecis 
et Latinis exemplaribus haberi, unde colligunt in plerisque non 
fuisse. Et non viderant tamen veteres Graecorum codices, non 
viderant Graecorum commentarios, quorum solus recentissimus 
Euthymius eam exponit. Atque is quidem ipse exponit sic, ut 
ejus auctoritatem magis elevet, quam affirmet. Monet enim, 
in emendatioribus exemplaribus non haberi, et in quibus habe- 
tur, obelo quasi adjectitiam notatam esse. Testatur praeterea, 
neminem Graecorum interpretum eam exposuisse; se tamen idcir- 
co exponere decrevisse, quod, etiamsi legitima non sit, tamen 
utilitate non careat. 


1) Joan. 4, 12. 7) Joan. 8, 34. 44. 12, 28. 3) Joan. 7, 28 seq. ‘) 
4 Mos, 22, 18. Luc. 10, 24. *%) Joan, 1, 1. °) Joan. 10, 34. 7) Luc. 
4, 30. *) Lib. 2, cont. Pelagian. 

Et vero consului veteres Graeccorum codices multos; nullus 
ex manuscriptis habebat praeter unum, in quo Leontii sunt com- 
mentarii, et ille ipse ita habebat, ut tota historia veru transfossa | 
esset, et Leontius ne mentionem quidem de ipsa ullam faceret, 
sed, ea praeterita, reliqua explicaret. Non habebat antiquissi- 
mus ille Vaticani codex, quem saepe nominavimus; non Graeca 
Catena, in qua cum tres et viginti auctores sint, nemo ejifs me- 
minit. Habemus Graecos impressos multos, Origenem, Clemen- 
tem Alexandrinum, Chrysostomum, Nonnum, Theophylactum ; 
nemo eorum legit, cum Chrysustomus et Theophylactus scripse- 
tint in. totum Joannem commentarios. Quo magis vero similis 
eorum est conjectura, qui suspicantur exempluin hujus adulterae, 
quod a Chrysostomo *) inter alia profertur, ut probet, solitos 
Pharisaeos malo Christum animo interrogare, ab aliquo fuisse ad- 
ditum. Certe Eusebius’), hanc historiam in libris Papiae scri- 
ptam fuisse dicens, eandemque in Evangelio secundum Hebraeos 
reperiri , nulla de Joannis Evangelio mentione facta, haud dubie 
indicat , non esse Joannis. 

Sed haec omnia minus habent ponderis, quam una auctoritas 
Ecclesiae , quae per Concilium Tridentinum*) non solum libros 
omnes , quos nunc habet in usu, sed singulas etiam ejus partes 
tamquam canonicas approbavit. (Qua ratione non modo hanc hi- 
storiam canonicam esse, sed etiam a Joanne fuisse scriptam, 
ejusque Evangelii partem esse, declaravit, ut nullus prorsus jam 
aut dubitationi, aut corum conjecturis locus sit, qui aut ex apo- 
crypho Hebraeorum Eyangelio in hunc locum suspicantur fuisse 
translatam, aut scriptam “quidem a Joanne, posteaquam Eyan- 
gelium edidisset , recordato , ase practermissam, aut ab alio quo 
ex Papia ejus insertam Evangelio, et ab eo tamquam veram ap- 
probatam , ideoque in quibusdam reperiri exemplaribus , in aliis 
non reperiri. Nihil enim horum de eo, qui Spiritu sancto afflatus 
scripserit , dici potest. 

Ad Ecclesiae auctoritatem multorum etiam veterum codicum 
auctoritas accedit, quemadmodum testatum Hieronymum diximus. 
Ammonius etiam Alexandrinus , antiquissimus auctor, eam po-_ 
nit*). Ponit etiam in Synopsi Evangelii Joannis Divus Athana- 
sius, et ipse Graecus auctor. Citatur, ut diximus, a Chiryso- 
stomo *), magisque probabile est, eum propterca non illustrasse 
hoe loco commentariis, quod facilem esse Judicaverit, aut quod 
ile, qui in ejus Ecclesia legebatur codex, eam non haberet (nam 
ejus in Joannem commentarii homiliae ad populum habitae sunt), 
quam ab aliquo®) insertam. Quis enim hoc credat? Citatur ab 
Ambrosio’); tractatur multis locis ab Augustino non solum hic *), 


*) Hom. in Joan, 60, 2) Extremo lib. 3. histor. Eccl. cap. 39. 3) 
Sess. 4. decret. de Canonicis scripturis. *) In Harm. Evang. 5) Hom. in 
Joan. 60. *) Hom. 60. 7) Lib. 3. de Spir. sanct. cap. 2. et lib. 7. epist. 
58. et lib. 9. epist. 76. 8) Tract. 33. 

sed etiam aliis multis in locis'); tractatur a Prospero in libro 
de promissione’); tractatur a Gregorio *). Utitur ea historia tam- 
quam Evangelico testimonio Idacius ad refellendam Arianorum 
haeresim*). Quin et Hieronymus ‘) minime eo testimonio ad re- 
futandos Pelagianos usus fuisset, nisi putasset, esse canonicum, 
quamvis in multis Graecis Latinisque codicibus non reperiretur. 
Denique Sedulius, qui multa alia ab Evangelistis scripta prae- 
terire solet, hanc historiam minime praeteriit, sed copioso et 
eleganti carmine descripsit °). Adde, quod, si ultimum versum 
capitis septimi, et historiam hanc totam deleas, vix bene reliqua 
haerere videbuntur; ita vero, et tota cum caeteris historia, et 
caetera inter se quasi vinculo quodam colligat, ut minime in- 
ducta aliunde , sed ipso in loco nata esse videatur. 

Quid ergo causae putemus fuisse, cur in multis olim libris 
non legeretur? Primum, credibile est, Graecum aliquem audacis 
judicii hominem , cum videret eam historiam inter duas conciones 
positam, insertam fuisse putavisse, erasisseque, quasi vero si- 
mile non esset, ut inter duas conciones diversis diebus habitas 
et accidisset, et ab Evangelista recenseretur. Juvit fortassis au- 
daciam, quod eam legerit apud Papiam; itaque existimavit, se 
Joanni auferre posse, cum auctorem alium, cui eam tribueret, 
inyenisset. Atqui inde potius probare debuit, esse Joannis, quod 
esset et Papiae. Unde enim Papias, nisi ex Joanne, praeceptore 
suo, potuit discere? Et ut fingamus, ex eo non didicisse , tamen 
si Papias scripsit, vera est; si vera est, qui credet a Joanne 
praetermissam cum et res esset cum primis insignis, et ab aliis 
Eyangelistis praetermissa, cujusmodi res Joannes suscepto con- 
silio consectabatur. 

Satis, ut opinor, hujus historiae fides asserta est. Juvat 
nunc duorum haereticorum Calvini et Bezae, praeceptoris atque 
discipuli, contraria ponere judicia, ut lector Catholicus intelligat, 
quam vanum sit, quod Lutherani et Calvinistae jactare solent, 
in dijudicandis divinis libris, non alio Ecclesiae publico testimonio, 
non alia regula opus esse, quam spiritu, ut illi dicunt, divino, 
ut ego arbitror, haeretico, qui, degustata primum Iectione, tacite 
cuique suggerit, hunc librum a Spiritu: sancto dictatum esse, 
illum non esse, Spiritus Calvino suggessit, hance historiam nihil 
continere, quod Apostolico spiritu indignum videri posset. Constat, 
inquit, Graecis iqgnoratam fuisse; itaque nonnulli conjiciunt, aliunde 
assutam esse; sed quia semper a Latinis Ecclesiis recepta fuitt, 
et nihil Apostolico spiritu indignum continet, non est, cur eam tn 
usum nostrum accommodare recusemus. Idem spiritus ejus discipulo 


1) Serm. 47. de verb. Dom. et lib. 2. de adulter. conjug. cap. 6. ¢t 
7.3; et lib. de vera et falsa poenit. cap. 13., et epist. 84., et lib. 4. de 
consens. Evang. cap. 10. 7) Par. 2. cap. 22. 3) Lib. 4. Mor. cap. 6. et 
lib. 14. cap. 15. ‘) In lib. contra Varimadum. *) Lib. 2. cont. Pelag. 

Bezae revelavit, nihil in ea Apostolico dignum spiritu contineri. 
Ad me quidem quod attinet (inquit ille), non dissimulo, mihi merito 
suspectum esse, quod veteres illi tanto consensu, vel rejecerunt, 
tel ignorarunt, Deinde quod narrat, Jesum solum fuisse relictum 
cum muliere in templo, nescio, quam sit probabile; et quod scribit, 
Jesum digito sripsisse in terra, novum mihi et insolens videtur, 
neque possum conjicere, gquomodo possit satis commode explicart. 
Ipsi se haeretici coarguunt, ostenduntque, se non divino, sed 
humano, aut potius haeretico spiritu de rebus divinis judicare, 
cum alter alteri repugnant; non enim est dissensionis Deus, 
sed pacis '). 

3. Adducunt autem Scribae et Pharisaet multerem in adul- 
terio deprehensam, et statuerunt eam in medio. Graece: Kai 
OTioarytEes avtiy ty péow, AEyovor, et cum statuissent in 
medio, dicunt. Usus enim est Jvannes in historia narranda 
verbis praesentis temporis, ut rem praeteritam quasi praesen- 
tem ante oculos poneret: adducunt et dicunt. Quo animo ad- 
duxerint, non erat difficile divinare, et Evangelista declaravit *), 
ut occasionem captarent aliquam Christum criminandi. Quam 
vero inde occasionem captare poterant, illic explicabimus. Sta- 
tuunt in medio, tamquam ream, fingentes, se Christi judicio 
stare yelle. 

Sunt, qui quaerant, cur non etiam adulterum adduxerint ? 
aut si alterum ex duobus illis tantum adducere placebat, cur 
non adulterum potius, quam adulteram, quod fuisset fortassis 
honestius, adduxissent. Nam lex quidem eadem adulterum at- 
que adulteram poena affici jubebat *). Nonnulli suspicantur, 
adulteram potius, quam adulterum adduxisse, ut Christi tenta- 
rent pudicitiam. Quidvis de maligno Pharisaeorum animo credi po- 
test ; sed probabilius est, propterea solam adulteram adduxisse, 
quod facilius illis fuerit adulteram, quam adulterum capere; 
uterque enim fuerat in ipso facinore deprehensus, hoe est, 
ixavrogaog, in flagranti delicto, ut loquuntur Jurisperiti; sed 
solent viri aut vi, aut arte sese proripere, feminae sexus im- 
becillis facile tenentur; ad similitudinem enim viri senes_ illi 
Susannae accusatores mendacium suum composuerunt: adolescen-— 
tem quidem, qui cum ea concumbebat, se, qui fortior erat 
ipsis, tenere non potuisse; Susannam autem tenuisse *). Aut 
Majorem se in muliere, quam in viro, calumniandi Christi ma- 
teriam sperarunt habituros; Christum facilius mulieris,. quam 
viri commiseratione a praescripto legis rectoque judicio disces- 
surum. 

4. Magister, haec mulier modo deprehensa est in adulterio. 
Magistrum appellant, ut honorifico verbo fraudem suam conte-— 
gant; non enim est vero simile, malo rogare animo, qui eum 


*) 4 Cor. 14, 33. 7) Vers. 6. 3) Levit. 20, 10. Deut 22, 22. ‘*) 
Dan. 13, 39. 40. 

magistrum vocent, seque ejus discipulos profiteantur. Simile 
exemplum alibi legitur ’). 

Modo deprehensa est in adulterio. Graece: tatcny evooper 
EMAVTOPOHEW poryevomevyy, deprehensa est in ipso facto, dum 
adulterium perpetraret. Quod propterea dicunt, ne Christus pro- 
bationes requirat; rem esse certam atque compertam, quam ne 
ipsa quidem rea negare queat; ferat ergo de jure sententiam; 
nam de facto quidem omnino constare. Nervorum velut ex lege 
vinculis, inquit Prosper’), se crediderant ligasse Jesum, et ma- 
xime recentium, cum dixerunt: Modo. Quae noster fortis hoc 
responso disrupit: Qui, inguit, vestrum sine peccato est, prior 
in illam lapidem mittat. 

5. In lege autem Moses mandavit nobis hujusmodi lapidare. 
Lex nusquam jubet adulteram lapidare, sed solam sponsam, 
quae ab sponso corrupta fuerat invyenta *), aut quae, postquam 
desponsata est, compressa ab alio viro in civitate , quam sponso 
suo, quia non clamaverit*); eademque poena, qui eam com- 
pressisset, plectebatur. Quae autem a viro jam suo corruptae 
adulterium cum viro alio perpetrabant , jubebantur quidem oc- 
cidi una cum adultero, lapidari autem non jubebantur*). Sed 
‘simile vero est, cum mors adulterorum populi judicio relicta 
esset, consuetudine introductum fuisse, ut omnes etiam adul- 
terae lapidarentur. Nam et senes illos, qui falsum Susannae 
crimen objecerant , lapidatos fuisse, inde colligitur , quod popu- 
lus eos interfecisse dicitur ®). Non potuit autem totus populus 
interficere , nisi lapidando. Affecerunt autem eos, ut eodem lo- 
co dicitur , eadem poena, qua Susanna, si probatum ejus fuis- 
set adulterium, erat afficienda. Adultera ergo lapidibus obruen- 
da erat. 

Proferunt Christo legem Mosis, ut illum alterum quodam- 
modo Mosem esse doceant, qui perfectiorem, quam Moses, le- 
gem tradat, quo plus illi dent animi atque libertatis, aliquid 
contra Mosis legem pronuntiandi, indeque occasionem ‘arripiant 
ejus accusandi. Hoc est, quod dicunt’): In leye autem Moses 
mandavit nobis hujusmodi lapidare. Tu ergo quid dicis? Quasi 
Mosi illum opponant, quasi Mosem illi subjiciant. Zu autem, 
qui major es Mose, qui ejus non teneris Iegibus, quia meliora 
et perfectiora doces, quid dicis? approbasne, an reprobas Mo- 
Saicae legis sententiam? Omnibus denique modis eum proyo- 
cant, ut audeat contra Mosem apud homines, qui plus ipsi, 
quam Mosi, tribuere viderentur, aliquid dicere. 

6. Hoc autem dicebant tentantes cum, ut possent accusare 
eum. Timuit, opinor, Evangelista, ne putaremus, Scribas et 
Pharisacos tantum Christo tribuisse , ut magistrum appellaverint, 


4) Matth. 12, 38. et 22, 16. 36. 7) In lib. de promiss. et pracdict. 
par. 2. cap. 22. 3) Deut. 22, 20. 24. *) Deut. 22, 24. 5) Ley. 20, 10. 
Deut. 22, 22. *) Dan. 13, 62. 7) Vers. 5. 

et- adulterae judicium illi commiserint; non ita esse, malo fe- 
cisse animo., non ut ab eo discerent, sed ut eum tentarent. At 
quomodo tentarent? Poterant enim aut ejus scientiam, .aut, ejus 
erga Mosem reverentiam et observationem tentare velle. Scien- 
tiam quidem ejus tentare noluisse, satis constat. Nec enim le- 
gem illi Mosis protulissent, si tentare voluissent, quam versa- 
tus esset in lege; sed generaliter interrogassent, quid de adul- 
tera fieri oporteret. Experiri ergo voluerunt, ecquid contra 
Mosem pronuntiaret. Augustinus *) et Ambrosius’), Beda, Ru- 
pertus et Euthymius existimant , cornutam illi quaestionem pro- 
posuisse, in qua, quidquid responderet, caperetur. Sciebant, 
inquiunt , eum misericordiam et mansuetudinem profiteri; si 
ergo lapidandam responderet , clamarent, eum tam misericor- 
dem atque clementem non esse, quam videri vellet, qui mu- 
lierem capitis damnasset; si non lapidandam, ipsum igitur la- 
pidandum, qui legem violaret Mosis. Intellexit dolum Christus, 
quem nihil latere poterat. Itaque neutrum respondit, nec lapi- 
dandam esse, nec non lapidandam; sed tnclinans se deorsum,. 
inguit Evangelista *), digito scribebat in terram. 

Factum mirabile! Usque adeo, ut haereticus judicet Ari- 
starchus alienum a moribus Christi. Adeo insculptos in animo 
suo habebat mores Christi, ut statim posset dijudicare, quid 
cum illis conveniret, ‘quid ab illis discreparet. Fateor, me spi- 
ritum Bezae non habere; sed nihil mihi tam conveniens mori- 
bus Christi dici videtur potuisse: primum nihil ad captiosam 
quaestionem respondere; deinde inclinatum in terram digito ali- 
quid scribere, quod illi taciti mirarentur. Sed Beza assuetus de 
religione sincere judicare, et nostras omnes irridere ceremonias, 
censuit, factum hoc, nescio, quid superstitionis sapere, quod in- 
dignum Christo esse videretur. Isto quidem judice, quod Chri- 
stus caeci oculos luto ex saliva sua confecto liverit *), quod in 
Apostolos insufflaverit *), superstitiosum erit. Sed illa, quia in 
omnibus semper codicibus lecta fuerant, ausus non est loco -mo- 
vere; haec, quia in nonnullis, ut diximus, dicta olim non sunt, 
minimam arripuit occasionem velut superstitiosa resecandi. 

Porro de scriptione hac in terram Christi tria quaeri possunt, 
quomodo in terra digito scribere potuerit, cum in templo esset, 
quod lapidibus stratum erat; quorsum id fecerit; quid scripserit. 
Duae quaestiones primae a nemine, quod sciam, explicatae sunt ; 
itaque nostram in iis conjecturam cogemur sequi. Quomodo in 
pavimento scribere potuerit, duplex probabilis conjectura esse 
potest: altera, scripsisse ita, ut non efformaverit characteres, 
tamen aliquid scribendo significaverit; quemadmodum solent muti 
quidam homines docti legere, scribereque, in aére digito descri- 
bere, quae, si loqui possent, dicturi erant; vicissimque, qui cum 


') Hoc loco et serm, 47. de yerb. Dom. 2) Lib. 7. epist. 88. et lib. 9. 
epist. 76. °) Vers. 6. “) Inf. cap. 9, 6. 44. *) Cap. 20, 22, 

illis sermones conferunt, digito scribendo loquuntur , fagientibus 
characteribus, sensu manente; altera, potuisse in pulvere, qui 
in ipso erat pavimenfo, characteres efformare. Atque hoc ipsum, 
quod Christus scripserit in pavimento, putat Augustinus*) my- 
sterium habuisse. Significatum enim, legem Mosis, quam illi 
produxerant, digito Dei scriptam fuisse, sed in Japideis cordibus 
Judaeorum. | 

Secunda quaestio ex tertia magna ex parte dependet; nam 
si constare poterit, quid scripserit, non difficilis conjectura erit, 
quorsum scripserit. Si enim aliquid scribebat, quod ad Scribas 
et Pharisaeos pertineret, haud dubie voluit eos a mulieris accu- 
satione ad suam ipsorum conscientiam explorandam accusandam- 
que revocare. Potest tamen et alia probabilis reddi causa, nihil 
aliud scribendo voluisse, quam Pharisaeorum tentationem diver- 
tere atque dissimulare, declinareque arbitrium, quod sibi defe- 
rebant adulterii, quasi aliud ageret, quasi aliquid, in terram 
defixus, altius cogitaret, neque vacaret ad eorum nugas animum 
attendere. Ita sentiunt Euthymius et Beda; Augustinus”) vero 
putat, voluisse scribendo in terra significare, eos in terra scri- 
bendos esse*), non in coelo. 

Tertia quaestio a gravioribus etiam tractatur auctoribus. 
Ambrosius *) videtur indicare, scripsisse non adulterae, sed accu- 
satorum ejus sententiam. Quid, inquit, scribebat, nisi illud pro- 
pheticum’): Terra, terra, scribe hos viros abdicatos? Quod de 
Jechonia dictum est in Jeremia. Sed alibi®) putat, scripsisse, 
quod illis ipsis apud Matthaeum dixit’): Festucam, quae in oculo 
est fratris tui, vides, trabem autem, quae in oculo tuo est, non 
vides? Hieronymus*) putat, eorum, qui accusabant, et omnium 
mortalium scripsisse peccata, secundum quod scriptum est in ~ 
propheta °): Recedentes a te in terra scribentur. Idemque videtur 
Ambrosius significare*°). Sunt, qui existiment, id ipsum scri- 
psisse , quod postea erectus accusatoribus dixit ''): Qui sine pec- 
cato est vestrum, primus in illam lapidem mittat. In qua sententia 
gravis judicii auctor est D. Thomas. Mihi valde placet, quod 
quidam dicunt, nihil scripsisse, quod legi posset; nullos enim 
certos formasse characteres, sed incertas, nihilque significantes 
figuras delineasse, quales homines meditabundi solent facere. 

Atque ita, etsi minime dicunt, eos omnes auctores sensisse 
arbitror, qui, quid Christus scripserit, non declararunt; eo enim 
ipso indicarunt, nihil scripsisse certum atque significans. In his 
sunt Augustinus, Beda, Rupertus, et Euthyminus. Si enim ali- 
quid scripsisset, quod legi a Pharisaeis potuisset, non utique ur- 
sissent illum, ut ad propositam quaestionem responderet, prae- 


1) Tract. 33. 2) Lib. 4. de consensu Evang. cap. 10. *) Jerem. 47, 
43. 4) Lib.’7. epist. 88. 5) Jerem. 22, 30. °) Lib. 9. epist, 76. 7) Cap, 
7, 8. °) Lib. 2. contra Pelag. °%) Jerem. 17, 43. %°) Lib. 8. de Spiritu 

sertim si ad eos ipsos scriptura pertinebat; sed novam de scriptura 
ipsa litem instituissent.. Deinde non iterum se post responsionem 
inclinasset Christus, iterumque scripsisset, quod scriptum ante 
fuerat. Adde, quod, si aliquid significans scripsisset, numquam 
id Evangelista praeteriisset. Sobrii est ingenii, hac sententia esse 
contentum. 

Cur ergo scribebat, si nihil significabat? Ut quaestionem 
fraudis plenam averteret scribendi simulatione, ut paulo supra ex 
Beda et Euthymio dicebamus. Hoc ipsum indicat, quod statim 
addit Evangelista, eum judicium, quoad potuit, refugisse, neque 
respondisse, nisi coactum. | , 

7. Cum autem perseverarent interrogantes eum, erewit se, et 
dixit eis. Id est, cum cogerent quodammodo eum respondere, | 
cum non posset jam amplius illis improbe urgentibus dissimulare, 
erexit se, id est, desiit aliud agere, ut hoc ageret. Inclinaverat 
se, ut illis parceret occupationis simulatione; coégerunt illum sen- 
tentiam suam dicere; erexit se, ut eos percuteret, quibus ante 
pepercerat. Indicat, illos non minus peccatores esse, quam ad- 
ulteram. 

Qui sine peccato est vestrum, primus in illam lapidem mittat. 
Non est captus , inquit Augustinus*), cut tendebatur; sed potius 
captt sunt, qui tendebant, quia tn eum, qui eos posset de laquet . 
eruere, non credebant. Quid ergo respondit Dominus Jesus? quid 
ergo respondit veritas, quid respondit sapientia? quid respondit 
ipsa, cut calumnia parabatur, justitia ? Non dizxit: Non lapidetur ; 
ne contra legem dicere videretur. Absit autem, ut diceret : Lapi- 
detur ; venit enim non perdere, quod invenerat, sed quaerere, quod 
perterat”?). Quid ergo respondit? Videte, quam plenum sit ju- 
stitia, plenum mansuetudine: Qui stne peccato est vestrum, primus 
in illam lapidem mittat. Quod dicit sine peccato, hoc est, ava- 
aocnsoc, duobus modis intelligi potest; aut non posse peccare, 
quod Graecum vyerbum proprie significat, aut peccare quidem 
posse , sed re tamen ipsa peccatum non habere. Quidam priorem 
hoc loeo sensum sequi malunt, quasi moneat Christus Scribas et 
Pharisaeos, uti propriae conditionis infirmitatisque recordentur, 
et ab accusatione adulterae desistant; quamvis ipsi adulteri non 
sint, nee aliud simile peccatum habeant, homines tamen esse, 
qui possint aliquando aut in idem, aut in aliud ejusdem modi labi; 
facerent erga adulteram, quod, si ipsi in simili delicto essent 
deprehensi, fieri erga se vellent. Nimis bene ii auctores mihi 
videntur sentire de Pharisaeis. Vehementius, meo quidem judicio, 
eos pupugit, et non solum peccare posse, quod omnibus homint- 
bus naturale est, nec solum esse peccatores, id est, multa habere 
peccata, quod commune etiam est omnibus, sed hypocritas esse, 
significavit, qui cum intus multoram scelerum pleni essent, sancti 

foris ac religiosi videri vellent, qui studio religionis ac legis 
adulteram lapidari vellent, quemadmodum alio loco dixit, eos 
sepulchris dealbatis similes esse *). 

Pungit ergo conscientiae ecorum yvulnus, cum dicit: Qui sine 
peccato est vestrum, primus in illam lapidem mittat, indicans, eos 
aut idem, aut alia non minora habere peccata. Sed hoc ipsum 
tam prudenter dicit, ut non ipse illis, sed sua cuique conscientia 
dicere videatur. Ad suam enim quemque conscientiam revocat, 
et suae quemque conscientiae, quasi ipse eam ignoraret, judicem 
facit. Videtur naturali quodammodo jure debere eum, qui alium 
accusat atque condemnat, aut eodem, aut alio omni aequali ca- 
rere crimine. 

Quod dicit: Primus in illam lapidem mittat, putant nonnulli, 
consuctudinem fuisse Judaeorum, ut in quibusdam_ criminibus, 
quae maxime laedere rempublicam poterant, iidem, qui primi 
peccatum deprehendissent, et accusatores, et testes ct Judices 
essent; et si lapidandi rei essent, ipsi in eos primi lapidem mit- 
terent; huc Christum allusisse. Vellem, aliquo testimonio sen- 
tentiam suam mihi probarent. Certe, si eo Christus alludere 
voluisset, non dixisset: Qu? sine peccato est vestrum, sed: Qui 
primus eam in adulterio deprehendit, primus in eam lapidem 
mittat. Quin contrarium ex verbis Christi colligitur. Cum enim 
dicit: Qui sine peccato est, primus in illam lapidem mittat, per- 
mittit, ut quisquis eorum sine peccato sit, quamvis non is eam 
primum in adulterio deprehendisset, quamvis accusator non esset, 
primus in eam lapidem mittat. Quod minime permitteret, si 
contra consuetudinem Judaeorum aut legem esset, cum diligenter 
Christus in toto hoc responso cavisse videatur, ne quid faceret 
diceretve contra legem consuetudinemque Judaeorum, ne ansam 
illis novarum contra se calumniarum daret. 

8. Lt tterum se inclinans, scribebat in terra. Cur iterum se 
inclinaverit, et in terra scripserit, eadem ratio fuit, quae ante, 
cum idem fecit. Voluit infixo in Pharisaeorum conscientia re- 
sponsionis aculeo, quasi aliud haberet, quod ageret, ad priorem, 
quam simulaverat, occupationem redire, ut illis spatium daret, 
~clam et sine rubore discedendi. 1d eventus comprobavit; dum 
enim ipse pronus in terram esset, quasi eos, qui aderant, videre 
non posset, silentio dilapsi sunt. 

9. Audigntes autem unus post unum exibant, incipientes a 
senioribus. Graece: Oi d€ AxOVOAYTES, XAL EMO TIS OVVELONTEWS 
éXevyyouevor eSipyorto eig xad’ etc. Hi autem, cum (haec) 
audissent et a conscientia argquerentur, exibant unus post unum, 
id est, alius post alium, non simul, ne victi atque confusi fugere 
viderentur, sed sensim ac sigillatim, quasi suo quisque consilio 
discederet. Unus post unum, Hebraismus est, sicut Hispani dicunt, 

unus ad unum. Quod dicit Evangelista, sumptum a senioribus 
initium, indicat, eos primum ac maxime omnium sensisse respon- 
sionis aculeos, ut qui in peccatis maxime erant inveterati; cum 
ergo seniores quasi stimulis puncti abiissent, idem fecisse alios 
eorum exemplo. 

Et remanstt solus Jesus, et mulier tn medio stans. Hoc pro- 
bare non potest Beza, haereticorum interpres, Christum cum muliere, 
eaque adultera, mansisse solum. Sed quis vir Beza? quam pu- 
dicus? quam abhorrens ab omni suspicione adulterii? Nemo 
Gallus ignorat, nec’ apud alias gentes quisquam ignoraret, si 
ejus de amoribus libri, nihilo castiores, quam illi Tibulli, illi 
Catulli, illi Ovidii, illi Martialis, legi possent. Sed prudenter 
cautum est, ne libri legerentur haereticorum. Manserit Christus 
omnino cum muliere solus; an propterea murmurare haereticus 
debuit , cum discipuli in simili causa, ut idem narrat Evangelista, 
ausi non fuerint illum interrogare, cur cum muliere loqueretur? 
Si hunc locum idcirco delet, quod solus cum muliere manserit 
Christus , inducat et historiam totam Samaritanae, aut Christum 
accuset , quod solus cum sola, non in templo, sed in loco item 
solo, in agro, longe ab omni teste locutus fuerit. Quid, quod 
hune locum haereticus interpres non intellexit? Putat enim, 
Christum solum omnino cum muliere remansisse, quod- credibile 
profecto non est. Nec enim concio, quae frequens aderat, et 
ad quam Christi responsio non pertinebat, sed soli Scribae et 
Pharisaei, qui adulteram accusabant, dicuntur alius post alium 
exiisse. Et vero, si Christus cum muliere solus mansit, quo- 
modo mulier, ut ait Evangelista, mansit in medio? In medio 
quorum, si solus erat Christus? Ex ipsis igitur Evangelistae . 
verbis perspicuum est, non omnino cum sola muliere mansisse 
solum. Et si alia conjectura non esset, tamen certe Apostoli ac 
discipuli cum illo mansere. Cur enim concionantem docentemque 
deseruissent, qui numquam deserebant? Cum ergo solus man- 
sisse dicitur, ad solos accusatores, aut ad personas, quae ad 
Judicium illud pertinebant, referendum est, neminem mansisse 
ex omnibus praeter judicem et ream, id est, Christum et adul- 
teram ; caeterum auditores eosdem, qui ante erant, remansisse, 
in quorum medio manserit adultera. Quae ideo non fugit, quia 
Christi erga se favorem sentire coeperat. 

10, Erigens autem se Jesus dixit ei: Mulier, ubt sunt, qui 
te accusabant? nemo te condemnavit? Sciebat utique Christus, 
ubi essent, qui mulierem accusavyerant, ef neminem eorum con- 
demnare ausum; sed ideo mulierem rogat, ut. intelligat, id sibi 
ex ipso beneficium provenisse, ipsius virtute atque prudentia 
ejus fuisse accusatores dissipatos, ut cognosceret medicum, ut 
cognosceret redemptorem, et integram ab eo salutem quaereret. 
Quod dicit: Nemo te condemnavit? allusio est ad id, quod paulo 
nte Pharisaeis dixerat: Qui sine peccato est vestrum, primus in 
glam lapidem mittat; quasi dicat: Nemo inventus est sine pec- 

cato, qui te condemnaret? Timere potuit mulier, ne a Christo, 
qui sine peccato erat, condemnaretur, quando a Pharisaeis non 
ob aliam causam condemnata non erat, nisi quia nemo eorum 
repertus fuerat sine peccato. Et guia illa, (inquit Augustinus *), 
hoc audierat: Qut sine peccato est, prior in illam lapidem mittat, 
ab illo se sperabat puniendam, in quo peccatum inveniri non 
poterat. Ille autem, qui adversarios ejus repulerat lingua justitiae, 
levans in eam oculos mansuetudinis, interrogavit eam: Nemo te 
condemnavit? Respondit illa: 

11. Nemo Domine. Dixit autem Jesus: Nec ego te conde- 
mnubo; vade, ef jam amplius noli peccare. A quo te forte damnari 
timuisti, inquit Augustinus 7), guia tn me peccatum non inventstt, 
nec ego te condemnabo. Quid Domine? faves ergo peccatis? Non 
plane; tta attende, quod sequitur: Vade, deinceps jam oli pec- 
care. Ergo et Dominus damnavit; sed peccatum, non hominem. 
Nam si peccatorum fautor esset, diceret: Nec ego te condemnabo; 
vade, et vive, ut vis; de mea liberatione esto secura; ego, quan- 
tumcumque peccaveris, te ab omni poena, etiam gehennae et in- 
fernt terroribus, liberabo. Nec hoc dixit, sed: Vade, et noli 
amplius peccare. 

12. Iterum ergo locutus est eis Jesus. Incertum, quomodo 
intelligendum , quod dicit Evangelista: Jterum. Qui historiam 
adulterae aliunde insertam esse putant, non existimant, haec cum 
illa cohaerere posse; sed sensum esse, alio quodam die rursus 
concionantem Christum haec dixisse. Sed eam opinionem supra 
refutavimus. Ego eodem die, atque eodem loco, in eademque 
concione haec, et quae septimo capite commemorantur, a Christo 
dicta fuisse arbitror; sed cum Christus concionaretur, Scribas et 
Pharisaeos supervenisse, adulteram adducentes, et, interrupta 
concione, Christum, quid illi faciendum esset, interrogasse. Igitur 
Evangelista rem eo ordine, quo acciderat, narrare volens, inter 
unam et alteram coneionis partem historiam adulterae comme- 
moravit; deinde ad concionem rediit, dicens: Jterum ergo locutus 
est eis Jesus, id est, cum concionari propter adulterae quaestio- 
nem desiisset, ea terminata, iterum concionari coepit. Hujus 
etiam rei argumentum est, quod Evangelista dicat: eis, quod 
relativum antecedente carebit, nisi ad eosdem auditores, ean- 
demque concionem referatur. Atque eandem quidem fuisse con- 
cionem, Ammonius, Theodorus Mopsuestiensis, Leontius, Chry- 
sostomus et Theophylactus existimant. 

Ego sum lux mundi; qui sequitur me, non ambulat in: tene- 
bris, sed habebit lemen vitae. Quo sensu Christus dicatur luz, 
supra *) disseruimus. Quod autem dicit: mundi, emphasim habet; 
significat enim, non unius tantum hominis, non unius gentis, 
sed totius mundi, omnium gentium, omnium hominum lucem 

esse, illuminareque *) omnem hominem venientem in hunc mundum. 
‘Adnotaverunt hoc Ammonius, Theodorus Mopsuestiensis, Leontius, 
Chrysostomus et Theophylactus, Et quidem plerique eorum putant, 
allusisse Christum ad id, quod Pharisaei dixerant Nicodemo *): 
Scrutare Scripturas, et vide, quia a Galilaea propheta non surgit; 
voluisse ex Scripturis tacite probare, ex Galilaea surgere pro- 
phetam, et quidem magnum, seque eum esse. Sic enim ab 
Jesaia propheta dictum esse ?), quemadmodum Matthaeus recitat *): 
Terra Zabulon, et terra Nephthalim, via maris trans Jordanem, 
Galilaea gentium; populus, qui sedebat in tenebris, vidit lucem 
magnam; propterea dixisse: Ego sum lua mundi, id est, non 
solum Galilaeae, sed omnis etiam terrarum orbis, ut Theodorus 
Mopsuestiensis et Leontius interpretantur. Ammonius vero putat, 
ad illum alterum Jesaiae locum ‘) allusisse: Dedi te in lucem 
gentium; Theophylactus, ad solum prophetae nomen respexisse; 
dixisse Pharisaeos: A Galilaea propheta non surgit; respondisse 
Christum, se non solum prophetam, sed etiam prophetarum ac totius 
mundi lumen esse, 

Quod dicit: Qué sequitur me, non ambulat in tenebris, 
metaphora est sumpta de medio. Solemus per obscura loca 
praeeuntem sequi facem, ne aberremus aut offendamus; et lo- 
quebatur Christus de hominibus, per hanc vitam, tamquam per 
vyiam quandam plenam tenebrarum et errorum, in coelum ten- 
dentibus; propterea non dixit: Qui fruitur me, fruitur lumine, 
aut: Qui habet me, habet lumen; sed: Qui sequitur me, non 
ambulat in tenebris, sed habebit tumen vitae. Credere in Chri- 
stum, et ei obedire, est illum sequi. Ambulare est vivere. 
Non ambulare in tenebris, est sine errore et sine peccato vivere. 
Habere lumen vitae, ut Augustinus °) et Beda volunt, est ad 
lumen illud gloriae et aeternae vitae pervenire, ubi jam non sit 
opus face, non sit opus fide. Itaque futuro legunt tempore, 
quemadmodum et Graece est: é&e1, habebit lumen vitae. Potius 
tamen arbitror, iumen vitae fidem ipsam hujus vitae appellari, 
ut opponatur membro praecedenti: ambulare in tenebris, ut idem 
sit, quod in tenebris non ambulare. Vocatur autem lumen vitae 
fides, quia natura sua ad vitam ducit, aut quia etiam in hac 
vita cum caritate conjuncta vitam animae tribuit. Hoc enim 
sensu dixit idem Evangelista’): Jn ipso vita erat, et vita erat 
lux hominum. 

13. Dixerunt ergo et Pharisaei: Tu de te ipso testtmonium 
perhibes: testimonium tuum non est verum. Quomodo hoc illi 
Pharisaei objicere potuerunt, si eadem erat concio, cum jam 
omnes Christi responso perculsi abiissent? Credibile est, in ea 
concione praeter eos Scribas et Pharisaeos, qui adulteram mu- 

/ 
lierem adduxerant, alios fuisse nonnullos, qui aut audiendi, aut 
calumniandi causa concioni interessent. Ii igitur Christo respon- 
derunt, ejus testimonium non esse verum, id est, non esse. legi- 
timum, pro vero habendum non esse, cum de se ipso testimo- 
nium perhibeat. Non enim sequitur, verum non esse, quod de 
se quisque testetur; sed sequitur, pro vero habendum non esse, 
nisi aliunde probetur. Sic supra *). | 

14. Respondit Jesus, et diit eis: Ets ego testimonium per- 
hibeo de me ipso, verum est testimonium meum, quia scio, unde 
veni, et quo vado. Qualis sit ratio, quam adducit Christus, ut 
probet, testimonium suum verum esse, quia sciat, unde venerit, 
et quo vadat, vix satis apparet. Quid enim refert scire, unde 
venias, aut quo vadas, ut testimonium tuum yerum sit? Ruper- 
tus existimat, rationem hanc Christo cum omnibus hominibus 
esse communem; omnes enim homines, cum de suo loquuntur , 
indignos esse fide; cum autem tamquam a Deo missi loquuntur, 
etiamsi ipsi de se testimonium perhibeant, eorum tamen testi- 
monium verum esse. Nam et omnes prophetas de se ipsis testi- 
monium perhibuisse, dicentes, se a Deo missus esse, et yerum 
fuisse atque legitimum eorum testimonium, ; 

Ego majus quiddam significasse arbitror. Figurate Christus 
locutus est, usus insinuatione quadam eleganti, et ad personas, 
quibuscum agebat, accommodata, qua, plus quam dicit, indicaf. 
His enim omnibus verbis: Scio, unde venti, et quo vado, nihil 
aliud significat, quam se Filium Dei naturalem, ac yerum esse 
Deum, quemadmodum Chrysostomus, Ammonius, Leontius, Au- 
gustinus 7), Beda, Theophylactus et Euthymius exponunt. Vene- 
rat enim non solum a Deo missus, sicut caeteri prophetae, sed 
venerat de coelo, Deus de Deo, lumen de lJumine, Deus verus 
de Deo vero. Et redibat in coelum, non solum ut homo, sed 
ut, Dei Filius, sederet ad dexteram Patris Dei. Hoc est: Scio, 
unde veni, et quo vado. Fingamus ergo, non dixisse, quod dixit, 
sed quod significavit: Etst ego testimonium perhibeo de me tpso, 
verum est testimonium meum, quia Deus sum; an non bene pro- 
basset, testimonium suum verum esse? Maxime vero. Eodem 
ergo modo probat, cum dicit: Quta scio, unde veni, et quo 
vado. 

Cur ergo aperte non dixit, quia Deus sum? Id est, quod 
paulo supra dicebamus, usum fuisse insinuationis figura ad per- 
sonas, quibuscum loquebatur, accommodata et paene necessaria. 
Non enim ferre potuissent, si aperte se Deum aut Dei Filium 
esse dixisset. Dixit ergo, quod verum erat, quodque erat causae 
necessarium; sed ita dixit, ut adversarios suos verborum ambi- 
guitate obscuritateque deluderet, At satis erat dicere: Quia veni 
ex coelo, aut a Patre, et eo redeo; cur potius dixit: Scio, unde 

vent, et quo vado? Primum id ipsum nimis erat expressum: 
Quia ex coelo, aut a Patre veni, et voluit obscurius loqui. | 
Deinde dicturus erat: Vos autem nescitis, et oportuit antithesim 
implere: Ego scio, propterea confidenter ipse de me_ testimo- 
nium perhibeo; vos autem nescitis, propterea non creditis, pro- 
pterea testimonium meum suspectum habetis. Quamquam Chry- 
sostomus et Euthymius interpretantur: Nescire simulatis, cum 
re vera Sciatis. . 

15. Vos secundum carnem judicatis. Omnes fere interpretes 
in hune sensum conveniunt. Vos secundum carnem judicatis, id 
est, secundum corpus, quod in me videtis; videtis hominem in- 
firmum, pauperem, humili loco natum; nihil de me majus cogi- 
tatis; ita Ammonius, Leontius, Augustinus *), Theophylactus, 
Euthymius. Solus Chrysostomus videtur exponere secundum car- 
nem, non meam, sed yestram, id est, non prout ratio, sed 
prout caro vobis suggerit; non ex aequitate causae, sed ex car- 
nali affectu vestro judicatis. Sed ille prior melior est sensus. 
Probat enim, quod paulo ante dixerat: Vos autem nescitis, unde 
venio, aut quo vado, id est, nescitis, me esse Deum; itaque 
non judicatis, nisi secundum eam, quam videtis, humanam in- 
firmamque naturam. 

Ego alium etiam sensum non minus fortasse probabilem ani- 
madverto, ut carnem vocet, quidquid apparet sensibusque per- 
cipitur ; quasi dicat: Vos, ut homines, non judicatis, nisi ex 
sensibus, et ex eis, quae sensibus subjiciuntur, sicut alio loco 
dicitur: Homo videt ea, quae parent; Dominus autem intuetur 
cor *), ut alludat ad id, quod Pharisaei dixerant: Tu de te ipso 
testimonium perhibes , testimonium tuum non est verum. Vos, 
inquit, quia non judicatis, nisi secundum ea, quae extrinsecus 
apparent, utimini principio illo vulgari, nullius de se ipso testimo- 
nium pro vero habendum esse. Si secundum ea, quae latent, 
possetis judicare, videretis, principium illud in me locum habere 
non posse, quia Deum me esse intelligeretis. Leontii et Theo- 
phylacti non probo sententiam, qui judicare hoc loco pro con- 
demnare, hoc est, xpivery arti tov xataxpivery, a0 xoLvod, 
positum putant. Amplior enim est sensus, non solum male con- 
demnare, sed male etiam judicare, etiamsi minime condemnent, 
qui secundum carnem solum judicant. 

Ego non judico quemquam. Incertum, an absolute intelligi 
velit, se neminem judicare , an eo modo judicare, quo Pharisaeos 
Judicare dixerat, id est, secundum carnem, ut id dd xowwod 
intelligatur. Augustinus *), Beda et Rupertus hoc posteriori modo 
interpretantur; Chrysostomus, Leontius, Theophylactus et Euthy- 
mius priori. Quia enim dicere Pharisaei potuerunt: Si nos se- 
cundum carnem, injusteque judicamus, cur nos non coarguis? 


° 

ei objectioni respondisse Christum, se neminem judicare, id est, 
quamvis judicandi habeat potestatem, nolle tamen eam exercere 
usque ad secundum adventum suum, cum veniet ad judicandos 
vivos et mortuos; nunc non ad judicandos, sed ad liberandos 
venisse homines. Non misit, inquit, Deus Filtum suum in smun- 
dum, wt judicet mundum, sed ut salvetur mundus per ipsum, 
supra’). Hic, ut opinor, melior est sensus, quia melius cum 
eo conveniunt, quae sequuntur *): Et si judico ego, judicium 
meum verum est, guia solus non sum; sed ego, et qui misit me, 
Pater. Si enim repetendum esset: Ego non judico quemquam 
secundum carnem, similiter esset hoc loco repetendum: Et si 
judico secundum carnem, judicium meum verum est, quia solus 
non sum, sed ego, et qui mtsit me. Hoc autem loco id repeti 
non potest; numquam enim Christus secundum carnem judicat, 
etiam cum judicat una cum Patre. Ergo neque supra id repeti 
potest. 

Ego tamen, quemadmodum paulo ante dixi, judicare hoc 
loco pro testari accipi, puto, quod est judicare, id est, actum 
unum judicialem exercere. De ea enim re sermo erat. Tu, 
inquiunt illi, de te ipso testimonium perhibes, testimonium tuum 
non est verum. Si enim acciperetur proprie pro judicare, hoc 
est, pro ferre sententiam, non bene haec inter se cohaererent: 
Et si judico, judicium meum verum est, quia solus non sum, sed 
ego, et qui misit me. Non enim judices, ut judicium pro vero, _ 
sed testes, ut testimonium pro legitimo habeatur, plures esse, 
necesse est. Confirmat etiam hunc sensum, quod additur °*): 
Et tn lege vestra scriptum est, quia duorum honinum testimo- 
nium verum est; de testimonio igitur loquebatur , cum dicebat: 
Ego non judico quemquam , et si judico, judictum meum verum 
est, quia solus non sum. 

Quo ergo modo negat, se judicare, id est, testimonium de 
quoquam perhibere, cum paulo ante concessisset, de se ipso di- 
cere testimonium? Et si ego de me ipso testimonium perhtbeo, 
testimonium meum verum est. Primum, illic non affirmat, se - 
de se ipso praebere testimonium, sed fore, ut, si praebeat, ve- 
runf sit; sic enim intelligendum est illud: tsi ego testimonium 
perhibeo de me ipso. Deinde, quod hic dicit, se neminem judi- 
care, id est, de nemine dicere testimonium, intelligit, non esse 
necessarium, ut ipse de quoquam testimonium perhibeat; alios 
esse, qui perhibere possint, sicut dixit supra‘): Noltte putare, 
quia ego accusaturus sim vos apud Patrem; est, qui accusat vos, 
Moses , in quo vos speratis; et ut dixit *): Si ego testimonium 
perhibeo de me tpso, testimontum meum non est verum; alius 
est , qui testimonium perhibet de me, et scio, guia verum est te- 

stimontum , quod perhtbet de me. Superius ergo dixit, se de 
se ipso testimonium perhibere; hic solum negat, non esse neces- 
sarium, ut ipse de quopiam testimonium perhibeat; tamen, si 
perhibuerit , pro vero habendum esse testimonium suum, quia 
solus non est; atque ad hunc, ut videtur, sensum Ambrosius 
exponit’*). Alias quasdam interpretationes, quas apud nonnullos 
minime bonos auctores lego, consulto praetermitto , quod parum 
mihi habere videantur probabilitatis. Alii intelligunt: Ego non 
judico quemquam, quatenus homo sum, ut Elias Cretensis’). 
Alii ad causam praesentem restringunt, quod Christus in ea re, 
de qua disceptabatur , neminem judicet. 

17. Et in lege vestra scriptum est: Quia duorum hominum 
testimonium verum est. Apte ac scite contra Scribas et Phari- 
saeos , qui lege gloriabantur, legis profert testimonium. Itaque 
quod dicit: tn lege vestra, non eam tantum vim habere arbitror, 
quam Augustinus*) et Beda habere putant, in lege vestra, id 
est, a Deo vobis data, quemadmodum panem nostrum appella- 
mus quotidianum illum, quem poscimus a Deo; majorem ego 
vim in his verbis animadverto: in lege vestra, id est, in qua 
vos Scribae et Pharisaei gloriamini, quam vestram proprie quo- 
dammodo putatis, quasi nemo eam praeter vos observet, ut 
recte adnotavit Euthymius. Emphasim etiam habere videtur, 
quod dicitur: Quia duorum hominum testimontum verum est, 
quasi tacite argumentetur: Si duorum hominum testimonium 
verum est, cum omnis homo mendax*) sit, quanto erit verius 
meum, Patrisque mei testimonium, qui Deus sumus? Nec enim 
in lege iis in locis, ad quos alludit*®), haec ipsa sunt ver- 
ba; sed illa, quae apud Matthaeum *) ab eodem Christo pro- 
feruntur: in ore duorum vel trium testium stabit omne verbum ; 
sed commutavit Christus sententiam in haec verba, quo plus 
emphasis argumento adhiberet. 

Quo autem sensu dicat, duorum hominum testimonium ve- 
ram esse, cum manifestum sit, non solum duorum, sed multo 
etiam plurium hominum testimonium falsum esse posse, et 
multa ejus rei exempla habeamus, ut qui contra Maboth testi- 
ficati sunt’), et qui contra Christum *), qui contra Stephanum °), 
qui contra Susannam *°); hoc, inquam, ex iis, quae diximus *’), 
facile explicatur ; loquitur Christus juridice , duorum hominum 
testimonium verum esse, id est, pro vero legitimoque haberi 
oportere. Augustinus et Beda ad mysterium referunt S. Trini- 
tatis; sed nos sensum explicavimus litteralem. 

18. Ego sum, qui testimonium perhibeo de me ipso, et testt- 
monmum perhibet de me, qui misit me, Pater. Quasi dicat: De 

me autem duo etiam sunt, qui testimonium perhibent, alter ego 

. ipse sum, alter Pater meus; verum igitur nostrum testimonium. 
Propterea nunc dicit: Ego testimonium perhibeo de me ipso. 
Sunt, qui ex his verbis colligant, Christum de se nunc tamquam 
Deum, nunc tamquam hominem loqui, nam tamquam Deum de 
se ipso tamquam homine testimonium perhibere, cumque eundem 
se et Deum, et hominem esse dicat, de me ipso, inquit, indicans 
profecto, unam tantum esse personam, naturas duas. Recte illi 
quidem. Colligunt etiam Chrysostomus, Theophylactus, Ammo- 
nius, Cyrillus, et Leontius in Graecorum Catena, et Ambrosius *) 
et Fulgentius *), Patrem et Filium ejusdem auctoritatis, ejusdem 
esse naturae; aequat enim suum, Patrisque testimonium, cum 
dicit: Ego sum, qui testimonium perhibeo de me tpso, et testimo- 
mium perhibet de me, qui misit me, Pater. Illud certe colligitur 
contra Sabellianos, Patrem et Filium duas re ipsa distinctas esse 
personas; nec enim duo essent testes, si, ut Sabellius volebat, 
sola esset inter eos nominum differentia. Sic Tertullianus *), aut 
quisquis alius est auctor libri de Trinitate; sic Ammonius, sic 
Theodorus Heracleotes in: Graeca Catena, sic Fulgentius, sic 
Theophylactus hoc loco argumentantur. Quomodo intelligat, Pa- 
trem de se testimonium perhibere, disputavimus *). 

19. Dicebant ergo et: Ubi est Pater tuus. Quo animo hoc 
Pharisaei Christum interrogaverint, variis inter graves auctores 
sententiis disceptatur. Cyrillus, in Graeca citatus Catena, et 
Leontius *) existimant, probri causa hoc ab illis dictum, quasi 
‘indicantibus, Christum vulgo natum esse, qui patrem suum 
ostendere non possit; putasse enim, Beatam Virginem ex adul- 
terio concepisse. Ejus opinionis etiam Theophylactus mentionem 
facit. Augustinus °) et Beda, non intellexisse Pharisaeos, quem 
Patrem suum Christus appellasset, putasseque, de patre secun- 
dum carnem locutum esse, quem quia non cognoscebant, inter- 
rogasse: Ubt est Pater tuus? Probabilior Chrysostomi, Theo- 
phylacti, Euthymii et Ruperti opinio, recte eos intellexisse, 
Christum Patrem suum Deum appellasse, quemadmodum longe 
ante intellexerant 7), et postea °); sed quia obscurius dixerat, 
finxisse, se non intellexisse, quem Patrem suum nominasset, ut 
aliquid ab eo clarius elicerent, quod traherent in calumniam. 
Volebant ergo, ut aperte diceret, Patrem suum esse Deum, aut, 
quod idem valet, in coelo esse, ut eum accusarent, aut potius 
sine ulla accusatione lapidarent; ut supra °). Interrogant autem 
specie studii credendi, quae de se dixisset, quorumque testem 
Patrem laudaverat, quasi ejus, ut crederent, testimonium audire 
vellent. 

Respondit Jesus: Neque me scitis, neque Patrem meum. Du- 
bium, quorsum hoc Christus respondeat; nec enim videtur ad 
Pharisaeorum interrogationem recte respondere. Rogaverant illi: 
Ubi est pater tuus? respondet: Neque me scitis, neque Patrem 
meum. Potuerunt illi respondere: Atqui propterea rogamus, ubi 
Pater tuus sit, quia neque te, neque Patrem tuum novimus. 
Augustinus ') et Beda putant, hunc esse sensum: Non mirum, 
si interrogetis, ubi sit Pater meus, quia nec me, nec illum nostis. 
Si enim cognovissetis , sciretis , in coelo esse, nec eum in terra 
quaereretis. Ideo autem Patrem non nostis, quia me non nostis, 
quia me solum hominem esse existimatis. Si enim me nossetis 
plus esse, quam hominem, id est, Filium esse Dei, et Patrem 
meum sciretis non hominem esse, sed Deum. Apollinarius, 
Leontius, Theophylactus, et Euthymius eodem ferme sensu, 
respondisse Christum accommodate ad eorum opinionem; nota- 
tum ab illis fuisse, quod ex adulterio natus esset, aut quod 
Filius esset Joseph, hominis abjecti; respondere illum: Vos 
putatis, recte yos me patremque meum nosse; atqui erratis; 
neque me, neque Patrem meum nostis. Eodem fere pertinet, 
quod Rupertus indicavit, ideo Christum non recte ad quaestionem 
respondisse, quia scicbat, malo animo eos interrogasse, ut oc- 
casionem captarent eum accusandi, quemadmodum supra nos 
explicavimus, Itaque hunc etiam hic sequimur sensum. 

De ipsa sententia quaeri solet, quid sit Christum, quid Pa-. 
trem ejus nosse? Qui hoc ad relationem referunt, quasi Christum 
nosse sit nosse eum, quatenus Filius Dei est, ideoque recté 
colligere: St me sciretis, forsttan ct Patrem meum sciretis, quod, 
uno cognito relato, necessario et alterum cognoscatur, vereor, ne 
nimis subtiliter in verbis Christi philosophentur. Qui autem nosse 
pro amare, recognoscere, recipere, dictum putant, ut supra ’), 
quemadmodum Origenes *) exponit, id videntur efficere, ut,Christi 
responsio parum sit ad Pharisaeorum quaestionem accommodata. 
Rogabant illi, aut certe rogare se fingebant , non recipiendi, sed 
sciendi causa. De eadem ergo scientia Christus respondit: Neque 
me scitis, neque Patrem meum. Augustini ergo, et omnium, quos 
modo nominavi, interpretationem probo: Nosse Christum hoc 
loco esse , nosse, non solum hominem, sed etiam Deum esse; 
ef nosse Patrem ejus, nosse, non habere eum in terris Patrem, 
sed in coelo; de hoc enim agebatur: Ubi est Pater tuus? recte- 
que Christum argumentari: Si me sctretis, forsitan et Patrem 
meum sciretis, id est, si sciretis, me non tantum hominem, sed 
etiam Deum esse, facile cognosceretis, me non habere Patrem 
hominem in terra, sed Deum in coelo. Verum est, quod qui- 
dam adnotaverunt, particulam ay, quam noster interpres reddidit 
forsttan, non dubitantis esse, sed affirmantis. 

Alio igitur sensu hoc loco dictum est: Si me sctretis, et Pa- 
irem meum sciretis, et *): Philippe, qui videt me, videt et Patrem 
meum. Nam hic loquitur, ut Theologi dicunt, de exsistentia: Qui 
scit, me esse Deum, scit, Patrem meum non hominem, sed 
Deum etiam esse oportere; illic de essentia: Qui videt essentiam 
meam, et Patris essentiam videt, quae eadem est. Quamquam 
et alium sensum ille locus habet. Recte tamen colligitur ex 
utroque loco divinitas Christi, ut Theophylactus 7) disputat ad- 
versus Arianos. 

20. Haec verba locutus est Jesus in gazophylacio, loquens in 
templo. Eo consilio Evangelista notavit concionis locum, ut in- 
dicaret, Christum ea, quae supra commemoraverat, in maxima 
hominum frequentia disseruisse ; tamen capi ab illis non potuisse, 
quia nondum venerat hora ejus, id est, quia noluit capi, ante- 
quam constitutum sibi moriendi tempus advenisset. Docuisse 
igitur non in obscuro loco, sed in templo; nec in angulo quopiam 
templi, sed in loco hominum capacissimo. Evdem fere sensu 
Apollinarius in Graecorum Catena, Leontius, Augustinus, Beda, 
Theophylactus, Euthymius; nisi quod putant, Christi in dicendo 
libertatem significari, qui haec in templo atque in gazophylacio 
ausus sit clara voce dicere. Sed illud, quod exposui, videtur 
Joannis fuisse consilium, etsi ex eo ipso apparet Christi 
libertas. . < «oe 

Itaque quod Rupertus ait, gazophylacium locum fuisse, in 
quem soli sacerdotes, Scribae et Pharisaei, ad lucrum intenti, 
ingrederentur, alii vero non nisi singuli, ut res in illud infer- 
rent; quasi voluerit significare Joannes, Christum apprehensum 
non fuisse, cum in gazophylacio, id est, audientibus sacerdotibus, 
Scribis et Pharisaeis, adversariis suis, tam multa dixisset, a 
mente Evangelistae alienum puto. Nec enim gazophylacium hoc 
loco arcam significat, in quam pecunia templo oblata conjicieba- 
tur, sed aut totam eam templi partem, in qua ea erat arca, 
quae proprie gazophylacium vocabatur, ut alibi’), aut aliam ali- 
quam templi regionem. 

Origenes mysterii causa dictum existimat, haec Christum in 
gazophylacio disseruisse. Gazophylacium divinus esse sermones, 
imaginem magni Regis impressam habentcs, sicut pecunia, quae 
in gazophylacium conjiciebatur, imaginem habebat Caesaris. Alle- 
goricum hoc est, non litterale. Quomodo intelligendum, non fuisse 
Christum apprehensum, guia nondum venerat hora ejus, dictum 
a nobis est supra *). 

21. Dixit ergo tterum eis Jesus. An iterum dixerit, id est, 
alio die, aliaque concione, an in eadem eodem die, incertum est. 
Origenes in eadem concione dictum putat, quod ipsa continuatio 


*) Cap. 14. 9. 7) Io comment. *) Marc. 12, 41. 43 4 Reg. 12. 9. 
10. ‘) Cap. 7, 30. 

sermonis et illa in primis particula ergo probabile reddit. Sed 
probabile etiam est, diversam fuisse concionem, quia, cum Evan- 
gelista dixit: Haec verba locutus est Jesus in gazophylacio, videtur 
superiorem clausisse concionem. Rupertus illud tterum refert ad 
verbum: Ego vado, quasi dicat: Dixit illis iterum: Ego dado, 
quia ante semel idem dixerat’'). Recte. 

Quandocumque haec dicta fuerint, opportune quaeritur, quid 
sibi velit dictio illa ergo. Possemus simpliciter dicere, ince- 
ptivam esse; sed mihi vim aliquam videtur' habere majorem. 
Rupertus acute interpretatur ita, ut ad Pharisaeorum malitiam 
referatur, quasi dicat Evangelista: Ergo cum Christus videret, 
perseverare eos in perverso suo consilio se capiendi oecidendique, - 
dixit illis: Ego vado, et quaeretis me, et in peccatis vestris mo- 
riemint. Mihi ad id, quod dixerat 7), alludere videtur: Neque 
me scitis, neque Patrem meum; veniet ergo tempus, cum et me 
Deum esse cognoscatis, et quaeratis me, et non inveniatis, quia 
in peccatis vestris moriemini; aut veniet tempus, cum quaeretis 
me, id est, cognoscere voletis, sed non poteritis, quia a pec- 
catis vestris non discedetis. 

Ego vado, et quaeretis me, et in peccato vestro moriemini. 
Quo ego vado, vos non potestis venire. Quaerunt Chrysostomus 
et Theophylactus causam, quamobrem tam frequenter de suo ex 
coelo adventu, deque suo iterum in coelum reditu loquatur. 
Putant, terrorem Judaeis incutere voluisse, dum indicat, se de 
coelo venisse, et in coelum rediturum; sicut solet dicere: Verum- 
tamen videbitis Filium hominis venientem in nubibus *). Ego et 
‘eadem occasione, et sensu eodem hoc dictum puto, atque illud *): 
Adhue modicum tempus vobiscum sum, et vado ad eum, qui me 
~misit. Quaeretis me, et non intenietis; et ubi ego sum, vos non 
potestis venire. Utrumque enim ideo dixit, quia Judaei volebant 
ipsum ante tempus occidere, quasi dicat: Non est, quod me vos 
ad mortem quaeratis; ego sponte, cum tempus venerit, quod 
admodum breve est, iturus sum, ita ut, etiamsi quaeratis me, 
non inyeniatis. Itaque verum sensum hujus loci in eo altero 
loco quaere. 

Quod hie addit: mn peccato vestro moriemini, causaliter in- 
telligendum est, ut Leontius exponit; propterea enim non pote- 
rant ire, quo ille ibat, id est, in coelum, quia in peccato suo 
obstinati erant morituri. Credo ego, singularem numerum ali- 
quam vim habere, quod non dixerit: in peccdtis vestris, sed: 
in peccato vestro moriemini, ut non omnia, sed peccatum infi- 
delitatis significaret, de quo eos potissimum reprehendebat; in- 
dicareque, propterea damnatum eos iri, quod in se credere no- 
luissent. Hoc est, quod dicit *): Cum venerit tlle, arguet mun- 

‘dum de peccato, et de justitia, et de judicio. De peccato qut- 
dem, quia non crediderunt tn me. 

22. Dicebant ergo Judaci: Numquid interficiet semetipsum, 
quia dicit: Quo ego vado, vos non potestis venire? Supra’), 
cum eandem Christus sententiam pronuntiasset, similiter dubi- 
tarunt: Quo hic tturus est, quia non inveniemus eum? Num- 
‘quid tn dispersionem gentium iturus est, et docturus gentes ? Sed 
illic alum, quam hic ejus abitum suspicati sunt, iturum ad 
gentes, ut eas doceret. Hic, quia viderant conjecturam illam 
non processisse, aliam ineunt, suggerente, ut opinor, odio, fore, 
ut se ipsum occideret. Suspicati enim sunt, non quod rationi, 
sed quod suo desiderio consentaneum erat. Nam ratio quidem 
non postulabat, ut, quod Christus dixerat, de morte interpre- 
tarentur. Etenim si non alio, quam in mortem, iturus erat, et 
ipsi eo ire poterant, et ipsi se poterant occidere. 

23. Et dicebat illis: Vos de deorsum estis; ego de supernis 
sum. Vos de mundo hoc estis; ego non sum de hoc mundo. 
Graeci fere omnes interpretes, Chrysostomus, Apollinarius, Am- 
monius, Theodorus Mopsuestiensis , Leontius , Theophylactus et 
Euthymius, Latinus etiam Augustinus*) et Beda existimant, 
ideo hoc Christum subjecisse , quod illi de occisione interpretati 
fuissent, quod de sua in coelum profectione dixerat, nihil supra 
hominem, nihil supra carnem, nihil supra terram cogitantes. 
Hoc esse: vos de deorsum estis, id est, de terra, ideoque non 
nisi terrena sapitis; ego non sum de terra, sed de coelo; ideo, 
quae de meo abitu dixi, de reditu in coelum intelligenda sunt. 
Rupertus putat, reddi causam, non cur Judaei non intellexis- 
sent, quod dixerat Christus, sed cur non possent ire, quo 
Christus iturus erat: Quia terreni erant ac nimis graves. Utrum- 
que probabile. 

24. Dixt ergo vobis: Quia moriemini in peccatis vestres. 
Tamquam dicat, propterea dixi vobis, fore, ut in peccatis ve- 
stris moreremini, quia scio, vos terrenos esse, ideoque in me 
non credituros; quia sermo meus non capit in vobis, ut postea 
dixit *). Si enim propterea venit, inquit Chrysostomus, ut tol- 
leret peccata mundi, neque aliter tolli poterant, nisi per lava- 
crum, necessarium erat, eum, qui non crederet, cum vetere 
homine esse periturum. Eodem modo Theophylactus et Euthy- 
mius exponunt. Quod dicit: Mist credideritis, quia ego sum, 
quidam interpretantur: Nisi credideritis, quia ego sum de su- 
pernis, sicut paulo ante dixerat; ut Rupertus. Alii: Si non 
credideritis , quia sum absolute, id est, quia ego sum, qui sum, 
quod proprium est Dei‘); ut Augustinus *) et Beda. Nescio, 
an nimis hoc subtile sit. Itaque meliorem mihi sensum secu- 

tus Lyranus videtur: Si non credideritis, quia ego sum Chri- 
stus, quem me esse profiteor , quemque Prophetae vobis pro- 
miserunt , moriemint in peccatis vestris. Nam qui non credit, 
jam judicatus est, quia non credit in nomine unigeniti Filit Dei, 
ut dixit supra *), in quo solo salus est”), 

25. Dicebant ergo ei: Tu quis es ? Quia dixerat Christus: 
Si non credideritis, quia ego sum, non intelligentes, aut dissi- 
mulantes , se intelligere, quem se esse significaret, interrogant: 
Tu quis es? Augustinus*): Non enim cum disxisti: Nist credide- 
ritis, quia ego sum, addidisti, quis esses; quis es, ut credamus? 
Adnotavit Cyrillus, citatus in Graecorum Catena, et Leontius *), 
hoc a Judaeis per contemptionem dictum esse, hancque vim ha- 
bere pronomen illud Zu, quasi: Tu quis es, qui tta loquaris? 
quid de te magni et splendidi potest dici, cum nihilo nobis 
major sis? 

Principium, qui et loquor vobis. Locus obscurus. Obscuri- 
tas vero magnam, ut fieri solet, interpretationum varietatem 
peperit, dum quisque in re difficili, qua quoquo modo evadat, 
evyitum quaerit. Omnis difficultas pendet ex duobus verbis, 
THY aoYRY, principium, et Gtt, quod aut quia. 

De priori verbo duae omnino sunt opiniones. Nam alii no- 
men, alii adverbium, aut quod idem valet, nomen adverbialiter 
positum esse putant. Eorum rursus, qui nomen esse existi- 
mant, duae sententiae sunt. Nam cum illi omnes in eo con- 
sentiant, ut putent, Christum ipsum hoc loco principium appel- 
lari, alii tamen existimant , nomen principii in nominandi apud 
Latinum interpretem, alii in accusandi casu esse. Qui nomina- 
tivum esse putant, hunc sensum esse dicunt: Tu quis es? Ego 
sum principium, gut aut quod loquor vobis; principium, inquam, 
id est, primus et novissimus, ut vocatur in Apocalypsi*), aut 
principium omnium rerum, per quod omnia facta sunt, ef sine 
quo factum est nihil®), et, ut vocat D. Paulus’), primogenttus 
omnis creaturae. Sic Ambrosius *) et Augustinus in his *) aliis- 
que nonnullis locis, Fulgentius *°), Prosper **), Bernardus "*) et 
Rupertus **). Juvat hunc sensum, quod non solum verum sit, 
Christum omnium rerum esse principium, sed etiam ita a Scri- 
pturis vocari soleat’*); Juvat, quod noster interpres eum sensum 
secutus esse videatur; nec enim, si alium sensum ex iis, quos 
multi postea explanatores adhibuerunt, esse putasset, ita vertis- 
set. Sic, haud dubium, Hieronymus intellexit , cum locum non — 


2) Cap. 3, 18. 7) Act. 4, 12. *) Tract. 38. *) In comment. *) Cap. 
41,17 et 2, 8. et 22, 13. ®) Supra cap. 1, 3. 7) Col. 1, 18. °) Lib. 3. 

emendaverit, dum veterem editionem recognovit. Magna con- 
jJectura, non legisse veterem interpretem, quemadmodum nunc 
legitur thy aoyiv, sed 7 BOAR principium. Vix enim credi- 
bile est, versurum fuisse : principium , si in aceusandi casu le- 
gisset tiv apyiy. 

Wud huic lectioni interpretationique videtur obstare, quod 
non satis cum hoc sensu verba sequentia cohaerere videantur: 
Qui et loguor vobis. Quorsum enim ad nomen principii hoc ad- 
didisset? Emolliunt tamen asperitatem Augustinus’) et Beda, 
quasi dicat: Ego sum principium, qui, cum hujusmodi sim, 
tamen eo me usque dimitto, ut vobiscum loquar. Sed hoc ipsum 
non satis videtur esse molle. Alii conantur sic emollire: Ego, 
qui loquor vobis, id est, quem loquentem auditis, sum princi- 
pum, sum Deus, sum auctor rerum omnium, quamvis vobis- 
cum humano modo loquar. Obstare etiam illud videtur , quod 
interrogatus Christus , quisnam esset, nec satis perspicue, nec 
satis apte respondere videatur, se esse principium. Quin re- 
spondisset potius, se esse Christum, se esse mundi redempto- 
rem, cum de ea re ageretur. 

Qui vero animadverterunt, Graece quartum esse casum 
siv aexny, quod solus videtur inter veteres Latinos auctores 
Augustinus *?) et Beda, ab eo doctus, perspexisse, ii tenentes 
iHud , quod certum esse putabant, Christum ipsum hoc loco 
principium appellari, duriorem meo judicio sensum reddiderunt. 
Cum enim viderent, nén bene accusativum, per quem Christus 
respondet , cum nominativo, per quem Pharisaei interrogaverant, 
conyenire, quod in nomine principii, quia neutrum est, non 
apparet; apparebit autem in nomine veritatis, si fingamus, ut 
ait Augustinus *), interrogasse Pharisaeos: Tu quis es? respon- 
disse Christum: Veritatem, non bene utique, et convenienter 
respondisset. Hoc, inquam, cum viderent, dixerunt, quod Pha- 
‘ pisaei rogarunt: Zu quis es? perinde fuisse, ac si rogassent: 
Quem te esse dicis? aut: Quem te esse credere debemus? 
hoe sensu respondisse Christum: Princtpium (in accusativo), gut 
et loquor vobis, id est, dico, me esse principium; principium 
me esse, credere debetis. Haec sententia eo minus, quam 
prior, probabilitatis habet, quod eadem illa duo, quae priori 
obstare diximus, et illi obstent, et praeterea est coactior atque 
violentior. Difficile enim est fingere, quae, ut ea interpretatio 
haereat, fingere Augustini sententia necesse est. His duobus 
modis omnes auctores interpretantur, qui verbum principii no- 
men esse putant. 

Videamus , qua ratione explicent, qui, quod Graece est 
thy adpxir, loco adverbii positum esse putant, quod apud Grae- 
cos usitatum esse, nemo Graece doctus nescit, et multi multis 

profanorum atictorum exemplis probaverunt. Sed habet etiam, 
cum adverbium est, varias significationes ; aliquando idem signi- 
ficat , quod primum, aut in primis; aliquando idem, quod omni- 
no, ut paulo post ex multorum Graecorum auctorum sententia 
dicturi sumus; aliquando idem est, quod a principio, ut ponatur, 
— aOXnY, principium, pro xacva chy apyny, secundum principium, 
vel, juxta principium. Quidam ergo primo modo hic sumunt, 
quasi sensus sit: Primum quidem sum, quod vobis dico. Sed 
recte quidam animadvertunt, deesse aliquod aliud membrum, 
quod se postea dieturum significaret , si sensus hic esset. Alii 
secundam significationem secuti sunt, ut Chrysostomus, Leon- _ 
tius , Theophylactus , Euthymius et auctor anepigraphus, citatus 
in Catena Graeca, ,videntur exponere. Sunt, qui ejus significa- 
tionis exempla in profanis auctoribus observaverint. Sed in sa- 
cris litteris nullum, ut ego puto, exemplum notari poterit. At 
ne ii quidem auctores interpretantur eodem sensu. Nam Euthy- 
mius, et, ut ex eo colligitur, Chrysostomus et Theophylactus 
(obscure enim et concise loquuntur) hunc sensum eliciunt: 
Omnino supervacaneum aut indignum est, ut vobis loquar, id 
est, ut vobis, quis sim, dicam, cum me tentandi causa -inter- 
rogetis. 

Itaque dictionem étc , quae, ut diximus, altera est, unde 
 sententia dependet , conjuncte legunt, et unam dictionem faciunt, 
accipiuntque pro explicativa particula ut aut, ut barbare loquimur, 
quod indignum est, ut vobis dicam, quis sim; et verbum Aado 
videntur in subjunctivo modo ponere. Leontius vero et anepigra- 
phus ad hunc modum: Propterea spernitis me, propterea con- 
temptim interrogatis: Zw quis es? quia prorsus vobiscum loquor ; 
aut: Ideo omnino me contemnitis, quia vobiscum loqui soleo; 
quare indigni estis, ut vobis, quis sim, dicam. Utraque inter- 
pretatio, et superior Chrysostomi, et haec Leontii videtur pror- 
sus esse coacta, praeterquam quod exemplum in sacris litteris 
non invenio, ubi thy a&pyiy, principium, pro 6A@>, omnino, 
accipiatur. Alii quidam recentiores auctores, eandem secuti si- 
gnificationem : Omnino id sum, quod vobis loquor, id est, quod 
vobis saepe dixi; quam interpretationem , quia facilis et expedita 
videbatur , amplexi sunt multi. 

Alii denique tiv &pyhy accipiunt tertio modo pro: a princt- 
pio, quo ego modo prorsus accipiendum esse arbitror, et quia 
sensum meliorem efficit, et quia observavi, hune usum ejus Grae- 
ci adverbii in Scripturis apud Septuaginta esse frequentissimum. 
Solent illi, ubi Hebr.. est TYY*N AS (bereschith), aut MII NID 
(barischonah) , aut =P) (batthechilah), vertere tiy apxrr, 
ut locis in nota’) citatis, Itaque dubium non est, non solum 
bene Graecam, sed etiam Ecclesiasticam esse phrasim, thy ap- 

; XY, principium, pro xara tiv adpyny, aut && apyis, a pring 
cipio. Sed neque omnes, qui hoc ipso sensu adverbium illud ac- 
cipiunt, inter se conveniunt. Missas faciam diversas interpreta- 
tiones etiam eorum, qui adverbium ty» apyxxy hoc significatu 
accipientes in alios trahunt sensus, fessus jam tot opinionibus re- 
citandis. Solam Cyrilli Alexandrini?), gravissimi auctoris, sen- 
tentiam recitabo , quibus verbis in Catena Graeca scripta reperi: 
dixara nacxyo, Gyuoiv, Ove xab Acyou nap’ tyiv exoincauny 
BOXNY, OTL WENPoGParyxe te tHv eidotav H@eheiv, xat 
diacacey eBovrevoduny, evtedAng ovtm AeAdyicpar wag’ 
buiv. Justa, inquit, patior; meum fuit consilium prodesse atque 
servare, sed ea ratione vilis apud vos atque contemptus habitus 
sum. Non displiceret mihi explicatio vel auctore Cyrillo , si eam 
aliquanto magis Christi verba juvarent. Ego et verissimum, et 
simplicissimum sensum esse arbitror, quem Nonnus poéta tribus 
expressit versibus , et multi ante me ‘docti et Catholici interpretes 
approbavere : : 

Tis od TELELS ; 5 MAL Xpvarec AvLayeD, OTTL TAP tuiy 

"EE aeyxiig éaprgor, Exov DIOLS wo unagerv, 

Kat Aadéeww, GA’ ovtos Ecitvpos, O¢ we yEVvESAR 

"Avdgouen wooenze. 

Quos versus, ut potuimus, ita ruditer expressimus : 

Tu quisnam es? Tunc Christus att, quod saepe professus 

Principio ex illo, vestris quo versor in oris 

Qui possum innumeris vos jure addicere poenis, 

Atque loguit. Verum is verax, qui coelitus tstas 

Humani generis causa me misit in oras. 

Ex quibus versibus constat, sic Nonnum hune locum intel- 
lexisse , uf sensum esse putaverit: Ego sum id, quod vobis a 
principio loquor , id est, quod jam inde ab initio, quod semper 
vobis dico, semper dixi vobis, me esse Christum, me esse Fi- 
lium Dei, ab eo ad liberandos a peccatis homines missum}; pa- 
nem vitae, mundi lucem, et caetera, quae supra saepe dixit. 

Iilud videtur hanc interpretationem apud homines bene Ca- 
tholicos minus probabilem reddere, quod a sensu veteris inter- 
pretis discedere videatur, cui nemo minus tribuere debet, quam 
tribuit Ecclesia, quae illi, ut par est, quam plurimum tribuit. 
Ego vero non concesserim , alio sensu nostrum interpretem red- 
didisse. Nec enim aliter eum, quam punc legimus, legisse ar- 
- bitror, cum nullum alterius lectionis vestigium , nullum indicium, 
aut in ullo Graeco codice, aut apud auctorem ullum veterem ap- 
pareat. Sed fecit pradenter interpres, quod, cum legisset ti» 
Aoxny, quod ambiguum erat, reddidit ambigue et verbum de 
verbo principium, volens nimirum, ut eodem “modo Latine prin- 
cipium intelligeremus, quo Graece thy a&exhy, id est, princi- 
pio vel a principio, contra consuetudinem quidem Latinae linguae, 

sed non contra fidem interpretis. Videmus idem eum alias, et 
quidem in hoc ipso nomine, facere solere. Tecum principium tn 
die virtults tuae *), princtpium pro principatu dixit, minime qui- 
dem Latine, sed fideliter, ne nomen idem Graecum épey77, 
quod ambiguum erat, et pel principatum, vel initium  signifi- 
care poterat, ad unam tantum significationem restringeret, si 
verteret principatum, Illud ego concesserim, nostrum ‘interpre- 
tem pro ott, aut 6, te, quod nunc legitur , legisse O¢tts, 
qui loquor vobis, non quod loquor vobis, sensu re quidem eo- 
dem, elegantia et convenientia meliore. Interrogaverunt enim 
eum Pharisaei, non quid, sed quis esset. Vero simile est, non 
quid, sed quis, aut qui esset, respondisse: Principium, qut et 
loguor vobts. Itaque quibus in libris pro qui legitur quia, et 
lectio, et sententia depravata est. 

Unus restat scrupulus, qui lectorem angat, non fuisse dictu- 
rum Christum, si id dicere voluisset: principio, qui loquor vobis; 
sed clarius: qui vobis a principio loquor. Hoc non movebit lecto- 
rem versatum in Joanne, qui frequentissime uti solet ejusmodi 
trajectionibus’). Aliud alii quidam senserunt, quod non dicat: 
Qui loquor vobis, sed qui et loquor vobis, Octig xal AaAG, ubi 
particula illa xai, et, procul dubio emphatica est. Non potest 
autem emphasim habere, si ea, quam maxime probavimus, inter- 
pretatio vera est. Quam enim vim habet: Ego sum, qui et loquor, 
vobis? Respondeo, necesse non esse, ut emphatica sit; aliquando 
eleganter apud Graecos auctores redundare, quemadmodum ob- 
servarunt quidam. Synesii exemplum omnibus doctis notum est, 
et valde ad rem accommodum: iva id@uev, Ore xal Aéyer; eo- 
dem enim modo dicit: ut videamus, quid et dicat, quo Christus 
dicit: Ore, aut dgtic xai AaAd tuiv, qui et loguor vobis. In 
sacris vero litteris plura, quam apud profanos auctores, exempla 
reperiuntur, quia )(vaw) Hebraicum frequentissime redundat, cujus 
imitatione solent auctores sacri Graecum etiam xal otiosum 
ponere *). 

Quamquam hoc loco vim etiam aliquam habere potest, qua- 
lem verbum illud habet praesentis temporis: AaA@, loguor, quasi 
dicat: Ego sum, quod saepe hactenus vobis dixi, atque etiam 
nune dico. Aliud hic ego animadverto, quod nostram interpre- 
tationem magis impedit, quod non habuerit Christus dicere: ogres 
xat AaAG, gui loguor vobis, sed: dytiva xai Aare, quem vobis 
dico, si id, quod sumus interpretati, dicere voluisset. Fateor, 
sensum interpretis nostri non esse: Ego sum, quem a principio 
vobis dico; sed: Ego sum, qui a principio yobis loquor; id est, 
ego sum, quem, si velletis, ex verbis ipsis meis cognoscere pos- 
setis, quibus verbis celare mihi videtur, quis esset, volu- 
isse, quando ipsi dicenti, quis esset, credere vyoluissent; quem- 

admodum Samaritanae dixit: Eyo sum, qui loquor tecum *).. 
Lectio autem, quam nunc habemus, Graeca hune habet sensum: 
Ego sum, quod a principio vobis dico; sed quia uterque sensus 
eodem redit, dixi paulo supra, re non differre. 

26. Multa habeo de vobis logui, et judicare. Non satis appa- 
ret, quorsum Christus haec verba subjecerit. Chrysostomus, 
Theophylactus, Euthymius et Leontius, convenienter superiori 
ipsorum interpretationi, sic haec verba conjungunt: Indigni omnino 
estis, quibus dicam, quis sim, aut cum quibus loquar, etsi multa 
habeo, quae de yobis dicere possim, atque Judicare. Nonnus 
puéta sic: ote wag’ tuiv && agyiis tapisorv, Eyor viprdpa de- 
xaCery xab Aadréery, id est: Ego sum, quod a principio vobis 
dico, multa habens de vobis dicere, ac judicare. Ego eodem fere 
sensu: Ego quis sim, satis apparet; ex meis verbis manifestum 
est; qui vos sitis, taceo, etsi non deest mihi materia ea de re 
loquendi. Quod attinet ad verborum sententiam, Chrysostomus, 
Leontius et Theophylactus existimant, to Aa@Aeiy, loqui, idem hic 
esse, quod tO éAéyEar, reprehendere aut arguere, et +o duxacery, 
judicare, idem quod +0 xoAagety, punire. Ego simplicius inter- 
pretor: Multa habeo, quae possim de vestris moribus dicere, 
ac judicare, id est, conqueri; Hebraismus disceptare, eaxpostulare. 
Transferam in hunc locum, quae Cyrillus Alexandrinus in Graeca 
Catena Graece scribit: Non unum, inquit, tantum, sed multa ac- 
cusabo, et in nulla re mentiar, sicut vos; possum condemnare vos 
tamquam incredulos et infideles, tamquam arrogantes, tamquam 
contumeliosos, tamquam Deo repugnantes, tamquam tmprudentes, 
tamquam ingratos, tamquam malignos, tamquam voluptatum potius, 
quam Dei amatores, tamquam humanam captantes gloriam, Det 
vero gloriam non quaerentes. 

Quaerunt Augustinus et Beda, quomodo Christus hoc loco 
dicat, multa se habere judicare, cum alio dicat loco: Ego non 
judico quemquam’). Respondent, non dicere hoc loco, se quem- 
quam judicare, sed multa habere judicare, id est, multa in illis 
accusare posse; hoc enim est hahere, Graeca phrasi. 

Sed qui misit me, verax est, et ego, quae audivi ab eo, haec 
loquor in mundo. Haec vero prorsus videntur aliena esse, et 
ut Graeci vocant, ampocdidyvea, extra propositum sententiae 
recenvita Chrysostomus, Leontius, Theophylactus et Euthymius 
sic ista conjunzunt: Etsi multa habeo de vobis dicere, ac judi- 
care; sed non dicam modo (hoc enim subintellizendum est), quia 
Pater, qui misit me, non misit nunc ad judicandos, sed ad sal- 
vandos homines. Caeterum non dicunt, quod in primis dicendum 
erat, quorsum dixerit: Qui misit me, verax est. Augustinus et 
Beda putant, his verbis rationem reddi, cur de Pharisaeis Chri- 
stus judicare posset, quia nimirum Pater, a quo missus fuerat, 

verax erat, et quidquid Christus loquebatur, ex Patre acceperat, 
et ejus loquebatur nomine. Rupertus vero sic: Etsi principium 
sum, tamen a me ipso non veni; etsi vobiscum loquor, tamen 
ame ipso non loquor; sed et a Patre missus sum, et, quae 
loquor, ab eo accepi, qui, cum verax sit, mentiri non potest, 
quare nec ego possum. Theodorus Heracleensis ad hunc modum : 
Etsi vos de hac re, id est, de Jjudicii tempore nihil cogitatis, 
tamen Pater meus verax est, qui, quemadmodum saepe promisit, 
suo tempore unicuique reddet secundum opera sua. Alii sic: 
Multa possem ine vobis accusare, quae praetereo, hoc unum di- 
cens, Patrem meum, a quo missus sum, yeracem esse, qui suo 
de vobis tempore judicabit. Alii: Etsi vos non credatis, me esse 
Christum , tamen Pater meus verax est, id est, fidelis, qui fidem 
non fallet suam; sed quemadmodum promisit, ita cum creden- 
tibus et incredulis faciet, sicut D. Paulus dicit*): Si non credi- 
‘mus, alle fidelis permanet, negare se ipsum non potest. Ego hunc 
arbitror esse sensum: Multa possum de vobis vere ac meo jure 
dicere, atque judicare; quod si fecero, nemo poterit judicium 
meum reprehendere, quia, gut misit me, verax est, et ego, quae 
audivt ab eo, haec loquor in mundo. Sed quod ego nunc expli- 
candi causa pluribus verbis dixi, dixit breviter et obscure Chri- 
stus: Multa habeo de vobis dicere, et judicare; sed qui mistt me, 
verax est, et ego, quae audivi ab eo, haec loquor in mundo. Si- 
milis locus supra”): A me tpso non veni, sed est verus, qui misit 
me. Quid sit, Filium a Patre audire, vide supra °). 

27. Et non cognoverunt, quia Patrem ejus dicebat Deum. 
Graece: “Ove viv matépa adbtois tXevyer, quod Patrem suum eis 
dicebat, id est, quod de Patre suo illis logquebatur, quemadmodum 
Chrysostomus, Leontius, Theophylactus, Euthymius et Nonnus 
poeta inter. Graecos auctores legunt; inter Latinos Augustinus *) 
et Beda. Cui Iectioni et Syriacum exemplar suffragatur. Non 
dubito, nostrum interpretem legisse: Ove tov natépa attot 
Eheyev Sedv, quod Patrem ejus (id est, suum) dicebat Deum, quem- 
admodum et in uno quodam Graeco codice Jegimus, sensu, meo 
quidem judicio, multo meliore. Nam si legimus: guod Patrem 
ets dicebat , non potest, nisi ad proxima verba referri, quod non 
cognoverint, Christum de Patre suo illis locutum fuisse, cum 
dixit: Qui misit me, verax est, et quae ab eo audivi, haec loquer 
iz mundo, quod non magnopere mirum est. Si autem legimus: 
quia Patrem ejus dicebat Deum, referetur ad omnem superiorem 
de Patre disputationem. Etenim cum multa Christus de Patre 
suo dixisset, petiverant ab eo: ubi est Pater tuus*)? nihil de 
Patre ejus, nisi humanum intelligentes; cum ergo multa iterum 
de eodem Patre suo illis dixisset, ne sic quidem cognoverunt, eum 

Deum Patrem suum appellare, quod quia merito mirum videri 
poterat, Evangelista notavit, quasi perstringens eorum stupidi- 
tatem, et uf praecedentia cum sequentibus necteret. Atque hoc 
sensu Apollinarius interpretatur. 

98. Dixit ergo eis Jesus: Cum exaltaveritis Filium hominis, 
tunc cognoscetis, quia ego sum; et a me ipso facio nihil, sed sicut 
docuit me Pater, haec loquor. Dictio illativa ergo refertur ad 
superiorem versum, quasi dicat: Cum non cognoscerent, quem 
Christus Patrem suum appellaret, dixit eis, fore, ut post mor- 
tem suam cognoscerent, ut Rupertus adnotav#. Exaltationem 
crucem suam et mortem appellare, nemo dubitat, ut saepe facit). 

Cur autem dicat, tunc Judaeos, quis ipse, quis Pater esset, 
cognituros, sic omnes auctores explicant, Augustinus *), Chryso- 
stomus, Leontius, Ammonius, Cyrillus, Beda, Theophylactus, 
Euthymius et Rupertus, fore, ut, visis miraculis, quae et in 
ipsa ejus morte, et postea facienda erant, si non omnes, multi 
tamen eorum cognoscerent, ipsum Filium esse Dei. Eventus eam 
sententiam comprobavit. Nam turba, quae aderat, cum crucifi- 
geretur, videntes, quae flebant, percutientes pectora sua, reverte- 
bantur *). Et Centurio, homo gentilis, qu: ex adverso stabat 
crucis, videns, quia sic clamans exspirasset, ait: Vere hic homo 
Filius Det erat*). Et post datum Spiritum sanctum victi Apo- 
stolorum miraculis, uno die ter, alio quinquies mille homines in 
Christum crediderunt *). Cum dicit: guia ego sum, intelligendum : 
Quia ego sum, quem me saepe esse dixi, quia ego sum Chri- 
stus, quia ego sum Filius Dei, quia lux mundi, quia panis vitae. 
Aut legendum: 6, tc, duabus dictionibus: Tunc cognoscetis, quod 
ego sum, id est, quis sim; sicut dixit supra®): 6, te Aadd cuir, 
quod loquor vobis, ad eum enim locum videtur alludere. 

Quod sequitur: Et a me ipso facio nihil, sed sicut docuit me 
Pater, haec loguor, Ariani cavillabantur, ut probarent, Filium 
minorem esse Patre, quemadmodum Idacius’) auctor est. Sed 
haec et his similia, alias *)-disseruimus. Summa est, debere hoc 
de Christo intelligi, quatenus homo est, quamquam Augustinus 
et Beda de illo etiam, ut Deus est, interpretantur, doctum a Patre 
Filium, non, quod ignoraret, discendo, sed communem cum Patre 
naturam a Patre per aeternam accipiendo generationem. Eodem- 
que sensu Ammonius, Cyrillus, Leontius et Chrysostomus intel- 
ligunt, nihil aliud his verbis, quam +0 Gpooteoroy significari, id 
est, Filium consubstantialem esse Patri; notaruntque Cyrillus et 
Leontius, Christum propter auditorum infirmitatem ita locutum 
esse. 

29. Et qui me misit, mecum est, et non reliquit me solum, 
quia ego, quae placita sunt et, facio semper. Dubium, an haec 

verba ad verbum illud superioris versus referenda sint: Zune co- 
gnoscelis, quia ego sum, et quia, qui me misit, mecum est, etc., | 
an cum sequentibus potius conjungenda. Omnes graves auctores 
diversam putant esse sententiam, nec ex superiore verbo pendere. 
Omnes vero Graeci, Ammonius, Chrysostomus, Leontius, Theo- 
phylactus, Euthymius, existimant, propterea hoc Christum ad- 
didisse, ne, quia se a Patre missum dixerat, et non, nisi quae 
ab eo audisset, loqui, putaremus, minorem esse Patre; ita cum 
dicit: Mecum est, et non reliquit me solum, putant vrij» aapad- 
Aaxtoyv ovaiay, ut ait Ammonius, id est, indiscretam Patris et 
Fit essentiam significari. Eodem sensu Augustinus *) et Beda 
videntur interpretari; certe de divina Christi natura dictum in- 
telligunt. Mihi, etsi pauciores auctores habet, magis tamen alia 
placet interpretatio, quam Euthymius affert ac probat, et Ruper- 
tus omnino sequitur, ut non tamquam Deus, sed tamquam homo 
loquatur Christus, sicut et superiore versu locutum diximus. Sen- 
sus est: Qui me misit Pater, non misit, et solum reliquit, sed 
semper mecum est, non solum, ut Deus cum Deo, communem 
mecum habens naturam, sed etiam ut Deus cum homine, mecum 
cooperans, me in omnibus rebus dirigens; itaque quidquid facio, 
ejus auspicio, ejus auxilio, ejus opera et auctoritate facio, sicut 
alio loco dixit: Pater meus usque modo operatur, et ego operor’). 

Cum autem dixit: Quia ego, quae placita sunt ei, facio sem- 
per, non existimo particulam ott,.guia, causam, sed effectum 
potius, aut judicium et, ut Dialectici dicunt, argumentum a po- 
steriori significare. Non enim quia Christus faciebat, quae Patri 
placita erant, ideo cum illo erat Pater, non futurus, nisi faceret ; 
sed quia Pater cum illo erat, et, quidquid ille ayebat, agebat 
Pater, neque faciebat, neque poterat facere, nisi quae Patri pla- 
cita essent; quemadmodum probavit, quod Sabbato curaret, gra- 
tum esse Deo, quia id secum faciebat Pater *). Pater, inquit, 
usque modo operatur, et ego operor. Videtur etiam Rupertus hunc 
sensum vidisse. Hujusmodi vero particulas quia et quoniam, non 
causam aliquando, sed effectum significare, innumera, vel in solis 
Psalmis, exempla sunt: Ego clamavi, inquit*), quoniam exau- 
disti me Deus; non enim propterea clamavit, quia exauditus est, 
sed propterea exauditus, quia clamavit. 

30. Haec illo loquente, multi crediderunt in eum, Existimant 
Chrysostomus, Theophylactus et Euthymius, Aaec ad id, quod 
proxime praecessit , esse referendum, quasi causa, cur ante non 
crediderint, modo vero crediderint, fuerit, quod prius sublate 
praealteque, modo humiliter et apte ad auditorum ingenium. lo- 
cutus fuerit. Sed non video, quomodo Christus humilius de se 
Jocutus fuerit, cum dixit: Qui me misit, mecum est, eb: Quta 
ego, quae placita sunt ci, facio semper, quam ante toto capite 


4) Tract. 40, *) Cap. 8,17. *) Supra 8, 17, ‘) Psalm. 16, 6. 


1°74. COMMENT. IN JOAN. 


locutus fuerat. Nam et hic.non obscure missum se a Deo, Fi- 
lium a Patre dicit. Ad omnem igitur superiorem concionem 
refero, credoque, Evangelistam, quia saepe de Judaeorum incre- 
dulitate locutus fuerat, docere voluisse, nec omnes omnino in- 
credulos fuisse, nec Christi concionem tam fuisse infructuosam, 
ut nemo crediderit; nam etsi sacerdotes, Scribae et Pharisaei 
non crediderunt, multos tamen vulgo homines credidisse. 

Id frequenter Christianis accidit concionatoribus, ut putent, 
se, quia viri primarii non commoventur ad poenitentiam aut ad 
fidem, operam perdere. At non perdunt, quum aliqui de media 
plebe ‘homines commoventur, quod saepe fit, illis ipsis, qui con- 
cionantur , minime scientibus. Nam et concionante Christo, nisi 
id Evangelista declarasset, neminem putaremus credidisse. Vo- 
luit etiam Evangelista hoc dicere, ut, quae proximo versu se- 
quubtur, apte adnecteret praecedentibus. Cum enim dicturus 
esset, Christum dixisse iis, qui in se crediderant: St manseritis 
in sermone meo, vere discipuli met eritis, oportuit prius dicere, 
aliquos credidisse. 

31. Dicebat eryo Jesus ad eos, qui crediderunt et, Judaeos. 
Particula ergo haec cum praecedentibus jungit, tamquam si di- 
ceret: Cum multi in eum credidissent, dicebat ad eos, qui cre- 
diderant. Judaeos vero dixit, aut ut a Galilaeis et caeteris alie- 
nigenis eos distingueret, qui facilius credere solebant; aut ut 
distingueret a sacerdotibus, Scribis et Pharisaeis, et principibus 
Judaeorum, ne sibi repugnare Evangelista videretur, qui, cum 
saepe ante significasset, eos non solum non credidisse, sed modis 
omnibus Christo restitisse , eunsque occidere voluisse, nunc dicat, 
credidisse multos. Addit ergo fuisse Judacos, id est, homines 
populares. Nam, ut alibi diximus, aliquando Judaei vocantur 
soli principes, populoque opponuntur; aliquando solus populus, 
opponiturque principibus. Vide supra’). 

St vos manseritis in sermone meo, vere discipuli met eritis. 
Pronomen vos emphatice positum est, quasi dicat: Vos, qui jam 
credidistis, qui per fidem ab iis, qui nondum crediderunt , dis- 
creti estis. Duo explicanda sunt, quid sit in sermone Christi 
manere, et quid vere ejus esse discipulum. Manere in sermone 
omnes interpretantur, in fide doctrinaque jam accepta perseverare, 
Augustinus, Chrysustomus, Leontius, Beda, Theophylactus, Eu- 
thymius et Rupertus. Putant autem Chrysustomus. Leontius, 
Euthymius et Theophylactus, alludere Christum ad evs, qui, cum 
jam in eum credidissent, retrorsum abierunt *), tamquam si 
dicat: Si vos etiam discesseritis, sicut illi, non eritis vere di- 
scipuli mei; si autem perseveraveritis, vere discipuli mei eritis. 
Hinc intelligitur, quid yocet, vere discipulum esse suum; scilicet 
ita discipulum esse, ut discipuli finem consequatur, ut usque ad 

vitam aeternam sequatur Christum, sicut alio loco dicit’*): Qu 
perseveraverit usque tn finem, hic salrus erit. Qui enim vere in 
Christum credit, sed in fide non perseverat, hactenus verus di- 
scipulus ejus est, quod veram habet fidem; sed eatenus non est, 
quod non consequatur yerum discipuli finem, et, quam Christo 
debets constantem fidem non praestet. : 

32. Et cognoscetis veritatem, et veritas liberabit vos. Graeci, 
quos legi, omnes, Chrysostomus, Leontius, Theophylactus, Eu- 
thymius et Cyrillus, in Graeca Catena citatus, veritatem Chri- 
.stum ipsum interpretantur, quasi dicat: Si permanseritis in fide 
mea, cognoscetis me, et ego cognitus liberabo vos. Veritatem 
autem se ipsum Christum appellare, ut se opponat figuris et um- 
bris legis, quemadmodum supra *). Ideo ergo per veritalem, id 
est, per se ipsum eos in libertatem asserendus, quia -prius sub 
legis servitute tenebantur. Nam et D, Paulus Christianos, qui 
jam lege veteri exsoluti erant, in libertatem vocatos dicit, et 
legis ceremonias jugum servitutis appellat *). His auctoribus quo- 
minus assentiar, duac me rationes tenent: altera est, quod non 
satis apte hoc loco videretur Christus se veritatem appellare, 
cum de legis umbris non ageretur;’altera, quod ipse paulo post 
explicet, de qua loquatur libertate *}: Omnis, qui facit peccatum, 
servus est peccatt; et tamen, si se ita veritalem appellassct, ut 
legis opponeret ceremoniis, consequens erat, ut (iberare etiam 
ab iisdem intelligeret ceremoniis. Videtur quidem juvare eos, 
quod dicat‘): Si ergo Filius liberaverit vos, vere liberi estis. Est 
quidem Filius, qui vere liberat; sed hoc loco ejus fides atque 
doctrina dicitur liberare, quia Filius non liberat, nisi credentes 
in se. Magis Augustini, Bedae et Ruperti opinionem probo, 
veritatem appellare doctrinae suae, quam credere coepissent. In 
hoc tamen Rupertus ab Augustino et Beda dissentit, quod Au- 
gustinus et Beda ad vitam hoc futuram referant, ubi cognoscitur 
earum rerum veritas, quae hic non cognoscuntur, sed creduntur: 
Quid promittit credentibus, fratres? (inquit Augustinus °), Et co- 
gnoscetis veritatem. Quid enim? nonne illam cognoverant, quando 
Dominus loquebatur 2? Si non cognoverant, quomodo crediderunt? 
Non quia cognoverant, crediderunt, sed ut cognoscerent, credide- 
runt; credimus enim, ut cognoscamus; non cognoscunus, ul cre- 
damus; quod enim coynituri sumus, nec’) oculus vidit, nee auris 
dudivit, nec in cor hominis ascendit. Quid est enim fides, nist 
credere, quod non vides? Fides ergo est, quod non rides-, credere; 
veritas, quod credidisti, videre. Rupertus vero refert ad adven- 
tum Spiritus sancti, de quo Christus alio loco dicit °): lle vos 
docebit omnia, et suggeret robis omnia, quaecumque dixero vobis; 
rursus: docebit vos omnem veritatem. 

Ego ad neutrum statum vellem restringere. De futura qui- 
dem vita ideo mihi non videtur loqui, quia, cum dicit: Verttas 
liberabit vos, non dubium, quin significet, cognitionem veritatis 
causam fore libertatis; cognitio autem illa vitae beatae, de qua 
hunc Augustinus locum interpretatur, non est libertatis causa, | 
sed effectus. Etenim prius homines a peccato liberantur, deinde 
ad vitam aeternam ideo perveniunt, quia a pecca® liberati sunt. 
Simpliciter igitur interpretor, fore, ut, si in fide et doctrina 
Christi, quam degustare et amplecti coeperant, perseverent, ex- 
perientia ipsa discant, se non fuisse deceptos, sed vera esse 
omnia, quae de Christo crediderunt. Quae cognitio, id est, magis 
perfecta fides, accedente caritate, a peccatorum illos servitute 
liberatura sit, et assertura in libertatem filiorum Dei. Quod 
dicit: Veritas liberabit vos, proprie significat: Ex servis liberos 
faciet; hoc enim est éAevSepaoer, quod et D. Augustinus 
observavit. : 

Itaque stolide hoc loco Calvinus clamat: Eant nunc (Catholici) 
et liberum arbitrium fastuose extollant; nos autem servitutis pro- 
priae nobis conscit, non nisi Christo liberatore gloriemur. Digna 
verberibus, aut igne potius ignorantia. Quasi nos diceremus, a 
peccato per solum liberum arbitrium nos sine Christo liberari, 
quod nemini umquam-Catholico venit in mentem, aut libertas 
arbitrii esset libertas a peccato. Quod, si Bernardum *) aliosque 
Catholicos legisset auctores, non ignorasset. Nec animadvertit 
insanus, hoc ipsum, quod nobis objicit, sibi adversari maxime. 
Nam si propterea liberum non habemus arbitrium, quod sub 
peccati servitute sumus, liberati Jam per Christum a servitute 
peccati, liberum utique arbitrium habebimus. Quid ergo gene- 
raliter negat, nos in hac vita ullam habere arbitrii libertatem? 
At numquam, inquit, in hac vita sine peccato sumus; num- 
quam igitur in hac vita liberi sumus; Christus vero hoc loco, 
et D. Paulus, non uno, sed pluribus in hac ipsa vita docet nos 
esse liberatos ’*). 

33. Responderunt et: Semen Abrahae sumus, et nemint ser- 
vivimus umquam; quomodo tu dicis: Liberi eritis? Quidam hoc 
non eos ipsos, qui jam in Christum crediderant, sed alios aliquos 
ex iis, qui aderant, qui nondum credidissent, respondisse putant. 
Sed probabilius est, hoc ab illis dictum, qui paulo ante dicti 
sunt in Christum credidisse. Cum illis enim Christus loquebatur, 
illis dixerat: Si vos manseritis in sermone meo, vere discipuli 
met eritis, et cognoscetis verilatem; et veritas liberabit vos. Et 
est vero simile, eos respondisse, quibuscum loquebatur. Qui- 
cumque tandem fuerint, recte intellexerunt, Christum de libe- 
ratione a servitute in libertatem locutum. Id enim, ut diximus, 
significat Graecum yerbum éAevSep@oet, Sed in eo errarunt, 

quod putarunt, Christum non metaphorice, sed proprie de ser- 
vitute ac libertate locutum esse, cum non nisi metaphorice locu- 
tus fuisset, quemadmodum versu sequenti explicat. Jactant igitur 
genus suum, ut probent, se non solum servos non esse, verum 
valde etiam esse nobiles; ex Abrahamo enim genus ducere, qua 
nobilitate nulla apud eos putaretur esse major. 

Quod dicunt: Nemini servivimus umquam, dubitant quidam 
interpretes, utrum de se solis, an de se et tota Abrahami Jam 
inde a prima origine posteritate dicant. Ego non dubito, de toto 
eos logui genere, quod glorientur nemini umquam. serviisse. 
Atque hoc modo omnes veteres, et graves auctores intelligunt, 
Chrysostomus, Augustinus, Leontius, Beda, Theophylactus, Eu- 
thymius, Rupertus. Putant enim, dixisse falsum, ut facile, qui 
gloriantur, mentiri solent. Servierant enim Aegyptiis olim; ser- 
vierant postea Babyloniis, et tunc, cum ista dicebant, Romanis 
serviebant. Nisi dicamus, non de ista eos servitute loqui, sed 
de civili, quam venalia mancipia servire solent. Nam etsi Aegy- 
ptiis Chaldaeisque servierant, tamen venditi non fuerant, sed sub- 
jugati.- Nec in hoc praecipuus eorum versatur error, sed’ quod 
de servitute peccati, de qua Christus loquebatur, nihil cogitan- 
tes, de sola civili servifute disserant. Nihil enim illis magis 
doluit, quam quod humile ipsis et servile genus Christus obje- 
cisse videretur. Itaque cum duo illis dixisset: Cognoscetis vert- 
tatem, et veritas liberabit vos, priorique membro ignorantiam, 
posteriore servitutem in illis notare videretur, neglecta ignoran- 
tia, ad asserendam libertatem nobilitatemque suam prosiliunt, 
quemadmodum Chrysostomus, Leontius, Theophylactus et Euthy- 
-mnius adnotarunt. Multi etiam Christiani his Judaeis similes sunt ; 
si adulteria, si homicidia illis objicias, nihil commoventur; si 
genus attingas, illic vero furere, illic ignominiose caedere, illic 
occidere. Putat Rupertus, Judaeos maligno atque captioso animo 
‘dixisse: Nemini servivinus umquam, sperantes fore, ut Christus 
responderet: Quid ergo? nonne modo Romanis servitis? ut ansam 
acciperent eum accusandi, quasi populi Dei sub Romano imperio 
servitutem approbaret. 

3%. Amen, amen, dico vobis: Quia omnis, qui facit peccatum, 
servus est peccati. Quia rem Christus dicturus erat longe praeter 
Judaeorum opinionem, suo illo more asseverat: Amen, amen dico 
tobis. Amen, amen dico vobis, inquit Augustinus '), veritas dictt ; 
et quale est Domini nostri dicere: Amen, amen, dico vobis? Mul- 
tum commendat, quod ita pronuntiat. Docet autem eos, de ea 
se servitute locutum fuisse, quam ipsi maxime servirent, minime 
vero animadverterent , quaeque omnium miserrima atque duris- 
sima servitus esset. O miserabilis servitus, inquit Augustinus *). 
Plerumque homines, cum dominos malos patiuntur, venales se 

petunt, non quaerentes dominum non habere, sed saltem mutare; 
servus peccati quid factat? quem interpellet? apud quem se vena- 
_lem petat? Deinde serrus hominis, aliquando sui domini duris 
tmpertis fatigatus, fugiendo requiescit. Servus peccati, quo fugiet? 
secum se trahit, quocumque fugerit. Non fugit se tpsam mala con- 
Scientia; non est, quo eat; sequitur se, immo non recedit a se; 
peccatum enim quod facit, tntus est. Emphatice vero usus est 
Christus .universali nomine omnis, ut nullum hominem, cujus- 
cumque tandem conditionis esset, exciperet; quamquam mihi, 
ad id, quod Judaei dixerant, videtur allusisse, se filios esse 
Abrahae, neminique servisse umquam. Omnis inquit, etiamsi 
Abrahae filius sit, etiamsi nemini umquam homini servierit, qui 
facit peccatum, servus est peccatt. Potuit planius dicere: Amen, 
amen, dico vobis: Servi estis peccati; sed noluit eos perstringere 
nominatim. Eadem sententia apud D. Paulum'), et apud Pe- 
trum’), et apud Salomonem *): Iniquitates suae capiunt impium, 
et funibus peccatorum suorum constringitur. Funes enim servitu- 
tem captivitatemque significant. 

385. Serrus autem non manet tn domo in aeternum, filius 
manet in aeternum. Cyrillus, in Graecorum Catena citatus, Chry- 
sostomus, Theophylactus et Euthymius putant, Christum his 
verbis Judaeorum tacitae objectioni occurrere ‘voluisse. Poterant, 
inquiunt, Judaei dicere, quamvis servi peccati sumus, tamen 
hostias habemus, et sacrificia per Mosem instituta, quae nos 
a peccato liberabunt; quibus Christus respondeat, non posse 
Mosem ipsos liberare, cum non filius, sed servus sit, et servus 
non maneat in domo semper, id est, non habeat in domo pote- 
statem alios servos vendendi, alios Jiberandi. Fefellit, opinor, 
quod D. Paulus, comparans Christum cum Mose, dicat, Mosem 
fuisse servum in domo fidelem, Christum vero filium *). -Caeterum 
de alia hic agitur servitute, quam qua Moses servus appellatur ; 
hic agitur de servis peccati; Moses vocatur servus, non. quod . 
peccatis serviret, sed quod non esset naturalis Dei Filius, quem- 
admodum Christus. Melius Leontius, probare voluisse, quod dixerat, 
non posse quemquam, nisi filium, eos Jiberare, cum solus filius 
maneat in domo in aeternum. 

Mihi illud videtur probare, omni servo opus esse libertate, 
de qua paulo ante dixerat: Veritas liberabit vos, quia nullus 
servus manet in domo in aeternum, id est, nullus servus habet 
Jus in domo domini sui perpetuo manendi, cum sua conditione 
vendibilis sit, possitque a domo distrahi. Nam etsi aliquando 
servus semper in dumo manet, id casu et raro fit. Argumentum 
- autem sumptum est ex eo, quod plerumque fieri solet. Domum 
vocat, ut monent D.° Augustinus et Beda, Ecclesiam Dei, in 

qua Filius Dei semper manet, servus autem non nisi ad breve 
tempus. Manent enim peccatores in Ecclesia, dum vivunt cum 
filiis mixti, vixque ab illis discernuntur; post mortem autem 
ejiciuntur,, ut ait Christus, in tenebras extertores*), nisi priug 
fuerint a peccati servitute liberati, a qua nemo eos liberare 
potest, nisi Filius Dei, qui manet in aeternum in domo, id est, 
qui dominus, qui haeres est domus, potestque, quos velit, servos 
vendere, quos velit, manumittere et in libertatem asserere. 

At non sunt ejus servi, sed diaboli; et nemo potest alienum 
servum aut vendere, aut liberare; domino enim suo stat, aut 
cadit”), -lta est; sed Christus alienos, id est, diaboli servos 
vendere diabolo dicitur, cum non emit ab eo, cui se ipsi ven- 
diderunt; liberare, id est, libertate donare, cum emit, et ex 
peccatoribus justos, ex servis diaboli filios Dei et cohaeredes 
suos facit. Hoc est, quod versu sequenti concludit: 

36. Si ergo vos Filius liberaverit, vere liberi eritis. Quam 
vim habeat dictio illativa ergo, ex iis, quae modo diximus, ap- 
paret. Cum filius in domo maneat in aeternum, et dominus domus 
sit, si ille vos Jiberaverit, vere liberi eritis. . | 

Cum dicit vere, duo mihi videtur indicare; alterum est, eam 
libertatem, quam jactabant, quod filii essent Abrahami, veram 
non esse, quemadmodum Chrysostomus, Theophylactus et Eu- 
thymius animadvertunt; alterum, non posse eos alia ratione 
veram consequi libertatem, nisi eos Filius liberaverit. 

37. ‘Scio, quia filii Abrahae estis; sed quaeritis me interficere, 
quia sermo meus non capit in vobis. Duo Judaei dixerant, inquit 
Rupertus, se filios esse Abrahae, et nemini umquam servisse. 
Hoc posterius hactenus Christus refutavit, docens, eos vere ser- 
vos esse, cum venundati essent sub peccato. Prius nunc refel- 
lit, probatque, eos non esse vere filios Abrahae, cum Abrahami 
opera non imitentur, idque longa persequitur disputatione.. Sed 
orditur leniter, ne eos initio abalienet et ad audienda caetera 
minus aptos reddat, ut Chrysostomus, Theodorus Heracleotes , 
Theophylactus et Euthymius adnotarunt. Adblanditur illis, et 
mulcet quodammodo eorum arrogantiam, dicens, scire se, eos 
filios esse Abrahae, nec propterea velle se occidere, quod alieni _ 
ab Abrahami genere sint, sed quod, pravis affectibus. occupati, - 
capaces non sint sermonis sui. Sermo meus non capit in vobis, 
dixit pro: locum non habet in vobis, pleni quippe estis odii . 
atque invidiae, ita ut sermo meus nullum in yobis locum 
inveniat. | 

Noster interpres Graecismum retinuit. Observavit Chrysosto- 
‘mus *), non dixisse: Non capitis sermonem meum, sed sermo 
meus non capit in vobis, ut sermonis, id est, doctrinae syae 
sublimitatem declararet: Vereor, ne nimis subtile sit. Nam re 

quidem ipsa idem est: Sermo meus non capitur a vobis, et: 
Vos non capitis sermonem meum. Si autem spectes, quid aga- 
tur, non id agebat Christus, ut doctrinae suae magnitudinem 
laudaret ,’ sed ut Judaeorum vituperaret animos, qui, pravis af- 
fectibus pleni, doctrinam suam capere non possent. Putant quo- 
que Origenes et Chrysostomus, eos, qui interficere volebant 
Christum, illos fuisse ipsos, qui’*) dicti sunt in illum credidisse, 
atque hinc probant, non bene eos credidisse, quia, tam brevi 
intervallo mutati, illum, in quem modo crediderant, interficere 
volebant. Magis credo, de toto loqui genere. Dicit enim: Quae- 
ritis interficere, non quod illi ipsi, quibuscum proprie loquebatur, 
interficere eum vellent, sed quod Judaei vellent, et illi, quibuscum 
loquebatur, Judaei essent. 

38. Ego, quod vidi apud Patrem meum, loquor; et vos, quae 
vidtstis apud patrem vestrum, facitis. Probat, non ideo doctrinam 
suam locum in illis non habere, quod digna non esset, quae ab 
illis et’ ab omnibus reciperetur, sed quia illi bene ad eam reci- 
piendam affecti non erant; se enim nihil loqui, quod non didicerit 
ex Patre suo; loquitur enim ut homo, more humano. Quid sit, 
Christum apud Patrem videre vel audire, ut dixit’), supra dis- 
putavimus *). 

Quod sequitur , magis indiget explicatione. Primum quidem 
Graeca quaedam exemplaria *) non legunt: 6 éwpaxate, quod 
vidistis, sed & jxotoate, quae audistis apud patrem vestrum, 
pullo discrimine sententiae; idem enim est, ut modo diximus, vi- 
dere et audire, cum nihil aliud utrumque significet, quam cogno- 
scere et scire, quemadmodum et Apollinarius, et Theophylactus 
adnotarunt. Illa major quaestio, an verbum soveitve, facitis, in- 
dicandi, an imperandi modi sit. Utriusque enim esse potest. 
Cum qua quaestione altera conjuncta est, quem hic Judaeorum 
patrem dicat, Abrahamum, an diabolum? de quo dicit’): Vos 
ex patre diabolo estis. Nam si quidem verbum zoveite, impe- 
randi est, facite, minime dubium, quin Abrahamum eorum pa- 
trem dicat; nec enim juberet eos Christus, ut diaboli, sed ut 
Abrahami opera facerent. Sin praesentis temporis et indicandi 
modi verbum est, diabolum ipsorum patrem intelligat, necesse 
est. Reprehendens enim dicit: Et vos, quae vidistis apud patrem 
vestrum, facitis, utique, quae vidistis apud diabolum, id est, 
quae ab eo didicistis, non apud Abrahamum. Nam apud Abra- 
hamum non mala, sed bona viderant; ipsi vero non bona, sed 
mala faciebant, ut paulo post illis dicit®): Si flit Abrahae estes, 
opera Abrahae factte. Omnes fere graves auctores, Augustinus, 
Leontius, Beda, Apollinarius, Theophylactus, Euthymius et Ru- 
pertus facitis legunt, patremque eorum diabolum vocari putant, 

quem sensum noster reddidit interpres, illudque confirmat, quod 
videamus, id Christum agere, ut doceat eos, non Abrahae, sed 
diaboli filios esse, quando non quidem Abrahae, sed diaboli opera 
imitarentur. Sed id nunc obscure tantum insinuat, aperte postea 
dicturus. Caeterum alius sensus nonnullis placuit, quibus Orige- 
nes est auctor, quibusque videtur Graeca dictio od», ergo, non- 
nihil suffragari, quam noster interpres aut non legit, aut non 
reddidit. Graeci autem codices, quos ego viderim, legunt. 

Quod si legamus vertamusque: Et vos ergo, quae apud patrem 
vestrum vidistis, magis consentaneum videbitur, ut dicamus: 
facite, quam: facitis, cum ea particula vim habere videatur ex- 
hortandi. Verum non ita est. Nam etiamsi legamus, recte sen- 
tentia cohaerebit: Ego, quae vidi apud Patrem meum, loquor, et 
vos ergo, quae vidistis apud patrem vestrum, facitis , id est: Si- 
cut ego loquor, quae vidi apud Patrem meum, ita vos facitis, 
quae apud patrem vestrum vidistis, sicut Chrysostomus interpre- 
tatur. Porro, cum de se loquitur, dicit: loguor, cum de _illis, 
facitis, ideo, ut opinor, quia verba, id est, doctrinam suam ap- 
probare, facta vero illorum reprehendere volebat. Nam de ipsius 
doctrina, non de factis agebatur; sermo, inquit'), meus non capit 
tn vobis. Videbatur ratio postulare, ut, cum dicturus esset: loguor, 
prius diceret: audivi; cum vero dicturus esset: facitis, prius 
diceret : vidistis; nunc autem in quibusdam, ut dixi, codicibus, 
priori loco est: Vidi, secundo: Audivistis, quemadmodum et 
Chrysostomus, Leontius et textus Graecae Catenae, et, qui exi- 
miae antiquitatis et auctoritatis est, Vaticanus codex legunt. Sic 
etiam Origenes interpretatur et legit. Caeterum, ut diximus, 
videre et audire pro eodem accipiuntur. | 

39. Responderunt, et dixerunt et: Pater noster Abraham est. 
Non videntur satis jntellexisse, quem dixisset ipsorum patrem, 
cum dixit: Et vos, quae vidistis apud patrem vestrum, fucits; 
sed tamen suspicati esse, aliquem alium praeter Abrahamum in- 
tellexisse. Ideo repetunt: Pater noster Abraham est, partim ut 
magis aflirment, quod antea dixerant: Nos semen Abrahae sumus, 
partim ut eliciant a Christo, ecquem alium patrem ipsorum di- 
xerit. Quibus Christus prudenter respondet, neque affirmans, 
neque negans, patrem eorum esse Abraham, sed rem in medio 
relinquens. Si flit, inquit, Abrahae estis, opera Abrahae facite, 
id est, probate vos non verbis, sed factis filios esse Abrahae. 
Ecce, inquit Augustinus *), ille laudatus, isti damnati. Non negat 
eorum originem, sed facta condemnat. Caro eorum ex illo erat, 
sed vita non erat. 

Graeci nunc fere codices legunt: Ei céxva tot “ABpady ire, 
Ta Epya tod ABoadu éxoreive ay, si filtti Abraham essetis, opera 
Abraham faceretis. Origenes tamen, Augustinus et Beda ita le- 

gunt, ut noster interpres; eodemi modo videtur legere Chrysosto- 
mus. Putat Origenes, propterea non singulari, sed plurali numero 
dixisse: Opera Abrahae facite, ut indicaret, non esse satis, si 
unum, aut alterum opus facerent, nisi facerent omnia. 

40. Nunc autem quaeritis me interficere, hominem, qui veri- 
tatem vobis locutus sum, quam audivi a Deo; hoc Abraham non 
fecit. Probat, eos non facere opera Abrahami, cujus genere glo- 
riabantur. Quia neminem umquam Abrahamus voluit interficere, 
quod veritatem a Deo auditam loqueretur. Hoc, inquit, Abraham 
non fecit, id est, nihil simile fecit. | 

41. Vos facitis opera patris vestri. Clarius nunc, dicit, eds 
Abrahae filios non esse. Cum enim dixisset, eos non facere 
opera Abrahae, addit, facere opera patris sui; unde aperte col- 
ligitur, eos non esse filios Abrahae, sed alterius. Nondum tamen 
declarat, quis ille alter sit, cujus essent filii; intelligit tamen, ut 
paulo post explicat, esse diabolum. Illi vero non omnino id asse- 
cuti, sed tamen suspicati, respondent: Nos ex fornicatione non 
sumus nati; unum patrem habemus, Deum. Non jam dicunt: 
Patrem habemus Abraham, sed Deum; quia nimirum intellexe- 
rant, Christum non de carnali, sed de spirituali patre loqui. Ita- 
que respondent, se non esse filios diaboli, ut velle videbatur 
Christus significare, sed unum patrem habere Deum. Potest 
dictio illa unum et ad Deum, et ad patrem referri; si referatur 
ad Deum, erit sensus: Nos non multos, sicut aliae gentes, sed 
unum tantum Deum pro patre habemus; si ad patrem: Nos non 
habemus alium patrem, quam Deum; atque hunc sensum verba 
magis prae se ferunt. , 

Quod dicunt: Nos ex fornicatione non sumus nati, quidam 
interpretantur: Non sumus filii Ismaél, sed Isaac; non ancillae, 
sed liberae; quemadmodum exponunt: Euthymius et Rupertus. 
Alii putant fornicationem eos appellare conjugia inter Judaeos et 
alias gentes illegitime copulata, ex quibus se natos esse negent, 
quod eos, qui ex ejusmodi conjugiis nati essent, spurios esse du- 
cerent ; sic Theodorus Mopsuestiensis et Theophylactus. Alii de 
vera fornicatione eos loqui dicunt; propterea dicere, se unum 
tantum habere patrem, quod spurii, qui ex adulterio nati sunt, 
duos patres habere soleant, alterum verum, ‘alterum opinione. 
Notasse igitur Christum, quod duos haberet patres, alterum ve- 
rum, ex cujus cum matre ejus adulterio natus esset, alterum 
hominum opinione, nempe Joseph, qui matris ejus maritus esset; 
sic Origenes, Cyrillus, in Graeca citatus Catena, et Leontius'). 
Quam opinionem et Euthymius refert, et non improbat. 

Verus videtur esse sensus, quem Rupertus vidit, et refutavit, 
ut fornicationem idololatriam more Scripturarum vocent, itaque 
se hoc elogio a gentibus aliis distinguant, quae ex fornicatione 

natae erant, id est, filii erant- idololatrarum, ipsaeque idotolatrae; 
Hunc enim sensum confirmat, quod statim sequitur: Unwm Pa- 
trem habemus Deum, id est, non sumus idololatrae, unum enim 
Deum colimus, eumque pro patre habemus. Non repugno iis, 
qui dicunt, alludere eos ad prophetiam Oseae'): Sume tibi uxo- 
rem fornicationum, et fac tibi filios fornicationum, quia forntcans 
fornicabitur terra a Domino. Objicit Rupertus, si hic, quem 
-sequimur, essef sensus, e0s fuisse dieturos Christo: Nos ex for- 
nicatione nati non sumus, sed unum patrem habemus Deum; 
nunc autem non ita dixisse, sed tantum: unum patrem habenus 
Deum, quasi aliud quiddam sit ex fornicatione non esse, et unum 
patrem habere Deum. Facilis responsio, saepe hujusmodi particulas 
aut adversativas, aut causales elegantius intelligi, quam exprimi. 

42. Si Deus pater vester esset, diligeretis utique me. Ego 
enim ex Deo processi, et veni. Refellit Christus, quod Judaei 
modo dixerant, se patrem habere Deum, probatque, eos ex Deo 
natos non esse, quia, si filii Dei essent, se diligerent, qui et ipse 
Filius Dei sit, ab eoque processerit ac venerit. Duo haec verba: 
process? , et veni, multi ita distinguunt, ut processi referatur ad 
aeternam Christi ex Deo generationem, vent ad incarnationem. 
Sic Ammonius in Graeca Catena, Leontius’), Hilarius, Augusti- 
nus, Beda. Alii utrumque ad incarnationem et adventum in hunc 
mundum pertinere putant, ut Origenes, Theophylactus, Euthymius 
et Rupertus. His potius assentior, etsi recte quidam monuerunt, 
ex hac ipsa interpretatione bene Christi divinitatenm colligi. Nec 
enim ex Deo processisse, venisseque per incarnationem diceretur, 
si ante non fuisset; nec ante fuisset, si Deus non esset. Nec enim 
venisse Prophetarum more, missum a Deo, cum natus jam esset, 
sed in hoc ipsum natus, in hoc homo factus est, ut ad homines 
veniret, eosque non docendo modo, sed multo maxime meriendo 
a peccatis liberaret. Dictum quidem est Jeremiae *): Priuequam 
te formarem in utero, novi te, et antequam exires de vulva, sanc- 
tificavi te, et Prophetam in gentibus dedi te; sed non dicitur, 
illum ideo natum esse, ut in gentibus Propheta esset; sed cum 
esset alioqui nasciturus, Deum illum ab ipso utero ad Prophetae 
officium destinasse. : | 

Nec enim a me ipso veni, sed ille me misit. Loquitur ut home; 
qua ratione non venit a se ipso, quia homo ille non genuit se, 
sed a Patre, Filio et Spiritu sancto factus est; quemadmodum 
Rupertus exponit. Putat autem, his verbis ad falsos alludere 
Prophetas, seque ab illis segregare, qui veniunt, et propheticum 
officium usurpant, cum a Deo missi non sint. Non mittebam, 
inquit*), prophetas, et ipsi currebant; non loquebar ad eos, et wpes 
prophetabant. Hoc hodie haeretici Calvinistae et Lutherani faciunt. 
Singulari Christus modestia usus est. Erat Filius Dei, eoque 
ipso auctoritatem habebat quidvis erga homines faciendi; probat 


1) Cap. 4, 2. 7) In comm. *) Cap. 4, 8. *) Jerm. 28, 24, 

tamen vocationem suam, nec sibi vult credi, nisi probanti. Nec 
quisguam sumat sibt honorem, inquit D. Paulus’), sed qut vocatur 
tamquam Aaron. Sic et Christus non semet ipsum clarificavit, ut pon- 
tifex fieret, sed qui locutus est ad eum”): Filius meus es tu; Ego 
hodie genut te. Haeretici tamen sibi credi volunt, nihil-aliud, quam 
sua scelera probantibus. Euthymius quatenus Deum loqui putat, 
non a se venisse, id est, sola sua voluntate, Patre repugnante. 

43. Quare loquelam meam non cognoscitis? Quia non pote- - 
stis audire sermonem meum. Graece non est de ove, aut dea 
tsovro, guare, id est, propterea, sed dca vi, quare, id est, propter 
quid? itaque per interrogationem legendum est, quemadmodum 
Origenes , Chrysostomus, Augustinus, Leontius, Beda, Theophy- 
lactus, Euthymius et Rupertus legunt, omnesque iidem auctores 
post primum orationis membrum interrogationem ponunt. Quare 
loquelam meam non cognoscilis? Quia non potestis audtre ser- 
monem meum, id est, quid causae est, cur thy Aadiay cne 
éury, locutionem meam, aut idioma meum non intelligitis? nempe 
guia non potestis sermonem meum audire, id est, quia, cum 
alieno a me animo sitis, sermonem meum aures vestrae ferre non 
possunt. Nec enim possumus recte perfecteque intelligere, nisi 
quae attentis et benevolis auribus audimus, praesertim si res sint 
coelestes atque divinae. Utebatur Christus coelesti ac divina 
quadam lingua, quia de coelestibus ac divinis rebus loquebatur ; 
quam linguam homines carnales atque terreni intelligere non po- 
terant, etiamsi attenti audirent, atque libentes; quomodo poterant 
intelligere, cum tam abhorrentibus audirent animis, ut ne ferre 
quidem Christi sermonem possent? Ergo audiendi verbum em- 
phaticum est, nec idem significat, quod intelligere, ut Origenes 
putat, sed idem, quod auribus recipere; hoc enim majorem habet 
vim, Observavimus alicubi*), non posse*) in Scriptura sacra idem 
aliquando significare, quod nolle. Id hoc loco significare: non 
potestis, Chrysostomus, Leontius, Theophylactus et Euthymius 
ohservarunt, idemque videntur Augustinus et Beda indicare. 

44. Vos ex patre diabolo estis, et desideria patris vestri vultis 
facere. Quod saepe illis ante obscure significaverat*), nunc palam 
dicit, eos filios esse diaboli. Fuilios autem diaboli vocat, non 
natura, sed imitatione, ut Augustinus’) hic contra Manichaeos, 
et Epiphanius adversus Cajanos et Archonticos ’) disputant. Quam- 
quam in eo singularis est opinionis, quod diabolum hoc loco Ju- 
dam vocari putet, cujus filii Judaei appellentur, quia illi potius 
prodenti Christum, quam Christo regnum Dei .praedicanti et tot 
miracula facienti crediderint. Adductus in eam sententiam est, 
quod paulo supra Christus *) Judam diabolum appellaverit. Auctor 
vero quaestionum veteris novique Testamenti, quae Augustino falso 


*) Heb. 8, 4. 8. 2) Psalm. 2, 3. *) Ex Gregor. Nazianz. orat. 4. de 
Theolog. *) In cap. 6. Marc. vers. §. *) Vers. 44. *) Tract. 42. in Joan. 
7) Haer. 38. et 40. °) Cap. 6, 70. 

tribuuntur '), Cain dicit hoc loco diabolum vocatum. Caeterum ex 
verbis sequentibus satis constat, diabolum hic vocari eum, qui 
primus peccavit Angelorum, quique caeteris peccandi auctor fuit. 
Quo enim modo in Judam- convenit, eum homicidam fuisse ab 
initio; in veritate non stetisse, mendacem esse, et patrem ejus? 
Unde Judaei, inquit Augustinus *) et Beda, flit diaboli? Imitando, 
non nascendo. AuditeScripturae sanctae consuetudinem. Propheta dictt 
ad tpsos Judaeos*): Pater tuus Amorrhaeus, et mater tua Cethaea. 
Amorrhaei gens erat quaedam, unde originem Judaei non ducebant; 
Cethaet et ipst gentem suam habebant omnino alienam a genere 
Judacorum ; sed quia erant impii Amorrhaei et Cethaei, Judaei 
autem tmitati sunt impietates eorum, invenerunt sibi parentes, non 
de quibus nascerentur, sed quorum mores sectantes pariter damna- 
rentur. Idem Ammonius et Leontius monuerunt. Et Judaet, 
inquit Ambrosius*), ex patre diabolo, non utique carnis successione, 
sed criminis, a | 

Quod addit: et desideria patris vestri vultie facere, vac ént- 
avuiac, desideria aut cupiditates, ut opinor, vocat, quae Hebraice 
nyvovd37 (hhalitoth) aut cSoyry (mahhalilim), opera, studia, 
consilia, cogitationes, et, ut Latinus interpres ea nomina solet 
vertere, adinventiones appellasset; sicut dixit’): Si filit Abrahae 
estis, opera Abrahae factte. \taque quod Chrysostomus, Leontius 
et Theophylactus observarunt , ideo non opera, sed destderia dia- 
boli vocasse, ut indicaret, non quocumque modo, sed magno 
studio cupiditateque diaboli mores imitari, etsi speciosum et non 
improbabile omnino est, tamen non est satis firmum. Nam, ut 
diximus, Hebraismus est; et si quid aliud Christo causae fuit, 
quamobrem ita Joqueretur, potius dixerim, ideo éiSvpiac de- 
stderia aut cupiditates diaboli vocasse, quia eas diabolus in eorum 
animos injiciebat. Quae autem sint ea desideria, statim Christus 
declarat, homicidium et mendacium. Nam et illi Christum, dia- 
bolum imitati, occidere volebant®), et multa passim adversus 
eum mentiebantur, Galilaeum esse, daemonium habere, et alia 
generis ejusdem. 

Ille homicida erat ab initio. Prima hic quaestio est, de 
quo initio loquatur Christus, cum dicit: Mle homicida erat ab 
tnttto, de quo initio, ipsiusne diaboli? an hominis? an mundi? 
Qui existimarunt, Angelos ante mundum hunc visibilem creatos 
fuisse , de mundi initio sic interpretabantur, quasi sensus esset, 
cum mundus factus est, hoc est, ab initio, jam diabolum homi- 
cidam fuisse, non quidem re ipsa, quia nondum homines erant, 
quos occideret , sed animo atque voluntate , quod jam peccasset, 
et occidere futuros homines cogitaret. Diximus alibi, magnos 
olim auctores in ea fuisse sententia, Isidorum’), Gregorium °) 


1) Quaest. 98. 2) Tract. 42. *) Ezech. 46, 3. 48. *) Lib. 4. in Lue. 
5) Vers. 39. *) Cap. 7, 28. 44. 7) Lib. 4. de summo bono, cap. 12. °) 
Lib. 28. Mor. cap. 14. et lib. 32. cap. 10. 

et Bedam'). Nonnullos fefellit verbum illud erat, quod hunc 
sensum videtur prae se ferre, jam ante initium diabolum homi-~ 
cidam fuisse,-non animadvertentes 7», erat, pro fuit positum 
esse, quemadmodum idem noster interpres alibi reddidit *), Fin- 
gamus ergo hoc loco vertisse: Ille homicida fuit ab initio, nihil 
utique difficultatis esset. | 

Alii ad ipsum diabolum initium retulerunt, eum, ex quo fa- 
ctus est, homicidam fuisse, quomodo Manichaei et Priscillianistae, 
et quicumque alii aut a malo principio, ut illi, aut ab ipso Deo, 
ut nonnulli olim , angelos malos, malos natura sua atque ori- 
gine, esse dixerunt, interpretarentur, necesse erat. Sed ea hae- 
resis uno refutatur verbo: Omnia per ipsum facta sunt, et 3): 
Vidit Deus cuncta, quae fecerat, et erant valde bona. Origenes 
et Augustinus *), Beda et Rupertus ad initium hominis referunt , 
quasi dicat: Homicida erat ab initio, id est, ex quo homo esse 
coepit, quem posset occidere. Ez tllo, inquit Augustinus 5), 
tlle homicida, ex quo potuit feri homicidium; et ex illo potutt 
fiert homicidium, ex quo factus est homo. Non enim posset oc- 
cidi homo, nisi prius fieret homo. Alii mundi principium intel- 
ligunt , quibus ideo meam potius sententiam adscribo, quod phra- 
sis Scripturae sit, mundi origenem absolute initium appellare: 
In principio erat Verbum*); quod fuit ab initio’); antequam 
quidguam faceret a principio, et antequam terra fieret *\; — 
ab initio, et ante saecula creata sum®). Atque hoc sensu reddi- 
dit Nonnus. Sed non est existimandum, nomen initt? hoc loco 
punctum temporis significare, quo primum factus est mundus, 
sed totum illud dierum spatium, quo et factus, et arnatus est; 
sub illud enim initium homo, diabolo suggerente, peccavit. Ita- 
que vere dictum est: flle homicida erat ab initio. 

Quomodo dicatur homicica, alia est quaestio. Augustinus ?°) 
auctor est , Petilianum, nescio, an omnes etiam Pelagianos, le- 
gisse: IJlle accusator erat ab initio, quam lectionem Augustinus 
reprehendit. Homicidam autem diabolum fuisse, et idem Augu- 
stinus et Beda, et Hieronymus, aut quisquis auctor ille est '’), 
de spirituali intelliguot homicidio, quo diabolus primos occidit 
parentes , dum eos ad peccandum induxit. Peccatum enim mors 
animae est. Alii interpretantur de vera morte corporis , quorum 
diversae quoque sententiae sunt. Rupertus putat, homicidam 
appellari, quia jam inde ab initio conatus est Christum occidere; 
cum enim dixit**): In coelum conscendam, et similis ero Altisst- 
mo, Filio Dei invidisse , et eum quodammodo occidere coepisse $ 
perfecisse vero postea per Judaeos ejus necem. Propterea dixisse 


1) Quaest. 9. in lib. 4. Reg. 7) 4 Joan. 4, 4. *) Supra gap. 1, 3. 
Gen. 1, 34. *) Hoc loco et lib. 44. de Gen. ad litt. cap. 16, et lib. 44. 
de civit. cap. 13. *) Tract. 42. ©) Supra cap. 4, 1. 7) 4 Joan. cap. 
4,4. °) Prov. 8. 22. 23. ®) Ecclesiastici 24, 14. 1) Lib. 3. contra lit- 
teras Petil. cap. 43. *") Comm. in lib. Job. cap. 24. *7) Jes, 44, 13. 14. 

Christum: Et desideria patris vestri vultis facere. Coacta videtur 
interpretatio. Alii dicunt, homicidam vocatum esse, quia pri- . 
mum primis illis parentibus per peccatum, deinde omnibus homi- 
nibus causa fuit, ut etiam corpore morerentur, et Cain ad necem . 
fratris incitavit; sic Theodorus Heracleensis et Euthymius. 

Atque hic sensus mihi placet, nisi quod de morte Cain non 
intelligo , quia, etsi credendum est, illum ad caedem fratris sui 
a diabolo incitatum fuisse , tamen id Scriptura non dicit, et vi- 
detur Christus ad aliquod diaboli factum alludere, quod consigna- 
tum sacris litteris sit. Ut autem ad mortem corporis primorum 
parentum hoe referam, in quam propter peccatum incurrerunt, 
haec me ratio movet, quod, cum Christus dicit: Et desideria pa- 
tris vestri vultis facere, significet, velle se ipsum occidere, non 
spiritualiter , sed corporaliter, quare et, cum dicit: Ille homicida 
erat ab initio, non solum spiritualem, verum corporalem etiam 
homicidam intelligere , credendum est. Quamquam illam ipsam 
corporis mortem non per vulnus corporis, sed animae intulit , ut 
Augustinus’) ait: Non gladio armatus, non ferro accinctus, ad ho- 
minem venit; verbum malum seminavit et occidit; et*): Quaeri- 
mus, unde diabolus fuerit homicida ab initio, et invenimus, quod 
primum hominem occiderit, non gladium stringendo , aut aliquam 
vim corporaliter infligendo , sed persuadendo peccatum, et a para- 
disi felicttate dejiciendo. Auctor quaestionum veteris novique Te- 
stamenti, quae falso Augustino tribuuntur *), non diabolum, sed 
Cain ab initio homicidam fuisse intelligit, quod ne refutare qui- 
dem opus est. 

Et in veritate non stetit, quia non est veritds in eo. Discepta- 
tur inter interpretes, quid hoc loco Christus veritatem appellet. 
Sunt, qui naturam ipsam integram et rectam, qua omnes Angeli 
a Deo conditi sunt, veritatem vocari putent, Hebraico idiomate 
mir) (thamah), id est, perfectionem, rectitudinem, ut ita di- 
cam, sicut Job vocatur: 9\w'y COM WN (isch tam vetaschar) 
vir perfectus, aut integer et rectus, id est, retinens veram adhuc 
virtutem ac simplicitatem, nondum vitiis corruptus, nondum 
adulteratus, vere, inquit‘), Israélita, in quo dolus non est; ea 
enim naturae perfectio atque integritas veritas appellatur , sicut 
verum vocamus aurum, quod perfectum, quod non adulterinum 
est. In ea igitur integritate naturae atque voluntatis, qua diabo~ 
lus a Deo factus fuerat, non permansisse , hoc est, non stetisse 
‘im veritate, quemadmodum Judas *) explicare videtar: Angelos, 
Inquit , gui non servaverunt suum principatum, sed dereliquerunt 
suum domicilium , in judicium magni diet vinculis aeternis sub ca- 
ligine reservavit. Sic videtur Euthymius intellexisse, et Augusti- 
nus 7) et Leo *). Quam interpretationem propterea non recipio, 


1) Tract. 42. 7). Lib. 2. contra litteras Petil. cap. 13. *) Quaest. 90. 
et 98. ‘*) Cap. 2, 3. *°) Supra cap. 1, 47. °) Vers. 6. 7) Lib. 11. de~ 

quia de veritate , quae in loquendo consistit, hic agi manifestum - 
est: Cum loquitur mendacium, ex propriis loquitur , quia men- 
dax est, et pater ejus. Multo maxima auctorum pars hoc de ver- 
bis illis interpretatur, quae diabolus Evae dixit'): Eritis sicut 
Dii, scientes bonum et malum, quibus verbis sine dubio mentitus 
est; conjungit igitur mendacium cum homicidio, quod uno eodem- 
que tempore patravit. Sic Irenaeus’), Ammonius, Chrysostofnus, 
Leontius, Theophylactus. 

Si utramque conjunxeris expositionem, verum meo Judicio 
sensum expresseris. Nam de sola natura hoc intelligi non posse, 
modo docuimus; non posse autem de sola in loquendo intelligi 
veritate, hinc probari potest, quod, cum Christus dicit, in ve- 
ritate non stetisse, haud obscure indicet, veritatem aliquando, 
priusquam mentiri inciperet, locutum fuisse. Quid autem locu- 
tus esset veri prius, quam Evae diceret*): Fritis sicut Dii, 
non invenimus, nisi iJlud quis verum fuisse dicat*): Similis ero 
Altissimo, quod non de diabolo, sed de Rege Babylonis intelli- 
gendum esse, perspicuum est. Nam quod Heracleon, teste Ori- 
gene, dicebat, non stetisse in veritate, quia numquam in illa 
fuit, utpote malus a malo factus auctore, supra cum Manichae- 
orum et Priscillianistarum errore refutavimus. Dicitur ergo non 
stetisse, id est, non perseverasse in yeritate, non quod ante 
quidquam veri locutus fuerit , sed quod ejusmodi a Deo factus, 
ut, si loquendum in illo primo statu, quo fuit ante peccatum, 
illi fuisset, vera locutus esset. Post peccatum et mendax, et 
seductor, et homicida, et quidquid nunc mali habet, factus est. 
Hoc ergo est: in veritate non stetit. Nam Origenis, Augustini, 
Bedae et Ruperti interpretationem , qui in veritate, id est, in 
Christo non stetisse, dicere videntur, nescio, an quisquam pro- 
baturus sit. 

Quia non est veritas in eo. Mirum, quantopere una illa di- 
ctio guia multos, praesertim Augustinum, Bedam et Rupertum, 
vexaverit interpretes. Qualis haec sit, quae reddi videtur ratio, 
quare diabolus in veritate non steterit, quia veritas, inquit, tn 
eo non est. Res ita expediri potest: dictio guia non causam, sed 
effectum et indicium significat, ut in simili exemplo supra‘) do- 
cuimus. Itaque sensus est, inde constare, in yeritate eum non 
perseverasse , quia nulla nunc est veritas in eo, sed totus, quan- 
tus est, mendax est, et pater ejus. Pervestigavit tandem hunc 
sensum D. Augustinus. Subjectt, inquit®), indictum, quasi quae- 
sissemus, unde ostendatur, quod in veritate non steterit, atque 
ait: Quia non est veritas in ev. Esset autem in eo, si in illa 
stetisset. Locutione autem dictum est minus usitata. Sic enim vt- 
detur sonare: In veritate non stetit, quia non est veritas in eo, 


) Gen. 3, 8. 2) Lib. 5. cap. 25. *) Gen. 8, 8. *) Jes. 14, 14. *) 
Vers. 29. °) Lib. 44. de civit. cap. 44. 

tamquam ea sit causa, ut in veritate non steterit, quod in eo vert- 
tas non sit; cum potius ea sit causa, ut in eo veritas non sit, 
quod in veritate non stetit. Sed ista locutio est et in Psalmo, 
ubt ait’): Ego clamavi, quoniam exaudisti me Deus; cum di- 
cendum fuisse videatur: Exaudisti me Deus, quoniam clamact. 
Sed cum dixisset: Ego clamavi, tamquam ab eo quaereretur, 
unde clamasse monstraret, ab effectu exauditionis Dei clamorts 
sut ostendit effectum, tamquam diceret: Hine ostendo, clamasse 
me, quoniam exaudisti me. Recte igitur ex hoc Theologi colle- 
gerunt, Angelos in gratia creatos fuisse. 

Cum loquitur mendacium, ex propriis loquitur. Admirabilis 

est Eucherii in hunc locum interpretatio?); refert hoc non ad 
diabolum, sed ad Judaeos, quasi dicat Christus: Cum loquitur 
mendacium unusquisque vestrum, ex propriis loquitur, id est, 
ex iis, quae a patre suo diabolo velut haereditate accepit ; quod 
plane violentum videtur. Non dubium. igitur est , quin de diabolo 
hoc dictum sit, quemadmodum alii omnes auctores sentiunt; sed 
quaeritur a nonnullis , quid sit ex propriis loqgui. Hic etiam Epi- 
phanii opinio singularis est, qui, cum hoc de diabolo dictum pute, 
tamen Judam existimat diabolum appellari, ut supra *) recitavi- 
mus. Itaque interpretatur, diabolum, id est, Judam, ex propriis 
loqui, id est, ex iis, quae a patre suo diabolo quasi haereditate 
accepisset, Atqui hoc ipsum est, uf recte notat Augustinus, non 
ex propriis loqui, sed Joqui ex iis, quae acceperis ab alio. Ma- 
nichaei, ut idem indicat Augustinus, interpretabantur ex propriis, 
id est, natura sua; esse enim natura malum. Sed hoc satis su- 
perque supra refutatum est. Recepta fere omnium auctorum in- 
terpretatio est, cum mendacium loquitur, ex propriis loqui, id 
est, propria uti inventione; nec enim ipsum quisquam mentiri 
-docuit , ipse vero docuit mentiri alios, quicumque mentiuntur ; 
ipsum enim primum auctorem fuisse mendacii. Sic Origenes, 
Augustinus, Chrysostomus, Ammonius, Theodorus Mopsuestien- 
sis, Leontius, Beda, Theophylactus, Rupertus, Euthymius. 
Placet mihi, quod Origenes indicat, voluisse Christum his verbis 
significare, diabolum, cum, quidquid habet boni, a Deo acce- 
perit, mendacium tamen non a Deo accepisse, sed ipsum per se 
illud excogitasse. | | 

Haerent alii in illis verbis: Cum loguitur mendacium, quasi 
aliquando non mendacium Joquatur. Rupertus existimat, hunc 
esse sensum: Cum loquitur mendacium, id est, mendacium, quod 
semper loquitur , ex proprits loqguitur. Eodemque modo videtur 
Origenes exponere. Sed nescio, an verba eam expositionem ferre 
possint. Certe cum daemones clamabant*), Christum Filium esse 
Dei, non mentiebantur. Nam ut concedamus, quod non video, 
quomodo probari possit, eos id fallendi animo dixisse; tamen, 


*) Psalm. 16, 6. 7?) In quaestionib. in Joan. *) Ex haeresi 38. et 
40. *) Marci. 1, 24. 34. Luc. 4, 34. 44. 

si proprie loqui volumus, verum fallendi animo dicere non est 
mentiri, et cum spiritus ille malus dicit’): Ero spiritus mendax 
in ore omnium prophetarum ejus, indicat, non semper se spiri- 
tum mendacem esse, id est, non semper mentiri, quamvis semper 
spiritus mendax appelletur, quia semper ad mentiendum paratus 
est, et plerumque mentitur. 

Quia mendax eat, et pater ejus. Propterea, cum loquitur 
mendacium, ex propriis loquitur, quia suopte ingenio mendax 
est, et mendacii primus auctor. Epiphanius *) praeter omnium 
auctorum sententiam hunc locum exponit, nisi fortasse corruptus 
liber est, quia mendax, inquit, est Judas, guem diabolum voca- 
tum dixerat , et mendax est, et pater ejus, id est, tpsius Judae. 
Similis Eucherii interpretatio *); Cum loquitur mendactum, hie 
subaudiendum: unusquisque vestrum, ex propriis loquitur, quia 
mendax est, et pater ejus, id est, diabolus, qui untuscujusque 
vestrum pater est. Origenes: Et pater ejus, id est, diabolus pa- 
ter uniuscujusque spiritus mali, Auctor vero quaestionum novi et 
veteris Testamenti *): mendax est unusquisque vestrum, et pater 
ejus, id est, Cain, quod et a Joanne Grammatico in Graeca Ca- 
tena dictum invenio. Verus sensus est, qui est omnium aliorum 
auctorum maxime communis, Ammonii, Theodori Mopsuestiensis, 
Leontii , Chrysostomi , Augustini, Bedae, Theophylacti, Ruperti, 
Euthymii: Mendazx est diubolus, et pater ejus, id est, mendacit. 
Refertur enim relativum ejus ad nomen mendacii, quod proxime 
praecesserat. 

Vocatur autem diaholus pater mendacii, quia primus auctor 
et inventor ejus fuit, et quodammodo illud peperit, ut Chryso- 
stomus , Theophylactus, Leontius, Ammonius et Theodorus Mo- 
psuestiensis exponunt: "Ore attic mpaitog Evexev tO Weddos, 
quoniam ipse primus peperit mendacium. Notavit Theodorus Hera- 
cleensis, nomini patris Graecum articulum adjectum ad_ signifi- 
candum, diabolum singulari quodam modo patrem esse mendacil. 

45. "Ego autem quia veritatem dico, non creditis mihi. Ora- 
tio est aut Hebraismo, aut trajectione perplexa. Sic resolyenda 
erit; Mihi vero ideo non creditis, quia ego non mendacium, 
sicut pater vester diabolus, sed veritatem loquor. Si enim men- 
dacium loquerer, crederetis utique mihi, assueti credere diaboli 
mendaciis. Sed ob hoc ipsum mihi non creditis, ob quod maxime 
. credere deberetis, guia veritatem nimirum vobis dico; adeo enim 
insolens et nova veritas vobis est, ut, cum eam auditis, portenta 
audire videamini. Jn hanc sententiam Chrysostomus, Euthymius, 
et Rupertus edisserunt.. Nonnus autem poéta reddit, quasi sen- 
sus sit: Non creditis verum esse , quod vobis Joquor. 

‘Tyiy atrog tdeEa, xal ov miorveteve pido. 

Dizi ego vobis id, nec verbis est data nostris 
Ulla fides. 

Sed manifestum est, illum, quem diximus, esse sensum. .« 
Habet ergo emphasim pronomen illud ego; opponit enim se dia- 
bolo, tamquam dicat: Diabolo, qui totus mendax est, et mendacii 
auctor, creditis; mihi vero, qui non solum verax, sed veritas 
ipsa sum, hon creditis. Quaerit Origenes, quomodo dicat Chri- 
stus, eos, quibuscum loquitur, sibi non credere, cum loqueretur 
utique cum iis, qui dicuntur in illum credidisse ’*), disputatque, 
partim credidisse, partim non. credidisse. Expeditius est, quod 
diximus *) in simili quaestione, haec non dici a Christo singulis 
auditoribus, non enim iis, qui credebant, non certe discipulis, 
sed toti generi Judaeorum. a 

46. Quis ex vobis arguit me de peceato? Si veritatem dice 
vobis, quare non creditis mihi? Praesenti tempore legendum 
éAéyyer, arguit, non arguet. Etsi idem fere sensus est: Quis 
vestrum potest me arguere de peccato? Arguere autem Latine, 
et Graece éAéyyerv non est accusare criminis, sed convincere. 
Nam Judaei saepe Christum blasphemiae, saepe violati sabbati, 
saepe aliorum criminum accusabant, sed numquam convincere 
ullius peccati potuerunt..Hoc est, quod dicit Christus: Quis ex 
vobis arguit me de peccato? id est, ecquis vestrum est, qui pa- 
ratus, qui praesto sit, qui confidat, posse se ullum in me pec- 
catum coarguere; prodeat, disceptet, evincat.. Quod si hoc nemo 
-vestrum potest facere, gquare non creditis mihi? Unusquisque 
enim dignus est fide, donec aliquod in eo sive mendacium, sive 
aliud peccatum deprehendatur, quod fidem elevet. Hoc sensu 
Euthymius. Putant autem Augustinus, Beda et Rupertus, latere 
in his verbis tacitam antithesim, quasi dicat: Quis ex vobis 
arguit me de péccato, sicut ego vos et patrem vestrum modo 
coargui? Observarunt iidem auctores, tum etiam Chrysostomus 
mansuetudinem Christi: Pensate, fratres carissimi, inquit Grego~- 
rius °), mansuetudinem Det; relaxare peccata venerat, et dicebat: 
Quis ex vobis arguet me de peccato? non dedignatur ex ratione 
ostendere , se peccatorem non esse, qui ex virtute divinitatts poterat 
peccatores justificare. 3 

h7. Qut ex Deo est, verba Dei audit, propterea vos non 
auditts, quia ex Deo non estis. Ex Deo esse, idem est, ut 
opinor, quod Filium esse Dei, quod non. ex sanguinibus , neque 
ex voluntate carnis, neque ex voluntate viri*), sed ex Deo natum 
esse. Opponit enim haec duo, ex patre diabolo esse, quod dixe-. 
rat °), et ex Deo esse. Quemadmodum ergo, qui ex patre dia- 
bolo sunt, libenter ejiis. audiunt verba, quamvis falsa, quamyis 
' mendacia, ita, qui ex Deo Patre sunt, libenter verba Dei audiunt. 
Quis enim filius libenter non audit patrem suum? Inepte prorsus 
Heracleon, ut Origenes indicat, et Manichaei, ut ait D. Augu- 

stinus *), ex hoc loco colligebant, quosdam homines natura bonos 
esse, quia ex Deo sint, id est, ex substantia Dei facti, quos- 
dam natura malos, quod ex malo principio procreati sint. Quem 
errorem multis illi verbis refellunt, nos supervacaneum esse 
existimamus hoc tempore refutare, quo vix memoria ulla est 
ejus erroris. Alios nihilominus absurdos nostra tulere tempora, 
in quibus evellendis utilius a nobis opera ponetur. 

Recte hunc locum Ammonius, et Theodorus Heracleensis, 
et Leontius duobus verbis explanaverunt, ex Deo quosdam homi- 
nes esse, ot xata thy ovoiay, GAAG xavta THY MpOatpEcty, 
non secundum substantiam, sed secundum electionem, id est, non 
quod ex ipsa substantia Dei facti essent, sed quod ad ejus for- 
mam et voluntatem viverent. | 

Audire autem verba Dei, non est auribus excipere, quod 
etiam faciunt, qui ex Deo non sunt, sed libenti animo condere, 
credere, illisque delectari, denique illis audire auribus, de quibus 
Christus dicere consuevit 7): Qui habet aures audiendi, audiat, 
ut Ammonius animadvertit. Reddit ergo causam Christus, cur 
illi verba sua, id est, Dei, non audirent, quia nimirum ex Deo 
non erant, non secundum substantiam, inquit Leontius, nam se- 
cundum substantiam ex illo erant, sed secundum electionem. Qui 
existimant, commutandum argumentum esse: Propterea vos ex 
Deo non estis, quia non auditis, depravare mihi sententiam 
videntur. Nec enim ex eo, quod verba Dei non audirent, pro- 
bare voluit, ex Deo non esse, sed causam, cur non audirent, 
afferre, quod ex Deo non essent. Reverenter etiam ab Augu- 
stino, auctore summo, dissentio, qui hoc ad praedestinationem 
et reprobationem refert, quasi soli praedestinati ex Deo sint, 
soli reprobati ex Deo non sint. Ex Deo enim est, et verba ejus 
audit, quisquis in ejus est gratia, et ex Deo non est, qui in 
peccato est, et multi reprobi in gratia, multi praedestinati in 
peccato saepe sunt. 

48, Responderunt ergo Judaei, et dixerunt ei: Nonne bene 
dicimus nos, guia Samaritanus es tu, et dacmonium habes? Non 
apparet, eos supra dixisse, Christum Samaritanum esse. Dixerunt 
quidem, esse Galilaeum *); dixerunt, daemonium habere *); Sa- 
maritanum esse, nusquam apud Joannem dixerunt; sed ipsis 
credendum est confitentibus hoc loco, se id solitos dicere, 
quamvis id nullus narraverit Evangelista. Monuit hoc ipsum 
Origenes et Ammonius, Chrysostomus, Theophylactus et Ru- 
pertus. Cur autem Samaritanum appellaverint , non satis constat. 
Vix auctorem bonum invenio, qui existimet, Judaeos proprie 
Christum Samaritanum appellasse, quod vere Samaritanum esse 
putarent; omnes enim non propter originem, sed propter aliquam 
inter Christum et Samaritanos similitudinem, Samaritanum ab 

illis vocatum volunt; itaque di8sputant, quae ea similitudo fuerit. 
Maxima pars sentit, ideo Samaritanum appellatum, quod, quem- 
admodum Samaritani, mistam cum multis Graecorum et aliarum 
gentium erroribus religionem habentes, Judaicam legem non satis 
caste incorrupteque servabant, ita eam Christus saepe violaret, 
et novas quasdam religiones invehere videretur. Ita Origenes, 
Ammonius, Leontius, Theophylactus, Euthymius. Caeterum pro- 
babile mihi videtur esse , propterea Samaritanum appellasse, quod 
multi eorum vere Samaritanum putarent esse. Erant enim Sa- . 
maritani vicini Galilaeis; itaque aliquando Samaritanos vocari 
solitos, vero simile est; aut, ut ait Rupertus, idcirco vocabant 
Samaritanum, quod cum Samaritanis versaretur, et apud eos — 
mansisset per dies duos *). 7 

Cur autem daemonium habere dixerint, multas Theophylactus 
rationes affert, aut quod, cum proprias illis cogitationes pate- 
faceret , existimarent, id non nisi opera daemonis posse facere , 
aut sicut dicere solebant *): In Beelzebub principe daemoniorum 
ejicit daemonia. Alii putant, modum fuisse loquendi, quo non 
significarent, eum vere daemonium habere, sed motae esse men- 
tis, delirare, insanire, quemadmodum. qui a daemone correpti 
sunt; sicut infra *) quidam dicunt: Daemonium habet, et insanit, 
quid eum auditis? et *): Daemonium habes, quis te quaerit inter- 
ficere? Aliam Leontius rationem affert, quod proprium daemonum ° 
sit, gloriam Dei in se transferre, quod Christus facere videbatur, 
dum se Filium Dei appellabat. 

49. Ego daemonium non habeo, sed honorifico Patrem meum; 
ef vos inhonorastis me. Omnes fere Christi hoc loco prudentiam 
et mansuetudinem observarunt. Duo illi objecta fuisse, quod 
Samaritanus esset, et quod daemonium haberet; illud tacitum 
praeteriisse, quod nihil in eo divina gloria laederetur; ad hoc 
respondisse, et sine ulla verborum acerbitate ‘simplici tantum 
negatione respondisse: Ego daemonium non habeo, sed ea, quae 
dico ac facio, unde vos putatis, me daemonium habere, pro- 
pterea dico ac facio, ut Patrem meum honorificem, faciendo ac 
docendo ea, ad quae misit me. Vos vero, cum eandem ob cau- 
sam me honorare deberetis, potius inhonoratis, dicentes, me dae- 
monium habere. In hance sententiam Chrysostomus , Augustinus, 
Beda, Theophylactus et Rupertus, nisi quod Augustinus et Beda 
aliam afferunt causam, quamobrem non negaverit, se Samarita- 
num esse, quod Samaritanus custodem pastoremque signifi- 
cet, et ille verus. erat hominum custos ac pastor bonus *). 
Allegoricum. | : 

Docet Origenes, solum Christum dicere potuisse : Daemonrum 
non habeo; cacteros enim homines, quia peccatum habent, dae- 

monium: habere, quia, quisquis peceatum habet, daemonium 
habet. Alio, opinor, sensu et illi dixerant: Daemonium habes, 
et Christus respondet: Ego daemonium non habeo. Acutius notavit 
Leontius, pronomen illud ego emphatice positum esse, quasi 
diceret: Ego daemonium non habeo, vos habetis. Quod autem 
sequitur: Sed honorifico Patrem mewm, recte convenit cum ejus- 
dem Leontii sententia, quam superiore versu recitavimus, pro- 
pterea illos dixisse, Christum daemonium habere, quod Dei glo- 
riam sibi tribueret. Ad id enim accommodate Christus respondet : 
Ego daemontum non habeo, id est, non mihi usurpo, quemadmo- 
dum vos putatis, honorem Dei, sed eum maxime potius honoro. 
Eademque consequentia dicit, quod subjicit: 

50. Ego non quaero gloriam meam; est, qui quaerat et judicet. 
Quorsum haec addat, modo diximus ex sententia Leontii: Non 
usurpo mihi divinum honorem; nec enim gloriam meam quaero. 
Aliter Chrysostomus: Propterea non vindico injuriam istam, quam 
mihi facitis, quia non guaero gloriam meam. Alii: Cum dico, 
me daemonium non habere, sed Patrem honorificare, non ideo 
me defendo ac purgo, quod quaeram gloriam meam, sed gloriam 
Patris mei; nam meam quidem, est, gui quaerat, et judicet. 
Chrysostomus, Theophylactus, Euthymius et Leontius ita haec 
verba videntur exponere, ut idem sit, quaerere gloriam suam, 
et injuriam ulcisci. Itaque eodem modo, quod sequitur, inter- 
pretantur: Est, gui quacrat et judicet, id est, qui vindicet, qui 
ulciscatur, aut, ut Graece est: ¢xtay xai xpivoay, quaerens 
et judicans, id est, qui curam abet quaerendi vindicandique. 
Quaerunt Augustinus et Beda, quomodo hoc conveniat cum eo, 
- quod alibi dixit: Puter non pudicat quemquam, sed omne judicium 
dedit Filio’); multis verbis Augustinus*) quaestionem hanc versat. 
Summa sententiae ejus est: Patrem non judicare quemquam in 
supremo illo judicio, et, ut ille loquitur , secundum afflictionem; 
judicare autem secundum discretionem, id est, eo modo, quo 
David dicit *): Judica me Deus, et discerne causam meam. Faci- 
lius erat, non agi hic de ultimo illo judicio, de quo dictum est *): 
Pater non judicat quemquam, sed omne judicium dedit Filio; sed 
agi de privato et quotidiano judicio, quo solet Pater injurias Filiv 
et justis omnibus factas vindicare. 

51. Amen, amen dico vobis: St quis sermonem meumn serva- 
verit, mortem non videbit in aeternum. Hoc modo haec cum 
praecedentibus Augustinus *) et Beda nectunt. Vos, inquit, diet- 
tis: Daemonium habes; ego vos ad vitam voco, servate sermonem 
meum, el non moriemint. Illi audiebant: Mortem non videbtt im 
acternum, qui sermonem meum servaverit, et trascebantur, quta 
jam mortui erant illa morte, quae vitanda erat. Chrysostomus °) 

vero et Theophylactus: Non quaero gloriam meam; propterea, 
relicta gloriae meae vindicta, ad doctrinam exhortationemque 
convertor. Si quis ergo sermonem meum servaverit, mortem non 
videbzt in aeteraum. Recte id quidem. Sed mihi, ne propter 
eorum contumelias de sententia consiliogque suo dejectus esse 
videretur , voluisse videtur doctrinam suam etiam atque etiam 
asserere , ejusque fructum demonstrare. Indicat asseveratio illa: 
Amen, amen. Quid sit mortem videre, vel non videre, et quod 
idem est, gustare, vel non gustare mortem, diximus apud Mat- 
thaeum *). Loquitur autem de morte animae, ut Augustinus ait; 
sed potest etiam intelligi et de corporis morte, non quod, qui 
Christi verba servayerint, non sint umquam corpore morituri, 
sed. quod ita morituri sint, ut non mori, sed renasci potius vi- 
deantur; resurrecturos enim ‘esse in vitam aeternam, sicut dixit 
supra *): Hic est panis de coelo descendens, ut, si quis ex tpso 
manducaverit, non moriatur. Sic Euthymius. Monet autem Chry- 
sostomus et Ammonius, non esse hoc simpliciter intelligendum , 
sed si ad fidem bona quoque opera adjunxeris, quod ipsum com- 
prehenditur in verbo serraverit. Cyrillus vero, in Catena Graeca 
citatus, et Leontius*) notant, Christum his verbis aperte decla- 
rasse, se secundum naturam Deum esse; cum enim ante dixisset: 
Qui ex Deo est, verba Dei audit, nunc dicere: Si quis sermonem 
meum servaverit, mortem non videbit in aeternwm. 

52. Dixerunt ergo Judae : Nunc cognorimus, quia daemo- 
mum habes. Nunc re ipsa videmus, ‘quod ante sola conjectura 
dicebamus , te daemonium habere; absurda enim loqueris, et 
blasphema. Intellexerant, quod Christus dixerat, de sula corporis 
morte; ideo absurde eum loqui putaverunt. 

Abraham mortuus est, et Prophetae, et tu dicis: Si quis ser- 
monem meum gservaverit, non gustabit mortem in aeternum. Cur 
non dixerunt: Omnes homines mortui sunt, semperque moriun- 
tur, cum id vere possent dicere, majoremque vim argumentum 
habere videretur; sed solum Abraham et Prophetas mortuos fuisse 
dixerunt? Ejus rei causam Cyrillus in Graeca Catena, Chryso- 
stomus, Leontius et Euthymius afferunt. Indicaverat Christus, 
propterea non morituros eos, qui sermonem suum servare vel- 
lent, quod sermonem suum servassent; proferunt ergo exemplum 
eorum in medium, qui Dei sermonem maxime servaverant, Abra- 
ham et Prophetarum , qui tamen mortui fuerant. Unde colligunt, 
Christum majorem se facere, quam Deum, certe quam Abraham, 
ideoque subjiciunt : 

33. Numquid tu major es patre nostro Abraham, qui mortuus 
est? Et Prophetae mortui sunt? 1d est: et Prophetis, qui mortui 
sunt? Hebraismus. Consequens erat, inquiunt Chrysostomus, 
Theophylactus et Euthymius, ut dicerent: Numquid tu major 

es Deo? hoc enim ex ejus verbis, uf paulo ante diximus, sequi 
videbatur; sed contenti sunt dicere: Numquid tw major es patre 
nostro Abraham? quia hoc ipsum valde absurdum putabant esse, 
quemquam illo majorem dici. Discrimen, quod Origenes esse 
disputat inter videre et gustare mortem, nimis argutum videri . 
potest. 

54. Respondit Jesus: Si ego glorificu me tpsum, gloria mea 
nihil est; est Pater meus, qui glorificat me, quem vos dicitis, 
quia Deus vester est. Hoc ait, (inquit Augustinus ’), propter tllud, 
quod dixerunt: Quem te ipsum facis? Refert enim gloriam suam 
ad Patrem suum, de quo est, et qui Deus est. Possunt etiam ista 
illis 7) respondere, ubi dixerat: Ego non quaero gloriam meam, 
ut hic rationem reddat, quare gloriam suam non quaerat, quia, 
st ego, inquit, glorifico (id est, glorificavero, aut glorificare vo- 
luero) me ipsum, gloria meu .nihil est, id est, vana erit, non 
vera, non solida. Loquitur autem,-non ex veritate, sed aut ex 
Judaeorum opinione, ut Leontius, Theophylactus et Euthymius 
interpretantur, aut, ut ego existimo, ex communi, ut vocant, 
praesumptione’ juris, quia nemini in judicio creditur pro se di- 
centi,-sicut dixit supra *): Si ego testimonium perhibeo de me 
ipso, testimonium meum non est verum; alius est, qui testtmo- 
nium perhibet de me. 

Scribunt Chrysostomus et Augustinus, solitos hoc loco Aria- 
nos abuti ad confirmationem erroris sui. Aliqguando Ariani, 
inquit Augustinus *) , et de isto verbo calumniantur fidei nostrae, 
et dicunt: Ecce major est Pater, quia utique glorificat Filium. 
Haeretice, non legisti ipsum Filium dicentem, quod glorificat 
Patrem suum? Sed et tlle Filium glorificat, et Filius Patrem 
glorificat; pone pervicaciam, agnosce aequalitatem , corrige per- 
versttatem. . 

Addit: quem vos dicitis, qua Deus vester*est, ne ejus testi- 
monium repudiare possint; nec enim poterant non admittere te- 
stimonium ejus, quem Deum suum esse confitebantur. Quibus 
minime obscure declarat, se Filium esse Dei; nam eundem et 
Patrem suum, et Judaeorum Deum appellavit. Vim habet ver- 
bum illud: vos dicitis, tamquam dicat: Vos quidem dicitis, 
Deum vestrum esse; sed non ita est, si enim Deus vester vere 
esset, honoraretis eum. 

53. Et non cognovistis eum; ego autem novi eum. Id est, 
quem ego quidem novi, utpote naturalis ejus Filius, vos autem 
non novistis, utpote animo et moribus ab eo alieni, quamvis 
jJactetis, eum Deum esse vestrum. Ideo autem hoc videtur 
addidisse, ut doceret, se non ignota loqui atque testari, sed 
quae a Patre suo accepisset; idcirco standum esse _ testimonio 
suo, nec Judaeis aliud certius testimonium requirendum esse, 

cum Patrem ignorarent, nec euth cognoscere possent, nisi per 
ipsum, sicut Joannes dixit supra’): Deum nemo vidit umquam ; 
unigenitus, gui est in sinu Patris, ipse enarravit; et *"\; Eta 
me ipso non vent, sed est verus, qui misit me, quem vos nesct- 
tis, Ego scio eum, quia ab ipso sum, et ipse me mistt. - 

‘ Augustinus et Beda conjungunt haec verba cum versu prae- 
cedenti hoc modo: Quem vos dicitis, quia Deus vester est, et. . 
non cognovistis eum , id est, quamvis ‘illum non ‘cognoveritis , 
_humquam videritis , numquam audieritis, ut supra*): Et gui 
misit me Pater, ipse testimonium perhibuit de me, neque vocem 
ejus umquam audistis, neque spectem vidistis. Aut hoc sensu: 
Cum dicatis, eum Deum vestrum esse, tamen eum non cogno- 
vistis, id est, non credidistis illi testimonium de ‘me perhiben- 
ti*): Hic est Filius meus dilectus ; , in guo bene mihi complacut , 
ipsum audite. Cognoscere enim, ut saepe diximus, ponitur ali- 
quando pro credere. Alii interpretantur: Non cognovistis, id 
est, non ostenditis re ipsa, vos eum cognoscere; ita enim vi- . 
vitis, quasi eum non cognosceretis; ut de similibus dicit -D. — 
Paulus ‘): Confitentur, se nosse Deum, factis autem negant; sic 
Euthymius. Probat tacita quadam ratione, eos Deum non co- 
gnoscere, quia, si cognoscerent, se etiam cognoscerent, id est, 
reciperent-et amarent, quia Filius Dei erat, ut: Chrysostomus , 
Augustinus, Beda, Theophylactus et Euthymius exponunt, sicut 
e.contrario dicit infra®): Si cognovissetis me, et Patrem meum 
utique cognovissetis. Refellit ex hoc loco Manichaeos et Mar- © 
cionistas Augustinus, qui alium Deum veteris Testamenti, alium 
eum, qui Pater esset Christi, esse dicebant; hic enim Chri- 
stum eundem et Judaeorum Deum, et Patrem suum dicere. 

Et si-dixero, quia non scio eum, ero similis vobis mendazx. 
Ammonius , Chrysostomus , Leontius, Theophylactus et Euthy-. 
mius existimant, Judaeos vocari a Christo mendaces, quod, cum 
dicebant , se nosse Deum, mentirentur. Probabile quidem est , 
sed non ausim ad eam unam rem restringere sententiam. Gra- 
Vior enim est reprehensio, si generaliter eos mendaces appellet, 
quod potuit utique vere facere, non solum, quia omnis homo 
mendax’), sed etiam quia proprio quodam vitio illi_ mendaciores 
erant. -Credibile tamen, allusisse Christum ad ea, quae paulo 
ante in ipsum mentiti fuerant, Samaritarum esse et daemonium 
habere.: 

Sed scio eum, et sermonem ejus servo. Videtur explicare, quo 
sensu dixerit: Et non cognovistis eum, et quid sit Deum cogno- 
Scere, nempe sermonem ejus servare. Aut certe probat, ut 
Theophylactus et Euthymius putant, se nosse Deum, quia ser- 
monem ejus servat; servare enim sermonem, id est, praecepta 

Dei, argumentum esse, quod Deum cognoseat; particulam enim 
et hoc loco causalem esse, ut Theophylactus adnotavit, ut in 
illo Psalmo *): Da nobis auxilium de tribulatione, et vana salus 
hominum, ut Hebraice et Graece est, id est, guia vana salus 
hominum. Oblique Judaeos pungit , quod Deum non cognoscant, 
Hanc enim vim habct verbum illud: Et sermonem ejus servo, 
tamquam si diceret: Ego servo, vos non servatis; quemadmo- 
dum videtur Theophylactus interpretari. 

Sermonem autem Dei praeceptum ejus vocat, ut idem Theo- 
phylactus exponit, melius, ut opinor, quam Augustinus *) et 
Beda, qui sermonem Verbum ipsum Dei, id est, Filium intel- 
ligere videntur: Sermonem Patris, inquit, tamquam Filius lo- 
quebatur; melius etiam, quam qui td» Acyow, Verbum, ut 
idem Theophylactus refert, Patris definitionem interpretantur, 
quasi Filius sermonem Patris servet, quia ejus est quasi defi- 
nitio et, ut D. Paulus ait *), figura substantiae ejus. Quam ex- 
_plicationem in Graecorum Catena apud Cyrillum invenio; sed 
ii auctores propterea videntur noluisse praeceptum interpretari, 
ne favere Arianis viderentur. Poterant tamen eum scopulum 
uno verbo devitare, si diecerent, Christum hic non tamquam 
Deum, sed tamquam hominem loqui. 

56. Abraham pater vester exsultavit, ut videret diem meum ; 
vidit, et garisus est. Probat, se majorem esse, quam Abraham, 
ut Chrysostomus , Theophylactus et Euthymius docent , quia di- 
xerunt Judaei supra‘): Numgutd tu major es patre nostro Abra- 
ham? Aut probat, ut iidem auctores et Ammonius praeterea 
volunt, Judaeos non esse veros Abrahae filios, quandoquidem, 
qua re, id est, die ipsius ille gavisus esset, ipsi dolerent. Mi- 
nor enim erat Abraham Christo, quandoquidem exsultavit, id 
est, gestavit, magnopere cupivit ejus videre diem. 

Duplex hic quaestio; altera, quem diem suum vocet; altera, 
quomodo eum diem viderit Abraham. Sunt, qui putent, diem 
suum Christum omnem suam aeternitatem appellare; cupiisse 
ergo Abraham videre diem suum, id est, se, quatenus Deus 
erat, cognoscere; cognovisse autem per fidem, quia‘) credidtt 
Abraham Deo, et reputatum est illi ad justitiam. In hac senten- 
tia Augustinus est®), et Beda’). Diem meum, inquit Augusti- 
nus, vidit, guia mysterium Trinitutis agnovit. Etsi non impro- 
bat alteram Augustinus interpretationem , ut dies Christi tempus, 
quo in hac vita homo versatus est, appelletur. Impulit quos- 
dam haec ratio, ut eam Augustini sententiam sequerentur, quod 
Abraham non potuerit alium Christi videre diem, nisi fortasse 
in figura ac fide, ut postea sumus disputaturi; non autem cur 


') Psalm. 89, 13. et 107, 18. 7) Tract. 43. *) Heb. 1, 3. *) Vers. 
53. *) Gen. 18, 6. Rom. 4, 3. Gal. 3, 6. *) Hoc loca et, lib. 2. cont. 
Pelag. et Coelest. cap. 27. et serm. 70. de temp. ”) In comment. = 

piebat ille fide et in figura, sed clare aperteque videre, et hoc 
ipsum fide cupiebat.. Si enim fidem non habuisset, minime ct- 
pivisset. Deinde quod Judaei- inferant: Quinquaginta annos 
nondum habes, et Abraham vidisti? pro eodem accipientes, ab 
Abrahamo videri , et eum videre, Christum autem non potuisse 
ab Abrahamo hominem factum videri , -cum longe, antequam 
homo fieret, exstitisset Abraham; necesse igitur esse, ut diem 
suum appellet aeternitatem illam, quae tempus mneatealion's 
suae antecesserat. 

Alii diem suum crucis et passionis suae tempus vocare di- 
eunt, Eum enimvero diem Abrahamum yvidere optavisse, quem 
sciebat salutem sibi et omnibus hominibus allaturum. Hujus 
sententiae auctores sunt Chrysostomus, Ammonius, Leocntius , 
Prosper’), Theophylactus et Euthymius. Quibus ideo non as- 
sentior , quia statim sequitur: Vidit, et gavisus est. Tunc enim, 
cum haec Christus dicebat, utique non poterat Abraham Christi 
passionem videre, quae nondum advenerat. Viderat fide, dicet 
aliquis; at non desideraverat, ut postea probabimus, ‘videre 
fide. Alii diem Christum ipsum interpretantur, qui cum lux 
vera’), et veluti sol quidam sit, tunc ejus alicui oritur dies, 
cum ipsi ille per fidem revelatur. Hoc enim est, quod ili 
— queruntur *): Et sol intelligentiae non est ortus nobis. Cujus 
expositionis et Augustinus meminit, eamque in Graecorum Ca- 
tena lego, Apollinarii, antiquissimi auctoris, nomine citatam. 
Sed jam diximus , nos paulo post probaturos, non posse de sola 
intelligi fide, Abrahamum vidisse, et gavisum esse; quod si ita 
est, aliter est necessario hic Christi dies intelligendus. 

‘Ego quidem certe non dubito, quin diem suum adventum 
suum in carnem totumque tempus, quo in hoc mundo versatus 
est, appellet. Nam et ipsa phrasis hoc significat, et constat, 
hoe esse, quod non Abraham modo, sed omnes illi veteris Te- 
_ Btamenti patres videre cupierunt, quemadmodum idem Christus 
alibi dicit: Multi Prophetae et Reges voluerunt videre, quae vos 
videtis, et non viderunt; et audire, quae auditis, et non audie- 
,Twnt*). Hoc est, quod clamabant *): Utinam dirumperes coelos, 
“et descenderes. Et quia, refutatis aliis interpretationibus , haec 
uba, quam sequimur, manet, et quia plures haec, et non mr 
nores , quam aliae, auctores habet , Irenaeum °), Origenem “) 
_Hilarium *) , Cyrillum Alexandrinum in Graeca Catena citatum, 
Bernardum °). Nec illa me movet ratio, qua alii ab hac sen- 
tentia deducti sunt, quod Judaei dixerint : Quinguaginta annos 
nondum habes, et Abraham vidisti? Nam, ut eo loco probaturi 
sumus, non: intellexerant , quo sensu dixisset Christus : Vidit, et 
gavisus est. 


1) Libro de praedict. 4. cap. 47. 2?) Supra cap. 1, 9. 5) Sap. &, 6. 
*) Luc. 10, 34. 5) Jes. 64, 4. °) Lib. 4. cap. 44. et 42. 7) Homil, 10. 
in Genes, *) In lib. 5. de Trin. %) Sevm. 6. deo vigilia Natalis Domini. 

Reliqua est altera quaestio, nies Abraham diem viderit 
Christi. Omnes auctores, quos legere memini, etiam qui diem 
Christi tempus incarnationis ejus vocari putant, existimant, aut 
sola fide, aut fide et figura, aut prophetica revelatione vidisse. 
De fide conveniunt omnes; nec enim dubium est, quin fide fu- 
turum Christum apprehenderit. Figuras alii alias afferunt. . Ple- 
rique illam Isaac *}, quem Abraham ipse sacrificavit, qui cum 
expressa morituri pro nobis Christi figura fuerit, non dubium, 
quin in ea tamquam in speculo diem Christi conspexerit. Ita 
Chrysostomus, Ammonius, Leontius, et Theophylactus et Eu- 
thymius. Alii, cum tres vidit, et unum adoravit*), ut Augu- 
stinus, Beda et Rupertus. Alii ad juramentum illud referunt, 
quo servum suum obstrinxit, posita manu super femore, qua 
re Christum de femore suo nasciturum significaverit *), ut idem 
hoc loco I). Augustinus et Bernardus*). Alii referunt ad histo- 
riam illam., quae est in Genesi‘), ubi Abraham Deum rogat: 
Domine Deus, unde scire possum, quod possessurus sim eam 
(terram Chanaan); hoc enim esse: Exsultavit, ut videret diem 
meum. Vidisse autem post °): Cum occubuisset, inquit, sol, 
facta est caligo tenebrosa, et apparuit clibanus fumans, et lampas 
tgnis transiens inter partes illas; in ea enim figura, et quasi 
lampade illa, vidisse Christum. Alii peculiari revelatione et 
prophetico: spiritu vidisse, ut putat Eucherius ’). Alii non alio. 
modo, quam fide, ut Apollinarius in Graeca Catena. 

Vereor , ne arrogantis interpretis esse videatur , a tot tamque 
gravibus auctoribus dissentire ; sed minime arrogans videri debet, 
in quaerenda veritate moderate dicere, quid sentias; hoc enim 
ipsum illi, cum scriberent, facere solebant. Mihi igitur non vi- 
detur , quod Christus dicit : Vidit, et gavisus est, aut de sola. 
fide, aut de figura, vel prophetica revelatione intelligi posse. 
Cum enim dicit: Vidit, haud dubium, quin eo modo vidisse dicat, 
quo videre tantopere dixerat concupisse. Non autem concupiverat 
sola videre fide, quia, antequam fidem haberet, cum nullam de 
Christo notitiam haberet , diem ejus videre concupiscere non po- 
terat; postquam habuit, concupiscebat quidem, at non sola fide, 
quia fide jam Christi diem videbat. Neque per figuram aut re- 
velationem, quia, cum fidem jam certissimam haberet, nec figura, 
nec revelatione opus illi erat, nec poterant ejus satiare deside- 
rium, Vidit ergo diem Christi re ipsa, quemadmodum et ille, 
et patres omnes videre concupiverant, Non quod vivus ‘viderit, 
sed quod mortuus Christum venisse noverit, tempusque illud 
exactum esse, quod usque ad ejus adventum a Deo constitutum ' 
fuisse sciebat. Quod enim dicit: Easultavit, ut videret diem 


1) Gen. 22, 10. 7) Gen. 18, 3. *) Gen. 24, 2. *) Serm. 6. de vigi- 
jia Natalis Dom. *) Cap. 18, & *) Gen. 18, 17. 7) In comm. in Joan. 

mewm, perinde valet, ac si diceret: Cupivit, ut veniret dies 
meus; venit, et gavisus est. 

Quis enim dubitet, Abraham et caeteros patres, qui cum 
eo erant, sive ex revelatione, quam tunc, cum Christus venit, 
habuerint de ejus adventu, non ignorasse, Christum venisse, 
etiam antequam ad eos post mortem veniret? -Docet ergo Ju- 
daeos Christus, quanto in .pretio habuerit Abrahamus, quem ~ 
illi tanti faciebant, se, quem praesentem illi aspernabantur. 
Propterea, ut opinor, non dicit: Abraham pater meus, aut pater 
noster, quamvis ut homo loqueretur, possetque jure patrem 
suum appellare, ut Matthaeus vocat*); aut ut ostenderet, se 
plus esse, quam hominem, quandoquidem Abrahamo major es- 
set, et non debebat patrem vocare eum, quo se majorem esse 
significaret; aut ut ex opinione Judaeorum loqueretur, qui nimis 
importune Abrahamum inculcabant, patrem suum esse, Pater 
ergo vester, id est, quo vos patre gloriamini; nam ego, etsi 
patrem illum -meum agnosco, tamen eo non glorior. Aut quia 
Judaei dixerant,. Christum Samaritanum esse, et non credebant, 
Samaritanos filios esse Abrahae, non dicit: Pater meus aut no- — 
ster, sed vester, juxta-eorum opinionem loquens. Subest in his 
ipsis verbis tacita reprehensio, quasi eos tamquam degeneres: 
filios coarguat, qu uod, cum pater ipsorum Abraham, quo tantopere 
gloriarentur , vehementer optaverit videre diem saum,. ipsi mi- 
nime optent, sed videntes potius, nec agnoscant, et fastidiose 
superbeque contemnant ’*): Si flit Abrahae estis, opera Abrahae 
" facite. 

37. Dixerunt ergo Judaet ad eum: Quinquaginta annos non- 
dum habes, et Abraham vidisti? Videbatur consequentia postu- 
lare, ut dicerent: Quinquaginta annos nondum habes, et Abraham 
vidit diem tuum? Non enim dixerat Christus, se vidisse Abra- 
hamum, sed Abrahamum vidisse diem suum. At Judaei pro 
eedem acceperunt, videri ab Abraham, et illum videre. Et id 
‘quidem recte; nam quod Christus dixerat : Exsultavit, ut videret 
diem meum, et vidit, non intelligebat, vidisse oculis, sed fuisse 
suo tempore; itaque necessario sequebatur , si ab Abraham visus 
fuerat, et ipsum vidisse Abraham. Sed quia de ejus loquebantur 
aetate, quae videbatur obstare, quo minus ab Abraham visus 
esset: Quinguaginta annos nondum habes, addunt: Et Abraham 
vidisti? quod magis consequens esse videbatur, quam si dixis- 
sent: Et Abraham vidit te. Ammonius praecise respondet, Ju- 
daeorum stultitia stupiditateque factum esse, ut minime conse- 
avenue loquerentur. 

Quod attinet ad annorum numerum, quaeri solet , quam ob 
rem potius dixerint, quinguaginta, quam quadraginta annos non- 
dum habes, cum utrumque vere dicere potuerint, et efficacius 


2) Cap. 1, 1; 2) Vers, 89. . 

argumentum visum fuisset, si dixissent: Quadraginta annos non- 
dum habes, quia, quo minus erat tempus aetatis ejus, eo in- 
eredibilius videri poterat, cum Abraham, tot ante saeculis mor- 
tuum, videre potuisse. Chrysostomus quidem quadraginta legit, 
unus, opinor, auctor, etsi Kuthymius admonet, in nonnullis Grae- 
cis exemplaribus legi quadraginta, eamque lectionem magis pro- 
bat. Si ita legamus, nulla est quaestio. Caeterum non est a 
fide omnium Graecorum codicum, guos equidem viderim, et a 
lectione omnium aliorum auctorum, et Graecorum, et Latinorum, 
discedendum ; praesertim cum facile potuerit lectio corrumpi, 
posito uno numero pro altero, sive id aliquo audente facere, 
existimante, credibile non esse, Judaeos dixisse quinquaginta, cum 
melius quadraginta dicere potuissent, sive confusis Graecis nu- 
merorum notis p. et »., quod solet fieri frequentissime. Cur 
ergo quinquaginta potius, quam quadraginta dixerunt ? 

Irenaeus') causam esse putat, quod jam tum Christus supra 
quadraginta haberet annos; circiter enim quinquaginta habuisse, 
cum passus est. Naevus in sanctissimo martyre auctoreque eru- 
ditissimo notatus! Trigesimum enim ad summum quartum non 
excessissse , constans omnium aliorum auctorum et totius Eccle- 
siae sententia est. Contra vero Theophylactus nulla alia ratione 
id factum putat, quam quod ille numerus quinquaginta annorum 
casu illis primum yenerit in mentem, quod mihi -non videtur 
esse probabile, cum essent illi maxime tunc attenti, ut Christum 
coarguerent. Refert idem Theophylactus aliam sententiam, cujus 
ego in Graecorum Catena Severum Antiochenum auctorem in- 
venio, ideo quinquaginta dixisse, quod sacer illis et venerabilis 
ille numerus esset propter Jubilaeum, qui in quinquagesimum 
quemque annum incidebat. Euthymius existimat, Judaeos putasse, 
Christum propter judicii maturitatem, propter gravitatem, propter 
doctrinam et experientiam esse plus quam quadragenarium. Aliis 
placet, Christum propter docendi laborem ita affectum fuisse cor- 
pore, ut merito quadragenario major videretur. 

Res mihi videtur facilis. Agebat tunc Christus annum trige- 
simum secundum aut tertium; poterat dubitari, an quadragesimum 
attigisset ; nondum autem quinquagesimum attigisse, satis appa- 
rebat. Noluerunt ergo dicere Judaei, quod ambiguum esse po- 
terat: Quadraginta annos nondum habes, ne forte redarguerentur 
esse mentiti; sed dicunt, quod certum est: Quinquaginta annos 
nondum habes. 

58. Dixit eis Jesus: Amen, amen dico vobis: Antequam Abra- 
ham feret, ego sum. Videtur Christus non satis ad rem accom- 
modate respondere. Cum enim dixit: Abraham exsultavit, ut 
videret diem meum; vidit, et gavisus est, diem suum, quemad- 
modum exposuimus, non-divinum, sed humanum iatelligebat. 
Eodemque sensu Judaei interrogaverant: Quinguaginta annos non- 


‘) Lib. 2. cap. 39. et 40. 

dum ‘habes, et Abraham vidisti? Nunc autem non de humano, 
sed divino respondet die: Antequam Abraham fieret, ego sum, 
qued videtur speciem sophismatis habere. Caeterum, non sophi- 
stice, sed valde prudenter id a Christo factum est; non enim 
ad verba, sed ad Judaeorum animum respondet. Nam cum ne- - 
gant: Quinguaginta annos nondum habes, et Abraham vidisti ? de 
illo tamquam de puro homine loquuntur, qui ante quinquaginta 
annos non exstitisset. Docet ergo, errare eos; nam quamvis, 
ut homo erat, nondum quinquaginta haberet annos, tamen esse 
praeterea Deum, qui ante omne tempus exstiterit. 

Cur ergo non dicit: Ante omnia saecula ego eram, quemad- 
modum de illo Joannes dixerat'): Jn principio erat verbum, qui- 
bus verbis clarius divinitatem suam asseruisset? Quia de Abraham 
quaestio erat, an eum videre potuisset ; itaque satis habuit dicere: 
Antequam Abraham fieret, ego sum. Sed haec ipsa verba ita est 
moderatus, ut non obscure significaverit, se non solum ante Abra- 
ham, sed ante omnia etiam saecula exstitisse. De Abraham 
enim dicit: Aeret; de se non dicit: factus sum, sed: ego sum, 
quod omnes fere auctores adnotaverunt, Augustinus, Leontius, 
Beda, Theophylactus, Euthymius, Rupertus. <Appende verba, in- 
quit Augustinus 7) et cognosce mysterium. Antequam Abraham 
fieret, intellige, fieret ad humanam naturam, sum vero ad divinam 
pertinere substantiam. Fieret, quia creatura erat Abraham. Non 
dixtt: Antequam Abraham esset, ego eram; sed: Antequam Abra- 
ham fieret, qui, nisi per me, non fieret, ego suth. Neque hoc at- 
wit: Antequam Abraham fieret, ego factus sum. In principio enim 
fectt Deus coelum, et terram*); nam in principio erat verbum*), 
Sed antequam Abraham fieret, ego sum, Agnoscite creatorem, dis- 
cernite creaturam. Notarunt etiam Chrysostomus, Augustinus, 
Beda, Rupertus, et auctor libri de asssumptione B. Mariae, qui 
Hieronymo tribuitur, non dixisse eram, sed sum, quod swm supra 
omnem temporis differentiam sit, et quodammodo allusisse ad 
ilud 5): Ego sum, qui sum. 7 

Itaque recte ex hoc loco Tertullianus *), aut quisquis libri 
de Trinitate auctor est, Christi probavit divinitatem. Ante 
Abraham, inquit, ego sum. Nemo hominum ante eum potest 
esse, ex quo ipse est;.nec potest fiert, ut quidquam prius fuertt 
ante illum, ex quo ipsam originem sumpsit. Sed enim Chri- 
stus, cum ex Abraham sit, ante Abraham esse se dicit. Aut men- 
titur igitur, et fallit, si ante Abraham non fuit, qui ex Abraham 
fuit; aut ‘non fallit, si etiam Deus est, dum ante Abraham fut. 
Quod nisi fuisset, consequenter, cum ex Abraham fuisset, ante 
Abraham esse non posset. Recte hoc Judaei intellexerunt, sed 
non crediderunt; quin putantes, eum blasphemare, qui se aperte 
Deum esse diceret, lapidare voluerunt. | 7 


*) Supra cap.4, 4. 4) Tract. 43. °) Gen. 4, 4. *) Supra cap. 4, 4 
*) Exod. 3, 14. °) Lib, de Trin. 

59. Tulerant ergo lapides, ut jacerent in eum. Erat lex‘): 
Qui blasphemaverit nomen Domini, morte mortatur ; lapidibus op- 
primat eum omnis multitudo popwi. “Nulla autem blasphemia 
major esse poterat, quam si quis homo, qui Deus non esset, 
‘sibi divinitatem attribueret. Judaei ergo putantes, Christum pu- 
rum esse hominem, videntesque Deum se profitentem , tamquam 
blasphemum lapidare voluerunt. - 

Jesus autem abscondit se, et exivit de templo. Semper in ea 
fui sententia, ut existimarem, Christum non abscondisse sese, 
occultando se in loco aliquo secreto, ubi a Judaeis inveniri non 
posset, sed reddendo se invisibilem, interim dum, per medios 
 hostes suos gradiens, de templo egrederetur. Eoque libentius ita 
sentiebam, quod videbam, Calvinistas magnopere repugnare, ti- 
mentes, ne, si Christus se invisibilem facere potuisset, et in 
Eucharistia invisibilis esse posset. 

Et ecce, his diebus, dum Graecam in Joannem Catenam lego, 
incido in testimonium ‘de ea re gravissimum Theodori Heracleen- 
sis, ex quo Leontius, Theophylactus et Euthymius, ut opinor, 
acceperunt; utitur enim Theophylactus iisdem omnino verbis, 
quae hoc loco inserenda putavi: avexyoonoey obx cic yoviay tov 
iepot éavrdy neproteiAac, ovd cic oixioxoy, b> av. TLC Oln- 
Sein, xatagrydyv, od0é why dxiow toiyou, ij. ccthov neol- 
xauvac arAd sovoia Seixy adparoy tavedy tots éxtBovr- 
Aetovow xacactioas, did pécoy attdy wh doduevocs, xad 
gEGASev, xal wapryer ottm>s. Quae etiam, ut omnes intelli- 
gant, hic Latine reddenda judicavimus: Sccessit profecto non in 
aliquem templi angulum se ipsum inflectens, et quodammodo con- 
torquens, neque in aliquam domunculam, ut quis forte credere posset, 
sese proripiens, neque retro murum aliquem ,. aut columnam latenter 
abdens, sed divina potestate, tis, qut illi insidiabantur, invisibilem 
se reddens, per medium ipsorum transiens, a nullo visus, et tta 
exiit, atque discessit ab illis. Certe, si non alia re, hac ipsa 
Christus, Deum se esse, declaravit, quod ex mediis hostibus, 
lapidibus jam ad illum occidendum paratis, evasit. 

Cur nunc potius, quam ante aufugerit, aut ita locutus fuerit, 
ut eum Judaei voluerint lapidare, Chrysostomus, Theodorus He- 
racleensis et Theophylactus respondent, id fecisse, quando yo- 
luit; voluisse, cum vidit satis officio docendi suo fecisse, abunde 
auditores docuisse, siquidem vellent credere. Putat Theophyla- 
ctus, eos ipsos fuisse, qui nunc lapidare Christum voluerunt, et 
qui supra‘) dicuntur, eo concionante, credidisse; sed probabilius 
est et probioris ingenii, credere, fuisse diversos. 


*) Levit. 24, 16. 7) Vers. 30. 

Er praeteriens Jesus vidit hominem caecum a nativitate; 
2. et interrogayerunt eum discipuli ejus: Rabbi, quis pec- 
cavit, hic, aut parentes ejus, ut caecus nasceretur? 3. — 
Respondit Jesus"): Neque hic peccavit, neque parentes 

ejus; sed-ut manifestentur opera Dei in illo”). 4. Me 
oportet operari opera Ejus, qui misit me, donec dies est*); 
venit nox, quando nemo potest operari. 5. Quamdiu sum 
in mundo, lux sum mundi’). 6. Haec cum dixisset, ex- 
spuit in terram*), et fecit lutum ex sputo, et linivit lutum 
super oculos ejus, 7. et dixit ei: Vade, lava in natatoria 
Siloé®), (quod interpretatur Missus). Abitit ergo, et lavit, 
et venit videns. 8. Itaque vicini, et qui viderant eum prius, 
quia mendicus erat, dicebant: Nonne hic est, qui sedebat, 
et mendicabat 7)? Alii dicebant: Quia hic est. 9. Alu 
autem; Nequaquam, sed similis est ei. Ille vero dicebat: 
Quia ego sum. 10. Dicebant ergo ei: Quomodo aperti sunt 
tibi oculi? 114. Respondit: Ille homo, qui dicitur Jesus, 
lutum fecit, et unxit oculos meos, et dixit mihi: Vade ad 
natatoriam Siloé, et lava. Et abii, lavi, et video. 12. Et 
dixerunt ei: Ubi est ille? Ait: Nescio. 13. Adducunt eum 
ad Pharisaeos, qui caecus fuerat. 14. Erat autem Sabba- 
tum, quando latum fecit Jesus, et aperuit oculos ejus. 15. 
Iterum ergo interrogabant eum Pharisael, quomodo vidisset. 
Iile autem dixit eis: Lutum mihi posuit super oculos, et 
lavi, et video. 16. Dicebant ergo ex Pharisaeis quidam: 
Non est hic homo a Deo, qui Sabbatum non custodit *). 
Alii autem dicebant: Quomodo potest. homo peccator haec 
signa facere®)? Et schisma erat inter eos?°). 17. Dicunt 
ergo caeco iterum: Tu quid dicis de illo, qui aperuit oculos 
tuos? Ille autem dixit: Quia Propheta est ''). 18. Non 
 crediderunt ergo Judaei de illo, quia caecus fuisset et vi- 
disset, donec vocaverunt parentes ejus, qui viderat; 19. et 
interrogaverunt eos, dicentes: Hic est filius vester, quem 
vos dicitis, quia caecus natus est? Quomodo ergo nunc 
videt? 20. Responderunt eis parentes ejus, et dixerunt: 

Scimus, quia hic est filius noster, et: quia caecus natus 
est; 21. quomodo autem nunc videat, nescimus, aut quis 
ejus aperuit oculos, nos nescimus; ipsum interrogate, aeta- 
tem habet; ipse de se loquatur. 22. Haec dixerunt parentes 
ejus, quoniam timebant Judaeos’); jam enim conspiraverant 
Judaei, ut, si quis eum confiteretur esse Christum, extra 
Synagogam fieret?). 23. Propterea parentes ejus dixerunt : 
Quia aetatem habet, ipsum interrogate. 24. Vocaverunt 
ergo rursum hominem, qui fuerat caecus, et dixerunt ei: 
Da gloriam Deo*); nos scimus, quia hic homo peccator 
est. 25. Dixit ergo eis ille: Si peccator est, nescio; 
unum scio, quia, caecus cum essem, modo video. 26. 
Dixeruat ergo illi: Quid fecit tibi? quomodo aperuit tibi 
oculos? 27. Respondit eis: Dixi vobis jam, et audistis; 
quid iterum vultis audire? numquid et vos vultis discipult 
ejus fieri? 28. Maledixerunt ergo ei, et dixerunt: Tu di- 
scipulus illius sis; nos autem Mosis discipuli sumus. 29. 
Nos scimus, quia Mosi locutus est Deus; hunc autem ne- 
scimus, unde sit’). 30. Respondit ille homo, et dixit eis: 
In hoc enim mirabile est, quia vos nescitis, unde sit; et 
aperuit meos oculos; 31. scimus autem, quia peccatores 
Deus non audit *), sed, si quis Dei cultor est, et volun- 
tatem ejus facit, hunc exaudit. 32. A saeculo non est au- 
ditum, quia quis aperuit oculos caeci nati, 33. Nisi esset 
hic a Deo, non poterat facere quidquam®). Responderunt, 
et dixerunt ei: In peccatis natus es totus’), et tu doces 
nos? Et ejecerunt eum foras ®). 35. Audivit Jesus, quia 
ejecerunt eum foras, et cum invenisset eum, dixit et: Tu 
credis in Filium Dei? 36. Respondit ille, et dixit: Quis 
est, Domine, ut credam in eum? 37. Et dixit ei Jesus: 
Ef vidisti eum, et qui loquitur tecum, ipse est. 38. At 
ile ait: Credo, Domine. Et procidens adoravit eum. 39. 
Et dixit Jesus: In judicium ego in hunc mundum yeni, ut, 
qui non vident, videant, et qui vident, caeci fiant®). 40. 
Et audierunt quidam ex Pharisaeis, qui cum ipso erant, 
et dixerunt ei: Numquid et nos caeci sumus? 41. Dixit 

eis Jesus: Si caeci essetis, non haberetis peccatum '); 
nunc vero dicitis: Quia videmus; peccatum vestrum manet?). 


EIN CAPUT IX. 


1. Et praeteriens vidit hominem caecum a nativitate. Sunt, 
qui putent, hanc historiam non statim contigisse, postquam 
Christus e templo, Judaeis lapidare volentibus, evasit; et quia 
discipuli cum eo erant, cum caecum curavit, quos non legimus, 
cum de templo egressus est, cum illo fuisse; et quia non vi- 
deretur esse credibile, fugientem Christum Judaeorum manus 
tam insigne in fuga ipsa miraculum edidisse, quo magis accen- 
deret eorum rabiem. Caeterum Evangelistae verba prae se fe- 
runt, accidisse hoc, cum e templo Christus egrederetur, et non 
est a proprietate verborum temere discedendum: Et praeteriens, 
inquit , vidit hominem caccum a nativitate. Atque ita sentire 
videntur omnes veteres interpretes, Chrysostomus quidem certe, 
et Cyrillus in Graeca Catena. Qui et hoc ipsum ad mysticum 
sensum litteralem pertinere putat, quod et statim, atque exierit 
e templo, et praeteriens, in hominem a nativitate caecum inci- 
derit , eumque curaverit. Templum Judaeorum gentem signifi- 
care; exiisse ergo de templo, id est, Judaeos, nolentes Evan- 
gelium recipere, reliquisse; transtulisse sese ad gentilium po- 
pulum, qui, nulla a majoribus accepta vera Dei cognitione, quasi 
eaecus a nativitate erat; eum practereundo curavisse, quia ad 
eum missus non erat, sed’) ad oves, quae perierant domus 
Israel. taque illis primum Evangelium veluti suscepto consilio 
praedicavit; gentibus non, nisi obiter, cum illud Judaei repu- 
diarent. Auferetur, inquit, a robis regnum Dei, et dabitur 
genti facienti fructus ejus *); et vobis, inquiunt Paulus et Bar- 
nabas , oportebat primum loqui verbum Dei; sed quia repellitis 
illud , et indignos vos judicatis aeternae vitae, ecce convertimur 
ad genies *). Eodem modo Rupertus °) sive suopte ingenio, 
sive Cyrillum legens. Mysticum quidem hoc est, et allegori- 
cum; sed propterea praeter consuetudinem meam dixi, quia, ut 
D. Augustinus 7) existimat, nosque paulo post dicturi sumus, 
videtur Christus hoc caeco curando aliquid voluisse mystice si- 
gnificare ; itaque sensus etiam mysticus hoc loco est litteralis. 

Quod ergo diximus , quosdam objicere, ut probent, non sta- 
tim post exitum a templo hoc accidisse , quod discipuli in tem- 
plo cum Christo non fuerint, probare non possunt; quin veri- 

simile non est, cum eo non fuisse, et per totos septem dies 
passos fuisse, se Christi aspectu carere. 

At solus Christus, factus, ut diximus, invisibilis, exiit e 
templo. Ita est; sed quid prohibet, discipulos , cum viderent, 
magistrum suum non apparere, simul etiam egressos, et in via 
eum consecutos esse? Quod autem putant, verosimile non esse, 
recens offensos Judaeorum animos novo miraculo magis exacer- 
bare voluisse, in eo longe diversum Chrysostomi et Theophy- 
lacti Judicium est; qui duas-Christum ob causas hoc miraculum 
statim egressum de templo fecisse tradunt, ut novo insignique 
miraculo Judaeorum, volentium se lapidare , duritiem emolliret ; 
et ul re ipsa, quod ‘paulo ante illis dixerat, confirmaret, majo- 
rem prioremque se esse, quam Abrahamum. 

Existimant etiam Chrysostomus et Theophylactus , verbum 
illud evzdit emphasim habere. Vidisse enim non casu, non quo- 
cumque modo, sed cum de industria ea praeteriret , sciens , ibi 
caecum esse, ut inventum curaret; et cum oculos in eum con- 
Jecisset , eumque contemplatus fuisset aliquantisper ; ex ea enim 
attenta inspectione Christi, discipulos occasionem accepisse in- 
terrogandi, quis peccasset, ille, an parentes ejus, ut caecus ille 
nasceretur. Res quidem ita habet sese: Christum nos priores 
non magis, quam caecus ille, videre possumus; ipse nos, ut 
sanemur, prior videat, necesse est, 

Quod Evangelista notavit, non quoquo modo, sed a nativi- 
_tate caecum fuisse, eo pertinet , ut appareat, quantum in eo 
curando miraculum fuerit. Nam qui jam nati caeci fiunt, con- 
trariis fortasse remediis sanari possunt; etsi id philosophi non 
dabunt *); qui autem caecus natus est, is ab alio medico, quam 
ab ipso auctore naturae, sanari non potest, ut Chrysostomus, 
Theophylactus , Euthymius admonuerunt, idemque scribit Am- 
brosius *): Ergo ne nos quidem praeterire debemus, quem prac- 
tereundum Dominus non putavit , praesertim cum @ generations 
caecus fuerit, quod non otiose est positum. Est enim  caecitas, 
quae plerumque vi aegritudinis aciem obducit oculorum, eadem- 
que temporis spatio mitiyatur. Est caecitas, quae humorum in- 
' fustone generatur. Ea quoque, vitio plerumque sublato, medici- 
nae arte depellitur; ut cognoscas, quia, quod iste sanatur, qu? 
a generatione caecus est, non artis est, sed potestatis. Donavit 
enim Dominus sanitatem, non medicinam. exercuit. Eos enim 
sanavit Dominus Jesus, quos nemo curaret. 

Diximus, hune caecum aliquid, ut Christus ipse indicat, 
significasse. Quid in eo mysterii Cyrillus et Rupertus esse exi- 
stimaverint, paulo ante docuinius, nempe gentilium populum 
designasse , qui sine lege, sine Dei cognitione, . veluti caecus a 
nativitate sua erat. Augustinus *) et Beda totum humanum ge- 

nus significare putant, quod nativitate sua caecum est, quia 
omnes sumus natura filii irae *). Confirmabant etiam hinc Gno- 
stici sua illa absurdissima deliria, ut auctor est Irenaeus ’). 

2. Et interrogaverunt eum discipuli ejus: Rabbi, quis pecca- 
vit, htc, aut parentes ejus, ut caecus nasceretur? Quaeri. solet, 
qua occasione discipuli hoc interrogaverint, cum nihil simile de 
aliis aegrotis legamus interrogasse. Chrysostomus *) et Theo- 
phylactus, ut supcriore versu diximus, ex attenta Christi in 
caecum illum inspectione occasionem accepisse putant existiman- 
di, aliquod peccatum vidisse Christum, quod ejus caecitatis 
fuisset causa; quod cum post ejus nativitatem admissum esse 
non posset, rogant, quis, antequam nasceretur, peccavisset, 
hic, aut parentes ejus, ut caecus nasceretur? Alii, ex recenti 
historia paralytici curati sumpsisse quaestionis occasionem. Di- 
xerat enim illi Christus ‘): Ecce, sanus factus es; jam noli pec- 
care, ne deterius aliquid tibi contingat. Unde opinionem conce- 
perant, omnes morbos propter peccata hominibus evenire. Cum 
ergo in aliis facile intelligerent, propria peccata propriorum mor- 
borum esse causam, viderentque, hunc natum esse caecum, in- 
terrogant, quo peccato, suone, an parentum suorum, caecus na- 
tus sit. Sic Euthymius, videturque esse probabilius. 

De ipsa discipulorum quaestione alia major est quaestio , quo- 
modo dubitent, interrogentque , an ille peccaverit; qua enim ra- 
tione, antequam esset , peccare poterat? Chrysostomus et Theo- 
phylactus hac de causa absurdam dicunt fuisse quaestionem. Am- 
brosius vero *) non ob hoc solum, sed quod debilitates corporum, 
ut ejus utar verbis, referant ad merita delictorum. Cyrillus in 
Graeca Catena existimat , Judaeorum opinione imbutos fuisse di- 
scipulos, qui putarent, animas ante corpora creatas peccavisse, 
ac propter peccata in corpora detrusas meliora, pejorave pro 
merito cujusque. Eum errorem Epiphanius, diligentissimus earum 
rerum scriptor, non ulli Judaeorum sectae , sed Origeni tribuit, 
Theophylactus philosophis , Platonicos, ut opinor, intelligens. Vix 
tamen credibile est, aut philosophorum, aut Judaeorum tam ab- 
surdo errore tinctus fuisse Christi discipulos, homines praeser- 
tim, ut ait Theophylactus, litterarum rudes. Leontius putat, non 
interrogare discipulos de praeterito, sed de futuro peccato; non 
enim ignorasse, antequam nasceretur, Dbequaquam peccare po- 
tuisse; sed existimasse , Deum, futurorum praescium, cum pro- 
spiceret fore, ut natus peccaret, eflecisse, ut in futuri peccati 
poenam caecus nasceretur. Non ergo interrogare discipulos , an 
ille, antequam natus esset, peccavisset, sed an propter peccatum 
aliquod , quod jam natus commisisset , divina providentia caecus 
natus fuisset. {Idem Theodorus Mopsuestiensis scribere videtur , 
minus tamen clare. Chrysostomus autem, Theophylactus et Eu- 

thymius , non dubitantes, an, antequam natus esset, caecus ille 
peccavisset , sed dubitantes , quanam culpa, quave causa caecus 
natus esset, interrogasse, quis peccasset, ille, an parentes ejus, 
ut caecus nasceretur ; : quemadmodum solemus de infantibus bello 
exstinctis interrogare , qua sua culpa isti perierunt? non quidem 
indicantes , culpam eos ullam habuisse, sed potius non habuisse. 
Htaque discipulos, hoc interrogantes , potius significasse, neque 
caecum , neque parentes ejus peccavisse, ut caecus nasceretur, 
quam dubitasse. Caecum peccare non potuisse; parentes pec- 
casse quidem, sed non potuisse ipsorum peccatum causam esse 
caecitatis in filio, quia filius non portabit iniquitatem patris’). 
_ Utraque sententia, et Chrysostomi, et Leontii, probabilis; sed 
quod Chrysostomus, Theophylactus et Euthymius afferunt: Filius 
non portabit iniquitatem patris, non videtur idoneum esse argu- 
mentum ejus opinionis. Nam, ut dictum est: Filius non portabit 
iniquitatem patris, ita dictum est: Ego sum Deus Zelotes , visi- 
tans iniquitates fave in filios, usque ad tertiam et quartam 
generationem *). 

Quare dubitandum non est, quin propter parentum peccata 
filii non solum morbosi saepe nascantur , sed etiam moriantur, 
quod in Davide factum legimus; non modo natura, quod paren- 
tum morbi, peccando contracti, transferantur in filios, ut Ru- 
pertus in hunc locum disputat; verum multo maxime atque fre- 
quentissime divina id efficiente providentia, ut parentes in filiis, 
id est, in re omnium carissima puniantur. 

3. Respondtt Jesus: Neque hic peccavit, neque parentes ejus, 
sed ut manifestentur opera Det in illo. Non significat Christus , 
ut Chrysostomus , Theophylactus et Euthymius “observarunt, pa- 
rentes caeci non peccavisse; sed nullum eorum peccatum causam 
fuisse, ut caecus ille nasceretur. Est enim Christi responsio ac- 
commodate ad propositam quaestionem intelligenda. Idem Leon- 
‘tius et Theodorus Mopsuestiensis de caeco ipso dicunt; etenim et 
illum, si non ante, certe postquam natus esset, peccavisse , sed 
non propterea caecum natum esse. 

Certe nihil hoc loco, quod in suum errorem torquere queant, 
Pelagiani habent. Nam sicut ex verbis Christi colligi non potest, 
parentes caeci nullum, antequam illum generarent, peccatum 
habuisse: ita non potest colligi, caecum ipsum non_habuisse, 
cum natus est, originale peccatum. Sed hoc tantum colligitur , 
neque peccatum illius originale, nec actuale parentum causam 
fuisse , ut caecus nasceretur. Quid ergo? nonne peccatum origi- 
nale, ut saepe Augustinus et alii Theologi docent, et in Africano 
et Milevitano Conciliis diffinitum est, et mortis , et morborum 
causa est? Est enimvero; sed causa non propria, sed generalis 
et, ut philosophi vocant, causa sine qua non.’ Si enim Adam non 

_peccasset , neque mortem, neque morbos omnino ullos homines 
experiremur; caeterum et mortis, et morborum aliae propriae 
causae, inter quas peccata, aut propria cujusque, aut suorum 
parentum, numerantur. Non rogabant discipuli, an propter pece 
catum originale caecus ille natus esset; nec enim ignorabant, 
peccatum originale omnium morborum esse causam; sed roga- 
bant, quae propria fuisset causa, quamobrem homo ille natus_ es- 
set caecus.- Si enim peccatum originale fuisset , omnes alii caeci 
nati fuissent , qui originale peccatum habuissent. - 

Observat Theodorus Heracleotes , quatuor ob causas solere ho- 
mines morbis aliisque hujusmodi corporis incommodis vexari, aut 
propter sua, aut propter parentum suorum peccata, aut dsa viz» 
doxtmaciay, propter probationem, id est, ut eorum virtus a 
Deo probetur, quemadmodum Job vexatum legimus*), aut ut 
in illis gloria Dei magis eluceat, quomodo hunc caecum natum 
fuisse indicat Christus. Quod sequitur: Sed ut manifestentur 
opera Dei in illo, hunc sensum prae se fert, hominem illum non 
alia de causa caecum natum esse, quam, ut a Christo miraculo 
curaretur, eaque re opera Dei in eo manifestarentur , id est, 
divina in eo curando virtus eluceret, Atque ita Divus Augusti- 
nus, Chrysostomus, Theodorus Mopsuestiensis, Leontius, Beda 
et Euthymius interpretantur. 

Monet tamen Chrysostomus, Leontius, Euthymius et Theo- 
phylactus, esse auctores alivs, qui dictionem iva, ut, non cau- 
sam, sed eventum atque consequentiam significare dicant, ut in- 
fra*): In judicium ego in hunc mundum veni, ut, qui non vi~ 
dent, videant, et qui vident, caeci fiant. Non enim propterea 
venerat, ut, qui videbant, caeci fierent; sed id ex ejus adventu 
ipsorum culpa consecutum est. Sic caecum illum non propterea 
natum fuisse caecum, ut in eo opera Dei manifestarentur, sed 
ita consecutum , itaque tulisse rem, ut, cum caecus natus esset, 
occasionem pracberet divinae in se virtutis declarandae. Sic Cy- 
rillus, in Catena Graeca citatus, et Theophylactus exponunt, 
estque, ut mihi quidem videtur, vera interpretatio. Llud modo | 
obstare videtur posse, quod videatur eodem modo, quo in quae- 
stione et in membro praccedente, accipi debere. In quaestione 
autem, cum discipuli interrogarunt: Quis peccarit, hic, aut pa- 
rentes ejus, ut caccus nasceretur? causam, non eventum signi- 
ficabat, Saepe dixi, aby»urdum non esse; quin magnae saepe esse 
elegantiae, ut idem verbum eodem loco varia ponatur significa- 
tione. Alia alibi ejus rei exempla posuimus; hic unum propo- 
hemus de ea ipsa dictione ut, de qua agitur. Dicit Christus °*): 
In judicium ego in hunc mundum veni, ut, qui non vident, 
videant, et qui vident, caeci fiant. Bis ponitur aut intelligitur ut; 
in priore loco significat causam, in posteriore eventum. Sic hoc 

loco. Eodem fere redit, quod alii dicunt, supplendum esse ali- 
quod verbum, non idem, quod praecesserat, repetendum. Nec 
enim sensum esse: Neque hic peccavit, neque parentes ejus, 
ut caecus nasceretur, sed caecus natus est, ut manifestentur opera 
Dei in illo; verum, oportere in eo jam caeco nato opera Dei 
manifestari. Et vero multis locis ita sumitur illud add’ tra, 
sed ut, ut infra‘), et non male in hunc locum convenit; sed illam 
potius Cyrilli interpretationem amplector, quia meliores habet 
auctores. , | 

Acute Chrysostomus adnotavit, Christum se ipsum hoc loco 
Deum appellasse, opera enim Dei vocavit, quae ipse facturus 
erat. Proprium opus esse Dei, hominem fingere; ejusdem esse 
eum refingere, quod Christus hic fecit. Caeterum apparet *), 
opera Det opera Patris appellare, etsi eadem opera, et ipsius, 
et Patris erant. | 

4, Me oportet operari opera Ejus, qui misit me, donec dies 
est; venit nox, quando nemo potest operari. Quae vocet opera 
Ejus, qui misit se, omnes consentiunt auctores. Nempe loquitur 
tamquam Patris legatus, qui ideo missus fuerit, ut ejus exhau- 
riret mandata, inter quae hoc erat, ut se hominibus, quis esset, 
miraculis doctrinaque declararet. Atque propterea hoc addidit, 
ut, quamuobrem futurum miraculum facturus esset, rationem red- 
deret; tempus nimirum esse, ut faceret ea, quorum causa mis- 
sus fuisset, ut se ejusmodi miraculis mundo declararet: se non 
frustra, non gloriae colligendae cupiditate, sed necessitate paterni 
praecepti facere. Ideo, ut opinor, potius dixit: Opera Ejus, qui 
misit me, quam opera Patris, ut obligationem faciendi miracula 
ipso missionis nomine declararet. Eadem de causa, cum posset 
sua vocare opera, Patris potius, qui se miserat, appellavit, 
Quamquam aliam D. Augustinus rationem reddit, quod voluerit 
Patrem potius, quam se ipsum honorare. Theodorus Mopsuesti- 
ensis putat, sabbatum fuisse, cum Christus hoc miraculum fecit, 
ut scribit Evangelista *); et cum sciret fore, ut id factum Judaei 
. calumniarentur, excusare prius, quam faceret, voluisse, se ne- 
cessario facere; oportere enim, se operari opera ejus, qui se 
misisset. (Cyrillus vero, non esse disputandi tempus, sed 
agendi. 

Quod dicit: Oportet, non absolutam, ut Theologi vocant, 
necessitatem, sed necessitatem ex hypothesi declarat, posita Pa- 
tris voluntate, oportere se id facere, quod ab eo decretum esset. 
De eo, quod sequitur: donec dies est, disceptant interpretes, quid 
Christus diem vocet. Origenes *), Chrysostomus, Leontius, Theo- 
phylactus , Euthymius et Rupertus existimant , totum hujus vitae 
tempus usque ad consummationem saeculi vocari diem. Id con- 

firmant ex membro sequenti: Venit nox, quando nemo potest 
operari; diei enim opponitur nox; noctem autem, in qua nemo 
potest operari, alteram esse vitam; nam dum haec vita durat, 
semper posse homines operari, sicut alibi *) dixit: Ambulate, 
dum lucem habetis, ut non vos tenebrae comprehendant. Sensum 
ergo esse, ut significet Christus, dum haec vita non sua, sed 
omnium hominum durat, antequam consummatio saeculi hujus 
veniat, usque sibi laborandum esse, usque facienda -miracula, 
usque Ecclesiam colligendam, dum possunt in se homines cre- 
dere; venturam noctem, qua nemo poterit operari, id est, .alte- 
ram vitam, qua nemo poterit credere, nemo agere poenitentiam. 
Confirmant et ex his verbis sequentibus’): Quamdiu sum in 
mundo, lux sum mundi. Quam interpretationem, multorum licet 
ac magnorum auctorum, ideo.non sequor, quia Christus de se 
ipso, non de aliis loquitur. Rationem enim reddit, non cur alii, 
sed cur ipse debeat, donec dies est, operari.. Itaque credendum 
est, diem non aliorum, sed suam dicere, id est, tempus vitae 
suae, quo in hoc mundo cum hominibus versaturus erat; quem- 
admodum Theodorus Heracleensis, et Theodorus Mopsuestiensis, 
et Cyrillus in Catena Graeca citati, et Augustinus °) et Beda *) 
interpretantur. Hoc enim sensu solet Christus cujusque vitam 
diem ejus appellare, ut supra *): Abraham exsultavit, ut videret 
diem meum, et °):' Ambulate, dum lucem, id est, dum diem 
habetis. 

Iilud quosdam movet, quod Christus non minus in altera, 
quam in hac vita laborare potest; itaque credendum non esse, 
diem, id est, tempus, quo laborandum ‘sibi esset, praesentem 
vitam suam appellasse. Sed hoc leve est; non enim propterea 
praesens vitae suae tempus vocavit diem, quod nihil post hanc 
vitam acturus esset; sed quod nihil acturus, quod ad hominum 
redemptionem pertineret, non passurus, non moriturus, non do- 
cturus coram homines, non praesens et spectabilis miracula fa- 
cturus; id ut faceret, hujus vitae tempus sibi esse a Patre desi- 
gnatum; eum diem suum esse, et diem quidem jam in occasum 
inclinatum, id est, proximum morti; insistendum igitur esse 
operi, noctem enim instare. 

Quo ergo modo cum hoc sensu conveniet, quod statim ‘ad- 
jungitur: Venit nox, quando nemo potest operari, quasi non de 
se, sed de’ aliis loquatur omnibus? Primum quidem, non dicit: 
Nemo poterit, sed: Nemo potest, quod diversam vim, ac diver- 
sum habet sensum. Non enim significat, in ea nocte sua, quam 
venire, id est, jam instare dixerat, neminem operari posse, sed 
generaliter; neminem in nocte operari posse. Itaque quando, 

sive illud in gua, non individuum, sed genus refert, quemad- 

modum si diceret: Venit nox; in nocte autem nemo potest ope- 
rari; quare nec ego in nocte mea, quae jam venit, operari 
potero, non quidvis, sed quae ad officium redemptoris proprie 
ante peractam redemptionem pertinent. Alii tamen operari pote- 
runt, quia cuique, dum vita est, dies est. Si dixisset: In qua 
nemo poterit operari, significasset in illa ipsa nocte sua, id est, 
post mortem ipsius neminem operari posse, quod fuisset falsum. 
Nam et nos modo in illum, quem numquam vidimus, credimus; 
et nos. dum vivimus, illo adjuvante, operamur. Eodem con- 
silio non dixit: Veniet nox, sed épyerae »t&, venit nox, ut non 
eorum, qui audiebant, sed suam noctem declararet. Ipsius enim 
instabat nox, illorum non instabat. Hoc est: venit nox, appro- 
pinquat, instat, in proximo est. 

5. Quamdiu Sum in mundo, lux sum mundi. Haec verba — 
multcs etiam fefellerunt, quemadmodum paulo supra dicebamus, 
ut existimarent, Christum noctem, non suam, sed aliorum ap- 
pellare; se enim non diem, non noctem, sed lumen, sed solem 
dicere , qui aliis praesens quidem diem, absens noctem reddat; 
ipse vero sibi praesens perpetuus dies sit. Atque ita auctores 
non tantum illi, quos diximus diem, non Christi, sed aliorum, 
itemque noctem intellexisse; verum etiam D. Augustinus *), Beda 
et Theodorus Heracleensis ; ut existiment, rationem Christum 
reddere, cur suam in hac vita praesentiam diem vocaverit, quia 
nimirum lumen est, et luminis est diem efficere. Nos, cur 
tempus praesentis vitae suae diem, tempus vero post mortem, 
non aliorum, sed suam, noctem appellaverit, supra docuimus. 
Nunc putamus, aliam rationem reddi, non quidem, cur prae- 
sentiam suam diem vocavisset, sed cur oporteret, ipsum operari, 
quamdiu dies esset, quia, cum tamquam lumen in mundum mis- 
sus esset, ut illuminaret omnem hominem venientem in hune 
mundum’), non oportebat otiosum esse, non oportebat sub mo- 
dio poni *), aut sub lecto *), sed supra candelabrum, ut luceret 
omnibus, qui in domo essent. Hoc ergo est: Quamdiu sum tn 
mundo, lux sum mundi; ad hoc veni, ut, quamdiu in mundo 
versarer, mundum illuminarem; hoc mihi agendum est; spartam 
nactus sum, hance colam, et ornabo ‘). Propterea dixit: Quamaiu 
sum tn mundo; non quod postea lux ipse in se non sit; non 
quod sit etiam postea homines illuminaturus, quemadmodum 
copiose disputat Augustinus ®); nam post Paulum illuminavit ’) 5 
et illud ®): Erat lux vera, quae illuminat omnem hominem veni- 
entem in hunc mundum, ad omne etiam futurum pertinet tempus ; 
sed quod postea non ita illuminaturus, quemadmodum ante mor- 
tem illuminabat, per se loquendo, docendo, miracula non solum 


1) Tract, 44. 7) Supra cap. 4, 9. *) Matth. 8, 45. ‘) Marc. 4, 24. 

sua, ut postea, virtute, sed etiam sua praesentia, suo corpore, 
suo verbo, sua manu faciendo. Cum dicit: luz eum mundi, 
videtur ad futuram caeci illuminationem alludere. 

6. Haec cum dixisset, exspuit in terram, et fecit lutum ex 
sputo, et linivit lutum super oculos ejus. Cum ait Evangelista: 
Haec cum disxisset, indicat, Christum certo consilio ea prius 
dixisse, quam miraculum facere agerederetur, viamque illis verbis 
ad faciendum miraculum munivisse, ut Chrysostomus notat. Haec 
ergo cum dixisset, id est, cum rationem redidisset, quamobrem 
incumbendum sibi in opus esset, quod tamquam lumen in hunc 
mundum missus esset, aggressus est illuminare, aggressus est 
operari in die; aut, ut Theophylactus ait, voluit Evangelista 
significare, Christum non solum verbis, sed factis verba sequen- 
tibus, quis esset, declarasse. 

Et exspuens in terram, fecit lutum ex sputo. Vulgares hic 
quaestiones duae; altera, cur luto caecum sanaverit, cum pos- 
set tot aliis sanare modis? altera, cur lutum ex sputo suo fe- 
cerit? Sunt, qui existiment, ideo luto visum a Christo restitu- 
tum caeco, ut appareret vis ac magnitudo miraculi. Etenim si 
alia re mints visui contraria curavisset , videri potuisset , non 
divina, sed naturali aliqua atque secreta medicamenti virtute 
curavisse. Cum autem luto curaverit, quo nihil magis contra- 
rium oculis est, credi non poterat, naturali luti virtute, sed 
divina Christi potentia curationem fuisse factam. Solet Deus hac 
de causa ad facienda miracula rebus uti maxime contrariis. Nihil 
est , quod aquas magis amaras atque impotabiles reddat, quam 
sal; quis enim marinas bibat aquas? Atqui Elisaeus, immisso 
in amaras aquas sale, dulces ac potabiles reddidit *). Quid tam 
contrarium extrahendo de aqua ferro, quam lignum, quod ipsum 
re alia extrahatur, necesse est? Elisaeus tamen, injecto in 
fluvium ligno, fecit, ut ferrum securis, quod in flumen cecide- 
rat, enataret *). 

‘Aliam omnes fere auctores Graeci rationem sitenint Theo- 
dorus Mopsuestiensis, Theodorus Heracleotes , Cyrillus, Léontius 
et Theophylactus, voluisse Christum ostendere , se eum esse, 
per quem et homo, et omnia initio facta essent; ejusdem enim 
artificis est, ex eadem materia, et opus facere, et reficere. 
Quemadmodum idem ille figulus, in cujus manibus opus fuerat 
dissipatum, in vas alterum refinxit 3). Fecerat Deus hominem 
de pulvere ac de limo terrae *); reformavit Christus ex luto, id 
est, ex eodem pulvere, ex eadem materia. 

Cur ergo non ex aqua, sed ex sputo suo Jutum fecit? quae 
altera hujus loci erat quaestio. Posset aliquis simpliciter respon- 
dere, non habuisse ad manum aquam. Sed haud obscure appa- 

ret, aliquid, quemadmodum in luto, ita et in sputo fuisse my- 
sterii ; atque ita omnes boni auctores sentiunt, quamvis causas 
afferant alii alias. Chrysostomus , Theophylactus, Leontius et 
Euthymius simplicissime quoque respondent: propterea sputo 
illum usum fuisse, ne aquis Siloé, quo caecum missurus erat, 
sed sibi, cujus pars aliqua, aut aliquid certe, quod de corpore 
suo exiisset, caeci oculos tetigisset, miraculum adscriberetur. 
Eodem pertinet, quod Cyrillus in Graeca Catena dicit, voluisse 
Christum ostendere, carnem etiam suam medicam ac salutarem 
esse, cujus vel sola saliva caecum sanavisset, 

At tactu hoc melius declarasset. Itaque majus aliquod feel 
subesse mysterium. Magis mihi placet, quod ex Theophylacto 
colligo, licet ipse aliter intellexisse videatur, per pulverem hu- 
manum corpus, quod de pulvere formatum fuerat, per salivam, 
‘quae ore exspuitur, animam significari, quam Deus *) initio in 
formatum jam corpus Adami quasi ore suo inspiravit; voluisse 
igitur Christum ostendere, esse se, qui et corpus, et animam 
hominis formasset atque dedisset. Alii incarnationis Christi my- 
sterium designari putant. Nam per pulverem humanam naturam, 
per salivam divinitatem significari, quae ex coelo, quasi ex 
capite, processisset. Sic Augustinus 7), et Beda et Rupertus *); 
Ambrosius *) vero.,’ significasse Christum, intus se plenum esse 
luminis, quando ejus saliva, quae ab interioribus procedit parti- 
bus, caecos illuminaret. Gregorius *), pulverem carnem nostram 
cafnalesque cogitationes; salivam divinam gratiam significare, 
quae nos illuminat ac sanat. Habet, quod eligat -lector; ego 
omnia existimo probabilia, sed jam dixi, quid mihi maxime 
placeret. . 

Non est abs re, etsi morale est, quod Cyrillus in Graeca. 
Catena observavit, Christum alios quidem caecos non nisi rogan- 
tes, non nisi ad se clamantes curavisse °); huic autem non cla- 
manti, non petenti sponte sua visum restituisse. Nimirum illos 
Judaeorum, hunc gentilium populum significasse;. Judaeos, quia 
notitiam habebant ejus, noluisse curare, aut corpore, aut animo, 
nisi petentes atque rogantes; gentiles vero, qui omnino caeci 
erant, qui petere ab eo, quem non cognoscebant, sanitatem non 
poterant, ultro sanasse, ultro illis Evangelium salutemque obtulisse. 
Saliva vero sua curavisse , ut doceret, non posse gentes illumi- 
Nari, nisi carnis suae participes fierent. 

7. Et divit ei: Vade, lavu in natatoria Siloé. KoAvuBijSeav 
hic natatoriam, quod | Graecum verbum proprie significat, alibi 
piscinam vertit noster interpres, ut supra ’). Vocabatur ‘autem 
haec piscina Siloé, quod, ut interpretatur Evangelista, idem est 
Hebraice, quod Missus...Erat autem ad radices montis Sion, - 

fitque ejus mentio ab Jesaia*). Solet quaeri, cur Christus hanc 
caecum, quem haud dubie statim curare poterat, ad piscinam 
lavandi causa miserit? Chrysostomus, Leontius et Theophylactus 
non aliam ejus rei afferunt causam, quam ut in longa via, quae 
per mediam urbem conficienda erat, quam plurimos et caecitatis, 
et curationis suae testes colligeret. Euthymius, .ut appareret, 
non pulvere, sed Christi virtute curatum fuisse, cum juberet, 
statim pulverem lavando abstergere. Alii majore mysterio id 
factum putant; significatum enim fuisse, etiam postquam nos 
Christus tetigit, postquam in illum credidimus, opus tamen 
nobis esse baptismo, ut illuminemur, ut peccata ‘nobis remit- 
tantur. | ss | _ 3 
Nam et baptismus a Divo Paulo’) et a Graecis Ecclesiae 
doctoribus @otiopnds, id est, illuminatio, vocari solet. Hane — 
‘rationem Ambrosius *), Augustinus *), Beda et Rupertus red- 
diderunt. Id ipsum Sedulius ‘) versibus non inelegantibus ex- 
pressit. oa 
—- -—- -—~ — Cognoscite cuncti, 
Mystica quid doceant animos miracula nostros. 
Caeca sumus proles miserae de foetibus Hevae, 
Portantes longo natas errore tenebras; | 
Sed dignante Deo mortalem sumere formam 
Tegminis -humani , facta est de virgine nobis 
Terra salutaris, quae fontibus oblita sacris 
Clara renascentis reserat spiracula lucis. : 
Aliam quoque rationem refert Euthymius, voluisse Christum 
experiri caeci ejus fidem, utrum iret, utrum in via_haesitaret. 
Et vero merito Chrysostomus, Theophylactus et Euthymius ejus 
. fidem-obedientiamque magnopere collaudant, non dubitasse apud 
Sese , quorsum lutum in oculis? quorsum saliva Christi? quor- 
sum in piscinam Javandi‘causa mitteretur? in qua multi profecto 
caeci saepe lavissent, qui curati non essent ; sed simpliciter Chri- 
sti verbis obtemperans , abiit, consecutusque praemium est obe- 
lentiae: davit-enim, et venit videns. Placent mihi duae ultimae 
rationes; suum tamen cuique judicium esse velim in re probabili, 
et in neutram partem periculosa. . 
_ Abtit ergo, et lavit, et venit videns. Addidit hoc Evange- 
lista, ut doceret , verba actionemque Christi ‘eventum consecu- 
tum fuisse, quod erat in primis scita necessarium. Documentum 
obedientiae ; numquam obeditur .sine operae pretio. Simile, 
sed minus perfectae obedientiae exemplum est Naaman Syrus°®). 
_ 8.9. 10, Tague vicini, et qui viderant eum prius. Descri- 
bit his versibus Evangelista, varium hominum de eo miraculo 
Judicium , alios negasse, alios concessisse affirmasseque, eum . 

esse, qui paulo ante in oculis totius civitatis caecus mendicasset. 
In primis vero caecum ipsum publice professum, se esse, qui, 
prius caecus cum fuisset, jam videret. Quod eo, ut opinor, 
consilio Evangelista narravit, ut doceret, non temere miraculum 
creditum fuisses examinatum, exagitatumque etiam ab adversa- 
riis Christi prius, negari tandem non potuisse. 

11. Ille homo, qui dicitur Jesus. - Exponit interrogatus cae- 
cus rei gestae ordinem , idque simpliciter, sine ulla significatione 
gratiae, quo majorem fidem faciat. Quae causa, ut arbitror, 
fuit, quamobrem Christum minus honorifice, quam fortasse cu- 
piebat, appellaverit. Ile, inquit, homo, qui dicttur Jesus, quasi 
de alieno, et sibi de solo nomine noto loquens. Etsi Theophy- 
lactus et Euthymius propterea hominem vocasse putant, quia 
nondum sciebat, esse Deum; quod est quidem vero simile, sed 
poterat hominem honorificentius appellare ; quod cur non fecerit, 
causam exposuimus. Quaerunt Theophylactus et Euthymius, quo- 
modo sciret, fuisse Jesum, cum non vidisset eum. Respondent, 
aut ex aliis rogando, aut ipsius verbis, aut ex vulgari fama di- 
dicisse. P 

12. 13. Ubi est tlle? Quamobrem interrogent, ubi sit, ex 
versu sequenti colligitur. Volebant comprehendere, et ad Pharisaeos . 
adducere. Quo animo? incertum. Chrysostomus et Leontius 
malo animo Christum ad Pharisaeos adducere voluisse indicant, 
ut eum quasi reum violati sabbati accusarent. Quod ideo pro- 
babilius est, quia apparet, istos, qui interrogarunt caecum, ubi 
Christus esset, caeco dicenti, se caecum fuisse, non credidisse. 
Propterea enim, cum Christum, quem quaerebant, non inveni- 
rent, caecum ipsum loco illius ad Pharisaeos adducunt, ut ab 
eo diligentius ac subtilius examinato exprimatur confessio veritatis. 
Depingitur in iis, qui non credebant, haereticorum persona. 
Itaque cum ista ego lego, Calvinistas prorsus videre audireque 
mihi videor. 

14. 15. Krat autem sabbatum, quando lutum fecit Jesus , et 
aperuit oculos ejus. Hoc ideo obiter Evangelista notavit, ut ca- 
lumniae occasionem declararet, ut Theophylactus monet. Cum 
dicit: Erat autem sabbutum, quando lutum fecit Jesus, videtur in- 
dicare, non fuisse sabbatum, sed ahquem alium post sabbatum 
diem, cum haec, quae nunc narrat, acciderunt, cum vicini et 
alii cum, caeco disceptarunt, cum eum ad Pharisaeos adduxerunt. 
Non dicit, fuisse sabbatum, cum Christus caecum ad piscinam 
misit, sed cum lutum fecit, cum oculos ejus aperuit, Nam ad 
piscinam in sabbato ire Javarique licebat, sed lutum facere, et 
oculos aperire, videbatur illis nequaquam licere, quod opus esset 
in sabbato prohibitum. : 

16. Dicebant ergo ex Pharisaeis quidam: Non est hic homo a 
Deo, qui sabbatum non custodit. Alii autem dicebant : Quomodo 
potest homo peccator haec signa facere? Docet Evangelista, tan- 
tum apud Pharisaeos caeci jam yidentis praesentiam testimonium- 


CAP. IX. PHARISAEF VARIE DE MIRACULO JUDICANT. :949 


que valuisse, ut, quamvis non omnes crediderint, tamen in di- 
versas sententias distracti sint. Qui maxime increduli et stulti 
erant, maximeque volebant videri religiosi, negabant, posse ex 
Deo, id est, a Deo missum, aut divino spiritu ductum esse eum, 
qui sabbatum non observaret, quasi, facto ex pulvere et saliva 
luto, et curato caeco, violatum sabbatum fuisset. Qui pruden- 
tiores erant, argumentabantur, non posse hominem peccatorem, 
id est, qui a Deo non esset, ea edere miracula, quae Christus 
edidisset, Non quod non possint aliquando peccatores miracula 
facere; sed quod raro admodum faciant , ut apud Matthaeum *) 
copiose disputavimus. 

Itaque efficax argumentum istorum erat, futurum omnino ne- 
cessarium , si adjecissent, neminem posse ea signa facere, quae 
Christus faciehat, et eo modo, quo faciebat, propria virtute, suo- 
que imperio, nisi a Deo, atque adeo Deus esset. 

17. Dicunt ergo caeco iterum: Tu quid dicis de illo, qui ape- 
ruit oculos tuos? Caecum vocat Evangelista, qui caecus fuerat, 
quamvis caecus jam non esset, quemadmodum vocatur aqua‘), 
quae jam vinum erat, sed aqua fuerat, et virga Aaron, quae 
jam erat serpens *). 

Dicit, iterum interrogatum a Pharisaeis caecum, quia primum 
interrogatus fuerat a vicinis et aliis civibus Jerosolymitanis *); 
deinde secundo a Pharisaeis; nune iterum, id est, tertio ab iis- 
dem interrogatur. 

Interrogant autem illum: Tu quid dicis de illo, qui aperutt 
oculos tuos? quasi jam pro certo ponentes, caecum fuisse, et a 
Christo curatum esse; non quod id crederent, ut postca declarat 
Evangelista‘), sed fingentes, se credere, quo liberius caecus re- 
sponderet, et in eandem calumniam cum Christo, accusationem- 
que involveretur. Aut certe, ut rem aliter fortasse, quam ante, 
narraret, indeque conjecturam sumerent, eum esse mentitum; 
itaque nec caecum fuisse, nec ullum in eo Christum fecisse mira- 
culum. Solent hoc consilio judices eundem saepe reum de eadem 
re interrogare, ut videant, num sibi omnibus in rebus constet, 
ecquid eyariet, et, num vera, an falsa dicat, ex dictorum con- 
stantia aut varietate conjiciunt. Eodemque consilio Pharisaeos 
saepe hunc caecum interrogasse, Leontius adnotavit. 

Pronomen Tu emphatice simul, et adulatorie positum est, 
quasi dicant: Nos de hac re inter nos disceptamus, an iile, qui 
tibi oculos aperuit, a Deo sit, necne, et in contrarias divisi sen- 
tentias te judicem constituimus, qui tanto ab eo affectus beneficio 
optime de illo judicare potes; Tu ergo quid de illo dicis? Tuo 
enim stabimus judicio. In hunc sensum Theodorus Mopsuestiensis, 
et Cyrillus in Catena Graeca, et Rupertus®) interpretantur. Ita- 

que existimant, eos, qui hoc interrogarunt, non fuisse eos, qui 
dixerant: Quomodo potest homo peccator haec signa facere? sed 
eos, qui dixerant: Non est hic homo a Deo, qui sabbatum non 
custodit. Quos ego -potius, quam Chrysostomum, Theophylactum 
et Euthymium sequor, contra sentientes, eos solos fuisse, qui 
meliorem de Christo habebant opinionem, ideoque caecum inter- 
rogasse, sperantes fore, ut, cum tantum a Christo beneficium 
accepisset, praeclarum de illo diceret testimonium, et secundum 
se contra alios: Pharisaeos , cum quibus disputabant , judicaret. 
Non conyenit hoc cum iis, quae statim dicit Evangelista, etiam 
post caeci testimonium Judaeos non credidisse, eos nimirum de- 
signans, quos dixerat caecum interrogasse. 

Ile autem dixit: Quia propheta est. Id est, vir sanctus atque 
divinus. Ejusmodi enim homines Judaei solebant prophetas ap- 
pellare, etiamsi futura minime praedicerent; ut nos alibi saepe 
diximus, et hoc loco Cyrillus in Graecorum Catena, et Leontius ‘) 
observarunt. Testimonium quidem de Christo caecus dicit minus, 
quam oportebat, sed majus, quam antea dixerat. Prius hominem 
appellaverat*); nunc prophetam yocat, quo nomine, quidquid 
sanctitatis, quidquid honoris in puro homine esse ‘potest, compre- 
hendit. Nondum enim credebat, esse Deum. Adhuc quidem tnun- 
_ etus in corde, inquit Augustinus ’), nondum Deum. confitetur, nec 

mentitur tamen. Ipse enim Dominus de semet ipso ait*): Non est 
propheta sine honore, nisi in patria sua. 

19. Non crediderunt ergo Judaei. Illi ipsi, qui caecum interes 
rogaverant, quique ante dixerant: Non est hic homo a Deo, qui 
sabbatum non custodit*), Itaque ejus parentes accersunt; inter- 
-rogant, an ille eorum filius sit, et an natus caecus, et qua ratione 
curatus, experiri utique volentes, ecqua in re parentes a filii te- 
stimonio discreparent, ut ansam inde arriperent dicendi, rem esse 
compositam, et aut non fuisse natum hominem illum caecum, 
aut non miraculo, ut ait Chrysostomus, sed magica arte cura- 
tum esse. 

20. 24. Scimus, quia hic est filius noster, et quia caecus natus 
est. Cum tria Pharisaei interrogassent, an filius eorum ille esset, 
-an natus caecus, et quomodo videret, ad tria respondent; dicunt, 
scire se, filium suum’ esse, natumque fuisse caecum; tertium, 
quomodo videat, respondent se nescire. Credibile ra audivisse 
jam parentes a filio suo, quomodo a Christo curatus fuisset; sed 
quia id non nisi ex ejus testimonio sciebant, et aliquid periculi 
in ea re esse videbatur, caute vereque respondent, se nescire; 
ipsum interrogent ; aetatem habere, ut pro se respondeat. 

22. 23. Hoc dixerunt parentes ejus, Nempe: Ipsum interro- 
gate, aetatem habet, ut statim ait Evangelista. Reddit causam, 


!) In comment: 2) Vers. 44. 8) Tract. 44. *) Matth, 43, 87, Luc. 4, 

cur ea cautione parentes in loquendo usi sint, quia Judaeos, id 
est, Pharisaeos et caeteros Judaeorum principes timebant, quos 
sciebant adversus Christum conspirasse. Hi enim simpliciter et 
zac’ éSox7» Judaei appellantur, ut supra’). 

Jam enim conspiraverant Judaei, ut, si quis eum confiteretur 
esse Christum, extra synagogam fierel, dnoavvayayos yévntat, 
synagoga, id est, publicts conventibus interdiceretur, qui tamquam 
Messiam illum reciperet, quod nunc dicimus excommunicari. Hoc 
Evangelista dixit, ut caeci parentes excusaret, quod non aperte 
dixissent, quod non ignorabant, filium suum a Christo visum re- 
cepisse, ut Cyrillus adnotavit. 

- Qh. Vocaverunt ergo rursum hominem, qui fuerat caecus. Cum 
nihil ab ejus parentibus de ratione, qua curatus fuisset, extor- 
quere potuissent, eorum secuti consilium, rursum, id est, tertio, 
caecum accersunt, finguntque, se ex ejus parentibus, aut ex se 
ipsis, aut aliunde certo scire, Christum hominem esse peccatorem; 
proinde frustraeum veritatem negare, convictum certis argumentis, 
prius mentitum esse, remque omnem a Christo subornatum com- 
posuisse ; melius sibi ipsi consulturum, si sponte, quod res est, 
confiteatur. Solent judices, ut a reis confessionem exprimant 
veritatis, fingere , se aliunde rem scire, multos ejus rei se testes 
habere. 

Quod dicunt: Da gloriam Deo, modus est loquendi Hebraeis 
usitatus , quo solebant rei, tamquam per Deum adjurati, solemni 
ritu interrogari, admoniti iis verbis, stare se coram Deo, reve- 
rendam sibi ejus esse majestatem; ne ergo coram illo mentirentur, 
qui omnia probe sciret, quasi judicantes , illum ignarum esse hu- 
ManaruM rerum, quae magna in Deum erat injuria; hunc potius 
illi honorem deferrent, ut confitenda illius reverentia veritate 
ostenderent, se credere, nihil illum ignorare. Sic ergo dicebant: 
Da gloriam Deo, sicut Hispanus judex dicit: Pone isthic manum, 
cruce porrecta, “et Gallus: Tolle manum, quasi per Deum ane 
turus. Exemplum est apud Josué *). 

25. Si peccator est, nescio; unum scio, quia, caecus cum 
essem, modo wdeo. Recte sentiunt Chrysostomus, Leontius, Theo- 
phylactus et Euthymius, hoc caecum illum ex animo non dixisse, 
nec tamen mentitum fuisse. Sciebat enim profecto, Christum 
peccatorem non esse , quem jam supra *) prophetam, id est, vi- 
rum sanctum esse confessus fuerat, et paulo post *) non solum 
confitetur, sed certis etiam probat argumentis, non esse pecca- 
torem. Sed dicit, se nescire, an peccator sit, id est, nolle se de 
ea re disputare, nolle id magis dicere, quam si ncsciret, nolle 
verbis agere, sed rebus; si dixerit, eum non esse peccatorem, 
nihilo magis illos .esse credituros; hoc se unum scire, se caecum 
fuisse, et illius nunc opera videre; inde ipsi, qualis ille vir sit, 

conjecturam faciant. Sic Chrysostomus et Leontius; Euthymius 
vero putat, haec non nescientis, non dubitantis, sed Pharisaeo- 
rum nugas irridentis esse verba, quasi non tam dicat, se nescire, 
quam se mirari, quod id illi nesciant, quod id interrogent. Potest 
et hic esse sensus: Nescio, id est, non debeo ego de ea re judi- 
care, non est meum officium; nec vos de ea re quaerere debetis, 
nec ego respondere magis volo, quam si nescirem. 

Videtur hoc loco confirmari, quod Theologi tradunt, non de- 
bere reum ad ea, quae judex inepte et praeter ordinem juris 
rogat, respondere. Ruperti *) interpretationem coactam esse ar- 
bitror. Si peccator, inquit, est, nescio, id est, peccatorem non 
esse, scio, quasi non neget, scire se, utrum peccator sit, sed 
affirmet, scire, non esse peccatorem. 

26. 27. Dixerunt ergo illi: Quid fectt tibi? Jam audierant 
ab illo, quid sibi fecisset*); sed interrogant iterum, quid sibi 
Jesus fecerit, quasi aliquid praeterea gravius collecturi, quo 
sabbatum omnino violatum videretur. Nam digito ex pulvere et 
sputo lutum fecisse , linisseque oculos, nimis leve ad accusatio- 
nem videbatur. Ile ineptam et pertinacem quaestionem indigna- 
tus, acerbius, quam ante, respondet , pungens simul illos et ir- 
ridens: Numquid et vos rultis discipuli ejus fiert? Nihil Phari- 
saeis scientiae opinione inflatis contumeliosius dici poterat, quod- 
que homines superbos magis ureret, quam eos velle aut posse, 
non dico Christi, quem tantv illi odio persequebantur, sed etiam 
cujuscumque hominis discipulos esse. Duo his verbis ostendit, 
praeterquam quod Pharisaeorum arrogantiam irridet: indicat pri- 
mum, quid, si saperent, facere deberent, nimirum Christi disci- 
puli fieri; deinde, se ejus esse discipulum. Hance enim vim ha- 
bet particula illa: et vos, quasi dicat: Sicut ego discipulus ejus 
sum; sicut Leontius acute vidit, et Theodorus in Graeca Ca- 
tena. 

28. Maledixerunt ergo ei, et dixerunt: Tu discipulus illius 
sis, nos autem Mosis discipuli sumus. Indicaverat, ut modo di- 
cebamus, caecus ille, se discipulum esse Christi; quod cum in- 
tellexissent Pharisaei, respondent: Tu discipulus ilius sis, quasi 
dicant: Estu tu, utes, discipulus illius, et, ut vulgo loqui so- 
lemus: Prosit tibi, quod discipulus illius sis; nos, Mosem me- 
liorem habentes praeceptorem, ejus discipuli esse nolumus. Non 
ergo dicunt: Yu discipulus illius sis, quasi jubeant aut concedant, 
-qui nondum Christi discipulus esset , discipulum ejus fieri; sed 
quasi per ironiam gratulentur ei, quod ejus discipulus sit; sibi 
vero gloriae ducant , quod ejus discipuli non sint. Notat Leontius 
pronomen illud éxetvov , tllius, abominantis esse. 

29. Nos scimus, guia Mosi locutus est Deus; hune autem 
nescimus, unde sit. Docent, quanto meliorem praeceptorem 

habeant. Scire se, Mosi, quem ipsi praeceptorem sequantur , 
locutum esse Deum; itaque non magis errare posse eum sequen- 
tes, quam si Deum ipsum sequerentur; Christum nescire, unde 
sit, id est, an missus sit a Deo, an Deus illi locutus fuerit. Non 
significant, nescire se, quo loco sit natus, cum pro certo ha- 
berent, eum in Galilaea natum esse. Hoc eodem sensu caecus 
illis respondet, ut jam dicturi sumus. Cum dicunt: une, con- 
temptim de illo loquuntur , nolentes appellare. Ad hunc modum 
Euthymius exponit. Quod magis mihi placet, quam quod in 
Graeca Catena Cyrillus et Leontius’) scribunt, opponi Mosi legis- 
latori Christum tamquam violatorem legis ; quasi dicant: Scimus, 
Deum Mosi legem dedisse; iste autem, qui legem violat, nesci- 
mus , unde sit. Aliam affert Leontius interpretationem, ut, cum 
dicunt: Nesctmus, wnde sit, significent, ex adulterio, ignoto 
patre, natum esse, quod in simili loco?) ex eodem Leontio et 
Cyrillo supra notavimus. Sed quod primo loco posuimus, est 
probabilius. . : 

Ita non repugnant sibi, cum hoc loco dicunt: Nescimus, unde 
sit, et cum dicunt supra*): Hunc scimus, unde sit; Christus 
autem cum venerit, nemo scit, unde sit, quae altera Leontii quae- 
stio est; illic enim de loco, hic de spiritu et auctoritate, qua 
missus esset, loquebantur; praeterquam quod illi turba, hi Pha- 
risaei erant. Notant Chrysostomus et Theophylactus , quod non 
viderant, sed audierant aut legerant, dixisse, se scire, Deum 
cum Mose locutum fuisse; quod autem oculis suis perspexerant 
tot a Christo coram ipsis miraculis factis, eum Filium esse Dei, 
aut ab eo certe missum, quodque et Patris, et Joannis , uf ait 
Euthymius, audierant testimonio, id se dicere nescire. Tantum 
valet ad credendum , vel non credendum affectus. 

30. Respondit ille homo, et dixit eis: In hoc enim mirabile 
est, quia vos nescitis, unde sit, et aperuit meos oculos. Mirabile 
quiddam et incredibile in hac re accidit, quod vos nesciatis, unde 
sit, cum oculos meos aperuerit. Particula yap, enim, pro "NX 


(ach) Hebraico, id est, certe, enimrero, posita est.  Prono- 
men hoc hanc habet emphasim, ut verbum caeccus ex Pharisae- 
orum ore arripere videatur , et ex eo ipso, quod illi dixerant, eos 
coarguere. Cum dicit: mirabile est, aut significat, eos mentitos 
esse, cum dixerunt, nescire se, unde Christus esset, probatque, 
fieri non posse, ut id nesciant, cum Pharisaei sint, id est, ho- 
mines praestantes Scripturarum scientia, ex quibus cognitum ha- 
bebant, non solere quemquam, nisi a Deo missum, miracula 
facere; aut certe eorum exprobrat ignorantiam , quod, Pharisaei 
cum sint, ignorent, neminem posse facere miracula, nisi a Deo 
missus sit. Utrumlibet voluerit significare , emphaticum est pro- 
nomen illud vos; aut: Vos, homines docti, hoc non potestis 

ignorare; aut: Mirum est, et vestro indignum nomine, quod 
vos Pharisaei, qui omnia scire profitemini, hoc ignoretis. 

Unde sit, ut supra exposuimus, idem est, quod a quo mis- 
sus sit, an sit ex Deo; aut unde, id est, qualis s#t, justus, an 
peccator; hic enim cardo quaestionis erat’): Scimus, quia hic 
homo peccator est. Hoc ex sequentibus verbis .apparet: Scimus 
autem , quia peccatores Deus non audit. 

Singularem etiam habet vim, quod addit: Et aperutt meos 
oculos, quasi dicat: Gum tam manifestum, tam illustre miracu- 
lum fecerit, non in loco; aut remoto, aut occulto, sed in me, 
_in meis oculis, quos vos ante caecos vidistis, nunc sanos 
videtis. 

31, Scimus autem, quia peccatores Deus non audit. Pro- 
bat, scire eos, aut certe debere scire, unde, id est, qualis sit; 
justum esse, non peccatorem, cum exauditus a Deo sit, et Deus 
peccatores non audiat. Sic enim ratio formanda: Deus non audit 
peccatores , sed justos; hunc audivit; ergo Justus, non peccator 
est. Argumentatur autem ex communibus principiis, et recepta 
apud ones homines opinione , ut Cyrillus et Leontius observant, 
ideo non dixisse: Scio, sed scimus, id est, vulgo scitum est 
atque receptum, ut nemo prorsus dubitet. Chrysostomus et 
Theophylactus ad solum caecum et Pharisaeos referunt, quorum 
alii dixerant”). Non est hic homo a Deo, qui sabbatum non cu- 
stodit; alii: Quomodo potest homo peccator haec signa facere ? 
Ad quam secundam opinionem alludens caecus dicat: Scimus, 
ego et vos, peccatores a Deo non audiri. Sententia est gene- 
ralis, et saepe in sacris litteris repetita. Cum extenderitis ma- 
nus vestras, avertam oculos meos a vobis; cum multiplicaveritis 
oraltionem, non exaudiam; manus enim restrae sanguine plenae 
sunt *), Et: Aggravata est auris ejus, ut non exaudial; sed 
iniquitates vestrae diviserunt inter vos et Deum vestrum*). Et: 
Qui declinat aures suas, ne audiat legem, oratio ejus fiet exsecra- 
belis *), Et: Peccatori dixit Deus: Quare tu enarras justitias 
meas, et assumis testamentum meum per os tuum®)? Et: Male- 
dicam benedictionibus vestris’). De justis autem dicitur: Ocule 
Domini super justos, et aures ejus tn preces eorum”); et: Ocult 
Domini ad timentes eum ®). 

Disputant tamen multi, «quomodo ea sententia in universum 
vera sit, Deum peccatores non exaudire. In quibus Augusti- 
nus *°) et Beda. St enim Deus peccatores non audiret, frustra 
le publicanus, inquit Augustinus *'), oculos in terram demittens, 
et pectus suum percutiens, dicerct’'): Deus propitius esto mila 

peccatort. Putant igitur Augustinus et Beda, aliique miulti in- 
terpretes Augustinum secuti, caecum illum tamquam catechu- 
menum aut neophytum locutum esse, qui necdum satis institu- 
‘tus.a Christo, generaliter pronuntiaverit, quod generaliter verum 
non sit. 

Abutebantur hoc loco Donatistae, ut probarent, irrita esse 
sacramenta per peccatores administrata, ut ex iis locis Augu- 
stini adversus Donatistas, quos modo notavimus, perspicuum 
est. Quae res Augustinum, ut opinor, impulit, ut diceret, non 
esse eam Christi aut Scripturae sacrae ; sed indocti hominis sen~ 
tentiam , quae non semper vera sit. Abusus est D. Cyprianus , 
mirae sanctitatis et eruditionis auctor’), ut probaret, baptismum 
ab haereticis datum esse repetendum. Quod cum falsum esse 
constet, conati multi sunt, variis modis generalem restringere 
sententiam. Augustinus hactenus recte sentit , quod non putat, 
de sacramentis intelligi debere. Nam etsi cum omnibus sacra- 
mentis aliquae preces conjunctae sunt, tamen‘aliud sunt preces, 
aliud sacramentum, nec vis sacramenti in precibus posita est. 
itaque cum peccator sacramentum administrat, non est peccator, 
sed Christus, qui exauditur, auctor sacramenti. Quod autem 
Augustinus existimat, ne de ipsis quidem precibus hoc in uni- 
versum verum esse, disputabilis quaestio est; videmus enim 
aliquando audiri a Deo peccatores, non solum cum veniam a 
Deo suorum peccatorum petunt, quam semper Deus -paratus 
est dare, sed etiam cum alia petunt bona, quae non ad corpus, 
sed ad animum pertinent. | 

Placet mihi interpretatio Leontii, quae eadem Theophylacti 
et Euthymii est, esse hoc ita intelligendum,» Deum non sic 
‘peccatores audire, ut per eos ad declarandam eorum sanctita- 
tem miracula faciat; de hac enim re hic agebatur, Tota ‘ratio 
duobus principiis nixa est, quae quamvis caecus non expresse- 
rit, intelligi tamen voluit. Alterum est, omnes homines, qui 
miracula faciunt , precibus facere, id est, non propria auctori- 
tate, sed impetrata precibus a Deo ea faciendi potestate. Al- 
terum , Christum tamquam purum hominem miracula facere. 
Illud quidem verum est; in hoc secundo caecus errabat. 

32. 33. A saeculo non est auditum. Exaggerat miraculum, 
inquit Chrysostomus, ut majorem argumento vim adhibeat, tam- 
quam dicat: Quisquis miraculum qualecumque facit, a Deo est; 
quanto magis Christus, qui non qualecumque, sed tale miracu- 
lum fecit, quale neminem umquam fecisse fando auditum est? 
Potest et alius esse sensus, ut probet his verbis caecus, verum 
fuisse miraculum, quod Christus in se fecisset; nec enim po- 
tuisse oculos nati caeci alia ratione, quam miraculo aperiri; 
quem enim medicum umquam homini nato caeco dedisse visum ? 


1) Epist, 64. et 80. . 
Maldonati Comm. in Evy. Tom. V. 15 


296 : COMMENT. IN JOAN. 


quemadmodum Theodorus Heracleensis videtur exponere. Ob- 
servavit autem idem Theodorus et alter Theodorus Mopsuestien- 
sis, Cyrillus et Leontius, cum caecus dicit: A saeowlo, tacite 
Mosem ipsum includere, qui nullum umquam tantum miraculum 
fecerit; itaque Christum illi anteposuisse , quem Pharisaei paulo 
ante Christo praetulissent ’): Zs discipulus illius sis; nos autem 
Mosis discipuli sumus; et: Nos scimus, quia Mosi locutus est 
Deus; hunc autem nescimus , unde sit. 

34. Responderunt, et dixerunt ei: In peccatis natus es to- 
tus, ef tu doces nos? Hinc apparet, mansuetudinem illam, qua 
ante Pharisaei in interrogando caeco usi fuerant, fictam fuisse, 
et ad eliciendum ab eo aliquid ecomparatam, Nam ut Chryso- 
stomus, Theophylactus, Leontius et Cyrillus adnotarunt , quam- 
diu spes illis fuit aliquid ab eo diversis interrogationibus expri- 
mendi, quod ad Christi criminationem servire posset , mitius cum 
eo et moderatius egerunt; cum vero vident, aperte eum Chri- 
stum defendere, seque insuper ab eo coargui, tum vero in con- 
_ tumelias erumpunt. Maxime vero commovet eos, quod ad ejus 
argumenta respondere non possunt, ut Theodorus Mopsuestiensis 
et Theodorus Heracleotes, Cyrillus et Euthymius indicarunt. 
Sic solent hodie deprehensi et convicti argumentis haeretici ad 
probra et injurias sese convertere, et cum ad respondendum 
lingua haereat, ad convitiandum soluta est. 

Magis etiamnum eos pupugit, quod caecus illos, id est, 
homo vilis, abjectus, imperitus, et nihil nisi peccare sciens, 
homines sanctitatis et scientiae opinione praecellentes, et, ut 
uno dicam verbo, Pharisaeos, id est, egregios, et ab imperita 
multitudine segregatos, docere videretur. Hoc enim unum re- 
spondent, hoc queruntur: Ju doces nos? Atque hance vim 
habent duo illa pronomina tu et nos. Quod dicunt: In peccatis 
natus es totus, simplicissime ego quidem intelligo, ut ea phra- 
sis perinde valeat, ac si dicant: Nihil aliud ab utero matris 
tuae usque ad hodiernum diem didicisti, nisi peceare; et tw do- 
ces nos? sed tamen aliorum interpretationes nec praeteribo, nec 
sequi alios prohibeo. Quidam igitur totwm, id est, corpore et 
animo, interpretantur. Nam animo, cum natus est, jam fuisse 
peccatorem , sive propter originale peccatum, sive quod, ut illi 
existimant , ejus anima in alio ante corpore peccavisset, ideoque 
in corpus aliud oculis orbatum inclusam fuisse, quemadmodum 
Cyrillus et Leontius exponunt, et corpore ipso peccati vestigiis 
notato natum esse. Sic apparet utrumque Theodorum, Hera- 
cleotem et Mopsuestiensem, et Cyrillum intellexisse; estque 
valde probabilis explicatio. Alii totum putant ad aetatem referri, 
quasi dicant: Toto tempore vitae tuae peccator fuisti; ut Cbhry- 
sostomus et Theophylactus. 

Et ejecerunt eum foras. Quidam exponuat, ejecerunt extra 
templum, ut Theophylactus; sed non constat, Pharisaeos in 
templo fuisse, cum haec agerentur. Alii: ejecerunt a loco -ju- 
dicii, in quo tunc erant; ut Theodorus Heracleensis.. Alii: a 
synagoga, atque excommunicarunt illum, et synagogae ingressu 
consuetudineque prohibuerunt; ut Leontius. Ego non audeo plus 
dicere, quam ex, verbis intelligi potest. Cum ergo neque tem- 
pli, neque synagogae, neque judicii ulla fiat mentio, aut ullum 
saltem vestigium appareat, simpliciter interpretor , indignatione 
quadam ex loco, in quo erant, eum ejecisse, tamquam homi- 
nem stultum, indignumque, cum quo ipsi tanti magistri dispy- 
tarent. Is autem locus non alius fortassis, quam privata do- 
mus erat. 

55. Audivit Jesus, quia ejecerunt eum foras, et cum invenis- 


set ewm, dixit et: Tw credis in Filiwum Dei? Loquitur Evan- 


gelista de Christo perinde, ac si purus esset homo, quia Chri- 
stus ipse in hoc facto tamquam homo gessit se, quemadmodum 
multis aliis locis observavimus. Non erat illi necesse, ab aliis 
audire, caecum a Pharisaeis foras ejectum. fuisse, ut id sciret, 
qui intimas hominum cogitationes cognitas habebat atque per- 
spectas; sed ita se gerit, quemadmodum si non aliunde, quam 
ex aliorum narratione, sciret. Quo consilio id fecerit, incer- 
tum; sed est probabilis conjectura, noluisse, nisi loco ac tem- 
pore, divinitatem suam declarare. Quamquam Cyrillus et Leon- 
tius non existimant, ut hominem audivisse, sed ut Deum sce 
visse , illum ejectum fuisse foras. Quod praeterea dicitur Chri- 
stus caecum invenisse , ita dictum videtur, quasi casu in illum 
inciderit, quia ita ille eum tpvenit, quasi non quaesivisset, cum 
credendum sit, de industria quaesitum invenisse, idque haud 


obscure ex praecedentibus Evangelistae verbis colligitur, Cum 


enim dicit: Audivit Jesus, quia ejecerunt eum foras, indicat, 
quaesivisse eum; alioqui frustra id ante dixisset. 

Magnum beneficium consecutus caecus fuerat, quod visum 
recuperasset ; majus consecutus est, quod ejectus fuerit a Pha- 
saeis; continuo enim quaeritur , invenitur , suscipitur, docetur a 
Christo, quae illi ad salutem deerant. In magno nobis lucro 
ponendum est, quod a Pharisaeis, id est, ab haereticis, a schi- 
smaticis, a mundo ejiciamur foras; tunc quaerimur, tum susci- 
pimur a Christo, qui dum eorum amicitia, quasi vinculis teneba- 
mur, ab eo non visebamur. Pater, inquit *), meus, et mater 
dereliquerunt me; Dominus autem assumpsit me. Observarunt hoe 
Augustinus , Chrysostoumus, Beda et Theophylactus. 

“Interrogat Christus inventum caecum: Ju credis in Fitium 
Det? ubi pronomen tu, ut recte Cyrillus, Chrysostomus, Euthy- 
mius adnotarunt, emphasim habet, quasi dicat: Pharisaei, qui te 

ejecerunt, non credunt in Filium Dei; quid tu? an credis? Prae- 
stiterat illi Christus corporis medicinam, offert nunc et medici- 
nam animae; illuminaverat ejus corpus, vult et animum, quod 
'majus est beneficium, illuminare. Laverat factem corporis, modo 
‘lavat, inquit Augustinus’), faciem cordis. Quod idcirco facit, 
‘quia se caecus ob primum beneficium gratum ostenderat, Chri- 
stum coram Pharisaeis constanter defendens, ut uterque Theo- 
dorus, Heracleensis et Mopsuestiensis, Cyrillus et Theophylactus 
admonuerunt. Voluit enim Christus egregium athletam, qui for- 
‘titer pro se pugnasset, post victoriam, ut ait Chrysostomus et 
Theophylactus, coronare. 

\llud etiam opportune Theodorus Heracleotes animadvertit, 
cum ejus Christus sanavit oculos, nihil interrogasse; cum autem 
sanare animam ejus vult, interrogare, an credat, quia ad salu- 
tem corporis nihil nos cum Deo cooperamur, ad salutem autem 
animae aliquid nos ipsi agimus. Hoc est, quod Augustinus *) 
dixit:. Qui fecit te sine te, non justificat te sine te; fecit nescientem, 
justifcat volentem. Non interrogat, an credat in se, sed an cre- 
dat in Filium Det; sive ut modestius de se loquatur , et nullam 
caeco admirationis occasionem daret; quod fecisset, si statim 
primo loco rogasset, an in se crederet,, hominem, quamvis gra- 
tum atque benevolum, tamen qui nullam de ipso majorem, quam 
‘de homine, haberet opinionem; paulatim in fidem ducit, et se 
illi ostendit, ut Samaritanae fecit supra*); sive, ut Cyrillus et 
‘Leontius existimant, ut ostenderet, qui in se crederent, non tam- 
‘quam in hominem solum , sed tamquam tn Filtum Dei, verum- 
que Deum credere debere. 

36. Quis est Domine? ut credam in eum. Cum respondet: 
Quis est? et addit: Ut credam in eum, indicat, se paratum ad 
credendum esse, tantum sibi deesse illius cognitionem; creditu- 
rum se libenter in eum, si se doceat, quisnam ille sit, Chryso- 
stomus, Theodorus Mopsuestiensis et Euthymius adnotarunt.. 
Sunt autem, qui putent, caecum non cognovisse, Christum esse, 
cum quo loquebatur, quamvis crederet, eum, a quo sanatus 
fuerat, fuisse Christum, verumque Filium Dei, ideoque rogare: 
Quis est Domine? ut Theophylactus et Leontius. Nec enim um- 
quam ante vidisse Christum, ideoque cognoscere etiam secum 
loquentem non potuisse, quia, cum adhuc caecus esset, in Siloe 
missus 'ab co fuerat, ibique recepto visu, statim ad Pharisaeos 
Taptus erat; itaque tempus non habuerat Christum videndi, co- 
gnoscendique. Alii recte, ex voce Christum cognovisse, eumque 
esse, qui se curasset; idcirco honorifice Dominum appellasse, 
quia nondum credebat, Filium esse Dei, ut Theodorus Hera- 
cleensis et Mopsuestiensis. Quod multo est probabilius. Nam 
si ante credidisset, eum, qui se curaverat, Filium esse Dei, in- 

juriam illi profecto fecisset, si a quoquam rogasset, quis Filius. 
Dei esset, ut ‘in illum crederet. Rogat tamen Christum,-a quo. 
sciebat se esse curatum, quemque nondum sciebat Filium esse 
Dei, quis Filius Dei sit, ut in illum credat; hactenus propter 
acceptum ab eo beneficium illi confidens, ut certo sibi persuasum. 
haberet, non esse illum sibi impositurum, sed verum Dei Filium 
ostensurum; itaque indicat, se ad unum ejus verbum, solaque 
ipsius auctoritate crediturum esse, ut Theodorus Mopsuestiensis 
animadvertit. Tanti est momenti ad persuadenda difficillima quae- — 
que fidei mysteria doctoris sanctitas et opinio. 2 

Signandus hic locus est adversus Arianos, quorum _haeresis 
multis in locis ex Calvinismi coeno renascitur. Cum enim sciret 
caecus, Christum Fitium esse Dei, eo modo, quo prophetae et 
viri sancti Filii Dei appellantur; jam enim prophetam, jam yvirum 
sanctum coram Pharisaeis confessus fuerat*); tamen ab eo ipso 
rogat, quis sit Filius Dei; utique non jam ut homo sanctus, non 
jam ut propheta, sed ut Dei Filius naturalis. Et eodem sensu 
Christus, se esse, respondet. | 

37. Et vidisti eum, et qui loquitur tecum, ipse est. Non dicit 
Christus: Ego sum, quod clarius erat et brevius; sive ut mode- 
stius de se loquatur, ut Chrysostomus et Theodorus Mopsuestien- 
sis indicant; sive, ut Cyrillus et Theophylactus, ut ostenderet, 
se ipsum, qui videbatur, qui loquebatur, qui genitus ex Maria 
erat, Filium esse Dei, nec duos, ut Nestoriani postea putaverunt, 
sed unum tantum esse filium. At loquens cum Samaritana, pa- 
lam dixit: Ego sum’). Respondet Theodorus Mopsuestiensis, 
tunc aperte dixisse: Ego sum, quia solus cum sola loquebatur ; — 
nunc non ita dicere, sed circumlocutione uti, quia multi alii, 
etiam Pharisaei , auditores aderant, ut ex sequentibus *) mani- 
festum est. Aliam rationem, cur ita locutus fuerit , animadvyerto,: 
quod yideatur vehementior esse et efficacior oratio figurata, quam 
simplex: Et vidisti ewm, et qui loquitur tecum, tpse est. Plus 
enim et ponderis, et gratiae hoc habet, quam. si simpliciter di-. 
xisset: Ego sum. Probabile etiam est, quod quidam observarunt, 
verbo ipso vtdist: beneficium illi recepti visus in mentem revo- 
care voluisse. Intelligit autem, vidisse eum, non ante, sed tunc, . 
ut Leontius scribit. Nam ante numquam viderat Christum, ut 
docuimus *). | | 

38. Credo Domine. Et proctdens adoravit eum. Et verbis, 
et factis ostendit, se vere credere, Christum Filium. esse Dei, 
verumque et ipsum Deum. Non enim ut prophetam, non ut 
virum sanctum, non ut hominem bene de se meritum urbanitatis 
causa, sed ut verum adorat Deum. Sciebat enim ante, et pro- 
phetam, et virum sanctum, et bene de se meritum esse, et 
tamen non adoraverat. Vis videre, inquit Augustinus ‘), gualem 

evedat? Et procidens adoravit eum. Itaque et hic locus adversua 
Arianos notandus est. 

39. Et dixit Jesus: In judicium ego in hune mundum vent. 
Dixit non caeco, qui jam credens ea non indigebat admonitione ; 
sed Pharisacis, qui aderant, ut ex sequenti versu intelligitur. 
Dixit tamen propter caecum, id est, sumpta ex illo occasione, 
qui, cum et corpore, ef animo paulo ante caecus fuisset, et cor- 
pore, et animo visum receperat. Itaque vitiose in nonnullis co- 
dicibus legitur: Diztt et. 

Omnes fere auctores Graeci, praesertim Theodorus Mopsue- 
stiensis, Cyrillus, Chrysostomus, Leontius, Theophylactus exi- 
stimant , judicium hoc loco, sicut multis aliis, majorem conde- 
mnationem significare, quemadmodum si diceret, se in hoc venisse, 
ut ex eo, quod alii crederent et illuminarentur, increduli majore 
punirentur caecitate, traditi in reprobum sensum. Quod etsi idee 
quibusdam non placet, quod nomen judicii ad utrosque, et qui 
ex caecis videntes, et qui ex videntibus caeci fiunt, referri vi- 
deatur, et, qui ex caecis fiunt videntes, minime puniantur, ta- 
men probabile est, quia non est necesse, ut ad utrosque nomen 
judicii referatur. Potest enim sic oratio resolvi: In condemnatio- 
nem ego (eorum, qui vident) in hunc mundum yeni, ut, caecis 
videntibus , ipsi caecitate feriantur Mihi tamen alius videtur ger- 
manus esse sensus, ut judicium neque condemnationem, nec, ut 
alii volunt, Dei decretum significet, sed Dei providentiam, quod 
vulgo etiam judicium Dei solemus appellare ; quasi dicat: Ad de- 
claranda Dei judicia in hunc mundum yeni, quae in hoc maxime 
cernuntur, ut praeter hominum opinionem, qui caeci sunt, vi- 
deant, qui vident, caeci fiant. 

Supervacanea igitur est illa quaestio, quam magni etiam au- 
ctores, Theodorus Mopsuestiensis et Euthymius, proponunt, quo- 
modo huic loco non repugnet, quod supra idem Christus dixit *): 
Non mistt Deus Filium suum in mumdum , ut judicet mundum, sed 
ué salvetur mundus per ipsum. Illic enim judicium pro condemna- 
tione, hic pro providentia ponitur. Praeterquam quod, ut idem 
Theodorus , Cyrillus et Theodorus alter Heracleensis, et Thevdo- 
retus in Graeca Catena, et Euthymius hoc loco monent, aliisque 
locis Chrysostomus, Theophylactus et Damascenus monere solent, 
particula ut non significat finalem causam, sed eventum. Non 
enim ideo venit, ut, qui videbant, caeci fierent; sed factum est 
ita hominum culpa, ut multi, oblato lumine, magis caecutirent. 
Exempla multa et nota sunt’): Tibi soli peccavi, et malum coram 
te fect, ut justificerts in sermonibus tuis, et vincas, cum judicaris; 
quale est iltud ’): Gportet et haereses esse, ut et, qui probati sunt, 
mantfesti fant in vobis. Nec énim ideo David peccavit, ut Deus 
justificaretur; neque haereses propterea veniunt, wt, gut probets 

sunt, manifesti fant; sed accidit ita, aut potius divina consequi- 
tur providentia, ut ex peccatis nostris Deus justificetur, et gras- 
sante haeresi, manifesti fiant, qui probati constantestve in fide - 
suat. : 

Aliam judicii interpretationem, quam alius quidam Theodorus 
affert, novorum haereticorum interpres’), ut pro jure ac potestate 
accipiatur judicandi, ineptam judico. Notant Leontius, Chryso- 
stomus et Theophylactus, Christum sic de duplici simul visione 
ac caecitate loqui, corporis et animae. Nam et quosdam animo 
pariter et corpore caecos animo et corpore videntes efficit, velut 
eaecum istum, unde hujus sententiae argumentum sumpsit; et 
Pharisaei, qui sibi animo et corpore valde acute videre videbantur, 
et animo, et corpore caeci facti sunt; animo, quia auctorem sa- 
lutis suae non cognoverunt, et in media luce non viderunt veri- 
tatem ; corpore, quia ita Christi miracula viderunt oculis, ut ne- 
quaguam ea videre viderentur. Theodorus in Graeca Catena ad 
Paulum et Judam accommodat. Paulus ex caeco videns*), Judas 
ex vidente caecus factus est. Cyrillus vero et, ut videtur, Chry- 
sostomus, ad Judaeos atque gentiles, quorum illi quidem ex vi- 
dentibus caeci, hi ex caecis videntes sunt facti. Caecttas, inquit 
D. Paulus *), ex parte contigit in Israél, donec plenitudo gentium 
intraret. 

40. Numquid et nos caect sumus? Intellexerunt Pharisaei, 
notari se, cum caeco adversarentur, et Christus caecum, qui ex 
eaeco videns factus fuerat, aliis, id est, ejus adversariis oppo- 
suigset. Sed quia generaliter et indefinite locutus fuerat, nec eos 
aut nominaverat, aut indicaverat, quaerunt, an de se ‘loquatur, 
ut, si confessus id fuerit, violatae legis insimulent, quae prohi- 
bebat principi populi maledicere *), ut ‘Cyrillus et Leontius edisse- 
runt. Itaque putant, Pharisaeos existimasse, non corporis, sed 
animi caecitatem a Christo objectam sibi fuisse. Quod multo 
est probabilius, quam quod Theodorus Mopsuestiensis, Leontius 
et Theophylactus dicunt, solam eos corporis caecitatem, ut ho- 
mines nihil spirituale cogitantes , intellexisse. Corporis enim 
caecitatem sibi objici, risissent potius, quam indignati fuissent. 
At indignati fuerunt: Numguid et nos caect sumus? id est, in- 
docti et insipientes, sicut iste, quem tu ex caeco videntem factum 
esse significas? aut: Numquid et nos animo caeci sumus, sicut 
isté animo caecus fuit? Hance vim habet conjunctio illa et ; prae- 
terea si de corporis tantum intellexissent caecitate, non dixissent: 
Numaquid et nos caect sumiis ? (videbant enim, se corpore non 
esse caecos) sed: Numquid et nos caeci fiemus, sicut Christus 
dixerat: Ut, qui vident, caeci fiant. 

44. Si caeci essetis, non haberetis peccatum; nunc vero dicitis: 
Quia videmus ; peccatum vestrum manet. Non loquitur Christus 

ex veritate, sed ex Pharisaeorum opinione. St eaect, inquit, essetes 
jJudicio vestro, id est, si caecos vos esse, vere, ul estis, senti- 
retis. Videbatur adjungendum esse: videretis, sicut dixerat: Ut, 
_ qui caect sunt, videant; non id dicit, sed: Non haberetis peccatum, 
quod re quidem ipsa idem valet, hoc enim est videre, peccatum 
non habere; intellectu autem hoe facilius; ideo hoc, non illud di- 
xit, ut simul declararet, quid esset videre, quid caecum esse. 
Si ergo caecos vos, id est, peccatores esse sentiretis, non habe- 
relis peccatum, quia peccati remedium quaereretis, quia ad spi- 
ritualem medicum veniretis, quia accederetis ad agnum Dei '), 
qui tollit peccati mundi, et a peccato vos liberaret; sed quia d:- 
citis apud vos, id est, putatis (Hebraica phrasis), vos videre, 
peccatum vestrum manet, id est, non curamini, sed in caecitate 
vestra permanetis. Hunec credo verum esse sensum. Atque ita 
Augustinus et Beda hoc loco, Prospér *) et Eucherius *) exponunt ; 
haud paulo melius, quam Chrysostomus, Leontius, Theodorus 
Mopsuestiensis et Theophylactus, qui existimant, esse sensum : 
Si caeci essetis corpore, quemadmodum a me appellari putavistis, 
peccatum non haberetis, quia minus essetis superbi. 

Alibi notavimus, manendi verbum, praesertim apud Joannem, 
hanc habere emphasim, ut plus significet, quam esse aut inesse 
in alio; declarat enim moram, habitum, inhaesionem ejus rei, 
quae ante fuisset. ltaque sensus est: Peccatum, quod ante in 
vobis erat, quodque, si caecos vos esse sentiretis, vobis ablatum | 
esset, quia vos videntes esse putatis, in vobis remanet, in vobis 
haeret ; non tollitur, non deletur, non remittitur. Exempla sunt 
supra‘) et infra ‘). 


CAPUT X. 


Amen, amen dico yobis: Qui non intrat per ostium in 
ovile ovium, sed adscendit aliunde,; ille fur est et latro. 
2. Qui autem intrat per ostium.°), pastor est ovium. 3. 
Huic ostiarius aperit, et oyes vocem ejus audiunt, et pro- 
prias oyes yocat nominatim, et educit eas. 4. Et cum 
proprias oves emiserit, ante eas yadit; et oves illum se- 
quuntur, quia sciunt vocem ejus. 5. Alienum autem non 
sequuntur, sed fugiunt ab eo, quia non noyerunt yocem 
alienorum. 6. Hoc proverbium dixit eis Jesus. Illi autem 
non cognoverunt, quid loqueretur eis. 7. Dixit ergo eis 

32. 33, et 3, 36 et S, 38. et 6, 56. et 8, 31. *) Cap. 12, 46. et 15, 
4, 6. 7.10, °&) Vers. 7. : 


. CAPOT DECIMUM, — 945 


iteram Jesus: Amen, amen dico vobis: Quia ego sum | 
ostium oviam. 8. Omnes, quotquot venerunt, fures sunt 
et latrones 7), et non audierunt eos oves. 9. Ego sum 
ostium; per me si quis introierit, salvabitur?), et ingre- 
dietur et egredietur, et pascua inveniet. 10. Fur non venit, 
nisi ut furetur, et mactet, et perdat. Ego veni, ut vitam 
habeant, et abundantius habeant. 11. Ego sum pastor - 
bonus *). Bonus pastor animam suam dat pro ovibus suis *). 
12. Mercenarius autem *), et qui non est pastor, cujus 
non sunt oves propriae, videt lupum venientem, et dimit- 
tit oves, et fugit; et lupus rapit, et dispergit oves; 13. 
_mercenarius autem fugit, quia mercenarius est, et non per- 
tinet ad eum de ovibus. 12. Ego sum pastor bonus, et - 
cognosco oves meas, et Ccognoscunt me meae. 15. Sicut 
novit me Pater, et ego agnosco Patrem®); et animam meam 
pono pro ovibus meis. 16, Et alias oves habeo, quae non 
sunt ex hoc ovili; et illas oportet me adducere; et vocem 

meam audient, et fiet unum ovile, et unus pastor’). 17. — 
Propterea me diligit Pater, quia ego pono animam meam, 
ut iterum sumam eam *). 18. Nemo tollit eam a me; 
sed ego pono eam a me ipso, et potestatem habeo ponendi 
eam, et potestatem habeo iterum sumendi eam %); hoc. 
mandatum accepi a Patre, meo 1). 19. Dissensio iterum 
facta est inter Judaeos propter sermones hos**). 20. Dice- 
bant autem multi ex ipsis: Daemonium habet 7), et insanit; 

quid eum auditis? 24. Alii dicebant: Haec verba non sunt 
daemonium habentis; numquid daemonium potest caecorum 
oculos aperire’*)? 22. Facta sunt autem Encaenia in Jero-— 
solymis'*); et hiems erat. 23, Et ambulabat Jesus in templo, 
in porticu Salomonis'*). 24. Circumdederunt ergo eum — 
Judaei, et dicebant ei: Quousque animam nostram tollis? 
si tu es Christus, dic nobis palam ‘°), 25. Respondit eis 
Jesus: Loquor yobis, et non creditis; opera, quae ego 
facio in nomine Patris mei, haec testimonium perhibent 


1) Matth. 23, 14—16, 2) Joan. 14, 6. 3) Jes. 40, 11. Ezech. 34, 

de me‘); 26. sed vos non creditis, quia non estis .ex 
ovibus meis 7). 27. Oves meae vocem meam audiunt; et 
ego cognosco eas, et sequuntur me *); 28. et ego vitam 
aeternam do eis“), et non peribunt in aeternum; et non 
rapiet eas quisquam de manu mea*). 29. Pater meus 
quod dedit mihi, majus omnibus est; et nemo potest rapere 
de manu Patris mei®). 30. Ego et Pater unum sumus ’). 
31. Sustulerunt ergo lapides Judaei, ut lapidarent eum *). 
32. Respondit eis Jesus: Multa bona opera ostendi vobis 
ex Patre meo; propter quod eorum opus me lapidatis? 
33. Responderunt ei Judaei: De bono opere non lapidamus 
te, sed de blasphemia, et quia tu, homo cum sis, facis 
te ipsum Deum). 34. Respondit eis Jesus: Nonne scri- 
ptum est in lege vestra: Quia Ego dixi, dii estis!°)? 35. 
Si illos dixit deos, ad quos sermo Dei factus est, et non 
potest solvi Scriptura; 36. quem Pater sanctificavit, et misit 
in mundum 7"), vos dicitis: Quia blasphemas; quia dixi: 
Fils Dei sum‘?)? 37. Si non facio opera Patris mei, 
nolite credere mihi. 38. Si autem facio, et si mihi non 
vultis credere, operibus credite '*), ut cognoscatis et cre- 
datis, quia Pater in me est, et ego in Patre *). 39. 
Quaerebant ergo eum apprehendere; et exivit de manibus 
eorum *5). 40. Et abit iterum, trans Jordanem in eum 
locum, ubi erat Joannes baptizans primum '°), et mansit 
illic. 44. Et multi venerunt ad eum, et dicebant: Quia 
Joannes quidem signum fecit nullum. 42. Omnia autem, 
quaecumque dixit Joannes de hoc, vera erant 17). Et multi 
_ erediderunt in eum '%), 

Amen, amen dico vobis: Qui non intrat per ostium in ovile 
ovium, sed ascendit aliunde, ille fur est et latro. Quit autem 


*) Vers. 38. Joan. 8, 36. 7) Joan. 8, 19. 3) Vers. 3, 14. 16. *) 

tntrat per ostium, pastor est ovium. Non male sentire mihi vi- 
dentur ii, qui hoc caput a versu 39. superioris capitis inchoan- 
dum fuisse putant. Nam dubium non est, quin eo loco novam 
Christus concionem aggressus fuerit, sumpto exordio ex caeco, 
quem curaverat: In judictum ego in hunc mundum vent, ut, qui 
non vident, videant, et qui vident, caect fant. Sed quisquis ca- 
pita distinxit, habuit rationem parabolae, quae quia hoc loco 
inchoatur , hic etiam fecit capitis initium. 

Quomodo haec parabola cum illo haereat exordio, etsi omnes 
concedunt, continuatum fuisse sermonem, dubitatur. Augustinus, 
Beda et Rupertus existimant, Christum probare voluisse, Pha- 
risaeoSs caecos esse, quia, si caeci non fuissent, verum utique 
pastorem agnovissent. Unde sibi usurpabant tumen, inquit Augu- 
stinus '), gut furebant contra diem? Chrysostomus, Theophylactus 
et Euthymius, occurrisse Christum tacitae eorum objectioni, se 
non propterea illum fugere, quod ipsi caeci essent, sed quod ille 
seductor, et quasi fur et latro esset, qui in alienum gregem, 
id est, in populum ipsis commissum, irruisset, ut diriperet, 
perderet, dilaceraret; respondere ergo Christum, se verum esse 
pastorem, illos fures atque latrones. Optime omnium mihi Cy- 
rillus in Catena Graeca videtur exponere, quomodo initium hujus 
capitis cum superioris fine cohaereat: respondisse Christum, non 
ad Pharisaeorum verba, sed ad tacitas eorum cogitationes. Pu- 
tabant, se solos esse populi doctores atque pastores, dolebantque, 
quod totus populus Christum falsum, ut ipsi cogitabant, pasto- 
rem sequeretur; ideo hanc ipsum parabolam induxisse, qua se 
doceret verum esse pastorem. Prius autem furem et Jatronem, 
quam verum pastorem, describit, quia facilius cognoscimus, quis 
fur sit, quam quis sit bonus pastor. Furem et latronem, non 
verum pastorem esse dicit, qui non per ostium intrat in ovtle 
ovium. 

Ovile vocat, non qualia nunc in plerisque regionibus esse 
videmus, solo reti septa; ea enim neque ostium, neque janito- 
rem habent; sed stabulum muro circumdatum, qualia Galli habent 
in omnibus rusticis domibus intra primam magnamque domus 
portam, qua currus in cohortem ingrediuntur. In ea prima porta 
solebat olim in omnibus paulo locupletioribus domibus servus 
aliquis. esse , qui januae claudendae aperiendaeque curam haberet, 
eatenis nonnumquam ligatus, ut potta *) ille significavit: 

. Janitor indigne dura religate catena. 

Notavit Rupertus, potuisse Christum sine ambagibus illis dicere: 
Ego sum pastor bonus; vos et alii, qui ante me venerunt, fures 
et latrones estis; at non ita dicere voluisse, ne eos statim offen- 
deret, atque abalienaret a fructu concionis. Sensim ergo, et 
generaliter prius bonum malumque pastorem descripsisse; deinde 


*) Tract. 45, 7) Ovid. 14. Amorum. 

ad se et alios descriptiones accommodasse; atque ita idem fecit,, 
sed modestius, prudentius et fructuosius. ) 

Quid ostium in applicatione parabolae significet, disputatur, 
redditque difficiliorem quaestionem, quod eam Christus explicasse 
videatur *): Ego sum ostium ovium. Cum enim Christus videatur, 
quod sit ostium, declarare, temerarium multi Judicarunt, dicere 
aliud, quam Christum ipsum significare. Itaque Cyrillus in Ca- 
tena Graeca, Augustinus *), Gregorius *), Beda et Rupertus ostium 
ovilis Christum ipsum esse putant, per quem qui non intrat, 
fur est et latro. Intrat autem per illum, qui in illum credit, 
et, uf ait Augustinus, qui illum imitatur. 

Occurrit tamen contra hanc interpretationem alia statim quae- 
stio, quomodo Christus per se ipsum in ovile intrare possit. 
Etenim cum idem non solum ostium, verum pastor etiam sit, 
et pastor bonus debeat ingredi per ostium, necesse est, ut ipse 
per se ipsum ingressus fuerit, quod non apparet, qua ratione 
fieri potuerit. Gregorius ita quaestionem solvit, Christum et pro 
persona ipsa Christi, et pro corpore ejus, quod est Ecclesia, 
accipi solere. Notum exemplum *): Saule, Saule, quid me per- 
sequeris? cum non ipsum, sed ejus Ecclesiam persequeretur ; 
et *): Adimpleo, quae desunt_passionum Christi, in carne mea 
pro corpore ejus, quod est Ecclesta, Ergo Christum in ovile 
ovium per ostium, id est, per se ipsum intrare, quia singula 
ejus membra, quae sumus nos, per illum intramus. Malim di- 
cere, si eam interpretationem ostii sequi velim, intrare per se 
ipsum, id est, sua, non aliena auctoritate, alios vero pastores 
omnes veros intrare per illum, quia non sua ipeORUn sed ejus 
auctoritate intrant. 

Sed quid per ostium signari putem, cum sliortith sententias 
recitavero, dicturus sum. Chrysostomus, Theophylactus, Euthy- 
mius, Leontius, et Theodorus Heracleotes putant, ostium esse 
Scripturas sacras, quamvis id ipsum non eodem sensu omnes 
dicant. Nam Chrysostomus, Theophylactus, Euthymius et Leon- 
tius existimant, Scripturas ostium appellari, per quod bonus 
pastor ingreditur, quia, quisquis bonus doctor est, Scripturis, 
quae dicit, probare debet, et per eas quodammodo in animos 
auditorum ingredi, fidemque apud eos sibi facere. Theodorus 
vero Heracleensis , Seripturam esse ostium, quia ille bonus est 
pastor, cui Scriptura auctoritatem dedit. Cujusmodi Christus erat, 
quem omnes Prophetae venturum praedixerant , omnes Scripturae 
praesignaverant. Ille ergo per ostium ingressus est, quia Scri- 
pturae auctoritate ingressus est, Hic verus est sensus, etsi alium 
etiam ego non minus yerum animadverto, ut ostium nihil aliud, 

quam divinam significet auctoritatem, sive ea in Scripturis, sive 
in miraculis, sive alia qua re contineatur. | 

Per ostium igitur ingreditur, quisquis non’ sumit sibi hono- 
rem, sed vocatur, ut ait D. Paulus*), tamquam Aaron. Per 
ostium ingrediuntur, qui a Deo missi sunt; aliunde ascendunt 
ili, de gquibus dicitur: Non mittebam Prophetas , et ipst curre- 
bant?). Solvenda ergo nobis est quaestio illa Gregorii, quod se 
Christus ostium appellet *), quod huic nostrae et Theodori senten- 
tiae videtur obstare. Credo ego, alio sensu dixisse Christum : 
quit non intrat per ostium, alio vero: ego sum ostium. Nam 
cum dixit: gut non intrat per ostium, de ostio, per quod pasto- 


Yes, cum dixit: ego sum ostium, de ostio, per quod oves ingre- 


diuntur et egrediuntur, loquebatur, quod diversum omnino est; 
illud est porta prima domus, hoc ostiolum ovilis; per illud pasto- 
rem, per hoc oves dixit ingredi debere; illud quod esset, non 
declaravit , hoc se esse dixit*): Ego, inquit, sum ostium; per 
me st quis introverit, salvabitur, et ingredictur, et egredietur, et 
pascua inventet. Et ut concedamus, idem esse ostium, tamen 


illud negari non potest, priori loco de pastoribus, posteriore de 


ovibus loqui, quod satis causae fuit, ut ostii significationem 
variaret, quasi de alia jam re ageretur. 

Aliam ergo hic difficiliorem et magis necessariam quaestionem 
video, quam tamquam manifestam omnes interpretes praeteriere, 
qui pastores sint? Omnes enim, uno excepto, quos legerim, 
auctores, pro comperto habent, pastores esse doctores, et qui- 
cumque sive docendo, sive gubernando populum regunt. Theo- 
dorus vero Heracleotes ita haec edisserit, ut appareat, existi- 
Masse eum, de uno tantum agi pastore, quasi unus tantum esse 
possit, et alius , quam Christus, esse non possit, sicut unius 
gregis unus tantum pastor esse solet; si qui alii sunt, ejus 
ministri sunt. Non ergo id hic a Christo agi, ut doceat, quis 
homo verus pastor, id est, verus doctor sit. Sed cum ex Scri- 
pturis perspicuum esset , unum a Deo pastorem pastorum omnium 
mittendum esse, qui non solum oves pasceret, sed eas etiam de | 
luporum faucibus liberaret *), disputat Christus, se illum esse 
pastorem a Deo per’ Prophetas promissum ; neminem vero alium, , 
quam se unum, esse posse, quia nemo per ostium praeter se 
ingredi possit, quippe qui solus in Scripturis promissus esset, 
solus prophetias impleverit, quod est per ostium, id est, per 
Scripturam, ut diximus, intrare. 

Confirmat hanc sententiam, quod cum Christus dicit®): Ego 
sum pastor bonus, Graece cum articulo dixerit: 60 aowpny o 
xahos, ego sum pastor tlle bonus; quasi dicat: ille unicus, 
ille promissus, ille, qui solus verus est pastor ; confirmat, quod 

dicit *), omnes, qui ante se. venerunt, fures et latrones fuisse ; 
quod non videtur verum esse posse, nisi de unico illo promisso 
pastore intelligatur. Multi enim ante Christum venerant, qui 
non fures et latrones, sed veri pastores, id est, veri prophetae 
fuerunt. Caeterum omnes, qui venerant fingentes, se illum 
verum et unicum, qui exspectabatur , esse pastorem, fures fue- 
runt atque latrones, quia per ostium ingressi non sunt, id est, 
per Scripturas sacras missionem , legationemque suam_ probare 
hon potuerunt. 

3. Huic ostiarius aperit , et oves vocem ejus audiunt, et pro-~ 
prias oves vocat nominatim, et educit eas. Similis hic de ostia- ° 
rio quaestio est, quis per eum significetur. Ostiarium ovili 
praefici, insolens videtur esse; sed jam docuimus, qua consuetu- 
dine id Christus dicat. Quis ostiarius sit, quaeritur. Chrysosto- 
mus, Theophylactus, Euthymius, Leontius, et Theodorus Mopsue- 
stiensis Mosem ostiarium esse dicunt, qui Christo venienti aperit, 
id est, suo testimonio eum comprobat esse Christum. Si crede- 
retis, inquit*), Moysi, crederetis forsitan et mihi; de me enim 
alle scripsit.. Alii Angelum interpretantur, qui unus universae 
praesit Ecclesiae, quemadmodum singulos praeesse singulis ex 
Joannis Apocalypsi *) perspicuum est. Ita Cyrillus, quam inter- 
pretationem Leontius etiam refert, et probabilem judicat. Alii 
eundem Christum, et pastorem, et ostium, et ostiarium faciunt ; 
ut Rupertus. Alii dicunt, ostiarium esse Spiritum sanctum; ut 
Theodorus Heracleotes, idemque Rupertus. Hoc probo, nisi quod 
malim Deum generaliter ostiarium facere, quam ad unam Spi- 
ritus sancti personam restringere sententiam. 

Deus ostiarius est, quia curam ac providentiam ovilis habet. 
Is pastori ingredi volenti aperit, dum facit, ut res illi succedat, 
ut ab ovibus pro vero pastore recipiatur, dum potestatem illi 
dat miracula faciendi, qua veluti clave ingreditur in ovile; qua 
ratione et Mosi olim ostium aperuit, ut a populo pro pastore 
reciperetur, et multis clausit, qui, cum se Moses aut Christos 
esse simularent, admissi non sunt, sed, detecta fraude, repu- 
diati, quales fuerunt Theudas, et Judas ille Galilaeus *), et ille 
alter, cui nomen fuit Barchochabae, de quo Justinus *) et Euse- 
bius °). Quod dicit: Et oves vocem ejus audiunt, hoc est, aguo- 
scunt, aut voci ejus obtemperant. Audire enim pro obedire poni- 
tur, Hebraeorum idiomate. 

Octo enim signa veri pastoris tradit. Primum, quod per 
ostium ingrediatur; secundum, quod ostiarius illi aperiat; tertium, 
quod oves ejus vocem agnoscant, illique pareant; quartum, quod 
singulas nominatim oves appellare possit; quintum, quod oves 
educat; sextum, quod ante eas vadat; septimum, quod oves eum 

sequantur; octavum, quod animam suam ponat pro ovibus suis. 
Notavit haec Leontius, nisi quod nimis subtiliter secuit. Agno- 
scunt oves non solum consuetudine, sed naturali etiam quodam 
instinctu proprii pastoris vocem, quemadmodum canem custodem 
a lupo inimico quantumvis simili, natura sola indice, distinguunt. 
Sic qui in Ecclesiae Catholicae grege sunt, facile discernunt — 
vocem veri pasturis ab haereticorum aut schismaticorum vocibus. 
Quamquam, ut supra disputavimus, non agit Christus, nisi de 
se uno, id est, de illo optimo pastore, qui animam suam pro 
ovibus suis positurus erat. Quo confirmato sensu quaerendum,, 
qui ergo sint oves. Non possum hoc loco Divi Augustini *) et 
_ Bedae opinionem admittere, qui solos praedestinatos oves inter- 
pretantur. Mitto, quod multi praedestinati sunt, qui longo tem- 
pore sunt lupi; multi vero reprobati, qui longo tempore audiunt, 
longo tempore Christum sequuntur. Quod etsi conatur solvere 
D. Augustinus, solutionem ipsam mihi non probat. 

Hoc uno utar argumento. Volebat probare Christus, verum 
se et unicum esse pastorem, quod ab ovibus ejus vox doctri- 
naque agnosceretur; de iis igitur ovibus loquebatur, quae ab 
omnibus cognoscuntur, quasque cum videant Christi vocem ag- 
noscere, intelligant, eum verum esse pastorem; praedestinatos 
quis praeter Deum novit? qua ratione cognoscere homines pote- 
rant , an praedestinati Christi vocem audirent, cum praedestinatos 
ipsos minime cognoscerent? Oves ergo cum aliis omnibus au- 
ctoribus eos interpretor, qui sunt in Ecclesia. Nam Ecclesia ovile 
est. At Christus dicit, alias se oves habere, quae non sunt ex 
hoe ovili *); et tamen illi in Ecclesia non sunt. Facilis responsio. 
Sicit nondum in Ecclesia erant, sed erant aliquando in Ecclesia 
futuri, ita nondum oves erant, sed quia futuri aliquando erant, 
per anticipationem oves appellavit, Tunc non oves, sed lupi 
erant; sed facit Christus ex lupis oves, faciunt se multae oves 
ex ovibus lupos. Ili quamdiu lupi sunt, vocem pastoris non 
audiunt ; hae quamdiu oves sunt, vocem pastoris audiunt; et si 
hon audiunt, eo ipso Jupi fiunt. Nam illi ipsi, quibuscum Christus 
disputabat, Pharisaei oves prius erant in ovili, id est, in Ec- 
clesia Dei erant; sed quia Christum non audierunt, lupi facti 
sunt. Objiciet aliquis,.cum Christus simili usus metaphora judi- 
cium describit *), solos praedestinatos oves, reliquos non oves, 
sed hoedos appellare. Verum; sed alia illic ratione, aliaque me- 
taphora, etsi nomine eodem, oves vocat; illic quia mansuetae, 
quia innocentes; hic, quia in grege sunt. 

Et educit eas. Quonam educit? Nam si Ecclesia, ut diximus, 
ovile est, non potest nisi extra Ecclesiam educere ; quod Christus 
minime facit. Primum haec de Christo non dicuntur, sed de 
pastore; et non est necesse, ut saepe monuimus, omnia, quae 

in parabolis dicuntur, ad id, cujus causa proponuntur, accom- 
modari; multa dici explendae narrationis, multa describendae, 
multa ornandae rei gratia, unde parabolae sumuntur. Quod si 
quis hoc etiam velit ad Christum accommodare, dicat, Ecclesiam 
ob hoc solum ovile dici, quod, quemadmodum in ovili oves, ita 
fideles in Ecclesia contineantur; non item ob hoc, quod, sicut 
oves extra ovile a pastore, ita fideles a Christo extra Ecclesiam 
educantur. Intra ipsum ovile, id est, intra Ecclesiam pascua 
sunt; itaque educere oves non est extra Ecclesiam ducere, sed 
intra Ecclesiam pascere, populum in concionem congregatum 
docere. Hoc potius sequor, quam quod Theophylactus dicit, 
educere Christum oves suas ex medio infidelium. 
| 4. Et cum proprias oves emiserit, ante eas vadit. Ut peri- 
culum, si quod occurrerit, amoliatur. Propterea potius dixit: 
ante eas, quam post eas vadit, quamvis soleant pastores aliquando 
oves praecedere, aliquando sequi, quia voluit pastoris curam et 
officium exprimere, quod in hoc potissimum cernitur , ut pericula 
removeat, et gregem regat; qui autem regere vult, aut pericula 
_ submovyere, praecedat oportet. Habet etiam hoc suam in mori- 
bus significationem, eamque non simplicem. Non debet Eccle- 
siasticus pastor gregem sequi, sed ducere, id est, non debet 
tamquam bestias ratione carentes, sed tamquam homines guber- 
nare. Deinde non debet sequi, sed ducere, id est, non debet 
a grege suo virtutem discere, sed gregem potius docere; non 
gregis exemplum imitari, sed gregi suo exemplum praebere, hoc 
est ducere. Sic luceat, inquit’), lua vestra coram hominibus , 
ut videant opera vestra bona, et glorificent Patrem vestrum, qui 
in coelis est. Utrumque Petrus complexus est *): Non dominan- 
tes, inquit, in cleris, sed forma facti gregis. Attigerunt ferc haec 
omnia Theophylactus et Euthymius. 

Et oves eum sequuntur, quia sciunt vocem ejus. Sequuntur 
Christum, videntes, omnia dicta factaque ejus recte cum Scri- 
pturis sacris convenire; non posse non esse Christum, id est, 
verum illum pastorem, quem exspectabant. 

6. Hoc proverbium dixit illis Jesus. Ipst autem non cogno- 
verunt, quid loqueretur eis. Mlapo.piay, proverbium, parabolam 
et similitudinem appellavit. Nam et Graeci inde proverbium 
napouniay vocant, quod omnia fere proverbia ex similitudine 
aliqua sumantur. Reddit Evangelista tacite causam, cur non in- 
tellexerint, quae Christus dixcrat, quia in parabolis locutus fuerat. 
Atqui eo ipso ostenderunt, se oves Christi non esse, quod ejus 
vocem non audirent, aut audientes non intelligerent. Propterea 
dicit illis iterum Christus, id est, erniear quae ante obscurius 
dicta non intellexerant : 

7. Amen, amen dicd vobis: Quia ego sum ostium ovium. Id 
est, per quod oves ingredi oportet, si salvae esse velint. Mo- 
nuimus supra, alio sensu hic Christum se ipsum ostium vocare, 
quam ‘illic dixerat: Qui non intrat per ostium in ovile ovium, 
sed ascendit aliunde, ille fur est et.latro, Nam etsi explicat hic, 
quae supra per: parabolam pastoris dixerat, tamen ‘non verba,-: 
aut partes parabolae singulas, - sed summam sententiae explicat. 
Summa autem est, neminem nisi per ipsum salvum esse posse , 
- quod docet, cum ait , se esse ostium. 

8. Omnes quotquot venerunt, fures sunt et latrones; sed non 
audierunt eos oves. Non videntur haec. cum praecedenti versu 
satis apte conjungi. Si enim dixisset, se pastorem esse, com-' 
mode et apposite adderet, alios non pastores, sed fures et latro- 
nes fuisse; cum autem dixerit, se esse ostium, non apparel, qua 
-ratione ef qua consequentia addat , alios fuisse latrones. Sunt, 
qui ita conjungant, ut, quoniam dixerat Christus, qui per ostium 
non intrat, furem esse, deinde se ostium’ esse ovium, probet, 
omnes alios fures fuisse, quia.per se, qui unicum erat ostium , 
ingressi non fuerant. . Sed jam diximus, alio sensu hoc loco, 
quam versiculo primo ostium vocari. Theodorus Mopsuestiensis 
putat, Christum objectioni occurrere, providentem, fore, ut Ju- 
daei dicerent, Christum non meliorem habiturum exitum, .quam 
Theudas et Judas Galilaeus, qui se non multo ante Christum 
esse finxerant, habuissent; illos fures fuisse atque Jatrones, se 
verum esse pastorem; non esse ex illorum eventu faciendam de 
se conjecturam. Credo ego, Christum, dum haec dicebat, non 
ad verba, sed ad summam sententiam respexisse. 

Quod autem ad sententiam attinet, idem est, Christum pa- 
storem et ostium esse; utrumque enim hoc unum significat, sine 
ipso neminem salvum esse pusse, quales non erant, quicumque 
ante ipsum venerant; ideo latrones fuisse dicit. Merito vero quae- 
ritur, quos illos intelligat latrones fuisse, qui ante se venerunt. 
Hoc recte quidam observarunt, non dixisse: Omnes, qui ante 
me fuerunt, sed: Omnes, quitquot ante me venerunt, ut signifi- 
caret, se non de omnibus prorsus hominibus loqui, sed de iis 
tantum, qui pastoris t.tulo venissent. At de his ipsis quaestio 
est, an eos omnes intelligat, qui tamquam pastorcs atte se 
“yenerunt. Nam si omnes intelligit, omnes prophetae latrones 
fucrunt, quod non est vero simile dicturum fuisse Christum, 
Augustintis '), unde Beda in suos transtulit commentarios, duvbus 
modis videtur respondere. Primum qu:dem, prophietas illus veros 
ac sanctos proprie non venisse, sed missus fuisse; ideo hac sen- 
tentia eos tantum comprehendi, qui a Deo non missi venerant, 
quales omnes pseudoprophetae fuerunt, de quibus per ocremian ‘) 

Deus dicit: Non mittebam prophetas, et tpst currebant. Vim ergo 
in verbo venerunt esse, putat. Eodem modo Hieronymus *) in- 
terpretatur. Deinde respondet Augustinus *), verba Christi sic 
intelligenda: Omnes, quotquot venerunt, utique praeter me, fures 
sunt et latrones; yveros autem prophetas non praeter Christum, 
sed cum Christo quodammodo venisse, cum ideo venerint, ut 
illum demonstrarent, praedicarentque. Illos praeter Christum 


venisse, ab eoque distinctos censeri, qui non sub eo venerunt 


duce, non ut eum praedicarent, sed ut semet ipsos praedicarent. 
. Euthymius alio modo sententiam restringit, eodemque modo Cy- 
rillus et Leontius videntur exponere: intelligendum esse azo 
xovvov: Omnes, quotquot venerunt, et per ostium ingressi non 
sunt, fures sunt et latrones; etenim sanctos prophetas ante illum 
quidem venisse, sed per ipsum tamquam per ostium ingressos 
fuisse; traditque nobis regulam, saepe hujusmodi generales pro- 
positiones in Scripturis sacris ex circumstantiis loci, temporis et 
rerum, de quibus agitur, restringi oportere. Est id quidem 
verum; sed alio modo hoc ioco generalem sententiam restringen- 
dam existimo, ut de illis tantum intelligatur, qui ante Christum 
venerant, fingentes, se esse Christum, quales Theudas et Judas 
Galilaeus fuerunt *), et alii, de quibus diximus supra. Jlli enim 
omnes, non Christus, non veri pastores, quales se esse simu- 
Jabant, sed fures et latrones erant; sic Chrysostomus, Theo- 
phylactus et idem etiam Euthymius, et in Catena Graeca uter- 
que Theodorus, Heracleensis et Mopsuestiensis, et Cyrillus 
Alexandrinus interpretantur. 

lta refellitur Manichaeorum interpretatio, qui hoc abusi loco 
vetus rejiciebant Testamentum, ut Chrysostomus et Theophyla- 
ctus indicant. D. Augustinus *) non legit: gut ante me venerunt, 
sed: omnes, quofguot venerunt, atque ita in nonnullis Graecis 
etiam codicibus legitur. Sed ea lectio, quam posuimus, commu- 
nis-est, et melior, et eodem modo Hieronymus legit *). Quod 
sequitur: Sed non audierunt eos oves, sic interpretor: Ideo non 
audierunt eos oves; aut: Etenim non audierunt eos oves. 

9. Ego sum ostium; per me si quis introierit, salvabitur, et 
ingredietur, et egredietur, et pascua inveniet. Repetit eandem 
sententiam et confirmandi, et explicandi causa. Rupertus existi- 
mat, bis dixisse, se esse ostium, quia duo erant ovilia, et duo 
ostia; infra enim dicere: Alias oves habeo, quae non sunt ex 
hoe ovilt *), Videtur argutum. 

Quod dicit: Per me st quis introierit, salvabitur,- facile est; 
idem enim valet, atque si diceret: Qui in me crediderit, sal- 
vabitur. Introire enim per Christum, est in illum credere. Quo 

autem modo omnis, qui in eum credit, salvus sit, multis locis 
exposuimus; vide supra’). Id, quod sequitur, aliquanto est dif- 
ficilius. Et tngredietur, inquit et egredietur. Quomodo enim, 
qui credit in Christum, per illum ingrediatur, facile intelligitur; 
quo autem modo egrediatur, non satis intelligitur; praesertim 
cum Christus hunc ipsum egressum, ut observat D. Augustinus *), 
laudet; laudando enim utrumque pariter dicit: et ingredietur, et 
egredietur. Alia autem ex parte, cum ingredi et egredi opposita 
sint, si ingredi est credere, egredi erit desinere credere, id est, 
haereticum fieri ; quemadmodum de haereticis idem loquitur Jo- 
annes °): Ex nobis prodierunt, sed non erant ex nobis, quod 
Christus Jaudare non potuit. Augustinus, Beda, et nonnulli alii, 
ut quaestionis solutionem quaererent, a sensu litterali ad allego- 
ricum videntur discessisse; duas significari vitas, contemplativam, 
et activam; ingredi homines intra se ipsos, cum contemplation, 
egredi quodammodo extra se, cum actioni vacant. Gregorius ‘) 
et Rupertus , ingredi esse in Ecclesiam per fidem introire, in 
quam qui ingressus est, pascua doctrinae invenit; egredi autem 
de hac vita migrare, quod qui facit, fertiliora etiamnum pasctua 
invenit vitae beatae. Satis apparet, neutrum esse genuinum sen- 
sum. Multo melius Chrysostomus, Theophylactus et Euthymius, 
tum etiam duo Theodori, Heracleensis et Mopsuestiensis, et Cy- 
rillus in Graecorum Catena, ingredi et egredi conjuncte sumpta - 
nihil aliud, quam securitatem quovis eundi, quidvis pro Christi 
gloria agendi patiendique significare, qualem in Apostolis fuisse 
legimus, Et vero Hebraica phrasis ingredt ct egreat id signilicat, - 
versari, agere, officio suo fungi. Laitus, inquit’), tuus et tne 
troitus twus mecum est in casiris, et non invent in te quidguam malt 
ex die, gua venisti ad me, id est, cum diu mecum in castris 
versatus sis, tamen nihi] in te mali deprehendi; ct®): Du -mrht 
sapientiam et ntelligentiam, ut ingrediur, et egrediar corum po- 
pulo tuo; et’): Benedictus eris ingrediens, et egrediens, id est, 
in omnibus rebus, quas egeris; Hispanus dixisset: Qu:buscumque 
in rebus manum posueris; et”): Dominus custodiat introitum tuum 
et eritum tuum, 

Haec interpretatio a doctoribus probari solet. sed quo minus 
a me probetur, facit, quod animadvertam, non de humanis come 
muniter actionibus. sed de pastu agcre, qui cum ea interpretae 
tione non sat.s apte videtur convenire. Et pascua, inqut, inves 
niet. Ergo quemadmodum dixi, alio sensu vocasse ost.um, cum 
dixits Qui non intrat per ostium in ovile ovium, sed ascendit alie 
unde, ille fur est et latro, alio, cum se ipsum ostium appeliat : 
ita etiam existimo, alio sensu dixisse: per me st quis intro‘erit; 
intellizit: si quis in me crediderit, si super me fundatus fuerit 


Cap. 3. 46. 2) Tract. 48. 3) 4 Joan. 2. 19. *) Hom in Evang. 14. 

(eadem enim sententia, diversa vero metaphora, se Christus ostium, 
et D. Paulus’) eum fundamentum appellat); cum autem dicit: 
ingredietur, et egredietur, intelligit: egredietur ex ovili ad pastum, 
et ingredietur, id est, a pastu se in ovile recipiet, sine ullo pe- 
riculo, me pastore ducente ac reducente. Nam quemadmodum 
dicit supra’), verum pastorem ex ovili oves educere, non signi- 
ficat, ut illic docuimus, Christum homines extra Ecclesiam ejicere, 
sed intra ipsam Ecclesiam ex loco, in quo quiescunt et recubant, 
in alium ducere locum, in quo pascantur: ita hic, cum dicit 
egredi, non significat exire ab Ecclesia, sed exire ex loco recu- 


bitus in locum pastus; et cum dicit ingredi, non significat, in 


Ecclesiam introire , sed ex pastu ingredi in locum, ubi recubent. 

Recubare autem est a‘ doctrina audienda percipiendaque quie- 
scere ; nec enim homines dies noctesque pascendi, id est, docendi, 
monendi, exhortandi sunt; aliquod habere debent requietis tem- 
pus, quo dormiant, quo ruminent, quo aliis etiam necessariis 
rebus vacent. Ergo qui per Christum ingrediuntur, id est, in 
illum credunt, pascua, id est, veram doctrinam inveniunt; qui per 
illum non ingrediuntur, non pascua salutifera, sed mortifera in- 
veniunt, quia extra Ecclesiam salus esse non potest. 

10. Fur non venit, nist ut furetur, et mactet, et perdat. Ego 
went, ut vitam habeant, et abundantius habeant. Docet, quid inter 


- suum, et eorum, quos ante fures appellaverat, consilium intersit. 


Illos quaesisse, quae sua erant, non quae ad ovium salutem 
pertinebant; quales describit Ezechiel *): Vae pastoribus Israél, 


gut pascebant semet ipsos; nonne greges a pustoribus pascuntur ? 


Lac comedebatis, et lanis operiebamini, et quod crassum erat, occt- 
debates; gregem autem meum non pascebatis ; se contra, non pro- 
pter suam, sed propter ovium utilitatem pastoris officium susce- 
pisse. | , 
Quod dicit: ut abundantius habeant, Chrysostomus, Theophy- 


actus, Euthymius, uterque Theodorus, Augustinus et Beda ex- 


ponunt, ut in hoc mundo vitam per gratiam habeant, et in altero 
abundantius per gloriam. Cyrillus Alexandrinus in Graeca Catena 
duas adhibet interpretationes; alteram, ut non solum vitam, id 
est, gratiam habeant, sed abundantius habeant, id est, multipli- 
cem praeterea copiam aliorum donorum .Spiritus sancti; alteram, 
ut abundantius habeant per resurrectionem, quia, etsi boni simul 
et mali resurrecturi sunt, tamen soli boni absolute resurgere di- 
cuntur, quia ad vitam resurgunt, Solet quidem ita Christus loqui, 
ut, simul atque dixit, se vitam daturum, suscitaturum etiam 
dicat*). Rupertus adhibet aliam: Ut abundantius habeant, quam 
patres, de quibus in eandem sententiam scribit D. Paulus ‘): 
Et hi omnes testimonio fidei probati non acceperunt repromissio- 


*) 4 Cor. 3, 14. 12. 2) Vers. 3. *) Cap. 34, 2. 3. ‘) Cap. 6, 39. 
40..44. 54. *) Hebr. 44, 39. 40. 

nem, Deo pro nobis melius aliquid providente, ut non sine nodis— 
consummarentur. — 

Hi omnes auctores ita interpretantur, tamquam si Jegissent 
Graece weproaortepov, quod proprie est abundantius, compara- 
tionemque significat; et propterea alii inter nos et patres veteris 
testamenti, alii inter praesentem et futuram vitam, alii inter 
bonorum et malorum resurrectionem putant comparationem fieri. 
Atqui noster quidem interpres ita vertit, quasi legerit: wepso- 
aotepov Eymot; sed nunc in omnibus Graecis codicibus est: | 
xal meptaaoy Eymor, et abunde habeant, quae phrasis proprie 
significat esse pinguem, cum de hominum vita victuque agitur, 
quibus de rebus hoc loco agebatur. Esca nos non commendat 
Deo, inquit D. Paulus’); nec enim st manducaverimus, abunda- 
bimus, wepiroevouey, id est, pinguiores sumus, neque si non 
manducabimus, deficiemus. Hic igitur videtur esse sensus, ut 
vitam habeant, nec solum vitam habeant, sed sanae etiam, ve-- 
getae, et pingues sint; qua metaphora bonum felicemque eorum, 
qui in ipsum credunt, aut praesentem, aut futurum statum de- 
clarat. Quod enim dicit: Ut vitam habeant, de utraque vita, et 
praesenti per gratiam, et futura per gloriam intelligi potest. 

11. Ego sum pastor bonus. Bonus pastor animam suam dat 
pro ovibus suis. Graece additus est articulus emphaticus utrique 
nomini, quo pastor ille unicus significatur, qui solus oves erat 
de lupi faucibus liberaturus, 6 wotuuty 6 xaddc, Ego sum pastor 
ille bonus. Accommodat se ad superiorem parabolam, probatque, 
se non solum pastorem esse, qualem supra descripserat, sed . 
singulari etiam quadam ratione bonum illum, qui exspectabatur, 
esse pastorem, qualis nemo alius fuerit, nemo futurus, qui ani- | 
mam suam pro ovibus suis ponat. Posuerunt multi alii pro ovi- 
bus non suis, sed Domini, animas suas; posuerunt Apostoli, 
posuerunt prophetae multi, ponebat quotidie, qui dicebat?): Quo-— 
‘tidie morior per vestram gloriam, fratres; et°): Adimpleo ea, quae 
desunt passionum Christi, tn carne mea pro corpore Ejus, quod 
est Ecclesia; sed nemo eo modo, quo Christus, pro ovibus ani- 
mam suam posuit, ut sua eas morte redimeret. Non dedere - 
martyres, sed accepere coronas, solent Augustinus et Leo Magnus 
dicere. Ile ergo singulari modo, sicut supra‘) se solum docuit 
fon esse furem, ita nunc se solum docet verum illum bonum 
esse pastorem. Hic sensus cum superiore parabolae expositione 
congruit, atque hoc, ut opinor, modo Chrysostomus, Theophy- 
lactus, Euthymius, et uterque Theodorus, quos illic auctores - 
secuti sumus, hunc locum explanassent, si quaestionem attigis- 
sent. Sed solus attigit Augustinus *), de cujus sententia mox 
dicturi sumus. Certe ita, ut nos, Rupertus®) interpretatur; putat 

enim, eodem modo Christum dicere: Ego sum pastor bonus, quo 
dictum ab eodem alibi est’): Nemo bonus, nisi unus Deus. Quem- 
admodum ergo multi boni sunt, sed nemo sic bonus, ut Deus, 
ita multi boni pastores fuere, qui animas etiam suas pro ovibus 
posuerunt; sed eo modo, quo Christus bonus est pastor, animame 
que suam pro ovibus posuit,; nemo praeter illum bonus fuit pa- 
stor, nemo, qui animam suam posuerit pro ovibus suis. 

Atque in eandem sententiam Victor Africanus *) et Idacius 
Clarus *) hunc locum citant, ut probent, Christum verum esse 
Deum, quia eo modo bonus pastor appellatur, quo nemo bonus, 
nist unus Deus. Caeterum Augustinus*), eumque, ut solet, secu- 
tus Beda aliter quaestionem explicant, Prophetas quidem et 
Apostolos bonos, sed non distinctos a Christo fuisse pastores ; 
membra enim erant corporis Christi. Sit hoc sane Augustini 
auctoritate probabile; illud tamen, quod diximus, per se est pro- 
babilius. Pronomen igitur illud ego vim habet tacitam, quae ad 
fures, de quibus dixerat °), continet antithesim, quasi dicat: 
Omnes illi, qui ante me venerunt, fures fuerunt atque latrones; 
ego solus sum pastor ille bonus, qui ad oves redimendas per 
prophetas promissus, venturus exspectabatur. 

Notarunt Leontius et Augustinus, tria hic a Christo pastorum 
genera distingui, fures, mercenarios, bonos; cumque ante pro- 
bavisset, se furem non esse, nunc probare, non esse mercena- 
rium, sed proprium ovium suarum pastorem ; ideo animam suam 
pro illis ponere, quod non solent facere mercenarii. Atque hae 
etiam ratione superiorem quacstionem possumus explicare ; Pro- 
phetas et Apostolos bonos, id est, proprios, quemadmodum Chri- 
stum, non fuisse pastores, quia non suarum, sed Christi ovium 
pastores erant; caeterum eatenus boni, quod oves Christi non 
tamquam alicnas, sed tamquam proprias suasque pascebant. 
‘De hoc pastore solo Christum loqui, ex versu scquenti perspi- 
cuum est. 

12. Mercenarius autem, et qui non est pastor, cujus non sunt 
ores propriae, videl lupum venientem, et dimittit ores, et fugrt, 
et lupus rap't, et dispergit ores. Tribus modis idem declarat. 
Id'm enim est mercenarius, et gut non est pastor, scilicet bonus 
ahsulute, et simplic:ter pastor, et qui non suas, sed alienas pascit 
Oves, aC cujus non sunt oves propriars is igitur videl lupum ree 
mientem, et dimitit oves, et fugt. Unam posuit speciem pro toto 
gencre 3; per Jupum enim omne periculi genus intelligit, quod 
cum mercenarius imminere videt, dimissis ovibus,- fugit, ne 
eodem ipse periculo comprehendatur. Cum enim non dominus, 
sed custos ovium sit, mercede conductus, non vult pro alicnis 


1) Marc. 10, 18. ?) In profess. fidei ad Huncricenm Reg. #) Lib. 3. 

ovibus suam pericula vitam exponere. Solet non solum a lupis, 
sed etiam a leonibus, ab ursis, a furibus, a latronibus, a mili- 
tibus periculym ovibus imminere ; sed in solis lupis posuit exem- 
plum, quia id omnium est frequentissimum. 

- Quod dicit, lupum rapere et dispergere oves, si ad oves 
Christi accommodatur, intelligendum est, quantum in ipso pastore 
est, qui eas in medio periculo, et in faucibus lupi derelinquit ; 
si non rapiuntur, si non disperguntur, non mercenarii, qui fugit, 
sed Christi boni pastoris, qui numquam gregem suum deserit, 
fit diligentia. Christus enim est, qui dicit*): Et non raptet eas 
quisquam de manu mea; quod aut de solis praedestinatis intelligi 
eportet, aut, quod magis credo, solam Christi potentiam decla- 
rat, quae tanta est, ut nemo vi de ejus manibus oves possit 
extrahere. Numagquid tolletur a forti praeda? inquit Jesaias 7). 
Qui ergo rapiuntur, dispergunturque, non Christi aut negligentia, 
aut impotentia, sed propria voluntate, et mercenariorum pasto- 
rum ignavia rapiuntur. 

Lupi haeretici sunt, praesertim Calviniani homines, fraudis 
et crudelitatis pleni, quae res potissimum duae maxime propriae 
sunt lupis. Disputat Divus Augustinus *), quomodo omnes Apo- 
stoli caeterique Ecclesiae pastores, uno excepto Christo, merce- 
narii non fuerint, cum non suas, sed alienas, id est, Christi 
oves paverint; nec enim dictum esse Petro: Pasce oves tuas, 
sed*): Pasce oves meas. Multa ille de hac re et copiose disserit. 
Summa est, inter eos ipsos, qui Christi oves pascunt, alios esse, 
qui non propter mercedem, etiamsi mercedém recipiant, sed 
propter Christum ipsum, et propter ovium salutem pascunt; hes 
bonos esse pastores, quia etsi non proprie suas, tamen tamquam 
suas Oves pascunt, ita ut pro illis, quemadmodum pro suis, 
animam ponant, qualis ille erat, qui dicebat: Ego autem liben- 
tissime impendam, et superimpendar ipse pro animabus vestris *). 
Hos, inquam, non mercenarios, sed yeros esse pastores; vernm 
a Christo, pastorum principe *), non censeri esse distinctos. Alios 
propter solam, aut praecipue propter mercedem oves pascere, 
qui, ut ait D. Paulus’), quae sua sunt, quaerunt; eos esse mer- 
eenarios, qui, cum vident venientem lupum, fugiunt. In ean- 
dem sententiam scribit Gregorius*): Non pastor, inquit, sed 
mercenarius tocatur, gui non pro amore intimo oves dominicas, sed 
ad temporales mercedes pascit. Mercenarius quippe est, qui locum 
quidem pastoris tenet, sed lucra animarum non quaerit. 

Basis hic locus est ejus disputationis, quae et nune inter 
Theologos versari solet, et inter magnos olim auctores versata 
est, quatenus pastori liceat, ingruente persecutione aut alio 
riculo, fugere. Tractata res a Tertulliano®), ab Athanasio *%), 


1) Infra vers. 28. *) Cap. 49, 24. #) Hoc loco et serm. de verb. Dom. 80. 

a Gregorio Nazianzeno et aliis, sed ab Augustino diligentissime 
propria epistola de hac re*). Hoc tenendum, pastori, relictis 
sine ullo saltem vicario pastore ovibus ,, numgquam fugere licere, 
etiamsi ille quaeratur solus; nisi ad brevissimum fortasse tem- 
pus, ita ut nihil interim, aut prope nihil detrimenti oves pas- 
surae sint. Cum autem solus quaeritur pastor, .et prospectum | 
aliunde ovibus est, licere illi fugere. Cum aut ovium tantum, — 
aut ipsi commune cum ovibus periculum est, non licere. 

13. Mercenarius autem fugit, quia mercenarius est, et non per- 
tinet ad eum de ovibus. Graece: Od péder adie wepl 16» a00- 
Bacav, non est ili cura de ovibus. Non quod nulla illi cura sit, 
sed quod nen tanta, quam de vita sua. Recte Gregorius hune 
locum explicat’): Sola causa est, ut merrenarius fugiat, quia 
mercenarius ext. Ac si aperte diceretur: Stare in periculo ovium 
non potest, qui in eo, quod ovibus pracest, non oves diligitl, sed 
lucrum terrenum quaerit. Dum enim bonorem amplectitur, dum 
temporalibus commodis laetatur,.opponere se contra trepidat, ne. 
hoc, quod diligit, amittat. 

14. Ego sum pastor bonus, et cognosco ores meas, et cogno- 
scunt me meae. Repetit eandem sententiam, non solum ut magis 
affirmet, sed etiam ut ad se omnes conditiones, quaS supra po- 
suerat, accommodet, indeque probet, se bonum esse pastorem, 
repetita sententia, ut ait Leontius. 

Dixerat *), bonum pastorem ita oves suas noscere, ut eas 
nom‘natim vocare possit; ita ab ovibus suis cognosci, ut non 
solum ex visu, sed etiam ex sola voce intelligant, verum esse 
-pastorem. Doc:t, haec omnia s:bi conven're; nam et se cogno- 
scere oves suas, et ab illis cognosci. Cognoscere autem se oves 
suas d.cit, non eo tantum modo, quo solent pastores oves suas 
noscere, externis videlicet signis, figura, colore, magnitudine ; 
sed eo modo, quo nemo cognoscere potest praeter Deum, intrin- 
secus, in/us, et in cule, ut ille *) dict. Loquebatur enim in 
mana hominum multitudine, volebatque significare, se recte 
seire, qui essent, qui in se crederent, qui non crederent. Multi 
se oves Christi esse fingunt, quas ipse novit, non esse de ovi- 
bus suis. Non ergo necesse est, ad praedestinatos s:ntentiam 
restringere,. quemadmodum Augustinus et Beda faciunt; neque 
" comoscere interpretari pro approbare, quod faciunt plerique etiam 
interpretes, Non enim dixit Christus: Ez0 cognusco absolute ; 
sed: Eyo cagnosco oves mens, id est, scio, quae sint oves meae. 
Etsi alteram interpretationem mnime contemno. Scio enim, ita 
Deum solere logui, ut scire d:catur, quod tamquam -suum agno- 
scit, quod approbat, quod amplectitur*). Alio ergo modo Chris 
stus oves suas cognoscit, alio oves illum.  Ille cognoscit oves 


1) Ad Honorat. epist. 180. 2) Hom. 44. in Evang. *%) Vers. 3. ‘) 

suas divinitatis oculis; oves eum cognoscunt oculis fidei. Cyrillus 


et Theodorus Heracleotes utrumque “referunt ad Christi erga oves 


suas beneficia, quibus ille dandis, illae accipiendis se mutuo co- 
gnoscunt. Sed quod diximus, est probabilius. Valet igitur hic 
locus adversus Arianos, quia Christus, quae propria sunt Dei, 
sibi affirmat convenire. ‘Non inscite Theophylactus adnotavit, 
prius dixisse Christum: Cognosco oves meas, quam: Cognoscunt 
me meae, quia Deum cognoscere non possumus, nisi prior nos 
ie cognoverit. Quaerunt autem Chrysostomus et Euthymius, 
cur hic Pharisaei non responderint: Tu de te ipso testimonium per- 
hibes, testimontum tuum non est verum, ut supra’), cum se ipse 
pastorem bonum appellasset.: Respondent, ita illic fuisse refutatos, 
ut ausf iterum non fuerint idem objicere. . 

15. Sicut novit me Pater, et ego agnosco Patrem; et animam 
meam pono pro ovibus mets. Chrysostomus, Theophylactus et 
Leontius ideo Christum hoc addidisse putant, ne, quia dixerat: 
Ego cognosco oves meas, et cognoscunt me meae, aliquis existi- 
maret, non aliter se a Patre, aut Patrem a se cognosci, quam 
ipse ‘ab ovibus suis, aut a se oves cognoscerentur. Itaque non 
existimant, hanc ab illa pendere sententiam, neque comparatio- 
nem inter alias personas, quam inter Patrem et Filium fieri. 
Melius Cyrillus in Graecorum Catena existimat, duas sententias, 
duasque comparationes esse connexas, ut sensus sit: Sicut no- 
vit me Pater, et ego agnosco Patrem, ita ego eognosco oves meas, 
et cegnoscunt me meae; quemadmodum supra’) dixit: Sicut mé- 


st me virens Pater, et ego vivo propter Putrem; et qut mandu-. 


cat me, et ipse vivet propter me. Docet autem Cyrillus, nihil 
alind tota hac comparatione ex duabus composita significari, 
- quam quemadmodum ipse Patri suo proprius erat Filius, . et 
Pater sibi. proprius similiter Pater: ita oves suas proprias sibi 
esse, et se vicissim illis proprium esse pastorem. Recte qui- 
dem; sed malim dicere cognitionem, amorem, curamque decla- 
Tari; ita se oves suas cocnoscere, ita earum curam gerere, 
quemadmodum se Pater cognosceret, amaret, curam haberet; 
et ita se ab ovibus suis cognosci, quemadmodum a se Pater 
Buus Ccognoscerctur. 

'Probabile quidem est, quod interpretes quidam monuerunt, 
non significari per hanc compositam comparationem aequalitatem, 
sed similitudinem; quemadmodum cum alibi dicit?): Ut sint 
unum, sicul et nos unum sumus; et *): Estote perfecti, sicut 
Pater vester coelestis perfectus est. Probabile, inquam, hoc est, 
sed non necessarium. Cum enim Christus dicit: Cognosco oves 
meas, loqu.tur ut Deus; cum dicit: Novit me Pater, et ego 
agnosco patrem, loquitur de se ut homine. Ita aequal.tas est. 
Nam quemadmodum Christus tamquam Deus oves suas _novit, 

oves autem ipsius tamquam homines illum vicissim eognoscunt: 
ita Pater Filium, ut Deus hominem novit, et Filius ut homo 
Patrem suum recognoscit, et Deum suum, sicut et nos, appel- 
lat. Ascendo, inquit’), ad Deum meum, et Deum vestrum. 

Et animam meam pono pro ovibus meis. Non videntur haec 
verba cum praecedentibus satis cohaerere. Caeterum recte co- 
haerebunt, si non ad prima verba hujus ejusdem versus refe- 
rantur, sed ad illa, quae praecesserunt *): Ego sum pastor bo- 
nus, et cognosco aves meus, et cognoscunt me meae, et animam 
meam pono pro ovibus mets. Sic enim continua oratione dixis- 
set Christus, nisi comparationem illam sui et Patris adhibere 
voluisset; sed cum eam adhibere vellet, necessario interrum- 
penda fuit oratio, ut, postquam dixit, se oves suas noscere at- 
que ab illis nosci, intersereret suam, Patrisque cognitionem , in 
qua facienda comparatio erat; deinde adderet, ad complementum 
prioris membri: Et animam meam pono pro ovibus mets. Ad- 
monuit Leontius, verbum illud pono voluntariam, non coactam 
mortem designare, quod ipsum videtur Euthymius indicare, id- 
que Christus ipse paulo post declarat, dicens *): Nemo tollit eam 
a@ me; sed ego pono eam a me ipso. 

16. Et alias oves habeo, quae non sunt ex hoe ovili; et illas 
oportet me adducere; et vocem meam audient. Hoc putat Leon- 
tiuns Christum addidisse, ut ostenderet, se non tantum Judae- 
orum, quibuscum loquebatur, sed etiam omnium_ gentium 
Regem esse atque pastorem; gentes enim alias oves vocat. 
Rupertus vero, ideo dixisse, ut indicaret, se non indigere Ju- 
daeorum fide, etiamsi illi non credant; alias se habere oves, 
quas sit in idem ovile adducturus; ditiorem se esse, quam illi 
putent. Supra docuimus, guo sensu alias vocet oves, quae 
nondum oves erant, non solum propter praedestinationem; nec 
enim solos praedestinatos, ut Augustinus et Beda volunt, sed 
quia aliquando oves futurae erant, oves per anticipationem ap- 
pellat. Cum autem dicit: Quae non sunt ex hoe ovili, indicat, 
aliud esse ovile praeter id, de quo loquebatur. Ovile enim 
yocat multitudinem hominum iisdem legibus viventium, Qua 
ratione totus Judaeorum populus unum erat ovile, omnes vero 
gentiles alterum, quia, etsi non omnes gentes iisdem prorsus 
vivebant legibus, tamen in hoc omnes errore conveniebant, quod 
multos haberent Deos. Quare a Judaeis distinguebantur, unum- 
que alterum ovile efficiebant. Eas igitur oves dicit oportere se 
adducere ad idem ovile, id est, efficere, ut, Deorum multitu- 
dine relicta, unum cocli ac terrae colant Deum, et non quidem 
iisdem, quibus ante Judaei, sed iisdem, quibus illi, qui ex Ju- 
daeis in se crediderint, legibus Evangelii vivant. 

Notant Leontius, Chrysostomus et Theophylactus, dictionem 
illam et, cum dicit: et illos oportet me adducere, significare, 
etiam Judaeos adducendos; utrosque enim, et Judaeos, et gen- . 
tiles, errare; utrosque tamquam oves sine pastore esse disper- 
sos; utrosque in aliud quoddam ovile unum, quam in quo ante 
erant , adduci oportere. Monent quoque Chrysostomus et Theo- 
phylactus, verbum oportet, non necessitatem, sed quid futurum 
esset , significare; quamquam nihil ego incommodi video, si ne- 
cessitatem significet, non illam quidem absolutam, quam Theo- 
logi vocant, sed necessitatem ex hypothesi: oportet me addu- 
cere, ut salvae sint, alioqui periturae , aut: oportet me adducere, 
ut omnibus partibus officii mei satisfaciam. Nam_ etsi dixi ali- 
gaando, me non venisse *), nisi ad oves, quae perierunt domus 
Israel, intelligebam, me illis solis meam praesentiam exhibi- 
turum esse; caeterum et alias, si non per me ipsum, certe per 
Apostolos meos me oportet adducere. Et vocem meam audient, 
id est, ut vocem meam audiant, ut doctrina mea fruantur, qua 
extra ovile, ad quod eas adducturus sum, frui non possunt; 
aut wocem meam audient, id est, mihi credent, non erunt vobis 
similes, qui, cum in ovili inter oves sitis, credere non vuiltis, 
ut Judaeorum duritiem et incredulitatem oblique notet. 

Et fiet unum ovile, et wnus pastor. Rumpetur per me in- 
termedia maceries *), quae nunc haec duo Judaeorum et Gen- 
tilium dividit ovilia, et ex duobus ovilibus unum fiet, quia *) 
fon erit Judacus, neque Graecus, nec circumcisio, neque prae 
putium; sed nova creatura. Indicat, prius aut plures, aut nul- 
lum Judaeorum et gentium fuisse pastorem. Non quod non 
uterque populus divina regeretur providentia; sed quod, si cum 
Evangelico comparatur statu , errasse ante sine pastore videren- 
tur. Propterea etiam Judaeis Deus, cum sub lege Mosis vive- 
rent, pastorem, id est, Christum promittebat, quasi tunc pa- 
sturem non haberent *). Plures vero pastores habuisse, quia 
Judaei a Mose, gentes a diabolo, in cujus erant potestate, pa- 
scebantur. 

Fore, ut ante mundi consummationem omnes simul Judaei 
et gentes Christiani fiant, itaque unum sit ovile, et unus pastor, 
error est ex hoc loco natus, pessimo interprete vulgo. Nec 
enim sensus est, omnes esse in Christum credituros et yven= 
turos ad Ecclesiam; sed inter eos, qui ex Judaeis, et eos, qui 
ex gentilibus credituri sunt, nullum fore discrimen; rumpendam 
esse maceriam *), quae antea eos duvs populos dividebat ; Chri- 
stum lapidem angularem °), ut Augustinus interpretatur , futue 
rum esse. Quod non ante finem mundi faciendum i al 
sed jam factum cernitur. 
gree 

Propterea me diligit Pater, quia ego pono animam. meam, 
ut tlerum sumam eam. Putant Chrysostomus et Theophylactus, 
. ideo hoc Christum subjecisse, ut ostenderet, se.non esse sedu- 
ctorem corruptoremque animarum , quemadmodum illi existima- 
bant. _Tantum abesse, ut ejusmodi sit, ut eos potius tantopere 
amet, ut pro eis animam suam ponat, ideoque a Patre suo di- 
ligatur. . Cyrillus vero in Catena Graeca, vidisse tamquam Deum 
Judaeorum cogitationes, ridentium apud se, quod se pro ovibus 
suis moriturum diceret; probare his verbis, id se non vana ja- 
ctatione dicere; testem sibi Patrem esse, qui se propterea dili- 
gat, quod pro ovibus suis mortem sit obiturus. Mihi probare 
videtur voluisse, se officium illud’ pastoris non usurpasse , sed a 
Patre. injunctum suscepisse; nec stolidam ‘esse temeritatem, quod 
pro ovibus suis mori velit; id sibi a Patre praeceptum esse, ut 
declarat postea’); et propteréa se a Patre diligi, quod ejus 
praeceptum servet. Omnes consentiunt auctores, Christum hic 
tamquam hominem loqui, sed quaerunt Chrysostomus, Cyrillus, 
Leontius , Theophylactus et Euthymius, quomodo, etiamsi tam- 
quam homo loquatur, dicat, se propterea a Patre diligi, quia 
animam ‘suam pro ovibus suis positurus erat, quasi eum ante 
mortem non dilexerit Pater, aut dilecturus non fuisset , si ani- 
mam suam pro ovibus non posuisset? 

Duobus modis respondentes Cyrillus, Leontius et Theophy- 
lactus dicunt, sensum non esse, tunc primum diligere coepisse, 
cum animam suam pro ovibus suis posuit, sed cum ante dili- 
geret Pater Filium, videretque deinde paratum pro ovibus suis 
mori, agnovisse in eo veluti naturalem Patris characterem, quod 
quemadmodum Pater , ita etiam ille oves diligeret; itaque magis 
ac magis, quasi vinculis quibusdam similitudinis tractum, eum 
dilexisse. Eodem redit, quod Euthymius et alii dicunt, non 
significare, se ante, aut alias ob causas a Patre non diligi, sed 
ob eam diligi; isque verus est sensus. Diflicilius est, quod ad- 
dit: Ut iterum sumam eam, difficultas vero omnis in illa una 
particula ut posita est. Quam qui finem dilectionis faciunt, ut 
sensus sit, propterea Filium a Patre diligi, ut animam suam 
pro ovibus suis ponat, ne audiendi quidem esse videntus. Cy- 
rillus in Graeca Catena sic interpretatur: Propterea Pater diligit 
me, quia non solum pono animam meam pro ovibus meis, sed 
etiam quia iterum sumo eam, id est, non solum, quia morte 
mea oves meas libero, sed etiam quia resurgendo vivifico; 
traditus est, inquit D. Paulus’), propter delicta nostra, et re- 
surrexit propler justificationem nostram. Theodorus vero Mo- 
psuestiensis et Euthymius scribunt, eam dictionem hoc loco non 
causam, sed quod futurum est, significare, quod multis saepe 
exemplis docuimus. Atque hoc probabilius; vellem tamen ex- 

plicassent, quamobrem Christus hoc ipsum adjecisset: Mihi 
tamquam expositionem illius verbi pono videtur addidisse. 

Hoc enim ipsum. significat animam ponere, non solum sponte 
mori, ut Augustinus et Leontius observarunt, sed, ut ego exi- | 
_ stimo, ita mori, ut paulo post ad vitam sis rediturus; quem- 
admodum dicimur vestem ponere , quam ita exuimus, ut paulo 
post simus resumpturi. Quia ergo saepe dixerat, se.animam 
suam pro ovibus positurum esse, ne quis intelligeret, aut. coacte, 
aut ita certe moriturum esse, uf mors sli, sicut ait D. Paulus’), 
dominaretur , id est, ut non amplius resurgeret, subjecit expli- 
cationem verbi: Ego pono animam. meam, ut iterum sumam 
eam. Ubi et pronomen ego, ut D. Augustinus*) animadvertit , 
emphaticum est. Cum magno, inquit, pondere dictum est, ego, 
guia ego, inguit, pono animam meam. Ego ‘pono. Quid est: | 
Ego pono? Ego, inguit, illam pono. Non glorientur Judaei ; 
saevire potuerunt, potestatem habere . non. potuerunt. Saeviant , 
quantum possunt; si ego noluero animam meam ponere, quid 
saeviendo facturt. sunt ? 

Nonnulli quaerunt , pro quo anima siinatars cum dicit Chri- 
stus: Ego pono animam meam, pro altera parte hominis, quae 
anima vocatur, an pro corporali vita, quae et ipsa, Hebraica 
phrasi, anima dici solet? Augustinus et Beda pro altera homi- 
nis parte sumi putant, indeque Apollinaris haeresim refellunt, 
qui Christum humanam animam negabat habuisse, quod et 
Theophilus Alexandrinus facit *), et Theodorus Heracleensis *). 
Posuisse autem eam Christum, non quatenus Deus, sed quate- 
nus homo erat, quia anima etiam in morte semper cum divinitate 
conjuncta fuit, sed ab humano corpore separata; eam. tamen po- 
‘testatem animam suam ponendi, iterumque resumendi, a divina 
persona Christum habuisse. Alii pro tota vita humana poni ma- 
lunt, quam Christus et tamquam homo, et tamquam Deus posuerit 
atque resumpserit. Mihi magnopere videtur interesse, hoc, vel 
illud dicas. Nam propterea vitam ipsam animam appellamus, 
quia vita in conjunctione animae cum corpore consistit; itaque, 
tum vitam ponimus, animam ponimus. 

18. Nemo tollit eam ame. Explicatio est superioris senten- 
tiae, nec longo indiget commentario. Nam quaestio illa, quam 
quidam proponunt, non est difficilis. Si animam ponere, inquiunt, 
est mori, occidere erit animam tollere. At occiderunt Judaei 
Christum,. animam igitur ejus sustulerunt. Occiderunt illi qui- 
dem Christum, sed volentem; ideo animam ab eo non. sustule- 
runt, quia tollere vim coactionemque significat. Quod dicit: 
Hoe mandatum accepi a Patre meo, cur addiderit, supra eausam 
indicavimus, ut doceret,; se non temere officium illud pastoris, © 

et animam suam pro omnibus ponendi usurpasse ; nihil enim se 
in ea re facere, quod non solum consentaneum Patris voluntati, 
sed etiam ab eo praeceptum sit; etsi Cyrillus et Theophylactus 
’ alias afferunt. Loquitur autem ut homo, cum se a Patre man- 
datum dicit accepisse. 

Itaque ex hoc loco et divina, et humana Christi natura recte 
probatur; divina, quia solius est Dei potestatem habere ponendi 
animam suam, ut Cyrillus in Catena et Idacius*) disserunt, et 
Cerealis Episcopus 7); humana vero, cum et veram se animam 
habere dicit, et a Patre mandatum accepisse. Lego in Graeco- 
rum Catena Joannis Grammatici in hunc locum explicationem 
non satis, ut videtur, Catholicam, Christum potestatem hance 
animam suam ponendi atque resumendi, etiam ut Deum, a Patre 
accepisse. 

19. 20. 21. Dissensio iterum facta est inter Judaeos propter 
sermones hos. Docet Evangelista, quid Christus sua illa profee 
cerit disputatione; si non omnes auditores, sed pauci, aut nulli 
fortasse crediderunt (nec enim id declaravit), tamen io varias 
de illo sententias distracti sunt. Quod et ante acciderat in simili 
disputatione *). Hoc est, quod hoc loco dicit: Jterum. Quaerunt 
Chrysostomus , Theophylactus et Euthymius, cur Christus nihil 
illis responderit, quj se dicebant daemonium habere. Tres affe- 
runt causas; primam, quod jam ante respondisset , cum idem 
sibi objiceretur, se daemonium non habere *); secundam, quod 
digni non essent responso, qui post tot miracula dicerent eum 
daemonium habere; tertiam, quam solam Theophylactus attrzit, 
quod maluerit per eos illis responderi, qui illis contradicebant, 
quasi per homines, qui omni carerent suspicione gratiae. 

22. Facta sunt autem Encaenia tn Jerosolymis; et hiems erat. 
Prima hic quaestio est, num haec, quae modo narrat Evange- 
lista, continuo acciderint post superiorem Christi disputationem. 
Non eodem die, nec eodem festo accidisse, omnes, quos lege- 
rim, interpretes confitentur et ex ips:s verbis Joannis facile cul- 
ligitur. Omnia, quae ab initio capitis septimi usque ad hune 
locum commemoravit, in festo Scenopegiae, id est, tabernaculo- 
rum, acciderunt, ut ex supradictis ‘) manifestum est. Quae autem 
modo sequuntur, ipse Joannes docet, in festo Encaeniorum facta 
fuisse. Iutererant autem inter utrymque festum duv ut minimum 
menses. Avebatur enim tabernaculurum festum, ut illic ducul- 
mus, mense Septembri; Encaenia autem Decembri, ut patilo post 
dicturi sumus. Itaque ut concedamus, evdem haec et illa anno 
contigisse, duorum, ut minimum dicam, mensium spatium inter 
ea fuerit, necesse est. 

Adde, quod, an eodem facta sint anno, non omnino constat} 
etsi id quidem longe probabilius. Cum enim videamus, Evan- 
gelistam studiose prosequi, quid Christus per .singulos dies. festos 
egerit, et inter ea, quae in Scenopegia et in his Encaeniis facta 
sunt, nihil narravit, credendum est, nullum intercessisse festum; 
intercessissent autem quatuor, si alio haec anno contigissent, 
nempe Encaenia alterius anni, Pascha, Pentecoste, et aliud festum 
Tabernaculorum. Porro éopty éyxasviwmy, dedicationis festum, 
dicebatur, quasi dicas ad verbum: festum renovationum. Itaque 
qui ex Scriptura sacra Ciceronem faciunt, Renovalia reddide- 
runt '), non animadvertentes, Renovalia renovationem, non dedi- 
cationem significare. Prudentius noster fecit interpres, retinens 
Graecum verbum, quod, ut auctor est D. Augustinus *), adeo 
vulgare et notum fecerat usus latine loquentium, ut, gut novam 
indueret vestem, encaeniare diceretur. Hactenus ergo constat, 
festum alicujus dedicationis fuisse, qualia nune in Ecclesia multa 
antiquo ritu celebrantur. 

Sed cujus rei ageretur dedicatio, id fate omnes non. constat. 
Nam Theodorus Mopsuestiensis existimat, dedicationem fuisse 
totius urbis Jerosolymitanae, cum ejus muri, assiduis bellis, et 
sub regibus Babylonis, et sub Antiocho labefactati, restaurati 
sunt. Alii auctores, quos legerim, omnes, dedicationem fuisse 
templi. Sed ii ipsi dissentiunt; nam, ut Leontius et Theophy- 
lactus referunt, alii existimarunt, dedicationem templi Salomonis, 
quam ab eo factam legimus *), hoc festo celebratam; quam opi- 
nionem: Cyrillus in Catena, Graeca magis probat. Alii dedicatio- 
nem factam, cum per Zorobabel templum restauratum est, po- 
stea quam ex Perside populus rediisset *), ut Chrysostomus, 
Theophylactus, Euthymius, Leontius et Theodorus Heracleotes 
interpretantur, quod et Cyrillus probat. Alii, ut Rupertus, cum 
per Judam Machabaeum, post bellum Antivchi, profanatum teme 
plum dedicatum iterum est, aut altare potius novum holocaust, 
quod sacrificandi causa construxerant. Is enim dies ut per sin- 
gulos annos solemnis ageretur *), constitutum fuit; quo test.mo- 
nio fit, ut haec opinio, licet pauciores habeat auctores, sit pro- 
babilior. Convenit et tempus. Nam Joannes hiemem fuisse dicit, 
et dedicatio illa, ut ibidem traditur, mense Casleu facta est, 
qui Decembri respondebat. 

Et hiems erat. Non dubium, quin fuerit hiems, quia, ut 
modo dicebamus, mense Casleu, id est, Decembri ea dedi- 
catio celebrabatur; sed quaeri potest , quare id Evangelista no- 
taverit. Theophylactus putat, voluisse Evangelistam significare, 
non longe tempus passionis abfuisse, cum jam esset hiems, et 
ineunte vere passus fuerit Christus; ideo frequentiorem eum in 


1) Seb. Castalio. *) Tract. 48. *) 3 Reg. cap. 8. *) 4 Esdrae 6, 16. 
5) 4. Machab. 4, 59, 


256° COMMENT. IN JOAN. 


templo fuisse, quia sciebat, parum sibi ad docendum temporis 
superesse ; quod idem videtur Chrysostomus indicare. Cyrillus 
vero videtur existimare, templum non fuisse superne tectum, 
porticum autem Salomonis tectam fuisse; ideo ‘se Christum ex 
medio templo in porticum recepisse, quia hiems erat, et aut 
frigus, aut pluvia. Evangelistam autem dicentem, hiemem fuisse,. 
causam voluisse reddere, quamobrem Christus in porticu Salo- 
monis ambulaverit. Credo quidem ego, ejus rei causam reddere 
voluisse, non tamen propterea, quod templum tectum non esset, 
sed quod in templo ipso ambulare nollet, nec enim decebat; in 
porticum autem solebant homines et ambulandi, et confabulandi 
causa conyenire, in aestate quidem, ut sub umbra, in hieme, 
ut in ‘aprico essent. Augustinus, Beda et Euthymius allegoriam 
sequuntur , hiemem fuisse, quia animi Judaeorum. frigidi erant. 

23. Et.ambulabat Jesus in porticu Salomonis. Finito templo, 
porticum Salomon adjecit, ut in Historia Sacra’) his verbis 
scribitur: Et porticus erat ante lemplum viginti cubitorum longi- 
tudinis,-juxta mensuram latitudinis templi, et habebat decem cu- 
bitos latitudinis ante faciem templi. Eam fuisse porticum Salo- 
monis appellatam, omnes fere auctores tradunt. Sed cur porticus 
Salomonis vocata fuerit, nec consentiunt, nec videntur rationem 
ullam afferre posse satis congruentem. Nam qui dicunt, Salo- 
monis dictam fuisse, quod in ea stetisset Salomon, cum tem- 
plum dedicavit *), quique divinant, ibi Salomonem, dum fierent 
sacrificia, solitum orare, et qui, ibi columnam posuisse. aeream, 
nec satis conjecturam suam probant, et si probarent, conjectura 
ipsa non satis eorum probaret opinionem. Nam ut fingamus, ita 
esse, quae illae rationes sunt, ut porticus illa Salomonis vocare- 
tur? Itaque probabilius mihi sentire videntur ii, qui Salomoni$ 
porticum eam fuisse putant, quam Salomon multo post aedifica- 
tum templum ad partem Orientalem complanato montis clivo, 
qui templo imminebat, adjecit, ut Josephus *) auctor est; quam 
ideo Salomonis dictam fuisse, credendum est, quia idem populus 
in aliis templi partibus fecerat; itaque ut ea a caeteris distin- 
gueretur, Salomonis porticus appellabatur; sive diruto templo ea 
pars, quia extra templum erat, integra manserit, sive post re- 
ditum ex Perside aliam eodem loco priori similem Judaci aedifi- 
caverint, quae antiquum nomen retinuerit. 

24. Circumdederiunt ergo eum Judari, et dicebant et: Quo- 
usgue animum nosiram tollis? si tu es Christus, dic nobis palam. 
Nacti commodissimam occasionem Judaei, quod viderent eum in 
porticu Salomonis, id est, ubi magna hominum frequent’a erat, 
ambulantem, ut, si Christum esse responderet, quam plurimos 
ad eum accusandum haberent testes, ciicumdant, et quaestionrcm 

ii proponunt. Hance vim habet dictio illa ergo. Judaeos, ut 
-opinor, Evangelista vocat, non populum, sed Judaeorum prin- 
cipes, sacerdotes, Scribas et Pharisaeos, qui Christum insecta- 
bantur, ut supra’). Circumdederunt autem eum, aut ut disci- 
puli magistrum, ut se ejus discipulos esse fingerent, aut sicut 
lupi agnum, ne qua posset evadere. Christus enim erat, qui 
Davidis dicebat ore: Circumdederunt me vituli mu'ti, tauri. pine . 
gues ohsederunt me. Aperuerunt super me os suum, sicut leo ras- 
piens et rugiens. Cirrumdederunt me canes multi. consilium mae 
lignuntium obsedit me*); ct: Sermonibus odii circumdederunt 
me ah et: Circumdederunt me sicut apes, et exarserunt sicut ignts | 
in’ spinis *). Sermonthus enim od Christum circumdant, et ine 
terrogant: Quousque animam nostram tollis? si tu es Christus, 
dic nobis palam. Nec enim. discendi, sed calumniandi causa ine 
terrogant, ihquiunt Chrysostomus , Theophylactus, Leontius et 
Euthymius, — 

Volebant, ut apparet, ut palam profiteretur, se esse Christum, 
uti. materiam inde haberent accusandi eum, quod Regem sese 
fecisset. Christum enim Regem futurum credebant. Huc et sin- 
guli actus, ct singula verba tendere videntur. Primum, quod 
eum circumdant, sive discendi cupid.tatem assimulantes , sive 
ut, quidquid responderit , aeque audire omnes possint; et quod’ 
dicunt: Quousque animam nostram tollis? qua phrasi non solum 
significare mihi videntur, dubio se, et veluti suspenso esse animo, ~ 
quemadmodum omnes interpretantur, verum etiam magnopere se 
optare, ut ipse sit Christus; tamen nondum credidisse, quod 
nondum ille satis aperte dixisset, num Christus esset, an non. 
Tune enim suspensi nobis esse videmur, cum, quod optamus, 
non satis certo tenemus. Graece eodem sensu dixit aipers, quo 
Latine suspensos habere. (Quod autem dicunt: Si tu es Christus, 
dic nobis palam, TAPHNTE, libere, sine metu; nihil enim magis 
optamus, quam ut tu sis Christus; sed exspectamus, ut tu ipse 
id nobis dicas; dant illi animum, ut libere loquatur, ut se palam 
Christum esse profiteatur. Stultam Chrysostomus et’ Theophy- 
lactus quaestionem vocant. Cum enim alibi dixissent: Tu de 
te ipso testimonium perhibes, testimonium tuum non est verum’s), 
nunc volunt, ut ipse de se testimonium perhibeat. 

25. Loguor vobis, et non creditis; opera, quae ego facio in 
nomine Patris met, haec testimonium perhibent de me. Propterea 
nolo vobis palam dicere, quia, cum dico, mihi non creditis. 
Docebo ergo vos factis, non verbis. Considerate opera mea, ea 
vos abunde docere poterunt, quis ego sim. Magna vero cavet 
diligentia, ne se a -Patre alienum esse ostendat., quo plus facta 
- Sua auctoritatis habeant. Propterea non absolute dixit: le a 

quae ego facio, sed: Opera, quae ego facto tn nomine Patris 
met, id est, Patris decreto, auctoritate, voluntate. 

26. Sed vos non creditis, quia non estis ex ovtbus mets, 
Docet, causam, cur illi sibi non credant, non in se, sed in ipsis 
esse; non enim, quod ipse non satis aperte loquatur, sed quod 
illi ex ovium suarum non essent grege, idcirco non credere, 
At quid est, oves ejus esse, nisi in illum credere? Nihil prore 
sus aliud, ut supra docuimus. Si ergo ovem Christi esse_ est 
in illum credere, idem valet: Vos non creditis,~ quia non estis 
ex ovibus meis,-ac si diceret: Vos non creditis, quia non cre- 
ditis. Si Augustini sequeremur opinionem, qui solos praedesti- 
natos oves vocari putat, facile responderemus, non idem esse 
credere, et. ovem esse Christi; multos enim esse oves, qui non- 
dum credunt; quia praedestinati tamen sunt, oves appellari; et 
multos credere, qui oves non sint, quia praedestinati non sunt. 
Sed quia supra docuimus, ovem esse Christi nihil esse aliud, 
quam in illum credere, alia nobis solutio quaerenda est. 

Oves igitur hic appellat per anticipationem, ut cum supra 
dixit *): Alias oves habeo, quae non sunt ex hoc ovili, ubi eos 
omnes vocavit oves, qui, quamvis nondum crederent, ita tamen 
erant comparati animo, ut facile essent, si ejus doctrinam au- 
dissent, credituri Hoc nunc Judaeis exprobrat, quod ex eorum 
numero non sint, quod tam duro et tam obstinato sint contra 
veritatem animo, ut ne inter futuras quidem oves suas nume- 
rari possint, ideoque non credant. Itaque huc omnis sententiae 
summa redit, propterea eos non credere, -quia nolunt, et quia 
maligno in se sunt animo. 

27. Oves meae vocem meam audiunt. Perinde est, ac si di- 
ceret: Si oves meae cssetis, vocem meam audiretis, quia oves 
meae vocem meam audiunt; quemadmodum si argumentaretur: 
Omnes oves meae vucem meam audiunt; vos non auditis; ergo 
oves meae non estis. Quod ante dixerat credere, dicit nunc vocem 
audire. Quid autem sit, oves pastoris vocem audire, et eum 
sequi, explicatum est *). 

28. Et ego vitam ueternam do eis, et non peribunt in aeters 
num; et non rapiect eas quisquam de manu mea. Ita eos refellit 
Christus, inquit Chrysostomus, quod se non audiant atque se- 
quantur, ut simul cupiditatem illis injiciat se audiendi atque 
sequendi, dum docet, quam incomparabile consequantur lucrum, 
qui se audiunt sequunturque; dare enim se illis vitam aeternam, 
quo nullum majus bonum cogitari potest. Vitam autem aeter- 
nam pleriyue intelligunt illis in hac vita per gratiam et in spe 
dari, in altera re ipsa per gloriam, Cyrillus in Graeca Catena 
ad resurrectionem refert, quia, etsi omnes homines, boni mali- 
que, resurrecturi sunt, tamen boni vitam, mali mortem potius 

per resurrectionem sunt accepturi; hance autem illis Eueha- 
ristiae perceptione virtutem dari, quemadmodum supra dispur 
tavimus ‘). 

Quod dicit: Et non peribunt tn aeternum, Augustini senten- 
tia, qui de solis haec praedestinatis interpretatur , facile ests 
nec enim praedestinati in aeternum perire possunt; nostra opi- 
nione, qui de omnibus ovibus, id est, de omnibus, qui in Chri- 
stum credunt, exposuimus, aliquanto difficilius. Caeterum si in- 
telligamaus , Christum de se deque ovibus suis loqui, non quan- 
tum in ipsis, sed quantum in se est, et de ipsa per se natura 
doni, difficile non erit. Ipse enim, quantum in se est, vitam 
aeternam dat ovibus suis, nec ulla earum in acternum peribit 
pastoris culpa; si quae pereunt, culpa sua pereunt, Gratia etiam, 
quam Christus in hac vita ovibus suis dat, natura sua satis est, 
ut eos in vitam aeternam ‘ducat; si qui non perveniunt, ideo 
non perveniunt, quia sua culpa sequi nolunt, Denique non video, 
cur hoc difficilius videatur, quam quod supra dixit’), ut omnis, 
qui credit in eum, non pereat, sed habeat vitam aeternam. Nam 
guemadmodum illic credentibus promittitur yita aeterna, quia, 
si fecerint, quod in se est, vitam aeternam consequentur: ita 
hic promittitur ovibus, id est, iis, qui credunt. | 

_Eodem modo, quod sequitur, intelligendum est: Et noa rapiet 
eas quisquam de manu mea. Quibus verbis nihil aliud, quam 
potentiam suam, declarat; quantum in se est, oves suas non 
esse perituras, neminem fortiorem esse se, ut eas de manu sua 
possit eripere; si pereunt, sua ipsarum yoluntate, non jpsius 
infirmitate perire. 

Poteatiam manum appellari, nemo nescit, et Cyrillus, Leon- 
tius et Theophylactus monuerunt. Probat autem Christus his 
verbis, ut Theophylactus ait, quod ante dixit, non esse oves 
suas in aeternum perituras, quia nemo eas de manu sua _ poteritf 
eripere , quod nostram confirmat interpretationem; sic enim in- 
tellexerat, oves suas perituras non esse, vi nimirum alterius se 
potentioris , aut sua impotentia, quia nemo se fortior esse posset. . 
Jtaque nihil aliud voluit significare, quam satis se esse fortem, 
satis potentem , ut oves suas in vitam aeternam posset inducere, 
ut omnia ab illis pericula amoliretur. Putat autem Euthymius, 
allusisse Christum ad Pharisaeos, et caeteros Judaeorum princi- 
pes , qui de ipsius manibus oves rapere conabantur, id est, e0s, 
qui in eum credebant, ab eo abalienare, et e Synagoga eos éji- 
cere, gui eum Christum esse confiterentur , supra °). 

29, Pater meus, quod dedit mihi, majus omnibus est; et 
nemo potest rapere de manu Pairis met. Antequam de sensu 
flisseramus , constituenda lectio est. Tertullianus *), Hilarius ‘), 

Ambrosius *), Augustinus, Beda, Rupertus et omnes omnino 
Latini auctores, quos legere umquam potui, ita legunt: Pater 
meus, quod dedit mihi, mujus omnibus est. “Graeci vero omnes 
codices, et impressi typis , et scripti manu, omnesque auctores 
Graeci legunt: 6 xatiip pov, Oo Sédwxé por, pEeigav narvrta@v 
goxi, Pater meus, qui dedit mthi, major omnibus est. Quod 


si, remotis auctoritatibus, lectionem cum lectione conferamus,’ 
non dubitaverim Graecam Latinae praeferre. Primum, quia sen- ~ 


sus et melior est, et facilior. Deinde, quia manifestum est, 
Christum argumentari. probareque , neminem posse de manu sua 
oves suas rapere, quod quomodo faciat, Graeca lectione perspi- 
cuum est; apparet enim argumentum: Pater , qui dedit eas mihi 
oves, major potentiorque omnibus est; ergo nemo potest de ma- 
nu ejus eripere; atqui ego et Pater unum sumus; ergo nemo de 
manu mea potest rapere. Quo autem modo Latina lectione argu- 
mentetur, prorsus non apparet. Praeterea, si voluisset Christus 
dicere , quod sibi Pater dedisset, majus omnibus esse, non di- 
xisset: Pater meus, quod dedit mihi, sed: quod dedit mihi Pater. 
Denique quorsum dicat: Pater, qui dedit mihi, major omnibus 
est, nemo non videt; quorsum autem dixerit: Pater, quod dedtt 
mihi, majus omnibus est, non facile quisquam viderit. 

' Tamen quia utraque lectio, haec apud Graecos, illa apud La- 
tinos recepta est, utraque explicanda. 

Quis Graecae lectionis sensus sit, modo indicavimus, atque 
eodem sensu omnes Graecorum interpretes exponunt. Existimant 
autem Chrysostomus, Theodorus Mopsuestiensis et Leontius, 
propterea hoc de Patre suo Christum addidisse, ne eam potentiam, 
quam se habere dixerat, sibi soli arrogare, nec in Patrem referre 
videretur. Cyrillus vero contra, ut .doceret , se non esse nudum 
hominem, sicut illi existimabant, ideoque irridebant, quod di- 
ceret, neminem posse de manu sua oves eripere; ne mirentur, 
ne rideant; se enim virtutem et dexteram esse Patris. Quaerit 
idem Cyrillus, cur dicat, oves sibi a Patre datas esse, cum 
ipse, Deus cum sit, sine cujusquam dono omnium creaturarum 
Dominus sit. Respundet, Patrem Filio dedisse oves, id est, 
-curam earum, quam et ipse habebat, illi reliquisse, quia vita 
erat*), ut vitam illis daret. Aliter etiam respondet, Christum 
et Deum, et hominem esse; ut Deum oves dare, ut hominem 
accipere, 

Latinam autem lectionem sic quidam interpretantur: Quod 
dedit mihi Pater, majus omnibus est, id est, Ecclesia, quam 
mihi regendam tradidit, oves, quas pascendas dedit, majus 
quiddam est, id est, carius plurisque faciendum, quam quidvis 
aliud. At quid id facit ut nemo de manu ejus possit rapere? 
Tertullianus, Hilarius, Ambrosius , Augustinus, et Beda ad na- 

turam potestatemque divinam referunt, quam Pater Filio gi- 
gnendo dedit. Ea enim natura atque potestas major omnibus 
est, id est, nulla natura, nulla potestas cum illa comparari 
potest; ideo nemo potest oves rapere de manu ejus. Atque 
hoc eodem modo Concilium generale Lateranense *) interpretatur. 
Quae quidem interpretatio rem magis continet. Sed animad- 
vertit Rupertus, inter. divinam et humanam Christi naturam 
obscure comparationem fieri. Mirabantur Judaei, quod Christus 
diceret: Non rapiet eas quisquam de manu mea, putantes, so- 
lum esse hominem, nec quidquam in illo majus considerantes, 
quam quod cernebant oculis; docere ergo Christum , id quidem, 
quod illi in se videbant, quodque sibi mater dedisset, infirmum 
esse ; sed quod Pater dedisset, quodque oculis corporis percipi 
non posset, majus omnibus esse. 

30. Ego et Pater unum sumus. Sententia est Catholicorum 
et Arianorum diuturna disputatione nobilissima. Primum viden- 
dum , quorsum adjecta. Secundum quidem lectionem Graecam 
superioris versus manifesta causa est. Est-enim aut major, aut 
minor syllogismi propositio: Ego. et Pater unum sumus; nemo 
potest eas rapere de manu mea. Dicit, se et Patrem suum 
. eandem potentiam, id est, eandem habere manum, ut Hilarius, 
Leontius et Theophylactus exponunt; aut se manum, id est, 
potentiam esse Patris, ut Cyrillus ait. Secundum autem Lati- | 
bam lectionem non sunt haec verba ad illa referenda: Pater 
meus, quod dedit mihi, majus omnibus est, sed ad illa: Et non 
rapiet eas quisquam de manu mea, et ad illa: Et nemo potest 
rapere de manu Patris met. Quod si fiat, recte convenient. 

_ Quod attinet ad loci sententiam, nota est inter veteres Ca- 
tholicos’ Arianosque contentio, quae in eo versabatur, quid no- 
men illud unum significaret. Catholici quidem omnes essentiam 
dicebant significare. Itaque omnes, qui contra Arianos umquam 
disputaverunt, hoc cum primis testimonio eos refutarunt, Alex- 
ander *), Alexandrinus Episcopus, in cujus primum Ecclesia haeresim 
_ Arius suam seminavit, Athanasius °*), Hilarius *), Epiphanius ‘), 
Gregorius Nazianzenus °), Basilius 7), Ambrosius *), Cyrillus 
Jerosolymitanus °), et Cyrillus Alexandrinus '°), Augustinus 7*), 
et Idacius *?), et Marius Victorinus **) et’ Maxentius **), et Theo- 
dorus Mopsuestiensis et Chrysostomus in Graecorum Catena. _ 


1) Habetur, cum fit sermo de summ. Trin. et fid. Cath. ?) Epist. ad 
omnes Episcopos, quae ante magnum Concil. Nicaen. est. 7) 4 et 2. Orat. 
contra Arian. et Serm. 3. et 4. contra eosd., et in lib.: Quod Deus de Deo 
sit Verbum. *) Lib. 7. et 8. de Trin. *) Haer. 69. *) Lib. de fid. 7) Lib. 
4. advers. Hanom. *) Lib. 4. de fid. cap. 4. et lib. 3. de Spir. sanct. 
cap. 18. °®) Cateches. 14. *°) Hoc loco, et in Graecorum Catena citatus, 
et lib. 12. Thesaur. cap. 18. '') Lib. 4. de Trin. cap. 9. et lib. 5. cap. 38. 
et 9. et lib. 6. cap. 2., et in lib. 83. qq. q. 69., et serm. 84. de verb. 
Domini, et hoc loco, et lib. 2. contra Maxim. Arian. Episc. cap. 10. 
44. 42., et lib. 3. cap. 22, '2) Lib. contra Varimad. 1%) Lib. 4. adv. 
Arium. ) Dialog. 1. - ‘ | . . | ’ : 

Solebant duobus modis Ariani respondere. Primum quidem, 
non dici Patrem et Filium unum natura atque substantia, sed 
concordia consensuque voluntatis. Quod et Tertullianus*), aut 
quicumque alius auctor est *), minime obscure scribit, hune 
locum exponens. Atque utinam nulki memoria nostra interpre- 
tes exstitissent, qui, nescio sane, quo studio, Arianorum Juvis- 
sent partes, id ex aliis etiam locis colligentes; cum enim Chri- 
stus dicit >): Sint unum, sicut et nos unum sumus, illud unum 
non substantiam utique, sed concordiam significare; et cum 
dicit Lucas‘): Credentium erat cor unum et anima una, non esse 
dubium, quin sola animorum consensio declaretur; eodem_ per- 
tinere, quod scribit Joannes *): Tres sunt, qui testimonium dant 
ta coelo, Pater, Verbum, et Spiritus sanctus; hi tres unum sunt; 
nam de aqua, spiritu et sanguine idem dici, quae tamen constet 
non ejusdem esse naturae; sed idem dicere testimonium. De illis 
locis, qui ad probandam Arianorum interpretationem proferuntur , 
tunc copiosius disputabimus, cum ad eos, si Deus vitam dederit, 
perveniemus. Hunc, in quo versamur, non posse intelligi , nisi 
de natura, multis argumentis perspicuum est. Mitto rationem il- 
lam Augustini®), qui perpetua Scripturae observatione docet, 
omnia, quae unum esse dicuntur, ejusdem naturae esse," nec 
exemplum ullum contrarium in sacris litteris reperiri. Ex hoe 
ipso loco argumenta eruamus. 

Volebat probare Christus, neminem posse de manu sua oves 
guas eripere, quia ipse ait: Ego et Pater unum sumus, et nemo 
de Patris manu potest eripere; si significat, ejusdem esse poten 
tiae atque naturae, bene probat; si ejusdem esse voluntatis, non 
probat. Nam quod quidam respondere solent, etiam ex volunta- 
tum concordia idem probari posse, quia, cum Pater idem, quod 
Filius, velit, numquam permittet, ut quisquam de Filii manu oves 
rapiat, ex alio loco refutatur 7): Quod dedisti mihi, custodtvt ; 
et non periit ex eis quisquam, nist Filtus perditionis, ubi non 
Patris auxilio, sed suae pofentiae tribuit, quod nemo de manu 
sua oves rapuerit. Non ergo hoc loco propter Patris auxilium, 
sed propter suam ipsius potentiam, quae potentiae Patris aequalis 
sit, probat, neminem de manu sua posse oves rapere. 

Deinde ex ipsis Judaeis, Christi adversariis, discere Ariani 
debuerunt, Christum non ‘voluntate sola, sed etiam potestate 
atque natura significare, se unum esse cum Patre, ut ait Atha- 
nasius °) et Cyrillus "). Ad hoc enim verbum Judaei lapides sustu- 
lerunt, intelligentes, Christum se paris cum Patre fecisse pote- 
statis. Lapides isti clamant adversus Arianos. Deinde non solum 
factis, sed etiam verbis Judaei declaraverunt, quam®brem Chri- 


‘) In lib. de Trin. *) Novatianus auctor est bujus libri, ut ostendit 
Papelius. *) Cap. 17, 44. 22. *) Act. 4, 32. *) 4 Epist. &, 7. %) 
Lib. 3. cap. 22. ady. Maximinum, Arian. Episc. 7) Infra 17, 42. *) In 
lib.: Quod Deus de Deo sit Verbum. *®) Lib. 12. Thesauri cap. 15. 

stum lapidare vellent, dicentes '): De bono opere nos lapidamus 
te, sed quta tu, homo cum sis, facis te ipsum Deum. Denique 
Christus non respondet,, se non vocasse se ipsum Deum, sed pro- 
bat , merito se ita vocasse. Alio etiam modo solet Augustinus in 
locis , quos notavimus ”), Arianorum expositionem refutare. No- 
lebant illi nomen geniti et ingeniti in Deo usurpare, dicentes, aut 
substantiam , aut. accidens sionificare ; si accidens, in Deo acci- 
dens poni, quod absurdum sit ; si substantiam , duas in Deo poni 
substantias , quod sit absurdius. ‘Argumentatur contra illos Au- 
gustinus eodem modo. Aut wnum hoc loco accidens, aut substan+ 
tiam significat ; accidens significare non potest, quia in Deo ac- 
cidens non est; substantiam ergo significat. 

Solebant praeterea Ariani alio modo hunc locum eludere, ut 
auctor est Idacius °), non dixisse Christum: Ego et Pater unum 
sum, sed: unum sumus; non ergo unam esse naturam, qui di- 
cere possunt: sumus. Respondet Idacius, idemque alii omnes 
auctores respondere solent, duobus verbis Sabellianos simul, at- 
que Arianos refutasse. Sabellianos, cum dicit: sumus, indicans, 
se et Patrem duas esse personas; Arianos, cum dicit: unum, 
docens, non duas, sed unam esse naturam. 

31. Sustulerunt lapides Judaei, ut lapidarent eum. Sustulerunt, 
sed non jecerunt, quia Christi potentia ea ipsa, propter quam 
eum lapidare volebant , prohibiti sunt, ut Theodorus Mopsuestien- 
sis adnotavit. Voluerunt autem eum lapidare, quia Deum se, aut 
Deo aequalem esse dixerat, quam exsecrabilem illi blasphemfam 
esse putabant. Jubebat autem lex , blasphemos lapidari*). Vide, 
quae superiore versu dicta sunt et supra’). 

82. Respondit. eis Jesus. Dixit. Saepe eum notavimus He- 
braismum , quo respondere ponitur pro dicere. Nihil emm Christo 
Judaei dixerant, 

Multa bona opera ostendi robis ex Patre meo, propter quod 
corum opus me lapidatis? Aculeata sunt verba; pungit enim eos, 
oblique insinuans, nulla sua culpa, nullam ob noxam se ab illis 
- lapidari; reliquum ergo esse, ut ob bona opera et merita in eos 
sua, ipsorum ingrato animo invidiaque lapidetur. ‘Habet autem 
oratio per interrogationem pronuntiata majorem vim, quam S81 
simpliciter dixisset: Propter bona opera me lapidatis. Majorem 
etiamnum, cum dicit: Multa bona opera ostendi vobis, propter 
quod eorum opus me lapidatis? Redigit enim illis in mentem 
omnia, et jubet ex multis vel unum ostendere, propter quod se 
possint lapidare. 

Ostendere bona opera, Hebraica phrasi, non solam significat 
ante oculos ponere,, sed etiam in gratiam eorum. facere, bene- 
facere illis. Multi dicunt: Quis ostendit.nodie bona, id est, quis 
nobis benefaciet *)? Ostende nobis misericordiam tuam, id est , 


_ A) Wets. 33. *) De Trin. *) In lib. contra Mla - 46. ‘) 

‘fac nebiscum misericordiam, ut alia _ dicunt’), Sicut e 
contrario: Ostendisti populo tuo dura*); et: Quantas ostendisti 
mihi tribulationes multas, et malas*), Sed habet majorem emr 
phasim, quam si dixisset: Multa bona opera vobis feci; quia 
ostendere significat ita facere, ut is, cui fit, manibus teneat, re- 
que ipsa ita experiatur, ut aut negare, aut ignorare non queat. 
Itaque duplex hoc verbo Judaeorum notatur vitium, caecitas, 
quod bona Christi in se opera non viderent aut intelligerent, et 
ingratitudo (utar enim hoc verbo), quod, cum tot ejus in se bene- 
facta essent experti,; lapidare vellent ; docuerat eos, sanaverat 
eorum aegrotos , liberaverat a daemonibus multos. 

At quare dicit: Ex Patre meo? Respondet Cyrillus in Catena 
Graeca, modestiae causa ita locutum fuisse, ut nobis exemplum 
praeberet minime gloriandi, cum aliquid a Deo accepimus bene- 
ficii. Voluisse etiam ostendere , omnia sibi opera communia esse 
cum Patre. Mihi videtur declarare voluisse , ea se opera, quae 
-fecerat, neque curiositate aut ambitione ulla, neque proprio pri- | 
vatoque consilio, sed Patris etiam- consilio decretoque fecisse. 
Occasionem eos aliquam habere posse, quo minus opera sua 
calumnientur, in quo nihil -praeter hominem oculis videant; at 
opera Patris calumniari non posse; se vero nullum opus facere, 
quod non idem Patris sit. 

33. Responderunt ei Judaci: De bono opere non lapidamus te, 
sed de blasphemia, quia tu, homo cum sis, facis te ipsum Deum. 
Putant Leontius et Euthymius, confiteri his verbis Judaeos, 
Christum multa sibi bona opera fecisse; sed ego nullam eorum 
confessionem video; nec vero simile est, id eos esse confessos, 
cum illa ipsa omnia opera, quae illis Christus fecerat, calumniati 
etiam fuissent, curatum sabato paralyticum *), restitutum visum 
caeco*). Illa ergo verba: De bono opere non lapidamus te, sic 
‘interpretor: De bono -opere non lapidamus te, quia nullum bonum 
opus habes, propter quod te lapidemus; aut si quod bonum opus 
fecisti, quod modo non disputamus, propter illud te non lapida- 
mus, sed propter blasphemiam. Blasphemiam vocant, quod se 
Christus Deum. appellaverit , zelum habentes , inquit Cyrillus, sed 
non secundum scientiam °). Recte enim judicabant, blasphemos 
secundum legem esse lapidandos’); sed in eo errabant, quod 
‘Christum putarent esse blasphemum. 

_ Et quia tu, homo cum sis. Conjunctio e¢ exegetica est; idem 
enim valet, quod scilicet. Vide quae supra disputavimus *). 

34. 35. 36. Respondit eis Jesus: Nonne scriptum est in lege 
vestra: Ego dixi, dit estis? Non respondet Christus, quod re- 
spondendum in primis erat, nisi se vere Deum esse significasset, 
non yocasse se ipsum. Deum; hac enim responsione , si vera fuis- 


- 4) Psalm. 84, 8 7) Paalm. 59, 8. °) Psalm. 70, 20. *) Cap. 8, 

set, placare Judaeorum iram_ potuisset ; “ sed potius probat , se 
merito Deum appellari, Probat autem argumento ex ipsorum lege 
sumpto, quod refellere non possint: Nonne scriptum est -in lege 
vestra ? Testimonium, quod adducit, non in lege Mosis, sed in 
Psalmis ') scriptum est; sed ut alibi docuimus, et hoc ipso loco 
notant Augustinus et Beda, aliquando lex sola lex Mosis appella- 
tur, uf: Omnes Prophetae, et lex usque ad Joannem*), et: In 
his duobus mandatis universa lex pendet, et Prophetae*); ali- 
quando pro omni veteri Testamento, ut hoc loco. Vide, quae 
.diximus apud .Matthaeum *). Non dicit: in lege tantum, neque 


in lege mea, aut in lege nostra, sed dicit: in lege vestra, non -— 


solum ut significaret , legem illis datam fuisse, quemadmodum 
D. Augustinus putat, sed aut ut indicaret, ipsorum, non suam, 
eam legem esse, id est, non se, sed illos ea teneri; se enim 
lege superiorem esse, qui legem ipsam tradiderit, ut Rupertus 
animadvertit; aut, quod ego probabilius esse judico, legem ipso- 
rum proprie appellavit, quasi illis cum omni populo communis 
non esset, legem, cujus ipsi scientiam profiterentur , qua gloria- 
rentur, qua se caeteris anteponerent. Notat enim in illis proprie 
legis, quam profitebantur , ignorantiam, et vim adhibet argu- 
mento, ut supra.‘). In illa igitur ipsa lege vestra scriptum est : 
Ego dizi: Dii estis, et filit excelsi omnes °); quod an de omnibus 
Israélitis, ut Cyrillus et Augustinus putant, dictum sit, an de 
‘solis prophetis, sacerdotibus aut judicibus, ut Euthymius et alii 
existimant, neque quidquam ad vim argumenti facit, nec est 
hujus loci disputare. Hoc certum, in eoque vis argumenti tota 
versatur , quod, qui nihil plus, quam homines erant ; propter 
communicatum cum ipsis sermonem Dei dii appellentur. 3 

Hinc Christus. argumentatur a minori ad majus: Illi, qui nihil 
habebant: divini, nisi quod cum illis Deus locutus fuerat, dii ap- 
pellantur; multo ergo magis ego,- qui naturalis Dei Filius SUB, 
Deus sine ulla blasphemia vocari possum. Caeterum hoc ipsum 
aperte non dixit, sed: Quem Pater sanctificavit , et misit in man- 
dum"). Sanctificatum enim a Patre esse, et in mundum mis- 
sum, idem est, quod Filium Dei esse naturalem. Sed dixit 
potius: Quem Pater sanctificavit, et misit in mundum,: aut ut mo- 
deratius loqueretur, aut ut non solum se Filium Dei esse, sed 
etiam quomodo esset Filius Dei, declararet ; Filium se esse Dei, 
non caeterorum modo in terra, sed in coelo natum, indeque in 
hunc mundum missum, quod alii cuiquam contingere non potuit ; 
Filium esse natura, non adoptione; hoc est: Quem misit in mun- 
dum. Illud autem sanctificavit Hebraismum esse apbitror, idem- 
que significare , quod designare , destinareque ad aliquod officium, 
7 ")e Priusquam te Sie in utero, novi te; et antequam exi- . 

res de vulva, sanctificavi te, et prophetam in gentibus dedi te. 
Si cui haec non placet interpretatio, dicat, Christum ut homi- 
nem a Patre sanctificatum, ut exponit Hilarius'), aut, ut Augu- 
stinus et Beda, gignendo sanctificatum fuisse. 

Cur ergo non concludit: Quem Pater sanctificavit, et misit tn 
mundum, vos dicitis: Quia blasphemas, quia dixi: Deus sum, 
sed: guia diai: Filius Dei sum? Hoc nonnullos moyit, ut exi- 
stimarent, cum supra dixit: Ego et Pater unum sumus, non na- 
turam, sed concordiam significasse. Sed immerito; nam quid 
significaverit illis verbis, Judaei probe intellexerunt, qui propterea 
confessi sunt, se eum lapidare voluisse, quod se Deum appel- 
lasset. Christus ergo ideo non dicit, se Deum, sed Filium Dei 
appellavisse, quia non se vocaverat aperte Deum his ipsis ver- 
bis, sed diserte vocaverat Deum Patrem suum: Ego et Pater 
unum sumus; quod etsi re quidem ipsa idem erat, atque si se 
aperte Deum vocavisset, tamen verbis idem non erat, et voluit 
ita Judaeis respondere, ut iratos Judaeorum animos mitiore re- 
sponsione mitigaret. Hoc etiam videtur Theodorum Mopsuestien- 
sem fefellisse, qui, ut in Graecorum Catena lego, existimat, 
argumentum non modo a minori ad majus, sed etiam a majori 
ad minus esse. A minori quidem ad majus, quia minus est, 
sermonem Dei ad aliquem factum esse, quam esse sanctificatum 
a Deo, et missum in mundum. A majori autem ad minus, quia 
plus est vocari Deum, quemadmodum illi vocati fuerant, quam 
vocari Filium Dei, quemadmodum se Christus appellaverat. Cae- 
terum ille, quem explicavimus, verus atque Catholicus est sen- 
sus. Augustinus et Beda existimant, in eo etiam argumenti vim 
esse, quod dicat: Ad quos sermo Det factus est, quasi diceret: 
Si illi, qui sermonis Dei participes fuerunt, Scriptura teste, quae 
solvt, id est, mentiri non potest, dii merito vocati sunt, quanto 
magis ego, qui non sermonis Dei particeps, sed ipse Dei sermo 
sum, Deus vocari possum? Acutum hoc est; sed non ita vide- 
tur Christus argumentari. 

37. 38. Si non facio opera Patris met, nolite eredere. Con- 
firmat experientia, quod prius Scripturae testimoniis probaverat, 
ge unum esse cum Patre. Argumentum hoc est: Quorum eadem 
sunt opera, ii idem unumque sunt; hoc enim principium intel- 
ligendum; mea et Patris mei opera eadem sunt; ergo ego et Pater 
meus unum sumus; hoc est, ego in Patre, et Pater in me est ’*), 
quod idem valet, ac si diceret: Ego et Pater unum sumus, ut 
Theodorus Mopsuestiensis , Cyrillus, Leontius, Augustinus, Beda 
et Euthymius interpretantur. Non sic dicit Filius, inquit Augu- 
stinus *): In me est Pater, et ego in illo, quomodo possunt hom- 
mes dicere. Si enim bene cogitemus, in Deo sumus, et st bene 
vivamus, Deus in nobis est. Fideles participantes ejus grativam, 

tHluminati ab ipso, in illo sumus, et ipse in nobis; sed non sic uni- 
genitus Filius; tile in Patre, et Pater in tllo tamquam aequalis 
in eco, cui est aequalis. Denique nos aliquando possumus dicere: 
In Deo sumus, et Deus in nobis. Ego et Deus unum sumus, num- 
quam possumus dicere. In Deo es, quia Deus continet te; Deus 
est in te, quia templum Dei factus es; sed numgquid, quiain Deo 
es, et Deus est in te, potes dicere: Qui me videt, Deum videt, 
guomodo Unigenitus dixit'): Qui me videt, videt et Patrem, et: 
Ego et Pater unum sumus? Agnosce proprium Domini, et munus 
servi. Proprium Domini est aequalitas Patris; munus servi est 
participatio Salratoris. Mittit Judaeos Christus ad experientiam 
suorum operum, ut ex illis divinam in se naturam agnoscant, 
quia ipsa per se divinitas cognosci non potest, ut Chrysostomus, 
Theophylactus et Euthymius observant. Habet autem plus acri- 
moniae concessio, qua utitur: Si non facio opera Patris mei, no- 
ite credere mihi, quam si simpliciter dixisset: Operibus credite. 
Plus etiam habet efficaciae: Operibus credite, quam: Mihi credite 
propter opera. Ita enim loquitur, quasi non sibi, sed operibus 
credi velit. . 
«39. Quaerebant ergo eum apprehendere; et exivit de manibus 
eorum. Graece est: "E@ijtovy otvy nahiy abtoy maces, guae- 
rebant ergo eum iterum apprehend-re. Cum dicit ergo, indicat 
Judaeos, illis ipsis verbis, quibus mitigari et credere debuissent, 
magis accensos ira, apprehendere voluisse, ut abductum extra 
templum lapidarent. Cum dicit tterum, alludit ad alia etiam tem 
pora, quibus eum simijiter apprehendere voluerant’), ut doceret, 
hon semel tantum, sed saepe ex eorum manibus mirabiliter eva- 
sisse. Cum dicit: Eaivit de manibus eorum, significat, eum, 
cum jam paene esset apprehensus, manibusque adversariorum 
teneretur, evasisse. Qua ratione evaserit, Evangelista non docet. 
Credendum est, nulla humana fugisse arte, sed virtute se divina 
liberasse. Sed id ipsum qua ratione fecerit, quaerimus. Veri- 
simile est, eodem modo hic evasisse, atque supra *), cum sé in- 
visibilem reddidisset. Lege, quae in eum locum diximus. 

hO. Et abut iterum trans Jordanem in eum locum, ubi erat 
Joannes baptizans primum; et mansit illic. Ter Christum ad Jor- 
danem, ubi Joannes baptizabat, abiisse legimus. Primum, cum 
a Joanne baptizatus est; deinde, cum Joannes eum discipulis 
ostendit: Ecce agnus Dei, supra*); postremo nunc, cum Judaeo- 
rum manus fugit Hoc est, quod Evangelista .dicit tterum. Cum 
autem dicit: Ad eum locum, ubi erat Joannes buptizans primum, 
indicat, non semper Joannem in eodem Jordanis loco baptizasse. 
Atque ita quidem est. Nam primum baptizavit in Bethara aut 
Bethabara ‘), ubi et Christus ab eo baptizatus est. Deinde in 

Aennon juxta Salim’). Docet ergo Evangelista, Christum non 
in Salim, sed in Bethabara se recepisse, ubi et baptizatus, et 
demonstratus a Joanne fuerat. 

Cur fugerit, etsi hic Evangelista non dixit, alibi dixit: Quia 
nondum venerat hora ejus’). Cur autem in eum potius locum, 
quam in alium se contulerit, Chrysostomus , Leontius, Theophy- 
lactus et Euthymius causam indicant; ut loci praesentia, in quo 
demonstratus declaratusque a Joanne fuerat, eos, qui sese secu- 
turi erant, commoveret, ut, recordati ex loci conspectu testimonii 
Joannis, in se crederent; eademque ratione Evangelistam notasse 
locum. Id ita esse, eventus declaravit. Sequitur enim: 

hi. 42. Et multi venerunt ad eum, et dicebant: Quia Joan- 
nes quidem signum fecit nullum. Videtur in hoc verbum duplex 
argumentum simul implicatum esse. Alterum est: Joannes nul- 
lum umquam miraculum fecit, et tamen illi credimus; multo ergo 
magis huic credere debemus, qui tot miracula fecit. Alterum: 
Omnia, quae Joannes de isto praedixit, vera sunt; ergo illi cre- 
dere debemus. Quibus commoti argumentis, inquit Evangelista, 
multi crediderunt in eum. 


~CAPUT XI. 


Ear autem quidam languens Lazarus a Bethania, de ca- 
stello Mariae et Marthae*) sororis ejus. 2. (Maria autem 
erat, quae unxit Dominum unguento, et extersit pedes ejus 
capillis suis*), cujus frater Lazarus infirmabatur.) 3. Mise- — 
runt ergo sorores ejus ad eum, dicentes: Domine, ecce, 
quem amas, infirmatur, 4. Audiens autem. Jesus dixit ei: 
Infirmitas haec non est ad mortem, sed pro gloria Dei, ut 
glorificetur Filius Dei per eam*). 5. Diligebat autem Je- 
sus Martham et sororem ejus Mariam, et Lazarum. 6. Ut 
ergo audivit, quia infirmabatur, tunc quidem mansit in eo- 
dem loco duobus diebus®); 7. deinde post haec dixit di- 
scipulis suis: Eamus in Judaeam iterum. 8. Dicunt ei 
discipuli: Rabbi, nunc quaerebant te Judaei lapidare 7); et 
iterum vadis illuc? 9. Respondit Jesus: Nonne duodecim 
sunt horae diei *)? Si quis ambulaverit in die, non offen- 
dit, quia lucem hujus mundi videt. 10. Si autem ambu- 


1) Cap. 3, 23. 7) Cap. 7, 30. et 8, 20. 7) Luc. 10, 38. sq. ‘) 

laverit in nocte, offendit, quia lux non est in eo '). 11: 
Haec ait, et post haec dixit eis: Lazarus amicus noster dor- 
mit), sed vado, ut a somno excitem eum. 12. Dixerunt 
ergo discipuli ejus:.Domine, si dormit, salvus erit. 13. 
Dixerat autem Jesus de morte ejus; illi autem putaverunt, 
quia de dormitione somni ‘diceret. 14. Tunc ergo Jesus 
dixit eis manifeste: Lazarus mortuus est; 15. et gaudeo 
propter vos,-ut -credatis *), -quoniam non eram ibi; sed_ 
eamus ad eum. 16. Dixit ergo Thomas, qui dicitur Dim - 
dymus, ad condiscipulos: Eamus et nos, ut moriamur cum 

eo"). 17. Venit itaque Jesus et invenit eum quatuor dies 
jam in monumento habentem. 18. (Erat autem Bethania. 
juxta Jerosolymam quasi stadiis quindecim.) 19. Multi autem 
ex Judaeis venerant ad Martham et Mariam, ut. consola- 
rentur eas. de fratre suo. 20. Martha ergo, ut audivit, 
quia Jesus venit, occurrit illi; Maria autem domi sedebat. 
21. Dixit ergo Martha ad Jesum: Domine, si fuisses hic, 
frater meus non fuisset mortuus®); 22. sed et nunc scio, 
quia, quaecumque poposceris a Deo, dabit tibi Deus °). 
23. Dicit illi Jesus: Resurget frater tuus. 24. Dicit ei . 
Martha: Scio, quia resurget in resurrectione in novissimo 
die”), 25. Dixit ei Jesus: Ego sum resurrectio et vita*®); 
qui credit in me, etiam si mortuus fuerit, vivet®); 26. et 
omnis, qui vivit et credit in me, non morietur in aeter- 
num '°), Credis hoc? 27. Ait ili: Utique Domine, ego 
credidi, quia ‘tu es Christus Filius Dei vivi, qui in hunc 
mundum venisti ‘1). 28. Et cum -haec dixisset, abiit, et 
vocavit Mariam sororem suam silentio, dicens: Magister 
adest, et vocat te. 29. Illa ut audivit, surgit cito, et venit 
ad eum; 30. nondum enim venerat Jesus in castellum; sed 
erat adhuc in illo loco, ubi occurrerat ei Martha. 31. Ju- 
daei ergo, qui erant cum ea in domo, et consolabantur 
eam, cum vidissent Mariam, quia cito surrexit et exiit, se- 
cuti sunt eam, dicentes: Quia vadit ad monumentum, ut 
Ploret ibi, 32. Maria ergo, cum venisset, ubi erat Jesus, 
videns eum, cecidit ad —— ejus, et dicit e1:; Domine, 
aa 

st fuisses hic, non esset mortuus frater meus!). 33. Je- 
sus ergo, ut vidit eam plorantem, et Judaeas, qui vene- 
rant cum ea, plorantes, infremuit spiritu, et turbavit se 
ipsum, 34. et dixit: Ubi posuistis eum? Dicunt ei: Do 
mine, veni et vide. 35. Et lacrimatus est Jesus, 36. Di- 
xerunt ergo.Judaei: Ecce quomodo amabat eum. 37. Qui- 
dam autem ex ipsis dixerunt: Non poterat hic, qui aperuit 
oculos caeci nati?), facere, ut hic non moreretur? 38. 
Jesus ergo rursum fremens in semet ipso, venit ad monu- 
mentum; erat autem spelunca, et lapis superpositus erat 
ei. 39. Ait Jesus: Tollite laprdem! -Dicit ei Martha, soror 
ejus, qui mortuus fuerat: Domine, jam foetet, quatriduanus 
est enim *). 40. Dicit ei Jesus: Nonne dixi tibi *):. Quo- 
niam, si credideris, videbis gloriam Dei*)? 41. Tulerunt 
ergo lapidem, Jesus autem elevatis sursum oculis, dixit®): 
Pater, gratias ago tibi, quoniam audisti me’); 42. ego 
autem sciebam, quia semper me audis, sed propter popu- 
lum, qui circumstat, dixi, ut credant*), quia tu me mi- 
sisti. 43. Haec cum dixisset, voce magna clamavit: Lazare, 
veni foras! 44, Et statim prodiit, qui fuerat mortuus, liga- 
tus pedes et manus institis, et facies illius sudario erat 
ligata. Dixit eis Jesus; Sotvite eum, et sinite abire. 45. 
Multi ergo ex Judaeis, qui venerant ad Mariam et Mar- 
tham, et viderant, quae fecit Jesus, crediderunt in eum 9%). 
46. Quidam autem ex ipsis abierunt ad Pharisaeos, et di- 
xerunt eis, quae fecit Jesus. 47. Collegerunt ergo Ponti- 
fices et Pharisaei concilium, et dicebant ©): Quid facimus, 
quia hic homo multa signa facit? 48. Si dimittimus eum 
sic, omnes credent in eum''); et venient Romani, et tol- 
lent nostrum locum et gentem. 49, Unus autem ex ipsis, 
Caiphas nomine, cum esset Pontifex anni illius, dixit eis: 
Vos nescitis quidquam, 50. nec cogitatis, quia expedit 
vobis, ut unus moriatur homo pro populo, et non tota gens 
pereat }*), 51. Hoc autem a semet ipso non dixit; sed cum 
esset Pontifex anni illius, prophetavit, quod Jesus moritue 
rus erat pro gente; 52. et non tantum pro gente, sed 

ut filios Dei, qui erant dispersi, congregaret in unum.’). 
53. Ab illo ergo die cogitaverunt, ut interficerent eum 7). 
54. Jesus ergo jam non in palam ambulabat apud Judaeos, 
sed abiit in regionem juxta desertum, in civitatem, quae 
dicitur Ephrem; et ibi morabatur cum discipulis suis *). 
65. Proximum autem erat Pascha Judaeorum; et ascende- 
runt multi Jerosolymam de regione ante Pascha, ut sancti- 
ficarent se ipsos*). 56. Quaerebant ergo Jesum et collo- 
quebantur ad invicem, in templo stantes: Quid putatis, 
quia non venit ad diem festum®)? Dederant autem Pon- 
tifices et Pharisaci mandatum, ut, si quis cognoverit, ubi 
sit, indicet, ut apprehendant eum. 


IN CAPUT XI. 


Erat autem quidam languens Lazarus a Bethania, de castello 
Mariae et Marthae sororis ejus. Incertum, quanto tempore post 
Christi ad Jordanem fugam, quae superiore capite extremo nar- . 
rata est, haec acciderint, guae hoc capite narrat Evangelista. 
Tamen ex infra®) scriptis non obscure colligitur, duobus plus 
minusve post mensibus accidisse. Fuga enim contigit post festum 
statim Encaeniorum, id est, ineunte Decembri; haec autem facta 
sunt, Pascha jam appropinquante’). An semper Christus in 
eodem illo loco fuerit, et quid interim fecerit, Evangelista non 
dicit. Credendum est, otiosum non fuisse; tamen quod quidam 
in tam breve temporis spatium ea conjiciunt, quae a Luca °) 
eommemorantur, nescio, quantum habeat probabilitatis; malo id 
ab aliis judicari. 

Narrat Joannes hoc capite historiam suscitati Lazari maxume 
memorabilem. Nec enim ullum aliud tantum Christus, dum in 
hae vita versaretur, miraculum fecit. et quia juxta urbem ipsam 
Jerosolymam, et quia magna multitudine Judaeorum, et Jero- 
solymitanorum civium inspectante, et quia jam suscitatus diu 
inter Judaeos versatus est, et res, appopinquante jam Pascha, 
facta est, quo tempore multi jam undique Judaei convenerant, 
ut ad diem festum sanct:ficarent se ipsos, ut ait Evangelista °). 
Quae res Evangelistam, opinor, movit, ut memorabilem histo- 
riam copiosissime accurratissimeque describeret, integrumque, ae 

@ quidem longum in ea commemoranda caput occuparet. 

Aliam, sed magis moralem causam Theophylactus reddit, yolu- 
isse Eyangelistam docere nos, ne miremur, si videamus, Dei 
amicos morbis aliisve miseriis affligi. Aliam Theodorus Mopsue- 
stiensis, voluisse rem paene natura sua incredibilem d.ligenti 
omnium circumstantiarum descriptione credibilem reddere, 

Describit initio Lazari personam ex nomine: Erat quidam 
languens Lazarus. Alium hunc fuisse Lazarum, quam mendicum 
illum, qui ad januam pu'purati divits ulcerosus jacebat, apud 
Lucam ') monuimus. Describit e£ loco: A Bethania, de castello 
Muriae et Marthae. De-Bethania, quod oppidum, et ubi situm 
fuerit, apud Marcum’) et alibi saepe diximus. Quod additur ; 
de castello Mariae et Marthae, perperam a nonnullis vulgaribus 
auctoribus -intellectum, et doctis risum movit, et haereticis ca- 
lumniandi occasionem praebuit. Putarunt caxtel/um arcem .quame 
piam significare, cujus Maria et Martha communiter dominae 
essent, cui et nomen affinxerunt, Magdalum appellatum. unde © 
Mariae cognomentum fuerit Magdalenae. Alii etiam audaciores, 
ut duas fecerunt Magdalenas *), duplex fecere Magdalum, alte- 
rum in Galilaea, alterum in Judaea, nulla ratione, nullo auctore. 
De cognomento Magdalenae hoc loco non disputo, disputavimus 
" alibi; de castello hoc disputo, nullum aliud, quam Bethaniam 
ipsam designari, quae x@un, castellum, id est, pazus aut oppi- 
dum appellatur, non arx, quae aut in ipso oppido, aut alibi 
esset. Per appositionem enim dictum est: A Bethania, de ca- 
stello Mariae et Marthae, id est, quae erat castellum Mariae et 
Marthae. Nec impedit addita praepositio de, quae videtur ad- 
denda non fuisse, si esset appositio. Est enim appositio, non 
tam verbi, quam sententiae; tamquam si diceret: A Bethania, 
id est, a castello Mariae et Marthae. | i eet 

- Dicitur autem Bethania castellum Mariae et Marthae, non 
. quod dominae oppidi: essent, ut alii affirmant, alii dubitant; sed 
quod in eo habitarent, quemadmodum Bethsaida dicitur civitas 
Petri et Andreae'*), non quod domini, sed quod habitatores 
illius essent. Mirorque, hoc doctos homines in dubio reliquisse.. 
Nam ut nullum aliud esset argumentum, quis umquam legit, 
Judaeum ullum, illo praesertim tempore, quo Romani domina- 
bantur, ullius oppidi dominum fuisse? Denique Lazarum Evan- 
gelista per sorores describit, ideo, ut arbitror, quia Christi fa- 
miliaritate notiores yulgo erant, ut solent mulieres religiosiores 
esse, quam viri; quod Leontius et Theophylactus indicarunt. 

2. Maria autem erat, quae unxit Dominum unguento, et 
extersit pedes ejus capillis suis. Quia plures Mariae erant, quae 
Dominum sequebantur °), voluit Evangelista Mariam, Lazari so- 
rorem, insigni illo et publico facto a caeteris distinguere, quod 

pedes unxisset Christi. Solet a multis quaeri, quam. unctionem 
Joannes intelligat, illamne, quam apud Lucam *) factam legimus, 
an eam, quam idem Joannes *) describit. Saepe enim unctum 
fuisse a muliere Christum, ex Scriptura *) manifestum est. 
Quaestio pendet ex altera quaestione, an eadem fuerit mulier, 
quae et apud Lucam, et apud caeteros Evangelistas Dominum 
unxisse dicitur; qua de re apud Matthaeum *) copiose disserui- 
mus, docuimusque, eandem et unam fuisse. Quod et ex hoc 
loco non obscure colligitur; si enim diversae mulieres fuissent, 
omnesque Mariae, ut multi auctores putant, appellarentur, non 
satis Evangelista hanc a caeteris hoc signo distinxisset, quod 
unxisset pedes Domini; nam et aliae similiter unxerant, Cum 
autem hoc tamquam certissimum et ultimum Mariae, sororis 
Lazari, signum ponat, minime dubium est, quin sola Maria , 
Lazari soror, Dominum unxerit. 

Itaque futile est, quod omnes fere haereticorum interpretes 
adnotarunt, hoc Evangelistam per anticipationem dicere; de ea 
enim unctione agere, quam sequenti capite describit. Nihil enim 
vetat, quo minus ad unctionem illam Lucae respiciat, quae, 
antequam haec, quae hoc loco Evangelista narrat, acciderent, 


facta fuerat ; praesertim cum id vis Graeci verbi significet: . 


i Gderpaca toy xveoy, quae unxerat Dominum. Etsi graves 
etiam auctores, Theodorus Mopsuestiensis et Leontius, anticipa- 
tionem esse putant. 

3. Miserunt ergo sorores ejus ad eum. Sorores Lazari ad 
Christum , qui erat trans Jordanem in eo loco, ubi solitus fue- 
rat Joannes baptizare. Itaque pronomen eum usque ad versum 
quadragesimum superioris capitis ‘referendum est. Misisse dixit 
absolute, Hebraeorum et Graecorum more, apud quos w 


(schalach) et &xootéAdety, mittere, significat mittere nuntios, ut 
apud Latinos legare. Exempla notavimus apud Matthaeum ‘). 

Quaerunt multi, cur non ipsae ad accersendum Christum 
profectac fuerint. Respondent Chrysostomus, Leontius, Theophy- 
lactus et Euthymius, et Cyrillus in Catena Graecorum, non_con- 
temptu, sed tribus de causis id fecisse; et quia cognitam habe- 
bant Christi benignitatem , confidebantque satis esse, ut illi fra- 
tris morbum significarent, quod nuntius ipse declarat: Ecce, 
quem amas, infirmatur; et quia fratris aegrotantis luctu cura- 
que prohibebantur; et quia infirmi -erant sexus, nec decebat 
longius a domo discedere. 

Ecce, quem amas, infirmatur. Simplicissimae et sanpilestieats 
mae preces, plenae fidei, plenae spei et caritatis. Nam et fidei 
fuit credere, Christum impedire, quamvis absentem, posse, quo 
minus aegrotus moreretur frater; ideoque non rogant, ut veniat, 


*) Cap. 7, $7. 38. ey Cap. 42, 3. 2 Luc. 7, 87. 38. Matth. 26, 7. 
Marc. 44, 3. Joan. 12, 3. *) Cap. 26, 6, *) Cap. 2, 16. 

ut festinet. Notavit .hoc Cyrillus in Catena, Leontius, Theophy- 
lactus et Rupertus. Et spei fuit confidere, fore, ut non longiore 
ad exorandum Christum oratione opus esset’; et caritatis, ejus 
erga Lazarum amorem in mentem Christo revocare, nec alias 
praeter amorem preces adjicere. Quamobrem non nuntiant: 
Ecce, Lazarus, sed: Ecce, quem amas, infirmatur , ut Chryso- 
stomus et Euthymius indicarunt; posito enim ante oculos. ejus 
erga Lazarum amore, magis illum ad misericordiam commove- 
bant. Haec feré omnia D. Augustinus *) et Beda his verbis’ 
complexi sunt: Non dixerunt: Veni; amanti enim tantummodo 
nuntiandum fuit.. Non ausae sunt dicere: Veni et sana; non 
ausae sunt dicere: Ibi jube, et hic fiet; cur enim non et istae, 
si fides illius centurionis inde laudatur? Ait enim’): Domine 
non sum dignus, ut intres sub tectum meum, sed tantum. dic 
verbo, et sanabitur puer meus. Nihil horwm istae, sed tantum- 
modo: Domine, ecce, quem amas, infirmatur; sufficit, ut noveris; 
non enim amas et deseris. Cyrillus, Leontius et Theophylactus 
admirationem etiam quandam haec verba prae fe ferre putant; 
quasi dicant: Qui fieri potuit, ut, quem amas, infirmaretur? 
h. Audiens autem Jesus dixit eis: Infirmitas haec non est ad 
mortem, sed pro gloria Dei, wt glorificetur Filius Det per eam. 
Vulgaris quaestio, quamodo Christus dicat, eam infirmitatem ad. 
mortem non esse, cum paulo post mortuus ex ea fuerit Lazarus. | 
Tribus modis id explicari potest: aut propterea dixisse, infirmi- 
tatem illam ad mortem noo esse, quia, etsi ex ea Lazarus mo- 
_riturus erat, sibi famen, qui facile poterat suscitare, non erat 
‘moriturus. Quemadmodum de principis illius filia dixit *): Non 
est mortua puella, sed dormit, cum mortua omnino esset, ut 
quosdam illic interpretari diximus, et hoc loco Rupertus refert, 
quamvis hanc interpretationem ideo refellat, quod paulo post 
Christus dicat *): Lazarus mortuus est. Quo argumento magis haec 
expositio confirmari videtur, quam refutari. Propterea enim Yi- 
detur non dixisse ‘): Lazarus amicus noster mortuus est; sed: 
Lazarus amicus noster dormit, ut indicaret, facile a se fore 
suscitandum. Quod autem discipulis postea palam mortuum esse 
dicit, propterea dicit, quia per somnum mortem intelligere non 
poterant. Itaque potius hac ratione indicat, Lazarum illis qui- 
dem mortuum esse, sibi vero dormire. Aut quia ita moriturus 
erat, ut mansurus non esset mortuus, sed duobus post diebus 
suscitandus, ut Theodorus Mopsuestiensis , Cyrillus, Chrysosto- 
mus, Theophylactus et Euthymius exponunt, monentque, dictio- 
nes illas pro et ut non causam et finem, sed eventum aut con- 
sequentiam significare; nec enim propterea Lazarum aegrotasse, 
ut Filius Dei glorificaretur ; sed cum aegrotasset ac mortuus esset, 


a *) Tract, 49. 7) Matth. 8,8. *) Matth, 9, 24. *) Vers. 44 *) Vers. 

consecutum inde esse, wt glorificaretur Filius Det. Aut non 
fuisse infirmitatem ad mortem, quia finis mortis Lazari non. ipsa 
erat mors, sed gloria Dei, quae ex ea erat consecutura, ut Au- 
gustinus, Beda et Rupertus interpretantur; itaque existimant, non 
solum: eventum, sed causam significari:. Talis glorifcatio ipsius ,- 
inquit Augustinus *), non ipsum auxit, sed nobis profit. Hoc 
est ergo, quod ait: Non est ad mortem, quia ct ipsa mors non 
erat ad mortem, sed. potius ad miraculum, quo facto crederent 
homines in Christum, et vitarent veram mortem. 

Recte probant ex hoc loco veteres auctores Christi divinita- 
tem. Nam aut se ipsum Deum appellat, cum dicit: sed pro glo- 
ria Dei, quod statim explicans addit: ut glorificetur Filius Dei 
per eam, quasi dicat: pro gloria: Dei, id est, mea, ut Augusti- 
nus , Beda , Rupertus , et Theodorus Mopsuestiensis , et Cyrillus 
in Catena Gracea interpretantur; aut certe eandem suam Patris- 
que sui gloriam esse dicit, ut Chrysostomus , pueopuyiactis et 
Kathymius existimant. , 

Dubitant autem quidam, quam suam Patrisque Evers intel- 
‘ligat? Andreas Cretensis, unus ex auctoribus Graecae Catenae, 
crucem mortemque Christi designari putat, quam mors Lazari 
significaverit; per crucem enim et mortem maxime ejus gloriam 
apparuisse. Sed nimis hoc alienum videtur a sensu. Theodorus 
Heracleotes gloriam eam intelligit; .quod miraculum suscitati La- 
zari toto esset terrarum orbi divulgandum, unde Patri ac Filio 
magna esset accessura gloria. Simplicissimus sensus est, quem 
indicat Augustinus, in eo eam gloriam positam fuisse, quod, 
suscitato Lazaro, multi essent Christi divinitatem cognituri,. ut 
declarat *) Evangelista. | 

5. Diligebat autem Jesus Martham et Mariam, sororem ejus , 
et Lazarum. Multi interpretes quaerunt, quorsum hoc adjecerit 
Evangelista. Sunt, qui putent, suspicionem lectoris occupare 
voluisse ; potuisse enim aliquem suspicari, propterea Christum 
hon statim ad sanandum Lazarum se contulisse, quia nec eum, 
nec ejus sorores diligebat. Cyrillus vero in Catena Graeca exi- 
stimat, voluisse docere, non mirum, si, quos diligit Dominus, 
castigat *), -cum Lazarum , quem diligebat , morbo - afilixerit. 
Potius credo, rationcm tacite reddere, cur, etsi non statim ierit, 
postea tamen ierit suo tempore, quasi dicat, non potuisse eorum, 
quos tantopere diligebat, oblivisci, fixum in ejus animo mansisse 
. huntium aegritudinis Lazari. Refero ergo hoc ad duos sequentes 
versus: Ut ergo audivit, quia infirmabatur. Quid enim est ergo? 
nisi, quia diligebat Lazarum et sorores ejus, audito ejus morbo, 
quamvis justam ob causam in eodem loco duos dies manserit, 
tamen, simul atque opportunum venit tempus miraculi faciendi , 
dixisse discipulis suis: Eamus in Judacam iterum. Diligebat 

autem eos singulariter, cum omnes communiter homines diligeret, 
propter singularem earum mulierum pietatem, ut Theodorus 
Heracleotes et  Mopsuestiensis, Chrysostomus et Euthymius 
scribunt. 

6. '7. Ut ergo audivit, quia infirmabatur , tune quidem mansit 
in eodem loco duobus diebus. Quam vim habeat particula illa 
ergo, modo diximus. Solet autem quaeri, cur duos ibi dies 
Christus manserit? cur non statim, secutus nuntios, antequam 
moreretur, sanavit Lazarum? In promptu est ratio, quam Chry- 
sostomus, Theophylactus, Euthymius et Rupertus afferunt, ideo 
non statim iisse, sed duos exspectasse dies, quia majus in eo 
miraculum facere volebat, quam quod ejus sorores ab ipso po- 
stulare videbantur. I[llae postulabant, ut aegrotantem sanaret; 
ipse volebat mortuum, et quidem jam sepultum, jam quatridua- 
num, jam foetentem suscitare. Exspectavit ergo, inquiunt au- 
ctores illi, quos modo nominavi, donec moreretur, donec sepeli- 
retur, donec foeteret, quo ilfustrius miraculum esset, nec posset 
quisquam dicere, non vere fuisse mortuum, sed lethargo sopi- 
tum, aut alio morbi genere adeo oppressum, ut mortuo similis 
videretur. Augustinus et Beda mysterii causa factum esse putant, 
quod numerus ille dierum quatuor mysticus sit; sed non expo- 
nunt, quid in eo mysterii sit; nec, ut opinor, ad id, quod agi- 
mus, est necessarium. 

Eamus in Judaeam iterum. Iterum dicit, quia non multo 
ante inde venerant, cum vellent eum Judaei lapidare *). Putat 
Cyrillus in Graeca Catena, hanc vim habere illud «tterum: 
Quamvis Judaei indigni sint, tamen eamus, ut beneficium in 
illos conferamus, cum tempus id postulet. Non abs re aliqui 
quaerunt, cur hoc Christus discipulis dixerit, antequam profici- 
sceretur, quod nusquam alias fecisse legimus. Rationem Chryso- 
stomus, Theophylactus et Euthymius, et, ut videtur, uterque 
Theodorus, Heracleotes et Mopsuestiensis, reddunt hanc, quod 
timidi discipuli essent, quod paulo ante Judaei Christum lapidare 
voluissent. Praemuniisse igitur eos, ne repentino postea reditu 
turbarentur , et praeyisa minus tela ferire solent. 

8. Dicunt et discipuli: Rabbi, nune quaerebant te Judaei 
lapidare, et iterum vadis illuc? Nunc, id est, paulo ante, ut 
Euthymius exponit. Intercesserant autem duo, ut minimum, 
menses, ut initio hujus capitis demonstravimus. Sed utuntur 
discipuli exaggeratione, ut solent facere homines timidi, quo 
majorem Christo metum injiciant eo revertendi; nunc, quasi e0- 
dem die res accidisset. Loquuntur autem, ut homines, inquit 
Cyrillus et uterque Theodorus, nondum satis intelligentes, non 
posse Christum quidquam pati, nisi volentem; etsi experientia 
Saepe didicerunt, ut ait Theodorus Mopsuestiensis, eum, quoties 

voluerat, e manibus hostium evasisse. Loquuntur autem ita, 
quasi solius Christi curam habeant, quamvis non tantum illi, 
sed multo etiam magis sibi timerent, ut Chrysostomus, Theophy- 
lactus et Euthymius adnotarunt. Idem nunc multi faciunt; per 
speciem Christi defendendi res agunt suas. 

9. Respondit Jesus: Nonne duodecim sunt horae diet? Merito 
Augustinus et Beda mirantur, quid sibi velit ea .responsio. Vul- 
garis invaluit interpretatio, quam Theophylactus refert, Lyranus 
vero amplexus est, et multi deinde, qui vix alium, quam Ly- 
ranum, legebant Scripturarum interpretem: duodecim horas esse 
diei; itaque quod una hora non fiat, alia fieri posse; mutari posse 
Judaeorum animos, ut, qui paulo ante se interficere yolebant, 
nunc libenter excipiant. Putat ergo Lyranus, proverbium apud 
Hebraeos fuisse, quale nunc apud multos vulgo est, cum signi- 
ficare volunt, posse alio fieri tempore, quod alio fieri non potuit. 
Tribuit hanc interpretationem Chrysostomo D. Thomas *); sed, 
ut opinor, immerito. Augustinus, Beda et Rupertus existimant, 
Christum se ipsum lumen diemque, duodecim vero Apostolos suos 
duodecim horas appellasse; non debere eos sibi dare consilium, 
sed se potius sequi tamquam horas solem ac diem. Mirum, hoc 
Augustino placuisse. Propius ad sensum Cyrillus accessit; recte 
enim vidit tempus vitae Christi diem appellari; sed sic exposuit, 
quasi sensus esset, nondum esse tempus poenas de Judaeis su- 
mendi; adhuc beneficia etiam invitis conferenda, quamdiu in hac 
versaretur vita. 

Verus sensus est, quem primus auctor Rupertus explicavit, 
quemque Chrysostomus, Theodorus Mopsuestiensis et Heracleotes, 
Theophylactus et Euthymius, tamquam certum ac facilem, ni 
fallor, praeteriere; sic enim ea, quae sequuntur, edisserunt, ut 
obscura conjectura non sit, ita eos intellexisse, certum esse atque 
statum spatium diei, quod minui non possit; duodecim enim con- 
stare horis; intra id tempus si quis ambulat, sine periculo am- 
bulare, quia, lucente die, offendere non potest, videns, quo loco 
pedem ponat; sic certum et constitutum sibi esse tempus, quo 
ambulare debeat, id est, vivere, et officium a Patre commissum 
explere; eum esse diem suum, in quo nihil sibi periculi immi- 
Neat; nec enim ante constitutum sibi tempus, id est, antequam 
Vitae suae nox veniat, mori posse. Sic bene haerent, quae’ se- 
quuntur, quae non video, qua ratione cum aliis interpretationibus 
haerere possint. Quod duodecim diei horas esse dicit, inaequales 
intelligit , et de die loquitur, quem usualem vocant. 

Si quis ambulaverit in die, non offendtt, quia lucem hujus 
mundt videt. Explicatis superioribus verbis, tam facile haec in- 
telliguntur, ut commentario non indigeant: Non potest offendere, 
id est, in periculum ullum incurrere, qui in die, id est, in luce 

ambulat. Unam enim magis communem periculi Speciem pro 
“omni posuit periculorum genere. Nihil ambulantes noctu homi- 
nes magis metuunt, quam ne, in saxum aut in aliquam rém 
aliam offendentes, cadant. Lucem autem hujus mundi aut solem 
vocat, qui veluti fax est, totum collustrans mundum, aut lucem 
hujus mundi, id est, non spiritualem, sed corpoream, ut eam 
spirituali opponat, quam per eam intelligi volebat. Non ergo de 
discipulis hoc dicit , quasi doceat eos, nihil esse causae, quam- 
obrem timeant, cum in luce ambulent, id est, se sequantur, qui 
lux est mundi, quemadmodum Augustinus, Beda et Rupertus , 
quasi oblitus sui, et Theodorus Heracleotes interpretantur; quam 
interpretationem refert etiam et probat Euthymius. Nec, ut 
Chrysostomus, Theophylactus, Euthymius et Theodorus Mopsue- 
stiensis exponunt: Qui ambulat in die, id est, qui bene agit, 
non offendit, non est, quod timeat. Generaliter enim de eo, 
- quod solet fieri, et de vera ac naturali loquitur luce, quam paulo 
~ ante diem appellaverat. Ex qua exemplum sumit, non ut pro- 
bet, Apostolos, sed se, cui se Apostoli timere significaverant, 
timere non debere; neminem enim ullum sibi periculum creare 
posse, dum in luce, id est, in die ambulat, antequam tempus 
veniat ad moriendum sibi a Patre constitutum. 

11. Hace ait, et post haec dixit eis: Lazarus amicus noster 
dormit, sed vado, ul a somno excitem eum. Docuerat, nihil sibi 
imminere periculi, si in Judaeam reverteretur , quod nondum sua 
venisset nox, sed adhuc in die lucenteque sole ambularet. Docet 
nunc, necessarium sibi ac discipulis suis esse, ut eo eant; dor- 
mire enim Lazarum, suum communiter cum ipsis amicum, opor- 
terecque somno excitari, ut Chrysostomus, Theophylactus, Euthy- 
mius et Rupertus, et in Catena Graecorum Cyrillus interpretantur. 
Haec causa nimirum fuit, quam ob rem non dixit: Lazarus— 
dormit, aut Lazarus amicus meus, sed Lazarus amicus noster, 
ut discipulos amicitiae communione ad commiscrationem profe- 
ctionemque commoveret. At cur aperfe non dixit: mortuus est; 
sed: dormit, cum magis fuerit discipulos ad capescendum iter 
excitaturus, si mortuum esse dixisset, velleque eum suscitare? 
Theodorus Mopsuestiensis, Augustinus et Beda indicant, ideo 
Lazari mortem somnum appellavisse, ut indicaret, non esse sibi 
diflicilius a morte illum, quam a somno excitare. Probabile 
etiam est, modestiae causa ita locutum esse. Nam si continuo 
dixisset, cum esse mortuum, seque eum suscitaturum, vidert 
Jactator poterat futuri miraculi. Nunc autem et plus quiddam 
dicit, cum non solum suscitaturum se illum indicat, verum etiam 
ita suscitaturum, quemadmodum si dormiret; et modestiam mode- 
rationemque suam retinet. Notavit hoc ipsum Theophylactus. 

12. Dixerunt ergo discipult ejus: Domine, si dormit, salvus 
erit. Quo argumento Christus usus fuerat, ut ad revertendum in 
Judaeam discipulos hortaretur, eodem illi utuntur, ut eum, ne 
eo redeat, dehortentur. Arripiunt enim dormiendi verbum, infe- 

runtque: si dormit, salvus erit. Nec dicunt: st dormit, salvus 
est, id est, adhuc vivit, aut non valde graviter aegrotat, quia, 
qui gravi premuntur morbo, dormire non possunt; sed dicunt: 
cosnoetas, salvus erit, id est, bonum est prognosticum futurae 
sanitatis, melius se habet, extra periculum est.- Solet enim 
somnus graviter aegrotantibus sanitatem afferre. Itaque necessa- 
rium non esse, eo ire, ut illum excitent, quin optandum, ut 
magis ac magis dormiat, ut brevius convalescat, quemadmodum 
Graecus Cyrillus, et Theodorus Mopsuestiensis, et D. Augustinus 
edisserunt. Sic enim humanum ingenium divina coelestiaque con- 
silia ad sua trahit vota, et in diluendis invertendisque rationibus, -- 
quas divinus aliquando Spiritus nobis suggerit, nimis ingeniosi — 
saepe sumus. 

14. -Tune ergo Jesus dixit eis manifeste: Lazarus mortuus 
est. Cum. videret, eos non intelligere figuras et metaphoras, 
_palam ac sine metaphoris locutus est, dixitque: Lazarus tmortuus 
est. Hanc vim habent duae illae dictiones tune et ergo. Nec jam 
amicum suum, aut illorum vocat, quia, cum aperte mortuum 
esse diceret, non alio opus erat argumento, ut illis persuaderet, 
eundum in Judaeam sibi esse, ut eum a mortuis suscitaret. 

15. Et -gaudeo propter vos, ut credatis, quoniam non eram 
it. Non est sensus, ut credatis, me non fuisse ibi; id enim 
satis credebant; sed gaudeo, me non fuisse ibi, ut hac ratione 
vos credatis; ut omnes auctores exponunt, Chrysostomus, Augu- 
stinus, Theodorus, Mopsuestiensis et Heracleotes, Cyrillus, Theo- 
phylactus, Euthymius et Rupertus. Quamquam ego quidem nihil 
absurdi video, si haec verba: quia non eram ibi, Jungantur cum 
verbo, eredatis, non ut sensus sit: Ut credatis, me non fuisse 
ibis sed: Ut id ideo credatis, quia ibi non eram, quod credituri 
non eratis, si ibi fuissem. Non dicit, quid credituri sint, sed 
facile intelligitur: Ut credatis, me verum esse Christum, Filium 
Dei verumque Deum. Quid ergo? an non id jam credebant? 
credebant quidem; sed credituri dicuntur, quia, quod jam crede- 
bant, magis erant ac magis credituri. Credere enim dicimur, 
non solum.cum fides in nobis inchoatur, sed etiam cum auge- 
tur, ut hoc loco D. Augustinus et Beda monuerunt, et nos supra 
exemplis. docuimus *). 

Potest non abs re quaeri, quam ob causam magis discipuli 
credituri essent, quod illic Christus non fuisset, quam si fuisset 
ibi? Augustinus et Beda existimant, ideo magis fuisse credituros, 
quod viderent, Christum absentem, quid in loco remoto acci- 
disset, nemine nuntiante, cognovisse., quod solus facere potest 
Deus. Aeger enim, non mortuus fuerat nuntiatus, inquit Augu- 
stinus 7). Eandem Chrysostomus et Theophylactus rationem 
probant. Sed magis ego Cyrilli et Theodori, Heracleotae et Mo- 
psuestiensis , in Graeca Catena, Euthymii et Ruperti probo sen- 

tentiam, ideo magis fuisse credituros, quod ibi Christus non fu- 
isset, quam si fuisset, quia, si fuisset ibi, aut misericordia, aut 
sororum precibus victus, vel a morbo sanasset, vel recens mor- 
tuum suscitasset, non ferens tam diuturnum sororum luctum. 
Cum autem ibi non fuisset, necesse fuit, jam mortuum, jam 
sepultum, jam quatriduanum foetentemque suscitare, quod eo 
magis discipulorum fidem auxit, quo majus miraculum fuit. Lo- 
quitur ut homo, cum dixit: Non eram ibi; nam ut Deus ubi- 
que erat, ut Euthymius admonuit. 

Sed eamus ad eum. Peracute Graecus Cyrillus adnotayit, ita 
Christum de mortuo Lazaro loqui, ut si vivus esset. Sic enim 
dicit: eamus ad eum, ut dixisset, si adhuc viveret; quia illi, 
inquit Cyrillus, quamvis mortuus esset, vivebat, utpote quem 
facile poterat suscitare. 

Observant etiam Chrysostomus et Theophylactus, non dixisse: 
Vado, ut suscitem eum; quemadmodum ante dixerat: Vado, ut 
a somno excitem eum; ut modeste de se loqueretur, nec vide- 
retur jactator futuri miraculi. Nam ire ad excitandum a somno 
dormientem, nulla jactantia videri poterat; dicere vero, ire se, 
ut mortuum suscitaret, poterat. 

16. Dixit ergo Thomas, qui dicitur Didymus, ad condisci- 
pulos: Eamus et nos, ut moriamur cum eo. De Thoma apud 
Matthaeum *) diximus, quae ad personae cognitionem erant ne- 
cessaria. Illud de nomine Didymi hoc loco monendum, quod 
observatum a nonnullis est, non esse Thomas nomen, Didymus 
cognomentum , sed utrumque nomen esse, idemque significare, 
quod et Theophylactus *) notavit. Quod enim Hebraice ()9NM 
(themim) , Graece didvuocs, Didymus, id est, gemini; sive quod 
simul cum fratre altero, ut ait Euthymius, natus esset; sive 
quod nomen a majoribus suis accepisset, quemadmodum apud 
Romanos quosdam Spurios, alios Fuscos vocatus legimus, quam- 
vis nec illi spurii, nec hi fusci essent. Quid de hoc nomine Le- 
ontius observaverit, invenies infra *). Cum ergo dicit Evange- 
lista: Thomas, qui dicitur Didymus, posteriore vocabulo prius 
interpretatur, quemadmodum si diceret: Thomas, id est, 
Didymus. 

Notarunt recentiores quidam interpretes, sed fere haeretici, 
relativum eo ambiguum esse; nam et ad Christum, et ad Laza- 
rum referri posse. Ac miror non solum haereticis, sed Catho- 
licis etiam nonnullis ac doctis auctoribus placuisse, ut ad Laza- 
rum potius, quam ad Christum referretur; quasi verba sint ho- 
minis, non solum Christo non credentis, sed irridentis etiam 
quodammodo, quae ab eo dicta fuerant, velle se ad Lazarum 
ire, ut illum suscitaret; fore enim, non uf illum suscitaret, sed 
ut et ipse, et omnes ejus discipuli una cum eo morerentur. 

Quidam etiam eorum per ironiam hoc dictum putant, neque 
hortantis haec esse verba, sed dehortantis, quasi dicat: Quor- 
sum eo eamus? an ut simul cum Lazaro moriamur? Injuriam 
mihi Apostolo sine causa facere videntur, qui ita sentiunt. Et 
unde illi probant, inde ego refello. Dixerat, inquiunt, Christus: 
Sed eamus ad eum; subjicit Thomas: eamus et nos, ut moria- 
mur cum eo; ad id ergo refertur pronomen eo, quo utitur Tho- 
mas, ad quod pronomen eum, quo usus erat Christus. Ego 
contra, quia Thomas, cum hoc dixit, non cum Christo, sed cum 
condiscipulis loquebatur , ut eum, id est, Christum sequerentur, 
non potest pronomen eo ad Lazarum, sed ad Christum referri. 
Si enim cum Christo loqueretur, referretur ad Lazarum, de quo 
Christus loquebatur; cum autem loquatur cum condiscipulis, et 
de Christo sequendo loquatur, necesse profecto est, ut pronomen 
eo referatur ad Christum. Accedit, quod, cum dicit: Eamus et 
nos, dictio illa et vim habet relativam; perinde enim est, ac si 
dicat: Eamus et nos, sicut ille it; ad eum autem refertur pro- 
homen eo, quo particula ef; ergo et pronomen eo refertur ad 
Christum. Praeterea, si vim proprietatemque verborum conside- 
remus, verbum illud: moriamur cum eo, indicat, nondum esse 
mortuum, sed esse moriturum eum, quocum et se, et condi- 
scipulos suos simul morituros Thomas dicebat; Lazarus jam autem 
erat mortuus; non ergo de illo, sed de Christo dicit: moriamur 
cum eo. Omnes denique antiqui auctores ita intellexerunt; nec 
cuiquam eorum alterum illum sensum in mentem_ venisse 
credo. 

Quo animo hoc-Thomas dixerit, de eo quidem video veteres 
interpretes dissentire. Theophylactus existimat, haec dixisse, non 
ut hortaretur, sed quasi per ironiam dicat, scilicet: eamus et nos, 
ut cum eo inermes moriamur; contemnamus vitam nostram, 
sicut ille temere contempsit. Theodorus Mopsuestiensis, Chryso- 
Stomus et Euthymius recte fortasse indicant, haec verba, quam-. 
vis Magnam audaciae speciem prae se ferant, non audacis, sed 
limidi esse hominis, amantis tamen Christum, a quo cum cupe- 
ret certum mortis, ut putabat, periculum avellere, non posset. 
Solent enim homines timidi majora, quam re ipsa sunt pericula, 
sibi fingere. Tamen et hoc ipsum mihi videtur sine causa de 
Apostolo dici. Cum enim verba audacem hominem indicent, cur 
timidum interpretemur, quod ne in alio quidem vulgari homine 
fecerimus? Illud tantum ex hoc loco colligitur, aut non satis 
eum credidisse, ut Cyrillus et Andreas Cretensis in Graecorum 

tena putant, aut, quod vero similius est, non satis intellexisse, 
quod Christus dixerat*), nihil sibi imminere periculi. Tamquam 
ad certam enim mortem eundum esse dicit, ne Dominum ac 
magistrum suum deserant, quod magni procul dubio erat amoris. 

' Atque haec fortasse causa fuit, cur hoe Evangelista commemo- 
raverit, aut ut ejus erga Christum caritatem laudaret, cujus 
ineredulitatem postea_erat reprehensurus '). 

17. Venit ergo Jesus, et invenit ewm quatuor dies jam in 
monumento habentem. Non dicit Evangelista, quo venerit, quia 
et ex iis, quae dixerat *), et ex iis, quae addit 3), facile intel- 
ligebatur , venisse Bethaniam, ubi dixerat fuisse Lazarum. In 
nonnullis Graecis codicibus: manuscriptis additum invenio: et¢ 
BySaviay, venit in Bethaniam. Nec declarat, an discipuli cum 
eo venerint, quia ex verbis Thomae intelligi poterat, venisse 
cum illo. Ex quo colligitur, quam falsa eorum, sit opinio, qui 
putant, Thomam non adhortatum, sed dehortatum potius condi- 
scipulos suos fuisse, ut recitavimus *). Quatuor dies habere in 
monumento , Hebraica phrasis est, qualem videmus ‘): Erat 
autem homo ibi triginta octo annos habens in infirmitate sua. 
Duas de his quatuor diebus apud interpretes quaestiones invenio: 
quomodo ante quatuor dies Lazarus sepultus esse potuerit, cum 
non nisi duos dies Christus post acceptum, non de morte, sed 
de morbo ejus nuntium, in eodem loco manserit °); alteram, quid 
quatuor isti significent dies. Ad priorem quaestionem Chrysosto- 
‘mus videtur hoc modo respondere , eo ipso die, quo nuntius ad 
Christum venerat, Lazarum fuisse mortuum; post eum duos in 
eodem loco mansisse dies; quarto demum die Christum Betha- 
niam venisse. Euthymius vero, eodem quidem die, quo Christus 
nuntium accepit, fuisse mortuum; postea mansisse duos dies, 
antequam quidquam de ejus morte discipulis diceret; quarto die 
dixisse: Lazarus amicus noster dormit; quinto venisse Betha- 
niam, et invenisse eum guatuor dies jam in monumento habentem. 
[taque quod Evangelista dixit 7): Tune quidem mansit in eodem 
- loco duobus diebus, non intelligitur, tantum-mansisse -per duos 
dies, antequam in Bethaniam inde proficisceretur, sed mansisse 
tantum per duos dies, antequam de morte Lazari quidquam di- 
scipulis significaret, Hoc mihi probabilissimum videtur esse. Cum 
enim Evangelista dicit: Zune quidem mansit duobus diebus,. 
obscure indicat, Jam Lazarum fuisse mortuum, sed nihildum 
Christum de ejus morte dicere voluisse, donec duo post mortem 
dies effluxissent, ut illustrius miraculum esset. 

Illud certe nullo modo probare possum, quod quidam dicunt, 
tunc Lazarum esse mortuum, cum Christus discipulis dixit: 
Lazarus amicus noster dormit; deinde quatuor aut quinque dies 
Christum in conficiendo itinere posuisse. Constat enim ex ratione 
geographica, a Bethabara, ubi Christus erat, Bethaniam usque 
bidui, ut plurimum, iter esse homini etiam tardo, et pedibus 
ingredienti. De industria Evangelista dicere videtur quatuor dtes 

jam in monumento habentem, non. quatuor dies jam mortuum, 
- quia quinto ante die credibile est fuisse mortuum, sed non eodem 
die, quo mortuus fuerat, fuisse sepultum; et quia id ubique fere 
gentium moris est, ut mortuorum corpora per diem unum con- 
serventur , antequam tradantur sepulturae, ne quis forte semi- 
vivus sepeliatur ; et quia est vero simile, sorvres ejus non con- 
tinuo eum sepelire voluisse, exspectantes, num Dominus veniret, 
et eum, antequam sepelirent, suscitaret. 

Altera quaestio ad institutum nostrum minus pertinet, qui, 
praetermissis allegoriis, sensum quaerimus litteralem. Augustinus, 
Beda et Rupertus existimant, quatuor illos dies quatuor signifi-— 
eare tempora, quibus homo, immortuus in -peccato, quasi in 
sepulchro jacet; in utero, antequam nascatur, in peccato origi- 
nali conceptus; ante legem; sub lege; sub morte. Violenta, ut 
videtur, allegoria. Nam neque tempus mortis a tempore reliquo 
hujus vitae distinctum est; et si homo post mortem in peccato 
manet, quando ab eo suscitabitur ,;cum nemo possit jam damna- 
tus liberari? Et tempus Evangelii tempus potius gratiae ac vitae, 
_ quam mortis est. Non alia ergo de causa Christus quatuor ex- 
spectavit dies, ut supra docuimus, nisi ut constaret, mortuum 
* esse Lazarum, qui quartum jam diem sepultus esset, ét miracu~ 
lum in quatriduano et foetente esset illustrius. . 

18. Erat autem Bethania juxta Jerosolymam quasi stadtis 
qundecim. Notum est, stadium centum et viginti quinque habere 
passus; ifaque quindecim stadia sunt mille octingenti septuaginta 
quinque passus, id est, minus duobus milliaribus Italicis, quod 
et Chrysostomus admonendum putavit. Ideo autem declaravit 
Evangelista, quam vicina Bethania Jerosolymis esset, ut rationem 
redderet, cur inde multi Jerosolymitani cives ad consolandas 
Mariam et Martham Bethaniam venissent, quod paulo post di- 
cturus ,erat; ut Theodorus Heracleotes, Cyrillus, Chrysostomus 
et Theodorus notaverunt. : : 

19. Multi autem ex Judueis venerant ad Martham et Mariam, - 
ut consolarentur eas de fratre suo. Non dicit, unde Judaei vene- 
runt, sed ex versu praecedenti satis apparet, venisse Jerosolyma ; 
ita Judaeos videtur xat’ é§ox7» solos Jerosolymitanos appellare, 
sicut alibi solos principes*). Venisse autem multos dicit, ut 
doceat, miraculum non solum coram Bethanianis, sed coram 
multis etiam Jerosolymitanis civibus factum fuisse, et ab illis 
longe lateque promulgatum, ut Cyrillus, Chrysostomus, Theo- 
phylactus et Rupertus animadvertunt. Graece est: Ilpd¢ tag 
wept MaoSay xat Mapiay, ad verbum: Ad eas, quae circa 
Martham et Mariam; quam phrasim quidam, non mediocriter 
_ etiam docti, non intelligentes, existimarunt, non ad Martham et 
Mariam, sed ad alias mulieres, quae cum illis essent, venisse, | 

ut per eas Martham et Mariam consolarentur. Itaque nostrum 
interpretem temere reprehenderunt, quod vertisset: ad Martham 
et Mariam; ipsi multo magis reprehendendi, qui vel ex Euthy- 
mio, Graeco auctore, discere potuerunt, eam phrasim idem si- 
gnificare, quod 7edg MapSav xai Mapiay, ad Martham et Ma- 
riam. Et sin minus apud Kcclesiasticos, apud profanos certe 
auctores id licuit observare. In Catena Graeca non lego: IIpdc 
sac mept MapSav xal Mapiay, sed: 2od¢ Mapdav xat 
Mapiay. 

Quaeritur a multis, quomodo multi Jerosolymitani ad Ma- 
riam et Martham venire potuerunt, cum Christo familiares es- 
sent, et Jerosolymitani non multo ante conspirassent, ut, si quis 
eum confiteretur esse Christum, extra synagogam fteret’). Ejus 
rei Chrysostomus, Leontius, Theophylactus et Euthymius tres 
rationes afferunt: non venisse Jerosolymitanos propter Christum, 
sed propter Marthae Mariaeque nobilitatem aliasque virtutes; 
aut propter ingentem earum luctum, in quo non poterant homi- 
nes noti consolationis officium denegare; aut quod, qui ad- eas 
venerunt, alieni non fuerint a Christo, sed ex illis, qui in illum 
ante crediderant. Caetera sunt probabilia; hoc ultimum videtur 
Evangelistae infra verbis repugnare; dixit enim *), multos ex iis, 
qui Hierosolyma venerant, suscitato Lazaro, in Christum cre- 
didisse; alios detulisse eum ad Pharisaeos; non ergo ante cre- 
diderant. 

20. Martha autem, ut audivit, quia Jesus venit, occurrit ili. 
Probabilis est Chrysostomi, Leontii, Theophylacti et} Euthymii 
conjectura: solam Martham, ignorante sorore, cognovisse, ad- 
ventare Christum; cur vero illa potius cognoverit, obscurior est 
conjectura, sed tamen est aliqua. Docuimus apud Lucam °*), 
colligi ex eo loco, Martham majorem, quam Mariam, natu fuisse; 
itaque curam gessisse domus. Verisimile ergo est, sive domi 
utraque erat, cum nuntius appropinquantis Christi venit, illi 
potius tamquam majori et capiti familiae, quam sorori, renun- 
tiasse, venire Christum; sive domo forte egressa fuerat alicujus 
negotii causa, ut quae curam habebat domus, priorem excepisse 
famam Christi venientis. Cur ergo non exspectabat Christum 
domi? quia majoris erat caritatis tali hospiti obviam prodire, quem- 
admodum Abraham et Lot *) fecisse legimus. Sic nimirum de- 
bemus nos Christum obviis, ut dicitur, ulnis excipere. At cur 
nihil sorori significavit? Respondent auctores illi, ne et illa 
exire obyiam vellet, umnesque eam Judaei sequerentur, et nimius 
tumultus excitaretur; aut quia sciebat, inquit Leontius, Judaeos 
iniquos esse Christo. Vero etiam simile videtur, voluisse Mar- 
tham laudem illam praeripere, quod prior excepisset Christum ; 

aut solam experiri, ecquid remedii mortuo jam fratri apud Chri- 
‘stum reperiret, ut ex infra‘) dictis colligitur. Sancta est pru- 
dentia , clam. fratribus, clam parentibus ad Christum  sese 
conferre. | a 

Quod addit Evangelista: Maria autem domi sedebat, quam vim 
habeat, neminem observasse video. Ac prima quidem specie 
tacita reprehensio videri potest, quasi, dum Martha Dominum 
quaerit, illa domi segnis desideret. Caeterum non reprehensio- 
nem ego, sed excusationem potius esse arbitror; quia enim - 
dixerat, Martham obviam Christo processisse, ne quis miraretur, 
aut Mariam accusaret, quod non et ipsa processisset, excusat 
eam tacite, dicens, sedisse domi, ideoque nihil de Christi ad- 
ventu cognovisse. Martha enim cognovit, quia, ut diximus, 
credibile est, domo aliqua causa fuisse progressam; et solent, 
qui foris in publico versantur, multos colligere rumores, quos 
ignorant, qui domi delitescunt. | 

21. Dixit ergo Martha ad Jesum: Domine, si fuisses hic, 
frater meus non fuisset mortuus. Omnes fere hoc loco auctores 
notant, Martham his verbis fidem quidem aliquam, et confiden- 
tiam de Christi caritate, sed imperfectam tamen, et humilem 
fidem ostendere. Ostendere enim, credere se, fratrem suum mo- 
riturum non fuisse, si Christus adfuisset; potuisse eum Christum 
a morbo sanare; sed non credere, idem etiam absentem facere 
potuisse. Nondum enim credidisse, eum esse Deum, sed tam- 
quam de viro insignis sanctitatis singularisque apud Deum gratiae 
de illo loqui, quod et ex sequentibus verbis manifestum sit: - 
Sed et nunc scio, quia, quaecumque poposceris a Deo, dabit tibt 
Deus. ita Chrysostomus, Theophylactus et Euthymius. Habent 
etiam haec verba speciem quandam tacite et reverenter repre- 
hendentis Christum, quod serius omnino venerit, quam oportebat, 
ut Cyrillus Graecus et Rupertus indgaverunt. 

Aliud etiam quiddam ego in illis animadverto, voluisse Mar- 
tham hoc exordio Christum quodammodo obligare, ut fratrem 
suscitaret, quandoquidem ejus causa tarditateque fuisset mortuus, 
quod non venisset satis tempestive. Aut si hoc ideo non placet, 
quia, ut supra docuimus, eodem die, quo nuntius ad Christum 
venit, Lazarus mortuus est, yoluit certe Martha profitenda Christi 
potentia et caritate erga fratrem suum, eandem potentiam cari- 
tatemque ejus excitare, ut jam mortuum suscitaret; scire se, 
eam Christi esse potentiam, ut, si adfuisset, aegroto valuisset ; 
eam erga illum caritatem, ut voluisset a morbo liberare; quod 
non fecit, quia non aderat, nunc faciat, cum adest. Solemus 
eorum laudare liberalitatem, quos erga nos liberales esse volumus, 
idque ponitur in praeceptis artis. Etiam orandi arte capi se 
Deus patitur, cum ars ipsa nascitur ex affectu. 

22. Sed et nunc scio, quia, quaecumgque poposceris a Deo, 
dabit tibt Deus. Loquitur, ut modo diximus, non tamquam de © 
Deo, qui propria potestate, sed tamquam de viro sancto, qui 
precibus miracula faceret. Videtur autem Martha velle Christum 
docere, plus ipsum posse, quam fortassis- existimet. Nondum -- 
Christus mortuum illum jam sepultum, jam quatriduanum, jam 
. foetentem suscitaverat; existimabat fortasse Martha, ideo eum. id 
nondum tentasse facere, quod putaret, se facere non posse; 
docet posse; jubet bono esse animo; tantum tenet, certo scire 
se, ex sententia rem. processuram; Deum illi nihil, quod petie- 
rit, quamvis difficile, negaturum. Putabat, inquit Cyrillus, non 
venisse Christum, ut fratrem suum suscitaret, sed ut se sororem- 
que suam consolaretur; tdeo rogat, ut faciat, quod tlle ultro fa- 
~ cturus vénerat. Vult rogari Deus, ut faciat, quod etiam. non ro- 
gatus facturus erat. Quod non dicit aperte: Sed et nunc scio, 
quod poteris illum tuis precibus suscitare, Augustinus et Beda 
moderationi tribuunt, quod ausa Martha non fuerit, Christo legem 
praescribere, utrum expediret, fratrem suum suscitare, necne; 
sed id Christo judicandum reliquisse. Non diait, inquit Augusti- 
nus '):- Sed et modo rogo te, ut resuscites fratrem meum; unde 
enim sciebat, st fratrt ejus resurgere utile fuerit? hoc tantum 
dixit: Scio, quia potes; st vis, facias; utrum enim factas, judi- 
cid tut est, non praesumptionis meae. Hoc vel sola -Augustini 
auctoritate probabile est. Magis tamen credo, Martham,. ut Cy- 
rillus existimat, omnino persuadere Christo voluisse, expedire et 
paene oportere, ut fratrem suum suscitaret, cum posset et ejus 
amicus esset. Cur ergo non aperte rogabat, ut suscitaret? Re- 
spondet Bernardus *): Sic melius tamquam non orantes oramus; 
sic efficacius tamquam diffidentes confidimus; exhibemus fdem, 
perhibemus affectum. Scit ipse, cui non est opus, ut aliquid dica- 
tur, quid desideremus. Deptio et, cum dicit: sed et nunc scio, 
hance vim habet, ut Rupertus *) animadvertit: Scio quidem te, 
antequam frater meus moreretur, impediturum fuisse, si ad- 
fuisses, quo minus moreretur; sed nunc scio, posse te, si velis, 
suscitare. ae 

23. Dicit illi Jesus: Resurget frater tuus. Recte D. Augusti- 
nus, Leontius, Beda et Rupertus notaverunt, ambigue respon- 
disse Christum; nam neque dicit, quando Lazarus resurrecturus 
sit, sed tantum esse resurrecturum; neque se eum suscitaturum 
esse. Theodorus Mopsuestiensis, Chrysostomus, Theophylactus 
et Euthymius contra putant. minime ambigue locutum esse, quin 
palam dicere, se illum suscitaturum, ut Marthae opinionem re- 
futaret, quae existamabat, solis precibus eum suscitare posse. 
Magis probo, quod Leontius et Andreas Cretensis scribunt, mo- 
destiae causa ambigue Christum locutum esse. Haec enim erat 

consuetudo Christi, sua sensim et modeste miracula insinuare ; 
non expressis et inflatis venditare verbis, sicut.supra observa- 
vimus *),° non dixisse: Lazarus. amicus noster mortuus est, 
vado, ut suscitem eum a mortuis; sed: Lazarus amicus noster 
dormit ; sed vado, ut a somno excitem eum. . 

‘Qe. Dicit et Martha: Scio, quia resurget in resurrectione in 
novissimo die. Quia ambigue, ut modo dicebamus, de Lazari 
resurrectione Christus locutus:fuerat, accasionem , ut Theodorus 
- Mopsuestiensis ait, Marthae praebuit quod de fratris resurre- 
ctione dixerat, de communi omnium hominum resurrectione intel- 
ligendi. Quamquam: mihi artificium videtur esse, quod elicere 
ex Christo voluit, an fratrem suum. suscitare constituisset. Pro- 
babile enim ac simile prorsus veri est, aliquam de fratris sus- 
citatione ex verbis Christi spem animo concepisse; sed quia ea 
obscura et ambigua adhuc erat, voluisse certo cognoscere, an 
de proxima resurrectione fratris locutus esset. Id facit, fingens 
se, quod Christus pollicebatur., de ultima omnium resurrectione 
intellexisse ; itaque nullum privatum sibi fratrique conlerri bene- 
ficium. Sic aliquando solemus fingere, aliud intelligere, quam 
intelligimus , ut,.dum is, quocum loquimur, conatur nostram 
corrigere intelligentiam , magis aperte dicat, quod ante dixerat 
obscurius. 

Iilustris hic locus est ad-probandam generalem mortuo- 
rum resurrectionem ; sic enim loquitur Martha, quasi res credita 
ac nota inter Judaeos esset, resurrecturos esse mortuos. - Quam- 
quam Theophylactus existimat, potuisse eam id a Christo oats 
-cisse , idemque alio postea loco docet Euthymius. 

25. Ego sum resurrectio et vita; qui credit in me, etiam st 
mortuus fuerit, vivet. Videtar non satis apte ad rem Christus 
respondere; verum aptissime respondet. Dixerat Martha, scire 
se, resurrecturum esse fratrem suum, sed én novissimo die cum 
omnibus mortuis; respondet Christus, non esse necessarium, ubi 
ipse sit, novissimum illum diem et generalem resurrectionem 
exspectare ; ‘se esse resurrectionem et vitam; qui in novissimo 
die omnes mortuos suscitaturus est, posse, -quandocumque velit, 
et quos velit, mortuos suscitare. 

Quod enim dicit: Ego sum resurrectio et vita, perinde est, 
ac si dicat: Nemo potest mortuus resurgere ac vivere, nisi per 
me. Cum ergo, qui in illo novissimo die resurrecturi sunt , per 
me resurrecturi sint, poterit et frater tuus per me resurgere. 
Magna igitur significatione dixit: Kgo sum resurrectio et vita; 
singula enim verba emphatica sunt. Pronomen ego opponit verbis 
illis Marthae: Quaecumque poposceris a Deo, dalit tibit Deus, 
quasi respondeat: Non precario, non aliena virtute, sed ego ipse 
mea suscitare possum; et quod dicit: sum resurrectio et vita, 

plus est, quam si diceret: possum suscitare; significat enim, 
non solum se posse, sed neminem alium posse, nisi se, aut 
nisi per se; nemo enim potest resurgere, nisi per resurrectio- 
nem, nemo vivere, nisi per vitam. Hoc sensu, minus licet ex- 
plicato, Chrysostomus, Augustinus, Beda, Theophylactus, Euthy- 
mius et Rupertus videntur intellexisse, et Andreas Cretensis, 
citatus in Graeca Catena. Dicis: Resurget frater meus in novis- 
stmo die, inquit Augustinus *); verum dicis; sed per quem tunc 
resurget, potest et modo, quia ego sum resurrectio etc. Omnes 
denique auctores tradunt, imperfectam Marthae fidem Christum 
corrigere voluisse; sed id ipsum omnium aptissime Theophy- 
lactus dixit: "Emet oty éte yord iv yori, diaviata adciy 6 
xtpLOs, xal cmED VEvEXPHMEYNY THy TioTLY AdTIC dEyEipEt. 
Quia ergo mulier adhuc erat mulicr, excitat eam Dominus, et 
tamquam mortuam ejus fidem suscitat. 

Porro cum duo genera sunt hominum, mortuorum atque vi- 
ventium, mortuorum dicit se resurrectionem esse, viventium 
vero vitam; quasi dicat: Per me et mortui resurgunt, et viven- 
tes vivunt; primum membrum exponit statim, secundum versu 
sequenti, 

Qui credit in me, etiam si mortuus fuerit, vivet. Et haec 
responsio videri potest esse abs re; docet enim, homines, qui 
in se crediderint, etiamsi mortui fucrint, resurrecturos esse; at- 
qui Lazarus non poterat jam mortuus in illum credere. Prae- 
terea quaestio erat de vita corporis Lazaro restituenda; ipse vero 
loquitur de vita animae; ea enim vita vivunt, qui in illum cre- 
dunt. Caeterum non solum bene accommodateque, sed plus etiam 
respondet, quam rogabatur. Rogabatur, ut corpori vitam daret; 
respondet, non solum corpori, sed etiam animo se vitam dare 
posse. Sumpta enim occasione a vita corporis, altius mulieris 
fidem attollit, ut non solum corporis, quae non magni sit pretii, 
sed etiam animi vitam petat, quae sola expeti digna sit; eam 
se non minus, quam corporis dare posse, et multo magis esse 
necessariam. 

Solet hujusmodi occasiones captare Christus a corporeis ad 
spiritualia, a terrenis ad coelestia homines traducendi, ut supra *) 
ex aqua corporea, quam a muliere petebat Samaritana, ad aquam 
spiritualem, quam ipse credentibus in se daturus esset, oratio- 
nem transtulit, et ex pane corporeo,, quem Judaei quaerebant, 
occasionem sumpsit, ut eos ad quaerendum coelestem panem 
hortaretur: Operamini, inquit *), non cibum, qui perit, sed qui 
permanet in vitam aeternam. Cyrillus, Chrysostomus, Leontius, 
Theophylactus et Euthymius, Graeci omnes auctores, docent, 
idem esse vivere hoc loco et resurgere, significareque, solos cos, 

qui in Christum crediderint, et.ad fidem bona quoque adjunxe- 
rint opera, resurrecturos esse; non quod alii resurrecturi non 
sint, sed quod alii ad mortem sempiternam, hi ad vitam aeter- 
nam -sint resurrecturi, quemadmodum supra disputavimus *). 
Praeterquam quod, ut diximus ante, exponit his verbis, quo- 
modo resurrectio mortuorum futura sit, quod primum proposi- 
tionis membrum est. 

Cum dicit: Etiam si mortuus fuerit, vivet , indicat, si mor- 
_ tuus non fuerit et credit, non moriturum, quia, etiamsi corpore 
moriatur, vere non morietur, et quia ea mors non est vere. 
mors, ut Cyrillus et Chrysostomus disserunt, et quia ab ea_ 
morte ad vitam aeternam resurrecturus est. Quod tnierim mort- 
amur, inquit Cyprianus *7), hunc locum edisserens , ad tmmorta- 
litatem morte transgredimur, nec potest vita aeterna succedere, 
nist hine contigerit exire; non est exitus tste, sed transitus et, 
temporals itinere decurso, ad aeterna transgressus. Itaque non 
solum spem Marthae ostendit, fore, ut frater- resurgat;, sed 
etiam ut ipsa, si velit credere , non moriatur, ut Leontius et 
Theophylactus observarunt. Hoc est, quod sequitur : 

26. Et omnts, qui vivit et credit in me, non morietur in 
aeternum. Dixerat Christus, se resurrectionem et vitam esse, 
resurrectionem nimirum mortuorum, vitam vero viventium. Su- 
periore versu declaravit, quomodo mortuorum resurrectio esset, 
quia, qui in eum credit, etiam st mortuus fuertt, vivet; declarat 
nunc, quomodo viventium vita sit, quia, qué vivit, si in eum 
eredat, non morietur in aeternum. Ille recuperat, quod perdide- 
rat;. hic,.quod habet, perdere non potest. 

-Hae¢ causa est, cur non dicat: Qui credit in me, vivet, et 
non morietur in aeternum, quemadmodum dicetidum esse vide- 
batur; sed:. Qui vivit, et credit in me, non morietur in aeternum, 
quia non significatur, vitam illam, de qua loquitur, effectum 
esse fidei, sed naturae; tamquam si diceret: Qui credié in me, 
si mortuus est, reviviscet, si vivus est, non morietur. Ambigue 
igitur vitae et mortis vocabulis utitur; cum enim dicit: gut vived, 
loquitur de vita corporis, cum dicit: non mortetur in aeternum, 
loquitur de morte et vita animae. Qua ambiguitate, ut saepe 
monuimus, uti solet Christus magna cum gratia elegantiaque 
sententiae ,.ut supra *). Quamquamt Chrysostomus, Cyrillus, Le- 
ontius, Theophylactus et Euthymius, ut modo citabamus, omnia 
intelligunt de morte corporis, quam, qui in Christum cre- | 
dunt, subituri non sint, sive quia ea mors vera non est, sive 
quia , si est, paulo post sint ad vitam etiam beatam corporis 
resurrecturi, Caeterum ,quomodo, qui in Christum credit, in 
aeternum non sit moriturus, id est, periturus non sit, abunde 
supra disseruimus *), ubi novorum haereticorum errorem refuta- 

vimus, qui ex hujusmodi locis colligunt, solam fidem ‘ad salu- 
tem satis esse. 

Credis hoc? Absurdum videri poterat , quod, cum de susci- 
tando Lazaro loqueretur, fidem a Martha exigat, quasi non La- 
zarum, sed illam ipsam suscitaturus esset. Caeterum ex lis, 
quae modo diximus, intelligi potest, quorsum Christus hoc addat. 
Volebat non solum Lazarum corporaliter, ut illa petebat, sed 
etiam spiritualiter illam suscitare ; ‘utramque ad rem ejus erat 
fides exigenda. Non enim eorum tantum, quos curabat, sed 
etiam eorum, qui se pro illis rogabant, fidem solebat postulare, 
-et ejus respectu miracula facere. Propter fidem eorum, qui pa- 
ralyticum portabant, sanavit eum *), et illi, qui a se poscebat, 
uti possessum a daemone filium curaret , dixit 2); Si potes credere, 
omnia ‘possibilia sunt credentt. 

27. Ait ili: Utique, Domine, ego credidi, quia tu es Chri- 
stus Filius Dei vivi, qui in hune mundum venisti. Dictio illa 
uliqgue, quae Graece est vai, nae, vehementer et cum admira- 
tione affirmantis est; non ergo solum affirmat Martha, se cre- 
dere, sed indicat, mirari se, quod se Christus interroget, quasi 
de sua in ipsum fide dubitet. Quod dicit: credidi, praeteritum 
tempus est, positum pro praesenti, ut multi putant, et ut gra- 
ves etiam et Graeci auctores, Theodorus Mopsuestiensis et Le- 
ontius, videntur interpretari; idque consuetudo Graeci sermonis 
patitur; sed cum majorem vim praeteritum habeat, nolim in 
praescns convertere, quod temere fecisse mihi videntur haereti- 
corum ioterpretes *). Potest quippe Martha significare, se non 
modo nunc, sed multo ante credidisse, quemadmodum D. Au- 
gustinus et Beda putant; quod majorem nimirum habet empha- 
sim, quam si diceret, se jam. nunc de Christo credere, quod 
ante non’ credidisset. Quod sequitur: Quia tu es Christus Filius 
Dei, qui in hune mundum venisti, videtur alienum a Christi in- 
terrogatione esse. Rogaverat enim Christus: Credis hoc? id est, 
me esse resurrectionem et vitam, et eos, qui credunt in me, 
etiamsi mortui fuerint, resurrecturos esse, et, qui vivunt et 
eredunt in me, non esse morituros in aeternum ? Respondet ila: 
Ego credidi, quia t« es Christus Filius Da, qui tn hunc mun- 
dum venisti. Chrysostomus, Theophylactus et Euthymius existi- 
mant, non intellexisse Martham, quae dixerat Christus; ideo non 
satis accommodate respondere. Augustinus autem et Beda, recte 
intellexisse, recteque respondere; respondendo enim, quod majus 
est, id etiam, quod minus est, respondere. Quando hoc credidt, 
inquit Augustinus, quia tu es Filius Det, credidi, quia tw es 
resurrectio et vita. Sic enim corrigo corruptum locum Augustini 
partim ex Bedae commentario, partim ex Catena D. Thomae. 
Mihi proprie videtur Martha ad ‘verbum illud Christi respondere : 

Qut credit in me, quo ‘eam quasi non credentem ‘notasse vide-. 
batur. Quo aculeo cum illa se pungi oblique sentiret, exsiliit: 
Utique, Domine, ego credidi, quia tu es Filius Dei, qui tn hunc 
mundum venistt. 

Quibus verbis, quidquid confiteri de Christo poterat,. videtur 
breviter esse confessa.. Nihil enim amplius Petrus confessua 
fuerat supra *) et apud Matthaeum *), cum Christus eum beatum 
appellavit, et super ipsum Ecclesiam suam se fundaturum pro- 
misit. Quin Petri confessioni hoc etiam addit:-qut in hune mun- 
dum venistt, ut Rupertus animadvertit. Cum ergo iisdem, qui- 
bus Petrus, utatur verbis, injuriam mihi illi facere videntur , 
qui alio animo, aliaque, quam Petrum, fide, eam dixisse inter- 
pretantur. Scilicet Filium Dei non tamquam naturalem, qui et 
ipse Deus esset, sed tamquam prophetam ac virum sanctum,,. 
propter salutem hominum a Deo missum, appellassée. Melius 
omnino Cyrillus et Leontius notaverunt, tov vidy tov Beod, 
lum filium Det illius, apposito Graeco articulo, vocavisse, ut 
non qualemcumque, sed verum, naturalem et unicum Dei Fili- 
um significaret. Lllud etiam: qui tn hunc mundum venisti, aut,.. 
ut Graece est, 6 épyouevoc, qui venturus erat, non solum si- 
gnificat, ita venisse, quemadmodum prophetae venerunt, missi 
scilicet a Deo, cum jam nati essent, cumque non fuissent, an- 
tequam nascerentur; sed *) cum in forma Det esset, nee rapinam 
arbitraretur , esse se aequalem Deo, missum a Patre, ut nostram 
naturam sumeret et, obumbrata divinitate sua, esset tamen *) 
lux vera, quae illuminat omnem hominem vententem tn hune 
mundum. Cum ergo dicit: qui in hunc mundum venisti, aut 
60 éoyopsvoc, gui venturus eras, indicat, se non temere, neque 
qualemcumque Christum Filiumque Dei credere; sed credere 
ductam prophetarum vaticiniis, et talem credere, qualem illi 
descripserant, ut Theodorus Mopsuestiensis. observavit. Animad- 
' yertit etiam alter Theodorus, cui Heracleotae cognomentum est, 
nomine gurndi significari, non solius Israél, sed omnium etiam 
gentium, hoc est, totius mundi servatorem venisse , an vim 
in eo nomine latere saepe notavimus °*). 

+ 28. Et cum haec dimxisset, abit. Minime obscure Evange- 
lista indicat his duobus verbis totoque tenore orationis, statim, — 
ut haec Martha respondit, summa festinatione ad vocandam s0- 
rorem abiisse, plenam scilicet spei, plenamque gaudii, non solum, 
quod Christum, quem quaerebat, invenisset, sed quod ex ejus 
verbis magnam concepisset fiduciam, fore, ut fratrem suum 
suscitaret; ut Cyrillus animadvertit. ae 

‘Et vecavit Mariam sororem suam silentio. Graece Aadea, 
clam, secreto. Quod von dubium, quin propter praesentes . Ju- 


d 

daeos fecerit, ne quis eorum audiret, ut Theodorus Mopsuesti- 
ensis, Cyrillus, Leontius, Theophylactus, Euthymius et Rupertus 
observant; sive ne, si scirent, Mariam ad Christum ire, eam 
non sequerentur, odio pleni Christi, sed aut domi manerent, 
aut Jerosolymam reverterentur, atque ita testes non essent tanti 
miraculi, ut Theophylactus vult; sive, ut caeteri auctores, quos 
modo nominavimus, ne quid periculi Christo crearent, praesertim 
miracula facienti, quod sciebat eos aequo animo ferre non posse ; 
quod multo videtur probabilius; vero enim simile est, magis - 
Martham de Christi incolum'tate, quam de futuri miraculi testi- 
bus cogitasse; sive, ut Rupertus aif, ne se, si ad Christum ire 
scirent, detinerent. 

Dicens: Magister adest, et vocat te. Non dixerat Evangelista, 
Christum Marthae dixisse, ut sororem vocaret. Itaque sunt, qui 
putant, id eam de suo addidisse, ut magis sororem ad venien- 
dum properandumque excitaret, aut ipsam Christi praesentiam 
interpretatam esse vocationem, ut Theophylactus existimat. Multo 
est probabilius, quod Theodorus Mopsuestiensis, Cyrillus, Leon- 
tius, Euthymius, Augustinus et Beda docent, id Christum illi 
dixisse; sed Evangelistam, brevitatem secutum, praeteriisse si- 
lentio, contentum dicere per Martham. Arg sumentum est, quod 
Christus eodem loco constiterit, donec veniret Maria, quod non 
fecisset, nisi eam per sororem ‘yocavisset ), 

29. Mla ut audivit, surgit cito, et venit ad eum, Haud du- 
bium est, quin voluerit Evangelista amorem in Christum Mariae 
studiumque declarare, quod, “simul atque eum audiverit adesse, 
seque ab eo vocari, non communicato consilio cum iis, qui ade- 
rant, Judaeis, oblita luctus, oblita urbanitatis, oblita decori, 
surrexerit et festinato ad eum venerit. IIlius factum documen- 
tum debet esse nostrum. Quum a Christo vocamur, quid cun- 
ctamur? quid desidemus? quid moras nectimus? quid nimium 
sapientes videri volumus? quid cum parentibus, cum amicis, 
cum mundanis hominibus consilia nostra impedituris communi- 
camus? id ipsum fortasse quaerentes, ut aliquem, qui nos ab 
illis revocet specie prudentiae, reperiamus: Rem esse diffici- 
lem, non temere suscipiendam, quod semel facturus sis, diu 
’ multumque cogitandum. Quin taciti surgimus, et ad Dominum 
currimus ? 

30. Nondum enim venerat Jesus in castellum, sed erat adhuc 
in tllo loco, ubt occurrerat et Martha. Graece: otnxw O02 @ArAdIE«, 
nondum autem venerat, sensu aliquanto faciliore et magis conse- 
quenti. Noster interpres aut legit: yao, enim, aut existimavit, 
dé, autem, accipi pro yao, enim, quod nonnumquam solet fieri. 
Si legamus: enim, rationem dicemus Evangelistam reddere, cur 
dixerit, surrexisse Mariam, et venisse ad Jesum; nempe quia 

nondum Jesus in castellum, id est, in oppidum Bethaniam ve- 
nerat; si enim venisset, nulla fuisset causa, cur Maria ad eum 
exiret; aut, ut putant Leontius, Theodorus Mopsuestiensis et 
Euthymius, voluit Evangelista indicare, tam celeriter et Martham 
ad Mariam festinasse, et Mariam ad Jesum accurrisse, ut Chri- 
stus in eodem adhuc loco esset. Sed probabilius, Christum certo 
consilio noluisse in pagum ingredi, sed foris exspectare, sive 
ut illic aliquos forte doceret, ut ait Euthymius; sive, ut idem, 
et Chrysostomus et Theophylactus etiam suspicantur, ne, si in 
oppidum ingressus fuisset, testes miraculi faciendi gloriamque 
humanam colligere velle videretur; sive, quod simplicius est, ac 
fortasse certius, quia sciebat, Lazarum, ut mos apud Judaeos 
erat, extra oppidum sepultum esse oportere; itaque, cum illum 
suscitaturus venisset , opus non erat, in oppidum ingredi. 

31. Judaet ergo, qui et erant cum ea in domo, et conso- 
labantur eam, cum vidissent Mariam, quia cito surrexit et exitit, 
seculi sunt eam, dicentes: Quia vadit ad monumentum , ut ploret 
abi. Docet Evangelista, quam ob causam Judaei Mariam secuti 
fuerint, quia putarunt nimirum ad sepulchrum ire, abreptam 
subito doloris impetu, ut illic plangeret; secuti ergo eam sunt, 
ut et illic eam consolarentur , ubi maxime erat dolor planctusque 
renovandus, aut veriti, ne quid ibi, dolore victa, gravius in se 
decerneret, ut solent facere mulieres; quemadmodum Theodorus 
Mopsuestiensis et Euthymius interpretantur. Fiebat autem id 
alio consilio diyinae providentiae , ut, etiam nolentes, testes es- 
sent tanti miraculi; ut Theodorus Mopsuestiensis, Leontius, Cy- 
rillus, Augustinus, Theophylactus et Euthymius observant; eodem- 
que consilio Evangelista narravit, ut Cyrillus ait. Existimat autem 
Theodorus Heracleotes, Mariam ipsam, dum domo egrederetur, 
de industria finxisse, se ad monumentum flendi causa ire, quia 
nolebat de Christo quidquam Judaeis significare, quod iniquo_ in 
eum animo essent. Quod videtur Evangelistae verbis repugnare. 
Cum enim dicit, secutos eam Judaeos dicentes: Quia vadit gd 
monumentum, ut ploret, haud obscure indicat, non id eos di- 
xisse, quod ex Maria intellexissent, sed quod ipsi suspicati 
essent. 

Animadvertit Rupertus , Judaeos, cum Martha domo egressa 
esset, non eam secutos fuisse; secutos vero continuo egressam 
Mariam; cujus ille rei causam esse putat, quod Maria majore, 
quam Martha, amore fratrem prosequeretur; itaque majore an- 
gebatur dolore, majoremque Judaei curam adhibebant, ut eam, 
quam sororem, consolarentur. Vera fortasse conjectura, sed pro- 
bari non potest. Aliam ego ex verbis Evangelistae conjecturam 
facio, causam fuisse, quod, cum Martha egressa domo est, non 
existimaverint Judaei, flendi causa ad sepulchrum ire, sed ut 
aliquid ad familiam pertinens procuraret; major enim, ut dixi- 
mus, natu erat, et familiae gerebat curam; cum autem Maria 
exiit, nihil potuerunt aliud suspicari, quam plorandi causa ire 

ad monumentum. Dum enim Evangelista dicit, cur Mariam se- 
cuti fuerint, indicat, cur Martham secuti non fuerint. | 

32. Maria ergo, cum venisset, ubi erat Jesus, videns eum, 
cecidit ad pedes ejus, et dicit et: Domine, st fuisses hic, non 
esset mortuus frater meus. Haec verba: videns eum, cecidit ad 
pedes ejus, indicant, simul atque eum conspexit, nihil moratam, 
nihil revyeritam Judaeos, qui se secuti fuerant, in Christum ir- 
ruisse, seque ad ejus pedes magno affectu projecisse. Utitur 
iisdem verbis, quibus usa soror ejus fuerat, sive quod inter se 
communicaverant, saepeque dixerant: Miseras nos! si Dominus 
fuisset hic, frater noster mortuus non esset; hoc etiam ad no- 
stram accessit calamitatem, quod, aegrotante fratre, Dominus 
aberat; ut solet muliebris sexus lamentari; sive ut Theodorus He- 
racleotes et Leontius scribunt: adeA@uxdy Eyovoa to Peornua, 
fraternum habens sensum, vera in hoc soror, quod eundem cum 
sorore haberet sensum. Duabus tamen rebus sororem vincit: 
primum, quod ad Christi pedes procidat, et quidem eo loco et 
tempore, quo minus libere id factura videbatur, praesentes ve- 
rita Judaeos, ut uterque Theodorus, Heracleotes et Mopsuesti- 
ensis, Leontius, Chrysostomus, Theophylactus, Euthymius et 
Rupertus*) adnotarunt. Itaque, ut Rupertus ait, eandem, quam 
latius verbis Martha peroravit fidem Christi Filii Det, Maria 
citiue adorando expressit. Cecidit enim ad pedes ejus, dolore 
fratris pariter et amore Christi saucia. Deinde quod verba illa 
non addidit, quae soror dixerat: Sed et nunc scio, quia, quae- 
cumque poposceris a Deo, dabit tibi Deus, quod majoris argu- 
mentum est fidei, ut Cyrillus monuit. Quamobrem a Christo 
reprehensa non est, ut soror fuerat, sicut idem auctor adnotavit. 
Etsi Chrysostomus, Theophylactus et Euthymius, quare repre- 
hensa non fuerit, aliam reddunt causam , quod magna Judaeorum 
adesset multitudo, et noluerit Christus coram illis eam coarguere, 
praesertim cum sciret, inquit Euthymius, fore, ut per otium id 
disceret, quod illi ad perfectam fidem deerat. Itaque existimant 
hic omnes auctores, Mariam eadem verba, quae soror dixerat, 
et eadem dixisse fide, nondum credentem, Christum plus esse, 
quam hominem. Malo Cyrillum sequi, melius de Mariae pietate 
‘sentientem , majore fide, quam Martham, eadem dixisse verba; 
credidisse quippe, Christum Deum esse, ideoque verba illa so- 
roris non. adjecisse *): Sed et nunc scto, quia, quaecumque popo- 
‘sceris a Deo, dabit tibi Deus. 

Quo ergo modo de Deo dicit: Domine, si fuisses hic, quasi 
non ut Deus ubique esset? Respondet Cyrillus, non satis prae 
dolore considerasse, quod dicebat; itaque humano more de Deo 
locutam fuisse. Nihil a Christo Maria postulat, seu satis esse 
‘hoc rata, seu impedita lacrimis; itaque quod verbis rogare non 

potuit, lacrimis rogavit, ut Rupertus notat. Nulla est efficacior, 
nulla potentior oratio, quam lacrimae. Quod verba non potue- 
rant efficere, ut Christus spiritu turbaretur, lacrimae fecerunt. 

33. Jesus ergo, ut vidit eam plorantem, et Judaeos, qui ve- 
nerant cum ea, ploruntes, infremuit spiriiu, et turbavit se ipsum. 
Omnes fere auctores Graeci, Chrysostomus,. Theophylactus, Eu- 


thymius, Leontius, et in Catena Graeca Cyrillus ad hunc modum 


interpretantur: infremuit spiritu, id est, erumpentem humanum 
in lacrimas et passionem affectum cohibuit, ne quid parum com- 
positum et rationi minus consentaneum ostenderct. Sed Leon- 
tius, Cyrillus et Theophylactus spiritum accipiunt pro divinitate, 
quasi sensus sit: td avevpats, spiritu, id est, divinitate sua 
erumpentem atfecttum repressisse; caeteri pro affectu, quasi ipsi 
spiritui, id est, affectui, infremuerit, hoc est, iratus fuerit, 
iltumque compresserit. Itaque illi in ablativo, hi in dativo to 
myevuarce esse putant. Mirum, tantis auctoribus eum placuisse 
sensum, quem a mente Evangelistae patet alienum esse. Quo 
enim modo convenit, ut cohibuerit affectum, cum se ipsum tur- 
baverit, quod plus quam humanum affectum ostendere videtur 
esse. Denique quod hoc loco dicit: “EveBpipijcato to avev- 
water, infremuit spiritu, dicit'): eéuBotuopsvog év éavte, 
fremens in semet ipso. Alii etiam spirttum pro divinitate, et 
éuBetuagoSar pro trasct accipientes, sensum esse putaverunt, 
spiritu, id est, divina virtute sua sese excifasse, sese parasse 
veluti ad committendum cum morte et cum mortis auctore 
diabolo certamen, quemadmodum Theodorus Heracleotes inter 
Graecos, Rupertus inter Latinos videntur interpretari. Theodorus 
vero Mopsuestiensis in eo recte sentit, quod putat, Christum 
non cohibuisse, sed affectum potius ostendisse; sed indignatum 
contra Judaeos esse, quod tot saepe videntes miracula non cre- 
derent, quod idem Leontius scribit. Amphilochius autem, quem 
et hoc loco in Graecorum Catena citatum lego, non tam vere 
fremuisse turbatumque fuisse Christum, quam se fremere tur- 
barique simulasse, ut ad futurum homines miraculum excitaret. 
Torquet violenter verborum sensum, quisquis vere Christum 
fremuisse, vereque turbatum fuisse negat, cum id tam aperte 
dicat Evangelista. 

Reliquum, quaerere quid sit: éuBpipacSarc th nvevpare, 
fremere spiritu. Spirttum ego hoc loco animum interpretor, aut 
intimam hominis partem. Itaque idem est: infremuit spiritu, ac 
si diceret: Infremuit intimis animi sensibus, ut Latinus locutus 


fuisset. Quod enim hoc loco dicit: enfremutt spiritu, postea dieit: 


fremens in semet ipso. Fremere autem in semet ipso, nihil aliud 
est, quam angi intimo animo, idque verbo aliquo vel signo 
foris ostendere, ut cum prae dolore dicimus: Heu, heu, aut 

aliquid simile. Neque ullum inter primum et secundum men- 
brum arbitror esse discrimen, sed posterius prioris explicationem 
esse. Idem enim est: infremuit spiritu, et: turbavtt semet 1psum, 
hoc est, in semet ipso turbatus est, non solum foris, verum 
etiam intus; non solum ‘simulate, sed etiam vere. Hoc enim 
aliquando significat nomen spiritus, ut cum-D. Paulus dixit *): 
Ut sit sancta et corpore, et spiritu, id est, non solum foris, sed 
etiam intus. Itaque quod D. Augustinus et Beda *}, et Grego- 
rius *) et Bernardus *) notant, turbari Christum volentem, nos 
nolentes, etsi verum est, tamen non videtur hoc loco significari. 
Quamvis, dum hanc Augustini sententiam malus quidam auctor ‘) 
reprehendit ,, reprehendendus ipse magis sit, qui adeo naturales 
Christo omnes humanos affectus esse putat, ut in ejus non fue- 
rint potestate. Quid enim in ejus potestate non fuerit, cum ipsa 
etiam anima, ipsum corpus, unde affectus omnes proficiscuntur, 
in ejus fuerint potestate °)? Potestatem, inquit, habeo ponendt 
animam meam, et potestatem habeo iterum sumendi eam. Illud 
certum, ita fuisse Christum, ut nihil in eo turbatum, id est, 
rectae rationi contrarium fuerit. 

Unum superest, ut dicamus, quae res Christum ita commo- 
verit, ut tantopere infremuerit. Alii cogitatione peccatorum, unde 
nata mors esset, turbatum putant, ut D. Augustinus et Beda. 
Alii, indignatum in mortem ipsam, et in mortis auctorem dia- 
bolum, ut supra ex Theodoro Heracleote recitavimus. Alii, pro-., 
vidisse mortem, quam Judaei, occasione ex eo sumpta miraculo, 
sibi essent illaturi, eaque re conturbatum infremuisse. Mihi 
Evangelista se ipsum videtur interpretari. Cum enim dicit: Jesus 
ergo, ut vidit eam plorantem, et Judaeos, qui venerant cum ea, 
plorantes, infremutt spiritu, minime ambigue indicat, propterea 
infremuisse indoluisseque, quod Mariam et Judaeos, qui cum 
ea erant, plorantes vidisset. lta natura comparatum est, ut ex 
conspectu eorum, qui plorant, ad plorandum incitemur. Ergo 
Maria prima plorare coepit; ejus lacrimae Judaeorum quoque 
lacrimas expresserunt; illius et Judaeorum simul lacrimis Chri- 
stus commotus infremuit, permittens hoc affectibus suis, aut, 
ut se verum hominem ostenderet, aut, quod magis credo, ut 
declararet, Mariae et eorum, qui aderant, commotum lacrimis, 
Lazarum suscitare; illis hoc dare miraculum. 

34. Et dixit: Ubi posuistis eum? Scite in hunc locum scri- 
bit D. Augustinus 7): Scisti, quia mortuus sit; et ubi sit sepul- 
tus, tgnoras? Admonent omnes auctores, Christum non ex igno- 
rantia, sed humano more interrogare, ubi Lazarum posuissent, 
quemadmodum tamquam homo, humanoque more infremuerat 
et turbatus fuerat; sic uterque Theodorus, Heracleotes et Mo- 

‘psuestiensis , sic Cyrillus, sic Amphilochius in Graeca Catena, 
sic Leontius, sic Caesarius *), sic Chrysostomus , Theophylactus 
et Euthymius. Manifestumque et certum Augustini, Cyrilli, 
Theodori Mopsuestiensis, Theophylacti argumentum, non potuisse 
ignorare, ubi eum posuissent, qui paulo ante longe remotior, 
nemine nuntiante, mortuum esse noverat. 

Causa ab auctoribus quaeritur, quam ob rem, quod minime 
ignorabat, tamquam ignorans interrogaverit, variaeque traduntur. 
Quidam putant, ideo interrogasse, ut, miscens humana divinis, 
videri non posset gloriam ex miraculo quaerere, aut potentiam 
suam ostentare; itaque, antequam miraculum edat, demittit. sese, 
et veluti parem caeteris hominibus facit, ut Theodorus Mopsue- 
stiensis, Cyrillus et Theophylactus. Alii, ut omni suspicione 
miraculum careret, quod suspectum videri posset, si ostenderet, 
se scire, ubi esset, quasi inter ipsum et Lazarum composita res 
esset, ut Chrysostomus. Alii, ut per occasionem sepulchri de- 
monstrandi omnes, qui aderant, miraculo interessent, ut Theo- 
dorus Heracleotes, Leontius et Andreas Cretensis. Alii, ut se 
ad opinionem adstantium Judaeorum accommodaret, qui hon, 
nisi hominem eum esse, credebant, ut Amphilochius, Episcopus 
Iconii, quem hoc loco citat Graeca Catena. - Alii simpliciter, ut 
utramque naturam, et humanam interrogando, et divinam mor- 
tuum suscitando, demonstraret, ut Euthymius. Alii allegorice,. 
Christum ignorare Lazarum mortuum , quia ignorat peccatores, 
quibus aliquando dicturus est: Nescio vos ‘), ut Augustinus et 
‘Beda; sic interrogavit Adam: Adam, ubi es *)? 

Dicunt et: Domine, vent et vide. Non dubium, quin verbis 
Christi, interrogantis, ubi Lazarum posuissent, erecti in exspe- 
ctationem fuerint futuri miraculi; itaque avide invitant, ut veniat 
et videat. Hoc potius verba prae se ferunt, quam quod Chry- — 
-sostomus et Theophylactus ex illis eliciunt, putasse, qui aderant, 
non ad faciendum miraculum, sed ad flendum amicum suum ad 
sepulcrum ire volujsse, ut statim dicunt: Ecce, quomodo amabat 
eum. 

35. Et lacrimatus est Jesus. Etsi Evangelista non dicit, 
Christum ad sepulcrum ab iis, qui aderant, adductum fuisse, 
intelligi a nobis voluit. Et Chrysostomus existimat, cum flevit, 
nondum ad sepulcrum venisse, propter ea, quae infra dicuntur *), 
ut opinor. Ergo cum .ad sepulcrum venisset Christus, lacrima- 
tus est. Quid autem, et quam ob rem lacrimatus fuerit, quae- 
ritur. Sunt, qui existiment, non ob Lazarum, sed ob Judaeos, qui 
aderant, lacrimatum esse, quod eorum animadverteret incredu- 
litatem, sciretque, etiam viso miraculo, non esse credituros, 
ut Andreas Cretensis. Alii, communem deplorasse infirmitatem 
humanae naturae, propter peccatum in eum locum adductae, ut 

Cyrillus Alexandrinus. Alii, non fuisse lacrimatum propter La- 
zarum; quo enim modo conveniret, ut fleret eum, quem conti- 
nuo suscitare vellet? sed lacrimatum fuisse propter lacrimas 
eorum, qui aderant, ut ostenderet, se eorum Jacrimis commo- 
veri, ut scribit Theodorus Heracleensis. Idem fere docent Mo- 
psuestiensis et Augustinus, propterea lacrimatum esse, ut exem- 
plo suo doceret nos, in carorum funere intra modum quendam 
indulgere lacrimis. Invenio, qui dicant, ob Lazarum quidem 
lacrimatum esse, non quod esset mortuus, sed potius, quod ad 
declarandam gloriam suam, eandemque Dei cogeretur suscitare 
illum, id est, a loco requietis, in quo erat, ad locum miseriae, 
a portu, in quem tutus evaserat, ad altum et tempestatibus 
plenum mare revocare. In quam sententiam eleganter Isidorus 
Pelusiota disserit in Graeca Catena, :idemque, quamyis dubius, 
Rupertus scribit. Ego non dubito, quin Lazarum ipsum fleverit, 
quemadmodum Judaei interpretati sunt, non pessimi in hac re 
auctores: Ecce, inquiunt, quomodo amabat eum. Commotum 
autem fuisse ad lacrimandum conspectu sepulcri, et quod cre- 
dibile sit, Lazari sorores, simul atque ad sepulcrum venerunt, in 
lacrimas, more muliebri, et flebilem vociferationem effusas, 
quamvis id Evangelista praeterierit. (Quemadmodum ergo ante, 
earum Judaeorumque commotus lacrimis, spiritu. infremuerat, 
ita nunc et earum fletu, et sepulcri conspectu, lacrimatus est. 

At cur lacrimas non tenuit, cum eas, quemadmodum et af- 
fectus omnes, in sua haberet potestate? Utebatur non solum 
miraculis, sed ipsis etiam lacrimis ad divinam gloriam; ostende- 
bat, se Deum esse, qui mortuos suscitaret, hominem, qui lacri- 
maretur, ut Euthymius ait. Bernardus *): Fuerunt, inquit, la- 
crimae illae testes profecto naturae, non indices diffidentiae. 
Ostendit, rem non esse compositam; vere mortuum esse, quem 
fusis ubertim fleret lacrimis. Ostendit, se illum sororesque ejus 
singulariter amavisse; itaque, non ut laudem sibi quaerat, sed 
ut amicitiae satisfaciat, Lazarum suscitare. 

36. 37. Dixerunt ergo Judaet: Ecce quomodo amabat eum. 
Non est litteralis, sed moralis sensus, quem Augustinus et Beda 
tradunt, Quid est: Amabat eum? inquit Augustinus. Non vent 
vocare jusios, sed peccatores ad poenitentiam’*), quasi propterea 
amaverit, quia mortuus peccatorum personam gerebat. Verum 
Judaei Christi erga Lazarum amorem intelliguot, qui lacrimas 
exprimeref. 

Jilud quaeri potest, cur rem tam minutam, tamque parum, 
ut videtur, necessariam Evangelista narraverit. Credo, signifi- 
care voluisse, quam varius fuerit de Christi lacrimis Judaeorum 
sensus; alios, ejus amorem admiratos, dixisse: Ecce, quomodo 
amabat ewm °*); alios contra, inde calumniam nexuisse *): Non 

poterat hic, qwi apersit oculos casci nati), facere, ut hie non 
moreretur? Deinde voluit Evangelista fortasse docere, omnes 
Judaeos, qui aderant, quique testes fuere miraculi, confessos 
prius fuisse, Lazarum vere mortuum usque adeo, ut ‘alii Christi 
lacrimas tamquam amoris erga illum testes collaudarent, alii 
reprehenderent, quod, cum tam amicus ejus esset, mori permi- 
‘sisset, cum impedire, quo minus moreretur, vjderetur potuisse. 
Plus enim fuisse ac difficilius, oculos aperire caeci nati, quam 
hominem aegrotantem a morbo liberare; atque illud ante fecisse ; 
potuisse igitur et hoe facere, ut Rupertus ait. 

Non fuissent mirati , inquiunt Cyrillus et Leontius, si quis _ 
alius lacrimatus fuisset ; mirantur lacrimari Christum, tanta gra- 
vitate hominem: od yap tare Giiocogindy Saxpserr, non enim 
philosopht est lacrimari; ita majorem esse ejus erga Lazarum 
amorem, argumentantur, quod vir tam gravis lacrimaretur. 
Quid , si scivissent lacrimari Deum? Miror, graves auctores, 
Cyrillum, Theodorum Mopsuestiensem, Chrysostomum, Theophy- 
lactum et Euthymium, sic hunc locum interpretari, quasi Judaei 
non argumententur ex caeco curato, potuisse Christum efficere, 
ut Lazarus non moreretur; sed e contrario ex lacrimis Christi 
ejus erga Lazarum singularem amorem colligere; ex amore pro- 
bare, eum non potuisse facere, ut. Lazarus non moreretur; fa- 
cturum enim profecto, si potuisset, cum tantopere eum amaret, 
ut ad ejus sepulcrum, vir tantam professus gravitatem, tempe- 
rare non posset a lacrimis. Ex hoc vero rursum, quod non po- 
tuerit Lazari mortem impedire, miraculum caeci nati calumniari, 
verum utique non fuisse; nam si illud fecisset, et hoc facere 
potuisse. Judaecorum proprium esse, inquit Theodorus Mopsue- 
stiensis, ex ets, quae nondum a Deo facta sunt, ea, quae facta 
sunt, in dubium calumniamque revocare; sic in deserto murmu- 
rasse: Percussit petram, et fluxerunt aquae, et torrentes inun- 
daverunt. is et panem poterit dare, aut parare mensam 
populo suo *)? Non dubito, sensum esse contrarium, Judaeos- 
que, quamvis Christo iniquos, confiteri, potuisse eum impedire, 
quo minus Lazarus moreretur, cum caeci nati oculos aperuisset, 
ut Theodorus Heracleotes exponit. Itaque non negant ejus pe- 
testatem, sed consilium admirantes, subreprehendunt, quod nolue- 
rit, cum posset, amicum sanare, antequam moreretur. Quo 
sensu videtur et D. Augustinus intellexisse. Caeterum non in- 
telligebant illi, inquit Theodorus, Christi consilium; propterea 
noluit facere, quod minus erat, aegrotantem sanare, ut faceret, 
quod majus erat, suscitare mortuum, quo miraculum certius | 
esset et illustrius. Si enim aegrotum curavisset, dicere calumni- 
atores ejus potuissent, naturaliter, ut multos alios aegrotos, fa- 

isse curatum; quod de suscitato quatriduano et foetente mor- 
tuo dicere non poterant. Qui noluit facere, ut non moreretur, 
inquit Augustinus *), plus est, quod facturus est, ut mortuus 
suscitetur. 

38. Jesus ergo rursum fremens in semet ipso, ventt ad monu- 
mentum. Quid sit fremere in semet ipso, docuimus ”). Causa hic 
quaeri potest, quamobrem rursus infremuerit hoc loco. Cryrillus 
et caeteri auctores, quos supra diximus *) fremendi verbum ex- 
posuisse ita, ut idem sit, quod affectibus imperare, eandem in 
hunc locum interpretationem adhibent, quasi, cum prius, ut 
dixerat Evangelista, Christus flevisset, fremens, id est, lacrimans 
atque dolorem reprimens, ad sepulcrum accesserit. Et ego eo- 
dem modo hic interpretor, quo illic interpretati sumus, infre- 
- muisse in semet ipso, id est, commotis intimis dolore visceribus, 
et singultibus fractis, ut in fletu fit, vocibus erumpentibus, ad 
sepulcrum accessisse. Quae ergo nova hic causa fuit fremitus 
novi? quod ad sepulcrum accesserit. Ter commotum legimus 
Christum , primum cum Mariam et Judaeos, qui cum ea vene- 
rant, flentes vidit *); deinde, cum in conspectum sepulcri venit ‘); 
postremo, cum ad sepulcrum accessit *). Quamquam Chrysosto- 
mus, ut diximus, existimat, prius, cum lacrimatus est, nondum 
vidisse sepulcrum, sed primo plorantium conspectu, et spiritu 
infremuisse, et lacrimatum esse, quod probabile etiam esse 
fateor. 

Erat autem spelunca, et lapis superpositus erat et. Mos Ju- 
daeorum erat, mortuos, praesertim honorabiliores, in speluncis 
sepelire, quarum ostium advoluto grandi saxo claudebatur; quale 
Christi sepulcrum fuisse Jegimus ’), ubi formam ejus descripsi- 
mus. Ideo autem Evangelista sepulcri formam declaravit, ut et 
ex loci descriptione fidem conciliaret historiae, et quia statim 
dicturus erat, Christum jussisse, lapidem tolli, quod, ut modo 
dicemus ,- ad rem maxime pertinebat. Andreas Cretensis mora- 
liter hoc explicat, speluncam Judaeorum tenebras, lapidem eo- 
rum duritiem significare. Augustinus, lapidem Mosaicam esse 
legem, quae tabulis lapideis scripta fuerat, et omnia concludebat 
sub peccato. 

39.- Ait Jesus: Tollite lapidem! Quis dubitet, eum, qui qua- 
triduanum suscitavit mortuum, quod majus erat, potuisse et la- 
pidem per se tollere, quod erat minus, et non sublato lapide 
illum suscitare, quod erat aequale? 

Duplex igitur hic quaestio: cur, sublato lapide, suscitare 
voluerit, et cur non ipse per se sustulerit. Duas utriusque rei 
causas apud auctores .invenio; alteram, non solere Deum, nisi in 
rebus necessariis, et in quibus humana non sufficit industria, 

facere miracula. Suscitatus Lazarus non poterat de sepulcro pro- 
dire sine -altero miraculo, nisi lapis removeretur; poterat lapis 
humanis viribus removeri; voluit ergo per homines fieri, quid- 
quid per eos fieri poterat et, ut per se fieret, non erat neces- 
sarium; propterea et lapidem. tolli jubet, et non per se, quod | 
sine miraculo fieri non poterat, sed per alios, qui multi erant, 
tolli jubet. Sic Cyrillus Graecus, Leontius et Rupertus. Alteram, 
ut, dum ii, qui aderant, lapidem suis manibus molirentur, vere 
mortuum Lazarum oculis suis viderent, et foetore ipso experi- . 
rentur, itaque negare postea non possent, vere fuisse susci- 
tatum. Hanc causam Origenes insinuat, et Amphilochius, Theo- 
dorus Heracleotes, Leontius, Chrysostomus, Theophylactus, Eu- 
thymius et Ambrosius *) reddunt. a 
- Dicit et Martha soror ejus, qui fuerat mortuus: Domine, 
jam foetet; quatriduanus est enim. An hoc Martha Christo sug- 
gesserit, antequam lapis tolleretur, an, posteaquam sublatus es- 
set, incertum est. Origenes et Rupertus ante suggessisse dicunt, 
quasi Christo consulturam, ne, si lapis tolleretur, foetor mortui 
illum offenderet. Theodorus vero Mopsuestiensis et Andreas Cre- 
tensis, post revolutum lapidem, cum jam foetorem ipsum sen- 
sisset , quasi desperantem de ejus futura resurrectione, dixisse:. 
Domine, jam foetet; quatriduanus est enim, De animo, quo hoc 
Martha dixerit, jam disputabimus; de tempore nunc agimus, 
probabilioremque Origenis opinionem: judicamus, quia -postea *) 
dicit Evangelista, sublatum fuisse lapidem. Quod -etsi necessa- 
rium non est argumentum, quia potuit Evangelista Marthae verba 
per anticipationem narrare, tamen cum hoc ipsum non constet, 
est -valde probabile. | 7 | 
De animo, quo Martha hoc suggesserit, quaeri potest. Ru- 
pertus videtur existimare, Martham non intellexisse causam, 
quamobrem Christus lapidem tolli jusserat; putasse enim, non 
ut suscitaret, sed ut amicum mortuum videret, voluisse lapidem 
removeri; monuisse igitur eum, si quidem videndi causa _lapi- 
dem juberet tolli, nihil esse causae, cur tolleretur; jam enim 
quatriduanum foetere mortuum. Cyrillus etiam existimat, vere- 
cundiae causa hoc dixisse; solere enim omnes homines erube- 
scere, si mortui, qui ad se pertineant, aut foeteant, aut turpes 
deformesque aspectu esse videantur ; idcirco quamprimum sepelire. 
Omnes alii auctores, Chrysostomus, Theophylactus, Euthymius, 
Theodorus Mopsuestiensis , Leontius, Andreas Cretensis, propte- 
rea dixisse, quia diffidebat, quatriduanum, etiam foetentem, mor- 
tuum suscitari posse. Hoc probabilius esse, ex Christi repre- 
hensione perspicuum est. Observavit commode Rupertus, pro- 
pterea ‘hoc Evangelistam commemorasse, ut testimonio non 
cujuscumque, sed Marthae, sororis ipsius mortui, confirmaret, 
EE Eee 

ante quatuor dies fuisse mortuum, - adeoque jam tabidum foeti- 
dumque, ut ipsa soror ejus, quae maxime cupiebat, eum sus- 
citari, Christum dehortaretur, ne id facere tentaret, quod fieri 
nullo modo posset, ut tanto majus intelligeretur fuise ‘miraculum. 
Curiosum fortasse fuerit, causam investigare velle, quare 
Martha potius, quam Maria, hoc Christo suggesserit. Sed potest 
etiam aliqua ejus rei inveniri conjectura, sive quod ad Martham, 
majorem, ut saepe diximus, natu, pertineret, pro se et sorore 
loqui, et dare consilium , sive quia minus haberet fidei, quam 
Maria. 

40. Dicit ei Jesus: Nonne dixi tibi: Quontam, si crediderts, 
videbis gloriam Dei? Non apparet, ubi hoc ipsum Christus Mar- 
thae dixerit. Tantum enim dixisse legimus: Resurget frater 
tuus’), et: Ego sum resurrectio et vita; qut credit in me, etiamst 
mortuus fuerit, rivet’). Aliqui putant, etiam haec verba illi 
dixisse: Si credideris, videbis gloriam Dei, quamvis Evangelista 
non recitaverit, ut Euthymius. Alii, hoc illi, non iisdem qui- 
dem verbis, sed eadem sententia per missos ad se _ nuntios 
significasse, cum dixit: Infirmitas haec non est ad mortem, sed 
pro gloria Dei *), ut Chrysostomus, Leontius, Theophylactus et 
Rupertus. Alii referunt ad illa verba: Resurget frater tuus, et: 
Ego sum resurrectio et vita; qui credit in me, ettamsi mortuus 
fuertt, vivet. His enim verbis haec eadem sententia continetur: 
Si credideris, videbis gloriam Dei, quia resurget frater tuus. 
Gloriam enim Dei vocat ipsam Lazari resurrectionem, quia per 
eam Deus glorificandus erat, ut Theodorus Heracleotes. inter- 
pretatur, quam interpretationem et Euthymius probat. Hunec ego 
verum arbitror esse sensum. Moraliter monet Origenes, non 
solum. Marthae, sed omnibus etiam hominibus a Deo dici: S& 
credideris, videbis gloriam Det, quia nemo, nisi crediderit, glo- 
riam Dei videre potest. Magis ad rem pertinet, quod Leontius 
et Theophylactus animadvertunt, supra *) Christum gloriam Dei, 
id est, suam appellasse, wt glorificetur, inquit, Filius Dei per 
eam; hic autem non nominare Filium Dei, sed Deum, quia au- 
ditores idonei non erant, ut se Deum esse, eandemque suam et 
Dei gloriam cognoscere possent. 

44. Tulerunt ergo lapidem. An sublatus lapis fuerit, ante- 
quam Martham Christus objurgaret, supra disputavimus °). 

Jesus autem, elevatis sursum oculis, dixit. Cur et oculos in 
coelum sustulerit, et Patrem Deum appellans gratias illi egerit, 
ipse statim °) Christus declarat; propter populum, inquit, qué 
_ ctreumstat, ut credant, quia tu me misisti. Utraque enim re, et 

habitu corporis, levatis in coelum oculis, et verbis dicere voluit, 
se, quod facturus erat, non ulla magica aut diabolica arte, non 

alia, quam- Dei, a quo missus erat, potestate facturum esse, ne 
Judaei dicerent, quod dicere solebant *): Non est hic homo a 
Deo, et’): In Beelzebuh principe daemoniorum ejicit daemonia, 
ut Chrysostomus, Theophylactus, Euthymius, Leontius, Cyrillus, 
Theodorus Mopsuestiensis et Caesarius, in Graeca Catena citati, 
interpretantur. Andreas Cretensis paulo acutius idem dicit, ocu- 
los in coelum, quasi im patriam suam, sustulisse, ut inde se 
venisse significaret. Citatur' etiam in eadem Catena Dama- 
scenus , dicens, propterea oculos sustulisse, ut formam nobis 
traderet orandi. | 

Pater gratias ago tibt, quoniam audisti me. Videtur ita loqui, 
quasi prius inter fremitus illos, quos Evangelista narravit, aliud 
a Patre postulasset, quamvis Evangelista non dixerit. Probabile 
aliis auctoribus videri poterat; nunc autem omnes fere bonos et 
graves interpretes contra sentire video, non orasse ante, quia 
oratione non indigebat, sed gratias tantum egisse Patri, quod se 
audisset, id est, quod voluisset, a se fieri, quod ipse facere 
volebat ac cogitabat, ut Lazarum exsuscitaret. Sic Chrysostomus, 
Theophylactus, Leontius et Euthymius; nihil enim aliud his 
verbis, quam essentiae voluntatisque unitatem significari. Aliter 
mihi videtur Marius Victorinus *) interpretari, ut hoc ad aliud 
referatur tempus, quo nondum Christus homo factus erat, quo 
quidem tempore Patrem pro salute hominum oraverit, Pater 
vero ejus votis annuerit, eumque eam ob causam in mundum 
- miserit. Quod verum esse potest, si recte intelligamus; sed non 
est a communi sententia sine causa discedendum. Quod autem 
Origenes scribit, improbabile omnino est, Christum conatum qui- 
dem precari pro Lazari resurrectione, praeventum autem ab eo, 
qui dixit *): Anteqguam clament, ego exaudiam; praeventum yero 
fuisse, quia prius, quam orare inciperet, anima Lazari ad cor- 
pus redierat. : | 

42. Ego autem-sciebam, quia semper me audits, sed propter 
populum, qui eircumstat, dixi, wt credant, quia tu me misisti. 
Docet, se, quae sive precando (si quas forte preces fuderat), 
sive gratias agendo dixerat, non ideo dixisse, quod de Patris 
erga se dubitaret voluntate, sed ut, qui aderant, intelligerent, 
exauditum se ab eo esse. Sed dubium, quid dicat se dixisse, 
cum ait: sed propter populum, que circumstat, dizi. Qui existi- 
mant, antequam gratias Patri ageret, orasse, ad ea hoc referunt, 
quae in ea dixerat oratione; qui vero non orasse, ad hoc ipsum, 
quod gratias egerit; tamquam dicat: Hoc ipsum, quod dixi, me 
tibi gratias agere, non ideo dixi, quod novum esse putarem, ut 
me audires (solemus enim de novis tantum beneficiis gratias 
agere); sed ideo dixi, ut populus iste intelligeret, me omnia tuo 

auspicio et voluntate facere. aug hujus sententiae superiore 
versu nominavimus.. _ 

43. Huec cum diaisset , voce , magna clamavtt: Lazare, vent 
foras! Triplex hic quaestio esse potest: quid opus fuerit ulla uti 
voce, ut Lazarum Christus suscitaret; poterat enim sola susci- 
tare voluntate, nam vox illa, qua’) dixit, et facta sunt, tpse 
mandavit, et creata sunt, sola utique yoluntas ejus fuit, nullo 
expressa corpore, quod ‘ne factum quidem fuerat; cur voce tam 
magna usus fuerit; cur Lazarum nomine vocaverit; satis enim 
erat hoc solum dicere : Veni foras. 

: Chrysostomus et Theophylactus indicant, ideo voce usum, ut 
ostenderet, se non alia, quam‘sua, eum auctoritate ac suo im- 
perio suscitare. Imperando enim dicit Lazare, veni foras! In- 
deque longam contra Arianos disputationem texunt, Deum pro- 
fecto esse, qui sua auctoritate imperioque mortuos suscitaverit, 
quod numquam Apostoli, aut alius quispiam fecerit; quin Apo- 
stolos miracula omnia, quae fecerint, Christi nomine fecisse, 
Eandem causam multo clarius in Catena Graeca -Cyrillus reddit: 
Deowpentcs xat BactArxoy FO xéAevopa, Deo, inquit,; dignum 
et regium imperium est: Lazare, veni foras! 

Quod vero tam magna usus sit voce,- Theodorus Mopsuesti- 
ensis, Theophylactus, Leontius, Euthymius hac ratione factum 
dicunt, ut significaret, se animam Lazari a longinquo et remoto 
loco evocare. Aliam quoque -Cyrillus: et Andreas Cretensis in 
Catena, et Ambrosius ”), et Chrysostomus, Theophylactus et Eu- 
thymius rationem-afferunt utriusque quaestionis, voluisse re ipsa - 
declarare, verum esse, quod aliquando jllis dixerat *): Venit 
hora, et nunc est, quando mortui audient vocem Filit hominis, 
.et qui audierint, vivent, et magna voce, ut Cyrillus, et Andreas 
et Ambrosius dicunt, magnam illam judicii tubam *) repraesen- 
tare. Augustinus ef Beda moralem magis, quam propriam affe- 
runt causam, magno clamore vocari opus esse eum, quem mo- 
les pravae consuetudinis premat. Prior sententia probabilior; 
quamquam mihi simplicius videtur dictu, accommodate ad homi- 
num morem opinionemque se gessisse; nemo est, qui, si cum 
mortuo loquendum sibi esset, non magna voce, tamquam cum 
surdo, loqueretur, atque eo fortasse. majore, quo longiore tem- 
‘pore fuisset mortuus, quasi magis mortuus esset, ideoque difli- 
cilius audire posset. 

Nomine autem ipsum vocat, aut quia amicus erat; nomine 
enim appellare, ut apud Leontium lego, @tAiacs éovi ovusodor, 
amicitiae symbolum est; aut, ut ait Ambrosius °), ne altus resus- 
citatus pro alio videretur, aut fortuita magis resurrectio, quam 
tmperata. Hinc Irenaeus °) probat, non alios, sed nos ipsos, qui 

mortui erimus, eodem corpore, eadem anima resurrecturos. Hlud 
etiam recte Chrysostomus, Euthymius et Theophylactus adnota- 
runt, loqui Christum cum mortuo,.tamquam cum vivente, cum 
dicit: Lazare, veni foras! quia illi nimirum, tamquam Deo, 
omnes etiam mortui vivunt. Non enim haec verba significant: 
vent foras, id est, resurge, sed: vent foras, id est, quasi jam 
resurrexeris ac vivas, exi de sepulchro. 

4h. Et statim prodiit, qui fuerat mortuus, ligatus pedes et 
manus institis. Voluit Evangelista prosopopoeia quadam expri- 
mere, quam celeriter imperium consecutus fuerit effectus. Di- 
ctum, factum; statim, inquit, prodtit, intelligendum, non solum 
a sepulchro, sed etiam a spelunca, ubi sepulchrum erat; itaque 
non solum surrexit, sed etiam ambulavit, ut exiret, cum tamen 
manus ac pedes ligatus esset. 

Quaerunt graves auctores, quamobrem Christus, qui suscita- 
verat, ejus etiam vincula non solverit, ut liber solutusque pro- 
diret ; enimvero potuisse. Plerique respondent , ideo fecisse, ut 
Judaei, dum ipsi manibus suis ejus vincula solverent, cognosce- 
rent, verum esse Lazarum, qui vere mortuus fuerit; sic Chry- 
sostomus, Augustinus, Ambrosius *), Beda, Theophylactus, Ru- 
pertus, Euthymius, Leontius’) et Amphilochius, Theodorus He- 
racleensis , Theodorus Mopsuestiensis, Cyrillus et Andreas Cre- 
tensis in Graecorum Catena. Ut vel oculis suis crederent, inquit 
Ambrosius *), . qui mente credere nolebant, removent lapidem, 
vident cadaver , foetorem sentiunt, institas rumpunt. Non possunt 
negare defunctum , quem aspiciunt resurgentem, vident signa -mor-— 
tis et vitae munera. Quid si, dum conantur, labore ipso emen- 
dantur? Quid si, dum audiunt, vel auribus suis credunt? Quid 
st, dum tntuentur, vel oculis suis corriguntur? Quid sit, dum rum- 
punt vincula, mentes suas solvunt? Quid si, dum Lazarus exui- 
tur, populus liberatur? Lazarum dum abire permittunt , ipsi.ad 
Dominum revertuntur ? 

’ Aliqui ex iisdem ‘auctoribus aliam quoque reddunt causam, 
ut unum miraculum altero miraculo confirmaretur; utrumque 
enim miraculum erat, et quod mortuus resurgeret, et quod jam 
suscitatus , ligatus manus ac pedes, facieque obvelata ambularet ; 
voluisse igitur Christum, ut eum Judaei vinctis pedibus ambu- 
lantem viderént, et vere Suscitatum crederent. Ita uterque The- 
odorus, Chrysostomus et Theophylactus, Aliam, aut eandem 
aliter Leontius affert; ne, si solutus Lazarus de sepulchro pro- 
diisset , phantasma. esse putaretur cum enim viderent- eodem | 
modo ligatum exire, quo in sepulchro positus fuerat, dubitare | 
non poterant , esse Lazarum eundem, qui mortuus fuisset,, atque™ 
ab ipsismet fortasse sepultus. 

Probant ex hoc loco veteres auctores, futuram mortuorum 
resurrectionem; Lazari enim resurrectionem figuram fuisse re-. 
surrectionis illius generalis; Irenaeus *), Tertullianus *), Cyrillus 
Jerosolymitanus *), Cyrillus Alexandrinus in Graeca Catena, Am- 
brosius iis locis, quos modo notavimus. Ostendit, inquit *), 
tibi Dominus, quemadmodum resurgas. Non enim unum Lazarum, 
sed fidem omnium suscitavit. Quod si credas, cum legis, mens 
quoque tua, quae mortua fuerat, in illo Lazaro reviviscit. Quid 
.emim silt vult, quod Dominus ad monumentum accessit, magna 
voce clamavit: Lazare, exit foras! nist ut futurae resurrectionis 
specimen praestaret? exemplum ederet? Cur voce clamavit, quasi 
spirttu non soleat operari? quast tacitus non soleat imperare? 
Sed ut illud ostenderet, quod scriptum est *): Quontam én mo- 
mento oculi, in novissima tuba, mortui surgent incorrupti. Mora- 
lis hoc loco est Augustini commentarius. Processit, inquit °), 
et adhuc ligatus est, adhuc involutus, tamen jam foras processtt. 
Quid significat? Quando contemnis, mortuus jaces; et si tanta, 
quanta dizi, contemnts, sepultus jaces; quando confiteris, pro- 
cedis. Quid est enim procedere, nisi ab occulto, velut exeundo te 
mantfestare? Sed ut confitearis, Deus facit magna voce clamando, 
td est, magna gratia vocando. Allegoriam vero si quis quaerit 
hujus historiae, Augustinum legat ’), Gregorium *) et Bernardum °), 
Origenem et Theophylactum *°). | | 

Dixit eis Jesus: Solvite eum, et sinite abire. Non explicat 
Evangelista, quibus hoc Christus mandaverit; sed dubium non 
est, mandasse Judaeis, qui aderant, ut suis ipsi manibus factum 
quodammodo miraculum tangerent. Eamque omnium bonorum 
auctorum esse sententiam, paulo ante docuimus. Augustinum, 
Gregorium et Bedam excipio, de quibus modo dicemus. Jubet 
non solum, ut solvant, sed etiam ut abire sinant, uti ea quo- 
que re resurrectionis ejus veritatem confirmet. Vere enim sus-~ 
citatum esse, qui suis pedibus ingredi possit, et sine duce redire 
domum. Quod Chrysostomns, Theophylactus et Euthymius, et, 
ut videtur, Theodorus Mopsuestiensis, ideo fecisse docent, ne 
humanam gloriam quaerere videretur. Sed illud probabilius; hac 
enim eadem de causa Jegimus, paralyticum illum, quem ad pi- 
scinam sanaverat, jussisse lectum suum in humeros tollere, et 
domum abire *'). 

Stolide nos hoc loco haeretici rident, quasi hoc fundamento 
sacramentalem confessionem fabricemus: Confiteri oportere pec- 
cata sacerdotibus, Christi ministris, postquam a Deo remissa 

sunt, quia Christus suscitatum jam a se Lazarum ministris sol- 

vendum tradiderit. Atqui non Apostolis, id est, ministris, im 
quiunt, sed Judaeis, id est, inimicis suis solvendum tradidit. 
Parum nos accusant. Plus etiam dicimus, quam nobis objiciunt. 
Non solum jam solutos a Christo peccatores, sed etiam nondum 
solutos a sacerdotibus solvi; vere ab illis nondum remissa pec- 
cata remitti; vere nondum suscitatos mortuos, id est, peccatores 
suscitari. Sed id non super hunc locum, id est, super arenam, 
sed super illum *): Quorum remiseritis peccata, remittuntur eis, 
et quorum retinueritis, retenta sunt, et super illum’): Quaeewm- 
que solveritis super terram, erunt soluta et in coelo, id est, super 
firmam petram fabricamus, supra quam Ecclesia Christi aedifi- 
cata est, adversus quam portae infert °*), id est, Calvinistae, 
Lutherani et caeteri inferni Cerberi, non praevalebunt. Hoc loco 
non tamquam fundamento, sed tamquam bene jam fundati per- 
fectique aedificii ornamento,.id est, tamquam exemplo uti sole- 
mus. Quod si reprehendunt, Augustinum reprehendunt, cujus 
hoe loco haec verba sunt *): Quid est: Solvite, et sinite abire? 
quae solveritis in terra, soluta erunt et in coelo, quod idem et 
Gregorius *), et Beda, et Rupertus °) dicunt. Itaque, ut Augu- 
stinus non sit auctor ille libri de vera et falsa poenitentia, tamen, 
cum hoc ipsum doceat 7), mente atque ore loquitur Augustini. 
Sed hi omnes auctores, cum hoc dicunt, non tam locum hunc 
interpretantur, quam concionantur; nec tam argumento utuntur, 
ut diximus, quam exemplo. Scio, quid Theologi quidam dixerint, 
sed non debet toti Ecclesiae fraudi esse paucorum error. 

hd. 46. Multi ergo ex Judaeis. Docet Evangelista, quam 
varie factum miraculum homines affecerit , alios credidisse, alios 
ad Pharisaeos, quod Christus fecerat, retulisse. Qui uni, qui- 
ve alteri fuerint, incertum, nec modesti est fortassis ingenii, 
scire velle, quod nullo modo Evangelista significare voluit. Nec 
probo, quod in Leontii lego commentariis, eos, qui crediderunt, 
illos fuisse omnes, qui miraculum viderant; omnes enim tam 
aperto et illustri miraculo fuisse convictos; eos autem, qui rem 
ad Pharisaeos detulerunt, alios fuisse quosdam, qui, cum faci- 
endo miraculo non adfuissent, audissentque ex iis, qui adfuerant, 
quod factum fuerat, non credidissent, itaque detulerint ad Pha- 
risaeos. Aestimavit Judaeos de suo, ut opinor, ingenio; quia 
enim ipse, si tantum vidisset miraculum, credidisset in Christum, 
in Christum autem credens summum putasset scelus, eum ad 
Pharisaeos deferre, persuadere sibi non potuit, quemquam, viso 
miraculo, aut non credidisse, aut Christum accusasse. Non bene 
Scilicet noverat Judaeorum et haereticorum ingenium. Haud ob- 
scure indicat Evangelista, utrosque ex illis fuisse, qui venerant 

Jerosolymis, ut Lazari sorores consolarentur, quique miraculum 
viderant, et qui crediderunt, et qui Christum ad Pharisaeos de- 
tulerunt. Multi, inquit, ex Judaets, qui venerant ad Mariam et 
Martham, et viderant, quae fectt Jesus, crediderunt in eum; 
quidam autem ex ipsis abterunt ad Pharisaeos. 

Quorsum ergo Evangelista narravit, quosdam ad Pharisaeos 
abiisse, si ex ipsis erant, qui miraculum viderant, cum id potius 
vim facti miraculi extenuare videretur? Primum narravit, quia 
. id ad fidem pertinebat; dein, ut originem exponeret, unde Pha- 
risaei occasionem accepissent concilii contra Christum congregandi, 
quod paulo post dicturus erat; denique, non ut miraculum ele- 
varet, sed ut duritiem et obstinatam Judaeorum declararet ma- 
lignitatem, qui, tapto tamque aperto viso miraculo, aut non cre- 
didissent, aut ejus accusassent auctorem. Probabilius, quod scribit 
-Euthymius, omnes quidem vidisse miraculum, sed illos, qui rem 
ad Pharisaeos detulere, eos fuisse, qui ante murmuraverant ’).: 
Non poterat hic, qui aperuit oculos caeci nati, facere, ut hic non 
moreretur? Hos enim, ut ex illis patet verbis, malo in Chri- 
stum fuisse animo. Aliqua conjectura, sed non satis certa. 

Duae vero hic quaestiones esse possunt: altera, num illi 
ipsi, qui ad ‘Pharisaeos abierunt, crediderint, necne; altera, quo 
animo ad Pharisaeos rem detulerint. Prima enim quaestio du- 
plex est, an miraculum vere et sine ullis praestigiis factum 
fuisse crediderint, id est, Lazarum vere suscitatum fuisse, et 
an hoc credentes in Christum etiam credididerint. Poterant enim 
miraculum credere, et in Christum non credere, cum scirent, 
non omnes,. qui miracula facerent, Christos esse posse, et quon- 
dam Elisaei ossa solo contactu mortuum suscitasse *), Evange- 
lista quidem minime obscure mihi videtur dicere, istos non cre- 
didisse, cum enim ait: Multi crediderunt in eum; quidam autem 
ex ipsis abierunt ad Pharisaeos, videtur haec duo inter se oppo- 
nere, credere, et ad Pharisaeos abire, quasi clarius dicat: Ex 
iis, qui venerant ad Mariam et Martham, multi quidem credi- 
derunt, alii autem non modo non crediderunt, sed etiam abie- 
runt ad Pharisaeos. Ita quoque multi graves auctores sentiunt, 
ut Origenes, Theodorus Mopsuestiensis, Theophylactus et Ru- 
pertus. In quam sententiam Augustinus et Beda, sectator ejus, 
inclinat, quamquam rem, qua erat modestia, relinquit in medio. 
Caeterum nec Evangelista, nec auctores ii, quos modo nomi- 
navimus, explicant, quid non crediderint, itaqye adhuc quae- 
rendum est. 

Certum est, si qui non crediderunt, ut plane docet Joannes, 
in Christum non credidisse; si enim in Christum credidissent, 
et miraculum verum utique fuisse credidissent, nec in Christum, 
nisi miraculum credendo, credere potuerunt. Aut ergo neque 

miraculam, neque in Christum crediderunt, aut credentes qui- 
dem, confitentesque miraculum, noluerunt Christum credere 
verum esse Christum. Probabilius tamen, neque miraculum, 
neque in Christum credidisse. At quod in Christum quidem non 
crediderint, jam probatum a nobis est; quod nec miraculum cre- 
diderint, ex eo probari potest, quod credibile sit, tam obstinato 
ad incredulitatem fuisse animo, ut ne id quidem crediderint, 
quod oculis perspexerunt. Atque ita Theodorus Heracleotes et 
Cyrillus videntur mihi sentire in Graeca Catena. In altera quae- 
stione Augustinus etiam est dubius, utrum bono, an malo animo 
ad Pharisaeos abierint. Poterant enim et bono ad eos abire 
animo, ut, tanto tamque manifesto illis miraculo nuntiato, com- 
moverent eos, ut aut in Christum crederent, aut mitiores saltem 
in illum essent. Sed si verum est, quod modo diximus, eos in 
Christum non credidisse, a&fbium non est, quin non bono ad 
_Pharisaeos animo abierint, | 
. Quid ergo sibi volebant? Cyrillus putat, voluisse gratiam 
apud illos inire, quod de Christo non bene se sentire significa- 
rent, Alii, voluisse accusare eum, quod mortui. corpus effodisset, 
ut Theodorus Mopsuestiensis, Leontius et Theophylactus; itaque 
tamquam sacrilegus de medio tolleretur. Alii, ué eum tamquam 
praestigiatorem accusarent, ut Euthymius. Alii, ut, novo nar- 
rato miraculo, Pharisaeorum invidiam magis accenderent, ut 
Rupertus. Hoc probabilius, quia statim Pharisaei, coacto con- 
ayy consultant: Quid facimus, quia hic homo multa signa 
factt a | 
47. Collegerunt ergo Pontifices et Pharisaei concilium, et dt- 
cebant: Quid facimus, quia hic homo multa signa factt? Reprae- 
sentat nobis Evangelista, quam providentes, quam diligentes in 
malum Pharisaei fuerint; statim convocasse concilium, et in 
consultationem adduxisse, quid sibi faciendum esset, ut gloriae 
Christi, quae novis quotidie miraculis augebatur, cursum prae- 
ciderent, ti wotodpev, quid facimus? Quod perperam per futu- 
rum vertit haereticus interpres '), vim praesentis temporis non 
intelligens. Saepe diximus, hanc vim praesens tempus habere, 
ut debitum significet: Magister vester non solvit didrachma *)? 
id est, nonne debet solvere? et supra *): Ego credidi, quia tu 
es Christus Filius Dei, qui in hune mundum venistt, 6 éexdopuevos, 
qui venire debuisti, si id sermo Latinus pateretur, quem venire 
in hunc mundum oportebat. Sic hoc loco: Quid facimus? id est, 
quid facere nos oportet? Quod aliquanto majorem habet empha- 
sim, quam si dixissent: ti wowjzooper, quid faciemus? Praeter- 
quam quod praesens tempus alium potest habere sensum, ut 
tacitam contineat negligentiae reprehensionem: Quid factmus? 
id est, cur adeo negligentes sumus? cur in futurum non provi- 

demus? quemadmodum dominus ille vineae dixit iis, quos otiosos 
in foro reperit ’): Quid Aic statis tota die otiosi? Quem sensum 
futurum tempus habere non potest; et non fuit fidelis interpretis, 
ubi duplex sententia esse poterat, cum posset utramque uno 
verbo reddere, alteram tantum exprimere. Scio, Augustinum per 
futuram legere; sed ille non tam vertebat, quam ejus temporis 
vulgarem versionem sequebatur. Haereticos mittamus; veniamus 
ad Pharisaeos. ~~ 

Rogant, quid sibi faciendum sit, cum tot Christus signa 
faciat. Primum quidem signa ab eo fieri confitentur; unde et 
quis Christus esset, et quid sibi erga illum faciendum esset, 
colligere oportebat, Christum verumque Dei esse Filium, qui 
tot faceret signa, seque in illum credere debere. Nunc vero, 
invidia occaecati, contrario argumento concludunt. Nam et ho- 
minem vocant, non solum Deum aut Christum, sed ne proprio 
quidem nomine Jesum dignati vocare, ut Chrysostomus, Cyrillus 
et Theophylactus adnotant; non solum in eum non credunt, ut 
vitam ab eo aeternam consequantur, sed vitam ili conantur 
eripere, ut iidem auctores et Theodorus Mopsuestiensis scribunt: 
Nec tamen dicebant: Credamus, inquit Augustinus *); plus enim 
perditi homines cogitabant, quomodo nocerent, ut perderent, quam 

do sibt consulerent, ne pertrent. 

48. Si dimittimus eum sic, omnes credent in eum; et venient 
Romani, et tollent locum rostrum et gentem. Magnum vero ma- 
Jum erat, ut omnes crederent in eum, id est, ut omnes face- 
rent, quod ipsi primi facere debebant! Nescit, quid loquatur, 
invidia. Nam cum maxime vellent Christi miracula obscurare, 
maxime illustrant. Confitentur enim, tantam eorum esse vim, 
ut omnes cogendi sint, si pergat, in eum credere. Quid vere 
mali consequetur, si omnes in eum credant? Venient, inquiunt, 
Romani, quasi moliantur rebellionem, et tollent locum nostrum 
et gentem. Quid yobis id curae est? Si Christus est, ut mira- 
cula ejus docent, credendum in eum est, etiamsi propterea ven- 
turi Romani sint, et locum gentemque vestram sublaturi. Nec 
enim temporalia spiritualibus praeferenda sunt. Deinde male 
providi estis; non enim Romani venient, si omnes in eum cre- 
diderint, sed si non crediderint. Si enim crediderint, non rebel- 
labunt, sed discent potius ab eo parere, quamvis barbaris, ma- 
gistratibus, ut postea ejus discipuli docuerunt, Paulus *) et 
Petrus *). Si eum regem facere vultis, fugiet, ut exemplo jam 
docuit supra *). Contra vero, quia credere in eum noluistis, et 
tamquam spiritualem, ut erat, regem vestrum recipere, Romam 
venerunt, et locum gentemque vestram sustulerunt. In hance 
sententiam Chrysostomus, Cyrillus, Theodorus Mopsuestiensis, 

Augustinus, Beda, Theophylactus, Rupertus et Euthymius edis- _ 
serunt hunc locum. | 

Incertam, an hoc dicant, quod re ipsa sentirent, an ut, re- 
pugnante quoque conscientia, consiliis suis, non aliunde, quam 
ex invidia profectis, publicae utilitatis velamentum obtenderent. 
Hoc probabilius; atque ita plerique auctores sentiunt , Cyrillus, 
Theodorus Mopsuestiensis, Chrysostomus, Theophylactus, Euthy- 
mius. Honestum hoc velamen videbatur, et nulla ratio plus apud 
omnes valere poterat, quam quae ad omnium utilitatem perti- 
nere videbatur. Nae vereor ego, ne aliqui etiampum alicubi 
Pharisaei sint, qui et specie utilitatis publicae invidiam suam 
velent , et locum gentemque suam praeferant Christo. | 

Gentem totum Judaecorum genus appellari, manifestum est, 
quod fingunt, timere se, ne prorsus a Romanis aboleatur, si 
relinquant eum sic, id est, viventem, aut miracula facientem, 
ut Cyrillus interpretatur. Locum Chrysostomus et Theophylactus 
civitatem, aut totum regnum interpretantur. Mihi probabile vi- 
detur, templum sic appellari, in quo illi magnopere confidebant, — 
et locum suum vocant, quasi curae commissum suae, quasi 
significantes, se antistites esse custodesque templi, sacrorum, 
omnisque religionis. 

49. 50. Unus autem ex ipsis, Caiphas nomine, cwm esset 
Pontifex anni tllius. Quomodo Caiphas anni illius Pontifex esset, 
apud Matthaeum’) et apud Lucam *) explicavimus. Notayit Jo- 
_ annes, Caipham, qui ejus. auctor consilii fuit, ut Christus more- 
retur, Pontificem fuisse, ut causam redderet, quare prophetico 
spiritu jocutus fuerit, ut ipse paulo post explicat. Hanc eandem 
vim verba illa Caiphae fortasse habent: Vos nescitis quidquam, 
neque cogitatis, quasi dicat: Vos homines privati non intelligitis, 
quid facto opus sit; ego Pontifex, eujus mentem Deus magis 
illustrat, facile -prospicio. Eapedtt, inquit, vobis, at unus moria- 
tur homo pro populo, et non tota gens pereat. Verba sunt par- 
tim ab ipso, qui loquebatur, Caipha, partim a Deo magna arte 
composita. Dicit: Expedit vobis, ut primo orationis verbo com- 
muni omnes utilitate commoveat. Non dicit, ut Jesus, aut ul 
iste homo moriatur, ne privato in illum odio dicere videatur , 
sed: Ut unus moriatur homo pro populo, quasi non de isto aut 
de illo, sed de uno quocumque loquatur, quem, quisquis tan- 
dem sit, mori conveniat, si ita casus tulerit, ut aut unum quem- 
vis, aut omnes mori necesse sit. Quid si ille unus homo sit 
exlex ac seditiosus, qualem Christum illi esse arbitrabantur ? 
Non dicit: Ut non multi, aut: ut non omnes moriantur; sed: 
ul men tota gens pereat, utroque yocabulo rem exaggerans, et 
quod gentem appellat, quod nomen et Judaeos omnes, excepto 
hemine, comprehendit, et affectum quendam solo auditu inge- 

nerat omnibus naturalem, quo suam quisque quasi se ipsum 
amat gentem; et cum de Christo loquebatur, non dixit: Ut unus 
pereat, sed: wnus moriatur, ut rem extenuaret; minus enim est: 
anoSviaxery, mori, quam azmodsio Sar, perire; cum autem 
loquitur de gente, non dicit: Ut non tota gens moriatur, sed: 
ut non tota gens pereat, ut rem axaggeret. Hoc ejus artificium 
fuit. Dei autem, quod, cum promptius et clarius dietu esset: 
Expedit vobis, ut unus moriatur homo potius, quam totus po- 
pulus, non ita dixit, sed: Ut unus moriatur homo pro populo, 
quod magis exprimit, quod futurum erat, Christum pro populo, 
id est, pro populi peccatis moriturum. Quomodo hoc dixerit 
Caiphas, non alio, quam ipso Evangelista interprete opus est. 

51. Hoc autem a semet ipso non dixit; sed cum esset Pon- 
tifex anni illius, prophetavit, quod Jesus moriturus erat pro gente. 
Non dixisse hoc a semet ipso, quidam interpretantur, non dixisse 
sponte aut scientem, quid loqueretur, ut Theodorus, Heracleotes 
et Mopsuestiensis, Cyrillus et Leontius. Quod si ad prophetiam 
referatur, verum est. Nam nec volens prophetabat, nec se pro- 
phetare intelligebat. Aliud dicere volebat, aliud significabat, in- 
quit Ambrosius *\, Si autem ad humanum referatur sensum, 
verum non est. Nam etsi errabat, volens tamen ac sciens dice- 
bat, quae dicebat; sive quod ita re vera sentiret expedire, ut 
Christus moreretur, ne totum Judaeorum genus a Romanis abo- 
leretur; sive, quod magis credo, quod fingeret, se ita sentire, 
ut eo praetextu Christum de medio tolleret, obstantem suae et 
omnium sacerdotum ac Pharisaeorum gloriae. 

Hoc ergo, quatenus vaticinium erat Christi pro peccatis po- 
puli morituri, a se tpso non dixit, id est, non proprio atque 
humano, sed divino dixit spiritu; non quod dignus ipse esset, 
ut per eum divinus spiritus Joqueretur, sed quod Pontifex anni 
illius esset. Itaque non ejus meritis, sed sacerdotali officio datum 
est, ut prophetaret, ut Chrysostomus, Cyrillus, Theodorus Mo- 
psuestiensis, Heracleotes, Leontius, Augustinus, Beda, Theophy- 
lactus et Euthymius exponunt. Hie docemur, inquit Augustinus’), 
etiam homines malos prophetiae spiritu futura praedicere, quod 
tamen Evangelista divino tribuit sacramento. 1d Chrysostomus 
et Theophylactus multis confirmant exemplis. Nam et Pharao- 
nem ’), et Nabuchodonosorem ‘), et Balaam ‘), illos quidem per 
somnium, hunc autem vigilantem, futura providisse. De ea re 
nos apud Matthaeum disseruimus °). 

Quod tanta cura: dicit Evangelista, fuisse Pontificem — anni 
illius, cum satis fuisset dicere, prophetasse, quia Pontifex erat, 
etiamsi non addidisset: anne illius, non solum ideo dixisse suspi- 
cor, ut nobis consuetudinem ejus temporis in creandis summis 

sacerdotibus declararet, non jam per legitimam ex Aarone suc- 
cessionem solitos fieri, sed aut pretio, aut gratia a Romanjs 
eam ‘dignitatem obtineri solitam; et aut annuam fuisse, ut Au- 
gustinus et plerique putant; aut certe Romanorum arbitrio sub- 
inde aliis ereptam, aliis datam, quod ex Josepho satis constat. 
Non hoc, inquam, solum arbitror Evangelistam significare volu- 
isse, ut fere omnes interpretes videntur existimare; nec enim 
id agebat Joannes, ut eam nobis consuetudinem dandi mutandi- 
que sacerdotii declararet; sed ideo addidisse: anni illius, ut si- 
gnificaret, non solum, quia Pontifex erat, sed etiam, ‘quia anni 
ilius, quo de Christo interimendo cogendum concilium fuerat, 
Pontifex erat, prophetasse. Ita divina providentia factum fuisse, 
ut ejus Pontificatus; qui in eam sententiam maxime propensus 
erat, in eum annum incideret, quo anno de Christo morti tra- 
dendo agendum erat, ut per eum divinum expleretur decretum, 
quo constitutum a Patre erat, ut pro omnibus Christus more- 
retur. Aut illud certe significat, non fuisse illi perpetuum spi- 
ritum prophetiae , sed sacerdotio conjunctum; itaque si alio anno, 
quo sacerdos non fuisset, sententiam dixisset, non fuisset pro- 
phetaturus. 

52. Et non tantum pro gente, sed ut filios Det, qui erant 
disperse, congregaret in unum. Gentem vocat Judaeorum popu- 
lum, filios Det, qui erant disperst, gentiles omnes, qui aliquando 
credituri erant, et in eandem Ecclesiam aggregandi. Dicit autem, 
esse dispersos , quia non omnes uno in loco, aut in uno erant 
populo, quemadmodum Judaei. Loquitur ergo per anticipationem, 
aut ex divina praedestinatione filios Dei eos ‘vocans, qui nondum 
erant, sed futuri erant aliquando, quemadmodum supra dixit *): 
Et alias oves habeo, quae non sunt ex hoc ovili; et rllas oportet 
me adducere; et fiet unum ovile, et unus pastor; ut Chrysosto- 
mus, Augustinus et Euthymius interpretantur. 3 

_53, Ab illo ergo die cogitaverunt, ut interficerent eum. De- 
creverunt; itaque solam deinde quaerebant occasionem compre- 
hendendi eum, accusandi, condemnandique; nam decretum jam 
atque fixum erat, ut quo jure, quaque injuria occideretur. 

Duabus ergo de causis hoc mihi Evangelista dicere videtur. 
Primum, ut doceat, Christum postea, cum in judicium vocatus 
est, atque sententiis omnibus condemnatus, non fuisse ulla vera 
causa damnatum; jam enim ante, inaudita causa, hujus concilii 
praejudicio damnatum fuisse; quod postea interrogatus fuerit de- 
discipulis atque doctrina, colorem fuisse, quem suo Judaei sce- 
lerato consilio inducere yoluerint, quasi jure agerent, quasi non 
ante damnassent, quam causam cognovissent. -Deinde, ut cau- 
sam reddat, cur deinceps non palam Christus apud Judaeos am- 
bulaverit, ut statim dicturus erat; quia nimirum sciebat, quid 

in eorum concilio contra se decretum esset. Quod nos habemus: 
Ab illo die, multi Graeci codices manuscripti habent, ax’ éxeiyne 
t75 ieac, ab illa hora, ut legit Graecorum Catena, et Cyril- 
lus Graecus interpretatur. 

Quod autem noster interpres reddit: cogitaverwnt, Graece 
est BuvAcdoayto., quod multi novi interpretes vertunt: consul- 
taverunt aut consultabant, non satis, ut videtur, perspecta sen- 
tentia. Nec enim sensus est, post eum diem consultasse, cum 
jam ante satis superque consultassent, ut Chrysostomus, Theo- 
phylactus’, Cyrillus, Leontius et Euthymius argumentantur, sed 
finem potius consultationis fecisse, facto Senatus consulto, ut 
deinceps rationem quaererent, qua illum occiderent, ut auctores 
exponunt ii, quos modo nominavi. Cyrilli verba sunt: Od yae 
einev evayyedvotic, ve aw éxeivng tis was éBovAEvoayso 
TOUTAL TOY Govoy, GAAG cuveBovANEtoarvro, avti Tob OmEP 
+o xad Exactoy evdoxer, xolv;; nao roeoxer, id est: Non 
enim dixit Evangelista, Judaeos ab ea hora caedem tllam com- 
mittere deliberasse, sed eos simul in eo convenisse, quasi dicere 
velit, quod ipsis singulis visuwm fuerat, id postea omnibus com- 
placuisse. 

54. Jesus ergo jam non in palam ambulabat apud Judaeos. 
Graece zappyaia, libere et aperte, ita ut ab omnibus conspice- 
retur. Unde nascitur quaestio, cur se subduxerit, aut quid 
timuerit, qui mortuos suscitabat, quique paulo ante, ut doceret, 
nihil sibi Judaeos periculi creare posse, dicehat: Nonne duodecun 
sunt horae diet*)? Origenes, Cyrillus, Theophylactus, Leontius, 
Augustinus , Beda et Rupertus ideo fecisse putant, ut nobis ex- 
emplhum praeberet, in similibus nos causis subtrahendi periculis: 
Non quia potentia ejus defecerat, inquit Augustinus ’?), tn que 
utique, si vellet, et palam Judaeis conversaretur, et nthtl et face- 
rent; sed in homins tnfirmitate vivendt exemplum discipulis mon- 
strabat. In quo apparet, non esse peccatum, si fideles ejus, qut 
sunt membra eus, oculis persequentium se subtraherent, et furo- 
rem sceleratorum latendo potius devitarent, quam se offerendo 
magis uccenderent. Theodorus vero Heracleotes, idemque Cyril- 
lus, non timore discessisse, sed ne suo conspectu irritare adver- 
sarios suos videretur, et ut constitutum sibi moriendi exspectaret 
tempus. Zamquam Deus, inquit Cyrillus, quid de se Judae 
statwissent, nemine nuntiante, cognovit; tamquam homo sese 
subdusit. 

Sed abiit in regionem juxta desertum, in civitatem, quas 
dicitur Ephrem. Graeci libri habent édeaiu, quod nescias, an 
sit Ephraim, aut Ephrem. Unde Iectionis nata yarietas, ut alii 
Latini codices habeant Ephrem, alii Ephraim. Optima Iectio, 
quae simillima Graecae est; itaque Ephraim legendum esse puto, 

etsi Nonnus Ephrem legit. Quae civitas ubi sita fuerit, non 
satis constat. Leontius putat, esse Ephratam, quae eadem alio 
nomine Bethlehem appellabatur, urbs Christi natalis. Convenit, 
quod et Bethlehem non longe aberat a deserto. Sed minime vero 
simile est, cum Christus latere yellet, in eam ee recepisse civi- 
tatem , ubi natus fuerat, et ubi erat maxime quaerendus. Sunt, 
qui existiment , eam fuisse urbem, quae affini vocabulo dicta est 
Ephron *), auctoremque ejus sententiae in locis Hebraicis Hie- 
ronymum proferunt. Obstare tamen videtur-, quod Ephron in 
tribu fuerit Juda, et non videtur esse credibile, Christum, qui 
Judaeos fugere volebat, intra Judaeae terminos constitisse. Legi- 
mus apud Davidem*) Ephraim, quod multi putant nomen esse, 
non tribus, sed civitatis. Euthymius hoc loco urbem in tribu 
Ephraim esse dicit, quae nomen tribus retinuerit. Libera cui- 
que sit conjectura in re praesertim dubia, et non admodum 
- necessaria. 

55. Proximum autem erat Pascha Judacorum. Ultimum ia- 
telligit Pascha, quod Christus cum discipulis suis post paucos 


dies celebravit, ut ex continuatione sequentis capitis colligitur. . 


Quia ergo Pascha Judaeorum proximum erat, scribit Joannes, 
multos ex tota circum regione Jerosolymam ascendisse, ut ante 
Pascha sanctificarent se ipsos, id est, ut se, si forte polluti re 
aliqua essent, quod frequenter illis accidebat, sacrificiis purga- 
rent, ut Pascha mundi celebrarent. Nemo enim immundus Pa- 
schalem agnum edere poterat, ut constat ex infra dicendis *). 
Dicit autem, non omnes, sed multos yenisse; sive quia non 
omnes mundatione indigebant, scientes, se immundos non esse, 
ideoque nolebant, ante diem ipsum Paschae venire; sive quia 
omnes etiam erant multi, et voluit multitudinem eorum, qui 
convenerant , exprimere. Multos enim pro omnibus saepe poni, 
multis exemplis alibi docuimus *), sive quia, ut notant Cyrillus 
et Leontius, non omnes ex legis praecepto venire oportebat Je- 
rosolymam, ut Pascha celebrarent, sicut ad Scenopegiam; pote- 
rant enim in sua quisdue civitate celebrare. Sed de ea re 
diximus supra ‘). 

56. Quaerebant ergo Jesum et colloquebantur ad invicem, in 
templo stantes : Quid putatis, quia non venit ad diem festum? 
Graece: Ott od wn EXSy, num venturum non esse ad diem festum? 
quemadmodum Chrysostomus et Theophylactus exponunt. Itaque 
non mirantur aut reprehendunt, quod non venerit, ut plerique 
putant, in quibus etiam, ut videtur Cyrillus et Leontius, graves 
auctores, sunt, sed dubitant interrogantque, num venturus sit. 
Sive, cur non venerit, sive, an venturus sit, rogent, ambiguum 
est, quo id animo faciant, bonone, an malo, et quod eodem 

redit, quinam illi fuerint, qui hoc interrogabant, amicine, ‘an 
inimici? Quatuor de ea re apud antiquos opiniones inyenio, 

- Primam apud Theodorum Mopsuestiensem, qui hoe interro- 
gabant, homines fuisse, qui, cum famam miraculorum ejus au- 
divissent, cupiebant eum videre atque audire; itaque interroga- 
bant alii alios, quid causae esset, cur non venisset, aut num 
scirent, an venturus esset. Quod bono utique animo dicebant. 

Alias duas Cyrillus Alexandrinus refert ac probat: alteram, 
fuisse eos, qui jam in Christum crediderant, disputareque cum 
#is, qui non credebant, dicentes: Vel ex hoe cognoscere potestis, 
eum esse Deum, quod occulta vestra consilia cognoscat, indice 
nemine, ideoque non venerit ad diem festum, quia scit, vos 
insidias sibi paravisse. Altera est, fuisse potius eos, qui non 
credebant, qui haec interrogabant, cum iis, qui in eum crede- 
bant, disputantes: Hinc intelligetis, illum violatorem esse legis, 
quemadmodum nos illi objicere solemus, quod non venerit ad 
diem festam. 

Quarta plurimorum est auctorum, Accueil , Chrysostomi, 
Theophylacti, Bedae, Ruperti, Euthymii, et probabilior, hos 
fuisse eos, qui eum comprehendere volebant, sive Pharisaeos et 
sacerdotes ipsos, sive eorum ministros. Qui cum decrevissent, 
eum in die festo, ad quem venturum putabant , comprehendere, 
aut querebantur, quod non venisset, aut quaerebant, an ventu- 
rus esset. Quod minantes dicere videntur, ut et Cyrillus indicat, 
quasi dicant: Si venisset, comprehendissemus eum, aut si vene- 
rit, comprehendemus, Hoc probabilius, quia sermo ipse speciem 
prae se fert comminationis, et quia statim sequitur: Dederant 
autem Pontifices et Pharisaei mandatum, ut, si quis cognoverit , 
ult sit, indicet, ut apprehendant eum. Ubi dt, autem, pro yao, 
enim, positum puto, ut apud Matthaeum °*). Ita sensus est con- 
sequens. Propterea enim illi minanter dicebant: Quid cogitatis, 
quia non venit ad diem festum? quia Pontifices et Pharisaei 
mandatum dederant, ut, si quis sciret, ubi esset, indicaret, ut 
comprehenderent. 


CAPUT XII. 


Jesus ergo?) ante sex dies Paschae venit Bethaniam, ubi 
Lazarus fuerat mortuus, quem suscitavit Jesus. 2. Fece- 
runt autem ei coenam ibi, et Martha ministrabat *); La- 
zarus yero unus erat ex discumbentibus cum eo. 3. Maria 

ergo accepit libram unguenti nardi pistici, pretiosi, et unxit 
pedes Jesu, et extersit pedes ejus capillis suis !); et domus 
impleta est ex odore unguenti. 4. Dixit ergo. unus ex 
discipulis ejus, Judas Iscariotes, qui erat eum traditurus: 
5. Quare hoc unguentum non yeniit trecentis denaris, et 
datum est egenis? 6. Dixit autem hoc, non quia de ege- 
nis pertinebat ad eum, sed quia fur erat, et loculos ha- 
bens *), ea, quae mittebantur, portabat. 7. Dixit ergo 
Jesus: Sinite illam, ut in diem sepulturae meae_ servet 
illud *). 8. Pauperes enim semper habetis vobiscum; me 
autem non semper habetis*). 9. Cognovit ergo turba multa 
ex Judaeis, quia illic est, et venerunt, non propter Jesum 
tantum, sed ut Lazarum viderent, quem suscitavit a mor- 
tuis *). 10. Cogitaverunt autem principes Sacerdotum, ut 
et. Lazarum interficerent, 11. quia multi propter illum . 
' abibant ex Judaeis, et credebant in Jesum °). 12. In 
crastinum autem turba multa7), quae venerat ad diem. 
festum, cum audissent, quia venit Jesus Jerosolymam, 13. 
acceperunt ramos palmarum, et processerunt obviem ei, 
et clamabant: Hosanna; benedictus, qui venit in nomine 
Domini, Rex Israél. 14. Et invenit Jesus asellum, et 
sedit super eum, sicut scriptum est *): 15. Noli timere, 
filia Sion; ecce rex tuus venit sedens super pullum asinae. 
16. Haec non cognoverunt discipuli ejus primum; sed 
quando glorificatus est Jesus, tunc recordati sunt, quta 
haec erant scripta de eo, et haec fecerunt e1%). 17. Te- 
stimonium ergo perhibebat turba, quae erat cum eo, quando 
Lazarum yocavit de monumento, et suscitavit eum a mor- 
tuis. 18. Propterea,et obviam-vyenit ei turba, quia audi- 
erunt, eum fecisse hoc signum ‘°). 19. Pharisaei ergo 
dixerunt ad semet ipsos: Videtis, quia mibhil proficimus? 
ecce mundus totus post eum abiit. 20. Erant autem qui- 
dam gentiles ex his, qui ascenderant, ut adorarent in die 
festo 1"). 21. Hi ergo accesserunt ad Philippum, qui erat 
a Bethsaida Galilaeae, et rogabant eum, dicentes: Domine, 
volumus Jesum videre '7). 22. Venit Philippus et dicit 


*) Luc. 7, 46. 7) Joan. 13, 29. 3) Mare. 16, 4. *%) Joan. 16, 46. 
S) Joan. £1, 43. sq. *) Joan. 11, 48. 7) Vers. 12—48. Matth. 24, 1—414. 
Mare. 11, 1—~410. Luc. 19, 29—38. °) Zach. 9, 9. 9%) Joan. 14, 26. 2, 
22. 1°) Joan. 11, 45. sq. 1") Joan. 7, 38. Act, 17, 4. '7) Luc. 49, 3. 

Andreae; Andreas rursum et Philippus dixerunt Jesu. 23. 
Jesus autem respondit eis, dicens: Venit hora, ut clarifi- 
cetur Filius hominis?). 24. Amen, amen dico yobis: Nisi 
granum frumenti, cadens in terram, mortuum fuerit, 25. 
ipsum solum manet; si autem mortuum fuerit, multum 
fructum affert?). Qui amat animam suam, perdet eam; 
et qui odit animam suam in hoc mundo, in vitam aeter- 
nam custodit eam *). 26. Si quis mihi ministrat, me se- 
quatur; et ubi sum ego, illic et minister meus erit*). Si 
quis mihi ministraverit, honorificabit eum Pater meus. 27. 
Nunc anima mea turbata est >). Et quid dicam? Pater, 
salvifica me ex hac hora. Sed propterea veni in horam 
hanc, 28. Pater, clarifica nomen tuum. Vemt ergo vox 
de coelo ©): Et clarificayi, et iterum clarificabo. 29. Turba 
ergo, quae stabat, et audierat, dicebat tonitruum esse 
factum. Ali dicebant: Angelus ei locutus est. 30. Respon- 
dit Jesus, et dixit: Non propter me haec vox venit, sed 
propter vos 7). 31. Nunc judicium est mundi *); nunc 
princeps hujus mundi ejicietur foras%). 32. Et ego, si 
exaltatus fuero a terra, omnia traham ad me ipsum '°); 
33. (hoc autem dicebat, significans, qua morte esset mo- 
riturus). 34. Respondit ei turba: Nos audivimas ex lege, 
quia Christus manet in aeternum '); et quomodo tu dicis: 
Oportet exaltari Filium hominis? Quis est iste Filius ho- 
minis? 35. Dixit ergo eis Jesus: Adhuc modicum lumen 
in yobis est 17). Ambulate, dum lucem babetis, ut non 
vos tenebrae comprehendant; et qui. ambulat in tenebris, 
nescit, quo vadat '*). 36. Dum lucem habetis, credite in 
lucem, ut filii lucis sitis. Haec locutug est Jesus; et abit, 
et abscondit se. ab eis. 37. Cum autem tanta signa fecis- 
set coram eis, non credebant in eum ™), 38. ut sermo 
Jesaiae prophetae '*) impleretur, quem dixit: Domine, quis 
credidit auditui nostro? et brachium Domini, cui revelatum 
est’? 39. Propterea non poterant credere, quia iterum 


1) Joan. 17, 4. Phil. 2, 9—44. 2) Vers. 32. 4 Cor. 18, 36. 3) Matth. 

dixit Jesaias ‘):- 40. Excaecavit oculos eorum, et indu- 
ravit cor eorum, ut non videant oculis, et non intelligant 
corde, et convertantur; et sanem eos. 41. Haec dixit 
Jesaias, quando vidit gloriam ejus, et locutus est de eo. 
42. Verumtamen et ex principibus multi crediderunt in 
eum; sed propter Pharisaeos non confitebantur 7), ut e 
Synagoga non ejicerentur; 43. dilexerunt enim gloriam 
hominum magis, quam gloriam Dei*). 44. Jesus autem 
clamavit, et dixit: Qui credit in me, non credit in me, 
sed in Eum, qui misit me“). 45. Et qui videt me, videt 
Eum, qui misit me °). 46. Ego lux m mundum veni, ut 
omnis, qui credit in me, in tenebris non maneat °). 47. 
Et si quis audierit verba mea, et non custodierit, ego non 
judico eum; non enim yeni, ut judicem aad, sed ut 
salvificem mundum 7). 48. Qui spernit me, et non accipit 
verba mea, habet, qui judicet eum; sermo, quem locutus 
sum, ille ‘judicabit eum in novissimo die *). 49. Quia 
ego ex me ipso non sum locutus, sed qui misit me, 
Pater; Ipse mibi mandatum dedit, quid dicam,. et quid 
loquar °). 50. Et scio, quia mandatum ejus vita aeterna 
est. Quae ergo ego loquor, sicut ; dixit mihi Pater, sic 
loquor. 


IN CAPUT XII. 


Jesus ergo ante sex dies Paschae. Particula ergo videtur ad 
verba referenda, ubi dixerat Evangelista °°), proximum fuisse 
Pascha Judaeorum; cum ergo proximum esset. Pascha, Jesus 
sex ante diebus iter Jerosolymam intendens, ut ultimum cum 
discipulis Pascha celebraret, et moreretur, venit Bethaniam. 
Totam. historiam , locumque hunc totum usque ad: versum 9. 
explicayimus supra *’). 

9. Cognovit ergo turba multa ex Judaeis, Judaeos vocat Je- 
rosolymitanos cives, ut supra **). Eos venisse dicit Bethaniam, 
ubi Christum esse audiebant, non solum ut Christum, sed ut 
Lazarum etiam viderent, recens a mortuis resuscitatum. 


1) Cap. 6, 9. 10. 7) Joan. 3, 2. 7, 13. 19, 38. °) Joan. 8, 44. *) 
Joan. 5, 36. 38. 5) Joan. 14, 9. ®) Vers. 33. 7) Joan. 3, 17. *) Joan. 

Subtilis est humani ingenii curiositas; per omnia et mala, 
et bona sese opera insinuat. Ubi Christus est, non tam propter 
Christum, quam propter Lazarum veniunt. Curiositas,- inquit 
Augustinus *), eos adduxit, non caritas. Experiri yolebant, an 
verum esset, quod fama narrabat, Lazarum a mortuis suscitatum 
fuisse; volebant videre, loquentem audire, et fortassis interro- 
gare, an vere fuisset mortuus, et quid in altera vidisset vita,- 
ut Theodorus Mopsuestiensis et Cyrillus, Theophylactus et Leon- 
tius interpretantur. Quis enim videre nollet et interrogare eum, 
quem a mortuis suscitatum fuisse audivisset? Cur ergo non, 
antequam Christus ibi esset, venerant ac viderant, cum Lazarus 
in Bethania habitaret ? 

Credibile est, quamvis Evangelista non dicat, Lazarum, post- 
quam suscitatus fuit, a Christi latere non discessisse; itaque, 
antequam eo Christus veniret, Lazarus ibi non erat, quia Chri- 
stum, sicut et soror ejus Maria, sequebatur. Cum ergo audis- 
sent, Christum ibi esse, intellexerunt, et Lazarum ibi esse opor- 
tere; itaque ejus videndi causa venerunt. Aut sicut non propter 
solum Christum, ita non propter solum Lazarum venerunt; itaque 
non venerant ante, quia simul ambos videre non poterant. 

10. Cogitaverunt autem principes Sacerdotum, ut et Lazarum 
interficerent. Euthymius: Christum occidere volebant, sumpto 
praetextu, quod solveret sabbatum, et se faceret aequalem Deo, 
quodque multi in eum crederent. Lazarum autem quare? An 
quia revixerat? quod ergo crimen est revixisse? Itaque tota res 
est invidia. Invidebant enim non auctori modo beneficii, sed iis 
etiam, qui acceperant beneficium; ideo et caecum foras ejecerant, 
et Lazarum interficere volebant. Mordebat etiam eos, quod, in- - 
stante festo, plurima turba illud relinqucret, et ad eum accur- 
reret. Quamquam ego non tam festi rationem eos habuisse 
arbitror, quam memoriam tanti miraculi, interfecto Lazaro, 
abolere voluisse, quod viderent, magnos propter eum ad Chri- 
stum fieri concursus, multosque ea de causa in illum credere, 
ut explicatur versu sequenti. Magnae quidem hoc erat insaniae; 
sed caeca semper et insana invidia est. -O stulta cogitatio, et 
cdeca saevitia! inquit Augustinus *). Dominus Christus, qui sus- 
citare potuit mortuum, non posset occisum? Quando Lazaro tnfe- 
rebatis necem, numquid auferebatis Christo potestatem? Si aliud 
vobis videtur mortuus, aliud occisus, ecce Dominus utrumque 
fecit, et Lazarum mortuum, et se tpsum suscitavtt occisw’ 1. 
Eodem modo‘Graece scribunt Cyrillus et Theodorus Mopsues.i- 
ensis. Quae sequuntur *), apud Matthacum ‘) explicata sunt. 

17. 18. Testimonium ergo perhibebat turba, quae erat cum 
eo, quando Lazarum vocavit de monumento. Poterat mirum 
videri, quod, cum toties Christus Jerosolymam iniisset, nemo 


*) Tract. 80. 7) Tract. 80. *) Usque ad vers. 17. *) Cap. 24, 7. 

li processisset obviam; nunc vero. subito novoque consilio totus 
se populus in ejus. occursum effudisset. Ejus rei causam reddit 
Evangelista, quod cives illi Jerosolymitani, qui adfuerant, cum 
Lazarum suscitaret, affirmarent, id se vidisse, totamque civita- 
tem impleverant fama miraculi. Itaque, cum nuntiatum in urbem 
esset, adventare Christum, qui Lazarum suscitaverat, tota pro- 
cessit civitas, ut faustis illum acclamationibus exciperet. 

19. Pharisaet autem dixerunt ad semet ipsos. Graece 2p0¢ 
éavrovs, inter se alit aliis: Videtis, quia nihil proficimus? ecce 
mundus totus post eum abit. Perinde est, ac si dicant: Védetis 
et experimini, necessarium omnino esse, ut faciamus, quod, 
auctore Caipha, decretum a nobis est, ut hominem istum de 
medio tollamus? Alia enim ratione, sive persequendo eum, sive 
ejus facta dictaque improbando, sive populum dehortando, sive 
comminando, fore, ut extra Synagogam ejiciatur, quisquis eum 
Christum confessus fuerit, nihil proficimus. Unum illud reme- 
dium superest, ut eum occidamus. Accusant ergo segnitiem 
suam, quod jam nuper non illum simul et Lazarum occiderint, 
ut Cyrillus ait; aut certe, quod diligentiores non sint, ut quam 
primum oceidatur, ut Theodorus Mopsuestiensis et Euthymius 
indicant. Miror, Chrysostomum et Theophylactum in ea esse 
sententia, quam et Euthymius probabilem ducit, ut putent, eos, 
qui hoc dicebant, ex iis fuisse, qui in Christum crediderant, aut 
certe qui benevoli erga eum erant; qui persecutoribus _illius 
dicant: Videtis, vos hunc hominem persequendo nihil proficere? 
Sensus perspicuus est, cum ipse Evangelista Pharisaeos, qui 
hoc dixerunt, fuisse dicat. 

Neque mundum vocant eo sensu, quo Chrysostomus et Theo- 
phylactus putant, quia peccatores erant, quemadmodum, cum 
Christus dicit: Vos de mundo hoc estis; ego non sum de hoc 
mundo *). Nam qui Christum sequebantur, eo ipso peccatores 
non erant; et qui hoc dicebant, peccatores erant atque maligni. 
Sed mundum vocant per hyperbolen , quia omnes, nemine ex- 
cepto, Christum sequi videbantur, non solum magna, ut prius, 
turba. Nam et viri, et mulieres, et Judaei, et gentiles, ut sta- 
tim dicitur, eum sequebantur, et infantes Regem appellabant, 
ut recte Rupertus adnotavit. Simile est, quod Cyrillus ait, 
Pharisaeos, cum dixerunt, totum mundum post eum abire, ne- 
scientes, quid dicerent, prophetasse; totum enim mundum, id 
est, et Judaeos, et gentiles in eum credituros. Et solemus vulgo 
magnam innumerabilemque multitudinem per exaggerationem 
munodum appellare. ° 

20. Erant autem quidam gentiles ex his, qui ascenderant, ut 
adorarent in die festo. Sunt, qui existiment, hos fuisse Judaeos, 
sed ideo ab Evangelista gentiles appellatos, quia inter gentiles 

habitabant; duabus adducti rationibus. Altera est, quod Judaei 
permissuri non fuerint, ut quisquam gentilis jn templum ingre- 
deretur, cum et se, et templum, et omnia sacrificia pollui puta- 
rent, si quis gentilis adesset. Ita Paulum discerpere fere volu- 
erunt, quod putarent, Trophimum Ephesium in templum intro- 
duxisse, gentilem hominem, cum ajunt'): Viri Israélitae, 
adjuvate; hic est homo, quit adversus populum, et legem, et locum 
hunc, omnes ubtque docens, tnsuper et gentiles induxit in templum. 
Altera, quod Romani, etsi permittebant, Judaeos suis vivere 
legibus, tamen non paterentur, gentilem quemquam, relicto ido- 
lorum cultu, Judaeum fieri. Plus habet ponderis unum verbum 
Evangelistae, quam istae omnes rationes, praesertim cum ejus 
sententiae auctores minime boni sint *). Evangelista dicit, fuisse 
gentiles; cur nos dicamus, fuisse Judaeos, praesertim cum eos 
Judaeis opponere videatur, dicatque, ad Philippum accessisse, 
ut per eum sibi liceret Christum adire, quod Judaei minime 
fecissent, cum omnibus ad eum Judaeis nimirum ad Judaeum 
accedere liceret? Alii putant, non fuisse quidem Judaeos, sed 
de Judaismo suscipiendo cogitasse, propeque fuisse, ut proselyti 
fierent ; ideo ad adorandum in templo venisse; ut Chrysostomus, 
Leontius, Theophylactus et Euthymius. 

Alii simpliciter dicunt, fuisse gentiles, quod ego magis credo, 
qui sive templi Jerosolymitani celebritate, famaque sanctitatis 
ejus, ut etiam Leontius et Theophylactus indicant, sive fama 
miraculorum commoti, quae per Christum apud Judaeos fieri 
audiebant, ut Theodorus Mopsuestiensis et Cyrillus putant, ve- 
niebant Jerosolymam religionis causa; sive, ut idem Cyrillus et 
Leontius ajunt, quod Platonis sequerentur opiniunem, unum tan- 
tum esse Deum, quod idem cum a Judaeis audirent credi, 
eumque Deum unum in Jerosolymitano adorari templo, et ipsi 
eo veniebant, ut ibi eum adorarent. Neque rationes illae eorum, 
qui Judaeos fuisse putant, quidquam efficiunt. 

Nam etsi Judaei non patiebantur in templum ingredi gentiles 
eos, qui alieni prorsus a religionibus suis erant, et eorum in- 
gressu existimabant templum contaminari, tamen credibile est, 
non solum passos aequo animo, sed vehementer etiam laetatos 
fuisse, ut gentiles honoris causa, et ut Deum suum adorarent, 
a remotissimis terris venirent, et templum admirabundi venera- 
bundique ingrederentur. Ille utique Eunuchus Candacis, reginae 
Aethiopum , qui Jerosolymam adoraturus venerat, gentilis erat *) ; 
Romanos vero neminem id aetatis prohibuisse legimus, si vellet, 
fieri Judaeum; praesertim si simul idolorum cultum retineret, 
quod credibile est, fecisse eos, qui, gentiles cum essent, ad 
templum veniebant Jerosolymitanum, ut illic novum quendam, 
ut putabant, Deum adorarent. Ea enim confusio religionis, ea 

tunc erat superstitio, ut is maxime religiosus haberetur, non qui 
unum ac verum, sed qui nullum non Deum, cujuscumque esset 
gentis, non sanctissime coleret. Id Romani non solum non pro- 
hibebant, sed in magna etiam ponehant laude. Sciteque D. Leo *) 
de Roma illa dixit: Cum paene omnibus dominaretur gentibus, 
omnium gentium serviebat erroribus, et magram stbi videbatur as- 
sumpsisse religionem, quia nullam respuebat falsetatem. 

21. Hi ergo accesserunt ad Philippum, qui erat a Bethsaida 
Galilaeae, et rogabant eum, dicentes: Domine, volumus Jesum — 
videre. Duplex hoc loco quaestio, cur ipsi per se ad Christum 
non accesserint, cum ‘omnes, qui vellent, possent, et eur potius 
Philippum, quam alium discipulum rogent, ut sibi aditum pate- 
faciat. Cyrillus et Leontius existimant, ideo per se non ausos 
ad Christum accedere, quia gentiles erant, sciebantque, Judaeos 
gentilium refugere consortium, eo etiam magis, quo sanctiores 
erant, et audiebant Christum omnium esse sanctissimum. Quae- 
rebant ergo favorem, ut, quod jure et consuetudine non licebat, 
gratia liceret; hoc ipsum Chrysostomus indicat. Alii simplicius 
respondent, minus tamen meo judicio probabiliter, non ideo, 
quia gentiles erant, sed quia multitudine impediebantur, ad 
Christum accedere non potuisse, dum quisque contendebat, quam 
proxime illum videre ac contemplari. 

Cur ergo ad Philippum potius, quam ad alium discipulum 
accedunt? Respondent iidem auctores Cyrillus et Leontius, eos 
fuisse. Galilaeos ; nam una Galilaeae pars a a gentilibus habitaba- 
tur; accessisse igitur ad Philippum, quia et ipse Galilaeus erat. 
Nimis tenuis conjectura. Nam neque probari potest, gentiles 
illos fuisse Galilaeos, aut, ut alii volunt, vicinos Galilaeae; et 
si erant, nihil id causae fuit, cur ad Philippum potius, quam 
ad alium discipulum accederent, cum omnes fere discipuli Gali- 
laei essent *), et Petrus et: Andreas ex eadem, qua Philippus 
 Civitate. Itaque certior est conjectura, quae simplicior , ad Phi- 
lippum potius adiisse, aut quia illum aliunde noverant, aut quia 
ille ipsis primus occurrit, 

22. Venit Philippus, et dixit Andreae; Andreas rursum et 
Phitippus dixerunt Jesu. Chrysostomus, Cyrillus, Theophylactus, 
Leontius et Euthymius observant, ideo neque Philippum per se, 
neque Andream gentiles ad Christum adduxisse, sed Philippum 
cum Andrea rem communicasse, ambos vero ad Christum retu- 
lisse, quia magni nimirum momenti esse videbatur, gentiles 
praeter jus, praeter consuetudinem, praeter Christi praeceptum, 
quod ab eo non multo ante acceperant *): In viam gentium ne- 
abteritis, ad Christum adducere. Exemplum nobis Cyrillus prae- 
beri ait, nihil leviter, nihil, nisi communicato cum viris pru- 

dentibus consilio, agendi etiam in rebus bonis. Ad Andream 
autem potius, quam ad alium, rem Philippum detulisse, iidem 
auctores docent, quod Andreas aetate major esset, aut majoris 
apud Christum auctoritatis, quod primus omnium  vocatus 
esset. , 

23. Jesus autem respondit ets, dicens: Venit hora, ut clart- 
ficetur Filius hominis. Non satis apparet, quorsum haec Christi 
responsio pertineat. Recte tamen omnes veteres interpretes, 
Chrysostomus, Augustinus, Beda, Theophylactus, Rupertus, Eu- 
thymius, Leontius, Cyrillus et uterque Theodorus, Heracleotes 
et Mopsuestiensis, ad rem maxime pertinere docent. Prohibue- 
rat ante discipulis, ne in viam gentium abirent. Evangelium 
non, nisi post mortem ac resurrectionem suam, id est, post suam 
glorificationem, gentibus praedicandum. Itaque non nisi post re- 
surrectionem dixit’*): Ite in mundum universum, et *) praedtcate 
Evangelium omni creaturae. Cum ergo. videret, una quidem ex 
parte adversari sibi maxime Judaeorum principes, publicoque 
consilio decrevisse, ut ipsum occiderent, alia vero ex parte gen- 
tiles ultro jam ad se.venire, colligit, instare tempus glorificatio- 
nis suae, id est, mortis resurrectionisque, Hoc esse: Venit hora, 
ut glorificetur Filius hominis. Collegit autem hoc, non quod ipse 
ante nesciret; sed ut discipulos eoa rgumento doceret. 

Alii glorificationem Christi, non mortem et resurrectionem, 
sed Evangelii praedicationem, per quam glorificandus apud gen- 
tes Christus erat, interpretantur. Alii ascensionem in coelum, 
qua consedit ad dexteram Patris, quae summa ejus claritas fuit. 
Omnia in idem redeunt, Non dicit Evangelista, an gentiles illi ad 
Christum accesserint, necne; neque auctorem ullum, qui id 
doceat, invenio. Sed si quid in re penitus incerta, quamvis 
obscura, conjectura valet, probabilius mihi videtur, eos acces- 
sisse. Videtur enim Christus hoc ipso resporiso veniam illis dare, | 
ut ad se veniant. Sic enim loquitur, quasi Andreae et Philippo 
dicat: Nihil jam causae est, cur gentiles ad me venire prohi- 
beatis; venit enim hora, ut clarificetur Filius homints, id est, 
ut non solum a Judaeis, sed multo jam maxime a_ gentilibus 
cognoscatur , recipiaturque. 

24. 25. Amen, amen dico vobis: Nist granum fruments, ca- 
dens in terram, mortuum fuertt, ipsum solum manet; si autem 
mortuum fuerit, multum fructum affert. Non. contentus, inquit 
Leontius, explicasse verbis, tempus venisse. clarificationis suae , 
id ipsum docet exemplo. Exponit enim causamque reddit, quare 
tempus mortis suae tempus gloriae et clarificationis appellaverit, 
quia ex morte sua magna sibi gloria, magnus erat fructus con- 
secuturus. Nam sicut, nist granum frumentt, cadens in terram, 
id est, seminatum, mortuum fuerit , hoc est, terrae calore reso- 

jutum atque in aliam quodammodo substantiam conversum , ipsum 
solum manet, id est, sterile, nullum ferens fructum (Hebraica 
phrasi “7 (jachid) ; opponit enim solum manere, et multum 
afferre fructum); st autem mortuum fuertt, multum fructum affert, 
quae illius quodammodo gloria est: ita ex sua morte magnum 
omnibus gentibus fructum, magnam sibi gloriam accessuram , 
quod non ‘solum Judaei, sed gentiles etiam omnes in se credituri 
sint. Suum de coelo in terram adventum videtur casui in ter- 
ram grani, id est, seminationi comparare. In terram enim 
quodammodo cecidit, cum venit; et ut granum non jacitur in 
terram , seminaturque , nisi ut nascatur, ac fructum ferat: ita 
Christus non venit in hunc mundum; ut otiosus esset, sed ut 
‘magnos omnibus hominibus afferret fructus. Mortem autem suam 
comparat grani corruptioni, licet tpse corruptionem non viderit *) ; 
quia, quemadmodum, cum granum corrumpitur, id est, resol- 
vitur, tunc germinare, tunc fructum proferre incipit: ita Christus 
per passionem suam coepit fructum redemptionis suae in omnes 
proferre gentes. Ipse erat granum, inquit Augustinus *) mortifi- 
candum et multtplicandum; mortificandum infidelitate Judaeorum, 


multiplicandum in fide omntum populorum. Jam vero exhortans 


ad passionts suae sectanda vestigia: Qui amat, inquit, animam 
suam, perdet eam. Quam sententiam apud Matthaeum *) expli- 


_ cavimus. 


27. 28. Nune anima mea turbata est, et quid dicam? Pater, 
salvifica me ex hac hora. Sed propterea vent in hane horam. 
Pater, clarifica nomen tuwm. Quidquid in hac sententia difficul- 
tatis est, quomodo Christus animo, et quatenus turbatus fuerit, 
quomodo mortem horruerit ac deprecatus fuerit, cum sciret 
Patris esse voluntatem, ut moreretur, apud Matthaeum *) a nobis 
disputatum est. 

Hic illud explicandum , quomodo haec cum praecedentibus 
congruant. Dixerat, passionis suae tempus instare; hortatus di- 
scipulos suos fuerat, ut exemplo suo nihil pati recusarent; qui 
enim amaret animam suam, perditurum eam esse. Videbatur 
res ipsa postulare, ut, qui alios ad oppetendam hortabatur mor- 
tem, nullam mortis formidinem ostenderet , sed veluti egregius, 
ut erat, dux interrito et erecto animo ante omnes ad mortem 
graderetur. Nunc vero tantam animi perturbationem, tantam 
trepidationem ad solam mortis mentionem ostendit, quantam 
nullus ostendisset tiro. Quid est hoc (inquit Augustinus *)? quo- 
modo sufferam, quod grave tanta firmitas sentit? Quale funda- 
mentum quaeram, si petra succumbit? Respondet idem Augusti- 
nus et Beda, Christum non sua, sed nostra persona timuisse, id 
est, infirmitatem ac timorem nostrum a nobis in se, firmitatem 

et fortitudinem suam a se in nos transtulisse; itaque, ne nos 
mortem timeremus , ipsum timuisse. Dixi clarius, ille dixit ele- 
gantius. Nos, inquit, in se transtulit, nos in se suscepit; caput 
nostrum membrorum suorum suscepit affectum , et ideo ab aliquo 
non est turbatum; sed sicut de illo dictum est, cum Lazarum 
suscttaret *): Turbavit semet ipsum. Oportebat enim, ut unus 
mediator Dei et hominum, homo Christus Jesus”), sicut nos ex- 
citavit ad summa, ita nobis compararetur ad infma; et rursum 
proposita superiore quaestione: Videor, inquit, miht audire in cogi- 
tatione mea respondentem mihi Dominum meum, et quodammodo 
dicentem: Magis sequeris, quia sic me interpono, ut sufferas. 
Audtsti ad te vocem fortidudinis meae? audisti in me vocem tn- 
frmitatis tuae? vires suggero, ut curras; nec reprimo, quod 
acceleras; sed transfero in me, ae trepidas, et substerno, qua 
transeas. 

Theodorus Heracleotes respondet, non mortem timuisse, sed 
aut propter Judaeorum incredulitatem, aut propter eam, quam 
praevidebat, discipulorum suorum alienationem fuisse turbatum. 
Cyrillus Alexandrinus, propterea turbari voluisse, ut doceret, 
se non sola specie, sed re etiam vera hominem esse; Christum 
enim passiones naturales permisisse nonnumquam erumpere, non 
ab illis victum, aut ut ab illis vinceretur, sed ut victas rationi 
subjugaret, seque hominem esse ostenderet, quia passiones ha- 
beret, Deum, quod ab illis non vinceretur. In eandem fere sen- 
tentiam Athanasius, quem hoc loco in Graecorum Catena citatum 
invenio, observavit, sponte sua Christum fuisse turbatum, hanc- 
que esse vim illius verbi: nunc, cum dicit: Nunc anima mea 
turbata est, nunc, id est, cum volui. Nam et hunc locum ad 
refellendam divinitatem Christi Arianos objecisse, ex eodem Atha- 
nasio *) manifestum est. 

Non dubito, quin in sua Christus potestate affectus habuerit, 
quos nec ostenderit, nec senserit, nisi quatenus, et quando vo- 
luerit. Sed non puto, id per dictionem illam nunc significari. 
Cum enim indicasset, instare tempus passionis suae, consequentia 
ipsa rerum postulat, ut, cum dicit: Nunc anima mea turbata est, 
intelligat, ‘nunc, id est, cum mortem meam proximam esse 
video. 

Chrysostomus, Theodorus Mopsuestiensis, Leontius et Theo- 
phylactus vere mihi videntur exposuisse, quamobrem Christus, 
et turbatus hoc tempore fuerit, et ostenderit. Potuissent, inqui- 
unt, discipuli, quos ad oppetendam mortem hortatus fuerat, 
dicere, facile illi esse homini securo et doloris experti alios ad 
mortem adhortari; ostendit ergo, sé mortem more caeterorum 
heminum maxime exhorrescere; tamen, ut Patris voluntati pareat, 
bon recusare; eodem modo debere eos mortem, etiamsi maxime 

horreant, cum gloria Dei postulaverit, obire. Atque eodem for- 
tasse redit Augustini et Bedae sententia. 

Quod ait: Et guid dicam? vox est hominis prae animi per- 
turbatione consilii inopis, non quod Christus inops consilii fuerit ; 
sed quod ea ratione tristitiae turbationisque magnitudinem osten- 
dere voluerit. | | 

Quod autem sequitur: Pater salvifica me ex hac hora, Le- 
ontius et Theophylactus existimant, per interrogationem legendum 
esse, et cum praecedentibus verbis ita jungendum, ut sensus sit: 
Quid dicam? an, ut me liberes ab hac hora? Minime vero. Me- 
linus alii omnes auctores rationem esse putant, qua Patrem pre- 
catur, ut se ab ea hora, id est, a morte liberet, quemadmodum 
paulo post, cum in. horto oraret, dixit: Pater mi, st possibile 
est, transeat a me calix iste’). Haec enim oratio simillima illi 
est, uf D. Augustinus, Beda et Rupertus indicarunt. Illic, ante- 
quam orare inciperct, discipulis dixit *): Tristis est anima mea 
usque ad mortem; hic dicit: Nunc anima mea turbata est, et 
quid dicam? Illic dixit: Pater mi, st possibile est, transeat a 
me calix iste; hic dicit: Pater, salvifica me ex hac hora. 
Iilic, quasi corrigens moderansque, quod dixerat, addidit *): 
Verumtamen non mea. toluntas, sed tua fiat; hic addit: Sed pro- 
pterea vent in hance horam, scilicet, ut moriar; itaque nolo mor- 
tem detrectare. Clarifica ergo nomen tuum, id est, fiat voluntas 
twa *}, ut Chrysostomus, Euthymius et Augustinus exponunt ; 
_clarificetur ex mea morte nomen tuum, quemadmodum de Petro 
idem dicit Evangelista *): Hoc autem dixit significans, qua morte 
clarificaturus esset Deum, ut idem D. Augustinus admonuit; aut, 
ut ex versu sequenti colligitur, clarifica nomen tuum clarificando 
me, ostendendoque, me tuum esse Filium, ut Theodorus Hera- 
cleotes exponit. 

28. Venit ergo vox de coelo: Et clarificavi, et tterum clari- 
ficabo. Quomodo ea vox facta, per Patrem ipsum, an per An- 
gelum, an per solum aérem, et quare de coelo facta dicatar 
esse, cum haud dubie in coelo ipso facta non fuerit, apud Mat- 
thaeum in loco simili °) disputavimus. Idem enim de hac atque 
‘de illa judicandum; de coelo, id est, in sublimi aére, quasi de 
coelo missa esset, facta est, ut Patris vocem esse appareat, 
ejusque testimonio credatur. Notat Graecus Cyrillus, non dixisse 
Evangelistam, vocem a Patre, sed de coelo factam esse, ne quis 
haereticus existimaret, Deum esse corporeum. 

‘ De sententia major quaestio, quid sit: Et clarificavt, et tte- 
rum clarificabo? Primum quidem illud observandum, quod a 
nhemine animadversum esse video, et rem ‘maxime continere ar- 
bitror, pro eodem duci, clarificari Filium, et clarificari nomen 

Patris. Cum enim Filius dixisset: Pater clarifica nomen tuum, 
Pater respondet: Et clarificavi (te), et iterum elarificabo. Omnes 
enim auctores, quos memini legere, de Filio hoc dictum inter- 
pretantur. Notanda vero est orationis utriusque, et Patris, et 
Filii, moderatio. Cum idem esset, clarificari Filium, et clarifi- 
cari nomen Patris, tamen Filius non dicit: Clarifica me, sed: 
Clarifica nomen tuum, et Pater contra non dicit: Clarificavi, et 
iterum clarificabo nomen meum, sed clarificavi, et tterum clari- 
ficabo te; neuter sibi, uterque alteri gloriam attribuens. 

Omnis quaestio est, de qua praeterita, de qua futura clari- 
ficatione loquatur Pater. Latini omnes, Augustinus, Beda, Ru- 
pertus et antiquus auctor Victorinus’) primam clarificationem 
referunt ad aeternitatem, quod, antequam mundus fieret, fuerit ”) 
in forma Dei; secundum ad tempus illud, quod mortem resur- 
rectionemque Christi consecuturum erat, cum resurrecturus a 
mortuis, cum super coelos evehendus, cum ad dexteram Patris 
sessurus erat, et ad eam rediturus gloriam, quam habebat, an- 
tequam homo fieret: Videtur haec interpretatio alia Christi ora- 
tione *) valde confirmari: Et nunc clarifica me, tu Pater, apud 
temet ipsum, claritate, quam habui, priusquam mundus esset, 
apud te. Sic illi; quamquam Rupertus non ad aeternitatem, sed 
ad mundi initium priorem clarificationem referre videatur, se- 
cundum vero ad reparationem mundi. Notavit enim (quod nemo 
alius, quod sciam, antiquus auctor observayit), adverbium illud 
tterum hanc habere vim, ut significet, ante id tempus non, nisi 
semel, clarificatum fuisse Christum. Ipse suo loquatur ore: Et 
clarificavt, inquit *), subaudiendum est: semel, videlicet pro eo, 
quod sequitur: Et iterum clarificabo. Si enim de multis qualt- 
buscumque clarificationibus dixisset: Et clarificavi, profecto abs- 
que adverlio, quod est iterum, dicere sufficeret: Et clarificabo. 
Duas ergo certas clarificationes paternt nomtinis intelligi debere, 
manifestum est; nec qualescumque clarificationes, sed certas et 
constitutas tali tn tempore, talt pro causa, tali perorante persona, 
vocem non cujuscumque, sed vocem Patris, vocem, inguam, non 
undecumque, sed de coelo venientem pronuntiart decuit. Igitur 
duae, gquas hoc loco intelligi oportet, clarificationes Filit, in quo 
sine dubio clarificatur nomen Patris, illae sunt, quas Apostolus 
ad Colossenses exprimit his verbis*): Qui est imago Dei invisibi- 
lis, primogenitus omnis creaturae, quoniam in ipso condita sunt 
universa in coelis et in terra, visibilia et invisibilia, sive throni, 
sive dominationes, sive principatus, sive potestates; omnia per 
ipsum, et in ipso creata sunt; et ipse est ante omnes, et omnia 
in ipso constant. Haec de prima clarificatione, de qua nunc Pater 
diztt: Et clarificavi. Sequitur Apostolus de secunda clartficatione, 

de qua ttidem Pater: Et iterum clarificabo, inguit '): Et ipse est 
caput corporis Ecclesiae, qui est principium, primogenitus ex 
mortuis, ut sit in omnibus ipse primatum tenens; quia in ipso 
complacuit omnem plenitudinem habitare, et per eum recon- 
ciliare omnia in ipsum, pacificans per sanguinem crucis ejus , 
sive quae in terris, sive quae in coelis sunt. 

Probabilis utraque sententia est. Sed quam apud Chrysostomum, 
Cyrillum, Theodorum Mopsuestiensem, Leontium, Theophylactum, 
Euthymium, id est, apud Graecos omnes lego, probabiliorem puto, 
priorem clarificationem de omnibus a Christo ante factis miraculis, 
posteriorem de iis, quae et in ejus morte, et postea ejus nomine 
facienda erant, intelligi oportere. Petebat Christus a Patre, ut 
nomen suum in se clarificaret, id est, ne se morientem desere- 
ret, uti ita sibi adesset, ut omnes intelligerent, se verum ejus 
esse Filium. Respondet.Pater, se id ante semper fecisse, sem- 
perque deinceps facturum esse. Profert illi exempla superioris 
temporis, ut ex illis et intelligat, et confidat, eum, qui arfte illi 
nulla in re defuerit, nec posthac, cum maxime opus est, illi 
defuturum. Hic, nisi fallor, verus est sensus. Itaque adverbium 
illud zterum non eam-habet vim, quam Rupertus existimat, sed 
si quam vim habet, hanc potius habet: Et iterum clarificabo, 
id est, si ante non clarificassem, tamen modo, quia maxime 
opus est, clarificarem, aut iterum atque iterum, etiam atque 
etiam clarificabo. 

29. Turba ergo, quae stabat, et audierat, dicebat , tonitruum 
esse factum. Alit dicebant: Angelus et locutus est. Mirum , quo- 
modo turba, quae aderat, tam claram vyocem existimare potuerit 
esse tonitruum, cum vox in certa significantiaque verba distincta 
fuerit: Et clarificavt, et tterum clarificabo; tonitru vero sonus 
sit maxime confusus, minimeque significans. | 

Theodorus Mopsuestiensis videtur existimare, vocem fuisse 
non adeo claram atque distinctam, ut turba sensum _ intelligere 
potuerit. Theodorus vero Heracleotes, ideo sensum non intel- 
lexisse, sed tonitru esse existimasse , quod yox esset insolita, et 
minime aliis humanis vocibus similis. Alii in ipsis auditoribus 
fuisse culpam, qui adeo stupidi ad intelligendas divinas voces — 
essent, ut alii tonitru, alii Angeli vocem esse’ putaverint, cum 
satis distincta et articulata esset. Sic Chrysostomus, Cyrillus, | 
Leontius et Theophylactus. 

Et vero ita sese mores hominum habent, ut, cum Deus 
nobis loquitur, cum nos per poenas admonet, per fames, per 
pestes, per bella docet, alii tonitrua, id est, res naturales esse 
dicant, alii, qui aliquanto plus spiritus et divinae sapientiae ha- 
bent, vocem esse Angeli, id est, aliquam earum rerum causam 
esse ‘coelestem , sed quam ob rem id fiat, ignorare.  Illis in 

Psalmo dicitur *): Nolite extollere in altum cornu vestrum ; solite 
loqut adversus Deum iniquitaten, quia neque ab Oriente, neque 
ab Occidente, neque a desertis montibus; quoniam Deus judex 
est. His vero dicit Christus: Non propter me haec vox vrenit, 
sed propter vos. Denique hoc exemplo nobis ostenditur, Adem 
donum esse Det *); nos sine gratia Dei divina mysteria credere 
non posse; etiam in percipiendis, interpretandisqte clarissimis 
ejus vocibus delirare; putare esse tonitruum, id est, usque ad 
acrem mente intelligentiaque ascendere, humanoque more, tam- 
quam de aére, tamquam de tonitru, de divinis rebus philoso- 
phari, et, ut acutissimi simus, ut altissime volemus, ad Ange- 
los usque pervenire; ad Deum ipsum non pervenire. Magis haec 
ad mores, quam ad hujus loci veram interpretationem accom- 
modata. Euthymius videtur dicere, ex iis, qui vocem illam au- 
dierant, alios fuisse propius, aut certe alia aliqua de causa 
ejus articulationem intellexisse, alios longius, aut ob aliam cau- 
sam non intellexisse; hos tonitruum, illos vocem Angeli esse 
putavisse. 

Ego solum Rupertum arbitror verum attigisse sensum, omnia 
quidem intellexisse omnes, sed propter vocis magnitudinem per- 
suadere sibi non potuisse, veram esse vocem, sed aut tonitru 
esse, seque falli, qui humanam articulatamque vocem audivisse 
sibi viderentur, aut certe vocem esse Angeli. Atque propterea 
hoc Evangelistam commemorasse, ut doceret, vocem non fuisse 
tacitam aut obscuram, ita ut solus audiret Christus, nec alii ejus 
essent testes; tam magnam, tam claram fuisse, ut non solum 
omnes audierint, sed ita audierint, ut alii tonitruum, alii vocem 
Angeli, nemo humanam esse, judicaverint. 

Atque hoc ipsum indicabat, vocem esse divinam, quod illi 
existimarent, esse tonitruum; nam et tonitrua voces Dei vocari 
solent, quia solet, cum loquitur, sonum ingentem mittere, ut 
terram omnem concutere videatur *). Propterea vox ejus compa- 
ratur voci aquarum multarum *) et voci multitudinis ‘). 

30. Respondit Jesus, et dixit: Non propter me haec vox venit, 
sed propter vos. Nemo interpretum docet, an hoc Christus omni- 
bus dixerit, etiam qui tonitruum factum fuisse, vel Angelum 
locutum dicebant. Mihi probabilius videtur, solis dixisse disci- 
pulis; eos enim exhortatus fuerat ad mortem patienti aequoque 
animo subeundam. Ut illi ergo animarentur, vox de coelo ad 
Christum facta est, ut, quemadmodum videbant, polliceri Pa- 
trem, semper se patienti Christo affuturum, ita sibi in tempore 
_ confiderent affuturum esse; aut ut, cum Christum patientem 
viderent, nihil, ejus forte offensi infirmitate, de ipsius divinitate 

dubitarent, Patris ante testimonio confirmati; quemadmodum vi- 
dentur Chrysostomus, Theodorus Mopsuestiensis, Cyrillus, Leon- 
tius, Euthymius, Theophylactus, Augustinus, Beda et Rupertus 
interpretari. Quamquam hi auctores, praesertim Graeci illi, quos 
primo loco posui, de omnibus auditoribus hoc videntur dictum 
putare. Hoc enim illis dixisse Christum, quia sibi objicere so- 
lerent, quod a Deo non esset; ut cognoscerent ergo, se a Deo 
esse, eam non tam propter se, quam propter ipsos de coelo 
vocem missam fuisse. 

Refellit his verbis Athanasius ’) Arianorum objectionem. Ob- 
Jiciebant illi Christo ignorantiam, quod aliquando velut ignorans 
interrogare videatur. Respondet, non propter se ipsum, quod 
ipse ignoraret, sed propter alios, qui ignorabant, ut discerent, 
interrogare solitam; sicut hoc loco non propter se, sed propter 
illos testatur venisse vocem. | 

31. Nune judictum est mundi; nunc princeps hujus mundt 
ejicietur foras. Primum hoc loco quaerendum, qua ratione haec 
cum praecedentibus copulentur. Rupertus existimat, haec verba 
cum istis 7) conjungenda esse: Nisit granum frumenti, cadens in 
terram, mortuum fuerit, tpsum solum manet; si autem mortuwm 
fuertt, multum fructum dade Explicare enim hoc loco Christum, 
quem fructum granum illud frumenti, de quo loquebatur, cum 
mortuum esset, esset allaturum, ut, judicato mundo, princeps 
mundi diabolus foras ejiceretur. Melius esse sentit Chrysostomus 
hanc interpretationem ejus vocis, quae de coelo missa fuerat: 
Et clarifcavi, et iterum clarifcabo; hanc enim clarificationem 
esse Christi, ut per ejus mortem mundus vinceretur, et ejus 
princeps ejiceretur foras. Nunc videndum, quid vocet judicium 
mundi. Chrysostomus, Leontius, Theophylactus et Euthymius 
putant, mundi condemnationem punitionemque appellari, quasi 
dicat Christus, mundum condemnandum esse, quod se immeri- 
tum innocentemque damnavisset. Rupertus nimis, ut mihi vide- 
tur, argute scribit. Nihtlominus, inquit *), et hoc sciendum, quia 
duos mundos vult intelligt, videlicet alterum inimicum, et alterum 
reconciliatum; sive alterum damnatum, et alterum salvatum, dum 
dicit primo sine articulo: Judicium est mundi; secundo autem 
signanter cum articulo: Princeps, inguit, hujus mundi. Quid 
ergo judicium mundi, et quae est ejectio principis hujus mundi? 
Utique praesens passio ipsius, qui haec loquitur, Domini nostri 
Jesu Christi, judicium est mundi, id est, salvatio discernens a 
reprobis universitatem electorum, qui fuerunt ab initio saeculr 
usque ad horam ejusdem passionis; ejectio vero princtpis hujus 
mundi, gui principatum tenet in amatoribus hujus mundi, recon- 
ciliatio est gentilium electorum, in quibus diabolus per idololatriam 
tnhabitabat ante saepe dictam clarificationem ejusdem Domini 

nostri Jese Christi. Hoc, ut dixi, argutum est, praeterquam 
quod Graece in plerisque codicibus in utroque loco et articulus, 
et pronomen additur: vty plo goti tod xdapLov tTOvTOV, 
yiy 6 dexyov tod xdopov tovtov éxBAndijoevar EEw. Nune 
judicium est mundi hujus; nunc princeps mundi hujus epicietur 
foras, seu expelletur extra. D. Augustinus et Beda, sicut et: Ru- 
pertus , judicrum interpretantur praedestinatorum a reprobis dis- 
cretionem. Gaudentius vero’) sic exponit, quasi sensus sit: 
Nunc mundo optio datur; nunc illi judicandum relinquitur, 
utrum velit in me credere, necne; sensu singulari et, ut vide- 
tur, alieno. 

Ego judicium in bonam partem accipi credo. Aliquando enim 
aceipitur in malam, ut cum dicitur, judicium Moab, id est, 
condemnatio *), et judicia Aegypti*); aliquando in bonam, ut cum 
dicitur judicium viduae et pauperis, id est, liberatio: Judicate 
pupillo, defendite viduam*), et: Faciet Dominus judicium inopis *). 
Sic ergo hoc, loco judicitum mundi vocatur, quo oppressus a 
diabolo mundus liberandus erat, quemadmodum et Procopius °) 
interpretatur. Itaque non pro solis electis, sed pro omnibus ho- 
minibus accipitur. Ile enim mundus judicandus , id est, a dia- 
boli tyrannide liberandus esse dicitur, cujus princeps diabolus 
foras dicitur ejiciendus ; diabolus, autem, antequam a Christo 
foras ejiceretur, non in parte, sed in universo mundo domina- 
batur: Omnes enim peccaverant, et egebant gloria Dei’), et *): 
Concluserat omnia Deus sub peccato, ut omnium misereretur. 
Quo ergo modo non totus mundus salvus est? quia non vult. 
Neque hie Christus significat, fore, ut totus re ipsa, sed fore, 
ut totus, quantum in se est, liberetur, qui pro omnibus homi- 
nibus moriturus erat. 

Quod ait: Nune princeps hujus mundi ejicietur foras, perinde 
est, act si dicat: Deturbabitur de possessione sua, ejicietur . ex 
arce sua. Dum fortis, inquit, armatus custodit atrium suum, 
tn pace sunt omnia, quae possidet; st autem fortior eo superventens 
vicerit ewm, universa arma ejus auferet, in quibus confidebat, 
et spolia ejus diripiet *). Loquitur enim de mundo tamquam 
de arce aut domo aliqua, quam per tyrannidem diabolus | 
occupasset, 

At nondum diabolus e mundo ejectus videtur esse, cum in 
eo adhuc grassetur. Nam, mortuo jam Christo, dicebat D. Pau- 
lus: Non est nobis colluctatio adversus carnem et sanguinem; sed 
adversus principes et potestates, adversus mundi rectores tene- 
brarum harum °°); et Petrus adhuc tamquam rugientem leonem 

circuire, quaerentem, quem devoret *). Ejectus foras dicitur, non 
quod nunc in mundo non sit, et in multis etiamnum dominetur; 
sed quod, quantum in Christo fuit, ejectus fuerit, ita ut, si 
homines vellent, nihil prorsus in ipsos haberet potestatis. Homi- 
nes illi. postea portam arcis aperuerunt, et proditione quadam 
in suam quisque domum admittit. Itaque etiam. nunc regnat et 
operatur, sed tn filios diffidentiae ”). 

Eodem sensu dicitur draco ille magnus de coelo in terram 
projectus, id est, extra Ecclesiam, quae per coelum significatur, 
in terram, id est, in tenebras suas, in infernum *), et lgatus 
esse per annos mille *). Non-quod aut revera extra Ecclesiam 
ejectus, aut omnino ligatus sit, sed quod coércita omnino sit 
ejus potentia atque tyrannis, ita ut, si homines velint, nihil illis 
nocere possit. Idem fiebat, dicet aliquis, antequam Christus 
moreretur. Fiebat quidem, sed si quid ante homines contra 
diabolum poterant, per eam gratiam poterant, quam illis Christus 
per passionem mortemque suam meriturus erat; quemadmodum 
nunc non, nisi per eam gratiam, illi resistunt, quam eadem illis 
Christus passione meruit. Cur ergo nunc potius, quam tunc 
ejectus, aut ligatus esse dicitur? Quia sanguis ille Christi, cujus 
vi, et ante, et post ejus potestas cohibebatur, nondum fusus erat. | 
Hoc, ut opinor, magis est proprium, quam quod Augustinus ait 
significari, ejiciendum principem hujus mundi, non extra mun- 
dum, sed extra electorum corda, quamvis eos extrinsecus op- 
_pugnet. Docet idem ‘), haereticos quosdam exposuisse foras, id 
est, extra mundum. Prosper vero °) legit: Nunc princeps hujus 
mundi missus est deorsum. | | 

Subtile est, quod Rupertus 7) observat: Cum loquitur de. 
judicio, per tempus praesens loquitur: Nunc judicium est mundi, 
cum autem de diabolo, per futurum: Ejicietur foras, quia mo, 
inquit, ut consummata est, quae tunc agebatur pussio ejus, factum 
est judictum mundi, id est, jure victoris soluta est captivttas 
totius, qui illum apud inferos exspectabat, sanctorum popult. 
Futurum autem erat, ut post resurrectionem et ascensionem ejus, 
sanctique Spiritus effusionem princeps hujus mundi ejiceretur foras 
de cordibus, immo et de. templis gentium et de delubris, tta ut, 
florescente fide, converterentur in altaria Christi. Jam enim do- 
cuimus, idem esse judicium mundi, et ejus principem foras ejici. 
Cur ergo priore loco praesenti, posteriore futuro utitur tempore? 
quia priore loco, cum dicit: judicium est, non significat, esse 
praesens, aut jam peractum esse, sed instare; atque idem signi- 
ficat, cum dicit: est, atque si diceret: Erit cito; eodemque modo 
dicit: ejictetur foras. : | 

32. Et ego, si exaltatus fuero a terra, omnia traham ad 
me tpsum. Certum ac notum est, exaltationem suam a terra 
mortem in cruce suam appellare. Quod quamobrem faciat, 
supra’) docuimus. Quaeri vero hic potest, quorsum hoc Chri- 
stus adjunxerit. Facilis solutio. Docet, quomodo judicium instet 
hujus mundi, quomodo princeps hujus mundi ejiciendus foras 
sit, quia, si ipse exaltatus fuerit a terra, omnia trahet ad se 
ipsum. Itaque conjunctionem illam xai, et, pro causali sumo 
xat yao, etenim, si exaltatus fuero a terra, omnia traham ad 
me ipsum. Augustinus et Beda notant, non dixisse: Omnes, 
sed omnia traham, quia non omnes, inquiunt, homines traxit, 
cum multi non crediderint, sed traxit omnia, id est, et animam, 
et corpus in iis, quos traxit. Non assentior; praesertim cum 
codices Graeci non wavta, omnia, sed wayracg, omnes, legant. 
Certe melius Chrysostomus, Cyrillus, Leontius, et Theophyla- 
ctus, omnes dixisse, ut non solum Judaeos, sed etiam gentiles 
significaret. 

Quidam, in quibus Rupertus, minime levis auctor, omnia 
dixisse putant, ut non solum omnes homines, sed etiam omnia, 
id est, coelum et terram, homines, Angelos ac daemones signi- 
ficaret , quos omnes ad se tracturus erat, quia *) in nomine ejus 
omne genu flectendum erat, coelestium, terrestrium, et infernorum. 
Ego accommodate ad id, quod agebatur, et quod ante dictum 
fuerat, interpretor. Dixerat, mundum judicandum, id est, in 
libertatem vindicandum, ejus principem foras ejiciendum; quem 
ergo ante mundum appellaverat, id est, omnes homines, nunc 
vocat omnes aut omnia. Perinde enim est, ac si dicat: Prin- 
cipem hujas mundi, rebus omnibus suis spoliatum, foras ejiciam, 
et omnia, quae possidebat, id est, omnes homines, tamquam 
ejus spolia, ad me traham, mea efficiam; quemadmodum apud 
Lucam dixit *): Universa arma ejus auferet, in quibus confide- 
bat, et spolia ejus diripiet, et alio loco *): Ascendens.tn altum, 
captivam duxit captivitatem; quamquam hoc posterius alium etiam 
-habet sensum. Quod si legamus: wayta, omnia, quemadmodum 
nostrum interpretem legisse credendum est, et non solum 
Augustinus,*), et Ambrosius °), et Prosper 7), et D. Leo‘), 
et Gaudentius °), et Gregorius '°), et Ruflinus 7"), et Remigius 
Lugdunensis *’), et Bernardus '*), et Beda ac Rupertus '*), id 
est, Latini auctores omnes, sed Graecus etiam Theodorus Hera- 
cleotes legit. Si, inquam, legamus xay¢a, mihi quidem ea lectio, 


') Cap. 3,44. *) Phil. 2,10. 3) Cap. 44, 22. *) Ephes. 4, 8. 5) Hoc loco. 

et epist. 91. cap. 2. %) Tract. 12. in Evang. '°) Homil. in Evang. 22. et 
lib, 6. regist. cap. 176. '') In exposit. symboli. '*) In comment. in cap. 

etsi aliquanto obscurior videatur, magis placeret, et aliis, ut 
spero, cum a me explicata fuerit, magis placebit. Ponamus igi- 
tur, ita esse legendum, causamque vestigemus, quamobrem po- 
tius dixit: omnia, quam omnes; non, ut opinor, quod aliud hoc, 
quam illud sit; nam neque omnes, neque omnia aliud, ut dixi- 
mus, significat, quam omnes homines, quia diaboli servitute 
oppressi erant; sed dixit: omnia potius, quam omnes, sive ut 
magis emphatice loqueretur; qui enim dicit: omnia, quamvis 
solos homines velit intelligi, tamen modo loquendi videtur, non 
solos homines,. sed res etiam omnes comprehendere; quemad~ 
modum, cum dicit D. Paulus *), Christum per sanguinem cructs 
ejus omma pacificasse, non dixit plus, quam si dixisset: omnes, 
sed plus tamen videtur dicere, et certe idem dicit efficacius; sive 
etiam quia de hominibus, tamquam de possessionibus, tamquam 
de bonis, tamquam de spoliis a diabolo ereptis loquebatur, ut 
apud Lucam *). Haec autem omnia apud Graecos neutro genere 
dicuntur: oxtAa txapyorta, vasa exstantia et subsistentia; 
propterea neutro dixit genere: Omnia traham ad me ipsum. 
Excutiendum nunc est verbum illud éAxtow, traham, quo 
existimandum pon est sine causa usum esse Christum. Rectis- 
sime Chrysostomus, Theophylactus, Euthymius et Theodorus He- 
racleotes vim ejus verbi indicaverunt, non significare, invitus @ 
se homines, sed, invito diabolo, trahendos esse. Duplicem ergo 
vim verbum hoc habet: significat Christi potestatem, cui resi~ 
stere nemo potest; adeo nimirum illum esse potentem, ut, si 
velit, et opus sit, vi possit homines trahere; deinde infirmitatem 
diaboli, si cum illo comparetur; eo invito atque repugnante, 
homines de ejus manibus erepturum. Itaque quod hoc loco tra- 
ctionem, alibi rapinam vocat, ut Chrysostomus ‘et Euthymius ad- 
notarunt. Quomodo, inquit *), potest quisquam intrare in domum 
fortis, et vasa ejus dirtpere, ntsi prius alligaverit fortem? 
Observant iidem auctores, colligi ex hoc loco, eandem esse 
Patris Filiique potestatem, quia, sicut alio loco de Patre dicit *): 
Nemo potest venire ad me, nisi Puter, qui misit me, traxerit 
eum, ita hic dicit de se: Omnia traham ad me tpsum. Non caret 
fortasse sua etiam aliqua causa, quod haec duo verba conjunxe- 
rit: Ewaltatus fuero et traham; poterat enim simpliciter dicere: 
Ego, si mortuus fuero, omnia traham ad me ipsum, sensu eodem. 
Chrysostomus videtur existimare, non mortem, sed resurrectio- 
nem exaltationem hic appellari; ideo autem per resurrectionem 
omnia ad se tracturum dicere, quia propter resurrectionem omnes 
in illum crediderunt, non credituri, nisi resurrexisset. Ruffinus 
quoque *) sic interpretatur, quasi. dicat, per resurrectionem suam 
mortuos etiam surrecturos. At jam supra docuimus, exaltationem 

mortem suam appellasse, idque versu sequenti declarat Evan- 
gelista. Deinde causam Chrysostomus non reddit, quamobrem 
resurrectionem exaltationem vocet; nos, quare mortem suam 
exaltationem appellaverit +), causam ibi reddidimus, quia ad ser- 
pentem in deserto exaltatum alludebat; hic vero, quia ‘nulla 
ejusmodi apparet allusio, alia causa quaerenda est. 

_Relinquam lectori in medio conjecturam meam. Volebat Chri- 
-stus vim passionis suae declarare, proptereaque, ut diximus, 
trahendi usus verbo, eadem, opinor, ratione et exaltandi verbo 
usus est; loquebatur enim de se, tamquam de milite cum diabolo 
pugnante. Solet miles eo fortior esse, et adversario superior, 
quo ex altiore loco pugnat; significavit ergo, se ex cruce sua. 
tamquam ex altissima et munitissima arce, pugnaturum, diabo- 
lumque victurum esse; propterea genus illud mortis exaltationem 
appellavit. Traxit exaltatus omnia ad semet ipsum, quemadmo- 
dum aquila in sublime volans praedam trahit. 

34. Respondit ci turba: Nos audivimus ex lege, quia Chri- 
stus manet in aeternum; et quomodo tu dicts: Oportet exaltari 
Filium hominis? Quis est iste Filius hominis? Non dicit Evan- 
gelista, dixisse Christum, oportet exaltari Filium hominis; et 
tamen turba affirmat, hoc eum dixisse. Posset responderi, non 
dixisse totidem verbis, tamen sententia dixisse; cum enim dixit: 
Si exaltatus fuero a terra, omnia traham ad me ipsum, signifi- 
cabat, se exaltandum esse, quem supra *) et saepe alias Filium 
_ hominis appellaverat. Sed malo conjecturam eorum sequi, qui 
existimant, haec etiam verba dixisse Christum. Postquam enim 
dixisset: Et ego, si exaltatus fuero a terra, omnia traham ad me 
ipsum, addidisse, quod alias *) dixerat: Sicut enim Moses exal- 
tavit serpentem in deserto, tta exaltart oportet Filium hominis. 
Atque ad haec verba respondere turbam: Nos audivimus ex — 
lege, quia Christus manet in aeternum; et quomodo tu dicts: 
Oportet exaltari Filium hominis? Evangelistam tamen ea verba 
praeteriisse. , ) 

Multis argumentis ea conjectura confirmari potest. Primum, 
quod alioquin rudis et imperita turba non videatur intellectura 
fuisse, quid sibi Christus voluisset, cum dixit: Et ego, si eaal- 
tatus fuero a terra, omnia traham ad me tpsum, nisi illa etiam 
alia, quae modo diximus, addidisset verba. Deinde, quia pror- 
sus apparet, turbam non solum eandem sententiam, sed verba 
etiam eadem, quo magis Christum premerent, recitare voluisse. 
Denique, quorsum Christum Filium hominis praeter consuetu- 
dinem suam appellasset, nisi ipse se Christus eodem loco ita vo- 
cavisset? Quorsum dixisset: Quis est iste Filius hominis? Intel- 
lexit igitur turba, eum de morte sua locutum fuisse, eamque 
exaltationem appellasse, sive quia saepe eundem loquendi modum 

ab eo usurpatum audierat *), sive quod ea apud Judaeos phrasiss 
ut Cyrillus putat, usitata esset, ut crucifixio exaltatio vocaretur: 
Nam quod Augustinus, Beda et Rupertus dicunt, propterea in- 
tellexisse , quia ipsi eum occidere decreverant, minus, ut opinor, 
probabile prudens lector judicabit. 

Et ilud quaeri potest, quomodo de Christo, tamquam de 
Christo, id est, exspectato illo Messia, loquantur, cum ipse se 
non Christum, sed ut diximus, Filium hominis appellasset. Fa- 
cilis responsio; audiverant illum saepe ita loquentem, ut non 
obscure significaret, se esse Christum; videbant se publice pro 
Christo gerentem; ideo loquuntur tamquam de Christo. 

Difficilior quaestio, quo sensu argumententur: Nos audivimus 
ex lege, quia Christus manet in aeternum; et quomodo tu dicis.: 
Oportet exaltari Filium hominis? an ut quaerant, quomodo haec 
duo inter se conveniant, quae repugnare ipsis videbantur; an ut 
probent, illum non esse Christum, qui in aeternum mansurus 
non sit. Hoc secundum de Judaecorum ingenio- facilius credi 
potest, quemadmodum et Theophylactus interpretatur. Proferunt 
legem, ne temere argumentari videantur. Legem autem, non 
unam aliquam partem, sed Scripturam universam vocant veteris 
Testamenti, ut Cyrillus, Leontius, Theophylactus et Euthymius 
admonuerunt. : 

Sed dubium, ad quos alludant locos; multi enim sunt, qui- 
bus Christi regnum aeternum futurum, dicitur*). Sed nusquam 
Scriptura dixerat, fore, ut Christus non moreretur; quin dixerat, 
fore, ut moreretur *). Sic enim moriturum dixerat, ut simul 
resurrecturum significaret ‘), Sed Judaei, homines ambitiosi, 
quidquid de Christo, quod honorificum esse videretur, legebant, 
intelligebant; si quid erat humile, non intelligebant.. E con- 
trario vero Christus non solum se moriturum, sed etiam resur- 
recturum, et in aeternum mansurum significaverat:. Omnia, 
inquit, traham ad me ipsum. Sed Judaei mortem, humilitatem, 
ignominiam ejus libenter et facile intellexerunt; potestatem divi- 
nitatemque intelligere noluerunt, ut Rupertus animadvertit. Sic 
haeretici sunt; quae volunt, intelligunt; quae nolunt, non intel- 
ligunt, fidemque suis affectibus servire cogunt. 

Quod dicunt: Quis est iste Filius hominis? non satis videtur 
cum praecedentibus cohaerere. Nec enim dubitabant Judaei, quin 
Christus se ipsum Filium hominis appellasset, cum intellexissent, 
se ipsum vocasse, aut significasse esse Christum. Chrysostomus 
et Theophylactus tradunt, simulate hoc eos interrogasse, fingen- 
tes, se non intellexisse, de quo Filio hominis loquutus esset, 
cum dixit: Oportet exaltari Filium hominis, ne viderentur sua 
illa argumentatione probare voluisse, ipsum non esse Christum; 

ged illum, quisquis erat, Filium hominis, quem exaltari oportere 
dixerat, Christum illum, qui exspectabatur, esse non posse; 
Christum enim illum non moriturum. 

Potius credo, contemptim hoc et contumeliose dictum esse. 
Est enim velut epiphonema. Nam quasi convicisse illum prorsus 
sibi viderentur, non esse Christum, mutumque ac elinguem red- 
didisse , triumphum agunt, et victo illudunt: Quis est iste Filius 
hominis? quemadmodum si miles barbarus et victoria insolens 
capto a se in bello regi, et in servitutem redacto dicat: Quis 
est iste rex? et quemadmodum eidem Christo iidem postea Ju- 
daei capto dixerunt'): Ave Rex Judaeorum ! 

35. Dixit ergo eis Jesus: Adhuc modicum lumen in vobts est. 
Non videtur ad rem Christus respondere. Chrysostomus et Theo- 
phylactus, tum etiam Theodorus Mopsuestiensis docent, accom- 
modate respondere; probare enim, se moriturum quidem, sed 
resurrecturum tamen, et in aeternum postea mansurum esse. 
Propterea se comparasse lumim, quia, sicut lumen solis non 
exstinguitur, sed conditur noctu, et occultatur ad breve tempus, 
mane iterum oriturum, ita se moriturum quidem, sed paulo post 
resurrecturum esse, nec umquam exstinguendum. Et vero Christi 
in aeternum mansio per durationem solis ac lunae declarari solet ’): 
Et permanebit cum sole et ante lunam, in generatione et genera- 
tionem; et °): Et thronus ejus sicut sol tn conspectu meo, et 
sicut luna perfecta in aeternum, et testis in coelo fidelis. Sed 
potius probo, quod in Catena Graeca ex Cyrillo citatum lego, 
non respondere Christum ad Judaecorum argumentum; nec enim 
respondere voluisse, scientem, eos neque dignos, neque capaces 
responsionis esse. Loco responsionis iterum, quod ante dixerat, 
affirmasse, se brevi tempore moriturum; proinde ambularent, 
dum lucem haberent. Quid igitur facit particula illa ergo? Hoc 
ipsum fortasse, quod, cum eos Christus animadverterit delirare, 
non responderit, sed, quod-ante dixerat, magis affirmaverit. 
Quod autem ait: Adhue modicum lumen in vobis est, in Graecis 
codicibus ita legitur: “Eve uexpdy xyedvov td Gos wed tuov 
égti, adhuc modico tempore lumen vobiscum est; noster interpres 
videtur legisse: “Ere uixpdy pois év duiv tori, adhuc modicum 
lumen in vobis est, sed sensu eodem. Nam illud modicum, per 
se sumptum, non cum lumine conjunctum,. pro brevi accipitur . 
tempore, ut*): Filioli, adhuc modicum vobiscum sum, et °‘): 
Adhuc modicum, et. mundus me jam non videt, et *): Modicum, 
et jam non videbitis me; et iterum modicum, et videbitis me. 
Quibus in locis etiam Graece est pexpdy, modicum, absolute 
positum, quemadmodum et hoc loco credendum est nostrum 
legisse interpretem.-  - : / 

In vobis autem idem est, atque vobiscum. Nam in accipi 
aliquando pro cum, et Graece éy pro ovy, notius est, quam ut 
admonere debeamus. Exempla sunt apud Matthaeum *). In Graeca 
Catena hanc lectionem invenio: “Evi prxpdv Gas tv byiv tort, 
adhue modico tempore lumen in vobis est. Quocumque modo lega- 
mus, sensus est, brevi tempore eos lumen habituros. Sed am- 
biguitas Latinae versionis nonnullos fefellit, in quibus et gravem 
auctorem Augustinum, et Bedam aliosque posteriores, Rupertum 
et Bernardum 7), Lyranum ac fere Latinos vulgo omnes, ut exi- 
stimarent, sensum esse: Adhuc modicum luminis in vobis est; 
intelligitis enim, Christum in aeternum mansurum esse; sed non 
intelligitis, moriturum etiam esse atque resurrecturum; ambulate 
ergo, dum lumen habetis, id est, proficite in lumine; tunc intel- 
ligetis, quomodo Christus mori possit, et tamen in aeternum 
manere. Quid autem sit, lumen in illis esse, modo dicemus. 

Ambulate, dum lucem habetis, ut non vos tenebrae comprehen- 
dant. In duabus quaestionibus hujus loci sententia versatur : 
altera, quid sit lucem habere, aut, quod paulo ante aliis dixit 
verbis, lumen in illis aut cum illis esse; altera, quid sit ambu- 
lare. Chrysostomus, et Theophylactus, et Rupertus cujusque 
vitam lucem et veluti diem ejus vocari putant, in quam senten- 
tiam etiam Leontius magis propensus est. Itaque sensus est: 
Ambulate, id est, bene agite, aut credite in me, dum vita vob is. 
superest; venient enim tenebrae et nox, id est, mors, quando 
neque agere poteritis, neque proderit vobis credere, sicut dixit 
supra *): Venit nox, quando nemo potest operart. Caeterum non 
dubium est, quin, non nostram cujusque vitam, sed tempus 
illud modicum, quod usque ad mortem sibi supererat, tempus 
lucis appellet. Se enim ipsum vocare lucem, et per se mani- 
festum, et versu sequenti Christus ipse declarat: Dum lucem’ 
habetis, credite in lucem*). In quam enim lucem, nisi in se 
ipsum, jubet eos credere? Lucem igitur habere, id est, tempus 
lucis, aut diem, non vocat uniuscujusque hominis vitam, sed 
quod sibi usque ad mortem supererat temporis. 

. Quid autem sit ambulare,. Christus etiam exponit. Dum 
lucem habetis, credite in lucem; credere est ambulare, quia ad 
Chrtstum:créedendo, quasi pedibus quibusdam fidei venimus. Quid 
ergo? an non poterant post ejus mortem ambulare, id est, in 
eum credere? Maxime vero poterant. Quid igitur dicit: Ambu- 
late, dum lucem habetis, id est, dum me viventem inter vos 
habetis, quasi post ejus mortem ambulare et credere non pos- 
sent? Hac ratione Chrysostomus, Leontius et Theophylactus ad- 
ducti sunt, ut dicerent, tempus modicum lucis tempus vitae 
cujusque etiam post mortem Christi significare ; sed eam opinio- 

nem jam refutavimus, ratio nunc diluenda est. Possunt quidem 
homines post mortem Christi in eum credere, maxinaque pars 
post mortem in illum erant credituri; sed magni refert, Christum 
ipsum loqueatem, an Apostolum aut alium quem ejus nomine 
Evangelium praedicantem audias. Si non credebant in eum, quem 
videbant, quem audiebant, cujus miraculis intererant; quomodo 
postea in eum, quem non vidissent, quem non audivissent, cre- 
dituri erant? Ambulamus, non solum interdiu, verum etiam 
noetu; sed quanto melius, quanto certius, quanto securius inter- 
diu, quam noctu? Exhortatur ergo eos, ut ambulent, dum dies 
est, id est, dum lucem habent; non quod postea ambulare non 
possint, sed quod minus facile possint. 

Hinc intelligitur, non vocari hoc loco tenebras peccata, ut 
Leontius; aut ignorantiam, ut Augustinus et Beda; aut mortem 
cujusque, ut Chrysostomus et Theophylactus; aut errorem, ut 
Euthymius; aut eas, quae in Scriptura '') tenebrae exteriores 
vocari solent, id est, damnatorum poenas, ut Rupertus existimat; 
sed mortem Christi, sicut supra *); non quod ipsi ulla nox aut 
ullae essent tenebrae, apud quem, sicut ait David *), tenebrae 
non obscurabuntur a te, et nox sicut dies illuminabitur; sicut 
tenebrae ejus, ita et lumen ejus; sed quia mors ejus veluti nox 
Judaeis futura erat, sicut ejus vita atque praesentia lumen ac 
dies erat. 

Quod sequitur: Et qui ambulat in tenebris, nescit, quo vadit, 
redditio mihi causae videtur esse, quasi dicat: Ambulate, dum 
lucem habetis, ut non vos tenebrae comprehendant; nam qui am- 
bulat tn tenebris, nescit, quo vadit. Kat pro yao, id est, et 
pro nam aut etenim, ut supra ‘). 

36. Dum lucem habetis, credite in lucem, ut filtt lucis sttis. 
-Perinde est, ac si dicat: Dum lucem ante cculos habetis, cre- 
dite, lucem esse, quam videtis; quo enim modo credetis, esse 
lucem, cum non videbitis? Lux oculis judicatur; qui solem, 
oculis medio intuens die, solem esse, non credit, quomodo noctu 
eum, non videns, solem esse credet? Explicat, quod dixerat: 
Ambulate, dum lucem habetis. 

Quod dicit: Ut flit lucis sitis, Hebraismus *) est, quo 
fiit lucis appellantur, qui participes lucis sunt, ut filic hejus 
se@ecult, qui hoe saeculo fruuntur °). Lucem ergo vocat beatam 
vitam, sensusque est: Credite in lucem, id est, in me, ut fltt 
lucts sttis, id est, vitam aeternam consequamini. Quamquam 
Chrysostomus, Cyrillus, Theophylactus et Euthymius putant, 
etiam se ipsum lucem appellare, cum dicit: U¢t filit lucis sitis; 
idem enim valere, ac si dicat: Ut filii mei sitis. Atque hinc 
colligunt, Filium unum cum Patre Deum esse. Cum enim ’) 


*) Matth. 8, 12. et 22, 13. et 28, 30. 7) Cap. 9, 4. et 11, 9. 10. 
*) Psalm. 138, 12. *) Vers. 32. 5) Hebraismus fAllsé lucis, participes lucis. 
*) Luc. 16, 8. 7) Cap. 4, 42. 

dixisset: Dedit cis potestatem filios Dei fieri, his, qui credunt 
in nomene ejus, ubi Deum Patrem yocavit, hic, de eadem loquens 
fide, ait: Ut filti lucis, id est, mei, sttis; idem ergo ille cum 
Patre Deus est. Caeterum ille sensus, quem initio tradidi, magis 
mihi placet. Neque quidquam obstat, quod nomine lucis in ea- 
dem oratione ambigue utatur, nunc se ipsum, nunc vitam aeter- 
nam lucem nominans; in ea enim ipsa ambiguitate et vis, et 
gratia sententiae est, dum ludit subtiliter in ambiguo. Quod 
saepe fieri solere, fessus monendo sum; videat, qui yvolet, quae 
diximus apud Matthaeum °). | 
Haec locutus est Jesus, et abiit, et abscondit se ab ets. Tria 
hic quaeri possunt: cur se Christus a Judaeis hoc loco subduxe- 
rit et absconderit, quemadmodum Chrysostomus et Theophylactus 
quaerunt; quomodo se absconderit; et quo abierit. Ad primam 
quaestionem Chrysostomus, Theophylactus et Euthymius. respon- 
dent, non abiisse seque abscondisse propterea, quod eum come 
prehendere tentaverint, aut lapidare, ut supra’); sed quod eo- 
rum cognoverit cogitationes esse, captate occasionem quaerendi 
se, comprehendendi atque occidendi. Quomodo abierit, aut se 
absconderit, utrum subducendo sensim se, an reddendo sese 
iavisibilem, ut supra *), incertum est; sed hoc probabilius, nul-+ 
lum fuisse miraculum, quod se subduxerit, cum nec id Evar- 
gelista significet, neque fuerit necessarium, cum Judaei non ten- 
taverint tunc, quemadmodum ex Chrysostomo diximus, compre- 
hendere. Nisi quis velit, Evangelistam sequenti versu, cum dicit, 
multa fecisse miracula, hoc ipsum miraculum, quod sese sub- 
trahendo fecerit, judicare; quod aliquando mihi placuit, nunc, 
- quo minus aliis placeat, non impedio. 
Quo abierit, nihil dicit Evangelista. Rupertus vero putat, 
non discessisse ab illis loco, sed gratia, id est, tamquam gratia 
sua indignos obdurasse, ut postea videtur Joannes ex Jesaia docere. 
Adductus in hanc sententiam est, quod ex aliis tribus constet 
Evangelistis, per eos tres dies, qui inter ingressum suum in 
Hierusalem et mortem intercesserunt, in templo docuisse. Idem — 
videntur D. Augustinus *) et Beda sentire; scribit enim his verbis 
Augustinus: Non ab ets, qui credere et diligere coeperant, non 
ab eis, qui cum ramis palmarum et laudibus obviam venerant, 
sed ab eis, qui videbant et invidebant, quia nec videbant, sed in 
lapidem iltum caecttate offendebant.. Magis probo, quod recentiores 
quidam auctores tradunt, probabile esse, Bethaniam discessisse. 
Testatur enim Lucas *), per eos dies solitum interdiu quidem in 
templo docere, noctu autem secedere in Montem Oliveti, ubi — 
Bethaniam sitam fuisse constat. z 


1) Cap. 8, 22. 2) Cap. 8, 89. et 10, 34. *) Cap, 8, 89. *) Tract. 
§2, 5) Cap. 24, 37. 

37. Cum autem tanta signa fecisset coram eis, non credebant 
an eum. Non satis apparet, quorsum hoc dicat Evangelista, cum 
nullum ante Christi signum commemorasset. Chrysostomus, Theo- 
phylactus et Euthymius in ea sententia sunt, ut existiment, 
Christum tunc multa fecisse signa, sed ab Evangelista, ut multa 
alia, fuisse praetermissa. Credo ego, nulla tunc fuisse facta 
miracula, sed Evangelistam de miraculis omnibus loqui, quae 
spatio trium annorum Christus coram illis fecerat; particulam 
autem d2 poni.pro-yaoe, id est, autem pro enim, ut in simili 
loco supra notavimus *). Reddit ergo causam Evangelista, cur 
illis Christus tanto studio dixerit: Dum lucem habetis, credite 
in lucem, quia nimirum sciebat, eos, multis etiam visis mira- 
calis, quae fecisset, non credidisse. Itaque sub finem vitae clara 
voce clamasse: Dum lucem habetis, credite in lucem, quasi dicat: 
Satis jam multa, si vultis credere, miracula vidistis; non est, 
quod exspeetetis plura; credite, cum tempus est. . 

Quod Graece dicit: tooatta onpusia, tanta signa, vel tot 
et tanta, ambiguum est; nam et multitudinem, et magnitudinem 
miraculorum significare potest; aut cum tot, aut cum tam magna 
fecisset signa; sed non dubito, quin Evangelista multitudinem 
potius, quam magnitudinem exprimere voluerit, quemadmodum 
Graeci etiam auctores Chrysostomus, Theophylactus et Euthy- 
mius interpretantur. Eodem sensu credendum est reddidisse 
nostrum interpretem, tanta nomine abusum pro tot, ut apud 
Matthaeum ’), et supra *), et infra *). ) 

38. Ut sermo Jesaiae Prophetae tmpleretur, quem dizit: 
Domine *), quis credidit auditii nostro? et brachium Domini, 
cut revelatum est? Multo minus hic mihi difficultatis, quam 
multis aliis interpretibus videtur esse. Duplex enim esse potest: 
altera, quomodo dicat Evangelista, Judaeos non credidisse, uf 
sermo Jesaiae impleretur , quasi significans, propterea non credi- 
disse , ut impleretur, quod ab Jesaia praedictum fuerat , ideoque 
credere non potuisse; altera, quid apud Jesaiam brachium Do- 
' mine significet. Priorem quaestionem facillime omnes Graeci au- 
ctores solyunt, Chrysostomus, Cyrillus, Theodorus Mopsuestiensis, 
. Leontius, Theophylactus, Euthymius, dictionem illam tva, ut, 
non causam, sed eventum consequentiamque significare, ut in- 
numeris paene jam locis adnotavimus, supra®) et apud Mat- 
thaeum 7). Non esse igitur sensum, propterea Judaeos non cre- 
didisse, quia Jesaias dixerat, eos non credituros (non enim ideo 
illi credituri non erant, quia Jesaias praedixerat, sed propterea . 
_ Jesaias praedixerat, non credituros, quia illi credituri non erant); 

sed eos non credidisse, quemadmodum Jesaias dixerat; eum non 


1) Cap. 14, 86. Matth. 23, 5. et 24, 6. 2) Cap. 18, 33. 3) Cap. 8, 9. 
4) Cap. 21, 41. %) Jes. 83, 4. *) Cap. 9, 39. 7) Cap. 4, 22. et 3, 13. 
et ; : 

fuisse. mentitum; ita prorsus rem accidisse, quemadmodum ille 
longe ante viderat, atque nuntiaverat, ut Cyrillus ait. Aut si 
quid praeterea significatur, hoc tantum significat, adeo conve- 
nienter iis, quae Jesaias tanto ante praedixerat, rem accidisse, 
ut dicas, eos ideo non credidisse, quia Jesaias praedixerat non 
credituros. Sed haec omnia solam convenientiam eventus ac 
prophetiae declarant; quemadmodum, si praedixissem, puerum 
aliquem, perversam ejus indolem animadvertens, suspensum ali- 
quando iri, cumque postea in furto deprehensus suspenderetur , 
dicerem: Nempe ideo suspensus est, ne ego mentirer, ut vulgo 
loqui consuevimus, non utique significo, propterea eum suspendi, 
quia ego praedixeram; sed adeo convenienter opinioni’ praedi- 
ctionique meae rem accidisse, ut non alia prorsus de causa sus- 
pensus esse videatur, quam ne ego mentirer. ' 

Brachium Domini apud Jesaiam Filium Dei Augustinus, Beda 
et Rupertus interpretantur, quod Filius ‘potentia, hoc est, bra- 
chium Patris sit. Eodem modo Hesychius in Graecorum Catena 
scribit: Boeayioy tod xveiov 6 yovatbsG, ody ws "edocs, apepes 
yao tO Seiov, xal doxnwariotoy, aAAG ws iayts xal dv- 
yauts. Brachium, inquit, Domini Christus est; non quod mem 
brum ejus sit; divinitas enim omnis et partis, et figurae expers 
est; sed quia vis et potentia ipsius sit. Quod in locum Jesaiae 
aptissime congruit. Loquebatur enim propheta eo capite totoque 
superiore de Christo in sua prophetarumque omnium, id est, 
praedicatorum Evangelicorum persona, queriturque, neminem, 
id est, admodum paucos Judaeorum, auditui suo, hoc est, prae- 
dicationi credidisse. | 

Hebraica enim phrasi Septuaginta dixerunt tiv axojy, au- 
ditum, pro praedicatione, quae auditur, Mpmw (schemukhah). 
Alii auditum et brachium idem esse putant, utrumque enim pro 
verbo Evangelico poni; nam et Evangelium auditum, id est, 
verbum aut sermonem appellari. Fidelis sermo, inquit D. Pau- 
lus ?), et omni acceptione dignus, quod Christus Jesus venit in 
hune mundum peccatores salvos facere, et manifestum est, bra- 
chium pro potentia et virtute accipi, Evangelium autem virtutem 
Dei a D. Paulo vocatum esse’). Cui ergo brachium Domini 
revelatum est, id est, quis intellexit, quis credidit verbum Evan- 
gelicum? Nam praedicatum quidem omnibus fuit, quod unum 
genus est revelationis; intellectum autem et creditum a paucis 
est, quod est alterum; quomodo propheta dicit: Et brachium_ 
- Domini, cui revelatum est? Hebraicam igitur esse repetitionem, 
qua, quod primo membro dictum fuerat, in secundo dicitur 
aliis verbis. Non rejicio interpretationem, malis licet aucto- 
ribus. . 


1) 4 Tim. 1, 48. Rom. 10,8. et 18, 18. 2 Thess. 3, 14. ») Rom. 
1, 16. | | | 

39. 40. Propterea non poterant credere, quia tterum dizit 
Jesaias*): LEzxcaecavit oculos eorum, et induravit cor eorum. 
Hic vero locus est omnium judicio difficillimus; sed magna jam 
a nobis ex parte partim superiore versu, partim alibi explicatus 
est. Tria sunt verba, quae difficilem reddunt. Primum, quod 
dicit propterea, quasi indicans, ideo non potuisse credere, quia 
Jesaias dixerat non credituros. Secundum, quod non solum dicat, 
non credidisse, sed etiam non potuisse credere, quasi prae- 
scientia et praedictio per prophetam Dei facultatem illis credendi 
penitus abstulisset. Tertium est illud ipsum, quod propheta dicit: 
Excaecavit oculos eorum, et induravit cor eorum, ut non videant 
ocults, et non tntelligant corde, et convertantur, et sanem eos. 
Prima illa difficultas sublata jam ex iis, quae diximus superiore 
versu, particulam iva, ut, non causam, sed eventum et conser 
quentiam significare; idem enim de hac altera.particula dia 
Tovto Otr, propterea quod, aut propterea quia, iidem docent 
auctores, Chrysostomus, Leontius, Theophylactus, Euthymius, 
et Theodorus Heracleotes. Nam, ut in illo exemplo, quo supra 
utebamur, insistam, idem est: Hle suspensus est, ut ego verus 
essem vates; atque si dicam: Propterea suspensus est, quia ego 
suspendendum praedixeram; nisi quod, cum hoc secundum dico, 
magis videor causam significare. Quamquam, ut indicabam °), 
cum ita loquimur, non qualemcumque eventum, non subitum, 
non improvisum, non fortuitum, sed adeo ante praevisum, adeo 
animadversum, adeo certe praedictum significamus, ut videatur 
aliter fieri non potuisse, nec tam eventus esse, quam neces- 
sarius effectus praedictionis nostrae. Itaque causam etiam signi- 
ficare volumus, non quidem veram, sed apparentem; quasi di- 
camus, ita prorsus eventum praedictioni nostrae respondisse, 
quasi propterea evenerit, quia nos praedixeramus, quasi nostra 
praedictio necessaria ejus causa fuerit. Atque haec est et gra- 
tia, et vis ejus locutionis, eodemque hoc sensu solet Scriptura 
eam usurpare. 

Quare minime assentior iis, qui haec verba propterea quia 
non referunt ad verbum illud: tterum dixit Jesaias, sed ad 
ipsum, quod Jesaias dixit: Excaecavit oculos eorum, et induravtt 
cor eorum, ut non sit sensus, propterea non potuisse credere, 
quia Jesaias dixerat, non esse credituros; sed propterea credere 
non potuisse, quia, ut Jesaias dixerat, excaecati erant. His, 
inquam, interpretibus non assentior , licet gravem auctorem D. 
Augustinum . sequi videantur. Nam praeterquam quod nihil ea 
ratione minuitur difficultas (nec enim minor est quaestio, quomodo 
propterea non potuerint credere, quia excaecati a Deo erant, 
quam quomodo propterea non potuerint credere, quia Jesaias 
praedixerat non credituros), cum superiore versu Evangelista 


*) Cap. 6, 9. 10. 7) Superiere versu. 

dixérit, propterea non credidisse, ut Jesaiae sermo impleretur: 
Quis credidit auditut nostro? manifestum est, hoc etiam loco 
significare, propterea credere non potuisse, quia Jesaias prae- 
dixerat excaecandos, quasi dicat: Propterea non crediderunt, sed 
potius exaecati sunt, quia Jesaias excaecandos praedixerat. 

Sequitur, ut de verbo illo: non poterant, disseramus. Saepe *) 
ex Gregorio Nazianzeno 7) docuimus, aliquando in Scriptura non 
posse idem significare, quod nolle, ut, cum de fratribus Joseph 
dicitur *): Oderant ewm, nec poterant et quidquam pacifice loqui. 
Eodem igitur modo Chrysostomus, Leontius, Theophylactus et 
Euthymius hunc locum interpretantur, non poterant, id est, 
nolebant. Res quidem ipsa vera est; nec enim dubium, quin 
propterea non crediderint, quia noluerunt. Nam id etiam Augu- 
stinus concedit, qui convenienter suae de praedestinatione sen- 
tentiaeé maxime negare posse videbatur. Caeterum aliud est, 
ideo illos non credidisse, quia noluerunt, aliud, non posse idem 
esse, quod nolle. Silud certum est, hoc vero minime certum. 
Quin existimo, non posse proprie impotentiam significare, omnem- 
que gratiam perire sententiae, si idem dicatur esse, quod 
_ nolle. Ergone vere credere non potuerunt? Nequaquam; sed cum 
hoc verbo Evangelista utitur, hoc tantum significare voluit, eos 
non magis credidisse, quam si propter Jesaiae praedictionem 
credere non potuissent. Quod, ut ajunt Theodorus Heracleotes 
et Chrysostomus, non tam est dicere, eos non potuisse eredere, 
quam prophetam non potuisse mentiri. Quod uno verbo Theo- 
logi dicunt, vere non potuerunt credere in sensu composito, id 
est, posita Jesaiae praedictione, fore, ut non crederent; abso- 
lute tamen potuisse. Versemur in eodem exemplo. Si viderem 
propter latrocinium suspendi eum, quem ego puerum, ejus ob- 
servata indole, praedixissem suspendio vitam finiturum, accom- 
-modate ad vulgarem loquendi usum dicerem: Non poterat iste 
aliter, quam suspensus mori, propterea quod id ego praedixeram. 
Quibus verbis nec significo, propterea non potuisse aliter mori, 
quia noluit (quamvis id quoque verum sit), nec meam praedi- 
ctionem veram fuisse causam, ut ille aliter non potuerit mori; 
sed tantum significo, adeo bene me de ejus futuris moribus in- 
dicasse, adeo bene rem opinioni praedictionique meae respon- 
disse, ut videatur praedictio mea necessaria fuisse causa ejus 
suspendii, nec aliter fieri potuisse, quam ut suspensus more- 
retur. Atque haec est vis atque gratia illius verbi: Non pote- 
rant credere. | : 

Quod ad tertiam attinet difficultatem, quae in ipsis Jesaiae 
versatur verbis, tria quoque quaeri poterant: quid sit excaecare 
et indurare; quomodo Deus excaecet ef induret; quomodo Evan- 
gelista dicat: Excaecavit. et induravit, cum propheta dicat: 


*) In Marcum, cap. 8, 6. *) Orat. 4. de Theologia. *) Gen. 37, 4. 

Excaeca et indura; sed haec omnia partim jam a nobis apud 
Matthaeum *) explicata sunt, partim iis locis, quos illic notavi- 
mus, explicabuntur. Hoc unum hoc loco dicam, quod ad hujus 
loci intelligentiam maxime pertinet, cum Deus excaecare et in- 
durare dicitur, non solum significari, eum permittere, ut homi- 
nes excaecentur obdurenturque, non solum gratiam illis, aut non 
dare, aut datam auferre, ut Augustinus docet, aut, ut putant 
Graeci, nimium dare gratiae, qua abusi homines caeci et ob- 
stinati fiant; sed ita homines se ipsos excaecare obdurareque, 
ita adversum divinam pugnare voluntatem, ut Deus ipse suis 
manibus oculos illis eruisse, eosque obtudisse indurasseque vi- 
deatur, ut neque videre possint, neque intelligere; non quod 
Deus id faciat, sed quod tanta eorum caecitas, tanta durities 
sit, ut a nemine alio, quam a Deo, fieri videatur potuisse; 
quemadmodum vulgo dicimus, cum videmus aliquem virum, 
alioqui prudentem, absurdissime errantem: Deus illi mentem 
eripuit; non quod credamus eripuisse, sed quod non intelligamus, 
qua ratione homo, vel minime sanus, tam absurda possct facere, 
nisi mentem illi Deus abstulisset. Docet ergo Joannes, propterea 
Judaeos non credidisse, quia Jesaias adeo evs caecos, adeo duros 
fore praedixerat, ut Deus ipsos suis quodammodo manibus in 
hoc ipsum excaecasse, indurasseque videretur, ne aut videre 
possent, aut intelligere veritatem; more enim prophetico Jesaias 
per praeteritum, juxta versionem Septuaginta, de rebus futuris 
Joquitur. 
hi. Haec dixit Jesaias, quando vidit gloriam ejus, et locutus 
est de eo. Relativum ejus et eo videtur sine antecedente positum 
esse. itaque solet quaeri, ad quem referatur. Chrysostomum 
sane miror ad Patrem referre, cum nulla de Patre mentio prae- 
cessisset. Multo profecto melius Theodorus Heracleota, Cyril- 
lus ?), Hilarius *), Ambrosius *), Hieronymus ‘), Athanasius 5), 
Leontius, Nonnus, Augustinus, Beda, Rupertus, Theophylactus, 
Euthymius ad Christum referunt; de eo enim Evangelistae sermo 
erat; de eo paulo ante dixerat: Cum autem tanta signa fecisset 
coram eis, non credebant in eum; de eo statim 7) dicit: Verun- 
tamen et ex principibus multi crediderunt in eum. Itaque cum 
relativum ewm, et proxime praecedens, et proxime sequens ad | 
Christum referatur, .ad eundem et relativum ejus et. eo, quod 
in medio illorum est, referatur, necesse est. | 
Unde divinitas Christi, Imo et una totius Trinifatis essentia 
manifestissimo colligitur argumento; nam ‘ut omnes illi auctores 
‘notant (Hilarium excipio, qui Patrem fuisse negat), non dubium, 
quin Deus ille, quem se Jesaias yidisse ait, Pater fucrit; hemo 


1) Cap. 13, 18. 7) In Graeca catena et lib. 7. dial. de Trin. 4) Lib. 
8. de Trinit. *) Lib. 3. de S. Spiritu, cap. 23. 5) In cap. 6. Jesai. *) In 
lib. de communi essentia Patris, et Filii, et Spirit. Sancti. 7) Vers. 42. 

enim. id neque Judaeus, neque haereticus negare potest. At 
Joannes hoc loco scribit, illum ipsum Deum fuisse Filium; D. 
autem Paulus docet, fuisse Spiritum sanctum. Bene, inquit ee 
Spiritus sanctus locutus est per Jesaiam Prophetam ad Patres 
nostros, dicens: Vade ad populum istum, et dic ad eos: Aure 
audietis, et non intelligetis; et videntes videbitis, et non perspt- 
cietis; incrassatum est enim cor populi hujus. Pater ergo, et Fi- 
linus, et Spiritus sanctus unus est Deus, cujus gloriam vidisse 
dicitur Jesaias. 
Sunt, qui hoc ad Prophetiam illam referant, de qua Evan- 
gelista paulo ante mentionem fecerat: Quis credidit auditut 
nostro’)? quasi tunc Jesaias prophetico spiritu Christi gloriam 
viderit; sed neque bonos habent auctores, neque boni ipsi aucto- 
res sunt. 
Quorsum hoc Evangelista dixerit, merito aliquis dubitare 
potest. Plerique putant, ideo dixisse, ne quis objiceret, quor- 
sum illa ex Jesaia de Judaeorum excaeccatione obdurationeque 
testimonia protulisset; docere enim, Jesaiam non de sui tantum 
temporis Judaeis, sed de iis quoque, qui Christi tempore futuri 
erant, locutum fuisse; etenim Christi quasi jam praesentis vidisse 
gloriam, atque de eo illo in loco fuisse locutum. Probabile; etsi 
mihi potius hanc ob causam dicere videtur, ut rationem reddat, 
cur illi non potuerint ‘credere, hoc est, cur non potuerit, ut 
diximus, propheta mentiri, quia hoc non quovis dixit tempore, 
sed tunc, cum maxime Deo plenus erat, cum divinam contem- 
platus esset majestatem. 

42. 43. Veruntamen et ex principibus multi crediderunt in 
eum; sed propter Pharisaeos non confitebantur , ut e syndgoga non 
ejicerentur. Dilexerunt enim gloriam hominum magis, quam glo- 
De. Veluti correctio haec est superiorum verborum: Cum autem 
tanta signa fecisset *), et caeterorum usque ad vers. 40. Quia 
‘enim absolute dixerat, Judaeos ne tot quidem visis miraculis 
credidisse, sed, ut Jesaias praedixerat, excaecatos et induratos 
magis fuisse, ne quis hoc de omnibus prorsus, excepto nemine, 
dictum acciperet, addit, non adeo incredulos, non adeo caecos 
ac duros omnes fuisse, quin aliqui crediderint, et. quidem non 
_-ex plebe solum, quae propensior semper in eum fuerat, sed 
etiam ex principibus, quorum ab eo animi magis abhorrebant. 
Atque hanc vim habet particula illa verumtamen, ut recte Ru- 
pertus animadyertit, Principes vocat, qui. aut opibus, aut gratia, 
aut auctoritate apud Judaeas valebant plurimum, sive sacerdotes 
aut Pharisaei essent, sive non, qualis Nicodemus fuisse dicitur *). 
Hi ergo ipsi, quantumvis auctoritate valerent, tamen, Pharisae- 
orum ‘veriti rabiem, non audebant, se, etiamsi crederent, Christi 


‘ 1) Act. cap. 28, 28. 26, 27. .2) Jes. 83, 4.. *) Vers. 37. 4) Cap. 
me ; ‘ 

discipulos confiteri, ne ab illis extra synagogam ejicerentur, 
quemadmodum Pharisaei conspiraverant *). Tanta erat Pharisae- 
orum apud Judaeos auctoritas, ut non solum ab ipsorum princi- 
pibus, verum etiam ab Herode rege, ut Josephus *) tradit, 
timerentur, eorumque arbitratu atque consilio respublica guber- 
naretur. 

Colligimus contra novos haereticos ex hoc loco, posse nos 
veram habere fidem sine caritate, ac proinde non sola fide ju, 
stificari. Illi enim principes, qui in Christum credebant, veram 
utique habebant fidem; alioqui non dixisset Joannes, eos credi- 
disse; tamen caritatem non habebant; nam si habuissent, con- 
fessi illum fuissent, nec magis hominum, quam Dei gloriam 
dilexissent. Porro his verbis: Dilexerunt enim gloriam hominum 
magis, quam gloriam Dei, rationem Joannes reddit, cur, cum 
crederent, non id etiam palam profiterentur. Sed ambigua uti- 
tur ratione; nam genitivi illi Dei et hominum aut active, aut 
passive sumi possunt. Si active accipiantur, sensus erit, dile- 
xisse potius ab hominibus, quam a Deo gloriam habere. Si 
passive, dilexisse homines potius, quam Deum glorificare. Cae- 
terum non dubito, active accipi debere, quemadmodum omnes 
boni auctores Chrysostomus, Augustinus, Cyrillus, Theodorus 
Mopsuestiensis, Beda, Theophylactus et Euthymius acceperunt. 
Voluit enim Evangelista affectum et, ut ita dicam, passionem 
notare, qua impediti principes illi, cum crederent, non tamen 
confitebantur. Amare autem aliorum gloriam, id est, gloriam 
aliis optare, non est passio, sed virtus; propriam autem apud 
homines gloriam quaerere, ea vere passio, et quidem omnium 
potentissima est. Hoc ergo hic dicit Evangelista de principibus, 
quod supra Christus de Pharisaeis dixerat: Quomodo potestis cre- 
dere, qui gloriam ab invtcem accipitis, et gloriam, quae a solo 
Deo est, non quaeritis *)? Quam ergo apud homines isti quae- 
rebant, quam divinaé praeferrent gloriae? Divina ab illis gloria 
postulabat, ut, quod de Christo credebant, id publice profite- 
rentur; corde enim creditur ad justitiam; ore autem confessto fit 
ad salutem*). Huic gloriae, quam apud Deum, non solum fidei, 
sed etiam caritatis et fortitudinis suae singularem habere pote- 
rant, illam, quam apud Pharisaeos habebant, praetulere, ut non 
leves, sed constantes, ut non Christi, sed Mosis discipuli, ut 
non novarum rerum, sed patriae religionis studiosi viderentur. 

Multos etiamnum ea ratio in errore tenet, quod inconstantes 
videri nolint. Atqui cognitum errorem corrigere, non incon- 
stantia, sed summa prudentia est. In errore vero, quem no- 
veris, perseverare, duplex est error, aut stultitia potius, quam 
error est. " 


*) Cap. 9, 22, 7) Lib. 18. ant. Jud. cap. 4. et 2.; lib. 17. cap. 3. 
3) Cap. 8, 44. *) Rom. 10, 10. 

hh. 45. Jesus autem clamavit, et dixit: Qui credit in me, 
non credit in me, sed in Eum, gui misit me. Et qui videt me, 
videt Eum, qui misit me. Videtur Theophylactus existimare, 
Christum haec verba non dixisse statim post superiora, sed post- 
quam se abscondisset, et per aliquantum latuisset tempus. Ve- 
rum ipsa connexio indicat, eodem tempore, eodem loco dicta 
esse, ut Chrysostomus, Theodorus Mopsuestiensis, Augustinus 
et Rupertus indicant. Si non ob aliud, certe vel ob hoc ipsum, 
quod Evangelista simul narrat, cum in contrarium nulla sit ratio, 
Quia ergo videbat, quosdam credere quidem in se, caeterum. 
humano quodam metu atque pudore non audere id prae se ferre, 
anfert illis pudoris atque timoris causam, dicens: Qui in se 
credit, non in se, sed in Patrem, id est, in verum sine dubio 
Deum credere; proinde si non erubescunt aut timent, in Patrem 
ac Deum credere, nihil esse causae, cur in se credere aut eru- 
bescant, aut metuant. In hanc sententiam Chlrysostomus, Cyril- 
lus, Leontius, Theophylactus, Euthymius. 

Cum Evangelista dicit, eum hoc clamando dixisse, videtur 
significare, non id temere aut casu factum esse, sed aliquam 
ejus clamoris fuisse causam. Theophylactus clamando dicendi 
libertatem putat ostendere voluisse, quamyis illi timeant Phari- 
saeos, ac propterea fidem suam confiteri non audeant, se tamen 
nihil timere, palam claraque voce docere, quod verum est, se 
Patri aequalem esse, itaque qui in se credit, in Patrem credere. 
Cyrillus vero, ideo clamasse, ut indicaret, nolle se occulte et 
timide ab hominibus coli, docens nos exemplo, quid facere, quo- 
modo fidem nostram profiteri debeamus, non occulte, non timide, 
non obscura, sed clara voce, clamando denique, nos credere. 
Videtur etiam mibi, idemque Rupertus indicavit, propterea cla- 
mavisse, quia parum illis ad credendum restabat temporis ; 
clamat, ne quam possint ignorantiae excusationem praetexere. 
Fecit, quod solet in auctione praeco facere; cum parum candelae 
restat, validius clamat, si quis quid velit emere, cito emat, 
parum superesse temporis. 

Cum autem dicit: Quz credit in me, non credit in me, sed 
in Eum, qui misit me, non significat, qui credit in se, non cre- 
dere in se, sed non credere in hominem tantum, qualis ipse 
lis esse videretur, sed credere in Deum, quemadmodum qui 
in Patrem crederent, ut Ambrosius *), Augustinus et Beda ex- 
ponunt; loquitur enim ut homo, ut Cyrillus ait. Aut qui credit 
in se, non solum in se, sed etiam” in Patrem credere, quia tpse 
et Pater unum sint?), sicut dixit’): Mea doctrina non est mea, 
sed Ejus, qui misit me; non enim negat, esse suam, sed esse 
solum suam; ibi ejusmodi locutiones, quae frequenter occurrunt, 
explicavimus, 


*) Lib. 8. de fide, cap. §. 7) Sup. cap. 10, 30. °) Cap. 7, 16. 

Recte veteres auctores, et quos modo citavimus, et alii, qui 
contra Arianos disputarunt, ex hoc loco Christi divinitatem pro- 
baverunt. Etenim si, qui credit in Filium, credit in Patrem, 
Filium et Patrem unum esse Deum, necesse est. Sed mirum, 
quam versatile sit haereticorum ingenium. Etiam conabantur 
Ariani hinc confirmare ‘errorem suum, ut scripsit Ambrosius: 
Ad extremum, inquit*), ut Christianos se non esse manifestent, 
negant, in Christum esse credendum, dicentes, scriptum esse: 
Qui credit in me, non credit in me, sed in Eum, qui misit me. 
Jam respondimus, non negare Christum, eum, qui in se credit, 
in se credere, sed significare, non tantum in hominem, sed in 
verum etiam, et eundem cum Patre Deum credere; unde sequi- 
tur, eum non hominem tantum, sed etiam Deum esse. 

Subtilius objicere Ariani potuissent, non sequi, Christum 
eundem esse cum Patre Deum, propterea quod, qui in eum 
credit, in Patrem credat. Nam et qui Apostolis credit, Patri 
credit; tamen non continuo sequitur, Apostolos esse Deum idem- 
que cum Patre, et de illis dicit Christus 7): Qut vos spernit, 
me spernit; qui autem spernit me, spernit Eum, qui me mistt. 
Itaque nihil majus ex hoc loco posse colligi, quam Christum 
legatum esse Patris, sicut Apostoli ipsius legati erant; injuriam 
enim aut honorem Icgati in eum, a quo missus sit, redundare. 
Bene et commode adnotarunt Theophylactus et Euthymius, non 
dixisse: Qui credit mihi, credit Ei, qui misit me; sed: Qut 
credit in me, credit in Eum, qui misit me. Quibus verbis docet, 
in se esse credendum; non autem dicimur in quemquam, nisi 
in Deum credere. Ejus quidem legatis credimus, in ipsos vero 
non credimus. Praeterquam quod, ut Ambrosius, Augustinus, 
Chrysostomus, Theodorus Mopsuestiensis, Cyrillus, Leontius, 
Theophylactus et Euthymius observarunt, propterca addidit: Qut 
videt me, videt Eum, qui misit me, ut clarioribus verbis omnem 
tolleret dubitationem. Si enim, qui videt Filium, videt et Pa- 
trem, eadem profecto utriusque natura est, ut ex hoc loco et 
ex illo huic simili *) argumentatur Athanasius *) et Marius Vi- 
ctorinus *). . 

46. Ego lux in mundum vent, ut omnis, qui credit in me, 
in tenebris non maneat. Quomodo Christus lux in mundum ve- 
nerit, supra °) disseruimus. Hvc autem loco perinde mihi vide- 
tur loqui, cum se lucem in mundum venisse dicit, ac si diceret, 
antequam ipse yeniret, -totum mundum in tenebris fuisse, ut 
scitissime D. Augustinus 7) adnotavit; se quasi solem mundo fuisse 
ortum, non nisi unum in mundo solem esse, non alium, quain 
se, Salvatorem; jam eum solem in occasum, id est, in mortem 


‘) Lib. §. de fide,.cap. 8. 2) Luc. 10, 16. *) Cap. 14, 9. ‘) Orat. 
1. et 2. contra Arian. et serm. 3. et 4. cont. eosdem. 5) Lib. 4. advers. 
Arium. ©) Cap. 1, 8. 7) Tract. 54. 

inclinatum esse; quisquis velit eo frui, quisquis velit credere, 
properet, antequam occumbat; propterea, ut supra diximus, cla- 
more usus est, quia prope occasum erat. Verbum illud luz, 
ut Cyrillus notat, ejus declarat divinitatem ; proprium enim Dei 
est, lucem esse mundi. Nam etsi Apostolis dictum est: Vos 
estis lux mundi’), ut ait D. Augustinus ”), aliter tamen illi, 
quam Christus, lux mundi vocati sunt. Christus natura sua, 
et, ut ait D. Joannes, lux vera; illi vera lux ex hac vera luce 
accensa, ut alibi *) explicavimus. 

Quod autem ait, in mundum venisse, duplicem habet vim. 
Primum quidem significat, se, antequam in mundum veniret, 
hoc est, homo fieret, exstitisse, non tunc primum esse coepissé, 
cum in mundo lucere coepit; per omnem ante aeternitatem fuisse, 
quemadmodum sol non tunc esse incipit, cum nobis exoritur. 
Erat enim ante; sed non videbatur. Itaque’ hinc etiam ejus di-~ 
vinitas comprobatur. Deinde indicat, se non hujus aut illius 
gentis, sed totius mundi venisse lucem, id est, non ut hanc 
aut illam gentem, -sed ut omnem hominem venientem in mundum 
illuminaret *), Quam vim in nomine mundi saepe ex Graecis 
auctoribus observavimus *). Ratio postulare videbatur, ut, cum 
se lucem appellasset, diceret: Ut omnis, qui videt me, in tene- 
bris non maneat; hoc enim est, in tenebris non manere, lucem 
videre. Sed yoluit, quod dicturus erat, explicare aliter dicendo. 
Hoc nimirum esse lucem videre, in se credere; propterea. ad- 
didit: Ut omnis, qui credit in me, in tenebris non maneat. Ubi 
etiam manendi verbum emphasim illam habet, quam D. Augu- 
stinus observavit; priusquam ille yeniret, omnes in tenebris fuisse, 
ex quibus, nisi in se credendo, hoc est, lucem intuendo, exire 
non possint. Hoc enim est manere et remanere in tenebris, in 
quibus prius erant. Quam emphasim observavimus in eodem 
verbo alibi °). | 

47. Et si quis audierit verba mea, et non custodierit, ego 
non judico illum. In plerisque Graecis codicibus est: Kat tay 
Tic “ov axotoy THY Pnuctor, xal uh miovevon, et si quis 
audierit verba mea, et non crediderit, quemadmodum omnes etiam 
Graecos interpretes legisse video, sensusque videtur magis esse 
consequens. Dixerat enim, quid boni consecuturi essent, qui in 
se credidissent; dicit nunc, quid mali secuturum eos sit, qui 
credere noluerunt, nempe ut condemnentur. Noster tamen in- 
terpres haud: dubie legit: Kat od un crnejon, et non custodiertt, 
quemadmodum Augustinus et.Latini omnes auctores legunt, et 
inter Graecos Nonnus poéta, et codices manuscripti nonnulli 
Graeci, ut ille, qui cum Graecorum Catena est. Sensus non 


") Matth. &, 44. 7) Tract. 84. 3) Cap. 4, 8. 8. *) Supra cap. 4, 9. 
*) Cap. 8, 17. 19. et 4, 42. et 6, 33. S41. et 8, 12. et 9, 8. °) Cap.. 

solum similis, sed idem etiam prorsus esse potest. Custodire 
enim, quod audieris, est credere, id est, animo recondere, non 
abjicere, ut Nonnus interpretatur: 
Kali uy aovaArjtoro voov ogonyida Gvaasy, id est, 
Servaritque animi firmi indelebile signum. 
Hunc esse sensum ex versu sequenti manifestum est. 

Quod sequitur: Ego non judico illum, non satis videtur co- 
haerere. Cum enim docere vellet, quid mali eos, qui in se non 
crederent, sequeretur, non videtur fuisse dicendum, eos a se 
non judicari, (hoc enim bonum, non malum illis est), sed potius 
judicari. Utrumque dicit, et eos, qui non credunt, jJudicari, hoc 
est, condemnari; et non a se, sed ab ipso sermone suo judicari. 
Itaque quod dicit: Ego non judico eum, tantundem valere mihi 
videtur, ac si dicat: Jam judicatus est, quemadmodum dixit 
supra *). Quo autem modo dicat, se eum non judicare, et non 
venisse, ut judicaret mundum, supra’) docuimus. Hoc autem 
Cyrillus, Leontius, et Theophylactus idcirco dixisse putant, ut 
doceret, se condemnationis eorum, qui in se non crederent, 
causam non esse; nec enim venisse se, ut mundum condemna- 
ret, sed ut salvaret; ipsorum incredulitatem et culpam conde- 
mnationis eorum esse causam. | 

48. Qui spernit me, et non accipit verba mea, habet, qui 
judicet eum. Docet, non deesse judicem, a quo ii, qui non cre- 
dunt, condemnentur, quamvis eos ipse non condemnet. Idem 
est Christum spernere, et ejus verba non accipere. Omnis enim, 
qui eum spernit, ejus verba non accipit; et omnis, qui verba 
ejus non accipit, spernit. Verba autem ejus_non accipere, est 
bon credere; qui enim credit, accipit et intimo animo recondit, 
quod superiore versu dixit custodire. 

Sermo, quem locutus sum, ille judicabit cum in novissimo die. 
Quia sermo, quem a me audierunt et credere noluerunt, veluti 
testis adversus eos stabit, clamabitque, eos aeternis suppliciis 
dignos esse, quod non crediderint; s¢ enim non venissem, et lo- 
cutus fuissem eis, peccatum non haberent, ait infra *). Haec est 
vis illorum verborum: Quem locutus sum. Videtur hoc Ruper- 
tus *) vidisse: Quis tandem, inquit, tlle est judex? Sermo, quem 
locutus sum vobis, ille judicalit eum in novissimo die. Ille, 
inquil, sermo, quem audierunt, quem verum esse, nescire non 
possunt, utpote magnificis operum testimoniis comprobatum, alle 
judicabit eum, ille arguet, ille convincet eum. Ubinam iste talis 
judex sedebit? quali de solio suo voces aut sententias judicit sut 
dabit? Prope aderit, intus sedebit, in conscientia cujusque justas 
sententias terribiliter personabit. Simplicius hoc, sed probabilius, 
quam quod scribit melior auctor Augustinus ‘): Easpectantibus 


‘) Cap. 3, 18. ?) Cap. 3, 17. 3) Cap. 18, 22. *) Lib. 40. sub finem. 

autem, quisnam tlle esset, secutus adjunzit: Sermo, quem ego 
locutus sum, ille judicabit ewm in novissimo die. Satis mani- 
festavit, se ipsum judicaturum in novissimo die; se ipsum quippe 
locutus est, se ipsum annuntiavit, se ipsum januam posuit, qua 
ipse ad oves pastor intravit.. Contrarium hoc videtur verbis 
Christi, qui dicit, se.non judicare eum, id est, non esse judi- 
caturum. At-hoc non dicit, quod judicaturus ipse non sit; sed 
quod, si ipse non judicaturus esset, sermo, quem locutus fuerat, 
esset judicaturus; sicut dixit supra’): Nolite putare, quod ego. 
accusaturus sim vos apud Patrem; est, quit accusat vos, 
Moses. 7 

49. Quia ego ex me tpso non sum locutus, sed qui mistt me, 
Pater; Ipse mihi mandatum dedit, quid dicam, et quid loquar: 
Chrysostomus .et Euthymius ita hoc interpretantur, quasi parti- 
cula illa guia non accipiatur causaliter, sed explicative, ut fre- 
quenter ex Hebraeorum idiomate sumi solet; itaque sensum esse: 
Hic est sermo meus, qui vos in novissimo die judicabit, quod 
saepe vobis dixerim, me nihil ex me ipso loqui, sed. ex Patre; 
et tamen non credidistis. Multo melius Cyrillus, et uterque 
Theodorus, Heracleotes et Mopsuestiensis, et Leontius causam 
reddi putant, cur sermo Christi eos, qui non credidissent, judi- 
caturus esset, quia nimirum, cum non ex se, sed ex Patre 
Jocutus esset, illi non crediderunt. Hic verus est sensus. Nam 
alius, quem Rupertus ’) indicat, nimis argutus videtur esse. 
Inde, inquit, sermo, quem locutus sum, fortitudinem habet pudi- 
candi, quia ego a me ipso non loguor. Porro quomodo dicat 
Christus, se ex se ipso non loqui, et mandatum a Patre acce- 
pisse, quid locuturus atque dicturus esset, unde magnam Ariani 
quaestionem excitabant, ut Ambrosius docet *), supra disputa- 
vimus *).. Summa rei, Christum ut hominem loqui, ut Cyrillus, 
Leontius , Chrysostomus et Theophylactus docent; majorem enim 
auditorum, quam naturae aut dignitatis suae rationem habuisse. 
Nam etsi ut Deus loqui poterat, auditores tamen idoneos non 
fuisse, ut eum, tamquam Deum loquentem, audirent; ideo de- 
misisse sese, et ad eorum captum sermonem accommodasse. 
Habet hoc ipsum majorem vim; perinde enim est, ac si ex 
auditorum opinione argumentetur: Ut purus essem homo, quem- 
admodum vos existimatis, tamen credere mihi deberetis, cum 
non ex me ipso, sed ex Patre loquar. 

Ambrosius, Augustinus et Beda, quod et Theophylactus pro- 
bat, ad divinam hoc naturam referunt, Filium non ex se, sed 
ex Patre loqui, quia non ex se, sed a Patre est; nec aliud man- 
datum, quid diceret, aut quid loqueretur, a Patre accepisse, 
quam ipsam naturam. Atque ita olim doctiores interpretari soli- 


- *) Cap. 5, 48. -?) Lib. 40. sub finem. 3) Lib. 8. de fide, eap. 6. *) 

tos, Ambrosius auctor est. Idem est dicere et loqus, sed expli- 
cavit pluribus, ut indicaret, nullum prorsus verbum sive in 
meditata oratione, quod est proprie dicere, sive in familiari et 
subito sermone , quod est loqui (si quid discriminis inter ea duo 
verba esse velis), sibi excidere, nisi ex praescripto Patris. Ita- 
que quod ait Rupertus: Quid nunc dicam patienter contradicen- 
tibus, et quid in futuro judicio loquar terribiliter, ubi nemo con- 
tradicere audebit? minus probabilitatis habet. Illud, opinor, 
dignius observatione est, manifesto argumento hoc in loco quo- 
rundam Theologorum opinionem refutari, qui existimant, Chri- 
stum non omnia, quae in hac vita fecit, ex Patris praecepto 
fecisse. Cum enim docet, nihil se loqui, nisi ex praecepto Pa- 
tris, significat, nihil etiam nisi ex ejus praecepto facere, ex mi- 
nore majus intelligens. 

50. Et scio, quia mandatum ejus vita aeterna est. Id est, 
causa vitae aeternae, si quis illud fecerit. Hunc enim sensum 
hujusmodi locutiones habere solent, ut: Gratia Dei vita aeterna, 
id est, causa est vitae aeternae *); Dulcedo antmae, sanitas os- 
sium, id est, sanitas et jaetitia animi causa est sanitatis corporis 
usque ad intima ossa*). Unde colligimus, mandatorum Dei ob- 
servationem causam esse meritoriam vitae aeternae, nosque ope- 
ribus etiam justificari. Unum enim necessario ex altero sequitur. 
At quorsum hoc dicit Christus? Voluit, opinor, auditorum exag- 
gerare culpam, quod non crederent, et invitare etiam atque 
etiam, ut crederent. Non credidisse sibi, non ex se ipso, sed 
ex praescripto Patris loquenti, et loquenti non ea, quae sibi aut 
Patri, sed quae ipsis maximam afferrent utilitatem, eosque, si 
vellent credere, ad vitam aeternam ductura essent. Indicavit hoc 
ipsum Chrysostomus. Verbum illud scio emphasim habet, quasi 
dicat:; Non ignarus, quam salutaria essent, quae vobis dixi; 
ham et ipsa per se vitam vobis, si crederetis, aeternam allatura 
erant, et id ego sciebam; non impradens, sed sciens ac volens 
vobis benefeci. 


CAPUT XIII. 


Ants diem festum Paschae, sciens Jesus *), quia venit 
hora ejus, ut transeat ex hoc mundo ad Patrem, cum di- 
lexisset suos, qui erant in mundo, in finem dilexit eos. 
2. Et coena facta, cum diabolus jam misisset in cor, ut 
traderet eum Judas Simonis Iscariotae*), 3, sciens, quia 


*) Rom. 6, 83. *) Proy. 16, 24. *) Mauth, 96, 2. ‘) Vers. 27. 

omnia dedit ei Pater in manus‘), et quia a Deo exivit, 
et ad Deum vadit?), 4. surgit a coena, et ponit vesti- 
menta sua, et cum accepisset linteum, praecinxit se. 5&. 
Deinde mittit aquam in pelvim, et coepit lavare pedes 
discipulorum, et extergere linteo, quo erat praecinctus *). 
6. Venit ergo ad Simonem Petrum. Et dicit ei Petrus: 
Domine, tu mihi lavas pedes*)? 7. Respondit Jesus, et 
dixit e1: Quod ego facio, tu nescis modo; scies autem 
postea. 8. Dicit ei Petrus: Non lavabis mihi pedes in 
aeternum. Respondit ei Jesus: Si non lavero te, non ha- 
bebis partem mecum *). 9. Dicit et Simon Petrus: Do- . 
mine, non tantum pedes meos, sed et manus, et caput. 
10. Dicit ei Jesus: Qui lotus est, non indiget, nisi ut 
pedes lavet, sed est mundus totus. Et yos mundi estis °), 
sed non omnes. 11. Sciebat enim, quisnam esset, qui 
traderet eum; propterea dixit: Non estis mundi omnes 7). 
{2. Postquam ergo lavit pedes eorum, et accepit vesti- 
menta sua, cum recubuisset iterum, dixit eis: Scitis, quid 
fecerim vobis? 13. Vos vocatis me: Magister et Domine; 
et bene dicitis; sum etenim ®). 14. Si ergo lavi pedes 
vestros, Dominus et Magister; et vos debetis alter alterius 
lavare pedes %). 15. Exemplum enim dedi vobis'°), ut, 
quemadmodum ego feci vobis, ita et vos faciatis. 16. Amen, 
amen dico vobis: Non est servus major domino suo; neque 
Apostolus major est eo, qui misit illum‘). 17. Si haec 
scitis, beati eritis, si feceritis ea '?). 18. Non de omni- 
bus vobis dico; ego scio, quos elegerim; sed ut impleatur 
Scriptura 13): Qui manducat mecum panem, levabit contra 
me calcaneum suum 1"). 19. Amodo dico vobis, priusquam 
fiat, ut, cum factum fuerit, credatis, quia ego sum °). 
20. Amen, amen dico vobis: Qui accipit, si quem misero, 
me accipit; qui autem me accipit, accipit Eum, qui me 
misit ©), 24. Cum haec dixisset Jesus 17), turbatus est 
spiritu, et protestatus est, et dixit: Amen, amen dico yobis: 


*) Joan. 17, 2. Matth. 28, 18. 2) Joan. 16, 27. *) 4 Reg. 28, Af. 
*) Matth. 3, 44. 5) 4 Joan. 4, 7. *) Joan. 18, 3. 7) Vers. 24. °) Matsh. 
23, 8. 10. ®) Luc. 22, 26. sq. *°) Vers. 15. sq. 17. Matth. 20, 26. sq. 
28. Joan. 18, 20. *') Matth. 40, 24. 12) Matth. 7, 24 13) Vers. 24. 
Matth. 26, 23. Apoc. 4, 16. ') Psalm. 40, 10. *5) Joan. 6, 72. 44, 29. 
16, 4. 1%) Matth. 10, 40. 17) Vers, 21—30. Matth. 26, 20—26. 

Quia unus ex yvobis tradet me‘). 22. Aspiciebant ergo 
ad invicem discipuli, haesitantes, de quo diceret. 23. Erat 
ergo recumbens unus ex discipulis ejus in sinu Jesu, quem 
diligebat Jesus 7). 24. Innuit ergo huic Simon Petrus, et 
dixit ei: Quis est, de quo dicit? 25. Itaque cum recu- 
buisset ille supra pectus Jesu, dicit ei: Domine, quis est? 
26. Respondit Jesus: Ille est, cut ego intinctum panem 
porrexero. Et cum intinxisset panem, dedit Judae Simo- 
nis Iscariotae *)! 27. Et post buccellam, introivit in eum 
Satanas *). Et dixit ei Jesus: Quod facis, fac’ citius. 28. 
Hoc autem nemo scivit discumbentium, ad quid dixerit ei. 
29. Quidam enim putabant, quia loculos habebat Judas °), 
quod dixisset ei Jesus: Eme ea, quae opus sunt nobis ad 
diem festum, aut egenis ut aliquid daret. 30. Cum ergo 
accepisset ille buccellam, exivit continuo. Erat autem nox. 
31. Cum ergo exiisset, dixit Jesus: Nunc clarificatus est 
Filius hominis ®), et Deus clarificatus est in eo. 32. Si 
Deus clarificatus est in eo, et Deus clarificabit eum in 
semet ipso; et continuo clarficabit eum”). 33. Filili, 
adhuc modicum vobiscum sum. Quaeretis me, et sicut dixi 
Judaeis: Quo ego vado, vos non potestis venire; et vobis 
dico modo *). 34. Mandatum novum do vobis, ut diligatis 
Invicem, sicut dilexi vos, ut et vos diligatis invicem °). 
35. In hoc cognoscent omnes, quia discipuli mei estis, 
si dilectionem habueritis ad invicem?), 36. Dicit ei Si- 
mon Petrus: Domine, quo vadis‘!)? Respondit Jesus: 
Quo ego vado, non potes me modo sequi; sequeris autem 
postea 17). 37. Dicit ei Petrus: Quare non possum te 
sequi modo? animam meam pro te ponam. 38. Respon- 
dit ei Jesus'*): Animam tuam pro me pones? Amen, 
men dico tibi: Non cantabit gallus, donec ter me 
neges 1"). 


1) Vers. 11.18. Joan. 6, 65. 7) Joan. 19, 26. 20, 2. 24, 7. 20. *) Vers. 
48. *) Vers. 2. Luc. 22, 3. *) Joan. 12, 6. *) Joan. 12, 23. Luc. 24, 
26. °) Joan. 17, 8. 6. *) Joan. 7, 34. 8, 22. 16, 16. %) Joan. 15, 132. 
47. 1%) 4 Joan. 2, 5. 4, 20. '*) Vers. 33. '?) Joan. 24, 18. sq. **) Matth. 
26, 33. sq. **) Marc. 14, 30. 72. sq. 

Ante diem autem festum Paschae. Aggreditur Divus Joannes 
ad narrandam Christi passionem, exordio ab ultima ejus coena 
sumpto, unde ad mortem discessit. Qua in re de industria vi- 
detur, quae ab aliis Evangelistis dicta erant, praeterire, ea vero 
dicere, quae praetermissa ab aliis erant. Alii ultimam coenam, 
institutionemque Eucharistiae copiose descripserant, lotionem vero 
pedum et concionem illam ad discipulos post coenam habitam 
praeterierant. Joannes contra lotionem pedum et concionem nar- 
rat, coenam et Eucharistiam praetermisit, partim quod de Eu- 
charistia satis multa dixissent alii, partim quod et ipse de ea dis- 
seruisset *). Nos deinceps quae ab aliis Evangelistis dicta non 
sunt, a Joanne vero dicuntur, explanabimus, quae ab aliis dicta 
sunt, cum et a nobis apud illos sint explicata , praetermittemus. 
Notat Joannes tempus, quo lotio pedum, quam narrare incipit, 
facta sit, et rationem, qua Christus adductus id fecerit. Quod 
utrumque pertineat et ad diligentiam, et ad fidem scribentis 
historiam. 

Tempus designat, cum ait: Ante diem autem festum Paechae, 
id est, pridie Paschae, ut ex aliis constat Evangelistis, qui eoe- 
nam illam pridie, quam Christus pateretur, factam fuisse tra- 
dunt 7). Cum autem duplex eo anno fuerit Pascha, alterum’ 
Christi, alterum Judaeorum, ut apud Matthaeum *) disputavimus, 
quaerunt nonnulli, pridie utrius Paschae intelligat Evangelista 
factam lotionem pedum. . Quidam pridie Paschae Judaeorum in- 
terpretantur, quod ab aliis die Sabbati post Christi mortem cele- 
bratum est; tum quod credendum sit, Evangelistam popularem 
loquendi consuetudinem usurpasse, ut lector, quae dicebat, in- 
telligeret ; populum autem Pascha non illud, quod Christus, sed 
illud, quod ipse celebravit, vocare solitum; tum quod lotic 
pedum non ante diem Paschae Christi, sed intra ipsum Pasehae 
diem facta est. Inchoabantur enim a Judaeis dies a primo ve- 
spere, et in vesperum alterum terminabantur; lotio autem facta 
est intra primum yesperum, id est, inchoato jam Christi Pascha, 
et quod idem est, primo die azymorum, ut Matthaeus, et Mar- 
cus, et Lucas docent; non ergo potuisse pridie ejus diei lotio- 
nem fieri. 

Sed non dubito, quin Joannes Pascha Christi voluerit signi- 
ficare; de eo enim omnes Evangelistae loquuntur, atque illud 
ipsum vulgo Pascha vocabatur, quia verum erat Pasclifa, quam- 
vis eo anno a Judaeis non tam Pascha ipsum, quod loco sue 
moveri non poterat, quam ejus celebratio in sequentem diem 
translata fuerit. Quod qui non intelligit, legat, quae apud Mat- 


*) Cap. 6. 7) Matth. 26, 17. Mare. 14, 12. Lue, 22, 7. %) Cap. 

thaeum *) disputavimus. Hoc ita esse, ex aliis constat Evange- 
listis, qui hunc ipsum diem, quo lotio pedum facta est, primum 
azymorum diem yocant, cum idem sit primus azymorum dies et 
Pascha; et tamen alii Evangelistae populari, ut opinor, more 
loquebantur. Utrumque ergo vérum est, hanc lotionem, et intra 
diem Paschae Christi, et pridie ejus factam fuisse. Cum enim 
duplex dies sit, naturalis viginti quatuor horarum, qui apud Ju- 
daeos ab uno Vespere usque ad alterum numerabatur, et artifi- 
cialis aut usualis,-ut vocant, qui ab ortu solis usque ad oeca- 
sum; lotio intra diem Paschae Christi naturalem, et ante diem 
artificialem facta est. 

Sciens Jesus, quia ventt hora ejus, ut transeat ex hoe mundo 
ad Patrem. Cum dicit: sctens, ostendit, Christum nec ignarum, 
neque invitum mortem obiisse, sed cum sciret, quo tempore, 
quo -loco, et qua ratione moriturus esset, sponte se ad mortem 
comparasse, ut Cyrillus et Theodorus Mopsuestiensis observa- 
runt. Nec vero significat, tunc scivisse, id est, didicisse; sciebat 
enim, ut Chrysostomus et Theophylactus ajunt, jam inde ab 
omni aeternitate; sed scivisse semper, illud esse moriendi tempus 
a Patre constitutum, quod tunc videbat appropinquare. Videtur 


etiam mihi tacita esse antithesis ad superiora tempora, quod et — 


Rupertus animadvertit. Saepe Evangelista narraverat, cum Ju- 
daei vellent in Christum manus injicere, eum refugisse, quta 
nondum venerat hora ejus, ut supra’); nunc e contrario dicit, 
eum non modo non refugisse, sed etiam, antequam Judaei ad 
comprehendendum venissent eum, ipsum se sponte sua ad mor- 
tem praeparasse. 

Cum autem dicit: Ut transeat ex hoc mundo ad Patrem, 
indicat, scivisse eum, non ita se moriturum,- quemadmodum 
homines caeteri mori solent, ut usque ad ultimum judicii diem 
Ron esset resurrecturus; sed ita potius, ut ejus mors transitus 
ex hoc mundo ad Patrem esse videretur, quod paulo post resur- 
recturus esset. Quamquam non mortem ipsam, sed mortem 
simul et ascensionem in coelum transitum mihi videtur appellare. 
Per mortem enim solam, si post resurrectionem in coelum non 
ascendisset, non diceretur ad Patrem transisse. [llud etiam mihi 
videor animadvertere, inter mundum et Patrem antithesim quan- 
dam significari; perinde ac si diceret: Ut ex loco miseriae et 
laboris ad locum requietis atque felicitatis transiret, ut causam 
simul tacite reddat, quare mortem minime recusaverit. Quis 
enim transitum a miseria ad felicitatem recusaverit? Id nobis 
exemplum esse potest. Spes, inquit Augustinus *), membris in 
capite data est, quod essent, illo transeunte, sine dubio secutura. 
Quid ergo infideles et ab hoc capite, atque ab ejus corpore alient? 
Nonne et tpsi transeunt, quia non permanent? Transeunt plane 


*) Cap. 96, 2. 7) Cap. 7, 30. et 8, 20. %) Tract. 58. 

et tpsi; sod aliud est transire de myndo, alwud est transive coum 
mundo, altud ad Patrem, aliud ad hostem. Nam et Aegyptis 
iransierunt*); now enim persequendo manserunt ; non tamen trans- 
terunt per mare ad regnum, sed tn mari ad interitum. 

Cum dilexisset suos, qui crant in mundo, in finem dilexit eos. 
Suos, hoc est, tots idiovs, proprios, Apostolos appellare, ne- 
mini dubium esse potest, et sequenti historia perspicuum est, 
Suos quippe vocat eos, quibus continuo pedes lavit; lavit autem 
solis Apostolis; solos igitur Apostolos suos, id est, domestieos 
ac familiares ejus vocat. Multis enim modis Christus suos yocare 
solet, ut Theophylactus et Euthymius adnotarunt; aut quia creati 
ab eo sunt, quemadmodum omnes homines suos appellayvit *): 
In propria ventt, et sui cum non receperunt; aut quia ab eo 
electi ac praedestinati, ut apud Paulum *): Cognovit Dominus, 
qut stunt ejus; aut quia domestici ejus sunt, quamvis praedesti- 
nati non sint. Nam Judas quidem praedestinatus nom erat, tamen 
inter suos hoc loco connumeratur, quia et illi inter caeteros 
pedes lavit. Itaque Cyrilli interpretationem non probo, qui 
hoc ad omnes homines, neque Ruperti, qui ad omnes electos 
refert. | az 

‘Major quaestio, quare addiderit: Qui erané in mundo. Chry- 
sostomus , Leontius, Theophylactus et Euthymius putaat, ad 
differentiam Patriarcharum et aliorum sanctorum hoc dictum esse, 
qui, cum domestici quoque fuissent Dei, in hoc mundo jam nea 
eramt.. At quid ea distinctione opus erat? Magis etiam videtur 
alienum , quod Graecus Cyrillus ait, ad distinctionem Angelorum 
hoc esse additum, qui, cum Christi familiares et creaturae esseat, 
tamen pon erant in hoc mundo. Quis enim dubitare poterat, 
non agi de Angelis, cum de lavandis pedibus ageretur? Quem 
ego verum sensum esse arbitror, eum apud nullum auctorem 
gravem invenio. : 

Mundum hie emphatice sumi puto pro loeo, periculorum et 
miseriarum pleno, ut, cum dixit paulo ante: Ut transest ex hoc 
mundo ad Patrem. Significat igitur Evangelista tacite causam, 
eur suos Christus hoc potissimum in tempore dilexerit, quia eos 
nimirum in hoc mando, id est, inter media pericula relicturus 
esset; itaque miseratione quadam motus, majorem erga ilos, 
quam umquam antea, amorem ostendit. Quare illud simul in- 
dicat Evangelista, magis Apostolis, quam sibi consolatione opus 
esse; se e miseria ad felicitatem transire; ilios in mediis mise- 
riis et periculis remanere. oT 

At quid est: Jn finem dilexit eos? Augustinus et Beda duas 
adhibent interpretationes. Altera est, .ut finis Christum signi- 
ficet, quia Christus, ut ait Apostolus *), nis legis est; dilexisse 

igitur in finem, id est, propter se, aut suam illis gloriam im- 
pertiendo. Altera, dilexisse in finem, id est, usque ad mortem, 
id est, ita ut pro illis moreretur, ut Rupertus etiam exponit. 
Alii quidam interpretantur tn finem, id est, usque ad finem vitae 
suae. Alii: Maxime dilexit sub finem vitae. Ego Chrysostomi, 
Leontii, Theophylacti, et Euthymii interpretationem probo, qui 
to téhos, finem, pro perfectione, hoc est ave) tij¢ cederhoens, 
pro perfectione seu consummatione, poni putant, sensumque esse: 
Cum semper Christus suos dilexisset, ad Patrem tamen disces- 
surus, multo majorem -erga illos amorem ostendit; lavit enim 
eorum pedes, quod antea numquam fecerat. Reddit enim cau- 
sam Evangelista, quam ob rem discipulorum pedes laverit, cum 
numquam ante lavisset, nimirum ut, discedens ex mundo, ma- 
jorem erga illos amorem ostenderet. Quapropter Cyrilli et Ru- 
perti opinionem minine probo, qui totam hanc sententidm a 
lotione pedum ita distinguunt, ut ad eam nullo modo putent 
pertinere. 

2. Et coena facta. Magna hic inter interpretes concertatio 
est, quam coenam Evangelista factam intelligat. Quidam, in 
quibus gravis etiam auctor Cyprianus, coenae nomine, quidquid ° 
in ea coena factum est, etiam Eucharistiae institutionem intel- 
ligentes, et factam, id est, finitam interpretantes, existimant 
Christum post traditam discipulis Eucharistiam eorum lavisse 
pedes. In quorum sententia tria non probo. Quod Eucharistiam 
coenam vocari putant, quem Calvinistarum errorem apud Mat- 
thaeum.*) refutavimus. Deinde quod post Kucharistiam pedes 
discipalorum Christum lavisse dicant, quod ex eodem hoc Evan- 
gelista facillime refellitur; scribit enim 7), post lotionem pedum 
iterum recubuisse; nondum ergo finierat, quidquid in coena illa 
facturus erat. Quod autem in ea coena ultimum fecit, hoc fuit, 
ut corpus et sanguinem suum discipulis traderet, ut ex Luca *) 
et D. Paulo ‘) perspicuum est; ergo postquam: pedes lavit, Eu- 
charistiam dedit. Deinde, postquam pedes lavit, dixit: Unes ex 
vobis me traditurus est, ut constat ex sequentibus ‘). At hoc 
dixit, antequam Eucharistiam discipulis daret, et tota coenae 
actio finita esset, ut ex aliis tribus Evangelistis compertum est; 
non igitur post, sed antequam Eucharistiam discipulis daret, 
eorum pedes lavit, Tertius error est, quod causam lotionis pe- 
dum non intelligant. Etenim propterea pedes Christus discipulo- 
rum lavit, ut extremo illo doceret symbolo, non debere homines 
impuros atque illotos ad sumendam sacrosanctam ac divinam 
Eucharistiam accedere; quod, si post datam fecisset Eucharistiam, 
docere non potuisset. : 


4) Cap. 26,.26, 7) Vers. 1%. °) Cap. 92, 20. *) 4 Cor. 44, 28. 

- Alii contra coenam pro esu agni accipientes, et factam, hoc 
est,, paratam intelligentes, Christum ante esum etiam agni pedes 
Apostolorum lavisse putant. More enim Orientalium gentium 
Christum ultimum hoc cum discipulis convivium celebrasse. Soli- - 
tos convivas in magnis splendidisque conviviis, lotis prius pedi- 
bus, ad coenam accedere, quod ex nonnullis quoque profanis ac 
pervetustis discimus auctoribus *). 

Credo ego, ne in mentem quidem venisse Christo, ut ea de 
causa lavaret pedes. Et. tota haee sententia cum verbis pugnat 
Evangelistae, qui Christum, ut discipulorum lavaret pedes, a 
coena dicit surrexisse *); jam ergo aut finierat coenam, aut certe 
coenare: coeperat; et postea scribit *), postquam pedes lavit, 
iterum recubuisse; ergo antequam lavaret, jam accubuerat. 

Alii inchoatam quidem, sed non finitam coenam interpretan- 
tur, coenam autem esum agni vocari. Quae Augustini, Bedae 
et. Ruperti videtur esse sententia. Sed ea ipsa, quamvis et per 
se ipsa, et auctoribus probabilior, tamen uno Evangelistaé verbo 
refutatur. Constat enim, Judaeos stantes et calceatis pedibus 
solites agnum edere *), quem ritum servasse Christum creden- 
dum est. Evangelista autem dixit, eum a coena surrexisse; non 
ergo surrexit ab esu agni. 

Alit aliam communem coenam fuisse putant, quae. post esum 
egni apposita fuerit, qua inchoata, nondum autem finita, Chri- 
stus surrexerit , ac pedes discipulorum laverit, post ad eam ab- 
solvendam recubuerit. -Itaque quod noster vertit interpres: coena 
facta, ipsi reddunt: cum coena fieret, id est, inter coenandum. 
Neque hanc sententiam probare possum. Primum quia, ut verba , 
ipsa Evangelistae eorumque versionem expendamus, non dicit 
Evangelista: deisvov yuvouévov, cum coena fieret, sed deixvov 
yevouévov, cum coena jam facta esset, quemadmodum Graeci 
omnes codices, et impressi, et manuscripti, quos legerim, habent.. 
Quamvis Nonnus poéta ysyvouevoto, dum fieret, vertat ideo, ut 
opinor, quia metri ratio non patiebatur, ut diceret: yevopeévoro, 
dum facta fuisset. Deinde quae ratio erat, ut Christus, inchoata, 
et nondum finita coena, ad lavandos pedes surgeret? Denique si 
rationem consideremus, quamobrem Christus discipulorum lavit 
pedes, quam paulo post sumus explicaturi, intelligemus, non ante 
finitam omnino coenam commode Javare omnino potuisse. 

Res ergo, ut ego quidem sentio, ita se habet. 

Tres coenas Christus, ut nonnulli auctores observarunt , . illa 
nocte fecit. Prima fuit legalis illa Paschalis agni. Ante, ea in- 
choata, nondum autem finita, aut continuo, ea peracta, ante- 
quam alia inchoaretur , Christum non lavisse pedes, modo pro- 
bavimus, quia eam coenam stantem sumere oportebat ‘), et 


1) Homer. Odyssea, 19., Plautus in Persa, Plin. in Pomp. 2) Vers. 
~ 3) Vers. 42. *) Exod. 42, 14. ‘) Exod. 12, 44. 

Evangelista dicit, eum surrexisse. Secunda fuit communis, quae, 
finita jam Paschali coena, quae non tam exsatiandae nutriendae- 
que naturae, quam servandae legalis caeremoniae causa sume- 
batur, apponi solebat, ut, qui agnum ederent, si largiore ad 
saturitatem indigerent cibo , ‘usitatis cibis saturarentur. . Ante 
hanc, aut inter hane Christum non lavisse pedes, modo etiam 
a nobis probatum est. 

Tertia fuit Eucharistia , quam nemo tamen aut Evangelista- 
rum, aut Apostolorum coenam vocat. Finita igitur secunda 
coena, antequam tertiam, id est, Eucharistiam inciperet , Chri- 
stus surrexit, et Apostolorum pedes lavit. Haec sententia, si 
non alia ratione, sola tamen aliarum opinionum refutatione pro- 
bari posset. Cum enim plures interpretationes, ut apparet, esse 
non possint, et caeterarum, ut probavimus, nulla vera sit, hanc 
veram esse, necesse est. Deinde haec sola, quae secundo fiebat 
loco, usitato loquendi more coena vocabatur. Nam prima non 
coena, sed JD, Pesach, seu Phase, aut Pascha*), vocabatur; 
tertia autem numquam coena, nisi a novis haereticis vocata est. 
Itaque ipsa verbi proprietas docet, finita secunda illa, quam 
diximus, coena, surrexisse Christum, eumque discipulorum lavisse 
pedes; iterum, ut Eucharistiam illis traderet , recubuisse. Prae- 
terea, cum hac pedum lotione, ut paulo post dicturi sumus, 
docere Christus voluerit, oportere eos, qui ad sumendam Eucha- 
ristiam accederent, esse mundos, credendum, post omnem aliam 
coenam et ante Eucharistiae traditionem eam adhibuisse, ne quid 
aliud videri posset significare, 

Hac denique ratione omnia, quae omnes dicunt Evangelistae, 
-bene constant. Nam quod quidam objiciunt, Joannem in hoe 
capite ita post lotionem pedum sermonem illum, quem ex aliis 
Evangelistis constat post datam Eucharistiam a Christo habitam 
esse, ita continuare, ut lotio ipsa pedum similiter post Eucha- 
ristiam facta esse videatur, leve admodum est. Primum quia 
post lotionem pedum, antequam sermonem illum inserat, ponit 
ea, quae a Christo, antequam Eucharistiam traderet, dicta 
constat. Quale illud est *): Unus ex vobis tradet me. Quemadmo- 
dum ergo non sequitur, ea verba dicta ab eo esse ante lotionem 
pedum: ita. non sequitur, ante lotionem pedum Eucharistiam 
datam fuisse. 

Cum diabolus misisset in cor, ut traderet eum Judas Simonis 
Iscariotae. Quaerendum hic primo loco est, quorsum. hoc ad- 
diderit Evangelista. Cyrillus, Chrysostomus, Theophylactus, Eu- 
thymius et Rupertus in hunc modum interpretantur: Quamvis 
diabolus jam immisisset in cor Judae, ut eum traderet, idque 
ille sciret, tamen non propterea desiit, discipulorum, ac inter 
eos etiam Judae, lavare pedes; itaque ad commendandam Christi 


1) Exod. 12, 11. 7) Vers. 24. 

quidem hujus ipsius Judae, auctorem faciunt, quorum magistrum 
‘primum, Lutherum *), dicere non puduit, non minus proditionem 

patientiam clementiamque hoc Evangelistam adjecisse. Hoc ipsam 
indicat Augustinus; sensusque bene loco haeret. Quamquam 
mihi illud etiam videtur his verbis significari, proximum fuisse 
passionis tempus; ideoque Christum exemplum illud singularis 
humilitatis, ex hoc mundo ad Patrem discessurum, discipulis 
relinquere voluisse, sicut ante dixit’*): Sciens, quia ventt hora 
ejus, ut transeat ex hoc mundo ad Patrem. ltaque etiamnum 
causam reddit, quare hoc potissimum tempore pedes discipulorum 
laverit. Tribus enim primis versibus tres rationes afferuntur , 
quae omnes a sequentibus *) pendent. - 

Diabolum hanc cogitationem in cor Judae dicit immisisse, 
non quod non alias quoque malas cogitationes immittat; sed quod 
tam nefaria et exsecrabilis fuerit cogitatio, ut non ab alio, quam 


a diabolo profecta videri possit. Neminem enim tam sceleratum 


ac flagitiosum esse mortalium, ut tantum facinus, nisi auctore 
diabolo, in animum inducere potuisset. Propterea etiam, ut opi- 
nor, Evangelista diabolum ejus sceleris auctorem fecit, cum sim- 
pliciter dicere potuisset: Cum cogitasset Judas eum tradere; ut 
magis ejus magnitudinem exaggeraret. Contrario prorsus, id est, 
diabolico spiritu, Lutherani ac Calviniani Deum peccati, et 


Judae, quam conversionem Pauli opus fuisse Dei. 

3. Sciens, quia omnia dedit et Pater in manus, et quia a 
Deo exivit, et ad Deum vadit. Et hic quaerendum , quorsum 
haec ratio pertineat. Rationem enim esse lotionis pedum, modo 
docuimus. Chrysostomus et Theophylactus indicant, hunc esse 
sensum: Cum sciret Jesus, omnia sibi a Patre suo ‘tradita esse 
atque commissa, quae ad salutem hominum pertinere illi vide- 
rentur, ut omnia perficeret, voluit etiam discipulorum lavare 
pedes, quod cum singularis esset humilitatis exemplum, ma- 
ghopere ad eorum salutem eruditionemque pertinere judicavit, 
Recte quidem hactenus; sed quomodo cum hac interpretatione 
lud conveniet: Et guia a Deo exivit, et ad Patrem vadit? 
Itaque meliorem aliam interpretationem judico, quam iidem au- 
ctores duo, tum etiam Cyrillus et Fheodori duo, Heracleotes et 
Mopsuestiensis , adhibent. Cum talis ac tantus esset, ut omnia 
ili in manus a Patre tradita essent, cum paulo post ‘ad Patrem 


iturus esset, et ad ejus consessurus dexteram, eo se tamen de- 


misit, ut discipulorum suorum pedes laverit. Atque eodem modo 
D. Augustinus *) intelligit, et Gregorius °) et Beda. Probabilis 
interpretatio ; hoc tamen in ea desidero , ut ratio reddatur lotio- 
nis pedum, quam persuasum mihi habeo Evangelistam reddere 
voluisse, et hac ratione non redditur. 


1) Vers. 4. 7) Vers. 4. 3) Hoc habet Melanchthon, in comm. in cap. 
2. ad Rom., quod Lutherus laudasse dicitur, sed postea reprobasse. ‘) 
Tract. 58. ») Lib. 3. Mor. cap, 12. 

Itaque, etsi auctorem non habeo, hanc tamen seeutus ratio- 
nem, aliter interpretari audeo, ut his etiam verbis, quemadmo- 
dum duobus versibus superioribus, significetur, scivisse Chri- 
stum, tempus passionis suae proximum esse, ideoque pedes 
lavisse discipulorum, ut insigne humilitatis exemplum discessurus 
relinqueret, et praecipyum quendam erga illos amorem osten- 
deret. Hoc autem significat, dicens, scivisse eum, omnia sibi 
a Patre tradita esse, id est, jam sibi licere ex Patris praescripto 
perficere omnia, quae sibi commisisset; ante non licuisse sibi 
mori, quia tempus a Patre constitutum nondum advenerat; jam 
venisse tempus, que omnia sibi concessisset, omnia sibi liceret 
agere, quae ad hominum redemptionem pertinerent. Hoc etiam 
est: Et quia ad Patrem vadit, id est, cum sciret, tempus ve- 
nisse, ut ex hoc mundo discederet, et ad Patrem iret, ut supra’) 
dixerat. Bene quidem hoc; at illud: Quia a Deo exivit, quo- 
modo convyeniet? Perinde est, ac si diceret: Sciens, tempus 
esse, ut ad Patrem, unde exierat, rediret; aut: Sciens, venisse 
tempus, ut, quemadmodum a Patre exierat, ita ad Patrem 
reverteretur. Quo autem modo intelligendum sit, omnia Filio 
a Patre tradita esse, apud Lucam *) et apud Matthaeum *) ex- 
posuimus. 

Occurrunt Chrysostomus, Theophylactus et Euthymius Aria- 
norum objectioni, non posse hinc colligi, Filium minorem esse 
Patre, quod illi Pater omnia tradiderit; nam et Filium e contra- 
rio regnum Patri traditurum, ut ait D. Paulus *), et tamen non 
ideo sequi, Patrem minorem esse Filio. Facilius dictu erat, 
Christum hic ut hominem loqui. 

4. Surgit a coena, et ponit vestimenta sua, et cum accepisset 
linteum, praecinatt se. Singulare Christi exemplum singulari 
quoque diligentia Evangelista describit. Itaque non contentus 
dicere, discipulorum suorum pedes lavisse, quae summa erat 
historiae, partes singulas, et ante factum ipsum, et in facto, et 
post factum enarrat, quomodo e mensa surrexerit, quomodo se 
ad lotionem pedum compararit. Voluit, ut opinor, et Christi 
commendare sedulitatem, qui non perfunctorie et negligenter, 
sed tanto studio servile illud exercuerit ministerium, ut nihil 
umquam aliud per totam vitam egisse videretur, nullam ejus 
partem, nullam praetermisisse servilem caeremoniam, et nos 
praeterea repraesentato Christi facto docere, ut parem quoque 
in eo imitando diligentiam adhiberemus. Quomodo intelligendum, 
quod dicit a coena surrexisse, supra *) declaravimus. 

Haec autem prima fuit pars admirabilis caritatis Christi, quod 
non quovis tempore, non quovis loco pedes laverit, sed ad men- 
Sam cum esset, cujus munditiae atque lautitiis nihil magis vide- 


*) Vers. 1. 7) Cap. 10, 22. *) Cap. 11, 27. *) 4 Cor. 15, 24. ° 
Vers. 2. 


CAP. XIII. DE LOTIONE PEDUM APOSTOLORUM. 366 


tur repugnare, quam quibus manibus cibos sumpturus sis, iis 
aliorum tractare pedes. Quid autem mirum, inquit Augustinus *), 
si surrexit @ coena, et posuit vestimenta sua, qui, cum in forma 
Det esset, semet ipsum exinanivit*)? Vestimenta sua posuisse 
dicit , non omnia; nec enim nudus mansit., quemadmodum Ori- 
genes putat, qui ideo se linteo praecinxisse ait, ne omnino nudus 
esset, sed superiorem vestem, retenta nimirum tunica illa incon- 
sutili, de qua infra *) idem Evangelista mentionem facit. Id 
proprie Graeca verba significant ta iuacea, Quam enjm Ro- 
mani togam aut pallium, id est, summam vestem, Graeci, ut 
ex Plutarcho *) discimus, to isactcoy appellabant. Movere tamen 
lectorem potest, quod Evangelista plurali dixerit numero ta 
iuatea, cum credibile non sit, Christunr plures una_togas 
habuisse. Quot vestes Christus habuerit, apud Matthaeum ‘) 
disputavimus. 

Quod autem ad hunc pertinet locum, pluralem numerum pro 
singulari positum esse arbitror, quod cum alias, tum in hac 
potissimum re frequentissime facimus. Nam et Hispani, et Itali, 
et Galli vestimenta sua vocant, etiamsi unum tantum habeant 
genus vestis. Ideo autem Christus summam posuit vestem, ut 
et ad praestandum servile ministerium magis expeditus esset, 
non impediente superiore atque laxiore veste; et ut non solum 
servilem rem, sed servili etiam, ut modo dicebamus, more fa- 
ceret; unicam enim servi gestabant vestem, eamque minus lon- 
gam, minus laxam, quo ad ministrandum habiliores essent. Id 
etiam Christus imitari voluit, ut verum omnino esset, quod 
postea dixit D. Paulus, eum servi formam accepisse °). Eodem 
pertinet, quod addit Evangelista, Christum se linteo praecinxisse. 
Quod non solum ideo fecisse putandum est, ut lotos discipulorum 
pedes tergeret, aut ne tunicam inter lavandum sordidaret, aut 
quod. se nimium gravaret, ut Nicephorus putat’), sed etiam ut 
servilem etiam habitum imitaretur. Solebant servi linteo aut 
licio praecincti ministrare, quemadmodum nunc in Hispania, Gal- 
lia et Germania ancillae, in Italicis xenodochiis viri etiam 
factunt. Auctor Gellius *); unde lictores ex Tullio liberto dictos 
putat. | 

5. Deinde misit aquam in pelvim, et coepit lavare pedes di- 
scipulorum, et extergere linteo, quo erat praecinctus. Hoc etiam 
putavit Evangelista, et ad rem: ipsam, et ad exemplum perti- 
nere, quod Christus ipse, sine cujusquam alterius ministerio, 
aquam miserit in pelvim; quemadmodum Chrysostomus, Theo- 
phylactus et Euthymius adnotarunt; ut nos doceret, inquit Theo- 
phylactus, sedulo ac gnaviter ministrare, nullis aliis, qui nobis 
subministrarent, ministris utentes. Notat "Euthymius, plus etiam 


') Tract. 88. *) Phil. 6, 7. 5) Cap. 19, 23. ‘) In Camillo. 5) Cap. 
27, 38. °) Phil, 2, 7. 7) Lib. 1. cap. 28. °) Lib. 12. cap. 3. 

videri Christum in hac re fecisse, quam. dicat Evangelista; cre- 
dibile enim esse, et pelvim a domino domus petivisse, et aquam 
quaesivisse atque portasse. Haec erat aqua, inquit Ambrosius °*), 
ros tlle coelestis; hoc prophetabatur, quod rore illo coelesti disct- 
pulorum suorum Dominus Jesus pedes lavaret. Quid mirum, 
inquit Augustinus *), 8 misit aquam in pelvim, unde lavaret pedes 
discipulorum, qui in terram sanguinem fudtt, quo immundttiam 
dilueret peccatorum? Quid mirum, si linteo, quo erat praecinctus, 
pedes, quos laverat, tersit, qut carne, qua erat indutus, Evan- 
gelistarum vestigia confirmavit ? 

Curiosi lectoris est, quaerere, unde Christus, aut a quo di- 
scipulo lavandi fecerit initium; nonnulli tamen vulgo quaerunt, 
et aut satianda, aut reprimenda curiositas est. Origenes *), 
Chrysostomus, Theophylactus, Euthymius, et Leontius existimant, 
ab Juda coepisse, et ut de proditore suo bene mereretur, eum- 
que beneficio quodam obligaret singulari, nobisque praeberet 
exemplum, ut eodem modo nos erga inimicos nostros gereremus; 
et ut illum, si qua ratione posset, ad poenitentiam commoveret; 
vel quia ipse se primus Judas impudenter lavandum obtulit, ut 
Leontius ait. Quamquam id parum videtur vero simile. Addunt 
Origenes et Leontius, ultimo loco lavisse Petrum; in eoque imi- 
tatum fuisse Christum peritos medicos, qui cum multos habent 
aegrotos, ab iis incipiunt, qui omnium gravissime laborant. ld 
quoque videntur Evangelistae verba prae se ferre, qui cum prius 
dixisset, coepisse Javare discipulorum pedes, postea addit: Venst 
ergo ad Simonem Petrum, quasi ab aliis lavare coepisset, et ad 
extremum ad Petrum lavando pervenisset. 

Augustinus *), Beda et Rupertus, et fere Latini omnes con- 
tra, a Petro coepisse, primum quod dubium non sit, solitum 
fuisse Christum omnibus in rebus primas Petro, tamquam eaete- 
rorum Apostolorum principi, partes dare. Deinde quod non sit 
credibile , caeteros Apostolos non recusasse, ut sibi Christus la- 
varet pedes, si eos prius, quam Petrum, lavare voluisset. Loto 
autem jam Petro, post longam recusationem, doctoque a Christo, 
non habiturum cum ipso partem, nisi sineret sibi Javari pedes, 
non mirum, si passi alii fuerint, idem sibi fieri. Quod ergo ait 
Evangelista: Coepit lavare pedes discipulorum, non ita intelligen- 
dum, quasi prius aliorum pedes laverit, deinde lavando ad Pe- 
trum pervenerit; sed prius generaliter Kvangelistam dixisse, eum 
pedes lavisse discipulorum , deinde sigillatim explicare voluisse, 
quomodo lavisset, et a quo coepisset; venisse ergo ad Petrum, 
ut eum primo loco lavaret, eaque accidisse, quae commemorat. 
Atque hanc vim habere particulam illam ergo, cum dicit: Vent 
ergo ad Simonem Petrum. Sic Augustinus *), cujus ego senten- 


') In prolog. lib. 4. de Spir. sanct. ?) Tract. $8. *) Tom. 32. in Joan. 
‘) Tract. 56. *) Tract. 86. 

tiam probabiliorem puto. Potest etiam hoc morale habere docu- 
mentum, oportere semper a capite et superioribus reformatio- 
nem incipere. 

6. Ventt ergo ad Simonem Petrum. Et dicit et Petrus: Do- 
mine, tu mihi lavas pedes? Id est, tu mihi vis lavare pedes? 
Non enim lavare coeperat, cum Petrus hoc diceret; sed, ut 
alibi*) notavimus, solent aliquando verba in divinis litteris non 
_effectum, sed affectum declarare. 

Duo illa pronomina tu et mthi emphatica sunt, ut Chryso- 
stomus, Theophylactus et Euthymius indicarunt, tu, qui filius 
es Dei, mihi homini, et conditione abjectissimo, et moribus pec- 
eatori? et iis manibus, quibus oculos caeci aperuisti, quibus tot 
fecisti miracula? ut Chrysostomus et Theophylactus dicunt. Zu 
mihi? inquit Augustinus*). Quid est tu? quid est mihi? Cogi- 
tanda sunt potius, quam dicenda, ne forte, quod ex ts verbis 
aliquatenus dignum concipit anima, non explicet lingua. 

Prohibet Petrus, Christum sibi pedes lavare, non alienatione, 
sed reverentia, ut Theodorus Heracleotes et Cyrillus monent, 
et quia non intelligebat Christi consilium, quidque ea re vellet 
significare, ut inquit Leontius; eadem ratione Joannem recusasse 
legimus eum baptizare. Ego, ‘inquit @ te debeo baptizart, et its 
venis ad me *)? 

7. Respondit Jesus, et dixit ei: Quod ego facto, tu nescts 
modo; sctes autem postea. Duo Christus indicat his verbis, Pe- 
trum tunc non intellexisse, qua adductus ratione ejus aliorumque 
discipulorum pedes lavare vellet; et si intellexisset, non fuisse 
recusaturum; et aliquid in hac lotione, praeter id, quod apparet, 
esse mysterii, quod postea sit Petrus suo tempore cogniturus. 
Itaque duo etiam hic quaeri possunt, quid consilii Christo fuerit, 
ut discipulorum lavaret pedes; et quando id Petrus postea co- 
gnoverit. Hlud certum, non ut sordes pedum mundaret, eos lavare 
voluisse; quid enim referebat, pedes habere sordidos, cum ipse 
docuisset ne manuum quidem aut oris sordes quidquam obesse 
posse *)? Non quod intrat in 08, coinquinat hominem; sed quod 
procedit ex ore, hoc coinquinat hominem. De corde enim exeunt 
cogitationes malae, homieidia, adulteria, fornicationes, furta, falsa 
testimonia, blasphemiae. Haec sunt, quae coinquinant hominem; 
non lots autem manibus manducare, non coinguinat homtnem. 
Pedes discipulorum lavisse, ut humilitatis exemplum discipulis 
traderet, Christus ipse declarat *), idque omnes auctores docent. 
Sed non fuisse eam praecipuam causam, plane mihi persuadeo. 
Nam et Evangelista, ut modo dicemus, alias indicavit causas, 
quae majoris videntur esse momenti. Quin haec ipsa nulla. for- 
tasse fuit causa, ut rem faceret tam inusitatam;.sed id ex lotione 


*) Mare. 9, 38 7) Tract. 56. ‘) Matth. 3, 44. ‘) Matth. 19, 11. 
19. 20. *) Vers. 13, 44. 

aliis de causis facta consecutum est, ut discipulis esset exemplo. 
Nec enim Christus ideo se fecisse dicit, ut discipulis exemplum 
praeberet; sed cum fecisset, exhortatus eos est, ut idem 
facerent. 

Alteram causam Evangelista posuit *), quod, cum vide- 
ret Christus instare tempus, quo discipulos suos in mediis peri- 
culis relicturus esset, singularem erga eos amorem ac providen- 
tiam voluerit declarare. Sed illa Christi verba: Si non lavero te, 
non habebis partem mecum, indicant aliquid profecto mysterii 
praeter eas omnes causas in hac fuisse lotione, ut recte Ber- 
nardus *) argumentatur. Id quod sit, quaeritur. Origenes, Hie- 
ronymus *), Theodorus Heracleotes et Nicephorus *) scribunt, 
voluisse Christum discipulorum pedes in praedicationem Evangelii 
praeparare, ut verum esset ‘): Quam speciosi pedes evangelizan- 
tium bona. Ambrosius °) ait, symbolum fuisse spiritualis illius 
aquae, quae, misso Spiritu sancto, in Apostolos erat effundenda, 
ut copiosius perfunderentur, cum mundi utique jam essent. Idem 
Ambrosius 7) videtur docere, sacramentum esse aliquod, quo, 
postquam actualia, ut vocant, peccata per baptismum remissa 
nobis sunt, originale, quod adhuc in nobis remaneat, remittatur, 
atque hoc esse *): Que lotus est, non indiget, nisi ut pedes lavet. 
Mundus, inquit, erat Petrus, sed plantam lavare debebat. Habe- 
bat enim primi hominis de successione peccatum, quando eum sup- 
plantavit serpens, et persuasit errorem. Ideo planta ejus abluitur, 
ut haereditaria peccata tollantur. Nostra enim propria per ba- 
ptismum relaxantur. Sed quia hoc cum Theologia et Ecclesiae 
doctrina non. conyenit, et cauto lectore, et benevolo indiget 
interprete. , 

Non significat, opinor, prius per baptismum nostra, deinde 
per aliquod aliud sacramentum originale tolli peccatum; sed ori- 
ginale aut haereditarium, quod idem est, peccatum appellat, 
quem fomitem Theologi vocant, non quod peccatum, sed quod 
et effectus, et causa peccati sit, sicut D. Paulus °) concupiscen- 
tiam naturalem peccatum vocare solet; nec eum ipsum tolli dicit, 
propterea quod proprie tollatur, sed propterea, quod per sacra- 
mentum Confirmationis, quod per hanc pedum ablutionem signi- 
ficari putat, robur nobis detur, ut illi resistamus. 

Nec eam ablutionem pedum, quam post baptismum docet 
fieri solere, sacramentum vocat, quod verum crederet esse sa- 
cramentum, sed quod aliquid mystice significet, Nam et Ber- 
nardus *°) sacramentum appellat, et tamen non ignorabat, non 


*) Vers. 1. 2. 3, 7) In Serm. de coena Dom. ) In Ep. ad Damas. 
de prima visione Jesaiae. ‘) Lib. 4. hist. Eccl. cap. 28. *) Jes. 82, 7. 
Nahum 1, 15. Rom. 10, 18. §&) In prolog. lib. de Spir. sancto. 7) In 
lib. de iis, qui mysteriis initiantur, cap. 6. *) Vers. 40. ®) Rom. 7, 7. 
8. '°) In serm. de coena Dom. 

esse sacramentum: Hoc ergo sibi voluit Ambrosius, ablutionem 
pedum non esse quidem sacramentum, sed per eam sacramen- 
tum Confirmationis designari, qua contra reliquias peccati origi- 
nalis, id est, contra perversas naturae propensiones, fortiores 
efficimur. Id ex.alio simili ejus testimonio *) colligitur: Qui _ 
lavit,, inquit, non necesse habet iterum lavare, nist ut solos pedes 
‘lavet. Quare hoc? quia in baptismate omnis culpa dilyitur. Re- 
cedit ergo culpa; sed quia Adam supplantatus a diabolo est, et 
venenum ei effusum est supra pedes, ideo lavas pedes, ut in ea | 
parte, in qua insidiatus est serpens, magis subsidium sanctifica-. 
tionis accedat, quo postea te supplantare non possit. | 

Augustinus hoc -loco, Beda et Bernardus ’) putant, per 
hance pedum ablutionem remissionem venialium peccatorum de- 
-signari. Quid sibi vult, inquit Augustinus *) guid hic necessarium 
est, ut quaeramus? Dominus dicit, veritas loguitur, quod opus 
habeat pedes lavare etiam tlle, qui lotus est*). Quid, fratres met, 
quid putatis, nisi guia homo in sancto quidem baptismo totus 
abluitur, non praeter pedes, sed totus omnino? veruntamen cum 
in rebus humanis postea vivitur, utique terra calcatur; tpsi tgi- 
tur humani affectus, sine quibus in hac mortalitate non vivitur, 
quast pedes sunt, ubi ex humunis rebus afficimur, et sic affict- 
mur, ut, si dixerimus: Quia*) peccatum non habemus, nos. 
ipsos decipiamus, et veritas in nobés non sit. Quotidie itgitur 
pedes lavat nobis, qui interpellat pro nobis; et quotidie nos opus 
habere, ut pedes lavemus, id est, vias spiritualium gressuum diri- 
gamus, in ipsa oratione Dominica confitemur, dum dicimus °): 
Dimitte nobis debita nostra. Mihi Cyprianus 7) verum hujus lo- 
tionis mysterium videtur enucleasse, nempe hac prdum ablutione 
sacramentum poenitentiae significari, qui velut secundas quidam 
baptismus est, quia nostris quodammodo lacrymis iterum baptizamur.. 
Poenitentiam igitur, antequam ad percipiendam Eucharistiam 
accedamus, agendam nobis esse; probet enim se tpxum homo, et 
fic de pane illo edat, et de calice bibat °). Hoc esse °): Qut 
lotus est, non indiget, nisi ut pedes lavet, id est, gut jam ba- 
ptizatus est, non indiget, ut iterum baptizetur, sed ut pedes laret, 
id-est, ut-agat poenitentiam eorum peceatorum, quae . post bae. 
ptismum, ut Augustinus et Bernardus dicunt, in terra, id est, 
inter res humanas gradiens, veluti lutum aut pulvis pedibus 
adhaeserunt. | 

Hine una intelligitur causa’, quamobrem per lotionem po- 
tius pedum, quam alterius partis poenitentia significetur. Alte- 
ram Cyprianus reddit, quod pedes ultima atque infima pars 
hominis sint, et debemus per poenitentiam non solum summa 


*) Lib.-3. de Sacram. cap. 4: 2) In serm. de coena Dom. §) Tract. 
&6. *) Vers. 10. ‘) 4. Joan. 1, 8. *) Matth. 6, 12. 7) In lib. de coena 

quaeque flere peccata, sed usque ad ultimas infimasque con- 
scientiae nostrae partes descendere, intimas quasque animi nostri 
cogitationes excutere atque purgare. Supra diximus, inquit ille, 
semel lotos baptismate eodem lavacro ulterius non egere; sed hoe 
lavacrum quotidianis est excessibus inatitutum , et jugis retractatio 
usque ad novissima veniens, et omnia debet opera, et cogitatus 
singulos perscrutari, et affectus per vitia discurrentes vagam, in- 
stabilemque animam per inanta evehentes corrigere, et lavare; 
_ neque quidquam in vita praetermittere tndiscussum, quod gemi- ~ 
tibus et suspirits non fuerit expiatum. Eodem modo videtur Gre- 
gorius interpretari*). Certe intelligendum hoc putat de poeni- 
tentia et Pacianus ”), 

Secunda manet quaestio, quando haec postea Petrus cogno- 
verit, quemadmodum illi Christus dicit: Scies autem postea. 
Cognovit profecto tunc, cum intellexit ; Christum nos lavisse san- 
guine suo*), cum intellexit, agendam esse poenitentiam, ut pec- 
cata post baptismum contracta remitterentur. Ipse enim fuit, 
qui Simoni Mago, jam utique baptizato, et in peccatum iterum 
lapso dixit: Poenitentiam ttague age ab hae nequitia tua, et roga 
Deum, st forte remittatur tibi haec cogitatio cordis tut *). 

8. Dicit ci Petrus: Non lavabis mihi pedes in acternum. Num- 
quam mihi lavabis pedes, nullo modo patiar, ut mihi tu pedes 
laves. Hoc quippe in aeternum non fit, quod numquam fit, ait 
Augustinus *). Etsi Christus alicujus mysterii causa significaverat 
ejus pedes lavare velle, tamen quia obscure dixerat, Petrus non 
intellexerat; itaque pergit resistere, ne sibi pedes lavet. Existi- 
maverat, ut arbitror, Christum, cum dixit: Quod ego facto, tw 
nescis modo, nihil majus dicere voluisse, quam se non necessi- 
tatis, aut mysterii, sed exempli praebendi causa discipulorum 
lavare pedes. Itaque respondet, se id non ignorare, tamen nolle, 
ut in suis pedibus ejusmodi edat exemplum. 

Si non lavero te, non habebis partem mecum. Graece: odx 
Exeis, non habes, id est, non potes habere partem mecum; quod 


magis emphaticum est. Hebraismus est 95 pon 1? ey) (en lecha 


chelek bi), non eat tibet pars mecum, id est, nibil tibi mecum 
commune est, non es mihi amicus, renuntio amicitiae tuae. 
Quas nobis pars in David? dicebant illi °). 

At quid est: Si non lavero te, non habebis partem mecum, 
id est, non eris mihi amicus? An Christi amicitia atque gratia 
in pedum ablutione posita erat? Minime vero; sed aliquid aliud 
sigoificare voluit, quod, quideam sit, exquiritur. Cyrillus Ale- 
xandrinus et D, Baailius ’) existimant, seasum esse: Si non 


*) Lib. 9 Regist. cap. 39. 7) Epist. 1. comtra Novat. *) 1 Pet. 4, 19. 
*) — 8, 23. *) Tract. 56. *) 3 Reg. 12, 16. 7) In prooem. libri de 
moripus. 

obedieris mihi permittendo, ut tibi pedes lavem, propter istud 
ipsum peccatum non habebis partem mecum, id est, perdes meam 
gratiam, Origenes, Cyprianus, Pacianus ’), Ambrosius ’), Augu- 
stinus *), et Gregorius *), et Bernardus °), et omnes alii, quos 
legi auctores, putant, Christum non significare, Petrum non ha- 
biturum partem seeum propter illud ipsum jnobedientiae pecca- 
tum, sed propter peccata, quae ante haberet, a quibus, nisi 
eum lavando mundaret, partem cum Christo habere non posset. 
Quid ergo? an Petrus tunc mortale aliquod peccatum habebat? 
an in gratia non erat Christi, ita ut, si pon layaretur, neque 
liberari a peccato, neque gratiam habere posset? Non opinor. 
Sed in Petro omne hominum genus alloquitur, docetque, nemi- 
nem, nisi a se lavetur, partem secum habere posse, 

Quis enim, nisi Christi lotus atque purgatus sanguine, salvus 
esse potest? Aut quia illa ipsa peccata, quae Jam ante Petro re- 
missa fuerant, vi futurae lotionis in sanguine Christi remissa fuerant, 
dicit illi, fore, ut, nisi ipsum lavet, partem secum non habeat; 
tamquam si diceret, fore, ut, si ille lotioni sanguinis sui, cujus 
virtute peccata illi remissa fuerant, renuntiaret, gratia, quae 
illi data fuerat, tolleretur. Neque vero significat, illam ipsam 
peccatorum remissionem, aut collationem gratiae per pedum ab- 
lutionem fieri. Sed lusit Christus, ut saepe solet, ambiguitate. 
Petras dixerat: Non lavabis mihi pedes in aeternum, corporalem 
ablutionem intelligens; ipse, arrepto verbo, et in spiritualem 
sensum commutato: Si non lavero, inquit, te, non habebis par- 
tem mecum, non Jam de corporali, sed de spirituali lotione loquens, 
quam illa corporalis significabat. Non ergo respondet ad rem, 
cum. verbi significationem mutet? gquin hoc demum est maxime 
accommodate ad id, quod agitur, respondere, non spectare, quid 
lotionis nomen, sed quid lotio ipsa pedum significet. Et saepe 
docuimus in ejyusmodi ambiguis responsis non solum majorem 
vim, sed majorem etiam gratiam et elegantiam inesse; vide, 
quae diximus supra °), et apud Matthaeum ’). Quod autem qui- 
dam notant, non dixisse Christum: Si non lavero pedes tuos, 
sed: Si non lavero te, non habebis partem mecum, ut indicaret, 
se non jam de corporali, sed de spirituali ablutione loqui, qua 
hon pars una, sed tutus mundatur homo, etsi nostram confirmat 
opinionem, tamen nimis argutum judico. Nam, ut hic Augu- 
stinus *) notat, ta dictum est: Si non lavero te, cum de solis 
pedibus. ageretur, quomodo dici assolet: Calcas me, cum sola 
planta calcatur. os 


") Epist. 4. 7) In prolog. lib. de Spiritu S., et in lib. de iis, qui 
mysteriis initiantur, cap. 6., et lib. 3. de Sacram. cap. 4. %) Hocoloco. 
*) Li. 9. regist. cap. 38. 5) In serm. de coena Dom. °) Cap. 4, 13. 
cap. 9, 39. 7) Cap, 8, 22. *) Tract. 86. 

9. Dicit ei Simon Petrus: Domine; non tantum pedes moos, 
sed et manus, et caput.. Qua ratione ante pedes sibi lavari a 
Christo recusabat , quod: id contra reverentiam, quam illi debe- - 
bat, esse videretur, eadem nunc audiens, quantum sua referat, 
totum se lavandum offert. Ex quo intelligitur, eum ante pon in- 
obedientia, sed amore. potius et observantia erga Christum recu- 
sasse. Quandoguidem sic minaris, inquit Augustinus '), lavandg 
tibt membra mea, non solum ima, non subtraho, verum etiam 
prima substerno. Ne mihi neges camendam tecum partem, nullam 
tibt nego abluendam mei corporis partem. 

10. Dictt et Jesus: Qui lotus est, non indiget, nisi ut pedes 


| davet, sed est mundus totus. Videtur Christus Petro respondere: 


Ne quid nimis. Neque totum corpus, neque nullam partem ejus 
lavari oportere; sed ea, quae sordida essent membra, id est, 
pedes, quos etiam mundissimus quisque sordidos habet. Haud 
dubium. quin cum dicit: Qui lotus est, non indiget, nisi ut pedes 
laret, significet, Petrum et caeteros Apostolos, ut continuo de- 
clarat, uno excepto Juda, lotos esse; itaque necessario quaeritur, 
. qua lotione lotos intelligat, corporaline, an spirituali, Sunt, qui 
de lotione mere corporea hoc intelligant. Lotos enim fuisse di- 
‘scipulos, antequam mensae accumberent. Morem enim omnium 
fuisse gentium, ut convivae manus, antequam accumiberent, ab- 
Juerent.. Dant famuli mantbus lymphas, inquit ille *). 1@ in 
primis apud Judaeos usitatum, quorum mos non solum ante 
prandium aut coenam, sed etiam inter prandendum atque coe- 
nandum saepe lavare, ut supra *) Joannes significavit. Ergo qui 
manus ante coenam lavissent, eos mundos esse totos, neque 
opus illis esse, nisi ut pedes Javarent, quos ahte non lavissent. 
Nam in splendidis conviviis supra‘) docuimus, etiam pedes: con- 
vivas Javare solitos. Quod cum in hoc convivio Apostoli non 
fecissent, caetera quidem lotos esse, quae lavari in conviviis 
. consuetum esset; hoc unum deesse, ut lavarent pedes. Vereor, 
ne haec interpretatio mazis profana , quam Ecclesiastica sit. A 
mente quidem Christi alienam puto, qui non conviviorum con- 
suetudini, sed mysterio, quod hac lotione designabat, ut supra 
docuimus, servire voluit. 

Magna pars veterum auctorum per eam lotionem, qua. Chri- 
stus Apostolos lotos esse dicit, baptismum intellexerunt, quo qut 
semel ablutus esset, eum non debere iterum baptizari, sed mun- 
duin esse totum, nisi si forte aliquid sordium pedibus accessis-— 
set,: id est, post baptismum aliquid peccati admisisset. Itaque 
hinc colligunt, Apostolos prius Christi baptismum recepisse. Sic 
Cyprianus, Pacianus, Ambrosius, Augustinus, Gregorius, Ber- 
nardus, et Rupertus iis in locis, quos supra ‘) notavimus. Ego 


1) Tract. 86. *) Virgil. $. Aeneid. *) Cap. 2, 6. *) Cap. 12, 8. *). 

quidem Apostolos baptizatos fuisse non dubito; sed mihi non id 
videtur Christus hoc loco significare. Primum quia, si baptismum 
intellexisset, non exclusisset Judam, quem credendum est, fuisse 
quoque cum caeteris- baptizatum. Deinde quia explicans causam 
Evangelista, quare Judam excepisset, non dicit, propterea eum 
non fuisse mundum, quia baptizatus non erat, sed quia eum 
erat traditurus. Denique exponens *), quomodo Apostoli mundi 
essent, ait: Jam vos mundi estis propter sermonem, quem locutus 
sum vobis. Quae eadem verba Theodorus Heraclectes, Chryso- 
stomus et Theophylactus hoc loco legunt, eaque in eo etiam 
manuscripto codice, qui cum Graeca Catena conjunctus est, in- 
venio. De spirituali igitur Christus lotione agit, qui spiritualiter 
mundus est, id est, cui peccata Jam remissa sunt, non indigere, 
nisi ut pedes lavet; totum enim esse mundum, ut Graeci omnes 
auctores, Chrysostomus, Cyrillus, uterque Theodorus, Leontius, 
Theophylactus et Euthymius interpretantur. 

_ Sed ex his ipsis verbis oritur quaestio, quomodo totus mun- 
dus est, qui indiget, ut pedes lavet, aut quomodo indiget, ut 
pedes lavet, qui totus jam mundus est? Quidam interpretantur, 
totum esse mundum, cui omnia peccata remissa sunt; tamen 
opus esse, uf pedes lavet, id est, ut agat poenitentiam, quem- 
admodum David, postquam illi peccatum translatum est, morte 
filii poenam Juit *). Alii, mundum esse totum, cui omnia Jam 
peccata remissa sunt, qui credit, et omnia servat praecepta; 
sed indigere, uf pedes lavet, id est, ut consilia etiam observet, 
non ut mundus, sed ut mundior sit atque perfectior, quemad- 
modum adolescenti illi, qui, omnia se mandata servasse, respon- 
derat, Christus dixit: Adhuc unum thi deest; si vts perfectus 
esse, vade, vende omnia, quae habes, et da pauperibus; et vent, 
sequere me *). Quam interpretationem, licet minus explicate, 
apud Theodorum Mopsuestiensem invenio. Alii, non esse sen- 
sum, jam esse totum mundym, qui lotus est; sed totum fore 
mundum, ubi pedes laverit. Augustinus vero et Beda perinde 
hoc intelligendum putant, ac si dictum esset: Qui lotus est, 
totus est mundus praeter pedes, itaque non indiget, nist ut pedes 
lavet. Recte Augustinus; sed non explicat, quomodo, qui lotus 
est, non etiam pedes lotus sit, ac proinde mundos etiam pedes 
habeat, eoque indigeat, uti eos lavet. Nam sive de baptismo 
loquitur ,- in eo totus, quantus est, lavatur homo; itaque mun- 
dus etiam pedibus ab eo exit; sive de peccatorum remissione, 
cum unum peccatum remittitur, omnia remittuntur, Verum 
enim yverbum illud est, sive ex Augustino *), sive. ex alio ali- 
quo-auctore in scholis decantatum: Quaedam tmpietas infide- 


_ *) Cap. 48, 3. 7) @ Reg. 12, 43. 44. 18. *) Marc. 10, 24. Matth.. 
19, 21. *) Lib. de vera et fals. poenit. cap. 9.; et habetur etiam de 
poenit. d. 3. c. Sunt plures. | | 

litatis est, ab eo, qui justus et justitia est, dimidiam sperare 
veniam. | 

Chrysostomus et Theophylactus videntur aliud agentes respon- 
dere, Apostolos totos fuisse mundos, quod attinet ad doctrinam 
et fidem, quia jam credebant, quidquid credendum illis erat; 
sed adhuc indiguisse, ut ipsorum pedes lavarentur, id est, ut 
illis remitterentur vetera peccata, quae, antequam Christi pro 
illis sancuis effunderetur, non existimant remitti potuisse. In 
magnis etiam auctoribus magni saepe scopuli latent, quos vitare 
lector debeat, Quis dubitat, etiam ante Christi mortem peccata 
remitti potuisse, cum multis Christus ipse dixerit, remissa_illis 
esse peccata? Remittebantur quidem ante, sed vi futurae pas-. 
sionis Christi, quemadmodum nunc vi jam praeteritae remittuntur. 
Duobus igitur modis quaestionem explicare possumus: aut totum 
esse mundum, cui sive per baptismum, sive alia quapiam ratione 
omnia mortalia peccata remissa sunt; habere tamen pedes im- 
mundos, quia numquam peccatis venialibus caret; ut Augusti- 
num, Bedam, Bernardum, et Rupertum interpretari diximus; 
aut, quod: magis probo, totum mundum esse, qui semel lotus 
est, id est, totum, et non ex parte, sive per baptismum, sive 
per aliquid aliud fuisse mundatum; indigere tamen, wut pedes 
lavet, id est, ut, si quae fortasse peccata post contraxit, agat 
poenitentiam. 

Itaque, quod Augustinus de solis venialibus peccatis intelli- 
git, ego cum Cypriano de omnibus etiam mortalibus interpretor, 
quae post baptismum committuntur. Cum enim haec lotio pedum, 
ut diximus, poenitentiae symbolum sit, et poenitentia peccatorum 
sit proprie mortalium, de mortalibus proprie peccatis intelligi 
“hoc debet. Sensus igitur est, eum, gut lotus est, totum fuisse 
jam mundatum; non opus esse, ut aut iterum baptizetur, aut 
ut remissa jam illi peccata iterum remittantur; si ea respicias, 
mundum esse totum; tantum videndum, ecquid pulveris, id est, 
venialis, ecquid luti, id est, mortalis culpae pedibus collegerit, 
ut pedes lavet, ut agat poenitentiam, ut prolbet se ipsum, et stc 
de pane illo edat, et de calice bibat*). Non displicet, quod qui- 
dam observarunt, Christum ad consuetudinem eorum allusisse, 
qui in balneis lJavant, qui toti quidem loti et mundi exeunt, - 
etiam pedibus, sed quia pedibus terram calcant, statim eos 
inquinare, cum caetera sint mundi, ideoque oportere iterum 
lavare pedes. 

Et vos mundi estis, sed non omnes. Evariat significationem 
verbi mundi, quemadmodum paulo ante significationem verbi 
lavandi variavit. Nam prius, cum dixit: Sed est mundus totus, 
intelligebat , fuisse mundatum, etiamsi jam mundus non esset; 
nunc autem, cum dicit: Et vos mundi estis, intelligit, mundos 


. 

esse, ac sine mortali gravique peccato. Particula et aut pro 
autem, aut pro et quidem posita. est. | 

11. 12. Sciebat enim, quisnam esset, qui traderet ewm. Red- 
dit causam Evangelista, cur dixerit Christus, non esse mundos 
omnes, simulque Christi divinitatem declarat, qui sine indice 
intimarum conscientiarum discrimina cognoverit. 

43. 14. 13. 16. Vos vocatis me: Magister et Domine. Oratio 
directa ex Hebraeorum idiomate, qualis illa apud Jeremiam 2 F 
Non. plangent eum: Vae frater, et vae soror, ef non concrepa- 
bunt ei: Vae Domine, et vae inclyte. Quod novi quidam inter- 
pretes 7) non intelligentes voluerunt reddere: Vos vocatis me 
magistrum et Dominum, speciosa, sed fallaci ratione, quod Ma- 
gister et Domine, non dicatur nisi praesenti, et Christus dicere 
voluerit, quomodo absentem se absentes discipuli soliti fuissent 
appellare. Id quidem verum est, non solere vocandi casu, nisi 
praesentes, appellare; sed Christus tantum docet, qua reverentia 
secum discipuli loqui solerent, magistrum semper et dominum 
appellantes. Itaque melius noster vertit interpres. Epiphanius 
quidem *) diddoxadov xal xvgroy, magistrum et Dominum, legit, 
sed ad sensum magis, quam ad verba respiciens.. 

Docet Christus discipulos, quid ex suo illo facto utilitatis 
-eapere debeant. Idque mira_facit prudentia atque moderatione. 
Primum quidem non dicit: Ego sum Magister et Dominus, etsi 
id poterat jure suo dicere; sed: Vos vocatis me: Magister et 
Domine, ne arroganter de se loqui videretur; /audet enim te 
alienus, et non os tuum‘), ut Chrysostomus, Cyrillus et Euthy- 
mius adnotarunt. Sed ut eum sibi titulum ad veritatem, non ad 
gratiam dari confirmaret, et quia res ipsa postulabat , ut vere 
magister ac Dominus, non solo nomine crederetur, cum inde 
argumentum sumpturus esset, addidit: Et bene dicitis; sum 
etenim. Quibus et veritas, et necessitas docendi discipulos, et 
praeterita modestia, quod non se ipsum magistrum et Dominum 
appellaverit, sed appellantibus, re ipsa coactus, fuerif assensus, 
omnem speciem aufert arrogantiae: Homini praeceptum est, in- 
quit Augustinus *): Non te laudet os tuum, sed laudet te os pro- 
wimi tui ®). Periculosum enim est sibi placere, cut cavendum est 
superbire. Ille autem, qui super omnes est, quaniumcumque s€ 
laudet, non se extollit excelsus; nec potest recte diet arrogans 
Deus, Nobis namque expedit, ewm nosse, non ili; nec eum quis- 
gue cognoscit, si non se indicet tpse, qui novit. Si ergo non se 
laudando quasi arrogantiam vitare voluerit, nobis sapientiam 
denegabit. Notat Chrysostomus, Christum se hoc loco Deum ap- 
pellare. Nam cum alibi dixisset *): Vos autem nolite vocart 
Rabbi, unus. est enim magister vester, Deum nimirum indicans, 

hic se eum ipsum magistrum eorum esse docet, quem illic unum 
esse dixerat Deum. Eodem argumento Hilarius *) usus est. 
Caetera, quae in hunc locum dici poterant, artim ipsa per se 
perspicua sunt, partim a nobis apud Matthaeum *) -explicata. 
Hoc indicandum, argumentari Christum ex concessis: Vos voca- 
tis me: Magister et “Domine, et: Discipulus non est super magi- 
‘strum, neque servus super dominum suum; st ergo ego lavi pedes 
vestros, multo magis vos alterum alterius pedes lavare conventt. 
Suo exemplo humiles esse docet; sed speciem ponit pro genere; 
nam per. lotionem pedum, quod omnium ministeriorum humil- 
limum est; omnia exempla, omnia ministeria intelligit humilitatis. 
Discite, inquit , ame, qua mitts sum, et humilis corde; et in- 
venietis requiem animabus vestris ‘). 

17. Si haec scitis, beatt eritis, st feceritis ea. Si scientes 
feceritis, aut si sciveritis, et intellexeritis, et feceritis, si cre- 
dideritis, sectandam et exercendam humilitatem esse, ut salvi 
sitis, quemadmodum et verbis, et exemplis docui, et eam re 
ipsa exercueritis. Scire sumitur pro credere, ut saepe alibi 
notavimus. Unde colligitur, solam fidem ad salutem satis non 
esse. 

18. Non de omnibus vobis dico. Quid dicit, se non de omni- 
bus dicere, beatos esse? sic enim eos appellaverat. Atqui non 
dixerat esse beatos, sed beatos fore, si ea, quae docuerat, cre- 
derent ac facerent; quod et in Judam poterat convenire, qui et 
ipse beatus fuisset, si ea credidisset fecissetque. Ifa est; sed 
sumpta occasione ex eo verbo, quod usurpaverat, docet, non omni- 
bus titulum illum convenire, non omnes aut esse, aut futuros 
esse heatos, sed eos tantum, quos ipse elegisset. 

Ego scio, quos elegerim. Incertum, de qua loquatur electione, 
de eane, qua ad vitam aeternam, an de ea, qua ad Apostolatum 
electi fuerant. Augustinus quidem , Beda et Rupertus de ele- 
ctione ad beatitudinem interpretantur, eo majore specie probabi- 
litatis, quod de beatitudine proximis ageretur verbis : Si haec 
scitis, beuti eritis, st feceritis ea. Magis tamen probo Euthymii 
sententiam, qui de electione ad Apostolicum officium videtur 
exponere. ‘Observo enim, Christum nusquam alibi consuevisse 
praedestinationem hominum ad gloriam sibi tribuere; eam semper 
Scri;tura Patri tribuit, non quod non omnes tres divinae per- 
sonae praedestinent , sed quod praedestinare pars quaedam sit 
providentiae, quae Patri per attributionem accommodatur. Quo 
ergo modo dicit *): Ego scio, quos elegerim, indicans haud dubie, 
se caeteros quidem Apostolos elegisse, Judam vero non elegisse, 
cum: alio Joco de electione ad Apostolatum loquens dicat: Nonne 
ego vos duodecim elegi °)? quod non videtur alia ratione expli- 

cari posse, quam si dicamus, -quemadmodum D. dicit Augusti- 
nus, hic de electione ad gloriam, illic de electione ad Aposto- 
-latum agi. Id quidem facilius et explicatur, et intelligitur; sed 
non semper, quod facilius est, id est etiam verius; et potest 
etiam intelligi, quamvis utroque loco de electione ad Apostolatum 
agi dicamus. Omnes enim Apostolos, etiam Judam, ad Aposto- 
latum Christus elegerat, et ut perseverarent, elegerat; sed quia 
sciebat , alios perseveraturos, Judam non perseveraturum , indi- 
cat, se illos elegisse, hunc non elegisse, non quod non elegerit, 
sed quod, cum elegit, jam sciret, eum non magis perseveraturum, 
quam si non elegisset. Eodem enim modo dicere potuisset: Ego 
scio, qui Apostoli mei sint; quod si dixisset, non utique signi- 
ficasset, Judam Apostolum non esse, sed dignum non esse Apo- 
stoli gradu. Eodem ergo modo dicit: Ego scio, quos Apostolos 
elegerim, non indicans, aliquos a se electos non esse, sed ali- 
quem eo gradu non esse dignum, electionique suae minime 
respondere. 

In eandem redit sententiam, quo modo alio alii dicunt sen- 
sum esse: Ego scio, quos elegerim, id est, quales sint, quos 
elegi. Quod ipsum duplicem potest habere sensum: Ego scio, 
quales elegerim, id est, quales essent, cum eos elegi, alios sci- 
licet bonos, Judam vero malum; ideoque dico, non omnes bea- 
tos esse; aut: Ego scio, quales modo sint, quos omnes, boni 
cum essent, elegi; alios nempe nunc esse bonos, Judam malum ; 
ita ut electio afferatur tamquam cognitionis causa, quasi dicat: 
Quomodo ignorare possum, quales sint, quos egomet elegi? quo- 
mode non cognoscam domesticos meos? Hoc magis probo, quia, 
ut alibi docuimus, probabile non est, Judam, cum a Christo 
electus est, non fuisse bonum. 

Sed ut adimpleatur Scriptura’): Qui manducat mecum panem, 
levabit contra me calcaneum suum. Imperfectam et pendentem 
esse sententiam, nemo non videt; itaque omnes concedunt, ali- 
quid intelligendum; quid intelligendum sit, quaeritur. Quidam 
intelligunt verbum: Oportet. Sed oportet nimirum Scripturam 
impleri; quod et quia infamis est auctor’), et quia alienum a 
verbis est, recipere non possum. Alii subintelligunt: Propterea 
ego fero illum, ut Scriptura adimpleatur. Alii: Sed propterea 
elegi eum, cum talem jam esse, aut talem futurum scirem, ut 
impleretur Scriptura. Ego ex eo, quod agebatur, eliciendum esse 
. arbitror, quid accommodatissime intelligi debeat. Dixerat Chri- 
stus: Non estis mundi omnes; ego enim scio, quos elegerim, 
Indicans, aliquem inter evs esse proditorem; id ergo ipsum in-— 
telligendum: Sed propterea non omnes vos mundi estis, propterea 
unus vestrum est proditor, ut adimpleatur Scriptura. Similis 
phrasis supra °), et infra *), et apud Marcum °). 


*) Psalm 40. 10. 2) Th. Beza. 2) Cap. 9, 3. *) Cap. 44, 34. et 48, 

Quod attinet ad testimonium Scripturae, quod Christus hoc 
loco citat, ex Davide ') sumptum est, ubi David, deplorans ca- 
lamitatem suam, queritur, domesticos etiam ac familiares suos 
contra se rebellasse, eos intelligens, qui seductum et abaliena- 
tum ab se Absalonem filium sectabantur. Neque necesse est, 
ut Achitophel, ut plerique volunt, aut aliquis alius unus intel- 
ligatur; nam etsi tamquam de uno loquitur, rebelles omnes in- 
telligit. Hoc testimonium Christus non solum ad se accommo- 
davit, ut quidam putant, significans idem sibi, quod Davidi ac- 
cidisse; sed etiam de se proprie dictum interpretatur, Davidem- 
que in sua persona, quid Judas adversus ipsum facturys esset, 
expressisse. Hanc enim vim illa habent verba: Sed ut adim- 
pleatur Scriptura, ubi dictio ut, quemadmodum supra’) nota- 
vimus, non causam, sed effectum et consecutionem significat. 
Quod et hoc loco Theophylactus et Euthymius observarunt. In 
citando vero testimonio neque per omnia Hebraicam lectionem, 
neque versionem Septuaginta Christus secutus est, sed secutus 
est verum sensum, Hebraice: apy boxy Ssan (higdtl hhalai 
‘hhakeb), ‘magnificavit contra me calcaneum, ut verbum e verbo 
reddam. Metaphora a luctatoribus sumpta est, inter quos, qui 
vi alterum dejicere possunt, hac arte dejiciunt, premunt calca- 
neo adversarii tibiam, itaque aut feriunt, aut stringunt poste- 
riorem ejus partem, ut concidat. 

Magnificandi autem verbum et levare significat, ut Christus 
hoc loco vertit, et audaciam superbiamque declarat. Quod La- 
tini dicunt: Eo audaciae aut superbiae progressus est. Lin 
nostram magnificabimus, inquiunt impii *), id est, audacter et 
elate logquemur. Hanc proprietatem habet hoc loco, quemadmo- 
dum si Latine dixisset: Qui edebat panem meum, eo impuden- 
tiae et superbiae pervenit, ut ausus fuerit fraudibus me suis de 
regno meo deturbare. Eandem vim habere potest levandi ver- 


bum, quo usus est Christus. Quod dicit: wr 55x (ochel 


lachemi), qui edebut panem mecum, summam conjunctionem fa- 
miliaritatemque significat. Nulli enim aeque nobis familiares sunt, 
atque ii, quibuscum communem habemus mensam. 

19. Amodo dico robis, priusquam fiat, ut, cum factum fuerit, 
credatis, quia ego sum. Cyrillus, Theophylactus, Euthymius, 
Augustinus *), Beda, Rupertus: Ut sciatis, me esse eum, de 
quo David illic locutus est; ita ut significet, non aliunde eos 
cognituros esse, de se Scripturam illam intelligi oportere, nisi 
ex eventu ipso, quod visuri sint, in ipso illam impleri. At isto 
quidem modo quid opus erat, ut illis id praediceret, si non ex 
ejus praedictione, sed ex eventu rei Scripturam erant intelle- 
eturi? satius erat, ut, ipso tacente, re autem ipsa Joquente, 


*) Psalm. 40, 10. 7) Cap. 12, 38. 4) Psalm 44, 5. *) Tract. 59. | 

cognoscerent. Deinde quid referebat scire, eum esse, de quo 
Scriptura loqueretur, cum ex Scriptura illa, aut Deum, aut 
Christum esse, probari non posset, quod erat Apostolis in pri- 
mis necessarium? Alii interpretantur: Ut credatis, quia ego sum, 
qui sum, id est, unus ille Deus, cujus proprium nomen est 
esse, ut est apud Mosem ’). Erat quidem Christus verus ille et 
unicus Dens, sed non credo hoc loco id voluisse. significare. 
Sensus ergo est: Ut credatis, quia ego sum, qui esse dicor;, 
me verum esse Christum, non simulatum; verum Deum, qui 
res omnes, antequam eveniant, perspectas habeo, quod proprium 
divinitatis est. Similem notavimus phrasim supra’). Non ergo 
ex eo, quod Scripturam in eo impletam viderent , sed ex €0, 
quod rem ita evenire cernerent , quemadmodum ipse praedixisset, 
eognituri crediturique erant, eum esse Christum. Quid ergo? an 
non id jam cognoverant, atque crediderant? sane quidem. Jam 
enim dixerant *): Quo ibimus? verba vitae aeternae habes; et nos 
credidimus, et cognovimus, quia te es Christus Filius Dei. Sed 
dicit, eos tunc, cum eventum viderint, credituros, quia tunc magis 
‘ac magis credituri erant. Notavimus *), Scripturam saepe dicere, 
fieri aliquid, non solum cum fieri incipit, sed etiam cum magis 
fit; sicut eo in loco dicuntur, conversa in vinum aqua, Christi 
discipuli in eum credidisse, non quod tune coepissent credere, 
sed quod magis, quam ante, credidissent. Quae reliqua sunt 
usque ad vers. 31., apud Matthaeum *) explanavimus. 

31. Cum ergo exisset, disit Jesus: Nunc clarificatus est Fi- 
lius hominis, et Deus clarificatus est in eo. Ab hoc loco usque 
ad cap. 18., refert Evangelista sermonem illum bene longum. et 
divinorum, salutariumque praeceptorum plenum, quem Christus, 
peracta coena, egressoque ad proditionem Juda, antequam a 
coenaculo ad hortum Gethsemani egrederetur, ad undecim, qui 
reliqui erant, discipulos habuit. Quamdiu Judas apud illum man- 
sit, omnem orationem in eum consumpsit, ut eum a concepto 
scelere revocaret, variis modis indicans, scire se, quis se esset 
traditurus; postea quam ille abiit, eo sermonem omnem con- 
vertit, ut caeteros Apostolos consoletur, instruat, confirmetque 
‘salutaribus documentis. 

Hoc ipsum voluit Evangelista declarare, cum dixit: Cum ergo 
exisset, indicans, Judae discessum occasionem Christo praebuisse 
sermonem commutandi, et de glorificatione sua agendi. Nunc, 
inquit, clarifcatus est Filius hominis. Quando nunc? quando 
Judas jam ad vendendum me ad mortem egressus est, ut recte 
Origenes et Augustinus °) animadvertunt ; quemadmodum si fortis 
in bello dux, accepto nuntio futuri eo die proelii, gestiens lae- 
titia, dicat: Hodierno ego die immortalem gloriam consecuturus 


1) Exod. 3, 14. 2) Cap. 8, 28. ) Supra cap. 6, 69. 70. ‘) Cap. 3 

sum, aut, quod majorem emphasim haberet: Nunc ego beatus 
sum, nunc immortale nomen consequutus, loquens per praete- 
ritum de re futura, ut ostendat, se tam certam habere victo- 
riam, quam si jam fteneret manibus, quam si triumphans in 
patriam reverteretur. Eodem enim modo loquitur Christus, nune 
clarificatus est Filius hominis, crucis suae victoriam clarificatio- 
nem suam yocans, quod ob eam datum illi sit *) nomen super 
omne nomen, ut in nomine Jesu. omne genu flectatur, coelestium, 
terrestrium, et infernorum. Sic Origenes, Chrysostomus ,. Cyril- 
lus, Theodorus Mopsuestiensis, Leontius, Theophylactus et Eu- 
thymius, id est, Graeci omnes auctores, interpretantur; inter 
‘Latinos etiam Rupertus. 

Quaerunt autem Cyrillus et Leontius, quo modo nunc se 
clarificatum , id est, clarificandum esse dicat, cum tot ante mi- 
raculis satis superque clarificatus esset. Respondent in hanc fere 
sententiam, eam claritatem, quam miraculis consecutus fuerat, 
si cum ea comparetur, quam postea victo per crucem hoste 

consecutus est, tenebras fuisse. Et vero ita est; nusquam tam 

aperte ejus divinitas, atque in cruce cognita est. Notavit Euthy- 
mius, videri Christum ad ea, quae supra sunt dicta *), alludere, 
ubi dixerat: Pater, clarifica nomen tuum; Pater responderat: Et 
clarificavi, et tterum clarifcabo. Hoc enim esse: Nune clarif- 
catus est Filius hominis, id est, venit tempus, cum promissio 
illa Patris implebitur, ut clarificando Filium hominis clarificet 
nomen suum. Pro eodem enim accipitur, Filium hominis, et 
Patrem in Filio hominis clarificari, quia honor Filii Patris est; 
aut, ut Theodorus Heracleotes interpretatur , clarificatus est Fi- 
lius hominis, quia per crucem diabolum vicit; Pater vero, quia 
eum a mortuis suscitavit. Quod ergo Augustinus *) ait, clarifi- 
catum nunc esse Filium hominis, id est, egresso separatoque 
proditore Juda, per Christi, caeterorumque Apostolorum societa- 
tem, in qua nullus jam proditor, nullus jam reprobus esset, eam 
significari gloriam, eam beatorum claritatem, in qua nihil coin- 
quinatum futurum sit *); morale esse potest, litterale quidem 
certe non est. : 

Quaeri potest, quare Christus nunc mortem suam clarifica- 
tionem appellaverit, quae non claritas, sed ignominia .videtur 
fuisse, ut Augustinus ait. Si externam speciem spectes, obscu- 
ritas erat; si latentem fructum, si consecutum effectum, summa 
profecto claritas, quod per eam, ut diximus, .diabolum vicerit, 
mortem debellaverit, peccatum aboleverit. At hoc ipsum quae- 
rimus, quare isto ipso sensu clarificationem hic potius, quam 
mortem, aut aliquo alio modo appellaverit. Putat Rupertus, oc- 
casionem ita loquendi ex nocte Christum. sumpsisse, quae tuoc 
erat; quasi diceret: Nox quidem est, tamen nox ista magnam 

mihi claritatem afferet. Alienum videtur. Veram rationem Chry- 
sostomus indicavit. Volebat instante morte discipulos consolari, 
confirmareque, ne ignominia passionis ejus deterrerentur, et in 
fide vacillarent. Ideo, quam illi ignominiam abjectionemque ju-. 
dicassent, si prius moniti non fuissent, eam ipse, cum vere 
posset, honorifico et splendido nomine clarificationem vocat. Ob- 
servant. Cyrillus et Leontius adversus Nestorianos, cum dicit: 
Clarificatus est Filius .hominis, et Deus clarificatus est in co, 
eundem et Filium Dei, et filium hominis esse significari. 

32. Si Deus clarificatus est in eo, et Deus clarificabit eum 
tn semet ipso; et continuo.clarificabit eum, Probat, fore, ut Pater 
Filium clarificet, quia, cum Pater ipse per Filii mortem clarifi- 
candus esset, quemadmodum et per mortem Petri suo quodam 
‘modo clarificandus dicitur *), et credendum esset, Patrem pro- 
priam gloriam suam non neglecturum, sed quam diligentissime, - 
et quam primum curaturum, ut suas. quisque res gnaviter curat, 
clarificaturum profecto Filium, idque quam primum.. Dictio igi- 
tur illa st non conditionalis, sed causalis est. Si pro quia, ut - 
vulgo dici solet. Paulo aliter Augustinus’). Si Deus, inquit, 
clarificatus est in eo, gquia*) non venit facere voluntatem suam, 
sed voluntatem Ejus, qui misit illum: et Deus clarificavit ewm in 
semet ipsu, ut natura humana, in qua est Filius hominis, quae 
a verbo aeterno suscepta est, etiam tmmortalitate donetur: Ru- 
perti *) autem interpretationem alienam judico. Sed dicet altquis, . 
inquit: Unde ergo hoc scire quis potest, quod morte sua Deum 
clarificaverit iste Filius hominis? Ad hoc obvians, hoc, tnquit, 
experimentum habebitis: Si Deus clarificatus est in eo, td est, 
in morte ejus, et Deus clarificabit eum in semet tpso; scilicet re- 
suscilando eum a mortuis, et constituendo eum ad dexteram suam 
in coelestibus *), ae | 

33. Filtoli, adhuc modicum trobiscum sum. Quaeretis me, et 
steut dirt Judaeis: Quo ego vado, vos non potestis venire; et 
vobts dico modo.- Non sequor hic Augustini °) et Bedae senten- 
tiam, qui existimant, ideo hoc Christum adjecisse, ne, quia 
_ dixerat, Deum clarificaturum cito esse Filium suum, arbitraren- 
tur, statim sibi ita eripiendum esse, ut eum praeterea visuri 
non essent; non ita esse; adhuc aliquanto tempore: cum ipsis 
futurum esse; non enim id mihi Christus agere videtur, ut do- 
ceat, se non statim illis eripiendum, sed potius, ut doceat, paulo 
post eripiendum esse. Confirmat enim, quod ante dixerat, tem- 
pus advenisse clarificationis suae; et hoc sensu dixerat supra’): - 
Adhuc modicum tempus vobiscum sum; et): Adhuc modicum 
lumen in robis est; et infra): Modicum, et jam non videbitis 


*) Cap. 21. 419. 2) Tract. 63. %) Supra cap. 4, 34. ‘) Lib. 44. in 

me. Atque ita omnes prorsus alii veteres auctores intelliguat, 
quos paulo post sumus nominaturi. 

Nop caret causa, quod discipuios suos filios hoc loco praeter 
consuetudinem appellet, sed causam non omnes eandem esse 
putant. Cyrillus, quod omnes homines, quantumyis perfecti, 
comparatione Dei pueri sint, quos solent viri matura jam aetate 
filiolos appellare. Chrysostomus et Theophylactus, ne, quia idem, 
quod Judaeis dixerat, illis dicebat, putarent, se eodem apud 
_ illum gradu, atque Judaeos esse; filios enim appellando a Judaeis 
discrevisse. Euthymius filios vocasse indicat, ut ostenderet, eo- 
‘ rum se et magistrum, et creatorem esse. Ratio ex eo, quod 
agitur, sumenda mihi videtur. Volebat Christus discipulos, quos 
paulo post relicturus’ erat, consolari, ut illi ipsi auctores Chry- 
sostomus, Augustinus, Theophylactus, et Euthymius tradunt; 
utitur igitur, non solum sententiis, sed etiam verbis ad conso- 
lationem accommodatis. Idcirco filiolos vocat. 

Etiam Graece nomine usus est Evangelista diminutivo vexva, 
cujus etiam rei Rupertus rationem reddit, sed non satis, ut 
opinor, solidam; falso enim nititur fundamento: Apostolos non- 
dum baptizatos fuisse ante passionem Christi; itaque nondum 
filii, id est, fortes atque robusti, sed adhuc filiol, id est, im- 
becilles et infirmi erant. Si qua ejus rei causa fuit, illa meo 
judicio fuit eadem, propter quam filios appellasse diximus, ut 
paterno blandoque verbo tristes consolaretur; blandius autem est 
puerum filiolum, quam filium appellare. Quaeritur a nonnullis, 
quednam tempus illud intelligat, quod modicum appellat. Augu- 
stinus *) et Beda, idemque Leontius probabile ducit, tempus, 
-quod usque ad ascensionem ejus in coelum reliquum erat, intel- 
ligunt. Id enim ipsum intellexisse, cum Judaeis dixit*): Adhuc 
modicum vobiscum sum. 

Probabile hoc. quidem est; sed illud probabilius , quod omnes 
Grraeci auctores sentiunt, Theodorus , Heracleotes et Mopsuesti- 
ensis, Chrysostomus , Cyrillus, Leontius, Theophylactus, Euthy- 
mius, et ex Latinis Rupertus: tempus passionis designasse. De 
passione enim agebat, et usque ad eam cum discipulis futurus 
erat. Nam etsi post resurrectionem, ut ait Lucas *), per qua- 
draginta dies cum illis fuisse dicitur, tamen quia non humano 
et mortali, ut ita dicam, more, sed paene spirituali atque di- 
vino cum illis erat, nunc illis sese demonstrans, nunc se sub- 
ducens, non dicitur comparatione prioris temporis cum illis fuisse, 
sicut ipse loquitur Christus *): Haec sunt verba, quae locutus 
sum ad vos, cum adhuc essem vobiscum. 

Hinc colligitur, quomodo, quod sequitur, intelligendum sit: 
Quaeretis me, et sicut dizi Judacis: Quo ego vado, vos non po- 

testis venire. Augustinus enim *), et quicumque dicunt, Chri- 
stum tempus ascensionis in coelum suae designasse, putant sen- 
sum esse, non posse discipulos in coelum euntem sequi; quod 
interpretantur, non potuisse tunc mortales adhuc homines, post 
mortem tamen secuturos. Itaque alio sensu hoc Apostolis, quam 
Judaeis a Christo dictum esse. Judaeis significatum, fore, ut 
numquam in regnum coelorum, quo Christus ibat, ingrederentur; 
Apostolis, fore, ut, quamdiu in mortali manerent corpore, ingredi 
non possent; ingressuros tamen postea. Propterea addidisse: Et 
vobis dico modo, quasi sensus sit: Judaeis non dixi, modo eos 
venire non posse, sed absolute venire non posse, id est, num- 
quam posse; vobis autem dico modo, indicans, modo quidem, 
non posse, fore tamen, ut postea possitis. Ita non solum Augu- 
stinus et Beda, sed etiam Chrysostomus, Leontius, Theophylactus 
et Euthymius. Caeterum si non auctorum personas, sed ipsa 
Christi verba respiciamus, probabilius est, non de vita beata, 
sed de morte sua loqui: Quo ego vado, id est, ad mortem, vos 
non potestis venire. Quid ergo? nonne et illi mori poterant? 
Poterant quidem, si conditionem spectes; homines quippe natura 
mortales erant; non poterant, si spectes animum et voluntatem, 
quia nondum tanta erant fide, tamque constanti, ut pro Christo 
mori possent. Sic Petrus, sic Christus intellexit *): Quare non 
possum te sequi modo? animam meam pro te ponam. Respondit 
ei Jesus: Animam tuam pro me pones? Amen, amen dico tibi: 
Non cantnbit gallus, donec ter me neges. | 

Hud autem, quod sequitur: Dico robis modo, non ita acci- 
pio, quasi explicatio superioris sententiae sit, ut si dicat: Quod 
vobis dixi, non posse vos me sequi, intelligo, non posse modo, 
sicut Petro statim dicit *): Quo ego vado, non potes me modo 
sequt. Sed duobus modis intelligi posse puto, aut: Et vobis dico 
modo, ut postea, cum res evenerit, intelligatis, me, quod futu- 
rum erat, cognovisse, sicut supra‘) dixit: Amodo dico robis, 
priusquam fiat, ut, cum factum fuertt, credatis; aut ut comple- 
mentum sit comparationis: Sicut dixi ante Judaeis, et vobis 
modo dico. | 

Notant Cyrtllus et Euthymius, Judaeis dixisse: Quaeretis me, 
et non invenietis; discipulis non dixisse: Non invenietis, quia 
post resurrectionem Apostoli inventuri eum erant, Judaei non 
eraht. Haud scio, an nimium subtile sit. Nam, ut supra ‘) 
docuimus, phrasis illa, quaerere et non invenire, nihil aliud si- 
cnificat, quam rem, quae quaeritur, non haberi, aut periisse, 
non exstare, ideoque reperiri non posse; Christus vero, de se 
ipso ea phrasi loquens, nihil aliud dicere voluit, quam se mori- 
turum esse, et ex hoc mundo ad Patrem discessurum. Docent 


a Frect. 64. 7) Vers. 97. et 38. *) Vers. 36. *) Vers. 19. 5) Cap. 


e 


384 COMMENT. IN JOAN. 


Chrysostomus, Leontius, Theophylactus et Euthymius, his verbis: 
Quo ego vado, vos non potestis renire, discipulorum desiderium 
excitare; solemus enim niti in vetitum, ut ille dixit ’)._ 

. 34. Mandatum novum do vobis, ut diligatis invicem, sicut 
dilexi vos, ut et vos diligatis invicem. Paterno se gerit more; 
consolabatur discessurus Apostolos suos, ideoque; ut diximus, 
filios -appellaverat; dat illis nunc paterna monita, qualia solent,. 
aut peregre abituri, aut morituri patres filiis dare, ut pacem 
inter se habeant, ut mutuo se diligant. Vulgaris quaestio, cur 
hic dilectionis mandatum, cum in lege etiam veteri, vel ipso-. 
Christo judice, primum esset 7), norum appellet. Auctores 
omnes, quos legerim, Graeci, Chrysostomus, Cyrillus, Theodorus 
Heracleotes, Theodorus Mopsuestiensis, Leontius, Theophylactus 
et Euthymius, inter Latinos etiam Rupertus novum vocari dicunt, 
quod in veteri lege juberemur proximum nostrum, sicut nos ipsos 
diligere, nunc autem plus quam nos ipsos diligere jubeamur, 
cum jubeamur, ita nos mutuo diligere, sicut Christus dilexit nos, 
et Christus nos plus, quam se ipsum: dilexerit, quia °), cum «n 
forma. Det esset, non. rapinam arbitratus est esse se aequalem 
Deo, sed exinanivit semet ipsum, formam servi accipiens. Denique 
justus pro injustis, pro immeritis, pro inimicis, factus obediens 
usque ad mortem, mortem autem crucis *). Augustinus *) et Beda 
ex effectu vocari novum putant, quod nos renovet, et exuto 
vetere homine, novo induat, ut simus, quemadmodum ait D. 
Paulus °), nova creatura. Sunt, qui putent, novwm appellari, 
quemadmodum lex Evangelica nova dicitur, novumque Testa- 
mentum, quia, quamvis ante esset, tamen per Christum, quasi 
novo addito spiritu, promulzanda est. Sunt, qui propterea, quod 
desuetudine antiquatum videretur, Christus vero singulari illud 
commendatione revocaverit, novum appellari velint; haud prorsus 
inepte. Sunt, qui novitatem in eo ponant, quod lex vetus noo 
nisi externam praeciperet dilectionem, aut non nisi ad politicam 
pacem eam dirigeret; Christus vero et dilectionem -praeceperit 
internam, et ad vitam aeternam ordinaverit. Hoc verum non 
est; nam lex etiam vetus, ut apud Matthaeum ’) docuimus, actus 
internos praecipiebat, non concupiscere ,- non: odio habere. Sunt, 
qui ideo novum esse dicant, quod, quamvis in veteri esset lege, 
tamen obrutum quodammodv caeremoniis non apparebat; in Evan- 
gelio vero, sublatis iis, apparere et elncere coeperit. Sunt, qui 
mandatum quidem unum et idem esse putent, sed propter no- 
vam formam novum appellari, quod pro regula dilectionis non 
jam nos ipsi, sed Christus ipse ponatur: .Sicut dileai vos, qui 
certior, ac melior omnino sit. 

Nescio, an meam ego sententiam lectori probaturus sim; 
certe facilis est, si minus vera. Duobus modis interpretor. Al- 

tero, ut hoc mandatum cum eodem, aut simili dilectionis man- 
dato, quod antea erat, conferatur; altero, ut non cum illo, sed 
cum caeteris mandatis comparetur, quae discipulis Christus multa 
tradiderit. 

Si cum simili dilectionis mandato, quod ante erat. conferae 
tur, novum dicitur, non quod novum sit, neque quod novo pro- 
ponatur modo; sed quod, cum illud saepe discipulis commendas- 
set, iterum commendet, quemadmodum si novum esset, quem- 
admodum si numquam illyd audivissent. Itaque novitas non tam 
ad mandatum ipsum, quam ad studium, quo illud Christus com- 
mendat, et quo discipuli excipere debebant, referenda est. Sie 
ergo dictum est: Mandatum novum do vobis, quemadmodum 
vulgo diceremus: Mandatum de novo do vobis, ut diligatis. in- 
vicem; et fac unam novam communionem aut confessionem, id 
est, quemadmodum si numquam ante confessus esses, si num- 
quam ante Eucharistiam accepisses. 

Si vero ad caetera mandata, quae. discipulis Christus tradi- 
‘derat, conferatur, novum- Hebraica dicitur phrasi,. non quia 
novum, sed quia praestantissimum. Solent enim Judaei, quod 
in quoque genere praestantissimum est, novum appellare, ut 
apud Matthaeum docuimus*). Cantate, inquit*), Domino canti- 
cum novum. Quia solent, quae nova sunt, aut esse, aut videri 
-mwneliora, quam vetera. Itaque verus meo judicio sensus est: 
Multa, dum vobiscum versatus sum, mandata, multa documenta 
dedi; dabo nunc unum, quod instar est omnium, ut diligatis 
tnvicem; aut quod magis mihi videtur consilio Christi convyenire, 
novum mandatum vocat, id est, discipulorum suorum proprium, 
cum caetera cum omnibus communicasset, sicut statim *) decla- 
rat: In hoc cognoscent omnes, guia discipuli met estis, st dile- 
ctionem habueritis ad invicem. Alio sensu Joannes *) idem man- 
datum et vetus, et novum appellat. Id, si Dominus vitam dabit, 
illic explicabimus. 

Verba autem bifariam jungi Boston aut: Ut diligatis invt- . 
cem, sicut dilext vos; atque si hoc modo legamus, particula 
sicut, quae continuo sequitur, non comparationem, sed finem 
declarabit, sensusque erit: Mandatum novum do vobis, ut dili- 
gatis invicem, sicut dilexi vos, id est, propterea dilexi, ut vos 
etiam. invicem diligeretis. Hoc modo Divus Augustinus °) et 
Beda, et, ut videtur, Rupertus intelligit; aut: Mandatum novum 
do vobis, ut diligatis invicem; deinde novum sequatur membrum:. 
Sicut dilexi vos, et vos diligatis invicem. Quae trajectio sic erit 
resolvenda: Mandatum, inquam, do vobis, ut diligatis invicem, 
sicut ego dilexi vos, ul sit repetitio simul, et explicatio supe- 
rioris sententiae. 


*) Cap. 26, 29. 7) Psalm. 95, 4. et 97, 1. $) Vers. 38. *) 4 Epist. 
cap. 2, 7. et 2 epist. vers. 4. 5. 5) Tract. 68. 

35. In hoe cognoscent omnes, quia disctpuli met estis, si di- 
lectionem habueritis ad invicem. Explicat, quamobrem dilectionis 
mandatum illis tantopere commendaverit, et, ut diximus, quare 
mandatum novum appellaverit, quia nimirum certum erat futu- 
rum symbolum, quo ipsius discipuli a caeteris hominibus digno- 
scerentur. Alia munera mea, inquit Augustinus *), habent robis- 
cum etiam non mei; non solum naturam, vitam, sensus, rationem, 
et eam salutem, quae hominibus, pecoribusque communis est; 
verum etiam’) linguas, sacramenta, prophetias, scientiam, fidem, 
distributionem rerum suarum pauperibus, et traditionem corporis 
sut, ut ardeant; sed quoniam caritatem non habent, ut cymbala 
concrepant, nihil sunt, nihil illis prodest. Non ergo in illis, 
quamvis bonis , muneribus meis, quae habere possunt etiam non 
discrpuli met, sed in hoe cognoscent omnes, quia mei disctpult estis, 
st dilectionem habueritis ad invicem. 

Rogant Chrysostomus, Theophylactus et Euthymius, cur non 
potius ‘miracula signa esse dixerit, quibus discipuli ipsius essent 
dignoscendi, quia inquiunt *), multi dicent in illa die: Domine, 
nonne in nomine tuo daemonia ejecimus? et in nomine tuo virtutes 
multas fectmus? et respondebit illis Christus: Quia numguam 
novt vos. Itaque magis certum esse signum discipulorum Christi 
dilectionem mutuam, quam miraculorum effectionem. Solus Eu- 
thymius veram mihi causam videtur attigisse, quamobrem hac 
potissimum nota discipulos suos distinguendos esse dixerit, quia 
nimirum proprium discipuli est, magistrum imitari, et eatenus 
videtur profecisse, quatenus magistrum imitatur. Nihil autem 
Christo magis proprium fuit, quam homines diligere, cum ipso- 
rum amore de coelo descenderit, homo factus mortem obierit. 
Itaque nulla re ejus discipuli similiores illi esse poterant, pro- 
piusque ejus mores imitari, quam si sese vicissim diligerent. 

Caveat lector, ne existimet, eos, qui fidem habent, carita- 
tem autem non habent, Christi non esse discipulos. Nam et illi 
non solum nomine, sed re etiam ipsa discipuli sunt, cum ab eo 
discant, atque illi tamquam vero praeceptori credant; caeterum 
imitatione morum ejus discipuli non sunt, quid, quos Christus 
diligit, ipsi non diligunt. Et quia hoc etiam modo vult Christus 
omnes homines discipulos suos esse, et qui hoc faciunt, non 
solum veri, sed etiam perfecti discipuli ejus sunt, indicat alios, 
qui fidem habent, dilectionem autem non habent, suos non esse 
discipulos; sic plane, ut si quis pater neget, eos suos esse filios, 
qui sibi moribus dissimiles sint, non quod vere non sint filit, 
sed quod non, quales esse oportebat. Frustra appellamur Chri- 
stiant, scribit Leo *), st tmitatores non sumus Christi. gut «deo 
se viam*) dixit esse, ut conversatio magistri forma esset di- 


1) Tract. 65. 7) 4 Cor. 13, 4. 2. 3. 5) Matth. 7, 29. 23. *) Serm. 
6. de Natiy. ‘) Inf. cap. 44, 6. 

scipult, et tllam humilitatem eligeret servus, quam sectatus est 
Dominus. | | 

36. Dicit et Simon Petrus: Domine, quo vadis. Cur Petrus, 
et cur solus hoc interrogaverit, facilis conjectura, quam et Chry- 
sostomus, et Cyrillus, et Leontius, et Augustinus *), et- Beda, 
et Theophylactus, et Euthymius et Rupertus indicarunt, non 
discendi tantum animo,, sed sequendi, quocumque tandem Chri- 
stus se iturum esse respondisset. Eadem ratione aut solus, aut 
certe primus interrogat, quia ardentiori in Christum erat studio, 
aut quia, ut Cyrillus existimat, illi reliqui Apostoli, tamquam 
majori, loquendi pro omnibus curam detulerunt. Ergo Christus 
non ad verba, sed ad animum, sensumque respondens, ut Au- 
gustinus 7), Chrysostomus, Beda, Theophytactus et Euthymius 
observant, ait: Quo ego vado, non potes me sequi modo; sequeris 
autem postea. Ita respondet, ut cupientem sequi Petrum non 
deterreat, sed doceat et, objecta spe postea sequendi, consoletur. 
Quo dicat non posse sequi, supra *) disputavimus; diximus, de 
morte Christum loqui, ad quam ipse forti erectoque animo 
gradiebatur. : 

Cur ergo Petrus in mortem sequi Christum non poterat? Id 
duplicem intelligentiam habere potest. Aut non posse modo sequi, 
quia ejus fides satis robusta non erat; secuturum tamen postea 
suo tempore, cum fides ejus corroborata fuisset, quemadmodum 
Cyrillus, Theodorus Mopsuestiensis, Augustinus, Beda et Ru- 
pertus exponunt. Quid festinas, Petre? inquit Augustinus *), 
nondum te suo spiritu solidavit petra; noli extolli praesumendo, 
non potes modo; noli dejici desperando, sequeris postea. Aut non 
poterat sequi, quia ejus tempus nondum advenerat, quia non 
expediebat, quia prius Evangelium praedicare multaque pati 
oportebat, ut Theodorus Heracleotes interpretatur. Prior sensus 
melior, quia, ut ait Augustinus °), et ex infra dictis °) mani- 
festum est, voluit Christus ejus audaciam et jactationem tacite 
reprehendere: plus de se pollicerl, quam aut praestiturus sit, 
aut, quibus tunc erat viribus, pracstare posset. Cactera, quae 
in hoc capite supersunt, apud Matthacum ’) exposuimus. 


CAPUT XIV. 


Now turbetur cor vestrum*)! Creditis in Deum, et in 
me credite 9). 2. In domo Patris mei mansiones multae 
sunt '°), si quo minus, dixissem vobis: Quia vado parare 


') Tract. 66. ?) Tract. 20. 3) Vers. 33. *) Tract. 66. 5) Tract. 20. — 
*) Vers. 38. 7) Cap. 26, 35. 8) Luc. 12, 32, °%) Matth: 17, 20. . 1%) 
Matth. 28, 34. 

vobis locum. 3. Et si abiero, et praeparavero vobis locum, 
iterum venio’), et accipiam vos ad me ipsum, ut, ubi 
sum ego, et vos sitis?). 4. Et quo ego vado, ‘scitis, et 
viam scitis *). 8. Dicit ei Thomas: Domine, nescimus, quo 
vadis; et pana ,possumus viam scire *)? 6. Dicit ei 
Jesus: Ego sum via, et veritas et vita; memo venit ad 
Patrem, nisi per me *). 7. Si cognovissetis me, et Patrem 
meum utique cognovissetis; et amodo cognoscitis Eum, et 
vidistis Eum °). 8. Dicit ei Philippus: Domine, ostende 
nobis Patrem; et sufficit nobis. 9. Dicit e1 Jesus: Tanto 
tempore vobiscum sum; et non cognovistis me? Philippe, 
qui videt me, videt et Patrem 7). Quomodo tu dicis: 
Ostende nobis Patrem? 10. Non creditis, quia ego in 
Patre, et Pater in me est ®)? Verba, quae ego loquor 
vobis, a me ipso non loquor. Pater autem in me manens, 
ipse facit opera). 11. Non creditis, quia ego in Patre, 
et Pater in me est? 12. Alioquin propter opera ipsa cre- 
dite ©)! Amen, amen dico vobis: Qui credit in me, opera, 
quae ego facio, et ipse faciet, et majora horum faciet '"), 
quia ego ad Patrem vado 17). 13. Et quodcumque petie- 
itis a Patre in nomine meo, hoc faciam, ut glorificetur 
Pater in Filio. 14. Si quid petieritis me in nomine meo, 
hoc faciam 1%). 15. Si diligitis me, mandata mea servate '*)! 
16. Et ego rogabo Patrem, et alium -Paraclitum dabit 
vobis *), ut maneat vobiscum in aeternum. 17. Spiritum 
veritatis, quem mundus non potest accipere, quia non videt 
eum, nec scit eum '©); vos autem cognoscetis eum, quia 
apud vos manebit, et in vobis erit'”). 18. Non relinquam 
vos orphanos; veniam ad vos 1%). 19. Adhuc modicum, 
et mundus me jam non videt. Vos autem videtis me '%), 
quia ego vivo, et vos vivetis 2°). 20. In illo die vos co- 
'gnoscetis, quia ego sum in Patre meo, et vos in me, et 


") Vers. 18. 28. 7) Joan. 12. 26 *) Joan. 13, 1. 33. 36. *) Joan. 
41, 16. *) Joan. 1, 4. 17. 10, 9. ®) Vers. 9. 7) Joan. 8. 19. Hebr. 4, 
3. °) Vers. 20. 9) Joan. $, 19. 1°) Joan. 8, 36. '') Matth. 21, 21. 
Marc. 16, 17. ‘'*) Matth. 28, 20. '3) Joan. 15. 7. 16, 23. sq. Matth. 
7, 7. sq. ™*) Vers. 21, 23. Joan. 15, 10. 4 Joan. 2. &. 5. 3. *5) Vers. 
' 26. Joan. 15, 26. 16, 7. 13. Luc. 24, 49. '*%) 4 Cor. 2, 44. 17) Joan. 
7. 39. 1 Joan. 4, 12. 13. *'%) Vers. 3. Matth. 28, 20. 19) Joan. 46, 16. 
22. 7°) Joan. 10, 28, Ephes. 4, 22. 

ego in vobis'). 24. Qui habet mandata mea, et servat 
ea, ille est, qui diligit me. Qui autem diligit me. diligetur 
a Patre meo; et ego diligam eum, et manifestabo ei me 
ipsum 7). 22. Dicit ei Judas*), non-ie Iscariotes: Do- 
mine, quid factum est, quia manifestaturus es nobis te 
ipsum, et son mundo *)? 23. Respondit Jesus, et dixit 
ei: Si quis diligit me, sermonem meum. servabit °), 
Pater meus diliget eum; et ad eum veniemus, et mansio- 
nem apud eum faciemus °); 24. qui non diligit me, ser- 
mones meos non servat. Et sermonem, quem audistis, non 
est meus, sed Ejus, qui misit me, Patris 7), 25. Haec 
locutus sum vobis apud vos manens. 26. Paraclitus autem, 
Spiritus sanctus, quem mittet Pater in nomine meo, ille 
vos docebit omnia, et suggeret vobis omnia, quaecumque 
dixero vobis §), 27. Pacem relinquo vobis, pacem meam 
do vobis; non quomedo mundus dat, ego do vobis. Non 
turbetur cor vestrum, neque formidet %)! 28. Audistis, 
quia ego dixi vobis: Wado, et venio ad vos '°), Si dili- 
gerelis me, gauderetis utique, quia vado ad Patrem; quia 
Pater major me est *"), 29. Et nunc dixi. vobis, prius 
quam fiat, ut, cum factum fuerit, credatis?*). 30. Jam 
non multa loquar yvobiscum; venit enim princeps mundi 
hujus, et in me non habet quidquam '5). 31. Sed ut 
cognoscat mundus, quia diligo Patrem; et sicut mandatum 
dedit mihi Pater, sic facio'’). Surgite, eamus hinc! 


IN CAPUT XIV. 


Non turbetur cor vestrum! Creditis in Deum, et in me -cre- 
dite. In multis Latinis, in nonnullis etiam Graecis codicibus in- — 
choatur caput ad hunc modum: Et ait discipulis suis: Non tur- 
betur, et reliqua, quemadmodum omnes Latini interpretes paulo 
vetustiores. legunt, Augustinus, Beda, Rupertus, Auctor glossae, 
quam vocant ordinariam, Divus Thomas, et Lyranus. Videntur 


‘) Joan. 10, 38. 7) Vers. 15. Joan. 15, 23. 3) Act. 41, 13. Jud. 4, 
*) Vers. 19. Act. 10, 44. 5) Vers. 13. ®) Vers. 20. 24. 7) Juan. 3. 19. 
*) Vers. 16. Joan. 2, 22. 12, 16. %) Joan. 16, 33. Rom. 14, 17. Phil. 
‘4, 7. °°) Vers. 3. 18. '') Joan. 10, 29. '?) Joan. 13, 49. '9) Joan. 12, 
31. Luc. 22, 83. **) Joan. 10, 18. 

tamen addita ab aliquo fuisse annotationis loco, ut hoc caput 
cum superiore necteret. Verum sive legantur, sive non, eadem 
manet connexio. Continuat enim Christus sermonem illum suum, 
quem ad discipulos, egresso Juda post coenam, habere coepe- 
rat *), quem Petrus interrogatione sua interruperat. Postquam 
ergo illi Christus respondit, redit ad sermonem suum et, ut ante 
faciebat, omnes discipulos alloquitur. Itaque redundant illa verba: 
Et ait discipulis suis, quia indicant, initium hoc esse novae 
orationis, cum continuatio prioris sit. 

Ait ergo: Non turbetur cor vestrum, quod Graeci fere omnes 
auctores ideo adjecisse putant, quia, cum suam Petro negatio- 
nem praedixisset, vidit, eos turbari animo, metuentes, ne et 
ipsi, quod minime volebant, negaturi eum essent, quando, qui 
omnium erat dux fortissimusque habebatur, dicebatur negaturus. 
Ita Chrysostomus, Theodorus Heracleotes, et Theodorus Mopsue- 
stiensis, Leontius , Theophylactus et Euthymius. Itaque Chry- 
sostomus et Theophylactus ex hoc ipso Christi divinitatem pro- 
bant, quod discipulorum tacitas cognoverit cogitationes; Augt- 
stinus *) vero et Beda putant, proptcrea dixisse, quia de morte 
mentionem fecerat, dicens: Quo ego vado, vos non potestis venire; 
exhortari ergo eos, ne mortem timeant. At quid opus erat ex- 
hortari, quos dixerat mori non posse, hoc est, quo ipse iret, 
eos non posse venire? Rupertus in alium sensum interpretatur: 
Non turbetur cor vestrum, id est, ne vacillet fides vestra, quod 
me morientem videatis. Creditis in Deum, et in me credite. 
Sed manifestum est, non exhortationem, sed consolationem esse 
tristium discipulorum. Credo ego, non consolari eos Christum, 
aut propter negationem Petri, aut propter suam vel ipsorum 
mortem, sed potius, quod dixisset illis: Quo ego rado, ros non 
potestis venire, indicans, se eos solos relicturum. Ne igitur pu- 
tarent, numquam se illum visuros postea, aut excludendos ab 
ejus regno esse, si quidem abeuntem eum, et regnum capessen- 
tem non sequerentur, jubet eos aequo esse animo patienterque 
moram istam ferre; etiamsi modo non sequantur, secuturos po- 
stea, ut dixcrat Petro; nec defuturum illis, quandocumque veni- 
rent, in regno suo locum; in domo enim Patris sui multas esse 
mansiones; suai cuique servari, quae ab alio nemine occupari 
possit. Haec, ut opinor, connexio sententiae est; ad ipsam nunc 
sententiam veniamus. 

Credit’s, inquit, in Deum, ef in me credite. Ambiguitas 
Gracci verhi weoteteve, quod utroque in loco cst, quodque aut 
indicativum creditis, aut imperativum cred:te esse potest, facit, 
ut, quemadmodum multi interpretes monuerunt, in quatuor sen- 
suis frahi possit. Nam aut utroqgue loco indicandi, aut utroque 
Imperandi, aut priori indicandi, posteriori imperandi, aut priort 


re tee 


‘) Cap. 13. 34. 4) Tract. 67. 

imperandi, posteriori indicandi verbum esse -potest. Si utroque 
loco indicandi sit, sensus erit: Non turbetur cor restrum, quia, 
quandoquidem in Deum, id est, in Patrem, et in me creditis, 
haec fides bono vos animo esse jubet, fore, ut me aliquando 
sequamini. Justus enim meus ex fide vivit’), et fides est speran- 
darum substantia rerum, argumentum non apparentium ’). Sed 
qui ita interpretetur, auctorem bonum non invenio. Si utroque 
loco imperandi sit, erit hic sensus: Remedium, ut quieto animo 
sitis, est, ut in Patrem meum, et in me credatis; fides enim 
alet vos, ét spes futurae vitae sustentabit. Atque hoc modo 
plerique Graeci, Chrysostomus, Theodorus Mopsuestiensis, Non- 
nus, Theophylactus et Euthymius exponunt, nonnulli etiam La- 
tini, uf Hilarius *). Nec mihi hic sensus displiceret, si phrasis 
pateretur. Caeterum illa verbi repetitio: Et in me credite, ali- 
quid mihi aliud videtur significare. Si enim id dicere voluisset, 
non dixisset: Credite in Deum, et in me credite, sed: Credite 
in Deum, et in me. Si priori loco imperandi, posteriori indi- 
" candi sit, sententia erit minus congruens: Quandoquidem in me 
creditis, credite in Patrem. Sed haec sententia, neque loco, ut 
dixi, haeret, neque ullum, quod sciam, auctorem habet. Relin- 
-quitur ergo quarta lectio, ex qua sententia elicienda est: Creditis 
in Deum, et in me credite, ut priore loco indicativum , posteriore 
imperativum legatur verbum, quemadmodum Augustinus, Beda, 
Rupertus legunt, et Vigilius *), nisi quod Vigilius legit: Creditts 
in Dominum, pro: ecreditis in Deum. 

At quae sententia? Augustinus *) argumentari putat Christum, 
debere discipulos in se credere, quandoquidem in Patrem cre- 
derent. Consequens, inquit, est, ut, si in Deum creditis, in me 
credere debeatis, Quod non esset consequens, si Christus non esset 
Deus. Creditis in Deum, et in me credite, cui natura est, non 
rapina, esse aequalem Deo °). Unde videtur apparere, D. Augu- 
stinum primum membrum cum interrogatione legisse: Credites 
in Deum? et in me credite. Credo ego, Hebraismum esse, quo 
in priori membro particula similitudinis intelligenda est: Si vultis 
non turbari, sed aequo esse animo, exspectantes beatam spem, 
et adventum gloriae magni Dei"), credite in me, sicut in Pa- 
trem creditis; nam quaecumque vobis ego promisi, ex Patris 
promisi voluntate. Hanc vim habet illa particula et, quae apud 
Hebraeos comparationem implere solet, Similem Hebraismum 
supra notavimus *): Pater meus usque mcdo_ operatur, et ego 
operor, id est, sicut Pater meus usque modo operatur, ita etiam 
et ego operor. Simile exemplum infra %). 


') Heb. 10, 38. 2) Heb. 441, 4. 3) Libr. 9. de Trin. *) Lib. 4. adv. 
Eutych. 5) Tract. 67. 6) Phil. 2, 6. 7) Tit. 2, 43. *) Cap. 5. 17. 9) 
Vers. 19, . : 

2. ‘In domo Patris mei mansiones multae.sunt; st quo minus 
dixissem vobis: Quia vado parare vobis locum. Quorsum dicat, 
in domo Patris sui multas esse mansiones, superiori versu- ex- 
plicavimus. Videbat, tristes esse discipulos, quod se abiturum 
diceret, et quo ipse iret, eos venire non posse, sicut dicit infra *): 
Quia haec locutus sum vobis, tristitia implevit cor vestrum; tristes, 
inquam, esse, existimantes, excludi se a Christi regno, "quando- 
quidem euntem eum non sequerentur. Consolatur ergo eos, non 
propterea exclusos esse, si modo non sequantur; secuturos suo 
postea tempore, nec ipsis locum defuturum; in dome enim Pa- 
tris sui, hoc est, in regno suo mansiones multas esse;- suam 
cuique servari; neque timendum esse, ne ab alio occupetur. 
Augustinus , sensu nonnihil diverso: Turbatos fuisse discipulos, 
quod audissent, Petrum, omnium fortissimum, negaturum, ‘timu- 
isse sibi, quasi nullus sibi infirmioribus in coelo locus futurus 
esset; consolari eos Christum, diversa in -coélo esse loca; non 
ejusdem omnia esse dignitatis, sed pro cujusque merito, alia 
superiora, alia inferiora, ne infirmis quidem, modo in se cre- — 
derent et amarent, locum defuturum. Coelestem illam_habitatio- 
nem pov7y, mansionem, vocat, majore, meo judicio, proprie- 
tate, quam si oixov, domum, appellasset; indicat enim perpe- 
tuam fore habitationem, nullaque morte, nulla perturbatione in- 
terrumpendam. Hoc est wévery, manere. 

i}lud quoque notandum, non solum Inultas, sed etiam diver- 
sas et impares in coelo esse mansiones significari. Nam certe 
Apostolorum et Christi mansiones aequales non sunt, ut colligit 
Gregorius 7), Cyrillus, Leontius, Tertullianus *), Theodoritus *). 
Quod. sequitur, difficile est admodum: Si quo minus, dixtssem 
vobis: Quia vado parare vobis locum. Sciendum in primis est, 
- dictionem illam quéa, quam noster vertit interpres, Garaece non | 
esse, sed in hune modum omnes Graecos codices et auctores 
legere: ec 0&2 un, elroy ay tuiv, wopetopar Ecotnacar tOnOY 
tiv, sin minus (aut: sin autem), dixissem vobis.: Vado parare 
vobis locum. Si Latinam sequaniur lectionem, ut sequi Latinos 
necesse est, impeditior erit locus; sensus enim videtur esse: Si 
non essent in domo Patris mei mansiones multae, dixissem_ uti- 
que vobis, ire me eo, ut vobis locum praepararem ,- ne forte 
occuparetur; at propterea hve vobis non dixi, quia mansiones 
muliae sunt; quemadmodum Augustinus, Beda, Rupertus, ‘et 
Latini fere omnes, Graeci vero multi, Cyrillus , Leontius, Theo- 
durus Mopsuestiensis, Theophylactus, Euthymius et, ut videtur, 
Chrysostomus , Nonnus certe poéta, expressa etiam particula 
ott, quam noster reddit interpres, idemque Theodoritus facit °), 
interpretantur. 


1) Cap. 16, 6. 7) Lib. 4. Mor. cap. 42. et lib. 38. cap. ‘24. et lib. 4. 
dial. cap. 36. et homil. 16. in Ezech. 3) In Scorpiaco. *) Lib.-3. in Cant. 
et ad 1 Cor. cap. 18. *°) Sect. .46. in Ezech. 

Quaestionem autem illam, quae ex his et proximis oritur 
verbis, ubi dicit, se ire, ut illis locum paret, quem cum para- 
verit , rediturum esse, ut eos secum adducat, quod non videtur 
cum praecedentibus convenire, ubi significaverat, se non ire ad 
- parandum iillis locum, quia mansiones multae erant; ita solvunt 
Augustinus et Beda: mansiones quidem multas apparatas jam 
fuisse , id est,. praedestinatas, ideo significasse, non ire se, ut 
eas paret; sed non esse paratas, id est, non posse quemquam 
‘jn illas ingredi, nisi ipse primus aditum praeeundo patefecerit. 
_Eodem fere redit, quod Rupertus, et Lyranus dicunt, praepa- 
ratas fuisse mansiones, sed mansores, ut eorum utar verbo, non 
fuisse paratos; Christum ergo praeiisse, ut non tam mansiones 
mansoribus, quam mansores mansionibus praepararet; praepa- 
rasse autem, cum in eos misit Spiritum sanctum, quo eos dignos 
fecit earum mansionum habitatores. . 

Utraque expositio dura est; sed si Latina sequamur verba, 
alterutra necessaria, cum nulla tertia melior appareat. Si Grae- 
cam sequamur lectionem, duobus etiam modis jungi verba pos- 
sunt, aut ita ut una eademque periodus sit: Ei dé ui, .etxov 
Gy tuiv, wopevouay éEcousaoar téonoy tbyiv, si autem non, 
dixi sane vobis : Vado parare vobis locum; aut ita, ut post haec 
verba: ci dé uh, einov dy tyiv, si autem non, “diwissem qui- 
dem vobis, punctum sit, signumque perfectae sententiae ; deinde 
nova inchoata periodo, sequatur : Tlopetopar Etommacar conor 
épiv. Vado parare vobis locum. Priorem lectionem sequuntur 
omnes, quos ego quidem legerim, auctores Graeci, Theodorus 
Mopsuestiensis, Cyrillus, Chrysostomus, Nonnus, Leontius, Theo- 
_ pbylactus, Euthymius, eodemque prorsus modo explicant, quo- 
modo Latinam lectionem ab Augustino et aliis Latinis interpre- 
tibus explicari diximus, nisi quod illa verba, quae infra *) po- 
nuntur: Et st abiero, et praeparavero vobts locum, tterum vento, 
et accipiam vos ad me ‘psum, ad idem referunt verbum: Sin 
minus dixissem vobis, me abire, ut pararem vobis locum, et 
dixissem etiam, fore, ut, etiamsi nunc abirem, iterum venirem, 
ut vos acciperem’, ac mecum in, paratum locum ducerem. Ac 
mihi quidem magis haec, quam illa Augustini, placet interpre- 
tatio. Secundam lectionem recentiores quidam interpretes obser- 
varunt, habetque, fateor, faciliorem sensum; sed quia omnes 
-veteres auctores alia video ire via, ab illis non temere disces- 
serim. Tamen si cui secunda magis placebit lectio, facile locum 
interpretabitur: In domo Patris mei mansiones multae sunt; sin 
minus, dixissem vobis. Et posito hic puncto: Vado parare vobis 
locum ; et si abiero, et praeparavero vobis locum, tterum vento, 
et accipiam vos ad me tpsum, et reliqua. 


1) Vers. 3. 

Colligitur autem ex hoc: loco, neminem ante Christum in 
coelum ingressum esse, ut confirmat D. Paulus *). Contrarius- 
que error Graecorum. auctorum fuit, ut ex Euthymio hoc loco 
sa et nunc novorum haereticorum est. 

Et quo ego vado, scitis, et viam scitis. Aliud hoc conso- 
ree genus est. Videbat, anxios esse discipulos, quod nondum 
satis sibi intelligere viderentur, quonam se abire diceret. Con- 
solatur ergo, declarans, quod paulo ante dixerat, abire se, ut 
locum illis praeparet, aut certe ire in domum Patris sui, in qua 
mansiones multae essent, ne de suo abitu solliciti sint; satis 
eos scire, et quo eat, nimirum ad Patrem, ut saepe illis signi- 
ficaverat, cum alias, tum proximis etiam verbis, et qua etiam 
eant, nimirum per suam imitationem. Sed quia hoc ipsum non 
satis aperte dicebat, Thomas interrogat: 

5. Domine, nescimus, quo vadis; et guomodo possumus viam 
scire? Putat Chrysostomus, Thomam reverenter hoc interrogare. 
Ideo non quaerere, ut plane doceat, quo eat, et qua ipsi via 
sequi eum possint; sed simpliciter dicere, neque quo eat, neque 
viam scire, ut, confessus omnium ignorantiam, Christum com- 
moveat, ut loquatur clarius. Theophylactus alio animo, quam 
Petrum, interrogare ait: Petrum interrogasse, ut eum sequerctur : 
Thomam timere, ne forte in locum aliquem eat ipsi ac discipulis 
periculosum. Putabat enim, ut ait Euthymius, -in locum aliquem 
terrenum discessurum. Dixerat Christus , e0s , ut ait Augusti- 
nus *), utrumque scire, et quo eat, et qua via iri possit; utrum- 
que se et caeteros discipulos ignorare, Thomas dicit. Sed vide- 
tur ita loqui, quasi Christus dixisset, eos nescire, quo eat, sed 
viam tamen scire; sic enim quasi ex concessis argumentatur : 
Si nescimus, quo eas, ut tu concedis, quomodo possumus, ut 
dicis, viam scire? Alioqui ratio loquendi postulare videbatur, 
ut simpliciter diceret: Neque scimus, quo eas, neque viam, qua 
nos te sequi debeamus. . 

Sed videtur mihi in verbis Thomae tacita quaedam inesse 
querimonia, et veluti amica Christi reprehensio, quod numquam 
satis aperte dicere voluerit, quonam iret, et tamen dicat nunc, 
eos non solum, quo eat, sed etiam viam scire, Perinde ergo est 
ac si dicat: Cum nondum nobis dicere volueris, quo eas, quod 
in primis dicendum erat, quwomodo possumus viam scire? Sed ne 
videatur Christum aceusare, modestius dicit:. Domine, nescimus, 
quo vadis; et quomodo possumus viam scire? 

6. Dicit et Jesus: Ego sum via, et veritas, et vita; nemo 
venit ad Patrem, nisi per me. Si Christus minus fuisset in re- 
spondendo liberalis, minus nobis in hujus loci interpretatione labv- 
randum esset. Si enim non plus respondisset, quam interrezatus 
fuerat, facile intelligeremus, eum respondere, se ad Patrem ire. 


” 


') Heb. 11. 39. 40. +) Tract. 69. 

eundemque se viam esse, qua, quisquis ad Patrem ire vellet, 
ire oportet. Nune autem, cum non solum viam se, sed etiam 
veritatem et vitam esse dicat, quid sibi haec velint, quaerendi 
nobis sollicitudinem injicit. Prius respondet ad id, quod Thomas 
posteriore posuerat loco, quaenam via esset; deinde ad id, quod 
priori loco, quonam eat; utrumque eos scire probat, quamvis,- 
ut Augustinus ait, se scire nescirent; nam ad Patrem se ire, 
eos autem Patrem scire; et se pe viam ad Patrem esse, se 
etiam illis notum esse. 

-Primum videndum , qua ratione viam se-ad Patrem esse dicat. 
Quatuor modis diversi auctores yiam esse interpretantur. Primo 
. propter doctrinam, quia nobis viam ostendit, id est, legem dedit, 
quam si observaverimus, ad Patrem perveniemus, et sine qua 
pervenire non possumus. Ita Cyrillus. Secundo propter fidem 
in ipsum, quae via est ad vitam aeternam, si caetera accedant 
necessaria, ut ipse ait*): Ut omnis, qui credit in eum, non 
pereat, sed habeat vitam aeternam. Tertio propter ejus imitatio- 
nem, quod nemo possit, nisi eum imitando, ad Patrem ire, ut 
Basilius *), Leo *), Bernardus *). Quarto propter meritum, quo 
nobis ipse impeditam ante et interseptam patefecit viam. Haec 
omnia vera sunt, quamvis hoc em loco proprie de fide loqui 
videatur. - 

At quorum se viam esse dicit? Et suam, opinor, et aliorum, 
modo tamen alio; ipse sibi via est, non quia credendo ad Pa- 
trem vadit, sed quia ipse per se suo merito, sua auctoritate 
vadit, ipse sibi viam pandens, nemine monstrante, nemine ape- 
riente, nemine praceunte. Nobis vero via est, quia eum prae- 
euntem intuentes, id est, in eum credentes, et ejus insistentes 
vestigiis, ad Patrem tendimus. IJbat, inquit Augustinus *), ad 
se ipsum per se ipsum; et nos quo imus, nist ad ipsum? et quo 
imus, nist per ipsum? Haec facilia sunt. 

Omnis quaestio ac difficultas in eo est, quomodo se veritatem 
- et vitam vocet. Ac de re quidem ipsa non dubitamus; scimus 
enim, quo sensu se veritatem appellare soleat, quod umbras 
figurasque veteris legis tamquam verum solidumque veniens cor- 
pus excluserit, supra °). Quo sensu vitam, quia vitam aeternam 
solus tribuit, supra 7). Sed illud quaerimus, qua ratione, et qdo 
sensu hoc loco cum via veritatem et vitam adjunxerit. Multa 
interpretes dicunt, quae vera quidem sunt, sed non videntur 
quaestionem solvere, Quale est, quod Chrysostumus , Theodorus 
Heracleotes , Leontius, Thcophylactus, et Euthymius, et Ber- 
nardus *) docent, viam vocari, quia per eum ad Patrcm imus; 


') Supra 3, 16. 2) Lib. de Spir. sancto. cap. 8. 7) Serm. 2. de re- 
sursect. +) In libr. de.42. gradib, humil. 5) Tract. 69. §) Cap. 1. 14.17. 
et 8. 32. 7) Cap. 1, 4. et 8, 26. et 6. 35. 48. ©) In lib. de 12. gradi- 
bus humilitatis. 

veritatem , quia omnia, quae nobis pollicetur, praestare potest, 
reque vera praestabit; quotquot enim promissiones tn tllo sunt, 
Amen, ut ait D. Paulus *); vitam, quia nobis vitam aeternam 
praebet. Et quod ait Cyrillus, viam esse, quia per ipsum imus; 
veritatem , quia verae fidei rectitudo ac determinatio est; vitam, 
quia non nisi per ipsum consequi vitam possumus. Et quod Am- 
brosius *): Sequimur te, Domine Jesu; sed ut sequamur., accede, 
quia sine te nullus ascendit..Tu enim via et veritas, et vita, 
possibilitas, fides, praemium. Suscipe nos quasi vita, confirma 
quasi veritas, vivifica quast vita. Et quod Leo *): Via sanetae 
conversationis, veritas doctrinae divinae, vita beatitudinis sempt- 
ternae. At non video, quid haec ad viam, de qua sola agebatur. 
Recentiores quidam viam initium, veritatem medium, vitam finem 
interpretantur. Non intelligo, qua ratione, praeterquam quod 
auctores minime boni sunt. Quid-enim veritati cum medio? 
Magis probarem, quod alius quidam, doctus profecto et Catho- 
licus, dixit, viam vocari, qua homines a paradiso exsulantes eo 
redirent; veritatem, id est, non figuram , qualis tota vetus lex 
erat, quae propterea non potuit homines in paradisum reducere; 
nihil enim ad perfectum adduxit lex‘); vitam, .id est, lignum 
vitae, quod in medio erat paradiso, aut quod per illud, quod in 
paradiso erat, significabatur. Magis, inquam, hoc probarem , si 
aliqua ' veteris legis mentio’ praecessisset; nunc vero, cum non 
praecesserit, unde ista allusio tam remota, tam obscura, tam 
repentina ? | 

Duas ego sobabiles interpretationes invenio. Alteram, ut 
Hebraismus sit, qualem alibi notavimus, et nomen veritatis et 
vitae tamquam viae epitheta adjecta sint, quemadmodum si di- 
xisset: Ego sum via vera et ad vitam ducens , aut: Ego via 
veritatis et vitae, hoc est, qua ad veritatem et vitam itur, aut 
qua itur ad veram vitam. Alteram, ut veritas pro luce suma- 
tur, quae viam ostendit, quasi dicat: Ego sum via, ego sum 
fax, quae praeit viam ipsam ostendens, et vita, ad quam via 
ducit, sicut. dixit supra *) hie idem Evangelista: In ipso vita 
erat, et vita erat lux hominum, et lux in tenebris lucet. Quam 
expositionem videtur Bernardus *) indicasse. Quid, inquit, est 
lumen vitae, nist veritas, quae; tlluminans omnem hominem veni- 
entem in hunc mundum ‘), ostendit, ubi sit vera vita? tdeo eum 
dixisset: Ego sum via et veritus, subdidit : et vita. | 

Colligit ex hoc loco Theophylactus, Filium aequalem esse 
Patri, quia, cum supra *) dixisset: Nemo potest venire ad me, 
nisi Pater, qui misit me, traxerit eum, hic contra dixit, nemi- 
nem posse ad Patrem ire, nisi per se. Multo etiam magis id 


*) 2 Cor. 1, 20. 7) In libr. de bono mortis, cap. ult. +) Sesm. 2. de 
resurrect, *) Heb. 7, 19. °) Cap. 1, 4. 8. °) Libr. de 12. gradi, bumil, 
7 Supra cap, 1, 9. ®) Cap. 6, 44. 

colligitur. ex-eo ipso, quod se veritatem, et vitam, et quidem 
Graecis additis articulis, appellaverit, quod f in solum potest Deum 
convenire. 

7.. St cognovissetis me, et Patrem meum utique cognovissetis. 
- Duplex hic statim lectori occurrit quaestio: altera, quomodo dicat 
nunc: Si cognovissetis me, et Patrem meum utique cognovissetis, — 
indicans, eos nee se, nec Patrem suum nosse, cum superiore 
versu dixerit: Et guo vado, scttis, et viam scitis, significans , 
eos et se, et Patrem cognoscere; altera, quomodo, cum hic in- 
dicet , discipulos nec se, nec Patrem COBDOSEERS statim ‘dicat, 
et_cognovisse, et vidisse eum. 

” Quidam facile utramque. quaestionem solvunt Graece egse: 
Et éyvoxerté pe, xa tov marvépa éeyvoxerte ay, quod ver- 
tendum sit: Si cognovistis me, et Patrem utique cognovistis. Qui- 
bus verbis non negat, sed potius docet ac probat,- discipulos et 
‘se, et Patrem cognoscere, ac propterea, quo vadat, scire. Atque 
ita haec verba neque praecedentibus, neque sequentibus repu- 
gnare, sed recte inter se omnia consentire. Non assentior, et 
quia gravem auctorem, qui ad hune modum interpretetur , nul- 


lum invenio, praeter Victorinum *) et Tertullianum *); falluntur . | 


enim, qui Augustinum et Nonnum ita putant intellexisse; et quia 


dictio Graeca &y subjunctivum modum esse indicat. Itaque aliter -- 


verti non potest, quam noster vertit interpres: Si cognovissetis 
me, et Patrem meum utique cognovissetis, quemadmodum non 
Augustinus modo, et Latini omnes , Phoebadius *), Rupertus et 
alii, sed Graeci quoque omnes; Chrysostomus, uterque Theodo- 
rus, Heracleensis et Mopsuestiensis , Cyrillus, Leontius, Theo- 
phylactus et Euthymius interpretantur, quasi Christus non con- 
firmet, quod ipse dixerat: Et quo vado, scitis, et viam scitis, 
sed ut respondeat ad id, quod Thomas objecerat: Nescimus, quo 
vadis; et quomodo possumus viam scire? Ego, inquit, sum via, 
veritas, et vita; st cognosceretis me, et Patrem utique meum co- 
gnosceretis; quasi dicat: Non ita est, ut vos dicitis, propterea 
vos nescire viam, quia nescitis, quo vado, tamquam via ex ter- 
mino cognoscenda sit; atqui non ita est; ex via potius terminum, 
id est, ex me Patrem cognoscere debuistis. Itaque quod neque 
viam, neque viae terminum cognoscatis, vestra est culpa; nam 
diu ante oculos utrumque habuistis; si enim me, quocum tamdiu 
versati estis, quemque vos probe cognitum habere existimatis, 
bene. eognosceretis, et Patrem utique meum cognosceretis, guia 
ego in Patre, et Pater in me est *). Prius ergo significaverat, et 
se, et Patrem illos noscere; cum dixit: Et quo vado, scitis, et 
viam scitis, quia se illi et Patrem ruditer cognoscebant, eodem- 
que modo dicit statim: Et amodo cognoscitis Eum, et vidistis 
Eum. 


1) Lib. 4. contra Arium. ?) Lib, contra Praxeam. *) Lib. advers. Arian. 
*) Vers.. 40. 

Cum autem hic indicat, eos nec se, nec Patrem nesse, in- 
telligit, non nosse, quemadmodum oportet, ef accommodate ad 
rem, de qua agebatur, ita ut scirent, Patrem metam,. Filium 
viam esse. Atque ita auctores illi omnes Graeci Latinique, quos 
modo nominavi, intellexerunt; ego pluribus tantum et clarioribus 
verbis eorum sententiam explicavi. Aliter etiam respondet Au- 
gustinus, inter discipulos alios fuisse, qui cognoscerent, de qui- 
bus illud, alios, qui non cognoscerent, ut Philippus, de quibus 
hoc intelligendum sit. 

Et amodo cognoscitis Eum, et vidistis Eum. Vitiose in non- 
nullis codicibus cognovistis, in aliis _cognoscetis legitur. Sic enim 
legendum , ut posuimus , HaL AM ANTE YLYPHORETE ALTOY, XAL 
éwpaxate adtdv. Quod si ab ea lectione discedendum est, per 
praeteritum potius, quam per futurum legendum, quia et. ‘alte- 
rum verbum_ vidistis praeteritum est, et quia sententia non 
variatur; per futurum autem nullo modo legendum, quia sen- 
tentiam evariat. Etsi non solum apud Augustinum'), apud Vi- 
etorinum *), apud Rupertum et alios Latinos, sed etiam apud 
Chrysostomum cognoscetis legitur, et per futurum etiam expo- 
nunt, fore, ut cognoscant, cum Spiritum sanctum -ad_ eos 
miserit, 

Quis igitur sensns : Amodo cognoscitis eum, et vidistts eum? 
Cum eum cognoscatis, atque oculis videatis, et quidem nunc, 
dum me cognoscitis atque videtis (qui enim me videt, illum 
videt), tamen non cognoscitis. Notat eorum caecitatem, quod 
videntes non videant. Efficax adversus Arianos hic locus est; 
docet enim Christus, eum, qui se bene noverit, et Patrem nosse, 
quod non ufique sequeretur, si non eadem Patris et Filii natura 
esset. Itaque Victorinus *) ct Phoecbadius yvehementer hunc locum 
urgent. P 
8. Dicit ei Philinpus: Domine ,. ostende nobis Patrem; et suf- 
fictt nobis. Putavit Philippus, ut Cyrilius, et Leontius, et Theo- 
phylactus scribunt, corporis oculis Patrem videri posse, imme- 
mor illius sententiae *): Non videbit me homo, et vivet. Arripit 
Christi verbum, cogue illum urget, ut sibi Patrem ostendat. 
Dixerat Christus, eos Patrem vidisse; non audet dicere Philip- 
pus, non ita esse, ne contradicere praeceptori videatur, sed 
petit ab eo modestius, ut, quod verbis dixerat, eos Patrem 
videre, re ipsa comprobet, eumque sibi demonstret. Quasi di- 
ceret: Fac, ut, quod dicis, verum sit; et sufficit nobis. 

Hoc autem ipsum, quod dicit: Sufficit nobis, triplicem habet 
sensum. Chrysostomus existimat, sensum esse: Sufficit nobis, 
id est, nihil te jam praeterca interrogabimus; non erimus i0 
posterum tibi molesti; timuisse enim, ne Christo molesti essent, 
tam saepe eum eadem etiam de re interrogantes. Euthymius 


1) Tract. 70. 7) Lib. 4. ady. Arium. 5) Lib. 4. *) Exod. 33. 20. 

vero et Rupertus: Suffictt nobis ad cognoscendum, et quo eas, 
et quae sit via. Nam viam, id est, te jam satis novimus; hoc 
unum nobis deest, ut, quemadmodum te videmus, atque cogno- 
scimus, ita et Patrem videamus. Haec interpretatio mihi non 
displicet, quia ad locum, et ad id, quod agebatur, accommodata 
est. Cyrillus vero et: alii: Suffictt nobis, id est, beati omnino 
erimus; nihil nobis ad perfectam beatitudinem deesse arbitrabi- 
mur’). Haee est enim vita aeterna, ut Patrem cognoscamus, et 
te, quem misit, Jesum Christum. Satiabimur , cum apparuerit 
gloria ejus *). 

9. Dicit et Jesus: Tanto tempore vobiscum sum, et non cogno- 
vistis me? Philippe, qui videt me, videt et Patrem. ‘Chrysostomus, 
Cyrillus, Leontius, Augustinus, Beda, Theophylactus et Euthy- 
mius vocativum Philippe cum praecedentibus, non cum sequen- 
tibus jungunt, quemadmodum Tertullianus etiam legit *); Irenaeus 
tamen *) sequentibus jungit, nisi librarii vitium est. Non dixerat 
Philippus: Ostende nobis te; sed: Ostende nobis Patrem, indi- 
cans, et alios discipulos Christum quidem satis vidisse, Patrem 
autem non vidisse. Christus vero non respondet: Tanto tempore 
vobiscum sum, et non cognovistis Patrem, quemadmodum, ut 
responderet, ratio postulare videbatur; sed respondet: Tanto tem- 
pore vobiscum sum, et non cognovistis me? -indicans, non solum 
Patrem eos, sed ne se quidem, quem videbant, quemque ma- 
xime cognoscere putabant, adhuc cognovisse. Ita non esse illis . 
laborandum, ut Patrem, sed ut se, quem ante oculos habent, 
cognoscant; loco Patris sese illis jam diu ostendere; qui enim se 
videt, et Patrem videre. Magno hoc artificio dictum est. 

Illud etiam Theodorus Heracleotes, Chrysostomus, Theophy- 
lactus observant, non dixisse: Tanto tempore vobiscum sum, et 
non vidistis me, cum tamen de videndo, non de cognoscendo 
ageretur, ut discipulos in solam corpoream cogitationem, visio- 
nemque defixos, ad spiritualem visionem traduceret, quae non 
corporis, sed animi oculis fit, quaeque cognitio magis proprie, 
quam visio nominatur. Indicat ergo, non debere eos corporea 
visione esse contentos, qua Pater videri non possit; animo videre 
oportere, quo nondum se viderint, tam longo tempore corpore 
videntes. Etenim si se vidissent, et Patrem vidissent, quia, qui 
se videt, et Patrem videt. Secundo loco non jam dicit: Qui 
cognoscit me, cognoscit et Patrem; quia jam significaverat, aliam 
esse praeter illam corpoream animi visionem, quam cognitionem 
appellaverat, et voluit accommodate ad Philippi quaestionem loqui, 
qui videre, non cognoscere cupiebat Patrem. 

~ Plane hie Christus ostendit , duas esse in se naturas, aliam 
humanam atque corpoream, quae oculis, aliam divinam, quae 


‘) Infra 17, 8. 2) Psalm. 46. 48. %) In lib. cont. Praxeam. *) Lib, 

solo animo aut aperte in coelo,. aut obscure in terris ex signis 
atque miraculis videatur. Eodem enim loco docet, se et a di- 
scipulis videri, et non videri; videri humanam, non videri divi- 
nam, id est, non cognosci naturam. Cum enim dicit: Quit videt 
me, videt et Patrem, ut recte D. Augustinus *) observavit, haud 
dubie significat, se ab illis non videri, cum tamen, ut homo, 
eorum oculis videretur. Non est opus admonere, Graece non esse: 
Et non cognovistis me, sed: Non cognovisti me. 

Duplex ergo hinc adversus Arianos colligitur argumentum. 

Alterum, quod Christus dicat: se videri, et non videri, dupli- 
cem in se, humanam atque divinam, naturam indicans, quod idem 
contra Eutychianos valere potest. Alterum, quod dicat: Quit videt | 
me, videt et Patrem, quod verum profecto non esset, si una 
Patris et Filii communis non.esset natura. Itaque hoc argumento 
non solum hoc loco Chrysostomus, Cyrillus, Theodorus Hera- 
cleotes, Leontius, Augustinus, Beda, Theophylactus et Euthy- 
mius, sed multo maxime illi, qui in arena ipsa cum Ariams 
decertaverunt, magno affectu usi sunt, Athanasius *), Victori- 
‘nus *), Ambrosius *), Basilius *). Sed et contra Sabellianos toc 
usi sunt loco Tertullianus °), antequam Sabellius exsisteret, Ba- 
silius 7), Augustinus, Chrysostomus et Theophylactus hoc loco. 
Non enim dixisse: Ego sum Pater, sed: Qut videt me, videt et 
Patrem. Et rursum: Non creditis, quia ego in Patre, et Pater 
tn me est?-Quae verba vehementer Tertullianus urget. _ 
10. Non creditis, quia ego in Patre, et Pater in me est? 
Declarat, quod ante dixerat: Non cognovisti me; quod enim tunc 
dixit: Non cognovisti, nunc dicit: Non credis, quia divina natura 
credendo cognoscitur. Cur in similibus, inquit Augustinus °), 
distantiam cupis cernere? Cur inseparabiles separatim desideras 
nosse? Si tantum dixisset: Pater in me est, potuissent fortassis 
Ariani calumniari, Patrem in Filio, sicut Regem in Legato suo 
esse. Nunc autem, cum non solum Patrem in se, sed etiam se 
in Patre’ esse dicat, quid, quaeso, significare potest, nisi unam 
utriusque aequalemque esse naturam? Quod nescio, an quis- 
quam animadvertit. Atque hoc uno verbo longissima Arianorum 
disputatio refutatur, quam multis hic verbis Cyrillus refert; re- 
fellit hoc testimonio Valentinianos suos Irenaeus °). 

Verba, quae ego loquor vobis, a me ipso non loguor. Pater 
autem in me manens, ipse facit opera. Probat, quod dixerat, se 
in Patre, et Patrem in se esse, quia et verba, et opera utrius- 
que communia et eadem sunt. Videtur autem dicere debuisse: 
Pater autem in me manens, ipse loquitur verba, quia dixerat: 
Verba, quae ego toquor vobts, a me ipso non loquor. 


1) Tract. 70. 7) Orat. 4. et 2. contr. Arian. et Serm. 3. et 4. contr. 

Augustinus et Beda, quod et Chrysostomus probat, pro eodem 
verba et opera accipi putant, quia et verba opera quaedam sunt, 
et qui loquitur, aliquid agit; ideoque pro verbis secundo in loco 
' opera posuisse. Melius idem Chrysostomus, Cyrillus, Theodorus 
Mopsuestiensis , Leontius, Theophylactus, Euthymius et Ruper- 
tus, verba et opera res distinctas significare. Duobus enim modis 
Christi divinitatem cognosci potuisse, ex verbis atque doctrina, 
et ex operibus, id est, miraculis, quae patrabat; utraque sibi 
communia fuisse cum Patre; nam Patrem esse, gui per se tam- 
‘ guam per Verbum loqueretur, et per se tamquam per virtutem 
et brachium suum operabatur et miracula faciebat, ut Leontius 
et Cyrillus interpretantur. 

Quo ergo modo dicit, a se ipso non loqui? Augustinus et 
Beda putant, Christum non modo tamquam hominem, sed etiam 
tamquam Deum loqui, dicereque, a se ipso non loqui, quia, 
etiam ut Deus est, non a se ipso, sed a Patre est; Patrem, illi 
naturam dando et verba, et opera dedisse. Melius Cyrillus, Le- 
ontius et Theodorus Mopsuestiensis, loqui tamquam hominem, 
quasi dicat: Etsi me hominem videtis esse, tamen verba, quae 
loquor, et opera, quae facio, non humana, sed divina sunt; 
itaque ex illis cognoscere deberetis, me plus esse, quam homi- 
nem, et Patrem in me perspicere. Non piget me, Augustini hoc 
loco contra Arianos et Sabellianos verba subscribere, nec pigere 
lectorem debet legere. In his, inquit*), duabus sententiis, una, 
qua dictum est: A me tpso non loquor, altera, qua dictum est: 
Pater autem in me manens tpse facit opera, singulas tenentes, 
diversi nobis adversantur haeretici, qui non ex una parle, sed 
in contraria conantes, a via veritatis exorbitant. Ariani quippe 
dicunt: Ecce inaequalis est Patri Filius, a se ipso non loquttur. 
Sabelliant contra, id est, Patripassiani: Ecce, qui Pater est, 
tpse et Filius. Quid enim est: Pater in me manens ipse factt 
opera, nisi: In me maneo ego, qui facio? Contraria dicttis; sed 
non eo modo, sicut est falsum contrarium vero, sed sicut sunt 
inter se duo falsa contraria. Errando in diversa itis, in medio 
est via, quam relinguttis. Inter vos ipsos longiore intervallo sepa- 
rati estis, quam ab ipsa via, cujus desertores estis. Vos hinc, 
vos autem illinc huc venite; altert ad alteros transire noltte; sed 
hine atque illinc ad nos veniendo invicem vos invenite. Sabelliant 
agnoscite, quem praetermittitis, Ariani aequate, quem subditis , et 
in via vera nobiscum ambulabitis; est enim, quod tnvicem ex 
vobis alteri ex alteris admoneri utique debeatis. Audi Sabelliune, 
usque adeo non ipse Pater, sed alter est Filius, ut eum Arianus 
tnadequalem asserat Patri. Audi Ariane, usque adeo Filius 
aequalis est Patri, ut Sabellianus eundem esse dicat et Patrem. 

u adde, quem tollis; tu adimple, quem minuts, et nobiscum 

ambo consistitig, quia nec tu tollis, nec tu minuis eum, qut et 
alter est a Patre, ut convincas Sabellianum, et aequalis est Patri, 
ut convincas Arianum; utrisque enim clamat*): Ego et Pater 
unum sumus. 

11. Non creditis, quia ego in Patre, et Pater tn me est? 
Alioqui propter opera tpsa credite. Mentionem de verbis et ope- 
ribus fecerat. Habent autem multo majorem ad persuadendum 
vim opera, quam verba. Dicit ergo: Si tam increduli estis, ut 
propter. verba credere nolitis, tamen propter opera ipsa credite, 
quae negare non potestis esse divina. Graeci codices, quos vidi, 
omnes non legunt: Od aiotetete, non creditis, sed mioveteteé 
wou, credite mihi; atque ita auctores quoque Graeci fere omnes 
interpretantur, Chrysostomus, Cyrillus, Theophylactus et Euthy- 
mius. -Latini contra legunt: Non creditis? cum interrogatione. 
Noster interpres haud dubie ita legit, et, ut videtur, etiam inter 
Graecos auctores Leontius et Theodorus Heracleotes. Certe Non- 
nus poéta ita vertit, Sensus quidem eodem redit, sed nostra 
lectio sententiam habet magis emphaticam. Nec obstat illud ver- 
bum, quod mox sequitur: ef dé py, aliogui; perinde enim 
valet, ac si diceret: Si non creditis verbis, saltem operibus credite. 
Eodem etiam modo dixit *): Si mihi non vultis credere, operi- 
bus credite. 

12. Amen, amen dico vobis: Qui credit in me, opera, quae 
ego facio, et ipse faciet, et majora horum faciet. Quaerendum 
hic videtur, quorsum Christus hoc addiderit; videtur enim vim 
omnem superioris argumenti enervare. Dixerat, ex operibus suis 
cognosci posse, se esse Deum, hoc est, se in Patre, et Patrem 
in se esse; nunc vero dicit, quisquis in se crediderit, eadem 
facturum opera, nonnulla etiam majora, quam quae ipse faceret; 
‘atqui illi, qui in ipsum credunt, Deus certe non sunt, nec ipsi 
in Patre, nec Pater in ipsis est; si ergo ex eorum operibus, 
quae aut eadem, aut etiam majora erunt, non sequitur, ipsos 
in Patre, et Patrem in ipsis esse, quomodo sequitur ex operi- 
bus Christi? Responsio ex eo verbo: Qui credit in me, colligenda 
est; eo enim verbo significat, eos non propria ipsorum, sed sua 
ipsius potestate auctoritateque miracula facturos. Quare non ip- 
sorum, sed suam asserit potestatem, quae tanta tamque divina 
essef, ut non ipse per se modo, sed alii etiam, quicumque in 
se crederent, id est, qui crederent se in Patre, ct Patrem in se 
esse, eadem possent ejus auctoritate facere. Ita fit, ut non 
sequatur, eos in Patre, et Patrem in eis esse, sequatur autem, 
Christum in Patre, et Patrem in Christo esse. Indicarunt hoc 
Cyrillus, Leontius, Theophylactus, Euthymius et Rupertus. Pro- 
pterea enim dixisse: Qui credit in me, majora horum f[aciet, 
ut ostenderet, sua eos auctoritate, non propria ipsorum facturos 

esse; aut, ut Theodorus Mopsuestiensis ait , hac ipsa_ ratione 
ostendisse , se esse Deum, quod dicat, se multo majora miracula 
per eos post mortem facturum esse, quam per se ipse vivens 
ecerit. 

Quaerunt multi, quae illa sint majora, quam ipse fecerat, 
miracula, quae discipulos suos facturos dicit? Omnes fere respon- 
dent, majus illud fuisse, quod sola Petri umbra aegrotos sanaret, 
quod aegroti in plateas projicerentur et, quotquot ejus umbra 
tangeret, sanarentur *); sic Augustinus, Theodorus Heracleensis, 
Beda et Rupertus. Theodorus vero Heracleotes tribus rebus 
Apostolorum miracula miraculis Christi docet excelluisse. Primum, 
quod ipsa per se majora fuerint, ut illud, quod de umbra Petri 
modo recitabamus. Deinde, quod Christus nullum, nisi beneficii 
loco, miraculum fecerit, quale est, mortuos suscitare, aegrotos 
curare; Apostoli plura miraculorum, quam Christus, fecerint 
genera, et non ea solum, quae ad hominum beneficentiam, sed 
etiam, quae ad poenam pertinerent , sicut Petrus Ananiam et 
Saphiram solo interemit verbo”), sicut Paulus Elymam illum 
Magum excaecavit *), et Corinthium illum juvenem Satanae ve- 
xandum tradid.t “). Putat enim Theodorus, quae aliorum plurium 
auctorum sententia est, juvenem illum non tantum animo, sed 
etiam corpore a Satana vexatum fuisse. Postremo, quod Chri- 
stus non nisi in Judaea, Apostoli per totum terrarum orbem 
miracula fecerint; itaque fama etiam et celebritate Christi mira- 
cula superarunt. Addit Rupertus, Christum non nisi una locu- 
tum lingua, Apostolos omnibus, quod ipsum, si non ad magni- 
tudinem , ad celebritatem quidem certe miraculorum pert:net. 

Observarunt Augustinus, Beda, Theophylactus et Euthymius, 
non dixisse Christum: Majora faciet, quam ego facturus sum, 
quia et illa majora, quae illi facturi erant, non per se ipsi, sed 
ipse per eos facturus erat. Itaque perinde hoc est, ac si diceret, 
eos ex miraculis, quae ipse per se eo usque fecisset , satis super- 
que posse cognoscere, se in Patre, et Patrem in se esse; sed 
multo magis ex iis, quae ipsimet ejus auctoritate facturi essent, 
id esse cognituros; multo enim majora facturos esse, et suis 
quodammodo manibus experturos, ita se rem habere. Quod non 
modo probandi, quod dixerat, sed discipulos etiam consolandi 
Causa dixisse, Chrysostomus existimat; quasi diceret: Ego hac- 
tenus miracula feci, vos posthac facietis. 

13. Quia ego ad Patrem vado. Et quodcumque petierttis in 
nomine meo, hoc faciam, ut glorificetur Pater in Filio. Merito 
multi quaerunt interpretes , gualisnam ista sit ratio, propterea 
ejus discipulos majora miracula facturos, quia ipse ad Patrem 
vadit. Quatuor hujus rei apud vetustiores interpretes explicatio- 
hes invenio. Chrysostomus, Theophylactus et Euthymius existi- 

mant, hunc esse sensum: Si ego ad Patrem non irem, si ex 
hoc mundo non discederem, non esset opus, ut vos miracula 
faceretis, ego enim ipse per me facerem; nunc autem’ cum ex 
hoc mundo discedam, et ad Patrem vadam, necesse est, ut curam 
istam auctoritatemque miracula faciendi vobis relinquam, qui 
in me creditis. Aliter idem etiam Chrysostomus: Propterea, qui 
in me crediderit, ista et alia majora miracula perficiet, quia, 
etsi ego ad mortem eo, in morte tamen non manebo; non ex- 
stinguar, sed ad Patrem ibo; itaque potestatem iis, qui in me 
crediderint, dare potero miracula faciendi. Eandem expositionem 
Theodorus Mopsuestiensis indicavit. Rupertus: Propterea, inquit, 
majora miracula facietis, quia per meum ad Patrem abitum, id 
est, per mortem ac resurrectionem meam, peccata vobis remit- 
tuntur, et vos potestatem accipietis aliorum peccata remittendi. 
Haec sententia ideo mihi non placet, quia de faciendis miraculis, 
non de peccatis remittendis agebatur; duae vero primae; quia, 
etsi rationem aliquam probabilem reddunt, cur, qui in Christum 
crederent, miracula facturi essent, tamen cur majora, quam ipse 
fecisset, facturi essent, rationem non reddunt, quod in primis 
erat necessarium. Cyrillus *), Leontius et Theodorus Heracleotes 
rem mihi videntur melius explicasse. Hactenus, inquit Christus, 
quia vobiscum versabar habitu servi, nolui multa, quae poteram, 
miracula edere, ut me intra humilitatis, quam prae me ferebam, 
terminos continerem; nunc quia ad Patrem vado, ut ad illius 
dexteram assideam, nunc quia non jam humilitatis, sed gloriae 
ac majestatis meae demonstrandae tempus est, majora per eos, 
qui in me credunt, quam per me feci, miracula faciam. 

Mihi ex verbis sequentibus alia etiam, ac fortasse probabilior 
explicandi ratio colligi videtur posse. Et quodcumque petieritis, 
inquit, in nomine meo, hoc faciam, ut glorificetur Pater in Filio, 
quasi dicat: Quia ad Patrem vado, quasi regnum illi gloriamque 
partae per me victoriae traditurus, majora per vos miracula 
perficiam, quo magis per me Pater glorificetur; aut: Quia ad 
Patrem vado, parta victoria, quidquid petieritis in nomine meo, 
faciam vobis; solent enim reges tum largissime beneficia conferre, 
cum nova sunt laeti victoria. Ergo hactenus ego, non quae 
poteram, sed quae videbam omnino esse necessaria, miracula 
feci; posthac non ad necessitatem modo, sed ad vestram volun- 
tatem petitionemque miracula faciam, et quia plura vos ac ma- 
jora, quam ego feci, miracula petetis, plura quoque facietis atque 
majora; aperite os vestrum, et implebo illud ). 

In nomine Christi petere est, ut Theophylactus et Euthymius 
ajunt, petere ejus invocato nomine, sicut Petrus *) claudum illum 
sanavit, dicens: In nomine Jesu Christi Nazareni surge, et am- 
bula; aut petere per mer.ta Christi, ut Ecclesiae usus interpre- 

tatur. Etsi Augustinus *) alicubi subtilius, nescio, an verius, rem 
disserit ; eum petere aliquid in nomine Jesu, qui petit in nomine 
Salvatoris; nomen enim Jesu Salvatorem significare; id autem 
peti in nomine Salvatoris, quod ad salutem pertineat; propterea 
multa nos in nomine etiam Christi petentes non obtinere, quia 
non conducunt ad salutem nostram. 

Duo in illo verbo: Factam vobis, ab auctoribus observata 
sunt: alterum a Chrysostomo, Theophylacto et Euthymio, non 
dixisse: Quodcumque petieritis in nomine meo, Pater faciet, aut 
ego Patrem rogabo, ut faciat; sed: Hoc factum vobis, ut osten- 
deret, quasi Arianorum calumniam timens, se id non aliena, sed 
sua ac propria tamquam Deum auctoritate facturum esse. Alte- 
rum ab Augustino 7): Quit dixerat, inquit, faciet, post ait: Fa- 
ciam, tamquam diceret: Non vobis hoc tmpossibile yideatur ; non 
entm poterit esse major me, qut credit in me; sed ego facturus 
sum, et tunc majora, quam nunc; majora per eum, qui credit 
in me, quam praeter cum per me; ego tamen ipse praeter eum, 
ego ipse per eum; sed quando praeter eum, non faciet tpse; 
quando autem per eum, quamvis non per semet ipsum, faciet et 
ipse. Porro autem majora facere per eum, quam praeter eum, 
non est defectio, sed dignatio. Qua autem ratione fiat, ut multa 
multi petentes non accipiant, et nos alibi *), et hic Augustinus 
explicat, quod, ut ait Jacobus, male petamus *). 

14. St quid petieritis in nomine meo, hoc faciam. Asseve- 
randi causa, ut Euthymius ait, idem repetit. Voluit enim fixum 
in illis manere, expedire ipsis, ut ad Patrem abiret. : 

15. Si diligitis me, mandata mea servate! Dubium, cur hoc 
Christus adjecerit. Chrysostomus, Cyrillus, Theophylactus et Eu- 
thymius putant, conditionem explicari, qua promiserit, facturum 
se, quidquid in suo nomine petierint; nempe si se diligerent, 
ac mandata sua servarent, ne errarent, existimantes, quidquid 
quacumque ratione peterent , esse consecuturos. At si hoc dicere 
voluisset, non dixisset: Si diligitis me, mandata mea servate ; 
sed: Si dilexeritis me, et mandata mea servaveritis. Augusti- 
nus *), Leontius et Theodorus Mopsuestiensis videntur existimare, 
Christum docere voluisse, guid illi facere deberent, ut Spiritum 
sanctum illis mitteret; itaque non ad praecedentia, sed ad se- 
quentia referunt. Eadem ratione hoc refutatur; nec enim dixisset: 
Si diligitis me, mandata mea servate, sed: Si dilexeritis me, et 
mandata mea servaveritis. Neque dixisset postea: Et ego rogabo 
Patrem, sed sine conjunctione: Ego rogabo Patrem. Alii putant, 
fortasse probabilius, sensum esse: Si me diligitis, ne vestrum 
erga me amorem in eo ostendatis, quod aegre feratis discessum 
meum, sed in eo potius, ut mandata mea diligenter observetis. 

Quem sensum etiam Chrysostomus videtur insinuare. Ego aliud 
consolationis genus esse arbitror: Bono estote animo; nihil vobis 
deerit, si me diligitis, id est, quandoquidem me diligitis, ser- 
vate mandata mea; diligentibus enim me ac mandata mea ser- 
vantibus nihil deerit , nihil nocebit; non est enim inopia timentibus 
eum '), et diligentibus Deum omnia cooperantur in bonum *); quin 
et ego rogabo Patrem, et alium Paracletum dabit robis *). 

Movet, et multis verbis agitat quaestionem Augustinus ‘), 
‘| quomodo possent illi Christum diligere, et «jus mandata servare, 
si nondum illis Spiritus sanctus datus erat, cum sine caritate 
nemo Deum diligere, nemo ejus mandata servare possit, et ca- 
ritas non diffundatur in cordibus nostris, nisi per Spiritum san- 
ctum, qui datus est nobis *), Summa responsionis ejus est: Jam 
invisibiliter et minus abundanter Spiritum sanctum datum fuisse; 
dandum vero fuisse postea visibiliter et abundantius. 

16. Et ego rogabo Patrem, et alium Paracletum dabit vobis, 
ut maneat vobiscum in aeternum. Non dicit hic: Mittam, sed: 
Rogabo Patrem, et alium Paracletum dabit vobis; cum non dixisset 
ante: Quodcumque petieritis in nomine meo, ego rogabo Patrem, 
et faciet vobis, sed: Hoc faciam vobis. Cujus rei causam inter- 
pretes quaerunt. Aliqui non aliam rationem reddunt, quam quod 
voluerit Christus, nunc ut homo, nunc ut Deus loqui, ut suam 
utramque naturam demonstraret. Quam etiam rationem Chryso- 
stomus et Cyrillus indicant. Alii, quo magis discipulis persua- 
deret, vere se, quod promitteret, praestiturum; facilius enim cre- 
dituros Apostolos fuisse, Spiritum sanctum mittendum sibi fore, 
si Patrem, quam si se missurum diccret. Sic etiam Chrysosto- 
mus, Theophylactus et Euthymius. Aliam quoque causam Theo- 
phylactus indicat: Ne arroganter loqui videretur. Mihi propterea 
videtur missionem Spiritus sancti Patri tribuere, quod ipse quo- 
que a Patre missus esset, et de illo ageret suo loco mittendo, 
quasi dicat: Ego rogabo Patrem, ut, quemadmodum me ad vos 
misit, ita nunc, cum ego me ad illum recipiam, alium meo loco 
vobis mittat. At non propterea significat, se illum non esse 
missurum; dicit enim infra ®): Si autem abiero, mittam illum 
ad tos. 

Paracletum vocat Spiritum sanctum, quasi consolatorem; id 
enim huic maxime loco convenit, ubi de consolandis discipulis 
agebatur. Itaque quod quidam dicunt, Paracletum quasi magi- 
strum appellari, ut Leontius et Theodorus Mopsuestiensis ajunt, 
quia postea dicit: Docebit ros omnem veritutem'), et quod dicunt 
alii, wapaxAntoy, paracletum, quasi advocatum dici, quod po- 
stulet pro nobis, ut ait D. Paulus, gemitibus inenarrabilibus *), 

quo sensu wapaxAnroc, id est, addvocatus, ut ait Cyrillus *) e 
Augustinus *), Christus appellatur *), etsi id etiam vocabulum 
fert, quia minus ad rem pertinet, minus probo. 

Observarunt multi, Augustinus, Chrysostomus, Cyrillus, Le. 
ontius, Theodorus Heracleensis Theophylactus et Euthymius, 
cum Christus dicit: Alium Paracletum dabit robis, se etiam ipsum 
paracletum appellare, quod et ipse consolator hominum sit. No- 
men enim Paracleti, id est, consolatoris, quamvis tribus divinis 
personis commune sit, tamen per attributionem Spiritui sancté 
datum est. Perinde ergo est, ac si dicat Christus: Ego vos hac- ~ 
tenus consolabar, ideoque tristes estis, quod existimetis, vos post 
meum a vobis discessum consolatore carituros ; non ita erit, dlium 
enim pro me consolatorem habebitis. 

Hinc iidem illi auctores Sabellianos Macedonianosque refeél- 
lunt. Nam contra Sabellianos quidem trium personarum distin- 
ctionem significari: Ego rogabo Patrem, et alium Paracletum 
dabit vobis ; nec enim, quae rogat, et quae rogatur, quae dat, 
et quae datur, eandem posse esse personam; contra Macedo- 
nianos vero, notari unitatem essentiae, cum Paracletus mene 
vocatur. 

Quod dicit: Ut maneat sonnei in aeternum, quam vim ha- 
beat, pauci mihi videntur observasse. Rupertus putat significarf, 
Paracletum illum, quem Christus promittebat, in aeternum cum 
Apostolis mansurum esse, quia illos usque ad vitam aeternam 
perducturus erat. Chrysostomus et Euthymius, et nescio, qui$¢ 
auctor alius, quem in Graecorum Catena, nullo hotato nomine, 
citatum invenio, in aeternum cum Apostolis mansurum fuisse, 
quia etiam post mortem cum illis mansurus etat. Solus Theo+ 
phylactus, si quis attigit, rem mihi videtur attigisse. WVocaverat 
Christus utrumque, et se, et Spiritum sanctum Paracletum, 
eumque suo loco venturum dixerat; docet nunc, obscura quadam 
antithesi, aliter, quam ipse ad eos missus fuerat, Spiritum san 
cfum esse mittendum; se ‘ad breve venisse tempus, paulo post 
per mortem ad Patrem rediturum; Spiritum sanctum ita ventu- 
rum, ut numquam moriatur (nec enim posse), numquam ab ipsis 
discedat. Itaque illud in aeternum Hebraico idiomate tempus 
tantum significat hujus vitae; nam de futura vita non agitur. 
Refellunt ex hoc loco Theodorus Heracleotes et Hieronymus * ) 
Montani, Priscillae et Maximillae haeresim, qui longe post Apo- 
| stolorum aetatem in Montanum primum Spiritum sanctum mis- 

sum dicerent. 

17. Spiritum veritatis, quem mundus non potest sccnene: 
Exponit, quem vocaverit Paracletum. Spiritun, inquit, veritatis. 
Spiritum veritatis Curyegeomine, Leontius, et Theophylactus vo- 


*) Lib. 9. cap. 44. 7) Tract. 74. *) 4 Joan. 2, 2. *) Quaest. 9. ad 

cari dicunt, ut opponatur spiritui veteris legis, qui non spiritus 
veritatis , sed umbrae erat atque figurae ; veritatem enim um- 
pris ac figuris legis opponi, supra ') observavimus. At hoc loco 
de lege veteri non agebatur. Melius Euthymius, opponi caeteris 
spiritibus, qui creaturae sunt, quasi alii ejus comparatione veri 
non sint. Sed neque hoc ipsum ad rem magnopere videtur per- 
tinere. Alii Spiritum veritatis vocari putant, quod doctor sit ve- 
ritatis, ut Theodorus Mopsuestiensis. Hoc probabilius, quia ita 
videtur interpretari Christus infra *): Cum autem venerit ille 
Spiritus veritatis, docebit vos omnem veritatem. Sed adhuc vide- 
tur non satis ad id, quod agebatur, accommodatum; de conso- 
latione enim, non de doctrina agebatur. 

Itaque duobus praeterea modis, si hic non placet, interpre- 
tari possumus. Altero, ut Hebraismus sit, dicaturque Spiritus 
veritatis, id est, permanens, stabilis; stabilitatem enim Hebraei 
veritatem vocant. Fiat tantum pax, et veritas in diebus mets’), 
id est, pax firma et stabilis; et dabo opus eorum in veritate, et 
foedus perpetudm feriam eis ‘), Quia ergo dixerat, Spiritum man- 
surum cum Apostolis in aeternum , vocat Spiritum veritatis, id 
est, perpetuo manentem, quem etiam sensum Chrysostomus in- 
dicat. Altero, ut Spiritus veritatis, id est, verus Dei spiritus 
appelletur , opponaturque mundi spiritui atque sapientiae, qui 
mendax et fallax est, sicut sapientia divina atque humana apud 
D. Paulum opponuntur *), quemadmodum Cyrillus, Augustinus, 
et Beda videntur exponere. 

Propterea enim statim addit: quem mundus non potest accipere. 
Nam idcirco non potest accipere, guia animalis homo non per- 
cipit ea, quae sunt spiritus Dei; stultitia enim est illi, et nom 
potest intelligere °). Sic enim potius interpretor, quam cum Theo- 
doro Heracleota, Theophylacto et Euthymio, non posse mun- 
dum, id est, mundanos et carnales homines, eum accipere, quia 
supra corpus nihil cogitant, et ille corporis expers est. Hoc est, 
quod statim addit: quia non videt eum, nec scit eum. Videre, 
ut Chrysostomus ait, pro intelligere ponitur; itaque idem est, 
quod scire. Dicit ergo, propterea mundum spiritum illum acci- 
pere non posse, quia non potest illum intelligere, non potest 
gustare. E contrario vero dicit: Vos autem cognoscetis eum, quia 
apud vos manebit, et in vobis erit. Mundus recipere non potest, 
guia alienus, novus, insolens illi videtur esse, exercitatos in 
rebus divinis sensus non habenti; vos autem cognoscetis ewm, 
quia apud vos manebit, id est, quia familiaris et consuetus vobis 
est, semperque vobiscum erit. Sic fere Gregorius ’) 

18. Non relinguam vos orphanos; veniam ad vos. Aliud hoc 
consolationis genus. Consolatus eos fuerat promissione Spiritus 


1) Cap. 4, 14. 17. et 4, 23. 7) Cap. 16, 13. °) Jes. 39, 8. 4) Jes. 
61, 8 *) Rom. 8, 6. 7. 4 Cor. 1, 26. *%) 4 Cor, 3, 14. 7) Lib. 8. 

sancti, quem suo loco venturum dixerat, neque ab illis umquam 
discessurum; sed quia illi ejus potissimum praesentiam deside- 
rabant, se etiam promittit non semper ab illis abfuturum, redi- 
turum ad illos aliquando. Hoc autem ipsum accommodatis ad 
consolationem dicit verbis: Non relinguam vos orphanos; dum 
enim orphanos vocat, filios appellat, ut notant Augustinus ’) et 
Beda. Aliquanto aliter Chrysostomus, Theophylactus et Euthy- 
mius, sed in eandem fere sententiam, orphanos dixisse, quia 
paulo supra *) filios appellaverat. Rupertus: Non relinquam vos 
orphanos, id est, in peccato; morale, ef non admodum apte. 

Veniam, inquit, ad vos, aliquando redibo; quod de quonam 
suo intelligat reditu, non convenit inter interpretes. Plerique 
de resurrectione intelligi volunt, post quam saepe Christum Apo- 
stolis legimus apparuisse, et apparuisse quidem sic, ut eum 
Apostoli viderent, mundus non videret, quemadmodum statim 
dicit: Adhuc modicum, et mundus me jam non videt; vos autem 
videtis me, id est, visuri estis. Sic uterque Theodorus, Hera- 
cleotes et Mopsuestiensis, Chrysostomus, Theophylactus et Eu- 
thymius. Alii de ipsa Spiritus sancti missione hoc interpretantur, 
quasi se ad discipulos venturum dicat, quia per Spiritum san- 
ctum venturus erat, ut Cyrillus ef Rupertus; quod nescio, an 
probabile videri possit, cum de adventu Spiritus sancti jam Chri- 
stus disseruisset, ef novum hic, ut diximus, consolationis genus 
sit. Augustinus, et Beda et Leontius de secundo Christi ad- 
ventu; quod ut magis probem, facit, quod infra *), ubi eandem, 
et iisdem fere verbis sententiam repetit, de illo ultimo loquatur 
adventu, ut multis ibi verbis exponit; et quod id, quod infra ‘) 
sequitur: In illo die cognoscetis, quia ego sum in Patre meo, et 
vos in me, et ego in vobis, de illo proprie tempore intelligatur , 
quo tempore Apostoli non jam per speculum in aenigmate, sed 
facie ad faciem visuri erant; et quod supra‘) eodem sensu 
dixerit: Iterum venio, et accipiam vos ad me ipsum, ut, ubi ego 
sum, et vos sitis. At id tempus longissime aberat; fateor, sed 
illud ipsum vocat modicum °), et Joannes 7), quod amplius est, 
horam novissimam, quia mille anni in conspectu Dei tamquam 
dies una *). 

Cur ergo non eos potius consolabatur, dicens, post tres dies, 
hoc est, post resurrectionem ad eos rediturum? Primum, quia - 
multo minus tunc consolationis per eas apparitiones, quam postea 
per secundum adventum suum illis erat allaturus. Deinde, quia 
illae post resurrectionem apparitiones ad breve fuerunt tempus, 
et non nisi quasi per transennam se illis ostendebat, praesentia 
autem illa sua, quam illis per secundum adventum exhibiturus 
erat, futura perpetua. 


1) Tract. 78. 2) Cap. 13, 33. *) Cap. 16, 16. 17. 19. *) Vers. 20, 
5) Vers. 3. *) Cap. 16, 46. 7) 4 Epist. cap. 2, 18. *) 2 Petr. 3, 8, 

19. Adhue modicum, et mundus me jam non videt. Vos autem 
videtis me. Quod tempus modicum vocet, modo diximus, nempe 
quod usque ad secundum adventum reliquum erat. Videt et 
videtis pro videbit et videbitts posita sunt. Saepe monuimus, cum 
emphasi et gratia praesentia pro futuris poni, ut: Elias venit'), 
id est, venturus est; et: Messias venit, eodem modo supra ’). 
At quomodo dicit, mundum se visurum non esse, si de seeundo 
loquitur adventu, cum tunc omnis caro eum visura sit? Facilis 
solutio; dicitur mundus eum jam non visurus, quia non nisi et 
momento temporis, et ad suam condemnationem visurus est, 
quemadmodum saepe significatur, peccatores resurrecturos non 
esse, non quod resurrecturi non sint, sed quod non nisi ad mortem 
resurrecturi, supra *). Alioqui idem argumentum contra eos valet, 
qui hoc de tempore resurrectionis Christi interpretantur ; qui enim 
dicit, mundum se visurum non esse, significat, numquam esse 
visurum. is denique sensus, quem exposuimus, et verbis se- 
quentibus confirmatur : 

Quia ego vivo, et vos vivetis. Probat atque declarat, quod 
dixerat, mundum se visurum non esse, Apostolos autem visuros, 
quia nimirum Apostoli ad vitam resurrecturi erant, et cum eo 
semper victuri, mundus autem in perpetua mansurus morte, 
mortui autem vivere non possunt. Hic verus est sensus, et iis, 
quae modo de resurrectione diximus, consentaneus, atque eodem 
fere modo, certe de resurrectione, Augustinus *), Chrysostomus, 
Beda, Cyrillus et Euthymius interpretantur. Quo magis Theo- 
phylactum miror interpretantem: Et vos vivetis, id est, gaude- 
bitis, cum me post resurrectionem conspicietis, quia gaudium 
vita quaedam sit. Tolerabilius est, quod Rupertus ait: Quia ego 
tivo, et vos viretis, id est, propter meam resurrectionem vos 
habebitis spiritualem vitam, quia per eam vobis remissionem 
merebor peccatorum. 

Illud ego neminem animadvertisse video, comparationem ex 
Hebraeorum idiomate in his verbis latere , quam indicat particula 
illa et, quae saepe apud Hebraeos, ut alibi diximus, compara- 
tionis complementum significat. Sensus ergo est: Quia, sicut ego 
vivo, ita et vos vivetis. I\ntelligitur enim particula similitudinis 
Hebraeorum more, quemadmodum supra *), et mox _ versu 
sequenti. : . 

Putant Augustinus ®°), Beda et Rupertus, propterea de se 
dixisse: Viro, de discipulis: Vivetis, quia ipsius resurrectio pro- 
xima erat, ita ut pro pracsenti haberi posset, discipulorum autem 
resurrectio Jonge aberat. Aliam ego ejus rei causam esse arbi- 
tror, quod non de humana, sed de beata atque divina loquatur 
vita, quam ipse natura habebat sua, discipuli autem nondum 


1) Matth. 17, 11. 7) Cap. 4, 28. 3) Cap. 6, 39. 44. 84. *) Tract. 

habebant, sed ejus beneficio habituri erant, Quam enim paulo 
ante visionem appellaverat, nunc vitam_vocat, quia haec est vita 
aeterna, ut eum videamus, cognoscamusque '). Perinde ergo est, 
ac si dicat : Vos videbitis me, id est, beati eritis, vitamque 
habebitis aeternam, quia ego ipsa sum vita; itaque sicut ego 
vitam per me habeo, ita eam vobis impertiar; sic dixit*): Jn 
ipso vita erat, et vita erat lux hominum, et *): Venit hora, et 
nunc est, quando mortut audient vocem Filii Dei ; et qu audie- 
rint, vivent. Sicut enim Pater habet vitam in semet ipso, sic 
dedit et Filio habere vitam in semet ipso. Eodem sensu docet D. 
Paulus, vitam nostram in ipso absconditam esse ‘), 

~ 20. In illo die vos cognoscetis, quia ego sum in Patre mco, 
et vos in me, et ego in vobis. Diximus supra *), nonnullos haec 
omnia ad tempus resurrectionis referre, in quibus Chrysostomus, 
Theodorus Mopsuestiensis, Theophylactus et Euthymius sunt. 
Sed ex iis, quae diximus, apparet, ad futuram in coelo vitam 
esse referenda, quemadmodum Theodorus Heracleotes, Cyrillus, 
Leontius, Augustinus, Beda et Rupertus referunt. Jn quo die, 
inquit Augustinus °), nisi de quo ait: Et vos vivetis? tunc enim 
erit, ut possimus videre, quod credimus. Nam et nunc est in 
nobis, et nos in tllo; sed hoc nunc credimus, tunc etiam cogno- 
scemus. Hic etiam particulam similitudinis intelligo: Tunc vos 
cognoscetis, quia, quemadmodum ego sum in Patre (subaudi, et 
Pater in me), sic vos estis in me, et ego in vobis, ut supra’): 
Sicut misit me vivens Pater, et ego vivo propter Patrem; et qut 
manducat me, et ipse vivet propter me. Dicit ergo, tunc eos in- 
tellecturos, quomodo, quemadmodum ipse in Patre est, et Pater 
in ipso, ita ipsi in se, et ipse in illis esset. At non dixerat illis, 
se esse in ipsis, et ipsos in se; sed se esse in Patre, et Patrem 
in se >). Non dixerat quidem hoc loco, sed alibi tamen dixerat °): 
Qui manducat meam carnem, et bibit meum sanguinem, in me 
manet , et ego in illo, et fieri potest, ut ad illum locum alludat. 
Deinde non est necesse, ut ante dixerit; potuit enim hoc tantum 
velle significare, fore, ut tunc talem inter se et ipsum conjun- 
ctionem experirentur, qualem inter se et Patrem suum esse illis 
dixerat; itaque abunde illis istam suam absentiam, quam tanto- 
pere dolebant, singulari illa et perpetua non solum praesentia , 
sed etiam conjunctione compensaturum esse. 

Abutebantur hoc Ariani testimonio, ut ex Chrysostomo, Cy- 
rillo et Theophylacto discimus. Sed facilis responsio, proportio- 
nem, non aequalitatem significari; quemadmodum Pater vitam, 
haturamque omnem suam secum communicasset, ita se cum illis 
Vitam suam communicaturum, non eodem tamen modo; nam 
Pater Filio ita naturam suam dedit , ut Filius illi aequalis ‘eset; 


tree eee 

Filius nobis non ita vitam, caeteraque bona sua nobis dat, ut 
aequales illi simus, quia creaturae creatori aequales esse non 
possunt. Illustrissimum ‘exemplum est illud apud Matthaeum *):. 
Estote perfecti, sicut Pater vester coelestis perfectus est, ubi 
Ariani negare non possunt, non aequalitatem, sed proportionem 
significari. 

21. Qui habet mandata mea, et servat ea, ille est, qui diligtt 
me. Putant Chrysostomus, Theophylactus et Euthymius, pro- 
pterea hoc Christum nunc dicere, quia videbat, tristes propter 
futurum discessum esse discipulos; docere ergo eos, si se dili- 
gant, ne in eo amorem erga se declarent, quod aegre discessum 
suum ferant, sed in eo, quod mandata sua servent; eum enim 
vere se diligere, qui servat mandata sua. At hoc jam dixerat 
supra *), et majorem jam illis consolationem adbibuerat, fore, 
ut, sicut ipse in Patre erat, ita illi in se essent. Denique majus 
quiddam illis videtur polliceri, quam ut dicat, eum se diligere, 
qui mandata sua servat. Longius etiam a sensu Rupertus abest, 
ostendisse Christum ante lotionem pedum, quantum discipulos 
amaret °); docere eos nunc, quantum se, et quomodo illi amare 
debeant; aut rationem certe reddere, cur supra dixerat*): Si 
diligitis me, mandata mea serrate; quia dignitas, inquit, dilectio- 
nis non in vocis superficie, sed in veritate et opere consistit. 
Ego rationem docere arbitror, qua ad’ summam illam secum 
conjunctionem, de qua proximo versu dixerat, pervenire possint. 
Ea autem est, ut se diligant observandis mandatis suis; qui enim 
diligit se, eum et a Patre suo diligi, seque illi manifestaturum, 
quod est in eo manere, quemadmodum dixerat. 

Diximus supra, quaestionem ab Augustino moveri, quomodo, 
gui mandata ejus observat, is eum diligat, quasi prius observet, 
postea diligat, cum nemo sine caritate, qua Christum diligit, 
ejus mandata servare possit. Facilis est responsio: Non significat, 
unum prius esse altero, sed unum esse alterum, ut alias omit- 
tam Theologorum subtilitates, quae hujus loci non sunt, diverso 
genere causae unum altero simul prius esse, atque posterius. 

Malim aliquis explicasset, cur non dixerit Christus: Qui servat 
mandata mea, diligit, ut solet aliis locis dicere, sed dixit: 
Qui habet mandata mea, et servat ea. Quid est habere? Augu- 
stinus prope ad sensum accessit. Qui habet, inquit *), in memo- 
ria, et servat in vita, que habet in sermonibus, et servat in mo- 
ribus; qui habet audtendo, et servat faciendo; aut qui hahbet faci- 
endo, et servat perseverando. Mihi idem videtur esse habere, 
quod credere. Qui enim verbum Dei audivit et intellexit, sed 
non credidit, is non dicitur illud habere, quia exclusit illud, 
repudiavit, rejecit; qui autem credidit, is demum habet, quia 
retinuit, et animo defixit. Itaque eandem vim hoc loco habere 

arbitror, mandata Dei habere, quam habere diximus, quod dicit 
supra’): Verbum Ejus non habetis in vobis manens, ‘quia, quem 
misit Ille, huic vos non creditis; et illud ”): Dicebat ergo Jesus 
ad eos, qui crediderunt ei, Judaeos: Si vos manseritis in sermone 
meo, vere discipuli met eritis. Propterea igitur hoc loco eo usus 
est verbo, quia cum Apostolis agebat, qui jam crediderant, hoc 
est, qui mandata ejus jam habebant , ut doceret eos, non satis 
esse credere, nisi etiam facerent, quae credebant. 

Itaque manifestum hinc contra novos haereticos argumentum 
colligitur, solam fidem ad justificationem et salutem non satis 
esse. Quod et Chrysustomus, et Euthymius hic observarunt. 
Theophylactus ita interpretatur, quasi verbum illud: g@vAatces 
QTAG Eytohas, servat ea mandata, non significet mandata fa- 
cere, sed asservare, retinere diligenter, ne nobis eripiantur , ut 
idem denique sit, quod conservare seme] acceptam fidem. Quod 
satis per se constat a mente Christi alienum esse. Illud etiam 
observaverim, Christum mandata sua, non Patris appellasse, 
ostendentem, se esse Deum. 

Qui autem diligit me, diligetur a Patre meo; et ego diligam 
eum et manifestabo et me tpsum. Quaerit etiam hic Augustinus °), 
quomodo dicat: Qui diligit me, diligetur a Patre meo; et ego 
diligam eum, quasi prius nos Deum diligamus, deinde nos Deus 
vicissim diligat, cum contra se prorsus res habeat *). In hoc, 
inquit, est caritas, non quast nos dilexerimus Deum, sed quoniam 
tpse prior dilexit nos. Recte respondet, non quamcumque Patris 
Filiique erga nos dilectionem intelligi, sed eam, qua Pater di- 
lectionis erga eum nostrae praemium daturus nobis est, et Filius 
se ipsum manifestaturus. Eam enim Patris Filiique erga nos 
dilectionem nostra erga eos dilectio praecedit. Caeterum alia nos, 
ut ait Joannes, dilectione prius illi nos diligunt, quam nos illos 
diligamus; ea nempe, qua nobis gratiam suam conferunt, qua 
peccata remittunt, qua justificant, qua justificatos amant, et us- 
que ad finem vitae perseverare faciunt. Hoc dicere non possunt 
ii, qui haec de Christi resurrectione interpretantur, in qua sen- 
tentia Chrysostomus, Cyrillus, Theodorus Mopsuestiensis , Theo- 
pliylactus et Euthymius sunt. 

22. Dicit ei Judas, non ille Iscariotes.: Caute morfuit Evan- 
gelista, hunc Judam, quem Christum interrogasse dixerat, non 
illum fuisse Iscariotem , qui proditor ejus fuit, sed Judam alte- 
rum, cui Lebbaeo aut Thadaeo cognomentum erat ‘), et cujus 
canonica nunc legitur epistula; ne quis ambiguitate forte nominis 
falleretur, putaretque, Evangelistam non sibi constare, qui di- 
xisset °), proditorem illum Judam a Christi Apostolorumque con- 
sortio discessisse. 


*) Cap. &, 38. 2) Cap. 8, 34. °%) Tract. 88. *) 4 Joan. 4, 10. *) 

Domine, quid factum est, quia manifestaturus es nobis te 
ipsum, et non mundo? Hebraismus mayen mry (mah haiah), quid 
fuit? id est, quid accidit? quid causae incidit; quod Septuaginta 
solent vertere éyéveto, factum est. Haud dubium , quin Judas 
non intellexerit, quod de sua manifestatione Christus dixerat, 
nam caetera satis sibi videbatur intellexisse; quemadmodum neque 
Thomas '), neque Petrus ’) intellexerant. Nempe nondum Spiri- 
tum illum acceperant, a quo omnem docti sunt veritatem. Fe- 
fellit Rupertum phrasis Hebraica; existimavit enim, sensum esse: 
Si nobis te manifestaturus es, nondum ergo te manifestasti, quid 
igitur hactenus a te factum est? quid hactenus egisti? si te nobis 
non ostendisti, nonne te vidimus? ponne audivimus? nonne diu 
tecum versati sumus? quod quam longe absit a sensu, nemo 
non videt. Chrysostomus, Theophylactus, Euthymius verbo illo: 
Manifestabo ei me ipsum, Judam turbatum fuisse putant; cum 
enim sciret, ad mortem ire Christum, existimasse, ita eum sibi 
caeterisque Apostolis jam mortuum appariturum, quomodo solent 
aliquando mortui vivis apparere, quos nemo sine horrore animi 
videf. 
’ Quorum sententiam etsi non probo, tamen notari hoc eorum 
testimonium a lectore velim, ut sciat, graves auctores ita sen- 
sisse, aliquando vivis mortuos apparere, quod D. Augustinus °) 
alicubi docet, non nisi impudenter negari posse. Theodorus Mo- 
psuestiensis scribit, putasse Judam, Christum solis se Apostulis 
manifestaturum esse, quod qua ratione facturus esset, non intel- 
ligebat. Leontius et Theodorus Heracleotes, amore in Christum 
hoc dixisse, quod vellet ejus gloriam omnibus esse conspicuam. 
Cyrillus doctiorem ejus existimat esse quaestionem; scivisse eum, 
Christum omnibus gentibus esse promissum : : Dedi, inquit, te tn 
lucem gentium *); mirari, quid novi acciderit, quamobrem, mutata 
punc voluntate, neget, se manifestaturum esse mundo. Magis 
probo, quod alii dicunt, adhuc eum Judaico more in temporali 
Christi haesisse regno, quasi omnes cum eo Judaei regnaturi 
essent; itaque mirari, quod non illis se omnibus manifestaturum 
diceret. Nam myster:um illud vocationis gentium, quod Cyrillus 
ait, non est verisimile, Judam tune cognovisse, cum vix persua- 
deri Petre, accepto etiam Spiritu sancto, pvotuerit 5). 

23. Respondit Jesus, et dixit et: Su quis diligit me, sermo- 
nem meum servabit, et Pater meus diliget eum; et ad eum venie 
mus, et mansionem apud eum faciemus. Non mutat Christus sen- 
tentiam, sed ejusdem potius sententiae repetitione docet Judam, 
quomodo et quamobrem non omnibus se manifestaturus esset. 
Quia non vult gloriam suam, nisi cum amicis suis, communi- 
care; amicos autem suos esse, qui sermonem suum _ seryant. 


4) Vers. 5. 7) Cap. 13, 36. 3) Lib. de cura pro mortuis agenda, 
cap. 10 et 15. *) Jes. 42, 6. et 49, 6 5) Act, 10, 44. 

In hane fere sententiam Augustinus *) et Cyrillus interpretantur. 
Chrysostomus, Theophylactus et Euthymius convenienter senten- 
tiae illi suae, quam supra posuimus, existimant, docere Christum, 
se non, sicut mortui vivis apparent, quemadmodum illi putabant, 
ipsis appariturum; sed sicut -Deus. hominibus apparere solet, id 
est, spiritualiter et invisibiliter; propterea dixisse, simul cum 
Patre ad eos venturum esse. Theodorus Mopsuestiensis, docere, 
se neminem excipere, omnibus sese hominibus manifestaturum 
esse, modo se diligant, et mandata sua servent. 

Si se solum ad eos, qui diligerent, venturum diceret, facile 
intelligeremus , eum de suo ad judicium adventu locutum esse; 
sed cum una etiam Patrem venturum dicat, quaerendi nobis 
sollicitudinem injicit, de quo id Patris adventu possit intelligi, 
cum -nusquam in Scripturis venturus dicatur Pater. Non invenio 
auctorem gravem, qui de alio, quam de adventu per gratiam 
in animos hominum interpretetur; sic videntur Augustinus, Chry- 
sostomus, Cyrillus, uterque Theodorus, Leontius, Beda, Theo- 
phylactus et Euthymius intellexisse. Quod etsi cum supra dictis *), 
ubi se manifestaturum, non in hac, sed in altera, ut explica- 
vimus, vita dixerat, non satis videtur convenire: tamen a tot 
tantisque auctoribus nolo discedere. Nam et Deus per gratiam 
ad nos venire dicitur: Ego, inquit*), sto ad ostium, et pulso; 
ai quis aperuerit mihi, intrabo, et coenabo cum illo, et hic ad- 
ventus. quasi indicium ejus est, de quo christus loquebatur *). 
Ituris enim nobis in coelum per gratiam Deus obviam procedit. 
Non video tamen, cur non de ingressu in regnum coelorum possit 
intelligi, ut venturum se ad nos excipiendos tamquam hospites 
cum Patre dicat, aut ad nos se tamquam hospitem cum Patre 
in coelo venturum, quasi coelum domus nostra sit, et ipsi in eo 
sint quodammodo perezrini. 

Cur de Spiritu sancto mentionem nullam facit? Quia de ad- 
missione in domum Patris loquebatur, ubi tota Patri, tamquam 
domus domino, et sibi, tamquam haeredi, auctoritas erat tri- 
-buenda; et quia discipuli Patrem tantum et Filium videre opta- 
bant, ut Philippus *) dixerat: Domine, ostende nobis Patrem, et 
hic Judas de ipsius Christi manifestatione interrogaverat. Verbum 
illud: Et mansionem apud eum faciemus, vim habet, quam 
Chrysostomus, Theophylactus et Euthymius observarunt; signifi- 
cat enim, non ad tempus tantum, postea discessuros, venturos 
esse , sicut ipse nunc discessurus venerat, quemadmodum de 
Spiritu sancto dixerat: Ut maneat vobiscum in aeternum®). Ulud 
non probo, quod hi auctores putant, mansionem hanc somno et 
mortuorum opponi apparitioni, quae brevi tempore evanescit. 
Notavit autem Theodorus Heracleotes ,-propterea plurali numero 


*) Tract. 76, *) Vers, 24. *) Apoc. 3, 20. *) Vers. 24. 5) Vers. 8 
6) Vers. 16. | | . 

dixisse: Veniemus, et faciemus, ut Sabellii haeresim refutaret, 
ostendens , se et Patrem diversas esse personas. 

2h. Qui non diligit me, sermonem meum non servat. Et ser- 
monem, quem audistis, non est meus, sed Ejus, qui mtsit me, 
Patris. Simplicitas haec et ruditas orationis Hebraismum sapit. 
Dixerat: Qui diligit me, sermonem meum servabit; dicit nunc e 
contrario, qui se non diligit, eum non servare sermonem suum, 
tamquam si clarius diceret, certum signum dilectionis erga se 
esse, servare sermonem suum, ita ut omnis, qui diligit, servet, 
et omnis, qui non servat, non diligat, (sic enim oratio resol- 
vande); sed quorsum hoc? Ut discipulos ad mandatorum suorum 
observationem exhortetur, quae certa via est, qua ad videndam 
ipsius gloriam pervenitur. Sermonem enim Hebraico idiomate 
praeceptum vocat. Quod autem addit: Et sermonem, quem au- 
distis, non est meus, sed Ejus, qui misit me, Patris, ideo dicit, 
ut praeceptis suis majorem apud discipulos auctoritatem adhibeat, 
cum ea Patris esse intellexerint. Quia, etsi non minorem ipse 
per se, quam Pater, auctoritatem habebat, tamen apud illos, 
qui eum nondum satis cognoscebant, majoris Pater, quam ipse 
auctoritatis erat. Non negat, praeceptum, hoc est, sermonem 
esse suum, supra enim ') mandata sua appellaverat; sed signi- 
ficat, non esse tantum suum, eodem modo, quo dixit: Mea 
doctrina non est mea, sed Ejus, qui misit me’), et, ut Theodorus 
Mopsuestiensis scribit, non significat, non esse suum, sed com- 
mune sibi esse cum Patre. Notavit idem, consequens fuisse, 
ut diceret, eos, qui non servarent mandata sua, se Patremque 
suum visuros non esse; sed intelligendum nobis, quia odiosum 
erat, relinquere maluisse. Graece est xai 6 Adyos, dy axovete, 
sermo, quem auditis, non est meus, modico sensus discrimine; 
tamen clarius est: audistis. Nam si legamus: Auditis, necesse 
est, ut interpretemur: audire soletis; diximus enim alibi, verba 
praesentis temporis solere consuetudinem et morem significare : 
Magister vester non solvit didrachma, id est, nonne solet 
solvere *)? | 

25. 26. Haec locutus sum vobis apud vos manens. Paracletus 
autem, Spiritus sanctus, quem mittet Pater in nomine meo, ille 
vos docebit omnia, et suggeret vobis omnia, quaecumque dixero 
vobis. Chrysostomus, Theophylactus et Euthymius putant, ideo 
hoc Christum dixisse, quia videbat, discipulos nondum, quae 
dicebat , intellexisse , verebaturque, ne se iterum interrogarent, 
quaenam illa essent mandata, de quibus loqueretur, sibique mo- 
lesti essent. Potius credo, objecta spe clarioris cognitionis per 
Spiritum sanctum illis offerendae, consolari eos voluisse, simul- 
que excusare se, quod propter instantem discessum suum plura 
eos et clarius docere non posset; scire se, adhuc eos indigere 


*) Vers. 21. *) Cap. 7, 16. %) Matth. 17, 24. 

doctrina; sed quae aut ipse propter temporis brevitatem dovere 
non posset, aut illi, nondum satis idonei auditores, non possent 
capere, Spiritum. sanctum abunde eos docturum esse. 

Cum dicit: Haec locutus sum vobts apud vos manens, duo in- 
dicat: et se jam cum illis non manere, aut certe non amplius 
mansurum, nec deinceps postea familiariter versaturum; et postea 
cum ipsis non manentem aliquid locuturum, non per se, sed 
per Spiritum sanctum, ut statim explicat. Monent Augustinus *) 
et Beda, aliter hic mansionem, quam paulo ante, cum dicit: 
Et mansionem apud eum factemus, appellare. Illa, inquit, man- 
sto alia est, quam promittit futuram; haec vero alia, quam prae- 
seniem esse testatur, Illa spiritualis est, atque tntrinsecus menti- 
bus reddttur; haec corporalis forinsecus oculis atque auribus ex- 
htbetur. Illa in aeternum beatificat liberatos; haee in tempore 
visitat liberandos. Secundum illam Dominus a suts dilectoribus 
non recedit; secundum hanc it et redit. Notant Theophylactus et 
Euthymius, propterea non solum Spiritum sanctum, sed etiam 
Paracletum appellasse, quia id nomen ad discipulorum consola- 
tionem pertinebat. — 9 & 

Quod dicit: Quem mittet Pater tn nomine meo, Cyrillus in- 
terpretatur, quem per me Pater mittet. Non enim negat, se 
eum missurum esse, cum dicat’*): S¢ autem abtero, mittum eum 
ad vos; sed significat, Patrem per se, cui gubernandae Ecclesiae 
curam reliquerat, missurum esse. Magis probo Theophylacti et 
Euthymii interpretationem, qui tn nomine meo idem esse putant, 
quod pro me, meo loco, qui vices meas gerat, sicut ipse solet 
dicere, se venisse in nomine Patris *), id est, ut faceret, quae 
Pater, si venisset, facturus erat. Cur ergo ejus missionem Patri 
tribuit, si ejus nomine venturus erat? id supra *) disseruimus. 
Ile, inquit, vos docebit omnia, et suggeret vobis omnia, quaecum- 
que dixero vobis. : 

Dubium, an quod dicit: Docebit omnia, ad aliud verbum: 
Quaecumque dixero vobis, referendum sit, quasi non aliud do- 
cturum Spiritum sanctum dicat, quam quod ipse ante docuisset, 
quemadmodum et verbum suggeret eo utique refertur. Non re- 
pugnabo, si quis ita velit interpretari, quin auctores illi, quibus 
suam sententiam tueatur, Augustinum, Bedam et Rupertum m- 
dicabo, qui ita quoque videntur intellexisse. Sed tamen proba- 
bilius judico, ut verbum: Docebtt omnia, absolute ponatur, neque 
restringatur ad illud alterum verbum: Quaecumque dixero vobis. 
Duo enim, ut Theodorus Mopsuestiensis animadvertit, Christas 
significare voluit, Spiritum sanctum facturum esse et docturum 
ea, quae ipse eos, aut propter angustiam temporis, aut quod 
capere illi non posseut, non docuisset, et ea, quae docuisset, in 
memoriam revocaturum. Hoc enim est, txourice: tuds, quod 


’ 

moster interpres vertit: suggeret vobis, D. autem Augustinus ex 
veteri, ut opinor, versione. legit: commemorabit vobts. Obscure 
et. ambigue dictum est: Quaecumque dixero vobis; poterat enim 
futurum videri, cum praeteritum sit elzov, diat vobis. Notant 
Leontius et Theodorus Heracleotes, hoc secundum membrum ad 
soles discipulos pertinere. Itaque hinc Theodorus Montani, Pri- 
scillae et Maximillae refellit haeresim, non potuisse Spiritum saa- 
ctam in Montanum, ut illi deliberabant, primum mitti, cum 
Christum pon vidisset, ut posset illi Spiritus sanctus, quae a 
Christo audivisset, in mentem revocare. , 

27. Pacem relinquo vobis, pacem meam do vobis; non quo- 
_ modo mundus dat, ego do vobis. Disceptatur inter interpretes, 
quid hoc loco nomine pacis intelligendum sit. Cyrillus et Leon- 
tis ipsum Spiritum sanctum, quem suo loco venturum dixerat, 
paeem vocare putant. Theodorus Heracleotes, Chrysostomus, 
Theophylactus et Euthymius reconciliationem cum Deo, quam 
illis per mortem suam perfecturus abibat. Cyprianus *), Ambro- 
sius *), Augustinus *) eam pacem intelligunt, quam alii erga alios 
conservamus, quam volunt Christum Apostolis discedentem in 
primis commendasse. Qua de re multas elegantesque senteatias 
apud Augustinum iis in locis, quus modo designavimus, lector in- 
veniet. Alii, pacem erga Christum; propterea suam proprie 
eppellasse. Alii, pacem internam, id est, animi tranquillitatem 
inteligunt, qua fit, ut animus nullis adversis rebus de statu suo 
dejiciatur. Providentem quippe Christum, fore, ut Apostoli mul- 
ti¢ .adversis rebus conflictarentur, munire eos voluisse, bono 
aequoque essent animo; nihil illis nocere posse, pacem se illis 
relinquere, non qualem mundus dare soleat, qui se tunc pacem 
habere putat, cum nihil ili accidit adversi. In hunc etiam. me- 
dum Cyrillas exponit. Gregorius ‘) mirabili prorsus sententia 
docet , duplicem hic pacem significari, alteram mundi, brevem, 
faHacem, lubricam; eam se Christum non dicere Apostolis dare, 
sed relinquere, id est, ahjicere, praeterire; alteram spiritualem, 
divinam, diuturnam, stabilem, quam se illis dicat dare. Vellem 
auctorem habere bonum bonae sententiae. 

Pacis nomine Hebraica phrasi salutationem, apprecationemque 
ominaam prosperarum rerum significari, arbitror. Id apud Hebraeos 
usifatuma esse, neminem, qui eorum degustarit linguam, ignorare 
credo, ideoque ab exemplis abstineo. Christum igitur paterno 
more, ex hac vita discessurum, vale filiis suis dicere, et ut 
yuige loquimur, suam illis benedictionem relinquere, hoc est: 

relinque vobis. Nam benedictionem ipsam Hebraico, ut 
diximus, idiomate pacem appellat. 


*) Lib. 2. contr. Jud. et in lib. de unitate Eccl. *) Libr. 2. de vita 
beata. cap. 6. et lib. de Joseph patriarch. cap. 13. et Serm. 47. in Psalm. 
118. %) Serm. 57. de verb. Dom. et serm. 166. et 169. de temp. *) In 
8. parte Pastor. cap. 26. . 

Quid igitur distat inter relinquere et dare pacem? Vix :for- 
tasse quidquam; sed si quid tamen interest, hoc interest, quod 
relinquere sit abituri, dare etiam mansuri; aut relinquere pre- 
cantis, dare etiam, quod a Deo precetur, concedentis. Quam 
ergo ilis benedictionem relinquebat? Electionem ad vitam aeter- 
nam, ejusque promissionem. Haec enim est, quam mundus dare 
non potest. Itaque non disputo, quod nonnullos scio interpretes 
subtiliter facere, num, cum dicit: Non quomodo mundus dat, 
ego do, pacem aliam, et an alium ejusdem etiam pacis dandae 
modum intelligat. Simpliciter enim interpretor, et alam, et alio 
modo, quam mundus det, pacem dare. Christus enim yeram et 
sempiternam, mundus falsam et brevem dat; et Christus non 
solis dat verbis bene precando, sed re ipsa, tamquam ejus au- 
ctor ac Dominus, eam nobis largiens; mundus verbis, et adula- 
toriis salutationibus dat, re vero ipsa non dat. 

Non turbetur cor vestrum, neque formidet! Haec. verba ad 
sequentia refero; itaque hinc existimo inchoandum fuisse versum : 
Non turbetur cor vestrum, neque formidet propter discessum 
meum; jam enim yobis dixi, me esse rediturum. 

28. Audistis, quia dixi vobis : Vado, et venio ad vos. Id est, 
cum ex me audieritis, me non abire, ut vos orphanos ac de- 
sertos relinquerem, sed ut ad vos majore cum gaudio redirem, 
non debet propter discessum meum cor vestrum turbari. . 

Si diligeretis me, gauderetis utique, quia vado ad Patrem, 
Non significat, se ab illis non diligi, sed est modus quidam lo- 
quendi patris cum filiis, amici cum amicis, dolentibus ob patris 
amicive discessum, qui majorem ili gloriam allaturus est. Si 
amaretis me, non doleretis; amantis enim est, amici bonis non 
dolere, sed gaudere. Sciebat, illum ipsum Apostolorum dolorem 
ex ipsorum erga se amore proficisci, sed ex amore, pon ex 
ratione, sed ex sensu proveniente, aut potius ex ignorantia, quod 
nondum satis, quo iret, intellexissent. Etenim si scissent, ad 
Patrem ire, ut ad ejus consideret dexteram, minime ob ejus 
discessum dolituros fuisse. 

Quia Pater major me est. Duplex ex hec loco oritur quaestio: 
quae ista sit, quam affert, ratio, cur discipuli discessu suo gau- 
dere debeant; et quo sensu dicat, Patrem se majorem esse 
Facilis illa prior est, oportuisse gaudere discipulos bono suo, si 
se diligerent; magno enim sibi esse bono, quod ad Patrem iret, 
quia Pater se major esset, itaque ad majorem honorem, ad 
majorem ibat dignitatem, a miseria ad felicitatem, a consortio 
hominum ad consortium Dei, qui se et omnibus nomimius 
major esset. 

Alteram quaestionem difficiliorem Ariani reddiderunt; miris 
enim modis hunc locum agitarunt, utpote in quo sententiae suae 
praesidium collocabant. {d discimus ex Athanasio *), ex Epipha- 


1) Orat. 2. contra Arianos, et oi lib. de synod, Arimin. ‘et Scleuciens. 
OT * 

nio *), ex Basilio 7), ex Gregorio Nazianzeno *), ex Caesario ‘), 
ex Gregorio Nysseno ‘), ex Ambrosio *), ex Hilario’), ex Ida- 
cio *), ex Augustino *), ex Chrysostomo, Cyrillo, Leontio, Theo- 
doro Heracleota *°), qui contra illos diu disputarunt. 

Tribus modis Catholicos auctores hunc locum explicasse, 
Arianisque respondisse, lego, quas omnes explicationes Leontius 
colligit. Omnes in eo conveniunt, Christum tamquam hominem 
loqui, itaque mirandum non esse, ut Basilius ait, si se Patre 
minorem dicat, qui se, cum tn forma Dei esset*'), non Patre 
solum, sed Angelis, ut scribit D. Paulus *?), sed hominibus ipsis 
minorem fecit. [lle enim ipse, qui hoc loco dicit: Pater major 
‘me est, alibi dixit **): Ego sum vermis, et non homo, opprobrium 
hominum, et abjectio plebis. Id ita esse intelligendum, ex hoc 
ipso loco colligebant; loquitur enim Christus, dicens, se ad Pa- 
trem vadere; non vadit utique ut Deus, sed ut homo; nam Deus 
ubique est. Ita D. Augustinus **): Ergo et tbat per td, quod 
homo erat, et manebat per id, quod Deus erat; ibat per id, quod 
wno loco erat, et manebat per id, quod ubique erat. Sic etiam 
Eucherius °°). 

Solebant hanc interpretationem Ariani refellere, dicentes, 
comparationem non nisi inter ea, quae ejusdem sint generis, 
posse fieri; inepte enim quisquam homo dicat: Deus major me 
est. Sed hanc ipsam Arianorum subtilitatem subtilius Basilius 
et Cyrillus in ipsos rejecerunt. Si comparatio non nisi inter ea, 
quae ejusdem sunt generis, fieri potest, et inter Christum et 
Deum fit, Christus igitur est Deus. Negat praeterea Cyrillus, 
comparationem non nisi inter ea, quae. generis sint ejusdem, 
fieri posse; quin inter ea minime fieri, quia inter ea, quae ejus- 
dem generis sunt, nec majus, nec minus est. 

Altera explicatio erat, dictum hoc esse per accommodationem 
ad discipulorum opinionem, qui adhuc putabant, Patrem Christo 
majorem esse; solere enim saepe non ex veritate, sed ex homi- 
num opinione loqui, ut cum dicit *®): Quid me dicis bonum? 
Nemo bonus, nisi unus Deus. Sic Chrysostomus, Leontius, Theo- 
phylactus et Euthymius. 

Tertia vero erat, Patrem majorem dici Filio, etiam quatenus 
Filius Deus erat, non quidem re ipsa, sed hoc ipso, quod ille 
Pater, hic Filius erat; Patris enim nomen honorificentius natura 


") Haeres. 69. 7) Lib. 4. adv. Eunom. et epist. 141. ad Caesariens, 
5) Orat. 4. et 5. de Theol. *) Dialog. 1. *) In orat. ad Simplicianum. 
*) Libr. 2. de fide, cap. 4., et lib. 5. cap. 8. 7) Lib. 8. et 414. de Trin., 
et in lib. de synodis cont. Arian. *) Lib. 3. contr. Varimad. °) Libr. 4. 
de Trin. cap. 7. et 11.; et libr. 3. cont. Maxim. cap. 24. et 25.; et 
quaest. 4. ad Oros.; et lib. de fide et symb. cap. 9.; et lib. 83. qq. 
quaest. 69. *°) In comment. ad hunc locum. !") Phil. 2, 6. 12) Hebr. 

sua esse, quam Filii, quia principium et, ut Graeci loqnuntur, 
causam Filii significat. Sic enim exponunt Athanasius, Hilarius 
Epiphanius, Gregorius Nazianzenus et Caesarius iis in locis, quos 
supra citavimus, et Cyrillus *?), et Damascenus 7), Chrysostomus 
et Leontius, Theophylactus et Euthymius *). Sed haud scio, an 
plus adversariis concesserint, quam aequum erat. 

29. Et nunc dixi vobis, priusquam fiat, ut, cum factum 
fuertt, credatis. Quidnam se ills dixisse dicit? Non quidem: 
Pater major me est, id enim non fit; sed: Vado ad Patrem, quod 
iterum atque iterum illis dixerat, quia in eo et cardo fidei, et 
summa consolationis eorum vertebatur. Id dicit, se propterea, 
antequam fieret, illis significasse, ut, cum fieret, crederent, id 
est, cum eum paulo post in coelum evectum cernerent, intelli- 
gerent, ipsum ad Patrem ire, ut aequali cum eo gloria frueretur. 
Alii referunt ad omnia, quae dixerat, non de suo modo ad Pa- 
trem abitu, sed de mittendo etiam ad ipsos Paracleto, quibus 
non magnopere repugnaverim; modo hoc intelligatur, reddere ra- 
tionem Christum, quam ob rem ea illis diceret, quae sciret ab 
eis non intelligi, quia, quamvis tunc non intelligerent, postea 
tamen essent ex eventu intellecturi; semina se in eorum animis 
jacere coelestium mysteriorum aliquando nascitura. Similis locus 
supra *) et infra *). 

30. Jam non multa loquar robiscum; venit enim princepe 
mundi hujus, et in me non habet quidquam. Reddit causam, cur 
non pluribus verbis illis exponat, quae sciebat ab ipsis non in- 
telligi, sed ea in eventum ipsum intelligenda rejecerit, quia breve 
illi tempus erat, itaque non licebat, esse longiorem; appropinquare 
enim principem hujus mundi, qui, ut se comprehenderet, armata 
veniret manu. Principem hujus mundi diabolum appellat, sicut 
supra °), ubi, cur ita vocaretur, exposuimus. 

Dicit autem, diabolum venire, quia Judaei illius acti instinctu 
veniebant, attribuens diabolo, quae homines peccatores, id est, 
membra ministrique diaboli faciebant. Fortasse alludit ad Judam, 
in quem, ut Lucas ait’), Jam diabolus intraverat; itaque cum 
sciret, venire Judam, quasi cohortis illius nefariae ducem, dia- 
bolum venire dicit, Quod sequitur: Et in me non habet guidquam, 
perinde est, ac si dicat: Sed tn me non habet quidquam; poni- 
tur enim et pro sed, xai pro dAAa, ex Hebraismo, § (vau) pro 
1’ °D (cht tm) aut qs (ach), ut apud Lucam *), ubi cum esset 
Graece xai, noster interpres vertit: sed, quod pari ratione hoc 
loco facere potuit, et apud Matthaeum °): Generatio prava et 
adultera signum quaerit, et signum non dabitur et, pro: sed si- 
gnum non dabitur et. 


*) Lib. 2. Thesaur. cap. 3. 7) Libr. 4. de fide, cap. 19. °) In com- 
ment. hujus loci. *) Cap. 13, 19. *) Cap. 16, 4. *) Cap. 12, 34. 7) Cap. 
22, 3. °) Act. 10, 28. °%) Cap. 12, 39. 

 ‘Difficilius est, quid sit: In me non habet quidquam. Nonnuli 
Graeci codices legunt: Kal éy éuot ody stojoe: otdey, et in 
me non tnventet nihils atque ita invenio in codice Graecae Catenae, 
eodemque modo uterque Theodorus, Heracleotes et Mopsuesti- 
ensis, Leontius et Cyrillus *) legunt. Ex Latinis etiam Grego- 
rius *) et Ambrosius *), qui duas indicat esse lectiones, alteram: 
Et in me inveniet nihil; alteram: Et in me non inveniet nihil, id 
est, non inveniet peccatum, quia peccatum nihil est, ut ille ex- 
plicat. At fateor quidem, hanc lectionem: Et in me non tnveniet 
quidguam, significantiorem esse; sed nihil mutare nobis licet; 
de sententia disserendum. 

Omnes auctores, quos contigit mihi legere, existimant, sen- 
sum esse: Jn me non habet quidquam, id est, nullum in me jus 
habet, quia non habet jus ac potestatem, nisi in homines pec- 
catores. Sic Chrysostomus, Augustinus, Beda, Theophylactus; 
aut: In me non inveniet peccatum ullum, ut auctores illi inter- 
pretantur, quos diximus ita legere. Mihi alius posse videtur 
esse, praesertim si legamus: Non inveniet in me quidquam, non 
poterit me vincere, non poterit perdere, ut sperat; nam etsi 
moriturus sum, non sum illius potentia, sed mea voluntate mo- 
riturus. Hoe est, quod subjicit: 

31. Sed ut cognoscat mundus, quia diligo Patrem; et stcut 
mandatum dedit mihi Pater, sic facto. Quidam haec verba ex 
illis ultimis pendere putant: Surgite, eamus, ut illius sententia 
compleatur, tamquam si diceret: Surgite, eamus, ut cognoscat 
mundus, me Patrem diligere. Ac sunt, qui existiment, ita Non- 
num poétam et Augustinum intellexisse, quaamquam ex illis ego 
colligere non possum. Omnes alios, Chrysostomum, Theodorum 
Mopsuestiensem et Heracleotem, Leontium, Cyrillum, Theophy- 
lactum, Euthymium et Rupertum, immo et Augustinum et Be- 
dam sequor. Subintelligendum aliquid, quod orationem impleat, 
ut: Non morior, quod ullam in me diabolus mortis causam in- 
veniat, aut quod me suis viribus cogat mori, sed ut cognoscat 
mundus, quod Patrem diligo et, quod mihi mandavit, facio. 
Non propterea moriebatur, ut id mundus cognosceret, sed ut 
mundum ipsum redimeret; caeterum inde consequebatur, ut ejus 
erga Patrem amorem et obedientiam mundus cognosceret. Itaque 
dictionem ut hoc loco, quemadmodum in aliis multis adnotavimus, 
non causam, sed consequentiam significare, arbitror. Loquitur ut 
homo, propterea dicit: Sicut mandatum dedit mthi Pater, ut 
dixit supra *). Ideo autem haec discipulis dicit, ut eorum con- 
firmet fidem, ne putent, se infirmitate aut necessitate, non vo- 
luntate sua mori. 

Surgite, eamus hinc! Ex iis, quae modo diximus, constat, 
haec verba non esse cum praecedentibus in unam sententiam 


4) In comment. 7) Hom. in Evang. 89. *) In lib. de faga saeeuli 
cap. 4. *) Cap. 10, 18. 

conjungenda, sed novam esse septentiam, qua, quia dixerat, 
principem hujus mundi venire, discipulos exhortatur, ne fugiant, 
sed obviam potius illi proeedant. Sic ergo interpretor, auctores 
secutus duos illos, quos citare soleo Theodoros. Rupertus sensy 
paene contrario: Quoniam appropinquat, inquit, qui me tradet, 
ne nos hic inclusos comprehendat, procedamus in locum liberum 
atque patentem, ubi libera fugiendi facultas vobis sit; nolo enti 
quemquam ex vobis perdere *). : 

Chrysostomus, Leontius, Theophylactas et Euthymius, Chri- 
stum , cum videret discipulos prae metu iis, quae dicebat, nor 
satis animum attendere, quod audivissent, appropinquare prin- 
cipem hujus mundi, ne timerent, dixisse, ut in alium abirent 
locum, ubi sine metu caetera, quae dicturus erat, audire possent. 
Itaque putant hi quatuor auctores, Christum cum discipulis fon 
in hortum Gethsemani, ubi comprehensus est, sed in atium 
aliquem secretum locum discessisse, ubi concionem finierit, quam 
tribus sequentibus capitibus Joannes persequitur. Contra sentiunt 
omnes alii auctores, quos modo citayimus, praeter Rupertum, 
Christum discipulos excitare, ut ad eum locum eant, ubi com- 
prehendendus a Judaeis erat. Sed alia hine nascitur quaestio, 
ubi Christus dixerit, quae tribus sequentibus a Joaane ocapitibus 
cemmemorantur. Nec enim id satis constat. Omnes illi auetorea, 
quos modo diximus in ea fuisse sententia, ut existimaverint, 
Christum hic discipulos excitasse, yt ad hortum orationis irent, 
sentire etiam videntur, statim post haec verba a domo, ubi 
coenaverat, discessisse, et in via dixisse ea, quae postea *) re- 
eensentur. Chrysostomus, Leontius, Theophylactus et Eathymars, 
statim discessisse, sed in locum alium magig tutum, ubi fivita 
concione egressus fuerit, ut in hortum iret, ut ex hac loco et 
ex sequentibus *) colligitur. Alii, non exiisse statim, sed ibi 
etiamnum aliquantisper commoratum, dum concionem, quam coe- 
perat, absolveret. Prima et ultima sententia aequalis fere sunt 
probabilitatis; nam secundam, si auctorum persona removeatur, 
vix probabilem judicaverim. Haec autem ultima probabilior. Nam 
Evangelista hic non dicit, Christum statim, ut haec verba dixit, 
exiisse; itaque non cogimur, id factum esse credere; inferius 
autem ‘) disertis scribit verbis, prius omnia dixisse, quae tribus 
sequentibus capitibus recitantur, quam egrederetur; itaque id 
cogimur credere. Cur ergo non statim exiit, cum jam dixisset: 

rgite, eamus? Facilis responsio; traxit lengius ex sermone 
Sermonem, ut fieri solet. 


1) Inf. 17, 12. 2) Usque ad cap. 18. *} Cap. 48, 4. *) Cap. 18, 1. 

CAPUT XV. 


Eeo sum vitis vera, et Pater meus agricola est. 2. Omnem 
palmitem in me non ferentem fructum, tollet eum ‘), 
et omnem, qui fert fructum, purgabit eum, ut fructum 
plus afferat?). 3. Jam vos mundi estis propter sermonen, 
quem locutus sum vobis. 4. Manete in me; et ego in 
vobis. Sicut palmes non potest ferre fructum a semet ipso, 
nisi manserit in vite; sic nec vos, nisi in me manseritis, 
5. Ego sum vitis, vos palmites; qui manet in me, et ego 
in eo; hic fert fructum multum, quia sine me nihil *) 
potestis facere. 6. Si quis in me non manserit, mittetur 
foras sicut palmes, et arescet; et colligent eum, et in 
ignem mittent, et ardet*). 7. Si manseritis in me, et 
verba mea in vobis mahserint, quodcumque volueritis, pe- 
tetis; et fiet vobis *). 8. In hoc clarificatus est Pater meus, 
ut fructum plurimum afferatis, et efficiamini mei discipuli °). 
9. Sicut dilexit me Pater, et ego dilexi vos. Manete in 
dilectione mea. 10. Si praecepta mea servaveritis, mane- 
bitis in dilectione mea 7), sicut et ego Patris mei praecepta 
servavi, et maneo in ejus dilectione. 11. Haec locutus sum 
vobis, ut gaudium meum in vobis sit, et gaudium vestrum 
impleatur *). 12. Hoc est praeceptum meum: Ut diligatis 
mvicem, sicut dilexi vos %). 13. Majorem hac dilectionem 
nemo habet, ut animam suam ponat quis pro amicis suis '°). 
14. Vos amici mei estis, si feceritis, quae ego praecipio 
vobis ‘). Jam non dicam vos servos '7), quia servus nescit, 
quid faciat dominus ejus. 15. Vos autem dixi amicos, quia 
omnia, quaecumque audivi a Patre meo, nota feci vobis '*). 
16. Non vos me elegistis; sed ego elegi vos, et posui 
vos, ut eatis, et fructum afferatis, et fructus vester ma- 
neat **); ut, quodcumque petieritis a Patre in nomine meo, 
det vobis 45). 17. Haec mando vobis: Ut diligatis invi- 
cem '°). 18. Si mundus vos odit, scitote, quia me priorem 
vobis odio habuit!”7). 19. Si de mundo fuissetis, mundus, 


_ 4) Matth. 7, 19. 18, 13. 2) Matth. 13, 12. 5) 2 Cor. 3, &. *) Mattb. 
3,10. °) Vers. 16. Joan. 14, 14. *) Matth. 8, 16. 7) Vers. 14. Joan. 
44, 15. *) Joan. 16, 33. 17, 13. 4 Joan. 1, 4. *) Vers. 17. Joan. 13, 
34. '°) Joan. 3, 16. 10, 44. Ephes. §, 2. 4 Joan. 3, 16. 1") Vers. 10. 
12) Rom. 8, 15. 13) Matth, 13, 44. '*) Matth. 28, 19. %5) Joan. 14, 13. 
46) Vers. 42. Joan. 13, 34. 1") Joan. 7, 7. 4 Joan. 3, 13. Matth. 8, 14, 13. 

quod suum erat, diligeret*); quia vero de mundo non 
estis, sed ego elegi vos de mundo, propterea odit vos 
mundus 7). 20. Mementote sermonis mei, quem ego dixi 
yobis: Non est servus major domino suo *). Si me per- 
secuti sunt, et vos persequentur; si sermonem meum ser- 
vaverunt, et vyestrum.servabunt. 21. Sed haec omnia facient 
vobis propter nomen meum, quia nesciunt Eum, qui misit 
me *). 22. Si non venissem, et locutus fuissem eis, pec- 
catum non haberent; nunc autem excusationem non habent 
de peccato suo 5), 23. Qui me odit, et Patrem meum 
odit ©). 24. Si opera non fecissem in eis, quae nemo 
alius fecit 7), peccatum-non haberent; nunc autem et vi-~ 
derunt, et oderunt et me, et Patrem meum *). 25. Sed 
ut adimpleatur sermo, qui in lege eorum scriptus est: 
Quia odio habuerunt me gratis 9). 26. Cum autem venerit 
Paraclitus *), quem ego mittam vobis a Patre, Spiritum 
veritatis, qui a Patre procedit, ile testimonium perhibebit 
de me; 27. et vos testimonium perhibebitis, quia ab initio 
mecum estis '"), 


IN CAPUT XV. 


Ego sum vitis vera, et Pater meus agricola est. Nihil poterat 
discipulis, ad mortem discedens, dicere magis necessarium, quam 
he se umquam ab ipso, id est, ab ejus fide ac dilectione avelli 
paterentur, siquidem vellent vivere; quod eleganti admodum, et 
omnibus nota sumpta metaphora declarat. Aliquando se domino 
vineae comparavit, qui diversis diei horis operarios in vineam 
suam conducturus exierit **); aliquando filio domini vineae, quem 
pater misisset, ut a vineae cultoribus fructus exigeret '*). Hic 
se viti comparat, quia, quod volebat docere, id postulabat, ne- 
minem magis posse sine se vivere, quam sarmentum sine vite, 
cul innatum est. Patrem autem suum agricolam esse dicit, qui 
se yitem colat, qui sui curam gerat, ut ostendat, fore, ut Pater 
€0s, qui in se fructum non tulerint, tamquam inutilia sarmenta 
desecet et in ignem mittat. 


ee 


1) Joan. 8, 23. 2) Joan. 17, 14. 4 Joan. 4, &. Jac. 4, 4 #) Joan. 
13, 16. *) Joan. 16, 3. 4 Cor. 4, 23. 2, 8. 5) Vers. 24. Matth. 44, 23. 
*) 4 Joan. 5, 10. 7) Joan. 7, 31. °) Joan. 10, 37. sq. ®) Psalm 68, 8. 
7°) Joan. 14, 16. 7") Act. 8, 32. 4 Joan. 1, 4. 12) Matth. 20, 2, 13) 
Matth, 21, 37. : 

Atque hane arbitror fuisse causam, cur se viti potius, quam 
alteri cuipiam arbori comparaverit, quod solent nonoulli quaerere, 
quia putari proprium est vitis, et volebat docere, Patrem suum 
eos, qui fructum non ferrent, tamquam inutilia sarmenta puta- 
turum abscissurumque. Veram autem se vitem Augustinus *), 
Beda et Rupertus vocare putant, ad differentiam vitis alienae, 
quam sperabat Dominus facturam uvas, et fecit labruscas*), de 
qua dictum est: Uva eorum, uva fellis, et botrus amarissimus, 
itemque: Fel draconum vinum eorum, et venenum asptdum insa- 
nabile >). Euthymius veram, id est, perfectam et spiritualem 
interpretatur. Nos multis jam locis docuimus, ab effectu veram 
vitem appellari, quia melius atque perfectius homines in se per 
fidem natos nutrit, quam sarmenta sua naturalis vitis, quemad- 
modum vocatur lux vera, non quod vere lux sit, qualis ista 
solis est, sed quia melius, quam ista, homines illuminat, supra ‘), 
et, panem verum et vivum*), non quod vere panis sit; non enim 
vere, sed metaphorice panis dicitur; sed quia melius, quam 
panis, nutrit. 

Timuit Chrysostomus, Theophylactus etiam, et Euthymius, 
ne hine Ariani occasionem sumerent, Christi ealumniandi divinie 
tatem, quod se viti, Patrem agricolae comparaverit, quasi Pater, 
tamquam major, sui, tamquam minoris, sicut agricola vitis, cu- 
ram gerat. Nam et Arianos hoc solitos objicere, dicunt Ambro- 
sius °) et Basilius ’); itaque notarunt, agricolam non radicis, sed 
sarmentorum curam gerere. 

Non erat, meo judicio, ea observatio necessaria, et poterat 
ab Arianis facile refutari; nam et radicis agricola, et quidem 
praecipuam curam habet; non ergo in hoc similitudo vitis a 
Christo usurpata est, ut doceret, Patrem sui curam habere; sed 
in hoc voluit significare, non magis nos sine ipso, quam sar- 
menta sine vite posse vivere; unde potius sequitur, illum esse 
Deum, ut D. Cyrillus argumentatur. Nam efsi ut homo vitis et 
caput nostrum est, quemadmodum hic Augustinus *) et Ambro- 
sius ®) observant, tamen ille ipse homo, nisi Deus esset, vitis 
et caput nostrum esse non posset. Cur ergo curam purgandi 
vitem, et inutilia ab ea sarmenta removendi Patri tribuit? Quia, 
cum se vitem appellasset, oportebat ad explendam -parabolam 
agricolam aliquem facere, et nemini poterat id officium melius, 
quam Patri dare, quia Patri attribuitur providentia, quam et 
nomen ipsum Patris prae se fert. Voluit enim invidiam a se 
declinare, et officium puniendi homines, qui in se fructum non 
ferrent, non sibi, sed Patri tribuere; quo res etiam plus habere 
videretur auctoritatis, cum non se, sed Patrem suum illum ipsum, 


1) Tract. 80. 7) Jes. 8, 4. *) Deut. 32, 33. *Y Cap. 4, 9. 5) Sup. 
6, 51. °) Libr. 8. de fide, cap. 5. 7) Lib. 4. ady. Eunom. °) Tract. 80. 
®) Libr. 5. de fide, cap. &. 

in quo illi sperarent, eos puniturum diceret; sicut alio loco dicit: 
Nolite putare, quia ego accusaturus sim vos apud Patrem; est, 
qui accusat vos, Moyses, supra *). 

2. Omnem palmitem in me non ferentem fructum, tollet eum 
et omnem, qui fert fructum, purgabit eum, ut fructum plus afferat. 
Duplex agricolae erga sarmenta cura est. Quae prorsus inutilia 
sunt, ea ad radicem penitus resecat; quae autem utilia sunt, 
ea non omnino ad radicem secat, sed purgat, id est, inutiles 
extremitates eorum decidit, quo plus roboris sumant, plusque 


afferant fructus. Ea ipsa duo docet Christus Patrem suum erga | 


homines facere: eos, qui penitus: inutiles sunt, nullumque in 
ipso fructum ferunt, penitus resecare et in ignem mittere; eos 
vero, qui fructum ferunt, purgare, ut etiamnum plus afferant 
fructus. | ; 

Sed videndum, qui sint, qui in Christo fructum non ferunt, 
quive, qui ferunt; deinde, quid sit illos tollere, hos purgare. 
Novi haeretici, quia solam illam fidem suam ad salutem satis 
esse putant, omnes, qui veram fidem habent, fructum ferre 
dicunt; itaque eos, qui in Christo fructum non ferunt, eos esse 
interpretantur, qui in illum non credunt, quamvis externa reli- 
gionis specie in eum credere videantur. At quomodo palmes est, 
si in vite non est? Christus discipulis hoc dicebat, qui omnes 
vere in ipso per fidem manebant; sed exhortabatur eos, ut sola 
non contenti fide opera facerent, hoc est, fructum ferrent, et 
ut se diligerent, ut ex sequentibus *) perspicuum est. Dicit quid- 
dam simile Theophilus Alexandrinus *), sed melius tamen, quam 
isti: sarmenta, quae fructum ferunt, Catholicos, quae fructum 
non ferunt, haereticos esse. Sed neque hic ipse proprius est 
sensus; multi enim Catholici fructum non ferunt, ut Jacobus *) 
disserit. | 3 

Sarmenta ergo in se manentia eos omnes vocat, qui in se 
credunt. Nam per fidem in illo, tamquam palmites in vite, 
nascimur, ut D. Basilius *), Chrysostomus, Cyrillus, Theophy- 
lactus. Ex iis eos dicit fructum non ferre, qui nihil aliud habent, 
quam quod in vite sint, hoc est, qui solam sine bonis operibus 
fidem habent; eos autem fructum ferre, qui praeter fidem opera 
etiam habent. Quid ergo de iis, qui in eum non credunt? Nihil 
dicit, quia cum iis tantum loquebatur, qui palmites sui erant, 
et quia, gut non credit, jam judicatus est °). 

Quid igitur est tollere, qui non fert fructum? Ratio videtur 
postulare, ut tollere sit fidem illi, quam habet, auferre; si enim 
credendo in Christum in illo nascimur, desinendo credere ab 
illo abscindimur, atque separamur. Sic quidam intelligunt, non 
quod Pater cuiquam fidem tollat, sed quod permittat, ut eam 


*) Cap. 5, 48. 7) Vers. 9. *°) Lib. 4. allegor. *) Toto 2. cap. epist. 
suae. *) Hom. 8, in hexaém, ®) Supra cap. 3, 48. 

perdat, qui sine fructu habet. Alii, tollere nihil aliud esse, 
quam ad poenam sempiternam destinare, ut aiunt Leontius et 
Euthymius. Ego nihil aliud esse intelligo, quam punire; puni- 
untur enim quodammodo sarmenta, cum a vite tolluntur; non 
enim dixit: ¢ollit, quod re ipsa Christo tollat homines Pater, qui 
omnes potius, quantum in se est, ad eum trahit; sed quod de 
sarmentis loqueretur, quae, si inutilia sint, non aliter, ut ‘ita 
dicam, puniuntur, quam dum praeciduntur ac tolluntur a vite. 
Etsi non nego, solere Deum saepe permittere, ut, qui otiosam 
diu sine operibus fidem habent, eam etiam amittant; sed doceo, 
quid hoc loco significare Christus voluerit. 

Purgare autem eos, qui fructum ferunt, plerique intelligunt: 
tentationibus et rebus adversis exercere, ut magis probata et 
exculta eorum virtus majores etiam fructus ferat; sic Cyrillus, 
Chrysostomus, Theophylactus, Euthymius et Gregorius *), et 
Pacianus *). Nihil tamen significari arbitror, quam e contrario 
Patrem eos, qui fructum ferunt, quo majorem ferant fructum, 
eo magis excolere, eo magis Juvare, ut majorem ferant; quem- 
admodum gnavus agricola facit. Quod non solum fit, dum ten- 
tationibus exercentur, sed multo magis, dum majore cumulantur 
gratia. Huc enim parabola pertinebat. Notanda autem Graeca 
paronomasia inter aipecy, tollere, et xadaipery, purgare, quae 
Latine reddi non potuit, et vim gratiamque orationi adhibet. 

3. Jam vos mundi estis propter sermonem, quem locutus sum 
vobis, Quia de purgatione mentionem fecerat, ut discipulos con- 
soletur, arrepta ex eo verbo occasione, docet, eos jam esse 
purgatos; operam proinde dent, ne iterum inquinentur, sed in 
sua puritate munditiaque perseverent. Lavt, inquit *), pedes meos; 
et quomodo inguinabo tllos? quemadmodum, cum de munditia 
mentionem fecisset *), quamvis in aliam omnino sententiam, tamen 
ejus occasione verbi addidit: Et vos mundi estis, sed non omnes. 
Itaque non mirum, si de alia hic, quam ante, purgatione agat, 
sicut illic de alia agit munditia, cum dicit *): Qué lotus est, non 
indiget, nist ut pedes lavet, de alia, cum dicit: Et vos mundi 
estis, Nam cum dicit: Et omnem, qut fert fructum, purgabtt eum, 
non agit de purgatione a peccatis; qui enim fructum fert, jam 
a peccatis purgatus est; sed purgationem, ut diximus, divinae 
gratiae accessionem appellavit. Hic autem, cum dicit: Et vos 
mundi estis, de munditia et purgatione a peccatis agit, quam, 
cum in se doctrinamque ipsius crediderant, consecuti fuerant. 
Propterea dicit: Propter sermonem, quem locutus sum vobis. Quod 
idcirco monui, ne novi haeretici wWlum se hic praesidium habere 
putent, ut probent, neque purgationem illam, de qua superiore 
versu dictum est, aliter, quam per fidem, fieri, neque amputa- 
tionem a Christo aliter, quam per fidei negationem. 


1) Lib. 7. regist. cap. 32. 2) Epist. 3. ady. Novatianos. 7) Cantic. 8, 3. 
*) Cap. 13, 10. *) Cap. 43, 40. 

Rupertus hoc loco per sermonem passionem intelligit, de qua 
sermo illi fuerat; virtute enim futurae passionis ejus discipulos 
fuisse mundatos. Id minime dubium est; sed non dubito, quin 
per sermonem Evangelium omnemque doctrinam suam intelligat. 
Attribuit autem illi mundationem, non quod proprie mundet, sed, 
ut Theologi loquuntur, tamquam objecto fidei, quia illi credendo 
mundamur. Fidei autem quomodo mundatio justificatioque tribua- 
tur, saepe docuimus, non tamquam soli, sed tamquam primae 
inter virtutes causae. Non displicet, quod a nonnullis est ani- 
madversum, Christum ad Judae defectionem allusisse, quasi dixerit, 
cum jam Judas discesserit, qui scelere immundus erat, neminem 
inter eos manere immundum. Certe cum supra dixerit *): Vos 
mundi estis, sed non omnes, hoc loco non addidit: Sed non omnes, 
quia Judas jam non aderat. Observant Augustinus, Chrysostomus, 
Beda, Theophylactus et Euthymius, adversus Arianos hic se Chri- 
stum, qui modo vitem se fecerat, etiam agricolam facere, cum 
dicat, se discipulos mundavisse. 

4h. Manete in me; et egu in vobis. Quasi dicat: Si vultis 
fructum ferre, ne vos Pater tollat, manete tn me. Cum ego fe- 
cerim, quod in me erat, inquit Theophylactus, cum vos doctrina 
mea mundaverim, facite vos nunc, quod in yobis est; manete, 
perseverateque in ea munditia, quam vobis dedi, quod est in 
me manere. Manere in se jubet, non per solam fidem, ut Cy- 
rillus et Leontius monuerunt, sed multo maxime per caritatem; 
nam per fidem multi in eo manent, qui nullum tamen fructum 
ferunt. Agebat autem de eo genere mansionis, quo, qui in se 
manent, fructum ferunt, quod sine caritate fieri non. potest. 
Multa aliquando sarmenta in vite manent, sed arida et exsicca, 
et emortua, quia humorem ex radice non trahunt. Hujus sunt 
modi, qui sola Christo fide haerent; sarmenta quidem sunt, et 
in vite manent, sed mortua et arida sunt, quia nullum ex Christo 
gratiae humorem trahunt, qui sine caritate, quae animi vita est, 
trahi non potest. 

Recte quidem hactenus; sed quid est: Et ego in vobis? Sunt, 
qui interpretentur: Si vos in me manseritis, et ego in vobis 
manebo, id est, non deseram vos, sed in rebus adversis vobis 
adero; aut: Ego in vobis manebo, vitam vobis dando, ut Eu- 
thymius exponit. Alii, quibus ego magis assentior: Manete in 
me, ct efficite, ut et ego in robis maneam, aut date operam, ut 
et vos in me, et ego in vobis maneam. Unde duo colliguntur: 
alterum, in nostra esse potestate, juvante divina gratia, ut in 
accepta maneamus gratia, ut yecte hoc loco Leontius et Hera- 
cleotes observaverunt; alterum, non stare nisi per nos, quomi- 
nus Christus in nobis maneat. Sic enim hic loquitur, quasi ex 
nobis solis pendeat , quod in nobis maneat; se enim paratum esse, 
ut semper nobiscum maneat. 

Seer ease ee eae 

At quomodo Christus in nobis manet? nec enim vitis in sar- 
mentis, sed sarmenta in vite manent, Id recte eleganterque 
edisserit Augustinus '), Bedaque ejus verbis: Non eo, inquit, 
modo illi in ipso, sicut tpse in tllis; utrumque autem prodest non 
ipst, sed illis; tta quippe in vite sunt palmites, ut vitt non con- 
ferant, sed inde accipiant, unde vivant; ita vero vitis est in pal- 
mitibus, ut vitale alimentum subministret ets, non sumat ab eis. 
Ac per hoc et manentem in se habere Christum, et manere in 
Christo, discipulis prodest utrumque, non Christo; nam praeciso 
palmite, potest de viva radice alius pullulare; qut autem praeccisus 
est, sine radice non potest vivere. 

Sicut palmes non potest ferre fructum a semet ipso, nist man- 
serit in vite; sic nec vos, nist in me manseritis. Redditio est 
causae, tamquam dicat: Manete in me, quia, stcut palmes non 
potest ferre fructum, nisi manserit in vite, sic nec vos, nisi in 
me manseritis; quod si fructum non tuleritis, Pater meus agri- 
cola tollet vos. Quod dicit: Nist manserit tn vite, si Latinae 
orationis, aut etiam Graecae proprietatem spectes, sententiam 
colliges absurdam; sensus enim erit, si non manserit in vite, 
non posse ex se fructum ferre; tamen si in vite manserit, 
fructum ex se ferre posse. Quod absurdum est, nam etiam cum 
in vite manet, non ex se, id est, non sine vite fructum fert. 

Possemus quidem interpretari illud: a@ semet tpso, ita, ut 
idem valeret , quod ex suo corpore, ex sua substantia, non idem, 
quod per se solum et sine vite. Quo sensu nulla esset absur- 
ditas , si postea sequeretur: nist manserit tn vite, quia non con- 
sequens sententia esset: Sicut palmes non potest fructum ullum 
ferre, nisi manserit in vite: ita nec vos, nisi in me manseritis; 
sed quia circumstantia loci postulat, ut a semet ipso idem sit, 
quod per se solum ac sine vite, videtur absurde sequi: nisi 
manserit in vite. Novus quidam hacreticorum interpres *), qui 
existimavit, per exegesim hoc dictum esse, quasi diceret: Non 
potest ferre fructum a semet ipso, id est, nisi manserit in vite, 
Hebraismi vim usumque non animadvertit , yyyhy (lule) pro 3X 
(ach), nisi pro sed, qualem Hebraismum supra notavimus *): 
Filius non potest ex se facere guidquam, nisi quod viderit Pa- 
trem facientem, id est: Non potest ex se facere quidquam, sed 
quod viderit Patrem facientem. Ad eundem modum hic: Palmes 
non potest ferre fructum a semet ipso, nisi manserit in vite, pro: 
sed manens in vite. 

5. Ego sum vitis, et vos palmites; qui manet in me, et ego 
tn co, hic fert fructum multum. Explicat superiorem similitudi- 
nem, et ad se ac discipulos accommodat: Qui manet in me, et 
ego tn eo, Hebraica dictum est phrasi, quae Latine sic est re- 

solvenda: Qué manet in me, et in quo ego maneo, hie fert mul- 
tum fructum. Quid opus erat dicere, in quo ego maneo? aa 
potest quisquam in Christo manere, quin Christus vicissim in 
illo maneat? Minime vero; sed dicit: Et ego in eo, ut mutuam 
inter vitem et palmites conjunctionem significet, et ut causam 
ferendi fructus declaret; non enim quia palmes in vite, sed quia 
Vitis in palmite manet, palmes fructum fert, id est, quia humo- 
rem et vitam illi tribuit. Nisi quis malit dicere, quod congru- 
enter sententiae suae dixisset Augustinus, si quaestionem atti- 
gisset: non si quis in Christo manet, continuo et Christum in 
ipsO manere, quia, ut paulo ante ex eodem Augustino dicebamus, 
Christum in nobis manere, est sicut vitem sarmentis vitam dare; 
non dat autem omnibus vitam, qui in se per fidem manent, nisi 
etiam maneant in illo per caritatem. li autem, quamvis in Christo 
ipsi maneant, quia tamen in ipsis Christus non manet, fructum 
ferre non possunt. Atque ad hunc modum Euthymius interpre- 
tatur. Qu: ergo manet in me, et in quo ego maneo, hic demum 
est, qui fert fructum multum, non alius; hance enim vim habet 
pronomen illud hic postpositum. 

Quia sine me nihil potestis facere. Illustris sententia Augu- 
stini ') primum, deinde omnium Catholicorum adversus Pelagia- 
nos disputationibus celebrata. Ea hodie novi etiam haeretici abu- 
tuntur, ut probent, non solum nos nihil sine Christo, id est, 
sine ejus gratia posse facere, quod quoquo modo, et ut Theo- 
logi loguuntur, moraliter bonum sit; sed nec in Christo manentes 
quidquam nos ex nobis facere, id est, quidquam cum ejus gratia 
cooperari; et nos, quia contra sentimus, homines scilicet valde 
Catholici, Pelagianos vocant. Pelagiani enim illis videmur esse, 
non quod nos Pelagiani, sed quod illi Manichaei sint, et Catho- 
licos Manichaeis Pelagianos videri necesse est. Uterque prius 
error refellendus; deinde dicendum, qua de re ipsi inter se Ca- 
tholici fide integra dissentiant, et quibus magis assentiendum 
judicemus. Juvat hoc loco ponere verba Calvini, haereticorum 
magistri, ut lector, quam absurda, quam male cohaerentia dicat, 
intelligat. Papistae, inquit, hanc sententiam non extenuant modo, 
sed enervant; imo potius eludunt. Etsi enim verbo tenus fatentur, 
nos sine Christo nil posse, aliquid tamen facultatis suppetere nobis 
somniant, quod per se quidem non sufficiat, sed Det gratia adju- 
tum cooperetur; nec enim hominem ita exinaniri sustinent, quin 
akquid ex se conferat. Veruntamen clara Christi verba eludere, 
non ita promptum est. Tale est Papistarum commentum, nos stne 
Christo nihil posse, ab eo tamen adjutos habere aliquid ex nobis 
praeter ejus gratiam. Christus vero contra pronuntiat, nos. nthil 
posse ex nobis. Palmes, inquit, nullum fructum affert a semet 


_*) Lib. 4. de gratia Christi cap. 26. 27. et 20.; et lib. 2. cont. duas 
epist. Pelag. cap. 8.; et alibi. 3 

tpso. Ergo non tantum cooperantis suae gratiae auxilium hie com- 
mendat; sed nos penitus privat omni virtute, nisi quam suppeditat 
tpse nobis; ergo haec particula: sine me, sic resolvi debet: non 
nisi ex me. 

Plures hic errores apparent, quam quos ego proposueram. 
Nam praeterquam, quod in summa rei errat, aut nostra, aut 
Christi verba non intelligit. Si enim putat, nos dicere, posse 
nos aliquid ex nobis, id est, sine Christo, sententiam nostram 
non intelligit; non enim dicimus, posse nos aliquid, quod ad 
justificationem pertineat, ex nobis, hoc est, sine Christo, sed ex 
nobis, id est, nobis etiam cum Christo cooperantibus. Si autem 
ne hoc quidem sensu putat, nos cum Christo nihil ex nobis 
posse, Christi non intelligit verba. 

Cum enim Christus dicit, palmitem nullum ex se fructum 
ferre posse, non est sensus, palmitem etiam in vite manentem 
nihil facere, nihil conferre, cum fructum fert, sed ex se, id 
est, sine vite nullum fructum ferre posse. Hoc enim ipsum 
Christus agebat, non ut doceret, nihil conferre palmitem, sed ut 
doceret , nihil nisi in vite manentem conferre posse. Imo potius 
docebat, conferre etiam palmitem aliquid, modo in vite maneret; 
propterea enim discipulos hortabatur, ut in se manerent, ut fructum 
ferre possent , resque ipsa ita docet. Quis enim non videt, pal 
mitem in vite manentem ad ferendum fructum natura sua con- 
ferre aliquid? Hoc profecto qui negat, non Scripturam modo et 
Theologiam, verum agriculturam etiam et naturam universam 
ignorat. 

Alter in his verbis error Calvini est, quod non _ intelligat, 
quid sit stne me; non enim idem valet, quod non nisi ex me, 
ut ille interpretatur, sed idem, quod non manens in me. Opponit 
enim haec duo, manere in se et sine se, quare idem sit, necesse 
est, sine me et nist in me manseritis. Ergo ‘pro illo sine me, 
quandoquidem idem sunt, dicamus: nist in me manseritis, et 
experiamur, utra ex his verbis, nostrane, an Calvinistarum sen- 
tentia colligatur. Illi quidem recte colligere non possunt: Nisi in 
me manseritis, nihil potestis facere; ergo etiam si in me man- 
seritis, nihil potestis ipsi facere;.ego enim solus omnia facio. 
Quis enim non rideat ita colligentem, cum, si de palmite eodem 
modo disputaret, agricolae riderent: Palmes, si in vite non man- 
serif, nullum fructum ferre potest; ergo etiam, si in vite man- 
serit, non ipse, sed sola sine ipso vitis fructum ferre potest? 
Quis, quaeso, tam rusticus est, qui istum tam ineptum dispu- 
tatorem non exsibilet? 

Nos contra recte colligimus: Nisi in Christo manserimus, 
nihil possumus facere; ergo si in illo manserimus, aliquid facere 
poterimus. Quis enim non videat, hoc recte sequi? Id in pal- 
mite magis apparebit. Palmes, nisi manserit in vite, non potest 
fructum facere; ergo, si in vite manserit, poterit. Si enim non 
sequitur, cur non idem de saxo dicitur; Saxum nisi in vite man- 

serit,, nullum fructum afferre potest? Cur, si. quis hoc diceret, 
' tamquam ineptus absurdusque rideretur, nisi quia saxum, etiamsi 
in vite maneret, nullum fructum ferre posset? Propterea ergo 
non inepte dicitur, palmitem, nisi manserit in vite, fructum ferre 
non posse, quia, si in vite manserit, fructum ferre potest. Deni- 
que cur isti, quaeso, negant, nos, antequam gratiam habeamus, 
quidquam posse boni facere, nisi quia non habemus liberum ar- 
bitrium? Atqui iidem ipsi docent, per gratiam liberum arbitrium 
prius perditum recuperari, prius mortuum suscitari; ergo cum 
_ gratiam habemus, \iberum arian jam recuperatum, jam sus- 
citatum aliquid aget. 

Ad primum veniamus errorem, qui illis cum nonnullis de 
schola Catholicis communis est. Colligunt ex hoc loco, nos sine 
gratia Christi, quam specialem vocant, non solum nihil ullo di- 
ghum apud Deum praemio, sed omnino nihil, quod quoquo modo 
bonum sit, posse facere; nec enim dixisse Christum, sine me 
parum, sed. sine me nihil potestis facere. Quod verbum Milevi- 
tanum *) et Arausicanum *) Concilium, et saepe D. Augustinus *) 
contra Pelagianos urgent, exaggerant, premunt. Duplex quaestio 
est, quae una videfur esse. Aliud enim est quaerere, utrum sine 
Christo, id est, antequam in Christo maneamus, quod Theologi 
dicunt, sine gratia justificante et habituali, aliquid boni facere 
possimus , quod proprie ad hujus loci explicationem pertinet ;. 
aliud, an antequam in Christo maneamus, sine illo, id est, sine 
speciali ejus gratia, non habituali, sed actuali, possimus facere 
aliquid boni. Prior quaestio jam a Concilio Tridentino *) explicata 
est; docet enim, posse nos per actualem praevenientemque gra- 
tiam Christi ad eratiam habitualem et justificationem disponere ; 
dispositio autem ad gratiam non per mala, sed per bona utique 
opera fit. Nam malum non potest dispositio ad bonum esse. 
Docet praeterea ‘), metum poenarum inferni, qui justificationem 
antecedit, non malum, sed bonum esse. Ex quo sequitur neces- 
sario , hune locum ex Concilii Tridentini sententia ad hunc mo- 
dum intelligendum: Sine me nihil potestis facere, quod vita 
aeterna aut gratia dignum sit, id est, nihil meritorium, ut Theo- 
logi loquuntur. Qui sensus, etiamsi Concilium non interpretare- 
tur, ex ipsis Christi verbis ab atuto et-attento lectore facile col- 
ligeretur. Quid enim est: Nihil potéstis facere, ‘isi: -Nullum 
potestis facere fructum, quemadmodum de palmite dixerat? Fructus 
autem est meritum, fructus est praemium. Possumus ergo sine 
illo, id est, antequam in illo per caritatem conjuncti maneamus, 
aliquid boni facere; sed illud ipsum bonum fructus non est, que 
neque gratia, neque praemio ullo dignum est. 3 


- 4) Cap. 5. *) Can. 24. 3) Lib. 4. de gratia Christi, cap. 26. et 27. | 
et aa *)} Sess. 6. cap. 6. et 7. et can. 3. et 4. 5) Ibid. cap. 6. et 

Altera etiam quaestio distinguenda est; nam alind est quae- 

rere, an sine actuali Christi gratia aliquid boni facere possimus, 
quod, quamvis gratiam justificationemque non mereatur, tamen 
ad justificationem aliquo modo, saltem tamquam dispositio per- 
tineat; aliud, an possimus aliquid boni facere, sive ad justifica- 
tionem pertineat, sive non. Prior pars quaestionis etiam est a 
Concilio Tridentino definita; docet enim *), omne justificationis ini- _ 
tium, omhiumque ad justificationem dispositionem non a nobis, 
sed a praevenienti et actuali Christi gratia sumi oportere. Secunda 
pats manet in dubio; nec novi solum haeretici, sed nonnulli 
etiam Catholici negant, quidguam nos quocumque modo bonum, 
sine actuali Christi gratia per solum illud generale, quod vocant, 
auxilium omnibus hominibus commune, facere posse. 
Quibus ego tres ob causas nequaquam assentior: et quia 
haereticos , id est, malos omnino, aut duces, dut ejusdem sen- 
tentiae defensores habent; e€ quia experientia ipsa videtur nos 
docere contrarium; quis enim mortalium est *), qui non aliquid 
aliquando boni faciat, quale est, parentes diligere, pauperis mi- 
sereri, dolere, quod aliquid mali fecerit, quod dignum homine 
non fuerit, et si nihil aliud, velle salvum esse, quod profeeto 
bonum est? et quia, si ea sententia sequenda esset, propter hune 
potissimum locum sequenda esset; at hic locus, ut modo. Con- 
-cilii etiam Tridentini auctoritate probavimus, fon de actuali, sed 
de habituali et justificante gratia, per quam in Christo manemus 
et fructum ferimus, intelligendus ést. Itaque aut illa hinc ses- 
tentia probari non potest, aut illa eadem ratione probari poterit,: 
non posse nos, antequam in Christo maneamus, per ejus prae 
venientem gratiam disponere , ut in eo maneamus , uae a Tri- 
dentino Concilio damnata est. 

Contra Pelagianos vero ntunitissimus hic erat locus; docebant 
enim illi, non “solum posse nos sine divina gratia aliquid boni 
facere, sed etiam posse et gratiam, et vitam aeternam sine ulla 
mereri gratia; gratiam vero illam, per quam in Christo mane- 
mus, non id in nobis facere, ut possimus, sed ut facilius pos- 
simus mereri vitam aeternam; atque hoc sensu in Milevitano et 
Arausicano Concilio damnati sunt. Hoc est, quod Divus Augvu- 
stinus urgere solet °), non dixisse Christum: Sine me parum 
aut difficilius potestis facere, sed: Sine me nihil potestis 
faeere. 

6. Si quis tn me non manserit, mittetur foras, sicut patmes, 
et arescet; et colligent eum, et in tqnem mittent, et ardet. Do- 
cuerat, quid boni eos consequeretur, qui in se manerent, ut 
fructum plurimum afferrent, id est, vitam aeternam mererentur, 


*) Conc. Trid. sess. 9. cap. B. -2) Idem doctt Concit. Trid. sess. 6, 
can. 7. *) Lib. 1. de grat. Christi contra Peleg. et Coelestium, cap. 29.; 
et lib. 2. contra duas epist. Pelag. cap. 8. 


CAP. XV, APOSTOLE SINE CHRISTO NIHIL POSSUNT 435 


quo nullus major, nultus uberior fructus esse potest; docet nunc, 
quid eos consequatur mali, qui in se non manserint. Idem illis 
faciendum esse, quod inutilibus fit sarmentis: primum a vite 
praeciduntur; deinde colliguntur, congeruntur in struem, arescunt, 
et in ignem comburenda mittuntur, ad nullam aliam rem utilia. | 
Quid enim fet de ligno vitis ex omnibus lignis nemorum, quae . 
sunt inter ligna stlvarum? Numquid tolletur de ea lignum, ut 
fat opus, aut fabricabitur de ea pasxillus, ut dependeat in eo 
quodcumque vas? Ecce ignt datum est tn escam; utramque partem 
ejus consumpsit tgnis*). Quid haec singula significent, minime 
subtiliter quaerendum esse arbitror; nec enim propterea dicta 
sunt, quod in hominibus, qui in Christo non manent, eadem 
quinque, aut alia similia facienda sint; sed quod ea in sarmentis 
a vite praecisis fieri soleant, ut colligantur, foras mittantur ,- 
arescant, in ignem conjiciantur, et ardeant. His ergo omnibus 
nihil significatur aliud, quam eos, qui in Christo non manserint, 
igne inferni sempiterno esse puniendos. Non sunt singulae para- 
bolae partes ad rem semper per parabolam significatam accom- 
modandae;. multa enim dicuntur ad explendam ornandamque 
narrationem. 

Si quis tamen volet singula ad eos, qui in Christo non ma- 
nent, accommodare, observet primo loco, eum palmitem, qui in 
ge non manserit, a se praecidendum esse, quod in sarmentis 
primum fit; aut quia jam dixerat, in se non manere, id est, 
a se praecisum esse; aut quia, qui in Christo non manet, non 
pracciditur. a Deo, sed se ipse praecidit. Deinde, non esse his 
in rebus servatum ordinem. Nam post sarmentorum praecisionem 
primum colliguntur et in fasces colligantur; deinde mittuntur 
foras, id est, extra vineam exportantur; tertio loco arescunt, . 
quarto in ignem missi ardent. Quid sit, homines colligi, qui in 
Christo non manent, apud Matthaeum *) alia Christus parabola 
declaravit: Mittet Filius hominis angelos suos, et colligent de regno 
ejus omnia scandala, et eos, qui factunt iniguitatem, et mittent 
608 tn caminum ignis. Atque hoc ipsum est mitti foras, id est, 
‘extra vineam electam Domini, ab electorum consortio separari, 
quod in alia parabola dixit, mitti in tenebras exteriores *). Are- 
scere quidam interpretantur: spiritum Dei perdere, aut spiritu 
arefieri. At nemo foras ejicitur, nisi cujus prius spiritus aruerit. 
Nihil ergo aliud intelligo, quam ita damnari, ut nulla illis major 
spes reliqua sit poenitentiae, et ad Christum revertendi, quam 
aridis sarmentis est renascendi rursum in vite. Sequentem ver- 
sum supra‘) explicavimus. | 

8. In hoc clarificatus est Pater meus, ut fructum plurimum 
afferatis, et eficiamini met disctpuli. Quorsum hoe subjicit? Ru- 


. 7) Exech. 15, 2. 8 4. 2) Cap. 18, 44. 42. 5) Matth. cap. 8, 12. et 

ertus existimat, rationem reddere, quamobrem illis dixerit, aded 
iberalem Patrem suum erga ipsos futurum esse, si in se man- 
serint, ut, quidquid ab eo petierint, concessurus illis sit; quia 
nimirum hac ipsa re Pater glorificatur, ut in se illi maneant. 
Chrysostomus exhortationem esse putat, qua discipulos incitat, 
ut enitantur in se manere, quod totius orationis argumentum 
erat, et fructum quam plurimum afferre, quia hac ratione non 
tam se, quam Patrem suum essent glorificaturi ; ; utrumque 
probabile. 

Verbum praeteriti temporis sdotdoSn, glorificatus est, Grae- 
cum etiam, gravemque auctorem Cyrillum *) videtur fefellisse, 
ut existimaret, de re praeterita agi, non de futura, esseque sen- 
sum: Propterea Pater meus, misso in mundum me, glorificatus 
est, id est, propterea magna sua cum laude me misit in mun- 
dum, ut fructum in me manentes quam _uberrimum afferretis , 
meigue discipuli efficeremini. Sic enim Deus dilexit mundum , 
ut Filium suum unigenitum daret, ut omnis, qui credit in eum, 
non pereat, sed habeat vitam aeternam’); ne igitur ejus fallatis 
opinionem. Recte a quibusdam animadversum, non posse hanc 
interpretationem cum verbis Christi convenire; nec enim dixisse 
tig todto tdotaady 6 TATHO y in hoc, id est, ad hance rem 
clarificatus est Pater; sed éy totta@, in hoc, id est, in hac re. 
Ergo verbum praeteritum pro praesenti aut futuro positum est: 
In hoc clarificatus est, id est, clarificatur, aut clarificabitur Pater; 
quod etiam Euthymius admonuit, Cyrillum fortasse notans. 

Alia est in illa dictione ut, ‘va, difficultas; cum enim aut 
‘finem, aut eventum ef consequentiam , ut saepe diximus, signi- 
ficare soleat, neutrum videtur hoc loco significare posse. Nam 
neque in hunc finem glorificatur Pater, ut fructum plurimum 
afferamus, nec ex eo, quod ille glorificatur, hoc consequitur, ut 
nos feramus fructum, nisi Cyrilli, quam modo refutavimus, se- 
quamur opinionem. Credo ergo iva poni pro ei, wt pro si. 
Exemplum est supra *): Meus cibus est, ut factam voluntatem 
Ejus, qui misit me, id est, in hoc consistit cibus meus, si fecero 
voluntatem Ejus, qui misit me, aut cibus meus consistit in fa- 
cienda voluntate Ejus, qui misit me; et *): Hoe est opus Dei, 
ut credatis, id est, si credideritis, opus Dei facietis, aut opus 
Dei in credendo consistit; et infra *): Haec est vita aeterna, ut 
cognoscant te solum Deum verum, et quem misisti Jesum Christum, 
id est, vitam aeternam habebunt, si te cognoverint, aut in co- 
gnoscendo te vita eorum aeterna consistit. Sic etiam Latine 
loquimur: Haec vera est virtus, ut fugiamus malum, prosequa- 
mur bonum, id est, in fuga mali et prosecutione boni vera con- 
sistit virtus. Eodem .modo dictum hoc loco est: In hoc clarif- 

catus est Pater meus, ut fructum plurimum afferatis, id est, in 
hoc glorificabitur, si fructum plurimum attuleritis, aut in fructu, 
quem vos tuleritis, Patris mei gloria consistit. . 

Ex verbis sequentibus alia nascitur quaestio, quid sit: Et 
efictamint met discipult. Sunt enim, qui vertant: Et efficiemini 
aut eritis mei discipuli. Itaque non referunt haec verba ad di- | 
ctionem illam ut, quasi sensus sit, glorificationem Patris in his 
duabus rebus positam esse, ut fructum plurimum afferamus, et 
Christi discipuli simus; sed putant dw0d xotvod repetendum éy 
tottea, in hoc, ut sit hic sensus: In hoc glorificabitur Pater, 
et in hoc discipuli mei eritis, si fructum quam plurimum attule- 
ritis. Et quidem, si legamus xai yervjoeode gol padntai, 
et effictemini met discipuli, ut omnes fere nunc Graeci codices . 
habent, et ita vertendum, et ille sensus esse videretur; nec eum 
me. puderet sequi, meliores praesertim habentem auctores, Chry- 
sostomum, Theophylactum et Euthymium, qui ita plane videntur 
interpretari. Sed nostrum interpretem sequi malo, quem non 
dubito legisse yéynaSe, efficiamini aut sitis, sensu illo priore. 
Quam lectionem ideo alteri praefero, et quia nostri interpretis 
est, et quia non solum apud Leontium et Theophylactum, sed 
in celeberrimo etiam illo Vaticano codice reperio, qui instar est 
omnium. 

Quid sit clarificari Patrem, aut quod, ut Augustinus monuit, 
idem est, glorificari, saepe docuimus, ejus gloriam, quae apud 
ipsum crescere non potest, apud homines crescere. Discipulos 
autem suos fieri aut esse dicit, non eos, qui solam habent fidem; - 
jam enim Apostoli isto modo discipuli erant; sed eos, qui ejus 
etiam mores imitantur, ut supra ’). | 

9.. Sicut dilexit me Pater, et ego dilexi vos, manete in di- 
lectione mea. Observandum est, in quo comparatio consistat, aut 
quomodo comparationis membra inter se conferenda sint. Omnes, 
quos legerim, interpretes existimant, comparationem Christum 
hon nisi inter se et Patrem facere, quasi sensus sit: Quemad- 
modum Pater dilexit me, ita et ego vos diligo, atque hic com- 
paratio terminetur; inde quasi conclusio sequatur: Manete ergo 
in dilectione mea; et hanc ipsam conclusionem non omnes uno 
modo interpretantur. Mihi non solum causa videtur esse aliqua 
dubitandi, num ibi concludenda comparatio sit; sed multo etiam 
esse -probabilius, ibi non claudi, sed unum comparationis mem- 
' brum esse id, quod omnes totam comparationem esse putant: 
Sicut dilexit me Pat:r, et ego dilexi vos, alterum vero: Ma- 
nete in dilectione mea. Ut ita sentiam, adducor primum con- 
suetudine loquendi Christi, qui hujusmodi comparationibus vide- 
tur delectatus, in quibus prior pars altera constaret comparatione. 
Illustre supra notayimus exemplum *): Sicut misit me vivens 
Pater, et ego vivo propter Patrem, et qui manducat me, et tpse 
LO A 

vivet propter me. Quod qui non: intelligit, nostrum ti legat Coit 
mentarium. Deinde, quod non id hoe loco ageret Christus, ut 
- doceret, aut se a Patre diligi, aut discipulos diligere, sed ut 
discipulos ad se diligendum exhortaretur; hoc ergo ipsum mem- 
brum, et quidem praecipuum, esse debet comparationis : Manete 
an dilectione mea. 

In priori igitur membro duas declarat causas, ob quas disci 
puli debeant in sui manere dilectione: alteram, quod se quoque - 
Pater diligat, et aequum sit, ut illi diligant, quem Pater tas- 
topere dilexerit; alteram, quod ipse quoque eos diligat, ita reck 
procum eos sibi amorem debere. Intelligitur ergo particula simi- 
litudinis tta aut emphatica et, ut *): Sicut audto, judico ,» pre: 
‘ Sicut audio, ita judico. 

Hinc intelligitur, nomen dilectionis, cam Christus dicit: Ma- 


__nete in dilectione mea, non sumi. active, ut non solum plerique __ 


recentiores interpretes, verum etiam Augustious , Beda et Cyril- 
lus, graves auctores, existimant, ut sensus sit: Date operam, 
ut semper mea dilectione digni sitis, id est, ut, quemadmodum 
hactenus vos dilexi, ita yos semper diligam. “Sumitur igitur pas- 
sive: Manete in dilectione mea, id est, pergite me diligere, quem- 
admodum Augustinus, Chrysostomus, Leontius, Theophylactus, 
Beda et Rupertus interpretantur, ratioque ipsa postulat; magis 
enim conveniebat, ut discipulos hortaretur, uti se diligerent, 
quam ut ase diligerentur. At dixisset interpres in met dile- 
ctione? Non solet interpres tam Grammatice loqui, praeterquam 
quod etiam pronomen meus Latine passive ponitur. Alium tamen 
non absurdum fortasse sensum mihi videntur interpretes praeter- 
lisse: Manete in dilectione mea, id est, quam vobis toties ac 
tantopere commendavi. Hoc enim vocat praeceptum suum ’*). 
Ergo sicut ego et Pater vos vicissim diligimus,- sic vos, alter 
alterum, diligite. 

— 10. Si praecepta mea servaveritis, manebitis in dilecttone mea, 
sicut et ego Patris met praecepta servavi, et maneo in ejus di- 
lectione. Docet exemplo suo, quomodo in sua dilectione manere 
possint, si sua nimirum praecepta servaverint. Sed eadem hic, 
atque superiore versu quaestio est, activene, an passive dilectio 
sumenda sit. Si enim active sumatur, sensus erit: Si praecepta 
mea servaveritis, diligam vos; atque ita Cyrillus, Augustinus e¢ 
Beda, et recentiores fere omnes interpretes intelligunt. Si pas- 
sive: Si praecepta mea servaveritis, diligetis me; quemadmodum 
_Chrysostomus, Leontius, Theophylactus et Rupertus exponunt, 
quod est multo, ut docuimus, probabilius. Wlud videbitur ob- 
stare, quod observatio praeceptorum non sit causa dilectionis, 
qua Christum diligimus, sed dilectionis, qua nos Christus diligit. 
Non enim propterea Christum diligimus, quia ejus praecepta 

servainis; sed ideo praecepta servamus, quia iJlum diligimas; 
contra vero propterea Christus diligit nos, quia ejus servamus 
praecepta. Hunc. nodum recte Augustinus*) et Beda solvunt. 
Dilectio, inquit, facit praecepta servare, an praecepta servata 
faciunt dilectionem? Sed quis ambigat, quod dilectio praecepta 
praecedat? Unde enim praecepta servet, non habet, qui non diligit. 
Quod ergo ait: Si praecepta mea servaveritis, manebitis in dile- 
chione mea, ostendit, non unde dilectio generetur, sed unde mon- 
atretur, famquam diceret: Nolite vos putare manere tn mea di- 
lectione, st non servaveritis praecepta mea. Si enim servaveritis, 
manebitis, hoc est, hine apparebit, quod in mea dilectione ma- 
weatis, st praceepta mea servaveritis. Hic verus est sensus; eodem 
enim modo dixit supra’): In hoe cognoscent omnes, quia disci- 
pult met estis, st dilectionem habueritis ad invicem. 


: - ..Similiter.,- quod de se dicit-, intelligendum est: ‘Sicut et ego ° 


Patris mei praecepta servavt, et maneo in ejus dilectione. Quod, 
qui dilectionem active sumuat, pro dilectione, qua Christus dili- 
git nos, ad hunc modum interpretantur: Propterea ego a Patre 
diligor, quia ejus praecepta servavi. Sed diversus prorsus est 
sensus: Inde apparet, Patrem meum a me diligi, quia ejus servo 
praecepta; sicut primum exposuimus membrum, et ex eorundem 
auctorum sententia. Praepositio ergo et pro guia posita est, 
Hebraeorum idiomate, ut *): Da nobis auxilium de tribulatione, 
et vana salus hominum, ut legitur Hebraice, id est, quia vana 
salus hominum, ut noster vertit interpres. Quomodo dicat, Pa- 
tris se praecepta servare, saepe docuimus; loquitur ut homo. 
Itaque Chrysostomus, Theophylactus et Euthymius monent, cum 
alias haec dictio sicut non soleat aequalitatem, sed similitudinem 
_ et propertionem quandam significare, cum Christus de se et de 
nobis loguitur, hoc tamen loco aequalitatem declarare, quia .de 
se, tamquam de homine loquitur, aequalis nobiscum naturae. | 
14. Hae locytus sum vobis, ut gaudium meum in vobis sit, 
et gaudium vestrum impleatur. Docet, ea, quae hactenus disci- 
pulis dixit, non tam sua, quam ipsorum causa dixisse, ut non 
solum sua, sed ipsorum laetitia plena esset atque perfecta. Quod 
Christus gaudium suum yocet, tres apud diversos auctores inter- 
pretationes invenio. Cryrillus et Leontius existimant, gaudium 
suum, non suum, sed discipulorum gaudium appellare, quasi dicat: 
«Ut gaudium meum in vobis sit, id est, ut tale gaudium vestrum’ 
sit, quale meum est, ut, quibus ego rebus gaudeo, et vos gau- | 
deatis. Hane interpretationem ideo non probo, quia non id age- . 
bat Ghristus, ut doceret, quibus rebus gaudere nos oporteret, . 
sed ut, proposito gaudio, quod et ipse, et illi inde consecuturi 
essent, eos ad se diligendum hortaretur. Theophylactus et Eu- 
fhymius gaudium Christi passive, non active dici putant, non 

quo Christus ipse, sed quo discipuli de Christo gaudebant; ita 
que cum dicit gaudium meum et gaudium vestrum, non diversum, 
sed idem dicit gaudium. Verum hac ipsa ratione haec opinio 
refutatur 5 satis enim per se perspicuum est, diversum signifi- 
cari gaudium, nisi absurdam et tautologicam orationem dicere 
velimus. 

Vera igitur Augustini, Bedae et Ruperti sententia est, diver- 
sum suum ac discipulorum gaudium, quamvis de eadem fortasse 
re, Christum significare, suumque gaudium active dicere, non 
quo alii de se, sed quo ipse gaudeat. Hoc tantum interest, quod 
Rupertus gaudium Christi ad ejus passionem refert, quod videtur 
non satis congruentem sensum habere posse. Quo enim mode 
ejusmodi gaudium ejus in discipulis esse poterat? Augustinus *) 
et Beda referunt ad ejus gratiam, qua fit, ut de nobis gaudeat: 
Quid est, inquit, gaudium Christi in nobis, nisi quo dignatur 
gaudere de nobis? Quod si recte intelligatur, verum est, sed 
clarius, ut opinor, rem ego explicabo. Credo utrumque gaudium, 
et Christi, et discipulorum, ad id esse referendum, quod illis. 
paulo ante commendaverat: Manete in dilectione mea, et caetera, 
quae in eandem sententiam disseruerat. Sed gaudium Christi ad 
id refertur, tamquam ad materiam, gaudium vero discipulorum 
tamquam ad causam. Ait enim Christus, se propterea tantopere 
ad dilectionem sui exhortatum eos esse, ut ex eorum erga se, 
et inter ipsos amore, caeterisque bonis ipsorum moribus. laetitiam 
percipiat; quemadmodum bonus pater bonis filiorum moribus, 
debitoque erga se amore atque observantia laetari solet; et ut 
eadem ipsi erga se dilectione non solum in hac gauderent vita, 
mirificam a Christo etiam in rebus adversis consolationem acci- 
pientes, sed mererentur etiam plenam in altera vita laetitiam 
perfectamque percipere. Hoc est: Ut gaudium vestrum tmpleatur, 
plenum sit, Nunc eos non nisi tenuem quendam habere gustum 
voluptatis ejus, quae ex ipsius dilectione caperetur; tuoc eos 
perfectam ipsam percepturos voluptatem, si in eadem dilectione 
perseveraverint. Fecit ac dixit, quod facere dicereque solet 
pater, filios aut longe ipse profecturus relinquens, aut a se ali- 
quo dimittens. Exhortatur, uti mutuae inter se caritatis, reve- 
rentiaeque in patrem memores sint; et sibi, et ipsis gaudio fu- 
turum; sibi quidem, quod nihil optet, quam probos et morigeros 
habere filios; ipsis vero, quod, si id fecerint, magnam illis, 
unde gaudeant, haereditatem daturus sit. Sed quia haec ipsa, 
ad quam exhortabatur, dilectio, ex ipsius sine dubio gratia pro- 
ficiscitur , recte potuit Augustinus *) dicere: Quid est gaudium 
Christi in nobis, nisi quo dignatur gaudere de nobis? Quod metu, 
ut opinor, Pelagianorum dixit, ne forte existimarent, significare 
Christum , aliquid ex nostro nos habere, quo -ille gaudere posset. 

Hoc, quamvis leve, indicaverim, quod dicit: in vodis, Hebrai- 
smum esse, pro vestram ob causam, aut propter vos. 

12. Hoc est praeceptum meum: Ut diligatis invicem, sicut 
dilext vos. Non solum explicat, quid sit id, unde et sibi, et 
ipsis magnum esset gaudium accessurum; sed ea occasione illnd 
ipsum mutuae caritatis praeceptum repetit, quod sciebat, non 
satis pro dignitate posse commendari. Idem dixerat supra *); sed 
Hlic mandatum novum, hic mandatum suum vocat; inde illa 
nascitur quaestio, quam his proponit verbis Augustinus *\:; Hujus 
mandati: repetitio commendatio est, nisi quod illic: Mandatum, 
tnquet, novum do vobis; hic autem: Hoc est, inquit, mandatum 
meum. Ibi tamquam non fuerit ante tale mandatum, hic tamquam 
non sit aliud ejus mandatum. Haec ille more suo subtiliter ot 
scite; sed cum nititur quaestionem solvere, ad sensum magis 
allegoricum, quam litteralem inclinat. Sic enim respondet: Sed — 
tht dictum est novum, ne in vetustate nostra perseveremus; hic 
dictum est meum, ne contemnendum putemus. Quod Beda, ut 
solet, in suos transtulit commentarios. Cur illic novum appella- 
verit, eo loco diximus; cur hic suum dicat, nunc disputamus. 
Nota est, et Ecclesiastico trita usu Gregorii responsio *), quam 
et Rupertus usurpavit: Cum cuncta, inquit, sacra eloquia divina 
plena stint Dominicis praeceptis , guid est, quod de sola dilectione, 
quasi de singulari mandato, Dominus dicit: Hoc est praeceptum 
meum, ut diligatis tnvicem; nist quia omne mandatum de sola 
ditectione est, et omnia unum praeceptum sunt, quia, quidquid 
praccipitur, in sola caritate solidatur? Ut enim multi rami ex 
Una dey prodeunt : sic multae virtutes ex una caritate gene- 
manet in radice caritatis. Praecepta ergo domintca, et multa 
sunt, et unum; multa per diversitatem operis , et unum in radice 
dilectionis. 

Dicta sunt haec subtiliter, magno vulgo probata consensu ; 
sed non videntur mihi genuinum Christi sensum explicare. Tan- 
tum enim, ut ego quidem opinor, abest, ut Christus significare 
voluerit, aut aliud non esse praeceptum, aut in hoc alia omnia 
consistere , ut potius voluerit hoc et ab illis distinguere, e¢ cum 
illis comparare, et omnibus anteferre. In qua re omnis vis, 
omnisque gratia posita est hujus sententiae, quae perit omnino 
iis, qui cum praecepto caritatis praecepta omnia confundunt. 
Sicut ergo locum illum superiorem *) per hunc locum exposuimus, 
ita hunc per illius explicationem exponendum esse judico. Hoc 
mandatum suum vocat, non quod alia non habeat, quae et ipsa 
a nobis servari velit, sed quod hoc maxime omnium commendet, 
maxime omnium servari velit, maxime omnium necessarium esse 
sciat, Quemadmodum si pater, multos habens filios, de uno 

eorum aliquo, qui sibi obsequentissimus ef carissimus sit, disat: 
Hic est meus filius, non negans alios esse, sed significans hune 
maxime esse, 

Docet autem eos, ut se invicem diligant, non verbis solum, 
sed suo etiam exemplo: Sicut dilexi vos. Quasi dicat: Nihil vos 
facere jubeo, quod ipse prior non fecerim; nemo indignos amore 
suo putare debet, quos ego tantopere dilexerim. Cum _ dicit: 
sicut, non modum, sed magnitudinem declarat dilectionis; itaque 
interpretationem illam Gregorii vulgarem non recipio. Ad hoc, 
inquit *), vos amate, ad quod amavi vos. Melius Rupertus *): 
Palam faciebat , quotnodo , vel quantum diligerst nes, tamquam 
st apertius dixissct: Usque ad mortem cngue invicem, quia we- 
gue ad mortem dilexi vos. 

13. Majorem hac dilectionem nemo habet uf animam suam 
ponat quis pro amicis suis. Multi Latini. codices: ac~fere anti- - 
quissimi quique corrupte legunt: Quam ut antmam suam ponat 
yuis pro amicis suis, vitio inde, ut opinor, nato, quod qui vuigo 
hoc lectitabant, non existimarent, sine ea particula seasum con 
stare posse. Constat autem melius sine illa: Hac dilectione, 
nempe. ut animam suam ponat quts pro amicts suis, nemo ma- 
jorem habet; aut: Hac dilectione, qua quis anitmam euam pontt 
pro amicts suts, nemo majorem habet. Contra vero si legatur: 
quam, sententia corrumpitur; efficitur enim hic sensus: Hac 
caritate nemo majorem habet, nisi si animam suam ponat pro 
amicis suis; itaque significatur, eam caritatem, qua aliquis ani- 
mam suam pro amicis suis ponit, majorem esse ea, qua Christus 
dilexit nos; quod falsum atque absurdum penitue est. Manavit 
tamen etiam in magnos auctores, Augustinum, Gregorium, Be- 
dam, Bernardum *), et alios posteriores, idem vitium, dum neque 
Graeca consulunt, neque vim verborum expendunt. Solus paene 
Latinorum Rupertus sine quam legit. 

Probat igitur, quod dixerat: Sieut dilext vos, docetque, se 
discipulos dilexisse, et quidem quanta maxima fieri potest cari 
tate, ita ut animam suam pro illis pasuerit, id est, ponere de- 
creverit. De sua enim loquitur caritate, cum dicit: Majorem 
hac dilectionem nemo habet, ut animam suam ponal quis pre 
amicis suis, discipulosque ad ejusdem caritatis imitationem ex- 
hortatur. 

Movent nonnulli quaestionem de ipsa veritate sententiae, 
quomodo majorem hac caritatem nemo habeat, ut apimam suam 
ponat quis pro amicis suis, cum, ut indicat Divus Paulus ‘) et 
Petrus *), majoris sit caritatis, pro inimicis, quam pro amicis 
mori. Commendat, inquit Paulus, Deus caritatem suam in nobis, 

quia, cum adhuc peccatores essemus, Christus pro nobis mortuus 
est. D. Bernardus *) putat, ita esse, neque hic maximam, sed — 
‘eatn, quae inter homines maxima esse solet , caritatem significari. 
Tu, inquit, majorem habuisti, Domine, ponens eam etiam pre 
thimicis tuis. Itaque Bernardi ‘judicio , non de sua Christus agit 
earitate, quod modo refutavimis. 

‘Melius alii, neminem pro inimico animam suam ponere, 
wam eo ipso, quod ponit, eum diligit; sed dicitur Christus ani 
mam suam pro inimitis suis posuisse, quia pro iis posuit, qui, 
quamvis ipse eos diligeret, ipsi tamen eum non diligebant. Ergo 
pro iis posait; qui et amici, et inimici erant; amici, quemad- 
tmodum hic ipse vocat, quia ab eo diligebantur ; inimici, quem- 
admodum illic vocat D. Paulus, quia ipsum non diligebant. Cur 
ergo amicos hic appellavit, cum inimicos vocare posset ? Respon- 
. det. Rupertus *): Ut suavitate; inquit, locuttonts dedcedinem in 
auddtoribus sensim diffunderet ejusdem, quam illis mandabat, di- 
lectionts. Aliam quoque rationem reddit. Non quia jam erant 
amici, sed quia nunc, eo patiente, fiebant amici. Alia. promptior 
est ratio; agebat de dilectione, qua ipse discipulos prosecutus 
esset, volebatque probare, non potuisse se magis diligere, quam 
dilexerat, cum animam suam pro ipsis posuisset; non conyenie- 
bat ergo, inimicos appellare, quos ostendere volebat adeo cares, 
id est, amicos sibi fuisse. YH} (nephesch), id est, antmam, 
ex Hebracorum idiomate pro vita sumi, scitum est. Quam autem 
vim habeat verbum illud ponere, nempe ut voluntariam signifieet 
mortem , observavimus *). 

1%. Vos amict mei estis, si feceritis, quae ego prascipio vobia. . 
Gecasione unius verbi: pro amicis suts, docet discipulos, quo- 
modo amici sui esse possint ac debeant; quemadmodum solet ex 
yermone sermonem nectere, oceasionesque captare omnes disti- 
pulos instituendi, ut supra‘). Praesens tempus pro futuro ponit, 
estts pro eritis, ut ‘notat Euthymius ; hoc enim postulat verbum 
subjunctivi modi: é&» aoujee, st feceritis, ut versu octavo: 
clarificatus est pro clarificabitur. Quid ergo? nonne jam amici 
erant? Sane; sed docet, qua ratione in ejus amicitia permanere 
debeant, si facerent, quae ipsis -.praeceperat. Quemadmodum 
amicus amico saepe solet dicere: Si hoc feceris, amicus meus 
eris; non utique significans, nondum amicum suum esse; sed 
aut desiturum amicum suum esse, si non fecerit, aut ea re de- . 
elaraturum, vere amicum suum esse. Itaque nihil aliud. hae 
sententia significatur , quam illa superiore °): St praccepta meu 
servaveritis, manebitis in dilectione mea. 

- Qbservandum est, aliter hic amicos, quam supra dicuntur °), 
che illic amicos suos dixerat, non quod ipsum illi dilexie 

sent, sed qued ab illo dilecti fuissent; hic autem amicos vorat, 
quod se diligerent; sicut e contrario postea') amicos vocat, quos 
ipse diligebat. Solet enim hujusmodi verborum ambiguitate uti, 
ut supra *) adnotavimus. 

Ridiculi vero hoc loco sunt haereticorum interpretes. Obser- 
vant, non dixisse Christum: Et vos .amici mei estis, si feceritis, 
quaecumque ego feci, aut facturus sum, sed si feceritis, quae 
ego praccipio vobis; itaque hoc verbo non solum quadragesimae 
jejunium, aliaque multa, quae fecit, sed non praecepit Christus, 
verum omnes traditiones, omnia Ecclesiastica excludi-praecepta. 
Stulti non animadvertunt, eundem Christum, gui hoc loco dicit: 
Vos amict mei estis, si feceritis, quae ego praccipio vobts, alio 
loco dicere: Exemplum dedi vobis, ut, quemadmodum ego fect 
vobis, ita et vos faciatis *); et tamen nullum nobis de lavandis 
pedibus praeceptum reliquit. Quemadmodum ergo vult, ut ipsum 
in lotione pedum imitemur, quamvis nullum nobis de ea prae- 
ceptum reliquerit, ita vult, ut alia faciamus, quae prior ipse 
fecerit, quamvis praecipere ‘noluerit, modo ad virtutem aliquam 
referantur. Nam quaedam ille divinitus fecit, quae nos facere 
non possumus. In eo vero magis sunt stupidi, quod non intel- 
ligant, qui Ecclesiae obedit, Christo obedire, qui nos obedire 
jussit Ecclesiae *), cum per suos Apostolos Petrum ‘) ac Pau- 

Jum *) non Ecclesiasticis solum superioribus, sed saecularibus 
etiam, sed gentilibus et dyscolis magistratibus obtemperare jubeat, 
quia, gui reststit potestati, Dei ordinationi resistit ’). 

14. Jam non dicam vor servos, quia servus nescit, quid fuctat 
dominus ejus. - 

15. Vos -autem dizi amicos, quia omnia, quaecumgue 
audivt a Patre meo, nota feci vobis. Reddit cdusam, cur eos 
amicos appellaverit, simulque suam erga illos caritatem com- 
mendat, quod cum illis communicasset, quidquid secreti a Patre 
accepisset, quod singularis amicitiae indicium est. Graece non 
est AcEw, id est, dicam, sed Aéya, id est, dico, quemadmodum 
alicui videri possit potius fuisse vertendum, quia statim sequitur: 
Vos autem dixt amicos. Sed melius noster vertit interpres; poo 
tur enim praesens pro futuro, quemadmodum estis *) pro erttis, 
ut indicat illa particula écc, yam, aut amplius, aut in posterum 
deinceps, quae futuri temporis nota est. Cur ergo statim dicit: 
Dizi? Significat, se deinceps amicos vocaturum esse, quemad- 
modum jam tunc facere coepisset. Vos, inquit, diat asmiécos. 
Exsistunt autem ex his verbis multae quaestiunculae. 

Prima illa, quam nemo videtur attigisse, quomodo dicat: 
Jam non dicam vos servos? quasi antea servos soleret eos appel- 
lare, quod nusquam eum fecisse legimus. Vocavit quidem se 

ipsum Dominum *), unde sequitur, illos fuisse servos; sed non 
vocavit dominum eo sensu, quo duminus servi, sed eo, quo rex 
populi, magister discipulorum dominus appellatur, qui ita hono- 
ris causa domini dicuntur, ut neque populus regis, neque disei- 
pulus praeceptéris servi dicantur. Quin ne isto quidem modo se 
ipse dominum dixit, sed quod sic a discipulis. appellaretur, ap- 
probayit; quod, ut illo diximus loco, majoris modestiae est, quam 
si ipse se ita vocavisset. Ita- quidem est; caeterum Christus 
holuit dicere, quo nomine -prius discipules loquendo vocavisset , 
aut quo deinceps vocaturus esset; sed quomodo se ante erga illos 
gessisset, quomodo se jam gereret , et in posterum gesturus esset. 
Prias tamquam erga servos se gessisse videri poterat, non cae~ 
teris quidem rebus, non duritie tractationis, non asperitate vere 
borum, non appellationis ignominia; sed hac nimirum una, quod 
obscurius cum illis locutus esset, neque divina Patris secreta 
satis aperte exposuisset, quemadmodum nor solemus servis nostra 
exponere mysteria, sed aliquid illis aliquando obscurius insinuare. 
Numc vero. erga illos tamquam erga fidos familiaresque amicos 
se gessisse, cum palam illis et mortis, et resurrectionis, et fue 
turae gloriae mysterium dilucide exposuisset. Hoc est: Non dicam 
servos, sed amicos. — 

Atque hine secunda etiam solvitur quaestio, quomodo dicat, 
se non esse deinceps servos eos appellaturum, cum eum postea 
fegamus servos appellasse’): Non est servus major Domino suo, 
cum de se utique ac illis loqueretur; aut, ut Augustinus *) quae- 
stionem proponit, quomodo neget, se servos appellaturum, cum 
non solum, cum ejus efficimur amici, servi ejus esse non desi+ 
Bamus, sed meliores etiam simus servi, quo magis ejus amici 
sumus. Nec enim ideo dicit Christus, non se posthae discipulos 
su0s servos, sed amicos appellaturum, quod servi ejus esse de- 
sinant, aut amici esse incipiant; neque: significat, nomine servo 
rum eos non vocaturum: sed tantum declarat, que apud se 
loco -futari sint, nempe non servorum, sed’ amicorum. Aliter 
Rupertus respondet, servos hoc loco pro inimicis accipi, ut ex 
contrario colligitur: Vos autem dixt amicos; ideoque non appel- 
laturum eos servos, id est, inimicos et peccatores. 

- Fertia quaestio est, quam idem Augustinus *), et Beda, et 
Theodorus Mopsuestiensis movent, quomodo pronuntiet. universe: 
Servus neseit, quid faciat dominus ejus, cum multi sint servi, 
qui id saepe sciant, praesertim si probi ac fidi -sint. Non est 
dubium, quod quidam. monuerunt, non esse sensum, servum 
hescire, quid faciat dominus ejus, cum re ipsa Jam facit; tune 
enim non modo scire, sed oculis quoque cernere; sed sensum 
esse , ignorare seryvum, gutd factat, id est, quid velit facere 
dominus ejus; non habere cognita domini consilia , ane cogitet 

facere, antequam faciat, et quorsum faciat, cum re ipsa jem 
facit. Sed de hoc ipso quaestio est, quia id ipaum multi expertae 
fidei sciunt servi, quibuscum sua domini consilia communicant, 
Augustinus, Beda‘) et, ut videtur, Ambrosius *) respondent, 
eos servos, qui non solum re, sed animo servi sunt, id est, 
qui nen voluntate, sed necessitate serviunt, nescire domini eon- 
silia, quia illis dominus non committit; eos autem, qui voluntate 
serviunt, scire, quia cum illis dominus communicat, haud seeua, 
quam cum amicis. Idem fere aliter Rupertus soribit, qui servus 
peccati est, eum consilia domini.nescire; qui vero servus est 
Dei, eum scire, quia ita servus est, ut simul amicus sit. At 
hie de omnibus generalifer servis sermo est. Theodorus Mopaue- 
stiensis sic exponit: Servus nescit, quid faciat dominus ejus, id 
est, etiamsi aliquando dominus consilia cum illo sua communicet, 
tamen bona ipsa, quae inde proveniunt, non communicat; Chri- 
stum autem, non solum consiliorum, sed bonorum etiam suorum 
omnium discipulos suos fecisse participes. In promptu minus quae- 
rentibus responsio. erat, Christum argumentim de medio sum- 
psisse ex communi hominum more, dixisseque, nen quod semper 
fiat, sed quod plerumque fieri solet. 

Sed ecce altera ex parte quarta oritur quaestio, quo modo 
dicat Christus, omnia, quae a Patre audivisset, discipulis pate- 
fecisse, cum supra *) significaverit, multa se illis non dixisse, 
quae in adventum Spiritus sancti reservasset, et infra *): Adhue 
mulfa, inquit, habeo vobis dicere, sed non potestis portare modo, 
Leontius respondet, cum dicit: omnia, non absolute omnia signi- 
ficare, sed omnia, quae a Patre audiverat, ut illis tune diceret. 
Theodorus Mopsuestiensis, Chrysostomus, Theophylactus et Eu- 
thymius, nota fecisse omnia, quae illis dicere conveniebat, id 

est, quae portare poterant, ut dicit postea. Sed isto quidem 
- modo quilibet dominus cuilibet servo omnia sua secreta dicit, 
quatenus convenit, et quatenus ille ferre potest. Itaque melius 
rem explicant Augustinus ‘) et Beda, cum hoc Christus dixit, 
nondum discipulis omnia nota fecisse, quae a Patre audierat; id 
enim Spiritum sanctum postea facturum dixerat *): Jlle vos do- 
cebit omnia, et rursus’): Ile vos docebit omnem veritatem; sed 
dixisse, se fecisse, quod paulo post facturus erat, sicut supra °) 
dixit, clarificatum esse Patrem, quia clarificandus erat. Facilius 
dictu erat, verbum fect, ut saepe alibi docuimus, non actum, 
sed voluntatem significare: Nota fect vobis, id est, nota- facere 
decrevi; quemadmodum paulo ante: Servus nescit, quid faciat 
dominus ejus, id est, quid facere decreverit. Quo autem modo 

intelligendum sit, quod Christus dicit, se a Patre audivisse, quae 
‘tuna hic quaestio reliqua esse poterat, alibi*) disseruimus. 
16. Non vos me elegistis, sed ego elege vos. Chrysostomus, 
Theophylactus , Euthymius, et Rupertus existimant, ideo Chri- 
stam hoc addidisse, ut suum erga discipulos amorem alio con- 
firmaret argumento, non fuisse ab illis prius se amantibus ad 
eos redamandos provocatum, sed se eos priocrem amavisse, prius 
elegisse, et in amicorum suorum numero posuisse. Cyrillus vere 
et Leontius putant, Christam discipalos exhortari, ut, suum ex- ~ 
emplum imitati, homines praeveniant, eosque, nihil de salute 
sua cogitantes, ad salutem adducant, nec exspectent, ut ipsi 
veniant; sicut ipse non exspectavit, ut Apostoli ad se venirent, 
sed prior eos vocavit, elegitque. Alii ideo hoc dicant subje- 
cisse Christum, ne, quia eos amicos appellaverat, nimia laetitia - 
efferrentur; itaque superbiendi occasionem detraxisse, dum ad- 
junxit: Non vos me elegistis, sed ego elegs vos. Hoc ipsum Cy- 
rillus indicat. Rupertus alia ratione putat, Christum suum erga 
discipulos amorem declarare, interpretans: Non vos -me clegtstts, 
sicut pepulus regem suum solet eligere; non vos mihi, sed eg0 
vobis auctoritatem dedi. 
Dubium,.de qua agat electione. Augustinus *), Prosper %) 
Beda et Latini fere omnes de praedestinatione interpretantur, . 
atque hinc probant, nullam praedestinationis’ causam in nobis 
esse, quia, si essef, nos ipsum priores elegissemus. De causa 
ergo: praedestinationis nihil disputo; tantum dico, de praedesti- 
natione hoc loco non agi, sed de electione ad officitum Aposto~ 
lorum. Ut eatis, inquit, et fructum afferatis. De ea nimirum 
electione, de qua supra *) dixerat: Nonne ego vos duodecim eleyi, 
et.ex vobis unus diabolus est? ubi de praedestinatione non agi, - 
‘quid opus est probare, cum unum ex electis diabolom factum 
esse di¢at, et nemo dubitet, non posse, qui praedestinatus sit, 
diabolum fieri. Denique de ea agit electione, qua apud Lucam s) 
dicitur, vocatis discipulis, duodecim ex iltis Apostolos elegisse. 
Atque. ita Chrysostomus, Cyrillus, Leontius, Theodorus Heracle- 
ensis et Mopsuestiensis, Theophylactus et Euthymius hec loce 
sentiunt. At quemadmodum Apostolos, ita praedestinatos omnes 
elegit; itaque si nulla in -Apostolis causa fuit electionis suae, 
neque in praedestinatis praedestinationis erit. Si praedestinatio 
praeparatio gloriae diffiniatur, uti major pars veterum auctorum 
diffintant, non eandem praedestinationis et electionis Apostolorum 
causam esse, concedendum est. Nam Apostoli electionem suam 
non meruerunt ; praedestinati vero vitam aeternam mereri -pos- 
sunt. Sin autem ee gratiae praeparatio, ut diffinit Augu- 

stinus *), eadem quidem utriusque ratio est, sed videant, qui 
hoc utuntur argumento, ne non tam confirment, quam debilitent 
suam opinionem. Nam quamvis Apostoli suam non meruerint 
electionem, tamen certe aliqua in ipsis ejus causa fuit. Nam si 
noluissent , electi utique non fuissent, et fortasse etiam, ante- 
quam eligerentur, aliquid in illis erat, non dico meriti, sed ali 
quid tamen fortassis in illis erat, quamobrem ipsi potius, quam 
alii electi sint. 

Porro Leontius, Chrysostomus, Theophylactus et Euthymius 
existimant, Christum adhuc in vineae parabola perstare. Quod 
si ita est, eodem modo dicit: Ego elegi vos, quemadmodum 
agricolae solent, cum vineam plantare volunt, optimas quasque 
et generosissimas vites eligere. Ego, inquit, plantavi te vineam 
electam ‘)§ et plantavit eam electam , et aedificarit turrim in me- 
dio ejus *). 

Et posut vos, ut eatis, et fructum afferatis, et fructus vester 
maneat. Auctores illi, quos modo nominavi, qui metaphoram 
vineae continuari putant, interpretantur: Posui vos, id est, plan- 
tavi, sicut vineam, sicut Hispani dicunt ponere vineam pro plan- 
tare, quin et Latinum verbum ponere eodem apud Senecam signi- 
ficatu legisse memini. Congruenter huic sententiae sequens etiam 
verbum exponunt: Ut eatis, id est, ut crescatis, ut palmites, 
atque propagines ‘longe lateque extendatis: Extendit palmites 
suos usque ad mare, et usque ad flumen propagines ejus, ait 
David *). Simplicius, opinor, Theodorus Heracleotes E3nxe, posui, 
idem esse putat, quod dvéderEa, declaruvi. Cum enim aliquis 
eligitur magistratus, prius eligitur, hoc est, designatur, deinde 
declaratur, et in officio ipso constituitur, hoc est: Posui vos. 
- Prius Christus Apostolos elegit *), deinde velut in Late ge 
Apostolatus posuit, mittens ad praedicandum Evangelium °). 
est: Posut, ut eatis; sicut illis post resurrectionem dicit “f 
Euntes in mundum universum praedicate Evangelium omni crea- 
turae. Quod dicit: Et fructum afferatis, et fructus vester maneat, 
sic resolvendum: Ut fructum non periturum, sed perpetuo per- 
-mansurum afferatis; quod ipsum et ad commendationem’ ipsius 
erga illos caritatis pertinet, ut Theodorus Mopsuestiensis et Chry- 
sostomus indicant, et eos magis accendit ad perfungendum offi- 
. cium. Manentem vero fructum putat Cyrillus evangelicam vocari 
justitiam , quae legali fructui, id est, justitiae opponatur, quae 
permansura diu non erat; sed potius credo, fructum vitae aeternae 
sic appellari. 

Ut, quodcumque petieritis a Patre in nomine meo, det vobis. 
Dictio wt hoc loco non causam, sed consequentiam effectumque 

significat; noluit-enim dicere, propterea se eos elegisse, aut ad 
praedicandum misisse, ut, quidquid a Patre illi peterent, illis 
daret; aut propterea eos fructum afferre debere, ut, quidquid a 
Patre peterent, obtinerent; sed fore, ut, si fructum afferrent, 
nihil in nomine suo a Patre peterent, quod non obtinerent. Cae- 
terum sententiam ipsam supra *) declaravimus. Hoc notaverim, 
ambiguam esse lectionem Graecam d6 tiv; verti enim potest: 
det vobis, vel dem vobis. Et quidem Ghrysostomus, Theophy- 
lactus et Euthymius per primam personam vertunt, fortasse 
melius; nam et supra’) dixerat: Quodcumque petieritis in nomine 
meo, hoc faciam. Itaque Theophylactus ex utroque loco Ariano- 
rum errorem refellit, quod illic se facturum, hic se daturum 
Christus polliceatur, quidquid a Patre petierint. 

Haec mando vobis: Ut diligatis invicem. Chrysostomus, Le- 
ontius, Theodorus Mopsuestiensis, Theophylactus et Euthymius 
sic interpretantur: Haec vobis, non ut aut ipse gloriarer, aut 
vobis exprobarem, dixi, sed ut mutuam inter yos caritatem ha- 
beretis. Itaque verbum éytéAAouar, mando, videntur accipere 
pro Aéya, dico. Theodorus vero Heracleotes videtur ad sequentia 
referre: Si vultis, inquit, mundo resistere, qui odio vos habi- 
turus est, haec mando vobis, ut mutuam habeatis caritatem. 
Augustinus *) et Beda, quia dixerat: Ut fructum afferatis, decla- 
rare nunc, quis fructus ille sit, nempe, ut sese mutuo diligant. 
Sed jam docuimus, alium illic fructum significari. Rupertus hoc 
refert ad superiora *), ubi dixerat: Vos amici met estis, si fece- 
rilts,.quae ego praecipio vobts. Cum enim duo illis dixisset, 
alterum: Vos amici met estis, alterum: Si feceritis, quae ego 
praecipio robis, hactenus declaravit, quomodo discipuli amici sui 
essent; nunc autem declarat, quae. sint praecepta illa, quae si 
fecerint, amici sui futuri sint; ca yero praecepta non multa, 
non difficilia, sed hoc unum et facillimum esse dicit, ut mutuo 
sese diligant. Propterea, cum plurali numero dixisset: Haec mando 
vobis, non nisi unum subjunxit mandatum, quia ad illa verba, 
quae supra ‘) dixerat, alludebat: Quae ego praecipio vobis, quasi 
dicat: Haec sunt, quae ego praecipio vobis; haec sunt omnia 
praecepta mea, ut vos mutuo diligatis. Quod magnam gratiam 
et emphasim habet. Vide, quae diximus supra °). 

18. 19. Si mundus vos odit, scitote, quia me priorem vobis 
odio habuit.. Haec nova sententia est, diversumque consolationis 
genus. Munit discipulos adyersus mundi tempestates, quas animo 
providebat. Primum docet, non debere mirari eos, si viderint, 
se a mundo odio haberi; se priorem odio habitum fuisse; et 
solatio illis.esse oportere, quod se eisdem persecutionibus socium, 
aut potius ducem habeant. Cur ergo se membrum, inquit Augu- 

sinus *), supra verticem extollit? Recusas esse in corpore, si xen 
vis odium mundi sustinere cum captte, Deinde ostendit, non solum 
debere eos hoc mundi odium aequo patientique animo ferre, 
sed ponere etiam in lucro, quod id certum sit-argumentum, nihil 
eos cum mundo habere commune. Mundum hic -non. omnes 
omnino homines malos, sed praecipue Judaeos vocat, ut ex se 
quentibus *) colligit Augustinus *). 

Quod noster interpres vertit: scttote, or est fivaoxere, 
quod et scffote, et scttis verti potest, nullo aut perexiguo discri- 
mine sententiae, nisi quod scitis videtur esse magis emphaticum. 
Quod autem Graece sequitur: xpdrov tua», quidam nomen esse 
putant, significareque praestantiorem, ut supra *): “Ore o x9e- 
TOG ov 7Y, guia prior me erat, id est, dignior atque praestan- 
tior. Sic hoc loco: Me priorem vobis odio habuit, id est, me, 
qui vobis melior sum, odio habuit; me, qui Dominus sum atque 
magister, ut dicit infra‘). In quam interpretationem videtur 
Theodorus Mopsuestiensis inclinare. Alii nomen esse putant, 
caeterum non praestantiam, sed tempus significare, quod per ad- 
verbium temporis resolyendum sit, id est: Prius me, quam vos, 
odio habuit, sicut poéta °) ille dixit: Lupt Moerim videre priores. 
idcirco alii malunt, adverbium esse: Prius me odio habutt ; quod 
et facilius est, et minus ambiguum; sed idem est sensus nostrae 
versionis. Illud certum , superlativum Graece pro comparativo 
positum esse, quod passim fit. 

20. Mementote sermonis met, quem ego dizi vobis: Non 
est servus major domino suo. Dixerat hoc illis supra’). Usus 
ibi ea sententia fuerat, ut doceret, non debere recusare eos fa- 
cere, quod prior ipse fecisset; hic utitur, ut doceat, non debere 
recusare pati, quod ipse prior passus esset. Christo, inquit, 
passo in carne, et vos eadem cogitatione armamini °); et: Christus 
passus est pro vobis, vobis relinquens exemplum, wt sequanint 
vestigia ejus °). Graecum verbum pryovevete ambiguum est; 
potest enim verti aut: memores estis, aut: memores estote, sicut 
Latine récordamini, et imperandi, et indicandi verbum esse potest. 
Sed majorem habet emphasim imperativum; significat enim, fore, 
ut, si ejus verbi memores fuerint, non alia illis consolatione 
opus sit. 

Si me persecutt sunt, et vos persequentur ;. st sermonem meum 
servaverunt, et vestrum servabunt. Utroque in loco st pro quia 
ponitur, sicque oratio resolvenda est: Quia me persecuti sunt, 
et vos persequentur; quia meum sermonem non servaverunt, non 
vestrum servabunt. Sermonem doctrinam et praeceptum appellat 
ex Hebraeorum idiomate. Suum autem et illorum sermonem dicit, 
non quod diversa doctrina esset, sed quod per diversos ministros 

traderetur. Monet, ne mirentur, ne animum despondeant, si se 
non recipi a plerisque, si contemni, si conviciis affici viderint; 
doctrinam suam docere pergant, et officio suo satisfacere. Docu- 
mentum ad omnes Ecclesiae doctores accommodatum, quibus et 
hoc Christi verbum, et illud D. Pauli semper ante oculos esse 
debet '): Si homintbus placerem, Christi servus non essem. 

21. Sed haec omnia facient vobis propter nomen meum, quia 
nesciunt. Eum, gut mistt me. Non est haec excusatio, sed ag- 
gravatio potius, et exaggeratio peccati Judaeorum, quod duobus 
modis amplificat, et dum dicit: Propter nomen meum, id est, 
propter nomints met odium, ut Rupertus ”) interpretatur; magoum 
enim et malitiae plenum erat odium, non solum Christum per- 
sequi, sed etiam Apostolos, non alia eorum culpa, non aliam 
ob causam, quam quod a Christo missi essent; hoc est: propter 
nomen meum; et cum dicit: Quia nesctunt Eum, qui misit me, 
id est, quia scire nolunt, ut idem auctor exponit. Accusat ergo 
illos, quod intelligere noluerint, ut bene agerent *). Hic sensus 
ex versu sequenti colligitur. Poterat dicere: Quia nesciunt me, 
sed propterea dixit: Quta nesciunt Eum, qui misit me, quia, 
quod se nescirent, minus mirum erat; quod autem nescirent 
Patrem, quem se tantopere scire profitebantur , id vero et mirum 
erat, et maxime reprehendendum. At cur non dixit: Quia ne- 
sciunt Patrem meum, sed: Quia nesciunt Eum, qui misit me? 
Quia hoc majorem habebat emphasim, quasi diceret: Quia ne- 
_sciunt, cujus ego personam gero. 3 

22. Si non venissem, et locutus fuissem cis, peccatum non 
haberent; nunc autem excusattonem non habent de peccato suo. 
Intelligenda est secundo etiam loco negatio a6 xovvod: Si non 
venissem, et locutus eis non fuissem. Quamquam Bernardus ‘) 
negationem legit, sensum, ut opinor, magis, quam verba secutus. 
Quia dixerat, eos ex ignorantia odium in se exercere, docet, ea 
ignorantia eorum culpam excusari non posse, quod ea ignorantia 
ipsa culpa fuit; propterea enim ignorarunt, quia scire noluerunt, 
ut paulo ante dicebamus, et quia odio erant occupati. Itaque 
ipsorum ignorantia, et effectus, et causa erat odii; effectus, quia 
odium impediebat, ne cognoscerent veritatem; causa, quia ipsa 
Vicissim impediebat, ne illi ponerent odium. Duabus ergo ratio- 
nibus ostendit, ut Theophylactus et Rupertus ajunt, nullam eos 
ignorantiae excusationem habere posse, et quia verbis, et quia 
factis, quis et a quo missus esset, saepe illis declaraverat. 

Vulgaris quaestio, quomodo dicat, Judaeos peccatum non 
fuisse habituros, si ad eos non venisset, et locutus non fuisset 
iillis. Malorum etiam auctorum aliquando sententiae recitandae 
sunt. Suat ergo, qui putent, per piunoty, id est, imitationem, 
hoc dictum esse, non quod peccatum habituri non essent, sed 

quod ipsi, nondum convicti, dicturi essent, peccatum se non 
habere, non potuisse se in Christum credere, quem nec vidis- 
sent umquam, nec audivissent. Si a recepta sententia disceden- 
dum esset, mallem interpretari: peccatum non haberent, id est, 
videri possent habere praetextum aliquem excusationis, si non 
excusationem veram peccati sui viderentur afferre posse; mune 
autem excusationem non habent ullam. Videtur enim peccatum 
non innocentiae, sed excusationi defensionique solum opponere. 
Sed nihil causae video, quamobrem a communi sententia disce- 
damus, non omne hic peccatum, sed solum peccatum illud in- 
telligi, quod in-Christum non credidissent. Nam si Christus ad 
eos non venisset, ef locutus cum eis non fuisset, alia quidem 
habuissent peccata; hoc vero non habuissent, ut Augustinus et 
Beda hoc loco exponunt. Quo redit expositio Bernardi *): Pecca- 
tum, inquit, non haberent hujus contemptus, quo me contempse- 
runt, ac Patrem meum. Magis ab hoc sensu Rupertus discedit, 
qui. peccatum odii in Christum et Patrem ejus putat intel- 
ligendum. 

Inepte igitur quidam novorum haereticorum ex hec colligunt, 
solam infidelitatem peccatum esse, sicut solam fidem dicunt ju- 
stificare. Nec enim Christus dicit, nullum, sed hoc incredulitatis 
peccatum habituros non fuisse, si ad eos non venisset. Sed bene 
est, quod isti etiam a magno haeresiarcha Calvino refutati sunt. 
Ergo gentes, dicet aliquis, ad quas Christus non venit, quaeque 
ante ejus fuerunt adventum, peccatum non habuerunt? Respon- 
det idem Augustinus *), habere illos excusationem, non de omni 
peccato suo (ejus utor verbis), sed de hoc peccato, quo in Chri- 
stum non credtderunt, ad quos non venit, et quibus non est locutus. 
Sed non in eo sunt numero ht, ad quos in discipulis venit, et 
quibus per discipulos est locutus, quod et nunc facit; nam per 
Ecclesiam suam venit ad gentes, et per Ecclesiam suam loquitur 
gentibus; ad hoc enim pertinet, quod ait *): Qui vos reciptt, me 
recipit, et qut vos spernit, me spernit*). An vultis, tnquit Apo- 
stolus Paulus *), experimentum accipere ejus, qui in me loquitur 
Christus? Restat ingutrere, inquit idem Augustinus, utrum hi, 
qui prius, quam Christus veniret in Ecclesiam ad gentes, et prius- 
quam Evangelium ejus audirent, vitae hujus fine praeventi sunt, 
seu praeveniuntur, possint habere hanc excusationem? Possunt 
plane, sed non ideo possunt effugere damnationem. Quicumque enim 
sine lege peccaverunt, sine lege peribunt °), 

23. Qut me odit, et Patrem meum odit. Ex his verbis Ru- 
pertus colligit, in superiore versu de solo peccato odii sermonem 
esse, quod alioqui non satis haec videantur cum praecedentibus 
cohaerere. Chrysostomus, Theodorus Mopsuestiensis et Theophy- 

lactus putant, propterea hoc Christum addidisse, ut praetextum, 
quo Judaei in ipso persequendo utebantur, omnino removeret:. 
Solebant illi dicere ac profiteri, quidquid ea in re faciebant, 
ideo facere, ut Deo gloriam suam vindicarent, a quo Christus 
dissentiret. Non est, inquiunt’), hic homo a Deo, qui sabbatum 
non custodit. Ergo ostendere, tantum abesse, ut Deum defen- 
dant, ut eum potius odio habeant; quia, qui se oderit, et Pa- 
trem oderit. Ego praecedentibus 7) hunc locum respondere ar- 
bitror. Dixerat enim illic, se ab illis odio habitum; docet nunc, 
quam grave sit peccatum odisse se, quantum nimirum odisse 
Patrem, quia, qui se odit, et Patrem suum odit. Nam caetera, 
quae interjecta sunt, ejus verbi: odio habutt, occasione sunt dicta, 
dum ‘sermonem ex sermone nectit. Vidimus exemplum simile 
supra *). Potest et ad proxima referri, ut declaret atque causam 
reddat, quam ob rem, qui in se non crediderant, nullam habe- 
rent excusationem, quia propterea in se non credebant, quia odio 
erant obcaecati, odium vero sui in Patrem redundare. Nam si 
se quidem solum odissent, aliquam odii excusationem habere 
potuisse: odisse hominem similem cacteris; at quod Deum ode- 
rint, quam excusationem habere posse? 

De ipsa verborum sententia quaestionem movet Augustinus *), 
quomodo Patrem, quem ignorabant, ut supra dixerat *), odisse 
poterant? Dicam paucis verbis, quod D. Augustinus dicit multis. 
Noverant Deum in genere, unum esse cveli terraeque conditorem, 
et ejusmodi alia, quae perspicue in sacris litteris lectitabant; at 
in specie ignorabant, eum scilicet primum ex sua substantia 
genuisse Christum, Deum verum de Deo vero; deinde in hunc 
mundum ex muliere factum misisse, ut, suam apud homines per- 
sonam repraesentans, a peccatis eos liberaret. Hoc, inquam, 
ignorabant , et hac ratione odio habebant, quia, quem ille suo 
miserat nomine, odio persequebantur, et qui Filium odit, Patrem 
odit, ut exponit Theodorus Heracleotes. 

24. Si opera non fecissem in eis, quae nemo alius fectt, pec- 
catum non haberent; nunc autem et viderunt, et oderunt et me, 
et Patrem mewm. Docuerat supra °), nullam eos peccati habere 
excusationem, quia docenti non crediderant; docet nunc, multo 
minorem habere, quod non crediderint, tot tantaque in ipsorum 
oculis miracula facienti. Quomodo peccatum non essent habituri, 
Si miracula non vidissent, illic exposuimus. 

Putat autem Cyriltus, cum dicit: Si opera non fecissem tn 
eis, quae nemo alius fecit, tacite sgse Mosi prophetisque omnibus 
opponere, quasi dicat: Si majora coram illis miracula non fecis- 
sem, quam Moses, aut ullus umquam propheta fecit, excusatio- 
nem haberent aliquam peccati sui; nunc autem quam excusa- 

tionem habere possunt, cum prophetas illos receperint, qui mi- 
nora et pauciora miracula fecere, me vero recipere noluerint, 
sed incredibili odio potius habuerint, qui tanto plura, tanto ma- 
jora fecerim? 

De hac ipsa re dubitare lector potest, quomodo dicat Chri- 
stus, opera se fecisse, quae nemo alius fecerit? Nam si intel- 
ligit, aliqua se fecisse nova, quae nemo fecisset alius, licet ma- 
jora fortasse fecisset, parum dicit; nam et alii aliqua fecerant, 
quae ipse non fecit. Si vero intelligit, se majora fecisse opera, 
quam quisquam fecisset alius, de hoc ipso dubitatur; nam et 
mortuos alii suscitaverunt, quo nullum majus opus fieri videtur 
posse. Verba huc, licet multa, inseram Augustini *) commentarii 
loco, quod et Beda fecit, quibus ille et proponit quaestionem, 
et solvit. Nulla, inquit, in operibus Christi videntur esse majora, 
guam suscitatio mortuorum, quod scimus etiam antiquos fecisse 
prophetas. Fecit hoc etiam Elias *), fecit Elisaeus, et cum tn kac 
carne viveret *), et cum in suo monumento scpultus jaceret *). 
Nam quidam portantes mortuum, cum, trruentibus hostibus, eo 
refugissent, eumque tbt posuissent, continuo resurrexit. Fecit tamen 
aliqua Christus, quae nemo alius fectt, quod quingue millia ho- 
minum de quingue *), et quatuor millia de septem pantbus °) pavtt ; 
quod super aguas ambulavit'), et Petro, ut hoe faceret, prae- 
stitit; quod aquam mutavit in vinum *); quod aperuit oculos caect 
nati °), et alia multa, quae commemorare longum est. Sed respon- 
detur nobis, et altos fecisse, quae ipse non fecit, et quae nemo 
alius fecit. Quis enim nist Moyses Aegyptios plagis tot tantisque 
percussit °°), diviso mart populum duxit *'), manna de coelo esu- 
rientibus tmpetravit *’), aguam de petra sitientibus fudit **)? Quis 
nist Josua nave populo transituro Jordanis fluenta divisit **), e 
currentem solem, missa ad Deum oratione, fraenavit *‘) et fiaxit? 
Quis praeter Samson propter suam sitim maxilla mortut asini 
exundante satiatus est '®)? Quits praeter Eliam cerry igneo tn 
alta subvectus est *')? Quts practer Elisacum, quod paulo ante 
commemoravi , sepulto suo cadavere cadarer alterius reddidit vitae? 
Quis praeter Danielem inter ora inclusorum secum leonwm esuri- 
entiuem vixit innocuus **)? Quis praeter tres viros Anantam, 
Azariam, Misaélem in flammis ardentibus et non urentibus do- 
ambulavit illaesus*°)? Praetereo caetera, quoniam haec satis esse 
arbitror, quibus demonstretur , et alios sanctos quaedam opera mé- 
randa fectsse, quae nemo alius fectt. Sed qui tam multa vilia 
et malas valetudines vexationesque mortalium tanta potestate sana- 

ret, nullus ommino legitur antiquorum; ut enim taceamés, quod 
fubondo, sicut oceurrebant, salvos singulos fecit, Marcus Evan 
gelista quodam loco ait*): Vespere autem saneto, eum occidisset 
sol, afferebant ad eum omnes male habentes, et daemonia haben- 
tes; et erat omnis civitas ad januam congregata, et curavit multos, 
gui vexabantur vartis languoribus, et dasmonia multa ejictebat. - 
ftem alio loco dictt Marcus *): Et quocumque loco intrabat tw 
vicos, vel in villas, aut in ctvitates, in plateis ponebant infirmos, 
et precabantur eum, ut vel fimbriam vestiments ejus tangerent, eb 
‘quotquet tangebant cum, salvi febant. 

- YVidetar igitur Augustinus haec Christi verba_ interpretari, 
quasi. Christus non significet, majora se, quam alios, sed plura 
miraeula fecisse. Rupertus, hoc victus argumento, alias duas in- 
terpretationes adhibet. Altera est: Quae nemo alius feett, scilicet 
malus aut peccator, qualem vos me esse existimatis. Sed hac 
ratione non probasset Christus, quod volebat, debuisse illos pro 
promisso ae vero Christo se recipere. Altera, ut per praeteritum 
loquatur de futuro, ut supra *), id est, de resurrectione sua; 
illud enim tantum fecisse miraculum , quantum nemo umquam 
_fecisset alius, ut se ipsum suscitaret. 

Ego duobus modis hoc intelligi posse puto. Altero, ut non 
solum de numero, sed etiam de magnitudine eorum loquatur 
miraculorum, quae ante jam fecerat; non quod singula ejus mi- 
racula singulis quorundam aliorum majora essent, sed quod modus, 
quo ab eo fiebant, majora fecerat; videbantur enim ex eo tam- 
quam ex Deo, tamquam ex fonte manare natura sua, ut illa 
indicant verba *): Et quotquot tangebant, salvi fiebant, a qua- 
cumque detinerentur infirmitate. Itaque alii vim adhibere vide- 
bantur, ut miracula facerent, Christus vim potius adhibebat, ut 
virtatem suam cohiberet, ne nisi yalde necessaria miracula 
faceret. Altera, ut non tam magnitudo, vel numerus, quam mi- 
raculorum qualitas significetur, ea se miracula fecisse, quae se 
abunde Christum esse declararent, quod talia omnino essent, 
qualia prophetae Christum facturum praedixissent. Zune, inqui- 
unt, aperientur ocult caecorum, et aures surdorum patebunt. Tune 
salict, stcut cervus, claudus, et aperta erit lingua mutorum*); et: 
Languores nostros ipse tulit, et dolores nosiros tpse portavit °). 
Haec autem miracula ita Christus passim faciebat, ut alia vix 
faceret. Haec ergo sunt, quae nemo alius fecit. Atque in hane 
sententiam ea Jesaiae testimonia Matthaeus citat ’), ut pro- 
baret, Christum promissum illum esse Messiam, quando illa 
miracula fecisset, quae propheta Messiam, cum veniret, factu- 
rum dixerat, 

Quod sequitur: Nunc autem et viderunt, et oderunt et me, 
et Patrem meum, perinde est, ac si dicat: Nunc autem videntes 
atque scientes peccant. Quo ergo modo prius dixit, Patrem suum 
nescire *)?. Nesciebant, quia non credebant, Patrem esse Christi; 
videbant ac sciebant, quia videbant opera, ex quibus, nisi odio 
caeci fuissent, cognoscere poterant, eum omnium, quae per Chri- 
stum gerebantur, auctorem esse; sicut supra’) dixit: Et me 
scitis, et ‘unde sim, scitis, id est, scire debetis, aut scire por 
setis, si velletis. 

_ 3. Sed ut adimpleatur sermo, qui in lege eorum scriptus 

> Quia odio habuerunt me gratis. Saepe hanc phrasim. expli- 
ae ut supra ?), ubi docuimus, in hujusmodi locutionibus 
de Hebraico idiomate venientibus éxAeupjey esse, et necessario 
subintelligendum esse aliquid, quod ad id, de quo agitur, sit 
accommodatum. Hoc igitur loco ex supra dictis *) repeti debet: 
GANG pigovtot ue, sed odio me habent, ut adimpleatur sermo. 
Hoc autem ipsum: wt adimpleatur sermo, quo sensu dicatur, 
saepe docuimus. Vide supra °). Summa est, dictionem iva, ul, 
non causam, sed eventum et consequentiam significare. Non enim 
ob eam illi causam odio Christum habuerunt, ut sermo ille im- 
pleretur, sed ex eorum odio consecutum est, ut, quod Scriptura 
praedixerat , impleretur. Quod et Euthymius hoc loco monuit. 
Quam praeterea vim haec phrasis habeat, eo loco, quem modo 
indicavimus, disseruimus. 

Legem vocat non solam illam traditam a Mose, sed omnem 
veterem Scripturam sacram, ut supra °); quamvis alibi distingui 
soleat, ut et supra’), et apud Lucam*). Quod non simpliciter legem, 
sed legem ipsorum vocet, saepe quoque docuimus, ut supra®). Nempe 
tacitam haec phrasis exprobrationem continet, recte non aliam, 
sed ipsorum legem futuram eorum malitiam praedixisse; bene 
eos suo ipsorum prophetae jam olim notos fuisse. Locus est 
Davidis *°): Non supergaudeant mihi, quit adversantur mihi ini- 
que, qui oderunt me gratis, et annuunt oculis. Ubi David gratis 
se, id est, sine culpa ulla sua ab inimicis suis odio haberi dicit, 
quod Christus aut de se dictum interpretatur, aut dictum de 
Davide in se transfert, atque ad suam causam accommodat. 
Unde colligimus, multa Davidem caeterosque prophetas dicere, 
quae, quamvis de ipsis vere proprieque dicantur, longius tamen 
spectant ad Christum. 

26. Cum autem venerit Paracletus, quem ego mittam vobis a 
Patre, Spiritum veritatis, qui a Patre procedit, ille testimonium 
perhibebit de me. Quorsum haec Christus adjecerit, tot fere sen- 
tentias, quot auctores invenio. Cyrillus et, ut videtur, Euthy- 

mius -putant, quia dixerat, neque verbis,’ neque miraculis suis 
Judaeos credidisse, totius nunc S, Trinitatis testimonium allegare: 
Nam suum quidem et Patris supra protulisse >): Et st judico 
ego, judicium meum verum est, quia solus non sum, sed ego et, 
qui misit me, Pater; et tn lege vestra scriptum est: Quia duorum 
hominum testimonium verum est; hic autem testimonium produ- 
cere Spiritus sancti. Theodorus Heracleotes et Theophylactus, 
quia praedixerat, fore, ut mundus. odio discipulos haberet, Spi- 
ritum sanctum illis promittere, qui laborantibus adsit. At de se, 
non de Apostolis agit. Leontius, ne de se ipso ad gratiam loqui 
videretur , suspectumque ipsius de se esset testimonium, dicere, 
fore, ut. veniens Paracletus, quae ipse docuerit ae fecerit, testi- 
monio suo confirmet. Augustinus et Beda, quia Judaeos Christus 
peccati insimulaverat, quod se Patremque suum odio gratis ha- 
buissent, dicere, ‘venturum Spiritum sanctum, qui illos peccati 
convincat. Hoc probabilius, quamvis mihi alius videatur esse 
sensus: Illi quidem mihi neque docenti, neque miracula facienti 
crediderunt; neque verba, neque facta mea satis magnum apud 
illos fuere testimonium; non deerunt alit tamen mihi testes; nam 
et vos, et Spiritus ipse sanctus testimonium mihi perhibebitis. 
Paracletum appellavit, quia ad hominum consolationem. mit- 
tendus. 

— Quod dicit: Quem mittam vobis a Patre, Spiritum sanctum 
etiam a Filio procedere, certum est argumentum. ‘Nam etsi aperte 
non dicit, a se procedere, fortasse ne arrogantius de se ipso loqui 
videretur, tamen quia scimus, nullam S. Trinitatis personam 
mitti dici, nisi a qua procedit, colligimus, Spiritum sanctum 
etiam a Filio procedere, quandoquidem ab illo missus est. Cur 
enim Filius nusquam a Spiritu sancto missus esse dicitur, cum 
de Spiritu:sancto dicatur esse conceptus, nisi quia ab illo non 
procedit? Quo argumento utitur Rupertus *). Quod si haeretico- 
rum animadvertisset interpres, non dixisset, kunc locum, neque 
a Graecis, neque a Latinis ad probandam Spiritus sancti proces- 
sionem: apte citari. 

- Quid ergo est: a Patre?. A Patre procedentem, ut statim 
explicat, aut quod magis mihi placet: Quem mittam ab eo loco, 
ubi Pater est, a sinu Patris. At quid hoc ad rem attinebat? 
Ut ejus commendaret testimonium; illius enim testimonium gra- 
vissimum fore, qui ex sinu veniret Patris, omnia mysteria Patris 
sciens, fidusque legatus neminem fallens. Qua eadem ratione 
paulo post dicit: Qui a Patre procedit. 

'. Hine alia explicatur quaestio, cur non dixerit, etiam a se 
procedere: quia id apud homines magis minuere, quam commen- 
dare poterat ejus testimonium. Cum enim de ipsomet ageretur, 
suspectum potius Spiritus sancti testimonium videretur, si dixis- 
set, a 8e procedere. Praeterquam quod, ut modo diximus, mo- 

destius ita loquitar. Spiritum autem veritatis cur appellet, jam 
docuimus *). Hoc autem loco titulus ille utiliter illi adhibitus est, 
quo magis ejus testimonium commendaretur. 

Sequitur, ut dicamus, quomodo Spiritus sanctus testimonium 
de Christo praebuerit. Non voce quidem ulla sua, sed cum in 
Christi discipulos illapsus, ea per eos omnibus loquebatur linguis, 
eaque faciebat, quae incredulissimum quemque, ut in Christam 
crederet, facile promoverent. Spiritus enim sanctus erat, qui 
per Apostolos omnia et faciebat, et loquebatur. Non enim vos, 
inquit, estis , qui loguimini, sed Spiritus ae vestri, qui loqui- 
tur tn vobis * 

27. Et vos testimonum perhtbebitis, quia ab initio mecum 
estis. Spiritus sancti testimonio Apostolorum testimonium adjungit, 
- nen tamquam diversum, sed quod Apostoli Spiritus sancti mini- 
stri futuri essent, sicut supra *) eundem sermonem et suum, et 
itorum appellavit. Cur ergo hanc rationem reddit: Quia ab initio 
mecum estis? Quia praeter Spiritus sancti testimonium ipsorum 
etiam testimonium plus erat ponderis habiturum, quod vere pos- 
sent dicere, quod Petrus dicit *):-Hune Deus suscitavit tertia die, 
et dedit eum manifestum fieri, non omnt populo, sed testibus prae- 
ordinatts a Deo, nobis, que manducavemus et bibimus cum illo, 
postquam resurrexit a mortuis; et alibi*): Oportet ergo ex iis 
viris, qui nobiscum sunt congregali tn omni tempore, quo intravit, 
et exivit inter nos Dominus Jesus, incipiens a baptismo Joaannis, 
usque in diem, qua assumptus est a nobis, testem resurrectionts 
ejus nobiscum flert unum ex tstis, et quod idem scribit *): Nor 
enim doctas fabulas secuti, notam fecimus vobis Domini nostri 
Jesu Christi virtutem; et praesentiam, sed speculatores facti tllius 
magnitudinis, et quod ait Joannes’): Quod fuit ab initio, quod 
audivimus,; quod vidimus ocults nosiris, quod perspeximus, el 
manus nostrae contrectaverunt de Verbo vitae, annuntiamus vobis. 
Itaque quod quidam vertunt waptrpeite, testes estis, alii testes 
estote, nequaquam probo; nam licet et indicandi, et imperandi 
verbum esse possit, tamen non dubito, indicativum praesens esse 
positum pro futuro, ut supra *); opponit enim futurum Spiritus 
sancti et Apostolorum testimonium praeterito suo, quem sensum 
optime interpres noster expressit, Atque eodem modo D. Augu- 
stinus °) legit. 


1) Cap. 14, 17. 7) Matth. 10, 20. 3) Vers. 20. *) Act, 10, 40. 4f. 
*) Act. 4, 24. *) 2 Epist. cap. 4, 16. °) 4 Epist. cap. 4, 4. °) Vers. 
14, *) Tract. 932. . 

CAPUT XVI. 


Haec locutus sum yobis ‘), ut non scandalizemini 2). 2. 
Absque Synagogis facient vos *); sed venit hora, ut omnis, 
qui interficit vos, arbitretur obsequium se praestare Deo “); 
3. et haec facient yobis, quia mon noyerunt Patrem, neque 
me °). 4. Sed haec locutus sum yobis, ut, cum venerit 
hora, eorum reminiscamini, quia ego dixi yobis®). 5. Haec 
autem vobis ab initio non dixi, quia vobiscum eram; et 
nunc vado ad Eum, qui misit me, et nemo ex yobis in- 
terrogat me: Quo vadis 7)? 6. Sed quia haec locutus sum 
vobis, tristitia implevit cor vestrum. 7. Sed ego veritatem 
dico vobis: Expedit yobis, ut ego vadam; si enim non 
abiero, Paraclitus non veniet ad vos; si autem abiero, mit- 
tam eum ad yos*). 8. Et cum venerit ille, arguet mun- 
dum de peccato, et de justitia®) et de judicio; 9. de pec- 
cato quidem, quia non crediderunt in me; 10. de justitia 
vero, quia ad Patrem vado, et jam non videbitis me; 11. 
de judicio autem, quia princeps hujus mundi jam judicatus 
est ©), 12. Adhuc multa habeo vobis dicere; sed non 
potestis portare modo ‘!). 13. Cum autem yenerit ille Spi- 
ritus veritatis, docebit vos omnem yeritatem '7); non enim 
loquetur a semet ipso; sed quaecumque audiet, loquetur **), 
et quae ventura sunt, annuntiabit vobis. 14. Ille me cla- 
rificabit, quia de meo accipiet, et annuntiabit vebis. 15. 
Omnia, quaecumque habet Pater, mea sunt *). Propterea 
dixi: Quia de meo accipiet, et annuntiabit vobis. 16. Mo- 
dicum, et jam non videbitis me; et iterum modicum, et 
videbitis me, quia vado ad Patrem'*). 17. Dixerunt ergo 
ex discipulis ejus ad invicem: Quid est hoc, quod dict 
nobis: Modicum, et non videbitis me; et iterum modicum, 
et videbitis me, quia yado ad Patrem? 18. Dicebant ergo: 
Quid est hoc, quod dicit: Modicum? nescimus, quid lo- 
quitur. 19. Cognovit autem Jesus, quia volebant eum in- 
terrogare, et dixit eis: De hoc quaeritis inter vos, quia 


*) Joan. 18, 148—28. 2) Joan. 13, 19. %) Joan. 9, 22. Matth. 24, 9. 
*) Act. 6, 14. seq. 5) Joan. 18, 24. %) Joan. 13, 49. 7) Joan. 14, 3. 
®) Joan. 7, 39. 14, 16. 26. Act. 2, 33. ®) Rom. 8, 33. 34. 1°) Joan. 
42, 31. '*) Vers. 25. 4 Cor. 3, 2. 17) Vers. 7. Joan. 44, 26. %) 4 Cor. 
2, 10. **) Joan. 17, 10. 25) Vers. 19. 28. Joan. 14, 48. seq. 

dixi: Modicum, et non videbitis me; et iterum modicum, 
et videbitis me. 20. Amen, amen dico vobis: Quia plo- 
rabitis, et flebitis vos‘), mundus autem gaudebit; vos autem 
contristabimini, sed tristitia vestra vertetur in gaudium 7). 
21. Mulier eum parit, tristitiam habet, quia venit hora ejus; 
cum autem peperit puerum, jam non meminit pressurae 
propter gaudium, quia natus est homo in mundum $). 
22. Et vos igitur nunc quidem tristitiam habetis, iterum 
autem videbo vos, et gaudebit cor vestrum*); et gaudium 
vestrum nemo tollet a yobis. 23. Et in illo die me non 
rogabitis quidquam. Amen, amen dico yobis: Si quid petie- 
ritis a Patre in nomine meo, dabit vobis. 24. Usque modo 
non petistis quidquam in nomine meo; petite, et accipietis, 
ut gaudium vestrum sit plenum °). 25. Haec in proverbiis 
locutus sum vobis®). Venit hora, cum jam non in pro- 
verbiis loquar vobis, sed palam de Patre annuntiabo vobis. 
26. In illo die in nomine meo petetis; et non dico vobis, 
quia ego rogabo Patrem de yobis; 27. ipse enim Pater 
amat vos’), quia vos me amastis, et credidistis, quia ego 
a Deo exivi. 28. Exivi a Patre*), et veni in mundum; 
iterum relinquo mundum, et vado ad Patrem %), 29. Dicunt 
ei discipuli ejus: Ecce nunc palam loqueris, et proverbium 
nullum dicis ‘%); nunc scimus, quia scis omnia, et non 
opus est tibi, ut quis te interroget; in hoc credimus, quia 
a Deo existi. 34. Respondit eis Jesus: Modo creditis? 
32. Ecce yenit hora, et jam venit, ut dispergamini unus- 
quisque in propria, et me solum relinquatis +‘); et non 
sum solus, quia Pater mecum est !*). 33. Haec locutus 
sum vobis, ut in me pacem habeatis'*). In mundo pres- 
suram habebitis 1*); sed confidite; ego vici mundum. 


eed 


EIN CAPUT XVI. 


Haee locutus sum vobis, ut non scandalizemini. Sunt, qui 
haec nec ad ea referant, quae Joannes ante narraverit, nec ad 


1) Vers. 2. 7) Luc, 22, 28—-30. %) Joan. 12, 24. “) Joan. 20, 20. 
5) Joan. 14, 14. 15, 7. %) Vers. 12. 7) Joam. 14, 24. °) Joan. 3, 13. 
8, 42. ®) Joan. 13, 3. 6, 63. 1°) Vers. 23. 7") Matth. 26, 31. Marc. 
44, 80. +7) Joan. 8, 29. 15) Joam. 18, 44. 14, 27. 1%) Vers. 2. seq. 

ea, quae paulo post dicturus est; sed ad id, quod apud Mat- 
thaeum Christus dicit *): Omnes vos scandalum patiemint tn me 
in tsta nocte, quod etsi Joannes non recitavit, credendum tamen 
est, ante haec verba Christum dixisse. Ergo nunc rationem red- 
dere, quamobrem ante dixisset illis, fore, ut omnes illa nocte 
scandalizarentur. Ita Rupertus, Alii ad sequentia referunt: 
Absque Synagogis facient vos, quod propterea yobis praedico, ne, 
cum id evenerit, scandalizemi“i, ut Beda’). Alii ad id, quod 
de Spiritu sancto modo dixerat, ut Augustinus *), et idem hoc 
loco Beda et Euthymius, quasi dicat: Propterea Spiritum san- 
ctum venturum dixi, ut, cum mundus vos persequetur, bono sitis 
animo, scientes, vos Spiritum sanctum adjutorem et Paracletum, 
id est, consolatorem, vobiscum habere. At Christus non propter 
Apostolos, sed propter se Spiritum sanctum venturum dixerat, 
ut de se testimonium perhiberet. Cyrillus, Leontius, Theodorus 
Heracleotes et Mopsuestiensis, et Theophylactus referunt ad id, | 
quod de mundi in Apostolos odio atque persecutionibus dixerat *). 
' Haec, inquit, quae de mundi adversus vos persecutionibus dixi, 
propterea dixi, ne, si improvisa vobis evenissent, scandalizare- 
mini, id est, animo perturbati, de fide dubitaretis. Nam prae- 
visa minus tela ferire solent *), Praemoniti enim a me, quid vobis 
eventurum sit, tantum abest, ut, cum id evenerit, occasionem 
ullam de fide dubitandi, aut animi abjiciendi habeatis, ut potius 
magnum et fidei, et consolationis argumentum sitis habituri, 
quod videatis, omnia, quemadmodum vobis praedixissem, evenire. 
Hic verus est sensus. Itaque quisquis Evangelistae capita di- 
stinxit, nescio, quam commode initium hic fecerit capitis decimi 
sexti. - 

2. Absque Synagogis facient vos; sed venit hora, ut omnis, 
qui interficit vos, arbitretur obsequium se praestare Deo. Ne sine 
causa dixisse videretur: Haec locutus sum vobis, ut non scanda- 
lizemini, proponit illis exempla aliqua earum persecutionum, quas 
passuri essent; fore, ut a Judaeorum synagogis tamquam homi- 
nes exsecrabiles ejicerentur, hoc est, axoovrvayoyouvs moujcovaty 
oudc, ut supra °). | 

Hoc erat apud Judaeos, quod apud nos est excommunicare, 
juxta illud: Jam enim Judaet conspiraverant, ut, si quis eum 
confiteretur esse Christum, extra Synagogam fieret’). Proponunt 
quaestionem Augustinus et Beda. Quid mali, ut loquitur Augu- 
stinus *), erat Apostolis, expelli de Synagogis Judaicis, quast non 
inde fuerant se separaturt, etiamst eos nullus expelleret ? Respon- 
dent, mysterii causa hoc dictum esse. Sed nimirum, inquiunt, 
hoc voluit denuntiare, quod Judaei Christum non fuerant recepturi. 


-_ 


6 ee 26, = 2) Homil. in haec verba. *) Tract. 98, ‘)-Cap. 18, 
‘ regor. Hom. 3%. in Evang. *) Cap. 9, 22. et 12, 42. 7) Cap. 
9, 22. °) Tract. 93. : : ; 

Simplicius, ut opinor, respondissent, Christum hoc non dixisse, 
ut significaret, hoc Apostolis malo futurum esse, sed ut do- 
ceret, quanto eos Judaei odio essent prosecuturi. Nulla enim 
re magis odium in aliquem suum declarare poterant, quam 
si eum tamquam hominem ethnicum et atheum Synagoga sua 
prohiberent, . 

Particulam sed, quae statim sequitur, nescio, an satis quis- 
quam explicaverit. Vidit Augustinus, et Beda etiam, non bene 
cohaerere; caeterum nescio, an sensum vimque ejus viderint; 
putant enim significare, gaudendum discipulis esse, quod ejecti 
a synagoga plures essent ex gentibus ad Evangelium adducturi. 
Cyrillus, Leontius, Theophylactus, et Euthymius hoc sensu ex- 
ponunt: Non solum autem vos ex synagogis suis ejicient; sed 
veniet etiam tempus, quo tempore, quisquis vos interfecerit, 
magnum Deo sacrificium se offerre putet. Rupertus vero: Extra 
synagogas quidem jam vos ejiciunt; veniet autem tempus, cum 
etiam de hac vita ejicere conabuntur. Sensus postulabat, ut loco 
sed diceret enim: Absque synagogis facient vos; venit entm tem- 
pus, ut omnis, qué interficit vos, arbitretur, obsequium se prac 
stare Deo. Itaque si docuerimus, solere in sacris literis, aAAa, 
sed, accipi pro ove aut yao, guia aut enim, nemo dubitabit, ita 
hoc loco accipi debere. Atqui ‘observavimus in idiomatis, Septua- 
ginta saepe solere, ubi Hebraice est 9S (chi), quia aut enim, 
vertere: GAAG, sed, ut patet ex hic locis '). Dictionem autem 
iva, ut, alii ante me notarunt, accipi pro oti, gudndo, ut 
etiam infra *). Non pudet vera dicentem, quamvis malum aucto- 
rem, sequi. 

Quod noster interpres reddit obsequium, Graece Aatceeca est, 
quod Det significat cultum, quale est sacrificium; itaque hoc loco 
proprie pro sacrificio accipi puto, ut ad Apostolorum alludat 
mortem, gui tamquam oves occisionis *) mactandi erant, ita ut, 
quisquis aliquem occideret eorum, gratam se Deo victimam pu- 
taret occidisse. Accedit, quod, ubi noster interpres vertit prae- 
stare, Graece est eocsqepety, quod proprie significat: offerre 
sacrificium. Nam et sacrificium ipsum Graece xpocgopa, sicut 
Latine oblatio vocatur. Docet igitur Christus his verbis, quanto 
in periculo Apostoli versaturi sint, quando non solum impune, 
sed veluti magno etiam proposito praemio, guisquis voluerit, illos 
facultatem habuerit occidendi, non secus atque homines ob ex- 
secranda scelera praescriptos, in quorum caput magnum prae- 
mium proponi solet. Sic dixit Moses illis, qui idololatras occi- 
derant *): Consecrastis manus vestras hodie Domino unusquisque 
in filio, et tn fratre suo; similis locus apud eundem ‘) et apud 
Zachariam °). 


1) 4 Reg. 6, 3. et 8, 7. 3 Reg. 13, 32. 33. 3 Reg. 34, 24. 3 Reg. 
22, 18. 3 Paralip. 6, 9. 7) Vers. 32. 27) Rom. 8, 36. Psalm, 43, 23. 
*) Exod. 32, 29. *°) Deut, 13, 9. et 17, 28. °) Cap. 48, 3. 

3. Haec factent vobis, quia non noverunt Patrem, neque me. 


Quomodo dicat, nec se, nec Patrem eos nosse, cum alibi dicat, 
“et se, et Patrem nosse, ut supra *), alibi docuimus ’). 7 

Caeterum, quemadmodum illic monuimus, haec non excusatio 
sed aggravatio potius et exaggeratio peccati est. Duplicis enim 
culpae accusantur, et quod haec facturi essent, et quod Chri- 
stum ejusque Patrem, quem tot miraculis cognoscere potuissent, 
ignorarent. 7 

4. Sed haec locutus sum vobis, ut, cum venerit hora, eorum 
reminiscamini, quia ego dixi vobis. Hoc etiam loco videtur dictio 
adversativa sed non bene cohaerere, et Cyrillus videtur inter- 
pretari: Haec, quae de Judaeorum in vos persecutione dixi, non 
ideo dixi, ut animum abjiciatis, aut tristitia conficiamini, sed ut 
fortius instantia mala sustineatis, scientes, a me esse praedicta, 
posseque me, qui ea, antequam yenirent, vidi, et, cum venerint, 
vos ab illis liberare. Melius Rupertus *): Haec, inquit, factent 
vobis; sed vos consolamini. Nam tdcirco nunc ea praedico vobts, 
ut, cum venerit hora eorum, reminiscamint, quia ego dixi vobts, 
et reminiscentes illud quoque non obliviscamint, quod pollicitus sum, 


quia in omnibus pressuris nec capillus de capite vestro peribit *), - 


et. tnimicis occidentibus corpora, tn patientia vestra posstdebitis 
animas vestras *). Caeterum neque hic verus videtur esse sen- 
sus; non enim eorum, quae jam olim, sed eorum, quae illis 
modo dixerat, jubet eos, cum ea venerint mala, reminisci. 
Sensus ergo mihi videtur esse: Ili quidem haec facient; nec 
ideo ea vobis praedixi, ut vitaretis, nec enim poteritis; sed ut, 
cum venertt hora, reminiscamini, me id vobis praedixisse, mi- 
nusque graviter praevisa feratis, ut ante dixerat °): Ut non scan- 
dalizemint; ut Theodorus Heracleotes videtur exponere. Aliquanto 
vero aliter Chrysostomus, Euthymius et Theophylactus: Ut re- 
cordati, haec a me praedicta fuisse, intelligatis, me non ad gra- 
tiam, sed ad veritatem, aitilitatemque vestram locutum esse; si enim 
ad gratiam loqui voluissem, non adversa, sed prospera vobis 
denuntiassem, ut solent adulatores facere; et ut videntes, rem 


ita, ut praedixeram, evenisse, ex his caetera etiam credatis, quae — 


vobis futura dixi. Genitivum eorum Augustinus’), Beda et Ru- 
pertus jungunt cum nomine hora: «ut, cum venerit hora eorum,; 
neque sensus malus est; sed melius conjungitur cum verbo 
reminiscamini, ut conjungunt omnes auctores Graeci, Chrysosto- 
mus, Theophylactus, Euthymius. 

5. Haec autem vobis ab initio non dizi, quia vobiscum eram. 
Duplex in his verbie quacstio est: altera, quae ea esse dicat, 
quae significat se illis ab initio dicere noluisse; altera, qualis 
ista sit ratio, quam affert: Quia vobiscum eram. Augustinus *), 


ee, 


: *) Cap. 7, 28. 7) Cap. 15, 24. et 24. 3) Lib. 12. *) Matth. 10, 30. 
) Luc. 21, 18 49, *) Vers. 4. 7) Tract. 93. °) Tract, 94. 

et Beda et Rupertus haec ad ea referunt, quae. Christus de ad- 
ventu Spiritus sancti discipulis dixerat *), quasi dicat: De adventu 
Spiritus sancti nihil vobis ab initio dixi, quia, cum vobiscum 
essem, alio vobis Paracleto opus non erat; nunc autem, cum 
discedendum mihi sit, necessario de adventu Spiritus sancti dis- 
serendum vobis fuit, ne deserti relinqui videremini. Graeci omnes 
auctores, Chrysostomus, Theodorus Heracleota et Mopsuestiensis, 
Cyrillus, Leontius, Theophylactus et Euthymius, referunt ad ea, 
quae de mundi in Apostolos odio et persecutionibus dixerat; ea 
se ab initio non dixisse, quia, dum opus non erat, eos futura- 
rum praemonere persecutionum, quia cum illis adhuc esset, per 
se protegere et sustentare in omni periculo poterat. 

Sed haec ipsa solutio aliam majorem quaestionem gignit, 
quomodo dicat, nihil se illis de futuris dixisse persecutionibus, 
cum apud Matthaeum *) tam copiose de illis locutus fuisset: 


Ecce, ego mitto vos sicut oves.in medio luporum. Cavete autem 


ab hominibus. Tradent enim vos in conciliis, et in synagogis 
suis flagellabunt vos; et ad praesides, et ad reges ducemini propter 
me in testimonium illis. Et nolite timere eos, qui occidunt corpus, 


_animam autem non possunt occidere. Duobus modis Theophyla- 


ctus respondet. Primum, illic nullam mortis mentionem fecisse, 
sed tantum dixisse, fore, ut ad praesides ac reges ducerentur ; 
hic autem dixisse, venisse tempus, quo tempore, quisquis eos 
occideret , existimaret, obsequium se praestare Deo. Deinde, 
illud de gentibus, hoc de Judaeis -intelligendum. Priorem respon- 
sionem probare non possum; satis enim illic magnam de morte 
mentionem fecit, cum dixit: Nolite timere eos, qui occidunt cor- 
pus, animam autem non possunt occidere. De secunda paulo post 
dicam. Euthymius ‘vero respondet, quamvis utroque in loco de 
morte locutus fuerit, tamen aliquid hic dixisse, quod illic non 
dixerat; nempe fore, ut, quisquis eos occideret, arbitraretur, se 
obsequium praestare Deo; atque ad haecetantum verba referen- 
dum esse pronomen illud haec, cum dicit: Haec autem vobis ab 
initio non dizt. Alii existimant, illa, quae de hac re Matthaeus 
narrat, non fuisse tunc a Christo discipulis dicta, sed instante 
passione, sicut haec, aut post resurrectionem, cum eos non jam 
inter Judaeos, sed in totum terrarum orbem ad praedicandum 
mitteret Evangelium; quod etsi gravem nullum habet auctorem, 
probabilius est, quam quae modo ex Theophylacto et Euthymio 
recitavimus. Nam quod apud Matthaeum dicit *): Ad praesides 
et reges ducemini, certum est argumentum, non de Judaeis, qui 
regem jam non habebant, nisi Caesarem *), sed de gentibus agi, 
quarum multi erant reges. In prima autem illa missione Apo- 
stoli non ad gentes, sed ad solos Judaeos missi sunt. Jn vam, 


») Cap, 13, 26. 7) Cap. 10, 16. 17. 18. 28. *) Cap, 10, 18. *) Inf. 
19, 15. . . 

inquit, gentium ne abteritis, et in civitates Samaritanorum ne 
introieritis*). Unde Theophylacti sententia refutatur, illic de 
Gentilium, hic de Judaeorum agi persecutionibus. 

Hinc secunda explicatur quaestio, quid ista ratio, quam Chri- 
stus reddit, sibi velit: Quta vobiscum eram. Nimirum non erat 
opus, periculi vos admonere, quia me ducem habebatis; nunc 
autem, cum, me abeunte, soli maneatis, monendi mihi fuistis, 
ne vos venientia subito pericula improvisos et nec opinantes op- 
primerent. Quid ergo? an non etiam, cum haec diceret, cum 
illis' erat? sic enim loquitur, quasi Jam cum illis non esset; 
quia vobiscum, inquit, eram. Erat quidem, sed quia ita erat, 
ut paulo post discessurus esset, ita Joquitur, quasi Jam disces- 
sisset, sicut qui morti proximus est, ita de se quasi de homine 
jam mortuo loqui solet. 

5. Et nunc vado ad Eum, qui misit me, et nemo ex vobis 
tnierrogat me: Quo vadis? Haec verba nonnulli a praecedentibus 
omnino disjungunt, quasi, nova inchoata sententia, dicat: Nune 
autem, cum ad Patrem eam, nemo tamen vestrum interrogat 
me, quo vadam. Atque ita videtur Augustinus, Rupertus et 
Beda legere. Contra auctores omnes Graeci cum praecedentibus 
jungunt, ab illisque pendere volunt: Haec autem vobis ab initio 
non dixi, quia vobiscum eram; nunc autem, cum ad Patrem 
eam, vobis dixi, quamyis nemo vestrum interroget me: Quo 
vadis ? 

Nemini hic non occurrit statim quaestio, quomodo reprehen- 
dens Apostolos dicat: Et nemo ex vobis interrogat me: Quo vadis? 
cum et Petrus non multo ante’) interrogasset: Domine, quo 
vadis? et Thomas *): Domine, nescimus, quo vadis, et quomodo 
possumus viam scire? Rupertus respondet, sensum esse: Ante- 
quam me ad mortem ire significarem, interrogabatis me: Quo 
vadis? quasi, quocumque tandem irem, secuturi; nunc autem, 
cum ad mortem me ire videatis, nemo, quo vadam, interrogat, 
quasi non de sequendo me, sed de deserendo fugiendoque cogi- 
tantes. Sententia minus probabilis; non enim ad mortem, sed 
ad Patrem ire se dicebat. Neque magis Augustini *) et Bedae 
interpretatio convenit, Christum non de praeterito, sed de futuro 
loqui: Hactenus interrogabatis me, quo irem, quia, quo irem 
ignorabatis; tunc autem nemo vestrum, quo vadam, interrogabit, 
quia omnes vos ascendentem me vestris oculis videbitis in coelum. 
Duo Theodori, Heracleota et Mopsuestiensis, Leontius et Theo- 
phylactus putant, reprehensionem esse tristitiae: Hactenus, cum 
de meo vobiscum discessu loquebar, quia compotes adhuc eratis 
vestri, interrogare solebatis me, quo irem; nunc, cum de futuris 
in vos persecutionibus locutus sum, tanto estis oppressi moerore, 
ut, quasi consilii mentisque inopes sitis, nemo me roget, quo 


4) Math. 10, 5. *) Cap. 13, 36. °) Cap. 14, 5. *) Tract, 94. 

sim iturus. Euthymius duobus modis respondet: primum, non 
significare, neminem interrogare, quo iret (id enim, ut diximus, 
non semel interrogayerant), sed quid ageret vadens, seque relin- 
quens. Deinde, non reprehendere discipulos, quod non interro- 
gassent, quonam iret; sed quod, cum id interrogassent, nec 
satis tamen ex sua responsione, quo iret, intellexissent, non 
pergerent, instarentque iterum atque iterum, donec perfecte di- 
scerent, interrogantes. Quam interpretationem etiam Cyrillus 
adhibet, estque omnium probabilissima. 

6. Sed quia haec locutus sum vobis, tristitia implevit cor 
vestrum. Intellectus hujus loci in vi particulae adversativae con- 
sistit sed, quam nemo mihi videtur observasse. Si Theodori 
Heracleotae et Mopsuestiensis, Leontii et Theophylacti, quam 
modo recitavimus, interpretatio vera esset, sed pro entm pone- 
retur, ut supra’) docuimus, frequenter fieri solere; ut esset 
sensus: Ideo nemo yestrum interrogat me: Quo vadis? quia 
tristitia implevit cor vestrum. Sed quia eam illic interpretationem 
secuti non sumus, alia quoque quaerenda hic nobis est. 

Ego sic interpretor: Nemo ex vobis interrogat me: Quo vadis? 
de rebus futuris, de coelo, de vita beata sollicitus, sed defixi 
omnes in terram, nihilque melius, quam corporalem meam prae- 
sentiam cogitantes, ad mentionem discessus a vobis mei tristitia 
repleti estis. Hoc est, meo judicio: Sed tristitia tmplevit cor 
vestrum. 

7. Sed ego veritatem dico vobis: Eapedit vobis, ut ego vadam. 
Ecce aliud sed, in quo similiter hujus loci sententia consistit. 
Sensus autem, ut opinor, est: Tristitia tmplevit cor vestrum ob 
discessum meum; sed si intelligeretis, quid vobis commodi inde 
sit proventurum, non tristaremini, sed vehementer gauderetis; 
expedit enim vobis, ut ego vadam. Cur autem expediat, statim 
declarat. Quod: ait: Veritatem dico vobis, perinde est, ac si 
dicat: Quamvis jucundum vobis non sit audire, dicam_ vobis 
tamen, guod res est, ut Theodorus Mopsuestiensis, Leontius et 
Theophylactus interpretantur. 

Si enim non abiero, Paracletus non veniet ad vos; st autem 
abiero, mittam eum ad vos. Propterea dicit expedire illis, ut ipse 
abeat, quia expediebat utique eis, ut Paracletus ad eos mitte- 
retur, qui, nisi ipse abiret, mitti non poterat. 

Sed de hac ipsa re quaestio est, quomodo Christus significet, 
Spiritum sanctum, nisi ipse abiisset, venire non posse. Rupertus 
interpretatur, ideo venire non potuisse, id est, non convenisse, 
ut veniret (sic enim intelligimus, cum dicimus, non potuisse), 
quia, si Christus non abiret, id est, moreretur, nulla consola- 
tionis materia futura erat; qua enim de re Spiritus sanctus Apo- 
stolos consolaretur, si nullam tristitiae causam habuissent? Nul- 

Jam autem habuissent, si Christus non discessisset. Paracletus 
enim non nisi ad fungendum officio suo, id est, ad consolandum 
venire poterat. Non probo rationem. Si-enim non ob aliud, quam 
ut consolaretur, Spiritus sanctus venturus erat, ideoque non, 
nisi abeunte Christo, venire poterat, tanto magis Apostolis expe- 
disset, ut Christus non abiret, quam ut Spiritus sanetus veniret, 
quanto satius est, non aegrotare, quam, cum aegrotaveris, me~- 
dicum habere. Atqui Christus affirmat, expedire discipulis, ut 
ipse abeat. Theodorus Mopsuestiensis , Leontius et Theophylactus 
putant, non potuisse venire, nisi Christus abiret, quia septa illi 
et impedita erat via, quam oportebat per Christum prius expla- 
nari. Non enim Spiritum sanctum in homines peccato adhuc 
obstrictos venire potuisse; peccatum autem non nisi per abitum, 
id est, per mortem Christi removeri potuisse. At Christus non 
dicit, se ad mortem, sed ad Patrem ire, et poterat, soluto per 
mortem et resurrectionem suam peccato, et manere ipse per- 
petuo cum Apostolis, et ad eosdem venire poterat Spiritus 
sanctus. 

Augustinus ') et Beda’), et Gregorius *) et Bernardus ‘*) 
ad allegoriam inclinant: Si non abstulero a vobis carnem, noa 
habebitis Spiritum. Sed praestat Augustini sententiam Augustini 
verbis exponere. Eapedit, inquit*), vobts, ut haec forma servt 
auferatur a vobis. Caro quidem factum Verbum habite in cobia, 
sed nolo, me carnaliter adhuc diligatis, et tsto lacte content, 
semper infantes esse cuptutis; expedit vobis, ut ego vadam,; st enim 
non abiero, Paracletus non veniet ad vas. Si alimenta tenera, 
quibus vos alut, non subtraxero, solidum cibum non esurietis. Si 
carni carnaliter haeseritis, capaces spiritus non eritis. Nam qutd 
est: Si non abiero, Paracletus non ventet ad vos; st autem abiero, 
mittam eum ad vos? Numquid hic posttus eum non poterat mtt- 
tere? Quis hoc dixerit? Nec enim, ubi tlle erat, iste inde reces- 
serat, et sic venerat a Patre, ut non maneret in Patre. Postremo 
quomodo eum etiam hic constitutus non poterat mittere, quem 
scimus super eum baptizatum venisse °) atque mansisse, tmo vero 
@ quo scimus eum numquam separabilem fuisse? Quid ergo est: | 
Si non abtero, Paracletus nom veniet ad vos, nisi: Non potestts 
capere Spiritum, quamdiu secundum carnem persistitis nosse 
Christum? Unde ille, qui jam acceperat Spiritum: Etsi nove- 
ramus, inguit’), secundum carnem Christum, sed nunc jam non 
novemus. 

Verum ego sensum esse judico, quem Euthymius, quod sciam, 
solus indicavit, non significasse Christum, Spiritum sanctum ab- 
solute venire non posse, nisi ipse prius abiisset; enimvero 

poterat; sed posito divinae providentiae decreto, non posse. Sic 
enim statutum a Deo fuisse, ut omnes tres personae Trinitatis 
procurandae saluti hominum operarentur; Pater mittendo Filio, 
trahendisque hominibus ad eum; Filius docendis, redimendis, 
liberandis hominibus; Spiritus sanctus perficiendis, et variis divi- 
nis donis locupletandis; suas cuique vices fuisse, suum cuique 
tempus, suam quemque egisse personam; itaque nisi Christus 
abiret, et de theatro quodammodo discederet, Spiritum sanctum 
venire non posse. In hanc sententiam Euthymius. 7 

Plus etiam quiddam significari mihi videtur; nisi ipse abeat, 
Spiritum S. venire non posse, quia futurus non sit, qui eum 
mittat, et nisi mittatur, non esse venturum; neminem autem 
posse eum mittere praeter se. Hoc enim indicat, quod sequitur: 
Si autem abiero, mittam eum ad vos; cum enim ratio postulare 
videretur, ut diceret: Si autem abiero, veniet ad vos, sicut 
dixerat: Si non ubiero, non ventet ad vos, maluit dicere: Mittam 
eum ad vos, ut causam indicaret, quare, si ipse non abiret, 
ille venire non posset, quia sine se nemo eum poterat mittere. 
Quid ergo? an Spiritus sanctus venire non poterat, nisi missus? 
et an a Patre mitti non poterat? et an Christus ipse, etiamsi 
non abiret, eum mittere non poterat? Poterat quidem; nec enim 
coactus venit; sed dicitur venire non potuisse, nisi missus, quia 
mitti unam personam ab alia, est ab ea procedere, et in mundo 
visibiliter apparere; et non potest Spiritus sanctus a Filio non 
procedere. Cur ergo dicit, se potius, quam Patrem missurum 
esse, cum non solum a Filio, sed etiam a Patre procedat? Quia 
ipse non solum eum misit, sed etiam meruit, ut mitteretur, et 
quia non solum mittit tamquam principium, ex quo procedit, sed 
alio etiam peculiari modo tamquam caput, tamnquam summus 
Pontifex, tamquam rector Ecclesiae, cujus officium est, ne quid 
illi ad perfectionem desit, operam dare; propterea significat , nisi 
ipse mittat, venire non posse. At cur non poterat mittere, 
etiamsi non abiret? Poterat, sed loquitur dy3panoxaSac, hom- 
num more, et tamquam homo, et accommodate ad opinionem et 
mores hominum, qui, quoniam ubique non sunt, et alibi, quam 
ubi sint, agere non possunt, cum aliquid remoto in loco agendum 
est, necesse est, ut eo proficiscantur. 

Alia adhuc manet quaestio, quomodo dicat Christus, expedire 
discipulis, ut ipse abeat, quod alioqui Paracletus venturus non 
sit; an Paracletus melior erat ipso? Minime vero; sed, ut diximus, 
suum cuique personae in procuranda hominum salute assignatum 
erat officium; Christi munus fuit a peccato homines liberare; 
Spiritus sancti divinis cumulare donis; expedicbat autem nimirum 
discipulis, ut non a peccatis tantum solverentur, sed etiam com- 
plerentur divinis donis. In quam sententiam Theodorus Hera-- 
cleota et Mopsuestiensis, et Anastasius ex D. Basilio ’) edisse- 

runt, nisi quod ille prior non ad dona, sed ad doctrinam refert, 
expedire illis, ut Spiritus sanctus veniret, quod, quae Christus 
propter ipsorum infirmitatem non docuisset, ille docturus esset. 
Itaque non efficitur ex hoc Joco, Spiritum sanctum Christo esse 
majorem; sed illud certe contra Macedonianos efficitur, minorem 
non esse, cum opus Christi perficiat, quemadmodum Chrysosto- 
mus et Theophylactus disputant. 

8. Et cum venerit ille, arguet mundum de peccato, et de 
justitia, et de judicio. Incidimus in locum, quo vix alius apud 
ullum Evangelistam est aut majore impeditus difficultate, aut 
majore interpretationum varietate perplexus, et diligentem inter- 
pretem, et attentum lectorem postulat. Est autem hic versus 
cum tribus, qui proxime sequuntur, ita connexus, ut, nisi ex- 
plicatis illis, explicari non possit; itaque omnes simul explanare 
necesse est, 

Primum videndum, quorsum Christus hoc dixerit; nam et 
hoc ipsum ad faciliorem hujus loci intelligentiam aliquid pertinet. 
Minime dubium est, quin yoluerit docere Christus, quid utilitatis 
ex adventu Spiritus sancti consecuturum esset, quemadmodum 
Chrysostomus, Cyrillus et Theophylactus exponunt. Dixerat, quas 
turbas mundus adversus Apostolos excitaturus esset; docet nunc, 
quid illis utilitatis Spiritus sanctus sit allaturus, hoc nimirum, 
ut pro ipsis pugnet, ut ipsorum convincat hostem, hoc est, 
arguat de peccato; se pro illis cum diabolo pugnasse, Spiritum 
sanctum cum mundo pro iisdem pugnaturum. Duo pro nostra 
salute pugnarunt paria, Christus et diabolus, Spiritus sanctus et 
mundus; Christus diabolum, Spiritus sanctus mundum superavit. 
Ergo, ut ad explanationem hujus loci accedamus, in singulis verbis 
singulae, ut minimum, difficultates, in nonnullis plures etiam 
sunt. Quinque autem sunt verba: arguere, mundum, de peccato, 
de justitia, de judicio; quae singula oportet excutere. 

Quod noster interpres vertit arguere, Graece éAéyyxeuy est, 
quod, quemadmodum arguere Latine non solum accusare, aut 
accusando convincere, sed quoquo etiam modo rem aperte docere 
et demonstrare, significat. Itaque cum dicit Christus: Arguet de 
justitia, non significat, opinor, fore, ut Spiritus S. justitiae mun- 
dum accuset; quis enim virtutis accusatur? sed fore, ut justitiam 
demonstret ac planam faciat. Posset quidem hoc verbum ambi- 
gue sumi, ita ut primo loco accusare atque convincere, duobus 
sequentibus demonstrare significaret, idque, ut saepe diximus, 
a consuetudine Christi non abhorreret '); sed cum ea ambiguitas 
nullam hic vim, nullam singularem gratiam esset habitura, malo 
eodem modo semper accipere; et cum perspicuum sit, secundo | 
loco non significare accusare, sed demonstrare, idem primo et 
tertio loco significare credendum est. Itaque non est sensus: 

Arguet, id est, aecusabit, aut reum peraget peccati mundum, 
sed peccatum illi ita ob oculos ponet, ut negare, ut tergiversari 
Ron possit. 

Sequitur nomen mundi, quod nemo dubitat, quin pro pectca- 
toribus et mundanis hominibus accipiatur, ut supra *). Sed non- 
nulii ad solos restringunt Judaeos, qui peccati crucifixi Christi 
arguendi sint. Fateor quidem, ad eos hoc praecipue pertinere; 
sed ad solos pertinere, non arbitror, quemadmodum et Rupertus 
admonuit, quia, ut postea dicturi sumus, non de eo, aut certe 
non de eo tantum peccato agitur. 

In nomine igitur peccati duplex est quaestio, cujus, et quale 
peccatum intelligatur. Ipsius mundi peccatum intelligi, manifestum 
videtur esse, itaque id ab omnibus tamquam certissimum poni- 
tur; sed postea docebimus generaliter accipiendum , tamquam si 
diceret: Spiritus sanctus declarabit, uter nostrum peccator sit, 
egone, an mundus, qui me peccatorem solet appellare. Quale 
autem peccatum intelligat, de eo nonnulla inter interpretes-dis- 
sensio est. Nonnulli, ut modo dicebamus, peccatum illud signi- 
ficari volunt, quo Christum Judaei crucifixerant, juxta illud Za- 
chariae *) et Joannis *): Videbunt, in quem transfixerunt , et illud 
Petri‘): Certissime sciat omnis domus Israél, quia et Dominum 
eum, et Christum fecit Deus hunc Jesum, quem vos crucifixistis. 
His auditis, compuncti sunt corde, et dixerunt ad Petrum, et 
ad reliquos Apostolos: Quid faciemus, viri fratres? Hoc enimvero 
esse arguere de peccato, cogere certis argumentis peccatum con- 
fiteri. Sic Marius Victorinus ‘). Caeterum cum hac sententia 
non bene convenit illa ratio, quam reddit Christus *): De pee- 
cato, inquit, guia non crediderunt in me. Qua adducti ratione 
alii peccatum, quod vocant infidelitatis, significari putant, argu- 
-endumque esse hujus ipsius peccati mundum, quod in Christum 
credere noluerit. Praecipuus hujus sententiae auctor est Augu- 
stinus ’), quem suo more Beda sequitur; eodemque modo inter- 
pretari videntur Chrysostomus, Theophylactus et Euthymius, est- 
que recepta vulgo sententia. Mihi nullum certum peccatum vi- 
detur insinuari, sed generaliter illud significari peccatum, quo 
ante etiam, quam Christus veniret, totus mundus obstrictus tene- 
batur. Itaque non docet Christus, fore, ut Spiritus sanctus ullius 
in se admissi, postquam venit, peccati mundum coarguat; sed 
fore, ut mundus, visis admirandis Spiritus sancti operibus, agno- 
scat, se vetere adhuc teneri peccato, cum videat, non potuisse, 
nisi per Christum, ab eo liberari; per Christum autem liberatum 
non esse, cum in illum non crediderit. Atque ita intelligenda 
ratio est, quam Christus subjungit: De peccato, inquit, quia non 

‘erediderunt in me, aut ut plerique Graeci codices habent: “Ore 
ov ZiotEevevat, guia non credunt, quemadmodum et Augusti- 
nus *), et codex Vaticanus legit. Non enim significat, propter hoc 
peccatum arguendum, quod in ipsum non crediderit, sed propterea 
peccatum ejus arguendum, quia non credidit, quae vera via erat, 
qua a peccato liberaretur; quemadmodum ’) dixit: Ego vado, et 
quaeretis me, et in peccato vestro moriemini. Dixi vobis: Quia 
morsemins tn peccalis vestris; si enim non crediderilis, quia ego 
sum, moriemini iw peccato vestro. 

Videbar mihi auctor esse hujus interpretationis, meumque 
mihi placebat inventum; sed quia sciebam, me minime idoneum 
auctorem esse, meliorem quaerebam aliquem, quo meam confir- 
marem opinionem; et ecce animadverti, eodem sensu Cyrillum 
interpretari, eandemque apud Leontium et Theodorum Mopsue- 
stiensem explanationem invenio, nisi quod Theodorus, quod ego 
Christo, tribuit Spiritui sancto, qui, cum ideo venturus esset, ut — 
in Christum credentibus peccata remitterentur, ostensurus erat, 
eos, qui non credidissent, in peccato adhuc suo remanere, atque 
hoc esse arguere de peccato. 

Una hic superest dubitatio, qua ratione Spiritus sanctus hoc 
ipsum declaraturus erat, quod idem de justitia atque judicio 
quaeri potest. Neque non verbis, sed factis, non per se ipsum, 
sed per Apostolos caeterosque Christianos, quos erat numine suo 
repleturus. Futurum enim erat, ut mundus, videns, quae afflatu 
Spiritus sancti Apostoli facerent, imperitos homines omnibus loqui 
linguis, aegrotos curare, suscitare mortuos, fateri cogeretur, 
Christum, cujus nomine haec omnia facerent, verum mundi, ut 
illi praedicabant, Salvatorem esse, seque in suis manere peccatis, 
quod in illum non credidissent. Hoc in illa Petri concione °) 
videmus accidisse, ubi, cum Petrus Christum unicum esse Sal- 
vatorem docuisset, doctrinamque miraculis confirmasset, compuncti 
sunt auditores corde, dixeruatque ad Petrum, et ad caeteros 
Apostolos: Quid faciemus, virt fratres? 

Sequitur, ut de justitia disseramus: Et de justitia, inquit, 
quia ad Patrem vado, et jam non videbitis me. De cujus Justitia 
loquitur? Sunt, qui putent, justitiam hominum intelligi, aut ju~ 
stitiam certe Christi, non eam, qua ipse Justus est, sed qua nos 
justos efflicit; quasi dicat, fore, ut Spiritus sanctus doceat, mun- 
dum esse peccatorem, se vero esse eum, qui justificat impium; 
aut eos, qui in se credunt, justos esse, quales Apostoli erant; 
propterea eum prius, cum de peccato loqueretur, dixisse: Quia 
non crediderunt in me; nunc non dicere: Quia non videbunt me, 
sed: Quia non videbitis me. In hunc modum Augustinus, Cy- 
rillus, Theodorus Heracleensis et Mopsuestiensis, Beda et Ru- 

pertus. Mundus, inquit Augustinus *), de peccato quidem suo, de 
justitia vero arguitur aliena, sicut arguuntur de lumine tenebrae. 
Magna profecto apud me, proinde ac debet, auctoritas est Au- 
gustini; sed fateor, intelligere me non posse, quomodo cum hac 
ejus interpretatione sequentia verba cohaereant: Quia ad Patrem 
vado, et jam non videbitis me. Explicant quidem id Cyrillus et 
uterque Theodorus, propterea fideles justificandos, quia vadit ad 
Patrem, et nihilominus credunt in eum, quem minime vident, 
sicut Thomae dictum est 7): Quta vidisti me, Thoma, credtditsti; 
beati, qui non viderunt, et crediderunt. Sed hoc ipsum quomodo 
conveniat, non intelligo. Bernardus *) omnia refert ad mundum. 
Spiritus, inquit, sanctus arguit mundum de peccato, quod disst- 
mulat; de justitia, quam non ordinat, dum sibi, non Deo eam 
dat; de judicio, quod usurpat, dum tam de se, quam de alus 
temere judicat. Chrysostomus, Leontius, Theophylactus et Eu- 
thymius de Christi justitia interpretantur, futurum, ut, Spiritu 
sancto docente , mundus intelligat, Christum, quem peccatorem 
solebat appellare, non peccatorem, sed justum esse atque ex 
Deo, quandoquidem ad Patrem vadat, apud eum perpetuo regna- 
turus. Atque hoc esse: Quia ad Patrem vado, et jam non vi- 
debitis me. His ego auctoribus vehementer assentior, nisi quod 
dilucidiorem verborum explanationem desidero, et majorem quan- 
dam in illis vim latere suspicor. Cur enim suam justitiam non 
aliter probat, quam dicens, se ad Patrem vadere? et cur per- 
petuitatem gloriae suae non aliter, quam dicens: Et jam non 
videbitis me? | 

Credo igitur, allusisse Christum ad praecedentem suam cum 
hominibus consuetudinem, quae in causa erat, cur illum pecca- 
torem caeteris similem mundus appellaret, quod carnis ejus in- 
firmitatem videret , quae occasio auferenda illi erat, cum Chri- 
stus in coelum ascenderet, quod certum id futurum esset argu- 
mentum, eum plus, quam infirmum hominem esse, potentem 
esse Deum, quia sua auctoritate in coelum conscendisset. Hoc 
est: Quia ad Patrem vado, et jam non videbitis me; jam occa- 
sionem non habebitis ex conspectu carnis et infirmitatis meae 
humiliter de me sentiendi; non enim videbitis me. 

Cur ergo non dixit: Et jam non videbunt me, ut quaerit 
Augustinus, cum non de Apostolis, sed de mundo loqueretur? 
Non loquitur de personis, sed de genere: Et non videbitis me, 
id est, homines, quales vos estis, non videbunt me; ut: Quem 
vos crucifixistis, id est, quem Judaei, quales vos estis, cruci- 
fixerunt; illi enim ipsi, quibuscum loquebatur, non crucifixe- 
rant ‘). Dixit autem: Non videbitis me, potius quam: Non vide- 
bunt me, quia Apostoli, non mundus, eum in coelum ascen- 

dentem visuri erant, quasi dicat: Videbitis me ad Patrem eun- 
tem, sed amplius me non videbitis; tollar enim ab oculis vestris, 
ut Lucas ait ’*). : 

Ultimum reliquum est verbum: Et de salisios quia princeps 
hujus mundi jam judicatus est. Eadem de judicio, quae de justi- 
tia et peccato quaerenda, cujus et quale judicium _intelligat. 
Quidam Christi judicium significari putant, et active sumunt, 
quasi dicat: Spiritus sanctus mundum docebit, me justum judi- 
cem esse vivorum et mortuorum, cum videat, principem suum 
a me Judicatum esse. In hanc sententiam Chrysostomus, Cyril- 
lus, Theophylactus, Euthymius et Leontius exponunt, Alii, ad 
Christum etiam referentes, Judicium pro recto mundi ordine et 
restitutione perditarum rerum accipiunt, ex Hebraeorum proprie- 
tate, quasi dicat, cogniturum mundum, devicto principe suo, qui 
omnia sursum versus perturbabat, omnia per Christum esse in 
meliorem statum restituta*): Ecce, inquit, nova facto omnia. 
Malus auctor; qualis sententia sit, doctus lector judicabit. Alii 
referunt ad mundum, sed active etiam accipiunt pro mundi judi- 
cio, quo ipse judicat, non quo judicatur, quo sensu Bernardum 
paulo supra interpretantem induximus. Alii ad mundum, sed pas-— 
sive, fore, ut cognoscat mundus judicium suum, id est, suam 
condemnationem, cum videat, se jam in suo principe conde- 
mnatum. Sic Augustinus, Beda et Rupertus, atque hic est verus 
sensus, sed aliquanto magis premendus est. 

Principem hujus mundi diabolum appellari, dubium non est, 
et omnes monent; illud vero dixissent, vellem, cur potius dixe- 
rit Christus, principem hujus mundi, quam mundum ipsum da- 
mnatum esse; id enim ad intelligendum perfecte sensum pertinebat. 
Primum quia princeps jam vere damnatus, jam victus erat, 
mundus non damnatus, sed damnandus erat; adhuc enim vive- 
bat, adhuc spes erat veniae. Deinde quia se damnatum, nisi in 
suo principe, cognoscere non poterat. Denique quia majoris vi- 
ctoriae erat, principem mundi, quam mundum ipsum devictum 
esse atque debellatum. Itaque fecit Christus, quod solent in 
hello facere victores; si hostium imperator, inscio, ut saepe fit, 
exercitu, ceciderit, sublatum in hastam ejus caput hostibus ostentant, 
ut se, mortuo imperatore suo, victos esse confiteantur. 

At qua ratione hoc ipsum, victum esse diabolum, mundus 
cogniturus erat? Videns nimirum, nullam contra Christum ejus- 
que discipulos habere potestatem, ejus nomine de obsessis homi- 
nibus pelli, ejus prohibitum potestate, ac solo signo crucis ejus 
territum, in idolis responsa non dare. Quo argumento vetercs 
illi omnes auctores, Justinus *), Tertullianus *), Origenes *), Cy- 


*) Act. 4, 9. 7) Apocal. 24, 8. *) Dialog. cum Tryphone , et Apo- 
log. 4. *) Lib. de corona militis, et lib. ad Scapulam, et in Apolog. cap. 
37., et lib. de anima, et lib. de spectaculis, cap. de munere, et lib. de 
idololatria. 5) Lib. 4. cont. Celsum. 

prianus *), Minutius 7), Lactantius *), Athanasius *), ad convin- 
cendum mundum, id est, gentiles usi sunt. Credo, satis expla- 
natum esse nobilem difficultate locum; nam nescio quid, quod 
mihi praeterea videor animadvyertere, neque quisquam fortasse 
desiderabit, et debeo mihi ego aliquid reservare. 

12. Adhue multa habeo vobis dicere, sed non potestis portare 
modo. Primum hic illa quaestio explicanda nobis esset, quomodo 
dicat hic, multa se habere illis dicenda, quae non diceret, quia 
portare non poterant, cum supra °) dixerit: Jam non dicam vos 
servos, sed amicos, quia omnia, quae audivt a Patre meo, nota 
fect vodis; nisi illic eam explicassemus, omnia illis tune dixisse, 
non quae ille dicenda haberet, sed quae ferre illi poterant, ut 
ex multis illic auctoribus recitayimus. Aut, quemadmodum Au- 
gustinus °), Beda et Rupertus intelligunt, non illic de re prae- 
terita, sed de futura loquebatur, dixitque, se nota fecisse omnia, 
quia paulo post per Spiritum sanctum omnia illis nota facturus 
erat. 

Habere hoc loco nec significat posse, ut quidam interpre- 
tantur (multa enim dicere illis poterat, quae nec tunc per se, 
neque postea per Spiritum sanctum eis dixit), neque debere, ut 
nonnulli alii; sed habere dicenda, id est, decrevisse illis dicere, 
sed quia ferre non possent, in aliud differre tempus, per Spiri- 
tum sanctum, non meliorem quidem, quam se, magistrum, sed 
commodiore tempore dicenda. Quod autem sequitur: Quae non 
potestis portare modo, quod tamquam rationem affert, quam ob 
rem illis ea non dicat, non significat, eos prae dolore ferre non 
posse; sed nondum satis esse idoneos, ut ea intelligerent, quem- 
admodum Chrysostomus, Cyrillus, uterque Theodorus, Augusti- 
nus, Beda, Theophylactus, Euthymius et Rupertus exponunt, 
Adhuc enim carnalibus Judaeorum moribus imbuti erant, nec ab 
illis, nisi per illam Spiritus sancti affluentiam , quam postea re- 
cepturi erant, erui poterant, ut Heracleota interpretatur. 

Cum enim Christus difficilem admodum sermonem ingressus 
esset, quasi animadvertens, altiora se attingere mysteria, quam 
quae intelligi tunc ab Apostolis possent, orationis cursum inhibuit. 
Ita vero inhibuit, ut spem illis certam injiceret, fore, ut non 
longe post illis per Spiritum S. dicat. Quare et Apostolorum 
studium excitavit, ut, quae illis Spiritus sanctus dicturus erat, 
avidius exciperent, scientes, ea esse, quae Christus sibi tamquam 
altiora ipsorum ingenio mysteria dicere noluisset; et Spiritui sancto 
apud eos auctoritatem conciliavit, quo facilius illi crederent, qui, 
quae ipse non dixerat, pro se- dicturus esset. Quae illa sint, 
quae tunc Christus non dixerit, quia percipere Apostoli non po- 


’) Epist. ad Demetr., et in lib. de idolorum vanitate. 7) In Octavio. 
4) Lib. 2. cap. 6., et lib. 4. cap. 27., et lib. 5, cap. 22. et 23. *) Lib. 
de Incarnatione Verbi. 5) Cap. 15, 18. °) Tract. 96. 

terant, promptius est quaerere, quam dicere. Quis entm nostrum 
audeat, inquit Augustinus *), eorum se dicere jam capacem, quae 
ili capere non valebant? Ac per hoe neque a me eaxspectanda 
sunt, ut dicantur, quae forte non caperem, si mtht ab alio dice- 
rentur, neque vos ea portare possetis, etiamsi ego tantus essem, 
ut a me ista, quae vobis altiora sunt, audiretis. Et fieri quidem 
potest, ut sint in vobts aliqui ad capienda jam idonet, quae altt 
capere nondum valent, et si non omnia, de quibus magister tlle 
Deus dicebat: Adhuc multa habeo vobis dicere, tamen eorum for- 
tasse nonnulla; sed quaenam sint ista, quae ipse non adixtt, teme- 
rarium est velle praesumere et dicere. 

Cavendum autem non solum, ne in errorem incurramus teme- 
ritatis, dum scire ea volumus, quae sciri non possunt, verum 
etiam ne, dum temeritatem quaerendi fugimus, quae scire pos- 
sumus, negligamus. 

Dupliciter hoc loco abusi haeretici sunt. Alii, dum ex hoc 
loco omnia sua commenta probare volunt, dicentes, non esse 
quidem a Christo ea Apostolis tradita; fuisse tamen per Spiritum 
' sanctum, quemadmodum Christus praedixerat, ipsis revelata, quod 
de Gnosticis, nescio quibus, scribit Augustinus. Contra vero Lu- 
theranorum et Calvinistarum interpretes, dum idem nobis, quod 
illis Augustinus, objiciunt, quod, quidquid nobis libet, praeter 
verbum Dei, in Ecclesiam inducere, hoc loco stabiliamus;. ajunt 
alii, nihil hic novi Christum promittere, quod per Spiritum 
sanctum Apostolis dicendum sit, sed majorem tantum eorum, 
quae ipse dixisset, explicationem, sensu verbis Christi penitus 
repugnante: Multa habeo vobis dicere, quae non potestis portare 
modo; alii, quidquid Christus tunc non dixit, Spiritum S. postea 
dixisse; quae autem Spiritus sanctus postea dixisset, ea nobis 
Apostolos omnia tradidisse. Quid ergo est: Tenete traditiones, 
quas accepistis, sive per sermonem, sive per epistolam nostram *)? 
Quid est: Caetera, cum venero, disponam *)? Ergone tam stu- 
pidi sumus, ut, quidquid aut facimus, aut docemus, quod sacris 
litteris consignatum non sit, continuo id esse dicamus, quod hoc 
loco Christus se dicit silentio praeteriisse? Imo docemus cum 
Augustino, magnae esse temeritatis scire velle, quae ea fuerint, 
quae tunc Christus dicenda non putaverit, sed in Spiritus sancti 
magisterium rejicienda. 

Sed hoc dicimus, ex hoc loco constare, Christum non omnia 
dixisse,. quae ad salutem nostram putabat pertinere, idemque 
fecisse per Spiritum S. credendum esse; non omnia continuo Kc- 
clesiae revelasse, quia non omnia portare simul poterat; sed ut 
aetate crescebat, ita et scientiae incrementum accepisse. Recte 
enim dixit Hilarius: Sicut Christus *) olim faciebat, tta nunc 
Ecclesiam (quamvis sensu alio) aetate crescere, atque sapientia. 


1) Tract. 96, 7) 2 Thess. 2, 14. 8) 4 Cor, 44, 34, *) Luc. 2, 82. 

Idem ab Apostolis factum, ut non omnia scripto, multa etiam 
ne viva quidem voce nobis traderent; illud ipsi testantur; hoc 
rationi consentaneum est, sive quia Christi et Spiritus sancti 
exemplum imitari voluerunt, sive quod omnia tam brevi tempore 
omnibus in locis docere ipsi nequibant. 

Cedo enim; istam doctrinam profecto verissimam, quae nobis 
vobiscum communis est, in Christo unam tantum personam, duas 
esse naturas, ubinam Apostoli, aut voce, aut scripto aperte tra- 
diderunt? Non est cum Apostolorum vita finitum Spiritus S. 
magisterium; doctor pro se a Christo Ecclesiae datus est; donec 
ipse ad judicium, id est, ad colligendam Ecclesiam venerit, cjus 
est officium duraturum. Denique recte illis pro nobis Tertullia- 
nus *), hunc locum edisserens, respondet: Ergo, inguis, hac 
argumentatione quidvts novum et onerosum Paracleto adscribi po- 
terit, etsi ab adversario spiritu fuerit? Non utique. Adversartus 
enim spiritus ex diversitate praedicationis apparet, primo regulam 
adulterans fidei, et ita ordinem adulterans disciplinae, quia, cujus 
gradus prior est, ejus corruptela antecedit, id est, fidet, quae prior 
est disciplina. Ante quis de Deo haereticus sit, necesse est, et 
tune de instituto. 

13. Cum autem venerit ille Spiritus veritatis. Graece: “Otay 
O& EASy exeivoc, to xnvEedvua tig GAnSeiac. Pronomen ille 
non refertur ad nomen Spiritus, quia Graecae Grammaticae ratio 
non patitur; sed ad nomen Paracleti, quod praecesserat ”). Ita- 
que magis emphaticus sensus est: Jlle Paracletus, qui (id est, 
quia) spirttus est veritatis, docebit vos omnem veritatem, aut dedu- 
cet vos in omnem veritatem ; quemadmodum Graece est, et Graeci 
omnes auctores, atque Latinus etiam Augustinus legunt; quam- 
quam Latini alii: docebit, legunt, quemadmodum Idacius Clarus *) 
et Rupertus *). Phoebadius *) vero vertit: Enarrabit omnem ve- 
ritatem. Fortasse et noster interpres vertit: Deducet vos in omnem 
veritatem, cum verbum odnyjoer, deducet, cum verbo didaées, 
docebit, vix similitudinem ullam habeat, nisi forte sensum, noo 
verbum, voluit exprimere. 

Sensum autem si spectes, quid aliud est in omnem veritatem 
deducere, quam omnem docere veritatem? quamquam qui red- 
diderit: Deducet tn omnem veritatem, sensum haud dubie magis 
expresserit. Deducere enim in omnem veritatem, non significat, 
quoquo modo veritatem omnem docere, sed ita docere, quasi 
magister discipulum manu ducat, viamque illi accommodate ad 
ejus ingenium veritatis ostendat; ut non omnia simul, non ordine 
praepostero, prius, quae difficiliora, deinde, quae faciliora sunt, 
tradens, sed contra faciliora prius, mox difficiliora, suo quid- 
que tempore, prout proficit, prout potest capere. Hoc est 
OOnyHoEL. 


1) In lib. de Monog. cap. 2. 2) Vers. 7. *) In lib. contra Varimadum. 
*) Hoc loco. 5) In lib. advyers. Arian. 

Quaerunt Augustinus et Beda, quomodo Spiritus sanctus 
omnem Apostolos veritatem docturus esset, quam quamvis ipse 
docere posset, nulla tamen posset capere mortalis mens. Respon- 
dent, id non de hac, sed de altera vita intelligendum esse, ubi 
omnem veritatem cognituri simus, in quam nunc Spiritus sanctus, 
donec eo perveniamus, paulatim deducit. Aptius, ut opinor, 
Euthymius omnem veritatem intelligit non generaliter, sed 
omnem, quae illis conyeniebat scire; eodemque fere sensu Cyril- 
lus et Theophylactus. Cur spiritus veritatis appelletur , supra ’) 
docuimus. 

Non enim loquetur a semet ipso; sed quaecumque audtet, lo- 
quetur. Chrysostomus et Theophylactus, ideo Christum hoc putant 
addidisse, ne, quoniam de Spiritu sancto ita locutus fuerat, ut 
sibi praeferre videretur, quisquam existimaret, ipso esse majorem. 
Reddit autem rationem, ut Rupertus ait, quamobrem Spiritum 
veritatis eum appellaverit: Quta non loquetur, inquit, a semet 
ipso, quasi, si a semet ipso loqueretur, non veritatem, sed men- 
dacium locuturus esset. Quod quomodo verum sit, non satis ap- 
paret, cum potius ideo veritatem dicat, et falsum dicere non 
possit, quia a semet ipso loquitur. Cum enim a semet ipso 
loquitur, ut Deus loquitur, cum nihil aliud, quam Deus sit. 
Cum autem ut Deus loquitur, mentiri non potest; quod si pos- 
set facere, tunc nimirum posset, quando non a semet ipso, id 
est, non tamquam Deus loqueretur. Quaeritur igitur ab Augu- 
stino *) et Beda, quomodo intelligendum sit, non loqui a semet 
ipso. Si enim in Spintu sancto, sicut in Christo, duplex natura 
esset, altera divina, altera humana, aut aliqua alia, possemus 
fortasse dicere, tunc ex se ipso non loqui, cum ut homo loque- 
retur, quemadmodum interpretabantur, quod de se ipso dicit 
Christus *): Verba, quae ego loquor vobis, a me ipso non loquor ; 
et quod dicit supra*): Mea doctrina non est mea, sed ejus, qut 
mtsit me. Cum autem Spiritus S. unica, eaque divina natura 
sit, ut D. Augustinus disputat, id dicere non possumus. Respon- 
det igitur idem Augustinus et Beda, Spiritum sanctum non loqui 
a semet ipso, nihil esse aliud, quam non esse a semet ipso; ‘ 
quemadmodum ergo non est a semet ipso, sed a Patre Filioque 
procedit, ita non loquetur, nisi quae a Patre et Filio accepit ab 
illis procedendo; quemadmodum paulo post dicit *): Ille me cla- 
rificabit, quia de meo acciptet. 

Vera haec sunt; sed fortasse opus non est, tam subtiliter 
interpretari, cum simplicius dicere possimus, nihil aliud esse non 
loqui a semet ipso, quam non loqui contraria iis, quae ipse ex 
Patris locutus esset voluntate, ut Cyrillus, Chrysostomus, Theo- 
phylactus, Euthymius et Rupertus interpretantur. Eodem enim 


*) Cap. 14, 17. 7) Tract. 99. 3) Cap. 14, 10, “) Cap. 7, 16. *) 
Vers. 14, 


478 COMMENT. IN JOAN. 


modo exposuimus, quod de se dixit’): Mea doctrina non eat mea, 
et’): Verba, quae loguor vobis, a me ipso non loquor. 

Observat Rupertus, fortasse non incommode Spiritum sanctum 
hoc loco tacite opponi videri spiritibus falsorum prophetarum, qui 
non ex Deo, sed ex semet ipsis Deo contraria loquebantur. Nolte, 
inquit, audire verba prophetarum, qui prophetant vobis, et dects 
piunt vos; visiones cordis sui loquuntur, non ex ore Domini °). 
In eo Ruperti non probo sententiam, quod interpretatur: Quae- 
cumque audiet, loquetur, id est, quaecumque de me in sacris 
litteris scripta esse scit. Quid ergo est: Sed quaecumque audiel, 
loquetur? ld eodem modo intelligendum, atque illud de Christo ‘): 
Ego, sicut audio, judico; et illud*): Ego, quae audivi ab 
Eo, haec loquor in mundo; illic ergo loci explicationem lector 
‘quaerat. 

Et quae ventura sunt, annuntiabtt vobis. Quorsum hoc ad- 
ditum? Theodorus Mopsuestiensis, Cyrillus et Theophylactus do- 
cent, voluisse Christum his verbis confirmare, quod dixerat, 
Paracletum spiritum esse veritatis, quia etiam futura illis annun- 
tiaturus esset, ex qua re facile cognoscerent, quantae apud eos 
illius testimonium auctoritatis deberet esse. Hinc autem constat, 
inter alia divina dona, quae Spiritus sanctus in Apostolos effudit, 
etiam spiritum illis prophetiae tribuisse. Quod re ipsa paulo post 
comprobatum est °). 

14. Ille me clarificabit, quia de meo acciptet, et annuntiabit 
vobis. Pronomen ille emphasim habet. IJlle scilicet sptrttus vert- 
atts, cujus testimonium falsum esse non potest; ile talis ac 
tantus, ut Rupertus observavit. Clarificaturum se esse Spiritum 
dicit, sive quia, quod ipse de se hominibus non persuaserat, se 
Filium Dei, verumque Deum esse, id Spiritus sanctus vi mira- 
culorum persuasurus erat, ut Graeci fere omnes, Theodorus He-' 
racleota et Mopsuestiensis, Cyrillus, Leontius, Theophylactus et 
Euthymius interpretantur; sive, ut ipse Christus videtur expo- 
nere, quia de illo accepturus erat, id est, ejus nomine tamquam 
ejus legatus locuturus, unde fieri certa conjectura poterat, quantus 
‘ esset Christus, cujus tantus, tamque admirabilis legatus esset. 
Hunc credo verum esse sensum. | 

Augustinus et Beda alias duas afferunt interpretationes, quas 
quominus, qui volet, sequatur, non impedio, Jlle me clarificabtt, 
inquit Augustinus ’), potest intelligi, quia diffundendo in cordibus 
credentium caritatem spiritualesque faciendo, declaravit ets, quo- 
modo Filius Patri esset aequalis, quem secundum carnem prius 
tantummodo noverant, et hominem sicut homines cogitabant; vel 
cerle quia per tpsam caritatem fiducta repleti, annuntiaverunt ho- 
minibus Christum, ac sie fama ejus diffusa est in toto orbe terra- 


1) Cap. 7, 16. 7) Cap. 14, 10. 3) Jerem. 23, 16. *) Cap. 8, 30. 
*) Cap. 8, 26. °) Act. 11, 28. et 20, 29. et 24, 44. 7) Tract. 100. 

rarum, ut ste dixerit: Ille me clarificabit, tamquam diceret: Ille 
vobis auferet timorem, et dubit amorem, quo me ardentius prae- 
dicantes, gloriae meae per totum mundum dabitis odorem, commen- 
dabitis honorem. Quod enim facturi erant in Spiritu sancto, hoc 
eundem Spiritum dixit esse facturum. Quale est etiam illud *): 
Non enim vos estis, qui loquimini, sed Spiritus Patris vestri, qui 
loqguitur in vobis. 

Difficilius est aliquanto, quod sequitur: Quia de meo acci- 
piet. Recepta vulgo recentiorum interpretum sententia est: Quia 
de meo accipiet, id est, ex me procedit, qua de re multas hic 
apud quosdam, nescio quam solidas, nescio quam ad rem accom- 
modatas subtilitates invenio, quas ne recitare quidem velim. 
Tantum dico, mihi persuasum omnino esse, eum non esse sen- 
sum. Cur enim non dixit clarius: De me, aut a me accipiet? 
Cur non accepit potius, quam accipiet, cum processio Spiritus 
sancti a Patre et Filio, non futura, sed praeterita jam esset? 
Nam etsi ad haec a quibusdam responderi scio, malim equidem 
nihil dicere, quam id dicere, quod dicunt. Praeterea quomodo 
cum ea interpretatione haerere potest 7): Omnia, quae habet 
Pater, mea sunt, propterea dizi: Quia de meo accipiet? Denique 
agebatur hic de testimonio, quod Spiritus S. de Christo perhibi- 
turus erat, quoque eum erat glorificaturus, quod oportebat esse 
conspicuum atque manifestum; alioqui quomodo propter illud 
Christum clarificare poterat? Processio autem illa essentialis non 
erat conspicua; non ergo tamquam argumentum afferri potuit, unde 
discipuli colligerent, Spiritus sancti opera in Christi gloriam re- 
dundare; hoc enim erat eum clarificare. Rupertus congruenter 
superiori sententiae suae exponit: de meo accipiet, id est, de eo, 
quod de me in sacris litteris scriptum est; sed tam alienum hoc 
a sensu, quam illud est. Vera igitur interpretatio: quia de meo 
accipiet, id est, quia meo nomine yeniet, quia non aliam, quam 
meam vobis tamquam legatus meus doctrinam tradet; propterea 
enim operum atque doctrinae ipsius gloria in gloriam meam re- 
dundabit, quod est clarificare me, quia meo nomine, et non alia, 
quam mea mysteria, vobis tradet, non alia, quam mea, faciet 
opera. Cum hoc enim sensu, quod sequitur, apte convenit: 
Omnia, quaecumque habet Pater, mea sunt; propterea dixi: Quia 
de meo accipiet, ut statim explicabimus. 

Propterea per futurum dixit: accipiet, quia accipere ab eo 
est ejus mitti nomine et quasi mandatis ab eo acceptis; et non- 
dum missus erat. Propterea dixit: de meo, non de me, quia 
significare voluit, accepturum de doctrina et operibus suis, quid- 
quid inter homines docturus, quidquid facturus erat, non quod 
eadem ipse ante non haberet, sed quia, ut ait Cyrillus, accom- 
modate ad humanum loquitur sensum. Solent enim legati, cum 


*) Matth. 10, 20. 2) Vers. 48, 

a Principe discedunt, accipere mandata, quaeque dicturi, quae- 
que facturi sint. 

Neque vero nego, colligi ex hoc loco, Spiritum sanctum a 
Filio procedere, quin etiam atque etiam assevero. Nam ut supra *) 
docuimus, nulla persona mitti dicitur, aut ab alia quidquam ac- 
cipere, nisi ab ea procedat, quamvis ipsum mitli atque accipere 
aliud sit, quam procedere; illud enim temporale, hoc aeternum 
est. Cum ergo Spiritus hoc loco a Filio dicatur accipere, a Filio 
utique procedit. Nam si ex eo, quod dicit Christus: Mea do- 
ctrina non est mea”), et: Sicut audio, judico *), et aliis hujus- 
modi, quibus significat, se nihil facere, nisi ex Patris voluntate, 
recte sequitur, illum a Patre procedere, et ex hoc profecto 
loco colligitur, Spiritum sanctum a Filio procedere. Scioque, 
multos etiam id Graecos auctores tradidisse, antequam ista 
pertinacissima recentiorum Graecorum orta esset haeresis, Igna- 
tium *), Martialem *), Cyrillum Jerosolymitanum °), Epipha- 
nium 7), Chrysostomum *), Dydimum °), Cyrillum Alexandrinum *°). 
Invenio etiam in Graecorum Catena egregii auctoris Graeci Theo- 
dori Heracleotae, et Graeca atque antiqua manu scripta, expres- 
sam de hac re sententiam, quam libuit hoc loco describere: 
To yao Gytoy nvEevUa pwaTYG YEYOVE TIiG TOY LOVOYEVOTS 
Sedtyntocs, &% TIS Ovoias adbtOd GY, xal THY ovoLay avdtov 
éEayyédAoy, Spiritus enim sanctus testis fuit divinitatis unigeniti, 
cum ex ejus esset essentia, essentiamque ejus declararet. Probat 
etiam Tertullianus ex hoc loco Christi divinitatem **); esse enim 
Deum, de quo Spiritus sanctus dicatur accepisse. 

15. Omnia, quaecumque habet Pater, mea sunt. Propterea 
dizi: Quia de meo accipiet, et annuntiabit vobis. Eodem modo 
haec verba, quo superiora, intelligenda sunt. Reddit rationem 
Christus, cur Spiritum sanctum de suo accipere dixisset, quod 
perinde erat, ac si dixisset, Spiritum suum esse, qui Spiritus 
_ Patris esse dicebatur, ab eoque, quidquid hominibus impertiebat, 
credebatur accipere, guia, inquit, omnia, quaecumque habet Pater, 
mea sunt; itaque, qui de bonis ejus accipit, de meis accipit. 

Cum dicit: Omnia, quae habet Pater, mea sunt, non dubium, 
guin essentiam in primis intelligat; propterea enim omnia, quae 
habet Pater, ejus sunt, quia et Patris essentia ejus est, in qua 
omnia, quae Pater habet, summatim continentur. Itaque recte 
Catholici doctores, qui cum Arianis disputarunt, magnum in hoc 
loco adversus illos praesidium posuerunt, Athanasius **), Epipha- 
nius **), Gregorius Nazianzenus **), Dydimus *‘), Idacius °°), 


1) Cap. 18, 26. 2) Supra cap. 7,16. +) Cap. 8, 30. *) Epist. ad Ephes. 
$) Epist. ad Burdegal. cap. 10. *) Catech. 17. 7) In Ancorato. *) Homil. 4. et 2. 
in symbol. Apostolor, %) Lib. 2. de Spiritu S. duobus locis. '°) Epist. 
quadam ad Nestorium, et lib. 13. Thesauri, cap. 2. ct 3. *4) Lib. de 
Trinit. 1?) Orat. 2. cont. Arian. 13) Haeres. 69. **) Orat. 5. de Theol. 
48) Lib. 3. de Spiritu S. 4°) Lib. 3. advers. Varimad. 

Augustinug *), Cyrillus, Theodorus Mopsuestiensis, Leontius et 

Theophylactus *). Loquitur tamen Christus de essentia tamquam — 
de bonis ac possessionibus, quia omnia divina bona, auctoritas, 
potentia, doctrina, et quidquid est aliud, ex divina manat essentia, 
quae omnia sua esse dicit; itaque neminem ex Patris bonis posse 
quidquam accipere, quin ex suis accipiat. In ipso enim esse 
omnes thesauros sapientiae, et scientiae Det -absconditos *), quem- 
admodum in hanc sententiam profert Theodorus Mopsuestiensis. 

16. Modicum, et jam non videbitis me; et tterum modicum, 
et videbitis me, quia vado ad Patrem. Quatuor hujus loci inter- 
pretationes invenio. Prima est, ut-non significetur, modicum 
restare tempus usque ad tempus illud, quo ipsum -Apostoli visuri 
non erant, sed tempus ipsum, quo eum visuri non erant, modi-. 
cum fore, id est, trium dierum spatium, quo in sepulcro futurus 
erat. Quemadmodum Alcuinus apud D. Thomam ‘); et ipse D. 
Thomas *) explicant. 

Secunda, modicum superesse tempus usque ad tempus illud, 
quo ipsum visuri non erant, id est, usque ad horam mortis; 
deinde ab eo tempore, quo ipsum visuri non erant, modicum 
etiam superesse usque ad tempus aliud, quo -visuri eum essent, 
id est, a morte usque ad resurrectionem, ut omnes Graeci aucto- 
res interpretantur, Chrysostomus, Cyrillus, Theodorus uterque, 
Leontius, Theophylactus et Euthymius. Quam aco ancn ee 
probabilem etiam Judicat Augustinus. 

Tertia, post modicum tempus numquam amplius visuros, et 
post aliud modicum tempus sempcr visuros, id est, per mortem, 
quae in proximo erat, numquam ipsum visuros mortali corpore, 
et rursum post dies tres semper visuros gloriosum et immortalem. 
Sic Rupertus exponit, bonus plerumque auctor, sed qui saepe 
minus accuratas sequitur interpretationes. 

Quarta Augustini °) et Bedae est, modicum manere tempus 
usque ad suum ab illis discessum, id est, ascensionem in coe- 
lum, de quo tam multa illis dixerat; post quod tempus visuri 
illum non essent; rursum vero non multum restare ab ascensione 
usque ad secundum in judicium adventum, post quod illum per- 
petuo visuri erant. Non dubito, quin hic verus sit sensus; et 
quia , ubicumque alias Christus eadem utitur phrasi, modicum 
usque ad ascensionem suam significat tempus, ut supra’): Ft- 
liolt, adhuc modicum vobiscum sum. Quaeretis me, et sicut diat 
Judacis: Quo ego vado, vos non potestis venire; et alibi*®): Adhuc 
modicum, et mundus me jam non videt. Vos autem videbitis, quia 
ego vivo, et vos vivetis; et rursum *): Adhue modicum, lumen in 
vobts est, ut iisdem locis explicavimus. Deinde quia sequentia 


- 

omnia haec indioant, ut infra’) exponens, quod esset modicum 
Hjud tempus, quo illum yisuri pon egsent, ait: Amen, amen 
dico vobis: Quia plorubitis et flebitis vos, mundus autem gawdebit; 
quibus verbis tetum haud dubie tempus significat, quo Apostoli 
versaturi in hac vita erant. Idem postea *) declaratur; Joquens 
autem de illo altero tempore *), quo visuri eum essent, non temp 
resurrectionis, sed tempus vitae aeternae significat. In tllo dis 
me non rogabitis quidguam. Quando enim, nisi cum beati essent, 
pmpiague scirent, Christum non erant quidquam rogaturi? 

Objici contra potest, quod tempus illud, quod ab ascensione 
usque ad secundum adventum sit, modicum dici non possit, cum 
plus mille anni praeterierint. Prompta responsio, quam et Divus 
Petrus im eadem quaestione adhibet *): mille annos ante Domi- 
num tamquam diem unum esse. Denique totum hoc tempus noo 
solum breve Divus Paulus ‘), sed efiam novissimam horam Jo 
annes appellat °). Ergo ratio illa, quae subjicitur: Quia vado ad 
Petrem, non ad utrumque, sed. ad primum tantum membrum 
referenda est. 

At si hic.sensus est, quorsum hoc Christus adjecit, cum de 
Spiritu sancto loqueretur? Nam Chrysostomus quidem, Cyrillus 
et Theophylactus, qui aliter explicant, ideo dixisse putant, ut 
Jaetis tristia misceret, et post consolationem Spiritus sancti ite 
rum exerceret ad patientiam eorum animos, profectionis suae et 
eorum, quae, se profecto, passuri essent, illata mentione. Re 
spondeo, potius quaerendum fuisse, quorsum de Spiritu sancto 
locutus esset; nam de iis, quae passuri discipuli erant, omois 
ejus institutus erat sermo; sed quia aegre eos videbat ferre 
sermonem, interjecit de Spiritu sancto, qui consolaturus es 


17.18. Dixerunt ergo ex discipulis ejus ad invicem. An omnes 
discipuli dubitaverint, quid verba illa Christi sibi vellent, necne, 
Evangelista non dicit; hoc tantum dicit, quosdam eorum inter 
se mwssitasse, quidnam sibi vellet. Hoc enim est: é paSytér 
abet, ex discipulis ejus, id est, quidam discipulorum ejus, ut 
apud Matthaeum ') et Lucam *). Fieri autem potuit, ut, cum 
nemo eorum intellexisset, non omnes tamen inter se mur 
murarent. 

_Mirum autem, quemquam eorum non intellexisse, quod tem 
saepe illis iteraverat, ut supra °), et hoc ipso capite *°). Chry- 
sostomus, Theophylactus et Euthymius duas ejus rei affervat 
casas: alteram, quod vere obscura essent, quae Christus dice 
bat; nec enim aperte dicebat, se moriturum, resurrecturum, & 
im coelum ascensurum; sed per metaphoras. et ambages loque 


*) Vers. 20. 2) Vers. 21. et 22. *) Vers 23. *) 2 Epist. cap. 3, & 
®) 4 Cor. 7, 20. 4) 4 Bpist. cap. 2, 48. 1) Cap, 23, 34 °) Act. 21, 
46 *) Cop. 7, 33. e 8, 24. 2% et 19, 33. 36, et 44, 2 4 42. 28 
30) Vers. 5. 7. a 

batur. Alteram, quod tristitia adeo,essent occupati, ut etiain, 
quae: difficilia non erant, intelligere non possent. Rupertus exi- 
stimat, causam fuisse, quod resurrectionem ejus, unde caetero- 
rum pendebat intelligentia, numquam satis intellexissent. Augu- 
stinus et Beda, non de tota sententia, sed de tempore,’ quod 
designabat, putant dubitasse; cum enim ante solitus esset dicere: 
Vado ad Patrem, non adjecisse modicum, tunc vero adjecisse; 
itaque de illo modico omnem eorum fuisse quaestionem: Quid 
est hoc, quod dtcit nobis, modicum? Et vero quid mirum, disei- 
pulos adhuc rudes, et eventu nondum rem explicante, et Christo 
noodum, quid yellet dicere, interpretato, non intellexisse, cum 
Re nos quidem nunc, homines, ut nobis videmur, acuti, post 
Christi expositionem, post eventum rei, post tot scriptos com- 
mentarios satis intelligamus? : 

19. Cognovit autem Jesus, quia volebant eum interrogare. 
Cognorit ut Deus, quia cognitas eorum habebat cogitationes, sine 
indice, sine conjectura; Cyrillus, ‘Theodorus Heracleotes, Leontius. 
Quod autem dicit: Quia volebant eum interrogare, fortasse non 
significat, decrevisse discipulos eum interrogare; imo est proba- 
bilius, non decrevisse, sed tantum desiderasse, atque hoc erat 
velle. Si enim decrevissent, exspectasset utique Christus, ut se 
interrogarent; sed quia videbat, eos velle, sed non audere, sponte 
sua non interrogatus respondet. Quamquam Theodorus Heracleo- 
tes et Leontius existimant, etiam interrogaturos Christum prae- 
venire voluisse, ut suam illis divinitatem declararet. 

20. Amen, amen dico vobis: Quia plorabitis, et flebitis ros, 
mundus autem gaudebit. Recte Theodorus Mopsuestiensis et Ra- 
pertus adnotaverunt, ne nunc quidem Christum discipaloruta 
quaestionem explicare. Nec enim docet, quid sit illud modicum, 
guo ipsum visuri non erant, quid illud alterum, quo visur? erant. 
Quod. merito mirum videri potest, sed, ut Heracleotes respon- 
det, malebat Christus, ut, quid utrumque modicum eseet, ex 
ipeo potius eventu, quam ex se discerent; aut, ut ego puto, 
nolebat tam expressa mentione mortis discipulorum animes 
Vulnerare. - : | : Es 

Quam -ipsorum tristitiam, quam mundi laetitiam intelligat, 
ex praecedentium verborum *) explicatione colligendum est. Naim 
qui primum modicum aut tempus usque ad mertem, aut triduum 
intelligunt sepulturae, secundum vero tempus resurrectionis, tri- 
stitiam Apostolorum interpretantur eam, quam ex ipsius morte 
percepturi erant, gaudium vero mundi, quo Judaei ejus erant 
morte gavisuri. Ita Graeci. omnes, Chrysostomus, Theodorus, 
Heracleotes et Mopsuestiensis, Leontius, Cyrillus, Theoph 
Euthymius et Latinus Rupertus, Augustinus et Beda, licet illi 
primum modicum ad tempus illud, quo Christus in hac vita 


*) Vas. 16, 
$i * 

futurus erat, secundum védro ad id, quod usque ad sécundum 
ejus adventum futurum est, retulissent, tamen hic eodem modo, 
quo Graeci, Apostolorum tristitiam et mundi gaudium interpre- 
tati sunt. Non dubito tamen quidquam, quin Christus eam Apo- 
stolorum tristitiam., eamque mundi laetitiam intelligat, quam toto 
hujus vitae tempore habituri erant; quod enim gaudium alind 
esse poterat, quod ab illis nemo posset tollere, ut dicit infra ’), 
nisi illud,- quod in altera vita erant habituri? et graves _quo- 
que aia meae auctores habeo Tertullianum *) et Cypris- 
num *). 

. Itaque non Apostolis tantum, sed Apostolorum persona Chri- 
stianis omnibus hoc dicitur: Victbus, inquit Tertullianus *), dispo- 
stta res est. Nunc tlli laetantur, nas conjlictamur. Saeculum, 
inquit, gaudebit, vos tristes eritis; lugeamus ergo, dum Ethnic 
gaudent, ut, cum lugere coeperint, gaudeamus, ne pariter nunc 
gaudentes, tunc quoque pariter lugeamus. Delicatus es, Christians, 
st et tn saeculo voluptatem concupiscis; imo nimium stultus, si 
hoc existimas voluptatem. Philosophi quidem hoc nomen qutett ¢t 
tranquillitati. dederunt, im ea gaudent, in ea avocantur, in 
etiam gloriantur. Tu mihi metas, et scenas, et pulverem, et are- 
nas suspiras? Dicas, velim, non possumus vivere sine voluptate, 
qut mort cum voluptate debebimus? Nam quod est aliud votem 
nostrum, quam quod et Apostoli, exire de saeculo, et recipi ad 
Dominum? Haec voluptas, ubi et votum. Voluit ergo Christus 
discipulos commonefacere, ne in rebus, quas in hac vita ple 
rumque adversas perpessuri erant, animo haererent, sed in re 
munerationes aspicerent, ut de Patriarchis illis dicit D. Paulus’). 
Propterea addit: 

Vos autem contristabiminit, sed tristitia vestra vertetur tm 
gaudium. Dictio autem, Graece 32, non videtur suo loco posita 
esse; itaque ut recte cohaereat, repetendum est ad xotvov 
ultimum membrum: Mundus, inqguam, gaudebit; vos autem cow 
tristabimini, sed tristitia vestra vertetur in gaudium. Ubi acute 
Rupertus observavit, alterum etiam membrum oppositum intel 
ligendum esse, quod Christus non dixit, quia hoc tantum agebat, 
ut discipulos consolaretur, nempe: Tristitia vestra vertetur in gar 
dium, et gaudium eorum in tristitiam. Sanctos in hac vita a¢ 
versis, iniquos prosperis rebus uti, multis Jocis Scriptura docet °). 
Sed eadem quoque docet, illorum tristitiam in gaudium, istorum 
gaudium in tristitiam esse vertendum “). 

21. Mulier, cum parit, tristitiam habet. Quod dixerat, vul- 
gato declarat exemplo; totum hujus vitae tempus tempori 
comparat, quo mulier gravida partus cruciatibus agitatur; tempus 


1) Vers. 23. 2) In lib. de spectaculis. 3) In lib. de mortalit. et in 
exhortatione ad martyrium. *) Cap. 28. 5) Hebr. 11, 26. °) Psalm. 72, 
2. 3. 4. Psalm. 143, 12. 13. 14. Job. 21, 7. Jer. 12, 4. Hab. 1, 3. 
7) Matth. 8, 5. Luc. 6, 28. Rom. 8, 18. 2 Cor. 4, 47. Jac, 8, 2. 8 

autem vitae’ aeternae in sanctis tempori, quo mulier salvum in 
lucem edidit. infantem. Vehementes dolores doloribus parturien- 
tium comparare Scriptura solet, his in locis *) et aliis innume- 
rabilibus; sed hoc loco non tam ad doloris magnitudinem expri- 
mendam, quam ad vicissitudinem doloris et voluptatis declaran- 
dam, parturientis exemplum a Christo propositum esse puto; hoc 
enim agebat. .Eademque ratione iis non assentior, qui propterea 
hoc exemplo Christum usum esse dicunt, ut significaret, tempus 
doloris. hujus vitae, si cum tempore, .aut potius aeternitate gaudii 


vitae beatae comparetur , admodum esse breve, quemadmodum ° : 


tempus, quo parturiens cruciatur, muito brevius est, quam’ illud, 
quo nato postea gaudet infante, etsi Euthymius in hanc etiam 
sententiam inclinat. ld quidem verum est, quemadmodum docet- 
D. Paulus *); sed non id Christus agebat, et videndum semper 
est, quid agatur. Itaque verbum illud: Quia ventt hora ejus, 
non est ad significandam brevitatem additum, sed ad declarandum 
tempus constitutum et exspectatum partus. 

Similis sententiae est, parvulum iaterpretari Christum, ‘qui 
in lucem editus significetur tunc, cum ex mortuis resurrexit, 
quemadmodum D. Paulus *) interpretatur illud *): Dominus. dixit 
ad me: Filius meus es tu; Ego hodie genui te. Etsi non solum 
Rupertus, sed Graeci etiam auctores omnes, quos superiore versu 
citabamus,. ita videntur interpretari. Parvulum ergo vocat in 
muliere quidem pariente ipsum, quem: peperit, infantem, in 
Apestolis autem vitam illam aeternam, quam praesentis vitae 
dolores perituri erant, et illud, ut verbis utar B. Pauli‘), aeter- - 
num gloriae pondus, majus, quam dici potest, quod id, quod in 
praesents est momentaneum et leve tribulationis nostrae, operatur — 
in nobis, ut Tertullianus et Cyprianus, quos paulo supra nomi- 
navimus, exponunt. | 

Putant Augustinus °) et Beda, aliquid etiam habere momenti, 
quod non parvulam , sed parvulum dixerit, quod majus tunc 
puerperae gaudium esse soleat, quando non puellam, sed puerum 
peperit. Eam observationem Graeca lingua non recipit, quae 
Td natdioy, sicut tnfantem Latina, et puerum, et puellam ‘com- 
muniter voeat. Quamquam non dubito, quin hoe loco pro infante 
masculo posuerit, non ideo, ut majus significaret gaudium; id 
enim si exprimere voluisset, masculino usus esset genere : oe 
gaida, puerum, aut aliquo modi ejusdem; sed quia in exemplo 
magis puerum, quam puellam significari convenit. Quod ait, 
puerperam gaudere, quia natus est homo in mundum , perinde est, 
ac si diceret, ideo gaudere, quia nova aucta sit prole. Itaque 
vereor, ut solidum sit mysterium illud, quod Chrysostomus et 
Theophylactus in his verbis observarunt, propterea non dixisse: 


*) Psalm. 47, 7. Eccles. 34, 6. et 48, 24. Jes. 48, 8. et 24, 3. Jer. 
4, 34. et 6, 24. 7) 2 Corinth. 4, 47. 3) Act. 13, 33. *) Psalm, 2, 7, 
5) 2 Cor. 4, 47. °) Tract. 104. 

Quia sibi homo natus est, sed: Quta natus.homo in mandum, 
quia Christus per resurrectionem non sibi, sed nobis, id est, 
mundo universo quodammodo natus est. Primum non dicit, quia 
natus est homo mundo, sed in mundum, quod constat diversum 
habere sensum. Deinde non est Christus, ut diximus, parvulus 
ie, de quo hic agitur, sed ille sempiternus laborum hujus vitae 
fructus, quem in vita altera percepturi sumus. | 

22. Et vos igttur nunc quidem tristitiam habetis, tterum 
autem videbo vos, et gaudebit cor vestrum; et gaudtum vestrum 
nemo tollet a vobis. Accommodatio simul, et explicatio est supe- 
rioris exempli. Quod autem dicit: Jterum videbo vos, auctores 
ili omnes Graeci, atque Latini nonnulli, quos diximus supra ’*) 
existimasse, Christum per primum illud modicum tempus, quod 
usque ad resurrectionem supererat, per secundum autem, quod a 
resurrectione usque ad ascensionem restabat, significasse, et praeter 
eos etiam hoc loco D. Augustinus et Beda putant, Christum hie 
de ea agere visione, qua discipulis post suam saepe resurrectio- 
nem apparuit. Ego in mea persisto sententia, de secundo ad 
judicium adventu suo loqui, quo iterum discipulos visurum se 
dicit, et ita visurum, ut eos in regni sui aeternam possessionem 
inducat, quemadmodum supra ”) dixerat: Et si abiero, et prae 
paravero vobis locum, iterum veniam, et accipiam vos ad me ipsum. 
Nam etsi post resurrectionem Apostolos vidit, non vidit tamen. 
pisi obiter, et veluti per transennam; et illud ipsum tempus ad 
illud primum modicum pertinere diximus, quo eum visuri noa 
erant *). Et manifestum est, hic agi de partu, quem mulier 
praegnans, id est, Apostoli edituri erant; partus autem ille, 
ut dacuimus *), vita aeterna est; omne vero hujus vitae tempus 
velati dolores partus. tg 

Hoc est, quod sequitur: Et gaudebit cor vestrum, et gaudium 
vestrum nemo tollet a vobis, id est, ut ita gaudeatis, ut nullum 
finem gaudium vestrum sit habiturum, ut perpetuo gaudeatis, 
Eodem prorsus sensu, quo supra‘) alia dixit metaphora: Ege 
elegi vos, et posui vos, ut eatis, et fructum afferatis, et fructus 
vestey maneat. Hoc enim gaudium illud est, quod solum nemo 
ab iis, qui habent, potest tollere; omne abiud hujus vitae gaudium 
multis. casibus, multis interturbationibus propositum est. 

Opponit autem futurum in coelo Apostolorum gaudium gasdio 
mundi, quod hae terminatur vita. Ac propterea pon. dixit sim- 
pliciter: Et gaudium vestrum perpetuum erit, sed: Gaudium 
vestrum nemo tollet a vobis, ut ad gaudium alluderet hujus vitae, 
quod multa tollunt, multa perturbant; si nihil aliud, ipsa certe 
mors, qua nihil potest iis, qui hac vita delectantur, acerbius 
accidere. lllud vero beatorum gaudium nullus casus, nulla iofir- 


*) Vers. 16. %) Cap 44, 8. *) Vers, 46. “) Verse superior’, *) 
Cap, 18, 16. | 

mitas humana, nulla vis, sulla mors ab fits potest tollere. 
Facilior, ut opinor, et congruentior hic sensus, quam ille, quem: 
Chrysostomus, Cyrillus, Theodorus uterque, Heracleotes et Mo- 
psuestiensis, Leontius, Augustinus, Beda, et Theophylaetus et 
Euthymius adhibent: Nemo gaudium, quod de mea percipietis 
resurrectione, a vobis tollet, quia, postquam resurrexero, non 
amplius moriar; quemadmodum postea dixit D. Paulus): Christus 
resurgens ex mortuis, jam non moritur; mers tli ultra non do+ 
minabitur. Et quam alter ille Ruperti:’ Gaudium vestrum nemo 
tollet a vobis, quia non corpore, sed animo gaudebitis; corporis 
vero laetitia tolli potest, ahimi non potest. 

23. Et tn illo die-me non rogabitis quidquam. Quem dierr 
inteltigat, ex superioribus colligendum. Omnes igitur auctores 
illi, quos modo citavimus, qui praecedentia de tempore resur- 
rectionis: intelligunt, hoc de die Pentecostes interpretantur, quasi 
dicat: In illo die, id est, cum resurrexero, et Spiritum sanctum 
ad vos misero, non erit vobis opus me quidquam rogare, quia 
Spiritus sanctus vos omnia docebit. Ego congruenter etiam su- 
periori meae interpretationi explico: fm lla dte, id est, com 
Herum videbo vos, et in sempiternum beatae vitae gaudium 
mecum indexero, non rogabitis me quidquam, quia nullus jam 
quaestionibus locus erit. Omnia vobis mysteria patefient, ita ut 
nihil vobis opus sit interrogare. Quem sensum etiam Augustinus, 
cur prius contra sensisset, hoc loco, melius perspecta re, coactus 
ést confiteri. Hic enim est Graecorum verborum sensus: ‘Eve 
ob ipwmrijcere obdiy, me non interrogabitis nihil. Observat 
Augustinus 7), rogandi ambiguum esse verbum, quia et precart, 
et petere aut interrogare significare potest, ut ex infra dictis *) 
manifestum est; sed hoc loco non dubium, quin pro interrogaré 
positum sit. Alludit enim ad quaestiones, quas paulo ante illt 
proposuerant: Domine, quo vadis *)? et: Quid est, quod dicit: 
Modicum, et non videbitis me *)? quemadmodum Rupertus et 
Euthymius animadvertunt. Quo magis Chrysostomum, Theodorum, 
Heracleotem et Mopsuestiensem, et Theophylactum miror inter- 
pretari: Non rogubitiy nie quidguam, id est, nullis vobis apud 
me precibus, nullo advocato opus erit, quia sola nominis mei 
invocatione, quidquid a Patre petieritis, obtinebitis, ut videtur 
verbis sequentibus significare: Amen, amen dico vobis: Si quid 
petieritis a Patre in nomine meo, dabtt vobis. Multo melius Cy- 
ritus et Leontius, quod idem etiam Augustinus, Beda, et Ru- 
pertus et Euthymius magis probant: Nihit interrogabitis me, 
quia nulla amplius de re dubitabitis. | | 

Quod ergo sequitur °): Amen, amen dico vobis: Si quid pe 
tieritis a Patre in nomine mneo, dabit vobis, non jam de illa die, — 


1) Rom. 6. 9. 2) Tract. 104. *) Vers. 26. *) Cap. 43, 36. *) Vers. 

de qua prius loquebatur, qua nihil eum interrogaturi erant, sed 
de praecedente diem illam intelligitur tempore. Quia enim ex- 
emplo praegnantis mulieris duo. Apostolorum tempora, duosque 
status indicaverat, alterum in hac vita, alterum in futura,. hac- 
tenus explicavit, qualis ille beatae vitae status futurus esset, 
nempe omnis gaudii, omnis scientiae plenissimus, ita ut opus 
illis non esset futurum quidquam eum interrogare; nunc redit 
ad. primum statum, quem quia parturientium doloribus compara- 
yerat, consolatur eos, dicens,-se in mediis etiam illis doloribus 
non defuturum , corpore quidem absentem, virtute vero praesen- 
tem futurum esse; nihil enim eos in nomine ipsius a Patre peti- 
turos, quod facile non sint impetraturi.. Quo autem modo haec 
ipsa sententia vera sit, fore, ut,.quidquid Christi nomine petie- 
rimus, obtineamus, saepe docuimus *). 

_ 24, Usque modo non petistis quidquam in nomine meo; petite, 
et ‘accipietis , ut gaudium vestrum sit plenum. Cui hoc loco nop 
statim occurrat quaestio, quomodo vere dicere Christus potuerit, 
Apostolos ante id tempus nihil suo nomine petiisse? multa quippe 
eos ante postulasse legimus, atque hoc ipsum inter alia, ut se 
petere et orare doceret, quemadmodum Joannes discipulos suos 
docuisset *). Itaque docuerat eos dominicam illam orationem, qua 
si nihil tune Christi nomine a Patre petebant, ne nos quidem 
modo petimus *). Petierant, ut fidem sibi adaugeret *); ejecerant 
ejus nomine daemonia ‘): Domine, etiam daemonia subjiciuntur 
nobis in nomine tuo. Diversis modis auctores diversi quaestionem 
solyunt. Cyrillus et Rupertus: fecisse quidem aliquid Apostolos 
prius in nomine Christi; nihil tamen a Patre ejus nomine peti 
isse, quod nondum cognoscerent, eum esse mediatorem Det et 
hominum °), cujus nomine et gratia omnia essent:a Patre bene- 
ficia postulanda. Leontius: tantum veterem significari consuetu- 
dinem, et novam institui; ante id tempus non fuisse solitos, qui 
aliquid a Deo postulabant, Christi nomine postulare, quia igno- 
rabant..redemptorem ac mediatorem fore; nunc tradi formam 
orandi, ut, quidquid impetrare a Patre -voluerimus, Christi no- 
mine postulemus. Augustinus ’) et Beda duobus modis exponunt, 
primum, ante id tempus nihil Apostolos petiisse, quia nihil spi- 
rituale, quod ad salutem animae-pertineret, sed corporale tem- 
poraleque petiissent, et non petere in nomine Christi, id est, 
Salvatoris, ut alibi idem dicit Augustinus *), qui ad salutem per- 
tinentia non petit. Quam interpretationem et Gregorius °), et 
Theophylactus *°) afferunt. Haec interpretatio vera esse non 
potest, quia, ut paulo ante dicebamus, jam Apostoli petierant, 
ut fidem sibi augeret, quod ad salutem maxime pertinebat. 


1) Matth. 7,°7. et 24, 22. 7) Luc. 44, 4. 3) Matth. 6, 9. *) Lue. 
47, 8. *) Luc. 10, 17. °) 4 Timoth. 2, 8. 7) Tract. 102. *) Tract. 73. 
et 102. ®) Homil. in Evang. 27. '°) Hoc loco. 

Deinde exponit. Augustinus, aliquid prius-in nomine Christi Apo- 
stolos petiisse, quod etiam spirituale et salutare illis esset; sed 
id comparatione vitae aeternae, id est, illius pleni gaudii, quod 
modo petere jubentur, nihil fuisse. Optima putatur Euthymii - 
sententia, Apostolos multa ante fecisse in nomine Christi, dae- 
mpones ejecisse, aegrotos curasse, tamen a Patre in ejus nomine 
nihil petiisse. oe : | 

Haec et facilis, et probabilis explicatio ests, sed animadverto, — 
nec, ut opinor, fallor, Christam hoc, quod dicit: Quidgutd’ pe- 
tierttis a Patre in nomine meo, dalit vobis, praesentiae suae 
opponere. Non enim solemus quidquam, aut petere, aut agere 
nomine praesentis, sed absentis, legatus nomine principis, a quo 
missus est, procurator nomine clientis, qui adesse causae non 
potest. Usque ad illud tempus Christus cum discipulis fuerat;— 
itaque, si quid petendum erat, non a Patre ejus nomine, sed 
ab eo ipso postulabant: Domine adauge nobis idem *); Domine 
ostende nobis Patrem, et sufficit nobis *); docet ergo eos, ut, quod 
ante a se petebant, postquam ipse ad Patrem. discesserit, ipsius 
nomine a Patre petant; majora illis Patrem suo nomine fogan- 
tibus dona daturum esse, quam ipse dedisset, si cum illis esset. 
Hactenus eos expertos non esse, quantae virtutis sit eyus nom ine 
Patrem rogare, quia praesentem habuerant; experturos, cum ab 
illis discesserit, majoraque a Patre beneficia post ipsius disces- 
sum ,. ejus petentes nomine, consecuturos, quam se praesente 
consecuti essent. Itaque expedire illis, ut ipse ad Patrem vadat. 
Huc enim omnis ejus pertinet oratio, ut moestos ob suum dis- 
cessum discipulos, spe majoris commodi consoletur, doceatque, 
se, quamvis discedat, tamen virtute et beneficentia semper cum 
illis futurum esse; plus enim ipsis absentem, quam praesentem 
profuturum. | | 

Quod sequitur: Ut gaudium vestrum sit plenum, D. Augu- 
stinus, Beda et Rupertus interpretantur ita, ut hoc ad verbum 
petite referatur; quasi hoc ipsum petere jubeantur, ut nimirum 
ipsorum gaudium plenum sit. Melius omnino Cyrillus et Euthy- 
mius intelligunt, jubere Christum, ut Apostoli deinceps suo no- 
mine, quidquid voluerint, a Patre petant; fore enim, ut ‘sic 
petentes impetrent, et impetratis gaudeant. Mihi ad verbum petite. 
hoc referendum videtur, sed alio prorsus sensu, quam Augustino; 
jubere Apostolos Christum, ut nomine suo petant, non quidem 
hoc ipsum, ut eorum gaudium plenum sit, quasi dicat: Si vultis 
perfectum consequi gaudium, sinite me ad Patrem abire, et tum 
meo ab ipso nomine petite, et perfectius habebitis gaudium, quam 
nunc ex mea habetis praesentia. Opponit enim gaudium illud, 
quod se absente habituri erant, illi, quod praesente se habebant, 
alluditque ad tristitiam, qua propter suum discessum afficieban- 


‘) Luc. 17, 8. %) Supra 44, 8. 

tar, quasi dicat: Propterea meum a vohis discessum tam aegre 
fertis, quia mea gaudetis praesentia; atqui gaudium istud car- 
hale et imperfectum est; plenum et perfectum ex mea absentia 
percipietis; magis enim vos absens, quam praesens consolabor, 
quia, quidquid a Patre petieritis in nomine meo, dabit robis. 
Itaque quamvis plenum hoc gaudium ad beatam vitam proprie 
pertineat, tamen Christus, ut Cyrillus et Euthymius recte sen- 
tiunt, etiam de gaudio, quod in hac vita percepturi Apostoli 
erant, loquitur; causam vero illi, cur Christus hoc ipsum gau- 
dium plenum vocet, non viderunt, quod nimirum gaudium hoc, 
si cum altero, quod ex Christi praesentia percipiebant , compa 
retur, plenum sit. - 

25. Haec in proverbiis locutus sum vobis. Thy mapotpiay 
avet vic wapaBoArs, id est, proverbium pro parabola posuit, 
id est, pro sermone non manifesto, sed similitudinibus involuto, 
ut Cyrillus et Theophylactus docent. Dubium,.quomodo in pro 
verbiis locutum se esse dicat, cum numquam apertius locutes 
esse videatur, usque adeo, ut finita oratione discipuli dixerint: 
Ecce, nunc palam loqueris, et proverbium nullum dicis*). Theo- 
phylactus non ad omnia, quae Christus dixerat, sed ad parabo- 
Jam illam partarientis mulieris 7) hoc refert. At generalias Chr 
stus loquitur, pluraque videtur comprehendere. Rupertus exist 
mat, non significare, se obscure atque figurate locutum esse, 
sed res ipsas, de quibus locutus fuerat, mysticas esse, figuratas, 
passionem, resurrectionem, ascensionem, missionem Spiritus 
saneti, quae omnia prius figuris adumbrabantur, nec satis aperte 
ab ipso fuerant expressa, paulo vero post patefacienda erant. 
Sed nescio, quid apertius de morte, et resurrectione sua dici 
potuit, quam fore, ut in manus peccatorum traderetur, ut fagel 
laretur , crucifigeretur , et tertia die resurgeret, ut dixit apud Mat- 
thaeum *), Marcum ‘*) et Lucam ‘), et rursus de resurrectione, 
apud Matthaeum °), Marcum ’) et Lucam °). Aut quid aperties 
de missione Spiritus sancti, quam quod in hac ipsa oratione saepe 
dixerat, eum venturum esse, se cum missurum esse, supra ’): 
Alii auctores ne quaestionem quidem attingunt. 

Credo ego, Christum non ex veritate, sed ex discipulorum 
sensu ista dixisse; nam re quidem vera satis aperte locutus 
fuerat; sed quia Apostoli non magis ea, quae dicebat, intelligeré 
videbantur, quam si in proverbiis locutus fuisset, dicit, se 18 
proverbiis locutum esse; quasi dicat: Haec quidem, quae vobis 
de meo abitu, de Spiritu sancto, de Patre meo, de precibus ad 
eum meo nomine fundendis, de perfecto gaudio, quod impetr& 
tis, quae meo nomine petieritis, habituri estis, aenigmata pom 


1) Vers. 29. 2) Vers. 24. 3) Cap. 20, 19. *) Cap. 10. 34. *) Cap. 

dum expertis vebis videbuntur; mitto ergo vos ad experientiam; 
ipsa vos omnia ita docebit, ut opus non sit, ut ego vos doceam. 
Alludit autem, ut mihi quidem videtur, ad id, quod supra *) 
Gixerat: Modicum, et jam non videbitis me, et tterum modicum, 
ot videbitis me. Id enim aenigma illis visum fuerat, ut colligitur 
ex dictis *). oe. 

Venit hora, cum jam non in proverbtis loguar vobts, sed palam 
de Patre annuntiabo vobtis. Horam Hebraico more non pro unius 
horae spatio, sed pro quovis longo futuro ponit tempore. Quod 
antem hic futurum indicet tempus, vulgaris est quaestio. Cyril- 
lus et Leontius *), et Gregorius *) de altera intelligunt vita; nam 
in hac quidem, quantumcumque proficiamus, semper tamen ride- 
mus per speculum et in aenigmate, tunc autem-facie ad faciem ‘). 
Et videbimus eum, sicut est ®); satiabimurque, cum apparuertt 
gloria ejus’). Hunc sensum ex verbis sequentibus Augustinus °) 
et Beda refellunt: Jn illo, inquit, die tn nomtne meo petetis; 
petitio enim indigentia est, quae in vita illa beata nulla erit. 
Chrysostomus, Theophylactus et Euthymius de illis quadraginte 
diebus interpretantur, quibus Christus cum discipulis post resur- 
rectionem -versatus est, loguens, ut ait Lucas, de regno Dei °); 
tunc enim vero simile esse, haec omnia illis mysteria magis de~ 
clarasse. Augustini et Bedae sententia mihi placet, quae eadem 
Theodori Heracleotae videtur esse, de adventu Spiritus sancti 
hoc intelligi, per quem facti jam spirituales ita erant informandi, 
ut alio illis doctore opus non esset, ut Patrem Filiumque cogno- 
scerent. Quo ergo modo dicit: Sed palam de Patre annunitabo 
vobis, quasi ipse tunc eos clarius, quam nunc docebat, docturus 
esset? Ipse se docturum significat, quod Spiritus sanctus doctu- 
rus erat, quia Spiritus sanctus ab ipso mittendus erat, et ejus 
nomine venturus, itaque, quod ille faciebat, Christus faciebat *°). 
Hoe est, quod supra dixit*'): Ille me clarificabit, quia de meo 
Gocipiet, et annuntiabit vobis. 

26: 27. In illo die in nomine meo petetis, et non dico vobis, 
guia ego rogabo Patrem de robis; tpse enim Pater amat vos, quia 
vos me amastis. Ex his verbis, ut modo diximus, recte probat 
Augustinus, haec de hujus vitae tempore esse intelligenda. 

Occurrit autem statim quaestio, quomodo Christus dicat, 
tance se Patrem non rogaturum, cum dicat D. Paulus '*), etiam 
nunc pro nobis interpellare, et alibi '*), etiam nunc apparere 
vultui Dei pro nobis, et paulo superius **), propterea salcare in 
perpeluum posse, quia accedit per semet ipsum ad Deum, semper 
vivens ad interpellandum pro nobis, et Joannes **), nunc etiam 


#) Vers. 16. 2) Vers. 17. et 19. *) In comment. ad hunc locum. *) 
Lib. 30. Mor. cap. 8, *) 4 Cor. 13, 12. *) 4 Joan. 3, 2. 7) Psalm. 16, 
45. *) Tract. 102. % Act. 1, 3. 7°) Cap. 14, 26. *") Vers. 144 '?) Rom. 

advocatum esse nostrum. Augustinus, Beda et Rupertus: interpre- 
tantur, non rogaturum,.tamquam Deum, sed tamquam hominem, 
quam etiam interpretationem apud Theodorum Mopsuestiensem 
invenio. Sed isto quidem modo idem de hujus vitae tempore 
dicere poterat; nam nec, dum in hac versabatur vita, tamquam 
Deus, sed tamquam homo Patrem rogabat; atqui dubium nen 
est, quin tempus opponat tempori, doceatque, se tunc Patrem 
rogaturum non esse, quemadmodum ante rogaverat. Euthymius 
insigtit in verbo illo: Non dico vobis, quod pro futuro positum 
putat, sensumque esse: Tunc non dicam, me pro vobis roga- 
turum, quemadmodum nunc soleo dicere: Et ego rogabo Patrem, 
et alium Paracletum dabit vobis *); non enim opus erit quidquam 
vobis polliceri, quia re ipsa experiemini, Patrem vobis propter 
me omnia, quae petetis, beneficia suppeditare. Non ergo negare 
Christum, se pro discipulis rogaturum, sed dicturum, fore, ut 
roget. Tolerabilis esset sensus, nisi continuo sequeretur: Jpse 
enim Pater amat vos, quae verba non significant, non esse dictu- 
Tum, se rogaturum Patrem; sed significant, non esse rogaturum, 
quia opus non erit, cum ipse eos Pater amet. Cyrillus igitur et 
Leontius, nescio, an etiam Theophylactum connumerare debeam, 
quamvis minus explicent, verum tamen sensum mihi videntur intel- 
lexisse, noluisse Christum significare, se rogaturum non esse 
Patrem, sed Patrem adeo eos amaturum, adeo propensum futu- 
rum esse, ut omnia illis, etiam non petentibus, beneficia sponte 
sua daturus sit; ita ut necessarium non esse videatur, ut ipse 
pro illis roget. Observavimus supra similia quaedam exempla, 
quale est illud’*): Noltte, inquit, putare, quia ego accusaturus 
sim vos apud Patrem; est, qui accusat vos, Moyses, id est, vos 
Moyses accusabit, ut nequaquam opus futurum sit, ut ego vos 
accusem. Verus, inquam, hic sensus est. 

Sed nescio, quid hoc loco praeterea mihi videre videor. So- 
lebat in hoc mundo Christus Patrem pro discipulis orare; timere 
poterant, ne eo ex hoc mundo discedente, hoc carerent auxilio; 
consolatur eos, fore, ut nihil minus auxilii ipsi per se, non alio 
homine, quam quod ipsius discipuli sint, a Patre habeant, quam 
si ipse in hoc mundo manens pro illis peteret; ipsosmet tantam 
quodammodo apud Patrem, quantam ipse habeat, auctoritatem 
habituros, ejus nomine petentes; Patrem ipsos ideo amare, quod 
se ament, et in se credant, hoc est, quod vere ipsius discipuli 
sint. Quid ergo est: Et credidistis, quia a Deo exivi? cur non 
dixit planius: Et credidistis in me? Voluit simul explicare, quid 
esset vere in se credere, nempe credere, se a Deo exiisse, id est, 
verum ac naturalem Filium esse, ab eoque de coelo propter 
hominum salutem missum fuisse. 


4) Cap, 14, 16. 7) Cap. &, 45, 

‘28. Eatvi a Patre, et vent in mundum; itterum relinquo mun- 
dum, et vado ad Patremt. Quia dixerat: Credidistis, quia a Deo 
exivi, quae summa erat fidei, arrepta, ut saepe alibi notavimus, 
ex ultimo verbo occasione; declarat -confirmatque, quod dixerat:: 
Credidistis, quia a Deo exivi, et non falso, aut temere credi- 
distis; vere enim exivi a Deo, et vent in mundum; propterea 
nunc relinquo mundum, et ad Deum redeo. Nemo enim ascendit 
tn coclum, nist qui descendit de coelo, Filius hominis, qui est in 
coelo, ut dixit supra*). Eodem pertinet, quod scribit D. Pau- 
lus yr Quod autem ascendit, quid est, nist quia et descendtt pri- 
mum in inferiores partes terrae? Qui descendit, ipse est et, qui 
ascendit supra omnes coelos, ut tmpleret omnia. Itaque secundum 
hujus periodi membrum causam primi tacitam continere arbitror, 
quemadmodum exposui. Cum ante dixisset: Quia a Deo exivi, 
modo non dicit: Exivi a Deo, sed exivi a Patre, et vado ad 
Patrem, ut doceret illum ipsum verum Deum, a quo se exisse 
dixerat, verum quoque Patrem suum esse. 
| Notavit etiam nonnullus interpres, non dixisse: Reliqui Pa- 
trem, et veni in mundum, sicut dixit: Herum relinquo mundum, 
et vado ad Patrem; sed eccivi a Patre, et quia ita exierat a 
Patre, ut illum minime reliquisset. Suspecta mihi subtilitas est; 
nam quomodo Patrem non reliquit, cum in mundum venil, nee 
mundum reliquit, cum ad Patrem rediit, id est, quatenus omnia 
sua implet’ divinitate. Quomodo ergo a Patre exierit, et ad Pa- 
trem reverterit, malo Augustini *) verbis explicare. Plane, inquit, 
credimus; neque enim propterea debet incredibile vidert, quia sic 
ad macncicrn veniens exiit a Patre, ut non desereret Patrem, -et 
sic vadit ad Patrem, relicto mundo, wt non deserat mundum. 
Exiit enim a Patre, quia de Patre est; in mundum venit, quia 
mundo suum corpus ostendit, quod de Virgine assumpstt. Reliquit 
inundum corporalt discessione, perrexit ad Patrem hominis ascen- 
Stone, nec mundum deseruit praesentiae gubernatione, 

- 99. Dicunt ei discipuli ejus: Ecce, nunc palam loqueris et 
proverbium nullum dicis. Quaerunt Augustinus et Beda, quo- 
modo discipuli negent, Christum in proverbiis loqui, cum Chri- 
stus ipse confessus fuerit, se hactenus in proverbiis locutum 
fuisse. Numquid, inquit, Augustinus *), hora jam venerat, qua 
non jam in proverbiis se illis promiserat locuturum? Prorsus quod 
nondum hora illa venisset, continuatio verborum ejus ostendit. 
Et nos supra *) docuimus, per horam illam adventum Spiritus 
sancti significasse. Respondet Augustinus, putasse discipulos in- 
telligere, quod nondum intelligebant. Prius quidem nee intel- 
lexisse , quod Christus dicebat, nec existimassé, se intelligere, 
sed potius vidisse, se non intelligere; ideo ea, quae dicebantur, 


*) Cap. 3, 43. 2) Ephes. 4, 9. 10. 3) Tract. 102, *) Tract. 403. 

proverbia ab illis, et quasi aenigmata fuisse judicata; nunc vero, 
cum nihil magis, quam ante intelligerent, tamen, quia se intel- 
ligere putabant , visa. illis proverbia non esse, quae prius vide- 
bantur. Sententiam Augustini ideo non sequor, quia ex sequen- 
tibus apparet, eos non “de verbis, sed de factis loqui Christi; 
non enim significant, eum clarius loqui, quam ante, quamquam 
aliquanto clarius locutus fuerat; sed factis eum. perspicue decla 
rasse, quae verbis dixerat obscurius, cum eorum cognovisset 
cogitationes volentium interrogare: Quid est hoc, quod dicit: 
Modicum *)? Quasi dicant: Tu nobis venturum dicis tempus, 
quo tempore palam ac sine parabolis de te Patreque tuo nobis- 
cum loquere. An clarius potes loqui, apertiusque ostendere , te 
Filiam esse Dei, quam intimas animorum nostrorum cogitationes 
declarando? Non est tibi opus loqui verbis, satis clare loqueris 
factis; eo enim ipso, quod, cognitis cogitationibus nostris, ista 
quamtumvis obscure dicis, satis aperte ostendis, te Filium esse 
Dei, hoc est: Ecce, palam loqueris , et proverbtum nullum dicts, 
ut statim explicant. 

30. Nunc scimus, quia scis omnia, et non est opus tibi, wf 
quis te interroget ; in hoe credimus, quia a Deo existi. Declarant, 
cur dixerint: Ecce, palam loqueris, et proverbium nulium dicts, 
Rempe quia hominum perspectas se habere doecebat cogitationes, 
dum palam eas aperiebat, quod erat clarius loqui docereque, 
se esse Deum, quam ullis verbis loqui docereque _ potuisset. 
Alladunt ad id, quod supra 7) dictum est: Cognovit autem Jesus, 
quia volebant eum tnterrogare, et dixit ete: De hoc quacritis inter 
vos, quia dizt vobis: Modicum, et non videbitis me.. Propterea, 
ut Rupertus et Euthymius insinuant, D. autem Augustinus et 
Beda diserte monuerunt, eum dicendum potius videretur: Et ,non 
est opus tibi, quemquam te interrogare, aut ut quisquam te 
doceat, dicunt: Ut quis te interroget, quasi dicant: Cognoscis 
hominum cogitationes, praevidesque, antequam te quisquam in- 
terroget, quid velit interrogare , quemadmodum in nobis modo 
sumus experti. Id autem proprium est Dei, de quo seriptum 
est: Desiderium pauperum exaudivit Dominus, praeparationem 
cordis eorum audivit auris tua *). Eritque; antequam clameat, 
ego exaudiam; adhuc eis loquentibus, ego audiam *). In hoe erge 
(id est, propter hoc, hoe argumento, Hebraismus) credimus, quis 
a Deo existi, id est, quod a Deo missus es, quod Filius Dei 
naturalis, ac. verus Deus sis. 

Quamquam non satis constat, an eo usque eorum tunc fides 
pervenisset, uf crederent illum naturalem Filium Dei, verumque 
Teum esse; adhuc enim ex multis apparet rebus, ante adventum 
Spiritus sancti, ut Chrysostomus et Theophylactus selent dicere, 
rudem et imperfectam eorum fuisse fidem, ut Christus ipse, 

CAP. XVI. APOSTOLI CHRISTUM CONFITENTUR DEUM. 498 


interprete Heracleota, Chrysostomo et Cyrillo, videtur statim 
goarguere. Observarunt hic Leontius et Cyrillus, quod nos aliis 
in locis diximus, non ideo dixisse discipulos: Nunc credimus, 
quod ante non credidissent; idem enim longe ante credebant; 
sed quod tunc experientia ipsa compulsi magis certiusque eredi- 
dissent. Rectius, quam Chrysostomus et Theophylactus, qui 
videntur. existimare, ante discipulos non credidisse. Saepe nota- 
vimus *), aliquando per verba, non novam actionem, sed actionis 
continuationem incrementumque significari, sicut justificari dici- 
mur, non solum cum ex injustis justi, sed etiam cum ex justis 
magis efficimur justi. Qui justus, inquit Joannes *), est, justif- 
cetur adhuc. Sic etiam dicuntur discipuli, viso miraculo aquae 
in vinum conversae, in Christum credidisse, non quod ante 
non crederent, sed quod tunc magis, quam ante crediderint, 
3 . : 

31. Respondit eis Jesus: Modo creditis. Omnes Graeci aur 
ctores, Chrysostomus, Cyrillus, Leootius, uterque Theodorus, 
Heracleota et Mopsuestiensis, Theophylactus et Euthymius, no- 
tant, voluisse Christum discipulorum jactantiam reprimere, quod 
gloriari viderentur, quasi perfectam jam haberent fidem, et ma- 
gaum Christo. praestarent beneficium, quod crederent, eum a 
Deo exiisse; docere ergo eum, adhuc ipsorum fidem adeo esse 
infirmam, ut paulo post omnes sint se solum inter maaus ho- 
stium relieturi. Haec verba: Modo credits, aut per affirmatio- 
nem, aut per interrogationem legi possunt. Si per affirmationem 
legantur, hunc habent sensum: Modo quidem creditis, aut po- 
tius, modo quidem credere videmini, sed paulo post ostendetis, 
vos non satis credere, cum, comprehenso me ab hostibus, diversi 
diffugietis; quo sensu mihi videtur Nonnus reddidisse. 

Si per interrogationem, duplex sensus esse potest; alter, ut 
exprobratio sit tarditatis, quod nunc tandem post tot sermones, 
post tot miracula, post tam diuturnam cum ipso familiaritatem 
credant, cum multo ante credere debuissent; quemadmodum Chry- 
sostomus et Theophylactus videntur exponere. Sed cum hac in- 
terpretatione non videtur, quod sequitur, bene convenire: Ecce, 
wentt hora, et jam venit, ut dispergamini unusquisque tn propria. 
Alter sensus est: Modo creditis? id est, modo dicitis vos cre- 
dere; cito vos non credere declarabitis; quomodo Leontius et 
Euthymius exponunt. Ego non existimo per interrogationem lev 
gendum esse, quia in interrogatione non potest dictio illa modo 
locum habere, nisi eo sensu, quo Chrysostomum et Theophy- 
lectum interpretari diximus, quem sensum. sequentia refellunt 
verba. Quid enim est dictu: Modo creditis? id est, modo vos 
dicitis credere, cum interrogatione, eo sensu, quo Leontius. et 
Euthymius exponuné? quid facit illud modo? quis non videt, 
nullam vim habere, si recto judicio verba perpenderit. 


*) Supra 2, 14. 2) Apoc. 22, 44. *} Cap. 2, 44,.' 

Sic ergo lego atque interpretor: Modo quidem creditis, id est, 
modo quidem ostenditis ac profitemini, vos credere, cum in tute 
estis, cum nihil periculi est; ecce, venit hora, et jam venit, ut 
dispergamint wunusquisque in propria, et me solum relinquatis. 
Itaque illud modo non refertur ad praecedentia, quasi sensus sit: 
Modo, quia vidistis, me vestras cognovisse cogitationes , creditis; 
sed ad sequentia, id est, ad horam illam, quam jam venisse 
dicit; opponit enim modo, id. est, pacatum et tranquillum tem- 
pus, ‘horae illi, id est, tempori persecutionis atque periculi; 
tamquam si dicat: Vos quidem rebus secundis facile creditis, 
sed tempore tribulationis, quod Jam instat, recedetis, quemad- 
modum in illa apud Matthaeum *) parabola de aliis dixerat. 

32. Ecce, ventt hora, et jam venit, ut dispergamini unis . 
quisque in propria, et me solum relinquatis. Illud ecce magnam 
habet emphasim; opponit jam instans tempori praesenti, quasi 
unum modo alteri modo; perinde ac si diceret: Modo creditis, 
modo tamen non creditis, id est, non credere ostenditis. Primum 
venit praesentis est temporis, éopystae; secundum praeteriti, 
EANRAVEY, quod ipsum. vim orationis auget, quasi diceret: Ecce 
veniet hora, imo ecce jam adest; venisse autem dicit, quia, etsi 
Judas cum cohorte non venerat, nox tamen venerat, qua ven- 
turus erat ad Christum, eum comprehensurus, 

Quod dicit: Ut disperganini unusquisque in propria, non 
- significat, fore, ut unusquisque in domum suam fugiat, ut Non- 
nus interpretatur : 

"Eyyode dé Xesvos ovtos, bce oxidvacde Pvyortes 

Eic édv olxoy Exaotoc, id est, 

Et jam tempus adest, quando hine fugtetis, et inde 

Quisque domum in propriam dispersi. 
Nec enim domos jam habebant; sed significat, non in unam 
cunctos partem, sed in diversas diversos fugituros, quare non 
solum fugam, quae composita esse potest, sed confusam etiam 
dissipationem declarat. Dictio ut, tva, non causam, sed tempus 
significat; accipitur enim pro quando, ut vertit Nonnus ove, ut 
supra etiam notavimus ”). 

Cum addit: Et non sum solus, quta Pater mecum est, osten- 
dit, eos quidem, quantum in ipsis esset, solum se relicturos et 
omni destitutum ope; quod autem re ipsa ‘solus futurus non esset, 
non ipsorum virtute, sed sua ipsius natura fieri, quod Deus 
esset, idemque cum Patre; itaque separari ab eo, et solus esse 
non poterat. Adnotarunt Cyrillus et Chrysostomus, his ipsis 
verbis, quibus discipulorum inconstantiam reprehendebat, juvare 
ipsorum fidem confirmareque voluisse, et dicendo, quod futurum 
erat, ut Cyrillus ait, quod proprium est Dei, et dicendo, se non 
posse solum relinqui, quod Pater semper secum sit , ut inquit 
Chrysostomus. | 


1) Cap. 13, 24. 7) Vers. 2, et cap. 18, 13. 

33. Haec locutus sum vobis, ut in me pacem habeatis. In 
duobus his verbis tota hujus loci intelligentia versatur, quae 
nescio, an quisquam satis expenderit. 

Alterum est haec, quas res intelligat, cum dicit: Haee locu- 
tus sum vobis. Nonnulli ad id solum, quod de futura Apostolo- 
rum inconstantia dixerat, videntur referre, quasi dicat: Haec 
non reprobandi, sed potius animandi causa vobis dixi, ut prae- 
moniti a me, et admonitione ipsa praemuniti, numquam in po- 
sterum me deseratis. In quem sensum Theodorus Mopsuestiensis 
et Leontius exponunt. Chrysostomus, Cyrillus, Theophylactus et 
Euthymius ad omnia superiora referunt, quae Christus post coe- 
nam dixerat; sed sententia diversa Chrysostomus et Theophy- — 
lactus, hoc sensu: Haec vobis dixi, non ut ad dogmata, sed ut ad 


consolationem ac pacem uteremini; si enim in his, quae de mea 


futura passione dixi, haereatis, putabitis, me minorem esse Patre. 
At etiam dixerat, se ad Patrem ire, et alia multa, quibus se 
aequalem Patri declaraverat; itaque hanc interpretationem minime 
recipio. Cyrillus: Haec omnia disserui, non temere, non sine 
causa, sed ut consolationem in me et pacem haberetis. 

‘Euthymius melius: Haec locutus sum vobis, non ut perfe- 
ctam vobis traderem mysteriorum cognitionem, quam jam dixi, 
me in adventum Spiritus sancti rejicere, sed ut vos consolarer; 
itaque non dixi, quantum ad doctrinam, sed ey ad conso- 
Jationem vestram satis esse judicavi. 

Ego ad ea potissimum refero, quae de se ipso dixerat, quo 
se Filium Dei mundique victorem ‘declararet, cujusmodi est, quod 
dixit supra *), itemque ad ea, quae de futura mundi in Aposto- 
los persecutione dixerat*). Haec, inquit, quae et de mundi 
contra vos odio, et de meo auxilio locutus sum, propterea dixi, 
ul in me pacem habeatis. Atque hoc ipsum propterea illis dicit, 
ut iis, quae audierant, uti scirent. Saepe ex Dei admonitionibus, 
sive verbis, sive rebus adhibitis, minorem, quam possemus de- 
beremusque, fructum percipimus, quia ignoramus, quem in 
finem adhibeantur. 

Alterum est pacis verbum, quod plerique pacem adversus 
Deum, id est, reconciliationem cum illo interpretantur, juxta 
illud *): Justificati igttur ex fide, pacem habeamus ad Deum per 
Dominum nostrum Jesum Christum. Sic certe Cyrillus et Euthy- 
mius. Ego pacem hic pro fortitudine, pro constantia, pro spe 
et fiducia poni puto, id est, pro eo animi statu, quo etiam in 
maximis periculis nihil commovetur, nihil perturbatur, sed in- 
territus, tranquillus, compositus. pacatus manet. Quam enim . 
nunc pacem vocat, statim confidentiam appellat: ‘Confidite, inquit, 
ego vict mundum. Hoc ergo est, ut in me pacem habeatis, ut 
in me confidatis. Cur autem hoc dicat, declarat. 


1) Vers. 8. 7. 8. 9. 13. 14. 15. *) Cap. 15, 18. 19. °) Rom. &, 4. 
Maldonati Comm, in Evy, Tom. Y. 32 

_ ea mundo pressuram habebitis, sed confidite; ego vict_mundum. 
Quasi dicat: Magnum quidem adversarium mundum habebitis; 
sed majorem habebitis auxiliatorem me,. qui illum -vici. Vicisse 
autem se. dictt mundum, quia ejus principem diabolum vicerat, 
_sicut dixerat supra’): Venit enim princeps mundi hujus, et in 
_ me non habet quidquam. Quam victoriam, quamvis per ‘mortem 
proprie suam fuerit consecutus, tamen, quia in proximo erat, 
ita de ea koquitur, quasi jam consecutus eam esset, quasi jam 
in manibus haberet, sicut dicit alibi”): Nune princeps hujus 
mundi ejicietur foras. Vicisse principem mundi, mundum ipsum 
vicisse erat; jubet itaque, Apostolos bono esse animo, quod 
eorum ipse adversarium prostravisset. Quod non ad Apostolos 
modo, sed ad nos etiam omnes pertinet. Deo gutem gratias, 


- inguit D. Paulus’ *), gui dedit nobis victoriam per Dominum -no- 


strum Jesum Christum; et *): Scribo vobis, adolescentes, quoniam 
vicistis malignum; et rursus ‘): Vos: ec Deo estis, filioli, et vi- 
-cistis cum (mundum), guoniam major est, qui in vobis est, guam 
qui in mundo; et °): Omne, quod natum est ex Deo, vincit mur 
dum, et haec est victoria, quae vincit mundam, fides nostra, 
et 7): Jpst vicerunt eum (diabolum) propter sanguinem agus, et 
propter verbum testimont sui. Dicimur vicisse nos, non quod 
nulla in nobis pugna restet; restat etenim, et quidem magna, 
non adversus curnem et sanguinem, sed adversus principes et 
potestatés, adversus mundi rectores tenebrarum harum contra spi- 
ritualia neguitiae in coclestibus"); sed quia nobis per mortem 
Christi vincendi potestas facta est, vicimus, quia, si volumus , 
possumus vincere. 


CAPUT XVII. 


Hagc locutus est Jesus, et sublevatis oculis in coelum, 
dixit: Pater, venit hora %); clarifica filum Tuum, ut filius 
Tuus clarificet Te '°); 2. sicut dedisti ei potestatem omnis 
carnis 1"), ut omne, quod dedisti ei, det eis vitam aeter- 
nam '*). 3. Haec est autem vita aeterna: Ut cognoscant 
Te, solum Deum-verum, et, quem misisti, Jesum Chri- 
stum '*), 4. Ego Te clarificavi super terram; opus con- 
summavi, quod dedisti mihi "*), ut faciam; 5. et nunc 


") Cap. 14, 30. 7) Cap. 12, 34. *#) 4 Cor. 18, 87. *) 4 Joan. 9, 
43. 14. *) 1 Joan. 4, 4. ®) 1 Joan. 8, 4. 7) Apocal. 12, 11. *) Ephes. 
.6, 12. %) Vers. §. Luc. 22, 69. '°) Vers. 4. '') Matth. 11, 27 Joan. 
3,13. 1?) Joan. 10. 28. #3) 4 Cor. 8, 4—6. Joan. 8, 20. seq. **) 
Vers, 6, Joan. 4, 34, 13, 31. seq. 18, 8 

clarifica me, Tu Pater, apud Temet ipsum, claritate, quam 
habui prius, quam mundus esset, apud Te‘). 6, Mani- 
festavi nomen Tuum hominibus, quos dedisti mihi de 
mundo”); Tui erant*), et mihi eos dedisti*); et sermo- 
nem Tuum servayerunt. 7. Nunc cognoverunt, quia omnia, 
quae dedisti mihi, abs Te sunt *); 8. quia verba, quae 
dedisti mihi, dedi eis ®); et ipsi acceperunt, et cognove- 
runt vere, quia a Te. exivi, et crediderunt, quia Tu me 
misisti’). 9. Ego pro eis rogo; non pro mundo rego ®), 
sed pro his, quos dedisti mihi, qui Tui sunt; 10. et mea 
omnia Tua sunt, et Tua mea sunt; et clarificatus sum in 
eis °); if. et jam non sum in mundo; et hi in mundo 
sunt, et ego ad Te venio. Pater sancte, serva eos in no- 
mine Tuo, quos dedisti mihi, ut sint unum, sicut et nos °)- 
12. Cum essem cum eis, ego servabam eos in nomine 
Tuo. Quos dedisti mihi"), custodivi; et nemo ex eis 
periit, nisi filius perditionis, ut Scriptura impleatur '). 
13. Nunc autem.ad Te venio, et haec loquor in mundo, 
ut habeant gaudium meum impletum in semet ipsis '%). 
14. Ego dedi eis sermonem Tuum, et mundus eos odio 
habuit, quia non sunt de mundo, sicut et ego non sum 
de mundo '*), 15. Non rogo, ut tollas eos de mundo, ’ 
sed ut serves eos a malo %*). 16. De mundo non sunt, 
sicut et ego non, sum de mundo‘), 17. Sanctifica eos 
in ‘veritate, Sermo Tuus yeritas est. 18. Sicut Tu me 
misisti in mundum, et ego misi eos in mundum '7). 19. 
Et pro eis ego sanctifico me ipsum, ut.sint et ipsi san- 
ctificati in yeritate '*). 20. Non pro eis autem rogo tan- 
tum, sed et pro eis, qui credituri sunt per verbum eorum 
in me, 2{. ut omnes unum sint, sicut Tu Pater in me, | 
et ego in Te, ut et ipsi in nobis unum sint; ut credat 
mundus, quia Tu--me misisti '%). 22. Et ego claritatem , 
quam dedisti mihi, dedi eis, ut sint unum, sicut et nos 
unum sumus *). 23. ilar in eis, et Tu in me, ut sint 


n~ 


*) Vers. 24. Joan. 6, 63. 16, 28. 7) Vers. 8. Joan. 4, 18. 3) Joan: 
8, 47. *) Joan. 6, 37. 10. 29. *) Joan. 16, 27. 30. *) Joan. 12, 49, 
7) Vers. 28. *) Joan. 16. 8. °) Joan. 16, 18. -'°) Vers. 24. Joan. 10, 
' $0. 4') Joan. 6, 47. '*) Joan. 13, 18. 18, 9. *3) Joan. 13, 11. '*) Vers. 
46. Joan. 15, 19. *5) Vers. 44. °'*) Vers. 44. *7) Math. 28, 19.- 28) 
4 Cor. 1, 30. '%) Vers. 44. Joan. 43, 88. 2°) Wers. 44. 

consummati in unum, et cognoscat mundus, quia Tu me 
misisti, et dilexisti eos, sicut et me dilexisti. 24. Pater, 
quos dedisti mihi, volo, ut, ubi sum ego, et illi sint 
mecum 1), ut videant claritatem meam, quam dedisti mihi, 
quia dilexisti me ante constitutionem mundi 7). 25. Pater 
juste, mundus Te non cognovit *); ego autem te cognovi; 
et hi cognoverunt, quia Tu me misisti *), 26. Et notum 
feci eis nomen Tuum; et notum faciam, ut dilectio, 7 
dilexisti me, in ipsis sit, et ego in Ipsis *). 


IN CAPUT XVII. 


Haec locutus est Jesus, et sublevatis oculis in coelum, dixit: 
' Pater, venit hora; clarifica filium Tuum, ut filius Tuus clarificet 
Te. Finita oratione, quam post coenam ad discipulos docendi 
consolandique causa bene longam habuerat, quatuor superioribus 
capitibus ab Evangelista comprehensam, ad orandum Deum se 
convertit. Quod Chrysostomus, Leontius, Theophylactus et Eu- 
thymius ideo fecisse putant, ut, quod verbis discipulos docuerat, 
exemplo reque ipsa confirmaret. Praedixerat, multas illis magnas- 
que futuras persecutiones °); docuerat, in se confidere *): Conf- 
dite, ego vict mundum; id nunc exemplo suo docet, qui, quate- 
nus homo est, omnem suam spem, omne praesidium ponat in 
Deo, cum, imminente periculo, ad eum se precandum convertat. 
Idem illi faciant, idem nobis faciendum. Cyrillus vero et, ut 
videtur, Augustinus et Beda, exemplum etiam scribunt nobis 
praebere voluisse, sed sensu alio, non ut nos, cum in periculis 
versamur, ad preces confugiamus, etsi id etiam cum primis 
faciendum est; sed ut alios ipsi non solis verbis, sed multo 
magis exemplo doceamus consolemurque. 

Quae ista fuerit oratio, num illa eadem, quae ab aliis tribus 
Evangelistis in horto Gethsemani a Christo habita fuisse dicitur: 
Pater mi, st possibile est, transeat a me calix iste, apud Mat- 
thaeum *), et Marcum °), et Lucam °°), quaestio est hoc loco 
non indigna, quam solus, ut opinor, inter interpretes Rupertus 
_attigit. Is autem in ea sententia est, ut unam eandemque esse 
putet, motus verbis illis superioribus Evangelistae *’): Surgite 
eamus; caeterum Joannem longiorem, quam cacteros Evange- 
listas, orationem retulisse, quod cum Petro et fratre suo Jacobo 


1) Joan. 42, 26. 14, 3: 2) Vers. 8. *) Joan. 8, 19. *) Vers. 8. *) 
Joan. 1, 16. 15, 9. *) Cap. 18, 18. et 19. 7) Cap. 16, 33. *) Cap. 26, 
39. %) Cap. 14, 38. °°) Cap. 29, 42. *") Cap. 44, 34. 

interfuisset. Sed hanc opinionem refutavimus *), ubi docuimus, 
Christum hanc orationem sermonemque totum superiorem in horto 
non habuisse, idque ex capite sequenti *) perspicuum est, ubi 
Joannes dicit,°Christum, postquam haec omnia dixisset, trans 
torrentem Cedron, ubi hortus ille erat, egressum fuisse. Neque. 
vero simile est, Joannem, si orationem in horto a Christo ha- 
bitam narrare voluisset, summam illius fuisse praeteriturum : 
Pater mi, sti possibile est, transeat a me calix iste. Facilius 
creditu est, totam, quam partem ejus praecipuam praetermisisse. 
Praeterea alii Evangelistae scribunt, orationem illam in horto 
prostratum in terram habuisse *); Joannes autem, istam sublatis” 
in coelum oculis. . 

- Describit autem habitum orantis eodem consilio, quo eo 
Christus usus est, ut nos ab eo orare disceremus. Poterat, in- 
quit Augustinus *), Dominus noster, Unigenitus et coaeternus 
Patris, in forma servi, et ex forma servi, si hoc opus esset, 
orare silentio; sed ita se Patri exhibere voluit peccatorem, ut — 
meminisset, nostrum se esse doctorem. 

Petit igitur primum oratione a Patre Christus, ut se clarifi- 
cet, ut et ipse vicissim a se clarificetur; horam venisse, tempus 
faciendt, Domine, tempus faciendi *), quasi dicat: Tu me hacte- 
nus, et missa de coelo voce: Hic est filius meus dilectus, et 
delapso ad me Spiritu sancto ®), et Joannis testimonio: Ecce 
agnus Dei, ecce, qui tollit peccata mundi, supra’), et editis 
multis miraculis clarificasti, iterumque, cum maxime opus esset, 
clarificaturum promisisti ®): E¢ clarificavi, et iterum clarificabo ; 
ecce, nunc tempus illud venit, quo maxime Tua mihi clarifi- 
catione opus est, quia adeo obscura et ignominiosa subeunda 
mors imminet, ut, nisitme Tu clarificaveris, nisi me certis con- 
spicuisque miraculis filium Tuum esse declaraveris, omnes me 
pro puro, eoque vili et abjecto homine habituri sint. Mea cla- 
rificatio non tam mea, quam Tua est; hoc est, quod ait: Ut 
fllius Tuus clarificet Te, quia ipsum clarificari a Patre Filium, 
est Patrem a Filio clarificari, quia omnis Filii gloria in Patrem 
redit, sicut supra ®) pro eodem accepit, se clarificari, et nomen 
Patris clarificari. Quid autem sit clarifcari, illic. explicavimus. 

2. Sicut dedisti ei potestatem omnis carnis, ut omne, quod 
dedistt ei, det eis vitam aeternam. Hebraismus est ad hunc 
modum resolyendus: Sicut dedisti et potestatem omnis carnis, 
ut omni, quod dedisti et, det vitam aeternam, redundante no- 
minativo, et posito relativo pro antecedente, ut illud *°): Domi- 
nus in templo sancto suo, Dominus in coelo sedes ejus, id est, 
Domini sedes est in coelo. 


*) Supra cap. 14, 34. 2) Cap. 18, 1. *) Matth. 26, 39. Marc. 44, 
38. *) Tract. 104. *) Psalm. 118, 126. *) Matth. 3, 17. 7) Cap. 4, 29. 
®) Cap. 12, 48. *) Cap. 12, 23. 28. *°) Psalm. 10, 4. 


—_ 


802 ts ' COMMENT. IN JOAN. 


Singula verba aliquid habent difficultatis. Primum dictio illa. 
stcut, incertum, quo referenda. Augustinus enim et Beda ad illud 
ultimum referunt verbum: Ut filius Tuus clarificet Te; quasi 
sensus sit: Quemadmodum Tu filio Tuo omnis ‘carnis dedisti 
potestatem, ita fac, ut filius Tuus clarificet Te. Clarificari enim 
a Filio Patrem, erat, per Filium omni carni, id est, non Judaeis 
tantum, sed etiam Gentilibus innotescere. Ergo quandoquidem 
filio Tuo omnis carnis potestatem dedisti,- fac, ut Te apud 
omnem carnem clarificet. Non incongruus. sensus. Leontius vero 
ad utrumque refert: Clarifica flium Tuum, ut filius Tuus clari- 
feet Te, sicut dedisti ei potestatem omnis carnis, sensu simili. 
Uterque vero probabilis; sed ego, Rupertum secutus, ad primum 
membrum, quod praecipuum erat, referre malo; nam alterum 
veluti occasione quadam adjectum est. Sensum igitur esse arbi- 
tror: Tracta me tamquam legatum Tuum, quem abs Te coram 
omnibus clarificari, id est, recognosci et honorari convenit; da 
mihi aequalem potestatem et honorem; stcut dedisti mtht pote- 
sfatem omnis carnis, ita me apud omnem carnem glorifica. 
Omnem autem carnem ex Hebraismo pro omni homine posuit, 
partem pro toto, ut D. Augustinus *) observavit; sicut e con- 
trario animam Apostclus pro toto homine posuit, eum dixit: 
Omnis anima potestatibus sublimioribus subdita stt”). Hebraismus 
etiam est, quod dicit: potestatem omnis carnis, pro in omnem 
carnem. . a = 

Omnem autem dixisse carnem, ut nullam gentem, nullum 
_ hominum genus, nullum denique hominem exciperet, et omnem 
carnem solis opponeret Judaeis, Chrysostomus, Leontius, Theo- 
phylactus et Euthymius adnotarunt. Nam ante mortem quidem 
et resurrectionem, qua clarificatus Filius. est, Patrem in sola 
Judaea notum fuisse; postea vero in omnes gentes ejus cognitio- 
nem cultumque permanasse. Quando .istam potestatem Pater 
dederit Filio, Augustinus. disputat. Facilis responsio: cum homo 
factus est; loquitur enim ut homo; sic Theodorus Heracleotes: 
et Chrysostomus. | 

Ut omne, quod dedisti ei, det eis vitam aeternam. Nihilo 
magis certum, quo dictio illa ut referri debeat. Leontius, Cy- 
rillus et Rupertus videntur referre ad verbum: Clarifica filium 
Tuum ; quasi sensus sit: Ad hoc filium Tuum clarifica, ut omni- 
bus iis, quos illi-tradidisti, det vitam aeternam. Melius Augu- ° 
stinus *) refert ad verbum dedisti; sed non putat causam, sed 
effectum significare; in hunc enim sensum exponit: Sicut dedisti 
el potestatem omnis carnis, idque non frustra; sic enim ei de- 
disti, ut omnibus, quos illi tradidisti, dederit vitam aeternam. 
Qui sensus verus mihi videtur esse, ac nescio, an a quoquam » 
ex iis etiam, qui Augustinum legerunt, animadversus, Per totam 


‘) Tract. 105. *) Rem, 43,4. *) Tract. £08. 

enim reliquam orationem ita loquitur, quasi jam hoc feeisset, 
quasi jam tune dedisset vitam aeternam iis, quos ad se Pater 
adduxisset. 
. Vitam: enim aeternam vocat sui i Patrisque sui cognitionem, 
ut exponit postea *), quam cognitionem dicit, se praedicationis 
officio perfunctum tradidisse. Quamquam non infitior, alium quo- 
que probabilem esse sensum, quem omnes vulgo sequuntur, 
ut particula ut finem declaret, propter quem Pater potestatem 
Filio dederit omnis carnis, nempe ut vitam aeternam omnibus 
daret. Haec etiam oratio Hebraismo implicata est; sic autem 
erit explicanda: Ut omnibus, quos ei dedisti, det vitam aeter- 
nam; redundat enim relativum eis Hebraeorum more, et ponitur 
in plurali numero,: cum singulare praecessisset, quia non voeem, 
sed sensum respicit. Sunt, qui putent, hanc superioris senten- 
tiae exceptionem esse. Dixisse enim, omnis carnis potestatem 
sibi datam esse; nune non omni carni, sed ex omni carne itis 
solum hominibus, quos sibi tradidisset, id est, quos ad se tra- 
xisset, dare vitam aeternam; sicut dixerat *): Omne, quod dat 
mihi Pater, ad me veniet, et omne, quod venit ad me, non eji- 
ciam foras. Haec est enim voluntas Patris, ut omne, quod dedit 
mihi, non perdam ex eo, sed resuscitem illud in novissimo die. 

Chrysostomus , Theophylactus et Euthymius pro eodem acci- 
piunt: Omne, quod dedisti ei, et omnem carnem. Quasi diceret: 
. Sicut dedisti ei potestatem omnis. carnis, ut omni. carni vitam 
aeternam daret. At non omnibus hominibus vitam aeternam dedit. 
Respondent , -dedisse, quantum in ipso quidem fuit; si aliis non 
dedit, non per ipsum, sed per illos stetisse, quia in illum cre- 
dere noluerunt. Eodem res redit; nam si haec exceptio est su- 
perioris sententiae, intelligendum est, Christum declarare yoluissée 
causam, cur non omnibus vitam daret, quia nimirum non omnes, 
in quibus sibi Pater potestatem dederat, ad se adduxisset; non 
autem adduxit, quia illi aut credendo, aut bene vivendo veniré 
noluerunt, 

3. Haec est autem vita aeterna: Ut cognoscant Te, solum 
Deum verum, et, quem misisti, Jesum Christum. Docet, quomodo 
omnibus, quos sibi Pater dedisset, dederit vyitam aeternam, nempe 
tradendo illis sui Patrisque sui cognitionem. In ea enim vitam 
aeternam positam esse. Itaque S2 pro yd&p hoc loco, id est, 
- autem pro enim, positum puto, sicut apud Lucam *) et aliis plu- 
rimis locis observavimus. Sic consequentior sententia est, ut 
probet, se vitam aeternam illis dedisse, quibus sui Patrisque 
tradiderat cognitionem, quia haec est vita aeterna, ut uterque 
ab illis cognoscatur. 

Probat ex hoc loco non solum magna 2 Scholasticorum Theé- 
logorum pars, sed nonnulli etiam antiquiores Patres, beatitudinem 

in visione, id est, actu intellectus Deum clare aperteque videntis 
positam esse. Sed manifestum ex adjunctis est, vitam aeternam 
hoc loco, non illam coelestem, quae proprie beatitudo dicitur, 
sed inchoationem quandam ejus appellari, quam in hac vita, 
quasi pignus alterius, habent, qui haeredes illius sunt. 

Nam ut supra docuimus, et ex toto capite perspicuum est, 
de ea vita aeterna Christus hic agit, quam jam discipulis dede- 
rat; atqui coelestem illam nondum illis dederat. Quod si ex 
hac licet de illa coelesti conjecturam facere, potius colligemus, 
in voluntate, quam in intellectu consistere, quia hujus vitae 
beatitudo, quae illius inchoatio est, potius in caritate voluntatis, 
quam in fide intellectus posita est. Itaque sententia eorum, qui 
intellectu beatitudinem finiunt, affinis novorum haereticorum er- 
rori videtur esse, qui sola nos dicunt fide justificari, id est, 
. beatitudinem hujus vitae in solo intellectu sitam esse. Quid igitur 
est causae, cur’ in sola cognitione, id est, in sola fide vitam 
aeternam ponere videatur? Non certe, quod sola, sed quod prima 
illis causa fides sit. Eodem prorsus modo, quo justificatio et 
vita illa coelestis aeterna fidei solet tribui, quemadmodum supra’) 
declaravimus. Itaque quemadmodum ex hoc loco colligere non 
licet, vitam aeternam in hac vita in sola consistere cognitione, 
quamvis sola hic cognitione diffiniatur: ita non colligeretur, 
quamvis de futura ageretur vita, in solo intellectu visioneque 
consistere, quamvis definiretur sola visione. Sed haec praeter 
morem diximus. 

Majus hic nobis negotium Ariani facessebant, solum hic Pa- 
trem verum Deum appellari, Filium ab ea excludi appellatione: 
Ut cognoscant Te solum Deum verum, et postea: et, quem misisti, 
Jesum Christum. Auctor Hilarius 7), Ambrosius *), Epiphanius ‘), 
Gregorius Nazianzenus ‘), Basilius °), Idacius ’), Cyrillus Alexan- 
drinus *), Augustinus *), itemque Chrysostomus hic, et Caesarius *°). 
Quia magnum hoc loco praesidium erroris sui Ariani collocabant, 
magno contra studio Catholici utebantur, ut eos inde deturba- 
rent; itaque multis modis respondebant, sive Tertullianus, sive 
aliquis **) et Tertulliano, et Arii aetate posterior is auctor est, 
cui de Trinitate inter Tertulliani opera liber inscribitur, et Hila- 
rius ‘*), et Ambrosius **), et Augustinus et Beda **) respondent, 
tria illa verba: solum Deum verum, non solum. Patri, sed Filio 
etiam attribui per conjunctionem illam: et, quem misisti, Jesum 

Christum, quasi is sit, ut Augustinus ait, ordo verborum: Haec . 
est vita aeterna, ut Te et, quem misisti, Jesum Christum co- 
gnoscant solum verum Deum; nam ut ita loquamur, sermo etiam 
Latinus patitur. Si noluisset, se, inquit Tertullianus *), etiam 
Deum intelligi, cur addidit: Et, quem misisti, Jesum Christum, 
nist guoniam et Deum accipi voluit? quoniam, si se Deum nollet 
intelligt, addidisset: Et, quem misisti, hominem Jesum Christum; 
nunc autem nec addidit, nec se nobis hominem tantummodo Chri- 
stus tradidit, sed Deo junxit, ut et Deum per hance conjunctionem, 
sicut est, intelligt vellet. Nescio, an haec interpretatio ab iis, 
quibus non placet, refutari possit; ego enim, qua ratione possit, 
non invenio. Aliter quoque idem respondet Ambrosius, Christum 
non excludere se, quin verus Deus sit, ex hoc ipso loco perspi- 
cuum esse; illum enim, in cujus cognitione vita aeterna posita 
sit, qui posse non esse Deum? atqui non solum in Patris, sed 
etiam in sui ipsius cognitione vitam aeternam posuit. Epipha- 
nius vero, quomodo fieri posset, verum Deum non esse, qui 
vera lux sit illuminans omnem heminem venientem in hunc 
mundum ”). | 

Recte ille quidem; sed discedit ab hoc loco. Quod si facere 
liceret, illustrioribus testimoniis id Basilius et Caesarius probant, 
in primis illo loco, qui huic valde affinis est *): Scimus, quoniam 
Filius Dei venit, et dedit nobis sensum, ut cognoscamus verum 
Deum, et simus in vero Filto-ejus. Hic est verus Deus, et vita 
aeterna. Ubi cum perspicuum sit, eandem Joannem, quam hoc 
loco Christum, sententiam exprimere voluisse, non solum non 
negavit, sed etiam affirmavit, illum verum esse Deum. Neque 
me latet, quid in illum locum non Ariani modo veteres, sed 
alii etiam hoc tempore eorum sectatores commenti sint; sed eas 
cavillationes, cum ad eum locum, Deo juvante, venerimus, re- 
futabimus. Novam aliam, et nescio, an aliquanto audaciorem, 
interpretationem apud Theodorum Heracleotem invenio, Christum 
solum Patrem suum verum Deum appellasse dua vO ayévyntor 
eivat, id est, quod ingenitus sit, ut Theologi loquuntur, id est, 
ab alio originem non habens, sed ipse potius sit aliarum perso- 
narum divinarum origo. 

Vera germanaque expositio est, quam omnes fere Graeci 
auctores tradiderunt, Gregorius Nazianzenus, Basilius, Caesarius, 
lis in locis, quos supra designavimus, Chrysostomus, Cyrillus, 
Leontius hoc locu, Theodorus Mopsuestiensis, et Theodoritus, 
Cyri Episcopus, in Graecorum Catena citati, Theophylactus et 
Euthymius *), et ante Arianorum natam haeresim Cyprianus ‘), 
verba illa: solum verum Deum, ad solum referri Patrem, non 
quod Filius excludatur, sed, ut excludantur idola, quae veri non 

erant Dii; non ergo his verbis Filio et Spiritui sancto, sed ido- 
lis Patrem opponi; in eo enim vitam aeternam positam esse, 
ut, relicta vana illa Deorum multitudine, unum verum Deum 
Patrem, ejusque Filium Jesum Christum, non utique falsum, ut 
idola, sed verum etiam, ut Patrem, Deum cognoscamus. Nam, 
ut Gregorius Nazianzenus et ejus frater Caesarius argumentantur, 
si propterea, quod Pater hic solus verusque Deus appellatur, 
colligunt Ariani, Filium non esse Deum, colligant etiam Filium 
non esse sapientem, quia Divus Paulus dicit’): Solt sapienti 
Deo per Jesum Christum gloria; colligant, non esse immortalem, 
et non esse lucem, quia idem Paulus scribit*): Qui solus habet 
tmmortalitatem, et lucem inhabitat inaccessibilem, cum se Chri- 
stus passim vitam et lucem vocet. Illustrat mirifice Theodoritus 
hunc sensum loco alio consimili D. Pauli *): Converst, inquit, 
estis ad Deum a simulacris, servire Deo vivo et vero. 

Denique illud etiam observandum, quo Arianorum argumen- 
tum penitus enervatur, nomen illud solum non esse subjectum, 
sed attributum. Non enim est sensus: Ut cognoscant Te, qui 
Solus es verus Deus, sed ut cognoscant Te, qui es ille Deus, qui 
solus verus. est. Quem sensum magis etiamnum Graeca prae se 
ferunt, iva ytyyaoxwci oe toy pdvoy GANnrtvdy Sedy, ut co- 
gnoscant Te, illum verum solum Deum. Ita esse, ex altero con- 
stat epitheto. Si enim solum ad subjectum pertineret, eodem 
verum pertineret; at verum non ad subjectum profecto, sed ad 
attributum pertinet. Itaque ille haereticorum interpres *), qui 
vertit: Ut cognoscant, Te solum esse verum Deum, verum sen- 
sum non est assecutus. 

Duplex adhuc hic haeret quaestio. Altera, quare non dixit, 
quémadmodum Augustinus dixisse putat: Ut cognoscant Te et, 
quem misisti, Jesum Christum, solum et verum Deum. Posset 
hic illa superior Theodori responsio locum habere, nomen Dei 
Patri tamquam aliarum divinarum personarum fonti fuisse tri- 
butum. Sed duas etiam causas alias possumus reddere: alteram, 
illud epitheton solius ac veri Dei Patri per attributionem dari 
solere, quamvis Filius etiam, et Spiritus sanctus Deus, sicut 
nomen Domini datur Filio, quamvis Pater Dominus utique sit, 
et nomen Spiritus atque Paracleti datur Spiritui sancto, quamvis 
et Pater, et Filius Spiritus sit. Altera est, quod voluerit Chri- 
stus de Patre quidem suo, ut Filium decebat, honorifice, de se 
vero quam modestissime loqui; ideo non se, sed Patrem Deum 
appellavit. Eodem, ut opinor, pertinet, quod nec se quidem 
ipsum noeminare voluit; nec enim dixit: Ut cognoscant Te et 
me, sed: Ut cognoscant Te et, quem misisti, Jesum, per tertiam 
personam de se ipso loquens, quod majoris modestiae, quam se 

ipsum, cum de rebus agitur honorificis, qualis haec erat, nomi- 
nare. Accedit, quod, dum dicit: Et quem misisti Jesum Chri- 
" gtum, et se simul demonstrat, et rationem declarat, quare in 
cognitione sui, etiam quatenus homo erat, vita aeterna consi- 
steret, scilicet, quia missus a Patre erat, quia Jesus, id est, 
Salvator, quia Christus , id est, promissus Messias erat. 

Altera est quaestio, quam ‘Caesarius attigit, cur de Spiritu 
sancto mentionem nullam fecit? Facilis conjectura: Non erat 
necesse tunc , nisi ut suam ipse auctoritatem confirmaret, de 
‘qua omnis erat controversia ; confirmat autem ex auctoritate 
Patris, quod ab eo missus esset. Deinde voluit significare, in 
quo potissimum fides ea, quae causa hominibus -salutis, hoc est, 
vitae aeternae esset, versaretur; in eo nimirum, ut salutis co- 
gnosceretur auctor ; “auctor autem’ salutis, “étsi omnis communi 
quadam ratione Trinitas fuit, tamen privatim ac proprie Pater, 
qui Filium suum misit, magis etiam proprie Filius, quid suo 
ipse labore, ac veluti suis manibus nostram operatus est salutem 
in medio terrae *). Atque haec causa est, cur Christus non fidem 
in Patrem, non fidem in Spiritum sanctum, sed fidem in se ad 
salutem requirat ? }. Ut omnis, inquit, qué credit in eum (Filium), 
non pereat, sed habeat vitam aeternam. 

h. Ego Te clarificavi super terram; opus consummavi, quod 
dedisti miht, ut faciam. Quasi debitam sibi a Patre mercedem 
' clarificationem suam petit; se eam jam meruisse, Patrem prius 
clarificando, et opus consummando, quod sibi perficiendum tra- 
‘didisset ; jam fecisse, quod in se erat; faciat ergo Pater ,. quod 
in ipso est, seque clarificet , ut Theodorus Mopsuestiensis, Le- 
ontius et Theophylactus interpretantur. 

Quomodo clarificaverit Patrem, exponif, cum dicit: Opus con- 
summavi, quod dedisti mihi, ut faciam. Perficiendo enim officio 
a Patre sibi commendato gloriosiorem clarioremque apud homi- 
nes Patrem reddidit. At nondum id opus perfecerat; quin reli- 
qua mors erat totius operis summa, qua maxime clarificandus 
Pater erat. Augustinus, Chrysostomus, Leontius, Beda et Theo- 
phylactus existimant, Christum mortem etiam ipsam comprehen- 
_ dere voluisse; sed cur se perfecisse opus dicat, cum perfectum 
non sit, non eandem omnes rationem afferunt. Augustinus *), 
Leontius et Beda, more prophetico de futuro tamquam jam prae- 
terito locutum fuisse , sicut longe ante ore Davidis locutus 
- fuerat *): Foderunt manus meas, et pedes meos; dinumeraverunt 
omnia ossa mea. Chrysostomus et Theophylactus, dixisge, se opus 
perfecisse, quia radicem Jam plantaverat, unde perficeretur; Jam 
humanam naturam sumpserat, jam Evangelium praedicaverat, 
jam veritate ners dicenda exstimulaverat in opin Judaeorum 

animos, ut se crucifigerent, qui finis erat operis. Aliter etiam: 
Leontius et Theophylactus, dixisse, se opus consummavisse, 
quia, quantum in se fuerat, fecerat, ut consummaretur. 

Facilius Rupertus, opus hic praedicationis officium appellari, 
ut statim declarat +): Manifestavi nomen Tuum hominibus. Age- 
batur enim de Patris clarificatione; clarificare autem Patrem, 
erat, ejus nomen ac gloriam hominibus manifestare. Itaque 
supervacaneam esse putat Augustini quaestionem, quomodo nunc 
dicat: Ego Te clarificavi,.cum paulo ante dixerit: Clarifica fllium 
Tuum, ut filius Tuus clarificet Te. Mlic quasi prius Pater Filium, 
quam Filius Patrem clarificaturus esset; hic quasi prius Filius 
Patrem, quam Pater Filium clarificaverit. Facilis enim solutio; 
prius Filius Patrem ejus nomine hominibus manifestando clari- 
ficaverat; deinde quasi loco mercedis petit a Patre, ut se vicis- 
sim morientem clarificet, ut ea ipsa mortis suae gloria in Pa- 
trem redundet. 

Adnotarunt Chrysostomus, Leontius, Theophylactus et Euthy- 
mius, consulto Christum addidisse verbum illud: super terram, 
ut declararet, qua ratione Patrem clarificasset, nempe non vere, 
non sicut in coelo clarus est, cujus claritati et gloriae, quam 
apud se et Angelos habet, accessio fieri non potest; sed sicut 
super terram ab hominibus clarificari dicitur, cum ejus claritas 
hominibus innotescit. Hinc colligunt Cyrillus et Leontius, eodem 
sensu Filium a Patre clarificari, non, ut Ariani putabant, ejus 
augenda gloria, sed gloria, quam natura sua infinitam habet, 
hominibus declaranda. Opus vero, id est, negotium, officium 
datum sibi a Patre dicit, sive, ut Augustinus et Beda putant, 
quia per humanam generationem hoc acceperat a Patre, sive, 
ut Cyrillus, Chrysostomus et Graeci fere omnes volunt, quia 
ut homo loquitur, cui Pater praeceptum dederit Evangelii prae- 
dicandi. 

5. Et nune clarifica me, Tu Pater, apud Temet ipsum cla- 
ritate, quam habui prius, quam mundus esset, apud Te. Adver- 
bium illud nunc, ut Theophylactus interpretatur, illativae parti- 
culae vim habet, quasi dicat: Ergo clarifica me Tu, quando- 
quidem ego Te prius clarificavi. Melius fortasse Euthymius: 
Nunc, id est, deinceps; opponit enim tempus tempori; dixerat, 
se jam clarificasse Patrem; petit a Patre, ut se deinceps ipse 
clarificet. Non potest hic locus intelligi, nisi prius disputemus, 
de qua claritate Christus agat, de eane, quam ut Deus semper 
habuerat, an de ea, quam ut homo erat habiturus, et quare se 
clarificari petat. j 

Omnes fere, quos ego legerim, auctores, de gloria humanae, 
non divinae naturae loqui putant; nam divinam quidem naturam 
infinitam semper gloriam habuisse; petere autem nunc, ut ea 


") Vers. 6. 


CAP. XVII. QUARE CHRISTUS CLARIFICARI VELIT. £09 


gloria, quam divina semper natura, etiam antequam mundus 
fieret, apud Patrem habuisset, in humanam quoque naturam 
derivetur, non solum resuscitando illam a mortuis, et in coelum 
evehendo, sed ad dexteram etiam Patris, ubi semper divina 
fuerat, collocando. Huc, licet alia alius via, omnes interpretes 
tendunt, Hilarius *), Chrysostomus, Theodorus, Heracleotes et 
Mopsuestiensis, Cyrillus, Leontius, Augustinus, Beda, Theophy- 
lactus, Euthymius, Rupertus. Optime autem omnium Theodorus 
Heracleotes, scribens in illa D. Pauli verba’): Qui, cum tn 
forma Dei esset, non rapinam arbitratus est, esse se aequalem 
Deo; sed semet ipsum exinantvit, formam servi acctpiens, in simt- 
litudinem hominum factus, et habitu inventus ut homo; factus 
obediens usque ad mortem, mortem autem crucis. Propter quod 
et Deus exaltavit illum, et donavit tlli nomen, quod est super 
omne nomen. Rogare igitur nunc, ut ad illam gloriam, a qua 
sese exinaniverat, reducatur. 

Nolo ab omnibus unus auctoribus dissentire; sed nihil tamen 
absurdi sequi video, si de divina etiam natura, aut communiter 
de persona Filii utramque, et divinam, et humanam, comple- 
ctente naturam interpretemur, quemadmodum et Theodoritus 
interpretatur *). Si enim absurdum non est, ut Pater, quatenus 
Deus est, a Filio clarificetur, dum ejus gloria per Filium homi- 
nibus declaratur, cur absurdum erit, ut eadem ratione a Patre 
Filius clarificetur? Movet omnes, quod Filius dicat, se super 
terram Patrem clarificasse, a Patre autem non super terram, 
sed apud Patrem ipsum clarificari postulet; ideoque putant, et 
de humanae tantum naturae clarificatione, et de ea tantum agi, 
qua in coelo ad dexteram Patris sedens clarificandus erat. At 
verbum: illud: Apud Temet ipsum alium ego sensum habere ar- 
bitror, non ut clarum apud semet ipsum efficiat, sed ut, quam 
.clarus apud semet ipsum sit, hominibus ostendat. Itaque non 
opponuntur: apud Temet ipsum, et: super terram; sed: apud 
Temet tpsum, et: apud homines, quasi dicat: Fac, ut tam clarus 
apud homines sim, quam apud Te sum; quo pertinet, quod Cy- 
rillus *) observavit, Graecum nomen d0£a, unde doEageuy, cla- 
rificare, dicitur, non solum claritatem, sed etiam opinionem 
significare; itaque sensum esse: Fac, ut, quam Tu de me opi- 
nionem habes, eandem homines habeant. 

Quod sequitur: Ea claritate, quam habui, priusquam mundus 
esset, apud Te, quomodo omnes auctores interpretentur, modo 
diximus, petere scilicet, ut claritas illa, quam divina natura, 
antequam mundus fieret, apud Patrem habuerat, cum humana 
communicetur. Solus Augustinus ‘) et Beda de humana natura 
hoc ipsum intelligunt, sed ad praedestinationem referunt; hu- 

manam enim naturam, etiam antequam mundus fieret, eam 
habuisse gloriam, quam nunc Christus, quasi jure debitam, a 
Patre petit; non re quidem ipsa, sed Patris praedestinatione, qui 
eam humanae Christi naturae ab omni aeternitate destinaverat , 
sicut agnus occisus ab origine mundi dicitur '). 

Augustinus , licet infensus alioquin Arianorum hostis, videtur 
Catholicorum adversus Arianos firmissimum argumentum enervasse. 
Si enim de praedestinatione hoc intelligatur, quomodo ex hoc 
loco probabitur Christi divinitas, quam hoc argumento optimi 
auctores probaverunt, quod Christus, antequam mundus fieret, 
gloriam apud Patrem dicatur habuisse, quam, si ipse nondum 
erat, habere profecto non potuisset? Hilarius 7), Cyrillus, The- 
odorus uterque, et Leontius *), et jam olim Tertullianus *), aut 
quisquis auctor ille fuit, et Cyprianus °). Et apud Tertullianum 
lego, eos, qui Christo divinitatem detrahebant, eodem modo, 
quo Augustinus interpretatur , interpretari solitos. Si homo, in- 
quit, tantummodo Christus, quomodo dicit: Et nunc honorifica 
me gloria, quam habebam apud Te, priusqguam mundus esset? 
Si, antequam mundus esset, gloriam habuit apud Deum, et cluri- 
tatem tenuit apud Patrem, ante mundum fuit; nec enim habwisset 
gloriam, nist ipse prius fuisset, qui gloriam posset-tenere. Nemo 
enim habere al‘quid poterit, nisi ante tpse fuertt, qui aliquid 
tenet. Et post pauca: Neque praedestinatio ista dicatur, quoniam 
nec posita est; aut addant hoc, qui hoc putant; sed rae est adji- 
cientibus, quomodo et detrahentibus positum; non potest ergo dici, 
quod non pote-t adjict. Sublata ergo praedestinatione, quae non 
ext posita, in substantia fuit Christus ante mundi institutionem. 
Haec ilte. Ergo D. Augustinus, cum illam de praedestinatione 
interpretationem adhibuit, aut nihil de Arianis cogitabat, aut ut 
“eorum argumentum depelleret, nostrum etiam infirmavit. 

 Colligebant ex hoc loco etiam Ariani, Christum non esse 
Deum, cum a Patre postulaverit, ut se clarificaret, ut ex Atha- 
nasio °), et ex Basilio’), et ex Cyrillo *) perspicuum est; quod 
argumentum cum illis eripere Augustinus vellet, dixit, Christum 
secundum humanam naturam loqui, secundum quam, quia ante 
mundum non fuerat, neque gloriam ullam mente potuerat, 
praedestinatione sola dixit habuisse. 

6. Manifestarvt nomen Tuum hominibus, quos dedisti mihi de 
mundo. Exponit, quod dixerat °): Ego te clarificavi super ferram; 
clarificare eum Patrem super terram, fuit, ejus nomen homini- 
bus manifestare, ut Theophylactus .et Rupertus exponunt, aut, 
ut Chrysostomus, Leontius et Euthymius putant, declarare, quod 
sit opus dlud, de quo dixerat: Opus consummari, nempe nomen 
Dei hominibus manifestare. 


1) Apoc, cap. 13, 8. 2) Lib. de Trinit. 9. %) Hoe loco. *) In libro 
de Trin. cap. 24. *°) Lib. 4. contra Judaeos, cap. 1. *) Serm. 4. contra 
Arian. 7) Lib. 5. ady. Eunom. *) Lib, 10. Thesauri, cap. 9. *) Yers. 4. 

Mani estare auten nomen Patris, quid sit, sua non éaret 
difficultate. Theodorus Heracleota, Chrysostomus, Augustinus *) 
Beda, Theophylactus , Euthymius de gentibus et de re, non 
praeterita, sed futura, putant hoc intelligi; glorificavit enim Pa- 
trem efficiendo, ut-ejus nomen, quod gentibus idola colentibus 
ignotum erat, notum esset; quod tunc quidem nondum factum, 
sed paulo post per Apostolos ejus auspiciis faciendum erat. 
Valeat, quantum par est, horum scriptorum auctoritas; tamen 
non facile mihi persuaserim, Christum Joqui de re futura. Alludit 
enim ad illud, quod dixerat?): Ego Ze clarificavt; illic autem 
de re loqui praeterita , inibi probavimus ; omnem enim vim, 
gratiamque sententiae in eo utique versari, quod pro perfuncto 
jam officio mercedem a Patre petat clarificationem sui. 

Aliam idem Chrysostomus, Theophylactus et Euthymius, tum 
etiam Leontius et Rupertus interpretationem afferunt, ut de solis 
loquatur Judaeis, apud quos tantum Evangelium praedicaverat, 
et de nomine..Patris, ton quo Deus, sed quo Pater appellatur. 
Nomen enim Dei Judaeos ante cognovisse, nomen autem Patris 
non cognovisse; id Christum illis manifestasse, dum docuit, se 
Filium esse Dei. Hoc etiam videtur subtile esse; agebat enim 
Christus de manifestatione ejus rei, in qua summa _ versabatur 
humanae salutis; humanae autem salutis summa non in eo ‘uti- 
que versabatur, ut scirent Judaei. Deum non solum Deum, sed 
etiam Patrem et esse, et appellari. 

Itaque Cyrilli interpretationem magis probo, nomen hoc loco 
pro gloria positum esse, ut apud Salomonem, cum dicit *): 
Melius est nomen bonum, quam divitiae multae. Hoc ita esse, 
ex eo perspicuum est, quod pro eodem accipiat, glorifieare Pa- 
trem, id est, ejus declarare apud homines gloriam, et nomen 
ejus hominibus manifestare. Continet ergo hoc loco nomen Dei, 
quidquid in Deo gloriosum, quidquid beneficum, quidquid homi- 
nibus salutare est, quale in primis {uit, quod ita mundum di- 
lexerit, ut flium suum unigenitum daret, ut omnis, gui credit 
in eum, non pereat, sed habeat vitam aeternam *). Hoc Christus 
Judaeis manifestayit, quod illi minime cognoscebant. Hoc vero 
qui nescit, ut nomen Dei vel sanctissimum illud sciat quatuor 
literarum, quod Judaeis nefas erat pronuntiare, vim certe vir- 
tutemque ejus nescit. Nomen denique Patris totum hic significat 
Evangelium. 

Cum dixit: Quos dedisti mihi, non significat, se non omni- 
bus Judaeis nomen Patris manifestasse, sed non omnes, quibus 
manifestasset , credidisse ; credidisse autem, qui sibi a Patre 
dati erant, id est, qui ad se tracti; sicut dixit ‘): Nemo potest 
venire ad me, nist Pater, qui misit me, traxerit eum; tractos - 


*) Tract. 106. *) Vers. 4 °) Prov. 22, 4. *) Supra cap. 3, 16, *) 
Cap. 6, 44, 

autem, qui praeédestinati; praedestinati autem qui, et quare, id 
hujus: non est loci disputare. Hoc teneamus, quod pars utraque 
concedit de praedestinatione disceptantium, omnes credidisse, qui 
voluerunt, et qui non credidere, propterea non credidisse, quia 
credere noluerunt. De mundo autem sibi dedisse dicit, id est, 
eos a non credentium multitudine, quam mundum appellat, se- 
gregando. Theophylactus existimat, propterea dixisse: Dedisti 
mihi, et Tut erant, ut ostenderet, se eos non rapuisse, sed com- 
munes, sicut reliqua omnia, etiam discipulos cum Patre habuisse. 
Caetera usque ad vers. 9. explicatione non indigent. 

9. Ego pro eis rogo; non pro mundo rogo, sed pro his, quos 
dedisti mihi. Hactenus Christus pro se orayerat, ut a Patre 
clarificaretur, et rationes multas adduxerat, ut exaudiri ab eo 
deberet ,“quod ipse eum prior clarificasset, quod opus ejus per- 
fecisset, quod nomen ejus hominibus manifestasset, quod non 
sine fructu officio defunctus esset; credidisse enim, et sermonem 
Patris, se auctore, servasse, quotquot illius aeterna praedesti- 
natione erant, 

Orat nunc pro discipulis, qui crediderant, causasque multas 
item affert, quamobrem pro illis rogans exaudiri debeat. Prima 
est, quod non pro mundo, id est, pro hominibus sceleratis, 
incredulis, reprobis, indignis hoc tanto beneficio, sed pro iis, 
qui Patris sint, qui credant, qui ejus sermonem servent, qui 
cognoscant, quod a Deo ipse exierit, eumque Pater miserit, qui 
digni his omnibus titulis sint, ut pro eis orans exaudiatur. Hanc 
emphasim habet illud pronomen: pro his, quasi dicat: Pro his 
rogo, qui tales sunt, quales modo descripsi. 

Potest quaeri, quomodo dicat, pro mundo non orare, cum 
pro crucifigentibus paulo post ') oraverit, qui mundus utique erant: 
Pater dimitte illis, non enim sciunt, quid factunt; et 7): Si unus 
pro omnibus mortuus est, ergo omnes mortui sunt, et pro omni- 
bus mortuus est Christus. Quomodo non pro omnibus orat, qui 
omnes illuminat *), et qué dedit semet ipsum redemptionem pro 
omnibus, quique omnes homines vult salvos fieri, et ad agni- 
tionem verttatis venire*)? Majoris enim caritatis est mori, 
quam orare. 

-Abusi hoc loco et similibus sunt et novi nostri temporis 
haeretici, et ii, qui olim Praedestinatiani dicti sunt, ut proba- 
rent, Christum non pro omnibus hominibus, sed pro solis prae- 
destinatis fuisse mortuum. Auctor Faustinus ille, Galliarum Epi- 
scopus, qui aetate floruit Augustini *), et ille, quisquis fuit eorum 
auctor commentariorum in Psalmos, qui Arnobio tribuuntur °), 
et Remigius Lugdunensis 7), qui et ipse videtur in eandem ire 


*) Luc. 23, 34. 7) 2 Cor, 8, 24. 48. *) Cap. 4, 9. *) 4 Tim. 2, 4. 
et 6. *) Lib. 2. de libero arbitr. cap. 4. et 6, ®) Psalm. 146. 7) Lib. 
cont. tres Epist. trium Episcop, Galliae. 

sententiam. Idem Praedestinatiani illi alii docuere, qui, auctore 
Godheschalco quodam, sub imperium Lotharii exstiterunt, ut in ~ 
manuscripto Hincmari Remensis libro adversus Praedestinatianos 
lego. : The 
- Refutavimus istum errorem alibi; nunc non id agimus, ut 
eum iterum refellamus, sed ut hunc locum explanemus. Christum 
pro omnibus mortuum esse, et pro omnibus orasse, ex his locis, 
quos modo notavimus, perspicuum est. Sed quemadmodum Theo- 
logi docent, mortem Christi duobus modis considérari posse, 
aut quod attinet ad ejus vim atque virtutem, et ad Christi mo- 
rientis , Patrisque ad mortem mittentis antecedentem, quam 
vocant, voluntatem; ‘aut quod attinet ad effectum, qui ex ipsa 
consecutus est, et voluntatem, quam consequentem et efficacem 
appellant: ifa duplex ejus oratio distinguenda, altera sufficiens 
quidem, sed non efficax; altera et sufficiens, et efficax. Si 
priori illo modo et mortem, et orationem Christi consideres, et 
pro omnibus hominibus mortuus est, et pro omnibus oravit; nam 
et ejus mors satis habuit meriti ac vis, ut omnes homines libe- 
raret, et ejus prima et antecedens voluntas erat, ut omnes libe- 
rarentur, ideoque apud Lucam pro omnibus oravit *). Si autem 
spectes effectum, quia is non ex sola Christi, sed ex hominum 
etiam, qui salyandi erant, voluntate pendebat, quia non omnes 
oblatam a Christo redemptionis beneficium accipere voluerunt, 
non omnes salvi facti sunt, neque pro omnibus oravit, sed pro 
iis, qui credidissent. Alio denique sensu pro omnibus, quam 
pro. discipulis suis et justis oravit. Nam pro omnibus, ut cre- 
derent et justi fierent, sicut nos pro haereticis oramus;. pro disci- 
pulis et justis, ut eos conservet, detque illis vitam aeternam. 
10. Quia Tui sunt; et mea omnia Tua sunt, et Tua mea 
sunt, et clarificatus sum in ets. Duas hic Christus rationes affert, 
quare se Pater pro discipulis orantem exaudire debeat. Altera 
est, quod discipuli sui Patris sint, debeat autem quisque suorum 
habere curam; altera, quod in illis ipse fuerit clarificatus; quasi 
dicat, quod hoc illis debeat, quia.se clarificaverunt, et aequum 
est, ut Pater iis, quibus Filius obstrictus est, mercedem solvat. 
Caeterum hoc quidam ad futurum referunt, ut. praeteritum pro 
futuro positum sit, ut supra’), tamquam dicat: Ego quidem abeo; 
isti meo manent loca, ut me clarificent, id est, nomen meum, 
meam crucem, meam victoriam longe lateque vulgent; da illis 
pro hoc erga me merito dignum praemium. In hanc_ sententiam 
exponunt Augustinus *) et Beda, et, ut videtur, etiam Leontius, 
videturque ex verbis sequentibus confirmari: Et jam non sum 
in mundo,. et hi in mundo sunt. Melius opinor Theophylactus 
et Euthymius per praeteritum explicant, fuisse hactenus in illis 
glorificatum, sicut dominus io servis, magister in discipulis gle- 


1) Luc. 23, 34. 2) Cap. 48, 8. %) Tract. 70. 

rificatur. Nam quemadmodum, qui in ium non credebané, illum 
quodammodo obseurabant, tamquam purum et abjectum hominem 
rejicientes: ita, qui credebant, clarificabant, ostendentes, se prae- 
-Claram de illo atque divinam opinionem habere. Nam quod se- 
quitur: Et jam non sem in mundo,. huc son pertinet, sed, ut 
modo dicemus, tertia quaedam est ratio. Placet etiam mihi, 
quod Theodorus Mopsuestiensis et ganke sie indicaverunt, rela- 
tivum ets non ad solos discipulos, sed ad’ omeia omnino referri, 
de quibus dixerat: Et mea omnia Tua sunt, et Tua mea sunt. 
Haec autem ipsa, quae interjecta sunt verba, omnes fere aucto- 
res- ideo -putant addita fuisse, ne, quia dixerat: Quos dedisti 
méki, significare videretur, dixisse, Patris esse, aut quia dixerat: 
Fut sunt, non esse suos, aut modo suos esse coepisse, cum 
ante nen ‘assent. Ita Chrysostomus, Augustinus, Leontius, Beda, 
Theophytactus et Euthymius. Mihi ratio reddi videtur, cur 
dixisset: Tui sunt; quia mei sunt, Tui etiam sunt, quia mea 
omata Tua sunt, et Tua mea sunt. 

Itaque conjunctionem et priori loco, eum dicit: Et mea omnia 
Tua sunt, pro guia pesitam esse credo, xa aye yao, 7 aval 
éxtp, ef ponitur loco enim, aut loco super, ut aliis nonnullis 
locis adnotavimus. Da nobis auztlium de tribulatione, Hebraice, 
et vana salus hominum, id eat, quia vana selus hominis, ut 
nester. vertit interpres *). Apertum hoc est divinitatis Christi 
‘testimenium. “ 

411. Et jam non sum in mundo; et ki in mundo sunt, et ego 
ad Te vento. Haec tertia ratio est, qua probat, debere Patrem 
suas pro discipulis preces audire, quod ipse, qui eos hactenus, 
- tamquam pater filios, protegebat, de mundo discedat, iHosque 
orphanos desertesque dereliequat, nisi illis Pater adsit. Dicit, 
se non esse jam in mundo, pon quod tunc non esset, sed quod 
paulo post futurus non esset. Cum dicit: Et ego ad te vento, 
etiam et accipio pro guia,’ ut paulo ante; reddit enim causam, 
cur dixerit, se jam in mundo non esse, quia ad Te, inquit, venio. 
Est enim totus hic locus Hebraismis scatens. 

Pater sancte, serva eos in nomine Tuo, quos dedisti miht, wt 
stint waum, sicut et nos. Declarat, quid a Patre pro discipulis 
postulet, nempe ut eos servet, et ut unum esse inter se faciat. 
Sed explicanda nobis sunt singula. Quod Deum non solum Pa 
trem, sed etiam Sanctum appellat, eo pertinet, ut blandis gra- 
tiosisque vocabulis Patris benevolentiam eliciat; non quod opus 
_ ipsi esset ullis apud Patrem ad obtinendum , quod petebat, blan- 
dimentis, ullove artificio, neque omnino illum orare, cum Deus 
Patri aequalis ipse etiam esset; sed quia, ut ait Theophylactus, 
id discipulis opus erat. Si nune ipse illis promisisset, fore, ut 
eis semper adesset, etiam postquam ex hoc mundo discessisset, 


1) Psalm. 59, 13. et 107, 43. 

vix satis persnadere potuisses, quamquam id etiam. alibi fecisse 
legimus *); cum autem Patrem, audientibus illis, pro ills orat, 
et ita orat, ut: nullum affectum, nullum orationis artificium prae~ 
termittat, magnam eis spem ostendit, fore, ut ommne a Patre 
auxilium sint habituri. Rupertus ideo dicit Patrem sanctum ap- 
petlasse, quia sanctificationem ab illo discipulis postulabat. 

Quod ait: serea eos, nimis meo judicio subtiliter idem. auctor 
interpretatur. Servari, inquit, proprie dicuntur, qui capti in 
bello, cum jure belli possint occidi, victoris miseratione vita do- 
nantur. Sic nimirum cum isto mundo Dei tnimico juste damnandi 
fuimus; sed victoris Dei gratia dimissi servamur. Hoc ut verum 
sit, in bunc certe locum minime convenit; isto enim modo jam 
discipuli servati fuerant, jam peccatorum remissionem consecuti; 
itaque non rogat Christus, ut a peccatis liberentur, sed ut jam 
liberati in eo statu, in quo erant, conserventur, ne quis eorum 
pereat, ne quis ab ea decidat gratia, quam consecutus suo erat 
beneficio, quemadmodum Judae contigerat, ut explicat versu 
sequenti. 

Quod vero addit: in nomine Tuo, Theodorus Heracleotes in 
hune sensum exponit, communica cum illis nomen Tuum, quem- 
admodum et mecum communieasti; fae eos Deos eo modo, quo 
de aliis dictum est.?): Ego dizi: Dit estis, et Alii excelst omnes. 
Alter vero Theodorus Mopsuestiensis sic: Fac, ut illis sis Pater, 
sicut et mihi es; communica cum illis paternum nomen Tuum. 
Cyrillus autem videtur interpretari, in namine Tuo, -id est, in 
me, qui nomen tuum gero, qui Deus et sum, et vocor. Optime 
emnium Theophylactus et Euthymius, nomen hoc loco potentiam, 
virtutem, auxilium significare; itaque perinde est, ac si dixisset: 
Conserva eos sub Tua protectione atque tutela. Turris fortisssma 
nomen Domini; ad ipsam curret justus, et exaltabitur *). Repetit: 
quos dedisti mihi, ut memoriam renovet ejus rationis, ob quam 
 petierat, ut. se pro discipulis precantem audiret, guos dedist: 
inquit, mihi; quasi dicat: Fac, ne mei esse desinant , qui ut 
mei essent, effecisti. Itaque apte admodum haec duo conjunxit : : 
serva, et: quos dedisti miht. 

Ut sint unum, sicut et nos unum sumus. Potest haec aut 
diversa esse petitio, ita ut, cum aate petiisset, ut eos conser- 
varet, petat nunc, ut illis summam det conjunctionem atque 
concordiam , ut Cyrillus intelligere videtur; aut ut eadem cum 
prima sit, sed aliter explicata, ut vult Theophylactus, quasi. hoc 
ipsum sit eos conservare, eflicere, ut unum inter se sint. 
Utrumque probabile. 

Sed quid est, unum esse? unum non solum natura, ut 
semper fuerant, ‘sed consensu, voluatate, caritate, concordia, 
spiritu; sicut ait D. Paulus: Unum corpus, et unus spiritus, sicut 


*) Supra 44, 18 7) Psalm. 841, 6. sup. 10, 34, °) Proverb. 18, 10. 

rocati estis in wna spe vocationis vestrae*), et sicut de illis ipsis 
dictum est”): Multitudinis autem credentium erat cor unum, et 
anima una. Ita Cyrillus, Theodorus, Heracleotes et Mopsue- 
stiensis, Leontius, Theophylactus et Euthymius, et Ambrosius *) 
et Augustinus *). Quidam ad incarnationem Christi hoc retulere, 
quasi oraverit Christus, ut discipuli, qui propter susceptionem 
humanae carnis ejusdem secum naturae erant, sicut ipse et 
Pater unum natura erant, unius etiam essent voluntatis, sicut 
ipse et Pater erant; sic Epiphanius ‘). Hilarius vero ®) ad Eu- 
charistiam, quasi optet Christus, ut per sumptionem corporis 
sui-unum et secum.,, et ipsi inter se, vere et naturaliter fiant, 
quemadmodum ipse cum Patre vere naturaliterque unum esset. 

Solitos Arianos hoc abuti loco, ut probarent, Filium non 
natura, sed sola concordia et voluntate unum esse cum Patre, 
ex superioribus auctoribus discimus; petere enim Christum, ut 
discipuli unum sint, sicut ipse et Pater unum esset, cum mani- 
festum sit, non petere, ut-natura, sed ut voluntate unum sint. 
Quomodo Hilarius et Epiphanius responderint, ex eis, quae modo 
diximus, intelligitur. Melius Ambrosius et Augustinus iis in locis, 
quos modo commemoravimus, responderunt, hune locum nobis 
maxime favere, Arianis adversari; nam discipulos inter se ejus- 
dem fuisse naturae; postulasse autem a Patre Christum, ut 
ejusdem essent voluntatis, quemadmodum ipse cum Patre et 
ejusdem naturae, et ejusdem voluntatis esset. Pro testimonio 
fidet, inquit Ambrosius, positum est, licet ab Arianis ad argu- 
mentum perfidiae derivetur. Etenim quoniam toties lectam negare 
mon queunt unitatem, extenuare conantur, ut talis videatur diut- 
nitatis unitas inter Patrem et Filium, qualis est inter homines 
unitas devotionis et fidet, lcet etiam inter ipsos homines unitas 
naturae sit ex communitate naturae. 

(12. Cum essem cum eis, ego servabam eos in nomine Tuo. 
Aut alia est ratio, aut gonfirmatio rationis ejus, quam attigerat ’): 
Et jam non sum tn mundo, Quasi dicat: Cum ego in mundo 
cum illis eram, non alio illis, quam meo opus erat auxilio; ego 
enim tuebar, ego protegebam eos; nunc autem, discedente me, 
Tuo illis auxilio opus est; ergo ne illos deseras. 

- Quid autem sibi vult, quod dicit, se eos in nomine Patris 
servasse? cur non dicit, suo servasse nomine? Recte Theophy- 
lactus respondet, quo plus illis daret spei, plusque consolationis 
adhiberet, et ut accommodate ad eorum loqueretur sensum, qui 
nondum satis dignam de Christo habebant opinionem, itaque 
facilius credituri erant, si diceret, se nomine Patris, quam si 
nomine suo servasse eos, plusque erant concepturi spei, fore, 
ut, quo nomine ante servati fuissent, et in posterum servarentus. 


1) Ephes. 4, 4. 7) Act. 4, 32. #) Libr. 4. de fide, cap. 2. *) Hic et 
Serm. 51. de verb. Dom. *) Haeres. 69, *) Lib. 8. de Trin. 7) Vers. 12. 

Eodem pertinet, quod Cyrillus docet, loqui Christum tamquam 
hominem, et veluti legatum Patris, qui ejus auctoritate atque 
auspiciis omnia gessisset; hoc esse: In nomine Tuo, quasi dicat: 
‘Ne permittas, ut, qui hactenus Tuo nomine a me servati sunt, 
a Te Tuo eodem nomine, me abeunte, servari desinant. Me, 
inquit, veniente ad Te, ait Augustinus'), serva eos in nomine 
Tuo, in quo eos, quando cum eis eram, et tpse sercabam. In 
nomine Patris servabat discipulos suos Filius homo, cum eis hu- 
mana praesentia constitutus; sed etiam in nomine Filit sercabat, 
quos th nomine Filii petentes exaudiebat; his quippe idem Filius, 
diaerat’): Amen dico vobis: Si quid petieritis a Patre in no- 
mine meo, dabit vobis. Loquitur autem Christus sic, quasi jam 
cum illis non esset, quia paulo post ab illis erat discessurus: 
cum essem, inquit, cum ets, quasi jam non esset, sicut dixit *): 
Et jam non sum tn mundo. 

Quos dedisti mihi, custodivi; et nemo ex tis periit, nisi flius 
perditionis, ut impleretur Scriptura *). Id est, ita omnes, quos 
mihi servandos tradidisti, servavi, ut nemo ex illis perierit, nisi 
ille unus, quem Tu, cum mihi tradidisti, sciebas esse periturum, 
et aeterno judicio Tuo ad interitum destinatum mibi dederas; 
atque ille ipse non periit, nisi ut Scriptura, quae illum peritu- 
rum dixerat, impleretur, 

Quibus omnibus verbis hoc unum significat, se, quantum in 
se fuit, omnibus officit sui partibus fuisse perfunctum; neminem 
sua quidem negligentia periisse; si quis periit, propria periisse 
culpa, qualis Judas fuit, quem ideo filium perditionis Hebraica 
vocat phrasi, quasi ad perditionem destinatum, quemadmodum 
et Divus Paulus appellavit *), non quod ideo ille perierit, quod 
a Deo ad interitum, non solum, ut Augustinus loquitur, prae- 
destinatus, sed etiam factus esset, quemadmodum novi haeretici, 
summa profecto impietate, docent. Nam et ille, ut Augustinus °) 
et Leo Magnus‘) tradunt, etiam post venditum Christum, si 
voluisset, per illum ipsum, quem vendiderat, sanguinem salvus 
esse poterat. Sed quo magis Christus significaret, illum sua ne- 
gligentia non periisse, ita loquitur, quasi causam perditionis illius 
in divinam praedestinationem, et in Scripturae testimonium con- 
jicere videatur. Itaque cum dicit: Ut tmpleretur Scriptura, dictio 
illa ut non solam consecutionem et eventum, sed etiam causam 
declarat; causam vero non veram, sed apparentem, quemadmo- 
dum in hujusmodi phrasibus saepe diximus significare. Itaque 
nihil aliud indicat, quam adeo certam divinam fuisse praedesti- 
nationem, adeo veram Scripturae praedictionem, adeo convenienter 
utrique Judae interitum accidisse, ut non alia de causa contigisse 
videretur, quam ut divina praedestinatio et Scripturae testimo- 


1) Tract. 107. 7) Supra 16, 23. °) Vers. 11. *) Inf. 18, 9. et Psalm. 
408, 8. *) 2 Thess. 2,3. *) In Psalm. 68, 7) Serm. 4. 3. 5, de passione. 


818 °° +COMMENT. EN JOAN. 


nium impleretur. Locus autem Scripturae, ad quem aludit, est 
ille *): Feant dies ejus pauci, et Eptscopatum ejus acciptat alter, 
quem Petrus in eandem sententiam induxit *). 

13. Nunc autem ad Te venio, et haec loquor in mundo , 
habeant gaudium meum impletum in semet ipsis. Hactenus ari 
dem, quia in mundo cum illis fui, feci, quod mei erat officit ; 
custodivi enim eos sic, ut nemo ex illis perierit, nisi is, qui, 
antequam mihi traderetur, perditus erat; nunc cum, ad te pro- 
ficiscens, ab illis discedam, dum adhuc in mundo sum, haec 
pro illis loquor. Sic resolvendam orationem puto. Reddit ratio- 
nem, cur nunc potius, quam ante, pro illis oret, et quodam- 
modo apud Patrem excusat importanas preces. Cum autem dicit: 
Ut habeant gaudium meum impletum in semet ipsis, explicat finem, 
ob guem a Patre, ut eos servaret, postulavit. 

Gaudium suum Augustinus *), Beda, Rupertus voeare putant, 
quod in discipulos ipse contulerat, gaudium illis a se datum; 
Cyrillus vero, Chrysostomus, Leontius, Theodorus Mopsuestien- 
sis et Euthymius passive interpretantur : Ut habeant gaudium 
meum, id est, quo de me gaudent, impletum tn semet ipsis. 
Quod Cyrillus ad hunc fere modum explicat: Nunc illi magno 
ex praesentia corporis mei gaudio affici sibi videntur, in eoque 
omne suum praesidium collocant, putantque, me abeunte, nihil 
se consolationis, nihil auxilii, nihil laetitiae habitaros; fac, in- 
telligant, se non minus a me absente, quam praesente protegi; 
quin plus auxilii, plus gaudii ex mea divinitate, quam ex prae- 
sentia corporis, in quam defixi toti erant, percipere, hoc est, 
ut habeant gaudium meum impletum in semet ipsts. Brevius et 
simplicius interpretor: Fac, ut magis, me absente, gaudeant, 
omni Tuo auxilio muniti, quam praesente gaudebant. 

14. Ego dedi eis sermonem Tuum, et mundus eos odio habuit, 
quia non sunt de mundo, stcut et ego non sum de mundo. Alia 
haec ratio est, qua Patrem movet, uti discipulis suis in’ mundo 
manentibus opem ferat, quod ipsius, id est, Patris causa, 
mundus eos odio habeat, persequatur, aequumque sit, ut, cujus 
causa patiuntur, ab eo adjuventur, quemadmodum Leontius et 
Theophylactus interpretantur. 

Sermonem Patris, ut Cyrillus, Augustinus, Beda, Theodorus 
Heracleotes, Theophylactus et Euthymius putant, vocat doctri- 
ham evangelicam suam, quam illis tradiderat, quae etsi ipsius 
erat, tamen ideo non suam, sed Patris vocat, ut ratio plus be 
beret ponderis; magis enim obligabat Patrem, ut discipulis pro- 
pter suam, quam propter Filii doctrinam persecutionem. patier- 
tibus subveniret. Quemadmodum alio loco dixit *): Mea doctrina 
non est mea, sed Ejus, qui misit me, Patris, quia plus apud 
homines habitura erat auctoritatis, si Patris, quam si suam esse 

diceret,. Theodoras vero Mopsuestiensis, Leontius et Rupertus 
sermonem Patris Evaugelii praedicationem exponunt, sensumque 
esse putant: Ego illis officium dedi praedicandi post meum dis 
cessum Evangelium, quo doctrina Tua continetur, quae res ma- 
gnum illis odium, magna pericula concitura est; tuere igitar -eos, 
qui haec Tua causa passuri sunt. Utrumque probabile; scd hoc 
secundum eventus ipse reddidit probabilius. Itaque, ut recte 
Augustinus ’) adnotavit, quae per praeteritum dicit, de futuro 
intelligenda sunt. ; 

. 45. Non rogo, ut tollas eos de mundo, sed ut serves cos a 
malo. Loquitur Christus cum Patre, tamquam cum homine 
propter homiaes, id est, quia hominibus audientibus loquebatur. 
Si, cum homine loquens, dixisset, eos non esse de mundo, et 
mundum eos persecuturum. esse, in promptu fuisset  homini 
responsio: Tollamus ergo illos de mundo? quid illis cum. muado?. 
Huic responsioni aut objectioni occurrit Christus, se id roga- 
turum fuisse, si fieri posset, aut expediret; nunc autem fieri 
mon posse, cum necesse sit, ut Evangelium per ipsos praedice- 
tar; propterea se non rogare, ut de mundo tollantur, sed ut, 
in mundo necessario manentes, a mundo serveptur; non ut peri- 
culis subtrahantur, sed ut in periculis subleventur. In hune 
sensum Cyrillus, Leentius, Augustinus, Beda et Rupertus, pro- 
babilius, quam Chrysestomus, Theophylactus et Euthymius, qui 
existimant, ideo hoc dixisse Christum, ne audientes discipuli 
putarent, ipsum rogare Patrem, ut eos anticipata morte de 
mundo subduceret. Malum aut ipsum vocat mundum, qui totus 
an maligne posttus est; aut Satanam, principem mundi, qui 
proprio Bomine wov7neds, mulus, appellatur , ut cum in oratione 
Dominica dictmus: Sed lbera nos a malo. Atque hoc modo 
Leontius interpretatur. - 4 

Documentum hoc Christi, ut recte Cyrillus observat, ad 
omnes pertiaet, ad eos vero maxime, qui prodesse aliis possunt, 
patienter ut ferant, et in hac vita diutius fortasse, quam vel- 
lent, detineri, et multis exerceri periculis, ut ipsorum incom 
modo alii juventur. Dissolvi, inquit, et esse cum Christe multe 
magis melius; permanere autem in carne, necessarium propter 
vos, ait Paulus *). Eodemque prersus spiritu vir ile plane Apo- 
stolicus, B. Martinus Turonensis , cujus ossa aetate nostra impii 
nefariique homines Calvinistae in profluentem Ligerim projece- 
runt, moriens dicebat *): Domine, si adhuc populo tuo necessa- 
rius sum, non recuso laborem. 

46. De mundo non sunt, stcut et ego mon sum de mundo. 
Inutilis repetitio videri poterat, nisi Christus esset, qui loquere- 
tur, cui aullum sige causa vetbum excidebat. Theophylactus 

et Euthymius putant, ideo idem repetiisse, ut audientium disci- 
pulorum animos magis. confirmaret. Augustinus et Beda referunt 
ad sequentia, quasi dicat: Quia ergo de mundo non sunt, ut 
dixi, sicut ego non sum de mundo, sanclifica eos, sicut ego san- 
ctificatus sum. - 7 

17. Sanctifica eos in veritate. Sermo Tuus veritas est. Locus 
est in speciem facilis, re vero ipsa valde difficilis. Duo ex- 
-plicanda, quid hoc loco sit sanctficare, et quid in. veritate 
sanctificare. 3 

-Fere omnes docent, sanctificare esse Spiritu sancto confir- 
mare, ut mundi persecutiones, de quibus agebatur, superarent, 
Chrysostomus, Theodorus, Heracleotes et Mopsuestiensis, Cyril- 
lus, Leontius, Augustinus, Beda, Theophylactus, Euthymius, 
Rupertus. Itaque quaerit Augustinus, quo modo nunc Christos 
petat, ut sanctificentur, quos jam dixerat de mundo non esse, 
hoc est, esse sanctificatos. Respondet his verbis’*): An guia et 
in veritate sanctificati in eadem proficiunt sanctitate, fiuntque 
sanctiores? Neque hoc sine adjutorio gratiae Dei, sed illo eorwm 
sanctificante profectum, qui sanctificavit inceptum. Unde et Apo- 
stolus dicit*): Qui in vobis opus bonum coeptt, perficiet usque in 
diem Christi Jesu. 

Melius, opinor, quam Rupertus, qui eos sanctificatos quidem 
ante fuisse dixit, sed nondum in veritate sanctificatos, quia non- 
dum baptizati erant, ut ille quidem putat, et baptismus est, quo 
non sola figura, ut per sacramenta veteris legis, sed vere san- 
ctifieamur. At. Apostolos jam tum baptizatos fuisse, et omnes 
fere, ut alibi diximus, auctores docent, et si nemo doceret, ipsa 
per se res satis loqueretur. Quis enim credat, baptizatos nomine 
Christi non fuisse, qui alios nomine Christi baptizabant 7)? De 
sanctificatione Spiritus sancti hic agi, non dubito; sed credo, 
sanctificare hoc loco plus quiddam significare. ; 

Itaque melior est alia interpretatio, quam Chrysostomus af- 
fert, sanctificare hic idem esse, quod segregare, designare, con- 
stituere praedicatorem Evangelii; de hac enim re sermo erat, 
quemadmodum D. Paulus in Evangelium ab utero matris suae 
segregatum se fuisse dicit, id est, ad praedicandum Evangelium 
destinatum *). Hoc enim apud Hebraeos est wap (Kada:seh), 


sanctificare, sicut de Jeremia propheta dictum est: Antequam 
exires de vulva, sanctificavi te, et prophetam in gentibus dedi te’). 
Haec, inquam, interpretatio melior altera est; sed totum sensum 
hujus loci, meo quidem judicio, non exhaurit. 

Credo igitur, hoc loco sanctificare legale et, ut ita dicam, 
solemne verbum esse, allusionemque fieri ad ceremonias veteris 
Testamenti, quibus cum sacerdotes, caeterique Dei ministri ini- 

tiabantor ,- sanctificari dicebantur ,. id est, a caeteris hominibus 
segregabantur, Deoque dedicabantur, consecrabanturque *)., Nam 
et Latine sanctum id dicitur, quod a rebus communibus atque 
pollutis separatum est. Quam verbi vim etiam D. Paulus ex- 
pressit, cum dicit: Talis enim decebat, ut esset nobis Pontifex, 
sanctus, innocens, impollutus, segregatus a peccatoribus *). Petit 
igitur Christus a Patre, ut discipulos suos sanctificet, id est, ad 
Evangelium, sacerdotium, ministeriumque initiet, non jam lega- 
libus illis umbris ac ceremoniis, quibus veteris Testamenti mi- 
nistri consecrabantur, sed in veritate, id est, re ipsa, Spirituque 
sancto, gui multo melius, quam omnes veteris legis ceremoniae, 
homines sanctificat, aptosque facit ministros novi Testaments, 
quemadmodum de se ipso dixit D. Paulus *). Quod enim hie 
dicit Christus: Sanctifica eos in veritate, id est, non umbris, 
sed vero spiritu; non externa corporis unctione, qua Aaron et 
omnes templi ministri consecrabantur, sed interna Spiritus sancti 
unctione, de qua idem Joannes dicit *): Sed vos unctionem ha- 
betis a Sancis , et nostis omnia; et rursus*): Et non necease 
habetis, ut aliguis doceat vos, sed sicut unciio. ejus docet ves; 
hoc, inquam, ipsum aliis verbis dixit D. Paulus *): Qui tdoneos 
nos fecit ministros novi Testamenti, non litera, sed spirttu, id 
est, non ceremoniis illis veteris Testamenti, ad literam et Ju- 
daico more intellectis, sed aliis melioribus , id est, spiritualibus 
ceremoniis. 

Hinc intelligitur, non siti quid sit sanctificare , sed etiam, 
quae secunda erat quaestio, quid in veritate sanctificare, et quid 
sibi Christus paulo post velit, cum dicit 7): Et pro eis ego san- 
etifico,me ipsum. Veritatem enim legalibus ceremoniis et umbris 
opponit; quemadmodum cum Joannes dixit supra”): Vidimus 
gloriam ejus, gloriam quasi unigeniti a Patre, plenum gratiae 
et veritatis; et °): Lex per Moysem data est; gratia. autem, et 
veritas per Jesum Christum facta est; et '°): Qui adorant Deum, 
in spiritu et veritate oportet adorare. Auctorem tantum vellem 
hujus interpretationis habere bonum; sed neminem invenio. Videri 
poterant Augustious, Beda et Rupertus hunc vidisse sensum 5 
sed laudem inventae veritatis declarando perdiderunt. Sic enim 
scribit Augustinus '?): Sanctificantur itaque in veritate haeredes 
Testamenti novi, cujus veritatis umbrae fuerunt sanctificationes 
veteris Testamenti. Quis non putasset, hunc, quem modo expo- 
suimus sensum, assecutum Augustinum ? Sed addit: Et cum 
sanct fcantur in veritate, utique sanctificantur in Christo, qué 
veraciter dixit**): Ego sum via, et veritas, et vita. Item quando 

ait"): Veritas liberabit 03, paule post”) exponens, guid dixerit: 
Si Filius, inquit, kberaverit vos, tunc vere liberi erttis, ut osten- 
deret, hoc se prius dixisse veritatem, quod postmodum Filius; 
quid ergo aliud in hoc loco dixtt: Sanctifica eos tm veritate, mist: 
 Sanctifica eos tn me? } 

Itaque duabus rebus a nostra sententia Augustious et alii, 
quos modo nominavimus, auctores discrepant: altera, quod veri- 
tatem Christum interpretentur, cum aeternam potius, ut dixi- 
mus, Spiritus sancti unctionem, sanctificationemque significet, 
quae vera, non umbratilis est; altera, quod hoc de omnibus 
sate qui per Christum justificantur, interpretentur , cum 

de ministris agat Evangelicis, quibus proprie convenit 
ee illud verbum sasctificari, id est, ad certum Evangelii ini- 
tiari ministerium. Eademque ratione Chrysostom, Cyrilli, Leon- 
tii, Theodori Heracleotae, Theophylacti et .Euthymiis interpreta- 
tionem non seguor, qui per veritatem veram doctrinam _intel- 
ligunt. Qui vero exposuit: Sanctifica cor tn veritate, id est, 
vera, non imputata justitia, profuit studio Calviaistarum et 
Lutheranorum haeresim refellendi, sed verum sensum noa 
attigit. . 
Quid ergo est, quod continuo sequitur: Sermo Tuus veritas 
est? Omnes auctores, quos modo citavimus, et omnino omnes, 
quos umquam legisse memini, intelligunt: Sermo Tuus Evaa- 
gelicus verus est, propterea per sermonem, id est, doctrinam 
Tuam sanctificabuntur. Ego coavenienter superiori interpretationi 
meae hoc ipsum interpretor: Quia sermo tuus, id est, novuma 
Evangelium res vera est, non typica, non umbratilis , quatlis 
erat lex, oportet, ut ejus ministri non solis externis ceremoniis, 
sed multo magis vera justitia, internoque spiritu sanctiftcentur. 
itaque non vocat sermonem verum, quia vera dicit, sed quia 
sermo, id est, Evangelium, ut ait D. Paulus *), non in umbris, 
non in figuris, sed tn spiritu, virtuteque conststit. Argumentatur 
enim eodem prorsus modo, quo supra *) argumentatus fwerat, 
oportere Deum, non jam legalibus ceremoniis, sed vere et spiri- 
tualiter colere; Spiritus, inquit, est Deus, et cos, qui adorant 
eum, wn spiritu et verttate oportet adorare. 

18. Sicut Tu me misistt in mundum, et ego mitto eos in 
mendum. Theophylactus conjungit hunc versum cum proxime 
sequenti, ut ex utroque confletur una sententia ad hunc modum: 
Sicut Tu misisti me in muadum, ut me sanctificarem, id est, 
in sacrificium offerrem: ita ego illos in mundum mitto *), tam- 
quam oves occisions, ut sanctificentur, id est, in sacrificium se 
pro salute hominum suo modo similiter offerant; sanctifica ergo 
eos, id est, Spiritus sancti virtute corrobora, ut mortem fortiter 

oppetant. Alii omnes auctores, Chrysostomus, uterque Theodo- 
rus, Leontius, Cyrillus, Augustinus, Beda, Euthymius, Rupertus 
referunt ad praesentia, hoc fere sensu: Quia, sicut Tu me mi- 
sisti in mundum, ita eos ego missurus sum, senctifica eos in 
veritate, id est, confirma et muni vera virtute. Poni enim prae- 
teritum: mist, pro futuro: missurus sum, etiam Chrysostomus 
et Euthymius admonuerunt: Rupertus praeterea videtur cum 
superioribus ') ista conjungere. Non rogo, ut tollas eos de mundo, 
quia, sicut Tu me misisti in mundum, ita ego eos mitto, ut per 
totum mundum praedicent Evangelium; itaque necesse est, ut 
in mundo maneant, donec in omnem terram exeat sonus eorum ”). 
Quisquis recte intellexerit, quae diximus superiore versu, facile 
hoc etiam intelliget. Diximus, sanctificare esse initiare, et so- 
lemni ritu legitimum alicujus sacri muneris ministrum constituere. 
Declarat ergo nunc, ad quod munus eos a Patre sanctificari, id 
est, idorneos, ut loquitur D. Paulus *), mintstros fiert, | petierit, 
nempe ad munus Apostolicum; hoc enim est, in mundum prae- 
dicandi causa mitti, Apostolum esse, ut ipsum Graecum nomen 
declarat, quemadmodum et Augustinus *) monuit. Cum ergo 
missurus eos sim in mundum, id est, Apostolos ac ministros 
Evangelicos constituturus, et ministri in lege sanctificentur, sancti- 
fica et Tu eos, sed tn veritate, non in figura, sicut illos. 

At quid attinebat dicere: Sicut Tu me miststi in mundum? 
Primum voluit, ut opinor, ostendere, se eos non. sine causa, 
non sine exemplo mittere; in eo enim se Patris ipsius exemplum 
imitari, qui se eadem de causa in mundum misisset, qua ipse 
nunc eos mitteret. Deinde id se facere necessario; cum enim 
ipse in -mundum a Patre missus esset, et ex ejusdem Patris 
voluntate de mundo esset abiturus, aliquos necessario suo loco 
vicarios relinquere oportere, qui, per totum dimissi mundum , 
ipsius officium perfungantur. Itaque hac ia re causam etiam agi 
Patris; nec enim posse legationem illam, quam sibi injunxisset , 
peragi, nisi per vicarios. Hoc est, quod solet Divus Paulus di- 
cere, se pro Christo legatione fungi *). Quod ergo dicit Christus: 
Sicut Tu me misisti in mundum, et ego mist eos, perinde est, 
ac si diceret: Sicut ego Apostolus Tuus sum, ita sunt et ilh 
mei. Nam et Christum Apostolam confessionts nostrae Christi 
Apostolus Paulus appellavit °), ut Cyrillus adnotavit. Quemad- — 
modum ergo se, Apostolum in hunc mundum mittens, Pater 
sanctificaverat, id est, initiaverat, consecraverat, unxerat, non 
oleo illo, caeterisque ceremoniis, quibus Aaron et caeteri veteris 
Testamenti ministri consecrabantur, sed em veritate, id est, oleo 
laetitiae prae consortibus ewis '), quod descendit in barbam, bar- 

bam Aaron, quod descendit in oram vestimenti ejus, id est, 
Spirita sancto, quo totus repletus fuit*): sic et discipulos suos, 
quos Apostolos vellet facere, id est, in mundum mittere, ut 
Evangelium pro se praedicarent, in veritate sanctificaret. Hoc 
est, quod ait’): Ego autem constitutus sum Rex ab eo super 
Sion montem sanctum ejus, praedicans praeceptum ejus, Hebraice: 
DDI (nissachthi), ut noster legit interpres, perfusus sum (oleo), 
id est, inauguratus sum, ut ita loquar, ut Rex sim, et princeps 
eorum, qui ejus in Ecclesia Evangelium sunt praedicaturi. 

Monent Chrysostomus, Leontius et Euthymius, particulam 
illam x&3ac¢, stcut, non perfectam, sed inaequalem similitudinem 
declarare, sicut cum jubemur perfecti esse *), sicut et Pater 
noster coelestis perfectus est. Nec enim eodem prorsus modo Fi- 
lium a Patre, et Apostolos a Filio missos esse, sed Filium a 
Patre tamquam Deum a Deo, Apostolos a Filio tamquam crea- 
turas a creatore. Saepe nos etiam monuimus, conjunctionem illam 
et notam esse comparationis expletae, quemadmodum si diceret: 
Sicut Tu me misisti in mundum, ita et ego eos mitto. 

19. Et pro eis ego sanctifico me tpsum, ut sint et ipst san- 
etificatt in veritate. Omnes prorsus auctores, quos ego legerim, 
interpretantur: Pro eis ego me in sacrificium offero; nec du 
bium est, quin id verba significent; quid hoc ipsum sit, quae- 
ritur. Omnes etiam exponunt: Offero me in sacrificium pro 
illis, ut meo sacrificio et illi in veritate sanctificentur, id est, 
justificentur. Sanctificari autem Christum, dicit, non quod san- 
ctus factus sit, cum prius sanctus non esset; sed quod in veteri 
lege hostiae, quae offerebantur, sanctificari dicerentur. Sic Atha- 
nasius *), Chrysostomus, Cyrillus, Augustinus, Theodorus, Mo- 
psuestiensis et Heracleotes, Leontius, Beda, Theophylactus, Eu- 
thymius, Rupertus, quae quidem omnia vera sunt; sed hoc unum 
addo, Christum, quemadmodum supra ‘), ita etiam hic ad san- 
ctificationes illas legales et solemnes ceremonias allussisse, ideo- 
que sanctificandi verbum usurpasse. Petierat a Patre, ut disci- 
pulos suos tn verttate, id est, non jam veteribus illis ceremoniis 
et sacrificiis, quibus ministri veteris Testamenti sanctificabantur, 
id est, instituebantur (nam inter alias ceremonias etiam sacri- 
ficium adhibebatur, cum Aaron et reliqui ministri sacrabantur °); 
sed vero spiritu, veraque et interna sanctitate. 

Dicit nunc: Pro eis ego sanctifico me ipsum, quasi dicat: 
Loco illius sacrificii et omnium aliarum ceremoniarum , quae in 
consecratione, sanctificationeque ministrorum veteris Testamenti 
adhibebantur, ego me in sacrificium offero, quod sacrificium, 
cum non jam umbra, sed illarum potius umbrarum veritas sit, 
eum eo sanctificati discipuli mei fuerint, non solum in figura, 

sed in veritate sanctificati erunt. Hoc est: Et pro eis ego san- 
clifica me tpsum, ut sint et tpsi sanctificati tn veritate. Ergo alio 
sensu dicit: Sanctifico me tpsum, quam: Ué stint et ipsi sancti- 
ficati, et quam dixerat*): Sanctifica eos in veritate. Nam cum 
dicit: Pro eis sanctifico me ipsum, sanctificare significat in sa- 
crificium offerre; cum dicit: Sanctifica eos, et:. Ut sint et 
ipst sanctificati in veritate, significat initiari, consecrarique 
sacrificio. , 

Cur ergo ea usus est ambiguitate, cum uno verbo dicere 
potuisset, pro eis ego offero me ipsum? Saepe docuimus, qyanta 
cum gratia soleat Christus argute ludere ambiguitate verburum, 
ut supra ’*}; hoc autem loco id fecit paene necessario, cum 
legalibus jam verbis uti coepisset, et in lege non solum minister, 
qui per sacrificium ad ministerium templi dedicabatur , sed id 
etiam, quod offerebatur sacrificium, sanctificari dicebatur. 

Adde, quod potest etiam et de se, et de discipulis eodem 
loqui sensu, ut idem sit, sanctificare se, atque solemni ritu ac 
sacrificio sese initiare dedicareque ad sacrum aliquod ministerium. 
Tamquam si dicat: Si Evangelici ministri eodem modo, quo 
legales illi, essent initiandi, oportebat, ut se sacrificio aliquo 
sanctificarent; non est, cur hoc illi faciant, non est, cur ullam, 
ut se sanctificent, offerant victimam; ego hoc pro illis faciam; 
ego non alia victima, quam me ipso, pro illis, id est, eorum 
loco me sanctificabo, qua ratione multo melius sanctificati erunt, 
quam si ipsi se, multis oblatis vetere more sacrificiis, sanctifi- 
cassent. Hoc est: Et pro ets ego sanctifico me ipsum, ut sint 
et ipst sanctificati in veritate. Atque haud scio, an hic sensus 
magis sit proprius. Hoc modo si interpretemur, illi quaestioni 
locus relinquitur, cum dicat se Christus pro illis sanctificare, 
quomodo a Patre petat, ut cos ipse sanctificet. Nimirum dicit, 
se pro illis sanctificare, id est, ipses sanctificare, supplendo per 
verum illud suum sacrificium sacrificia omnia legalia, reliquas- 
que omnes ceremonias, quas in ministrorum sanctificatione ne- 
cesse erat adhibere; petit autem a Patre, ut eos in veritate 
sanctificet, id est, ut illis spiritum mittat sanctificationis, quem 
illis ipse suo illo meruit sacrificio. Ita inter se et Patrem eorum 
partitur sanctificationem. 

20. Non pro ets autem rogo tantum, sed et pro eis, qui cre- 
dituri sunt per verbum eorum in me. Chrysostomus et Euthy- 
mius existimant, hoc Christum addidisse; ut magis etiam ac 
magis discipulos consolaretur, indicando illis, muitos ipsorum 
praedicatione credituros. Theophylactus vero, ne, quoniam dixe- 
rat: Pro ets sanctifico me ipsum, aliquis existimaret, eum non 
esse, nisi pro solis Apostolis moriturum, subjecisse: Non pro ets 
autem rogo tantum, sed et pro eis, qui crediturt sunt per verbum 

corum in me. Itaque putat Theophylactus, idemque Rupertus 
docet, hoc etiam, quod nune Christus pro omnibus credituris a 
Patre petit, ad sanctificationem pertinere, id est, orare Patrem, 
ut omnes etiam, qui credituri sunt, sanctificeé, quemadmodum 
oraverat ante, ut Apostolos sanctificaret. 

Quae interpretatio facile ex iis, quae supra‘) diximus, refa- 
tatur. Docuimus enim, sanctificandi verbum proprium eorum 
esse, qui in ministros alicujus sacri muneris initiantur. Nee vero 
sine consilio, cum Christus hoc loco rogandi verbum repetierit, 
verbum sanctificandi non repetivit. Quid ergo dicit, se non solum 
pro Apostolis, sed pro omnibus credituris petere? Quod sequi- 
tur proximo versu: uf omnes unum sint, et quod supra *) pro 
Apostolis petierat: ut sint, inquit, unum, sicut et nos; quemad- 
modum Theodorus, Heracleota et Mopsuestiensis, Leontius, Eu- 
thymius, ac idem postea Rupertus interpretantur. 

Duas hic quaestiones multis verbis agitat Augustinus *). Altera 
est, quid de illis, qui jam ante crediderant, et tamen cum Christo 
non erant, qualis Nathanaél, Nicodemus, et ipsa Christi mater, 
- quae tune certe non aderat, an non etiam pro illis roget? Re- 
spondet, illos quidem omnes credidisse, sed quia per -verbum 
Apostolorum et effusionem Spiritus sancti multo perfectius erant 
credituri, inter eos, qui nondum crediderant, sed credituri erant, 
numerari. Quod nescio, an de B. Virgine satis pie dici queat. 
Altera, quid de illis, qui postea quidem coeperunt credere, 
tamen non per Apvstolorum verbum crediderunt, cujusmodi {uit 
Paulus, qui dicit *), se non ab homine, neque per hominem, sed 

er Jesum Christum Evangelium accepisse; et latro ille, qui sine 
ullo Apostolorum ministerio in ipsa cruce credidit ‘). Melius hic 
respondet, Apostolorum verbum appellari, non tantum quod ab 
illis audiebatur, sed verbum Evangelicum, a quocumque audire- 
tur, quia illud ipsum Apostoli praedicabant. itaque et D. Pau- 
lum, et Jatronem illum per verbum Apostolorum , quamvis noo 
ab Apostolis, sed a Christo ipso acceptum, credidisse. Atque 
hoc etiam modo melius etidm ad priorem quaestionem respon- 
dere potuisset. Mihi tamen Apostolorum verbum, non quale 
Apostoli praedicabant, sed quod Apostoli praedicabant, et ab illis 
audiebatur, videtur voluisse significare. Spectandum enim est, 
quid ageret Christus. Commendabat Apostolos Patri; in eorum 
igitur commendationem dicit: Sed et pro ets, qui credituri sunt 
per verbum eorum in me; eos igitur intelligit credituros, qui 
Apostolorum ministerio credituri erant; ii enim soli ad eorum 
gloriam commendationemque pertinebant. Quid ergo ad Augu- 
stini quaestiones respondendum? Eos quidem nominare solos, 
qui Apostolorum ministerio credituri erant, sed quia omnium 

aliorum, quique crediderant, quique credituti erant, eadem erat 
ratio, totum genus, ut fieri solet, ex una specie intelligi 
voluisse. | . 

Alia major quaestio hinc posset exsistere, quid de illis, qui 
neque crediderant, neque erant postea credituri, pnumquid pro 
illis non orat Christus? Sed eam quaestionem supra‘) disse- 
ruimus. 

21. Ut omnes unum sent, sicut Tu, Pater, in me, et ogo in 
Fe. Hoc est, quod credituris petit: Ut omnes unum sint, quod 
quomodo sit intelligendum, supra’) explicayimus. Illud tantum 
hic potest quaeri, cur non dixerit: Sicut nos unum sumus, quem- 
admodum illic dixerat; sed: stcut Iu, Pater, in me, et ego in Te. 
Kjus rei causam et Euthymius indicat, et Christus ipse palam 
ostendit, cum subjicit: Ut et ‘pst in nobis unum sint.~ Voluit ergo 
docere, qua re unum eos esse vellet, seilicet Spiritu, fide, ca- 
ritate, hoc est, #m nobis, id est, in Deo. Ut hoc significaret , 
dixit: Sicut nos in nobis, hoc est, Tu Pater in me, et ego in 
Te (subiatellige: unum sumus; hoc enim, ut Augustinus admo-~ 
net, necessario intelligendum est). Dictionem sicut non signifi- 
care aequalitatem, neque perfectam similitudinem, supra *) dixi- 
mus, et iterum hic Chrysostomus et Theophylactus monent. 
Quamquam Cyrillus, sicut et Hilarius *), non sola fide et cari- 
tate, sed re etiam ipsa unum nos cum Christo per ejus corporis 
in sacra Eucharistia perceptionem fieri velint, et quia Filius re 
ipsa cum Patre unum est, etiam cum ipso Patre unum fieri re 
ipsa. Atque eodem modo Theodorus, Heracleota et Mopsuesti- 
ensis, et Leontius interpretantur, nisi quod non re ipsa, sed 
-consensione fidei, nos unum cum Patre et Filio fieri dicunt. 
Quod suo quodam sensu verum est; sed non credo, sensum 
hujus loci esse, ut, qui credunt in Christum , unum cum illo et 
Patre sint, sed ut in Patre et Filio, id est, fide atque caritate 
in Patrem et Filium, unum sint. 

Ut et ipst in nobis unum sint, ut credat mundus, quia Tu 
me misistt. Repetitio est ex idiomate Hebraeorum usurpata, 
tamquam si diceret: Ut et ipsi, inquam, in nobis unum stat. 
Quod autem sequitur: Ut cognoscat mundus, quia Tu me misisti, 
difficilius est. | 

Summa quaestionis in eo fere tota versatur, ut intelligatur, 
quem hoc loco vocet mundum, eosne, qui jam credebant, an 
eos, qui nondum credebant, sed aliquando credituri erant, itaque 
adhuc mundus erant; an eos, qui neque credebant, nee erant 
umquam credituri. Qui pro iis, qui jam tune credebant, accipi 
putaret, neminem legi, nisi forte Theodori duo et Leontius ita 
senserunt; non enim satis constat, sed de eornm sententia statim 
dicemus, Augustinus, Beda et Rupertus existimant, pro iis ae- 

¢cipi, gui erant credituri, sed nondum. credebant ; eaeterum non 
significari causam, cur credituri sint, quasi propterea dicantur 
credituri, quia Apostoli unum, id est, inter se concordes futuri 
erant; sed hoc ipsum esse credere, Filium a Patre missum esse, 
et esse, qui hoc credunt, inter se unum; itaque sensum esse: 
Rogo, ut omnes unum sint, id est, ut omnes credant, quia Tu 
me misisti. Theodorus, Heracleota et Mopsuestiensis, atque Le- 
entius interpretantur: Ut, cum fide unum inter se, et uniti no- 
biscum fuerint, intelligant, me Tuo consilio atque voluntate factum 
esse unum. Quo autem modo id sint intellecturi, non declarant; 
sed videntur de iis, qui jam credebant, loqui, qui ex ipsa expe- 
rientia, et quasi gustu quodam mutuae in fide concordiae cogni- 
turi sint, non fuisse rem fictam et vanam incarnationem. meam, 
sed magno Patris consilio factam. 

Melius Chrysostomus, Theophylactus et Euthymius: Ut, qui 
nondum credunt, animadvertentes discipulorum meorum concor- 
diam, adducantur , ut credant, me a te missum fuisse, id est, 
Evangelicum mysterium, quod discipuli mei praedicant, rem esse 
ex Deo, non ex hominibus. Nihil enim aeque juvare auditorum 
fidem, atque doctorum concordiam; nihil aeque impedire, atque 
discordiam. Itaque putant, contra quam sentit Augustinus, Apo- 
stolorum concordiam tamquam causam significari, cur mundus, 
qui nondum crederet, esset crediturus. Melior haec interpretatio 
est, quam superiores illae duae; sed haec ipsa mihi videtur non 
satis esse germana: primum, quia non obscure Christus videtur 
mundum ita credentibus et credituris, de quibus utrisque egerat, 
opponere, ut ab illis omnino distinguat; deinde quia, si, quod 
Chrysostomus putat, dicere voluisset non dixisset: Ut credat 
mundus, quia Tu.me misistt, sed: Ut credat mundus in me; sicut 
ante dixerat: Quit credtturi sunt in me. 

Mundum ego vocari credo eos, qui neque credebant, nec 
erant credituri, vel illos certe, qui nondum credebant, cum coge- 
bantur credere faterique, Christum a Deo missum esse. Itaque 
sensus est: Ut mundus iste, quantumvis mihi adversarius, videns 
tamen summam discipulorum caritatem atque concordiam, coga- 
tur credere, id est, cognoscere et confiteri, me a Deo missum 
esse, id est, non esse, ut nunc putat, seductorem, sed hominem 
saltem divinitus missum, quamvis nihil praeterea de me, mea- 
que divinitate credat; quemadmodum in causa simili dixit D. 
Petrus *): Sic est voluntas Det, ut benefacientes obmutescere fa- 
ctatis imprudentium hominum ignorantiam; et Christus 7): Sic 
luceat lux vestra coram hominibus, ul videant opera vestra bona, 
et glorificent Patrem vestrum, qui tn coelis est. Nam ct illi, 
coram quibus discipulorum lucem lucere jubebat, homines, id 
est, mundus erant. 

22.- Et ego claritatem, quam dedisti mihi, dedi ets; ‘ut ‘sint 
unum, steut ef nos unum sumus. Dubium, quam hic intelligat 
claritatem. Cyrillus et Leontius intelligunt divinum honorem, 
qui hamanae naturae Christi ex conjunctione cum divinitate ac- 
cessit, ut non solum Deus, sed etiam idem ille homo, qui Deus 
erat, ad dexteram sederet Patris; banc se a Patre gloriam 're- . 
cepisse dicit, eandemque cum discipulis suis communicasse. 
Etenim cum illos per fidem, per caritatem, maxime vero, ut 
Cyrillus putat, per corporis sui in Eucharistia participationem — 
unum secum corpus effecisset, quidquid gloriae ex divinitate cor- 
pori suo accedebat, membris, id est, discipulis suis accessisse. 
Chrysostomus, et Theophylactus et Euthymius claritatem filam 
intelligunt, quam sibi Christus, volente Patre, ex doctrina sua 
et miraculorum effectione comparaverat, quam eandem dicat, ‘se 
- cum discipulis communicasse, quia eadem, ac majora etiam, 
quam ipse fecisset, miracula faciendi potestatem illis tradidisset. 
Ita quidem se res habet; sed qui hoc ad unitatem, quae inde 
concluditur, pertineat, non.satis apparet. Augustinus’), Beda — 
et Rupertus eam intelligunt claritatem aut doEaw. gloriam, quam 
in vita aeterna erant habituri; eam enim et Filium a Patre, et 
a Filio Apostolos per aeternam praedestinationem accepisse, 
quamvis re ipsa: nondum Christus sedisset ad dexteram Patris, 
neque Apostoli ad ejus gloriae pervenissent possessionem. 

Non facile mihi persuaserim, Christum de re loqui futura, 
aut, quod eodem redit, de rei futurae praedestinatione. Nec enim 
dubito , quin rationem reddat, cur Pater debeat unitatem illam 
spiritus, quam discipulis suis petebat, illis facile concedere, quia 
. ipse illis jam dedisset, quod daturus erat, eam scilicet gloriam, 
quam a Patre accepisset; quasi dicat: Jam ego, quod. officii mei 
erat, feci, fac Tu, quod est Tui, daque illis eam, quam peto 
spiritus unitatem. Praeterea non solet officium praedestinandi 
homines Filio, sed soli Patri Scriptura tribuere. Alii exponunt 
claritatem honorem hunc, wt flit Dei *), ut ait Joannes, nomi- 
nentur, et sint; eum enim honorem et Filium, quatenus homo 
erat, a Patre accepisse, et eundem cum Apostelis communi- 
casse *): Dedit enim eis potestatem filios Det fiert, his; qut cre- 
dunt in nomine ejus. Sensus probabilis; sed ego non arbitror, 
meliorem interpretem quaerendum esse, quam Christum. — 

Is eam claritatem dilectionem vocat *): Notum, inquit, fect 
ets nomen Tuum, ut dilectio, qua dilexisti me, in tpsts sit. 
Sensus igitur, ut opinor, est: Sicut Tu me dilexisti, ita ego 
eos dilexi; fac ut et ipsi se inter se diligant, quae erat unitas 
ila, quam illis postulabat. Vocat claritatem eam dilectionem, 
qua Pater se, et ipse discipulos prosequebatur , quia per eam 

Peter eum clarificaverat, ostendens *), cum esse Altium suum di- 
fectum, in quo stbi bene complacuerat. Hoc enim sensu clarifi- 
catio posita est supra’). Eam autem ipsam claritatem Filius 
discipulis dedit, offerens semet ipsum pro illis in-mortem; mor- 
tem enim suam claritatem vocat, quia per eam et ipse clarifi- 
catus est, et Patrem clarificavit , ut infra *).. Denique tolle a 
elaritate literam unam, et sensutm invenies. 

Ut sint wnum, sicut et nos unum sumus. deo pro illis mo- 
rior, ut unum sint; da igitur iHis eam unitatem spiritus, quam 
iis merui. Loquitur de sua morte tamquam de re praeterita, 
quia proxima erat, ut supra multis locis adootarimnus: De his 
autem verbis supra *) disputavimus. 

- 23. Ego in eis, et Tu tn me, ut sint consummali tn unun. 
Non dubjum, quin aliqued verbum, quod orationem expleat, 
subaudiendum sit; sed incertum, cujus temporis verbum esse 
debedt, praeteriti, ut fui vel fuimus; an praesentis, suse vel 
-sumus; an praesentis imperativi vel optativi, s¢mus, intelligen- 
dum sit. Atqui ex eo sensus pendet hujus loci. Orationis series 
videbatur postulare, ut’ subaudiretur verbum imperativum, aut 
optativum: semus; orabat enim. Omnes autem interpretes viden- 
fur verbum indicativum intelligere: sumus; certe Augustinus, 
Theuphylactus, Beda, Euthymius. Solus Chrysostomus videtur 
per praeteritum resolyere; Ego in eis fui, et Tu in me; quod 
malo sequi, quia videtur Christus declarare, quomodo claritatem 
iam discipulis suis dedisset, quam acceperat a Patre, nempe 
manendo in illis per caritatem, sicut Pater per eandem caritee . 
tem in se manebat; quemadmodum supra dixerat’): Ad eum — 
tentemus, ef mansionem apud eum factemus. Non negat etiam 
nunc,.et se in discipulis, et Patrem in se esse; sed docet fuisse, 
quia id causa, quam agebat, postulabat. 

Cam dicit, se in discipulis, Patrem vero in se esse, nor 
Regat, ut Augustinus monuit, esse etiam in discipulis Patrem; 
imo id ipsum voluit concludere, Patrem in illis esse; si enim 
ipse in illis, et Pater in ipso erat, et Pater utique in illis erat; 
sed quod non dixit, quia ex dictis facile colligebatur , intelligi a 
nobis voluit. 

- Quod sequitur: Ut stint consummati tn unum, Aucustinus, 
Beda, Rupertus et Euthymius interpretantur: Ut hac ratione ad 
gloriam illam et perfectionem vitae aeternae perveniant, cui adjici 
nihil potest. Rectius sentire. mihi videntur, qui de hac vita in- 
terpretantor; de ea quippe Christus agebat; ut Cyrilius, Theo- 
dorus Mopsuestiensis et Leontius exponunt. Sensus ergo est, 
hac ratione fieri, ut, cum Pater cum Christo unum sit, et Chri- 
etus unum cum discipulis (hoc enim est, Patrem in Filio, e 

Filium jn disespulis esse), et discipuli unum cum Patre, id esé, 
cum, Deo sint, qua unitate nulla petest esse major, quia non 
potest, nisi unus. esse Deus. Hoc est: Ut stint consymmaty in 
unum, id est, ut perfecta eorum unio, sicut multorum membro- 
rum in unum caput desinat, sicut dixit D. aap ‘}: Omnia 
vestra sunt, vos autem Christi, Christus aytem Dei; et *): Omnis 
viri caput Christus est, capyt autem mulieris a cap vero 
Christi Deus. 

Ut cognoscat myndus, quia Tu me “misisti , et dilewisti c08, 
sicut me dilexisti. Hoc non ex iis, quae dicta sunt, sed ex iis, 
quae ex dictis colliguntur, Christus concludit : Quandoquidem 
ego eos dilexi, hoc est, ia illis fui, sicut Tu me dileyisti, fac, 
ut id appareat; da illis eam, quam pro eis postulo, concordiam 
et caritatem mutuam, ut mundus cognoscat, rem esse divinam, 
non humanam, et te eos diligere, sicut me dilexisti. Quid sibi 
velint haec verbat Ut cognoscat mundus, quia Tu me misistt +), 
enna supra; idem enim hujus atque illjug loci sensus 
est. 

Qh. Pater , quos dedisti mihi, volo, ut, ubi sum ego, ef ili 
sint mecum. Altera jam haec petitio est, ‘ad alteram pertinens 
vitam. Petit autem, ut, quam conjunctionem in hac vita secum 
habent, eam in altera quoque habeant; sed _intelligit in hae 
quidem vita conjunctionem caritatis, in altera conjunctionem in 
eodem loco gloriae. Non assentior iis, qui haec de solis, aut 
potissimum de Apostolis dicta esse putant; de omnibus enim cre- 
dentibus atque credituris post versum 20. loquebatur, et eadem 
ratio omnium erat; atque ita Cyrillus, et Augustinus, et omnes 
alii auctores graves interpretantur. Itaque cum dicit: Quos de- 
disti mihi, omnem complectitur temporis differentiam, quasi dicat: 
Quos dedisti, vel daturus es; aut: Quos dedisti, sive re jam 
ipsa, sive sola praedestinatione. Quomodo Pater Filio hamines 
det, et cur Filius ita loquatur, saepe docuimus. Vide supra *); 
quamquam ibi de solis Apostolis, hic de omnibus credentibus 
Joquitur. Quod dicit: volo, imperantis verbum videri posset, 
quemadmodum et antiquus auctor Cerealia *) exponit, inde Filii 
auctoritatem probans; sed magis operantis esse arbitror, tam- 
quam si dicat: Opto, teque-rogo; non enim imperat, sed yota 
sya Patri declarat, cum quo non nisi reyerenter ac demisse 
Joqui solet, quod hoc maxime loco faciendym erat, ybi anon 
homo preces fundebat. 

Docet D. Augustinus ®), id, quod sequitur: Ubi sum ego, 
duobus modis intelligi posse, aut ita, ut tamquam Deus loquatur: 
Ubi sum ego, id est, in coelo, quae sedes mea est, a qua BUMr 
quam (iscessi; sicut supra’) dixit: Nemo ascendit in coelum, 

nisi qui descendit de coclo, Filius homints, qui est: tn coelo, aut 
ita, ut tamquam homo dicat: Ubi sem ego, id est, ubi paulo 
post futurus sum; cujusmodi locutiones multas jam in hoc ipso 
capite notavimus. Quod etsi verum est, tamen non dubito, quin 
hoc secundo potius modo intelligi debeat; jam enim diximus, 
Christum hic tamquam hominem Joqui. 

Ilud, quod idem observat Augustinus '), vereor, ne mi- 
bus conveniat, non dixisse: Et illi ibi sint, sed: Et allt mecum 
sint, quod aliud sit, esse, ubi Christus est, aliud cum Christo 
esse; etiam damnatos esse, ubi Christus est, quia et Christus 
tamquam Deus in inferno est; sed cum illo non esse, nisi qui 
eadem cum illo gloria fruuntur, quemadmodum latroni illi dixit *): 
Hodie. mecum eris in Paradiso. Quod enim hoc loco dicit: Et 
fllé sint mecum, supra *) dixerat: Qui mtht ministrat, me sequatur, 
et ult ego sum, tllic et minister meus erit, et non. dixit: Mecum 
erit. Cur ergo dixit: meoum? Quia majorem vim habebat, quasi 
diceret: Habebunt mecum eundem gradum dignitatis; habebunt 
communem mecum macrCoatent; conregnabunt mecum; ut dixit 
2D. Paulus *), 

Ut videant claritatem meam, quam dedisti mihi, qua dileccisti 
me ante constiluttonem mundi. Chrysostomus, Euthymius et Theo- 
phylactus observant, non dixisse: Ut habeant claritatem meam, 
sed: Ut videant; -nullam enim creaturam gloriae Christi capacem 
esse. Hoc puto non solum alienum a mente Christi esse, sed 
illi etiam omnino contrarium, qui nimirum id agehat, ut doce- 
ret, se suam cum discipulis suis gloriam communicaturum. 
Itaque existimo, videre hoc loco idem esse, quod frui, quemad- 
modum videre regnum Dei, est illo frui, supra ‘), et videre vitam 
aeternam, frui vita aeterna °). Nec enim Christus spectatores 
tantum gloriae suae discipulos suos esse volebat, ut suam illis 
spectantibus majestatem ostentaret, sed volebat, ejusdem gloriae 
esse participes, quemadmodum laborum participes fuerant. Atque 
hoc sensu, licet non satis explicent, Chrysostomus, Cyrillus, 
Augustinus, Leontius, Beda, Rupertus et Euthymius intelligunt. 
Videre, inquit Rupertus, est habere. Putant autem Chrysostomus, 
et Euthymius, et Theodorus Mopsuestiensis, de gloria divinitatis 
loqui, quam illi Pater non jam genito, sed generando dedisset. 
Rectius Cyrillus, Leontius et Theodorus Heracleota de_ gloria 
humanae naturae interpretantur ; nam ut homo loquebatur, et 
humanae suae naturae gloriam nobiscum communicavit. 

Itaque quod sequitur: Quta dtlexistt me ante constitutionem 
mundi, melius etiam iidem auctores de dilectione illa, qua Pater 
futurum hominem Christum ante constitutionem mundi dilexerat, 
eumque ad eam, quam dixit, gloriam praedestinaverat, inter- 


' *) Tract. 114. ?) Lue. 23, 43. *) Cap. 42, 26. 92 Tim, 2, 12. ') 
Cap. 3, 3. *) Cap. 3, 36. 

scaluntbe, quath Theodorus Mopsuestiensis, et idem postea He- 
racleota, qui de ea interpretantur dilectione, qua Pater Deus 
palin Deum ab omni dilexit aeternitate. 

25. Pater juste, mundus Te non cognovit; ego autem Te co- 
gnovi, et hi cognoverunt, quia Tu me misisti. Putat pag te ’ 
gtatiarum actionem esse, qualis illa est apud Lucam'): Confi- 
teor tibi, Pater, Domine coeli et terrae, quod ea haec a 
sapientibus et prudentibus, et revelasti ea parvulis.  Similiter 
enim gratias hic agere, quod ipse. cum discipulis suis Patrem 


' cognoverit, qui parvuli et abjecti habebantur; mundus autem, 


» 


qui magna sibi -sapientia excellere videbatur, non cognoverit.. 
Itaque vult ad explendam hanc sententiam aliquid intelligi, ut: 
Pater juste, gratias ago tibi; alieno sensu. 

- Quorsum igitur haec dicit? (Cyrillus et Leontius existimant, 
altudere ad id, quod supra ’*) significayerat, se non pro mundo, 
sed pro solis credentibus orare, Patremque justum appellare, 
quod se in mundum miserit non crediturum; quasi sensus sit: 
Justus es Pater, quod me in mundum miseris, quamvis non 
credat, me a te missum esse; fecisti, quod tuam decebat justi- 
tiam: Justificata est sapientia a filits suis *). Non patitur hunc 
sensum Graecus vocativus: dixase, juste; nam si nominativus 
esset: dixatocs, justus, pateretur. Chrysostomus , “Theodorus: 
Mopsuestiensis, Theophylactus et Euthymius mihi videntur verum 
perspexisse sensum. Causam reddere, cur non omnes, sed eos 
tantum, qui.in se credidissent, in coelo secum futuros esse di- 
xerit; nempe id Patris justitiam, id heminum diversa merita 
postulare, quia illi Patrem cognoverunt, hi non cognoverunt, 
Atque hanc esse causam, cur alibi aliis nominibus Patrem vocare 
soleat, hoc loco justum. appellaverit. 

96. Et notum fect eis nomen Tuum; et notum faciam. Quibus 
eis? Illis, qui cognoverunt. Quid per Patris nomen intelligat, 
supra *) declaravimus. Putant Cyrillus et Leontius, ideo Christum 
hoc adjecisse, ne, quia dixerat: Ego autem Te cognovi, et hi 
Te cognorerunt, videretur significasse, non aliter se, quam disci- 
pulos , Patrem suum cognovisse; itaque discrimen nunc indicare, 
se ita cognovisse, ut alios doceret; discipulos ita ¢ognovisse, ut 
docerentar: Deum enim nemo vidit umquam ; unigenitus Filius, 
gui est in sinu Patris, ipse enarravit *). 

Quomodo jam Patris nomen discipulis suis notum. fecisset , 
facile intelligitur; nempe per doctrinam suam atque miracula; 
quo autem modo notum se etiamnum facturum dicat, de eo 
quaestio esse potest. D. Augustinus *) et Beda sic edisserunt: 
Notum fect per idem, notum faciam per speciém; notum fect cum 
fide peregrinantibus, notum faciam sine fine regnantibus. Melius: 


7) Cap. 10, 24. 7) Vers. 9 et 20. %) Luc. 7, 38. *) Vers. 6. *) - 
Cap. 1, 18. ) Tract. 112. Po, 

Chrysostomus, Cytillus, Leontius, Theodorus Mopsuestiensis, 
Theophylactus; Euthymius et Rupertus referunt ad adventum 
Spiritus sancti, per quem multo plehius discipulos docturus erat. 
Itaque Cyrillus et Euthymius hinc etiam Christi divinitatem con- 
firmant, quod, quemadmodum Pater, ita et ipse per Spiritum 
sanctum doceat. Alia etiam interpretatio, quam Leontius addutit, 
non minus mihi placet, ut hoc ad eos referatur, qui nondum 
quidem crediderant, sed eredituri erant; nam et illis postea et 
per Apostolos, et per Spiritum sanctum! nomen Patris notum 
fecit. Potest et ad illud quadraginta dierum tempus referri, quo 
post resurrectionem suam cum discipulis versatus est, loquent 
de regno Det').: : _ > 

Ut dilectio, qua dilexisti me, th tpsis sit, et ego in tpsis. 
Ex Augustino constat, veterem. versionem Latinam legisse: U1 
dilectio, quam dilexisti me; itaque multis ille verbis disserit, 
guaré ita dixerit potius, quam: qua dilexistt, recteque vidit, esse 
Hellenismum; nam Graece ita est twa 7} &yann, ip hyanrnaas 
ue. Id leve est; illud paulo majus, quid sit: Ut dilectio, qua 
- me dilexisti, in ipsis sit. Chrysostomus, Leontius, Theophylactus 
et Euthymius putant, sensam esse: Ut dilectio, qua dileaist 
me, im tilis sit per cognitionem, id est, ut cognoscant, me abs 
te diligi. Rupertus, uf Spiritus sanctus, qui est dilectio, qua 
tu me diligis, in ipsis sit. Augustinus, Cyrillus et Beda, ut ea 
dilectione, qua me dilexisti, eos diligas, id est, ut facti per 
fidem et caritétem meeum unum corpus, quemadmodum ego abs 
te diligor, et ili diligantur; propterea addidisse: Et ego in tpsts, 
id est, guia ego in tpsis sum, tamquam caput in membris. 
Tamquam dicat: Cum ego im illis sim, id est, unum cum ibis 
sim corpus, non potest dilectio Tua, quae in me est, non esse 
in illis, id est non potes non ees diligere, cum me diigas. 


CAPUT XVIII. 


. Hage cum dixisset 7) Jesus, egressus est cum discipulis 
suis trans torrentem Cedron, ubi erat hortus, in quem 
introivit ipse, et discipuli ejus. 2. Sciebat autem et Judas, 
qui tradebat eum *), locum, quia frequenter Jesus conve- 
nerat illuc cum discipulis suis’). 3.-Judas ergo, cum ac- 
cepisset cehortem, eta Pontificibus et Phetisaets ministros, 


1) Act. 1, 3. 7) Matth. 26, 36. Marc. 14, 32. Luc. 22, 40. 5) Vers 
2—441. Matth. 26,-47—86, Marc. 14, 43—B2. Luc. 22, 4783. ‘) 
Luc, 21, 37. 

venit illuc cum laternis et facibus, et armis, 4. Jesus itaque, 
sciens omnia’), quae ventura erant super eum, processit, 
et dixit eis: Quem quaeritis? 5. Responderunt: Jesum 
Nazareoum. Dixit eis Jesus: Ego sum. Stabat autem et 
Judas, qui tradebat eum, cum ipsis. 6. Ut ergo dixit eis: 
Ego. sum; abierunt. retrorsum, et cecideruot in terram. 7. 
Iterum erge iaterrogavit eos: Quem quaeritis? [li avtem 
dixerunt:. Jesum Nazarenum. 8. Respondit Jesus: Dixi 
vobis, quia ego sum; si ergo me quaeritis, sinite hos 
abire; 9. ut -impleretur sermo, quero dixit: Quia, quas 
dedisti mibi, non perdidi ex eis quemquam 7). 10. Simon 
ergo Petrus, habens gladium, eduxit eum, et percussit Pon+ 
tificis servum, et abscidit auriculam ejus dexteram. Erat, 
autem nomen servo Malchus. 11. Dixit ergo Jesus Petro: 
Mitte gladium tuum in vaginam. Calicem, quem dedit mihi 
Pater, non bibam illum *)? 12. Cohors*) ergo et tribu- 
nus, et ministri Judaeorum comprehenderunt Jesum, et 
ligaverunt eum; 13. et adduxerunt eum ad Annam primum; 
erat enim socer Caiphae ®), qui erat Pontifex anni aillius. 
14. Erat autem Caiphas, qui consilium dederat Judaeis: 
Quia expedit, unym hominem meri pro populo°). 15, 
Sequebatar autem Jesum Simon Petrus.7), et alius disci- 
-pulus*®). Discipulus autem ille erat notus Pontifici, et in- 
troivit cum Jesu in atrium Pontificis. 16. Petrus autem 
stabat ad ostium foris.. Exivit ergo discipulus alius, qui erat - 
notus Pontifici, et dixit ostiariae; et introduxit Petrom. 
17. Dicit ergo Petro ancilla ostiaria: Numquid et tu ex 
discipulis es hominis istius? Dicit ille: Non sum. 18. 
Stabant autem servi et ministri ad prunas, quia frigus erat, 
et calefaciebant se; erat autem cum eis et Petrus stans, 
et calelaciens se. 19. Pontifex ergo interrogavit Jesam de 
disctpulis suis, et de doctrina ejas. 20. Respondit ei Jesus: 
Ego palam locutus sum mundo; ego semper docui in sya- 
agoga et in templo, quo omnes Judaei conveniuat, et in 
occulto locutus sum nihil®); 21. quid me interrogas?. in- 


1) Matth. 9, 4. 12, 25. Mare. 2. 8. Luc. 8, 22. 6. 8. 9, 47. 41, 17. 
pags 2, 24 seq. 6, 63. 7) Joan. 17, 12. *) Joan. 10. 18. Matth. 26, 

*) Vers. 12—414. Matth. 26, 87. seq. Marc. 14, $3. sey. Luc. 22, 
ai seq *) Vers. 24. *) Joan. 11. 50. ") Vers. 18—18. 25—27. Maitth. 
26. 69— 75. Mare. 14, 86. zen, Luc. 22, 86. ‘Seq. ®) Joan. 20, 2. sey. - 
®) Luc. 4, 18. ; 

terroga eos, qui audierunt; quid Jocutus sim ipsis; ecce, 
hi sciunt, quae dixerim ego. 22. Haec autem cum dixis- 
set, unus assistens ministrorum dedit alapam Jesu‘), dicens: 
Sic respondes Pontitici? 23. Respondit ei Jesus: Si male 
locutus sum, testimonium perhibe de malo; si autem bene, 
uid me caedis?)? 24. Et misit-eum Annas ligatum ad 
Caipham Pontificem *). 25. Erat autem Simon Petrus stans, 
et calefaciens se. Dixerunt ergo ei: Numquid et tu ex 
discipulis ‘ejus es? Negavit ille, et dixit: Non sum. 26. 
Dicit ei unus ex servis Pontificis, cognatus ejus, cujus ab- 
scidit Petrus auriculam: Nonne ego te vidi in herto cum 
illo? 27. Iterum ergo negavit Petrus; et statim gallus can- 
tavit*). 28. Adduacunt ergo Jesum a Caipha*) in praeto- 
rium. Erat autem mane; et ipsi non introierunt in prae- 
torium, ut non contaminarentur, sed ut manducarent Pascha. 
29. Exivit ergo Pilatus ad eos foras, et dixit: Quam ac- 
cusationem affertis adversus hominem hunc? 30. Respon- 
derunt, et dixerunt ei: Si non esset hic malefactor, non 
tibi tradidissemus eum. 31. Dixit ergo eis Pilatus: Acci- 
pite eum vos, et secundum legem vestram judicate eum °). 


_Dixerunt ergo ei Judaei: Nobis non licet interficere quem- 


quam; 32. ut sermo Jesu impleretur, quem dixit 7), signi- 
ficans, qua morte esset moriturus. 33. Introivit ergo iterum 
in praetorium Pilatus ®), et vocavit Jesum, et dixit ei: Tu 
es rex Judaeorum? 34. Respondit Jesus: A-temet ipso hoc 
dicis, an alii dixerunt tibi de me? 35. Respondit Pilatus: 
Numquid ego Judaeus sum? Gens tua et Pontifices tui 
tradiderunt te mihi; quid fecisti? 36. Respondit Jesus: 
Regnum. meum non est de hoc mundo °); si ex hoc mundo 
esset regnum meum, ministri met utique decertarent, ut 
non traderer Judaeis: nunc autem regnum meum non est 
hinc. 37. Dixit itaque ei Pilatus: Ergo rex es tu? .Re- 
spondit Jesus: Tu dicis, quia rex sum ego). Ego in 
hoc natus sum, et ad hoc veni in miendums ut testimo- 


1) Act. 23, 2. 3. 7) 4 Petr. 2, 23. *) Vers. 13. ‘*) Joan. 13, 38 
§) Matth, 27, 4. 2, ®) Act. 18, 14. 15. 7) Joan. 12, 32. Matth. 20, 19. 
*) Vers. 33 —19,.16. Matth. 27, 44-—31. Mare. 18, 2 — 20. Luc. 23, 
4—25. %) Joan. 6, 18. Luc. 22, 28. seq. 4 Tim. 6, 13, *°) Luc. 4, 32 
Matth. 26, 63. seq. 4 Cor. 18, 28. 

niom‘ perhibeam veritati; omnis, qui est ex veritate, audit 
vocem meam. 38. Dicit ei Pilatus: Quid est veritas? Et 
cum hoc dixisset, iterum exivit ad Judaeos, et dicit eis: 
Ego nullam invenio in eo causam'). 39. Est autem con- 
suetudo vobis, ut unum dimittam vobis in Pascha; vultis 
ergo, dimittam vobis regem Judaeorum? 40.. Clamaverunt 
ergo rursum omnes, dicentes: Non hunc, sed Barabbam. 
Erat autem Barabbas latro. 


EIN CAPUT XVIII. 


_Haec cum dixisset Jesus, egressus est cum discipulis suis 
trans torrentem Cedron. Lectorem monitum volumus, tria se- 
quentia capita, decimum octavum, decimum nonum et vigesimum, 
apud Matthaeum ’) explicata a nobis esse; percurremus tamen, 
et si quid forte, quod illic non dixerimus, occurrerit, id ex- 
planabimus. 

Disputandum hic primo loco erat, unde egressus dicatur Chri- 
stus, cum superiorem finisset orationem; sed supra *) disputa- 
vimus, ubi demonstravimus, omnia, quaeque fecisse, quaeque 
dixisse Christum, ab initio capitis decimi tertii usque ad hunc 
locum Joannes narrat, in illo ipso loco, in quo coenaverat, fecisse 
dixisseque; ita ex eo nunc loco egressus fuisse dicitur. Non est 
igitur Ruperti sententia a prudenti Jectore suscipienda, qui nunc 
Christum a villa Gethsemani egressum esse putat; tantum enim 
abest, ut ex ea exeat, ut in eam potius nunc eat. Quo fuerit 
egressus, diversis verbis quatuor scribunt Evangelistae. Mat- 
thaeus *), Marcus *) et Lucas °) dicunt, exiisse in Montem oliva- 
rum; Joannes hic, trans torrentem Cedron; sed eodem utrumque 
redit; dividebat enim torrens Cedron urbem Jerosolymam a monte 
olivarum, de quo apud Matthaeum ’) diximus, ut Josephus *}. 
auctor est; itaque credibile est, hortum Gethsemani, in quem 
Matthaeus et Marcus Dominum orandi causa ingressum esse 
dicunt, non in monte ipso olivarum, sed ad radicem montis post 
torrentis ripam fuisse; ideoque contentum fuisse Joannem dicere, 
trans torrentem Cedron egressum fuisse. 

Manifestus hic in libris omnibus Graecis error est, sed a 
multis jam aetate nostra viris doctis deprehensus. Legunt Graeci: 
Ilépay tov yeuappov tay xédeay, trans torrentem cedrorum. 


4) Joan. 19, 4, 6. 2) Cap. 26. et 27. %) Cap. 14, 34. *) Cap. 26, 
30. 36. *) Cap. 14, 92. *) Cap. 22, 39, 1) Cap..26, 30. *) Lib. 6. de 
bello Judaico, cap. 3. 

Quasi Cedron genitivus git Graecus pluralis numeri nominis ap- 
pellativi xédpo¢, cedrus, torrensque cedrorum dictus fuerit, quod 
cedris consitus utrimque esset. Manavit error in bonos etiam 
et graves auctores; sed manifestum est, Hebraicum esse voca- 
bulum rms (chidron), quod non cedros, quae Hebraice €5°74N 


(arazim), non ITY (chidron) appellantur, sed obscuritatem 


declarat; itaque credendam est, vallem illam, quia profenda 
erat ef umbrosa, solique minime pervia, pv (chidron), id 
est, obscuram et tenebrosam,dictam esse. a. 

Vallem, inquam, illam; nam hoc sciendum, non torrentem 
ipsum, sed vallem, per quam torrens praeceps decurrebat, Ce- 
dron appellatam fuisse, ut non ex Josepho tantum '), sed ex 
ipsa etiam Scriptura sacra’) perspicuum est, ubi non legitur 
Graece: Kal wap 6 Aabs dtexvpeteto ty tH yEtLappm td» 
xédowv, et omnis populus proficiscebatur tn torrente cedrorum, 
sed: év t@ yeruappw tod xédewv, id est, in torrente (vallis) 
Cedron, nisi forte error est, quod non facile crediderim. Ergo 
et hoc loco Cedron genitivus est, non pluralis, ut vulgo credi- 
tur, sed singularis, intelligiturque nomen vallis: trans torrentem 
vallis Cedron. | 

Unde venerit articulus ille Graecus toy, qui lectionem de- 
pravavit, variae conjecturae. Alii putant, aliquem Graecae linguae 
peritum, Hebraicae ignarum, articulum addidisse, existimantem, 
xédpwv genitivum esse pluralem, eademque ratione accentum ab 
ultima, ut Hebraica postulat pronuntiatio, in penultimam retra- 
xisse; alii, quorum ego conjecturam magis probo, scriptum fuisse, 
Mépay tov yemrappov rob xédomy, aliquem vero Graecum non 
intelligentem xédpmy singularem genitivum esse nominis indecli- 
nabilis, putantemque, genitivum esse pluralem, pro tot scripsisse 
tov. Scriptum autem fuisse prius rod ex eo loco, quem modo 
produximus *), facilis conjectura est; nam et illic scriptum est: 
éy tH xetsapowo tov xtdemy, hon tov xédpoyv, ut quidam 
haereticus interpres *) legi putat. Denique aut vallem illam, aut 
torrentem Hebraice Cedron appellatum fuisse, non ex eo loco 
solo, quem modo notavimus, sed etiam ex aliis 5), et ex Jere- 
mia *) manifestum est. De quo loco, qui volet, apud Josephum ‘), 
et apud Bedam *), et apud Brocardum °) plura legat. 

Ad rem ut redeamus, quod Christus domo, in qua coena- 
verat, cum discipulis egressus est, et in hortum se contulit trans 
torrentem Cedron, non idcirco fecit, ut Judaeorum manus fuge- 
ret, et Jatebras quaereret; id enim si facere voluisset, non io 
hortum urbi vicinum, in quo Judas sciebat eum totas orando 


") Lib. 6. de bello Jud. cap. 3. 7) 2 Reg. 18. 23. *) 3 Reg. 13, 23. 
*) Theod. Beza in annotat. *) 4 Reg. 23, 4. ©) Cap. 34, 40. 7) Lib. 9. 
Antiq. cap. 7., et lib. 6. de belle Jud. cap. 3. *) In lib. de locis sacris, 
cap. 6. °%) In descriptione terrae sanctae. 

noctes consuméfé solere, sed. in montem ipsom et solitudinem 
aufugisset; sed fecit potius, ut quaesituris se Judaecis obviam 
occurreret. Sciebat enim, eos, indice ac duce Juda, ibi se in 
primis quaesituros, ut ostenderet, se sponte mortem subire, et 
Judaeos labore liberaret per diversa loca se quaerendi. Itaque 
ipse sese in hortum quasi in carcerem inclusit. Atque hoc ipso 
consilio Evangelista addidit: Sctebat autem et Judas locum, quia 
frequenter Jesus convenerat illuc cum discipulis suis, Observarunt 
heec Chrysostomus, Cyrillus, Theodorus Heracleota, Theodorus 
Mopsuestiensis, Leontius, Theophylactus.. Cum autem dicit: 
. Sciebat et Judas, conjunctio et hanc habet vim: Non solum Chri- 
stus sciebat, Judam cum Judaeis venturum esse, sed ipse etiam 
Judas sciebat, eo se Christum de more recepturum. 

4. Jesus itaque, sciens omnia, quae ventura erant super se. 
Consulto dixit Evangelista: sctens omnia, ne quis putaret, Chri- 
stum imprudentem in manus hostium incidisse; cum enim non 
ignoraret, quorsum cohors illa venisset, non fugisse tamen, sed 
obviam potius illi-processisse, et quodammodo interrogando, quem . 
quaererent, provocasse, ut-se comprehenderent. Vox enim illa: 
Quem quaeritis, non est hominis, ut ait Leontius, metuentis et 
veluti fugituri, si ili ipsum se quaerere respondissent , sed po- 
tius interriti et lacessentis. Hane vim-habere verbum illud sctens, 
Chrysostomus , Theedorus, Heracleota et Mopsuestiensis, et Cy- 
rillus, et Rupertus existimant. Theophylactus vero et Euthymius 
indicant, verbum sciens ad id, quod sequitur, referendum esse: 
Et dixit eis: Quem quaeritis ? quasi dicat Evangelista: Quamvie 
Kon ignoraret, quem quaererént, interrogavit tamen, ut osten- 
deret, se minime timere. 

5. Responderunt et: Jesum Nasarenum. Hinc apparet, non~ 
dam milites, ac nec ipsum fortasse Judam ipsum etiam. secum 
loquentem cognovisse, ut apud Matthaeum '). disputavimus. Nec 
etim respondissent: Jesum Nazarenum, sed: Te ipsum quaerimus. 
Qui autem fieri potuerit, ut Christum non. cognoscerent, illic 
etiam disseruimus. 

Dicit eis Jesus: Ego sum. Ego sum Jesus Nazarenus, quem 
quaeritis: Nam qui interpretantur: Ego sum, qui sum, in qui+ 
bus Rupertus, sine causa mihi videntur vim verbis auferre. Etsi 
erat quidem Jesus ille idem, qui dixerat olim Mosi’*): Ego sum, — 
‘qui sum. Quam vim habeant verba, quae sequuntur, Peposuunee 
apud Matthaeum *), 

6. Ut ergo dixit eis: Ego sum, abierunt retrorseum , et cect 
derunt tn térram. Haud dubium, quin Christus hac in re divi 
Ram suam potentiam ostendere voluerit, ut intelligerent adver 
sarii, potuisse ipsam wb iis non capi, si voluisset. Chrysesto- 
mus, Theodorus Heracleota, Theodorus Mopsuestiensis, Leon- 


*) Cap. 26, 48. 2) Exod. 3, 44> °) Cap. 26, 48, 

tius, Cyrius, Augustinus, Beda, Theophylactus, Euthymius, 
Rupertus. Ubi nunc, inquit hic: Augustinus *), militum cohors, 
et ministri principum, et Pharisaeorum? ubi terror et munimen 
armorum? Nempe una vox dicentis: Ego'sum, tantam turbam 
odiis ferocem, telisque terribilem, sine telo ullo percussit , repultt, 
stravit. Deus enim. latebat in carne, et sempiternus dies ita mem- 
bris occultabatur humanis, ut laternis et factbus quaereretur oe- 
cidendus a tenebris. Ego sum, dicit, et tmptos dejecit. Quid 
judicaturus faciet, qui judicandus hoe fecit? Quid regnatures 
poterit, qui moriturus hoe potuit? Similia scribit Leo *) et Gre- 
gorius *). Quaerit Rupertus, cur voluerit hanc ipsam suam osten- 
dere potentiam, et non potius continuo capi, et tamquam agnus 
ad mactationem duci. Respondet, ut illi, viso miraculo, nullam 
culpae suae haberent excusationem. Altera non‘aliena hujus loci 
quaestio est, quam apud neminem lego, cur non alia ratione, 
quando multis poterat, eam ipsam potentiam ostendit potius, 
quam ipso responso? Non est admodum difficilis conjectura. 
Voluit ut illo ipso verbo, quo ratio postulare videbatur, ut illum 
apprehenderent , ita impedirentur, ut non solum apprehendere, 
sed ne stare quidem coram illo possent. Quis enim non putas 
set, fore, ut, simul atque respondisset: Ego swm, manus in 
illum injicerent? Atqui illo responso, quo incitari ad prehen- 
dendum videbantur, disjecti sunt. Voluit etiam illis Christus, ut 
opinor, ea ratione declarare, non solum non posse eos viribus 
suis, si iis uti vellet, resistere, sed ne sustinere quidem nomen 
suum. | 

Quod Gregorius observat *), retro istos, non autem in faciem 
cecidisse, quod in faciem cadere justorum sit, qui surrecturi per 
poenitentiam ex infirmitate cadunt; retro autem cadere reprobo- 
rum, qui numquam resurgunt, moraliter et concionatorie dictum 
est; caeterum non existimo, eam fuisse causam, cur retro ceci- 
derint; hane potius, quod Christus ante faciem eorum esset, 
itaque in terga oportebat cadere, ut casu ipso declararetur, ideo 
cecidisse, quod ante se stantem atque Joquentem Christum su- 
stinere non potuissent, ut appareret, unde illa venisset vis, quae 
eos dejecisset. Nam et arbores, quae vi ventorum convelluntur, 
non in eam, unde flat ventus, sed in oppositam cadunt partem. 
Non dicit Evangelista, quomodo prostrati surrexerint milites, 
cum yerosimile tamen sit, antequam eos secundo Christus inter- 
rogaret, surrexisse. Et cavere lector debet, ne fabulis, nescio 
quibus, fidem adjungat, quas volitare per vulgum video. Cre- 
dendum, eadem Christi virtute, qua ceciderant, surrexisse, po- 
steaquam tamdiu jacuissent, quam opus erat, ut ejus, quem 
comprehendere volebant, potentiam experiri possent. 


1) Tract. 442. 2) Serm. 44, de passione, *) Lib. 47. Moral. cap. 49. 
*) Hom. in Ezech. 9 - | | ; 


CAP. XVIII. supe! CHRISTUM CAPTURI PROSTRATI. §41 


1. Hterum ‘ergo interrogavit cos: Quem quacritis? Ili autem 
dixerunt : Jesum Nazarenum. Jam non prosternuntur hac voce, 
qua ante prostrati fuerant, quia satis jam Christus suam illis 
potentiam demonstraverat , ut Theodorus Mopsuestiensis, et Au- 
gustinus Bedaque observat; idemque Theophylactus indicat, satis 
illis occasionis praebuisse, ut a tanto scelere, viso miraculo, 
desisterent, ne quis ipsum accusare posset, quod sese sine ulla 
potentiae suae declaratione in hostium tradidisset manus; non 
fuisse prehensuros eum, si, quid posset, cognovissent. 

illius ergo quaestionis exitum non invyenio, quae nemini, 
puto, haec -legenti non occurrit, ‘quomodo ausi fuerint scelerati 
illi ministri, post tam _expressum argumentum divinae potentiae, 
manus in Christum injicere ; nisi quod suspicor, eadem illa po- 
tentia Christi, qua primum exterriti prostratique fuerant, solutos 
deinde fuisse metu, ne nostrae salutis remedium verum impe- 
diretur. Hoc ipsum indicat Augustinus *). Verum s: numquam 
se, inquit, ab eis permitteret apprehendi, non quidem tli facerent, 
propter quod venerant, sed nec ipse faceret, propter quod venerat. 
Eum quippe illi oceidendum quaerebant saeviendo, sed quaerebat 
nos et tpse moriendo. Eandem rationem Leo reddit *). | 

8. Dixit vobis, quia ego sum. Videntur mihi haec verba ta- 
citam exprobrationem imbecillitatis eorum continere, quod, cum 
jam se Jesum Nazarenum, quem quaerebant, esse dixisset , non 
apprehendissent; simul etiam admonitionem quandam divinae in 
Christo potestatis; considerarent apud se, qui eos: impedisset, ne 
se tenerent, quem Jesum esse Nazarenum confessus fuerat. 

Si ergo me quaeritis, sinite hos abire. Videtur ita loqui, 
quasi diceret: Si non solum me quaeritis, sed etiam istos, qui 
mecum sunt, jam estis experti, posse me illos defendere, qui 
vos uno verbo prostravi; sin me solum quaeritis, permitto, ut 
capiatis, modo hos sinatis abire. Juvat hic Theodori Heracleotae 
verba subscribere *): ‘Q< Ratio ayadoc TPOLOTAMEVOS TEXVOY, 
ExELVOVS per Fo MOLELTAL THY TELPAT LGD , dua tO aaordevic 
ADTOIP ; xat Eve vyniades, xat iva nAnowon toy Adyor, Gv 
cixev, éavtdy dé meodidoorr. Tamquam bonus pater ante 
filios stans, extra periculum eos ponit, quod adhuc infirmt et tn- 
[antes sint, et ut sermonem, quem dixerat, impleat, se autem 
tpsum tradit. Idem fere Theophylactus scribit. Saepe nobis Deus 
tamquam infirmis infantibus parcit, non patiens *) nos tentari 
supra id, quod possumus; fortiores vero factos majoribus peri- 
culis exercet; nam et Apostolos, quos modo secum capi noluit, 
fortasse ,- ut ait Cyrilus, ne, si tunc eum ipso mortui fuissent, 
aliquam redemptionis nostrae partem illis debere videremur, 
postea, a Spiritu sancto confirmatos, post se mori voluit, ut 


a » Tract, 112. 7) Serm. de Passione. *) Ex MS. Vatic. *) 4 Cor. 

Theophylactus animadvertit. Denique voluit, se solum ¢api, 
quia ') volwit toreular calcare solus. Declaravit re ipsa, inquit 
Cyrillus, quod verbis docuerat 7): Bonws pastor animam suam 
dat pro ovibus suis. 

Hinc altera quaestio, quam Chrysostomus et Theophylactus 
attingunt, facile solvitur, quid causae fuerit, quamobrem non 
etiam discipulos, praesertim Petrum, qui eos irritaverat, com- 
prehenderint. Putant enim, Petrum jam antea servo Pontificis 
Malcho auriculam abscidisse, quod nos apud Matthaeum refuta- 
vimus. Respondent, eadem Christi potentia fuisse prohibitos, 
ne illos caperent, quia paulo ante in terram dejecti-fuerant. Id 
Evangelistam indicare, cum veluti ejus rei causam exponens sub- 
jicit: Ut impleretur sermo, quem dixit*): Quia, quos dedisi 
mihi, non perdidi ex eis quemquam. 


Haec tantum in hoc caput 18. usque ad 20. in auctoris 
aulogrupho reperta sunt. 


CAPUT XIX. 


Tne ergo apprehendit Pilatus Jesum, et flagellavit *). 2. 
Et milites plectentes coronam de spinis, imposuerunt capiti 
ejus, et veste purpurea circumdederunt eum. 3. Et venie- 
bant ad eum, et dicebant: Ave rex Judaeorum! et dabant 
ei alapas *). 4. Exivit ergo iterum Pilatus foras, et dicit 
eis: Ecce, adduco vobis eum foras, ut cognoscatis, quia 
nullem invenio in eo causam °). 5. (Exivit ergo Jesus por- 
tans coronam spineam, et purpureum vestimentum). Et dicit 
eis: Ecce homo! 6. Cum ergo vidissent eum Pontifices 
et ministri, clamabant dicentes: Crucifige, crucifige eum! 
Dicit eis Pilatus: Accipite eum vos, et crucifigite; ego enim 
non invenio in eo causam ”). 7. Responderunt ei Judaei: 
Nos legem habemus, et secundum legem debet mori, quia 
Filtum Dei se fecit *). 8. Cum ergo audisset Pilatus hunc 
sermonem, magis timuit. 9. Et ingressus est praetorium 
iterum, et dixit ad Jesum: Unde es tu? Jesus autem 
responsum non dedit ei. 10. Dicit ergo ei Pilatus: Mili 
non loqueris? nescis, quia potestatem habeo crucifigere te, 


*) Jes. 63, 3. 7) Cap. 10, 44. *) Supra cap. 17, 42. *) Matth. 27, 
“i 5) Matth. 36, 67. *) Vers. 6. Joan. 18, 38. 7) Vers. 4. °) Matth. 
» 64 — 66. 

et potestgtem habeo dimittere te’)? 11. Respendit Jesus: 
Non haberes potestatem adversum me ullam, nisi tibi datum 
esset desuper. Propterea, qui me tradidit tibi, majus pec- 
catum habet?). 12. Et exinde quaerebat Pilatus dimittere 
eum; Judaei autem clamabant,: dicentes: Si hunc dimittis, 
nen es amicus Caesaris *); omnis enim, qui se regem facit, 
centradicit Caesari. 13. Pilatus autem, cum audisset hos 
_ sermones, adduxit foras Jesum, et sedit pro tribunali, in 
Jeco qui dicitur Lithostrotos, Hebraice autem Gabbatha. 
#4.. Erat autem parasceve Paschae, hora quasi sexta, et 
dicit Judaeis: Ecce, rex vester! 15. Illi autem clamabant: 
Tolle, tolle, crucifigeeum! Dicit eis Pilatus: Regem vestrum 
erucifigam? Responderunt Pontifices; Non habemus regem, 
nisi Caesarem. 16. Tunc ergo tradidit eis illum, ut cru- 
cifigeretur. Susceperunt autem Jesum, et eduxerunt. 17. 
Et bajulans sibi cracem *) exivit *) in eum, qui dicitur Cal- 
variae, locum, Hebraice autem Golgotha, 18. ubi cruect- 
fixerunt eum, et cum eo alios duos hinc et hine, medium 
autem Jesum. 19. Scripsit autem et titulum Pilatus, et 
posuit super crucem. Erat autem scriptum: Jesus Narare- 
nus, Rex Judaeorum. 20. Hunc ergo titulum multi Ju- 
daeorum legerunt, quia prepe civitatem erat locus, whi 
crucifixus est Jesus; et erat scriptum Hebraice, Graece et 
Latine. 21. Dicebant ergo Pilato Pontifices. Judaeorum : 
Noli scribere: Rex Judaeorum; sed quia ipse dixit: Rex sum 
Judaeorum. 22. Respondit Pilatus: Quod scripsi, scripsi. 
23. Milites ergo, cum crucifixissent eum, acceperunt vesti- 
menta ejus, (et fecerunt quatuor partes; unievique milit 
partem) et tunicam. Erat autem tunica inconsutilis, desuper 
contexta per totum. 24. Dixerunt ergo ad invicem: Non 
scindamus eam, sed sortiamur de illa, cujus sit. Ut Scriptura 
ampleretur, dicens: Partiti sunt vestimenta mea sibi, et 
in vestem meam miserunt sortem °), Et milites quidem haec 
fecerunt. 25. Stabant autem juxta crucem Jesu mater ejus 7), 
et soror matris ejus, Maria *) Cleuphae °), et Maria Magda- 
-lene. 26. Cum vidisset ergo Jesus matrem et discipulum 


1) Joan. 18, 39. 2) Act. 4, 26-28. %) Act. 8. 29. “) Vers. 17—42, 
Matth 27, 32—66. Mare. 18, 21—47. Luc. 23, 26—86. *) Jes. 83, 
4. seq. *) Psalm. 21, 19. 7) Luc, 4, 38. °) Luc. 8, 2. *) Luc. 24, 48. 

stantem, quem diligebat'), dicit matri suae: Mu¥er, ecce 
filius tuus. 27. Deinde dicit discipulo: Ecce, mater tua 7). 
Et ex illa hora accepit eam discipulus in sua. 28. Postea 
sciens Jesus, quia omnia consummata sunt, ut consumma- 
retur Scriptura 5), dixit: Sitio, 29. Vas ergo erat positum 
aceto plenum.” Illi: autem spongiam plenam aceto, hyssopo 
circumponentes, obtulerunt ori ejus. 30. Cum ergo acce- 
pisset Jesus acetum, dixit: Consummatum est. Et inclinato 
capite tradidit spiritum. 31. Juddei ergo, (quontam Para- 
sceve erat) ut non remanerent in cruce corpora sabbato *), 
(erat-enim magous dies ille Sabbati) rogaverunt Pilatum, ut 
frangerentur eorum crura, et tollerentur. 32. Venerunt ergo 
milites, et primi quidem fregerunt crura, et alterius, qui 
crucifixus est cum eo. 33. Ad Jesum autem cum venissent, 
ut viderunt eum jam mortuum, non fregerunt ejus crura; 
34. sed unus militum lancea latus ejus aperuit, et continuo 
exivit sanguis et aqua. 35. Et qui vidit, testimonium per- 
hibuit, et verum est testimonium ejus; et ille scit, quia 
vera dicit, ut et vos credatis*). 36. Facta sunt enim haec, 
ut Scriptura impleretur: Os non comminuetis ex eo °). 
37. Et iterum alia Scriptura dicit: Videbunt, in quem trans- 
fixerunt 7). 38. Post haec autem rogavit Pilatum Joseph 
ab Arimathaea (eo quod esset discipulus Jesu, occultus 
autem propter metum Judaeorum *), ut tolleret corpus Jesu. 
Et ‘permisit Pilatus. Venit ergo, et tulit corpus Jesu. 39. 
Venit autem et Nicodemus, qui venerat ad Jesum_ nocte 
riunum °), ferens mixturam myrrhae et aloés, quasi libras 
centum. 40. Acceperunt ergo corpus Jesu, et ligaverunt 
illud lintets cum aromatibus, sicut mos est Judaeis sepelire. 
41. Erat autem in loco, ubi crucifixus est, hortus, et 10 
horto monumentum novum, in quo nondum quisquam po- 
situs erat. 42. Ibi ergo propter Parascevem Judaeorum, quia 
juxta erat monumentum, posuerunt Jesum. 


1) Joan. 18, 23. 7) Joan. 13, 4. 5) Joan. 18. 4. *) 8 Mos. 21, 
22. seq. *) Joan. 21, 24. 4 Joan. 1, 4. *) 2 Mos. 12, 46. Psalm. 33, 
21. 7) Zach. 12, 10. Act. &, 30. seq. °) Joan. 7, 13. ®) Joan. 3, 2. 

CAPUT XxX. 


Una autem sabbati "), Maria Magdalene venit mane, cum 
adhuc tenebrae essent, ad monumentum, et vidit lapidem 
sublatum a monumento. 2. Cucurrit ergo, et venit ad Si- 
monem Petrum et ad alium discipulum 7), quem amabat 
Jesus, et dicit illis: Tulerunt Dominum de monumento; 
et nescimus, ubi posuerunt eum. 3. Exiit ergo Petrus et 
ille alius discipulus, et yvenerunt ad monumentum. 4. Cur- 
rebant autem duo simul, et ille alius discipulus praecucurrit 
citius Petro, et venit primus ad monumentum. 5. Et cum 
se inclinasset, vidit posita linteamina; non tamen introivit. 
6. Venit ergo Simon Petrus sequens eum, et introivit in 
monumentum, et vidit linteamina posita, 7. et sudarium, 
quod fuerat super caput ejus, non cum linteaminibus -po- 
situm, sed separatim involutum in unum locum. 8. Tunc 
ergo introivit et ille discipulus, qui venerat primus ad mo- 
numentum, et vidit, et credidit*); 9. nondum enim scie- 
bant Scripturam, quia oportebat eum a mortuis resurgere. 
10. Abierunt ergo iterum discipuli ad semet ipsos, 11. 
Maria autem stabat ad monumentum foris, plorans. Dum 
ergo fleret, inclinavit se, et prospexit in monumentum, 
12. et vidit duos Angelos in albis, sedentes, unum ad caput, 
et unum ad pedes, ubi positum fuerat corpus Jesu. 13. 
Dicunt ei illi: Multer, quid ploras? Dicit eis: Quia tule- 
runt Dominum meum, et nescio, ubi posuerunt eum. 14. 
Haec cum dixisset, conversa est retrorsum, et vidit Jesum 
stantem, et non sciebat, quia Jesus est’). 15. Dicit ei 
Jesus: Mulier, quid ploras? quem quaeris? Illa existimans, 
quia hortulanus esset, dicit ei: Domine, si tu sustulisti 
eum, dicito mihi, ubi posuisti eum; et ego eum tollam. 
16. Dicit ei Jesus: Maria! Conversa illa, dicit ei: Rab- 
boni (quod dicitur Magister)! 17. Dicit ei Jesus: Noli me 
tangere, nondum enim ascendi ad Patrem meum; vade 
autem ad fratres meos, et dic eis*): Ascendo ad Patrem 
meum et Patrem vestrum, Deum meum et Deum vestrum °). 


*) Vers. 41—18. Matth. 28, 4—18. Marc. 16, 41—14. Luc. 24, 1—12. 
*) Joan. 13, 23. *) Luc. 24, 25. Act. 2, 24. sequ. *) Joan. 24, 4. Lue. 
24, 16. *) Matth. 28, 40. *) Hebr. 2, 414. 

18. Venit Maria Magdalena,. annuntians discipulis: Quia 
vidi Dominum; et haec dixit mihi. 19. Cum ergo sero 
esset’, die illo, una Sabbatorum, et fores essent clausee, 
ubi erant discipuli congregati!) propter metum Judaeorum, 
venit Jesus, et’ stetit in medio, et dixit eis: Pax vobis! 
20: Et’ cum hoe dixisset’, ostendit eis manus. et latus ”). 
Gavisi sunt' ergo discipuli, viso Domino. 21. Dixit ergo 
eis iterum: Pax vobis! Sicut misit me Pater, et-ego mitto 
vos'*). 22. Haee cum dixisset, insufflavit a), et dixit eis: 
Accipite Spiritum’ sanctum! 23. Quorum remiseritis pec- 
cata, remittuntur eis; et quorum retinueritis, retenta sunt °). 
24. Thomas auteiit, unus ex duodecim, qui dicitur Didy- 
mus®), non érat cum eis, quando yenit Jesus. 25. Dixe- 
runt ergo ei alii discipali: Vidimus Dominum. Iile autem 
dixit eis: Nist yidero in manibus ejus fixuram. clavorum, 
et mittam digitum meum in locum clavorum, et mittam 
manam meam in latus ejus’), non credam *). 26. Et post 
dies ocfo, iterum erant discipuli ejus intus, et Thomas cum 
ets. Venit Jesus januis clausis, et stetit in‘medio, et dixit: 
Pax vobis! 37. Deinde dicit Thomee: Infer digitum tuum 
huc, et vide manus meas, et affer manum tuam, et mitte 
in latus meum; et noli esse incredulus, sed fidelis 9). 28. 
Respondit Thomas, et dixit ei: Dominus meus et Deus 
meus. 29. Dixit ei Jesus: Quia vidisti me, Thoma, cre- 
didisti; beati, qui non viderunt, et crediderunt !°). 30. 
Multa “quidem et alia signa fecit Jesus in conspectu disci- 
pulorum suorum, quae non sunt scripta in libro hoc "). 
31. Haec autem scripta sunt, ut credatis !7), quia Jesus 
est Christus Filius Dei, et ut credentes yitam habeatis in 
homine ejus '>). 


IN CAPUT Xx. 


19. Cum ergo sero esset die illo, una sabbutorum, et fores essent 
cldusae, ubi erant discipuli congregati propter metum Judacorum. 


1) Marc. 16, 14. Luc. 24, 36. 2?) Vers. 27. *) Joan. 17, 18. *) 41 Mos. 
2,7. *) Matth. 16, 19. 6) Joan. 11, 16. 7) Joan. 19, 34. °) Marc. 
46, 14. *) Vers. 20. ?°) Hebr. 14, 4. 1") Joan. 21, 28. 14) Luc. 1, 4. 
13) Joan. §, 24. 

Quae ista Christi fuerit apparitio, apud Matthaeum *) docuimus; 
nempe quinquies jam ante illo ipso die, quo resurtexerat,' diver’ 
sis aut discipulis, aut mulieribus, diversis in locis apparueérat. 
Eodemque die, ut hic Evangelista testatur, sexto decem disti- 
pulis Jerosolymae domi latentibus apparuit. Et diem, et’ hotam 
diei diligenter Evangelista designat, non solum ut ‘idem adhi-: 
beat historiae, quae circumstantiarum descriptione fit probabi- 
lior, sed ut aliquid etiam aliud, “quemadmodum modo ‘dicemus , 
significaret, | a 
Dicit, eodem die, quo resurrexerat, quae wna, id est, prima 
dies hebdomadis erat, quae nunc Dominica vocatur, discipulis: 
apparuisse, volens, ut opinor, indicare, quantam Christus habu- 
isset curam probandi discipulis resurrectionem suam;‘non diu 
passum esse benignum Patrem, filios suos orphanos in fucta 
esse; non fuisse negligentem et otiosum; eodem die, quo Magda- 
lenae, etiam discipulis apparuisse; imo ‘eodem die, qud’ suae 
primum matri, deinde Magdalenae, tertio illi aliisque mulieribus; 
ut major pars sentit auctorum, quarto Petro, ut ait Divas Pau- 
lus *) et Lucas *), quinto duobus illis discipulis euntibus in Emaus 
apparuerat. Horam autem diei notat: Cum sero, inquit, ‘esset, 
id est, cum jam esset nox, otons diac, exsistente vespere’, 
ad verbum, et ut rationem redderet, cur fores essent clausaée, - 
et ut eandem Christi commendaret diligentiam , qui ne nocturno 
quidem et incommodo tempori perpercisset, ut Apostolos conso- 
Jaretur, et vacillantem eorum confirmaret fidem. Quod magis 
etiam intelligetur, si in memoriam revocemus, quod apud Mat- 
thaeum *), eadem nocte, postquam advesperasset, et Emaunti 
cum duobus illis coenasse discipulis, et decem Jerosolymae con- 
gregatis discipulis apparuisse. Scribit Lucas *), cum ‘Christus ad 
hos venit, jam duos illos ex Emaunte rediisse, et cum illis fuisse, 
narrantes, quomodo vidissent Christum, eumque in fractione panis 
cognovissent. © = | 7 | "ea to eee 
Cur noctu potius venerit, quam interdiu, etiam indicat Evan- 
gelista, cum dicit:' Ubi erant discipult congregati; scilicet pro- 
pterea noctu venit, ut congregatos inveniret, quemadmodum Chry- 
sostomus, Leontius, Theophylactus et Euthymius existimant. 
Potest quaeri, quomodo dicat Evangelista, hoe primo die acci- 
disse, cum nox jam esset, et Judaei ab occasu solis diem in- 
choarent. Respondet Theodorus Mopsuestiensis, cum dicit: sero, 
perinde esse, ac si diceret: Finita prima die, et inchoata ‘se- 
cunda. De hac phrasi: una sabbatorum, saepe diximus; vide 
apud Matthaeum °). 
' Quod dicit, fores fuisse clausas, ad declarandam futuri mi- 
raculi magnitudinem pertinet, quod, cum clausae fores essent, 


‘) Cap. 28, 16. 2) 4 Cor. 4%, 8. 5) Cap. 24, 34. *} Cap. 98, 46. 

tamen per eas Christus ad discipulos penetraverit. Hac enim 
de causa, et hoc loco, et infra *), tanta diligentia id Evange- 
lista notavit, Nec, antequam Calvinus haereticus factus esset, 
cuiquam venerat in mentem, aliter intelligere Christum, quam 
per fores ipsas clausas, ad discipulos ingressum fuisse, quem- 
admodum et ex matre clauso exiisset utero, et ex sepulcro non- 
dum revoluto evasisset lapide; Justinus *), Chrysostomus *), Hi- 
larius *), Eusebius Emesenus *), Augustinus ®°), Ambrosius *), 
Epiphanius *), Gregorius Nazianzenus *), Hieronymus '°), Amphi- 
lochius apud Theodoritum *'), Leo **) et Cyrillus **), Theodorus 
Heracleota, Theodorus Mopsuestiensis, Leontius, Beda, Theophy- 
lactus, Euthymius et Rupertus **), et Nicephorus **). Neque vero 
spectandum solum est, quid dicant hi, tot, tamque graves aucto- 
res, sed multo etiam maxime, quomodo dicant; ita prorsus, 
ut nec in mentem quidem illis venerit, posse tam impu- 
dentem quemquam haereticum reperiri, qui id umquam esset 
negaturus. 

Abutebantur hoc loco Marcionistae, ut probarent, non habu- 
isse Christum verum corpus, ut ex Hieronymo, Augustino et 
Cyrillo in iis locis, quos modo notavimus, intelligimus; abute- 
bantur Manichaei, ut idem indicat Augustinus. Nemini umquam 
Catholico venit in mentem, respondere, quod Calvinistae respon- 
dent, non fuisse clausis, sed apertis foribus ingressum; cum, 
si id probari putarent posse, nulla tam expedita ad refellendos 
haereticos ratio inveniri potuisset, quod nimirum viderent, non 
posse id, nisi impudentissime negari., Novi tamen haeretici id 
negare ausi sunt, ne, si concesserint, corpus Christi per clausas 
fores penetrasse, et illud concedere cogantur, in quo maxime a 
nobis dissident, posse etiam in Eucharistia ita esse, ut locum 
pullum occupet; alii dicunt, fores quidem, cum Christus acces- 
sit, fuisse clausas, sed cum pulsasset, aliquem ex iis, qui intus 
erant, illi aperuisse; alii, Christum ipsum sua potentia aperuisse, 
aut ultro fores illi sese pandisse, quod et, cum Petrus e carcere 
ab Angelo educeretur, factum legimus °°); alii, per fenestram, 
aut qua alia via ingressum esse. 

Qui omnium prudentissimus videri vult, princeps eorum Cal- 
vinus, non probat, quemquam Christo fores aperuisse; illustre 
enim potentiae Christi specimen fuisse; sed quaerendum non esse, 
quomodo fuerit ingressus; hoc tantum nos tenere jubet, per fores 


1) Vers. 26. 7) Quaest. 117. 3) Hom. 2. de Joan. Bapt. et hoc loco. 
*) Libr. 3. de Trin. *) In hom. in haec verba. *) Hoc loco et serm. de 
temp. 156., et in lib. de aggne Christiano, cap. 24. 7) Serm. 10. in 
Psalm. 148., et lib. 10. in Luc. *) Haeres. 64. °) In Christo patiente. 
10) In Epitaph. Paulae. ‘') Dialog. 2. '?) Serm. 4. de resurr., et epist. 
10. cap. 5. et epist. 83. *3) Lib. 12. comment, in Joan. cap. &3., et lib. 
de recta fide ad Reginas. '*) Hoc loco. 15) Libr. 4. cap. 34, ‘*) Act. 
42, 10. 

non penetrasse. Cur ergo, o insane, tam diligenter Evangelista 
notavit, fores fuisse clausas, idque bis iteravit, nisi ut intelli- 
geremus, per ipsas clausas ingressum fuisse? Quod meliore pro- 
fecto, quam tu, Judicio Hilarius expendit: Quaero, inquit’), per 
quas clausaé domus partes sese corporeus intulerit? Diligenter 
enim Evangelista expressit, dicens: Venit Jesus, januis clausis, 
et stetit in medio discipulorum suorum. Adde, quod verbum illud: 
stetit_ in medio eorum, hanc vim habet, ut indicet, subitum sine 
ullo advenientis indicio, sine strepitu, sine apertione januae in 
medio constitisse. Petrum, inquit Calvinus, e carcere egressum 
legimus; an continuo dicemus, per fores penetrasse? Primum, si 
tam aperte Lucas dixisset, clausis foribus egressum esse, quam 
Joannes dicit, ingressum fuisse Christum, haud dubie diceremus. 
Deinde, quidni dicamus, Petrum etiam per fores carceris pene- 
trasse *), cum id Lucas Evangelii et Historiae Apostolicae scriptor 
significet? cum enim dicit portam urbis ferream ultro illis aper- 
tam fuisse, carceris vero portam non dicit, non obscure indicat, 
non aperta carceris porta exiisse. Certe meliores auctores, quam 
Calvinus, ita sentiunt, ut Rupertus *). 

At merito aliquis quaerat, cur clausis Christus januis ingres- 
sus fuerit, cum id adversari potius, quam servire ejus instituto 
videretur; volebat enim probare, se verum habere corpus ‘): 
Palpate, et videte, quia spiritus carnem et ossa non habet, sicut 
me videtis habere; atqui hoc melius probasset, si apertis, quam 
si clausis foribus ingressus fuisset; nam ipsum fores penetrare , 
proprium erat spiritus. Multas ejus rei causas graves auctores 
afferunt. Leontius, ut doceret, inquit, Apostolos deinceps non 
secundum carnem cogitare, id est, ut glorificatum se habere 
corpus intelligerent. Nam etst cognovimus, inquit Paulus ‘), se- 
cundum carnem Christum, sed nunc jam non novimus. Theodorus 
Heracleota, ut suam ostenderet divinitatem , cui nihil quantum- 
vis clausum obstare posset. Theodorus Mopsuestiensis et Euthy- 
mius, ne discipulos deterreret, qui, si foribus patefactis ingres- 
sum esse vidissent, ex Judaeis aliquem, quos timebant, esse 
putavissent. Theophylactus, ut ostenderet, quomodo resurrexisset, 
nempe eodem modo exiisse de sepulcro, quo ad eos clausis fo- 
ribus ingressus esset. 

Venit Jesus, et stetit in medio, et dixit eis: Pax vobis! 

Quam vim habeat verbum illud stetit, modo diximus; non 
apertis scilicet foribus, nullo dato ingressus sui indicio, subitum 
atque improvisum in medio constitisse. At cur in medio? quo 
melius ab omnibus conspiceretur, seque illis ostenderet, ut Eu- 
thymius ait. 


') In 3. de Trin. lib, 2) Act. 42, 10. 5) Lib. 44. 4) Lue. 24, 89. 
*) 2 Cor. 8, 16. 

. :. Accommodate autem ad eorum statum hac salutatione usus 
. est: Pax. vobis, etsi alioqui inter Judaeos vulgaris erat. Erant 
enim jn maximo. timore, proptereaque, ut Evangelista notavit, 
-obseratas habehant fores;. eum igitur ut illis timorem pelleret, 
statim dicit: Paz vobis, iisdem usus verbis, quibus ante mor- 
. tem illis; dixerat: Pacem relinquo vobis, pacem meam do vobis *), 
-ut vel..inde, quis esset, agnosceretur, ut Chrysostomus, Leon- 
; tius, Theophylactus et Euthymius adnotarunt. Non est instituti 
. nostri a sensu discedere literali, et ad colligendos, allegoriarum 
; flosculos .evagari;., sed. qui elegantem reperire volet in hunc 
locum allegoriam, Gregorium legat *), ad eos, qui mundo fores 
occluserunt, Christum necopinatum venire, et jucundissimam 
pacem ,dare, . a ers er 2 . 
- + ,.20. Et cum. hoc dixisset, ostendit eis manus et latus. Ostendit 
..eis vestigia,passionis suae, ut non alium se, quam Christum esse 
-,ostenderct, ct non alio, quam quod crucifixum fuerat, corpore 
, surrexisse ,. ut. Cyrillus, _Leontius,| Theodorus Heracleotes et 
Theodorus Mopsuestiensis. scribunt.. Tradit propterea Lucas °), 
.-Christum, aptequam .manus et pedes ostenderet, dixisse: Ego 
.sum,, nolite timere; territos vero fuisse discipulos, putasseque, 
: 8, gpiritum ,videre; quibus ille *): Quid tyrbati estis, et cogtta- 
1 faneg. ascendunt in corda vestra? Videte manus meas et pedes 
meas, guia.ego ipse sum; palpate et videle, quia spiritus carnem 
. at..0386. non. hahet, sicut me videtis .habere. Itaque abs re est, 
+ -quod ,Theophylactus disputat., quid causae fuerit, cur discipuli, 
-.viso repente Domino, turbati non fuerint, id partim Magdalenae 
 ;tvibuens, quae.se eum vidisse testata fyisset, partim voci Christi, 
- quam continuo discipuli recognoverint. Enimvero, ut Lucas af- 
. firmat,. turbati. sunt;.sed id Joannes, quod satis a Luca expli- 
catum esset, silentio praetermisit. Eandem enim hanc Joannis et 
iHlem Lucae apparitionem fuisse, neminem arbitror negare posse. 
1 Magis propria hujus loci quaestio, quomodo Christus, cum 
. glorificato ,surrexerit corpore, cicatrices gestaverit, quae vitium 
- quoddam ,corporis sunt, quasque nemo nostrum, etiamsi in hac 
. habuerit vita, in altera glorificatus habiturug est. Retinuisse eas 
Christum magno consilio, credendum est, et quia illustris victo- 
riae insignia erant, et solent victores duces ostentare potius, 
i quam gccultare cicatrices; et quia, testes volebat esse resurre- 
.¢tionis suae; et quia oportebat, ut, cum ad judicandum venertt, 
»-@as ostenderet, ut viderent ejus hostes ‘), in quem transfix- 
. erunt., Clqvi, enim..manus fixerant, inquit D. Augustinus ‘), 
lancea latus ejus aperuerat, ubi ad dubitantium corda sananda 
vulnerum sunt servata vestigia. Et’): Numquid non poterat Do- 


-« . 4) Cap.’ 44, 97. *) Lib. 4. in 4. lib: Reg. cap. 4. 4) Cap. 24, 36. 37. 
*) Luc. 24, 38. 39. 5) Supra cap. 19, 37. Zach. 12, 10. *) Hoc loco. 
1) Tract. 112. cap. 3, 

minus sine cicatrictbus resurgere? sed, in discipulorygn, corde pul- 
nera noverat, propter quae, sanqnda cicatrices wn corpore. $40 
servaverat; idem. *) et Leo”): Ad sananda infidelivm cordium 
vuinera clavorum et lanceaa erant, servata vestigia, ul non dubia 
fide, sed constantissima, scientia | teneretur eam naturam jn, Dei 
Patris consessuram throno , _ quae jacuerat in sepulcro. , Sententiam 
eandem Graece Cyrillus: dicit. 3), et Eusebius Emesenus, *\ Chry- 
‘sostomus,: Theophylactus et. Euthymius. 


Quin et .martyres omnes. suas esse in coelo cicatrices, habi- 
turos, non tamquam vitia, sed tamquam veritatis. testimonia, 
. idem docet Augustinus *‘);: Eusebius vero Emesenus nonnullos hae- 
.reticos .occasionem hinc sumpsisse :dicit, ut: dicerent,, omnia, San- 
-sctorum corpora cum iisdem vitiis resurrectura, cum. quibus ce- 
. cidissent, quod ex Paulo °), facile refelitur. 


'Aliam hic quaestionem Cyrillus suscitat, quomodo vere. glo- 
rificatum Christi corpus discipuli potuerint contueri, qui ne: figu- 
ram quidem ejus gloriae in Transfiguratione sustinere potuissent. 
- Respondet, Christum gloriam compressisse corporis. sui, ne nimio 
splendore perstringeret discipulorum oculos. Idemque doeet 
Augustinus *). 


Difficilior quaestio, an discipuli Christi vulnera manibus, ut 
sibi certam fidem facerent, contrectarint. Nam Joannes quidem 
et Lucas tantum dicunt, Christum vulnera, sua tangenda_ illis 
ostendisse, sed an revera tetigerint, neuter eorum dicit. iMeli- 
orum tamen auctorum opinionem esse video, vere tetigisse, Au- 
gustini *), Leonis °). Idque videtur haud obscure Joannes:*) 
‘significare, cum dicit: Quod perspeximus, et manus ‘nostrae con- 
trectaverunt. Accedit alia ex hoc loco conjectura, cum Thomas 
dicit **): Mist videro in manibus ejus fxuram clavorum, et mit- 
tam manum meam in latus ejus, non credam, indicat , | caeteros 
discipulos, ut sibi fidem facerent, se vidisse Christum, affirmasse, 
se non solum vidisse eum, sed etiam ejus cicatrices manibus 
contrectasse; perinde enim loquitur, ac si dicat: , Nisi mittam 
digitum meum in locum clavorum, et mittam manurm meam in 
latus ejus, sicut ipsi vos fecisse dicitis, non credam. ° 


Gavisi sunt discipuli, viso Domino..Non statim quidem viso, 
‘nam initio, ut Lucas tradit, turbati potius sunt, et, spiritum se 
videre putaverunt ; sed gavisi sunt viso, id ‘est, manuum con- 
trectatione cognito. Dixerat ante mortem: Herum videbo vos, et 
° gaudebit cor vestrum **);, et ideo Evangelista notavit, ‘gayigos fuisse, 


*) Serm. 147. de tempore. 2) Serm. 4. de Ascensione. 5) Libr. 12. 
in Joan, cap. 88. *) Homil. in haec verb. *) Lib. 22. de Civit. cap. 20. 
*) 1.Cor. 18. . 7) Lib.;:22.;de, Civ, cap. 19. °) Serm...48. de.verbis Do- 
- Moini, et. ay de .temp. 488, et 188. et. 460, ®) Epjst, 40, cap, &... *% 
Epist. 4. cap. 4, 4. *) Vers. 28. *2) Cap, 16, 22. 

ut indicaret, impletam fuisse Christi praedictionem, ut Chryso- 
stomus, Cyrillus, Theophylactus et Euthymius ajunt. 

21. Disxit ergo eis iterum: Pax vobis! Postquam eum cogno- 
vissent , quasi, quod ante dixerat, nihil profuisset, quia non tam- 
quam Christi, sed tamquam spiritus aut phantasmatis salutatio 
excepta fuerat. Itaque repetitio haec non solum confirmandi vim 
habet, ut Augustinus ’) et Beda putant, sed etiam indicat, prio- 
rem salutationem, quia non tamquam a Christo accepta fuerat, 
paene irritam fuisse. Aliter enim a Christo, quam a mundo 
salutamur. 7 

Sicut misit me Pater, et ego mttto vos. Dubium, qua in re 
Christus inter suam Apostolorumque missionem similitudinem 
ponat; nam Cyrillus quidem, veritus, opinor, ne, si aliter in- 
terpretaretur, Arianorum causae favere videretur, quasi eodem 
prorsus modo Christus a Patre, quo a Christo discipuli mitte- 
bantur, id est, ut creatura a creatore, ut minor a majore mis- 
sus esset, ad solam hoc docendi retulit diligentiam; ut, quem- 
admodum ipse non justos quaerebat, sed peccatores, ita se eos 
dicat mittere, ut peccatores ad poenitentiam adducant. Eodem 
ferme modo Leontius: Quemadmodum, inquit, me Pater mist, 
ut vos docerem, tla ego vos inttto, ut alios doceatis. Alii referunt 
ad potestatem, quam discipulis dedit, quasi dicat: Quam _ pote- 
statem mihi misso Pater dedit, eam ego vobis do. Quo sensu 
Rupertus his verbis exponit *): Quomodo enim, vel ad quid misit 
Filium Pater, nisi ut inter Deum et homines pacem faceret? 
Quomodo itidem, vel ad quid suos in universum mundum filios 
mittit praedicatores, nisi ad hoc, ut tnimtcos Deo reconcilient ho- 
mines? Hoc nempe sciens Apostolus, ait Corinthiis*?): Omnia autem 
ex Deo, quit reconciliavit nos sibi, et dedit nobis ministerium 
reconciliationis. Quoniam quidem Deus erat in Christo mundum 
reconctlians sibt, non reputans illis delicta illorum, et posutt in 
nobis verbum reconciliationis. Pro Christo ergo legatione fungimur, 
tamquam Deo exhortante per nos. Eodem modo videtur Elias 
Cretensis *) intellexisse. Itaque inter alia, quae ex literis sacris 
adduxit exempla, ut doceat, dictionem sicut, et similes alias, 
cum de Deo et hominibus comparate dicuntur, non aequalitatem, 
sed proportionem significare, hoc in primis adducit. Christum 
enim a Patre, tamquam parem a pari, Apostolos a Christo, 
tamquam homines a Deo missos esse. 

Duplicem ego potestatem his verbis declarari arbitror: altg- 
ram eam, quam ex Ruperto modo diximus, quam potestatem 
ipse a Patre missus accepisset, eam Apostolis dare, quos suo 
loco mitteret, quos vicarios suos faceret. Hoc apparet ex verbis 


*) Tract. 112. 7) Lib. 14. *) 4 Cor. 8, 19. 20. *) In comment. in 
2. orat. de Theologia Gregorii Nazianz. et in orat. de recta doctrinse 
sententia. 

sequentibus; propterea enim insufflavit in eos; propterea dixit *): 
Quorum remiseritis peccata, remittuntur eis, et quorum retinu- 
eritts, retenta sunt, ut ostenderet, se, quantam auctoritatem ipse 
a Patre accepisset, tantam illis dare; nulla enim major, quam 
remittendi peccata, esse potest. Itaque recte ex hoc loco colli- 
gitur, non solum doctoris, sed etiam sacerdotis officium Aposto- 
lis tradidisse; vicarios enim constituit suos. 

Sed in hac ipsa similitudine potestatis ea dissimilitudo est, 
quae inter principem et Jegatum, dominum et servum, proprium 
magistratum et vicarium esse solet. Christus, etsi ut homo eam 
a Patre acceperat potestatem, tamen habebat natura sua; Apo- 
stoli non nisi ejus habebant beneficio, et Christus non pro alio, 
sed pro se, Apostoli non pro se, sed pro Christo, ut unus ”) ex 
ipsis Apostolis dicit, fungebantur legatione. Itaque non debuerunt, 
ut novi haeretici colligunt, se ipsos pro nobis sacrificare, sed 
‘illud ipsum Christi sacrificium, tamquam ejus nempe vicarii, 
nobis repraesentare, id est, repetendo eodem sacrificio ejus ad 
nos fructum derivare. 

Altera potestas est, non in Apostolis, sed in Christo; itaque 
non Apostolorum cum Christo, sed Christi cum Patris potestate 
potestas comparatur, tamquam dicat: Qua potestate Pater misit 
me, eadem ego mitto vos; non minorem ego, ut vos mittam, 
potestatem habeo, quam, ut me mitteret, Pater habuit. Hoc 
enim sensu dixit *): Data est mthi omnis potestas tn coelo et in 
terra. Ewuntes ergo docete omnes gentes. Expendunt Leontius et 
Theophylactus verbum illud: Ego mito vos, adversus Arianos; 
non dixisse: Rogabo Patrem, ut mittat vos, sed: Ego mitto vos, 
tamquam aequalem cum Patre auctoritatem habens. 

22. Hoc cum dixisset, insufflavit et dixit eis: Accipite Spi- 
ritum sanctum. Duabus hic de rebus disputandum, de Spiritu, 
qui datus dicitur, et de flatu rituque, quo datus est. Quaerunt 
Chrysostomus, Cyrillus et Euthymius, qui fieri possit, ut Chri- 
stus nunc Spiritum sanctum dederit, cum dixerit *): Si ego non 
abiero, Paracletus non veniet ad vos; si autem abiero, mittam 
eum ad vos. Eadem apud Hieronymum ‘) quaestio est. Res erat 
explicatu facilis; tamen multis gravissimis auctoribus difficilis 
visa est. Scribit Chrysostomus, nonnullos, hac inductos ratione, 
docuisse, non dedisse nunc Christum Spiritum sanctum, sed pro- 
misisse; in qua sententia Theodorum Mopsuestiensem fuisse, in 
Graecorum Catena lego; exponit enim AadBete adytl Aj ecSe, 
accipite pro accipietis; idemque Theophylactus et Euthymius di- 
cere videntur, non dedisse Spiritum sanctum, sed gratiam Spi- 
ritus sancti, per quam eos ad accipiendum postea Spiritum 
sanctum idoneos efficeret. Theodori Mopsuestiensis error in quinta 


*) Vers. 23. 7) 2 Cor. 8, 20. *) Matth. 28, 18. 19. *) Cap. 16, 7. 
*) 9. ad Hedibiam. 

Synodo Constantinopolitana *) et in edicto Justiniani Imperatoris 
condemnatur. Cyrillus multis disserit verbis, dedisse quidem Spi- 
ritum sanctum, sed non propterea mentitum esse, verum pro- 


‘missionem suam anticipasse, ut ostenderet, non solum Patrem, 


sed etiam se Spiritum sanctum dare posse. - Hoc illi in more 
fuisse, ut eorum, quae se post reditum in coelum facturum 
promisisset, aliquod ante praeberet specimen. Dixerat supra ’), 
fore, ut, imminente fine mundi, mortui audirent vocem Filii ho- 
minis, et qui audirent, viverent; voluit etiam ante aliquos velut 
exempli causa excitare mortuos. Disseruerat aliquando de futura 
sua gloria *): Videbitis Filium hominis venientem in. nubibus coeli 
cum virtute multa et majestate. Ostendit ejus rei exemplum, 
cum sese coram tribus discipulis transfiguravit *). Hieronymus, 
Chrysostomus, Theodorus Heracleotes, et Eusebius Caesariensis 
in Graeca Catena, Leontius, Spiritum sanctum hic appellari gra- 
tiam Spiritus sancti, cujus cum varia sint dona, in die quidem 
Pentecostes- omnia in Apostolos effusa esse, nunc vero solam 
remittendi peccata potestatem illis datam, quae .ipsa Spiritus 
etiam sancti donum sit. Quam sententiam etiam Theophylactus, 
Euthymius et Rupertus magis probant. Itaque non inscite The- 
odorus observavit, Christum non dixisse *), se non daturum Spi 
ritum sanctum, antequam ad Patrem abiret, sed non missurum 
esse; hic autem non misisse, sed dedisse. Accipite, . inquit, 
Spiritum sanctum. 

Et vero si subtiliter loguamur, mitti Spiritus sanctus dicitur, 
cum ejus persona visibili apparet specie, ut cum, baptizato Christo, 
columbae specie descendit *), et cum die Pentecostes specie ignis 
atque linguarum ’); dari autem eum, cum ejus aliquod donum 
datur. Uno verbo explicari res potest. Promiserat Christus, si 
ipse prius non abiisset, Spiritum sanctum visibiliter et cum omni- 
bus suis donis venturum non esse, quod et factum est; nam 
ante Pentecostes diem hoc modo non venit; dedit nunc, ante- 
quam abiret, Apostolis eum, etsi visibili signo, tamen invisibi- 
liter, quia, cum eos in universum terrarum orbem dimitteret, 
oportebat, inquit Heracleota, viatico aliquo munire. 

Hinc alia, quam Augustinus *) copiose agitat, solvitur quac- 
stio, quomodo nunc Christus Spiritum sanctum Apostolis dederit, 
quem ante utique jam habebant; nec enim sine Spiritu_ sancto 


diligere Christum potuissent, cum nemo possit dicere: Dominus 


Jesus, nisi in Spiritu sancto °). Dicam breviter, quae multis 
illic verbis Augustinus disputat. Habebant quidem ante Spiritum 
sanctum; sed aliter, id est, copiosius, quam prius habebant, 
nunc illis datus est, addita enim illis potestas est remittendi pec- 


') Act. 8. can. 42. 2) Cap. 8, 28. 3) Matth. 24, 30. et 26, 64. 9 

cata, ante quidem illis promissa '), nondum tamen data. Datus 
, autem est in Pentecoste aliter etiam, quam nunc; nunc invisi- 
biliter et copiosius quidem, quam ante ; tunc visibiliter et copi- 
osius, quam ,pune; idem tamen semper Spiritus, ut idem ait 
Augustinus *). 
Sed ecce alia hinc nobis suboritur’ quaestio, quam et D. Au- 
; gustinus *) tetigit, quam ob rem hanc ipsam’ potestatem peccata 
_.remittendi nunc Christus Apostolis dederit, cum Spiritus sancti 
_donum esset, quod una cum reliquis, veniens in die Pentecostes, 
 afferre potuisset , praesertim cum ea ante usuri non essent; con- 
_ vescens enim praecepit eis, ab Jerosolymis ne diicederent , sed 
exspectarent promissionem Patris *). Augustinus non aliter re- 
spondet , quam’ propterea_bis Spiritum sanctum dare voluisse, 
quia duo caritatis praecepta sunt, alterum Dei, alterum proximi 
iligendi, et caritas Spiritus sancti’ donum est. 
,  Duas ego alias rationes probabiliores , nisi fallor, invenio. 
_ Altera est, voluisse declarare Christum, non solum Patrem, sed 
" ge etiam dare Spiritum sanctum, quod satis probare non potu- 
isset , nisi, antequam ex hoc mundo discederet , illis daret. Id 
ex, flatu , quo dedit, intelligi potest, quo, ut postea dicemus, 
propterea usus est, ut significaret, ex se procedere. Altera magis 
est propria ; nullum aliud nunc donum dedit Spiritus sancti, quam 
_ potestatem . remittendi peccata; eam non Patris nomine, sed suo 
, ac proprio dare debuit, quia ipse solus mortuus fuerat ad mul- 
_ torum exhaurienda peccata ‘); ipse eam potestatem sua morte 
| comparaverat, ipse eam tamquam caput Ecclesiae, quibus vel- 
Jet membris, impertiri poterat. Ergo Spiritum ipsum sanctum, 
_ quia communis sibi cum Patre erat, noluit, antequam ad Patrem 
rediret, dare, ut ab utroque missum esse appareret; potesta- 
tem autem remittendi peccata, quae eo modo, quo diximus, 
propria ipsius erat, ipse per se, antequam ad Patrem iret, dare 
yoluit. 
_ De flatu nunc dicendum, ubi tres quaestiones occurrere posse 
video, an vere Christus insufflarit, quare id fecerit, an insuffla- 
_ verit in .singulos Apostolos. Rupertus quidem, quem saepe au- 
ctorem ldudare soleo, in ea omnino sententia est, ut existimet, 
Christum re ipsa non insufflasse; sed eodem modo insufflasse 
__dici, quo Deus in corpus recentis "Adam inspirasse dicitur’ spira- 
_culum vitae,*®); non quod ullo corporeo usus sit flatu, sed quod 
ita vitalem illi spiritum dederit, quemadmodum si ore corporis 
_in illum inspiravisset. Indulgendum auctori; nam nunc si quis 
‘diceret, haud scio, an ferendus esset. Minime enim obscure 
Spiritum sanctum a flatu Evangelista distinguit. Insufflavit, in- 


4) Matth. 48, 48. 2) Eod. loco. et lib. 10. dé Gen, ad lit: cap. 8. et 
lib. 4. de Trin. cap. 20. 2) In illo 74. in Joan. tract. *) Act. 4, 4. ‘) 
Hebr. 9, 28. *) Gen. 2, 7, 

quit, et dixit ets: Accipite Spiritum sanctum. Atque ita omnes 
alii auctores sentiunt. 

Itaque secunda sequitur quaestio, cur id fecerit, unde et 
fecisse perspicuum erit. Diversas ejus rei apud auctores diversos 
rationes Jego. Augustinus *), et Victorinus’), et Beda, et fere 
Latini, flatu significare voluisse, Spiritum sanctum ex sua pro- 
cedere substantia; nam et flatus ex intimo exspiratur corpore. 
Cyrillus et Leontius, ut declararet, ejusdem secum esse _ sub- 
. Stantiae; iidem auctores duo et Euthymius, et Philastrius *), et 
Ambrosius *), ut ostenderet, se eum esse, qui in primum ho- 
minem spiraculum vitae inspiraverat ‘); eundem enim se, qui 
hominem nondum viventem animaverat, mortuum peccato per 
Spiritum sanctum vivificare. Qua in re mirabile quiddam apud 
Augustinum et Philastrium, Augustino vetustiorem, invenio. 
Scribit Augustinus °), inconsiderate aliquos ex hoc loco collegisse, 
animam hominis non tunc primum factam fuisse, cum Deus in 
faciem Adami inspiravit, sed animam, quae jam in homine erat, 
per Spiritum sanctum fuisse vivificatam; quemadmodum non 
dederit Christus Apostolis animam, sed jam datam spiritu vivi- 
ficaverit. Eam Manichaeorum fuisse haeresim, scribit 7); contra 
vero Philastrius inter haereticos ponit eos, qui dicerent, spira- 
culum illud, quod Deus in faciem hominis inspiravit, animam 
fuisse. 

Ad rem ut redeamus, aliam ego rationem, cur Christus in- 
sufflando Spiritum sanctum Apostolis dederit, esse arbitror, ut 
ipsam Spiritus sancti, quem dabat, naturam declararet. Est enim 
Spiritus sanctus veluti flatus quidam Patris et Filii, et nomen 
ipsum Spiritus flatum significat. Habebat enim hoc imaginem 
quandam sacramenti, in quo externum symbolum Spiritum sar- 
ctum, qui intrinsecus dabatur, significabat. 

Neque vero timendum idcirco Calvino est, ne hinc octavum, 
ut ipse se vereri dicit, fabricemus sacramentum. Scimus, no 
quamlibet externam ceremoniam, etiam rem sacram significat- 
tem, et a Christo usurpatam, esse sacramentum, sed eam, quae 
ita usurpata est, ef quam voluerit esse perpetuam. Hoc semel 
fecit, ut et naturam Spiritus sancti declararet, et doceret, ex 
sua procedere substantia. Nos id usurpare non possumus, cum 
Spiritus sanctus ex nostra substantia non procedat. 

Itaque etsi ordinationem in Ecclesiasticis sacramentis nume- 
ramus, quia eam Christus Apostolis ad modum dedit sacramenti, 
et externo symbolo, et verbis internam Spiritus sancti gratiam 
significantibus, tamen impositionem manuum et verba adhibemus, 


1) Tract. 124. et lib. 4. de Trin. 20. et lib. 40. de Gen. ad lit. cap. 5. 
2) Lib. 4. adv. Arium. 3) In haeres. de anima hominis inspirata. *) Serm. 
40. in Psalm. 148. *) Gen. 2, 7. *) Lib. 183. de Civit. cap. 24. 7%) Lib. 2 
de Gen. cont. Manich. cap. 8. 

quae Apostolos scimus adhibuisse. Flatum, quem adhibuisse non 
legimus, non adhibemus. 

Tertiam quaestionem, nemo, quod sciam, nisi Rupertus at- 
tingit; is autem, ut diximus, nec in singulos, neque in univer- 
sos Apostolos insufflasse putat. Omnino non insufflasse, verbis 
repugnat Evangelistae, cum id Evangelista perspicue scripserit. 
Non insufflasse in singulos separatim, probabile mihi videtur; 
unus enim in omnes flatus satis erat, remque magis exprimebat, 
quemadmodum unus ad omnes flatus aeque ad omnes perveniret, 
ita unum eundemque omnibus per universum terrarum orbem 
ituris spiritum dari. Itaque non absurde Didymus ’*) hinc Spi- 
ritus sancti probat divinitatem, quod unus idemque in diversis 
hominibus diversis in locis esset. 

Alia celebrior hic quaestio reliqua est, quam multis verbis 
Cyrillus versat, quid de Thoma dicendum, qui tum, cum Apo- 
stolis Spiritus sanctus datus est, dicitur non adfuisse? an ejus 
expers fuit potestatis? Recte omnino Cyrillus quaestionem ex- 
plicat, etiam absenti Thomae Spiritum sanctum datum fuisse 
(nam postea quidem datum esse, non legimus), cum credendum 
nullo modo sit, caeteris parem Apostolis ea remittendi peccata, 
quae tunc data est, potestate caruisse. Confirmat exemplo Eldad ”) 
et Medad, duorum ex septuaginta illis senioribus, quibus Domi- 
nus, auferens de spiritu Mosis, contulit; qui cum in castris re- 
mansissent, nihilo tamen minus eodem spiritu impertiti sunt. 

23. Quorum remiseritis peccata, remittuntur eis, et quorum 
retinueritis, retenta sunt. Declarat, quis ille spiritus esset, quem 
se illis dare dixerat, nempe potestas peccata remittendi. Multa 
hic disputanda erant; sed quae ex hoc loco dici poterant, omnia 
ex iis, quae supra *) diximus, intelligi possunt. Vis tantum ver- 
borum hic observanda, remittuntur, agieyvcar, et retenta sunt, 
xExpatnyTar, quae multo est major, quam si dixisset: remit- 
tentur et retinebuntur. Quasi dicat: Quid sive in remittendis, 
sive in retinendis peccatis feceritis, Jam nunc ratum habeo. 
Quamquam Cyprianus *) remittentur legit, futuro tempore. 

Recte Ambrosius *) Novatianorum refellit haeresim, qui ne- 
gabant, quemadmodum hoc tempore Calvinistae , sacerdotes po- 
testatem habere per sacramentum poenitentiae peccata remittendi, 
quod id esset injuriam Christo facere, cujus proprium sit, remit- 
tere peccata. Ejus verba, qui non minus contra Calvinistas, . 
quam contra Novatianos dicta videri possunt, ponenda hoc loco 
judicavi: Sed ajunt, se Domino deferre reverentiam, cut soli re- 
mittendorum criminum potestatem reservant; tmo nulli majorem 
injuriam faciunt, quam qui ejus volunt mandata rescindere, com- 
missum munus refundere. Nam cum tpse in Evangelio suo dixerit 


*) Lib. 1. de Spiritu S. *) Num. 11, 26. 27. 3) Matth. 16, 19. et 
48, 18. *) In lib. de unitate Eccles. 5) Libro 4. de poenitentia, cap. 2. 

Dominus Jesus: Accipite Spiritum sanctum; quorum remiseritis 
peccata , remittuntur ets, et quorum retinueritis , retenta erunt; 
quis est, gui magis honorat, utrum qui mandatis obtemperat, an 
qui resistit ? Ecclesia in utroque servat obedientiam, ut pec- 
catumn et alliget, et relasxet. Haeresis in altero immitis, in altero 
obediens , vult ligare, quod non resolvat, non vult solvere, quod 
ligavit. 

Recte quoque Cyprianus *) ex hoc loco probavit, potestatem 
remittendi peccata in sola esse Ecclesia, in qua solus Spiritus 
sanctus dari potest. Sed idem alibi?) eodem loco abusus ‘est, 
quemadmodum et Donatistae postea abusi sunt, ut probarct, 
eos, qui ab haereticis baptizati essent, esse iterum baptizandos, 
sicut et Firmilianus *), Dissimulandus in corpore pulcherrimo 
naevus unus est. Potestatem illam, qua haeretici per baptismum 
aliudve Sacramentum peccata remittunt, aut in Ecclesia Catho- 
lica, aut per Ecclesiam Catholicam acceperunt ; itaque utrumque 
verum est, et in sola Ecclesia Catholica potestatem dari remit- 
tendi peccata, et posse tamen aliquando per haereticos peccata 
remitti. 

24. Thomas autem unus ex duodecim, qui dicitur Didymus, 
non erat cum eis, quando venit Jesus. Alibi monuimus *), idem- 
que Theophylactus hoc loco monet, Didymum non fuisse Tho- 
mnae cognomentum, sed nominis interpretationem ; hoc enim no- 
men Didymi Graece , quod Hebraice nomen Thomae significare, 
nempe geminum. Cur ita vocatus fuerit, nihil constat. Obser- 
vavit vero Leontius, Evangelistam nullius nomen Apostoli inter- 
pretatum esse, nisi Thomae, ut Graeci propter aliquam ejus 
excellentiam factum intelligerent. Theophylactus ideo nomen in- 
terpretatum putat, ut ejus declararet mores, quod incredulus 
esset, minimeque simplex. Sensus hic literalis, quem nos vesti- 
gamus, facilis est, nec nostro indiget commentario. Moralem 
facile per se quisque potest animadvertere. Coetus ille discipu- 
lorum Ecclesiam repraesentabat, a qua qui abest, a Christo non 
invisitur. Scite Bernardus ‘): Falleris, Thoma sancte, falleris, 
si _videre Dominum speras, ab Apostolorum collegio separatut. 
Non amat veritas angulos, non ei diversoria placent. In medio 
stat, td est, disciplina communi, communi vita, communibus 
studirs delectatur. 

At cur ille potius, quam quisquam alius a -coetu aberat? 
Quaestionem Chrysostomus movet, idemque et eum secuti The- 
ophylactus atque Euthymius respondent, propterea non affuisse, 
quod ex illa Apostolorum dissipatione, quae, moriente Christo, 
facta fuerat, nondum redierat. Sed hujus ipsius rei quaeritur 
causa, quamobrem unus ille non rediisset. Sustinendum contra 


*) In Epist. ad Jubaianum. 7) Epist. 76. 3) In Epist. ad eund. Cy- 
prian. 78, *) Supra 14, 16, *) Serm, 6. de Ascens. 

tantum Apostolum judicium est; sed posset conjectura aliqua esse, 
veluti pro desperatis res Christi habuisse, ideoque ad exer- 
citum non rediisse, quemadmodum solet in proelio rebus_per- 
ditis aecidere. 

25. Dixerunt ergo ei alii discipuli: Vidimus Dominum. Sim- 
pliciter et summatim Evangelista nartat, quid caeteri discipuli 
Thomae dixerint: Vidimus Dominum; sed, ut supra *) docuimus, 
verisimile est, pluribus eos de ea re verbis disseruisse, non 
solum vidisse se, sed cum eo etiam collocutos, cum eo edisse 
bibisseque, ut Lucas tradit, ejus vulnera. manibus suis contre- 
ctasse, ut idem supra Joannes indicaverat, quaemadmodum Chry- 
sostomus, Theophylactus et Euthymius observarunt. Hinc ergo 
Thomam occasionem sumpsisse, credendum est, ea dicendi, quae 
sequuntur. 

Nist videro in manibus ejus fixuram clavorum, et mittam 
digitum meum in locum clavorum, et mittam manum meam in 
latus ejus, non credam. Conjiciunt aliqui, nostrum interpretem 
non fixuram, sed figuram transtulisse, quemadmodum et in non- 
nullis legitur exemplaribus; hoc enim esse: vév tvmov tov 
yA@y; deinde aliquem figuram in fzuram commutasse. Eandem 
faciunt conjecturam pro: sig toy tinoy tov A@y, in figuram 
clavorum, legisse: cig tov téxoy taY ZA@Y, in locum clavorum. 
Utraque conjectura speciem habet probabilitatis, sed yereor ego, 
ne facilitas errandi erroris fidem fecerit, ideoque sibi multi per- 
suaserint, erratum esse, quia viderunt facile errari potuisse. 
Malo erratum non credere, nisi erratum constet; praesertim cum 
facilius sit istud, quod vitium putatur, defendere, quam corre- 
ctionem. Quae enim est figura clavorum, nisi fixura? Idem ergo 
cum sint, quod expressius erat, fuit eligendum; expressius autem 
fixura est. Nam figura clavorum potius imaginem in tabula pi- 
ctam significat, quam clavorum plagam; fixura autem nihil aliud, 
quam plagam significare potest. Et mittere digitum in locum 
clavorum potius dixeris, quam in fixuram, idem licet sint, quia 
non solum significat, digitum in plagam mittere, sed pro clavo 
mittere. Augustinus quidem ubique fixuram legit. 

Nec sine causa factum esse existimandum est, ut, cum de 
figura clavyorum loquitur, non dicat: Nis: misero manum meam, 
sed digitum meum; cum autem de latere, non dicat: Nisi mit- 
tam digitum, sed manum. Habet quippe digitus figuram clavi 
longi atque quadrati; expansa vero manus figuram cuspidis lati- 
oris hastae, quales etiam hodie in Hispania multae reperiuntur. 
Volebat ergo Thomas non solum videre, non sojlum attrectare, 
sed quodammodo etiam metiri plagas Christi, ne quis forte su- 
besset dolus, ne picta potius, aut summa signata cute, quam 
alte impressa essent yulnera, qualia fuisse sciebat Christi. Itaque 

non significat Thomas, quemadmodum Chrysostomus, Theodorus 
Heracleota, Leontius, Theophylactus et Euthymius indicant, se 
aliis non credere discipulis, dicentibus, se vidisse tetigisseque; 
credebat enim, eos non mentiri; sed putabat falli, visos sibi 
fuisse Christum videre, cum pro Christo aliquid aliud vidissent; 
putasse, se vulnera tangeré, cum solam tangerent similitudinem 
vulnerum ; se profecto prudentiorem fore, ac neque oculis, neque 
manibus suis crediturum, nisi ipsa quoque plagarum mensura 
respondeat. Nimis prudens incredulitas est, aut nimis_ potius 
incredula humana prudentia. Multi dum prudentes videri volunt, 
et dum credenda perspicere et manibus tangere, haeretici fiunt. 
Habet etiam magnam Graece vim crebra articulorum repetitio, 
qua Thomas utitur, tov daxtvdoy, tiv xEipa, TOY ToxOV, 
eig toy toxoyv, quae Latinis non apparet. 

Quaerunt Chrysostomus, Theophylactus et Euthymius, unde 
Thomas noverit, Christum in latere vulnus habuisse, cum non 
adfuisset, cum illud jam mortuus accepit. Respondent, id ab aliis, 
qui post resurrectionem viderant, discipulis didicisse; itaque eum 
reprehendunt, quod una in re discipulis credidisset, in aliis non 
credidisset. Potius credo, vulgo notum fuisse, Christum jam 
mortuum vulnus secundum latus accepisse; nam si notum non 
fuisset, non invitasset discipulos, cum primum illis apparuit, ut 
vulnus lateris contrectarent '). Sic Augustinus 7): Sciebat enim 
clavis in cruce conficum; sciebat lancea latus percussum; haec 
signa quaerebat, ideo non credebat. Sunt, qui Thomam excusent, 
in quibus Cyrillus, non tam incredulitate eum haec dixisse, quam 
quadam animi perturbatione, qua vehementer angeretur, quod 
Christum, sicut caeteri Apostoli, post resurrectionem non vidis- 
set, desperaretque, se posse videre cum ab illo audivisset: 
Modtcum, et jam non videbitis me, quia vado ad Patrem *). Non 
enim dubitasse, quin is, qui alios suscitasset mortuos, posset et 
ipse sese mortuum suscitare. 

Alia quoque ratione Augustinus excusat ‘): Vox, inquit, tsta 
inquirentis est, non negantis. Dum hoc dicit, docert volutt, con- 
frmari desideravit; idemque docet alibi *), cujus loci verba paulo 
infra recitabimus. Et Ambrosius °): Quomodo ergo Thomas, cum 
adhuc non crederet, tetigit tamen Christum? sed ille non de re- 
surrectione Domini, sed de resurrectionis videtur qualitate dubi- 
fasse. Pium quidem et caritatis plenum studium; sed Dominus 
eum reprehendit: Nolt esse incredulus, sed fidelis. Et’) nemo 
potest corrigere, quem Deus despexerit. Quo etiam argumento 
paulo infra Theophylactus eos reprehendit, qui Thomam ex- 
cusant. 


*) Vers. 20. 7) Serm. de temp. 186. *) Supra cap. 16, 16. *) Serm. 
de temp, 186. °) Serm. 164. *) Libr. 10. in Luc. cap. 24. 7) Eccles. 
7, 14, 

Melius est, ex culpa Thomae nobis facere medicinam, et si 
cum illo non credendo peccavimus, cum illo quoque confitendo 
agere poenitentiam, quemadmodum Pacianus *) eleganter edis- 
serit: Non vis, facere fidelem, quod Petrus fecit? Non vis, prodesse 
nobis, quod Petro profuit? Age, Thomas meus nonne post Domini 
resurrectionem de resurrectione dubitavit? nonne perfidiae reus 
notatur a Domeno, cum illae clavorum notae, cum perfossae manus, 
cum lateris vulnus ostenditur, cum sic ad eum ait Dominus: 
Noli esse incredulus, sed fidelis? Quid ergo? erubuit poenitere? 
nonne humiliatus est? nonne Deum et Dominum suum illico con- 
fitetur? numqutid non illum exomologesis ista commendat? Et Am- 
brosius *): Tactu, inquit, suo debuit me docere, sicut docutt et 
Paulus *). Oportet enim hoc corruptibile induere incorruptionem, 
et hoc mortale tinduere tmmortalitatem, ut incredulus credat, et 
cunctator dubitare non posstt. Facilius enim credimus, quod vi- 
demus. Nota est egregia Gregorii sententia *): Non hoc case, 
sed divina dispensatione gestum est. Egit enim miro modo superna 
clementia, ut discipulus ille dubitans, dum in magistro suo vul- 
nera palparet carnis, in nobis vulnera sanaret infidelitatis. Plus 
entm nobis Thomae infidelitas ad fidem, quam fides credentium 
discipulorum profuit, quia, dum ille ad fidem palpando reducttur, 
nostra mens, omni dubitatione postposita, in fide solidatur. Simile 
quiddam Augustinus *): Thomas ergo cum esset sanctus, fidelis, 
et justus, haec omnia sollicite requisivit; non quod ipse aliquid 
dubitaret, sed ut omnem suspicionem incredulitatis excluderet. Num 
suffecerat tlli ad fidem propriam, vidisse, quem noverat; sed nobis 
operatus est, ut tangeret, quem videbat, ut, st forte diceremus, 
delusos fuisse oculos, non possemus dicere, manus tllius fuisse 
frustratas. In resurrectionis enim manifestatione de aspectu am- 
bigi potest, de tactu non potest dubitarit. Usurpavit eandem Ber- 
nardus sententiam illis ornatam verbis °). 

26. Et post dies octo iterum erant discipult ejus tntus, et 
Thomas cum eis. Merito optimus quisque auctor observat, atque 
miratur, quanta Christus usus sit diligentia, ut infirmum in fide 
Apostolum confirmaret, et velut errantem ovem ad gregem re- 
duceret. Quod ipse officium esse dixerat boni pastoris’), idem- 
gue nos facere alius ejus Apostolus jubet: Infirmum tn fide as- 
sumite *), Cujus diligentiae causam Theodorus Heracleota esse 
putat, quod Thomas non maligno animo, sed infirmitate, et sum- 
ma rei ipsius difficultate commotus -dubitasset; itaque dignum 
fuisse, qui ab eo errore, in quo aut nulla, aut humana esset 
culpa, liberaretur; quemadmodum de se dicit beatus Paulus: 
Misericordiam consecutus sum, quia ignorans fect °). Poena 


*) Epist. 3. adv. Novatian. 7) Eodem loco. 3) 4 Cor. 18, 83. *) Ho- 
mil. in Evang. 26. 5) Serm. de temp. 164. ®) Homil. 2. in verba Luc.: 

4 Timoth. 1, 13. 


Maldonati Comm, in Evv. Tom. VY. 36 


562 COMMENT. IN JOAN. 


ignorantis, ut ille apud Platonem dixit, esse debet, ut 
doceatur. 

Quaerunt multi, cur non ante octavum diem se illi Christus 
ostenderit. Duas ejus rei causas Chrysostomus, Theophylactus 
et Euthymius afferunt: alteram, ut interim magis ejus incende- 
retur desiderium Christi videndi; alteram, ut intermedio illo tem- 
pore quasi catechumenus ab aliis instrueretur Apostolis, et aptior 
ad excipiendum Christum ejusque doctrinam efficeretur. Duae 
quoque aliae probabiles causae mihi videntur afferri posse. Altera 
est, quod non ante eum fortasse diem discipuli omnes congre- 
gati fuerint. Credibile enim est, non semper omnes simul in- 
clusos fuisse; volebat autem Christus Thomae se non soli, sed 
coram aliis omnibus Apostolis ostendere, partim ut eorum etiam 
testimonio confirmaretur, partim ut, coram quibus non credendo 
peccaverat, coram iisdem redargueretur; eam enim nobis regu- 
lam ex eodem utique haustam spiritu, ejus postea discipulus 
Paulus praescripsit, ut publice peccantes publice quoque argue- 
remus *); et quia, ut ajunt Leontius et Cyrillus, non solum illum 
volebat ab errore liberare, sed alios etiam, qui jam credebaat, 
Apostolos in fide eodem confirmare facto. 

Cur autem eo potius die, quam alio congregati fuerint, ratio 
haec oon improbabilis reddi potest, quod die sabbati domi se 
omnes continerent, ideoque et sequenti die, antequam a se di- 
versi discederent, aliquandiu simul esse, necesse fuerit; aut, ut 
Cyrillus indicat, quod jam tunc Apostoli coepissent die Dominico 
Ecclesiasticos agere conventus, quae postea consuctudo in omnem 
manavit Ecclesiam, et usque ad hodiernum diem conservatur. 
Altera causa est, quod voluerit diem illum resurrectionis suae 
demonstratione celebrem esse, ideoque-octo exspectaverit dies, 
donec idem octavus rediret dies. 

Itaque etsi illa fere communis omnium Theologorum senten- 
tia vera sit, Dominicum diem jure Ecclesiastico, non divino in- 
stitutum esse, tamen ex huc loco tenuis quaedam conjectura sumi 
potest, aliquam ex Christi voluntate originem habuisse. An autem 
eodem nunc loco, quo ante, discipuli congrezati fuerint, quidam 
dubitant, et Rupertus quidem, non eodem loco, id est, Jeruso- 
lymae, sed Nazareth in Galilaea congregatos nunc fuisse putat, 
hoc impulsus argumento, quod Christus jussisset eos per mulieres 
in Galilaeam ire, fore, ut ibi se viderent, et non esse creden- 
dum, tam diu discipulos post ejus praeceptum Jerusolymae 
commoratos. 

Caeterum ita rem narrat Evangelista, ut minime obscure 
significet, eodem loco hanc atque illam apparitionem factam fuisse. 
Cur autem nondum discipuli in Galilaeam discessissent, justam 
videntur causam habuisse, quod octo illi praecedentes dies fuis- 
sent festi. 


1) 1 Tim. 8, 20. 

Ventt Jesus, januis clausis, et stetit in medio, et dixit: Pax 
vobis! Quod Christus eodem modo tunc, quo ante ad discipulos 
venerit, quod eodem modo, id est, januis clausis, ingressus sit, 
quodque in medio, ut ante, constiterit, quodque eadem dixerit 
verba: Pax vobis, non videtur carere causa. 

Quaestionem istam apud nullum auctorem invenio; itaque 
propria utendum est conjectura. Potest ratio haec adduci, quod 
voluerit Christus, eodem prorsus argumento, eodemque modo, 
quo caeteris Apostolis fidem fecerat, et Thomae facere, quia 
crediturum se negaverat, nisi eodem modo illum vidisset, quo 
se illi vidisse affirmabant, clausis ingressum januis in medio 
constitisse, ejus vulnera manibus contrectasse. Haec autem 
singula, qua ratione sint intelligenda, supra est a nobis *) ex- 
plicatum. 

27. Deinde dicit Thomae: Infer digitum tuum huc, et vide . 
manus meas, et affer manum tuam, et mitte in latus meum. De 
industria iisdem Christum verbis usum fuisse, quibus Thomas 
ante usus fuerat, minime obscurum est. Cur id fecerit, quaeri 
potest. Theodorus Mopsuestiensis, Chrysostomus, Theophylactus 
et Euthymius hanc reddunt causam, quod voluerit Christus osten- 
dere, se tamquam Deum praesentem fuisse tunc, cum Thomas 
illa dicebat verba; ideo non exspectasse, ut quidquam Thomas 
diceret, sed ipsum praevenisse. Rationem admitto; sed alia mihi 
non minus fortasse probabilis occurrit. Videntur mihi haec verba 
tacitam quandam exprobrationem continere, quam explicat postea, 
cum dicit: Noli esse incredulus, sed fidelis. Perinde ergo est, 
ac si diceret: Ades-dum, homo carnalis, qui nescis aliter, quam 
tactu credere; infer digitum tuum huc, et vide, id est, tange 
manus meas (non enim erat digito visurus), et affer manum tuam, 
et mitte in latus meum. Hanc rationem explicationemque, cogi- 
tatam a me prius, libens postea apud Theodorum Mopsuestiensem 
indicatam legi. - 

Locus hic illius vulgo tritae quaestionis est, anne Thomas 
re ipsa Christum tetigerit, digitumque in fixuras clavorum illius, 
manumque, quemadmodum invitatus fuerat, in ejus latus miserit. 
Evangelista enim id non declarat; tantum dicit, exclamasse eum: 
Dominus meus et Deus meus, et ita dicit, ut, cum non dixerit, 
eum Christum tetigisse, sed ejus exclamationem cum _ yerbis 
Christi maxime conjunxerit, significare videatur, non tetigisse, sed 
ex aspectu et voce abunde cognito Christo, inspectisque vulne- 
ribus, contentum exclamasse: Dominus meus et Deus meus! 
Adde, quod non dicat illi Christus: Quia tetigisti, sed: Quia 
vidisti me, Thoma, credidisti. Tribuitur haec sententia Eusebio 
Emeseno, quam ille, etsi aperte non dicit, indicat tamen *); 
eamque Augustinus et Beda hoc loco propter argumentum id, 


*) Vers. 19. ?) Homil. in haec verb. 

quod ultimo loco posuimus , probabilem ducunt; ita certe sentit 
Euthymius *). Idem tamen Augustinus ubique 2). cum suam dicit 
sententiam, vere tetigisse putat, omnesque auctores alii, Am- 
brosius *), Gregorius 4) Gaudentius *), Maxentius °), Bernardus ’). 
Idem graves omnes Graeci .auctores sentiunt, Chrysostomus, Cy- 
rillus, Leontius, Ammonius Alexandrinus *), et Theophylactus °) 
et Theodorus, Heracleota et Mopsuestiensis *°). Idque, meo qui- 
dem judicio, ex verbis Christi haud obscure colligitur. Dixerat 
Thomae Christus: Infer digitum tuum huc, et vide manus meas. 
Et vide, inquit, id est, tange; nec enim, ut scite ait Augusti- 
us *'), oculos habebat in digito, quoniam generalis quodammodo 
sensus est visus; nam et per alios quatuor sensus nominar? solet, 
velut cuin dicimus: Audi et vide, quam bene sonet; olfac et vide, 
quam bene oleat; gusta et vide, quem bene saptat; tange et vide, 
quam: bene caleat. 

Ait deinde illi: Quéa vidisti me, Thoma, credidistt; quomodo 
vidisti? Eo utique modo, quo tibi dixeram: Vide manus meas; 
atque illud: Vide, idem erat, quod: Tange; ergo et hoc: Vidist, 
idem est, quod: Tetigistii Adde, simile vero esse, voluisse 
Christum, ut sua vulnera, etiamsi se jam diceret credere 
Thomas, contrectaret, ne qua in illo infidelitatis fibra_relio- 
queretur.. 

Aliam hic Chrysostomus, Cyrillus, Leontius et Theophylactus 
quaestionem exsuscitant, quomodo glorificatum corpus tangi po- 
tuerit, cum una glorificati corporis qualitas esse dicatur, ut adeo 
subtile sit, ut neque attrectari possit, neque teneri. Respondent, 
divina hoc dispensatione factum esse, ut resurrectionis probaretur 
fides. Quod clausis ingressum fuerit januis, satis fuisse argu- 
menti, fuisse glorificatum, nihilque crassum et terrenum habuisse; 
quod autem tangi potuerit, divina providentia factum fuisse. Ego 
ingressum per clausas fores non soli glorificationi, sed moulto 
maxime divinae potentiae tribuendum esse arbitror; nam et ante- 
quam glorificatum haberet corpus, idem facere potuisset. 

28. Respondit Thomas, et dixit ei: Dominus meus et Deus 
meus. Respundit, postquam tetigit. Edit autem tanto clariorem 
confessionem fidei, quanto antea magis ‘fuerat incredulus. Sic 
ingenia sunt quaedam, ut, in quamcumque partem incumbant, 
plurimum valeant; cum se in malum dedunt, Sauli, cum in bo- 
num, Pauli sunt. Non respondet Thomas, quod respondendum 
esse videbatur: Credo, Domine, te esse; credo, te a mortuis 
surrexisse; sed respondet, quod majus est: Dominus meus, et 


1) In comment. *) Tract. 121., ut hoc ipso loco et serm. de temp. 
446. et 188. et 161. 3) Lib. 10. in Luc. 24. et in enarr. Psalm. 43. ‘) 
Hom. in Evang. 26. 5) Tract. de dedicatione Concilii sanctorum. ‘) 
Dialog. 2. 7) Serm. 2. in illa verba Lucae: Angelus missus est, et serm. 
61. in Cant. *°) In harm. Evang. *) In comment, *°) In Graec. Catena. 
11) Tract. 124. ; 


CAP. XX. THOMAS CREDIDIT, QUIA VIDIT. 566 


Deus meus, non solum confessus, Christum a mortuis surrexisse, 
sed, quod inde sequebatur, Deum ac Dominum verum esse, qui 
sese ex mortuis suscitasset. 

Clarissimum testimonium divinitatis Christi, redditum ab ho- 
mine maxime etiam incredulo, quo Patres illi veteres et contra 
Judaeos, ut Cyprianus *), et contra Arianos, ut Athanasius ”), et 
Hilarius *), et Chrysostomus *), Cyrillus *), Maxentius *) usi sunt. 
Nec poterant Ariani respondere, Thomam non vere Deum ap- 
pellasse, sed eo modo Deum, quo et homines justi dii appel- 
lantur *): Ego divi: Dit estis. Primum quia utrumque nomen, 
et Dei; et Domini, Graecum habet articulum, qui adhiberi non 
solet, nisi cum de vero agitur Deo: 6 xtgudc wov, xat 6 Sed 
pov, Dominus ille meus, et Deus meus, ut hoc loco Cyrillus, 
Leontius, et Theophylactus monuerunt. Deinde quia, qui hoc 
dicebat, homo erat Israélita, qui non ignorabat, dictum esse *): 
Audt Israél, Dominus Deus noster Deus unus est, ut Hilarius 
exaggerat. Praeterea quod non quilibet Israélita, sed Thomas, 
homo maxime incredulus, qui non nisi oculis manibusque cre- 
debat, Deum suum appellavit. Itaque commode Chrysostomus *) 
ita hoc interpretatur, quasi Thomas ad illud *°).dictum alluserit: 
In die tribulationis meae Deum exquistvi manibus mets, et non 
gum deceptus; tamquam si dicat, manibus se, Deum esse Chri- 
stum, cognovisse; etsi non ignoro, Hebraeos et aliis verbis, et 
sensu alio, eo loco legere. Poterant respondere, Thomam non 
absolute Deum, sed Deum suum appellasse, quemadmodum Moses 
Deus Pharaonis dictus est *'). Sed facile quoque hoc refelli potuit, 
Deum suum hominem Judaeum, et fidei suae confessionem eden- 
tem, vocaturum minime fuisse, nisi verum Deum. - ¢ 

Reperti tamen sunt, qui pro Arianis responderent, et eos, 
qui nunc Arianorum iterum haeresim suscitant, respondere do- 
cuerint, haec verba non ad Christum, sed ad Patrem referenda; 
nec enim indicativam orationem, sed exclamationem esse, quasi 
dicat: O Deum immortalem, quid video? quid tango? Is nimi- 
rum Theodori Mopsuestiensis error fuit, qui in quinta synodo 
Constantinopolitana *”) et in edicto Justiniani Imperatoris **) de 
professione fidei damnatus est, quod risu magis, quam refuta- 
tione dignum est. Si enim sola esset exclamatio, non haberent 
haec duo Graeca nomina articulum 6, sed dictionem 3, quae 
vocantis et exclamantis est propria. Deinde quia manifestum est, 
confessum hac oratione Thomam, se credere, quod ante non 
credebat ; ante autem non dubitaverat, an Pater, sed an Chri- | 


1) Lib. 2. ad Quirin. cap. 6. 2) Orat. 3. adversus illos. 3) Lib. 7. de 
Trinit. *) In hom. de Trinit. 5) Hoc loco. et lib. 44. Thes. cap. 18. °) 
Dial. 2. 7) Psalm. 81, 6. Supra cap. 10, 38. *) Deut. 6, 4. *) In Hom. 
de Trinit. 1°) Psalm. 76. 3. '*) Exod. 7, 4. '?) Act. 3. can. 14. 13) Vide 
Annales Baron. ad an. $46, num. 26., ubi Theodori damnatio continetur 
in Justin. edicto. 

stus esset Deus, gut vinculis infernt tener non posset*); Chri- 
stum igitur ipsum Deum esse, confessus est. Denique Christus 
ejus confessionem laudat, non quia Patrem, sed quia se Deum 
confessus est: Quia vwidisti me, Thoma, credidistit. Cur ergo non 
dixit, apposito substantivo verbo: Tu es Dominus meus et Deus 
meus? Ut melius id ipsum diceret ; nam praecisa et veluti trunca 
oratio plus habet ponderis et vehementiae, quasi tanto impetu 
in confessionem eruperit, ut non satis ad explendam orationem 
otii fuerit. 

Aliter Arianus quidam apud Maxentium *) disputat, non fuisse 
verum Deum, qui manibus cognitus fuerit; nec enim tangi posse 
Deum. Recte idem Maxentius, et Gregorius *), et Augustinus, 
et Beda hoc loco respondent, aliud tetigisse, aliud credidisse; 
tetigisse ac vidisse hominem, credidisse et confessum fuisse Deum. 
Videbat, inquit Augustinus *), tangebatque hominem, et confitebatur 
Deum, quem non videbat, neque tangebat. Sed per hoc, quod 
videbat atque tangebut, illum, jam remota dubitatione, credebat. 

Quaeri etiam ab iis potest, qui verba singula perpendunt, 
cur aut non contentus altero tantum nomine Thomas fuerit, ut 
vel Dominum tantum suum, vel Deum suum appellarit; aut prius 
Dominum, deinde Deum suum dixerit. Solebant Christum di- 
scipuli, etiam ante id tempus, Dominum appellare; Deum satis 
aperte non solebant. Ergo Thomas nomen illud, quo saepe uti 
consueverat, primo loco posuit, ut confiteretur, se credere, eum 
vere esse Christum, qui a mortuis surrexisset; deinde non con- 
tentus ea fide, quam ante Christi mortem habuerat, eum vere 
esse Dominum, id est, Filium’Dei, cui in omnes homines datum 
esset imperium, altius provehitur, et verum etiam Deum, quod 
numquam ante aperte fecerat, confitetur. 

29. Quia vidisti me, Thoma, credidisti; beati, qui non vide- 
runt et crediderunt. Fidem Thomae Christus laudat; modum, 
quo credidit, reprehendit, quod evidentia rei victus crediderit, 
quod non tam sibi, quam oculis manibusque suis credere vo- 
luisset. Quid sit: Quia vidisti me, superiore versu exposuimus: 
Quia tetigisti me, quia palpasti, non crediturus utique, nisi vi- 
disses, ut Eusebius Emesenus ait. Atqui non debet veluti tor- 
mentis extorqueri fides, non debet esse manu facta; eo plus 
habet meriti, quo minus argumenti atque rationis. Hoc enim 
est fides, credere, quod non vides, ut Augustinus ‘) Gregorius- 
que °) dixerunt. Unde illa vulgaris in hunc locum nata quaestio, 
quomodo Thomas, quod videbat, credere potuerit, cum fides sit 
credere, quod non vides, et, ut definit D. Paulus 7), sperandarum 
substantia rerum, argumentum non apparentium. Sed superiore 
a nobis versu explicata est, hominem vidisse, Deum credidisse 


1) Psalm, 18, 10. Act. 3, 24. ?) In 2. dial. *) Hom. 26. in Evang. 

Sed hoc ipsum in Thoma reprehendit, quod Deum non eredi- 
derit, nisi quia hominem a mortuis suscitatum vidit, eosque ejus 
comparatione beatos praedicat, qui non videntes crediderunt; plus 
enim meriti esse, et ad naturam fidei propius accedere, credere, 
quae non videas. 

Quod cum dicit, non negat, ut Theophylactus monet, Tho- 
mam esse beatum; beatus enim erat, qui tanto faerat errore, 
tanto salutis discrimine liberatus, qui Christum Dominum Deum- | 
que suum, et agnoverat, et palam confessus fuerat; sed eos 
illi praefert, qui, cum non viderint, crediderunt, quasi ipse eorum 
comparatione beatus dici non debeat. 

Putat idem Theophylactus, idemque Euthymius, cum dicit: 
Qui non viderunt, et crediderunt, reliquos Apostolos significare, 
qui non videntes credidissent, alii, vacuo reperto sepulcro, ut 
Petrus et Joannes supra *), alii, quod ex illis aut ex aliis audi- 
vissent. At jam supra docuimus, caeteros etiam Apostolos et 
vidisse, et tetizisse, ideoque credidisse, quia viderunt tetigerunt- 
que; nam et postquam viderant aut tetigerant, quodammodo du- 
bitabant, ut ex Luca?) manifestum est. Nam quod Euthymius 
respondet, credidisse quidem caeteros, resurrexisse Christum, sed 
an ille, quem videbant, Christus esset, dubitasse, videtur et de 
Thoma dici posse. Certe ad eos non alludit Christus, qui jam 
viderant, sed ad eos potius, qui nec viderant, nec ante diem 
supremi judicii visuri erant, et erant nihilominus in ipsum cre- 
dituri; nam per praeteritam de futuro loquitur, ut Augusti- 
nus *), Cyrillus et Beda hic, et Gregorius *) et Rupertus ‘) in- 
terpretantur. 

Putat autem Rupertus, mysterium hoc esse, et Fhomae persona 
non aliquos solum Apostolos, sed omnem etiam Jadaeorum popu- 
Jum, eorum vero nomine, qui non vidissent, et credidissent, Gen- 
tiles designari; quod etiam indicat Augustinus. Cur ergo Thomam 
Christus reprehendit, caeteros Apostolos non reprehendit, si nec 
illi crediderant, nisi videntes? Rupertus, qui eam quaestionem 
movet, ad illud, quod diximus, mysterium refert; sed quia id cer- 
tum non est, alia ratio magis certa quaerenda. Primum quidem 
etiam alios reprehendit, et quidem posteaquam ejus vulnera tetigis- 
sent: Quid, inquit °), turbati estis, et cogitationes ascendunt tm 
corda vestra? Deinde gravius Thomam castigavit, quia majorem 
ostenderat incredulitatem. Alii enim, etsi non crediderant, saltem 
plerique, nisi videntes, tamen non dixerant, se, etiamsi vidis- 
sent, tamen, nisi digitum suum in fixuram elavorum ejus et 
manum in latus intulissent, non credituros; Thomas vero asimum 
ad non credendum obstinasse videbatur: Nist mtsero digttum 

meum in locum clavorum, et mittam manum meam in latus ejus, 
non credam. 

Hinc quoqué intelligi potest ratio, quamobrem Petrum, qui | 
eum Filium Dei vivi confessus fuerat, beatum dixerit *); Tho- 
mam vero, qui eum clarius Deum simul et hominem confessus 
est, beatum non dixerit. Nimirum Petrus id dixit, antequam 
Christum a mortuis suscitatum vidisset, antequam ejus vulnera 
contrectasset; itaque de illo etiam quodammodo, sicut et de ve- 
teribus illis Patriarchis atque Prophetis *), dici posse asserit: 
Beati, qui non viderunt, et crediderunt. Thomas praeclaram qui- 
dem, sed nimis seram edidit confessionem fidei; itaque singularis 
fidei laudem tarditas minuit. Bis dat, qui cito dat *). 

30. Multa quidem et alia signa fecit Jesus in conspectu disct- 
pulorum suorum, quae non sunt scripta in libro hoc. Dubium, 
de quibus hic signis Evangelista loquatur, de omnibusne, quae 
ad eum usque diem fecerat Christus, an de illis tantum, quae 
ad probandam resurrectionem suam post ipsam resurrectionem 
fecit, in quam partem Cyrillus, Augustinus et Beda magis in- 
clinant, ut ex eorum commentariis colligi potest; generaliter tamen 
de omnibus Christi miraculis videntur interpretari. Contra vero 
Chrysostomus, Leontius, Theophylactus, Euthymius, Rupertus 
et, ut videtur, Eusebius Emesenus ‘*), de illis tantum miraculis 
Evangelistam loqui putant, quae Christus post resurrectionem 
fecit. Quod et ego magis probo, partim propter eorum auctorum 
argumentum, quod leve non est, nullam fuisse rationem, cur 
adderet: Jn conspectu discipulorum suorum, si de iis etiam, quae 
ante resurrectionem fecerat, loquebatur. Nam quae ante fecerat, 
non solum coram discipulis, sed coram toto fecisse mundo; quae 
autem post resurrectionem fecit, ea non, nisi coram discipulis 
facere voluisse, ut eorum stabiliret fidem, ut resurrectionem 
suam postea tamquam testes oculati minime haesitantes liis 
praedicarent. Deinde quia, si hoc Joannes ad omnia, quae toto 
narraverat libro, retulisset, non dixisset: Multa et alia signa, 
sed multa alia Christus et docuit, et fecit, quae in hoc libro 
scripta non sunt; non enim de solis egerat Christi miraculis. 
Denique, si de omnibus omnino miraculis ageret, quae et Chri- 
stus effecisset, et ipse scribere decrevisset, non hoc loco hunc 
veluti epilogum posuisset, sed in fine libri, ubi alteram gevera- 
lem posuit *): Sunt autem et alia multa, quae fecit Jesus, quae 
st scribantur per singula, nec ipsum arbitror mundum capere 
posse eos, qui scribendt sunt, libros; nec enim hoc loco librum 
claudebat, 

Objiciet aliquis, nullum Joannem a Christo post resurrectio- 
nem factum narrasse signum. Recte Eusebius Emesenus dicit, 


e 

quod bis ad discipulos clausis januis ingressus fuisset, quod Jo- 
annes narraverat, duo maxima, guamyis generis ejusdem fuisse 
signa. Deinde, ut ego quidem arbitror, non soka miracula, sed 
omnia, quae Christus ad declarandam resurrectionem suam fece- 
rat, signa Joannes vocat, guia omnia resurrectionis ejus signa 
erant. Signum ergo fuit non solum, quod clausis ingressus fori- 
bus, sed quod sese discipulis ostenderit, quod sua illis vulnera 
demonstraverit. Itaque sensus est: Multis quidem aliis rebus 
suam Christus resurrectionem declaravit, quas hoc libro scriben- 
das esse non judicavi, contentus narrasse eas, quae satis mihi. 
esse visae sunt, ut ejus credatur resurrectio; cum dicit: Jn 
libro hoc, videtur indicare, in aliquo alio libro scriptas. esse. 
Ac fortassis ad alios alludit Evangelistas, qui alia quaedam re- 
surrectionis Christi signa commemoraverant; quasi dicat: A 
me quidem hoc loco scripta non sunt, sed ab aliis alibi -scripta 
sunt, 

Major quaedam quaestio ex nostra nascitur interpretatione, 
qui fieri possit, ut de signis post resurrectionem a Christo factis 
Joannes agat, cum sequenti capite alia etiam nonnulla post re- 
surrectionem ab eo itidem facta narret. Quaestio non nostra est 
proprie, sed iis etiam communis, gui de omnibus generaliter 
Christi miraculis hunc locum intelligunt. Nam si de omnibus 
loquebatur, finemque illis imponebat, quomodo postea quaedam 
etiam miracula ejus narrat, quale illud est de captura piscium *)? 
Haec res suspicionem levibus quibusdam hominibus injecit, se- 
quens caput aut Joannis non esse, sed ab aliquo, scripto jam 
a Joanne Evangelio, additum fuisse; aut Joannem certe ipsum, 
postquam Evangelio finem imposuisset, recordatum eorum, quae 
in eo capite narrantur, illud adjecisse. Magnus mihi uterque 
videtur error’, et minime ferendus. Nam Joannis esse, neque 
Ecclesiae consuetudo atque approbatio, neque Concilii *) Triden- 
tini de libris canonicis gravissimum decretum patitur hominem 
quemquam Catholicum dubitare; et Joannem postea recordatum 
addidisse, est, eam injuriam Joanni facere, quam nemo ulli 
quamlibet profano historico fecisset. Quasi vero oblivisci, quae 
meminisse oportebat, potuerit is, qui, suggerente Spiritu sancto, 
Joquebatur, et ut Spiritum sanctum magistrum non habuisset, 
qua ipse viderat, quorum pars magna fuerat, rerumque natura 
sua tam memorabilium, ut nemo tam fluxae memoriae sit, quin 
semel tantum auditas perpetuo recordetur. Quid ergo ad quae- 
stionem respondendum? Augustinus *) et Beda, qui quaestionem 
leviter attigerunt, his verbis respondent: Hoc capitulum velutt 
libri hujus indicat finem; sed narratur hic deinde, quemadmodum 
se manifestaverit Dominus ad mare Tiberiadis, et in captura pit-- 
sctum commendaverit Ecclesiae sacramentum, qualis futura est 

ultima resurrectio mortuorum. Ad hoc ittaque commendandum 
valere arbitror , quod tamquam finis tmpositus est libro, quod esset 
etiam secuturae narrationts quasi procemium, quod et quodam- 
modo faceret eminentiorem locum. 

Itaque videtur D. Augustinus existimare, cum Joannes dicit: 
Sed haec scripta sunt, ut credatis, non ea solum, quae dixerat, 
sed ea etiam, quae capite sequenti dicturus erat, comprehen- 
dere. Rupertus vero ad hunc modum quaestionem solvit: nar- 
rasse Evangelistam duo miracula a Christo post resurrectionem 
facta, quae quasi duo testes ad faciendam resurrectionis fidem 
satis esse poterant; in ore enim duorum vel trium testium stare 
omne verbum’). Sed ne quis diceret, tertium se testem desi- 
derare, tertium etiam capite sequenti miraculum adjecisse. Alii 
respondent , hactenus Joannem ea narrasse sizna, quae Christus 
post resurrectionem Jerosolymae fecisset; quorum quia ultimum 
fuerat, quod octavo die clausis ad Thomam et alios discipulos 
foribus ingressus erat, finem quodammodo illis imposuisse: Multa 
guidem et alia signa fecit Jesus, quae non sunt scripta in libro 
hoc; postea vero capite sequenti non ea, quae Jerosolymae, sed 
ea, quae in Galilaea postea fecit, commemorasse. Exo multo 
facilius mihi videor responderi posse. Non agebat Joannes de 
quibuscumque signis, sed de iis tantum, quae Christus ad pro- 
bandam suam discipulis resurrectionem fecerat; iis autem finem 
hic posuit. Nam quae fecisse dicitur postea capite sequenti, 
non ad probandam suam resurrectionem, quam jam satis disci- 
puli credebant, sed alia de causa fecit, quam illic explicabimus; 
ideo hoc epilogo hic usus est. 

31. Huec autem sertpta sunt, ut credatis, quia Jesus est Chri- 
stus Filius Det, et wt credentes vitam habeatis tn nomine ejus. 
Multa hic Evangelista paucis verbis significat. Primum rationem 
tacite reddit, quamobrem alia, quae commemorari poterant mi- 
racula, praetermiserit, quia necessaria ad credendam Christi re- 
surrectionem non erant, cum ea, quae narraverat, satis essent. 
Deinde ostendit, se non ad Christi scripsisse gratiam, cum multa, 
quae maxime etiam ad ejus laudem pertinerent, omisisset, ut 
Theophylactus observat. Praeterea, non ambitionis eausa; solent 
enim, gui ambitiose historias conscribunt, nihil memorabile, et 
quod lectu jucundam facere possit historiam, praeterire, ut Chry- 
sostomus, Theophylactus et Euthymius exponunt. Denique, se 
scripsisse, non ut lectoris palato et curiositati satisfaceret , sed 
ut utilitati consuleret. Itaque haec ipsa, quae dixit, dicturum 
se non fuisse indicat, nisi lectoris compulsus esset utilitate. Quae 
omnia eo tandem redeunt, ut majorem iis paucis commemoratis 
signis fidem faciat, quam si caetera, etiam quae omisit, com- 
memorasset. Eo enim magis illi creditur, quo magis ostendit, 

non gratiam, non laudem, sed solam lectoris utilitatem in scri- 
bendo quaesivisse. Alloquitur autem tamquam magister discipulos 
suos omnes, qui ejus librum lecturi erant. ; 
Dixit, se haec scripsisse, ut credamus, Jesum esse Christum 
Filium Dei, et ut credentes vitam habeamus, id est, ut creda- 
mus, eum, cujus scripserat historiam, cui nomen erat Jesus, 
esse Christum, id est, Messiam illum per Prophetas promissum, 
quem illi Filium Dei futurum dixerant. Videtur dicendum potius 
illi fuisse: Ut credatis, quia Jesus e mortuis resurrexit; de illis 
enim, ut diximus, agebat signis, quae ad probandam Christi 
resurrectionem recensuerat. Ita se res habet; sed quia propterea 
resurrectionem probaverat, ut crederemus, eum, qui resurrexerat, 
Christum Filium Dei esse, maluit ultimum, quam medium finem, 
cur scripsisset, nobis ostendere. Cum dicit: Et credentes vitam 
habeatis in nomine ejus, effectum ejus declarat fidei, et fructum, 
quem Simus ex ea consecuturi, ut in nomine ejus, id est, ejus 
merito atque virtute, vitam aeternam habeamus; non enim aliud 
nomen sub covlo datum hominibus, in quo oporteat nos salvos 
fiert*), et, ut idem Petrus ait ?): Huic omnes Prophetae testi- 
monium perhibent, remissionem peccatorum accipere per nomen 
ejus omnes, qui credunt in eum. Et hic idem Joannes *): Scribo 
vobis, filioli, quoniam remittuntur vobis peccata propler nomen ejus. 
Nomen Christi fidem vocat, quia per fidem in nomen ejus cre- 
dimus. Atque eodem modo hunc locum possumus interpretari:, 
ut vitam habeatis in nomine ejus, id est, per fidem; hoc enim 
est in nomine, quod credentes. Sed inepti haeretici sunt, dum 
duos hinc suos errores colligunt: alterum, nullum prorsus in 
nobis meritum esse; alterum, solam fidem salutis esse causam; 
quem utrumque saepe alibi refutavimus; illum apud Matthaeum *), 
hunc apud eundem Matthaeum ‘). 


CAPUT XXI. 


Posrea manifestavit se iterum Jesus ®) discipulis ad mare 
Tiberiadis. Manifestavit autem sic: 2. Erant simul Simon 
Petrus, et Thomas, qui dicitur Didymus, et Nathanaél, 
qui erat a Cana Galilaeae, et fil Zebedaei, et alii ex 
discipulis ejus duo, 3. Dicit eis Simon Petrus: Vado piscari. 
Dicunt ei: Venimus et nos tecum. Et exierunt, et ascen- 
derunt in navim; et illa nocte nihil prendiderunt. 4. Mane 


- 1) Act 4, 42. 2) Act. 40, 43. 5) 4 Epist. cap. 2, 12. *) Cap. 5, 12 
5) Cap. 9, 2. *) Joan. 20, 19 Marc. 16, 44. 

autem facto, stetit Jesus in littore; non tamen cognoverunt 
discipuli, quia Jesus est‘). 5. Dixit ergo eis Jesus: Pueri, 
numquid pulmentarium habetis? Responderunt ei: Non. 
6. Dicit eis: Mittite in dexteram navigii rete, et invenietis. 
Miserunt ergo; et jam non valebant illud trahere prae mul- 
titudine piscium 7). 7. Dicit ergo discipulas ille, quem 
diligebat Jesus *), Petro: Dominus est. Simon Petrus cum 
audisset, quia Dominus est, tunica succinxit se (erat enim 
nudus) et misit se in mare. 8. Alii autem discipuli navigio 
venerunt (non enim longe erant a terra, sed quasi cubitis 
ducentis), trahentes rete piscium. 9. Ut ergo descenderunt 
in terram, viderunt prunas positas, et piscem superpositum, 
et panem. 10. Dicit eis Jesus: Afferte de piscibus, quos 
prendidistis nunc. 11. Ascendit Simon Petrus, et traxit 
rete in terram, plenum magnis piscibus centum quinqua- 
ginta tribus. Et cum tanti essent, non est scissum rete. 
12. Dicit eis Jesus: Venite, prandete! Et nemo audebat 
discumbentium interrogare eum: Tu quis es? scientes, quia 
Dominus est. 13. Et venit Jesus, et accipit panem, et 
dat eis, et piscem similiter*). 14. Hoc jam tertio mani- 
festatus est Jesus discipulis suis ©), cum resurrexisset a 
mortuis, 15. Cum ergo prandissent, dicit Simoni Petro 
Jesus: Simon Joannis, diligis me plus his ©)? Dicit ei: 
Etiam, Domine; Tu scis, quia amo Te. Dicit ei: Pasce 
agnos meos ’). 16. Dicit iterum: Simon Joannis, diligis 
me? Ait illi: Etiam Domine; Tu scis, quia amo Te. 
Dicit ei: Pasce agnes meos. 17. Dicit ei tertio: Simon 
Joannis, amas me? Contristatus est Petrus, quia dixit ei 
tertio: Amas me? et dixit ei: Domine, Tu omnia nosti; 
Tu scis, quia amo Te *), Dicit e1: Pasce oves meas. 18. 
Amen, amen dico tibi: Cum esses junior, cingebas te, 
et ambulabas, ubi volebas; cum autem senueris, extendes 
manus tuas, et alius te cinget, et ducet, quo tu non vis °). 
19. Hoc autem dixit significans, qua morte clarificaturus 
esset Deum. Et cum hoc dixisset, dicit ei: Sequere me. 
20. Conversus Petrus vidit illum discipulum, quem diligebat 


1) Joan. 20, 14. Luc. 24, 16. 7%) Luc. 8, 6. *) Joan. 43, 23. ‘) 
Act. 40, 44. 5) Joan. 20, 19. 26. *) Matth. 26, 33. 7) Joan. 10, 3. 11. 

Jesus, sequentem, qui et recubuit in coena super pectus 
Ejus et dixit: Domine, quis est, qui tradet Te‘)? 21. 
Hunc ergo cum vidisset Petrus, dixit Jesu: Domine, hic 
autem quid? 22. Dicit ei Jesus: Sic eum volo manere, 
donec veniam 7); quid ad te? tu me sequere. 23. Enxiit 
ergo sermo iste inter fratres, quia discipulus ille non mo- 
ritur. Et non dixit ei Jesus: Non. moritur; sed: Sic eum 
volo manere, donec veniam; quid ad te? 24. Hic est 
discipulus ille, qui testimonium perhibet de his, et scripsit 
haec; et scimus, quia verum est testimonium ejus *). 25. 
Sunt autem et alia multa, quae fecit Jesus *), quae st 
scribantur per singula, nec ipsum arhitror mandum capere 
posse eos, qui scribendi sunt, libros. 


EIN CAPUT XXII. 


Postea manifestavit se iterum Jesus discipulis ad mare Tibe- 
riadis. Manifestavit autem sic. Eorum errorem, qui hoc caput, 
aut ab alio auctore, quam Joanne, aut a Joanne ipso, prius 
oblito, postea recordato hujus historiae, adjectum esse putant, 
supra *) refutavimus. 

Sed potest tamen quaeri, cur illic finem Joannes non fecerit 
Evangelii, cum se ea scripsisse dixerit, quae, ut crederemus, 
et credentes vitam haberemus, satis essent. Hic novorum hae- 
reticorum tenetur amentia, qui Evangelistas et Apostolos hoc 
sibi in scribendo proposuisse putant, ut veram nobis doctrinae 
formam constituerent. Quod si praecipuum consiliorum eorum 
fuisset, et omnia profecto, quae credere necesse esset, et nihil, 
quod necessarium non esset, tradidissent. Nunc vero nec omnia 
tradunt necessaria, et multa non necessaria saepe tradunt. Nam 
duo illa miracula, quae Joannes superiore capite a Christo post 
resurrectionem facta esse dixit, necessaria esse judicavit; atqui 
nullus alius, qui jam scripserat, Evangelista narraverat. Et post- 
quam ipse omnia, quae ad credendum necessaria esse dixerat, 
commemoravit, alia hoc capite commemorat, utique ad creden- 
dam resurrectionem non necessaria; tamen commemorat, quia 
non id sibi propositum habebat, ut ea praecise traderet, quae 
ad credendum in Christum essent necessaria, sed ut Christi 
texeret historiam, non omnibus quidem explicatis rebus, quas 
si persequi voluisset, tot, ut ait in fine capitis, scripsisset libros, 


*) Joan. 13, 23. 28. 2) Joan. 44, 3. 3) Joan. 419, 38. 3 Joan. 12. 

quot capere totus terrarum orbis non potuisset; sed praecipuis 
tantum capitibus expositis. Cum ergo hujusmodi quaedam capita 
maxime scitu digna, dum alio animum intendunt, alii Evangelistae 
praetermisissent, ea Joannes hoc capite nobis narrat. 

Ea vero duo sunt, alterum, quomodo se iterum Christus in 
Galilaea ad mare Tiberiadis discipulis ostenderit, et quomodo 
Petrum, data illi ovium suarum pascendarum cura, jusserit sequi 
se, et quae inde de Joanne disputatio nata sit. Quod dicit: 
postea, peta catra, post haec, perinde est, ac si dicat: Post 
haec duo signa, quae modo narravi, post duas illas apparitiones, 
quibus dixi suam resurrectionem satis discipulis probavisse, ite- 
rum sese illis Christus manifestavit, non ad faciendam resur- 
rectionis suae, quam jam credebant, fidem, sed ad eam ipsam 
fidem, quam jam habebant, ut Cyrillus ait, constabiliendam, aut, 
ut Augustinus ') et Beda putant, ut mysterium illis aliquod in 
illa captura piscium declararet. Utrumque enim probabile est. 

Notavit Chrysostomus, Leontius, Theophylactus et Euthymius, 
verbum illud: manifestavit, é@avée@oey, hanc vim habere, ut 
significet, Christi corpus jam glorificatum, nisi Christus voluisset, 
videri non potuisse. Itaque sicut ante resurrectionem corpus illius 
natura sua visibile erat, sed divina, cum volebat, potentia invi- 
sibile reddebat: ita post resurrectionem, cum invisibile propter 
subtilitatem et gloriam natura sua esset, visibile potentia sua 
discipulis reddidisse. Illud certe indicat hoc verbum, non semper 
post resurrectionem, sed certis, quibus volebat, intervallis a 
discipulis visum fuisse. | 

Quod dicit: iterum, non significat, secundam hanc manife- 
stationem fuisse; hanc enim postea *) tertiam appellat, et tamen 
iterum idem est, atque secundo. Ergo dicens: iterum, secundam 
hanc fuisse manifestationem, non ordine quidem ac numero; nam 
numero, si omnes numeremus, ut apud Matthaeum °*) probavi- 
mus, octava fuit; sed habita ratione loci, quasi dicat: Secundo 
loco manifestavit se Christus ad mare Tiberiadis. Nam etsi prius 
diversis in locis, juxta sepulchrum mulieribus, alibi Petro, duo- 
bus illis discipulis euntibus Emauntem in via, et bis discipulis 
Jerosolymis congregatis; tamen, ut apud Matthaeum diximus, 
Evangelista de illis tantum loquitur apparitionibus, quae non 
privatim huic aut illi, sed omnibus publice factae sunt; qua 
ratione haec numero fuit tertia, ut ait infra *), loco secunda, 
quia Jerosolymis bis ante publice apparuerat; nune tterum, id 
est, secundo loco, tertio ad mare Tiberiadis apparet. Mare Ti- 
beriadis non yerum mare, sed illum fuisse lacum, qui Genesa- 
reth appellabatur, qui et mare Galilaeae, et Tiberiadis, diversas 
ob causas dictus fuerit, alibi *) docuimus. 


1) Tract. 422. *) Vers. 14. %) Cap. 28, 16. *) Vers. 14. 5) Matth 
cap. 4, 18. 

2. Manifestavit autem sic. Non videtur carere causa, quod 
tanta Joannes diligentia, omnes hujus manifestationis circumstan- 
tias descripserit. Et facile quidem illa communis occurrit causa, 
id ideo fecisse, ut major constaret fides historiae; sed aliam 
quaerimus, si quae forte magis est propria. Non inanis fortas- 
sis ejus fuerit conjectura, quod mysterium aliquod majus, quam 
appareat, existimaverit in hac fuisse piscatione, ut postea ex 
Augustino aliisque auctoribus dicturi sumus; idcirco plus diligen- 
tiae in ejus descriptione adhibuisse. 

Erant simul Simon Petrus, et Thomas, qui dicitur Didymus. 
Erant in Galilaea in monte mari vicino, in quem eos Christus 
ire Jusscrat *); nondum enim illis in Galilaea apparuerat, ut 
alibi ‘) disputavimus. Personas Evangelista nominatim exprimit, 
ut magis commendet fidem historiae, Apostolos quatuor, Petrum, 
Thomam, et duos Zebedaei filios, Jacobum et Joannem hunc 
ipsum, qui rem narrat; Nathanaélem, de quo diximus supra *). 
Unde conjectura aliqua sumi potest, locum, ubi tunc hi discipuli 
erant, fuisse Bethsaidam, unde Petrus, Jacobus et Joannes, ac 
fortasse etiam Thomas erant. Credibile enim, in patriam redi- 
isse, ut illic, dum Christum praestolabantur, piscatoriam veteri 
suo instituto exercerent. Qui alii duo discipuli fuerint, Evange- 
lista non dicit, et non est nimis curiose vestigandum, quando 
ne illi quidem auctores, quibus nihil ignotum videtur fuisse, 
quique nihil non audent divinare, qui isti fuerint, tradiderunt. 
Sed si ea, quam modo diximus, de Bethsaida conjectura vera 
est, eadem eo quoque putest pertinere, ut suspicemur, eos duos 
discipulos Andream et Philippum fuisse; nam et ipsi Bethsaiditae 
cives erant *). Caveat tamen lector, ne de re incerta quidquam 
affirmet. Putant Augustinus ‘) et Beda, hoc ipso septem d.sci- 
pulorum numero praesens designari saeculum, cujus universum 
septem diebus volvitur tempus. 

3. Dicit eis Simon Petrus: Vado piscart. Dicunt ei: Veni- 
mus et nos tecum. Hanc phrasim alibi declaravimus °); haec enim 
verba non actum, sed decretum et-voluntatem animi significant: 
Vado piscari, id est, volo ire piscatum, et: Venimus et nos 
tecum, id est, et nos tecum venire volumus. 

Locus hic vulgaris illius quaestionis est, quid causae fuerit, 
cur, posteaquam discipuli, omnibus relictis rebus, Christum se- 
qui coeperant, Matthaeum quidem publicanum ad pristinam suam 
artem non legamus rediisse; Petrum et caeteros, qui piscatores 
erant, ad piscationem rediisse, auctore legamus Joanne. Chry- 
sostomus, Theodorus Heracleota, Theophylactus et Euthymius, 
idemque sentire Leontius videtur, cur Petrus et caeteri pisca- 
tores ad piscationem redierint, non aliam rationem afferunt, quam 


1) Matth. 26. 32. et 28, 16. 7) Matth. 28, 16. *) Cap. 1, 48. ‘) 

quod, cum segregati a Christo essent, et necdum missi fuissent 
ad praedicandum, et ne otiosi essent, et ut victum sibi ex arte 
sua compararent, ad piscationem se contulerint. Cyrillus aliquid 
in eo mysterii fuisse suspicatur, voluisse Christum per piscatio- 
nem illam Petri et aliorum discipulorum futurum eorum officium 
in piscandis hominibus designare, ideoque permisisse, ut ad eam 
reverterentur. 

Mysterium piscationis alii etiam, ut postea dicemus, auctores 
agnoscunt, licet non eam ob causam ad piscandum dicant redi- 
isse. Augustinus *), Beda’) et Rupertus, et Eusebius Emese- 
nus *), et Gregorius *) respondent, non fuisse Apostolis a Christo 
. prohibitum, honesto labore victum quaerere, quamvis potestatem 
illis fecisset vivendi ex Evangelio; tunc Evangelium non prae- 
dicasse, et si praedicassent, tamen potuisse, ut Evangelio par- 
cerent, labore manuum suarum yivere, quemadmodum legimus 
fecisse Paulum ‘). Nec id fecisse contra illud Christi documen- 
tum: Nemo mittens manum suam ad aratrum, et respiciens retro, 
aptus est regno Dei °); non enim esset retro, sed ante respicere, 
cum Evangelico non desis officio, manibus laborare. De Mat- 
thaeo vero Gregorius eodem loco in hune modum scribit ’): 
Piscatorem Petrum, Matthaeum vero telonearium scimus, et post 
conversionem suam ad piscationem Petrus rediit, Matthaeus vero 
ad telonit negotium non resedit; quia aliud est, victum per pi- 
scationem quaerere, aliud autem telonit lucris pecunias augere. 
Sunt enim pleraque negotia, quae sine peccatis exhibert aut viz, 
aut nullatenus possunt. Quae ergo ad peccatum implicant, ad haec 
necesse est, ut post conversionem animus non recurrat. 

Et exierunt, et ascenderunt in navim, et illa nocte nihil 
prendiderunt. Quod noctu piscaturam exercuerint, de more fe- 
cerunt; solent enim pisces facilius noctu capi. Itaque hoc ipsum 
ad augendam miraculi pertinet magnitudinem, quod noctu, quo 
tempore major piscium copia capi solet, nihil ceperint; orto 
vero die, cum minus copiosa, diffugientibus piscibus, piscatio 
est, tantam ceperint multitudinem, ut trahere rete non possent. 
Unde apparet, utrumque divina factum esse providentia; itaque 
ille idem, qui postea fecit, ut tantam copiam caperent piscium, 
ut rete rumperetur, fecerat ante, ut tota laborantes nocte nihil 
caperent. Ratio in promptu est; si permisisset Christus, ut ea 
nocte aliquid caperent, occasionem miracula faciendi non habu- 
isset, quam ex eo sumpsit, quod nihil tota cepisset nocte; quod 
si fecisset, tamen minus miraculum apparuisset, cum casu factum 
putari posset, ut plures in ea parte maris, quam alibi, pisces 
essent. Cum vero nihil omnino tota nocte prendidissent, ad unum 


) Hoc loco. 2) Fer. 4. post Resurrect. *) Homil. in haec verb. ‘) 

vero Christi verbum tantam subito cepissent copiam, quid 
existimare aliud potuerunt, nisi divina id factum esse virtute? 
Haec certe omnia sunt literalia, et ab Euthymio breviter in- 
dicantur. | ‘ 

Sed guia, ut diximus, aliquid per hanc piscationem mysterii 
significatum est, ad literalem quoque pertinebit sensum, aliquid 
dicere mysticum atque morale. Cyrillus, Leontius et Rupertus 
existimant, hoc fuisse per hos discipulos tota nocte laborantes 
et nihil prehendentes significatum, nihil Mosem et caeteros ve- 
teris Testamenti prophetas in adducendis ad salutem hominibus 
profecisse; de nocte quippe laborasse; legem enim Mosis noctem 
fuisse , quae non, nisi valde ohscuram et umbratilem Dei habe- 
bat cognitionem; ideo n7hil, ut ait Divus Paulus’), ad perfectum 
adduxisse; cum dies illuxit, cum’) Sol justitiae Christus ortus 
est, ejus verbo atque Evangelii praedicatione innumerabiles per 
universum terrarum orbem captos fuisse. Eusebius Emesenus 
eos designari dicit, qui ipsi sibi, a Deo non missi, officium prae- 
dicationis usurpant, quibus numquam fructus labori respondet, 
numquam res procedit. Ierant discipuli illi sponte sua piscatum, 
a Christo non missi; ideo nihil multum satagendo laborandoque 
profecisse.. Idem de obedientia dici potest; quod ex obedientia 
fit, prospere fit; quod contra obedientiam, proprio Judicio, pro- 
pria fit voluntate, successum non habet. Mihi prorsus sensus 
moralis, et literali maxime cognatus videtur esse, frustra nos 
sine Deo laborare. Nist Dominus, inquit *), aedificaverit domum, 
in vanum laboraverunt, qui aedificant eam. Nist Dominus custo- 
dierit civitatem, frustra vigilat, qui custodit eam. Vanum est 
vobis ante lucem surgere; et alibi:. Haec dicit Dominus exerci- 
tuum; isti aedificabunt, et ego destruam*). Hoc est: Qui non 
colligit mecum, dispergit *), ae 

h. Mane autem jam facto, stetit Jesus in littore. Quaeri 
potest, quod ad sensum attinet literalem, quare non venerit, 
sicut venit ante, cum clausis ad discipulos foribus ingressus 
est ®), et cur in littore steterit, et non potius ambulans super 
mare sese discipulis ostenderit, quemadmodum alias fecisse 
legimus 7). Utraque quaestio eadem ratione solvitur. 

Volebat Christus, ut diximus, miraculum istud piscationis 
facere, ut aliquid per eam mysterii declararct ; nolebat, prius- 
quam illud faceret, a discipulis agnosci, ut ex ipso miraculo 
cognosceretur, eoque majorem in eorum animos impressionem 
faceret; ideo apparuit mercatoris specie, quasi vellet ab illis 
pisces emere, ut Chrysostomus et Theophylactus animadvertunt. 
Mercator autem neque noctu ad emendos pisces, neque super 
mare ambulans venit. Et oportebat, interdiu fieri miraculum, 

cujus, ut diximus, magnitudo in eo cernebatur, quod, cum noctu, 
cum major piscium copia capi solet, nihil discipuli cepissent, 
interdiu tantam ceperint multitudinem. 

Quod attinet ad moralem sensum, quem propterea hoc loco 
praeter consuetudinem nostram indicamus, quia locus ipse aliqua 
ex parte mysticus est, non potuit Christus venire, nisi mane; 
quando enim Sol, nisi mane, venit, cum ipse secum matutinam 
lucem ferat? Aut mane, non noctu, id est, non tempore legis. 
sed Evangelii Christus venit, ut Leontius, Cyrillus et Rupertus 
interpretantur. Quod autem in littore steterit, Augustinus, Gre- 
gorius et Beda significare putant, jam Christum totum hujus 
vitae cursum confecisse, praesentem vitam mare esse, gloriam 
esse portum ac littus, quo jam pervenerat Christus, ideoque 
in littore dicitur stetisse. (regorii’?) adscribam verba, qui hoc 
explicat luculentius: Quaeri potest, cur, discipulis in mart labo- 
rantibus, post resurrectionem suam Dominus in Itttore stetit, qui 
ante resurrectionem suam coram discipulis in fluctibus maris am- 
bulavit. Cujus rei ratio festine cognoscitur, si ipsa, quae tunc 
inerat, causa pensetur. Quid enim mare, nisi praesens saeculum 
signat, quod se casuum tumultibus, et undis vitae corruptibilis 
allidit? Quid per soliditatem littoris, nisi tlla perpetuttas quiets 
acternae figuratur? Quia ergo disctpuli adhuc fluctibus mortalis 
vitae inerant, in mari laborabant; quia autem redemptor noster 
jam corruptionem carnis excesserat, post resurrectionem suam in 
littore stabat. Ac si ipsum’ resurrectionis suae mysterium rebus 
disctpulis loqueretur, dicens: Jam vobis in mari non appareo, quia 
vobiscum in perturbationis fluctibus non sum. 

Non tamen cognoverunt discipuli, quia Jesus est. Quod cogni- 
tus a discipulis non fuerit, duae causae esse potuerunt: altera. 
quod propter resurrectionem et glorificationem corporis splendi- 
diore apparuerit specie, ut Euthymius existimat; altera, quam 
idem quoque Euthymius affert, et Chrysostomus atque Theophy- 
lactus indicant, quamque ego probabiliorem duco, quod Christus 
cognosci noluerit, quia volebat cum illis prius, tamquam mer- 
cator, de piscibus emendis miscere sermones, ut ex ipsorum 
responso faciendi miraculi occasionem sumeret. Similem enim ob 
causam noluit a duobus illis discipulis, qui Emauntem versus 
iter tendebant, agnosci, ut per viam cum illis colloquens, 
specie hominis peregrini, Scripturas sines uspicione gratiae inter- 
pretaretur. 

5. Dixit ergo eis Jesus: Pueri, numquid pulmentarium ha- 
betts? Diximus paulo supra ex Chrysostomo et Theophvlacto. 
per speciem emendi pisces sermones Christum cum _ discipulis 
miscuisse, ut ex eorum responso occasionem faciendi miraculi 
captaret. Pueros vocat, ut ait Euthymius, quasi robustos atque 


1) Homil. 24. in Evang. 


CAP. XXI. DE MIRABILY APOSTOLORUM PISCATIONE. §'79 


valentes, quales omnes esse solent, qui se laboribus exercent; 
aut, ut ait Clemens Alexandrinus *), quia domestici erant et fa- 
miliares; aut, ut ego puto, tamquam vir gravis, et tamquam 
superior cum inferioribus loquitur; solent autem superiores yvo- 
care inferiores ma:dia, pueros, id est, filios aut adolescentes, 
sicut apud Gallos dux milites, senex juniores se, dominus famu- 
los et omnes inferiores infantes vocare solet. adem apud He- 
braeos phrasis est: Surgant puert, et ludant, inquit dux ille ’), 
cum de militibus loqueretur. Eodem ferme modo Romani milites 
omnes juvenes appellabant, quod juvenes plerumque solerent 
militare. Nam armare dicebantur juventutem, cum exercitum 
conscribebant. 

Interrogat eos Christus, an habeant ti aeoc@aytoy, quod 
noster interpres reddidit: aliquid pulmentarii, aut pulmentarium, 
quem- quo jure novi quidam haereticorum interpretes *) repre- 
hendant, equidem non intelligo. Constat ex Hesychio et Suida *), 
Graecis auctoribus, weos@aytoy Graece dici idem, quod xeoco0- 
W~nuoa, quidquid in cibum praeter panem adhibetur, quod Itali 
simili analogia companaticum , et Galli companage vocant. Constat 
ex Plinio °), Horatio °), Persio 7), Columella *), Latinis scripto- 
ribus, idipsum pulmentum aut pulmentarium Latine dici, ratione 
quoque consimili, quod ad pultem, id est, panem adjungatur in 
cibum. Pultem enim priscae illi Latinorum genti pro pane fuisse, 
idoneus auctor est Plinius °). Inter pulmentaria autem, id est, 
meocpayra, quae eadem obsonia dicebantur, pisces principem 
habuisse locum, quod in majoribus, quam carnes, deliciis essent, 
apud Athenaeum *’) Myrtilus docet; itaque et seoc@aytor Graece, 
et pulmentarium Latine absolute pro piscibus ponitur, de quibus 
cum hic ageretur, apte non noster solum interpres, sed qui 
nostro etiam saeculo omnium haereticorum Latinissimus fuit **), 
pulmentarium convertit, Graecum Latinumque secutus verbum. 

Et responderunt ei: Non. Simpliciter atque praecise respon- 
dent, se non habere, antequam jubeantur ad dexteram rete Jacere, 
nolentes sine causa infelicem piscationem, qua per totam noctem 
usi fuerant, homini ignoto declarare. Id ab illis elicit Christus, 
novis injectis sermonibus: Mittite, inquit **), in dexteram navigit 
rete; reddit se illis familiarem, et quasi amicus consilium dat, 
ut audeant infortunatam sibi declarare piscaturam, et res suas 
sine pudore tamquam cum amico communicare. Eodem artificio, 
ex divino spiritu veniente, ii uti debent, qui Juvandi spiritualiter | 
homines curam profitentur. Familiares cum illis prius miscendi 
sermones; quomodo negotia succedant, interrogandi; juvandi con- 

siio> quatenus leitunr quidem erit,-etiamnum ilis in rebus; et 
quibus ‘psi student maxime, et a :quibus nos illes maxime volu- 
mes‘ revocare, ut experti, ‘nostrum sibi consilium utile fuisse, 
anrent nos, et meliora consulentibus facile credant. 

- 6: Mittite tn. dexteram navigit rete, et invenietis. Non dicit 
casu, quemadmodum -solent aliquando dicere, qui incertos et 
fortuitos a piscatoribus: jactus emunt, sed imperans et affirmans, 
quia certo sciens, quid futurum esset: Mfitite, inquit, et tnve- 
nietis, Jussit,;:non in incertam, sed in certam, id est, in dexte- 
ram partem rete jacere, ne casu factum videretur, quod, in eam 
jacientes partem, tantam piscium.copiam comprehendissent, ut 
Theodorus Mopsuestiensis et Euthymius observarunt. Hic lite- 
ralis sensus. , 

Mysticus ex verbis Gregorii *), quae hic subscribam, intel- 
ligetur ,’ eademque Augustini’*), Bedae et Ruperti interpretatio 
est, nisi quod Gregorius brevius et clarius edisserit. Bis, inquit, 
in sancto Evangelio legitur, quia Dominus jussit, ut ad piscan- 
dum retia mitterentur, ante passionem videlicet, et post resur- 
reetionem. Sed priusquam redemptor noster pateretur, et resur- 
geret, mitti quidem rete ad piscandum jubet *); sed utrum in 
dexteram, an in sinistram mitti debuisset, non jubet. Post resur- 
rectionem vero discipulis apparens, mitti rete in dexrteram pubet. 
In illa piscatione tanti capti sunt, ut retia rumperentur; in illa 
autem et multi capti sunt, et retia rupta non sunt. Quts vero 
nesciat, bonos dextera, malos sinistra figurari? Illa ergo pi- 
scatio, in qua specialiter, in quam partem mitti rete debeat, non 
jubetur, praesentem Ecclesiam designat, quae bonos simul, ae 
matos colligit, nec eligit, quos trahat, quia, quos eligere possit, 
ignorat. Haec autem piscatio, post Domini resurrectionem facta, 
tn solam dexteram missa est, quia ad videndam claritatis ejus 
gloriam sola electorum ejus Ecclesia pertingit, quae de sinistro 
opere nihil habebit. In illa piscatione prae multitudine piscium 
rete rumptur, quia nunc ad confesstonem fidei etiam cum electis 
reprobi tanté intrant, qui ipsam quoque Ecclesiam haeresibus 
scindant. ‘In ista vero piscatione et multi pisces, et magni capt- 
untur, et rete non rumpitur, quia sancta electorum Ecclesia, in 
continua auctoris:'sut pace requiescens, sullis jam dissensionibus 
dilaniatur. 

Eodem modo Augustinus disserit *). Aliter Eusebius Emis- 
senus: Mittite, inquit, in dexteram navigit rete, et tnventetis; ac 
st diceret: Ego hac vice non misi vos, in nocte venistis, sint- 
strorsum laborastis, nihil prendidistis ; nunc ergo mittite in dexte- 
ram navigit rete, ex meo pruecepto laborate, meam doctrinam 
praedicate °), nesciat sinistra vestra, quid faciat dextera vestra, 

et inventetis. In dextera igitur piscari, est veram et Uatholicam 
doctrinam sincero affectu, et mundo corde praediéare. . Piscatores 
enim Apostoli sunt, praedicatores, et doctores; retia vero ‘haec 
Evangelia, omnisque sermo divinus. Pisces autem omnes fideles 
intelliguntur. Tales enim pisces in baptismatis flumine natant; 
tales retibus Evangelti, et amore fidet capiuntur. 

Ego uberiorem sensum esse velim. Dextera .bona animi in- 
tentio est, in dexteram rete jaeimus, cum, quidquid' agimus, 
propter Deum agimus; aut, quod ;cum sequenti piscationis: my- 
sterio magis congruit, de nocte piscamur, ‘cum sine Christo,, sine 
divino lumine, sine divino auxilio aliquid facimus, quod ideo non- 
potest bene succedere, quia ') non est volentis, neque currentis. 
Ad dexteram autem retia jacimus, cum Dominus est a deéxtris 
nostris, et non timemus, quid faciat nobis homo, id est, :cu 
divino freti auxilio facimus, quia mtserentis est Dei. - _ 

Miserunt ergo; et jam non valebant ilud :trahere prae multi- 
tudine piscium. Mirum, ad verbum hominis ignoti rete jecisse, 
eum per totam noctem nihil prendere potuissent. Sed aut: aliquid 
in eo sanctum et venerabile animadverterunt, ideoque, concepta 
ex verbis ejus nova spe, rete conjecerunt, aut,. ut ait Euthy- 
mius, existimantes, eum scire aliquos in ea parte pisces ‘subna- 
tare, aut, ut ego suspicor, quia ita: comparatum. natura est, 
ut ea consilia, quae vera esse cupimus, facile. seqaamur.. Jece- 
runt ergo, et tantam piscium collegerunt multitudinem, ut tam 
plenum rete trahere non possent. Hic videndum, ecquid my- 
sterii, ut saepe indicavimus, hac piscatione significatum fuerit. . 

Mysterium quidem esse aliquod, satis per se manjfestum 
est; nam, ut Augustinus ”) ait, numguam hoc Dominus jubenet , 
nisi aliquid significare vellet, quod nolés nosse expediret. Quid 
ergo pro magno potutt: ad Jesum Christum pertinere, si pisceb 
caperentur, aut si non caperentur? Sed illa piscatio nostra erat 
significatio. Quid autem per eam piscationem Augustinus , Gre- 
gorius, Beda et Rupertus significatum fuisse putent, ex verbis 
Gregorii, quae paulo ante posuimus, lector intelliget. -Kugebius 
vero Emissenus, praeter id, quod ex eo modo recitavimus, aliud 
quoque hoc loco tradit. Possumus, inquit, per hanc primam et 
nocturnam piscationem intelligere, eam, quam tunc apud Judaeos 
Apostoli habuerunt, quando eis nolentibus credere Apostolus ait *): 
Vobis primum oportuit praedicari verbum Dei, sed quia. repellitis 
tllud, et indignos vos fecistis aeternae vitae, ecce convertimur ad 
gentes. Quid est enim: Ecce convertimur ad gentes, nisi quod 
hie dicitur: Mittite in dexteram navigit rete; quia enim pisces 
Judaici fluminis Apostolorum retia intrare noluerant, ad -flumina 
gentium Apostoli misst sunt. Et tunc quidem doctores piscantur 
in nocte, quando auditores interius. excaecati veritatem non intel- 

Figunt. Miserunt ergo tn dexteram navigit rete, et jam non va- 
lebant illud trahere prae multitudine piscitum. Hoc entm est, quod 
Psalmista ait*): Annuntiavi, et locutus sum; multiplicati sunt 
super numerum. 

Liceat etiam mihi moralem dicere sententiam, cum id ipsum, 
ut ante monuimus, ad literalem pertineat sensum hujus loci. 
Missurus erat paulo post Christus discipulos suos in omnem ter- 
rarum orbem, quasi in altum ac latum mare, ut homines pisca- 
rentur; poterant inscitiam, poterant imbecillitatem suam excu- 
sare, se homines esse literarum rudes, id est, piscandi imperitos, 
paucos propterea et infirmos non posse se tot tamque grandes 
pisces capere, tot oratores, tot tantosque philosophos irretire, 
et de sententia dimovere. Voluit eos Christus exemplo artis 
propriae docere, id ipsos suis viribus, suaque industria facere 
nullo modo posse; idque significat, quod tota laborantes nocte 
nihil ceperant; ipsius vero ope atque auxilio facillime facturos , 
totque capturos homines, ut rete trahere non possent, id est, 
ut longe lateque diffusam Ecclesiam, et infinita hominum multi- 
tudine redundantem, vix possent satis commode gubernare; idque 
significabat , quod jactum jussu et auspicio Christi ad dexteram 
rete tot piscibus compleverunt, ut trahere non possent. Bono 
igitur irent animo, et sua freti ope, nihil de successu rei per 
se difficillimae dubitarent; ad dexteram, non ad sinistram respi- 
cerent, id est, in divinum auxilium, quod numquam illis esset 
defuturum, non in proprias vires intuerentur; atque in hanc sen- 
tentiam Theodorus Heracleotes exponit. 

Singularis Christi prudentia eadem ratione, qua Petrum yo- 
cavit *), capta ingenti piscium multitudine, ut doceret, melius 
illi spiritualem piscationem suis auspiciis successuram esse, quam 
temporalis illi ante propria industria successisset, vocatum con- 
firmavit, et mittendum paulo post ad spiritualem piscationem 
spe implevit, fore, ut res bene ac feliciter eveniret. Propterea 
enim hac piscationis similitudine discipulos docuit, quia aut omnes, 
aut praeeipua pars eorum, qui erant Petrus et duo filii Zebe- 
daei, piscatores erant; quibus, cum eos vocaret, dixerat: Venite 
post me, et faciam vos fiert piscatores hominum *); et capit Deus 
sua quemque arte. 

7. Dicit ergo discipulus tlle, quem diligebat Jesus, Petro: Do- 
minus est. Quaeri potest, qua ratione Joannes Christum primus 
recognoverit ; Joannem enim fuisse hunc ipsum, qui hoc scribit, 
eum, quem diligebat Jesus, nemini, ut opinor, dubium est, et 
nos in praefatione in hoc Evangelium ejus rei causam exposuimus. 
Chrysostomus, Leontius et Theophylactus id ingenio et naturae 
tribuunt; declarasse enim hac in re ambos Apostolos, Joannem 
et Petrum, suum quemque ingenium; Joannem naturale quoddam 

acumen, quo praestabat, quod primus omnium Christum agno- 
verit; Petrum amorem erga Christum et naturalem audaciam, 
quod se continuo solus, ut ad Christum yeniret, in mare con- 
jecerit. Ergo Joannem ex captura piscium, ut Euthymius etiam 
docet, quam facile cognovit non fuisse fortuitam, subtilitate qua- 
dam ingenii conjecturam fecisse, Christum esse, qui cum ipsis 
loqueretur, quique tam felicis piscationis fuisset auctor; animum 
igitur ad illum advertisse ac demum recognovisse. Leontius 
aliam etiam rationem affert, quod simplicem ac purum haberet 
animum. 

Et vero ita se habet res; simplicissimus quisque facillime 
Deum cognoscit, facillime credit; nec est quidquam, quod aeque 
fidem impediat, atque humana prudentia, et calliditas quaedam, 
et vafrities ingenii, qualem in omnibus nostri temporis haereticis 
animadvertimus. Hieronymus, virginitatis laudator’), non sine 
magna probabilitate, et magna certe pietatis significatione virgi- 
nitati tribuit. Prior, inquit, virginitas virginale corpus agnoscit. 
Veram ego causam fuisse suspicor, quod, quemadmodum Chri- 
stus ante ideo non cognoscebatur, quia cognosci nolebat, ita nunc, 
quia cognosci voluit, cognitus sit. Cur autem prius a Joanne, 
quam a Petro cognosci voluerit, duas fuisse arbitror causas: 
alteram, quod eum singulariter amaret; alteram, quod, ut ait 
Hieronymus, purus esset; nec enim sine causa dictum est: 
Beati mundo corde, quoniam ipsi Deum videbunt ”), 

Simon Petrus cum audisset, quia Dominus est, tunica suc- 
cinxit se (erat enim nudus) et mistt se in mare. Euthymii inter- 
pretatio omni mihi carere videtur probabilitate, Petrum prius 
tunica, hoc est, éxevddry vestitum fuisse, sed discinctum, et, 
ut ad Christum adiret, non quidem induisse, quam non habebat, 
tunicam, sed, quam indutus erat, praecinxisse; toy dé éxevdveny 
tunicam fuisse parvam, manicis carentem, et ad genua usque 
demissam, qua, qui in mari versabantur, uterentur. Diserte enim 
dicit Evangelista, prius fuisse nudum. Quod etsi non ita intel- 
ligendum puto, quasi nudus omnino fuerit, sed quasi non omni- 
bus, quibus yulgo utebatur vestibus, indutus esset: tamen hoc 
certe colligitur, aliquam sibi earum, quas habebat, vestem super- 
induisse. Quod autem dicit: praecinxisse sese, StegHoato, non 
significat, praecinxisse tunicam, qua ante indutus erat, sed, 
quam nondum indutam habebat, induisse; nam quia id genus 
vestis non fibulis, non ligulis, sed solo cinctu aptabatur corpori, 
cingere erat induere. 

Sunt, gui subligaculum aut amiculum interpretentur, id est, 
leve ex lino indusium, quod et pudori serviret, et natanti impe- 
dimento non esset. Quorum ideo non probo sententiam, quia - 

nec respondet nominis etymologia atque proprietas, quod cum 
ano tod énevdteoIar, id est, a superinduendo, dictum sit, 
non dubium, quin id genus vestis significet, quae aliis indumentis 
superinjicitur, qualis tunica erat; et videntur existimare, Petrum 
prius nudum omnino fuisse, quod mihi minime persuaserint. 
Etenim si prius minus vestitus erat, ut aperte Evangelista docet, 
quam cum id genus vestis assumpsit, et id non aliud erat, 
quam lineum amiculum, quo pudoris loca tegerentur, tam nudus 
profecto prius erat, quam natus fuerat. 

Ergo ut supra *) et apud Matthaeum *) adnotavimus, Chri- 
stum non una ac simplici usum fuisse veste; sed super incon- 
sutilem illam vestem, de qua Joannes *) mentionem fecit, togam 
habuisse: ita credendum est, Apostolos super alias vestes infe- 
riores superiores gestasse, togam, quam exuerent, cum aliquid 
laboriosioris operis agendum esset, resumerent, cum ab opere 
cessarent; sicut videmus Christum *), ut discitpulorum lavaret 
pedes, eam posuisse, postea iterum induisse. Nee enim Christum 
alio, quam vulgari inter Judaeos habitu usum fuisse, credendum 
est, qui nulla re videri volebat singularis. Cum ergo se Petrus 
piscandi laborandique causa superiore exuisset tunica, cum a 
labore cessandum esset, et ad Christum adeundum, eam iterum 
induit, ut coram eo honestius vestitus appareat; prius enim 
nudus, id est, non satis honeste vestitus erat, quemadmodum 
~moribus nostris, qui solo thorace et caligis vestitus est, nudus 
esse dicitur. 

Hoc etiam ad mores pertinet, pudori et honestati decoro 
etiam vestitu consulendum, neque reprehendendum, si non solum 
coram viris honestis, sed etiam coram Christo cultioribus vesti- 
bus appareamus; si, quo die ad sacram Eucharistiam accessuri 
sumus, eo die splendidiore utamur veste. Eo enim Ecclesia con- 
silio voluit, Sacerdotes singulari ac regio vestitu mysterium illud 
celebrare. Ridiculique et inepti Calvinistae sunt, qui ocreati, 
penulti, petasati, et utcumque casus fert, sacramenta omnia 
conficiunt; impudentes vero Anabaptistae, et minime ferendi, 
qui nullam pudoris etiam in publico rationem habent; pudet nos 
dicere, quae illos facere non pudet. 

Quo ergo modo (objiciunt quidam) togatus Petrus natare potuit? 
Primum Evangelista natasse non dicit, nec, utrum natando, an 
humiliori jam prope littus mari pedibus incedendo ad Christum 
venerit, constare potest; et eo ipso, quod Evangelista non dicit, 
est verisimilius, yvenisse pedibus: quamquam Chrysostomus, Le- 
ontius, Theodorus Heracleotes, et Theophylactus natando venisse 
dicunt. Sed ut natando venerit, quid putamus impedimenti levem 
et bene praecinctam togam piscatori, id est, exercitato et egre- 
gio natatori, afferre potuisse; cum reperiantur apud nos, qui 

non solum vestiti, sed insuper etiam onusti natent? Praecinctos 
ad Christum, id est, bene firmatis, non dissolutis ad Christum 
moribus venire oportet, et in mare se propter illum, id est, 
in quaevis pericula conjicere. : 

8. Alii autem discipuli navigio venerunt; non enim longe erant 
a terra, sed quasi cubitis ducentis trahentes rete piscium. Obscura 
causae redditio est; nec enim apparet, quomodo haec ratio con- 
veniat, navigio caeteros discipulos ad terram venisse, quia non 
longe aberant a terra; imo propterea debebant se, sicut Petrus 
fecit, in mare conjicere, quia non longe a terra aberant, ut 
longius natandum esset, quam fortasse possent. Videtur mihi 
Evangelista hac ratione caeteros discipulos excusare voluisse, 
quod minus amoris erga Christum ostendisse viderentur, quod 
non se etiam in mare, sicut Petrus, conjecissent, quod patientes 
fuissent morae; huic enim tacitae objectioni respondet, moram 
illam valde fuisse brevem, quia non longe aberant a terra; itaque 
etiamsi se in mare dejecissent, haud multo citius ad Christum 
venire potuissent. Sic et Petrum laudat, et caeteros excusat. 
Cubiti ducenti passus sexaginta, pedes trecentos efficiunt; quam 
mensuram ideo tam diligenter expressit Evangelista, ut re ipsa, 
non solis verbis fidem‘faceret, non longe a terra, ut dixerat, 
abfuisse. 

Hic sensus; nec quidquam praeterea mysticum hic esse ar- 
bitror, sed quia coepimus hoc capite praeter literalem sensum 
etiam moralem indicare, libet persequi. Eusebius Emissenus in 
hunc modum interpretatur: Quid enim per hanc terram, nist 
terram viventium intelligimus? a qua isti non longe erant, quia 
corporeis vinculis resoluti, cito illuc tturi erant, quasi cubites 
ducentis trahentes rete pisctum. Centenarius numerus perfectus est, 
qui tunc quidem duplicatur, quando sermone et opera adimpletur. 
Trahunt igitur doctores rete piscitum cubitis ducentis, quando ser- 
mone et opere post se ad aeternam vitam ducunt audientes. Ru- 
pertus *) vero sic: Discipulus ille, quem diligebat Jesus, et altt, 
qui navigio venerunt, illos significant rectores sanctae Ecclesiae, 
qui in pace vitam finiunt. Petrus vero, qui mittit se in mare, 
allos omnes, qui, sicut et ipse, per medios fluctus tribulationum 
festinant et currunt ad Dominum, trahentes rete piscium, id est, 
Libris suis, sive laboribus omnimodis continentes vel propugnantes 
fidem gentium. Non enim longe sunt ab illa viventium terra, in 
qua Dominus immortaliter stat, sicut longe erant antiquitus sub 
lege laborantes, antequam veniret gratia; sed longe sunt quasi 
cubitis ducentis, liberi videlicet a cunctis legalibus caeremonius, 
solaque ad perveniendum opus habentes dilectione Dei et proximi. 
De retibus scribit Sedulius 7) non inscita carmina : 

Pendula fluctivagam traxerunt relia praedam 
Per typicam noscenda viam; nam retia dignis 
Lucida sunt praccepta Dei, quibus omnis in illa 
Dextra parte manens concluditur, ac simul ulnis 
Fertur Apostolicis Domini ad vestigia Christi. 

Ego, sicut literalem sensum eum maxime amo, qui verbis, 
ita eum maxime moralem, qui literali veluti innatus est. Petrum 
Evangelista laudat, reliquos discipulus excusat; utrosque ad Chri- 
stum venisse, sed Petrum relicta navi, relictis retibus, relictis 
sociis, relicta praeda, omnibus expeditum rebus citius venisse; 
alios navim, retia, praedamque trahentes aliquanto tardius. Duo 
igitur eorum, qui ad Christum veniunt, genera sunt: alii, omni- 
bus prorsus dimissis rebus, una tantum succincti tunica, et 
certius, et citius ad Christum advolant; alii ad Christum quidem 
navigant, sed tamen, quia in navi, id est, cum toto populo 
veniunt, quia et retia, et praedam trahunt, id est, onus tempo- 
ralium bonorum, artesque honores lucraque quaerendi non dimit- 
tunt, et cum majore naufragii periculo veniunt, et ut prospera 
illis contingat navigatio, tardius omnino perveniunt. 

9. Ut ergo descenderunt in terram, viderunt prunas positas, 
et piscem superpositum, et panem. Piscem, non panem superpo- 
situm, ut Augustinus *) adnotavit. Quod supra *) xpoc@aytoy, 
nunc dWaptoy appellat. Itaque utroque loco eadem ratione in- 
terpres potuit reddere: pulmentarium. Ac fortasse ad rem aliquid 
pertineret, eodem modo reddere, licet diversum sit Graece yo- 
cabulum, ut paulo post melius intclligetur, cum causam dispu- 
tando explicaverimus, quamobrem Christus effecit, ut, antequam 
ad se discipuli venirent, focus esset accensus, panis paratus, 
piscis super prunas positus, jam videlicet assus, et ad esum 
paratus. 

Sed prius videndum, unde piscem Christus habuerit, cum 
paulo ante, nullum habens, a discipulis petiisset. Theodorus He- 
racleotes utramque sententiam putat esse probabilem, et ex pari 
potentia sua sine reti, sine ullo instrumento cepisse, solo vocan- 
tem jussu, et ex nihilo procreasse. Atque in illam priorem sen- 
tentiam videtur Cyrillus esse propensior. Sed altera est longe 
probabilior, eamque Theodorus Mopsuestiensis, Chrysostomus, 
Leontius, Theophylactus, Euthymius amplectuntur; potestque 
hoc etiam ratione confirmari. Non dubium, quin, quo modo ignem 
et panem, eodem et piscem praeparaverit; atqui ignem quidem 
et panem, certum est, ex mari non habuisse, sed ex_nihilo 
creasse; eodem igitur modo creavit piscem. 

Redeamus nunc ad id, quod prius quaerebamus, quam ob 
causam id fecit. Manifestum quidem est, potentiam suam ea re 
ostendere voluisse, sicut in captura piscium; eamque unam ra- 

tionem auctores afferunt, Theodorus uterque atque Leontius; 
sed ea communis est causa, et quaerimus aliquam magis pro- 
priam. Solus Cyrillus aliam quandam videtur insinuare, voluisse 
unum aut paucos pisces quasi loco primitiarum accipere, ut.se 
ostenderet esse Dominum, Nam ut hoc obiter dicamus, existimat, 
non unum tantum, sed plures pisces super prunas positos fuisse ; 
sed Evangelistam singulari numero oWagroy, piscem, dixisse, 
non quia tantum unum, sed quia pauci erant, quod nulla meo 
judicio conjectura probari potest. Duas igitur ego causas invenio, 
cur Christus prandium hoc, praesertim ex piscibus, discipulis, 
anlequam eos, quos ceperant, pisces afferrent, praeparaverit. 

Altera est, ut ostenderet, se auctorem illius tam copiosae 
piscationis fuisse. Enimyero qui sine reti, sine aqua, sine ullo 
instrumento, in arenoso et arido loco, piscem ex nulla subjecta 
materia procreasset, eflicere nimirum potuisse, ut ipsi, jacto jussu 
suo in mare reti, magnam illam piscium multitudinem caperent. 
Atque eodem pertinet, quod Theodorus Mopsuestiensis scribit, 
voluisse demonstrare Christum, non sua discipulos industria, sed 
divina ipsius ope tot cepisse pisces, quod idem verbi Dei prae- 
dicatores, si quid proficiunt, existimare debent. 

Altera, ut doceret, se paulo ante non propterea’ ab illis pe- 
tiisse, ecquid haberent pulmentarii, quod aut ipse indigeret, aut, 
si indigeret, opus sibi esset ab illis petere; posse se ex nihilo 
non solum piscem, quem poposcerat, sed et panem, et ignem, 
et quidquid esset necessarium, excitare; esse se eum, qui di- 
xisset *): Si esuriero, non dicam tibi; meus est enim orbis terrae; 
piscem tantum ab illis petiisse, integrum eis prandium momento 
temporis praeparasse. Non sua igitur, sed ipsorum causa piscem 
ab illis postulasse, ut sermones cum illis consereret, ut suam 
illis potentiam ostenderet, ut doceret, suo auxilio confidere, ut 
eos denique piscibus, quos quaerebant, et non inveniebant, 
locupletaret. 

Hoc ipsum morale continet doucumentum: Saepe Deus a nobis 
non sibi, sed nobis petit; cum a Samaritana illa muliere aquam 
petiit 7), non tam ipse bibere volebat, quam meliore ipsam po- 
tare aqua. Totum locum Eusebius Emissenus *), aut quisquis ille 
fuit auctor, moraliter ad hunc modum tractat: Hoc cibo Christi 
‘piscatores et praedicatores semper recreantur, et vires suscipiunt, 
quotiescumque futigati ab hoc opere redeunt. Quoties enim prunas, 
et piscem super prunis positum, et panem vident, quoties Christi 
passionem recordantur, toties laboris, et fatigationis, et omnium 
Suarum angustiarum obliviscuntur. Quid est enim piscis prunis assus, 
nist Christus in cruce passus? Quid est panis, nist Evangelica 
praedicatio, qua eos Dominus reficere solebat, dicens*): Nolite 

timere eos, gut occidunt corpus, animam autem non possunt oc- 
cidere? Rupertus vero, per piscem et panem coenam illam vitae 
aeternae significari, de qua dictum est: Satiabor, cum apparwerit 
gloria tua *), et: Beatus, qui manducabit panem in regno Dei’), 
et: Ego dispono vobis, sicut disposuit mihi Pater meus regnum, 
ut edatis et bibatis super mensum meam in regno meo *). Hujus- 
modi prandium iis, qui per mare hujus vitae ad Christum navi- 
gaverunt, in coelo, id est, in littore paratum esse. Ignem amo- 
rem esse Spiritus S., piscem et panem Christum, id est, homi- 
nem simul, ac Deum. Eodem sensu D. Cyrillus disserit. 

Alium ego moralem sensum animadverto, qui, nisi fallor, ad 
literalem magis accedit; docet Christus, suis piscatoribus, maxi- 
Meque iis, qui navi, piscibusque relictis, sese, ut ad ipsum 
yenirent, in mare conjecerunt, nihil quidguam defuturum. Nam 
in ipso salo, in loco sterili ac deserto, ubi nulla humani prae- 
sidii erit spes, vel miraculo divinam illi providentiam, quidquid 
necessarium erit, suppeditaturam; nihil deesse timentibus eum *). 
Quando misi inquit, vos sine sacculo, et peru, numquid aliquid 
defuit vobis °)? 

10. Dicit eis Jesus: Afferte de piscibus, quos prendidistis mune. 
Frequens inter interpretes quaestio est, quare Christus discipulos 
de piscibus, quos ipsi prendidissent, afferre jusserit; quasi piscis 
ille, quem supra prunas positum viderant, fuisset imaginarius, 
nec aptus ad cibum. Theodorus Heracleota respondet, ideo hoe 
fecisse, ut ex hujus et aliorum, quos ipsi ceperant, similitudine 
cognoscerent , se et hujus, et illorum auctorem esse. Leontius 
vero, Theophylactus et Euthymius, ut ex eorum comparatione, 
similitudineque intelligerent, illum, quem super prunas videbant, 
non phantasma, sed verum esse piscem. Aliam ego causam ex 
versu sequenti colligi posse arbitror; propterea afferri jussisse 
pisces, ut ex eorum magnitudine multitudineque miraculi magni- 
tudinem oculis cernerent. | 

Moraliter Eusebius Emissenus interpretatur, velle Christum, 
ut pracdicatores ad se homines adducant, ut in se omnia refe- 
rant, ut se unum praedicando quaerant, sicut ille faciebat, qui 
dicebat: Nos autem praedicamus Christum crucificum °), et: Noa 
judicavi, me scire aliquid inter: vos, nisi Jesum Christum, et hune 
crucifixum’). Rupertus vero, jussisse afferre pisces, quos prei- 
didissent, quia in supremo illo judicio unusquisque ante judicem 
Christum feret, si quid fecerit boni, si quos illi homines lucri- 
fecerit: Venientes enim venient cum exsultatione, portantes ma- 
nipulos suos *), 

FKgo, si meum esset institutum, quaerere morales sensus, 
potius dicerem, velle nos Deum ita ex ejus pendere providentia, 

ita confidere, non ‘passurum eum, ut quidquam nobis desit, ut 
tamen studium et operam, quam possumus, nostram. adhibeamus; 
oportere nos cum ipso cooperari, non debere otiosos esse, et 
divina abuti providentia; non semper miraculis, non semper ex 
manna vivendum coelitus misso; piscandum, arandum, serendum, 
metendum , laborandum nobis esse; labores manuum tuarum quia 
manducabis, beatus es, et bene ttbi erit *). 

11. Ascendit Simon Petrus, et traxit rete in terram, plenum 
magnis piscibus centum quinquaginta tribus. Supra’) dixerat, 
omnes, qui in navi erant, vix rete prae multitudine piscium 
trahere potuisse; quo ergo modo nunc dicit,.solum illud traxisse 
Petrum, et quidem: in terram traxisse, quod multo difficilius esse 
constat, quam per mare trahere, quia et aqua sustinet, et pi- 
sces natant? Verisimile est, et quidem Cyrillus et Euthymius ita 
existimant, non solum traxisse Petrum, sed ipsum caeteris adju- 
vantibus; solum autem nominatum, sive quia aliorum erat prin- 
ceps, sive quia in eo opere dux exstitit, sive quia, ut promptior 
ad obediendum dictis Domini, primus omnium in navim ascendit, 
ut rete traheret; sicut primus, ut ad Dominum properaret, de 
navi descenderat. Quod si solus traxit, ut Gregorius et Rupertus 
existimant, ope fecit divina, habuitque aliquid mysterii res, et 
nunc Petrus, id est, qui Petri successor est, plus habet in 
Ecclesia potestatis, quam alii omnes simul aliorum Apostolorum 
successores, ut paulo post *) illi indicat Christus. Quod entm 
postmodum aperitur. in voce, hoc nunc signatur in opere, ut 
Gregorius ait *). _ 

Quod et magnitudinem, et numerum piscium Evangelista 
declarat, eo pertinet, ut miraculi magnitudinem ostendat. Sed 
numero piscium omnes auctores video aliquod existimare myste- 
rium contineri. Graeci ferme omnes, Cyrillus, Leontius, Theo- 
phylactus, Euthymius putant, centenarium numerum, quia per- 
fectus est, multitudinem innumerabilem eorum significare, qui 
ex gentibus erant credituri; quinquagenarium vero, qui dimidia 
minor est parte, eos, qui ex Judaeis erant credituri, numero 
scilicet multo minori; ternarium mysterium S. Trinitatis, in quod 
omnes erant credituri. Latini diversa, non solum a Graecis, sed 
ipsi etiam inter se sententia. Quid Augustinus sentiat, vix 
lector ex bene longa ejus disputatione *) colliget, sed ista ejus di- 
sputationis conclusio est: Non ergo tantummodo centum quinqua- 
ginta sancti ad vitam resurrecturi significantur aeternam, sed 
millia sanctorum ad gratiam Spiritus pertinentium, qua grata 
cum lege Dei tamquam cum adversario concordatur, ut, vivificante 
Spiritu, litera non occidat °); sed, quod per literam jubetur, Spt- 
ritu adjuvante compleatur, et, si quod minus sit, remittatur. Omnes 

ergo ad istam gratiam pertinentes hoc numero figurantur, hoc est, 
figurati significantur. Qui numerus ter habet etiam quinquagena- 
rium numerum, et insuper ipsa tria propter mystertum Trinitatis. 
Augustinum iisdem vestigiis Beda sequitur. Aliter Gregorius ’): 
A magno, inquit, mysterio numerus non vacat; sed intentos vos 
tanti mysterit profunditas exspectat. Nec enim quantitatis summam 
solerter Evangelista exprimeret, nist hance sacramento plenam esse 
judicgsset. Scitis namque, quod in veteri Testamento omnis ope- 
ratio per Decalogi mandata praecipitur; in novo autem ejusdem 
operationis virtus per septiformem gratiam S. Spiritus multiplicatis 
fidelibus datur. Et interjectis paucis: Ducamus ergo per trigonum 
decem et septem, et veniunt ad quinquaginta unum. Qut profecto 
numerus a magno mysterio non vacat, quia in Testamento veteri 
legimus, quod annus quinguagesimus jubilaeus *) vocart jussus 
est. In quo videlicet cunctus populus ab omni operatione quie- 
sceret. Sed vera requies in unitate est; dividi enim unum non 
potest. Ubi enim scissura divisionis est, vera requies non est. 
Ducamus ergo per trigonum guinquaginta et unum, et funt cen- 
tum quinguaginta tres. Eodem prorsus modo Theophylactus Ale- 
xandrinus, aut potius, ut Hieronymus vocat, Antiochenus, inter- 
pretantur *), ut facile suspicer, Gregorium ex illo sumpsisse. 
Quid Emesenus sentiat, ejus dicam verbis: Quid, inquiunt, per 
centum quinquaginta tres pisces, nisi omnes baptizatos et fideles 
intelligimus ? Hoc enim significant tres, quod centum quinquaginia. 
Si enim in aequas partes centum quinquaginta dividamus, tres 
et non amplius quinquagenae fiunt. Tres enim sunt mundi partes, 
quae per tres pisces, et tres quinquagenas significantur, Asia ti- 
delicet, Africa et Europa. Inde est, quod*) mulier abscondtt fer- 
mentum in tribus satis farinae, donec fermentaretur; inde est, 
quod in cruce titulus Hebraice, Graece, et Latine scribitur*). Ca- 
piunt igitur Apostoli tres pisces, et centum quinquaginta, quia 
eorum sermone et exemplo ducuntur, quicumque ex cis tribus 
mundi partibus ad Ecclesiam veniunt. Merito denique centum quin- 
quaginta tres pisces capti referuntur, quoniam in hujus numeri 
sacramento, id est, in fide Trinitatis omnes Christiant tn bapti- 
smate fidei retibus capiuntur. 

Propius mihi Rupertus videtur in quaerendo morali sensu ad 
literalem accessisse, quod semper faciendum esse ei, qui ridi- 
culus esse nolit, saepe monuimus. Ergo per tres istos diversvs 
numeros, triplicem hominum eorum, qui salvi sunt, statum signi- 
ficari. Per centenarium conjugatos, quorum maxima multitudo 
est; per quinquagenarium viduos et continentes, quorum minor 
est numerus; per ternarium virgines, quorum minimus. 

Ego quidem casu factum esse non puto, quod tot, non plu- 
res, non pauciores capti sunt pisces; omnia enim divino fiebant 

consilio; itaque praeter primum illum literalem sensum aliquid 
mystice significatum fuisse, non dubito. Mysterium vero non 
aliud esse suspicor, quam quod voluerit Christus ista numerorum 
varietate significare, fore, ut Apostoli ex omni hominum genere 
multos, ex alio tamen. plures, ex alio pauciores piscarentur. 

Et cum tanti essent, non est scissum rete. Uno verbo Graece 
dixit, quod Latine duobus dicitur, cum tot essent ac tanti, xal 
tocovtay d6vtey. Non dubium, quin miraculo adscribat Evan- 
gelista, quod rete, tot tantisque plenum piscibus, et vi in ter- 
ram tractum, scissum non fuerit, efficiente scilicet tacite Christo, 
ne rumperetur. Quare non dubito, aliquid eum significare vo- 
luisse. Quid Augustinus, Gregorius, Beda, et Theophylactus 
significatum fuisse putent, supra ') docuimus. Emissenus in hunc 
locum sic commentatur: Boni pisces erant isti, a quibus rete 
scissum non est; mali pisces haeretict et schismatici, qué Evan- 
geliorum retia quotidie scindunt. 

Mihi, quod multitudine piscium rete disruptum non fuerit, 
significare videtur, fore, ut Apostolorum, quantumvis infirma, 
et reti similis virtus, Christi tamen gratia confirmata, cuilibet 
ingenti hominum multitudini capiendae atque trahendae suffectura 
sit. Sufficit, inquit*), tibt gratia mea. Et *): Abundantius omni- 
bus laboravt, non ego, sed gratia Dei mecum. Et*): Omnia 
possum in eo, qut me confortat. At certe rete Ecclesia est, ut 
in illa parabola apud Matthaeum *) multitudo piscium multitudo 
fidelium. Significatur igitur, fore, ut Ecclesia Catholica, quamvis 
magna fidelium multitudine redundet, non rumpatur tamen, sed 
licet per mare, id est, per magnas hujus vitae difficultates, salva 
et integra ab Apostolis, id est, ab iis, qui eam gubernant, tra- 
hatur in littus; littus autem coelum est. — 

12. Dicit ers Jesus: Venite, prandete! Quod ad prandium 
eos Christus invitat, ideo facit, ut cogat eos tangendo, gustando, 
edendo, quem fecerat panem ac piscem, re ipsa miraculi veri- 
tatem et magnitudinem experiri. Duplex autem hic est quaestio. 
Altera, ad quos pisces edendos invitaverit; ad eumne solum, 
quem ipse ex nihilo super prunas fecerat; an ad eos etiam ali- 
quos, quos illi ceperant. Chrysostomus ad eum solum, quem 
ipse fecerat, invitasse putat. Augustinus ®) et Euthymius, et ad 
illum, et ad alios ex iis, quos illi prehenderant, quosque jam 
super easdem posuissent prunas; quod videtur rationi magis esse 
consentaneum. Cum enim ideo, ut diximus, ad prandium invi- 
taverit, ut miraculi veritatem experirentur, cum utrumque mi- 
raculum fuisset, et quod ille creatus piscis, et quod illi in rete 
conjecti, ratio postulabat, ut ex utrisque gustarent. Atque hoc 
eodem modo Theodorus Heracleotes, Leontius et Theophylactus 


1) Vers. 6. 7) 2 Cor. 12, 9. 3) 4 Cor. 15, 10. *) Phil. 4,13. 5) 
Cap. 13, 47. *) Tract. 123. 


592 COMMENT. IN JOAN. 


senserint, necesse est, quia, ut supra *) citavimus, ideo existi- 
mant jussisse Christum, ut eos, quos ceperant, pisces afferrent, 
ut ex utrorumque comparatione verum miraculum agnoscerent; 
utrisque igitur vesci oportebat. ¢ 

Altera quaestio est, num et Christus cum illis ederit; nihil 
enim dicit Evangelista, et graves auctores quaestionem non at- 
tingunt. Sed non dubito, quantum quidem consequi conjectura 
possumus, quin ipse quoque Christus cum illis ederit; sicut et 
Gregorius *), Leontius, Theophylactus. Primum quia id ratio . 
postulabat, ut, cum se illis manifestare vellet, cum illis vesce- 
retur, ut fidem ipsis resurrectionis suae confirmaret. Deinde quia 
id facere solebat, cum illis alibi apparebat, etiamsi paratum non 
esset prandium, nec discipuli cibum sumerent, ut Lucas dicit *): 
Habetis hic aliquid, quod manducetur. Praeterea quid discipuli 
existimassent, si, se edentibus, ipse non edisset, nisi esse phan- 
tasma? Deinde non dicit: Ite et prandete, sed: Venite et pran- 
dete, quasi dicat: Venite, prandete mecums; itaque vi potius 
horum verborum colligitur, prius ipsum coepisse ex pane pisce- 
que gustare, deinde dixisse: Venite, et prandete, ut non verbis 
tantum , verum etiam exemplo eos invitaret. 

Observant Chrysostomus et Theophylactus, non jam illum 
oculos in coelum tollere, non gratias agere, quemadmodum, an- 
tequam moreretur, facere consueverat, ut supra‘), quia ante 
resurrectionem humiliter et tamquam homo gerebat sese, post 
resurrectionem tamquam Deus. | 

Quod ad sensum moralem attinet, Cyrillus, Theophylactus 
et Rupertus sic interpretantur, quod Christus discipulos post 
tractum in terram rete ad prandium invitaverit, nihil aliud signi- 
ficare, quam fore, ut post hujus vitae labores, post bene fun- 
ctum officium jubeat nos manducare, et bibere super mensam suam 
in regno Patris sui*), dicturusque sit: Venite, benedictt Patris 
met, possidete paratum vobis regnum a constitutione mundi °). 
Paratum enim a Christo discipulis prandium paratum a consti- 
tutione mundi regnum esse, et gaudium illud, de quo alio dicit 
loco’): Euge, serve bone et fidelis, quia super pauca futsti fide- 
lis, super multa te constituam; intra in gaudium Domini tui. 

Eusebius Emissenus de convivio sanctae Eucharistiae, deque 
praedicatione verbi Dei, ad quam nos Christus quotidie invitat, 
pastosque reficit atque recreat, exponit. Quotidie, inquit, nos 
Dominus ad prandium invitat; quotidie nobis et panem, et piscem 
apponit; quotidie cibum Evangelicum, et sui corporis et sanguints 
administrat. Dum haec enim Evangelia legimus, sut panis cibo 
nos interius reficit. Hic et piscem asswn nobis tribuit, quia qua- 
liter pro nobis passus est, hic invenimus. Nec bene Christi retia 

trahere possunt, gui his cibis assidue non reficiuntur. Quid autem 
pisc’s ille assus significet, quo vescuntur, leget, qui volet, apud 
Gregorium '); ego ex literali sensu moralem alium elicio. Cur 
voluit Christus, ut secum discipuli vescerertur? ut se, quem- 
admodum’ diximus, agnoscerent. Voluit ergo moraliter significare, 
se a nobis non sola, ut ita dcam, speculatione, sed multv ma- 
xime gustu cognoscendum este. Gustate, inquit *), et videte, 
guam suavis est Dominus; gustamus autem, cum eadem patimur, 
quae ille passus est; cum ejus in nobis experimur beneficia. 
Et nemo aud: bat discumbentium interrogare cum: Tu quis es? 
scientes, guia Domnus ext. Recte hoc loco dubitat Augustinus *): 
Si sciebant, quid opus erat interrogare? Si autem non opus erat, 
quare dictum est: Non audehant; quasi opus esset, sed timore 
guodam non auderent? Chrysostomus, Theophylactus et Euthy- 
mius existimant, partim opus fuisse, partm non fuisse; opus 
fuisse, quia propter formae majestatem non videbatur esse Chri- 
stus; opus autem non fuisse, quia ex fact:s tunc ab eo mira- 
culis apparebat, alium, quam Christum, esse non posse. Ergo 
ea ex parte, qua eum non satis cognoscebant, et opus fuisse, 
et volu'sse, quisnam esset, interrogare; sed ausus non fuisse 
reverentia tantae majestatis; practerquam quod alia ex parte vi- 
debarnt, eum esse Christum. Eodem ferme modo Theodurus 
Heracleotes et Leontius, nisi quod putant, propterea ex forma 
non potuisse eum recognoscere, quia nondum satis clarus erat 
dies, aut quia ipse furmam suain sic immutaverat, ut cognosci 
non posset. At verba Evangelistae alium s:nsum prae se ferunt. 
Non enim dicit, ideo ausos non fuisse eum interrogare, quod 
reverentia impedirentur, sed quia sciebant, Domiuum esse. Ru- 
pertus sic: Dunc quidem non aud. bant, et intenti solummodo ad 
tntuendum vel audiendum rererentiam praestabunt; quando autem 
ad illud aeternum suos omnes anritaverit conrivium, jam opus 
non habelunt interrogare eum, scientes, quia Jesus est. scientes, 
inguam, et perferte cognoscrentes, quod modo ex purte cognoscunt, 
Scripturas legentes, et sanctum sctentiae spiritum consulentes *), 
donec reniut quod perfectum est, et evacuetur, quod ex purte est. 
Sed hoc magis mysticum est, quam literale. | 
Augustinus *) ct Beda proxime omnium ad veritatem acces- 
serunt. Senans est, inquiunt: Tanta erat evidentia veritatis, qua 
Jesus illis discipulis apparebat, ut eorum non solum negare, sed 
ne duhitare quidem ullus auderet; quoniam, st guisquam duhita- 
ret, utique interrogare deberet. Sic ergo dictum est: Nemo aude- 
bat eum interrogare: Tu quis es? ac st diceretur: Nemo audebat 
dubiture, quod ipse esset. Recte qudem; sed illud addendum, 
Evangclistam hoc ipsum miraculo tribuisse. Quamquam eyo cla- 


*) Homil. 24. ?) Psalm. 33, 9. $) Tract. 123. *) 4 Cor. 13, 10. 
§) Tract. 123, 

rius ex utraque, et Augustini, et Graecorum interpretatione verum 
sensum elici posse arbitror, adeo certos fuisse discipulos ex mi- 
raculis et ex intimo quodam sensu, Christum esse, qui cum illis 
erat, ut, quamvis forma corporis consueta non appareret, quam- 
vis oculi contradicerent, tamen minime auderent dubitare. Po- 
testque hoc ad sacram Eucharistiam scite admodum et utiliter 
accommodari. Cum in illo spirituali convivio sumus, quamvis 
oculi, quamvis sensus omnes contradicant, tamen ex intimo quo- 
dam fidei sensu adeo certi esse debemus, verum esse, quem 
sumimus Christum, ut ne interrogare quidem audeamus: Tu 
quis es? ; 

13. Et venit Jesus, et accepit panem, et dedit eis, et ptscem 
similiter. Non dubito, quin certa Christus de causa suis ipse 
manibus panem et piscem discipulis dederit. Causam ejus rei 
unam Theodorus Heraclevtes indicat, voluisse etiam tunc in 
fractione panis a discipulis agnosci, quwemadmodum a duobus 
illis in Emaus agnitus fuerat*). Itaque existimat, prius illis pa- 
nem piscemque distribuisse, quam ab illis agnosceretur. Non 
probo; jam enim a Joanne adhuc in navi cognitus fuerat; jam 
Petrus ad eum cognitum adnataverat. IIlud facile credo, quam- 
vis jam cognitus ab illis esset, voluisse tamen, ut eorum de se 
opinionem confirmaret, more uti suo, et tamquam patrem fami- 
lias, quemadmodum et institutum erat Judaeorum, et ipse alibi 
facere consueverat, suis manibus panem piscemque distribuere. 
Vide Matthaeum ’), et Marcum *), et Lucam ‘), et supra °). 
Rupertus sic exponit. Sic dictum est hic: Venit, et accepit 
panem, et dedit, sicut alio loco de servis exspectantibus dominum 
suum, cum praemissum esset: Faciet eos discumbere, statim sub- 
jectum est: Et transiens ministrabit illis ®). Sed Rupertus, re- 
licto literali sensu, ad spiritualem fugit. ‘ Quod si moraliter inter- 
pretari libeat, malim Cyrillum sequi, qui hoc facto illud signi- 
ficari putat, nos omnia, et spiritualia, et temporalia bona de 
manu Christi percipere. 

14. Hoc jam tertio manifestatus est Jesus discipulis suis, 
cum resurrexisset a mortuis. Quomodo Joannes hanc manifesta- 
tionem Christi tertiam fuisse dicat, cum tam multae eam ante- 
cessissent, apud Matthaeum ’) explanavimus. Toteco toitor, 
hoc tertium, aut hoc tertio, Joannes Graece dixit, pro: hac ter 
tia vice, si ita liceret loqui, quemadmodum neminem bene La 
tinum auctorem Jocutum memini; quamquam placuit haec phrasis 
haereticorum interpreti °), qui videri maxime Latinus voluit. 

15. 16. 17. Cum ergo prandissent, dicit Simoni Petro Jesus: 
Simon Jona, diligis me plus his? Hos tres versus, quia idem 


1) Luc. 24, 38. 7) Cap. 14, 17. 49. *) Cap. 6, 39. 44. *) Cap. 9. 
14. 16. et 24, 38. *) Cap. 6, 41. *) Luc. 142, 37. 7) Cap. 28, 16. °) 
Theodoro Bezae. 

omnium argumentum est, eodem etiam explicabimus commen- 
tario. Locus est gravis, et in quo paulo altius figere pedem 
oporteat. Petrum Christus, peracto prandio, singulariter alloqui- 
tur, et num se plus quam caeteri diligat, percontatur; affir- 
manti curam tradit pascendi oves suas, utrum singularem, an 
communem, paremque cum caeteris, de eo nobis cum novis 
haereticis disceptatio est, quae ex singulis hujus loci verbis ac 
circumstant.is terminanda est. Nec enim nunc de aliis disputa- — 
mus lucis, in quibus singularis Petro supra caeteros auctoritas 
datur; sed hunc interpretamur Jocum, hic pugnamus, hic. volu- 
mus vincere. 

Cum ergo prand:ssent, inquit Evangelista. Videamus, ecquid 
hoc ipsum ad rem pertineat, quod haec Petro aucturitas post 
prand um data sit. Lutherani et Calviniani, qui nihil aliud hoe 
loco Christum lecisse putant. quam Petrum in Apostolicam re- 
stituere diznitatem, a qua propter nezationem cecidisse dicunt, 
et illud d.cant, n-cesse est, nihil aliud fuisse mysterii, quod post 
prandium hoc fecerit, quam quod Germanico more voluerit prandio 
amict:am conciliare. Exo non id Christum spectasse arb.tror;_ 
sed observo, ejus fuisse consuetudinem, ut res omnes magnas 
post prandium aut coenam institueret. Quemadmodum Eucha- 
ristiam ab eo post coenam institutam legimus, et pust prandium 
discipulos dato per flatum Spiritu’ sancto ordinatos, supra '). 
Nam _antequam hoc faceret, ex altero etiam, sicut hoe loco, 
asso pisce cum d scipulis edisse scribit Lucas *). Propterea igitur 
post prandium huc egit, quia quiddam facere volebat singulare. 
Et caeteris quidem Apostolis, cum illis potestatem dare voluit, 
unum communiter omn.bus ded t prand um; nunc vero, cum soli 
Petro singularem vult tradere potestatem, unum propter illum, 
mulfo mazis admirable convivium apparavit. 

Rogat Petrum: Simon Jona. Ne hoc quidem fortasse causa 
caret, quod Christus eum non Simonem Petrum, ut Evangelista, 
sed Simonem Jona vocat, nomine videlicet antiquo. Dixerat enim 
ili, cum ad Apostulatum vocavit, fore, ut non jam Simon Jona, 
sed Petrus, id est, petra vocaretur, supra quam petram Eccle- 
siam suam erat aedificaturus, supra *); d.cit ergo nune jlli: 
Simon, hactenus quidem fuisti Simon Jona; nunc tempus venit, 
quo tempore Petrus futurus es; volo nunc super te Keclesiam 
meam aedificare, id est, oves meas pascendas tibi committere, 
quemadmodum tibi promiseram *). Non ignoro, etiam ante vo- 
catum fuisse Petrum, ut apud Matthaeum °) disputavimus; sed 
hoc dico, videri non sine causa Christum hoc loco noa Petrum, 
sed pristino ac proprio nomine Simonem appellasse, quia, utcum- 
que Petrus ante vulgo vocari coeptus esset, tamen nondum Pe- 
trus, id est, petra et fundamentum Ecclesiae factus erat. 


*) Cap. 20, 22. 7) Cap. 24, 43. 4) Cap. 4, 42. *) Matth. 16, 418. 
5) Cap. 10, 2. 

Sequitur: Diligis me plus his? Hic Christus a Petro singu- 
lare quiddam requirit, quod caeteri non habeant; aliquid ergo 
vicissim illi dare volebat proprium ac singulare, quod caeteris 
antecederet. Sed videamus, quam callidi et vafri interpretes 
haeretici sint. Docent quidam illorum, non esse sensum: Diligts 
me plus his? id est, plus quam hi diligunt me? sed: Diligis 
me plus his? id est, plus quam hos diligis? O homines acutos! 
Cui enim, nisi illis, venire hoc in mentem potuisset? Scilicet 
valde ad rem pertinebat, ut Christus Petrum interrogaret, et 
quidem tam accurate et toties interrogaret, utrum se, quam 
caeteros discipulos magis diligeret. Laborabat enim Christus 
zelotypia, et cum caeteris discipulis, quasi procus, de Petri erga 
se amore contendebat. Sed bene est, quod isti haeretici ab aliis 
etiam sectae suae refutati sunt. Bernardus quidem *), dum aliud 
agit, et memoriter ac leniter hunc locum carpit, non putat com- 
pardtionem inter amantes, sed inter amatos fieri; caeterum 
non ad discipulos refert. Plus, inquit, quam tua, plus quam 
tuos, plus etiam quam te. 

Sumpsit igitur occasionem Christus Petrum_ interrogandi, 
utrum se plus, quam caeteri discipuli diligeret, ex recenti ejus 
facto, quod se unus omnium, caeteris in navi relictis, audito, 
Christum esse, qui in littore apparebat, in mare conjecisset, quod 
singularis amoris fuerat. Quasi dicat: Diligis me plus his, quem- 
admodum videris modo demonstrare voluisse? Si ergo ita est, 
pasce oves meas, Quid sequitur, nisi: Si non ita est, nolo, ut 
pascas oves meas? Atqui si Petrus non plus Christum, quam 
caeteri discipuli diligeret, non propterea profecto minorem, quam 
ili pascendarum ovium Christi potestatem accepisset; ergo ea 
potestas, quam ita Christus illi dat, ut daturus non fuisset, nisi 
se plus quam caeteri diligeret, major utique, quam _potestas 
aliorum discipulorum erat. Rupertus existimat, Christum ad illa 
Petri verba alludere voluisse, quibus, se Christum plus caeteris 
diligere, declaraverat: Etst omnes scandalizati fuerint in te, ego 
numquam scandalizabor ”). 

Quid ergo interrogat, quod nec ipse ignorabat, et Petrus jam 
non verbis, sed factis declaraverat, plus se Christum diligere, 
quam caeteros? Sed ut timorem illi eriperet, et ex dolore, quem 
ex negatione conceperat, recrearet, ut scribit Heracleota, hono 
esset animo, majus illi nunc munus se velle committere, quam 
umquam illi ante commisisset. Aut, ut ego puto, nec propter 
se, qui non ignorabat; nec propter Petrum, qui alio jam prorsus, 
quam cum negaverat, animo erat; sed propter eos, qui aderant, 
interrogat, num se plus quam caeteri diligat, ut intelligant, non 
sine causa plus se Petro potestatis, quam caeteris dare, cum 
constaret, et ex facto eyus singulari, et ex saepe repetito testi- 


1) Serm. 76. in Cant. 7) Matth. 26, 33. 

monio, plus se ab illo, quam a caeteris amari. Plus quiddam 
Chrysostomus, Theophylactus et Euthymius, Graeci licet aucto- 
res, dicunt, ideo solum interrogasse Petrum, quia princeps et 
veluti os erat Apostolorum. | 

Respondet Petrus: Etiam Domine, tu scts, quia amo te. No- 
tant Theodorus Mopsuestiensis, Chrysostomus, Theophylactus et 
Bernardus *), non ausum respondere Petrum, se plus Christum 
quam caeteros amare, sed modestius dicere, se quidem eum 
amare, ipsumque, quem nihil lateret, proferre testem; factum 
scilicet cautiorem post negationem. Cum enim ante dixisset, se 
animam pro Christo positurum ’?), paulo post ter Christum ne- 
gavit; cujus nunc memor temeritatis nihil nunc audet magnum 
de se polliceri, sed rem omnem ad Christi judicium referre, 
quod falli non posset: Zw scis, Domine. In quam_ sententiam 
eleganter admodum hoc loco scribit Augustinus *): Hune inventt 
exitum ille negator et amator; praesumendo elatus, negando pro- 
stratus, flendo purgatus, confitendo probatus , patiendo coronutus, 
hune invenit exitum, ut pro ejus nomine perfecta dilectione mo- 
reretur, cum quo se moriturum perversa festinatione promiserat ; 
faciat ejus resurrectione firmatus, quod immature pollicebatur tn- 
firmus. Hoc enim oportebut, ut prius Christus pro Petri salute, 
deinde Petrus pro Christi praedicatione moreretur. Praeposterum 
fuit, quod audere coeperat humana temeritas, cum tstum dispo- 
sutsset ordinem veritas. Animam suam se positurum pro Christo 
Petrus putabat, pro liberatore liberandus, cum Christus venisset 
animam suam positurus pro suis ovibus, in quibus erat et Petrus. 
Quod ecce jam factum est, nunc jam firmitas cordis ad susct- 
piendam mortem pro nomine Domini vera tpso donante sumatur, 
non falsa nobis errantibus praesumatur. 

Mihi vero ita videtur Petrus modestiae rationem habuisse, 
ut tamen non obscure significaverit, se plus caecteris Christum 
diligere. Cum enim respondet: Etiam, quid sibi aliud vult, 
quam se plus caeteris Christum diligere, quod utrum faceret, 
Christus interrogaverat? Itaque, quod subjungit: Domine, tu 
scis, non solum moderationis causa dictum puto, sed multo etiam 
magis, ut, quod dixerat: etiam, ipsius Christi testimonio confir- 
maret. Tamquam si diceret: Etiam plus te, quam caeteri, diligo, 
quod ita esse, te ipsum testem appello. 

Subjicit Christus: Pasce agnos meos. Quibus verbis primum 
indicat, verum esse, quod Petrus responderat, se illum plus 
quam caeteros amare; exspectabat enim responsum ejus, et 
auctoritatem. quam illi dare cogitabat, quodammodo suspenderat, 
veluti non daturus, nisi affirmasset, se ipsum plus quam caete- 
ros amare. Cum ergo dat, quod suspensum tenebat, approbat, 
tamquam ad eam rem citatus testis, verum esse, quod Petrus 


*) In Serm. de diligendo Deo. 2) Cap. 13, 37. *) Tract. 123. 

respondisset. Dixerat Petrus: Etiam, Domine, tu scis; respondet 
Christus: {ta est, ut dicis; ego scio; pasce ergo agnos meos. 

Puseere esse regere ac gubernare, sed ita regere, tamquam 
pastorem gregem, nemo nescit, et alibi saepe docuimus '), He- 
braeorum idioma esse. Qui regis Israél, intende *), Hebraeum est 
rips (rokheh), qui pascis, et *): ‘Elegit eum de gregibus ovium, 
de post foetantes accepit eum, pascere Jacob servum suum, et 
Israel haereditatem suam. 

Agnos esse eos, qui in grege, id est, in Ecclesia Christi 
essent, dubium non est; nec subtiliter disputandum, cur agnos 
potius, quam oves appellaverit; quod qui fecerit, videat etiam 
atque etiam, ne doctis hominibus risum praebeat. Satis enim 
constat, eosdem nunc agnos, et postea *) oves appellare. Quod 
si quidquam discriminis inter oves et agnos est, id non in re, 
sed in voce est; quod, cum idem sint, tamen vocabulum ayni 
blandius sit, majoremque amorem prae se ferat; magis enim 
amabiles, quia magis simplices agni, quam oves sunt. Quemad- 
modum, quos apud Matthaeum ‘*) oves vocat: Ecce, ego mttto 
vos, sicut oves in medio luporum, Lucas °) agnos nominat: Ecce, 
ego mitlo vos, sicut agnos inter lupos. Cum ergo Christus fideles 
suos agnos vocat, blandius et majore quadam amoris significatione 
eos Petro commendat, quam cum vocat ores. Quemadmodum si 
pater moriens et liberos suos amico commendans diceret: Com- 
mendo tibi meos infantulos, vehementius, majoreque affectu 
commendaret, quam si diceret: Commendo tibi filios meos. Non 
inepte quidem concionator dixerit, quod Rupertus et Theophy- 
lactus hoc loco tradunt, agnos esse, qui teneri et infirmi adhuc 
in fide sint, quibus, ut ait D. Paulus’), dacte opus sit; oves 
autem, in quibus, ut idem ait *), formatus jam est Christus, 
quique, ut ait alio loco °), exercitatos habent sensus; sed caveat, 
ne ludat longius. 

Eusebius Emissenus '°) alium tradit moralem sensum, no- 
strae de principatu Petri sententiae valde congruentem. Préus, 
inquit, agnos, deinde oves commisit, quia non solum pastorem, 
sed pastorum pastorem eum constitutt. Pascit tgitur Petrus agnos, 
pascit et oves; pasctt filios, pascit et matres; regit et subditos, et 
praelatos. Omnium igitur Pastor est, quia praeter agnos et oves 
tn Ecclesia nihil est. Poteramus tanto adjuti auctore cum Lu- 
thero et Calvino certare, probareque, propterea primum agnos, 
deinde oves nominasse, quia illi universae Ecclesiae supra caete- 
ros Apostolos curam dedit; sed cedimus gratiae, cedimus juri 
nostro; nihil sane inter agnos et oves intersit; alia tamen ratione 
idem efficiemus. Quaeso, cum Christus dicit: Pasee agnos, aut: 
Pasce oves meas, quus agnos, quas oves intelligit? 


') In Cap. 2. Matth. vers. 6. 2) Psalm. 79. 2. *) Psalm. 77. 70. 71. 
*) Vers. 17. 5) Cap. 10. 16. 6) Cap. 10, 3. 7) Hebr. 5, 12. °) Gal. 4, 
9. ®) Hebr. 8, 14. 1°) In Serm. de Nativ. Joannis Evang. 

Dicam clarius; comprehendit caeteros Apostolos, an non? 
Qui id affirmaverint, multi et graves auctores reperiuntur, pri- 
mum Eusebius, quem modo loquentem audivimus; deinde Cy- 
prianus '); quin et auctores Graeci a Romano Pontifice studio 
nationis- abhorrentes, Chrysostomus et Euthymius. Qui vero ne- 
gaverit, praeter Lutheranos et Calvinistas nuper repertus est 
nemo; quorum facillime potest opinio refutari, 

Quid enim est: Pasce oves meas, nisi: Pasce gregem meum, 
pasce Ecclesiam meam? Quicumque ergo intra Ecclesiam erant, 
pascendos illi tradidit; reliqui vero Apostoli extra Ecclesiam, ut 
opinor, non erant. Denique Christus non dicit Petro: Pasce has 
aut illas oves, sed: Pasce oves meas, Omnium ergo suarumM ovium 
curam illi dedit.. Quod Bernardus 7) prudenter observavit: Quis 
es? Sacerdos magnus, Summus Pontifex. Tu princeps Episcoporum, 
tu haeres Apostolorum, (alloquitur autem Eugenium, Romanorum 
Pontificem), tu primatu Abel, gubernatu Noé, patriarchatu Abra- 
ham, ordine Melchisedech, dignitate Aaron, auctoritate Moyses, 
judicatu Samuel, potestate Petrus, unctione Christus. Tu es, cut 
claves traditae, cut oves creditue sunt. Sunt quidem et alit coelt 
janitores, gregum pastores; sed tu tanto gloriosius, quanto et dif- 
ferentius utrumque prae caeteris nomen haereditasti. Habent illi 
sibi assignatos greges, singuli singulos, tibt universt crediti, unt 
unus; nec modo ovium, sed et pastorum tu unus omnium pastor. 
Unde id probem, quaeris? Ex verbo Domini. Cui enim, non 
dico, Episcoporum, sed etiam Apostolorum, sic absolute et indis- 
crete tolae commissae sunt oves: Si me amas, Petre, pasce oves 
meas? Quas? illius, aut illius populi, civitatis, aul regionis, aut 
certi regni? Oves meas, inquit. Cui non planum, non designasse 
aliquas, sed designasse omnes? 

Accedit, quod illa promissio, quam illi Christus fecerat *), 
se super eum KEcclesiam suam aedificaturum, alicubi impleta 
fuerit, necesse est. Ubi, nisi hic? Atqui illic singularem ili 
Christus supra reliquos Apostolos promiserat potestatem, ut eo 
in loco, refutatis omnium haereticorum commentis, comproba- 
vimus; aliqua igitur hic supra caeteros potestas data est, quae 
alia esse non potuit, quam quae illi tunc promissa fuerat, ut 
super eum Ecclesiam suam aedificaret, id est, ut fundamentum, 
et caput faceret Ecclesiae. 

Duobus modis novi haeretici respondent, primum, ut conce- 
dant, omnium ovium curam Christum dedisse Petro, eandem 
omnibus quoque aliis Apostolis tradidisse; itaque colligi inde non 
posse, aliquid eum potestatis praeter caeteros accepisse. At ubi, 
obsecro, locus ille est, ubi Christus eandem hanc pascendarum 
Ovium suarum curam caeteris dedit Apostolis? Proferant, osten- 

dant et vincant. Duos proferre possunt locos, alterum apud 
Matthaeum *) et Marcum 7): Euntes in mundum untrersum, do- 
cete omnes gentes; alterum illum, quem supra explicavimus °): 
Accipite Spiritum sanctum; quorum remiseritis peccata, remit- 
tuntur eis. At. priore loco non singulis, sed cunctis omnes do- 
cendi gentes curam tradit. Nec enim fieri poterat, ut  singuli 
omnes orbis terrae partes peragrarent, gentesque omnes doce- 
rent, neque vero, si fieri facillime posset, erat necessarium. 
Quid enim erat opus, ut omnes ab singulis, modo omnes ab 
omnibus, aliae ab aliis docerentur? Et absurdum dictu est, 
jussisse Christum Apostolos facere, quod nec fieri poterat, nec, 
ut fieret, opus erat. Quam ergo vim habeat illud: in mundum 
unirersum, et illud: omnes gentes, illic docuimus. Nempe mun- 
dus universus Judaeae, omnes gentes Judaeis opponuntur. Oppo- 
nit enim hane secundam missionem primae, in qua illis dixerat: 
In viam gentium ne abieritts, et tn civitates Samaritanorum ne 
intraverilis; sed potius tte ad oves, quae perierunt domus I-raél *), 
Nunc illis limites illos, quos posuerat, evellit. Tamaquam dicat 
Ecclsiae: Dilata locum tentorit- tui, et pelles tabernaculorum 
tuorum extende, ne parcas, longos fac funirulos tuos, et clavos 
tuox consolida. Ad derteram enim, et ad laeram penetrahis, et 
semen tuum genfes haereditahit *). Ecclesiam igitur illic dilatat, 
non singulorum Apostolorum potestatem. — 

Quin inde ad confirmandum id, quod hic azimus, argumen- 
tum non leve sumitur; ille cunctis Apostolis, not singulis, totius 
orbis terrarum cura datur, et tamen necesse erat, uni alicui, 
universam illam, quae in singulos part ta erat, curam dari. Ut 
enim Cyprianus °) copiose disputat, Episcopatus unus est, cujus 
a singulis in solidum pars tenetur. Quaero, cui universa illa 
cura, nisi Petro? quae ubi, nisi hic commissa sit? Quemadmo- 
dum eodem loco Cyprianus, utrumque conjunzens testimonium, 
attestatur: Super illum, inquit, unum aedificat Ecclesiam suam, 
et allt pascendas mandal ores suas. 

Alter vero locus nostram pot:‘us sententiam maxime juvat. 
Cum enim supra, omnibus s'mul Apostol.s, in qu bus et Petrus 
profecto erat, parem dedisset putestatem, quid potuit esse causae, 
eur nunc sinzularibus verbis oves suas illi uni pascendas com- 
mttat? Si eadem haec, atque illa prior potestas erat, cur eam 
illi iterum tradit? cur non iisdem tradit verbis? cur non eodem 
ritu? cur non eodem affectu, sed ter interrogato, num se dili- 
geret? cur majorem ab eo, quam a caeteris erga se amorem 
exizit? cur denique non omnibus eandem iterum tradit? Praeter 
illam erzo, quam communem cum omnibus Apostulis illo loco 
acceperat potestatem, prupriam hic supra caeterus auctoritatem 


1) Cap. 28, 19. *) Cap. 16. 15. 16, *) Cap. 20. 22. 23. *) Matth. 

accipit. Quod multo melius, quam Lutherani et Calviniani, Cy- 
prianus vidit. Et quamvis, inquit’), Apostolis omnibus post re- 
surrectionem suam parem potestatem tribuat, et dicat*): Sicut 
misit me Pater, et ego mitlo vos. Accip‘te Spiritum sanctum; se 
cut remiseritis peccata, remiltuntur tlli; si cut retinueritis, tene- 
buntur: tamen, ut unitatem manifestaret, unam cathedram con- 
stitutt, et wnitatis ejusdem originem ab uno incipientem sua aucto- 
ritate disposuit. Loquebatur autem Cyprianus de hoc ipso loco, 
quem modo versamus. 

Deinde respondent adversarii, cum probayimus, Petrum uni- 
versae a Christo Ecclesiae curam accepisse, nihildum egisse nos; 
probandum nobis esse, Romanum Pontificem Petri successorem 
esse. Nos vero contenti esse possumus demonstrasse, Petrum, 
de quo hic agitur, Apostolorum fuisse principem; nam de Ro- 
mano Pontifice non agebamus. Sed quia isti eandem in Romano 
Pontifice rationem walcee negant, age, rogemus, quare? Quia, 
inquiunt, Petri successor non est. Quidni? “Quia Petrus, inquiunt, 
Romae non fuit. Itane vero? Tota igitur causa in hoc versatur 
cardine, utrum Petrus Romae, necne fuerit? Unde id scire pos- 
sumus, nisi aut ex literis sacris, aut ex Ecclesiasticis historiis? 
Scriptura certe non negat, Romae fuisse, et Petrus ipse se Ro- 
mae esse indicat, cum primam scribit Epistolam *); Babyloni enim 
se dicit scribere, et Romam, ut illic, Deo adjuvante, docebimus, 
Babylonem vocat. Historiam vero proferant aliquam bonam, 
malam, quae Romae non fuisse doceat; nos enim historias omnes, 
auctures omnes, non @Catholicos modo, sed etiam haereticos, 
qui jam inde ab Apostolis usque ad nostram memoriam exstite- 
runt, si quidem ea de re mentionem ullam faciunt, testes habe- 
mus, Romae fuisse, Romae fixisse sedem, Rumae glorioso mar- 
tyrio vitam finisse. Quid auctores d.co? templa, saxa, ligna 
Romae fuisse testantur. Ergo dum ad Epistolam primam Petri 
venimus, pugnent isti, si possunt, cum tuto terrarum orbe; 
pugnaint enim cum illo orbis terrarum contra insensatos *), 
Interim nos, profligatis ex hoc loco hostibus, ad castra re- 
vertamur. 

Duae hic reliquae quaestones sunt, ut totus penitus locus 
enucleetur: altera, cur Christus Petrum de eadem re ter inter- 
rogaverit, utrum se plus, quam caeteri diligeret; altera, cur 
Petrus, cum tertio esset interrogatus, tristatus ‘fuerit: Vix auctor 
ullus est, qui non dicat, propterea Christum ter Petrum inter- 
rogasse. quia ter Petrus ante negaverat, aut ut triplicem nega- 
tionem tripl ci singularis amoris prufessione deleret, aut ut con- 
Staret omnibus, non minus nunc fuisse constantem, quam ante 
fuerat inconstans. Ita Cyrillus, Theodorus Heracteota , Theodo- 
rus Mopsuestiensis, Leontius, Theophylactus, Maximus ‘), Augu- 


) Loco citato. 7) Cap. 20, 21. 22, 3) Cap. 8, 13. “*) Sap. &, 24. 
*) In serm. de pocnit. Petri. 

stinus ‘), Beda ejus verbis 7), Nicephorus *), Ambrosius *) mul- 
torum observationem fuisse tradit. Redditur, inquit Augustinus'‘), 
negationt trinae trina confessio, ne minus amori lingua serviat, 
quam timori, et plus vocts elicuisse videatur mors imminens, 
quam vita praesens. Aliam Chrysostomus et Theophylactus ratio- 
nem afferunt, ut per triplicem interrogationem Christus declaret, 
guanti oves suas faceret, quas illi nollet committere, nisi ter 
examinato, utrum se plus, quam caeteri, diligeret. 

Potestque hoc Ecclesiasticae servire disciplinae, ut intelliga- 
mus, guam diligenter ii, quibus animarum cura committenda 
est, examinari debeant, hac potissimum in re, utrum maxima 
caeteris antecellant caritate, quando Christus tam cognitam, tam 
expertam, tam exploratam Petri caritatem, tamen ter, antequam 
curam illi ovium suarum traderet, examinavit. Sed hac de re 
paulo infra dicturi sumus. Gregorius °) aliam, sed magis mora- 
lem, quam literalem ponit: Primo, inquit, e¢ dicitur: Petre, 
amas me? ut per amorem agere fortia studeat. Secundo, ut in 
contemplando alta cognoscat. Tertio, ut perfectae caritatis affectu, 
et erga proximum ferveat, et ad spectem conditoris ferventius tn- 
ardescat. Simile est,- quod Bernardus ’) scribit. Sed illud, in- 
quit, tu judica, utrum possit his convententer aptari trina Petri 
interrogatio, ut hoc sit dicere: Amas me, amas me, amas me? 
Habes caritatem de corde puro, et de conscientia bona, et fide 
non ficta*)? Melius, et ad sensum literalem magis apte idem 
scribit Bernardus °): Non otiose ter repetitum est: Petre, amas 
me? in commissione ovium. Et ego quidem id significatum perinde 
puto, ac si illi dixissct Jesus: Nisi testimonium tibi perhibente 
conscientia, quod me ames, et valde perfecteque ames, nequaquam 
suscipias curam hanc, nec te tntromittas de ovibus meis, pro qui- 
bus utigue sanguis meus effusus est. Ego ad negationem non 
dubito Christum allussisse; sed credo etiam propterea tcr inter- 
rogasse, guia rem illi maximi momenti committere volebat. 

Itaque yolebat perfecte ejus explorare caritatem; solet enim 
hic numerus perfectionem significare. Sic enim legimus, eundem 
Christum ter eundem sermonem orasse Patrem’°). Unde nostra 
de Petri primatu sententia confirmatur, aliquam illi singularem 
potestatem datam esse, quando ter, id est, perfectissime illum 
examinat; Ecclesiam nunc, sicut ante promiserat, fundasse super 
illum, quando tam alte fundamentum fodit. Duo in Petro sin- 
gulares virtutes fuerunt, quamobrem Ecclesiam super illum fun- 
davit Christus, fides et caritas; fidem apud Matthaeum *’) ex- 
ploraverat, ideoque Ecclesiam se super eum fundaturum pro- 


*) Hoc loco et serm. de temp. 149. 7) In comment. 4) Lib. 4. cap. 
38. *) In Apol. David. cap. 9. 5) Tract. 122. §%) Lib. 6. in 1 Reg. cap. 
46. 7) In serm. de tribus ordinibus Ecclesiae. *) 4 Tim. 4, 3. %) Serm. 
in Cant. 76. '°) Matth. 26, 44, 1") Cap. 16, 48. 

miserat ;“ caritatem nunc etiam atque etiam tentat et explorat; 
qua explorata aedificium illi Ecclesiae superponit. Pasce, inquit, 
oves meas. 

Alteram quaestionem, cur Petrus tertio interrogatus tristari 
coeperit, scite admodum versat Augustinus *): Quid contristaris, 
Petre? Quia respondes amorem, oblitus tuum timorem. Syne, 
interroget, interroget te Dominus. Medicus est, qui te interrogat; 
ad sanitatem pertinet, quod interrogat. Noli taedio affict. Ea- 
specta, impleatur numerus dilectionis, ut deleat numerum nega- 
tionis. Chrysostomus, Theodorus Mopsuestiensis, Leontius, The- 
ophylactus et Euthymius ideo tristatum dicunt, quia, cum Chri- 
stus iterum atque iterum idem interrogaret, in mentem iblli 
venerit negationis suae, veritusque sit, ne, quemadmodum tunc, 
quamvis ita se Christum amare professus fuisset, ut suam pro 
illo animam esset, si res posceret, positurus, ter tamen nega- 
verat, reque ipsa declaraverat, minus se illum, quam sibi vide- 
batur, amavisse, ita nunc quoque minus fortasse amaret, quam 
sibi videretur. Magis probo, quod scribit Theodorus Heracleotes, 
contristatum fuisse, quod, cum Christus eum tam saepe, et tam 
diligenter interrogaret, indicare videretur, se illum suspectum 
habere; idcirco ne semel quidem, et iterum affirmanti, se eum 
plus, quam caeteros amare, credidisse. Propterea respondisse: 
Domine, tu omnia nosti; tu scis, quia amo te; quasi dicat: Tu, 
qui omnia nosti, ignorare non potes, verum esse, quod dico; 
quid ergo, quasi mihi non credens, me tam saepe rogas? 

Quid hoc ad mores valeat, copiose hoc loco et subtiliter dis- 
serit Augustinus: Sit, inquit *), amorts officium, pascere domt- 
nicum gregem, si fuit timoris indicium, negare pastorem. Qut 
hoc animo pascunt oves. Christi, ut suas velint esse, non Christi, 
se convincuntur amare, non Christum, vel gloriandi, vel domi- 
nandi, vel acquirendi cupidttate, non obediendi, et subveniendt , 
et Deo placendi caritate. Contra hos ergo vigilat toties inculcata 
ista vox Christi, quos Apostolus *) gemit sua quaerere, non quae 
Jesu Christi. Nam quid est aliud: Si diligis me, pasce oves 
meas, quam si diceretur: Si me diligis, non te pascere cogita, 
sed oves meas? sicut meas pasce, non sicut tuas; gloriam meam 
in ets quaecre, non tuam; dominum meum, non tuum; luera mea, 
non tua; ne sis in eorum societate, qui pertinent ad tempora 
periculosa *), se ‘psos amantes, et cactera, ‘quae huic malorum 
tnitio connectuntur. 

18. Amen, amen dico tibi: Cum esses junior, cingebas te, 
et ambulubas, ubi volebas; cum autem senueris, extendes manus 
tuas, et alius fe cinget, et ducet, quo tu non vis. Mortis genus, 
quod pro se Petrus subiturus erat, Christum his verbis signifi- 
care, sequenti versu Evangelista declarat. 


4, 2) Serm. de temp. 449. 7) Tract, 423, ») Phil. 2, 24. *) 2 Tim. 3, 

Duabus de rebus quaeri potest: cur Christus mentionem 
mortis post datam Petro ovium suarum pascendarum curam in- 
tulerit; et quare id genus mortis. hac metaphora declaraverit. 
Nisi tertiam aliquis quaestionem velit adjungere, quod hic genus 
mortis significetur, quae aut minime dubia cst, aut ad sequen- 
tem pertinet versum. De prima igitur quaestione ad hunc mo- 
dum scribit Augustinus *): ZTamquam diceret, inquit: Qutd re- 
tribues, quia diligis me? Dilectionem ostende in ovibus. Quid 
miht praestas, quia diligis me, quando ego tibi praestitt, ut me 
diligeres? Si dilectionem tuam erga me habes, ubi ostendas, 
habes; ubi exerceas, habes; pasce agnos meos. Quatenus autem 
pascend? essent agni, et dominicae oves, tanto pretio comparatae, 
quanta essent dilectione pascendae, in consequenttbus demon- 
stravit. Postquam enim Petrus, impleto legitimo numero trinae 
responsionis, professus est, se esse Domini dilectorem, commen- 
datis sibi ovibus ejus, audit de sua futura passione. Mie de- 
monstravit Dominus, sic diligendas oves suas ab tis, quibus eas 
commendat, ut parati sint mori pro eis. Sic idem Joannes in 
Epistola sua ait: Sicut pro nobis Christus animam suam po- 
suit, sic et nos debemus pro fratribus animas ponere *). Chry- 
sostomus vero, Leontius, Theophylactus et Euthymius aliam, 
cur hoc Christus dicat, causam reddunt, nempe ut ostenderet, 
non propterea se ter eum interrogass€, quod illi non crederet. 
Credere enimvero, et ita quidem cfedere, ut sciat, eum pro se, 
cum opus erit, moriturum. In eundem fere modum Cyrillus, 
voluisse confirmare Christum, vera esse, quae Petrus respor- 
derat, se eum amare; scire enim, se illum pro se aliquando 
moriturum. Theodvrus autem Mopsuestiensis, ut illi negationis 
praeteritae memoriam, timoremque et sollicitudinem, qua propter 
illam angebatur, ab eo auferret. ‘Aliter etiam Leontius, idemque 
Chrysostomus et Theophylactus indicant, voluisse Christum Pe- 
trum, nolente«m a se divelli, consolari, bono esset animo, patt- 
enterque discessum ferret suum; fore brevi, ut se sequatur. 

Quod attinet ad secundam tertiamque quaestionem, omnes 
hic auctores tradunt, significasse Christum, fore, ut Petrus in 
crucem subJatus moreretur; Augustinus, Cyrillus, Chrysustomus, 
uterque Theodorus, Heracleotes et Mopsuestiensis, Leontius, 
Theophylactus, Beda, Rupertus. Quo autem modo, quo tempore, 
quo loco, id, Deo volente, in praefatione ad ejus Epistolas di- 
cturi sumus. Quid dicatur, nemo non yidet; cur ita dicatur, 
id vero explicandum est. 

Cur dicit: Cum esses junior, cingebas te; cum autem senueris. 
extendes manus tuas, et alius te cinget? Ut significet, cum esset 
junior, mortuum non fuisse; cum autem senuerit, esse pro se 


mare oD 

in cruce moriturom. Haud dubium, quin ad consuetudinem ju- 
ventutis et senectutis communem alludat. Solent enim juvenes 
robustiores, et magis expediti esse corpore, quam senes; itaque 
ipsi sibi sufficiunt , neque ad corporis sui ministerium ulla alte- 
rius indigent ope;. ipsi se vestiunt, ipsi se exuunt, ipsi per se 
sine duce, sine scipione, recti vegetique, quocumque libet, in- 
cedunt; senes contra aut morbis, aut aetate dehilitatis membris, 
aliorum , qui se vestiant, qui se cingant, qui se sustentent, in- 
digent ministerio. Idem naturae congruenter eventurum Petro; 
cum esset junior, se ipsum cinxisse, vestisseque, id est, cor- 
poris sui habu'sse potestatem, ideoque illid conservasse; fore, 
ut, cum senuerit, cjus corpus non in ipsius, sed in aliorum 
potestate sit, qui de illo, quidquid libucrit, faciant, qui morte 
pro se afficiant. Haec una est allusio,.in qua pars maxima 
sententiae consistit. 


Alia subtilior est, quam nescio, an quisquam animadverterit, 
quaeque in contrario genere versatur. Solent juvenes fortiores 
esse etiam animo, quam senes; significat autem Christus, fore, 
ut e contrario Petrus fortior sit, cum senuerit, quam .cum erat 
juvenis; Juvenem enim temerarium quidem fuisse, fortem vero 
non fuisse, sed timidum et ignavum, qui, cum jactasset, se 
pro ipso moriturum, cum ad minimum periculum ventum est, 
summa eum negaverit levitafe; senem magno ac forti futurum 
animo, pro se enim graviter moriturum. 


Tertia est in verbo cingendi, quo ad recens Petri factum 
alludit, qui se paulo ante, ut ad Christum contenderet, tun‘ca 
praecinxerat, et in maris fluctus conjecerat, quod solus videtur 
Rupertus observasse. Quasi dicat: Istam ego juvenilem fortitu- 
dinem et alacritatem animi in-martyrium, istam ego tunicam in 
crucem commutabo. Cum dixit: Eatendes manus tuas, duplici 
etiam utitur allusione: altera ad habitum impotentis senis, qui, 
dum a ministris vestitur ac cingitur, debiles aut chiragra tumentes 
manus tollit, ut eis,.qui se cingunt, locum det; altera ad cru- 
cem, ut ipse statim Evangelista, et Theodorus Heracleota, The- 
odorus Mopsuestiensis, Leontius, Augustinus, Beda declarant, 
in quam sublatus, mortem erat pro se oppet.turus; manus enim 
extendit, qui'in crucem agitur. Sed audiat hoc aether, Petrum 
cruci suffixum fuisse, quod omnes prorsus, qui jam inde ab 
ejus aetate usque ad nostram scripserunt, tradidere, Calvinus, 
modo: exiens ex tripode, fabulam appellavit. Verum ‘ejus, ut 
diximus, impudentiam praefatione ad Petri Epistolas sumus 
refutaturi. ‘ 


_ Quod ergo Rupertus et Euthymius exponunt: Cum esses 
junior , id est, adhuc sub lege Mosis, tamquam sub paecdagogo, 
non adeo fortis, non adeo perfectus eras, ut pro me mori pos- 
S€S; cum aulem senueris, id est, per legem Evanzelicam per- 
fectus evaseris, pro me moriere, morale quidem est, literale non 

est. Cum essem, inquit’), parvulus, loquebar, ut parrelus, 
sapiebam, ut parvulus. Si mores juvare libet, alia quoque ra- 
tione interpretari Jicet. Juvenis est, qui adhuc indomitos atque 
rebelles, senex, qui multa virtutis exercitatione subactos habet 
affectus. Hlum difficile, hunc facile gubernaris, et pro Christo, 
quocumque voles, duxeris. 

Colligunt (Chrysostomus, Leontius et Theophylactus ex hoc 
loco, Petrum tance, cum haec Christus illi dicebat, neque juve- 
nem, neque senem, sed media atque virili aetate fuisse; quod 
ex reliquo etiam tempore, quod postca Petrus vixit, facile pro- 
hatur. Quod d'cit: Ducet, quo tu non vis, recte Theodorus, 
Heracleota et Mopsuestiensis, Leontius, Chrysostomus, Cyrillus, 
Theophylactus, Euthymius exponunt, naturalem significare vo- 
luntatem, qua et Christum ipsum mortem legimus exhorruisse; 
caeterum Jibenter Petrum pro Christo mortem obiisse; eodem 
modo Nicephorus 2). . 

19. Hoc autem dixit significans, qua morte clarificaturus 
esset Deum. Dubium, quo pronomen illud: hoc, sit referendum. 
Haereticorim interpretes *), quia, repugnante orbe terrarum, in 
eo obstinati errore sunt, ut non credant, Petrum in cruce mor- 
tem subiisse. ne scilicet, si hoc concesserint, et illud concedere 
cogantur, Romae fuisse mortuum, cum iidem utrumque, id est, 
omnes prorsus, qui wmquam fuerunt, auctores tradant, dicunt 
ad illud ultimum tantum verbum referri: Et ducet, qi ts non 
vis; nihil enim aliud Christum siznificasse, quam Petrum_ non 
naturali, sed violenta morte vitam finiturum, idque ipsum nunc 
dec'arare Joannem, cum dicit: Hue autem dixit signficans, qua 
morte clarificaturus exset Deum. Sed superiofe versu ex sententia 
omniunm auctorum demonstravimus, non solum violentiam, sed 
etiam crucis mortem siznificari; id enim extensio manuum de- 
clarat. Alios auctores in pracfatione in Epistolas Petri in eam 
rem plurimos citaturi sumus, hoc loco verba tantum ponam 
Theodori Mopsuestiensis, quem nescio, an, cum eo pervencro, 
sim habiturus: Otto yao oida, Ove Dtapeveic oteEppoc, Ott 
xai drip éuod wéAders otavpotvadar, Sep wc Svsvaxntov Oo Et- 
ayyehtatis éounveter. Tov yao dia otavpot Oréuerver 6 Tet pos 
Savacov, xat xacta xEGadic, votto avtos aitroac, iva ur 
duoing TH xvpiM aNOSaYN, ONED ONUAivoY EAeyey, GAAOG 
aoe GHoet. Usque adeo novi firmum et stahilem permansurum, wl 
etiam pro me in crucem figendus sis; quod quia difficile intellects 
erat, Evangelista interpretatur. Enimvero mortem in cruce Petrus 
sustinuit, idque capite in terram verto, cum id tpse petiisse, 
ne eodem atque Dominus modo moreretur. Quod significans dizi: 
Alius te cinget. 


1) 4 Cor. 13, 44. *) Lib. 4. cap. 38. 5) Calvinus et Beza. 

Mortem vocat Evangelista clarificationem Dei, quod magna, 
non re quidem ipsa, sed hominum opinione ac fructu, Deo ac- 
cedat gloria ex morte pro Christo, pro Evangelio, pro veritate 
obita, ut Leontius, Theophylactus, et Euthymius exponunt me- 
, lius, quam idem Theophylactus et Chrysostomus, et, ut videtur, 
Augustinus ac Beda, qui clarificationem aut glorificationem san- 
ctorum pro Christo mortem vocari putant, quod magna inde ad 
eos redeat gloria. Nam etsi major illis, quam Deo accedit gloria, 
tamen Evangelista non dicit: Significans, qua morte se ipsum, 
sed gua morte clarificaturus esset Deum. 

Est autem Hebraica phrasis idem significans, quod dare glo-— 
riam Deo, id est, veritatem, tamquam inspectante judicanteque 
Deo, confiteri, ut supra') declaravimus, quod, qui pro tuenda 
moriuntur veritate, maxime faciunt, inde martyres dicti, quod 
et verbis testentur, et suo sanguine obsignent veritatem. 

Ineptus est, et insulsus quidam haereticorum interpres, non 
dixisse Evangelistam: Significans, qua morte meriturus erat 
vitam aeternam; nullum ergo meritum esse. Isto sane modo 
probare potuit, nec mortuum fuisse Petrum, quia non dixit 
Evangelista: Significans, qua morte esset moriturus, sed: clart- 
ficaturus esset Deum. Apage, sis, istas ineptias! Qui Deum glo- 
rificat, multo magis se ipsum glorificat, id est, majorem sibi 
meretur gloriam, quam Deo tribuit. Si enim, qui esurientem 
pavit Christum, non dico gloriam qualemcumque, sed totum 
regnum coelorum promeretur, ut apud Maltthaeum ’) satis super-— 
que demonstravimus, quid merebitur, qui pro illo sanguinem, 
et vitam fundit? Qui, inquit °), confitebitur me coram hominibus, 
confitebor et ego eum coram Patre meo. 

_Cur ergo potius dixit: Qua morte clarificaturus essct Deum, 
quam se ipsum? Quis ita dixisset? Nam etsi Petrus magnam 
gloriam, et apud Deum, et apud homines consecutus est, tamen 
non ideo mortein oppetiit, ut se ipsum, sed ut Deum glorifi- 
caret. Eadem de causa non dixit: Qua morte moriturus esset, 
quod erat multo simplicius, quia voluit exprimere Evangelista, 
significasse Christum, adeo fortem fore Petrum, cum senex esset, 
ut pro Deo mori non dubitaret, hoc est, ut Deum clarificaret. 
Christum autem Evangelista Deum vocat; eum enim maxime 
Petrus morte sua clarificavit, pro eoque proprie mortuus est. 
Potest ex hoc loco, quamvis tenui, aliqua tamen conjectura col- 
ligi, cum haec scribebat Joannes, jam Petrum fuisse mortuum. 
Sic enim loquitur, quasi ex eventu Christi sententiam interpre- 
tetur ac probet. 

Et cum hoc dixisset, dicit ei: Sequere me. Tres hujus loci 
interpretationes invenio. Nonnulli existimant, Christum dixisse 
Petro, ut se corporaliter pedibusque abeuntem sequeretur. Cum 


*) Cap. 9, 24. 7) Cap. 25, 34. 38. *) Matth, 10, 32. 

enim et prandinm, et superiorem finisset orationem, surrexisse, 
coepisseque discedere, jussisseque, se sequi Petrum; quemad- 
modum et Theophylactus, et, ut videtur, Chrysostomus expo- 
nunt, quamquam aliam etiam affert, et magis probat éxplicatio- 
nem, quasi idem sit: sequere me, ac si diceret: Veni mecum, 
mittam te in ovium mearum possessionem. Alii moraliter: Se- 
quere me, id est, mures meos imitare, ut Theodorus Heracleo- 
tes, idemque Theophylactus. Alii de ipso genere mortis inter- 
pretantur, ut superiora, quasi dicat: S-quere me in coelum 
euntem, iisdem vestigiis, quibus ego viam mihi in coelum pandi, 
id est, per cruacem, ut Theodorus Mopsuestiensis, Leontius, 
Augustinus, Beda, Euthymius, Rupertus. Optime autem omnium 
Rupertus, ideoque ejus subj ciam verba loca commentarii. Mira, 
inguit, cum suaritute verax et mansuctux Dominus praet-ritae 
concertationis meminit; in qua cum dizissct tpse'): Quo ego 
vado, non potes me modo sequi; sequeris autem poxstea, respon- 
dens Petrus: Quare, inquit, non possum te modo sequi? animam 
meam pro te ponam? Ad hoc dicente Domino: In hac norte, 
antequam gallus cantét, ter me negabis, ait tlle, ut supra dictum 
est, adhue juntor: Etiamst oportuer:'t me mort tecum, non le 
negubo. Hujus, inquam, concertationis Dominus benigne memint, 
dicens: Sequere me; ac si diceret: Jam de eo, quod dixi bi: 
Quo ego rado, non potes me modo sequt, tu neyando ter, vera- 
cem me esse, comprobusti; superest, ut de eo, quod aidjeci: 
Sequeris autem postea, meus sermo verus appareat. Sequere ergo, 
id est, imitare me; deinceps enim paratus eris, pro me tn car- 
cerem et in mortem ire. Paratus, inquam, et fortis eris; et xicut 
paulo ante tunica succingens, et miltens te in mare filucraliter 
ad littus perrenisti, sic in studio praedicationis, accinctus spirits 
fortitudinis, per medium tribulationis currens, in littore quiets 
a-ternae mecum stabilieris. Hic verus est sensus, et dilucide 
enucleatus. 

Quamquam jon negaverim, Christum, cum haec diceret, 
abire coepisse, non ut juberet, Petrum pedibus se sequi opor- 
tere, sed ut ipso abeuntis habitu declararet, ita se mcrtis zenere 
sequi debere, quemadmodum pedibus sequebatur. Itaque non 
arbitror, literale esse, quod Chrysostomus et Euthymius scribunt, 
jussisse Christum, se Petrum pedibus sequi, tamquam aliorum 
Apostolorum ducem, tamquam ycarium suum, mazisque fami- 
liarem cacteris; tamen, ut haeretici frendeant, verba hic eorum 
recitabo. Quod +t quis, inquunt, percontaretur, quomodo igttur 
Jucobus sedem Jerosolymis acceperit? Responderem: Hunc Pe- 
trum, totius orbis maygistrum, praeposuisse, Ad mores 3i quis 
hoc accommodare velit, dicat, quud Eusebius Emissenus scribit *): 
Quod Petro dicitur, omnibus dicitur: Sequere me. 


1) Supra 13, 36. 37. 38. *) In homil. de Joan, Evang. 


CAP. XXI. PETRI DE JOANNE INTERROGATIO. 609 — 


20. 21. Conversus Petrus vidit tllum discipulum, quem dilt- 
gebat Jesus, sequentem. Apparet, ut et Rupertus adnotavit in 
his verbis, jam Petrum, cum hoc dixit, sequi coepisse Christum, 
cumquc respexisset, Joannem quoque sequentem vidisse. Hoc 
enim est: conversus Petrus vidit illum discipulum. Inde igitur 
occasionem accipit, de illo potius, quam de caeteris interrogandi: 
Hic autem quid? Sed quare inde occasionem acceperit, id nescio, 
an quisquam interpretum satis animadverterit. Quidam enim, 
praesertim haereticorum interpretes, exponunt, Petrum, cum vi- 
disset Joannem Christum etiam sequentem, cum ille non jussis- 
set, uf se sequeretur, quasi admirantem hominis audaciam, qui 
non jussus, non vocatus, Christum sequeretur, dixisse: Hic 
‘autem quid? quasi dicat: Num et istum jubes te sequi? si non 
jubes, quo ergo modo, quo ausu sequitur te? Sensus a sensu 
Petri prorsus alienus. Primum, qui hoc dicunt, necesse est, 
dicant, Christum jussisse Petrum, se pedibus sequi, quod est a 
nobis supra refutatum. Deinde responsio Christi indicat, Petrum 
non indigne tulisse, ut etiam Joannes Christum sequeretur, sed 
potius optasse, ut sequeretur: Si eum volo manere, id est, ut 
me non sequatur, guid ad te? Qui vero interpretantur, jussisse 
Christum, ut se Petrus sequeretur, id est, ut se genere mortis 
imitaretur, nec explicant, quomodo ex Joanne sequente occasio- 
nem sumpserit interrogandi, nec vero explicare convenienter illi 
sententiae videntur posse. Ex eo enim, quod Petrus Joannem, 
sicut et se ipsym Christum sequentem videbat, non poterat con- 
jecturam facere, pro Christo non moriturum, sed potius mori- 
turum; sicut ipse, propterea jussus, eum sequebatur, quia 
pro eo moriturus erat. Hic est nodus, quem vellem aliquis 
solvisset. 

Credo ego, Petrum duabus contrariis inter se rationibus in 
eam impulsum fuisse dubitationem. Una quidem ex parte, cum 
sciret, quantopere Christus Joannem diligeret, persuadebat sibi, 
hoc illi privilegium concessurum Christum, ut violentam non 
subiret mortem; altera vero ex parte, cum eum sequentem vi- 
deret, conjiciebat, etiam ipsum pro Christo moriturum. In hanc 
ancipitem adductus cogitationem, quaestionem Christo proponit: 
Hic autem quid? Atque haec fortassis causa est, quamobrem 
Evangelista discipulum ita descripserit: quem diligebat Jesus, et: 
qui recubuit in coena super pectus ejus, et dixit: Domine, quis 
est, qui tradet te? quod nusquam tam multis alias verbis fecisse 
legimus; ut causam scilicet unam-indicaret dubitationis Petri. 
Propterea enim dubitasse, an moriturus violenta et crudeli manu 
esset, quia unice a Christo diligebatur. Probabilior certe haec 
ratio est, quam ea, quam Chrysostomus, Theodorus Heracleota, 
Leontius, Theophylactus et Euthymius reddunt, Petrum singu- 
lari erga Joannem amore fuisse, ideoque noluisse ab eo separari, 
sed optasse, ut Joannes etiam Christum sequeretur, id est, pro 
illo moreretur. Responsio enim Christi haud valde obscure indi- 

cat, Petrum genus potius quoddam beneficii ac privilegii esse 
existimasse, quod Joannes violentam non subiret mortem: S: 
eum volo manere, quid ad te? Tu me sequere; adhuc enim Pe- 
trus, non Spiritu sancto confirmatus, et in novum mutatus ho- 
minem, ut homo loquebatur. 

Probabilior etiam, quam illa, alia, quam Rupertus adducit: 
ideo hac descriptione usum Evangelistam, ut intelligeremus, 
Dominum dicentem Petro: Sequere me, illud _Tespicere, quod 
eidem dixerat in coena'): Non potes me modo sequi; sequerts 
autem postea. Hoc nempe, inquit, tunc dictum est, quando, super 
pectus ejus recumbens, discipulus tste dixit et: Domine, quis est, 
quit tradet te? 

Hinc alia necessaria ad explanationem hujus foci solvitur 
quaestio, num Petrus Christi aenigma intellexerit: Cum esses 
junior, cingebas te, et ambulabas, ubi volebas; cum autem senu- 
eris, alius te cinget, et ducet, quo tu non vis. Qui enim dicunt, 
Petrum existimasse, pedibus sequendum esse Christum, ideoque 
miratum, Joannem quoque injussum sequi, in ea apparent esse 
sententia, ut putent, non bene Christi dictum intellexisse. Ex 
nostra autem interpretatione constat, satis intellexisse. Imo non 
ille modo solus, sed omnes etiam alii, qui aderant, intellexerunt; 
propterea enim existimarunt, Joannem non moriturum, quia, 
cum Petro dixisset: Sequere me, de Joanne dixit: Si eum volo 
manere. Nam si intellexerunt, manere, id est, non sequi, esse 
non mori, intellexerunt utique , sequi esse mori. 

Non omiserim, ut etiam atque etiam haeretici fremant, quod 
hoc loco Chrysostomus, Theophylactus, et Euthymius adnota- 
runt, in coena ausum non fuisse Petrum interrogare Christum, 
quis ipsum traditurus esset; sed eam curam Joanni demandasse; 
hic autem ipsum per se etiam de rebus, quae ad Joannem 
ipsum pertinebant, interrogasse, guia jam, inquiunt, wniversae 
Ecclesiae, et proinde aliorum discipulorum curam susceperat, 
tlaque suo tncipit munere fungi, et pro omnibus sollicitus esse. 

22. 23. Si eum volo manere, donec veniam, quid ad te? 
I me sequere. Primum hoc loco de lectione, deinde de sensu 
disputandum, qui maxima ex parte ex lectione pendet. A mul- 
tis jam ante nos observatum est, triplicem hujus loci lectionem 
reperiri. Prima est illa maxime vulgaris, quae in omnes fere 
Latinos pervasit codices, eosque incredibili scriptorum nezli- 
gentia contaminavit: Stc eum volo manere, donec veniam; quid 
ad te? Nulla prorsus specie probabilitatis, Nam et sententia 
particulam conditionalem si necessario requirit, et nulla inter 
éay, quae in omnibus Graccis legitur libris, et ovca similitudo 
est, uf suspicio ulla esse possit, interpretem nostrum unam 
pro altera legisse. Tamen sic hoc loco Augustinus legit, sic 

alio in loco *), sic Eusebius Emissenus *), sic Ambrosius *), sic 
Beda et Rupertus hunc locum interpretantur. Altera lectio eat: 
Si eum volo manere, donec veniam, quid ad te? Quae lectio in 
omnibus, quos legere potui, Graecis codicibus, etiam illo cele- 
bratissimo Vaticano, et apud omnes Graecos enarratores summo 
consensu reperitur: “Eav attovy Sédo pévery, ews Epyouar, 
si etim volo manere, donec venio, guid ad-te? Quemadmodum 
et Syriaca exemplaria, et nonnulla Latina, et vetusta manu 
scripta legunt, quae ab cis, qui praecipuam in hac re operam 
posuerunt, notata sunt. Tertia ex his duabus coaluit: Si ste 
eum volo manere, donec veniam, quid ad te? quomodo Hiero- 
mymus *) legere videtur. 

Vera lectio est, ut ex Graecis codicibus apparet : Si eum 
volo manere, donze veniam, quid ad te? Sed aut incuria, ut fit, 
notariorum pro st coeptum est scribi: s’c, aut ab aliquo for- 
tasse, qui nolebat, Joannem esse mortuum, studiose per speciem 
correctionis locus curruptus est. Supervenit alius quispiam, qui, 
cum in aliis libris sz, in aliis sec scriptum videret, utramque 
lectionem conjunxit: Si sic ewn volo manere, quid ad te? Quod 
attinet ad sensum, -quocumque modo legamus, non magnem 
discrimen est. Hoc tantum interest, quod si legamus: Ste ewm 
volo manere, aflirmat Christus, velle se; eum manere; tamen, 
ut postea demonstrabimus, non continuo sequitur, Joannem non 
esse mortuum ; sin autem legamus: Si eum volo manere, aut: 
Si sic eum volo manere, nihil affirmat, sed sub conditione lo- 
quitur , non debere Petrum moleste ferre, etiamsi eum manere 
vellet. 

Ad sententiam veniamus, quae tota ex consecuto eventu col- 
ligenda est. Etenim si Joannes mortuus non est, non dubium, 
quin Christus id significaverit, etiamsi, u¢ Evangelista exposuit, 
diserte non dixerit, eum non moriturum. Itaque interpretabimur 
Joannem dicentem: Et non diavit Jesus: Non moritur, sed: Si 
eum volo manere, non quasi discipulorum. errorem corrigere 
voluerit, sed quasi voluerit ostendere, quam subtili conjectura, 
quod obscure Christus indicaverat, intellexerint, quod, cum non 
dixisset aperte, discipulum illum non moriturum , sed tantum: 
Si eum volo manere, aut: Si eum, aut: Si ste eum, quid ad 
te? sagaciter tamen divinaverint, quid Christus significare volu- 
isset, eum nimirum non moriturum. Si autem mortuus est, 
Hianifestuns erit, noluisse Christum indicare, eum non moriturum. 
Ea igitur quaestio prius explicanda. Multos de hac dubitasse , 4" Joannes mor- 
mortuusne esset Joannes, an non, Ambrosius *) auctor est; non- jc? @ 
nullos vero sensisse, non fuisse mortuum, Augustinus, Beda et 
Euthymius hoc loco referunt. 
ce ce hc ED 

De morte igitur Joannis quatuor apud graves auctores inve- 
nio sententias. 
1. Non fuisse § Prima est, non fuisse mortuum. In qua sententia videtur 
oe vetustissimus fuisse auctor Hippolytus *), et Beda’), et quicum- 
que senserunt, Joannem una cum Enoch et Elia ante secundum 
Christi adventum venturum esse. Ita certe sentit Dorotheus °). 
Probare solent, qui ita sentiunt, opinionem suam ex Christi 
verbis *). Sunt quidam de hic stantibus, qui non gustabunt mor- 
tem, donec videant Filium hominis venientem in regno suo. Qui 
eam sententiam sequi volet, etsi meo quidem consilio nemo se- 
quetur, tamen qui sequi volet, jam docuimus, quomodo id, quod 
Joannes subjicit, explicare debeat: Et non dixit ei Jesus: Non 
moritur ; sed: Si ewm volo manere, donec veniam, quid ad te? 
a. Fuisse mor- | Secunda est, fuisse mortuum, et quidem mortis genere vio- 
‘oun lentae, quamvis alio, quam Petrum; occisum enim a Trajano 
fuisse. lta Theophylactus in illa verba *): Calicem quidem meum 
bibetis, quod ex illis ipsis probat verbis; nec enim dubium, 
guin mortem suam violentam, quantum quidem in Judaeis fuit, 
calicem suum appellaverit; quem cum et Jacobum, et Joannem 
fratres bibituros esse dixerit, quis audeat dicere, violentam mor- 
tem non obiisse? Praesertim cum Jacobum ad Herode occisum 
constet °), ef eundem utrumgque calicem bibiturum dixerit? 
3. Mortaum fu- Tertia est, mortuum fuisse, sed evdem surrexisse die, et 
isse, sed resur-in coelum translatum fuisse; quemadmodum Beatam Virginem, 
Texisse, ge ° . 
Christi matrem ,. mortuam fuisse legimus atque translatam. Quam 
opinionem Nicephorus sequitur’), eo, ut arbitror, argumento, 
quod in apocryphis, ut hoc loco ait Augustinus *), libris legerit, 
cum se vivum in sepulchrum, quod ipse sibi paraverat, intu- 
lisset, ejus postea corpus repertum non fuisse. 
4. Naturalem |§ Quarta est, multo plures ac majores auctores habens, natu- 
obiisse mortem. palem obiisse mortem. Tertullianus °): Obiit, inquit, et Joannes, 
quem in adventum Domini remansurum, frustra fuerat spes. 
Polycrates, Ephesiorum Episcopus, apud Eusebium Caesarien- 
sem *°), Ambrosius *'), Hieronymus **), Eusebius Emissenus *’), 
Chrysostomus '*), Augustinus '*), Theodorus Heracleota, Theo- 
dorus Mopsuestiensis in Graecorum Catena, Leontius '*), Gre- 
gorius *7), Beda **), Theophylactus etiam, Euthymius et Ru- 
pertus '*), et Haymo’*°). Hoc multo probabilius; satis enim 


") In lib. de consummatione saeculi. 7) In serm, de Joanne Evan- 
gelista, si tamen ejus est. 3) In vita Joan. *) Matth. 16, 28. *) Matth. 
20, 23. *) Act. 12, 2. 7) Lib. 4., cap. 38. &) Tract. 124. %) In lib. 

apparet, voluisse Joannem hoc loco eam de se vulgatam opinio- 
hem corrigere, docereque pro sua modestia, se immortalem non 
futurum, nec id Christum aut dixisse, aut ullo modo indicasse. 
Quod eo magis videbat esse necessarium, quod, cum admodum, 
cum haec scriberet, senex esset, ea magis vulgo inyaluerat 
Opinio, ipsum, cum mortuus non esset, non esse moriturum. 
Iilud autem, quod ex Matthaeo') afferunt, qui mortuum esse negant, 
illic explicatum a nobis est. 

Reliquum est, ut et hunc explicemus locum. Quid est: & 
eum, aut: sic eum, aut: st sic eum volo manere, donec veniam? 
In duobus yerbis quaestio versatur, quid sit: manere, et quid 
sit: donec veniam. Augustinus et Beda, ut vulgari cederent 
opinioni, ad allegoriam confugerunt, per Petrum activam, per 
Joannem contemplativam vitam significari; Petrum ergo, id est, 
activam vitam non debere manere, id est, exspectare adventum 
ad judicandum Christi; sed antequam ille veniat, satagere ac 
perfici debere. Ambulate, inquit?), dum lucem habetis; et *): 
Venit nox, quando nemo potest operari, Chrysostomus vero et 
Theophylactus de loco videntur interpretari: Si eum volo hic 
manere, et non mitti tecum in totum orbem terrarum ad docen- 
das omnes gentes, donec paulo post redeam et mittam eum, 
quid ad te? Omnes alii auctores de morte exponunt: Si eum 
volo manere, id est, non mori, donee veniam, quid ad te? 

Dissensio inter eos est, de illo verbo: Donec ventam. Alii 
enim intelligunt, nom secundum Domini adventum, quem omnes 
exspectamus, sed adventum illum metaphoricum, quo non qui- 
dem visibiliter, sicut ad judicium, sed per potentiam: virtutem- 
que suam venturus erat, ut per Titum et Vespasianum Jeroso- 
lymitanam deleret urbem. Significare ergo, Joannem non mori- 
turum usque ad tempus Vespasiani, cum Jerosolymitanum vi- 
disset excidium. Sic Dorotheus *) scribit sensisse aliquos; ita 
quoque hoc loco Theophylactus. Violenta et minime probabilis 
interpretatio. Alii secundum Christi adventum intelligunt, sed 
hyperbolem esse putant, qua nihil aliud significetur, quam Jo- 
annem diutissime victurum esse. Sicut nos vulgo, cum aliquid 
valde sero faciendum significare volumus, dicere solemus: Non 
fiet usque ad diem judicii. Ita Leontius et Theodorus Mopsue- 
stiensis. Alii secundum adventum sine ulla hyperbole, sine ulla 
figura notari putant; sed Christum non de quacumque, sed de 
sola violenta loqui morte, quam Joannes usque ad secundum 
Domini adyentum non esset, sicut Petrus erat, subiturus. Sen- 
sum ergo esse: Si ewm, aut: Sic eum, aut: Si sic eum volo 
manere, id est, illaesum, non crucifixum, sicut te, non alio vio- 
lentae mortis genere concisum ac dilaceratum, sed sanum atque in- 
tegrum, quamvis mortuum, quid ad te? Tu sequere me, tumecum 

ad crucem propera. Sic Eusebius Emissenus *), Augustinus ”) 
et Rupertus *). Atque hic vcerus et germanus est sensus. Id 
enim agebat Christus, ut Petro Joannem opponeret, Petrum 
dixerat secuturum se, id est, in cruce mortem, sicut ipse su- 
bierat, subiturum; ergo quando e contrario dicit, velle se, ma- 
nere Joannem, non significat, eum non moriturum, sed non eo 
modo, quo Petrum, id est, vi moriturum, Atque hoc est, quod 
ipse Joannes subjicit: Et non dixit Jesus: Non moritur; sed: 
Si eum volo manere, donec veniam, quid ad te? Ad sensum 
nihil refert, quomodo legamus, sive: St, sive: Si sic eum volo 
manere; idem enim est sensus. 

Quid respondendum ad illud *): Calicem quidem meum bibetis, 
illic ex Hieronymo et aliis auctoribus diximus. 

Moralem sensum Cyrillus notat, natura sic esse comparatum, 
ut velimus nostrorum Jaborum haberé socios. Nos observare 
nobis admodum utile possumus documentum, si quid cui bene- 
ficii aut privilegii, aut a Deco, aut ab hominibus concedatur, 
quod nobis denegetur, non continuo dicendum: Hic autem quid? 
Nam si Christus Petro, qui, ut Chrysostomus, Theodorus Mo- 
psuestiensis, Theophylactus et Euthymius scribunt, curam jam 
totius susceperat Ecclesiae, non pepercit; sed etiam reprehendit: 
Quid ad te? quanto minus privatis hominibus nobis parcet? 
quanto asperius nobis dicet: Quid ad te? Tu me sequere; officio 
tuo fungere; spartam, quam nactus es, cole, et unusquisque onus 
suum portabit *). Quid respicis retro? tu me sequere. Tu, quis 
es, qui judicas alterum servum? domino suo stat, aut cadit °), 
Si dixerit pes: Quomam non sum manus, non sum de corpore; 
num ideo non est de corpore ')? 

24. Hic est discipulus ille, qui testimontum perhibet de his, 
et scripsit haec; et scimus, quia verum est testimontum ejus. 
Miror vehementer, doctos homines, et bene profecto Catholicos, 
aetate nostra exstitisse, qui, an haec verba Evangelistae sint, 
in dubium revocaverint; videri enim ab aliquo postea, aut a 
tota Ecclesia ad commendandam hujus Evangelii auctoritatem 
adjecta fuisse. Quod nescio, an quisquam haereticorum, qui 
modo Joannis receperint Evangelium, quamvis audaces, quamvis 
magni sint Aristarchi, ausus fuerit facere. Quis enim est vete- 
rum auctorum, qui haec yerba tamquam Evangelistae non pro- 
ferat? Certe verba, quae sequuntur proximo versu, alterius, 
quam Evangelistae, esse non possunt. Quis enim potuit dicere: 
Sunt autem et alia multa, quae fecit Jesus, quae si scribantur 
per singula, ne ipsum arbitror mundum eapere posse eos, qut 
scribendi sunt, libros, nisi qui et ea, quae Jesus fecerat, vide- 
rat, et reliqua ejus facta scripserat, quae in hoc continentur 

Evangelio? Etsi Theodorus Mopsuestiensis putat, haec ipsa verba 
Evangelistae non esse. Consuetudo quoque scribendi Joannis 
indicat, haec ejus esse verba. Eodem enim modo scribit *): 
Quod fuit ab initio, quod audivimus, quod vidimus ocelis nostris, 
quod perspeximus, et manus nostrae contrecta verunt de verbo vitae, 
annuntiamus vobis. Oportebat denique, homines Catholicos Con- 
cilium revereri Tridentinum, quod non solum totum opus, sed 
singulas etiam partes tamquam Joannis approbat *). 

At quorsum praeter aliorum consuetudinem hoc Joannes ad- 
jecit? Legissent auctores; nam multi quaestionem eam propo- 
nunt, et ejus rei causas probabiles reddunt. Chrysostomus et 
Theophylactus putant, causam reddere voluisse, cur, cum alii 
multi scripsissent Evangelia, et ipse ad scribendum accessisset, 
amore nimirum erga Christum fecisse, et ut ejus vicissim erga 
se amori responderet; hunc enim, qui haec scribebat, illum 
fuisse discipulum, quem tantopere Jesus diligebat, quique in 
coena in ejus pectus recubuerat. Cyrillus vero, et Rupertus, 
ut auctoritatem iis, quae scripserat, fidemque conciliaret; se 
enim non falsa, non incerta, non ignota narrasse, sed quae ipse 
vidisset, cum adeo a Christo dilectus esset, adeo illi familiaris, 
adeo ejus lateri semper inhaerens, ut ignorare non posset, quae 
ab illo gererentur; nec Christum amaturum tantopere eum fuis- 
se, si ejusmodi esset, ut mentiretur. Hanc habet emphasim 
pronomen illud: Hic, hic, scilicet , quem diligebat Jesus, qui 
tam familiaris illi fuit °), we in ejus pectus in coena recumberet , 
ut solus auderet interrogare, quis eum tradtturus esset, scripsit 
haec, ut Rupertus observavit. 

Quod dicit: Aaec, nonnulli ad id ‘chica referunt, quod de 
Petro et Joanne proxime dixerat. Sed multo est probabilius, 
ad totum, quod scripserat, Evangelium esse referendum; ap- 
paret enim, ut diximus, toti operi fidem conciliare voluisse ; 
et non tam sollicitum esse decet, ut, quae de se et Petro paulo 
ante, quam ut, quae toto Evangelio de Christo, de ejus doctri- 
na, moribus, miraculis, morte, resurrectione dixerat, lector 
crederet. Atque ita Chrysostomum, Cyrillum, Theophylactum 
intellexisse, ex eorum, quas modo recitavimus, interpretationibus 
perspicuum est. 

Quod sequitur: Et scimus, quia verum est testimonium ejus , 
parum consequentem orationem videtur reddere. Primum quia, 
cum ante per tertiam personam locutus fuisset, nunc per pri- 
mam loquitur; deinde quia, cum ante singulari, nunc plurali 
dicit numero: scimus. Haec res conjecturam aut suspicionem 
quibusdam injecit , Graece pro: oidapueyv, scimus, legendum 
esse: ot0a, scio; atque ita quidem Theophylactus videtur legere. 


') 1 Epist. 1, 4. 2) Sess. 4. decreto de Canonicis Scripturis. *) Supra 
43, 28. et hoc cap. vers. 20, 

Sed nihil tam tenui conjectura mutandum est. Nam personae 
numerique mutationem, qui consuetudinem Hebraeorum noverit, 
minime, mirabitur. Et reddi aliqua potest ratio, cur, cum ante 
per tertiam personam dixerit: Hic est discipulus tlle, nune 
per primam dicat: scimus, quia Jam declaraverat, se eum 
esse discipulum; itaque oportebat, ut per primam personam 
loqueretur. 

Cur ergo plurali numero? Et ejus rei aliqua potest afferri 
causa. Sunt, qui putent, auctoritatis gratia ita loqui, quod a 
Joannis moderatione, et ab Hebraicae et Graecae linguae con- 
suetudine alienum est. Credo suum testimonium aliorum etiam 
omnium discipulorum conscientia corroborare voluisse, quasi 
diceret: Non solum ego, qui testimonium perhibui, sed ego et 
omnes, qui cum Christo versati sumus, scimus, verum esse. 
Piget Ruperti interpretationem referre nimis alienam. Putat 
enim mimesin esse, quasi haec verba Ecclesiae sint, Evange- 
listae respondentis: Amen, ita est; scimus, eum discipulum 
vera dixisse. 

25. Sunt autem et alia multa, quae fecit Jesus, quae si scri- 
bantur per singula, nec ipsum arbitror mundum capere posse eos, 
gui scribendt sunt, libros. Putat, ut paulo ante diximus, Theo- 
dorus Mopsuestiensis, haec verba Evangelistae non esse, sed 
ab aliquo postea adjecta esse, quod illic quoque refutavimus. 
Quin si solis rationibus et conjecturis res agatur, magis proba- 
bile est, haec verba, quam ea, quae superiore versu sunt, a 
Joanne scripta esse. Sed, ut diximus, neque de his, neque 
de illis licet dubitare. Videndum ergo primum, quorsum haec 
Evangelista dicat; deinde, quomodo intelligendum, quod ait, 
fore, ut, si omnia, quae Christus fecit, scriberentur, mundus 
libros capere non posset. Chrysostomus et Theophylactus ideo 
existimant hoc addidisse, ut ostenderet, se non ad gratiam, 
quod amicus esset, scripsisse Christi; etenim qui ad gratiam 
scribunt alicujus, nihil praetermittere solere, quod ab eo gestum 
fuerit commemoratione dignum; se vero multo plura, quam 
scripsisset, et valde memorabilia praetermisisse. Cyrillus vero, 
et, ut videtur, Leontius et Theodorus Heracleotes, excusationem 
esse putant; potuisse enim Evangelistam ab aliquo imprudenter 
reprehendi, quod multa Christi facta silentio praeteriisset; ex- 
cusare multitudinem ab eo gestarum rerum, tam multas fuisse, 
ut nec scribi possint, et si scriberentur, tot mundus volumina 
capere non posset. Quod dum dixit, et se excusat, et res Christi 
magis quodammodo, quam si eas perscripsisset, amplificat. 

Probabilius hoc est; quamquam mihi quidem alio potius 
spectasse videtur Evangelista, ne quis existimaret, non fuisse 
facta a Christo plura miracula, quam quae ipse caeterique 
Evangelistae commemorassent, et fidei terminum figeret, nihil 
praeterea credens, quod aut alibi legeret, aut aliunde a Christo 
factum audiret, Non de quibuslibet, ut opinor, rebus a Christo 

factis, sed de solis miraculis loquitur, ut Theodorus Heracleota, 
Leontius et Cyrillus interpretantur, ct ex antedictis *) colligi- 
tur, aut certe de miraculis, doctrina et mysteriis, in quibus 
fuit mors et resurrectio. 

Quod dicit, mundum libros, qui scribendi essent, capere 
non posse, quia nimis hyperbolicum videbatur, metaphorice 
multi intellexerunt, ut mundum non coelum et terram, sed 
homines intelligat. Sed ii ipsi auctores non eodem modo in- 
terpretantur. Nam alii exponunt, fore, ut homines capere non 
possent, id est, ut non possent intelligere, ut Augustinus *), 
Beda et Rupertus; quem sensum etiam Theophylactus probat, 
et illis Christi verbis confirmat: Multa habeo vobis dicere; sed 
non potestis portare modo *). Alii, fore, ut non caperent, id est, 
ut memoria res tam multas ac varias continere non possent, ut 
Theodorus Heracleotes et Leontius. Utraque interpretatio uno 
refellitur verbo libros; quorsum enim dixisset, libros non posse 
capere, si id dicere voluisset? Dixisset potius, fore, ut res 
ipsas, quae scribendae essent, capere non possent. Theodorus 
vero Mopsuestiensis exponit, mundum non fuisse capturum, id 
est, neminem futurum, qui tot sibi libros, quot necessario scri- 
bendi forent, comparare posset. Sed et hanc interpretationem 
satis apparet non esse germanam. 

Verus sensus est, multos scribendos fuisse libros, si omnia, 
quae Christus fecisset, sigillatim scribenda essent, sed eam libro- 
rum ingentem multitudinem magnitudinemque voluminum per 
hyperbolem, cum certum numerum dicere non posset, declaravit, 
ut etiam Augustinus *), Leontius, Cyrillus, Beda, Theophylactus 
et Euthymius exponunt. : 


*) Superiore cap. vers. 30. 2) Tract. 124. 3) Cap. 16, 12. *) Tract. 124. 


DEO JESU CHRISTO, AETERNI PATRIS AETERNO 


Filio, gloria et honor in perpetuum. Amen. 


—_——9 1 0-—— 

— «Bet uC, Schott & Thiclmann find erfdhienes 
und in allen Budbhandlungen au haben: 


Pragmatifhe Gefdicdte 


der deutfcden 
WMational-, Provinzial - und vorziighidften 


om” oge 
Didcefanconcilien 
i 
vierten Sabrhundert bis auf das Concilium von Trient. 
Mit | 
BHezug auf Glaubens- und Sittenlehre, Kirdhendisciplin und Liturgie, 
yon Dr. WM. FG. Vinterin, 

Doctor der Thealegie, Ritter des papftiiden Ordens vom goldnen Sporn, Mitglied der tathos 
lifen Afademie in Rom, und Pfarrer gu Bill und ber Vorftudt Dujfeldorf. 
Erfter Band. 

Ginleitung und Gefdhicdte der Goncilien vom vierten bis gum acdhten Gahrhundert. 
Sweiter Vand. 

Gefdhicdte und Belchliije der Soncilien des acten und ber erften Halfte des neunten Tahrhunderts. 
Dritter Band. 

Gefcicdte der Goncilien der grweiten Halfte ded neunten Sahrhunderts, und des zehnten und 
eilften Sahrhunderts. 

Vierter Vand. 

Gefdhidte der Concilien es swdlften und der erften Halfte des dreizehnten Sahrhunderts, 


Fainiter Vand. 
Gefdhidte der Goncilien der gweiten Hadlite deé dreisehnten Juhrhunderts. 


gr. 8. Preis cined feden Banded 3 fl. oder 1 Thr. 16 gar. 


Sere Prof. Hefele in Tiibingen fprict fic) in dem neueften (dritten) 
piesjdbrigen Hefte der Tiubinger Quartalfdrift tiber dad vorlicgende Werk 
in folgenter Weife aus: ,,Cin gtweitesd fchones Werk Binterim’s ift feine 
unter 3ugrundlegung von Schannat et Harzhemié Concilia Germaniae XI. 
Tomi fol. bearbettete pragmatifche Gefdicte per deutfchen National-, Pros 
pincial= und vorgiigliften Discefanconcilien vom vierten Sabrbundert bié 
auf daé Corcil von Trient, wovon bids jept fiinf Octayvbande erfdie- 
nen find. Der erfte derfelben enthalt rie Cinleitung und rie Gefcicte der 
beutfcen Concilien vom vierten bis acten Sabrhundert. Sn erfterer wird 
vie alte tirdlide Cinthcilung Dentihlanrs mit gezicmender Auefiihrlidfcit 
befchrieben, das Verhaltnif rer Primaten, Metropoliten und Guffragane 
unterfucdt, der Ctuflugf Roms auf ven deutfdhen Cpiscopat gefdilrert , die 
Berfchiedcnheit der Synoden, dic Art und Weife, fie abjubalten, ire Auc- 
toritat und tbr Cinflug auf Volf und Clerus angegeben, auch ein Verzeichnis 
aller deutfchen Bifdhofe aller Didcefen bid sur Trienter Spnode mitgetheilt; 
lauter Dinge, welde den deutfdhen Geiftliden in bohbem Grade 
intereffiren. 

Die Reibe der deutfehen Concilien felbft erdffnet bas vielbeftrittene Rsl- 
ner vom Sabre 346, auf weldem Crybifdhof Euphrates von Kolin wegen 
Keperei abgefept worden fcpn foll, und Binterim hat bier nok weit beffcr 
alé Harzheiin die Nichterifteng diefer Synove mit vieler Gelehrfaméctt dargethan. 

Bon wweiteren deutfden Concilien vor dem Heil. Bonifay iff und nur 
wenig befannt getworden, tarum nimmt aud die Crzyabhlung pieriiber nur 
einen unbereutenden Naum ein, um fo mehr, als vad Wenige, wad wir in 
biefer Beztehung twiffen, meiftend gallifhe Gynoden anlangt, an welcen 
germanifde Bifaofe Sheil genommen hatten. Dief war 3. 5, der Fall auf 
ber Gynode von Cpaon in Burgund, im Jabr 517, weldhe Herr Bintes 
rim darum mit Recht nur fury berdort, welche aber fiir dad fadweftlide 
Deutihland defhalb von grofem Sntereffe tft, weil der erfte uné belanate 

“ Bifhof von Bindoniffa, Bubuleus, welher Sth bald darauf um dte Mitte 
ves fechften Sabrhunderts nach Conftang verlegt wurde, dabet aniwefend war 
(Harduin, Collect. Conc. T. If. p. 1043—1082). 

Der gwette Band umfaft die Concilien ded achten wnd der erften 
Halfte des neunten Sabrhunterts, und hier treten namentlid bie unter Bo- 
nifa; gehaltenen Gynoden in den Vordergrund. Cine nothige und {hapgbare 
Gabe find gugleid) dte widhtigften Briefe von und an Bonifay. Yntereffant 
find weiterbin befonders die Capitularien der franfifthen Ronige, Firchlichen 
Snbalts, die Frankfurter Gynode unter Carl dem Grofen im Sabre 794, 
wegen des Adoptianismus und des Bilderftreits, und vie AWachener und Main- 
yer Synoden unter Carl und feinen nachften Nadfolgern, wobet Binte=- 
rim mebrere Gynodal-Actenfilie mitgethetlt bat, welche fich bet Harghcim 
gar nicht finden. : 

Gebr reich an Synoden waren die nun folgenden 450 Sabre, welden 
ber dritte, vierte und flinfte Band augewicfen find. Oer dritte 
Band insbefondere befprict die Concilien aus der swetten Oalfte bes neun- 
ten, fowte aud dem gehnten und eilften Sabrhundert. Merfwiirdig tft bier 
gunddft das im Sabre 868 yu Worms abgebaltene deutfce Generalconcil, 
welches fic auf Befchl des Papfted Nicolaus J. itber tie Vorwiirfe der 
Griechen gu erfldren hatte. Von noch hdherem Sntereffe aber find die in 
per Chefdhcidungsfache des Konigs Lothar von Lothringen (neuntes Sabr- 
hundert) gu Aachen, Meg und, Trier abgchaltenen Gynoden, twobei dte bet- 
den deutfchen Ersbifcofe Theutgaur von Trier und Gunthar von Koin cine 
{o beflagenswerthe Rolle gefptelt haben. Weiterhin hat Binterim naments 
lig auch den von Dr. Theiner-im Sabre 1836 gu Rom herausgegebenen 
und den Gynoden von Diedenhofen 835 und Worms 868 jugewiefenen Ca- 
nonen ibre recdhte Stelle angewiefen, indemt er geigte, daf den friiheren Gy- 
noden, von Diedenhofen im Sabre 821 oder 822, von Worms im Sabre 
829 und von Ptaing tm Sabre 852, die Autorfdaft diefer Befdltiffe zuge- 
fcbrieben werden miiffe. Nicht minder dankenswerth ift fein, wenn anch Flet= 
ner Beitrag gu der grofen Frage liber Pfeudoifiror, wodurdh es wabhrfcein- 
lih gemadt wird, daf nidt Deutfdland, fondern Belgien oder Frantreth 
vie Geburtsftatte diefes unterfchobenen RKindes ift. Treffend tft gugleid Me - 
ander gurtigewiefen, der dem Papfte Nicolaus 1. Kennintf# und Gebraud 
ver pfeudoifidorifchen Decretalen andicten wollte. 

Die weitere Partie des odritten Bandes verfegt und tn die Zeiten des 
zehnten Sabrhunderts und tiefert mitunter Belege gu unferer fon vor meb- 
reren Gabren ausgefprodenen Bebauptung, daf dad jebnte Sabrhundert 
lange nicht fo ungebeuer finfter und fdrecenbaft, namentlid nit in Deutfh- 
land getwcfen fey, als es getwobnlic, felbft von grofen Hiftorifern gefcil- 
pert ivird. 

3Zwifthen dem Erfcheinen des dritten und vierten Banded der Binte- 
rim’ fcen Conciliengefdicte verftriden dret Sabre, innerhalb welder der 
Verfaffer wegen Griindung der Bruverfechaft fiir rein fatholifdhe Chen, act 
Monate lang auf der Feftung Wefel in ftrenger Haft — ohne Scrétbma- 
terial faf, bid er einem Spruce des Kolner Appellhofes wieder fetne Frei- 
heit verdanfte. Dit Recht hat er daher feinem hohen Vorbild und Leidend- 
gefabrten Clemens Auguft von Kdln diefen Band gewidmet, welder die 
Gefchiste der Concilten im zwolften und der erften Halfte des dreizebnten 
Sabrhunderts, alfo gerade in der Bett des Kampfes gwifden den Welfen 
und Gibellinen enthalt. Sut Anfange diefes vierten Bandes aber begegnen 
uné jene Gpnoden und andcre Verfammlungen, welche jur Ausgleicung 
des Gnveftiturftreites in Deutfhland gehalten warden, und natiirlih macht 
das beriihbmte Pactum Calirtinum vom Jahr 1122 den Salus hievon. 

Zu vielen andern Synoden hat dte sweifpaltige Papftwabl nach dem Tode 
Calirt’s IL. (3. 1124), gu manden weiteren der Streit gwifdhen RKaifer 
Sriedridy Barbaroffa und den Padpften Veranlaffung gegeben, und um all 
vie betreffenden BVerhandlungen an’s rechte Lit gu fepen, bat Binterim 
eS fiir ndthig erachtet, cigentlidy eine Rirchergefdichte dtefer Bett gu Itefern, 
twas um fo mebr zu verdanten tft, fe bdufiger gerade dtefe Eporde in an 
titirdlidem Sntereffe und mit gibellintfen Augen fctef aufgefast und dare 

geftellt gu werden pflegt. DaF die deutfchen BifHofe fener Zeit und darum 
aud ihre Gynoden wenig Lob verdienten, und wie Enedtifeh fie dem Cafa- 
reopapiémus des grofen Hobenftaufen huldigten, ift befannt, und in gegens 
wartigem Bande ourd mande Bcifpiele belegt. Um die Unordnungen in 
der Kirche des gwolften Sabrhunderts nod 3u vermebren, wurbe fie zugleid 
von gicmlic vielen aberwigigen und thcilweife wabnfinnigen Harcfien heims 
gefucht, welche twiederum BVeranlaffung zu manden Gynoden gegeben haben. 
Mehr ald dreiftig deutiche Concilien aus diefem Sabrhundert, dic Harsheim 
gar nidt gefannt oder tibergangen hat, find nun in diefert Bande von 
Hinterim gur Kenntnif gebracht worden. 

Die gweite WAbtheilung des vierten Bandes befchaftigt fich mit den Cys 
noden gur Beit des Papftes Snnoceng UL. und des RKaifers Friedrid WL. in 
per erften Halfte des dreigehnten Sabrhunderts, au mandyen derfelben gab 
bie fortwwabrend aud in DOeutfdhland fich ausbrettende Odrefie die traurige 
PVeranlaffung. Gn diefe Beit fallt aud die Ermordung Conrad’s von Mars 
burg, von welcher Herr Binterim anusfiibrlih handelt. Sn andern Cons 
cilien tourden die Gitten ded Clerus gu verbeffern gefuct und stedmafige 
GStatuten, zum Theil unter dem Borfige papftlider Legaten erlaffen. 

Die weitere, gweite Halfte des dretzehnten Sabrhunderts bildet den Ins 

halt des neueften oder fiinften Bandes. Derfelbe zerfallt den fritheren 
Banden analog in drei Abtheilungen, wovon die erfte die Gefchichte der in 
jene 3cit fallenden Gynoden tn Allgemeincen angibt, wabrend die sweite 
Abtheilung die Statuten und Vcfapliiffe der cinzelnen Concilien mittheilt, 
worauf endlich in der dritten mehrere Firdlicbe befonders merfiwtirdige Puntte, 
welche in diefen Gynoden vorfamen, nod eine eigne Behandlung von ©. 
350 bis 371. finden. 
. Damalé beftanden in Deutfchland fehs Rircenprovingen, namlid die 
yon Maing, von Trier, von Koln, von Galjburg, von Magdeburg und 
yon Bremen. Dazu fam nod der eben (1245) eremt gewordene, friber 
gur Proving Gnefen gehdrige bifchdfliche Gprengel Breslau; und in allen 
diefen finden wir um fene Zeit giemligh viele thcils Divcefane, theils Pro- 
pincialfpnoden. §aft alle aber hatten die Verbeffcrung ocr Geiftlichfeit yur 
Abficht, welche der Fletfchesluft, Kleiderpracht, der Handelfcaft und Spiel: 
fucht in bobem Grade ergeben und ungemcin unwiffend war. Auch in die 
Mauern der Kiofter war ZtigeLofigkeit, Habfucht und Sadmauferet einge: 
{hliden, und aud biegegen fampften febr vicle Concilten dicfer Zeit. Dau 
famen viclfade Klagen und Strafandrohungen wegen Rirchenraub, Mis. 
handlung der Geiftlicen und andere dcrartige Bergeben, welche um fo 
baufiger vorfamen, fe unchrentwerther cincrfeits per Cleruds felbft, und je 
rober und habfiidtiger anbdrerfeits ver Adel war. Meeiftend waren 6 gee 
rade die fogenannten Gcirmvdgte der RKirden, welche die Beraubung ihrer 
Pflegempfohlenen yu ihren erften Gefdaften machten. Darum treffen wit 
aud tiber und gegen fie Bcfdliiffe der Gynoden. 

Um fo vielen Uebcln gu begegnen, fandte der Geil. Stubl in diefem 
Jahrhundert neun oder gehn Cardinallegaten nach Deutfdhland, welche thcild 
felbft Provincialconcilien veranftalteten, theils aufer denfelben gwedmasige 
Verordnungen erliefen, und ed tft nicht zu verfennen, daf gerade } te biufger 
und entfdiedener gegen die Unfittlipleit des Clerus gu Felde gogen, alé 
die Btfasfe Deutfdlands. 

Obne weiter ind Cingelne eingehen 3u fonnen, bemerfen wir nur nog, 
daf alle bidber erfdicnenen fiinf Bande der docutfchen Conctliengefdbidte, 
denen cin Hibfdes Portrait ded Herrn Binterim beigegeben ift, yufame 
men ungefabr fiinfyebn Gulden toften, und daf dics Werk, wie die ands 
flibrlicben Dentwiirdigtciten ocffelben Berfaffers minde ftens in feinet 
Capitelsbibliothet feblen follten. Aber anc cingelne bemittelte 
Geiftlihe wiirden durd den Befig diefer Werke cine eben fo anglehende ald 
in pohem Grave inftructive Lectiire erhalten. Die nory feblenden, eta vrei, 
Bande der Spnodalgefdhichte werden, wie wir hoffen, in Balde erfhetnen "). 


1) Gie find unter der Preffe. 
—— 110 


LL wat) 2 A whee lit 


‘ee 


« 


= 


« 
ia 


5 


——_— ———e => 


—<— 


at 


AD 


Coe 
~ ae Oo 


é 
Ne ee 
~.. 

—  p 


_ 


* 


eon 


. 
> 
— 


: 
’ 
; 
‘! 


ok. 

eg Bemd— - 
—~ —e 
—_- 


ot 


wi eaten te ‘tee 


here 


= 


2 


Use 


ao 
~<a 


se 


- 


ote Tie 2-27 ™ 


